
MARÓTHY LÁSZLÓ: 


Közös célunk — a gazdasági kibontakozás 


A Központi Bizottság 1986. novemberi határozata a párttagság és a széles közvélemény 
körében egyaránt nagy érdeklődést, élénk visszhangot váltott ki; politikai és gazdasági 
jelentősége az elmúlt hónapokban nyilvánvalóvá vált. A dokumentum nemzetközi fo- 
gadtatása is kedvező volt. Gazdasági helyzetünk kritikus szemlélői is úgy nyilatkoztak, 
hogy megfogalmazódtak a gazdasági kibontakozás politikai elvet. 

A Központi Bizottság novemberi határozatának feldolgozása érdekében a pártszervek 
és -szervezetek széles körű és felelős munkát végeztek. A több mint 10 ezer pártnapon 
körülbelül ! millióan vettek részt. A feldolgozásban aktív tevékenységet fejtettek ki a 
társadalmi és tömegszervezetek, a szakszervezet, a Hazafias Népfront; a KISZ a Jövőnk 
a tét! akció keretében foglalkozott a határozat valóra váltásának lehetőségeivel. 

A párttagság és a lakosság döntő többsége továbbhaladásunk fontos iránymutatása- 
ként fogadta a novemberi határozatot, és kedvezően értékelte annak őszinte és kritikus 
hangnemét. Erezhetően nött a társadalmi cselekvésre való készség. Számosan voltak 
azonban olyanok, akik a határozatot helyenként általánosnak tartották, hiányolták a 
gondok okainak mélyebb, átfogóbb elemzését, a személyes felelősség megállapítását, a 
teendőkre ösztönző programokat. Az ország gazdasági helyzete miatt érzett fokozódó 
aggódás, helyenként pesszimizmus, a gazdasági gondjaink tartós fennmaradásával indo- 
kolt türelmetlenség mellett nem kevés helyen a radikálisabb változások sürgetésével is 
találkozunk. 

Gazdasági helyzetünk romlása, a kibontakozás útja a társadalomért és a saját helyze- 
tükért aggódó embereket egyaránt foglalkoztatja. Erzik, hogy a társadalom újabb válto- 
zás előtt áll, s látni szeretnék ennek irányát, várják a változás programját. Egyre erőtelje- 
sebben igénylik .a kialakult helyzetért való felelősség megállapítását. 

Jó visszhangra talalt a határozat a gazdálkodó szervezetek többségében; ezek töreked- 
tek a helyi teendők kidolgozására. Szaporodtak a vállalati, szövetkezeti kezdeményezé- 
sek a gazdasági problémák megoldásának gyorsítására. Az 1987. évi tervek kidolgozása- 
kor igyekeztek érvényesíteni az új követelményeket, nagyobb gondot fordítottak a 
termelés élénkítését szolgáló lehetőségek feltárására, az export növelésére, a munkafegye- 
lem javitására, a racionálisabb létszám- és költséggazdálkodásra. E pozitívumok ellenére 
az 1987. évi vállalati tervekben összességében alapvető minőségi változás még nem 
tapasztalható. 

A határozat pontosabban jelölte meg a párt- és állami irányítás központi, területi és 
helyi szerveinek jogait és felelősségét. Felhívta a figyelmet a demokrácia kiteljesedéséből, 
a jogok széles körű gyakorlásából következő felelősségre, önállósult vállalataink na- 
gyobb öntevékenységének szükségességére. Ennek nyomán érezhetően erősödött a saját 


Az MSZMP Központi Bizottságának 1987. április 28-i ülésén elhangzott előadói beszéd rövidített szövege. 

teendők megfogalmazásának igénye és gyakorlata. Ez a változás jó irányú, noha mértéke 
még csak szerény, s korántsem mondható teljes körűnek. 

Az elmondottak megerősítik a Központi Bizottság tavaly novemberi ülésén elfogadott 
kibontakozási program kidolgozásának fontosságát és jelentőségét. Agitációs és propa- 
ganda-tevékenységünkben a helyzetet reálisan elemezve, a jelen és a jövő teendőit bemu- 
tatva kell a közvéleményt az 1987. évi terv teljesítéséhez szükséges tevékenységre mozgó- 
sítani és a kibontakozást szolgáló cselekvésnek megnyerni. 


900... 


A Központi Bizottság 1986. novemberi ülésén fő feladatként az 1985-1986. évi kedvezőt- 
len tendenciák megállítását és a kibontakozási folyamat feltételeinek megteremtését 
jelölte meg. Ez olyan nagy feladat, hogy - a megvalósítás időigénye miatt — ennek eleget 
tenni csak hosszabb távon lehetséges. 

Az 1987. évi népgazdasági terv és az állami költségvetés jóváhagyásakor — alig egy 
hónappal a KB-ülés után — már világos volt, hogy a teljesítés erőteljes kormányzati 
munkát, határozott intézkedéseket kíván. Ezért a Minisztertanács határozata a korábbi- 
aknál szélesebb körű és programszerű gazdaságszervező és -szabályozó intézkedéseket 
irányzott elő. 

A Minisztertanács a szokásosnál korábban, a januári tényadatok alapján tekintette 
át az elmúlt esztendő gazdasági mutatóit és jellemzőit. Megállapította, hogy 1986-ban 
a forrásképződés elmaradt a tervezettől, a nemzeti jövedelem mindössze 0,6 százalékkal 
nőtt, a gazdasági hatékonyság várt javulása nem következett be. Ennek ellenére a belföldi 
felhasználás 3,2 százalékkal, ezen belül a lakosság fogyasztása 2,7 százalékkal emelke- 
dett. A nem rubelelszámolású külkereskedelmi forgalomban számottevő, 1978 óta a 
legnagyobb mértékű passzívum keletkezett. Az állami költségvetés deficitje az előirány- 
zott 23 milliárddal szemben 47 milliárd forintot ért el, vagyis több mint kétszeresére nőtt. 

Az 1986. évi gazdálkodás tényei és a gazdaságirányítás tapasztalatai alapján bizonyos- 
sá vált, hogy a Minisztertanács határozatában előírt intézkedések nem elégségesek az ez 
évi feladatok megvalósításához, ezért jelentős pótlólagos intézkedésekre van szükség. 

A Minisztertanács 1987. március 4-én akcióprogramot fogadott el, amely egységes 
rendszerbe foglalja az éves népgazdasági terv megvalósításához szükséges legfontosabb 
feladatokat. E program -— mely számításba vette a Központi Bizottság 1986. decemberi, 
a műszaki fejlődés gyorsításáról hozott határozatát is — a rövid távon végrehajtandó 
feladatok mellett a gazdaságirányítás fejlesztésének és az 1988-1990. évekre szóló gazda- 
ságpolitikai programok kidolgozásának teendőit is tartalmazza. Az akcióprogramban 
kiemelt helyet foglalt el az az intézkedési csomag, amely arra hivatott, hogy élénkítse, 
ösztönözze a gazdasági tevékenységet, és — tekintettel a jelentős többletfogyasztásra — 
korlátozza a vásárlóerőt. 

A kiemelt feladatokat a megvalósítás első szakaszában — az első negyedévben - meg 
kellett oldani. Ezek mindenekelőtt a tervezett konvertibilis áruforgalmi egyenleg elérésé- 
nek elősegítésére, a gazdaság szerkezetének átalakítására, a jövedelemtermelő képesség 
fokozására, valamint az állami költségvetés deficitjének mérséklésére irányultak. E célo- 
kat szolgáló intézkedések nélkül a gazdaság destabilizálódása tovább folytatódna. 

A forrásképződést és az exportot előmozdító intézkedések keretében a kivitel ösztön- 
zésére a konvertibilis valutákhoz képest leértékeltük a forintot. Ezzel összhangban 
emelkedett az energiahordozók termelői ára. A forintot a transzferábilis rubelhez viszo- 
nyítva felértékeltük, s egyidejüleg enyhült a jelentős kivitelt lebonyolító vállalatoknál a 
szocialista export pénzügyi szabályozása. A jövedelmezően gazdálkodó vállalatok nyere- 
ségadó-visszatérítést kaphatnak. A forgóeszköz-hitelezés szigorodott, ugyanakkor a 
tartós vállalati megtakaritásokra alapozva a kereskedelmi bankok bővíthetik beruházási 
hitelnyújtási lehetőségeiket. A vállalatok egyes gépeknél gyorsított amortizációt számol- 
hatnak el. 

A kívánatos gazdasági állapot megteremtése, különösképpen a külgazdasági egyensúly 
követelményei elengedhetetlenné tették, hogy - a vásárlóerőt korlátozó intézkedések 
keretében - a belföldi vásárlóerőt biztonságosabban igazítsuk hozzá a teljesítményekkel 
megalapozott forrásokhoz. Nem általános restrikciót hajtottunk végre: az intézkedések 
a hatékony vállalati gazdálkodás, a termelő beruházások szempontjait helyezték előtérbe. 
Így a vállalati beruházások a terv szerint növekedhetnek. 

Elkerülhetetlenül többletteher hárult a belföldi felhasználók három fő csoportjára: a 
gazdálkodó egységekre, a költségvetési intézményekre és — különös tekintettel az elmúlt 
két év többletfogyasztására — a lakosságra is. A Minisztertanács — a szelektivitás követel- 
ményeit szem előtt tartva — mintegy 3,5 milliárd forinttal csökkentette a tervben a 
központi beruházásokra, illetve a vállalati beruházások támogatására szánt költségvetési 
forrásokat. A tanácsok költségvetési támogatása kb. 1,5 milliárd forinttal kevesebb a 
tervezettnél. Az egyes területeken belül különbségtételre törekedtünk: a gazdálkodó 
egységek közül elsősorban az alacsony hatékonyságúak, a költségvetési intézmények 
közül mindenekelőtt a nem kiemelt területeken működők, a lakosságon belül főként a 
keresők viselik a nagyobb terheket. 

Külön kell foglalkozni a lakossági fogyasztás alakulásával. A lakosság 1985-1986. évi 
többletfogyasztása miatt olyan intézkedéseket kellett hozni, amelyek a fogyasztást mind 
1986-hoz, mind a jóváhagyott 1987. évi tervhez képest mérséklésre késztetik. Ez azért 
elkerülhetetlen, mert a lakossági jövedelmek alakulását nem tudtuk megfelelően kézben 
tartani: a többletjövedelmek egy része ugyan megtakarításként jelentkezett, de nagyobb 
része fogyasztásként került elköltésre. A kialakuló lakossági fogyasztási szint azonban 
csak kis mértékben marad el a VII. ötéves tervben 1987-re számítottól, miközben az 
előállított javak reálértéke a tervezettnél lényegesen kisebb. 

A fogyasztás mérséklése a reáljövedelem 2 százalékos csökkenését vonja maga után. 
A mérséklés megvalósítása így is bizonytalan, hiszen elképzelhető, hogy a reáljövedelem 
csökkenése miatt a lakosság megtakarítási hajlandósága - a fogyasztás szinten tartása 
érdekében - csökken. Ennek elkerülésére megtakarításra ösztönző intézkedéseket hoz- 
tunk (például emeltük a kamatokat, új betétkonstrukciót vezettünk be). 

Azok a körülmények, amelyek közepette 1987-ben gazdálkodni kezdtünk, azt mutat- 
ták, hogy a nomináljövedelmek nem szoríthatók a tervezett szint alá, sőt fennáll a 
többletkiáramlás veszélye is. Az általános alapbéremelés további halasztása politikai- 
gazdasági hátrányokkal járt volna, ezért ezt a megoldást április elsejétől nem alkalmaz- 
tuk. A szabályozás további szigorítására csak korlátozott lehetőségeink vannak, a köz- 
ponti bérpolitikai és bérpreferencia-keretek nem szűkíthetők. Mindez a hatósági áraknak 
a tervezettnél magasabb növelését tette szükségessé. Ezt, valamint az egyéb tényezőket, 
mindenekelőtt a leértékelés hatását figyelembe véve a fogyasztói árszínvonal növekedése 
a mai prognózisok szerint meg fogja haladni a tervezett 7 százalékot. Az árak alakulását 
a kormány folyamatosan figyelemmel kíséri, és az eddiginél szigorúbban kíván fellépni 
az indokolatlan áremelési törekvésekkel szemben. 

Az árintézkedésekkel bizonyos fokig ellentmondásos követelményeknek kellett eleget 
tenni. A költségvetési támogatások csökkentése és a hozzáadott értékadó jövő évi 
bevezetésének megkönnyítése a támogatott termékek szélesebb körű és nagyobb mértékű 
áremelését indokolnák, ami viszont jelentős jövedelemellentételezést tett volna szüksé- 
gessé. Ezért olyan kombinatív megoldásra törekedtünk, hogy a támogatás is csökkenjen 
(ilyen a húsáremelés) és egyidejűleg a költségvetés pozíciója is javuljon (ezt szolgálta a . 
szeszes italok árának emelése), s közben mérséklődjön a szociális célú kompenzáció 
igénye. 

Továbbra is megmarad, sőt a már jelzett intézkedéseket figyelembe véve, javul annak 
az esélye, hogy azoknál a vállalatoknál, gazdálkodó szervezeteknél, ahol a teljesítmények 
kiemelkedőek, az átlagosnál nagyobb legyen a béremelés, s ezáltal itt a reálbérek is 
kedvezőbben alakuljanak. 

A lakosság életkörülményeit befolyásoló infrastruktúra fejlesztésére, működésére ha- 
tottak a nem termelő, illetve költségvetési intézményeket érintő, további megtakarításo- 
kat szorgalmazó intézkedések. E körülmények még inkább alátámasztják a szigorú 
fontossági sorrend alapján történő célkijelölést, a megfontolt gazdálkodást, továbbá azt, 
hogy a nem termelő területek működésének és finanszírozásának korszerűsítésére vonat- 
kozó határozatot nagy körültekintéssel hajtsuk végre. Az e célt szolgáló munkálatok 
megkezdődtek, illetve a megszervezés stádiumában vannak. 

A lakáshoz jutás társadalmi igényeit figyelembe véve a kormánynak az a szándéka, 
hogy a lakáshelyzet javítása a mérséklődő lehetőségek között is kellő figyelmet kapjon. 
Arra gondolunk, hogy e feladat megoldása lehetőségeink hatékonyabb kihasználásával, 
mindenekelőtt a lakásgazdálkodás korszerűsítésével történjen, és ennek eredményeként 
a jobb lakáskörülmények közé kerülő családok száma a korábbi évekhez viszonyítva ne 
csökkenjen. 

A célirányosabb és hatásosabb intézkedések kialakítása érdekében elemző apparátust 
hoztunk létre, amely a gazdasági változásokat, a terv megvalósulását folyamatosan 
figyelemmel kíséri, értékeli és intézkedéseket javasol. Ennek a gyakorlatnak az erősítése 
és hatékonyabbá tétele mai körülményeink között egyszerűen elengedhetetlen. 

Az év eleji gazdasági folyamatokat reprezentáló adatok és információk még nem jelzik, 
hogy a Központi Bizottság novemberi határozatában, illetve az 1987. évi népgazdasági 
tervben előirányzott intézkedések hatására megkezdődött volna a korábbi tendenciák 
változása. Az év első két hónapjában a gazdasági helyzet általában tovább romlott. 
Márciusban azonban néhány területen, így az ipari termelésben és a nem rubelelszámolá- 
sú külkereskedelemben megállt a kedvezőtlen tendencia. I 

Az ipar bruttó termelése az első negyedévben 3,4 százalékkal haladta meg az előző év 
azonos időszakát. Az egy napra jutó termelés azonban nem emelkedett; a bányászatban, 
a villamosenergia-iparban, a kohászatban, az építőanyag-iparban és a könnyűiparban 
csökkent, a gépiparban változatlan szinten maradt, a vegyiparban nőtt. 


A mezőgazdaságban az őszi kalászosok vetésterülete több mint 2 százalékkal megha- 
ladja a számítottat. A vetések nagyobb része az őszi szárazság és a kemény tél miatt 
gyenge. Ennek ellenére a téli kipusztulás nem nagyobb az átlagosnál. A nem kielégítően 
fejlődő ősziek helyett — melyeket kiszántottak — a gazdaságok elsősorban takarmánynőö- 
vényeket és napraforgót vetnek. Az importkiváltást szolgáló szója és egyéb fehérjenövé- 
nyek termelésének növelését központi intézkedésekkel is segítjük. A késői kitavaszodás 
miatt a mezőgazdasági munkákban jelentkező késés tovább növelte a szokásos tavaszi 
munkacsúcsot, és megfeszített munkát kíván ebben az időszakban. A zöldségfélékre a 
tavalyinál több szerződést kötöttek. A legfontosabb állati termékek felvásárlása összessé- 
gében 9 százalékkal nőtt az első negyedévben, és a jelenlegi világpiaci árakat figyelembe 
véve szerkezetében is kedvezően alakult. 


Az első három hónapban a nem rubelelszámolású forgalomban a kivitel volumene — 
a márciusi erőteljes bővülés eredményeként — kb. 10 százalékkal, a behozatal mintegy 
2 százalékkal nőtt, ám a cserearányromlás tovább folytatódott. A behozatali többlet így 
a tavalyinál kissé nagyobb lett, az adósság pedig számottevően emelkedett. A rubelelszá- 
molású kivitel több mint 5 százalékos növekedése és a behozatal tavalyi színvonala 
mellett március végére — a múlt év ugyanezen időszakában kialakult 80 milliós passzí- 
vummal szemben — mintegy 50 millió rubel aktívum alakult ki. 

Az első negyedév előzetes adataiból még nem lehet messzemenő következtetést levon- 
ni. Elemezni kell az ipari termelés, a tőkés export alakulását, hogy pontosan lássuk a 
kiváltó okokat. Meg kell állapítanunk azonban, hogy az 1987. évi terv még , nincs a 
kezünkben". A hátralévő hónapokban rendkívül kemény munkára van szükség ahhoz, 
hogy a terv előirányzatai összeségében teljesüljenek. Az eddigi tevékenység az alábbi 
területeken nem kielégítő: 


KÖZÖS CÉLUNK - A GAZDASÁGI KIBONTAKOZÁS 7 


e a nem rubelelszámolású kivitel növelésében, az e viszonylatú behozatal ésszerű 
kiváltásában; 

e a termelési támogatások mérséklésében, a veszteséges vállalatok tevékenységének 
átalakításában (csaknem minden érintett nagyvállalat jelenlegi javaslata állami szanálás- 
ra irányul); 

e a költségvetés 43,8 milliárd forintban jóváhagyott hiányának - a külföldi adósság- 
gal összefüggő követelménynek megfelelően — 30 milliárd forintra való mérséklésében; 

e a belső felhasználás mérséklésében. 

A tervezettnél lényegesen kisebb a megtermelt népgazdasági jövedelem, ezt meghala- 
dóan bővülnek a támogatások és - a leértékelés hatására is — a vállalati jövedelmek. Igen 
nagy nyomás nehezedik az állami költségvetésre a támogatások növelése, az adók 
elengedése érdekében. A Pénzügyminisztérium eddig mintegy 6 milliárd forint körüli 
igényt utasított vissza, és 250-300 millió forintra szóló kérelmet hagyott jóvá. 

A vállalati pénzügyi hiányokból - a jelenlegi felmérések szerint — mintegy 7-8 milliárd 
forint rendezetlen. Nagy a veszélye annak, hogy ennek döntő hányadát a vállalatok és 
egyes minisztériumok állami pénzforrások igénybevételével, állami szanálás keretében 
kívánják megoldani. Mindez arra figyelmeztet, hogy a központi segítség elnyerésére 
irányuló egyoldalú magatartásban nem következett be a kívánatos irányú változás. Nem 
történt lényeges előrehaladás a felszámolási és szanálási eljárás alkalmazásában, a válla- 
lati támogatások leépítésében sem. 

A gazdasági folyamatok jelzett alakulása, valamint a vállalatok magatartása további 
határozott intézkedés-sorozatot kíván. A termelési szerkezet korszerűsítésére, a konverti- 
bilis külkereskedelmi mérleg javítására és a költségvetés hiányának mérséklésére — az 
akcióprogram második intézkedési csomagjának megvalósításával — ezekben a hónapok- 
ban további feladatokat kell megoldanunk. 


e Gyorsabb előrelépést kivánunk elérni a műszaki fejlesztés folyamataiban és az 
eredményeknek a termelésben történő alkalmazásában. 

e Ujból áttekintjük az egyes központi gazdaságfejlesztési programok helyzetét, és — 
ha szükséges - a változó követelményekhez igazítjuk céljainkat. 

e Megvizsgáljuk a szénbányászatra, a vaskohászatra, a magasépítő-iparra vonatkozó 
programok végrehajtását. Indokolt esetben itt javaslatot kell kidolgozni új megállapodá- 
sokra az állami terhek mérséklése céljából. , 

e Következetesen alkalmazzuk a felszámolási és a szanálási jogszabályokat. A vesz- 
teséges vállalatoknál a szanálást csak szűk körben, a tevékenységek érdemi változtatását 
kikényszerítő módon lehet véghezvinni. 

e Konkrét intézkedéseket kívánunk tenni az alacsony nettó devizahozamú, magas 
devizakitermelési mutatójú export mérséklésére. 

e Javítani kívánjuk a külkereskedelmi tevékenységet, korszerűsítjük annak szervezeti 
feltételeit. 

e Kölcsönösen előnyös feltételek mellett növelni kívánjuk a szocialista országokkal 
folytatott kereskedelmi és együttműködési tevékenységünket. 

Mindezek szigorú követelményeket támasztanak a kormány gazdaságirányító munká- 
jával szemben. A strukturális átalakításra irányuló — esetenként feszültségekkel járó —, 
ám halaszthatatlan lépések megtétele következetes és gyakorlatias tevékenységet tesz 
szükségessé. 


9060.L. 
Gazdaságpolitikai mozgásterünket bővíthetik a közelmúltban megtartott, illetve folya- 


matban lévő nemzetközi tárgyalásaink. Közülük kiemelkedő jelentőségű a magyar—szov- 
jet kormányfői találkozó. Ezen megállapodás történt a magyar gazdaság konvertibilis 

külső egyensúlyi helyzetének megszilárdítását elősegítő lépésekről. Az egyensúlyi helyzet 
megszilárdulását kívánjuk elérni adott esetben tőkés importunk szovjet áruszállításokkal 
való helyettesítésével. Megállapodtunk a kétoldalú áruforgalom mindkét részről törté- 
nő 1,5 milliárd rubel nagyságú kölcsönös bővítésének vizsgálatáról, amely mind ez idáig 
mindkét félnél mintegy 500 millió rubel bővítést eredményezett. Megegyezés született 
egyes szabad termelőkapacitásaink fokozott kihasználásáról; ennek egyeztetése a mező- 
gép-, a kőolajipari gép-, a könnyű- és élelmiszeripari gépgyártásban és a könnyűiparban 
már megkezdődött. Az e megállapodások valóra váltását szolgáló munkát aktívan 
folytatjuk tovább. 

A világgazdasági mozgástér tágítása, a piaci lehetőségek diverzifikálása érdekében 
tárgyalások folynak a különböző gazdasági tömörülésekkel, regionális gazdasági csopor- 
tokkal is. Az Európai Gazdasági Közösségnek piacra jutási feltételeink javítása, a velünk 
szemben alkalmazott diszkriminatív korlátozások felszámolása céljából kereskedelmi 
megállapodás megkötésére tettünk javaslatot. A Közös Piac miniszteri tanácsa április 
27-i ülésén felhatalmazást adott a hazánkkal kötendő kétoldalú kereskedelmi és együtt- 
működési megállapodás létrehozatalára vonatkozó tárgyalások megkezdésére. Jelenleg 
textil- és acéltermékek, valamint juhexportunk biztosítására már vannak szektorális 
megállapodásaink a Közös Piaccal, s ezek diszkriminációmentesek és megfelelő keretet 
adnak az említett termékek közöspiaci értékesítéséhez. 

Változatlan törekvésünk, hogy előmozdítsuk a külföldi működő tőke bevonását, 
gazdaságpolitikai céljainkkal összhangban. Ennek feltételeit folyamatosan vonzóbbá 
tettük. A külföldi részvétellel létrejövő gazdasági társulások általában jelentős adóked- 
vezményekben részesülnek. Eddig 85 vegyesvállalat jött létre, sa különböző vállalkozások- 
ba mintegy 120 millió dollárt fektettek be. A külföldi részvételű gazdasági társulások több 
mint 60 százaléka az 1986. január elsejével kedvezőbbé vált adózási feltételek nyomán 
alakult meg. Az újonnan alapított vállalatok nagyobbik része a termelőszférában (gépi- 
pari és elektronikai termékek összeszerelése, biotechnológia, könnyűipar, építőipar) 
ENAZESÁG Aa de fontos szerepet játszanak a banki területen, valamint az idegenforga- 

omban is. 

A külföldi működő tőke bevonásának előmozdítása végett tovább dolgozunk a kül- 
földre irányuló propagandamunka javításán. Intézkedések történnek a hazai adminiszt- 
rációs kötöttségek további enyhítésére és a vegyesvállalatok alapításával összefüggő 
ügyintézés gyorsítására. 


900... 


Eddigi intézkedéseink következetes végrehajtása és az előzőekben vázolt tennivalók 
teljesítése azért is elengedhetetlenül fontos, mert a népgazdaságban kialakult helyzet 
nehezebb és bonyolultabb, mint amivel akár 1978-1979-ben, akár 1981-1982-ben szembe 
kellett néznünk. Ezért alapvető kérdés, hogy a politikai vezetés, a kormányzat a gazdál- 
kodó szervezetekkel és a társadalommal karöltve képes-e a romló folyamat megállításá- 
ra. A novemberi K B-határozat megvalósítása ebben döntő fontosságú. 

A következő hónapok fontos politikai feladata, hogy létrejöjjön a formálódó szemléle- 
" ti egység, és aktív tevékenységgé váljék. Ez most valamennyi felelősen gondolkodó 
politikai és gazdasági vezető legfőbb teendője, minden állampolgár elsődleges érdeke. 
A közös cél eléréséhez az eddiginél következetesebb, összehangoltabb munkával, a 
nyilvánosság jobb bekapcsolásával megteremthetők a feltételek. Bizonyosnak kell abban 
lenni, hogy nemcsak a dinamikus gazdasági növekedés, az anyagi jólét állandó emelése 
mozgósíthatja társadalmunkat; integráló tényezővé kell hogy váljon a külső kedvezőtlen 
hatások kivédésére, a gazdasági stabilizálódásra irányuló munka, magatartás és cselek- 
vés is. Ehhez azonban nélkülözhetetlen az elhatározott feladatok időbeni kidolgozása és 

a meghozott intézkedések következetes végrehajtása. S ne legyünk kiméletesek magunk- 
hoz sem: ehhez elengedhetetlen az aktív politikai, kormányzati tevékenység. 

A Központi Bizottság munkarendje szerint nyári ülésén tárgyalja a gazdaság fejlődésé- 
nek távlati programjáról szóló előterjesztést. A konkrét javaslatok kidolgozására a Köz- 
ponti Bizottság az illetékes minisztériumok és gazdaságirányító szervek vezetőiből alakí- 
tott munkabizottságokat kérte fel. A munka állami vonalon történő szervezésére, koor- 
dinálására és az eredmények összefoglalására az Országos Tervhivatal kapott megbízást. 
A munka eddfgi eredményéről szóló előterjesztést a Politikai Bizottság már megtárgyal- 
ta, s a kibontakozás útját a gazdaságos piaci értékesítés növelésére építő, a folyamatos 
és radikális szerkezeti változásokon alapuló, a tartós kibontakozás feltételeit megteremtő 
gazdaságfejlődési pályán haladó gazdaságirányítási reform továbbvitelében jelölte meg. 
Gyakorlatunknak megfelelően a Politikai Bizottság e nagy fontosságú kérdést a közeljö- 
vőben politikai, társadalmi és tudományos intézményeink vezető testületeivel is meg 
kívánja vitatni. 

A Központi Bizottság novemberi határozatából a gazdaságirányításra kettős feladat 
hárul. Egyrészt el kell érnünk a gazdaságirányítási gyakorlat egészének javítását, követ- 
kezetesebbé tételét, másrészt ezzel együtt, az irányításfejlesztésre vonatkozó 1984. áprilisi 
központi bizottsági állásfoglalás megvalósítását. 

A kormányzati apparátusok számára ezek a hónapok különösen sok és feszítő munkát 
jelentenek. Egyidejűleg kell dolgozniuk az 1988-1990-es évekre vonatkozó gazdaságpoli- 
tikai irány megalapozásán, 1988-ra az adóreform és a kapcsolódó intézkedéscsomag 
kidolgozásán, az éves népgazdasági terv előkészítésén, valamint olyan nagy jelentőségű 
témákon, mint a nyugdíjrendszer korszerűsítése. Emellett az 1987. évi népgazdasági terv 
alapvető céljainak megvalósulását is a bemutatott széles körű kormányzati intézkedések 
előkészítésével kell elősegíteniük. 

Bizton állíthatjuk — és a novemberi határozat fogadtatása egyértelműen alátámaszt- 
ja -, hogy valamennyi társadalmi réteg és csoport objektíve érdekelt a társadalmunk 
előtt álló gazdasági feladatok megoldásában. Napjainkban ez az érdekeltség érzékelhető- 
en tudatosult és aktivizálódott. Demokratikus politikai rendszerünk már régóta mozgás- 
teret teremtett az érdekérvényesítési törekvések számára, s ennek eredményeként is 
jelentős emberi és társadalmi erőforrásokat és mozgatóerőket sikerült bekapcsolni a 
gazdaságfejlesztési célok formálásába és megvalósításába. Ezen az úton váltak ezek a 
célok egész társadalmunkat mozgósító nemzeti programmá. 

A reális program kimunkálásának és valóra váltásának lényeges feltétele a tömegek 
és a vezetés kölcsönös bizalmat tükröző, folyamatosan megújuló viszonya, a demokrati- 
kus párbeszéd — melyet pártunk a társadalom egészével, minden fontos rétegével kialaki- 
tott —, továbbá a helyzetértékelés és a döntéshozatal növekvő nyilvánossága, a mulasztá- 
sok, tévedések őszinte és önkritikus kezelése. Harminc éve vezette be és valósítja meg ezt 
a gyakorlatot az MSZMP. Nem kell újat kitalálnunk. Ezt kell folytatnunk. 

Az új nyugdíjrendszer és az adóreform elvei 


Az időskorúak anyagi és szociális helyzetének, társadalmi közérzetének alakulása köz- 
ügy. Társadalmi rendszerünk egyik fontos értékmérője, hogy egy élet munkája után 
milyen megbecsülést nyújt idős polgárainak, mennyire számit aktivitásukra, hasznos 
tevékenységükre, nyújt-e megfelelő anyagi és szociális biztonságot számukra, megterem- 
ti-e a megérdemelt pihenés feltételeit, és ha szükséges, a személyi törődést, gondozást. 

A megtett történelmi útra visszatekintve a fejlődés egyértelmű. A felszabadulást 
követően társadalmunk fokozatosan, egyre többet vállalt magára az idősek ellátásának 
korábban túlnyomórészt családi funkcióiból. A társadalmi ellátások és intézmények 
megteremtették az idősek létbiztonságának alapvető feltételeit. 

Nyugdíjrendszerünk a felszabadulás óta jelentősen fejlődött, és megmutatkoznak 
benne társadalmi-gazdasági átalakulásunk eredményei. Fokozatosan bővült a nyugdíjjo- 
gosultság, javultak a nyugdíjfeltételek. A jogosultság kiterjesztésével sok kiskeresetű és 
rövid szolgálati idővel rendelkező dolgozó jutott szerény, de az elemi szociális biztonsá- 
got jelentő nyugdíjhoz. Ezek főként nök, termelőszövetkezeti tagok, a társadalombiztosí- 
tásból korábban kimaradt rétegek voltak. 

Jelenlegi nyugdíjrendszerünk az 1975. évi társadalombiztosítási törvényre épül, amely 
egységesítette és egyben kedvezőbbé tette a nyugdíjfeltételeket. A mezőgazdasági terme- 
lőszövetkezeti tagok 5 évvel magasabb nyugdijkorhatárát 1980-ig fokozatosan az általá- 
nos mértékre szállították le. A nyolcvanas években már gyakorlatilag minden, társadal- 
milag elismert kereső foglalkozás alapján nyugdíjhoz lehet jutni. 

A nyugdíjkiadások hosszabb ideje dinamikusan - évi 10 százalékot meghaladóan — 
nőnek, és ma már a nemzeti jövedelem 11-12 százalékát érik el. A mintegy 2.3 millió 
nyugdíjas nyugdíjának átlagos összege 1986-ban havi 3565 forint volt, ami az átlagos 
keresetnek 55 százaléka. Az idősek jövedelmének átlagosan 70 százaléka nyugdíjból, 
további 30 százalék pedig munkavégzésből, mezőgazdasági kistermelésből és egyéb 
kiegészítő forrásokból származik. 

Az idős emberek anyagi-szociális viszonyai nagymértékben differenciáltak. Eltérő a 
nyugdíj összege, és különbözőek a kiegészítő jövedelemhez való hozzájutás lehetőséget. 
Az életkor, az egészségi állapot, a családi viszonyok, a lakáshelyzet, a lakóhelyi környe- 
zet, a vagyoni helyzet tovább differenciálják az életlkörülményeket. Az egyedül élők sorsa 
nehezebb. Az életkor előrehaladásával általában szaporodnak az idős emberek problé- 
mái: csökken az aktivitásuk, elmarad a kiegészítő jövedelmük, romlik az egészségügyi 
állapotuk. A gondok megoldását, illetve elviselhetővé tételét nem lehet kizárólag a 
társadalmi intézményektől várni. A családhoz, a volt munkahelyi kollektívához, a lakó- 
helyi környezethez való tartozás biztonságot adó hátterét az intézmények nem pótolhat- 
ják. Különösen nagy a család szerepe, felelőssége az idősekről való gondoskodásban, az 
érzelmi kapcsolatokban. 


Az MSZMP Központi Bizottságának 1987. április 28-i ülésén elhangzott előadói beszéd rövidített szövege. 

A lakosság a nyugdíjrendszer számos elemét jelentős társadalmi vivmánynak tekinti, 
ami abból is érződik, hogy idegenkedik annak bármiféle megváltoztatásától. Nyugdíj- 
rendszerünk nemzetközi összehasonlításban megállja a helyét, összességében gazdasági 
fejlettségünknek megfelelő színvonalú ellátásokat nyújt. A nyugdíjrendszer , karbantar- 
tására", a nyugdíjasok helyzetének javítására a nehezebbé váló gazdasági feltételek 
között is folyamatosan figyelmet fordítottunk, ennek ellenére a rendszer működésében 
egyre erősebb zavarok mutatkoznak. 

Feszültség származik abból, hogy a jelenlegi nyugdíjak értékét nem tudjuk kielégítően 
megőrizni, s a nyugdíj megállapításának belső szabályai sem elég következetesek, ma már 
részben elavultak. 

A nyugdíjasok nagy többsége elégedetlen a helyzetével, szociális biztonságérzetük 
gyengül. Nagyobb részük a nyugdíj értékvesztése miatt egyénileg romló anyagi perspektí- 
vára számíthat. A nyugellátásban részesülők több mint egyharmadánál a nyugdíj érték- 
vesztése 1980 és 1985 között 10-20 százalékos volt. Igazságtalannak tartják a nyugdíjará- 
nyokat, mert a nyugdíjak közötti különbségek nőnek, az új nyugdíjak mind nagyobb 
mértékben haladják meg a többségében csökkenő értékű régi nyugdíjakat. 

A nyugdíjasok helyzete nem jellemezhető átlagszámokkal. Söt -— paradox módon - 
egyéni helyzetük az átlagokkal ellentétes irányban változik. Az átlagnyugdíj emelkedik, 
és hosszabb ideje jobban nő az átlagkeresetnél. Ez jórészt a demográfiai folyamatokkal 
— a nyugdíjba lépésekkel és a halálozásokkal -— függ össze. A nyugdíjba lépők magasabb 
és az elhalálozottak alacsonyabb nyugdíja miatt az átlagnyugdíj összege folyamatosan 
növekszik, ami valójában nem jelent javulást a nyugdíjasok számos rétege számára. 

A nyugdíjrendszer hatékonyságát illetően elgondolkodtató, hogy az egyre növekvő 
ráfordítások ellenére sem tudja társadalmilag elfogadhatóan ellátni alapfunkcióit. 
A problémák megoldása a jelenlegi nyugdíjrendszer fenntartása mellett olyan nagyságú 
többletforrásokat kívánna, amelyek hosszabb távon nem biztosíthatók. 

A közelmúlt gazdasági folyamatai alapján jól érzékeljük, hogy az elosztási mechaniz- 
musok és a szabályozók a túlelosztás irányába mutatnak. A nyugdíjrendszer ehhez 
kötődik, de önmaga nem erősíti a folyamatot, mert nem az elsődleges elosztás, hanem 
az újraelosztás szférájában működik. Az új nyugdíjakat a növekvő keresetek alapján 
állapítják meg, és a nyugdíjasok a mindenkori bérekhez vagy a mindenkori új nyugdíjak- 
hoz viszonyítják helyzetüket, illetve nyugdíjkülönbségetket. 

Az előbbiekből azonban nem következik, s ez nem is lehet cél, hogy a nyugdíjasok 
rovására kell megoldani a problémákat. A nyugdíjrendszer módosításához, az előrelé- 
péshez forrás kell. Ennek megteremtésére egyetlen lehetőség kínálkozik: az aktív korosz- 
tály fokozottabb tehervállalása. Ez egyrészt a munkában töltött aktiv életszakasz növelé- 
sét, másrészt a nyugdíjjárulék emelését jelenti. 

A nyugdíjrendszer szabályainak változtatásával a rendszer alapelveit következeteseb- 
ben kívánjuk érvényre juttatni. Meg kell erősítenünk azt, hogy a nyugdíj munkával és 
járulékfizetéssel szerzett jog, a munka szerinti elosztás és a szociális biztonság elvén 
alapul. A nyugdíjak szinvonalában indokolt jobban kifejezésre juttatni a munkában 
eltöltött idő hosszát és az aktív életpálya nagyobb részére jellemző kereseti viszonyokat. 
A nyugdíjasok számára nagyobb szociális biztonságot kell adni elsősorban azzal, hogy 
a nyugdíjak értékét megőrizzük. Törekszünk arra is, hogy a jövőben az aktív korosztály 
és a nyugdíjasréteg jövedelmi viszonyai tervszerűen együtt mozogjanak, ne következzen 
be elszakadás, indokolatlan feszültség. 

A nyugdíjrendszer módosítása érdekében olyan átfogó intézkedéseket kell tenni, ame- 
lyek egyúttal az előrelépés anyagi alapjait is megteremtik. Erre legkorábban 1989-től 
kerülhet sor. Az ajánlott intézkedések közül a legfontosabb — egyben az előrelépés 
kulcskérdése — a nyugdíjkorhatár emelése a férfiaknál 62, a nőknél 58 évre. A javaslatot 
alapos mérlegelés, sok töprengés, vita előzte meg, ezért indoklásával részletesebben 
kívánok foglalkozni. 

A korhatár emelése elsősorban azért szükséges, hogy forrást biztosítson a nyugdíjin- 
tézkedésekhez. Többletforrás abból származik, hogy a tovább dolgozó korosztályok 
részére nem kell nyugdíjat fizetni, és a társadalombiztosítás további nyugdíjjárulék-bevé- 
telhez jut. A korhatáremelés miatt munkában maradók nemcsak munkabérük fedezetét 
termelik meg, hanem ezen felül még többletértéket is létrehoznak. A korhatáremelés 
mellett szól az is, hogy a tapasztalatok szerint a munkaképes életkor általában magasabb 
a nyugdíjkorhatárnál. A demográfiai adatok szerint hazánkban a 60 éves férfiak várható 
. további átlagos élettartama 146 év, az 55 éves nőké pedig 22,7 év. Ma is sokan dolgoz- 
nak a nyugdíj mellett, s pazarlás lenne, ha ezt a munkaképességet nem használnánk ki. 
Persze figyelembe kell venni, hogy a munkaképes életkor a szakmák és az egyének 
egészségi állapota szerint eltérő. De így is az a helyzet, hogy az emberek az optimálisnál 
és a lehetségesnél kevesebb időt töltenek társadalmilag szervezett munkában. Ebben más 
országokhoz képest elmaradásban vagyunk. Nem arról van szó, hogy keveset dolgozunk, 
hiszen nálunk a napi, a heti munkaidő - a szabadidőben végzett munkával együtt — 
hosszabb, ezzel szemben az átlagosan munkában töltött évek száma kevesebb, mint a 
legtöbb európai országban. Ehhez hozzájárul, hogy a nyugdíjfeltételek és a nyugdíj 
melletti munkavállalás körülményei is a mielőbbi nyugdíjba vonulásra késztetik az 
embereket. 

A nyugdíjkorhatár emelése ellen is szólnak azonban érvek. Az egyik az, hogy közvéle- 
ményünk a jelenlegi korhatárt szociális vívmánynak tekinti. A másik, hogy a nyugdíjas 
korúak foglalkoztatása nem minden munkaterületen egyformán munkáltatói, illetve 
népgazdasági érdek. S van igazság abban is, hogy a termelési szerkezet átalakítása 
létszámleépítéssel, átcsoportosítással, átmeneti elhelyezkedési nehézségekkel fog járni, 
miközben demográfiai okokból a 90-es évek elején növekszik az újonnan munkába lépők 
száma. Az életmód és a munkakultúra következtében sokan még aktív korban , elhaszná- 
lódnak", rokkanttá válnak. Mindezek megfontolásra késztetnek, de a különböző szem- 
pontokat együttesen mérlegelve legfeljebb az intézkedés átmeneti időre való elodázását 
támasztanák alá. Ez esetben a nyugdíjrendszer módosítását, főként a vele járó pozitív 
lépéseket is el kellene halasztani. A nyugdíjas életszakasz szociális biztonságának, a 
kedvezőbb színvonalú nyugdíjnak tehát az az , ára", hogy a nyugdíjkorhatárt nem 
tekintjük tabunak. i 

A munkaerővel való ésszerű gazdálkodás szükségessé teszi, hogy a nyugdíjkorhatárt 

ne értelmezzük mereven. Ezért az új nyugdíjkorhatárt a mainál szélesebb körű kedvezmé- 
nyekkel javasoljuk kiegészíteni. Két új kedvezményfajtát célszerű bevezetni. Az egyik a 
gyermekes anyák kedvezménye. Az egygyermekes anya 57, a kétgyermekes 56, a három- 
gyermekes pedig 55 éves korában mehet nyugdíjba, ha ezt igényli. Ezen kívül - három 
gyermekig - gyermekenként 2-2 év szolgálati idő , jóváírás" is megilleti őket. A másik 
új kedvezmény az elért szolgálati időhöz kötődik. A férfiak 40, a nők 35 szolgálati év 
után az új törvényes korhatárnál legfeljebb 5 évvel korábban mehetnek nyugdíjba, ha 
kérik. Ez esetben azonban az általános szabályok szerintinél kisebb nyugdíjat kaphat- 
nak. Ugy gondolom, hogy a megemelt nyugdíjkorhatár és a foglalkoztatáspolitika 
közötti ellentmondás a rugalmasabb szabályozással és szükség esetén munkaidő-csök- 
kentéssel feloldható. 
. Fennmaradnak, de differenciáltabbak lesznek az egészségügyi okokból, illetve a ked- 
vezőtlen munkakörülmények miatt adott korkedvezmények. Célszerű szélesebb körben 
megengedni az egyedi korengedményes nyugdíjazást, ami segítheti a rugalmas munkae- 
rő-gazdálkodást, de az ezzel járó többletet a munkáltatónak meg kell fizetnie a társada- 
lombiztosítás számára. Indokolt szigorítani a rokkantnyugdíjazás feltételeit is, hogy 
egészségügyi okból csak a valóban munkaképtelenek mehessenek nyugdíjba. 

Az új feltételek mellett egy személy esetleg több címen is szerezhet korkedvezményre 
jogot. Nem volna helyes ezeket összegezni, de meg kell engedni, hogy az egyén a számára 
legelőnyösebb lehetőséget választhassa. 


AZ ÚJ NYUGDÍJRENDSZER ÉS AZ ADÓREFORM ELVEI 13 


A nyugdíj összegében, a munka szerinti elosztás elvének következetesebb érvényesítése 
érdekében, javasoljuk meghosszabítani a beszámítás időszakát és változtatni a mérték- 
szabályt, vagyis a nyugdíjskálát. A jelenlegi nyugdíjskála 20 évi szolgálati idő mellett 53 
százalék, majd ezt követően degresszíven nő: a további szolgálati évek előbb 2, azután 
1 és végül 0,5 százalékot , érnek". Azt javasoljuk, hogy az új nyugdíjskála 55 százalékról 
induljon, amit minden további szolgálati év egységesen 1-1 százalékkal növeljen. Az új 
szabályok együttes alkalmazása a maihoz képest kismértékű - átlagosan 2-3 százalékos 
— nyugdíjmérséklést okozhat. Ez főként azoknál fordulhat elő, akik 25-32 évi munkavég- 
zés után mennek nyugdíjba. A 2-3 gyermekes anyák, valamint a hosszú szolgálati idővel 
rendelkezők számára viszont a módosítások egyértelműen előnyösek. 

A nyugdíjszámítás szabályainak módosításához tartozik a nyugdíjak minimális és 
maximális összegének meghatározása is. Elképzeléseink szerint a saját jogú nyugdíjak 
minimális összege az országos átlagkeresetnek legalább 40 százaléka, a maximum pedig 
legfeljebb az országos átlagkereset háromszorosa lenne. 

Az új nyugdíjszabályokkal egyidejűleg javasoljuk, hogy az egyetemeken és a főiskolá- 
kon nappali tanulmányokkal eltöltött időt szolgálati időként ismerjék el, továbbá, hogy 
a nyugdíjas házaspárból magára maradó özvegy a jövőben - ha ez számára előnyösebb 
— saját nyugdíja helyett a két nyugdíj együttes összegének 60 százalékát kaphassa meg. 


A nyugdíjrendszer javasolt módosítása lényeges előrelépést tesz lehetővé a már nyugdíj- 
ban levők helyzetében. Ezt a nyugdíjak értékmegörzésének kiterjesztése és a régebbi, 
alacsony nyugdíjak külön emelése biztosítja. 

Az új szabályok szerinti nyugdíjak folyamatos értékmegőörzését az új törvényes korha- 
tártól vállalnánk. A jelenlegi szabályok szerint megállapított nyugdíjak teljes értékmeg- 
őrzésének kezdetét is közelebb hoznánk a megállapítás évéhez. Elgondolásunk szerint 
a teljes értékmegőrzést lehetőleg a nyugdíjazást követő ötödik évtől, de legalább 65 éves 
kortól biztosítanánk. A többi nyugdíjas is nagyobb évi rendszeres nyugdíjkiegészítést 
kapna (ez azt jelenti, hogy a mai 2 százalékos automatizmus í15 magasabb lenne). 
Egyidejűleg indokolt a régebbi nyugdíjak eddigi értékvesztését legalább részben pótolni. 
Kezdő lépésként az 1980 előtt megállapított és jelenleg 4000 forintot el nem érő nyugdi- 
jak 300—-400 forintos emelése javasolható. Az intézkedés a rendszeres nyugdijkiegészíté- 
sen, illetve az áremelések ellentételezésén felül valósulna meg. 

Mindezek a lépések hosszú távú elkötelezettséget jelentenek, tehát fedezetükhöz tartós 
forrás szükséges. Ehhez kérjük az aktív lakosság áldozatvállalását részben továbbdolgo- 
zás, részben magasabb nyugdíjjárulék-fizetés formájában. 

Az új nyugdíjrendszerre való áttérés felkészülést és átmeneti időszakot tesz szükséges- 
sé, amelybe beletartozik az is, hogy a nyugdíjazás előtt állók egy ideig választhassanak 
a régi és az új feltételek között. A javaslat szerint az átmeneti helyzetet egy évig kellene 
fenntartani. A közvetlenül érintetteket időben tájékoztatni kell arról, hogy mi között 
választhatnak. A fiatalabb korosztályoknak pedig - az intézkedések bejelentése után — 
lesz idejük arra, hogy az új feltételekhez felkészüljenek. i 

Az 1989-ben 60 éves férfiak, illetve 55 éves nök érdemben abban dönthetnek, hogy 
mikor menjenek nyugdíjba. Az új feltételek az új nyugdíjkorhatártól érvényesek, tehát 
későbbi időpontban vehetők igénybe, ami nehezíti az összehasonlítást. Számolni kell 
azzal, hogy időközben a kereset, tehát a nyugdíjalap is változik. Az új feltételek — a 
felemelt korhatár mellett — a korkedvezmények körében és a nyugdíjak értékmegőrzésé- 
ben is markánsan különböznek a jelenlegitől. Feltehetően kevésbé befolyásolja a válasz- 
tást a beszámítási szabályok és a nyugdíjskála módosítása, ha az emberek megértik, hogy 
nem ez a leglényegesebb. A döntő az, hogy az új rendelkezések a nyugdíjba lépéstől 

kezdve biztosabb perspektívát nyújtanak. A nyugdíj összege néhány éven belül jól 
érzékelhetően magasabb lesz annál, mint amennyi a jelenlegi értékmegőrzési gyakorlat 
mellett lenne. 

A dolgozókat sok más, egyéni indíték is befolyásolja a nyugdíjazáshoz való viszony- 
ban. Vannak - többségében fizikaiak -, akik alig várják, hogy nyugdíjba mehessenek, 
mások - főleg szellemi foglalkozásúak — pedig szívesen maradnának tovább. Az eddigi 
tapasztalatok szerint jellemzőbb a mielőbbi nyugdíjba kerülésre való törekvés. Sokan 
kalkulálnak a nyugdíj melletti keresettel, így összességében még csökkenő értékű nyugdíj 
mellett is jobban járnak. A nők családi kötelezettségeikre kívánnak több időt fordítani 
a nyugdíjazás után. Mindez azt jelenti, hogy az új szabályok megértetése, elfogadtatása 
körültekintő munkát kíván. 

A nyugdíjrendszer módosításának anyagi kihatásaira előzetes számítások készültek. 
Ezek ma még csak tájékoztató jellegűek, mert az adóreform utáni helyzettel egyelőre nem 
lehet pontosan számolni. A nyugdíjkorhatár emeléséből nyugdíjmegtakarítás, illetve 
járulékbevételi többlet származik. A dolgozók nyugdijjárulékának módosítása is bevétel- 
növelő hatású. A javasolt új kedvezmények, elsősorban a gyermekes anyák nyugdíjked- 
vezménye e forrástöbbletek jelentős részét leköti. A nyugdíjak értékmegőrzése és a régi 
nyugdíjak külön emelése is számottevő forrástöbbletet kíván. Néhány kisebb kihatású 
intézkedéssel is számolunk. A bevételek és a kiadások összevetése azt jelzi, hogy az 
intézkedések kellő biztonsággal megvalósíthatók. 

A nyugdíjrendszer módosításának előkészítése az adóreform kidolgozásával egyidejű- 
leg folyik. Az adóreform és a nyugdíjrendszer viszonyának néhány fő kérdése már 
tisztázódott, de a megfelelő összehangolás még további munkát tesz szükségessé. 

A gazdaságirányítás fejlesztésével összhangban indokolt előrelépni abban is, hogy a 
társadalombiztosítás ne egyszerű költségvetési intézményrendszer legyen. A hatéko- 
nyabb gazdálkodáshoz nagyobb önállóságot és több jogosítványt, jobb érdekeltségi 
feltételeket lehetne számára biztosítani. A társadalombiztosítás lehetőséget kaphat saját 
kezdeményezésekre, szociális vállalkozásokra, szerepet játszhat az egészségügyi szervek 
munkájának társadalmi ellenőrzésében, egyes társadalmi ellátások esetében érvényesít- 
heti az egészséges életmódban való egyéni érdekeltséget. 

A nyugdíjas életszakaszra való felkészüléshez több lehetőséget kell nyújtani az aktív 
korú lakosság számára. Ezt a célt szolgálhatják a különböző önkéntes biztosítási formák. 
Számos külföldi példa bizonyítja, hogy ezek hasznosak lehetnek, kiegészítik, megerősítik 
az egyén szociális biztonságát idős korban. Nálunk az ilyen megoldásoknak nincs nagy 
hagyományuk, a már működő életbiztosítási formák és a nyugdíj-előtakarékossági betét 
kezdeti kísérletek. Szükségesnek tartjuk, hogy a társadalombiztosítási szervek e téren 
nagyobb aktivitást fejtsenek ki, hazai sajátosságainknak megfelelően alkalmazzák a 
másutt már bevált formákat, módszereket. 

Az időskorúak helyzete nemcsak hazánkban van a figyelem előterében. A megválto- 
zott gazdasági, egészségügyi, foglalkoztatási viszonyokra való tekintettel más országok- 
ban is napirendre került a nyugdíjrendszer felülvizsgálata. Jelenleg a nyugdíjkorhatár a 
fejlett európai tőkés országokban, a szocialista országok közül pedig az NDK-ban, 
Lengyelországban és Romániában magasabb, mint nálunk. A fejlett nyugat-európai 
államokban is gondot okoz a nyugdíjkiadások és a fedezet összhangja. Ennek áthidalásá- 
ra több helyütt - így például Olaszországban és a szomszédos Ausztriában, ahol egyéb- 
ként a miénknél öt évvel magasabb a korhatár - a nyugdíjkorhatár további emelésének 
gondolatával foglalkoznak. 

A nyugdíjhoz szükséges minimális szolgálati idő mindenütt hosszabb, általában 20-25 
év. Az is jellemző, hogy a nyugdíj alapjául szolgáló átlagkereset-számításnál hosszabb 
időszakot, a legtöbb országban legalább 10 évet vesznek figyelembe. A nyugdíjak maxi- 
mumát és minimumát mindenütt szabályozzák, de ehhez több országban - a szocialista 
országok közül az NDK-ban - kiegészítő biztosítás járul. A külföldi nyugdíjrendszerek 

a miénknél általában nivelláltabb nyugdíjakat biztosítanak. A Szovjetunióban viszont 
a mai erősen nivellált nyugdíjak helyett a munka szerinti elosztást jobban érvényesítő 
rendszerre kívánnak áttérni. A nyugdíjak értékmegőrzésének fő formája a szocialista 
országokban az időszakonkénti emelés, a nyugat-európai országokban pedig vagy az 
árakhoz vagy a bérekhez való évenkénti hozzáigazítás. 

A javasolt új nyugdíjrendszer társadalmi elfogadtatását arra lehet alapozni, hogy az 
hatásaiban egyértelműen kedvezőbb a jelenleginél. A tervezett lépéssorozat értékét 
növeli, hogy az nehéz gazdasági helyzetben valósul meg. A változtatások közelebb viszik 
nyugdíjrendszerünket a nemzetközi gyakorlathoz. A nyugdíjas életszakasz nagyobb 
anyagi-szociális biztonsága az aktív korosztály munkájára is kedvező hatással lehet. 


A továbbiakban az adórendszer változtatásának indokairól és irányelveiről kívánok 
szólni. 

Gazdaságunk helyzetének alakulása, erőfeszítéseink eredménytelensége mutatja, hogy 
lényegi változások szükségesek a termelőszféra működési feltételeiben. Ujólag bebizo- 
nyosodott: a vállalatok számára nem elég erős a jövedelmező gazdálkodás iránti kény- 
szer, a pénzügyi-tervezési rendszer változásai továbbra is kiszámíthatatlanok. Még min- 
dig nem a valóban jobb teljesítményt nyújtó gazdálkodók számára nyilik gyorsabb 
fejlődési lehetőség, nem érvényesül radikális gazdasági kényszer a veszteséges tevékeny- 
ség visszaszorítására. Ennek megváltoztatása nem képzelhető el másképp, mint a jöve- 
delmezően gazdálkodók fejlődését gátló korlátok leépítésével, a hatékony gazdálkodás 
kényszerének következetes érvényre juttatásával. Ehhez az egyik fontos eszköz az előké- 
szítés alatt álló és bevezetésre javasolt adó- és árreform, mely szerves része a Központi. 
Bizottság 1984. áprilisi állásfoglalása alapján folyó, a gazdaságirányítás átfogó tovább- 
fejlesztését célzó intézkedéseknek. 

A mai vállalati ár-, adó- és jövedelemszabályozási rendszert az jellemzi, hogy a 
társadalmi közös szükségletek és az állami kiadások fedezéséhez szükséges adóbevételek 
döntő hányada közvetlenül a termelővállalatokat és szövetkezeteket terheli; a termékek 
és szolgáltatások termelői árait bonyolult — ma már csaknem áttekinthetetlen - támoga- 
tási és elvonási csatornák választják el a fogyasztói áraktól; magas és növekvő arányú 
a költségvetésen keresztül történő jövedelemátcsoportosítás a gazdálkodók között és a 
fogyasztók ártámogatásában, s ez igen magas vállalati adóterheket követel. Mindez 
zavarja a tisztánlátást, és gondokat okoz a gazdaságirányítási munkában. A magas és 
növekvő adóterhek is szerepet játszanak abban, hogy a vállalatok sok esetben áremelés 
útján törekednek a bérek és az eszközök fejlesztéséhez szükséges nyereséget biztosítani. 

A termeléshez és különösen a fejlesztéshez kötődő magas adóteher érdektelenséget 
okoz a jobban gazdálkodó és gyorsabb fejlődésre képes területeken, nem segíti elő 
megfelelően a műszaki haladást, a szelektív fejlődést. A mai adózási és árrendszerben a 
gazdaságirányítás lehetőségei nagymértékben korlátozottak, nincs megbízható mérce az 
egyes tevékenységek és termékek értékelésére, a jövedelmezőségi viszonyok gyakran 
torzítanak. Olyan helyzet alakult ki, amelyben az ösztönzés adókedvezményeket és 
támogatást követel, a támogatások fedezetéül pedig — főként a jól gazdálkodók terhére 
— újabb és újabb adóemelésre van szükség. 

Mindezek alátámasztják azt a következtetést, hogy mind a vállalati gazdálkodás és 
magatartás megváltoztatása, mind a gazdaságirányítás hatásossága szempontjából szük- 
séges a vállalati adóstruktúra átalakítása, a jövedelmezőségi viszonyok reálisabb alapok- 
ra helyezése, a termelői és fogyasztói árrendszer korszerűsítése. 

A tervezett vállalati adóreform alapvető célja, hogy egy ésszerűbb, világosabb, a célok 
és funkciók jobb összekapcsolását eredményező, a termelési tényezőket reálisabban 
értékelő, a jelenleginél egységesebb és áttekinthetőbb adórendszer alakuljon ki. Ehhez 

arra van szükség, hogy a termelői folyamatot terhelő közvetlen adók nagy része meg- 
szűnjön, egy része csökkenjen és az adóteher nagy része átkerüljön a végső felhasználás, 
a fogyasztás szférájába. Ezt az elvégzett elemzések szerint legjobban egy hozzáadott érték 
típusú adó alkalmazásával lehet megvalósítani, amit ma a szakértők általános forgalmi 
adónak neveznek. A továbbiakban ezt az elnevezést használom. 

Az általános forgalmi adó nem a termelő vagy értékesítő szervezethez, hanem a 
konkrét termékhez, szolgáltatáshoz kapcsolódik, azt kíséri végig a termelés kezdeti 
fázisától a végső értékesítésig, de minden egyes termelési fázisban csak a hozzáadott érték 
arányában kell leróni az adót. Azaz a kibocsátott termék adójából le lehet vonni a hozzá 
felhasznált anyagok, alkatrészek után már kifizetett adót. Az adó nem épül be a költsé- 
gek közé, és így az adóhalmozódás elkerülhető. 

Az általános forgalmi adó a jelenlegi forgalmi adórendszernél egyszerűbb, az elképze- 
lések szerint mindössze három kulccsal működne. Az előkészítő munka jelenlegi szaka- 
szában a számításokat 0, valamint 10 és 20 százalék körüli adókulccsal végzik. A kulcsok 
és más szabályozóelemek végleges mértéke csak a modellszámítások alapján elvégzett 
elemzések, valamint a gazdaságpolitikai követelmények figyelembevételével határozha- 
tók meg. 

Az alapvető fogyasztási cikkek 0 kulccsal adóznának, ami azt jelenti, hogy termelőjük 
a korábbi fázisok adóit visszakérheti, és a fogyasztónak nem kell megfizetnie az adót a 
fogyasztói árban. A nem alapvető szolgáltatások 10 százalékos kulccsal adóznának, és 
20 százalék körüli adó rakódna a termékek zömére (vas-műszaki cikkekre, ruházati 
cikkekre, háztartási vegyi árukra stb.). Az élvezeti és luxuscikkeket külön fogyasztási adó 
is fogja terhelni. Továbbra is fogyasztói ártámogatásban részesülnek a tej és tejtermékek, 
a helyi tömegközlekedés, a háztartási energia, a színház, a mozi, a gyógyszerek. 


Az általános forgalmi adó bevezetésével összhangban fontos változások következnek be 
a vállalatok, szövetkezetek adózási rendszerében. 

Megszűnik az érdekeltségi alapból fizetett adók közül a béradó, a vagyonadó; jelentő- 
sen csökken a kereseti adó, valamint alacsonyabb lesz a nyereségadó és a városi-község- 
fejlesztési hozzájárulás együttes mértéke is. Egységes kulcs szerint kell fizetni a társada- 
lombiztosítási járulékot. Egyúttal, a jelenlegi megítélés szerint, szükségesnek látszik, 
hogy fennmaradjon a felhalmozási adó, de ennek mértéke ma még pontosan nem 
határozható meg. . 

Az új adórendszer hatására megváltozna a költségvetési bevételek szerkezete: a vállala- 
toktól származó bevételek aránya jelentősen mérséklődne, és emelkedne a fogyasztáshoz 
kapcsolódó adók, valamint a lakosság befizetéseinek aránya. Az egyes személy ezáltal 
valószínűleg jobban magáénak érezné az állami költségvetést, s mint adófizető állampol- 
gár nagyobb érdeklődést tanúsítana a közügyek iránt; jobban számon kérné, hogy az 
általa befizetett adót mire fordítják. 

A termelést közvetlenül terhelő adók mérsékelése eredményeképpen a bevezetéskor a 
termelői árak szintjének átlagosan csökkennie kell, mégpedig ágazatonként 0 és 20 
százalék közötti mértékben. A termelői árak indokolt mértékű csökkentését szigorú 
pénzügypolitikával, a piac szabályozó szerepének erősítésével és az árszabályozás, árel- 
lenőrzés eszközeivel kell elérni. Ennek következtében a vállalati nyereség szintjének is 
csökkennie kell, s ebben az esetben az új adórendszer bevezetésének önmagában nincsen 
inflációs hatása. Az árarányok ésszerűsítése azonban megköveteli, hogy lényeges mérték- 
ben csökkenjenek a termelői és fogyasztói ártámogatások, ami a fogyasztói árszint 
emelkedését váltja ki. A támogatásoknak az adóreformhoz kapcsolt leépítése és a piaci 
hatások következtében a bevezetés évében összességében jelentősebb fogyasztói árnöve- 
kedés várható. Az ésszerűbb termelői és fogyasztói árarányoktól, az ármechanizmus 

rugalmasabb működésétől viszont azt várjuk, hogy az a jövőben fékezi a termelés 
oldaláról kiinduló, sok esetben indokolatlan áremelési törekvéseket. 

A vállalati adórendszer átalakítása, az árak ehhez kapcsolódó módosítása lényeges 
változásokat hoz a gazdaság valamennyi területén, és a gazdaságirányítási rendszer 
egyéb változásaival együtt kedvezőbb helyzetet teremt a központi irányítás számára. 

A népgazdasági hatásokat értékelve a következő fontosabb jellemzők emelhetők ki: 

A az adó- és árszerkezet átalakítása, az elvonási és támogatási rendszer áttekinthe- 
tőbbé válása segíti a gazdasági tisztánlátást, a teljesítmények, a fejlődési irányok valós 
értékelését, egyidejűleg csökkenti a kormányzati szervek egyedi beavatkozásának kény- 
szerét és annak torzító hatását; 

A gazdaságpolitikai törekvéseinknek megfelelően az új technika alkalmazása viszony- 
lag olcsóbbá válik, ami segíti a műszaki-technikai fejlődést, s egyben ösztönöz a munka- 
erő hatékonyabb foglalkoztatására is; 

A a gazdálkodók felhalmozási-beruházási lehetőségeit és tevékenységét alapvetően 
monetáris eszközök - például a hitel, a kamat, az árfolyam - szabályozzák, a költségveté- 
si eszközrendszer befolyásoló szerepe csökkenhet. 

Az új adórendszer a vállalatoknak nagyobb mozgásteret nyújt, és egyben erőteljes 
gazdasági kényszert is jelent. Várhatóan erőteljesen növekszik a vállalatok nyereségérde- 
keltsége. Ha a nyereségarányos adókat a számításoknak megfelelően sikerül csökkenteni, 
akkor a vállalatok a nyereség minden egyes forintjából hatvan fillért megtarthatnak, míg 
jelenleg ugyanennyit elvonnak tőlük. 

A termelői és fogyasztói árarányok változása következtében ésszerűbb vállalati költ- 
séggazdálkodás alakulhat ki. A kvalifikált munkaerő drágulása, az eszközök fejlesztési 
terheinek módosulása a hatékony foglalkoztatásra, ésszerű, intenzívebb eszközkihaszná- 
lásra kényszerit. 

A mai helyzethez képest kiszámíthatóbbá, stabilabbá válnak a költségvetés-politika 
eszközei, áttekinthetőbbé a szabályozás által kifejezésre juttatni kívánt szándékok. Az 
ebből származó előnyök a vállalati szíéra számára - következetes megvalósítás és mű- 
ködtetés esetén — már rövid távon is kézzelfoghatóak lehetnek. 

Az adóreformhoz kapcsolódó árváltozások következtében jelentősen módosul a gaz- 
dálkodók jövedelmi pozíciója. A mai bonyolult rendszerrel eltakart jövedelmezőségi- 
hatékonysági különbségek nyíltabban megjelennek. A vállalatok közel fele az új rend- 
zőbb, további egynegyedük pedig a mainál kedvezőtlenebb helyzetbe kerül. Kedvezőbb 
helyzetbe kerülnek a ma is hatékonyan, jól gazdálkodók, ahol a munkatermelékenység 
magas és a technikai eszközök kihasználtsága intenzív. Kedvezőbb helyzetbe kerülnek 
azok a - nagy - vállalatok is, ahol magas a lekötött eszközök értéke, mivel a vagyonadó 
megszűnik. Kedvezőtlenebb helyzetbe kerülnek viszont a ma is veszteséges vagy alacsony 
hatékonyságú területek, illetve azok, amelyek ma jelentős adókedvezményeket élveznek. 

A vállalatok helyzetének ilyen jellegű változására mind a gazdaságirányításnak, mind 
a vállalatoknak fel kell készülniük és azt el kell viselniük. Az új adórendszer hatásainak 
kibontakoztatása megköveteli a beavatkozásoknak és a korábbi jövedelmi viszonyok 
központi visszarendezésének elkerülését. Csak így érvényesíthetők a gazdaságpolitikai 
célok, így gyorsulhat fel a gazdasági szerkezet átalakulási folyamata. 

A gazdaságírányitás, az állami befolyásolás lehetősége az új rendszerben nem szűkül, 
de eszközei módosulnak. Egyre inkább olyan, a szabályozott szocialista piaci viszonyok- 
hoz illeszkedő gazdaságirányítási módszerek kerülnek előtérbe, amelyek a vállalati nye- 
reségérdekeltséget és a versenysemlegesség elvét nem korlátozzák, továbbá képesek a 
szükséges szerkezetváltás megvalósítására, a piaci feszültségek megelőzésére, illetve felol- 
dására. j 

A gazdasági folyamatokat a jövőben az állam leghatékonyabban a fejlesztések szférá- 
jában tudja befolyásolni. Ehhez a népgazdasági tervezésnek a struktúrapolitikát a munka 

középpontjába kell állítania. Emellett a kereskedelmi bankok léte, az állami kezességvál- 
lalás, kamatvisszatérítés eszközei is garanciát jelentenek a központi szándékok érvényre 
juttatására, a jövedelmező beruházások megvalósítására. 

Az adó- és árrendszer tervezett módosítása szerves része annak a folyamatnak, amely 
az áru- és pénzviszonyok fejlesztésére irányul, s elősegítheti a hatékonyabb gazdálkodás 
kialakulását, a jövedelmezőbb területek gyorsabb fejlődését. A gazdaság hatékonyabb 
működéséhez szükséges változtatások nem szűkíthetők le a termelői árak és az adószer- 
kezet módosítására, ehhez nélkülözhetetlen a politikai és gazdaságirányítási mechaniz- 
mus komplex fejlesztése és érvényre juttatása a gazdasági gyakorlatban. 

Az adóreformmal kapcsolatban nagy fontosságot tulajdonítunk annak, hogy a fejés 
lői árszint az adókivonásnak megfelelően csökkenjen. Ennek elérése érdekében az ármoz- 
gásokat az áttérés során központilag kell szervezni, ellenőrizni, illetőleg eredményes 
hatósági fellépéssel befolyásolni. Elképzeléseink szerint az árrendszer pozitív kétszintűsé- 
ge kezdetben az elfogadható minimumon lesz, később a támogatások fokozatos leépíté- 
sével növekszik. Látnunk kell, hogy minél közelebb áll az adóreform életbelépésekor 
bekövetkező árszintnövekedés egy , normál év" fogyasztói árelőirányzatához, később 
annál nagyobb lesz az esély a kiegyenlített, az inflációs hajtóerőket visszaszorító fogyasz- 
tói árpolitika megvalósítására. 


Az adóreform másik fő területe a lakossági jövedelemszabályozás rendszerének módosí- 
tása. A differenciálódó jövedelemviszonyok közepette a társadalmi igazságosság egyre 
inkább azt kívánja, hogy a nagyobb jövedelműek fokozott mértékben járuljanak hozzá 
a közterhek viseléséhez, a jövedelmi és szociális helyzetük alapján rászorulók pedig 
kapjanak több kedvezményt. Ennek egyik fontos eszköze a lakossági adórendszer re- 
formja, a személyi jövedelemadó bevezetése. 

A lakossági adóztatás jelenlegi rendszere több évtizeddel ezelőtt alakult ki. Ekkor a 
szocialista szektorban kifizetett bérekhez viszonyítva a kiegészítő jövedelmek aránya 
csekély volt. Az utóbbi években - szándékainkkal összhangban - a lakosság jövedelem- 
szerzési lehetőségei bővültek és összetettebbé váltak. Egyre több olyan jövedelemforrás 
jelent meg, ami utólagos, adóval történő szabályozást tesz szükségessé. Ezzel szemben 
a szocialista szektorban létesített fömunkaviszonyból származó jövedelmek aránya mér- 
séklődött, s jelenleg a lakossági munkajövedelmek kétharmadát teszik ki. 

Az állampolgárok közel felének van kisebb-nagyobb összegű különjövedelme. Ezek 
a jövedelmek sokféle forrásból erednek: például mezőgazdasági kistermelésből, másodál- 
lásból, mellékfoglalkozásból, kisvállalkozásból, szellemi tevékenységből. Emellett jelen- 
tös a kontár, , fusi" tevékenységből származó, valamint a lakosság jövedelmét borravaló- 
val, hálapénzzel és más módon - akár illegálisan is — újraelosztó pénzbevételek szerepe is. 

A jövedelemhalmozódások, átcsoportosulások a családok tényleges jövedelmi és va- 
gyoni helyzetét — jórészt társadalompolitikai céljainktól eltérően -— ma még kellően fel 
nem tárt módon átrendezik. A folyamatok egyik összhatása, hogy a jövedelemelosztás 
szélső pontjai között növekednek a különbségek. Jelentős rétegek szorulnak társadalmi 
támogatásra; egyúttal nő a nagyjövedelműek és a jelentős személyi tulajdonnal rendelke- 
zök száma. 

A jelenlegi lakossági jövedelemszabályozás ezeket a változásokat ellentmondásosan 
kezeli. A gazdaság különböző szektoraiban keletkező jövedelmek és ezen belül egyes 
jövedelemfajták szabályozása eltérő. Az elkölthető jövedelmek összegét a nyugdíjjáru- 
lék-fizetés, a lakossági adók, valamint a vagyont, örökösödést és bizonyos jövedelmeket 
(például nyereményeket) terhelő adók és illetékek egyaránt befolyásolják. A jövedelem- 
szóródást tovább módosítják a fogyasztói áreltérítések, a lakáshoz és az infrastrukturális 
javakhoz való eltérő hozzájutási lehetőségek, a természetbeni társadalmi juttatásokért 

fizetendő térítési díjak, valamint a megtakarítások lehetőségei. Az így felépített jövede- 
lemelosztási rendszer nem szolgálja jól a közteherviselést, az igazságosabb jövedelemará- 
nyok kialakítását. 

A lakossági adóztatás reformjával az a szándékunk, hogy a társadalom tagjai tényleges 
jövedelmük és vagyonuk alapján járuljanak hozzá a társadalmi közkiadásokhoz, vagyis 
alakuljon ki az összes jövedelmet számba vevő egységes adózás, az arányos köztehervise- 
lés. Az új adórendszertől azt várjuk, hogy feltárhatók lesznek a valódi jövedelemkülönb- 
ségek, egyszerűbbé válik az adórendszer, és lehetőség nyilik a láthatatlan jövedelmek 
jobb megfogására, részleges adóztatására is. A szociálpolitika is megbízhatóbb alapokra 
helyezhető. Mindezek eredményeképpen társadalompolitikai céljainknak megfelelő, a 
lakosság számára elfogadhatóbb jövedelemarányok jöhetnek létre. 

Nagyobb lehetőség nyilik a teljesítmények szerinti bérdifferenciálódásra, a keresetsza- 
bályozás és a fogyasztói árrendszer jórészt mentesülhet a vásárlóerő-szabályozási felada- 
toktól. A különböző szektorokban, gazdálkodási formákban működő szervezetek szá- 
mára kialakítható a mindenkit egyformán érintő adózás. 


Az elmúlt időszakban is több intézkedést tettünk az igazságosabb közteherviselés 
kialakítására. A településfejlesztési hozzájárulást és az új illetékrendszert úgy vezettük 
be, hogy azok fizetése alól a helyi tanácsok mentességet adhatnak az időseknek, az 
alacsony jövedelműeknek. Az 1987-ben módosított házadó is figyelemmel van a lakosság 
vagyoni helyzetére. Kizárólag a családi szükségleteket lényegesen meghaladó alapterüle- 
tű lakások tulajdonosainak terheit növelte, a kisebb alapterületű lakások adóztatását 
pedig megszüntette. Jellemző, hogy a 2.8 millió személyi tulajdonú lakás 80 százaléka 
adómentessé vált. Az intézkedések arányosabbá tették a lakosság közkiadásokhoz való 
hozzájárulását, az előrehaladás azonban nem kielégítő. A szociális méltányosság széle- 
sebb körű és érdemi gyakorlását a tényleges személyi jövedelmek ismeretenek hiánya 
korlátozza, amit a személyi jövedelemadó bevezetése oldhat fel. 

A személyi jövedelemadó bevezetése azonban nem lesz népszerü a lakosság körében, 
várhatóan nem találkozik majd a közvélemény helyeslésével. A mai lakossági adórend- 
szerben ugyanis mintegy 2,5 millió ember fizet adot, mig az új rendszerben előreláthatóan 
több mint 4,5 millió adófizetővel kell számolnunk. A fő munkaviszonyból szarmazó 
jövedelem alapján a bérből és fizetésből élők mintegy 40 százaléka mentesül a személyi 
jövedelemadó fizetése alól. Bővül az adó alapjául szolgáló jövedelmek köre is. A személyi 
jövedelemadózás azonban olyan társadalmi hatásokkal jár együtt, amelyek hosszabb 
távon a lakosság többségének támogatását elnyerhetik. Ilyen hatásoknak tekintjük: a 
társadalmi igazságérzetet bántó, teljesítményekkel nem alatámasztott jövedelemkülönb- 
ségek csökkenését; a jövedelmek ellenőrizhetőbbé, a láthatatlan jövedelmek megismerhe- 
tővé válását. j 

Az előkészítő munkák során felvetődött, hogy az adó- és árreformot a bérreformmal 
is össze kellene kapcsolni. Bérreform alatt a beérarányok módosítását, átrendezését 
értjük. Most csak meghatározott mértékű bérfejlesztésekre — főleg az átálláshoz kapcso- 
lódó kiigazításokra -— nyílik lehetőség. a bérarányok módosítására sajnos nem. A bérará- 
nyok szándékaink szerinti átrendezéséhez olyan többletforrásra lenne szükség, amilyen 
jelenleg nem áll rendelkezésünkre. 

A kedvezőbb társadalmi fogadtatás érdekében olyan személyi jövedelemadó-rendszer 
bevezetésére teszünk javaslatot, amely bevezetése és működése során több alapvető 
társadalompolitikai követelménynek megfelel. Ezek közül a legfontosabbak a követke- 
zők: 

e A bevezetés nem járhat együtt a szocialista szektorban fömunkaidőben végzett 
tevékenységből származó nettó keresetek csökkenésével. A nettó összjövedelem csökke- 
nése csak a melléktevékenységek jövedelmével való összevonasból következhet, de ez 
éppen az arányos közteherviselés érvényesítését jelenti. 

e A személyi jövedelemadó a nyugdíjakat és a társadalmi juttatásokat önmagában 


nem rendezheti át. ; ; 
e Az áttérést lehetőleg úgy kell megvalósítani, hogy az ne váltson ki inflációs hatáso- 
kat. 


e Az adórendszer legyen egyszerű, áttekinthető, az állampolgárok számára is köny- 
nyen nyomon követhető. 

Az előkészítő munka során e követelményeket többen vitatták. E vélemények szerint 
az új személyi jövedelemadó-rendszer bevezetésekor biztosítani kellene valamennyi jöve- 
delem értékmegőrzését, illetőleg elkerülni a lakosság különböző rétegei közötti jövede- 
lem-átrendeződést. E javaslatokat nem tudjuk teljesíteni. Gazdasági-társadalmi gondja- 
ink többsége éppen arról a tőről fakad, hogy nem tudjuk a jövedelmeket gazdasági 
érdekeink, követelményeink szerint differenciálni; a lakossági jövedelemszabályozás nem 
tud egyértelműen különbséget tenni a nagyobb tejesítményre ösztönzés, késztetés és a 
társadalmi méretű jövedelem-kiegyenlítés között. A személyi jövedelemadó bevezetésé- 
nek szándékaink szerint olyan jövedelemátrendeződést kell eredményeznie, amely telje- 
sitményekre ösztönöz és egyúttal igazságos közteherviselést valósít meg. 

A személyi jövedelemadó a lakosság éves jövedelmét egységesen, összevontan, prog- 
resszív adótábla alapján adóztatja. Bizonyos szint alatt a jövedelmek mentesek lesznek 
az adó alól. A bérből és fizetésből élők is adókötelezetté válnak, de külön kedvezményben 
részesülnek. Az előkészítő munkák során alacsonyabb és magasabb adómentes sáv 
alkalmazásának lehetőségét egyaránt megvizsgálták. A magasabb adómentes sávnak az 
lenne az előnye, hogy a szocialista szektorban dolgozók nagyobb hányada a főmunka- 
időből származó keresete után nem fizetne adót. Ám ez azzal a hátránnyal járna, hogy 
a szükséges adóbevételekhez kevesebb számú adózónál lényegesen magasabb adókulcso- 
kat kellene alkalmazni, ami a teljesítmények visszafogását váltaná ki. 

Pedig az adókulcsok megállapításánál éppen arra kell törekednünk, hogy a jövedelem- 
sávok szerint növekvő adómértékek ne gátolják a nagyobb teljesítményre való ösztön- 
zést. 

A személyi jövedelemadó-rendszer a társadalmi juttatásokat — a minél kisebb átrende- 
ződés érdekében - differenciáltan kezeli. A nyugdíj nem lesz adóköteles, a nyugdíjas 
munkavállalók csak keresetük után adóznának; a nyugdíj adómentes, a kereset viszont 
adóköteles, mégpedig abban a jövedelmi sávban és azzal az adókulccsal, ahová a nyug- 
díjjal való összegezés után kerül. A nyugdíj melletti keresetnél az adó átveheti az eddigi 
forintkorlát szabályozó szerepét. 

Az adóreform megvalósításával megváltozik a társadalombiztosítási és nyugdíjjárulék 
alapja, valamint a járulék mértéke. Ervényesíteni lehet azt az elvet, hogy a dolgozók 
és a munkáltatók is a maguk körében egységes mértékű járulékot fizessenek. A termé- 
szetbeni társadalmi juttatásokat, illetve azokat az állami és tanácsi pénzbeli juttatásokat, 
amelyek függetlenek a keresetektől, nem terheli adó. A keresettől függő ellátások közül 
a táppénz és a gyermekgondozási díj adóköteles. 

A személyi jövedelemadó-rendszer megkívánja és egyúttal az eddiginél jobb lehetősé- 
get is teremt az ún. láthatatlan jövedelmek adóztatására. Ezt az általános forgalmi 
adózás rendszere is segíti. A magánvállalkozók - ahhoz, hogy visszakérhessék az általuk 
felhasznált termékek, szolgáltatások adóját — érdekeltek lesznek abban, hogy bevallják 
jövedelmüket. Indokoltnak tartjuk, hogy már az idén alkalmazzák a vagyonelszámolá- 
son is alapuló jövedelemadóztatást. 

A lakosság adóztatása a szocialista országokban -— a mai magyar gyakorlathoz hason- 
lóan — sokféle adóval, jövedelemforrásonként eltérő adókulcsokkal történik. A főállás- 
ból, illetve a szocialista szektorból származó jövedelmeket előnyben részesitik. A közhie- 
delemmel ellentétben az egyéni keresetek -— igaz, alacsony kulcsokkal és nagy adómentes 
sáv mellett — adóznak. A gyermektelenek több országban külön adót fizetnek. A főállá- 
son kívüli magánszektorból származó jövedelmeket magasabb adó terheli. A folya- 

matban levő gazdaságirányítási változtatások keretében Bulgáriában, Csehszlovákiában 
és Lengyelországban foglalkoznak az egységes, a jövedelem-összevonáson alapuló adóz- 
tatás bevezetésének lehetőségével. A Szovjetunióban - a vállalkozások kiterjesztésével 
együtt — napirenden van az adó- és árrendszer korszerűsítése. 


Az adóreform megvalósításánál arra kell törekedni, hogy az áttéréssel járó egyszeri és 
a piaci hatásokra bekövetkező fogyasztói áremelkedés együtt ne legyen lényegesen 
nagyobb a korábbi években tapasztaltaknál. Ez úgy tartható, hogy a termelői árcsökke- 
nés a jelzett mértéknek megfelelő lesz. Ugyanakkor kiküszöbölhető több olyan szabályo- 
zási elem, amely korábban árfelhajtó szerepet játszott. Az inflációs hatás mérséklésére 
az átmenet időszakában nem nélkülözhető a jövedelemkiáramlás szigorú kézbentartása, 
a vállalati és a lakossági megtakarítások ösztönzését pedig erősíteni szükséges. 

Módosulnak a fogyasztói árarányok. Főként az eddig támogatott termékek és szolgál- 
tatások drágulnak, egyes könnyűipari cikkek viszont olcsóbbak lesznek. Az egyén szá- 
mára elsősorban a napi megélhetés költségei emelkednek, így az egyes családok jövedel- 
mi helyzete fogyasztásuk összetételétől és az eltartottak számától függően változik. 

Elvi álláspontunk, hogy az új adórendszer miatt vállalati, intézményi szinten a fő- 
(első) munkaviszonyból vagy a szövetkezeti tagságból származó nettó keresetek az 
áttéréskor nem csökkenhetnek. A bruttósítás egyénenkénti megvalósítását célszerű válla- 
lati hatáskörbe utalni. 

Az adóreform bevezetéséhez kapcsolódó fogyasztói áremelkedések a gyermekes csalá- 
dokat és az alacsony nyugdíjban részesülőket érintené a legkedvezőtlenebbül. Ezeket a 
hatásokat jórészt ellentételezni kell, az erre vonatkozó elgondolásokon az állami szervek 
dolgoznak. 

Az adóreform bevezetése olyan sokrétű feladatot jelent, amely szükségessé tette, fogy 
előkészítő munkálatokat végezzünk az adószervezet kialakításában és a jogalkotásban. 
Megkezdődött az új adóhatóság szervezése, amelynek bázisát a mai Pénzügyminiszté- 
rium Főigazgatóságának apparátusa és a lakossági jövedelemadókkal foglalkozó - 
tanácsi keretben müködő - szervezetek alkotják. A működéshez szükséges irodahelyisé- 
gek biztosítása és a létszám átcsoportosításának előkészítése folyamatban van, az új 
szervezet ez év közepén megkezdheti működését. Az adóztatás technikai megoldásainak 
kialakításánál az a követelmény, hogy minél kisebb költséggel és hibamentesen működ- 
jön, az adóalanyok számára könnyen érthető legyen. 

A vállalati és a személyi jövedelemadó-rendszer bevezetése társadalmunk egészét 
érintő nagy horderejű kérdés, amely magas szintű jogszabályi rendezést kíván. Az új 
adórendszerek működöképpessége, az adófizető állampolgárok biztonságérzete és a 
gazdálkodók előrelátása érdekében a tartós, alapvető elemek minél szélesebb körét 
törvényben indokolt meghatározni. Ezzel szemben a gazdaságpolitikai cselekvést, a 
szükséges kormányzati beavatkozás eszközeit és mértékét alacsonyabb szintű jogszabá- 
lyokban célszerű szabályozni. 

A végleges döntés előtt az új nyugdíjrendszer és az adóreform irányelveit megvitatják 
a budapesti, a megyei és megyei jogú pártbizottságok végrehajtó bizottságai, továbbá a 
társadalmi és érdekképviseleti szervek vezető testületei. A Központi Bizottság tehát 
következő ülésén visszatér e kérdésekre, és a vita tapasztalatai alapján hozza meg a 
döntést az új nyugdíjrendszerről és az adóreformról. 


KÓTAI GÉZA: 


Magyarország a nyolcvanas évek 
változó világában 


A nyolcvanas évek közepén belső gondjaink szaporodása nem csökkentette párttagsá- 
gunk, közvéleményünk érdeklődését az állandóan változó nemzetközi helyzet, Magyar- 
ország és a külvilág viszonyának alakulása iránt. Ellenkezőleg, népünket élénken foglal- 
koztatja, milyen nemzetközi feltételek között kell megoldásokat találnunk gondjainkra, 
hogyan alakul a külvilág rólunk formált képe, miként vagyunk képesek hatni a helyze- 
tünket meghatározó módon befolyásoló nemzetközi folyamatokra. 

A Magyar Szocialista Munkáspárt XIII. kongresszusa óta eltelt idő igazolta a kong- 
resszuson felvázolt nemzetközi elemzések helyességét, a következtetéseket, a magyar 
diplomácia ott kijelölt tennivalóit. Természetes azonban, hogy a világhelyzetben azóta 
olyan fejlemények történtek, amelyek ugyan fordulatot nem idéztek elő, ám mégis 
indokolttá teszik, hogy bő két esztendővel a kongresszus után, röviden áttekintsük a 
nemzetközi viszonyok fő vonásait, felmérjük a magyar külpolitika jelenlegi lehetőségeit 
és feladatait. 

A külpolitikánk mozgásterét változatlanul meghatározó, alapvető nemzetközi politi- 
kai és világgazdasági feltételek igen sok szállal kapcsolódnak egymáshoz. Mégis indokolt 
elkülönített vizsgálatuk, mert mindkét szférának van bizonyos önmozgása, változásaik 
nem szükségképpen egyirányúak, sőt akár ellentétesek is lehetnek. 

Nemzetközi politikai feltételrendszerünk legfontosabb új vonása az, hogy a belső és 
a nemzetközi törekvéseinkhez egyaránt nélkülözhetetlen szocialista környezet az elmúlt 
évtizedekben még soha nem alakult olyan kedvezően politikai szempontból, mint éppen 
a legutóbbi két-három esztendőben. Legtöbb szövetségesünkben oldódtak azok a félté- 
sek, eszmei, politikai aggodalmak, fenntartások, amelyek korábban a magyar reform- 
mal, a szocialista együttműködés megújítására irányuló kezdeményezéseinkkel, a kelet— 
nyugati politikai párbeszédben, a világgazdasági munkamegosztásban való tevékeny 
részvételünkkel kapcsolatban fölmerültek. Ez szoros kapcsolatban áll azzal, hogy köz- 
vetlen közösségi környezetünk és tágabb értelemben vett szocialista hátterünk is sok 
tekintetben a sajátunkhoz hasonló, mélyreható társadalmi, gazdasági átalakulásokat él 
át, illetve ilyen átalakulások küszöbén áll. 

A megújulási folyamat előmozdításában kiemelkedő szerepe van a Szovjetunióban az 
SZKP 1985. áprilisi plénumával elkezdődött, a XXVII. kongresszuson megerősített s a 
Központi Bizottság idei januári plénumán továbbfejlesztett új politikának. A lépésről 
lépésre kiteljesedő átalakítási program a gazdaság radikális reformjának, a politikai 
rendszerben kialakult fékező mechanizmusok felszámolásának, az emberi jogok szocia- 
lista körülmények közötti érvényesítésének és kiszeélesítésének, a valóságos társadalmi 
nyilvánosság megteremtésének egyre határozottabb igényét jelenti. Része ennek a külpo- 
litikában az árnyaltabb, realista világkép kialakítása s az ezen alapuló új biztonságpoliti- . 
kai koncepció és békestratégia kidolgozása ís, ami alapvetően egybeesik az MSZMP 
gondolkodásának és cselekvésének fő irányaival. 


a 


MAGYARORSZÁG A NYOLCVANAS ÉVEK VÁLTOZÓ VILÁGÁBAN 23 


Külső szocialista környezetünk további fontos tényezője a szocializmus nagy történel- 
mi folyamatának szerves részét alkotó kínai változássorozat. Hazai és nemzetközi törek- 
véseinket illetően egyaránt nagy jelentősége van annak, hogy a közel nyolcesztendős 
kínai reformpolitika kezdettől fogva megkülönböztetett figyelemmel fordul a magyar 

e reform tapasztalatai felé, s azok folyamatos tanulmányozásából következtetéseket von 
le, sőt ösztönzést is merít. Nagyra értékeljük, hogy Kina egyenlő partnerként rendezte 
államközi kapcsolatait a szocialista országok többségével, így a Szovjetunióval is, bár 
a kínai—szovjet viszonyt még több tényező terheli. Fontosnak tartjuk, hogy Kínával — 
a külpolitikájában eddig végbement pozitív változások következtében is - nemzetközi 
feltételrendszerünk egyre kedvezőbb tényezőjeként számolhatunk. 

A belső változások, valamint a nemzetközi helyzet új jelenségeire való újszerű reagálás 
szükségességét más szocialista országok 15 fokozatosan felismerték vagy kezdik felismer- 
ni. Az eddigi intézkedések elsődlegesen a gazdaság hatékonyabb működtetését kívánják 
elősegíteni. Természetes, hogy e folyamat az egyes országokban különbözőképpen megy 
végbe. Erről s a gyakorta eltérő tartalomról tanúskodik az elnevezések sokfélesége is: 
reform, átépítés, tökéletesítés, továbbfejlesztés, javítás stb. A változtatás közössé váló 
igénye azonban olyan új minőségű összekötő elem, amelynek erejét a valóságban zajló 
folyamatok adják. Ezek nem csupán lehetségessé, de szükségessé is teszik egymás tapasz- 
talatainak minden eddiginél figyelmesebb tanulmányozását. 

A belső változásokkal párhuzamosan az elmúlt időszakban újabb találkozási pontok 
alakultak ki a magyar külpolitika, valamint a Szovjetunió és több szocialista ország 
külpolitikája között a nemzetközi helyzet fő kérdéseinek megítélését, a kelet-nyugati 
kapcsolatok alakításában vállalható szerepünket illetően. Az elmúlt évek során ismétel- 
ten beigazolódott, hogy a kis- és közepes államok sajátos jelentőségre tettek szert a 
nemzetközi viszonyokban. Bebizonyosodott, hogy realista, kiegyensúlyozott politikájuk- 
kal nélkülözhetetlen, pozitív szerepet töltenek be, aktív részvételük ösztönző hatást 
gyakorolhat a szövetségi rendszereken belüli átértékelési folyamatokra, s egyúttal meg 
is sokszorozhatja közös céljaink képviseletének, együttes törekvéseink érvényesítésének 
hatékonyságát is. Fontos fejlemény, hogy szövetségesei részéről ezt a fajta szerepvállalást 
a Szovjetunió kifejezetten igénylt. 

Összességében elmondható, hogy ma a szocializmus új folyamatainak tükrében a 
magyar reform egyes megoldásai, külpolitikánk törekvései már korántsem számitanak 
rendhagyó jelenségeknek, mert mind szervesebben illeszkednek a szocializmus fő áramla- 
tához, amelynek annak idején korai kezdeményezését és sajátos nemzeti kisérletét jelen- 
tették. Ennek következtében Magyarország és szocialista partnerei között, általában 
véve, nőtt az összhang, s joggal mondhatjuk, hogy a magyar politika a szocialista világ 
legjelentősebb országaival , szélirányban" halad. A szocialista világban kibontakozó 
kedvező folyamatok ösztönzése, kiteljesítése külpolitikánknak változatlanul legfonto- 
sabb feladatai közé tartozik. A szocializmus említett új áramlatai azonban több helyen 
egyelőre csak körvonalazódnak, a kezdeteknél tartanak, söt egyes országokban még 
aggályokat is kiváltanak. A nemzetközi politikában mindez még nem vezethetett az 
erőviszonyok átrendeződéséhez, de magában rejti annak igéretét. 


A magyar külpolitika cselekvési lehetőségeit nem kizárólagosan, de alapvetően meghatá- 
rozza a kelet-nyugati viszony, ezen belül a szovjet-amerikai kapcsolatok alakulása. Az 
elmúlt évek fejleményeiben szemléletesen tükröződik a szovjet-amerikai viszony folyta- 
tódó kettőssége: egyrészt a tartós szembenállás és feszültség fennmaradása, másrészt 
annak esetenkénti éleződése mellett tudatosul és hat a kölcsönös egymásrautaltság 
felismerése Is. 

A két nagyhatalom viszonyát az terheli leginkább, hogy a hivatalos amerikai politika 

alakulását befolyásoló körök egy része egyelőre nem tartja magát érdekeltnek a Szovjet- 
unióval való átfogó fegyverzetkorlátozási tárgyalások folytatásában és megállapodások 
kidolgozásában, más része viszont a , kemény" politika folytatásával még több szovjet 
engedményt akar kicsikarni. Az amerikai s általában a tőkés világgazdaság szerkezetvál- 
tási, tudományos-műszaki és technológiai eredményeiből táplálkozó fölénytudatra, az 
amerikai társadalomban széles körben népszerű globális küldetéstudatra, valamint a 
szocializmusnak a megkésett korszakváltással járó gondjaira és a fejlődő világ tőkés 
függésének erősödésére építve megkísérel komplex katonai, külpolitikai és gazdasági 
nyomást gyakorolni a Szovjetunióra és a többi szocialista országra. Ez mutatkozik meg 
mindenekelőtt az óriási anyagi-szellemi ráfordításokat kívánó amerikai technikai-kato- 
nai programok beindításában — különösen az SDI szorgalmazásában. Az amerikai 
fegyverkezési programok alapvető célja — a katonai elsőbbség megszerzése mellett — 
annak megnehezítése, hogy a Szovjetunió, a szocialista országok eredményesen mozgó- 
síthassák erőforrásaikat társadalmi-gazdasági fejlődésük, tudományos-műszaki haladá- 
suk meggyorsítására, átfogó modernizálásukra, világgazdasági versenyképességük javí- 
tására. Nem kétséges — és ezzel a jelenlegi washingtoni vezetés is nyilván tisztában van -, 
hogy ez az ideológiai töltetű és érzelmi elemektől sem mentes amerikai külpolitika 
nehezítheti a szocialista országokban a belső átalakulást erőteljesen szorgalmazó erők 
helyzetét. 

A kelet-nyugati kapcsolatokat, így a két nagyhatalom viszonyát mindinkább befolyá- 
solják azok a pozitiv törekvések is, amelyek a világpolitikában az utóbbi két-két és fél 
esztendőben felerősödtek. A változások elsősorban a szocialista külpolitika új szemléle- 
tének és erőfeszítéseinek, továbbá a tőkés világ józan kormányzati körei által kifejtett 
mérséklő hatásnak, a baloldali haladó erők, a különböző háborúellenes, demokratikus 
tömegmozgalmak aktivizálódásának, valamint az el nem kötelezettek markánsabb nem- 
zetközi szerepének köszönhetők. 

Az új szovjet külpolitikai stratégia alapeszméje az, hogy a tartósan együttélő, eltérő 
társadalmi rendszerű államoknak a fegyverzetek mind alacsonyabb szintjén megőrzött 
katonai erőegyensúly körülményei között kell egyenlő, kölcsönös, közös és elégséges 
biztonságra törekedniük. Ezt a tömegpusztító fegyverek korában már nem csupán és 
nem elsősorban katonai, hanem politikai eszközökkel lehet és kell szavatolni, s mindeze- 
ket gazdasági és humanitárius intézkedésekkel szükséges kiegészíteni. E mozgósító erejű 
javaslatokban rejlő tényleges politikai akaratot, cselekvési és megegyezési szándékot a 
Szovjetunió külpolitikai és katonapolitikai kompromisszumokkal, sőt az ország belső 
társadalmi és joggyakorlatát érintő jelentős humanitárius lépésekkel is alátámasztotta. 
Az érdekek kölcsönös elismerésének figyelembevételén alapuló szovjet megegyezési kész- 
ség mind vonzóbb a nyugati közvélemény számára, és egyre mélyebb benyomást gyako- 
rol a tökés világ politikaformáló tényezőire is. 

Mindenekelőtt a Szovjetunió új külpolitikai stratégiája eredményezte azt, hogy az 
elmúlt időszakban a szovjet-amerikai kapcsolatok végül is kilendültek a holtpontról. 
Emellett fontos szerepe volt Nyugat-Európa mérsékelő hatásának is. Az amerikai politi- 
kában is - a korábbihoz képest - aktivizálódtak egy realistább irányzat hívei. Mindennek 
következtében az elmozdulást jelezte a genfi tárgyalások felújítása, az 1985. novemberi 
genfi szovjet-amerikai csúcstalálkozó, a reykjaviki ún. munkacsúcs létrejötte, az európai 
közepes hatótávolságú rakéták felszámolására tett szovjet kezdeményezés és más konst- 
ruktív javaslatok. 

Az MSZMP XIII. kongresszusa óta eltelt időszakban a nagyhatalmak politikai akara- 
ta mellett a kis- és közepes államok fokozott nemzetközi szerepvállalása is elengedhetet- 
lennek bizonyult ahhoz, hogy kontinensünkön a helsinki folyamat továbbfejlődhessen 
egy távlati, , érettebb" enyhülés irányába. Az elmúlt két év fejleményei e térségben 
szemléletesen tanúsították a kis- és közepes államok változatlan szándékát a közös 
európai alapérdekek szolgálatára: a túlélési esély szavatolására, a béke és biztonság 

megszilárdítására, a földrész gazdasági, tudományos és műszaki pozícióinak helyreállítá- 
sára, kontinensünk keleti és nyugati fele közötti hagyományos politikai, gazdasági és 
egyéb kapcsolatok elmélyítésére, a kulturális értékek cseréjére. 

Ez a közös érdekeltség megmutatkozott hazánk, valamint az NSZK, Ausztria, Finnor- 
szág és más nyugat-európai országok kapcsolatainak kedvező alakulásában is. A közös 
törekvések nyomán olyan nem lebecsülhető eredmények születtek, mint a berni, ottawai 
szakértői konferencia, a budapesti kulturális fórumon kialakult tartalmas eszmecsere, a 
stockholmi konferencia első fordulóján a katonai bizalomerősítő intézkedések bonyolult 
problémakörében elért megállapodás, a bécsi utótalálkozó eddig végzett konstruktív 
munkája. 

Nemzetközi politikai körülményeink tehát összességükben nem alakultak kedvezőtle- 
nül. A kibontakozó folyamatok, elsősorban a szocialista világban tért hódító megújulási 
tendencia, a demokratizálódott európaközi kapcsolatok továbbfejlődése, a szovjet-ame- 
rikai viszonyban tapasztalható elmozdulás inkább szélesítette, mintsem szűkítette külpo- 
litikánk mozgásterét. 


A nemzetközi gazdasági viszonyokban - a politikai feltételek alakulásától eltérően — az 
elmúlt években folytatódtak a számunkra alapvetően kedvezőtlen változások. Összessé- 
gükben tovább tartanak azok a világgazdasági folyamatok, amelyek — belső gyengesé- 
geinkkel együtt — a világpiacon a magyar nemzeti teljesítményt tartósan leértékelik. 
A belső és külső tényezők együttes hatására az elmúlt két évben tovább nőtt a távolság 
a legfejlettebb országok és hazánk gazdasági, tudományos-műszaki teljesítménye között. 
Figyelmeztető jel számunkra, hogy egyre több dinamikusan fejlődő , harmadik világbeli" 
ország versenytársunkká válik a világpiacon. Ha ezeket a kihívásokat válasz nélkül 
hagynánk, szembe kellene néznünk annak reális veszélyével, hogy újra a világgazdaság 
peremvidékére szorulunk. 

A külső tényezők közül számunkra alapvető jelentőségű a KGST. A szocialista 
országokkal folytatott együttműködésünk dinamizáló szerepének helyreállítása és to- 
vábbfejlesztése alapvető nemzeti érdekünk. Ez azonban megkívánja az együttműködés 
egész rendszerének, lényegi tartalmának, a vele kapcsolatos szemléletnek az átalakítását. 
Az átfogó változtatás a tagországok részéről egyelőre inkább csak politikai szándék, s 
még nem alakult ki egységes közgazdasági elképzelés a kiutat, az eszközöket illetően. 
A megújulás a legjobb akarat mellett is hosszas folyamatnak igérkezik. Világosan kell 
látni azt is, hogy még egy korszerűsített, a gazdasági érdekeltségre építő együttműködési 
mechanizmus sem szavatolja önműködően nemzeti törekvéseink érvényesítését, hiszen 
ez i5 csak súrlódásoktól, konfliktusoktól sem mentes egyeztetésen alapulhat. Mégis, ez 
a jövő útja, fejlődésünk záloga, még akkor is, ha számottevő előnyökre ebből a tényező- 
ből is elsősorban hosszabb távon számíthatunk. 

A szocialista együttműködés kiemelkedő szerepe mellett sem helyettesíthetők a fejlett 
tőkés világgal kiépült gazdasági kapcsolataink. Törekvéseink az elmúlt két évben 15 arra 
irányultak, hogy ezek valóban a kölcsönös előnyök elvére épüljenek, s nemzetközi 
kereskedelmi kapcsolatainkban érvényesítsük eddig szerzett — többek között GATT- 
tagságunkból eredő - jogainkat. Igyekeztünk elérni, hogy a behozatalunkat még mindig 
akadályozó politikai indítékú hátrányos megkülönböztetéseket, a tiltó listákat felszá- 
molják, a protekcionista intézkedéseket mérsékeljék. Jogos törekvéseinket az Európai 
Gazdasági Közösséggel folytatott tárgyalásokon is megpróbáljuk érvényre juttatni. 
Sajnos - a jelek szerint — rövid vagy középtávon e relációban sem számíthatunk minőségi: 
fordulatra. 

Kedvezőtlen külgazdasági feltételeink ellensúlyozására, a világgazdasági térvesztés 
megállítására alapvetően csak a belső szerkezeti alkalmazkodás gyor§ és megrázkódtatá- 

soktól sem mentes folyamata útján nyílhat lehetőség. A világgazdaság bonyolult változá- 
sainak figyelemmel követése, a lehetséges áttörési pontok felkutatása, a hatékonyabb 
illeszkedés feltételeinek késedelem nélküli kialakítása növekvő felelősséget ró nemcsak 
a kifejezetten gazdasági, hanem a politikai természetű döntésekre is. E téren különös 
felelőssége van a diplomáciai munkának is. 

Magyarország nemzetközileg is jelentős mértékben nyitott gazdasági, kulturális és 
politikai tekintetben egyaránt. Kis országként a világpolitikai és világgazdasági folyama- 
tok alakulását nem vagyunk képesek érdemi módon befolyásolni. De a kisállami lét, a 
nyitottság nem sorscsapás, hanem olyan objektív adottság, amely nem feltétlenül vezet 
kiszolgáltatottsághoz, még kevésbé cselekvésképtelenséghez. Több, hozzánk hasonló 
adottságú és nagyságrendű ország — Finnország, Görögország, sőt néhány gyorsan 
fejlődő állam — példája 15 megerősíti a mi tapasztalatunkat, nevezetesen: ha a nemzetközi 
helyzet egészére nem is, de a világban elfoglalt helyzetünkre, a rólunk kialakított értékíté- 
letek alakulására képcsek vagyunk hatni, mérsékelhetjük a kedvezőtlen körülmények 
hatását, erősíthetjük a kedvező tényezők szerepét, élhetünk a kínálkozó cselekvési lehető- 
ségekkel. Nyitottságunk alapvetően akkor válik sebezhetővé, ha alkalmazkodóképessé- 
günk nem kielégítő, és nem párosul megelőző, , kivédő" kezdeményezőkészséggel, a 
külső folyamatoknak mintegy , elébe menő" találékonysággal és aktivitással. 

Ehhez nélkülözhetetlen követelmény, hogy végigvigyük gazdasági és társadalmi éle- 
tünk reformjainak pártunk által kezdeményezett folyamatát. Tovább kell fejlesztenünk 
nemzetközi tekintélyünket megalapozó vívmányainkat, amelyek eddig képesek voltak 
megakadályozni végleges leszakadásunkat, de a világgazdasági csúcsszint megközelítésé- 
hez, a technikai-technológiai felzárkózáshoz ma már nem elégségesek. Diplomáciai 
munkánk hatékonyságának további javítása szintén fontos eszköz lehet. Míg korábban 
belső eredményeink teremtették meg a hátteret ahhoz, hogy külpolitikánk élhessen a 
nemzetközi folyamatok kínálta szélesedő mozgástér lehetőségeivel, addig ma a hangsúly 
bizonyos eltolódását figyelhetjük meg. Külpolitikánk fő felelőssége abban rejlik, hogy 
- korábban megszerzett nemzetközi pozíciónkat felhasználva — minden erejét latba vesse 
belső feladataink megoldásának elősegítése érdekében. A kedvezőtlen világgazdasági 
folyamatok sem béníthatják cselekvésünket, a nemzetközi politikai fejlemények pedig 
kifejezetten széles külpolitikai mozgásteret kínálnak. Összegzésképpen: mindent megte- 
szünk annak érdekében, hogy belső fejlődésünk megtorpanását, gazdasági lehetőségeink 
szűkülését külpolitikánk fokozott aktivitással és kezdeményezőkészséggel mérsékelje. 


Az elmúlt években a magyar diplomácia jelentős mértékben hozzájárult ahhoz, hogy a 
kis országok nemzetközi helytállásához elengedhetetlenül szükséges tájékozottság meg- 
szerzésében, az orientációs képességek erősítésében minőségileg új szintre lépjünk. E té- 
ren bár vannak eredményeink, távolról sem lehetünk elégedettek: a tájékozottság még 
sok tekintetben esetleges, személyes feltételektől függő; nincs kellő hazai összehangoltság 
a különböző információs források között stb. Számunkra az is rendkívül fontos, hogy 
a külvilág is valóságos képet alakíthasson ki hazánkról, belső viszonyainkról, nemzetkö- 
zi törekvéseinkről. Mint azt a XIII. kongresszus is megállapította, a világ haladó és 
reálisan gondolkodó közvéleménye elismeri eredményeinket, s az elmúlt két év tapaszta- 
latai is azt bizonyítják, hogy a külvilág Magyarország-képe összességében egyelőre 
kedvező. Ennek alapja belső társadalmi-politikai viszonyaink három évtizedes stabi- 
lítása. 

A külföld természetesen élénk figyelemmel kíséri bel- és külgazdasági helyzetünk 
alakulását. Figyelmeztető jelzésként kell felfognunk, hogy az utóbbi időben gazdasági 
teljesítőképességünknek, s ami még fontosabb, gazdasági megújulási törekvéseink haté- 
konyságának külhoni megítélésében szaporodnak az aggályok és a kételyek. Ennek is 

arra kell ösztönöznie bennünket. hogy meggyorsítsuk a XIII. kongresszuson és a Köz- 
ponti Bizottság tavaly novemberi és decemberi ülésén meghatározott célok elérését 
mat következetes továbbvitelével, szemléleti és cselekvési egységünk erősítésével képesek 
vagyunk úrrá lenni belső gondjainkon. 

A Szovjetunióban és Kinában végbemenő reformok következtében a nyugati politiku- 
sok és publicisták által emlegetett , magyar modell" — e terminológiától s kiváltképp 
leegyszerűsítő értelmezésétől mi mindig is elhatároltuk magunkat — mára sajátos értelmet 
nyert. Az 1966-1968-ban megkezdett folyamat, a magyarországi szocialista építés elvi 
alapja és gyakorlata a hazai és szovjet, lengyel, csehszlovák valamint más közgazdák 
tudományos munkáira támaszkodott. Figyelembe vette mások, így Jugoszlávia gyakor- 
lati tapasztalatait is. Nyilvánvaló, hogy a , magyar kisérlet" túlmutat hazánk határain: 
a Szovjetunió, Kína, hazánk és néhány más szocialista ország -— nemzeti adottságainak 
megfelelően és nem elhanyagolható fázisbeli különbségekkel — a szocialista épités új, 
korszerű gyakorlatának kialakításán munkálkodik. Ennek a ma még inkább csak körvo- 
nalazódó, de történelmi mércével mérve új minőséget jelentő szocialista fejlődési modell- 
nek a jelenlegi szakaszra érvényes meghatározó alapelvei egybeesnek. Ezek a marxiz- 
mus-leninizmus számos elfeledett vagy háttérbe szorított értékének rehabilitálása, a 
vulgármarxizmus maradványainak felszámolása, az elmélet megújítása, a terv és a 
szabályozott piac, az érdekstrukturált társadalmi szerveződés, a politikai intézményrend- 
szer nagyobb tagoltsága, a hatékony politikai érdekegyeztetés nemzeti szinten és a 
szocialista országok között egyaránt. 

A Szovjetunióban most megindult, a Kínában és néhány más szocialista országban 
kibontakozó, kiteljesedő reformfolyamatoknak összetett hatásuk van hazánk nemzetkö- 
zi megítélésére. Összességében igazolják és megerősítik annak a történelmi útkeresésnek 
a helyességét, amelyet három évtizeddel ezelőtt elkezdtünk. Egyúttal meg is újítják az 
érdeklődést a magyar gyakorlat iránt. S ezáltal is fokozott felelősséget hárítanak ránk 
az MSZMP XIII. kongresszusán megjelölt feladatok újító szellemű, még energikusabb 
valóra váltása érdekében, mivel ellenkező esetben gyakorlatunk, tapasztalataink leérté- 
kelődhetnek. A magyarországi belső fejlődés jövője, megtorpanásunk leküzdése, politi- 
kánk és gazdaságunk dinamizálása így több vonatkozásban is új nemzetközi jelentőséget 
kap. . 

Anélkül, hogy túlértékelnénk a szocializmus magyar kísérletét, amely nem csupán 
politikai szándék, hanem több évtizedes társadalmi gyakorlat, tudatában vagyunk: 
reformunk sorsa, eredményessége befolyásolhatja mas szocialista országokban is az 
útkeresés irányát, ütemét, a változást akarók, a határozott reformpártiak és a konzerva- 
tívok, az eddigi megkövesedett gyakorlatot pusztán kozmetikázni szándékozók erőpró- 
báját. 


Nem célunk a magyar külpolitika legfontosabb feladatainak — mindenekelőtt a szocialis- 
ta országokkal folytatott együttműködésünk megújításának - részletezése; aktív nemzet- 
közi szerepvállalásunk, például kétoldalú kapcsolataink alakulásának elemzése. Itt csu- 
pán három kérdéskör kiemelésére vállalkozunk. 

Az első, hogy hazánk mint a két társadalmi rendszer érintkezési pontján elhelyezkedő 
európai szocialista ország, a hagyományos kapcsolatok ezernyi szálával kötödik a föld- 
rész egészéhez, az európai biztonsági és együttműködési folyamathoz. Nagy jelentőséget 
tulajdonítunk a bécsi utótalálkozó munkájának, melyben tevékenyen részt veszünk. 
Azon munkálkodunk, hogy megfelelő egyensúly alakuljon ki a három helsinki , kosár" 
között, kapjanak nagyobb súlyt a konkrét leszerelési kérdések, s ennek jegyében határoz- 
zák meg a stockholmi második forduló mandátumát. Törekvésünk, hogy kerüljenek 

jobban előtérbe a gazdasági, a kereskedelmi, a tudományos-műszaki és a környezetvédel- 
mi együttműködés szélesítésének problémái. Fontosnak tartjuk, hogy e fórum is hátsó 
szándékoktól mentesen, érdemben foglalkozzék a humanitárius, emberi jogi és nemzeti- 
ségi kérdésekkel. Nagy súlyt helyezünk arra is, hogy Bécsben napirenden tartsuk a 
budapesti kulturális fórumon kidolgozott s általános egyetértést élvező javaslatokat. 
A bécsi utótalálkozó vitáiban küldöttségünk valamennyi kérdésben - így a nemzetiségi 
kérdés vitájában is -— következetesen képviselte a MAGAT álláspontot, amely kedvező 
visszhangot váltott ki a résztvevők körében. 

A második kérdéskör a magyar diplomáciával kápcsólatos mely önállóan és társszer- 
zőként számos javaslatot terjesztett elő a béke és a biztonság megszilárdítása, a kölcsönö- 
sen előnyös államközi kapcsolatok előmozdítása érdekében, egyre aktívabban támogatja 
a más államok által előterjesztett ésszerű javaslatokat is, köztük az észak-európai és a 
balkáni atomfegyvermentes övezet, illetve a közép-európai atomfegyvermentes folyosó 
létrehozására irányuló kezdeményezéseket. Ilyen övezetek létesítése esetén hazánk is 
érdekelt a csatlakozásban, úgy is mint összekapcsoló láncszem a különböző zónák 
között, amivel elősegíthetné, hogy a földrészen összefüggő atomfegyvermentes zóna vagy 
folyosó jöjjön létre. 

A harmadik kiemelésre számot tartó kérdéskör az, hogy Duna-völgyi, Kárpát-meden- 
cei országként változatlanul külpolitikánk kiemelt feladatának tekintjük a szomszédos 
államokkal, népekkel fennálló viszonyunk javítását, rendezettségének szavatolását. Köz- 
vetlen környezetünk nem , egynemű" abban az értelemben, hogy három szomszédunkkal 
azonos szövetségi rendszer tagjai vagyunk, egy szomszédunk szocialista és el nem kötele- 
zett, egy pedig semleges tőkés állam. Ez azonban nem lehet akadálya annak, hogy - a 
szembenállás, a megosztás és a megosztottság negatív történelmi tapasztalatain okulva 
— a földrajzi közelségből, a biztonsági, a gazdasági egymásrautaltságból, a közös törté- 
nelmi múltból, kultúrkörből adódó érdekazonosságokat felismerve, kölcsönös megértés- 
sel, jószándékkal és kompromisszumkészséggel fejlesszük a jószomszédi kapcsolatokat. 

Hazánk és szomszédaink viszonyának, kevert népességű térségünk kapcsolatrendsze- 
rének sajátos összetevője a nemzetiségi-etnikai kérdés. A jelenlegi határainkon túl élő, 
mintegy 3,5 milliónyi kisebbségi sorban lévő magyar sorsának alakulása iránti figyelem, 
a velük való törődés külpolitikánk egyik legsajátosabb tevékenységi köre. Abból KávöEN 
lunk ki, hogy a kisebbségi lét nem feltétlenül elválasztó tényező, hanem - a nemzetisé 
kettös kötődése révén - szoros kapcsolatot 15 jelenthet országaink é és népeink között. TÉGb 
ezért határozott meggyőződésünk, hogy a nacionalizmus, a sovinizmus, a jogfosztás, 43 
erőszakos asszimiláció, a , homogenizálás" elutasítása, az egyéni és kollektív nemzetiségi 
jogok szavatolása, állandó szélesítése, a nemzetiségi létforma átélésének kiteljesítése, a 
nemzetiségek és az anyanemzetek közötti kapcsolatok ápolása térségünk valamennyi 
népének, kormányának és az egész régiónak is közös érdeke. Ebben az értelemben a 
nemzetiségi problematika nem tekinthető csupán belügynek, sokkal inkább az államközi 
kapcsolatok olyan elemének, amely hat együttműködésünkre, sőt a térség és a kontinens 
politikai légkörére egyaránt. A magyar külpolitika arra törekszik, hogy e területen is 
példamutatóan járuljon hozzá az összeurópai bizalom erősítéséhez. 

Szomszédaink többsége szocialista ország. A nemzetiségi kérdés civilizált, humánus, 
lenini szellemű kezelése nem csupán a két- és többoldalú szocialista együttműködést 
szolgálja jól, de jelentősen hozzájárulhat a szocializmus európai, nemzetközi vonzerejé- 
nek növeléséhez is. A nemzetiségi kérdés a szocializmusban is folyamatos törődést kíván, 
sohasem tekinthető egyszer s mindenkorra megoldottnak. A szocialista társadalmi rend- 
szer csupán lehetőség a kérdés példamutató rendezéséhez, de magát a problémát önmű- 
ködően nem oldja meg. Közös jó szándékra és politikai akaratra van szükség, ellenkező 
esetben a" probléma ki is éleződhet. 

K ülpolitikánk folyamatosan napirenden tartja a határainkon túl élő magyarság sors- 
kérdéseit, s — a nemzetközi jog, politikai és erkölcsi lehetőségeinkkel élye-— igyekszik 


MAGYARORSZÁG A NYOLCVANAS ÉVEK VÁLTOZÓ VILÁGÁBAN 29 


előmozdítani a nemzeti-etnikai kérdés pozitív alakulását. Kétoldalú kapcsolatainkban 
további konkrét lépéseket tettünk a szomszédos országokban élő magyarság nyelvi, 
kulturális hagyományainak ápolására, fejlesztésére, azonosságtudatának megőrzésére. 
Részt veszünk közös könyvkiadási programokban, ösztöndíjasok cseréjében, pedagógu- 
sok továbbképzésében, magyar lektorátusok, tanszékek, kulturális intézmények felállítá- 
sában. Fórumot nyújtunk a határainkon túli magyar kultúra kiválóságainak, az ottani 
kiemelkedő kulturális teljesítményeknek. Együttműködésünk e tekintetben a Szovjet- 
unióval, Csehszlovákiával, Jugoszláviával kulturális egyezmények keretében folyik. 

A magyar állam elismeri és méltányolja azoknak a más állampolgárságú magyar 
személyiségeknek a munkásságát, akik különösen sokat tesznek a magyar értékek ápolá- 
sáért, megőrzéséért, s egyúttal a nemzetek közötti megértés és közeledés elősegítéséért. 
E törekvéseink összhangban vannak a nemzetközi jog normáival, az európai határok 
tiszteletben tartására vonatkozó rendelkezésekkel, az e kérdéskörrel foglalkozó helsinki 
elvekkel, és megfelelnek a szocialista nemzetiségi politika lenini szellemének és gyakorla- 
tának. Álláspontunkat a hazai és a nemzetközi közvélemény előtt saját nemzetiségi 
politikánk állandó tökéletesítése, nem magyar nemzetiségű honfitársaink jogainak foly- 
tonos bővítése, a pozitív példa hatóereje hitelesíti. 


Az MSZMP XIII. kongresszusa óta eltelt időszak bizonyitotta, hogy a magyar külpoliti- 
ka, a párt nemzetközi tevékenysége a nemzeti közmegegyezés szilárdnak bizonyuló 
eleme. Népünk érti, elfogadja és támogatja külpolitikánk alapvető céljait, hogy bekap- 
csolódva a nemzetközi politikai folyamatokba, az egyre nehezedő világgazdasági feltéte- 
lek között is -— lehetőségeinkkel és adottságainkkal összhangban - képviseljük és érvénye- 
sítsük nemzeti érdekeinket. Fontos követelmény, hogy igyekezzünk minél kedvezőbb 
külső feltételeket szavatolni a hazánkban folyó szocialista építőmunkához, anyagi és 
szellemi viívmányaink megőrzéséhez és gyarapításához, s egyidejüleg hozzájárulni a béke 
és a társadalmi haladás egyetemes ügyének előmozdításához. 

Az elmúlt évek azonban azt is bizonyították, hogy a magyar külpolitika továbbra is 
élvezi a nemzetközi közösség bizalmát. Külpolitikánk elvi szilárdsága és gyakorlati 
rugalmassága, készsége a jozan kompromisszumokra, a kölcsönösen előnyös megoldá- 
sokra, a másik fél érdekeinek figyelembevételére, továbbá politikai megbizhatósága, 
realizmusa és kiszámíthatósága megbecsülést vált ki szövetségeseink, fejlődő világbeli 
barátaink, nyugati partnereink, a nagyhatalmak, a kis- és közepes államok részéről 
egyaránt. S épp ez az, aminek megőrzésével, gyarapításával és kamatoztatásával a 
magyar külpolitika a leghatékonyabban szolgálhatja szocialista építésünk soron lévő 
feladatainak eredményes megoldását, népünk boldogulását, nemzetünk felemelkedését. 

A gazdaságfejlesztés társadalmi vetületei 


A társadalom közismerten igen bonyolult, visszacsatolásos rendszer, amelynek számos 
vetülete van, s ezek mindegyike - viszonylagosan önálló élete, mozgásformái, törvénysze- 
rűségei ellenére — a többi által erősen meghatározott. Az összetevők közül a gazdaság 
az aktív determináns, melynek következtében az emberi törekvések eredőjében végül is 
a gazdasági érdekek, motivációk markánsabban ismerhetők fel (, érhetők tetten"), mint 
az egyéb jellegűek. A gazdaság primátusa csupán ennyi, és nem több. Nem jelenti tehát 
a hatásmechanizmusok egyoldalúságát, vagyis azt, hogy a társadalom egész mozgása 
egyértelműen és közvetlenül a gazdasági érdekek, törekvések által meghatározott. Azért 
kell ezt hangsúlyozni, mert tudatunk, sajnos, ökonomizmustól , átitatott". Hajlamosak 
vagyunk a gazdasági-politikai lépések sikerét pusztán gazdasági hatásmechanizmusok 
alapján előrevetíteni, kevéssé törödve a gazdasági lépések politikai, emberi, erkölcsi 
következményetinek figyelembevételével. Ezt egy hosszú idő óta következetes és viharo- 
san sikeres gazdaságpolitika talán megengedheti magának. Egy több mint évtizede súlyos 
nehézségekkel küzdő és csak szerény, relatív sikereket telmutatni képes gazdaságpolitika 
azonban nem. 

Ezt az egyoldalú szemléletet nem bírja el a kor sem, amelyben élünk; az egy helyben 
topogás nemcsak az elmaradást, hanem a perifériára sodródást is magában rejti. Magya- 
rán: nem egyszerűen lépéshátrányról van szó, amelynek jövőbeni felszámolása , erőltetett 
menettel" megoldható; olyan helyzetbe kerülhetünk, hogy több emberöltőnyi időre 
kiesünk a világgazdaság főáramlatából. Reális ugyanis annak a veszélye, hogy az ezred- 
fordulóra a ma közepes gazdasági kultúrájú iparosodott országok is hasonló perifériális 
helyzetbe kerülnek, mint amilyenben a mai világgazdaságban a nem iparosodott fejlődő 
országok vannak. 

E visszafejlődési folyamat nem olyan sorscsapás, amelyet országunk képtelen kivédeni. 
Igaz, minél tovább tart a tanácstalanság, a meddő kisérletek vagy a rutinpályán való 
haladási próbálkozások kora, annál nagyobb az idő- és energiaveszteség; tehát nő annak 
a veszélye is, hogy a társadalom a visszafordíthatatlan leépülés útjára kerül. Ha azonban 
a társadalomnak van megfelelő színvonalú megújulási energiája, s létezik olyan erő, 
amely képes a megújulás élére állni — azaz stratégiai koncepciót kidolgozni, megteremteni 
a megvalósítás mechanizmusait és intézményeit, megszervezni a társadalmat a stratégia 
végrehajtására, valamint kézben tartani a megvalósulást -, akkor a visszafejlődés elkerül- 
hető. 

A magyar társadalom az elmúlt évtizedben a történelmi perifériára sodródás közelébe 
került. Sok időt és energiát veszített azáltal, hogy a külső, kedvezőtlen hatásokra nem 
volt felkészülve, és nem volt mentes a többé-kevésbé meddő kísérletezgetésektől sem. 
Egyúttal bizton állítható, hogy a társadalomban megvannak azok a mennyiségi és 


A cikk A szocializmus fejlődésének időszerű kérdései címmel 1987. február 19-21-én Szegeden rendezett 
konferencia korreferátuma, 


A GAZDASÁGFEJLESZTÉS TÁRSADALMI VETÜLETEI 31 


minőségi energiák, amelyek mozgásba hozása megindíthatja a kibontakozást, és az 
MSZMP-ben, valamint a politikai rendszer egyéb fontos intézményeiben rendelkezésre 
áll az a vezető koordináló erő is, amely élére állhat a megújulási folyamatnak. 


A viharos, minőségi átalakulásba lendülő világ a magyar gazdaság- és társadalompoliti- 
kával szemben alapvetően két dolgot követel: 

a stratégiai előrelátást, mely nagyfokú taktikai rugalmassággal párosul; 

a erős — főleg minőségi — teljesítményrendszert, a lét- és egzisztenciális biztonság 
alapelvének feladása nélkül. 

Mindkét követelmény megvalósítható, noha belső ellentmondásukkal számolni kell: 
a siker vagy a sikertelenség a megfelelő arányok megtalálásától, vagyis az egyoldalú 
megoldás elkerülésétől függ. 

Az a stratégiai program, amely kizárja a megvalósítás térbeni és időbeni rugalmasságát 
(azaz a vállalati iniciatívák beépítését és a változó világhoz való alkalmazkodást), egy- 
részt eleve olyan helyzeteket teremt a taktika számára is, amely csak kényszeralkalmaz- 
kodást tesz lehetővé. Másrészt a gazdaságpolitika , behódolása" a körülmények napi 
nyomásának olyan helyzetekbe sodorja a gazdaságot, amelyben a fejlödés hosszú távú 
alakulását a gazdaságpolitikán kívüli erők fogják megszabni. Vagyis, a túl ambiciózus 
stratégia megbukik azon, hogy a napi gyakorlat nem engedelmeskedik ezen ambíciók- 
nak, a túlságosan felértékelt taktika pedig végül is azért fullad sikertelenségbe, mert nem 
számol a vezetés ellenőrzése alól kicsúszott, hosszú távú gazdasági mozgásokkal. A reális 
ambíciójú stratégia és az ezzel okosan ötvözött taktika teszi határozottá és egyben 
rugalmassá a gazdaságpolitikát, azaz biztosítja számára az objektív körülmények meg- 
szabta maximális játékteret. 

Hasonló a viszony a teljesítménykényszer és a szociális biztonság között is. Létezik a 
teljesítménykényszernek olyan mértéke és megvalósulási formája, amely erősen csökkenti 
a lét- és az egzisztenciális biztonságérzetet. Olykor találkozunk is olyan javaslatokkal, 
amelyek akarva-akaratlanul ebben az irányban hatnak. Az ilyen típusú ösztönzés a 
lakosság legkevésbé szakképzett, legalacsonyabb kulturáltságú és minimális munkakul- 
túrával sem rendelkező rétegeinél kétségkívül hatékony lenne a fegyelmezett munkára 
való késztetésben, az értékesebb munkára képes rétegeknél azonban a , gazdasági kor- 
bács" felesleges, söt kifejezetten zavaró tényező. Minél minőségigényesebb ugyanis egy 
munka - tehát minél inkabb magában foglalja szükségszerű munkamozzanatként a 
döntést, az új keresését, a kockázatvállalást, az érdek- és cselekvéskoordinációt —, annál 
nagyobb szükség van a biztonság és a bizalom légkörére. 

Ha a teljesítménykényszer és az ösztönzés arányait a gazdaságpolitika nem kezeli 
helyesen s túlzott mértékű kényszert alkalmaz (ilyen például a szakképzett munkaerő 
munkanélkülisége), akkor könnyen megfoszthatja magát a minőségi teljesítmények növe- 
kedésétől. Természetesen az ellenkező véglet is veszélyes. Ha minden állampolgárnak 
biztosítjuk a megélhetést, a valamikor valamiképpen megszerzett munkahelyet, a szociá- 
lis juttatásokat — függetlenül attól. hogy dolgozik-e vagy sem, hasznos munkát végez-e 
vagy sem, képességeit kihasználja és fejleszti-e vagy sem -, akkor nagy lesz ugyan a 
társadalom biztonságérzete, de semmi nem fog ösztönözni a teljesítménynövelésre. Kö- 
vetkezésképpen szűkül az az anyagi bázis, amelyre támaszkodva a társadalom egziszten- 
ciális biztonsága fenntartható. Vagyis a gazdaságpolitika nem mondhat le a teljesítmény- 
követelményt alátámasztó egzisztenciális kényszer eszközéről sem. 

A teljesítménykényszer és -ösztönzés, a lét- és szociális biztonság, illetve bizonytalan- 
ság igen törékeny egyensúlyú rendszert alkot: ez az egyensúly a térben és időben megta- 
lált arányokon nyugszik. Más a megfelelő egyensúly a fejlesztőmérnökök vagy a kitünő 
szakmunkások s más a munkamotiváltság nélkül dolgozók esetében; más a feltörekvő 

ágazatoknál és vállalatoknál, mint a válságszektorokban, más a fővárosban, mint a 
súlyosan elmaradott körzetekben - s a sor tovább is folytatható. Az ösztönzés-kényszer- 
biztonság konkrét, optimális ötvözeteiből áll össze végül is országos méretekben az a 
teljesítményorientált gazdaságpolitika, amely egyesíti az emberek zömének egészséges 
értékrendjét a gazdaság és a kultúra fejlődési követelményeivel. 


A stratégia-taktika és a teljesítménykényszer—biztonság ellentmondásokra épített gazda- 
ságpolitika megvalósítása ugyancsak ellentmondásosnak tűnő módszereket követel: 

u az irányítás magas fokú tudatosságát, amely a lehető legnagyobb mértékben tá- 
maszkodik a gazdaság önszervező erőire, automatizmusaira; 

u a gazdálkodók lehető legnagyobb fokú integráltságát, amely együtt jár a gazdálko- 
dó egységek széles körű döntési és cselekvési önállóságával. 

Ha a gazdaságirányítás túlzott részletességgel, túl közvetlen módszerekkel kívánja 
érvényesíteni a makroökonómiai szintű tudatosságot, ezzel elzárja a csatornákat a 
különböző szintű csoport- és egyéni iniciatívák érvényesülése előtt. Lefojtja azokat az 
. önszervező társadalmi erőket, amelyek legkülönbözőbb konkrét részfeladatokat (a ma- 
guk információs bázisára támaszkodva, a maguk ösztönzöttségével, saját mozgatott 
energiáikkal) sikeresen ki tudnak jelölni és meg is tudnak valósítani. Ettől vagy közvetle- 
nül a társadalom lesz szegényebb, vagy a konkrét szükségletek olyan erősen jelentkeznek, 
hogy áttörik a részletes és közvetlen irányítás gátjait: ebben az esetben hatványozott 
anarchiát kapunk - koordinálási és optimatizálási szándékaink ellenére. Mindez fordítva 
is igaz: ha a szélesebb értelemben vett közösség lemond a részérdekek egyeztetéséről s 
— különleges veszélyhelyzetek fellépése esetén — a közvetlen beavatkozás lehetőségéről, 
akkor eleve olyan anarchikus helyzet létrejöttét segíti elő, amely végül isa társadalmi 
önszervező erők rendezőhatásának érvényesülését is meg fogja akadályozni.! 

A józan mérték közelítése a kulcsa a társadalmi-gazdasagi integráltság és a helyi, 
csoportos, egyéni iniciatívák együttes megvalósításának is. Kétségtelen, hogy a korszerű 
termelőerők, a huszadik század kialakult életformája, a társadalmi munkamegosztás, a 
gazdálkodó és felhasználó emberek az emberi közösségek tevékenységének mind na- 
gyobb fokú, tudatos és előrelátó koordinációját követelik meg. E nélkül az integráció 
nélkül ma már nincs élet, az emberek, gazdálkodó kollektívák zöme ma már nem képes 
végső felhasználásra alkalmas, azaz primer használati értékeket termelni, hanem csak 
hozzájárulhat használati értékek keletkezéséhez: a technológiai, az innovációs, az infor- 
matikai vagy akár az elosztási hálózat valamelyik , ágenseként". Továbbá, az emberek 
többsége megélni sem lenne képes e hatalmas hálózatokhoz (kereskedelem, közmű, 
közlekedés, oktatás, egészségvédelem, telekommunikáció stb.) való kapcsolódás nélkül. 
E termelő-elosztó-informáló-ellátó hálózatok objektíve integrálják az egyént és közössé- 
get. 

Az individualista ember általában tiltakozik, lázad az objektív integráció ellen, s e 
lázadások többfélék lehetnek: 

A A kölcsönös alkalmazkodásra képtelenek , önkéntesen" kívül helyezik magukat - 
legalábbis szándékaik szerint — mind a társadalmi munkamegosztáson, mind az ellátó 
hálózatokon: nem alkalmazkodnak, inkább lemondanak a civilizáció áldásairól. Ez a 
, hippi" típusú lázadás. i 

A Azok, akiknek a nagyüzemi szervezetben való részvétel okoz társadalmi alkalmaz- 


1 A két véglet akár egyszerre is jelentkezhet - egymás romboló hatását erősítve. Erre talán lakáspolitikánk a 
legsajnalatosabb pelda. Itt együtt található meg az aprólékos részletességgel való közvetlen vezerles szandeka, 
amely szükségszerűen anarchiába, olykor korrupcióba csap át, s nem hogy nem oldja meg a lakásproblémát, de 
még a rendelkezésre álló lakásokat sem képes racionálisan elosztani. De jelen van a józanító állami befolyás nélküli 
anarchikus piac is, ahol nem működnek a kereslet-kínálat racionális - jóllehet nem szociális szempontoktól 
áthatott - rendező, önszervező erőt. 

kodási zavarokat vagy úgy vélik, a nagy szervezet korlátozza jövedelemszerzési lehetősé- 
geiket, a kisvállalkozás felé törnek ki. Elfogadják a társadalmi munkamegosztást, de 
igényt tartanak a széles körű, egyéni döntési jogra. Ez a , maszek" típusú lázadás, amely 
nemcsak a szocialista országokban figyelhető meg, hanem világjelenség, melyhez a 
gazdasági konjunktúra létalapot is teremthet. 

a A tőkés nagyszervezetek — engedelmeskedve végül is a technika, a munkamegosz- 
tás, a nagyhálózatok követelményeinek — régóta létrehozták a kapitalizmus létét meg- 
hosszabbítani hivatott, integrációs rendszereket: a vállalati birodalmakat, az államkapi- 
talizmust, a regionális integrációkat, a világméretű pénzügyi rendszert — és így tovább. 
Azaz, alkalmazkodnak egymáshoz, nemcsak konkurálnak egymással. Sőt: a konkurenci- 
át — amely a profitot hivatott növelni — alárendelik a kölcsönös alkalmazkodásnak, amely 
a fennmaradást biztosítja. A tőke azonban sui generis konkurenciára termett, ezért 
amikor alkalmazkodni kényszerül, egyben igyekszik megbontani annak kölcsönösségét, 
amikor konkurál, akkor egyoldalú alkalmazkodásra próbálja kényszeríteni ellenfeleit. 
Az olyan korszakokban, amikor a tőke kénytelen engedni az alkalmazkodás érdekében, 
gyakran törnek ki , liberalista lázadások": ezek ideológiailag élesztik újjá a kötetlen 
konkurencia múlt századi eszméit, amelyeket a transznacionális óriáscégek és a domi- 
náns imperialista hatalmak a valóságban a partnerek egyoldalú alkalmazkodásra kény- 
szerítésére használnak fel. 

a Lázadások , törnek ki" a szocialista világban is. Itt a makrogazdasági és a politikai 
struktúra már intézményesítette a modern termelőerők, a munkamegosztás társadalmi 
integrációs követelményeit. Társadalmasította a nagy termelőkapacitásokat, kiépítette 
a tervgazdaságot, azaz prioritást biztosított a közösségi érdek érvényesülésének a parciá- 
lis érdekekkel szemben. Olyan szociális intézkedéseket foganatosított, amelyek garanciát 
nyújtanak a társadalom érdekérvényesítésre kevésbé képes egyedeinek és kollektíváinak. 
Igaz, ezen intézményesítés a létező szocializmus keletkezésének konkrét történelmi körül- 
ményeiből adódóan -— a fejlett és fejletlen termelőerők határmezsgyéjén és a fejletlen világ 
országaiban - sok tekintetben idő előtti és nem célirányos módszerű volt. 

Ennek következtében két törekvés bontakozik ki egymás mellett. Az egyik a gazdasá- 
gi-társadalmi integráció , testre szabott" mértékének, módszereinek, mechanizmusának 
megtalálása, a szocializmus történelmi fejlődési útjának tisztára söprését célozza. A má- 
sik az individualizmus nevében ellenforradalmat vív: nemcsak a szocialista viszonyokkal 
és hatalommal, hanem a termelőerők, a társadalmi munkamegosztás, a nagy hálózatok 
megkövetelte tudatos alkalmazkodási kényszerrel szemben is. Ez restaurációs lázadás — 
bármennyire is tagadják képviselői, s bármennyire is próbálnak a tényleges reformerek 
tömegében elvegyülni. A restaurációs lázadók célja hasonló a liberális lázadókéhoz: 
felszámolni azokat az intézményeket és mechanizmusokat, amelyek a kölcsönös alkal- 
mazkodásra, azaz a 20. század megkövetelte integrációra kényszerítenek. Úgy vélik, a 
rombolást a , szabadság" nevében, az újrarendezést pedig az erőviszonyok alapján kell 
majd megejteni. Ez a fajta integráció azután fejlődést, növekedést és jólétet fog teremteni, 
még azok számára is, akiknek feladata az egyoldalú alkalmazkodásra szűkül le: hiszen 
— folytathatnák e liberális , lázadók" az érvelést — Fekete-Afrikában a négerek életszínvo- 
nala a Dél-afrikai Köztársaságban a legmagasabb. 

A 20. század végének technikai, termelési, elosztási és életviszonyai azonban a lázadá- 
sok ellenére megkövetelik az integrációt mint társadalmi fejlődési alaptendenciát, s a 
kooperativitást mint emberi — egyéni és társas — viselkedési formát. 

Ennek felismerése azonban önmagában nem elegendő, ha nincs meg a kollektívákon 
belül az önálló döntés, cselekvés és felelősségvállalás (azaz kockázatvállalás) lehetősége. 
A szocializmus korai időszakának társadalomintegrációs betegsége éppen abból fakadt, 
hogy abszolutizálta a szervezettséget. E kor társadalomirányítói egyirányú, mechanikus 
és hierarchikus integrációk Prokrusztész-ágyába gyömöszölték a végtelenül sokoldalú, 


.,., 

vállalatokra, az uniformizált termelőszövetkezetekre, a lakóhelyi tanácsok leegyszerűsí- 
tett funkcióira stb. Nyilvánvaló, hogy ez a modell csak a gazdaság és a társadalom 
fejlettségének egy meglehetősen primitív fokán vagy csak igen sajátos körülmények 
között (például hadigazdaságban) képes többé-kevésbé kielégítően funkcionálni. Minél 
fejlettebb a társadalom s annak gazdasága, annál árnyaltabban jelentkeznek az integráci- 
ós szükségletek. Annál nagyobb szükség van arra, hogy az egyén vagy a gazdálkodó, 
felhasználó kollektíva a maga információs tapasztalatát, környezetéről szerzett tudását, 
szűkebb szakmai ismereteit hozzáadja a szélesebb közösségéhez. 

Az integráció tehát nem szükségképpen hierarchikus kapcsolatokat, hanem olyan 
rugalmas visszacsatolásos rendszert jelent, amely a különböző szintű részautonómiákból 
és az ezekről való kölcsönös lemondásból, azaz egyes funkciók egyesítéséből áll. Azt, 
hogy a különböző egységek (egyének, lakóterületek, vállalatok stb.) mely funkciókat 
egyesítik, milyen mértékben s milyen mozgásformát találnak az egységes működésre, 
hogyan osztják el a létrejövő hasznot és az esetleges veszteséget — mindez nagyon konkrét, 
térben és időben egyedi, illetve igen óvatosan , szabványosított" szabályozást követel. 
Ami nincs integrálva, az autonóm marad: ott elvileg a parciális érdek érvényesítése az 
egyetlen követelmény - a legáltalánosabb, normatív , játékszabályok" keretei között. 

Az ütközések azonban kikerülhetetlenek: az érdek-konszenzus — azaz a kölcsönös 
alkalmazkodás -— nemcsak az integrált területeken, vonatkozásokban szükséges, hanem 
az alkalmi érdekütközések során is. Ha ez nem biztosított, tehát a mindennapok nem 
szabályozott területein a gátlástalan erőösszemérések légköre uralkodik, az az integrált 
területek fejlődésének akadályoztatásához vezet. Ezért fontos eleme a modern társadal- 
mi-gazdasági érintkezési viszonyoknak az önkéntesen vállalt, úgyszólván reflexszé tett, 
általános tolerancia. Hiányában sem integráltság, sem igazi önállóság nem lehetséges. 


ha 


A stratégia- rugalmasság és a teljesítménykényszer-biztonság, valamint a tudatos irányí- 
tás — önszervező automatizmusok és az integráció-autonómia ellenpárok tulajdonkép- 
pen a modern társadalom alapellentmondásának kifejezési formái. Feloldásukra a mai 
kapitalizmus úgy tesz kísérletet, hogy megpróbál felülkerekedni alaptermészetén: enged 
valamit ösztönszerű, végletes rugalmasságából, hogy stratégiai látószögét szélesíthesse; 
meggyőződése ellenére növeli a kizsákmányoltak lét- és egzisztenciális biztonságát, azért, 
hogy több minőségi teljesítményhez jusson. Kénytelen növelni tevékenységének széle- 
sebb értelemben vett tudatossági fokát, s ezért fékezi automatizmusait, s végül magántu- 
lajdonosként integrációs kompromisszumokra kényszerül, azaz önként korlátozza önál- 
lóságát — mindezt a fennmaradás, a túlélés érdekében. Ez a kolosszális alkalmazkodás 
persze ellentmondásosan, következetlenül, Milton Friedman-i , lázadásokkal" fűszerez- 
ve megy végbe. 

A létező szocializmust a modern termelőerők, a bonyolult munkamegosztás és a 
nagyhálózatok még ma is kevésbé kényszerítik a gazdasági-társadalmi viszonyok , társa- 
dalmasítására". Itt a tudatos stratégiai fejlesztés és az integrálódás jelentőségét elsősor- 
ban a gazdaság és a társadalom nagyobb biztonságra való törekvése, valamint az 
öröklött fejlettségbeni hátrány gyorsított felszámolásának parancsoló szükségessége 
növelte meg. Ezenkívül szerepet játszott még az az ideológiai momentum is, miszerint 
a szocializmus a tőkés társadalom alapvető antagonizmusának (a termelés társadalmasí- 
tottsága és az elsajátítás magánjellege közötti ellentmondás) megoldását jelenti. E körül- 
mények együttesen a minél magasabb fokú társadalmasítást ösztönözték akkor is, ha a 
műszaki, gazdasági, társadalmi és tudati viszonyok erre részben éretlenek voltak. A szo- 
cializmus korai időszakában szinte általános meggyőződés volt, hogy a magas szinten 
társadalmasított működési formák azok a döntő láncszemek, amelyeket megragadva a 
történelmi folyamat egésze kézben tartható. 

Ma már érzékeljük, hogy a reális szocializmus adekvát gazdasági mozgásformáinak 
megtalálása időt és kísérletezést kíván. Nem kevésbé fontos tennivaló a társadalmi 
tudatra való olyan komplex ráhatás, amely elősegíti az életmód, a viselkedés, az érdekér- 
vényesítési törekvések kulturáltságának elmélyülését. Ökonomista illúzióink közül talán 
az a legveszedelmesebb, amely szerint a gazdasági viszonyok önmagukban biztosíthatják 
a szocializmussal adekvát egyéni és csoportos magatartásformák elterjedését. Ez az 
illúzió másképpen is megfogalmazható: ha a szocialista gazdasági viszonyok között 
minden egyén és minden vállalat a maga jól felfogott érdekeit követi, akkor magatartása 
racionális lesz, s így végső soron - ti. az érdekek kompromisszumos feloldását követően 
— ez a magatartás harmonizálni fog a társadalmi érdekekkel.? 

A valóságban nehéz elképzelni olyan — mégoly tökéletesen megformált - gazdasági 
cselekvési modellt, amely a társadalom tagjainak automatikus érdek vezéreltsége alapján 
kielégítően működhetne. Ez éppen annyira leegyszerűsített társadalomkép, mint az 
ellenkezője: a , lelkileg helyesen kondicionált emberek testvéri közössége". Amíg ez 
utóbbi , tömény" idealizmus, az előbbivel kapcsolatban kevesen érzékelik a , parlagi 
materializmust". Nem elég ti. az, ha az emberek (vagy azok kollektívái, pl. a vállalatok) 
felismerik érdekeiket. Érdektudata mindenkinek van, függetlenül attól, hogy valódi 
érdekeit helyesen ismeri-e fel vagy sem, és milyen módon igyekszik érvényesíteni azokat, 
s hogyan viselkedik, ha érdekei ürköznek másokéval. 

. Amikor pl. a vállalat nem kooperatív magatartást tanúsít a vele kapcsolatban álló 
másik vállalattal szemben, érdekfelismerés vezérli tetteit, noha tisztában van vele, hogy 
kárt okoz a partner vállalatnak és a népgazdaságnak egyaránt. Amikor a vállalat sok 
millió dolláros, már megkötött exportügyleteket mond fel, érdekfelismerés vezérli dönté- 
sét, noha tisztában van vele, hogy ezzel hozzájárul a népgazdaság - amúgy is drámai 
helyzetű — külső egyensúlyának rontásához. Az ehhez hasonló példákat órákig lehetne 
sorolni a társadalmi élet minden területéről. 

Nem elég tehát valamely érdekek valamiféle felismerése. s az sem elég, ha azok 
érvényesítése előtt nyitva áll a lehetőség. Léteznek ti. helyesen és helytelenül felismert, 
mások tevékenységét 15 megtermékenyitő és önpusztító, társadalmilag tolerálható és 
tolerálhatatlan érdekek, rövid távon hasznos, hosszú távon káros érdekek és így to- 
vább.Mindezeket nem lehet gazdasági szabályozással és jogszabályokkal a végletekig 
szelektálni. Arra nincs lehetőség, hogy a társadalmi érdekekkel ellentétes törekvések és 
történések ne jelenjenek meg. s az sem mindig érhető el. hogy a társadalmi érdekekkel 
egybevágó törekvések feltétlenül kibontakozzanak és hasznot hozzanak. Azaz mindig 
számolni kell kárral és elmaradt haszonnal 15. A társadalom azzal minimalizálhatja 
ezeket, hogy a helyes gazdasági viselkedésre. azaz helyzetfelmérésre, érdekfelismerésre, 
kulturált, toleráns érdekegyeztetésre, kooperatív magatartásra neveli, kondicionálja 
tagjait. Következetesen számon kéri a kulturált. toleráns magatartást, fellép a parazita 
lét minden fajtájával szemben. Ha az ehhez szükséges Jogi-erkölcsi értékrendszer nem 
funkcionál, a gazdasági viszonyok és szabályozók bármilyen zseniális technikai konst- 
rukciója esetén sem lesz rend és kielégítő teljesítmény. Persze ez fordítva is igaz: a 
legtökéletesebb jogrendszer is funkcióképtelen. a legkeményebben felépített etikai rend 
is bomlani kezd akkor, ha a gazdasági viszonyok, s ezen belül a szabályozás, eleve 
lehetetlenné teszik a társadalom egésze vagy adott csoportja számára a tisztességes 
munkából való tisztességes megélhetést (pl. kasztrendszer, munkanélküliség) és a legele- 
mibb, legmagától értetőödőbb érdekek (pl. lakásszerzés, családalapítás, gyermekvállalás, 
vagy vállalatok esetében a műszaki fejlesztés, az üzleti lehetőségek megragadása stb.) 
érvényesítése ellen ösztönöznek. 

Más szóval: ha a gazdasági viszonyok az esetek döntő többségében társadalmi érdek- 

2 A gondolat először Adam Smith-nél jelentkezik, mint a szabadverseny közjöteremtő hatásának érve, majd 
a gazdaságelmélet fejlődése során többször ís felhukkan, mindinkább apologeukus mellekizzel; legújabban a 
chicagói iskola egyik kedvenc gondolataként visszhangozzák sokan. 

ként visszaigazolják a fegyelmezett, kulturált, kooperatív beállítottságú egyének és kol- 
lektívák normál cselekedeteit, s a tőóbbi esetben előre láthatóan (s utólag bizonyíthatóan) 
ütközik a két érdekszféra, a társadalomnak van erkölcsi alapja ahhoz, hogy az állampol- 
gároktól és a vállalatoktól pillanatnyi érdekük mellőzését kérje, s e kérésnek foganatja 
is lesz. Ha a viszonyok, illetve a szabályozás és az érdekegyezés mérlege az ellenkező 
oldalra billen, nem a gazdasági ágensek magatartásában keresendő a hiba, és semmiféle 
erkölcsi alap nincs arra, hogy a nyilvánvaló érdekek figyelmen kívül hagyását követeljük. 
Ha mégis ezt tesszük, a közerkölcs bomlani kezd, a jogrend pedig elveszti funkcióképes- 
ségét.? 

A gazdasági viszonyok, a szabályozás és a tudatra való hatás együttesen alkothatnak 
egyensúlyt: bármelyiket a másik rovására túlsúlyba hozni vagy elhanyagolni csak igen 
szűk határok között lehet büntetlenül. A gazdasági viszonyoktól elszakadt szabályozás 
hamis tudatot szül, amit nem lehet neveléssel és propagandával semlegesíteni. A tudatra 
való józan mértékű, komplex ráhatás nélkül a szabályozás impulzusai is torzítottan 
jelennek meg a tudatban, az érdekekben és a törekvésekben. Ez torzítja a gazdasági 
viszonyokat is. 

Érdemes végiggondolni, hogy kellően megalapozott gazdasági-jogi-erkölcsi értékrend 
megvalósulása esetén a gazdaság három fő szereplője — a dolgozó ember, a vállalat és 
az állam — milyen magatartást vár el egymástól annak érdekében, hogy a gazdaság, annak 
befolyásoltsági korlátai között, , olajozottan" és hatékonyan működjék, s a gazdasági 
viszonyok pozitívan járuljanak hozzá az ország lakosságának jólétérzetéhez. 

Az egyéntől a termelőkollektíva (a vállalat) négy dolgot követel: 

u fegyelmezett beilleszkedést a vállalat rendjébe, azaz odaadással végzett, a műszaki 
körülmények lehetőségeit kihasználó teljesítményt és minőséget; 

u aktív részvételt a döntések előkészítésében és meghozatalában azon a szinten, ahol 
az egyén informáltsága, látóköre és helyzetmegítélő képessége alapján helyet foglal; 

Wu folyamatos önképzést, amelynek minimuma a meglévő szaktudás szintentartása; 

W innovatív magatartást, ami lehet aktív (tényleges újítótevékenység) és passzív (az 
új módszerek átvételére való ráhangoltság). 

Ha a kollektíva az egyéni képességek és teljesítmény honorálásának mértékét egyre 
inkább e négy követelménynek való megfeleléshez köti, közelebb juthat a fentebb vázolt 
ellentmondás megoldásához. 

Az egyén általában három dolgot követel attól a termelőkollektívától, amelynek tagjá- 
ul szegődött. 

Először: a képességei maximumának kifejtését elősegítő munkakörülményeket: első- 
sorban tisztességes munkaszervezést és -elosztást, valamint olyan gazdálkodást (vezetést), 
amely lehetővé teszi a műszaki és biztonsági, valamint a szociális körülmények fokozatos 
javítását is. 

Másodszor: olyan jövedelemelosztási rendszert a vállalaton belül, amely a hasznos 
teljesítmény arányában honorálja a munkát. s annál nagyobb egzisztenciális és szociális 
biztonságot teremt az egyén számára, minél nagyobb a hasznos teljesítménye. 

Harmadszor: műszaki újításának és a kollektíva ügyeihez való hozzászólásainak elvá- 
rását, érdemi kezelését. 

Ha az egyén e három feltételét biztosítva látja, tartósan aktív tagja marad a kollektívá- 
nak: ha nem, először passzivitásba vonul, majd kiválik a vállalat keretéből. 

Az országos gazdaságirányítás (az , állam") a termelőkollektívától (a vállalattól) első- 
sorban azt kívánja, hogy a vállalat toleráns és kulturált üzleti-kooperációs kapcsolatokat 
építsen ki, illetve tartson fenn más vállalatokkal. 


3 A mai lakáspolitikai dzsungelben pl. nem számít erkölcstelenségnek tiltott helyen vagy meg nem engedett 
módon építeni, s a hatóságok ezt el is ismerik az ún. , fennmaradási engedély" megadásakor. Az állami lakások 
magánkereskedelmi áruvá váltak, s ezt a lakáshatóságok nemcsak elnézik, hanem maguk is részeseivé váltak e 
"forgalomnak". A példákat, más területek bevonásával is, hosszan lehetne sorolni. 

Továbbá: gazdálkodjék tervszerűen és racionálisan rövid és hosszú távon egyaránt a 
közösségi tulajdonú termelési tényezőkkel, gyarapítsa vagyonát és legyen nyereséges; 
legyen fogékony a műszaki, szervezési és üzleti újítások iránt, azaz támogassa azok 
létrejöttét, vezesse be azokat saját tevékenységébe, és vegyen részt aktívan a technikai 
transzferfolyamatokban; kivételes helyzetben tanúsítson toleráns magatartást saját érde- 
kei érvényesítése területén, adjon prioritást a társadalmi érdekeknek; járuljon hozzá a 
maga információs bázisát felhasználva a népgazdasági stratégia, illetve általában a 
gazdaságpolitika formálásához, illetve az össztársadalmi kiadások forrásának megte- 
remtéséhez. 

Az állam e követelményeit főként a törvényeken és a szabályozórendszeren keresztül 
érvényesíti. Szerencsés esetben ezek olyan kedvező feltételeket teremtenek a vállalati 
gazdálkodás és a fejlődés számára, hogy a követelményekkel saját üzleti és fejlesztői 
elképzeléseket leginkább összhangba hozó vállalatok válnak a legsikeresebbekké. 

A vállalat ezzel szemben azt várhatja el a gazdaságirányítástól, hogy: 

e legyen reális gazdaságfejlesztési stratégiája, amelybe épüljön be az ő elképzelése is, 
s adjon reális alapot a saját stratégia kidolgozásához; 

e komplex irányítási tevékenységgel s ezen belül az önszervező automatizmusok 
széles körű tudatos felhasználásával koordinálja az újratermelési folyamatot, a belső 
piaci mozgásokat és az ország külgazdasági beilleszkedését; 

e olyan közgazdasági környezetet teremtsen, ahol minimálisra csökken a vállalati és 
a népgazdasági érdek konfliktusa, azaz a szabályozás a gazdasági döntések túlnyomó 
többségénél vállalati érdekké teszi a társadalmi-gazdasági stratégia végrehajtását; 

e olyan finanszírozási feltételeket hozzon létre és tartson fenn, amely az ígéretes 
vállalkozások tőkeszükségletét általános tőkehiány esetén is előteremti, az átlagvállalat 
mindennapos gazdálkodásához és normál ütemű fejlődéséhez (a , dinamikus szintentar- 
táshoz") szükséges forrásokat pedig semmi esetre sem vonja el; 

e olyan szabályozási biztonságot és a vállalati kollektívák munkájával kapcsolatos 
kulturált, bizalmi légkört teremtsen, amely elviseli a vállalkozói magatartással együtt járó 
eseti kudarcokat (ráfizetéseket) is, azonnali korrekcióval reagál a bekövetkező, észlelt és 
jelzett szabályozási hibákra és megfelelő anyagi , kártérítést" ad a vis maior jellegű, 
valamint a szabályozási hibákból eredő károsodásokért. 

A fenti elvek érvényesítése partneri kapcsolatot követel meg a vállalatok és az irányító 
szervek között: ez lehet (sőt kívánatos, hogy legyen) nagyon következetes, kölcsönösen 
, Szigorú" — ám semmi esetre sem egyoldalúan hierarchikus. Az ilyen, korrekt partneri 
kapcsolatok kiépülése esetén a vállalatok , helyesen" (azaz az irányító szervek elgondolá- 
saival szinkronban) fognak reagálni a szabályozókra is és a tervekre is. 

Az országos politikai vezetés sikeres működésének is vannak olyan követelményei, 
amelyeket, ha az állampolgárok nem teljesítenek, a leggondosabban kidolgozott gazda- 
ságpolitika is zátonyra futhat, de legalábbis jelentős hatásfokveszteséget szenved. Ezek: 
az országos gazdasági gondokról való tájékozódás igénye, az információk tárgyszerű 
feldolgozása; tolerancia a gazdasági nehézségek idején; a közvagyon épségének óvása, 
annak rendeltetésszerű használata; állampolgári fegyelem; anyagi hozzájárulás a kom- 
munális és szociális költségekhez. 

A szélesebb értelemben vett közösség tehát felelős magatartást, józanságot követelhet 
tagjaitól. Ennek fejében persze az állampolgárok is megfogalmazhatják saját igényeiket 
a gazdaságpolitikai vezetéssel szemben. Elvárhatják a kiszámítható gazdaságpolitikai és 
szociálpolitikai magatartást, különösképpen a fogyasztói árak, az ellátás, a szociális 
juttatások területén. Számon kérhetik a következetes és az igazságérzetnek megfelelő, 
azaz korrekt hatósági hozzáállást: a kommunális és szociális szolgáltatásokat, valamint 
juttatásokat jogosan igénybe vevők és az ezeket finanszírozó lakosság érdekének követ- 
kezetes védelmét a deviáns (,kiutalói" és igénybe vevői) magatartásokkal szemben. 
Elvárhatják a társadalmi (családi, kommunális) érdekeket kifejezésre juttató infrastruktú- 


38 KOZMA FERENC 


ra-fejlesztést; valamint annak biztosítását, hogy a kommunális és szociálpolitikai dönté- 
sek előkészítésében (és meghozatalában) aktívan részt vehessenek. 

E feltételek megléte esetén csökken a veszélye annak, hogy a lakosság , félrehallja" a 
gazdaság- és szociálpolitika intencióit és intézkedéseit. 

A szocializmus lényegéhez - azt hiszem - elválaszthatatlanul hozzátartozik a társadal- 
mi konszenzus folyamatos, tudatos építése mind az állam és a vállalatok, mind az 
egyének (mint dolgozó kollektívatagok) és a vállalatok, mind pedig az állam és az 
egyének (mint , kommunális" és , fogyasztó" lények) között: végeredményben arról van 
szó, hogy milyen mértékben és módon osztják meg egymás között a gazdasági döntések 
felelősségét, a kockázatot, a jövedelmet; illetve mennyire és hogyan segítik elő egymás 
hasznos tevékenykedését. 


Jelenlegi közállapotaink még igen messze vannak attól, hogy a gazdasági és társadalmi 
mozgások fent vázolt, pozitív kölcsönhatása megvalósulhasson. Az okok elemzése mesz- 
sze túlmutat e cikk keretein, lehetőségein. Egymagában nem is várható az ideálishoz 
közelálló helyzet megteremtése: a reális szemléletmódnak bele kell törődnie a fokozatos- 
ságba, még akkor is, ha egy kis előrelépés is nagy erőfeszítést kíván. 

Napjaink ideológiai kérdései 
a tömegkommunikációban 


A konferencia egész tematikáját, valamennyi vitakérdését meg lehetne fogalmazni (illetve 
föl lehetne vetni) a tömegkommunikáció, a sajtó, a televízió és a rádió tükrében. Az 
előadásokban és a szekcióüléseken szóba került témák, vitakérdések mindegyikének van 
ugyanis tömegkommunikációs vonzata. 

Külön is meg lehetne vizsgálni, hogy a nyomtatott és az elektronikus sajtó médiumai- 
ban például miként (s milyen hitellel és orientációs hangsúllyal) kapnak helyet, tükrözőöd- 
nek a történelmi tudatnak (például az ötvencs -hatvanas éveknek), a nemzeti identitásél- 
ménynek, a gazdasági útkeresésnek (ezen belül az ún. kisvállalkozások, a jövedelmek, 
a munkafegyelem kérdéseinek), a mai társadalmi tagozódásnak, a sokféleképpen értel- 
mezett reformnak, a szociálpolitikai alternativáknak, a politikai intézményrendszer 
továbbfejlesztésének, napjaink vallásosságának, az ifjúság társadalmi beilleszkedésének 
és szubkultúrájának, az eszmei-erkölcsi értékrendszer zavarainak, válságtüneteinek és 
újraépítésének élményei és témát. 

Ezekről és hasonló kérdésekről általában intenzív (de olykor nem elég nyitott, hanem 
féloldalas) viták folynak társadalmunkban, a nyilvánosság fórumain s a párton belül Is. 
Meglehetősen sok összefoglaló gyorsfelmérés és szaktanulmány készült - mindenekelőtt 
a Tömegkommunikációs Kutatóközpont elismerésre méltó munkája nyomán - arról, hogy 
miként éli meg a társadalom egyik vagy másik rétege, csoportja ezeket a kérdéseket, 
illetve mint valóságbeli jelenségeket. S nem kevés elemzés született már arról is, hogy a 
tömegkommunikáció, illetve egyes műhelyei, műsorai miként foglalkoznak velük. 

Mindezek alapján 15 írásom csak néhány kérdés erejéig (tehát nem a címben foglaltak 
extenzív teljességével, nem az elmélegileg és gyakorlatilag végiggondolt rendszeresség 
igényével) vállalkozik a téma megközelítésére. Csupán tézisszerűen megfogalmazott 
reflexiók füzérének műfaját választottam írásom keretéül, s a tág és bonyolult probléma- 
körnek csak néhány szeletét emelem ki. Hasonlóképpen az illusztrációs példákat Is. 


Milyen kört fog át a sajtó és a tömegkommunikáció fogalma? 

A mai Magyarországon kb. 1800 lap. folyóirat, ezen belül 28 napilap, mintegy 120 
hetenként, kéthetenként megjelenő újság és 1600-nál több folyóirat és időszaki kiadvány 
jelenik meg. A televízió — mint a tömeghatás szempontjából kétségtelenül legjelentősebb 
médium - (vidéki stúdióival együtt) hetente kb. 95 órányi műsort sugároz, s ebből egy 
magyar néző átlag 16 órát tekint meg. A rádió — a maga 3 központi és 5 regionális 
adásával — naponta kb. 72 órányi műsort szolgáltat belföldre, ebből hazánk lakosai 
naponta átlag 134 percet, hetente kb. 15,5 órát hallgatnak meg. 


A cikk A szocializmus fejlődésének időszerű kérdései címmel 1987. február 19 21-én Szegeden rendezett elméleti 
konferencia korreferátumanak alapján készült. 

Mindezek az átlagadatok persze elfedik a lényeges társadalmi, korosztályi, foglalko- 
zásbeli és településszerkezeti különbségeket, beleértve ebbe a még meglévő fehér foltokat 
is. Nem szólnak ezek az adatok egyúttal arról sem, hogy mennyi időt töltenek az emberek 
lemez- és kazettahallgatással, mennyit külföldi televízió- és rádióadások társaságában; 
s arról sem, hogy a videózás, a kisközösségi és más jellegű kábeltévézés, az iskolai 
újságírás és más eszközök, formák nyilvánossági dimenziója milyen mértékű. Nem 
szabad megfeledkezni arról, hogy a rendszeres könyvolvasás jelenleg még mindig csak 
társadalmunk kisebbségére jellemző. 

Az elmúlt négy évtized minden vitathatatlan és sorsforduló értékű kulturális emelkedé- 
se ellenére napjainkban nemcsak tovább élnek egyes régebbi művelődésbeli, tájékozott- 
sági egyenlőtlenségek, hanem újak is keletkeznek. Szembetűnő és aggasztó például a 
félanalfabétizmus terjedése. Várható, hogy az új tönegkommunikációs eszközök, techni- 
kák használatba vétele, meghonosodása maga is együtt jár majd feszültségekkel. Miköz- 
ben gyorsul a technikai fejlődés, miközben tovább , szűkül" a világ s egészében nő a 
tájékozottság, a művelődés , intézményes" esélye, hazánkon belül is tovább éleződhetnek 
az ezekkel kapcsolatos úgynevezett ellátottsági egyenlőtlenségek. Mindemellett számos 
társadalmi csoportban a megnehezült életmód, a nem hivatalos munkaidő növekedése 
- és gazdasági-társadalmi életünk anomáliáinak egy része — is a rendszeres könyv- és 
újságolvasás, a tudatos művelődés és önművelés ellen hat. 

Látva a sajtó és a tönegkommunikáció szerkezetének különböző egyenetlenségeit, 
működési zavarait, tudva, hogy a keretek alapvető korszerűsítésre és távlatos koncepció- 
ra érettek, mégis vitathatatlan: az írott és elektronikus tömegkommunikáció -— immár 
hagyományos - háromágú rendszere az elmúlt évtizedekben történelmi léptékkel mérve 
is nagy fejlődésen ment keresztül. Ez a nagyságrendi változás nemcsak következménye 
a szocializmus eszmerendszerében és valóságában (minden ellentmondás, visszaesés, 
konfliktus vagy újabb keletű problémahalmozódás és értékrendzavar dacára s ezek, 
illetve leküzdésük, meghaladásuk révén is) érvényesülő pozitív értékfolytonosságnak. 
Ösztönzője, sőt fontos, nélkülözhetetetlen feltétele, összetevője is a szocializmus megvé- 
dése, megújulása és emelkedése korszakának, gazdasági, társadalmi, politikai, kulturális 
vívmányainknak. Ez a kétirányú összefüggés egyértelműen vonatkozik a tömegtájékoz- 
tatás, a tömegkommunikáció ideológiai szerepére, arculatára is. 

Mindezt nemcsak a történelmi tapasztalatok frissen tartásának kötelezettsége miatt 
kell reálisan látnunk, hanem az új nemzetközi és hazai kihívások szorításában és vonzá- 
sában is. A társadalmi működés, az ideológiai élet, a közgondolkodás és a tájékoztatás 
mai ellentmondásainak közegében — ezek helyes értelmezése és a szocialista demokratiz- 
mus szélesítése, elmélyítése irányában teendő megoldása végett is — reális, higgadt, felelős 
és távlatos tömegkommunikáció-képre van szükségünk. Az önvédelmi és az önostorozó 
gesztusok helyett: önérzetes, önkritikus és programadó szemléletre. Hiszen, ha nem 
vagyunk képesek így megítélni a sajtó és a tömegkommunikáció munkáját, akkor 
nehezen várható el, hogy — átfogó értelemben — ugyanezt a magatartást sugározzák is 
szét a médiumok a szélesebb társadalmi nyilvánosságban. 


Sok eszmecsere foglalkozik napjainkban a sajtó, a tömegkommunikáció - elvi és gyakor- 
lati — szerepével a társadalmi nyilvánosság szerkezetében, a tájékoztatásban, a propagan- 
dában és az agitációban, a mai politikai struktúrában, a reformfolyamat továbbvitelé- 
ben, az érdekképviselet és -artikuláció mechanizmusában, az össztársadalmi érdekek és 
távlatok kifejezésére törekvő kormányzati akarat képviseletében, érvényesítésében, a 
valóságfeltárásban és a demokratizálásban, a meggyőzésben, a tudatformálásban és a 

mozgósításban, a szolgáltatásban, a rekreációban, a művelődésben, a szórakoztatásban, 
az életvezetési-mentálhigiéniai segítségnyújtásban és így tovább. Néhány évvel ezelőtt 
Szecskő Tamás — máig meggyőzően - vázolta föl a tömegkommunikáció értékteremtő, 
értékelfogadtató, értékalakító, valamint úgynevezett érték- és világkép-kultivációs hatá- 
sát. Számos példával jellemezte e szerepek konkrét működését olyan témák, értékek, 
attitűdök kapcsán, mint a munkaérték, a közösségi érték, az egyenlőségérték, a hazához 
kötődés, a demokratizmus, a jövőkép, az új iránti érzékenység. Mindezek az egymással 
is érintkező tömegkominunikációs értékfunkciók egyszerre , tárgyai" és , alanyai" a 
tömegkommunikációnak: a társadalom egészétől elválaszthatatlanul, egyidejűleg valósul 
meg, érződik — ilyen vagy olyan előjelű, minőségű - jelenlétük, képviseletük a médiumok- 
ban s a médiumok révén is. 

A továbbiakban én nem ezeknek az említett funkcióknak a konkrét működésével 
foglalkozom, hanem egy másik megközelítésből törekszem vizsgálni a tömegkominuni- 
káció munkáját. Egy másik - az említettekkel persze szervesen érintkező, őket is , átmet- 
sző" — szerepet emelek ki: az ideológiait. A , tárgyi" és , alanyi" jelleg egyidejűségéből 
következően a sajtó eme felettébb összetett (s az elemeket korántsem harmonikusan 
összeillesztő) funkciórendszere ideológiai vonatkozásban is kettős arculatot mutat. 

Nem szoktunk elég figyelemmel lenni arra, hogy a sajtó ideológiai vonatkozásban sem 
csak közvetítőként, tükörként, eszközként működik, nemcsak közvetíti ezt vagy azt az 
ideológiát, hanem ideológiai alkotóműhely is. S ez a kettősség vonatkozik egyrészt a sajtó 
tevékenységét - ha nem is egyforma mértékben, de hegemón módon - meghatározó 
szocialista elkötelezettségre, a párt és a kormányzat fő céljait realizáló, közvetítő hatal- 
mieszköz-szerepére. Vonatkozik — másrészt — a társadalmi különbségeket, belső ellent- 
mondásokat termékenyen, konstruktívan felszínre hozó, kifejező, tükröző (korántsem 
ideológiamentes) érdekfeltáró szerepére. S vonatkozik -— harmadrészt — a gondjainkra 
nem szocialista tartalmú - hanem például konzervatív, dogmatikus, neoliberális vagy 
egyenesen ellenzéki — választ sugalló nézetekre is. A sajtó és a tömegkommunikáció 
nemcsak visszatükrözi ezeket az ideológiákat: mindaz, ami a sajtóban ideológiaként jelen 
van, nem csupán következménye a társadalmunk mai állapotára, ideológiai-politikai- 
morális arculatára jellemző sokszínűségnek és ellentmondásosságnak, hanem - törvény- 
szerűen — alakítója, teremtője is annak. 

Ezt a — végül is magától értetődő — kettősséget igen fontosnak érzem hangsúlyozni. 
Vannak példák napjainkban arra, hogy - leegyszerűsítve, rövidre záró módon értelmezve 
a sajtó hatalmi eszközszerepét — a sajtó kap elmarasztalást a közvélemény vagy az 
irányítás egyik-másik reagálásában a valódi társadalmi ellentmondások, kisebb vagy 
nagyobb konfliktusok jogosult föltárása, illetékes tükrözése, vitatható nézetek, téves 
álláspontok hiteles, de felelős visszhangoztatása miatt. Nem kevésbé gyakori az sem, 
hogy eltorzul — illetve öncéllá válik — a sajtó érdekérvényesítő, , ideológiacsináló" szere- 
pe, hogy meggyengül a -— nemcsak a tükrözésben, hanem az ideológiateremtésben, a 
műhely működésében is okkal igényelhető — marxista eszmei igényesség, vitakészség. 
(Legyen szó felkészületlen, szakszerűtlen vagy demagóg riporteri magatartásról, egy 
vitaműsor rossz vezetéséről vagy éppen a beszélgetőpartnerek nem megfelelő összeválo- 
gatásáról, a korszerű marxista tudományosság képviselőinek hiányos szerepeltetésétől.) 

A műhelyszerep nemcsak a felelősség súlyára, nagyságára kell hogy figyelmeztessen 
bennünket, hanem arra is, hogy a tömegkommunikációban igazi alkotómunka folyik, 
méghozzá - a munkamegosztás három itteni fő ágazatát tekintve — mind az újságírás, 
mind a tudomány, mind a művészet vonatkozásában. A sajtónak, a televíziónak és a 
rádiónak aligha szabad pusztán mechanikusan visszaadnia a társadalomban, a közgon- 
dolkodásban tapasztalható jelenségeket, még kevésbé a puszta közérzetet (s főleg nem 
, rálapátolva" még a tömegkommunikátorét is), hiszen azok tudatos alakítására, formá- 
lására is szól megbizatása. Ennek az alakító, a szocialista távlatok és értékrend, illetve 
a politikai stratégia és taktika jegyében vállalt meggyőző, tudatformáló — ha kell, igenis 

mozgósító — munkának aligha lehet hitele és hatása, ha nem épit a százezrek és milliók 
mai mindennapi tudatára, a közismeretre és közérzetre, illetve az ország lakosságát 
belülről és kívülről befolyásoló — sokforrású és sokcsatornájú - tudati, erkölcsi, politikai, 
információs és érzelmi , előélet "-re, tapasztalatra. 

Még egy vonatkozásban fontos végiggondolni a tömegkommunikáció műhelyszerepét. 
Nem beszélve most az egyes sajtóorgánumok közötti vitákról, álláspont-különbségekről, 
természetesen jelentős funkcióbeli, profilbeli eltérések vannak - kell legyenek — az egyes 
műhelyek, műfajok között az elvileg egységes eszmei-politikai arculat érvényesítésének 
közvetlenségét és szakmai jellegét, a közérthetőséget, a stílust és a rétegorientáltságot 
illetően. Nem , ugyanúgy" hivatottak képviselni ezt az elvileg egységes világnézeti elköte- 
lezettséget a különböző szakfolyóiratok és a napilapok, a kettes tv-csatorna késő esti 
vitaműsora és A hét, a rádiós Esti Magazin és a Bagoly, a Heti Világgazdaság és a 
Pártélet, a Társadalmi Szemle, a képes hetilapok és a Aritika stb. Fontos ezt hangsúlyoz- 
ni, mert egyrészt élnek még konzervatív beidegződések, reflexek e násságokkal (s még 
inkább a valódi vitákkal) szemben, s mert másrészt viszont van példa a marxista kritikai 
igényességet munkamegosztásbeli, profilbeli különbségekre , hivatkozva" elhárító eklek- 
ticizmusra, vitaképtelenségre IS. 

De még fontosabb, hogy értelmiségpolitikai szempontból gondoljuk végig a sajtó és 
tömegkommunikáció ideológiai műhelyszerepéből adódó konzekvenciákat. A sajtó egé- 
szére (mint a műhelyek egész rendszerére) áll, hogy értékteremtő, , ideológiacsináló", 
alkotó fórumok széles sávja, amelyeket ily módon érdeke kezelni mind a közvélemény- 
nek, mind a politikai intézményrendszernek. Az ezekben a műhelyekben dolgozó, közre- 
működő sokezernyi értelmiségi kezdeményező ideológiai részvételére jelenünk és jövőnk 
- csak konkrét vitakban lehetséges - kimunkálásában a mainál lényegesen nagyobb 
szükség van. Az igazi partnerség, az erkölcsi és anyagi megbecsülés, a minőségelvű 
demokratizmus feltételeinek gyökeres javítása, a valóságismeret és az általános, a szak- 
mai és a politikai műveltség elmelyítése, a ma-holnap-holnapután dialektikájában való 
gondolkodás felelősségérzete. a bizalom és a beavatás kötelezettsége, az irányitó intézmé- 
nyek korszerű tömegkommunikáció-felfogásának kialakítása és érvényesítése egyszerre 
fogalmaztat szigorú — önkorrekcióra sarkalló — követelményeket mind az országos és 
helyi politika, mind pedig a tágan értelmezett sajtó intézményei, műhelyei, munkatársai 
számára. 

Ezzel az alkotó szereppel, az alakitó részvétel és a közös felelősségvállalás erősítésével 
haladható meg az a hibás beidegződés, amely napjaink vitáiban, konfliktusaiban olykor 
rossz funkciókra kárhoztatja a sajtót: hol a bűnbak. hol pedig a szelepkiengedés szerepét 
szánva vagy sugallva neki , balos" vagy ellenzékieskedő oldalról. S ennek az alkotó, 
kreativ, belső vitákban is testet öltő ideológiai műhelyszerepnek a hatékonyabb érvénye- 
sítése — meggyőzödésem, hitem szerint — nemhogy nem gyengítené, nem zilálná szét még 
jobban, hanem ellenkezőleg: egyenesen erősítené a szocializmus történelmileg igazolt 
eszményei, értékrendje és vívmányai melletti vitaképes kiállást. közvetve a párt alapvető 
ideológiai egységét is. Illetve: segitené, ösztönözné az ún. szocializmuskép — pontosabban 
fogalmazva: a korszerű szocializmusfelfogáas — csakis a valóságban kiküzdhető-realizál- 
ható időszerűsítését, meggyőzőbb érvényesítését és továbbfejlesztését. 


Dehát végül is mi , az ideológia" a sajtóban? E kérdésre válaszolandó sem törekszem 
pontos és különösen nem definicióértékű feleletet adni. Előlegezve a továbbiakban 
részletezendő választ, a hangsúlyt itt és most arra teszem, hogy a tömegkommunikáció 
egész működésének, szinte minden típusának, műfajának, megnyilatkozásának van ideo- 
lógiai funkciója — akár akarjuk, akár nem; akár tudatos ez, akár nem; akár , jó" irányban 
működik, akár nem. Az természetesen már a kötelező dittferenciálás felelőssége; hogy 

tudjunk különbséget tenni ennek az ideológiai funkciónak a direkt és indirekt típusai, 
működési variánsai között. Az alábbiakban mégsem e két pólus, hanem műfaji kategóri- 
ák szerint kísérlek meg tájékozódni tömegkommunikáció és ideológia viszonyrendszeré- 
ben. Némi iskolássággal — s , elfeledkezve" a nyomtatott sajtó és az elektronikus tömeg- 
kommunikáció műhelyeinek sajátosságairól — öt mezőre bontom az ideológiai funkció 
tömegkommunikációs érvényesítésének spektrumát. 

Elméletileg megkülönböztetve, elválasztva a társadalmi felépítmény politikai és ideo- 
lógiai formációit (tudom, hogy ez az elválasztás csak relatív lehet, különösen a politikai 
tudat vonatkozásában), úgy látom, hogy a tönegkommunikáció öt fő területén, öt ,, témá- 
jában" - ha nem is azonos módon, de - egyaránt érvényesül az ideológiai funkció. Egy 
kérdés, hogy ez a felosztás, illetve jelzés igaz-e vagy tévedek, s más kérdés, hogy milyen 
ideológiák, hol s hogyan működnek e sajátos közegekben. 

Az öt téma - a közvetlen információ, a tudomány közvetítése, a politikai ideológia (a 
propaganda és az agitáció), a szolgáltató és szórakoztató funkció és a művészettel való 
foglalkozás — közül itt és most csak az utóbbi kettővel kívánok foglalkozni. 


Szolgáltatás és szórakoztatás 


Az elmúlt évtized során valamennyi tömegkommunikációs médiumnak ugrásszerűen 
megnőtt a szolgáltató és szórakoztató funkciója. Egyébként ez az a két , műfaj", ahol a 
legnagyobb nyomás nehezedik a legújabb nemzetközi kihívások (műholdas televíziózás 
és rádiózás, video-import stb.), illetve az itthon is terjedő új technikai megoldások 
(kábeltévézés, könnyűzenei kazetták és lemezek, videózás stb.) részéről. Minden látszat 
ellenére nagyon is — még ha olykor csak közvetetten is - ideológiával átitatott terület a 
tömegkommunikációs szolgáltatás és a szórakozás műfaja. Mert az igaz ugyan, hogy 
például a krimi vagy a könnyűzene nem jelent eleve káros ideológiai meghatározottságot, 
de az már nem mindegy, hogy e műfajok túlcsorduló dömpingje karakterizáló módon 
előnti-e a tömegkommunikációt, keresztezve, leépítve a tudományos és a művészi tudat- 
formák, az igazi minőségek felé építkezést. S különösen nem közömbös, hogy az egyes 
konkrét művekben vajon milyen életmodellek, embertípusok , életideálok szociálpszicho- 
lógiai mintáit kínálják e műfajok a maguk indirekt eszmei , jelentésével", attitűdjével, 
sugallatával. 

A nyugat-európai társadalmakban is mind nagyobb vitatéma, sőt politikai küzdelem 
tárgya az amerikanizált individualista életvitel agresszív , kulturális" és szórakoztatóipa- 
ri hegemóniája. A harmadik világ pedig egyenesen ki van szolgáltatva neki, s teljesen mi 
sem vagyunk mentesek tőle. Igaz: nem úgy, azért és olyan mértékben, ahogy ezt némely 
hangulatkeltő álláspontok vélik, amelyek egy — úgymond - tudatosan elnemzetietlenítő, 
kozmopolita, amerikanizáló szennyáradat intézményes beengedésével és támogatásával 
szinte egy koncepciós per formájában rágalmazzák meg a magyar kulturális politikát. 

Egy, a kultúrának nem éppen kedvező gazdasági kényszerhelyzetben s egy sajátos 
,már nem" és , még nem"-szituáció átmenetiségében, a gazdaságosságra, érdekeltségre 
is építő, de elsődlegesen mégiscsak értékelvű kulturális-finanszírozási mechanizmus kiala- 
kításának, keresésének buktatókkal övezett keserves útját járva, a szórakoztatóipar (s 
az egész kulturális fogyasztás) gazdasági szabályozása, intézményrendszere, értékrendje 
körül bizony valóban sok napjainkban a negatív jelenség, a kommercializálódással, a 
minőségi engedményekkel, a polgári életideálok táplálásával terhelt , termék", , üzemza- 
var", , kulturális szemét". Csakhogy éppen a politika, a művelődéspolitika elvei, szándé- 
ka ellenére. Az más kérdés, hogy - történeti távlatból — e jelenségek nemcsak a mai 
kulturális mechanizmus működési zavaraiból, az általános hazai ideológiai közegből s 
a szórakoztatóipari tömegkommunikáció nemzetközi dimenzióiból fakadnak, hanem a 

művelődéspolitikai gyakorlat és rekreációs ideológia évtizedes késlekedéseiből, defenzí- 
váiból, elzárkózásából, negativizmusaiból is. Ellenpólusként, visszahatásként, kompen- 
zációként is. 

Ezeknek a mai kulturális környezetszennyeződési tüneteknek kétségtelenül van káros 
ideológiai hatása is, elég csak a punkőrület kiváltotta extázisra, a brutalitás kultuszára, 
a neoprimitivizmusra, az amerikai életforma hamis mítoszára és egyebekre utalni. Mind- 
ezek a torzulások nem elsősorban elvtelen engedmények, hanem jórészt a technikailag 
sorompót nem ismerő nemzetközi nyitottságnak, a , korszellemnek" és a rekreációs 
műfajok szocializmusbeli alternatívái, humánus, kulturált hazai változatai hiányának a 
következményei. Nem e múlt felől s nem elsősorban bürokratikus eszközökkel kell tehát 
legyűrnünk e mai gondokat. A szórakozási és a generációs igényeket, az egyes műfajokat, 
stílusokat és élményeket egyébként sem lehet , leváltani". Mindez persze nem lehet 
mentség a jelenlegi helyzet negatívumaira vagy a beletörődésre. Az Isaura-szindrómából, 
a széles tömegek romantika utáni vágyából, az emberi alapértékek, az ún. jóérzés iránt 
növekvő, sőt elementáris éhségből és az életmódkonfliktusok szaporodásával is magya- 
rázható kikapcsolódási igényekből nem szabad sem arisztokratikus, sem cinikusan érték- 
engedményes gyakorlati következtetéseket levonni. 

Igazi javulást elsősorban a tágan vett rekreációnak, szórakozásnak a szocialista kultú- 
rán belüli — régóta kívánt — helyfoglalása, az ebből fakadó elvi, értékrendbeli és gyakorla- 
ti konzekvenciák levonása hozhat. Vagyis nem a műfaji gettó, hanem az értékelvű 
differenciálás és a pozitív emberi tartalmak, érzelmek , megrendelő szerepének" jobb 
intézményesítése. A könnyűzene, a rock angolszász hegemóniája például aligha szüntet- 
hető meg - bár némileg korlátozható -, s nem is kell eleve ősellenséget, burzsoá ideológiai 
diverziót látni benne. A nemzeti sajátosságokra, az ,itt és most" élményekre építő, 
progresszív életérzésű hazai — és más szocialista országbeli — könnyűzenei kultúra minő- 
ségelvű továbbfejlesztése viszont már ígérhet eredményt, sőt közvetett ideológiai vonzat- 
tal is járhat. 

Évek, évtizedek tudatos, közös, építkező, megrendelő munkáján, erőfeszítésein múlik, 
hogy sikerül-e tömegkommunikációnkban kiépíteni egy, a világtól nem sterilen elzárkó- 
zó, sőt minden érték iránt nyitott, de saját — humánus közösségi élet- és emberideálunkat 
kifejező és erősítő — közhasznú és szórakoztató kultúrát. Amelynek nem kell direkten, 
tételesen, , vörösfarkosan" szocialistának lennie, de amely önérzetes, cselekvőképes, 
felszabadult , hőseivel", morális, közösségi elvű, szuverén személyiségeket központba 
állító szemléletével, a munkát és a fogyasztást vagy például a kulturális értékpropagan- 
dát, az anyanyelvi igényességet és a rockzenét nem eleve szétválasztó, hanem összekap- 
csoló ember- és életmintáival pozitív ideológiai szerepet is betölt. A táncház- és a páva- 
mozgalom, a tv számos klasszikus vagy romantikus magyar irodalmi adaptációja, illetve 
sikeres cseh kórházsorozata, a hazai történelmi rockoperák és a rádió Reggeli csúcs című 
műsorának -— még botladozó, de jó irányban kísérletező — adásai és mások bizonyítják: 
mindez nem eleve lehetetlen. 

Vonatkoznak ezek az összefüggések, lehetőségek a sajtóbeli szolgáltatásokra is: a 
lapok levelezési és tanácsadó rovataira, az ilyen jellegű tévé- és rádióműsorokra, az 
Ablak-ra a Napközben-re a Péntektől péntekig-re stb. E műsorok kapcsán a nézettségi, 
hallgatottsági mutatók feltűnő emelkedése nemcsak arra vall, hogy hiányokkal, bürokra- 
tizmussal, zavarokkal terhelt gazdasági életünkben, mindennapjainkban s privát létünk- 
ben kapva kapunk minden elérhető támaszték, információ, segítség, biztonság és jó szó 
után. De azt is bizonyítja, hogy szeretnénk otthonosabbá tenni környezetünket, részt 
venni alakításában; kezdjük felismerni egészségügyi, érintkezési és munkakultúránk 
roppant elmaradottságait; meg akarjuk fordítani az eldurvulás, a romlás tendenciáját, 
s — minden közömbösség, ridegség ellenére — nagyon is mély empátia él bennünk társaink 
iránt. 

A magánytól, a haláltól való növekvő , össztársadalmi" félelmet nékünk szocialista 

módon, ész és érzelem egységében kell humanizálni, nem individualizmusnak bélyegezve 
az individuum problémáit. Ha van mit , technikailag" eltanulni a nálunk fejlettebb 
nyugati tömegkommunikációtól, akkor ez éppen a szolgáltatások és a köznapi-közhasz- 
nú kultúra játékos-emberies közvetlensége, rugalmassága, érzelmi hatásossága s az 
általános hangvétel célratörő, dinamikus, vállalkozó-cselekvő jellege, persze a másokat 
legázoló önérvényesítés, a profitérdekű reklámdömping, az amerikanizált életideál, az 
emberi szuverenitást sértő áldemokratizmus tartalma nélkül. Ebben a vonatkozásban 
különösen nagy és sajátos a szerepe a rádiónak, mert intim jellege révén szinte ,, per 
definitionem" a jó szó médiuma. Hadd utaljak a Halló, itt vagyok-ra, a Mit üzen a 
rádió?-ra, a Neveletlenek-re, a nyugdíjasoknak szóló összeállításokra s az éjszakai műso- 
rokon belüli , pszichólógiai" hangvétel iránti felfokozott igényre. 

Mai, sokszor egyoldalúan sérelmező, panaszkodó, zsörtölődő, morgolódó, nyafogó, 
másra mutogató, egyúttal , gondoskodásra", , fentcselekvésre" váró tömegkommunikáci- 
ós attitüdünk (ha szabad ennyire igazságtalanul modellizálni egy korántsem általános, 
de tipikus magatartást és életvitelt) már jobb, hitelesebb, mint a korábbi merev, ünnepé- 
lyes, élettelen, őszintétlen, sikerpropagandára épülő, uniformizált hangvétel. Nem lehet 
célunk a túlpörgő, kedélyeskedő, fehérfogsort villogtató, csak az egyéni — , üzletemberi" 
— sikerre orientált vagy éppen a szentimentális — tehát nem kevésbé hazug — mosolyoffen- 
zíva sem. Kell természetesen a , jelzés", a , közvélemény hangja" is. De egy, a mainál 
dinamikusabb, demokratikusabb, , közérzőbb" és teljesítményközpontúbb szocialista 
társadalmat, emberi minőséget a tömegkommunikációs szolgáltatásoknak - sőt a sajtó, 
a televízió és a rádió egész attitűdjének — ideológiailag is segíteniük kell kiküzdeni. 

Hogy miként? Mindenekelőtt cselekvőbb, küzdőbb, vidámabb, játékosabb személyisé- 
gek, a , valamit" akaró-vállaló, ám bukásokat, tragédiákat is megélő emberek, igazi 
egyéniségek gyakoribb bemutatásával; a jövőt előlegező-építő, valóban kritikus, nem 
sérelmi demagógiát megtestesítő demokratizmussal; az ember munkavégző, fogyasztó, 
kulturálódó, innovatív, gondolkodó és érző , funkcióinak" szerves összekapcsolásával; 
konfiiktusmegoldó és konfiiktustűrő képességünk erősítésével. A pozitív emberi-erkölcsi 
alapértékek fölmutatásával (a történelmileg kiérlelt , általános emberiek" és a szocializ- 
mus eszméje-gyakorlata révén kiküzdöttek egyaránt ide értendők!); a jó ügyek, vállalko- 
zások tudatosabb védelmével, gazdagításával, szélesítésével és , szemérmetlen" propa- 
gandájával. A nemcsak deklaratív, hanem valóban közösségi szellemű - mert az emberi 
szolidaritásra, kezdeményezőkészségre, a részvétre és a cselekvésre, az empátiára és az 
együttműködésre ténylegesen építő -, az értékállító, önérzetes (nem üresen optimista, de 
jövőre orientált) tömegkommunikációs magatartással. Ez, csakis ez lehet a méltó és 
meggyőző válasz az elgépiesedés, a közöny, a kommunikációképtelenség, a történelmi 
amnézia, az érzelmi elsivárosodás, a kulturális igénytelenség vagy éppen a rezignáció, a 
szkepszis, az elontologizált , fájdalom", a leszerelő kollektív önsajnálat kísértéseire is. 

Az amerikai televízió, rádió és sajtó feltűnő sikereket tudott elérni néhány év alatt — 
a tőkeérdekeltség dacára vagy éppen annak sajátos felhasználásával — az alkoholizmus 
és a dohányzás elleni propagandában. Mi vajon miért nem tudunk hasonló s más 
ügyekben - például az emberek mindennapi élményeire, vágyaira is jobban felelő soroza- 
. tok szaporításával is — egy szervezett közösségi társadalom humánus értékrendjéhez 
illően hatékonyabban, önérzetesebben nevelni, , tömegkommunikálni"? A kérdés költői. 
De már hallani, látni, olvasni az első ilyen típusú hazai akciókat, elég utalni az 1987. 
januári hócsata tömegkommunikációs segítésére. 

Mindaz, amit a szórakoztatásról, a szolgáltatásról — és az általánosabban vett tömeg- 
kommunikációs attitűdről - leírtam, különös élességgel vonatkozik a gyermek - és ifjúsági 
korosztályokra, illetve e korosztályok sajtójára, tévé- és rádióműsoraira, a nagyon prob- 
lematikus hatású képregénykultuszra, a zenei nevelésre, az anyanyelvi kultúra, a nemzeti 
tudat gyermekkori kialakításának érzelmi-tudati lehetőségeire, a képernyőhöz láncolás 
vagy az öntevékenység, az olvasás alternatíváira és a fiatalok előtt fölvonultatott életmin- 

tákra, a felnőttvilág gyermekkori leképezésének intézményes alakítására. E témakör 
azonban már végképpen túlnyúlik felkészültségemen és korreferátumom vállalt témáján; 
fontosságát, súlyát jelzi viszont az ezzel kapcsolatos, meg-megújuló viták láncolata - elég 
csak a Kortárs eszmecseréjére utalnom. 


Művészet 


A tömegkommunikáció egy másik mezeje, amelynek ideológiai vonzatát, funkcióját ki 
szeretném emelni: a művészeté, méghozzá az értékalkotás. az értékközvetítés, a kritika 
és a reklám sajátos négyességében. A művészet és tömegkommunikáció viszonyával még 
olyan tömören sem foglalkozom, mint az előbbi metszettel. Önálló irást - tanulmányt 
— igénylő, sajátos, bonyolult kérdéskörről van szó, ám ezzel együtt az MSZMP Központi 
Bizottsága mellett működő Művelődéspolirikai Munkaközösség 1984-es művészetpolitikai 
állásfoglalását lényegileg ma is érvényes elemzésnek, kiindulópontnak, iránymutatásnak 
tartom az ide súrűsödő jelenségek, problémák értelmezéséhez, kezeléséhez. 

Nem eredendő konzervativizmusra és arisztokratizmusra, hanem a nemzeti, történel- 
mi tradíciók alkotó továbbfejlesztésére és a szocializmus vivmányaira vall az a tény, hogy 
a művészeti kultúrának - más társadalmakéhoz képest - relative nagy szerepe van 
Magyarországon a sajtóban, a tömegkommunikációban, sőt általában a társadalmi-poli- 
tikai szerkezetben. Nem esztétikumromboló tehertétel ez a művészet számára sem. Igaz: 
a művészetnek ez a relatív hegemóniája ma már visszaszorulóban van más tudatformák- 
hoz képest, s korábban sem jelentette azt, hogy a művészi értékek katartikus világa a 
társadalom nagyobb részét át is hatotta volna. A tudományos közgondolkodás, a 
közgazdasági és múszaki kultúra, a számítástechnika és egyebek előtérbe kerülése tör- 
vényszerű és nemzetközi folyamat, de nem jelentheti szükségképpen a művészet leérteke- 
lődését. 

A sokat említett , emberi tényező", az innováció fogalmaiban a , humán" és a , reál" 
értékek, műveltségek új szerves egységének kiküzdése is feltétel és cél, bár napjainkban 
kétségtelen kockázat, reális veszély szembekerülésük is, az érték célszerűség általi lefoko- 
zása. A kultúra szerkezetének átalakulása, a gazdasági nehézségek s a művészértelmiség 
soraiban olykor megszólaló romantikus, konzervatív , reformellenesség" nem indokol- 
hatják azonban azt a művészet- és értékellenes technokrata, ökonomista hangulatot, azt 
a , siker"-re, , piac"-ra és a .közönségigények"-re hivatkozó demagógiát, amelyre he- 
lyenként van példa társadalmunkban, s amely a tömegkommunikációt is befolyásolni 
igyekszik. Van nagy nyugati rádió. amelyből eltűnt az eredeti hangjáték, van ország, ahol 
gyakorlatilag hiányoznak az irodalmi folyóiratok, van tévé, amelyből kiszorult a nemzeti 
film: ez nem lehet a modernizáció általunk is bejárandó útja. Ellenkezőleg: a művészet, 
a tudomány, a rekreáció mal tömegkommunikációs követelményei kapcsán is élnünk kell 
az európai humanista tradíció gazdag. friss és kimerithetetlen örökségével, ide értve ezek 
mély, benső egymásra épülését, egymásból táplálkozását is. 

Természetes: a kor életmódváltozásai, kulturális igényeinek átrendeződése, az ún. 
tiszta szórakoztatás és szolgáltatás erősödése nem hagyhatja érintetlenül a tévé, a rádió 
és a sajtó művészi alkotó, teremtő és közvetítő funkcióját. az ilyen típusú műfajokat sem. 
De a történelmi nagyságrendű közműveltségi viívmánvokat nem adhatjuk föl, sőt új 
,Sávokat", , csatornákat", eszközöket, műfajokat, kisérleti lehetőségeket is érdemes 
nyitni. fölkutatni az eszténikum tömegkommunikációs jelenlétének szélesítése érdekében: 
a napilapok irodalmi és tárcarovatainak atszabásától kezdve a rádió zenei és tévé filmes 
mecénásszerepének javításán át az - akár önbiráló jellegű - tévés, rádiós művészetkritika 
és a reklámtevékenység radikális újragondolásáig. 

Az évezred vége felé 15 maradando hivatása azonban a sajtónak, a televíziónak és a 

rádiónak, hogy az egyetemes és a nemzeti kultúra klasszikus értékei a mainál rendszere- 
sebben s átütőbb erővel legyenek jelen a tömegkommunikációban, nem kiszorítva termé- 
szetesen az újítás, a kísérletezés törekvéseit. S aligha lehet közömbös, hogy milyen 
ideológiát sugall a tönegkommunikációs művészet: bár természetesen ritkán van direkt 
ideológiai funkciója a műalkotások többségének, azért annál igenis elevenebben műkö- 
dik ez a funkció, mmt ahogy ez az első pillanatra látszik. Nem mindegy, hogy az 
esztétikum humánus küldetése, valóság- és emberformáló szerepe milyen arányban s 
irányban érvényesül; hogy milyen életmintákat, tipikus helyzeteket, sorsokat, katarziso- 
kat tudatosít; s hogy miként igazít el, orientál, nevel , fogyasztásra" a széles kulturális- 
művészeti kínálat közegében. 

Mindez természetesen nem elsősorban tematikai vagy stilisztikai, hanem kvalitás- és 
világképbeli kérdés: jól tudjuk, hogy e tekintetben — minden eredemény ellenére — van 
mit javítani a tömegkommunikációs műhelyek megrendelő szerepén, értékteremtő és 
-kiválasztó igyekezetén és belső, illetve nyilvános, közérdekű kritikai gyakorlatán. Mai 
művészetünk - benne a sajátos televíziós és rádiós művészet, adaptációs kultúra, filmmű- 
vészet, illetve a kispróza és a költészet — mindenesetre sokszínűbb, gazdagabb, világnéze- 
tileg és progresszívebb s , nekünkvalóbb" (vagyis hitelesebben tükrözi világunkat), mint 
amennyire ezt a közvetítő műhelyek, illetve a helyenként elromló művészeti közélet 
látszani, láttatni engedik. Felelőssége a tömegkommunikációnak, hogy művészi tevé- 
kenységét is — annak sajátszerűségén keresztül, nem átpolitizáltan, hanem az eredeti 
s, üzenet" révén jobban bekapcsolja abba az általánosabb érték- és emberformáló ideoló- 
giai szerepbe, amely semmi mással nem pótolható küldetése. 


Asszonyi Tamás: Érem 

FÖLDESI TAMÁS: 


Igazságosság, érdek, közérdek 


A Társadalmi Szemle 1985. márciusi számában egy kerekasztal-beszélgetés anyaga jelent 
meg, amelynek fő kérdése a társadalmi igazságosság volt.! Ezen a beszélgetésen a 
társadalmi igazságosság számos problémáját , járták körül" a résztvevők, s különösen 
két, egymással szoros összefüggésben álló kérdésben alakult ki polémia. Az első kérdés 
az volt, hogy vajon a társadalomban élő sokféle szubjektív igazságossági elképzelés 
tartalmaz-e egyben objektív igazságossági elemeket is. A második kérdés arra irányult, 
hogy vajon kívánatos-e, hogy a társadalomban továbbra is heterogén, egymástól lénye- 
gesen eltérő igazságossági elképzelések éljenek, vagy pedig szükséges lenne ezek bizonyos 
fokú vagy teljesebb homogenizálása. 

A két kérdés úgy függ össze egymással, hogy amennyiben az igazságosságra vonatkozó 
nézetek csak szubjektívak, akkor természetszerű, hogy a többféle nézet az igazságosság- 
ról — teljes mértékig — létjogosult, mivel egyáltalán nincs olyan objektív igazságosság, 
amely az azt tükröző elképzelést, kisebb-nagyobb mértékben, igazzá, a többit pedig, 
kisebb-nagyobb mértékben, hamissá tenné (feltételezve, hogy az igazság osztott is lehet). 
Ellenkező esetben a többféle igazságossági nézet differenciáltabb értékelést kíván, s 
ebben jelentős szerep jut az igazságtartalomnak is. 

Mindkét kérdés mögött egy mélyebb probléma húzódik meg, az igazságosság és az 
érdek egymáshoz való viszonyának kérdése. Ezzel kapcsolatban elsősorban az merül föl, 
hogy a köztudatban élő - de áttételesen a filozófiában is jelentkező — igazságossági 
felfogások érdekek által determináltaknak és érdekorientáltaknak tekinthetők-e. 
Amennyiben igennel válaszolunk, akkor kérdés, hogy ez milyen következményekkel jár 
az igazságossági értékelések szubjektivitására, pluralitására és heterogenitására vonatko- 
zóan. 

Vizsgáljuk meg tehát először az igazságosság és az érdek kapcsolatát. Anélkül, hogy 
részletesebb történelmi analízist végeznénk, megállapítható, hogy a különböző korokban 
létrejövő, egymástól gyökeresen vagy kevésbé lényegesen eltérő igazságossági felfogások 
mögött a köztudat szintjén tartós és erős érdekmeghatározottság mozzanat húzódik meg. 
Az igazságosság ideologikus jellege nem kis mértékben éppen abban fejeződik ki, hogy 
az egyes társadalmi osztályok és rétegek azt a társadalmi-gazdasági-politikai berendezke- 
dést, jogrendszert találták többé-kevésbé igazságosnak, illetve kisebb vagy nagyobb 
részben igazságtalannak, amely érdekeiknek megfelelt, illetve ellentmondott. Igazságos- 
sági elképzeléseik tehát szoros összefüggésben álltak szükségleteik kielégítésének lehető- 
ségeivel, és tükrözték társadalmi helyzetüket, létmódjukat, presztízsüket. Az igazságos- 


sa? a . 


tek be: az egyes társadalmi osztályok és rétegek önmaguk számára , megideologizálták" 


1 A társadalmi igazságosság dilemmái. 1985., 3. szám, 84-102. old. 

valóságos helyzetüket. S itt vonatkoztassunk el attól, hogy milyen mértékig volt illuzóri- 
kus már önmagában is az a helyzetkép, amire az igazságossági elképzelések épültek. 

Mindez nem jelenti azt, hogy az igazságossági koncepciók mindig tisztán partikuláris 
jellegűek lettek volna, részben azért, mert nemegyszer egyes osztályok és rétegek elképze- 
léseiben — helyzetüket tükrözve — számos közös elem is megfigyelhető volt, részben azért, 
mert kisebb-nagyobb mértékben tartalmaztak össztársadalmi, viszonylag tartós eleme- 
ket is. Fokozottabb mértékben figyelhető meg ez a tendencia a filozófiaszintű igazságos- 
sági koncepcióknál. 

Érvényesül-e az igazságosság érdekorientáltsága a közelmúltban és a jelenben? Ha a 
magyar társadalom felszabadulás utáni történetét vizsgáljuk, akkor megállapítható, hogy 
az utóbbi évtizedek igazságossági elképzelései is jelentős mértékben érdekorientáltak , s 
ez egyben heterogenitásuk fő forrása. Ma már közhelynek számít, hogy azoknak a döntő 
többsége, akiket a földosztás, az államosítás megfosztott földjeiktől, bányáiktól, gyáraik- 
tól, ezt a , társadalmi igazságtételt" igazságtalanságként élték át, mélyen igazságtalannak 
tartották. De igazságtalannak tekintették a nagygazdák a velük szemben tanúsított 
bánásmódot, a kitelepítettek azt, hogy el kellett hagyniok az országot, illetve Budapestet, 
a dolgozó parasztok a végletekig fokozott beszolgáltatási rendszert. Mivel ezekben az 
esetekben sem a társadalmi szükségesség, sem az eljárás módszerei, sem a kiterjesztés 

. mértéke nem volt igazolható, ráadásul ezek az intézkedések jellegükben személyiséget 
sértőek voltak, ezért igazságtalannak ítélésük korántsem korlátozódott az érdekeltekre, 
hanem kisebb-nagyobb mértékben megjelent más társadalmi rétegek társadalmi igazsá- 
gosságra vonatkozó nézeteiben is. 


Az 1945-ben elkezdett társadalmi átalakulások a magyar társadalom jelentős átstruk- 
turálódásához vezettek. Hogy ezek a folyamatok pontosan milyen társadalmi rétegződést 
idéztek elő -— erősen hatva a jelenlegi magyar társadalom szerkezetére -—, az a szociológu- 
sok által ma is vitatott kérdés. Az azonban egyértelműen tisztázott, hogy legalábbis a 
rétegkülönbségek nem szűntek meg, sőt az utóbbi két évtizedben a fejlődés sajátos 
melléktermékeként a vagyoni, jövedelmi, életmódbeli, társadalmi presztízsbeli stb. 
egyenlőtlenségek számos vonatkozásban nem csökkentek, hanem fokozódtak. Ennek 
folyamán - miközben a sajátos átstrukturálódás is lezajlott — az egyes rétegek helyzete 
közötti távolság növekedett. Teljesen érthető, hogy ez a folyamat tükröződik az egyes 
társadalmi rétegek tudatában, életérzéseiben, elképzeléseiben, köztük a társadalmi igazsá- 
gosságról és azon belül az igazságos elosztásról alkotott felfogásukban. 


Nem feladatunk itt, hogy részletesen elemezzük a társadalomban élő különböző, 
társadalomra vonatkozó igazságossági elképzeléseket — bár nem lenne érdektelen ezek 
feltárása —, ezért csak néhány példát hoznánk föl annak illusztrálására, hogy az igazsá- 
gossági elképzelések valóban eltérőek és jelentős mértékben érdekmeghatározottak. 

Az igazságossági elképzelések eltérése a jövedelmi arányokkal kapcsolatban a legjelen- 
tősebb. Lényegesen különböznek a nézetek pl. abban, vajon igazságos-e, hogy ekkora 
a különbség a legalacsonyabb és a legmagasabb jövedelmek között. Ez különösen a 
magánszektornak és azoknak a rétegeknek a jövedelmével kapcsolatban vetődik fel, akik 
legtöbbször az adózás szempontjából ellenőrizhetetlen forrásokból nyerik jövedelem- 
többletüket. Az érintett rétegek alapjában igazságosnak tartják előnyös helyzetüket, úgy 
vélik, hogy munkájuk, kockázatvállalásuk, egyéni tőkebefektetésük alapján megérdem- 
lik azt, s ezzel összefüggésben - különösen a magánszektorban - igazságtalannak tekintik 
azokat az adóügyi intézkedéseket, amelyek csökkenteni kívánják jövedelmüket. 

A jövedelemarányok igazságosságát illetően számos vonatkozásban eltérőek a fizikai 
munkások és az értelmiségiek igazságossági elképzelései, különösen a fiatal munkaválla- 
lók esetében. A fiatal értelmiségiek igazságtalannak tartják az azonos korú munkások 
fizetéséhez képest alacsony bérezésüket, több éves tanulmányaik, kvalifikációjuk és 
tevékenységük fontossága alapján. A fizikai dolgozók zöme viszont jogosnak tartja a 

különbséget munkájának nehézségi foka, egészségkárosító hatása vagy speciális ügyessé- 
get követelő mivolta alapján. 

Hasonlóképpen azok a társadalmi rétegek, amelyeknek életszínvonala az utóbbi évek- 
ben érezhetően csökkent, igazságtalannak tartják, hogy ők nem tartoznak azokhoz a 
kategóriákhoz, amelyeknek nívója változatlan maradt vagy esetleg növekedett is, holott 
esetleg ők voltak azok, akik korábbi munkájukkal megalapozták a ma jobb helyzetben 
lévők életét; vagy a nagycsaládosok égy érzik, érezhetik, hogy gyermekeik által is ők 
alapozzák meg a jövőt. 

Ugy gondolom, nem szorul különösebb bizonyításra, hogy az igazságossági nézetek 
eltérése mögött jelentős mértékben az érdekelt rétegek helyzetének különbsége húzódott 
meg, az igazságossági koncepciók heterogenitásának tehát jelenleg is jelentős részben az 
érdekek különbsége a forrása. 

A kérdés mármost az, hogy milyen következtetéseket kell levonni abból a tényből, hogy 
az igazságossági koncepciók jelentős részben érdekmeghatározottak. A kérdést azért 
fogalmaztuk így, mert a társadalmi igazságosság körüli vitában a különböző állásponton 
lévők egyaránt elismerték az igazságossági felfogások érdekorientáltságát, ám különböző 
konzekvenciákat vontak le ebből a tényből. 

Az álláspontok közötti eltérés elsősorban abban nyilvánult meg, hogy ha történelmileg 
szükségszerű az érdekorientált igazságossági koncepciók egymástól való eltérése, illetve 
szembenállása, akkor lehet-e közöttük értékpreferenciákat megállapítani, és amennyiben 
igen, akkor milyen alapon történhet ez. 

Az egyik álláspont képviselői azt vallották, hogy a különböző társadalmi pozíciókat 
tükröző igazságossági elképzelések egyaránt szubjektívek, mivel valamennyi , történeti 
értékekhez sorolható, de eltérő érdekekhez kapcsolódik", tehát nem létezik olyan objektív 
mérce, amelyhez hozzámérhetők lennének. Az igazságossági elképzelések heterogenitása 
természetes következménye a társadalmak rétegezettségének. Kényszerű megszünteté- 
sük, homogenizálásuk tehát retrográd jelenség lenne, mivel azt eredményezné, hogy az 
érdekek közül valamelyiket preferáljuk, míg a többit mesterségesen visszaszorítjuk, 
esetleg negligáljuk. Ehelyett a társadalomnak olyan mechanizmusokat kellene létrehoz- 
nia, amelyekben lehetőség van az egyaránt értékhordozó, egyes érdekdeterminált állás- 
pontok viszonylag demokratikus ütköztetésére és harcára. Kívánatos, hogy az érdekér- 
vényesítés intellektuális, szervezeti és intézményes lehetőségei egyaránt biztosítottak 
legyenek, megvalósulása toleráns légkörben történjék, tekintettel az összes fél igazságos- 
sági szempontjaira. 

Nyilvánvalónak látszik, hogy az a konszenzus, amely a politikai vezetés által irányítot- 
tan az érdekegyeztetés és a most kibontakozó demokratizálódási folyamat révén megva- 
lósul, nem - objektíve — igazságosabb elosztást eredményez (mivel ilyen objektív igazsá- 
gosság nem létezik), hanem olyan helyzetet teremtene, amelyben a különböző ellentétes 
vagy eltérő, de megalapozott igazságossági elképzelések erőteljesebben érvényesülhet- 
nek. 

Úgy gondolom, hogy ez az álláspont — jóllehet igen értékes elgondolásokat is tartal- 
maz - még nem eléggé differenciált, s ezért nem lehet vele teljesen egyetérteni. 

Ebben az elképzelésben elsősorban azt tartom problematikusnak, hogy az egyes 
igazságossági koncepciókat azon az alapon, hogy a mögöttük álló érdek értéket is 
képvisel, egyaránt létjogosultnak tartja, s ezen az alapon úgy véli, nem lehet közöttük 
, igazságot tenni", tulajdonképpen mindenkinek egyaránt igaza van. 

Elismerve azt, hogy a történelemben játszott szerepe következtében bizonyos fokig 


2 Eltérnek az igazságossági elképzelések azoknak a preferenciáknak a megítélésével kapcsolatban is, amelyeket 
az esélyegyenlőtlenségek csökkentésére alkalmaznak nálunk. Így pl. a cigánylakosságnak az a része, amely egyes 
településeken könnyebben jut lakáshoz, mint mások, igazságosnak tekinti helyzete gyökeres javulását, szemben 
azokkal, akik ezt az eljárást igazságtalannak tartják, hivatkozva az említett populációt magasan meghaladó 
teljesítményeikre. 

minden táradalmi osztály és réteg meghatározott értéket is képvisel és így az érdek és 
érték összekapcsolása indokolható, mégis úgy vélem, hogy az értéktartamok rninőségileg 
és mennyiségileg korántsem azonosak az egyes igazságossági felfogásokban, hanem 
közöttük igen jelentős lehet az eltérés. Ebben az esetben természetesen feltételezem, hogy 
nemcsak az érdekeknek van alapvető objektív magjuk, hanem azt is, hogy az értékek sem 
pusztán a szubjektív értékítéletek következményei, hanem vannak - ha történelmileg 
változó formában is - objektiv emberi értékek. Ebből az következik, hogy az egyes 
igazságossági koncepciók értéktartalma mérhető és mérendő is. Mégpedig elsősorban a. 
történelmi körülményeket is figyelembe véve, aszerint, hogy az a társadalmi-politikai 
rend, elosztási rendszer stb., amelyet igazságosnak tartanak, fenntartja és növeli-e az 
indokolatlan esélyegyenlőtlenségeket, megalázza vagy felemeli-e az embert, csökkenti 
vagy növeli-e az emberi személyiség kibontakozási esélyeit, arányban áll-e társadalmilag 
értékes tevékenységükkel vagy sem stb. 

Ezeket és még más, itt fel nem sorolt kritériumokat figyelembe véve használhatjuk 
többnyire viszonylagos jelleggel az objektív igazságosság, illetve igazságtalanság kifeje- . 
zést. Természetesen ebben az esetben tudatában kell lennünk annak, hogy a két , objekti- — 
vitás" nem teljesen azonos jellegű, mivel az utóbbi egy értékelő mozzanatot is tartalmaz: 
a tények egy meghatározott csoportját értékként, illetve , anti-értékként" értelmezi. 
Mivel pedig ez ismét érdekdeterminált és szubjektív is, ez óhatatlanul viszonylagos elemet . 
visz az értékítéletekbe, ami azonban nem akadályozhatja meg az objektív tartalmak. 
feltárására irányuló törekvést, miként a társadalomtudományokat sem tartja vissza az 
értékeléstől és a mérlegeléstől az a tény, hogy tárgyuk jelentős mértékben értékjellegű.. . 

Mérhető az igazságossági elképzelések értéktartalma azon is, hogy az milyen elvekre" 
épül. Az egyes, egymással szembenálló igazságossági koncepciók ugyanis rendszerint 
nem azonos alapokon és felosztási szempont szerint értékelnek. Alapvetően antihumá- — 
nus igazságossági szempontok nyilvánvalóan értéktelenítik vagy legalábbis erőteljesen 
csökkentik az adott nézetek értéktartalmát. (Gondoljunk pl. azokra az elméletekre, 
amelyek a születés különbözőségére építik a gyökeresen eltérő jogokat, amiről a hátrány- 
ba kerülő éppúgy nem tehet, mint az előnyben részesülő. Lásd pl. a kasztrendszért.).— . 

Külön gondot okoz, az, hogy az egymással szembenálló igazságossági elképzelések a 
történelemben gyakran nem úgy konfrontálódnak, hogy egyiküknél jogosan tartanak . 
igazságosnak valamit, mert az egybeesik az értékekkel, az objektív igazságossággal, míg — 
a másik ezzel szembeforduló álláspont mindössze puszta vélekedés, anélkül, hogy bármi 
igaz magja legyen. Ennek következtében az utóbbiaknak is sokszor megvan a relatív 
létjogosultságuk, ez azonban nem jelenti a két felfogás egyenértékűségét. 3 

Történelmi példával élve: a földosztást nemcsak a földhöz juttatottak s a velük 


rokonszenvező társadalmi rétegek tekintették igazságosnak, hanem az valóban igazságos —. 


is volt, pl. a teljesítményelv szerint (, azé a föld, aki megműveli"), s a földbirtokosok 
véleménye a földosztás igazságtalanságáról lényegében megalapozatlan maradt. Mégis, 
az utóbbi nézet is tartalmazott igazságmagot, amennyiben a földosztási törvény teljesen — 
elvonatkoztatott attól, hogy a föld volt birtokosa irányította-e, felvirágoztatta-e, moder- 
nizálta-e birtokát. Pedig e tekintetben jelentős különbségek voltak. Más kérdés - $ ez 
teszi az egész földreformot elsődlegesen igazságossá -, hogy a nagybirtokok kisajátításá- 
val nem a földbirtokosok modernizációs készsége és emberi magatartása került mérlegre, 
hanem a nincstelen parasztok , történelmi" joga és a félfeudális nagybirtokrendszet — 
társadalmilag idejét múlt mivolta. A történelmi igazságtevések, a viszonyok igazságosab- 
bá változtatása rendszerint kisebb-nagyobb igazságtalanságokkal jár együtt, amit nem 
helyes azon az alapon tagadni, hogy egy átalakulás csak vagy igazságos, vagy igazságta- 
lan lehet. (Jellemző az előbbi példán túl, hogy a kitelepítéseknél vagy a parasztpolitika . 
gyakorlatánál nemcsak az érintettek tartották igazságtalannak az intézkedéseket, hanem 
azok valóban igazságtalanok is voltak.) 

Mindezek alapján úgy vélem, hogy mivel az egyes igazságossági elképzelések jejícsál 

szubjektívek, hanem értékhordozóak is, ezért történelmi helyzetüket és szerepüket is 
figyelembe véve — viszonylag objektíven értékelhetők. Ebből következik, hogy a külön- 
böző, a Té GÁNÉBÉSZB jelenleg is élő igazságossági koncepciókhoz differenciáltan kell 
viszonyulni. 

Ezek egy részére társadalmilag , nemet" kell mondani, vagyis el kell utasítani az olyan 
jelenségek igazságosnak nyilvánítását, amelyek objektív tartalmukban és hatásukban 
igazságtalanságot hordoznak. Ilyen alapon kell pl. elvetni azokat a törekvéseket, ame- 
lyek hatalom, funkció vagy érdem alapján igazságosnak tartják a különböző típusú 
kiváltságokat, beleértve azt a típusú jogegyenlőtlenséget is, amelynek következtében 
egyes törvények az emberek egy részére nem vonatkoznak. Hasonlóképpen nem lehet 
elfogadni az erőszakos cselekményeket elkövető személyek jelentős részének igazságossá- 
gi , etikáját", amely igazságosnak tartja az önbíráskodást, a valóságos (vagy vélt) sértésre 
adott testi épséget károsító , viszontválaszt". 

Az eddig kifejtettek értelmében és mértékében kívánatosnak látszik az igazságossági 
nézetek homogenizálása. 

Ám valóban hibás lenne - s ebben a bírált álláspontnak igaza van — érvényességi 
határain túl terjeszteni a homogenizálási törekvéseket. A mai magyar társadalom legtöbb 
rétege igazságossági felfogásának — összefüggésben e csoportok társadalmunkban betöl- 
tött pozitív szerepével — jelentős igazságmagva van. Ezért egyetértek azzal, hogy ezek 
, kezelése" csak egy korszerű érdekfelfogás jegyében történhet. A régebbi, az ötvenes- 
hatvanas években érvényesülő érdekkoncepció nem tagadta ugyan az egyéni és csoport- 
érdek létjogosultságát, az össztársadalmi érdeknek történő alárendelés túlhangsúlyozása 
következtében azonban ezek valóságos önállósága, kibontakozása háttérbe szorult; 
ütközésük, egyeztetésük demokratikus formái lényegében nem alakultak ki. 

Ennek ideológiai alapja jelentős részben az volt, hogy a múltban feltételezték: a 
politikai mechanizmus vezető ereje, az MSZMP és részben az állam mint a valóságos (de 
néha csak feltételezett, vélt) össztársadalmi érdek képviselője úgy is képes , rendet terem- 
teni", hierarchiát megállapítani az egymással összeütköző érdekek között, ha ezen érde- 
kek nyilvános vitája és a politikai mechanizmusba való beágyazása nem történik meg. 

Számos alapvető kérdésben, amelyben az egyes társadalmi rétegek igazságossági 
koncepciói eltérnek - pl. a bér- és jövedelmi rendszert illetően —, a nézetek heterogenitása 
nem csökkenthető mesterségesen. Lehetőséget kell adni demokratikus ütköztetésükre, 
mivel ebben a szférában az igazságosságra vonatkozó megítélés erősen , osztott", illetve 
az egyes rétegigazságossági felfogásoknak saját, méltánylandó szempontjai kisebb- 
nagyobb mértékben létjogosultak. 

Ugy gondolom, hogy az olyan konszenzusok, amelyekben egyszerre fejeződik ki az 
érdekérvényesítés és más érdekek - viszonylagos - figyelembevétele és elfogadása, igazsá- 
gosabb viszonyokat hoz létre, mint az egyoldalú, intoleráns érdekérvényesítés. Az igazsá- 
gosságnak ugyanis kezdettől tartós kísérőjelensége — ahogy arra már Arisztotelész is 
rámutatott — a kölcsönösség. A kompromisszumos konszenzusokban éppen a kölcsönös- 
ség dominál. Az ilyen típusú konszenzusok sajátos ellentmondása, hogy egyszerre tartal- 
maznak heterogenitást és homogenitást, amennyiben az érdek-koncepciók heterogenitá- 
sa továbbra is fennmarad; a konszenzus azonban homogén elemeket is tartalmaz." 


90... É 


Külön kérdés, amivel a vita nem foglalkozott, hogy vajon jelenleg Magyarországon (de 
a kérdés általánosabban is feltehető) csak réteg- (csoport-) és egyéni érdekeket kifejező 
igazságossági elképzelések léteznek-e, s a partikuláris koncepciók tartalmaznak-e - ha 

3 Az igazságosság kérdésében létrejött, illetve létrehozandó konszenzus szükségességét az igazságosság funk- 


cionálásához Hankiss Elemér is rendkívül fontosnak tartja. Hankiss Elemér: Az igazságosságról. Magyar Filozó- 
fiai Szemle, 1976/4. szám. 

ilyenek léteznek egyáltalán — össztársadalmi érdekeket kifejező igazságossági elemeket is. 
Esetleg elképzelhető, hogy az utóbbiak önálló formában is megjelennek? 

Az össztársadalmi érdek kategóriája jelenleg sajátos helyet foglal el a köztudatban és 
különösen az ideológiában. Ennek a kategóriának a hivatalos, deklarált státusa ugyanis 
ellentmondásban áll a politológiai és a szociológiai kutatások jelentős részében, és 
gyakran a közfelfogásban elfoglalt helyével. Az össztársadalmi érdek hivatalosan maga- 
san jegyzett alapérték, amely elsőbbséget élvez a partikuláris és egyéni érdekekkel szem-. 
ben. Ez már természetesen nem merev, hanem egyeztetett, a többi érdeket is figyelembe 
vevő prioritás. Sajátos megnyilvánulása, hogy a jogrendszerben továbbra is a megalapo- 
zó elvek között szerepel a jogoknak a szocialista társadalmi érdekkel való összhangja. 
Így pl. az alkotmány 54. §-a kimondja, hogy az állampolgári jogokat a szocialista 
társadalom érdekével összhangban kell gyakorolni, s hasonló megfogalmazásokat a 
polgári és egyéb törvénykönyvekben is találhatunk. 

A tudományos, de a köznapi szóhasználat is gyakran szinonim értelemben használja 
az össztársadalmi érdek fogalmát, azon az alapon, hogy a , társadalmi" kifejezés eleve 
arra utal, hogy itt nem egyéni vagy csoportérdekről van szó. Egyúttal a , társadalmi" 
jelzőnek természetszerűen van egy másik értelme, amelyben nem mint az össztársadalmi 
analógja szerepel, hanem a jelenség társadalmi természetét hivatott kifejezni. Ebben az 
értelemben a csoport-, illetve rétegérdek is a társadalmi érdek egy sajátos válfaja. 
Szeretném jelezni, hogy az utóbbi értelmezésnek ideológiai jelentősége is van: a csoport-, 
illetve társadalmi érdekek társadalmisága rangot, elismerést fejez ki, azt a tényt rögzíti, 
hogy a réteg-, csoportérdekek is értéket képviselnek, s ennyiben mintegy sajátos válfajai 
a társadalmi érdekeknek az össztársadalmi érdekek mellett. 

Az egyértelmű szóhasználat érdekében az első értelemben, vagyis az össztársadalmi 
érdek szinonímájaként használom a következőkben a társadalmi érdek fogalmát. 

Az ötvenes években az össztársadalmi érdek kategóriája erősen kompromittálódott, 
mivel az esetek jelfatős részében szubjektíven értelmezett, vélt és nem valóságos társadal- 


mi érdeket rejtett ez a fogalom. A gyanú árnyéka az azóta eltelt években is nemegyszer 


rávetődött erre a kategóriára, összefüggésben azzal, hogy az össztársadalmi érdekre való 
hivatkozás nem volt megalapozott. Közrejátszik az is, hogy a társadalmi érdek konkrét 


Ennek egyik sajátos következménye, hogy az össztársadalmi érdekre vonatkozó legál- 
talánosabb szintű kutatások nem tartottak lépést a társadalmi igényekkel, ezért — ismere- 
teim szerint — egyáltalán nem alakult ki tudományos konszenzus az össztársadalmi érdek 
legáltalánosabb problémáit illetően." 5 

Az össztársadalmi érdek kategóriájának bizonytalanabbá válásában szerepe volt an- 
nak az alapvető politikai szemléleti átalakulásnak is, amely főleg az utóbbi két évtized- 
ben következett be. Korábban feltételezték, hogy az össztársadalmi érdek összetettsége , 
ellenére is egyértelmű fogalom, a szocializmus tulajdonképpen egyetlen helyes értékérvé- 
nyesítési törekvését fejezi ki. Ezt a monolit elképzelést váltotta fel a gyakorlati tapasztala- 
tok nyomán az alternativitás, a különböző lehetőségek kipróbálásának gondolata, ami 
szükségszerűen oda vezetett, hogy az össztársadalmi érdek már nemcsak egyféle lehetett, 
így a társadalmi érdek fogalmi keretei jelentősen kitágultak s határai bizonytalanabbá 
váltak. 

Mindezek következtében a politológiai és szociológiai irodalom egy jelentős részében 
erős tartózkodás nyilvánul meg e kategória használatával szemben. Így pl. azok a 
tanulmányok, amelyek az érdekprobléma és a demokratizmus összefüggéseit elemzik és 


4 Érdemes megemlíteni, hogy főleg a köznapi szóhasználatban gyakran tűnik fel a , közérdek" elnevezés is 
(külön jogszabályunk is van, amely a közérdekű bejelentők védelmére szolgál). 

5 A kérdéssel természetesen foglalkoztak. Lásd pl. Hoch Róbert cikkét a Társadalmi Szemle 1982. II. 
számában. 3 

— nézetem szerint — jogosan vetik föl, hogy a demokratizmus fejlődésének egyik kulcskér- 
dése az ellentétes vagy különböző réteg-, illetve csoportérdekek nyilvános ütközési 
lehetőségeinek megteremtése, a meglévő fórumok ilyen irányban való továbbfejlesztése 
és újak alkotása; nem vagy alig foglalkoznak viszont az össztársadalmi érdekkel kapcsola- 
tos problémákkal. 

Úgy gondolom, a társadalmi érdek kategóriájának , viszontagságainak", korszerű 
meghatározásának nehézségeinek nem ahhoz a következtetéshez kell vezetniük, hogy a 
társadalmi érdek , leáldozóban lévő" kategória, amelynek visszaszorulása a tudomány- 
ban pozitív, természetes jelenség. A társadalomnak ugyanis mindenfajta rétegezettsége, 
partikularitása, érdekstrukturáltsága mellett valóban vannak össztársadalmi érdekei is, 
amelyeknek alapvető szerepet .kell játszaniuk a gazdasági, politikai, jogi stb. fejlődés 
meghatározásában. Ebbe a kategóriába tartozik ma hazánkban pl. a béke fenntartása, 
a társadalmi haladás, a szocializmus, a nemzeti érdekek, az önrendelkezési jog, a szuvere- 
nitás, a kisebbségek védelme, a környezetvédelem stb. 

Aligha kell különösebben bizonyítani, hogy ha az itt felsorolt kategóriák vontközésás 
ban teszünk kísérletet a társadalmi érdek aktuális konkretizálására, akkor számos külön- 
böző súlyú és értékű alternatíva merülhet fel a cél eléréséhez vezető utak, eszközök 
meghatározásánál. Ahhoz, hogy a társadalmi érdek fogalma újból visszanyerje megérde- 
melt státusát, az szükséges, hogy ebben a szférában is lehetőség legyen az alternatív 
felfogások és megoldások közötti választásra. 

Ez előfeltétele annak, hogy elkerüljük a társadalmi érdek különböző válfajamak 
önkényes meghatározását és egyben annak is, hogy ezekben a kérdésekben egy viszonyla- 
gos társadalmi konszenzus jöjjön létre. (Külön problémát jelent — amelyre itt nem térünk 
ki — a társadalmi érdekek koherenciájának, egymással való összhangjának kérdése, mivel 
az egyes társadalmi szintű érdekek egymással ellentmondásba kerülhetnek, többek kö- 
zött azért, mert egyesek rövid, mások hosszú távúak.") 

Ami azt a kérdést illeti, hogy a rétegérdekeket kifejező nézetek tüztüláiazhatáákó 
közérdeket magában foglaló elképzeléseket, erre elvileg feltétlen igennel lehet válaszolni. 
A csoportérdekek indokolásánál szinte bevett szokás a (vélt vagy valóságos) közérdekre 
való hivatkozás. Így pl. azok a nézetek, amelyek az értelmiség és azon belül az egyes 
értelmiségi rétegek jövedelmének igazságtalanságait vetik fel, egyben hivatkoznak arra 
is, hogy milyen össztársadalmi károkhoz vezethet hosszabb távon az ilyen elosztás. 

Más kérdés, hogy az össztársadalmi érdek valóságos megjelenése az egyes rétegérdeke- 
ket tartalmazó felfogásokban történelmi helyzetektől és az érdekek jellegétől, az adott 
partikularitás és univerzalitás részleges egybeesésének fokától függően rendkívül eltérő 
lehet. 

A társadalmi érdek objektíven létező, rendkívül komplex kategória. Ezért a fennálló 
veszélyek és nehézségek ellenére is arra kell törekedni, hogy a társadalmi érdek különböző 
megjelenési formáival az egyes tudományágak foglalkozzanak. Különösen vonatkozik 
ez a szintetizáló tudományokra, pl. az általános közgazdaságtanra (vagy politikai gazda- 
ságtanra), a politológiára stb. A tudományok és a mindennapi gyakorlat számára fontos 
lenne, hogy az össztársadalmi érdek fogalma az érdekek csoportjában —- immáron nem 
a csoport- és az egyéni érdekek rovására, de — ismét elnyerje azót megillető helyet. Ennek 
sázdásási alkalmazása egyre inkább tudományos alapokon nyugodjék, egyre ritkább 
legyen a kategória önkényes, hitelrontó használata. Mert ez is közérdek... 

Ami azt a kérdést illeti, hogy megjelenhet-e az egyéni és partikuláris érdekeken kívül 
az össztársadalmi érdek 15 az igazságossági elképzelések determinánsaként, arra igennel 
válaszolhatunk. Ennek természetesen az a feltétele, hogy az emberek meghatározott köre 
szubjektíve is azonosuljon a közérdekkel, , népben, nemzetben gondolkodjék". Más 


6 Lásd erről Sárközy Tamás: Az érdekképviseletek státusáról. Társadalmi Szemle, 1984. 9. szám, 26-28. oldal. 


A SZOCIALIZMUSRÓL GONDOLKODVA 55 


kérdés, hogy ezek igazságtartalma sem abszolút, összefüggésben azzal, hogy a közérdek- 
nél is éppúgy előfordulhat annak kisebb-nagyobb mértékű félreismerése, mint a partiku- 
láris és egyéni érdek esetében. Sőt, a közérdek meghatározásának nehézségei miatt az 
eltérés lehetősége itt még az átlagosnál 15 nagyobb. 

Amennyire lényeges elméletileg, de a gyakorlati következményeket illetően is az ígaz- 
ságossági elképzelések érdekelemzése, annyira helytelen lenne ebből azt a vulgáris követ- 
keztetést levonni, hogy az igazságossági ítéletek általánosan érdekmeghatározottak, a 
maguk teljességében érdekek által motiváltak. Mint minden más társadalmi probléma 
értékelésénél, itt is jelentős szerepet játszanak egyéb tényezők is, köztük azok az erkölcsi, 
politikai, ideológiai tényezők, amelyeknek kialakulásában ugyan szerepe van az érdek- 
mozzanatoknak, de amelyeknek van viszonylagos függetlenségük és önállóságuk is. 

Már a tanulmány elején felhozott példáknál is megfigyelhető, hogy ha egy-egy társa- 
dalmi réteget vagy csoportot kisebb-nagyobb részben valóságos igazságtalanság ér 
— különösen kirívó formában -, akkor azt olyan társadalmi rétegek is igazságtalannak 
tekintik, amelyek közvetlenül nem érintettek. Már Lenin is utalt arra, hogy a proletariá- 
tus nemcsak azokra az igazságtalanságokra érzékeny, amelyeket vele szemben követnek 
el, hanem azokra is, amelyek más társadalmi rétegeket érintenek. 

A saját érdeken , túlmutató" igazságérzet azonban — nézetem szerint — nem kizáróla 
egy meghatározott osztály kivételes reflexiója, hanem bizonyos mértékig más 
csoportoknál is megtalálható, s a jelen körülmények között is megfigyelhető. 

Az igazságosság elvileg igen magasra értékelt magatartást irányító kategória, 8 ennek 
következtében az emberek , igazságérzete" lényegesen mélyebb, mint amennyire azt 
érdekeik meghatározzák. 

Ez az általános megállapítás nem mindenkire vonatkozik egyaránt. A társadalmi 
egyenlőtlenségekkel kapcsolatos szociológiai felmérések arról tanúskodnak, hogy az 
egyes társadalmi rétegek, és még inkább az egyes egyének, igazságosságról és egyenlőség- 
ről alkotott felfogásában jelentős különbségek figyelhetők meg." 

Ugy gondolom. hogy a közérdek által vezérelt igazságossági elképzelésekre is érvényes 
a homogenizálás és a heterogenizálás imént leírt dialektikája. Egyrészről ugyanis termé- 
szetszerű, hogy a közérdek különböző előjelű értelmezésének monopolizáltsága elkerülé- 
sére kívánatos a heterogeniítás megőrzése. Másrészről viszont az össztársadalmi érdek 
jegyében fogant igazságossági elképzeléseknél különösen fontos lenne az azokban való 
szélesedő konszenzus elérése. Mindez hosszan tartó és - a változó körülményekre való 
tekintettel — ismétlődő elemzést és vitákat kíván. 


Földesi Tamás 


7 Lásd pl. Kolosi Tamás, Papp Zsolt, Gombár Csaba, Pál László, Gara Iván Réteghelyzet, rétegtudat című 
munkáját. Kossuth Könyvkiadó, 1980. 


Gazdasági demokrácia és érdekegyeztetés 


E korreferátum a , gazdasági demokrá- 
cia" kérdését annak alapvető (bár nem ki- 
zárólagos) aspektusából, a , gazdasági ér- 
dekegyeztetés" oldaláról elemzi. Be kíván- 
ja mutatni, hogy mi indokolja az intézmé- 
nyes érdekegyeztetés fejlesztésére napja- 
inkban, a reformmunkálatok keretében 
tett (s a kezdeti nekilendülés után elakadt) 
erőfeszítések létjogosultságát, s ezektől mi- 
lyen gazdasági, társadalmi, politikai ha- 
szon várható és melyek a továbblépés út- 
jai. 


Az intézményes érdekegyeztetés tárgya- . 


lásakor a korreferátum különös figyelmet 
kíván szentelni az új vállalatirányítási for- 
máknak. 


Érdekegyeztetés és/vagy részvétel 


Az érdekegyeztetés és a részvétel — bár 
szorosan összefüggnek, mint ezt a tudomá- 
nyos és a politikai gondolkodás egyaránt 
felismerte — korántsem tekinthető azonos- 
nak. Egyfelől általános gyakorlat az érdek- 
egyeztetés részvétel nélkül, tehát olyan 
döntéshozatallal, amelybe az érintetteket 
nem vonhatják be. Ez a típusú , érdek- 
egyeztetés" — amikor a döntéshozatal az 
érintettek érdekeit részvétel nélkül is mér- 
legelni próbálja — ma nemcsak a gazdálko- 
dó szervezetekben domináns, de kormány- 
Zati szinten is; bár rendszerint valamiféle 
formális, kvázi részvétel mögé rejtőzik. 
Fordítva: lehetséges a részvétel érdek- 
egyeztetés nélkül is, amikor például a rész- 

Az írás A szocializmus időszerű kérdései hazánkban 


címmel 1987. február 19-21-én Szegeden rendezett el- 
méleti konferencia korreferátuma. 


vétel funkciója nem az alku, hanem vala- 
miféle céllal, programmal való azonosság 
, érzelmi" kinyilvánítása, a , hittevés?. 

Tudatában kell tehát lennünk, hogy a 
gazdaság és a gazdasági szervezetek zökke- 
nőmentes működése — bármennyi társadal- 
mi és ideológiai érv is szól emellett — nem 
a részvételt, hanem az érdekegyeztetés si- 
keres megvalósulását kívánja; a részvétel 
csak annyiban és akkor nélkülözhetetlen, 
ha az érdekegyeztetés más úton egyáltalán 
— vagy legalábbis hatékonyan — nem kép- 
zelhető el. Így előfordulhat (s ennek szá- 
mos jele van), hogy míg a részvétel intéz- 
ményei meglehetősen formálisak, az érde- 
mi érdekegyeztetés — akár a részvételt kizá- 
ró szervezeti, társadalmi döntésekkel, akár 
informális alkufolyamatok révén — többé- 
kevésbé eredményesen megvalósul. 

Ezért is érdemelnek figyelmet napjaink- 
ban azok a láthatatlan vagy e szempontból 
nem azonosított csatornák (pl. tömegkom- 
munikáció, gazdasággal foglalkozó sajtó 
vagy éppen a társadalomtudomány), ame- 
lyek nemegyszer a részvételt kizáró szerve- 
zeti, illetve államigazgatási döntéshozatal- 
ba beleviszik a különféle érdekek mérlege- 
lésének kényszerét, illetve azok az infor- 
mális, esetenként invizibilis mechanizmu- 
sok, amelyek a gazdaság szereplői között 
a tényleges érdekegyeztetést a felszín mö- 
gött jól-rosszul: megoldják, s amelyek az 
intézményes érdekegyeztetéshez képest 
esetenként hallatlan hatékonysággal mű- 
ködnek. 

Felmerül az a kérdés is, hogy a gazdaság 
és a gazdálkodó szervezetek sokáig be- 
vált, pragmatikusan alkálmazott; érdek- 

egyeztető gépezete — aminek lényege a rész- 
vételt kizáró (szakszóval, pejoratív minősí- 
tés szándéka nélkül azt is mondhatjuk: au- 
tokratikus vagy tekintélyelvi) vezetői dön- 
téshozatal, amely , bölcsen" mérlegeli az 
eltérő érdekeket és figyelembe veszi őket — 
meddig képes és egyáltalán képes-e funk- 
ciót betölteni. Vajon alkalmas-e ez a ha- 
gyományos, számos patriarchális vonást 
mutató, de kétségtelenül demokratizálódó 
döntési mechanizmus az érdekegyeztetés 
kérdését olyan, válsághoz közeli helyzetek- 
ben megoldani, amikor a gazdasági nehéz- 
ségek növekedése az érdekkonfliktusokat 
minden korábbinál jobban kiélezi? 

Továbbá: mi a szerepe és a jelentősége 
napjainkban az informális, láthatatlan — a 
szabályok, a szervezetek, a demokratikus 
intézmények stb. háta mögött folyó — alku- 
nak mint érdekegyeztető csatornának? 
Ezek a mechanizmusok, amelyek közis- 
merten sűrűn átszövik az egész gazdasá- 
got, kétségtelenül pozitív szerepet töltenek 
be azáltal, hogy korrigálják a részvételt 
kizáró vezetői döntések hibáit (tudnillik 
azokat a hatásokat, amelyek szándék nél- 
kül is érdeksérelmeket okoznak, rontják a 
kooperációt), pótolják az intézményes 
részvétel és érdekegyeztetés hiányosságait. 
Egyúttal kétségtelen, hogy az informális 
elem térhódítása a szervezetek, a gazdaság 
alapvető érdekegyeztető folyamatában 
aláássa a formális szabályozást, csökkenti 
a vezetői kontrollt. 

Mindezen körülmények között mi a sze- 
repe az intézményes érdekegyeztetésnek, a 
részvételnek, illetve az ezeken alapuló ve- 
zetői döntéseknek? Úgy hisszük, hogy a 
gazdasági demokrácia intézményeinek 
hosszabb ideje tartó rendszeres fejlesztése 
és az intézményes érdekegyeztetés tudatos 
(ezzel egybekapcsolt) kibontakoztatása 
ma még nem jelentős tényezője a szerveze- 
teken, illetve a gazdaságon belüli kooperá- 
cióknak. Mindkét szinten ma még a rész- 
vételt (nyiltan vagy hallgatólagosan) kizá- 
ró vezetői döntéshozatal a domináns, 
amely mellett azonban egyre jobban elbur- 
jánzanak az érdekegyeztetés, az , alku" in- 
formális csatornái, s ez egyben a formális, 
az ,intézményes" döntéshozatal, érdek- 
egyeztetés, részvétel kritikája is. 


Az intézményes érdekegyeztetés érdemi 
mű nek feltételei 


Az a felismerés, hogy a gazdasági szféra, a 
gazdaságon belüli kooperáció, valamint az 
irányítási, vezetési kontroll erősítése szem- 
pontjából egyaránt döntő jelentőségűek az 
érdekfolyamatok, fontos szerepet játszott 
a gazdasági reform továbbfejlesztésének 
munkálatai során. Felmerült ugyanis an- 
nak szükségessége, hogy a (főleg vállalati 
és országos szintű) intézményekre építve 
továbbfejlesszék a gazdasági érdekegyezte- 
tés intézményrendszerét, pontosabban egy 
olyan, a gazdaság egészét átfogó érdek- 
egyeztető intézményrendszert hozzanak 
létre, amely egyaránt tartalmaz garanciá- 
kat a konfliktusok gyors és hatékony meg- 
oldására, valamint az együttműködés kí- 
vánatos szintjének fenntartására. 

E területen, az elhatározások ellenére (a 
vállalati szintet leszámítva), vajmi kevés 
előrehaladás történt. A feladat megoldásá- 
nak lehetőségeit és tennivalóit illetően 
megítélésünk szerint az alábbiakból szük- 
séges kiindulni. 

Az intézményes érdekegyeztetés egyike 
az irányítás azon mechanizmusainak, ame- 
lyek léte és kielégítő működése nélkül tár- 
sadalmunkban,  szervezeteinkben az 
együttműködés kívánatos szintje — politi- 
kai terminológiával élve: a cselekvés egysé- 
ge - nem hozható létre, illetve nem tartha- 
tó fenn. Ez a gazdasági eredményességre 
éppúgy kihat, mint a politikai stabilitásra. 
Ezért is elengedhetetlenül szükséges, hogy 
(építve azokra a pozitív fejleményekre, 
amelyek pl. a vállalatokon belül a szak- 
szervezet konstrukciójának és szerepének 
módosulásával következnek be) továbblép- 
jünk az érdekegyeztetés intézményesítésé- 
ben. 3 

Az érdekegyeztetés intézményesítésében 
merőben másodlagos kérdés maguknak a 
jogi kereteknek a kialakítása. E munka 
során inkább arra kell összpontosítani, 
hogy mi legyen az (eddigi méreteket meg- 
haladó) intézményes érdekegyeztetés tár- 
gya, milyen érdekek vonatkozásában kell 
e területen előrelépni, mennyiben biztosí- 
tott ezeknek az érdekeknek az intézményes 
képviselete stb. Ha ugyanis figyelmünket 


58 SZEMLE 


magára az érdekegyeztetés jogi kereteire 
összpóntosítjuk, óhatatlanul bekövetkez- 
het, hogy olyan új intézményeket, jogokat 
hívunk életre, amelyek működése nem tölt- 
hető meg tényleges tartalommal, s amelyek 
működtetése csupán tehertétel az irányítás 
számára. 

Miután az érdekek differenciáltak, az 
érdekegyeztetés tárgya sokrétű lehet. Van- 
nak azonban a gazdasági tevékenységben 
olyan kérdések, amelyek alapvetőek, s nem 
hagyhatók figyelmen kívül. Két ilyen alap- 
kérdés van: a teljesítmény (legyen szó 
egyénről, csoportról, vállalatról) és a jöve- 
delmek (ideértve a bért is). Meggyőződé- 
sem, hogyha ezek az alapvető kérdések 
nem kerülnek az intézményes érdekegyez- 
tetés középpontjába, akkor e területen 
nem történhet érdemi előrelépés. Azt, hogy 
éppen ezek a kérdések döntő fontossá- 
gúak, ékesen bizonyítja a teljesítmények és 
a jövedelmek körül a társadalomban ma 
minden szinten folyó, jórészt nem hivata- 
los, nem intézményes , alku". 

Ha az érdekegyeztetés intézményesítésé- 
ben előre kívánunk lépni, ennek elkerülhe- 
tetlen és egyben leginkább kézenfekvő út- 
ját azok a területek kínálják, ahol az , ér- 
dekalku" nem intézményes, nem hivatalos 
formában ma is erőteljesen zajlik, azaz, 
ahol a leginkább feszítő érdekkülönbségek 


vannak. Ma az ilyen jellegű legjelentősebb - 


. területek a vállalatokon belül találhatók 
(ahol már számos erőfeszítés történt az ér- 
dekegyeztetés intézményesítésére), illetve — 
ezt hivatalosan kevéssé ismerjük el, illetve 
publikáljuk — a vállalatok és a központi 
irányító szervek között húzódnak. 

Az intézményes érdekegyeztetés elemi 
feltétele egy olyan érdekképviseleti intéz- 
ményrendszer léte, amely adekvátan képes 
kifejezni a gazdaságban ható érdekeket. 
Jóllehet ennek az intézményrendszernek a 
fejlődésében az elmúlt 25 év során jelentős 
előrehaladás történt, ma sem mondható el, 
hogy a gazdaságban ható legjelentősebb 
érdekek intézményesülése biztosított vol- 
na. Van-e például megfelelően működő ér- 
dekképviseleti szerve a vállalatoknak, az 
egyéb gazdálkodó szervezeteknek? Van-e 
érdekképviselete az olyan jelentős társa- 
dalmi csoportoknak, mint a mérnökök, az 


orvosok vagy éppen a vállalati vezetők? 
Kielégítő-e a szakszervezetek érdekvédel- 
mi tevékenysége vállalati, illetve ágazati 
szinten? (Vannak már azonban ígéretes 
kezdeményezések, mint pl. a Kereskedelmi 
Kamara szerepének növelése.) 

Az érdekegyeztetésnek - amennyiben 
magában foglalja a jövedelemelosztás és a 
teljesítménymeghatározás alapvető kérdé- 
seit — elengedhetetlen feltétele, hogy az e 
kérdésekben való tisztánlátáshoz a gazda- 
sági szabályozás, a gazdaságirányítás me- 
chanizmusa megteremtse a lehetőséget. 
Ma ez nincs meg (így a teljesítmények meg- 
ítélésében minden szinten - a vállalatok, a 
csoportok, az egyének szintjén — bizonyta- 
lanság, esetenként teljes zavar uralkodik), 
és még a gazdaságirányítás változtatása 
nyomán is csak hosszabb távon remélhető, 
hogy a teljesítménykövetelmények a válla- 
lati szinttől az üzem, a munkacsoport 
szintjéig megalapozottá válnak. Részben 
emiatt is, részben a nem intézményes , ér- 
dekalku" következményeként napjaink- 
ban a teljesítmények és a jövedelmek is 
jórészt elszakadnak egymástól. 

Az érdekegyeztetésnek akkor van értel- 
me, ha az ,alku" tárgyát adó alapvető 
kérdésekben (így elsősorban a teljesít- 
mény, a jövedelem, ezen belül a bér kérdé- 
seiben) a partnereknek - legyen szó válla- 
latról és munkásbrigádról, vállalatról és 
kormányszervről - viszonylagos mozgási 
szabadságuk van. Lejárathatja az érdek- 
egyeztetés gondolatát, ha ennek kimenete- 
le valamely központi elvárás vagy objektív 
körülmény által eleve előre meghatározott. 
Ma, a népgazdaság nehéz helyzetéből adó- 
dóan, úgy tűnik, hogy ilyen mozgási sza- 
badság éppen a jövedelemelosztásban, 
ezen belül a vállalatok bérszíinvonalának 
meghatározásában nem adatott meg (jólle- 
het a nem intézményes, nem hivatalos ér- 
dekalkuban annál inkább megvan). 

Ahogyan az alacsonyabb rendű érdekek 
nem egyszerüen a magasabb rendű érde- 
kek derivátumai, hanem fordítva is, a ma- 
gasabb rendú érdekek az alacsonyabb ren- 
dűek egyfajta summázatát jelentik, úgy az 
intézményes érdekegyeztetésnek sem egy- 
szerűen , felülről lefelé", hanem fordítva, 
, alulról fölfelé" is ki kell épülnie. Aligha 

szerencsés ebből a szempontból az orszá- 
gos szintű megközelítés, amely a SZOT és 
a kormány tárgyalásaival a kérdést megol- 
dottnak tekinti. Ez a megállapítás nem 
vonja kétségbe a magasabb szintű egyezte- 
tés jelentőségét, csupán arra hívja fel a 
figyelmet, hogy az nem képzelhető el haté- 
kony vállalati és , középszintű" intézmé- 
nyes érdekegyeztetés nélkül. 

Néhány kérdés azonban a központi ér- 
dekegyeztetéssel kapcsolatban is felmerül 
(anélkül, hogy az intézmény létjogosultsá- 
gát vonnánk kétségbe): kit képvisel egyfe- 
lől a SZOT, másfelől a kormány. Az előb- 
bi a társadalom nagy többségét, az utóbbi 
az egészet? Az előbbi a munkavállalókat, 
az utóbbi a tulajdonosokat, akik egyéb- 
ként , azonosak"? Ki képviseli a munkálta- 
tókat? Egyik kérdés sem könnyen megvá- 
laszolható. 

Az intézményes érdekegyeztetés egészé- 
ben véve alkalmas eszköz lehet arra, hogy 
a normál intézményes keretek között mű- 
ködő gazdaságon belül -— az érdekkompro- 
misszumok , karbantartását" biztosító cse- 
kély változtatásokkal -— fenntartsa a gazda- 
sági tevékenységben a partnerek együtt- 
működését, azaz erről az oldalról biztosít- 
sa a rendszer rugalmasságát. 

Ha azonban a gazdaság működésében 
jelentős szerephez jutnak az intézményes 
kereteken kívüli tényezők (a második gaz- 
daság, a nem intézményes, nem hivatalos 
alkuk: a szabályozó-, a béralku stb.), ha 
általános torzulások következnek be a tel- 
jesítmények és a jövedelmek intézményes, 
hivatalos arányaiban, akkor az intézmé- 
nyes érdekegyeztetés már nem alkalmas 
eszköz azoknak a korrekcióknak a végre- 
hajtására, amelyek szükségesek, viszont 
eredményes működése feltételezi ezeket. 

Az egyeztetés intézményes megvalósítá- 
sa, megítélésem szerint, par excellence po- 
litikai kérdés, hiszen eredményessége köz- 
vetlenül nem annyira a gazdasági haté- 
konysággal, mint a társadalmi kooperáció- 
val, konszenzussal, a politikai stabilitással, 
a feszültségek és a konfliktusok feloldásá- 
val, megelőzésével függ össze. Ismereteim 
szerint napjainkban jórészt tisztázatlan 
(jóllehet már voltak tudományos erőfeszí- 
tések erre), hogy mi a párt szerepe az ér- 


dekegyeztetésben, miképp illeszkedik, il- 
leszthető az érdekegyeztetés a politikai 
rendszer működési mechanizmusába, ho- 
gyan oldható fel az ellentmondás a párt 
területi szervezettsége és az érdekegyezte- 
tés ágazati elgondolásai között, milyen po- 
litikai-ideológiai feltételei és következmé- 
nyei vannak az ilyen irányban történő elő- 
relépésnek és így tovább. 

Az érdekegyeztetés intézményes keretei- 
nek továbbfejlesztése a jogi keretek felvá- 
zolásán túl (tudniillik, hogy ki kivel miről 
tárgyal) módszerbeli és technikai kérdések 
tömegének tisztázását, rendezését kívánja. 
A tőkés országok intézményes , béralku" 
mechanizmusának módszerbeli és techni- 
kai elemei például meggyőznek arról, hogy 
az érdekegyeztetés , technikája" legalább 
olyan összetett, mint a személyi jövedelem- 
adó-rendszeré. Hazánkban e módszerek 
átvételéhez ma még nincs meg az ismeret- 
beli, tudásbeli háttér, és ez egyik napról a 
másikra nem is teremthető meg. 

Végül szükséges hangsúlyozni: a tőkés 
országokban hosszú idő távlatában, lassú 
fejlődéssel, gyökeresen eltérő történeti- 
társadalmi, gazdasági, politikai, kulturális 
viszonyok között kialakult érdekegyezte- 
tési, illetve , béralku"-mechanizmusok ta- 
nulmányozása legfeljebb a feladat érdemi 
megvalósításának roppant nehézségeiről 
győz meg, viszont rendkívül kevés olyan 
tapasztalatot szolgáltat, amelyet hazai tár- 
sadalmi, gazdasági viszonyainkat figye- 
lembe véve, felelősen gondolkodó társada- 
lomkutatók adaptálhatónak látnak. 


Mennyiben alkalmasak a részvételt 
szolgáló intézmények az 
érdekegyeztetés megvalósítására? 


Az intézményes érdekegyeztetés érdemi 
megvalósulásának összefüggéseit áttekint- 
ve arra próbálunk választ találni, hogy a 
, gazdasági demokrácia", a , részvétel" — 
már tudniillik az irányításban való dolgo- 
zói részvétel — mai intézményei mennyiben 
képesek az érdekegyeztetés megvalósításá- 
ra, mennyire teszi erre őket alkalmassá 
egyfelől saját konstrukciójuk, másfelől 
azok a társadalmi-gazdasági s nem utolsó- 

sorban politikai feltételek, melyek köze- 
pette működnek. E területen a következő 
megfontolások érdemelnek figyelmet. 

Vitathatatlan, hogy az elmúlt 30 év fo- 
lyamán hazánkban jelentős politikai erőfe- 
szítések történtek a gazdasági döntéshoza- 
talban való dolgozói részvétel előmozdítá- 
sára. Ugy is fogalmazhatunk: a gazdasági 
demokrácia fejlesztésére. Ezek az erőfeszí- 
tések mind szervezeti, mind országos szint- 
re kiterjedtek. tehát a dolgozóknak a válla- 
lati területen általában jól nyomon követ- 
való bevonására. Eredményességük válla- 
lati területen viszonylag jól nyomon követ- 
hető; viszonylag egyértelműen kimutatha- 
tó, hogy a munkásoknak vagy más dolgo- 
zói csoportoknak mennyi tényleges bele- 
szólásuk van (lehet) a helyi döntéshozatal- 
ba. Kevésbé mutatható ez ki országos szin- 
ten. A vállalati szintű részvételből azonban 
nyilván erre is vonhatók le következteté- 
sek. 


Péreli Zsuzsa: Tájkép mozsárral 


Az üzernek irányításában való dolgozói 
részvétel két eltérő, némileg ellentétes 
— szerencsés feltételek között esetleg majd 
egymást kiegészítő — trendje figyelhető 
meg a hetvenes és a nyolcvanas években. 
A két irányzat más-más elméleti alapokon 
nyugszik, s olyan döntések, döntéssoroza- 
tok által kezdeményezett, amelyeknek po- 
litikai feltételei igen különbözőek. 

Egyfelől a hetvenes évek közepén meg- 
kezdődött a közvetett (tehát képviselőkön 
keresztüli) dolgozói részvétel intézmény- 
rendszerének, azaz lényegében a vállalati 
szakszervezeti intézményrendszernek a re- 
formja. Ennek, az 1976 és 1980 között vég- 
bement folyamatnak az eredményeként az 
üzemi demokrácia vállalati intézmény- 
rendszerének működésében a szakszerve- 
zeti bizalmiak kerültek előtérbe, és egy sor 
olyan (a dolgozók élet- és munkakörülmé- 
nyeit érintő) kérdésbe kaptak beleszólást, 
amire korábban nem volt módjuk. A vál- 
tozások 1980-ban teljesedtek ki, amikor is 
a vállalati szakszervezet legmagasabb szer- 
vévé, illetve az üzemi demokrácia legmaga- 
sabb vállalati fórumává a szakszervezeti 
bizalmiak testülete lépett elő (ezt megelő- 
zően e szerepkörben egy átmeneti időszak- 
ban még a hagyományos intézményekkel 
osztozott), és jogosítványai olyan területe- 
ket fogtak át, mint a kollektív szerződés és 
a teljesítéséről szóló beszámoló jóváhagyá- 
sa, a vállalati szociális alapok felhasználá- 
sa stb. 

Ez a fejlődési trend a hazai szociológiá- 
ban kialakult részvételi koncepciónak felelt 
meg. Eszerint: 


e A részvétel akkor reális, ha minde- 
nekelőtt olyan, a dolgozók érdekeit köz- 
vetlenül és erősen érintő kérdésekre terjed 
ki, amelyekről (jellegük miatt 15) a dolgo- 
zóknak megfelelő áttekintésük van (bére- 
zés, munkafeltételek stb.). 


e A részvételnek feltétele továbbá, 
hogy általa a dolgozóknak valóban megle- 
gyen a lehetőségük a döntések befolyásolá- 
sára. Legyen ebben érdekeltségük, legyen 
hozzá kompetenciájuk és olyan képviselő- 
jük, aki egy konkrét csoport konkrét cso- 
portérdekét felelősséggel képviseli. 

e A részvétel elengedhetetlen feltétele a 
kétoldalú függőség a vezetők és a beosztot- 
tak között, illetve az egyoldalúság lehető- 
ség szerinti mérséklése a területen. 

A nyolcvanas évek elején, pontosabban 
az 1984-es úgynevezett reform KB-határo- 
zatot követően, az előző trendtől egy telje- 
sen eltérő, azzal némileg ellentétes fejlődési 
irányzat kezdődött el. Ennek fő elgondolá- 
sa az volt, hogy a vállalatok irányítását — 
így mindenekelőtt a vállalati stratégiai 
döntéshozatalt (tehát a vállalat egész hosz- 
szú távú gazdálkodását, termelési struktú- 
ráját, hatékonyságát érintő kérdések el- 
döntését) -— egy , tulajdonosi jogokat gya- 
korló", a dolgozói érdekek általános kép- 
viseletére hivatott testületre bízzák. 

Ennek az irányzatnak ugyancsak meg- 
vannak az elméleti gyökerei, amelyek tu- 
lajdonképpen nem is újak, hanem korábbi 
elgondolások aktualizálását jelentik a mai 
viszonyokra. Már a hetvenes évek elején 

jelentős tábora volt azoknak a közgazda- 
ságtudományban és jogtudományban ki- 
alakult elgondolásoknak, miszerint: a rész- 
vétel lényege a vállalati kollektíva tulajdo- 
nosi mivoltának kifejezése, a kollektíva lé- 
tének érdekalapja pedig a közös gazdálko- 
dás eredményességében való közös érdek; 
a vállalati érdekképviselet akkor töltheti 
be tehát funkcióját, ha középpontjába a 
vállalati termelés, gazdálkodás egészével 
összefüggő hosszú távú , stratégiai" kérdé- 
sek kerülnek. E koncepió egyébként (bár 
ezt így nemigen mondták ki) nem azonosít- 
ja a dolgozók képviseleti részvételét a szak- 
szervezeti részvétellel. 

A bizalmi testületek konstrukciójában 
benne foglaltatik az a törekvés, hogy azok 
a dolgozói részvétel s ezáltal az egész kol- 
lektíva érdekeinek egyeztetését biztosító, 
egységes cselekvését elősegítő intézmények 
legyenek: általuk ugyanis éppen az érintet- 
tek érdekei szempontjából elsődlegesen 
fontos kérdések rendeződhetnek kielégítő 
módon. A dolgozók érdekeltek és kompe- 
tensek ezekben az ügyekben, és a szakszer- 
vezeti bizalmiak (elvileg) alkalmasak arra, 
hogy a konkrét dolgozói csoportok meg- 
határozott érdekeit választóiknak való fe- 
lelősséggel, kontrolljuk alatt képviseljék. 

Ezzel szemben a vállalati tanácsok csak 


egy szűk dolgozói csoport részvételét (tud- 
niillik a vezetőkét) képesek a döntéshoza- 
talban előmozdítani, illetve hasonlóan 
szűk mezőben (a vezetők egyes csoportjai, 
esetenként egyes szervezeti egységek veze- 
tői között) tudnak az érdekek egyeztetésé- 
hez hozzájárulni. Ez fejeződik ki összetéte- 
leikben is: a vállalati tanácsok többsége 
vezetőkből áll, sokkal inkább a testületi 
vezetés, mint a részvétel fórumai. Ennek 
végső oka abban van, hogy az új vállalat- 
irányítási formák létalapjaként tételezett 
stulajdonosi érdek" nem termelődik, ter- 
melődhet ki azokból a szervezeti, társadal- 
mi viszonyokból, amelyek ma a munká- 
sok, a dolgozók cselekvését alapvetően 
meghatározzák. E viszonyok , munkavál- 
lalói érdekeket" termelnek. 

Az, hogy a bizalmi testület vagy a válla- 
lati tanács (függetlenül konstrukciójának 
erre való alkalmasságától) mennyire képes 
részvételi, illetve érdekegyeztetési intéz- 
ményként működni, döntően a szervezeti- 
társadalmi környezeten múlik. Érdek- 
egyeztetői funkcionálásukat alapvetően 
behatárolják a következő tényezők: 

e a vállalati önállóság rendkívül szűk 
korlátai (a vállalatok rendelkezésére álló, 
a , náluk maradó" eszközöket, ezek fel- 
használását illetően); 

e a vállalatokon belüli elemi érdekelt- 
ség hiánya az eredményes munkában, a 
gyakorlati ellenérdekeltség, teljesítmény- 
visszatartás; 

e a vállalati dolgozók jelentős csoport- 
jainak a , másodlagos jövedelemszerzés: le- 
hetőségekre" való orientáltsága; 

e az informális alkufolyamatok elbur- 
jánzása stb. 


Hol állunk ma? 


Ahhoz, hogy gazdasági feladataink megol- 
dásához megteremthessük a cselekvés 
szükséges egységét, nélkülözhetetlen, hogy 
előrelépjünk a döntéshozatal demokratizá- 
lásában, azaz a döntések által érintettek 
mind szélesebb körének a döntéshozatalba 
való bevonásában, s ezzel együtt az érdek- 
egyeztetés intézményesítésében. 

E feladat megvalósításakor a politikai, 

társadalmi-gazdasági feltételek adottságai- 
ból, így örökölt viszonyainknak és a jelen 
ellentmondásainak korlátaiból kell kiin- 
dulni. Ezért is, miközben követendő célt 
látunk abban, hogy az intézményes érdek- 
egyeztetést a gazdaság egészére hosszú tá- 
von is kiterjesszük, rövid távon erőfeszíté- 
seinket ennek egy szűkebb, de leginkább 
szg területére kellene összpontosíta- 
nunk. 

" Megítélésem szerint ez a vállalatok és a 
dolgozók közti érdekegyeztetés a teljesít- 
mények és a bérek kérdésében, illetve a 
vállalatok és a központi szervek közti ér- 
dekegyeztetés a teljesítmények és a jövede- 
. lemelosztás ügyében. Ebben az irányban 

történtek bizonyos lépések, elsősorban a 


. Péreli Zsuzsa: Csodafa 


gazdasági szervezetek szintjén: kérdéses 
azonban, hogy e lépéseink mennyire vol- 
tak átgondoltak és összehangoltak. 

ppen az érdemi részvétel és az érdek- 
egyeztetés előmozdításának korlátai és 
más okok folytán - talán még a történelmi- 
leg indokoltnál is szélesebb körben — ta- 
pasztalható a kvázi demokratikus, pater- 
nalisztikus, de a részvételt lényegében kizá- 
ró döntési gyakorlat. 

Hasonló okokból fenyegetően terjed az 
informális ,alkuszerű" érdekegyeztetés 
mint a szervezeten vagy a gazdaságon be- 
lüli együttműködés kimunkálásának és 
fenntartásának jelentős eszköze. 


Héthy Lajos 


t 


IGERT TIS rost 


MULTUNK TAPASZTALATAIBÓL 
A MAGYAR NEMZETISÉGI POLITIKA TÖRTÉNETÉHEZ 


A magyar politika és a nemzetiségek 
1848—-1849-ben 


1848 júniusában a Szerémségben, Karlóca környékén fegyveres harc indult meg a szerb 
felkelők és a magyar csapatok között. Előzőleg is voltak megmozdulások, de ettől az 
időtől kezdve folytonossá vált a háborúskodás. Szeptemberre Horvátország is karddal- 
ágyúval közölte álláspontját: nem elégszik meg a számára biztosított önállósággal, s nem 
fogadja el a pesti kormányt. A viszonylag nyugodt Felvidéken is mozgolódás támadt. 
Szlovák szabadcsapatok törtek be Morvaországból, de szinte rögtön kiderült, hogy 
nemzetiségi társaik között nem sok babér terem számukra. Októberben már Erdély 
földjét is polgárvér öntözte. Megkezdődött a román felkelés. A polgárháború izzó 
szenvedélye fegyveresek és fegyvertelenek ezreinek életét követelte. 

De miért? Mi okból és mi célból történt a vérontás? Csak a szembenállás volt jellemző 
magyar és szerb, szlovák, horvát és román között? 


900.Ee. 


1848 tavasza a hatalomra került liberális reformereknek reményeik, az előző két évtized- 
ben fokozatosan egyre pontosabban megfogalmazott céljaik valóra váltását jelentette. 
A polgári átalakulás liberális útja törvényekben öltött testet: népképviselet, felelős 
kormányzat, közteherviselés, sajtószabadság s ami talán társadalmilag a legfontosabb: 
jobbágyfelszabadítás, azaz a feudális kötöttségek nagy részének felszámolása. Ugy tűnt, 
hogy sikerül elérni a reformnemzedék nagy politikai célját: megrázó katalizmák nélkül 
átvezetni az országot a polgári viszonyokba. I 

Kidolgozott, átgondolt, érvekkel alaposan megtámogatott koncepcióról volt szó, amit 
úgy hívtak: érdekegyesítés. A tavasz azt a benyomást erősítette, hogy - ha nem is 
ütközésektől mentesen - ez a remélt módon valósul meg. Az elképzeléseknek sommásan 
nézve lényegében három szintje volt: hatalmi, társadalmi és nemzeti-nemzetiségi. A ha- 
talmi szint értelmében elkerülhetőnek tűnt a fegyveres összeütközés a Habsburg-hata- 
lominal, hiszen a közös uralkodó jogara alatti, a birodalomhoz ily módon kötődő, de 
állami szuverenitását, beldolgait tekintve független Magyarország politikailag, gazdasá- 
gilag sokkal erősebb, hatékonyabb támasza lehet a Habsburg-dinasztiának, mintha 
nélkülözné a polgári fejlődéshez szükséges államjogi s egyéb kellékeket. Ha a Habsburg- 
hatalom erről meggyőzhető, akkor érdekeltté válik 1848 vívmányaiban — gondolták -, 
következőleg elkerülhető az összecsapás. Társadalmilag a reformpolitikát kezdeményező 
nemességnek a kötelező örökváltság adja meg a hátországot s a privilégiumok helyett 
a társadalmi fennsőbbségen, tradíciókon, képzettségen nyugvó vezető szerepet. Ha 
mégsem sikerülne a hatalmi érdekegyesítés, akkor a paraszt nem lesz kijátszható a 
nemesség ellen, hiszen nem az udvartól, hanem saját nemessége országgyűlésétől kapja 
a feudális terhektől való megszabadulást. Ugyanabban a folyamatban lesz érdekelt a 
parasztság, amelyben a nemesség. S ha érdekeik nem is egyeznek minden ponton, 

aktuálisan sokkal erősebb lesz köztük az, ami összeköt, mint ami elválaszt. Az örökvált- 
ság és a közszabadság politikai vívmányai ténylegesen ezt a társadalmi érdekegyesítést 
fejezik ki. 

Az itt csak vázlatosan ismertetett elgondolások nem papirosízű agyszülemények, 
hanem valós lehetőségek voltak; az érdekeltek adtak is, de kaptak is. A dinasztiának 
kétségtelenül le kell mondania az egységes birodalom ábrándjáról (amit igazából soha 
nem sikerült megvalósítania), s az uralkodó hatáskörét az alkotmányosság erőteljesen 
korlátozza. Ám megmarad az egész monarchiára kiterjedő Habsburg-hatalom, s emellett 
megkérdőjelezhetetlen lojalitást is nyer a dinasztia. Nem elnyomó eszközökkel kicsikar- 
tan, hanem érdekkel megtámogatott önkéntességgel részesülhet Magyarország támoga- 
tásából. Mindemellett az sem lehet közömbös, hogy egy, az addiginál gazdaságilag, 
társadalmilag jóval dinamikusabban fejlődő államalakulat adhatja meg a Habsburg- 
hatalom nemzetközi politikai-hatalmi súlyát. Persze, ha meggondoljuk azt, hogy a 
reformkorban mily kevéssé volt rugalmas Metternich még azokban a kérdésekben is, 
amelyek csak közvetve kezdték ki a feudális hatalom szerkezetét, akkor már szkeptiku- 
sabbak lehetünk az érdekegyesítés sikerét illetően. No de tavasszal már nincs Metternich, 
s némi huzavona után az uralkodó április 11-én szentesíti azokat a törvényeket, amelyek 
a dinasztia, a birodalom, illetve Magyarország viszonyát — némileg homályosan ugyan, 
de — a fenti értelemben szabályozzák. Ha volt is benne csekély kényszer, talán Bécsben 
is rájöttek arra, hogy egyetlen magyar politikus sem akarja kiszakítani az országot a 
birodalomból, s új módon ugyan, de együtt maradhat a megrendült állam. 

Abban, hogy Bécsben így gondolhatták, annak is szerepe volt, hogy nem lehetett a 
parasztság tömegeit szembefordítani a kötelező örökváltságot kitartóan szorgalmazó 
reformerekkel. Ha nem is mindenkit elégített ki a jobbágyfelszabadítás (kisebb feudális 
haszonvételek megmaradtak a földesurak kezén), arra mindenképpen elég volt, hogy 
kétségbevonhatatlanná tegye a nemesség politikai vezető szerepének indokoltságát, még 
ha ezért némi jövedelemkiesés is érte a földbirtokosokat. 

A liberális reformerek programjának legérzékenyebb pontja az érdekegyesítés harma- 
dik eleme, a nemzeti-nemzetiségi kérdés volt. Mig a hatalmi és a társadalmi szférában 
reális adok-kapok viszonyokban lehetett gondolkozni, azaz racionális kalkulációt lehe- 
tett végezni, addig itt ez a lehetőség csak korlátozottan állt fent. A nemzetiségieknek csak 
azt ajánlották fel, hogy egyénileg, egyes emberként ugyanolyan jogokkal bírhatnak, mint 
a magyarok. Ugy vélték, hogy a társadalmi érdekegyesítés, illetve a politikai szabadság- 
jogok együttese kellő egyéni vonzerőt képvisel a kollektív nemzeti értékekkel szemben. 

A program nem tartalmazott olyan elemet, amely közvetlenül elégített volna ki valami- 
féle nemzetiségi igényt. Közvetve azonban tartalmazott ilyet, hiszen például a sajtósza- 
badság utat nyithatott olyan törekvéseknek, amelyek kulturális és politikai nemzetiségi 
önszervező erőt jelenthettek. Az ajánlat igazán problematikus eleme azonban nem is 
annyira abban rejlett, hogy közvetlenül nem vonatkozott a lehetséges nemzetiségi igé- 
nyekre, hanem inkább abban, hogy azt egy nemzeti tartalomtól erősen átitatott liberaliz- 
mus képviselte. 

A liberális nacionalizmus számára az egyik legnagyobb erőforrás éppen az volt, hogy 
az általános modernizációs igényeket nemzeti érdekké emelte; a nemzeti tartalom kibon- 
takoztatásával érzelmi motivációt nyújtott antifeudális céljainak. A nyelvújítás, az Aka- 
démia, a Zrínyi-kultusz olyan kulturális mozzanatok voltak, amelyek nagyban hozzájá- 
rultak a magyar nyelv kizárólagos hivatalossá tételéhez (1844), s ily módon segítették a 
feudális értelmű, csak a kiváltságosokra épülő nemzetfogalom lebomlását s az új, a 
polgári tartalmú nemzet kialakulását. Mondani sem kell, hogy a társadalmi érdekegyesí- 
tés sikeréhez elengedhetetlen a rendi kereteket áttörő s éppen ezért társadalmilag az 
azonos nyelvűeket összekötő nemzeti érzés, tudat. Hozzátehetjük azt is, hogy a követke- 
zetes antifeudalizmus és a polgári alkotmányosságra való törekvés is messzemenően 
indokolta a nemzeti tartalom kibontakoztatását. Először is létre kellett hozni az ország 

1541 óta nem létező területi egységét. Teljes országrészek voltak a bécsi udvar kezén, 
annak irányítása alatt. Ha ez így marad, akkor a hatalmi érdekegyesítés nehezül, hiszen 
konfliktus esetén ezek a területek bármikor felhasználhatók lesznek Magyarországgal 
szemben. Nem véletlen tehát, hogy elemi erővel merült fel az Erdéllyel való unió problé- 
mája s az sem, hogy az ország déli részén elterülő Katonai Határőrvidék körül hatásköri 
konfliktus jött létre az udvar s a felelős minisztérium között. 

A polgári alkotmányossággal összeférhetetlen, hogy eltérő feudális előjogok szabják 
meg az Erdélyben vagy éppen a Határórvidéken lakók helyzetét. A liberális nemesség 
abból indult ki, hogy közös polgári szabadság szükséges az egymás ellen kijátszható 
szabadságok helyett. Így tehát nem pusztán valamiféle elvont nemzeti lelkesedés lappan- 
gott a szívek mélyén, hanem annak a ténynek a felismerése és tudatos átgondolása, hogy 
a nemzeti tartalom és az antifeudalizmus, a liberalizmus érvényesítése szorosan összetar- 
tozott. Így tehát a nemzeti-nemzetiségi érdekegyesítés részben azért lehetett a reformerek 
gyenge pontja, mert nehezen egyeztethetők össze a jogosan és szükségképpen megjelenő 
nacionalista szempontok a megfogalmazódó nemzetiségi törekvésekkel, részben pedig 
azért, mert az érdektényezők közé érzelmi motívumok is beépültek. Mindazonáltal nem 
szabad . megfeledkeznünk arról, hogy 1848 tavaszán Magyarországon olyan politikusgár- 
. pozta. Azaz, ha aktuálisan nem is tudott nemzetiségi vonatkozásban többet adni, re- 
ményt nyújthatott arra, hogy a jövőben a kollektív -— így nemzetiségi — jogok megteremté- 
sétől sem zárkózik majd el. 

Az összkép - legalábbis, ami a magyar felet illeti — 1848 tavaszán mindenképp 0880 
ellentmondásokat, konfliktusokat, de nem feltétlenül tragédiát sejtet. 


900.e£e. 


Nemzetiségi oldalról nem egyformán fogadták a szabadságjogokat hozó magyar esemé- 
nyeket. Három tényező motiválta a reagálást: az első, hogy az adott etnikum saját 
nemzeti tudatának fejlődésében éppen hol áll, mennyire jutott túl a nemzetté válás 
kulturális szakaszán (ez persze egy társadalomfejlődési állapotot is jelent); a második , 
hogy a nemzetiségi vezetőknek milyen a politikai helyzetértékelésük; a harmadik pedig, 
hogy az illető nemzetiség milyen területi elhelyezkedésben él a magyarsággal. Ez utóbbi 
tulajdonképpen azt a megkülönböztetést jelenti, hogy a szórt vagy kevert lakosságú 
vidékeken nem működhet úgy a nemzetiségi szerveződés, mint a kompakt etnikai tömbö- 
ket alkotó területeken. 

A legelkülönültebb, saját közigazgatási szerveződéssel is rendelkező etnikumot a 
horvátok alkották. Sokkal inkább a magyar állammal, mintsem a magyarsággal éltek 
együtt. Tradicionális önálló belső igazgatásuk, államjogi kötödésük látszólag rendkívül 
egyszerűvé tette volna a velük való viszonvt. Kossuth már 1848. március 22-én az 
országgyűlésen azt javasolta, hogy a horvátok belügyeikben saját nyelvüket használhas- 
sák, s csak a Magyarországgal való érintkezés nyelve legyen magyar. Ily módon lényegé- 
ben egy 1842-es - akkor még ellenzéki helyzetéből elhangzó - véleményét erősíti meg. 
Az uralkodó másnap kinevezte horvát bánná az udvar bizalmi emberét, báró Josip 
Jellacicot. Ekkor még nem volt szükség a magyar minisztérium jóváhagyására, mivel- 
hogy az még meg sem alakult. Így olyan kézbe került Horvátország politikai irányítása, 
amelyet Bécsből mozgattak. : 

A március 25-én összeülő horvát nemzeti gyűlés a polgári átalakulás 1 igénye mellett 
Horvátország, Szlavónia, Dalmácia és a Határőrvidék egyesítését, a nemzeti nyelv teljes 
körű használatát és felelős minisztériumot követelt. Az uralkodó hónap végi válaszában 
a méltányos kérések teljesítésének kilátásba helyezését ígérte, de kijelentette, hogy a 
magyar korona egységével ellentétes kívánságokat nem teljesit. Itt nyilvánvalóan arra 
utalt, hogy sem Horvátország teljes különállásához, sem a Határőrvidék odacsatolásá- 

hoz nem akar hozzájárulni. Mindenesetre a horvátok jelentős nem horvát területekre 
jelentik be igényeiket. Jellació személyében azonban olyan politikus kerüla báni méltó- 
ságba, akire Bécs bizton számíthat akkor is, ha a magyarokkal történő hatalmi érdek- 
egyesítés számára nem lesz elfogadható. A horvát követelések pedig alapot teremtenek 
arra, hogy Horvátország hatalmi-katonai kártya legyen a magyar forradalommal szem- 
ben. 

Márciusban sorra-rendre születtek meg a különféle nemzetiségi érdekmégfogalmazá- 
sok. Simon Barnutiu 24-én felírást intéz az erdélyi románokhoz, hogy követeljék a román 
nemzeti gyűlés összehívását s egyben a feudális privilégiumrendszeren belüli, negyedik 
nemzetként való elismertetésüket. Az újvidéki szerb nemzeti gyűlés 27-én a szerbek 
nemzeti létének elismerését kéri, s egyben hitet tesz amellett, hogy belső ügyeiket anya- 
nyelvükön intézhessék. Azt is kívánják, hogy a feudális viszonyokat a Határőrvidéken 
is számolják fel. (Aprilis 4-én a csajkás kerület szerb határőrei jórészt hasonló kéréseket 
fogalmaznak meg az uralkodóhoz címzett feliratukban.) Liptó vármegye közgyűlésén 
28-án a szlovákok Miloslav Hodza vezetésével szlovák nyelvű megyei igazgatást és 
népiskolai oktatást követelnek. Ugyanezen a napon román értelmiségiek annak a követe- 
lésnek adnak hangot, hogy Kolozsvárott a román többségű megyékben román legyen 
a hivatalos nyelv. 

Az érdekmegfogalmazások - Horvátország kivételével — még nem érintenek területi 
kérdéseket. A szerbek esetében ez a lehetőség adott, de ekkor még nem kimondott, csak 
várható követelés. 

Mialatt a nemzetiségek saját igényeiket fogalmazzák meg, március 28. és április 3. 
között igen jelentős és fontos vita zajlik a magyar országgyűlésen. A testület a népképvi- 
seleti törvényt tárgyalja. Kossuth azt az álláspontot képviseli, hogy ha az országgyűlést 
népképviseleti alapra helyezik, akkor a megyei közgyűléseket is ily módon kell létrehozni. 
Eisősorban Széchenvi fogalmazta meg fenntartásait a tervvel kapcsolatosan: attól félt, 
hogy a reform a nemzetiségek térhódításával járna. Kossuth viszont úgy vélte, hogy 
többek között éppen azért üdvös a népképviseleti megye, mert magyar nemzeti érdek is, 
hogy a nemzetiségek politikai érdekképviseletet kapjanak azokon a területeken, ahol 
élnek. Érveit nagymértékben motiválhatta a nemzetiségi érdekegyesítés fontosságának 
felismerése, különös tekintettel arra a lehetőségre, ha a Béccsel létrehozandó hatalmi 
kompromisszum felborulna. Az akkor még csak ideiglenes Batthyány-kormány az ügy 
kapcsán majdhogynem felbomlott. Végül is Kossuth visszakozott, s Deák kompromisz- 
szumos javaslata alapján -— a legközelebbi országgyűlésig — továbbra is az addigi kiváltsá- 
gosok képviseltek túlsúlyt a megyékben, annak ellenére, hogy a törvény kimondta a 
megye népképviseleti alapra helyezését. A törvény egyben azt is leszögezte, hogy a 
horvát-szlavón megyék kivételével a közgyűlések tanácskozási nyelve a magyar. 

A vita jelentősen hozzájárult ahhoz, hogy csorbítsa a szabadságjogokat hozó magyar 
politika hitelét. 

Ebben a helyzetben fogadta Kossuth a Kosztics vezetésével Pozsonyba érkező szerb 
küldöttséget. Kifejtette ugyan a közszabadságról szóló elképzeléseit, s az elől sem zárkó- 
zott el, hogy kulturális és egyházi téren, továbbá a , belügyek" (községi, városi közigazga- 
tás) vonatkozásában hitet tegyen a szabad nyelvhasználat mellett (annál is inkább, mert 
a görögkeleti vallást illetően 15 eltörölték a hátrányos megkülönböztetést), de elzárkózott 
a kollektív nemzetként való elismerés gondolatától. Még inkább visszautasította azt a 
Valószínűleg belső meggyőződésének adott hangot, de — átélve a pár nappal azelőtti 
országgyűlési vitát - bizonyos lehetett abban, hogy ha engedne a szerb követeléseknek, 
akkor azt a magyar reformtábort bontaná meg, amely az oly létfontosságú polgári 
átalakulás véghezvitelére hivatott. 

A szerb válasz nem késik. Aprilis közepén Karlócán a szerb nemzeti gyűlés önálló 
vajdaság kialakítását követeli. amely felölelné Bácskát, a Temesközt, a Szerémséget és 

Baranyát. A Vajdaság területén a 690 ezer szerbbel szemben 350 ezer magyar, 400 ezer 
német és 560 ezer román élne. [gy tehát nem pusztán azért fogadható el nehezen a szerb 
követelés, mert az éppen helyreállítani kívánt államegység elvét sértené, hanem azért is, 
mert jóval túlmutat a szerb etnikum földrajzi keretén: precedenst és jogalapot teremtene 
más nemzetiségek már semmivel sem indokolható hasonló igényeinek. 

A május közepén ugyancsak Karlócán összeülő szerb nemzeti kongresszus - a Vajda- 
ság mellett hitet téve — Josif Rajacicot pátriárkává, Stefan Supljikaé ezredest vajdává 
választja. Tegyük rögtön hozzá: volt olyan szerb álláspont is, amelyik nem a Vajdaság 
prioritásában gondolkodott. Ezt jórészt olyanok képviselték, akik a szűkebb Magyaror- 
szágon belül, magyarlakta közegben éltek. Kiscbbségben voltak, de véleményük azért 
érdemel figyelmet, mert a magyar kormánnyal nacionalista aiapról kerülték a konflik- 
tust. Abból indultak ki, hogy az igazi megoldás Nagy-Szerbia létrehozása. Ehhez azon- 
ban az szükséges, hogy megszüntessék Szerbiában az egyre formálisabbá váló, de azért 
érezhető feudális török fennhatóságot. Külső segítség nélkül! a feladat megoldása lehetet- 
len, s épp ezért az antifeudalizmusban érdekelt magyar kormányzat tamogatását kell 
igénybe venni. Nagy-Szerbia érdekében — amely végleges megoldás lenne — mellőzni kell 
az amúgy is csak parciális jelentőségű Vajdaság kérdését. A távoli jövőt tekintve persze 
ez az álláspont is összeütközést sejtetett a magyarországi szerbek és a magyarság között, 
de aktuálisan konfliktuskerülő magatartás volt. Ervénycsülését nemcsak a délvidéki 
szerbség körében zajló érzelmi hangulatkeltés nehezítette, hancm maga a szerb kormány- 
zat is, amelyik nem akart a török megszállókkal feloldhatatlan ellentétbe kerülni. Egyút- 
tal nemzeti közvéleményének hatására szította a magyarországi szerbek nemzeti követe- 
léseit, s szükség esetén — kihasználva a katonai határőrvidéknek a magyar közigazgatás- 
tól, fennhatóságtól elkülönülő jellegét — fegyveres nyomatékot is adott ebbéli akaratá- 
nak. 3 
Talán az eddigiekből is nyilvánvaló, hogy a nemzetiségi követelések nem egyszerűen 
a magyar kormányzattal való, hanem az egymás közötti konfliktusok magvát is maguk- 
ban hordták. Horvát-szerb ellentétet jelent, ha egyszerre valósul meg mindkét nemzetiség 
akarata, hiszen a területi civódások elkerülhetetlenek lettek volna. Román-szerb érdek- 
összeütközést tartalmaz a Temesközre támasztott szerb igény (1848. június 27-én — éppen 
a Temesközben - a magyarországi románok a pesti forradalom által kiszabadított 
Eftimie Murgu lugosi ügyvéd vezetésével román autonóm területre jelentik be igényüket, 
s cserébe a magyar forradalomnak fegyveres támogatást ígérnek). Ugyancsak sérelmez- 
hetik a románok, hogy jelentős részük a szerb nemzeti ügy képviseletét elvállaló egyházi 
hierarchia alá tartozik. Mindezzel csak azt kívánjuk jelezni, hogy nem egyszerűen egy 
merev magyar álláspont és a jogos nemzetiségi igények ellentéte feszül, hanem szinte 
azonnal jelentkeznek olyan túlhajtott — s kívülről is ösztönzött — nemzetiségi célok, 
amelyek túlmutatnak az etnikai kereteken, egymás kárára is érvényesülni akarnak. 

Mindeközben Erdélyben sem maradnak mozdulatlanok a viszonyok. Az unió kimon- 
dásában illetékes — s még feudális alapon szerveződött — kolozsvári országgyűlés döntése 
nem lehet kétséges, hiszen ott a magyar túlsúly érvényesül. Ténylegesen azonban komoly 
ellenzéke van az uniónak. Ha nem is homogén módon, de a szászok feudális privilégiu- 
maikat féltik attól, hogy a magyar polgári átalakulás törvényes keretei lesznek érvénye- 
sek Erdélyre is. A románok - noha számszerű többséget képviselnek - eleve kirekesztett- 
ként élik meg a politikai folyamatot, hiszen nem , bevett nemzet" lévén nincs önálló 
képviseletük az országgyűlésben. Nemzeti szempontból nem érdekeltek abban, hogy 
országos szinten kisebbséggé váljanak, anélkül, hogy bármilyen politikai képviseletük 
lenne. 

A május közepén Balázsfalván összeülő román nemzeti gyűlés nemzeti létük elismeré- 
sét, arányos országgyűlési képviseletet s román részvétellel az unió újratárgyalását 
követeli. Paraszti — a korábbi földfoglalásokat revideálni akaró — érdekek is erőteljesen 
hangot kapnak. A gyűlés dönt arról is, hogy Andrei Saguna görögkeleti püspök elnökle- 

tével Nemzeti Bizottmányt hoz létre. Kétségtelen, hogy magyar szempontból a követelé- 
sek jelentős része teljesíthetetlen. Nem lehet az áprilisi törvényeket érvényesíteni mindad- 
dig, amíg az uniót nem mondták ki. Ez csak a létező törvényesség keretei között 
lehetséges, hiszen a törvények betartása jelenthet csak garanciát az unió sima keresztülvi- 
telére, de arra is, hogy ne sérüljön az udvar és a magyar kormány viszonya, a hatalmi 
érdekegyesítés. Az országgyűlési képviselet arányossá tétele vagy általános választójogot 
feltételez s ez a társadalmi érdekegyesítést sértené — mivelhogy az átalakulás gerincét 
alkotó nemesség számára elfogadhatatlan -, vagy pedig az országgyűlés nemzetiségi 
alapon történő felosztását jelentené, ami konzekvenciájában magyar kisebbséget hozna 
létre. Május végén az erdélyi országgyűlés úgy mondja ki az uniót, hogy román részről 
csak a románság kisebbségét képviselő Lemény püspök erősíti meg. 

Mit lehet tenni egy ilyen, lassan-lassan minden oldalról elmérgesedő helyzetben? 
A magyar kormányzat leginkább abban bízhat, hogy a társadalmi érdekegyesítés alapele- 
me; a kötelező örökváltság a nemzetiségi paraszttömegeket érdekkel köti a magyar 
átalakuláshoz, s ennek jelentősége - legalábbis egy időre — visszafogja a nemzeti követelé- 
seket. 


Ez az elgondolás a legnagyobb sikerrel a szlováklakta területeken valósul meg. Az igen 
radikális evangélikus pap, Josef Hurban meg is feddi egy április 26-i beszédében a szlovák 
parasztokat azért, mert fontosabb számukra a jobbágyfelszabadítás, mint a nemzeti 
egyenjogúságért folytatott áldozatos harc. S ha a későbbiekben vannak is nemzeti 
jogokat akaró megnyilatkozások s ha időnként meg is jelenik egy-egy, császáriaktól 
támogatott szabadcsapat — ez nem változtat azon, hogy a magyarországi szlovákság 
kollektíve nem fogott fegyvert a magyar forradalommal szemben. Ebben nyilván az is 
szerepet játszott, hogy a szlovákok vallásilag, kulturálisan igen sok szálon kötődtek a 
magyarsághoz, és saját nemzeti tudatuk ennek megfelelően nem a mindenáron való 
elhatárolódásban nyert önkifejezést. 


A horvátok esetében nem sikerült a koncepció megvalósítása. Jellació — aki április 
18-án kezdte meg Zágrábban báni működését — egyik első dolga volt, hogy április 25-én 
úgy hirdette meg a jobbágyfelszabadítást, mint a magyar törvényektől független intézke- 
dést. A horvát parasztság lojalitását önmagához, illetve az uralkodóhoz kötötte, s ezzel 
elvágta azt a lehetséges szálat, amely a magyar eseményekből következő haszonhoz 
köthette volna a horvátokat. Nem véletlen, hogy a bán így cselekedett, s közvetve azt 
is bizonyítja, hogy a társadalmi érdekegyesítés a horvátoknál sem maradt volna hatásta- 
lan. Így azonban már - fokozatosan — megtagadhatta az engedelmességet Magyarország- 
nak, a magyar kormánynak. Annál is inkább tehette ezt, mert tudta: jelentős erők 
dolgoznak az udvarnál azon, hogy felmondják a hatalmi érdekegyesítést. S ha ez bekö- 
vetkezik, komoly szerep vár rá, hiszen katonái élén a magyar forradalmat leverő, a 
Habsburg-hatalmat teljesértékűen restauráló politikus lehet. Rászorulnak, hálásak lesz- 
nek neki. i 

Jellació egész tevékenysége, a személye körüli huzavona (a magyar kormány kérésére 
felfüggesztik, majd visszahelyezik méltóságába - mindeközben tényleges hatalma egy 

.percig sem csorbul) erre a szerepre irányult. Magyar részről azonban volt még egy 
lehetőség: felajánlani Horvátországnak a teljes autonómiát. Nemzeti igényeik jelentős 
részének kielégítésével leválaszthatják a horvátokat az udvari politikáról. Egy csepp 
vérontás nélkül megkaphatta volna Horvátország azt, amit Bécstől csak a magyarok 
elleni harc árán remélhetett! Augusztus végén a minisztertanács határozatot hozott: 
javasolja a teljes autonómia elismerését, sőt Horvátország esetleges elszakadásának 
elfogadására is készségét nyilvánítja. Az udvar , válasza" az, hogy szeptember 4-én 
hivatalosan is visszahelyezi Jellacióot báni méltóságába. A bán sem késlekedik sokat: 
szeptember 11-én főserege átkel a Dráván, s az uralkodó nevében megindul az ország 
fővárosa, a magyar kormány ellen. Az egyre illuzórikusabbá váló hatalmi érdekegyesítés 

végleg csődött mondott. A horvátok pedig azt hihették, hogy saját céljaikért harcolnak 
— holott csak mások eszközei voltak. 

A szerbek esetében remény lehetett arra, nem kerül sor kenyértörésre. A szerb paraszt- 
ság részesévé vált a jobbágyfelszabadításnak. Elég panasz hangzott el Karlócán amiatt, 
hogy a parasztok jelentős részben közömbösek a nemzeti követelések iránt. A lehetséges 
szerb felkelés bázisát csorbította az is, hogy a kormány május 30-án eltörölte a csajkás 
kerület és a temesi határőrség feudális kötelezettségeit. A konzervatív beállítottságú 
Rajacié vezetése alá kerülő szerb mozgalom - a régi rendszer többé-kevésbé érintetlen 
helyi apparátusával karöltve — mindent elkövetett a szerb lakosságú határőrterületek 
dezinformálásáért. Azt terjesztették, hogy a magyarokkal szemben csak az uralkodótól 
várhatják terheik könnyítését, létező kiváltságaik védelmét. Hozzájárult ehhez az is, hogy 
fellépésük esetén számítottak az udvar hallgatólagos támogatására, hiszen előttük is 
fokozatosan nyilvánvalóvá vált, hogy nem marad meg a dinasztia és a magyar kormány 
egyre döcögősebben haladó , együttműködése". Eközben a magyar kormány iránt kevés 
lojalitást mutató határörvidéki császári tisztek jóvoltából gyakorlatilag nyitottá vált a 
szerb határ, s akadálytalanul áramlottak be az országba az agitátorok, a felfegyverzett 
, szabadcsapatok". 

Mindeközben a magyar kormánynak a térségben nem volt komoly katonai ereje. Így 
aztán minden amellett szólt, hogy érdemes kirobbantani — akár kisebb erőkkel is -— a 
polgárháborút, mert nincs vesztenivaló az ügyön. Sőt! A közömbös, nem határőrvidéki 
szerb parasztság ily módon , beleránthatóvá", aktivizálhatóvá is válik. A magyarok 
gyengék, a Habsburgok amúgy is előbb-utóbb leverik őket, s ebben az esetben már csak 
jutalomból is megkapják a szerbek a Vajdaságot. 

A júniusban elkezdődő összecsapások jelezték, hogy az elhatározás tetté érett. A har- 
cok menete - legalábbis eleinte — azt bizonyította, hogy érdemes is volt azokat elkezdeni, 
mert a szerb felkelők fennhatósága egyre nagyobb területekre terjedt ki. Novemberre 
már ott tartottak, tarthattak, hogy kiépítették a polgári kormányzat vezető intézményét, 
a főodbort. Mindenesetre a szerbek megosztottságát jól jelezte, hogy az egyik, a felkelők 
ellen harcoló katonai parancsnokot Damjanichnak hívták. 

A románságnál eléggé szétvált a magyarországi, illetve az erdélyi románok reakciója. 
A magyarországi románság esetében egyrészt olyan politikusok kerültek vezető szerepbe 
(pl. Eftimie Murgu, Dragos), akik személyükben is kötödtek a magyar forradalom 
szabadságvívmányaihoz, másrészt pedig a társadalmi érdekegyeztetés, a jobbágyfelsza- 
badítás előnyeit ez a parasztság is teljesértékűen élvezte. Továbbá: a Temesközben élő 
románság számára éles fenyegetést jelentett az újsütetű, épp ezért agresszív szerb nacio- 
nalizmus 15. Mindez oda vezetett, hogy a magyarországi románok ugyan szintén nemzeti 
követeléseket fogalmaztak meg, de a magyar kormánnyal kollektíve nem fordultak 
fegyveresen szembe. Amikor pedig a helyzet úgy kívánta, a magyar országgyűlés képvise- 
lője, Dragos az erdélyi románok fegyverre kelt vezetői és a magyar politikusok között 
a közvetítést is megkísérelte. 

Sokkal kiélezettebbé váltak a viszonyok az erdélyi románsággal. Sok tényező egymás- 
ba játszása következtében végül is a teljes konfrontáció állapota következett be. Erdély- 
ben az úrbéri viszonyok jelentősen különböztek a magyarországiaktól. A törvény szám- 
talan tisztázatlan pontot tartalmazott, s a helyzetet még az is súlyosbította, hogy nem- 
csak egyes földesurak, hanem a konzervatívabb beállítottságú erdélyi politikai vezetők 
is akadályozták, illetve késleltették a már meglévő rendelkezések végrehajtását. Jelentős 
román paraszttömegek maradtak bizonytalanságban az iránt, hogy valójában mit is 
hozhat számukra a 48-as átalakulás. Ez ideális táptalajt jelentett a román parasztság 
felett szinte kizárólagos tudati kontrollt gyakorló udvarhű egyházi hierarchia számára, 
ahhoz, hogy elterjessze: a magyarok ki akarják játszani a románokat, s védelmet egyedül 
a császártól remélhetnek. A politikailag tájékozatlan paraszttömeg számára ezt a híresz- 
telést csak erősítette, hogy a magyar kormányzattal szemben ellenséges erdélyi katonai 

vezetés a paraszti elégedetlenség letörésére következetesen kisebb magyar, illetve székely 
alakulatokat rendelt ki, s magatartásával azt a benyomást keltette, hogy szimpatizál a 
magyar- és forradalomellenes fellépéssel. Ilyen helyzetben a nemzeti követelések mögé 
egyszerre lett felsorakoztatható a társadalmi elégedetlenség, az udvarhűség, sőt a saját 
egyházhoz való ragaszkodás is. S mindehhez elébb hallgatólagos, majd nyilt szövetséget 
nyújtott a császári katonai vezetés s az a légkör, amely — a szászok elégedetlensége miatt 
is - Erdély nagy részét is jellemezte. Bátorítólag hatott, hogy a magyar kormányzat a 
térségben — szintén - nem rendelkezett számottevő katonai erővel. 

Amikor 1848 őszére nyilvánvalóvá vált, hogy a hatalmi érdekegyesítés felborul, akkor 
az is eldőlt, hogy az előzőleg már jó néhány -— kölcsönös - atrocitással terhelt közeg 
robbanni fog. A valós sérelmek, a tudatosan is gerjesztett érzelmi túlfűtöttség, no és 
persze a katonai vezetés politikai manipulációi következtében kitört a román felkelés. 

A magyar politikai vezetés és a nemzetiségi mozgalmak egy része közti feszültség 1848 
őszére fegyveres konfliktussá vált. Jellacié betörésekor hiába akarta a magyar kormány- 
zat a megmaradt feudális járadékok egyik legterhesebbikének, a szőlődézsmának az 
eltörlésével a társadalmi érdekegyesítés bázisát szélesíteni, a történelmi egymásrautaltsá- 
got hangsúlyozni, a felkelők táborába szava már vagy el sem jutott, vagy visszhangtalan 
maradt. A konfliktus tragikussá vált, nemcsak azért, mert vér folyt, hanem azért is, mert 
a nemzetiségi mozgalmak sokkal inkább eszközei, mintsem céljai lettek a magyar forra- 
dalomra támadó abszolutisztikus erőknek. Hogy ez így lehetett, abban kétségtelenül 
szerepe volt a magyar álláspont — némileg érthető — nemzetiségpolitikai korlátozottságá- 
nak. De ennek önmagában még nem kellett volna vérontáshoz vezetnie. Ahhoz, hogy 
a szenvedélyek elszabaduljanak, arra is szükség volt, hogy a nemzetiségi vezetők — nem 
kevéssé az udvar sugallatára — maguk is előidézzék ezt a helyzetet. Magatartásukban 
alapvető szerepet játszott, hogy a magyar kormányzatot gyengének ítélték, s úgy gondol- 
ták. hogy érdemes fegyverhez nyúlni. 

Egy darabig úgy tünt, hogy igazuk van. A hatalmi és nemzetiségi érdekegyesítés 
együttes s egymásra ható elégtelensége kritikus helyzetbe hozta a magyar forradalmat. 
A délvidéki felkeléssel szemben a magyar katonai vezetés gyakorlatilag tehetetlennek 
bizonyult. 

Ugyanez volt a helyzet Erdélyben, ahol a császári hadsereg és a román felkelők egyre 
illuzórikusabbá tették a magyar állam fennhatóságát. November végén Bem tábornok 
kerül az erdélyi hadsereg élére, de a kinevezés eredményére még várni kell. Morvaország- 
ból ismételten szlovák szabadcsapatok törnek be a Felvidékre. Az újabb karlócai gyűlé- 
sen a szerbek vajdaságuk számára Horvátországgal megegyező jogállást kérnek. A kor- 
mány békét keres a szerbekkel, s a Vajdaság elismerésének kivételével jószerivel már 
mindenbe beleegyvezne. December végére Windischgratz csapatai Pest alá érnek. Az 
Országos Honvédelmi Bizottmány és az országgyűlés Debrecenbe menekül. Ki adna 
esélvt a magyaroknak?! 

Igen, ebben a szorult helyzetben indokolt lenne kielégíteni a nemzetiségi követeléseket: 
békejobbot nyújtani nekik. Bem tábornok Erdélyben meg is kísérli ezt, kiáltványában 
arról biztosítja az erdélyi nemzetiségieket, hogy szabad nyelvhasználati jogukat tisztelet- 
ben fogja tartani. Nem sokkal később, december végén, újabb proklamációban teljes 
bűnbocsánatot hirdet azoknak a felkelőknek, akik leteszik a fegyvert. Január 8-án a 
román felkelők Nagyenyeden hatszáz embert mészárolnak le, s felgyújtják az erdélyi 
magyar kultúra egyik fellegvárát, a könyvtárt és a kézirattárt. Pszichológiailag lehetetle- 
nül a megbékélés politikája. 

Van persze egy másik, politikai gát is. Pontosan ezekben a nehéz hónapokban vizsgá- 
ak a társadalmi érdekegyesítés gyakorlata. Az eredeti politikai koncepcióból ez maradt 

a legsértetlenebb. Ha valami megmentheti az országot, akkor csak és kizárólag az a 
nemzeti összefogás képes erre, amely a nemesség és a parasztság együttes fellépésén 
alapul. Óhatatlanul túlhangsúlyozódik a nemzeti érzés, a nemzeti jelleg értéke. Ilyen 
helyzetben nehéz átfogó engedményeket tenni azoknak, akik a politikai logika szerint 
az ellenség szövetségeseivé lettek. Ha ugyanis maradéktalanul eleget tesznek a követelé- 
seknek (s most tekintsünk el ennek egyéb, az előzőekben már ismertetett akadályaitól), 
ez visszahatásában azokat demoralizálná, azt a társadalmi érdekegyesítést bomlasztaná, 
akikre és amire az önvédelmi harcban a legnagyobb szükség van. Kompromisszumot 
kötni pedig ilyen kiélezett helyzetben igencsak nehéz, hiszen ki adna engedményeket egy 
látszólag vert helyzetben levő magyar vezetésnek. 

Ördögi logika, mert érvényesülése továbbra is egymás ellen tartja fegyverben azokat 
a népeket, amelyeket a Habsburg-abszolutizmus a harc végeztével együttesen akar maga 
alá gyűrni. 5 

Nem marad más hátra, mint a fegyverek szava. Bem márciusra a császáriak kezén lévő 
Gyulafehérvár és Déva vára kivételével felszabadítja Erdélyt. A román felkelés gyakorla- 
tilag néhány hegyvidéki területre korlátozódik. Április elejére Perczel beveszi a szerb 
ellenállás katonai központját. A Vajdaság hívei végül is egy szűk területre, a Titeli-fenn- 
síkra szorulnak vissza. S persze arról se feledkezzünk meg, hogy a honvédsereg minde- 
közben sorra-rendre aratja győzelmeit az országban harcoló császári hadsereg felett. 

A társadalmi érdekegyesítés sikerrel vizsgázik. Most, a nyert helyzetben lehetne és 
kellene kompromisszumos megegyezést felajánlani, olyan nemzetiségi törvényt alkotni, 
amely kölcsönösen elfogadható minden fél számára. Többet kellene nyújtani, mint addig 
bármikor, hiszen ez azt is lehetővé tenné, hogy a nemzetiségeknek a megaláztatás érzése 
nélkül lehessen elfogadniuk a magyarok valóban tartalmi engedményeit. A magyar 

, nemzeti érzés sem sérülne, hiszen nem kényszerből, hanem önként, szabad elhatározás 
érzetével lehetne véghezvinni azt, amit meg kell tenni. Kell, mert perspektivikusan sincs 
más lehetőség. Ha az április 14-e, a Függetlenségi Nyilatkozat utáni Magyarország 
s, respublikai és demokratiai" irányt akar venni; ha önálló, erős államként akar létezni; 
ha ki akarja védeni a restaurációs veszélyt — nos, akkor meg kell egyeznie nemzetiségeivel. 
Nem hagyhat elmérgesedő sebet az ország testén. 

Mindenképpen lépni kellene tehát. Annál is inkább, mert a magyar Függetlenségi 
Nyilatkozat egyik kiváltó oka, a császár által Olmützban, március elején kibocsátott 
alkotmány újabb, immár rendszerbe foglalt ajánlatot kínál a nemzetiségek egy részének. 
Az okirat kimondja a nemzetiségek egyenjogúságát. Külön tartománnyá . nyilvánítja a 
Bácskából és a Temesközből szervezendő Szerb Vajdaságot, Erdélyt a Részekkel, az 
egymással egyesített Horvátországot, Szlavóniát és a Tengermelléket, a Határőrvidéket. 
Mindezek a területek az egy és oszthatatlan ausztriai császárság részet. 

A fegyverre kelt nemzetiségiek számára részben vonzó, részben taszító az olmützi 
oktrojált alkotmány. A horvátoknak területileg kevesebbet ígér, mint amennyit követel- 
tek. A szerbeknek sem adja meg mindazt, amit kértek s amivel addig kecsegtették őket. 
A román igényekről szót sem ejt, noha Saguna püspök februárban Ferenc Józsefnek írott 
emlékiratában már az összes románlakta terület tartománnyá szervezését kéri. A nemze- 
tiségi politikusok liberálisabb részében méltán kelt rossz érzéseket, hogy nemzetiségi 
jogaikat — ha Ausztria győz — egy, most már egyre nyilvánvalóbban abszolutisztikusan 
szervezett birodalom keretei között lehetne részlegesen vagy sehogysem megvalósítani. 
Sokan közülük joggal érezhetik azt, hogy az ígéretekhez, az udvarhoz való fegyveres 
lojalitáshoz képest keveset kapnak. 

A magyar politikai vezetés érzékeli a helyzetben lévő politikai lehetőségeket. Az 
olmützi alkotmány leginkább a románok nemzetiségi igényeit hagyta figyelmen kívül. 
Kossuth tehát Ioan Dragost, a magyar országgyűlés képviselőjét tárgyalni küldi a román 
felkelők vezetőjéhez, Avram Jancuhoz. Az addig is hangoztatott egyházi, iskolai és 
kulturális ügyeken túl azt ígéri, hogy a községi közigazgatásban engedélyezik a román 

nyelv használatát, s külön nemzetiségként ismeri el a románságot. (Dragos küldetése — 
mint tudjuk — meghiúsult. A tárgyalásokat május elején Hatvani Imre magyar szabadcsa- 
pata orvtámadásával kettévágta. Válaszul Dragost a felkelők kivégezték.) Gróf Teleki 
László, a magyar kormány párizsi megbízottja az ország föderatív átalakítását szorgal- 
mazza, s ez ügyben emigráns nemzetiségi politikusokkal is tárgyal. Kossuth kormánybiz- 
tosi felhatalmazást ad a román és szerb határőrök szociális követeléseinek kielégítésére, 
s arról is tájékoztatja a szerb felkelőkkel harcoló Perczelt, hogy milyen feltételekkel 
szorgalmazza az olyannyira szükséges megegyezést. 

Vannak tehát eltérő perspektívájú és súlyú kezdeményezések, de nincs nemzetiségi 
törvény. Az ország új alkotmányát kidolgozó bizottság érdemben munkához sem lát, 
pedig az alaptörvény nyilván a nemzetiségi kérdésben is állást foglalna. Súlyos történelmi 
felelősség terheli az ország vezetőit, amiért nem használják ki teljesen a kedvező pillana- 
tot, azt az alig több mint egy hónapot, ami a Függetlenségi Nyilatkozat és az orosz 
intervenció közhírré tétele között eltelik. Pedig most már nemzetiségi oldalról is jönnek 
a megegyezési ajánlatok, hiszen Európa legerősebb abszolutizmusától nemcsak a magya- 
roknak van félnivalójuk. Május végén Nicolae Bálcescu kezd Kossuthtal tárgyalásokat, 
június elején a szerb Djordje Stratimirovió juttatja el a kormányhoz megegyezési ajánla- 
tát, június végén Avram Jancu teszi ugyanezt. 

Nem maradnak válasz nélkül a nemzetiségi kezdeményezések, de a kellő pillanat 
elmulasztása nem a bizalom erősödéséhez járul hozzá, s az egyes megegyezési kísérletek 
továbbra sem pótolják az átfogó nemzetiségi törvényt. Július 14-én Kossuth és Bálcescu 
aláírja a magyar-román megbékélési tervezetet, s ebben már, a községi szinten túlmenő- 
en, a román többségű megyék kétnyelvűségének biztosítása is benne foglaltatik. A meg- 
békélési terv ellenére ebben az időszakban is Bem seregének 8-10 ezer katonáját köti le 
az erdélyi felkelés, pedig az orosz intervenció túlerejével szemben minden harcosra 
szükség lenne. A kormány - mindenről lekésve — július 21-én terjeszti az országgyűlés 
elé nemzetiségi törvényjavaslatát, amit a képviselőház július 28-án el is fogad. A törvény 
kimondja minden nemzetiség szabad fejlődésének jogát; a szabad nyelvhasználatot a 
községekben, a törvényhatósági gyűléseken, a közigazgatásban, a bíróságokon, továbbá 
az iskolákban és az egyházakban. Az államapparátusban a személyi előrejutást az 
érdemnek és a képességeknek s nem a nemzetiségi hovatartozásnak és vallásnak kell 
megszabnia. Amnesztiát hirdetnek s egyben nyitva tartják az utat a további megegyezés 
felé, hiszen a törvény 15. pontja kimondja: , A kormány felhatalmaztatik s megbízatik 
különösen a tekintetben, hogy a szerbek és románok méltányos kívánalmait meghallgat- 
ván, minden alapos sérelmeiket megszüntesse, akár saját hatalma, akár a nemzeti gyűlés 
elébe terjesztendő törvényjavaslat által." 

Alig telik el két hét, s a magyar fősereg Világosnál leteszi a fegyvert. 


9060v.£. 


A magyar forradalmat és szabadságharcot két nagyhatalom egyesített hadserege verte 
le. Nem a nemzetiségi kérdés megoldatlansága, polgárháborúvá fajulása okozta a kato- 
nai vereséget. A tartós fennmaradáshoz azonban elengedhetetlenül szükséges lett volna 
megtalálni a módot az itt élő népek viszonyának, ha nem is a megoldásához, de legalább- 
is a rendezéséhez. A magyar forradalom vezetői okkal hibáztathatók azért, hogy nem 
tettek meg mindent időben e cél eléréséért. Nem kisebb felelősség terheli azonban a 
nemzetiségek oly harcias irányítóit: szinte semmivel sem járultak hozzá ahhoz, hogy 
hatalomban tartsák azt a magyar politikusgárdát, amelyik erre a rendezésre a térség erői 
közül a legnagyobb valószínűséggel lett volna képes. 

Jegyzet 


1848-1849-nek, s azon belül is a nemzetiségi kérdésnek óriási szakirodalma van, magyar és idagen nyelven 
egyaránt. Mind összefoglaló munkák, mind tanulmányok sora foglalkozik a kérdéssel, s a forráskiadványok 
is bőséges anyagot tartalmaznak. A szakirodalmi munkák között jelentős véleménykülönbségek is fellelhető- 
ek, hiszen a nemzeti és ideológiai szempontok az adott kérdésben - a probléma jellegéből adódóan - igen 
erőteljes hansúlyt kapnak. Egy ilyen áttekintő tanulmány végén nem vállalkozhatunk - a tanulmány terjedel- 
mét bőven meghaladó -— szakirodalmi és forrásfelsorolásra. Éppen ezért a szíves érdeklődő figyelmét két, 
újkeletű szakirodalmi, illetve forrástájékoztatóra hívjuk fel. Az egyik a Magyarország története 1848-1890 
(Főszerk.: Kovács Endre, szerk.: Katus László) Budapest, 1979. 2. kötetének végén az 1559-1565., az 
1577-1578. és az 1592-1593. oldalakon található. (A kötet 1848-1 849 történetét feldolgozó fejezetét Spira 
György Írta.) A másik: Erdély története (Főszerk.: Köpeczi Béla) Budapest, 1986. III. kötetének (Szerk.: Szász 
Zoltán) 1798-1806. oldalán lelhető fel. (A vonatkozó főszöveg Miskolczy Ambrus munkája.) 


Gerő András 


ELETUTAK-SZOÖVETKEZETEK 


, Őszintén kell velünk beszélni? 


Varjas Gyulának, a székesfehérvári Szabad Élet Termelőszövetkezet elnökének 
portréját Szíjjártó András készítette. 


Nehéz idők tanúja és szereplője volt Varjas Gyula, a székesfehérvári Szabad Élet Tsz 
elnöke, aki 1922-ben a Fejér megyei Vereben született. Kicsi kora óta kemény munkához 
szokott, de tanulta is a gazdálkodás mesterségét a szülei mellett. Mikor nagyobbra nőtt, 
már ő is beleszólhatott, mit és hogyan tegyenek. Álmodozásokra is jutott idő. Építész 
szeretett volna lenni. Elete azonban másként alakult, épületek tervezése helyett mást 
alkotott: paraszttársai százainak, ezreinek sorsát formálta jobbá. 

— Szinte még gyerek voltam - idézi fel a múltat —, amikor azt mondtam apámnak, hogy 
vegyünk pétisót, próbáljuk ki a hatását. Az egyik domboldali búzatáblánkra hatalmas 
betűket formálva ki is szórtuk a műtrágyát. Így történt, hogy tavasszal gyönyörű, 
sötétzöld színű PÉTISÓ feiratot olvashattak az arra járók. A dolognak híre terjedt, a 
gyár fényképet is csináltatott róla. A következő évben két mázsa pétisót kaptunk aján- 
dékba, mivel ilyen jó reklámot ők sem találhattak volna ki. Kísérletezési kedvemet apám 
támogatta, de sok ötletet merítettem a kétéves téli mezőgazdasági szakiskolán tanultak- 
ból is, amit 1941-ben fejeztem be. Sokféle növénnyel próbálkoztunk. Szerettem a földet, 
s mivel nem volt lehetőségem a továbbtanulásra, a paraszti életre készültem. Ám jött a 
háború, s 1943-ban behívtak katonának. 

Varjas Gyula ép bőrrel úszta meg a második világháborút, 1948-ban tért haza a 
hadifogságból a Szovjetunióból. 

— Ott kint minden érdekelt, kíváncsi voltam, nyitott szemmel jártam. Kolhozban is 
dolgoztam, láttam, hogyan folyik a munka, milyen termelési módszereket alkalmaznak. 
Néhány lengyel, aki munka közben felügyelt ránk, kézzel-lábbal magyarázgatta: majd 
így lesz nálatok is, ha hazamentek. Nem hittem ebben, elképzelhetetlennek tartottam 
akkor, hogy az egyéni paraszti gazdálkodást nálunk a kollektív forma váltsa fel. 

Miután hazajött, hamarosan földet bérelt a szülői föld mellé. Sok paraszttársához 
hasonlóan az ő padlásukat is többször tisztára söpörték. Emiatt döntött úgy 1950-ben, 
hogy felhagy az egyéni gazdálkodással, s a székesfehérvári gépállomáson vállal munkát 
mint körzeti agronómus. Később feleségével együtt beköltöztek a városba, ez idő tájt 
végezte el esti tagozaton a mezőgazdasági technikumot. 

— Körzetemhez tartozott az 1950-ben Népakarat néven alakult s 1953-ban új nevet 
felvett közös gazdaság, a Szabad Elet Tsz is. Itt ismertem meg a nagyüzemi termelési 
módot. Rengeteg problémánk volt, sok gép hibásodott meg, de ennek ellenére már akkor 
tapasztalhattam, hogy a gépesített nagyüzem fölényben van a kisüzemmel szemben. 

Varjas Gyula -— 1954-től már kihelyezett agronómusként -— nemcsak a gépek irányítását 
végezte a Szabad Életben, hanem segítette a szövetkezet vezetését mindenben, amiben 
csak tudta. A legkeményebb fizikai munkákból is kivette a részét, példát mutatott 
munkabírásból, szorgalomból. Két tevékeny évet töltött el így a szövetkezetben, 1956 
októberében azonban kis híján kárba veszett minden addigi erőfeszítése. Arra a bizonyos 
sorsdöntő napra így emlékezik: 

- 1956. október 30-ára négy-öt hangoskodó gyűlést hívott össze azzal a céllal. hogy 
feloszlassák a tsz-t. Már kinézték azt is, hogy ki melyik tehenet fogja hazavinni. Mindjárt 
a gyűlés elején felállt egy kőműves, és indulatosan azt mondta: , Mit keres itt Varjas 
Gyula, a gépállomás agronómusa? Nekünk nincs szükségünk botosispánra!" Javasolta, 
hogy zavarjanak el. Hát el lehet képzelni, hogy mit éreztem akkor. Nem vagvok kis 
termetű, bíztam magamban, úgy gondoltam, hogy megverni, kidobni azért nem hagyom 
magam. Szót kértem, mint valami halálraítélt. Megkérdeztem: no emberek, tudják-e ki 
kaszált a lucernásban a Pecelák Józsi bácsi helyett egész délután, amikor az megbetege- 
dett; tudják-e ki volt az, aki aratáskor este tíz óra után a táblán körbe járva megszámolta, 
hogy hány száz zsák búza maradt kinn a táblán, és hajnalban fél háromkor ismét ott 
szaladgált, hogy megvannak-e még? És tudják-e, hogy egyik tagtársuk helyett — mikor 
az berúgott -— ki rakta meg a teherkocsit, mert szállítani kellett a gabondt?... Erre Bíró 
Sándor, az egyik alapító tag azt mondta: , Hát ez bizony igaz, ilyen ember köllene nekünk 
elnöknek, mint a Varjas elvtárs, vagy hogy is mondjam". mert akkor az elvtárs szót 
kimondani bűnös dolog volt. A hangulat igen gyorsan megváltozott. A mintegy negyven 
jelenlevő — öt kivétellel — megválasztott elnöknek, s a tsz együtt maradt. 

— Az elnökséget úgy vállaltam el — folytatja -, azzal a feltétellel, hogy amit akarok, 
mondok, azt meg kell csinálni: ez esetben úgy fog élni mindenki. mint ahogy a középpa- 
rasztok élnek. Az ígéretemet tartani igyekeztem, ezért is voltam mindig erélyes. Ott a 
gyűlésen — miután megválasztottak — rögtön azt ajánlottam, hogy alakítsuk ki a munka- 
szervezetet, hozzunk létre brigádokat, munkacsapatokat. Nálunk nem volt kiesett idő, 
folytattuk a közös munkát, szedtük a burgonyát, a cukorrépát, vetettünk. A következő 
évben már 52 Ft-ot ért egy munkaegység, s bár 59-et is oszthattunk volna, de én úgy 
láttam, hogy tartalékolni kell. Ez a tartalékolás abban az időben nem hiszem, hogy 
általános volt. A következő évben, 1958-ban már 70 Ft-os munkaegységet terveztünk, 
20 Ft előleggel. Teljesítettük a 70 Ft-ot, s úgy érzem, ekkor nyertem először csatát. Nem 
volt hát véletlen, hogy 1960-ban, amikor a városunkban új szövetkezetek szervezése 
indult, mindenki hozzánk akart jönni. Február 6-án léptek be az új tagok, szám szerint 
263 ember, akiknek nagyobb része kis- és középparaszt volt. Taglétszámunk így 356 főre, 
területünk pedig 2023 hektárra nőtt. Már másnap trágyahordást szerveztem: öröm volt 
látni, hogy egymással szinte versengve száztíz fogat hordta a város különböző helyén 
lakó, újonnan belépő tagok udvarából a trágyát a szövetkezeti táblákra. 

Az effajta pezsgés, nekibuzdulás akkortájt nem volt általános jelenség az országban. 
De Varjas Gyula tudott munkakedvet ébreszteni az emberekben. Pcdig gyakran kért 
munkát a tagoktól vasárnap is. Egyszer így szólt hozzá egy idősebb tag: , Elnök elvtárs! 
Van vallásszabadság vagy nincs?" 

— Természetesen van - feleltem -, ha akar templomba mehet, imádkozhat, gyónhat, 
senki nem gátolja meg. De hát a répát most kellene szállítani, mert az időjárás el fog 
romlani. Most van vagon, s a répából nekünk pénzünk lesz. Felajánlottam, hogy amelyik 
brigád háromnál több fordulót csinál, az 5 liter bort kap, s amelyik a legtöbbet, az még 
további 5 litert. Nagy versengés kezdődött. S bár közben az eső is megeredt, volt olyan 
brigád, amelyik hatszor is fordult. A túlteljesítők között volt az idősebb tagtársam 15. 

A Szabad Élet jó hírű gazdaság volt már az ötvenes évek végén is, az országban az 
élenjárók között emlegették. Tagsága — az új belépőket is beleértve szilárd, összetartó 
és ami a legfontosabb, munkát szerető közösséggé formálódott. Varjas Gyula már akkor 
nagy jelentőséget tulajdonított a körültekintő fajtaválasztásnak és a gondos agrotechni- 
kának. Ennek meg is lett az eredménye: többször sikerült olyan gabonatermést elérni, 
amin még a tagok is elcsodálkoztak. Mai szóhasználattal élve az anyagi biztonságon 
kívül sikerélményhez is jutottak az emberek. S noha az elnök számára a tagság értekítéle- 
te volt a legfontosabb, mégis jó érzés töltötte el, amikor — 1959-ben - a Szocialista Mun- 
káért Érdeméremmel jutalmazták munkásságáért. (Később, 1965-ben Állami Díjat. 
1978-ban Szocialista Magyarországért Érdemrendet kapott). 

s Mi sok dologban elébe mentünk az eseményeknek" - utal az elnök régi időkre, s ez 
az egyik titka a mindmáig tartó sikereknek. Uj úton jártak például akkor is, amikor 
1959-ben bevezették a táppénzt, amely hat hónapig járt a megbetegedett tagnak, összege 
pedig az előző évi kereset 50 százalékáig terjedt. Ez idő tájt döntöttek úgy, hogy háztáji 
földet nem osztanak, hanem terménnyel megváltják. Kap minden tag 20 mázsa kukori- 
cát, a családtagok ennek a felét. Kiosztott terület azóta sincs. 1965-ben pedig kezdemé- 
nyezői voltak egy tsz-ek közötti baráti összefogásnak, amelynek célja egymás megsegíté- 
se volt természeti csapások esetén. , Erre akkor nem volt paragrafus, így hát kilenc tsz 
illegálisan fogott össze, nem is gondoltunk arra, hogy az azóta megyénként megalakult 
kölcsönös támogatási alapnak az elődei leszünk. Ez a társaság azóta is évenként találko- 
zik, kicseréljük egymás tapasztalatait" — mondja az elnök nem kis büszkeséggel. 

Varjas Gyulát úgy emlegeti a szakmai közvélemény, hogy kiterjedt kapcsolatai voltak 
s vannak. Számos társadalmi és szakmai funkciót tölt be. (Például 1957 óta folyamatosan 
tagja az Országos Szövetkezeti Tanácsnak, illetve a TOT-nak.) Meggyőződése, hogy az 
embernek nyitottnak kell lennie, mert enélkül elképzelhetetlen a fejlődés. Így történt, 
hogy már elnöksége legelején érdeklődéssel fordult a különböző kutatóhelyek felé, s 
felajánlotta együttműködési készségét. Tették is rá a megjegyzéseket, hogy , könnyű 
azoknak, akik hozzájutnak az újhoz, a jobbhoz". Az így vélekedők csak azt nem 
gondolták végig, hogy az új bevezetésével nemcsak a remélt előnyöket, hanem a nehézsé- 
geket, a kockázatot is vállalni kell. 

Barátai tisztelték és támogatták, de akadtak olyanok is, akik irigyelték, olykor támad- 
ták ezért. Az elnök nem tulajdonít ennek különösebb jelentőséget, , az idő elmossa a 
kellemetlen emlékeket" - jegyzi meg a tapasztalt ember higgadt nyugalmával, majd a 
gépesítés terén kialakitott egyik legelső együttműködésről a következőket mondja: 

— 1961-ben az országban három helyen, így Székesfehérvárott is megszüntették a 
gépállomásokat. Ez helyes elgondolás volt a kormányzat részéről, mert a kettős irányítás 
megszüntetése egyik előfeltétele volt az eredmények növekedésének. Amikor a fehérvári 
gépállomás felszámolása megtörtént, én legelőször nem a gépeket, hanem a jó dolgozó- 
kat, agronómusokat, traktorosokat választottam ki. Egy évvel később már a gépesítés- 
fejlesztés egyik bázisgazdasága lettünk. Többek között azért esett ránk a választás — négy 
állami gazdaság mellett az egyetlen tsz-re -—, mert korábban többször voltunk elsők az 
országos termelési versenyeken. (A tsz mindmáig tíz ilyen helyezéssel büszkélkedhet, 
1963-ban - ötévi egymást követő elsőség után - elnyerték a Magyar Forradalmi Munkás- 
Paraszt Kormány örökös vándorzászlóját.) 

- Mint a Mezőgazdasági Gépkísérleti Intézet bázisgazdasága tulajdonképpen kipró- 
bálásra kaptuk a gépeket, mindenkori áruk 50-70 százalékáért. Előnyünk abból is volt, 
hogy előbb ismerkedhettünk meg a kísérleti gépekkel, a korszerű technikával, mint más 
gazdaságok. A behozott külföldi és a hazai gyártású gépeket az üzemi megfigyelések 
adatai alapján minősítették. Az együttműködés kölcsönösen eredményes volt, az ma is. 
Ujabban számítógéppel dolgozzuk fel az adatokat, és így adjuk azokat tovább a MÉM 
Műszaki Intézetének. Közös munkánk alapvető célja változatlan: adatokat adni arra 
vonatkozóan, hogy milyen irányban haladjon a gépesítés fejlesztése. Mára eljutottunk 
odáig, hogy okos kis műszerek mérik valamennyi gépünk különböző paramétereit, az 
üzemanyag-fogyasztást, a sebességtúllépést, az állás- és veszteségidőt stb. Még azt is 
elárulja a műszer, hogy a gépkocsivezető a tsz földjére vitte-e a trágyát vagy netán 
máshová... Elképzelhető, hogy kezdetben nemigen örültek ennek az emberek, még azt 
is kitalálták, hogy a műszer miatt nincs erő a gépben. Emiatt aztán első időben jutalmaz- 
ni kellett azokat, akik hajlandók voltak ilyen géppel dolgozni. Ma már a több éve 
folytatott műszeres mérések adatai adják a teljesítménykövetelmények, az érdekeltségi 
rendszer alapját. Sokan még külföldről is jönnek hozzánk ennek tanulmányozására. 

Varjas Gyula több évtizedes tapasztalatai alapján mondja, hogy a mezőgazdaság 
előmenetele nagymértékben függ a műszaki fejlesztéstől. 

De aztán az üzemelési és javítási költségek növekvő számsorait idézi noteszából, majd 
mintegy magyarázatképpen így fogalmaz: , Sajnos a gépek nagy része nem üti meg azt 
a színvonalat, ami arányos lenne az értük kifizetett pénzzel, mert nincs bennük az az 
anyag, amire szükség lenne. Ez nemcsak a hazai konstrukciókra, hanem a licenc alapján 
gyártottakra is vonatkozik. Mintha a mezőgépipar elmaradt volna a mezőgazdaság 
intenzív fejlődésétől..." Mikor ezen a ponton témát váltunk, s megkérem, hogy talán 
legnagyobb szenvedélyéről, a növénytermelési kísérletekről szóljon, hangjában már nyo- 
ma sincs az előző mondatok aggodalmának. 

- Immár közel három évtizede először búzánál, majd kukoricánál állítottunk be 
fajta-összehasonlító kísérleteket. A Martonvásári Kutató Intézettel és másokkal kialakí- 
tott együttműködésünk keretében aztán egyéb - agrotechnikai talajművelési, növényvé- 
delmi — kísérleteket is folytattunk. Így az elsők között lehettünk azok között, akik a 
legjobb fajtákat, legkorszerűbb eljárásokat alkalmazták. Korábban mindig ott voltam 
személyesen is a kísérletek fontosabb mozzanatainál, a vetésnél, a betakarításnál. Most 
már van segítségem. Figyelmemet főleg arra összpontosítom, hogy a tsz-ünkben terme- 
lésben lévő legjobb fajtához képest a többi kisérleti fajta hány százalékos termést ad. A jó 
termőképességűekből a következő évben aztán mindig többet vetünk. A növénytermelés 
területén értük el a legmutatósabb eredményeket. A búza termésátlaga 1956 és 1960 
között 3,2 tonna volt. A nyolcvanas évek első öt esztendejében túlszárnyaltuk a 7,3 
tonnás hektáronkénti termésátlagot. Az eddigi legnagyobb búzatermést 1984-ben takaríi- 
totta be a tsz: 8,7 tonnát hektáronként, 850 hektár területről. Az egyik táblán ekkor 
léptük túl - az országban elsőként — a bűvös 10 tonnás hektáronkénti termésátlagot: 104 
tonnát arattunk. A kukoricánál hasonlóan dinamikus fejlődést értünk el: 1956 és 1960 
között átlagosan 3,2 tonnát takarítottunk be egy hektárról, 1980 és 1985 között ennek 
közel háromszorosát, 9,4 tonnát. 

Az eredmények igen imponálóak. Arról tanúskodnak, hogy a pákozdi tsz-szel való 
egyesülés után ma már a 3600 hektár összterülettel, ezen belül a 2800 hektár szántóval 
rendelkező jó talajadottságú szövetkezetben a szakszerű munkának beértek a gyümöl- 
csei. (Ezt a MÉM is elismerte, s a gazdálkodás többéves kimagasló eredményéért a tsz-t 
termelési nagydíjban részesítette.) , Terített asztalt kell biztosítani a növénynek" — mond- 
ja az elnök. 1986-ban 416 kg hatóanyagot juttattak ki egy hektárra előzetes talajvizsgála- 
tok alapján. I 

- Tudtam már rég, hogy műtrágya nélkül nem fog menni a termelés. Így aztán 
örömmel vettem, amikor - a hatvanas évek elején -— bekapcsolódhattunk a műtrágya- 
kisérletekbe is. Mi mindig több mútrágyát adtunk, mint mások, de a többletet ez a talaj 
meghálálta. Kaptunk is műtrágyát, amennyit kértünk. Abban az időben a minisztérium 
bontotta le a keretet: kapott Fejér megye egy mennyiséget és külön a Szabad Elet mint 
bázisgazdaság. Voltak, akik emiatt irigykedtek ránk. 

A nagyüzemi gazdálkodás kezdetekor az egyik legfőbb célkitűzés a terméseredmények 
növelésére irányult, az önköltség csökkentése háttérbe szorult. Ahogy azonban nőttek 
- főleg az utóbbi években - a központi elvonások, emelkedett a gépek, a felhasznált 
anyagok ára, úgy kapott egyre nagyobb hangsúlyt a költségek csökkentése. Az elnök 
kiemelten fontosnak tartja, hogy a Szabad Eletben egyetlen napig sem vendégeskedett 

.az anyagi bizonytalanság, ma sincs egyetlen veszteséges ágazata sem a szövetkezetnek. 
Pedig nyilt az agrárolló, s az esőt hozó felhők ezt a vidéket is rendre elkerülték... Am 
nem szabad megfeledkezni arról, hogy a mútrágyázás, az évtizedek során kialakított 
talajművelési rendszer, amely a talaj vizkészletének megőrzését célozta, valamint az 
intenzív fajták szakszerű megválasztása képes volt ellensúlyozni a természeti erők szük- 
markúságát. S a küzdelem -— ember és a természet között -— tovább folytatódik: 22 búza-, 
18 kukorica- és 10 napraforgófajta üzemi kísérleteit végzik jelenleg is, és optimizmusra 
jogosítanak a szórt vetésű búzatáblák terméseredményei. 

- Húsz-huszonöt éve az építkezés engedélyezése is gyorsabban ment - ragad ki egy 

példát Varjas Gyula -, akkor még kevésbé voltak bürokratikus kötöttségek. Egyre több 
lett az olyan hatóság, intézmény és innen kiinduló intézkedés, beavatkozás, amely nem 
viszi előbbre a termelést, sőt drágítja azt. A jelenlegi pénzszűke világában ezeket fékek- 
nek tartom. Ha például van egy-két emelőgép a gazdaságban, akkor ahhoz már emelő- 
gép-ügyintéző kell tanfolyami végzettséggel. Pénzbírságot rónak ki ránk, ha pár méterrel 
közelebb van a trágyaszarvas az autópályához, mint az előírt, ha zörög a kalapácsos 
daráló, ha a gépudvaron kifolyt olajat találnak... Ellenőrzés ellenőrzést követ, megbün- 
tetnek, fellebbezünk, bíróságra járunk. Panaszos leveleimet olykor válaszra sem méltat- 
ják. Jellemző, hogy például 60 oldalas szabályzatban foglaltatják össze velünk, hogy 
miként üzemeltessük gépeinket. Talán meg kellett volna hallgatni minket is, akik terme- 
lünk, hogy milyen előírásnak van értelme és melyiknek nincs. Egyszóval nagyon sok 
dolog nehezíti a gazdálkodást. 

Varjas Gyula nem re;tette véka alá a véleményét sohasem, így aztán olykor ütközésbe 
került a megyei és városi tanács, valamint a pártbizottság néhány vezetőjével is. A hetve- 
nes évek közepén ellenezte — noha már határozat volt rá — , hogy három fehérvári tsz 
közösen 20 ezres sertéstelepet építsen. Másfél év kellett ahhoz — háromhetenként ülésez- 
getéssel —, hogy az elképzelést végül is levegyék a napirendről. Kapott pártfegyelmit is 
-— igaz, ennek már 15 éve -, mert a területi szövetség elnöki tisztére javasolt személy 
jelölésével, mivel kevés szövetkezeti tapasztalata volt, nem értett egyet, s helyette mást 
javasolt. Varjas Gyula a maga igaz módján értelmezte a demokráciát, a szólásszabadsá- 
got, s Szabó István, a TOT elnöke is kiállt mellette a szóban forgó ügy kapcsán, és 
gratulált neki: , Hallom, a szövetkezeti demokrácia nálatok a helyén van". Talán csak 
egy dologban kellett megalkudnia: a parasztok által közösbe vitt 460 hektárnyi kiváló 
termőföld kisajátítását nem tudta megakadályozni az ún. préri-iparosítás idején. . . 

- Az utóbbi időben a megyében, a megyei vezetésben is jelentős és pozitív irányú 
változások mentek végbe - utal a közelmúltra az elnök -, az utópisztikusnak tűnő 
dolgokat nem erőlteti senki. És jobb lett a tájékoztatás is. Őszintén kell velünk beszélni, 
mi megértjük azt, ha probléma van. Úgy tudok én is azonosulni valamivel, és meggyőzni 
másokat, ha ismerem a gondokat, a bajok forrását. Csak közös erőfeszítéssel léphetünk 
előbbre. . . 

Alighanem eredményes gazdálkodásuknak ez a közös erőfeszítés a legfőbb titka. 
A 260 milliós árbevételű és 23 millió nyereséget produkáló tsz-t közel ötszáz ember — 
közöttük 232 fő dolgozó tag és 59 alkalmazott — vallja ma magáénak. Méltán, mert 
nemcsak tisztes munkát, hanem tisztes megélhetést is találnak a Szabad Eletben: az egy 
főre jutó jövedelem 1986-ban 106 ezer forint volt. A tsz tiszta vagyona pedig elérte a 
negyedmilliárd forint értéket. Az elmúlt három évtizedben az elnök vállalta magára a 
közös út legnehezebb terheit, a tagság pedig sorsát bízta rá, s nem csalódott. 

Varjas Gyula elé - úgy érzem - nem állíthatott volna az élet olyan feladatot, amellyel 
ne birkózott volna meg sikeresen. Győzelmeinek titka roppant egyszerű: a paraszti 
hagyomány mindmáig legnagyobb értékét őrizte meg magában és környezetében; az 
aprólékos gondossággal, szorgalommal, összefogással végzett munka becsületét. Mara- 
dandót alkotott, mert a legszilárdabb építőanyagból, a dolgos hétköznapok tégláiból 
építkezett. 

Átalakítás és nyíltság 


Két orosz szót — peresztrojka és glasznoszty, azaz átalakítás és nyíltság — már hónapok 
óta a legtermészetesebb módon használnak a tömegkommunikációs eszközök világszer- 
te. Többnyire lefordításukra sincs szükség, újságolvasók, politika iránt érdeklődök 
tudják, hogy e kifejezések a Szovjetunióban megindult mélyreható változásokat jelölik , 
de használatuk egyben érzékelteti azt is, milyen nagy figyelemmel kísérik a világon ec 
folyamatokat. Átalakítás és nyíltság — e fogalmak a történések lényegét fejezik ki tömö- 
ren. 

Az előbbi, vagyis az átalakítás az SZKP-nak a társadalom, a gazdaság, a politikai 
intézményrendszer és a szellemi élet átfogó, gyökeres megújítását szolgáló koncepciója, 
amelynek elméletét és a politikai gyakorlat követelményeihez szabott feladatait szovjet 
testvérpártunk Központi Bizottsága 1987. januári ülésén fogalmazta meg. Az utóbbi, 
vagyis a nyíltság pedig e koncepció megvalósításának előfeltétele, valójában egy újfajta 
közélet, közvélemény kialakítása. 

Az utóbbi két esztendő szovjet politikai életének elemzéséből kitűnik, hogy e két, mély 
tartalmat hordozó kifejezés már korábban fellelhető a párt legfelső vezetőinek megnyi- 
latkozásaiban. Nem változtat a tényen, hogy az SZKP 1985. áprilisi Központi Bizottsági 
ülésén felvázolt munkaprogramban a hangsúly a gyorsításon volt. Ezt a stratégiai célt 
erősítette meg 1986 februárjában az SZKP XXVII. kongresszusa. A gyorsítás stratégiája 
válasz volt a társadalmi-gazdasági fejlődésnek a korábbi évtizedben bekövetkezett lelas- 
sulására, a pangásra. Nem légüres térben fogalmazódott meg e stratégia. A negatív 
tendenciák felismerése, a megállításukhoz és felszámolásukhoz szükséges irányvonal 
körvonalazása szorosan kötődik az 1982. novemberi plénumhoz, Jurij Andropov nevé- 
hez. Az új stratégiát az 1985. áprilisi KB-ülésen hirdették meg, majd a pártkongresszuson 
megerősítették. 

A kiindulópont ez volt: az ország gazdasági erejének növelése, a nagyszabású szociális 
programok megvalósítása, a megfelelő védelmi képesség biztosítása és annak elérése, 
hogy a Szovjetunió elfoglalja helyét a műszaki-tudományos haladás hajóján, a fejlődés 
felgyorsítását kívánja meg. Már ezzel együtt megfogalmazódtak az átalakítás koncepció- 
jának egyes elemei (a gazdaság reformja, a tömegek érdekeltségének megteremtése, aktív 
részvételük a folyamatokban), de a koncepció egészében az 1987. januári plénumon 
rajzolódott ki. Ezt éppen a gyakorlatban szerzett tapasztalatok tették lehetővé, söt 
szükségessé. 

Mihail Gorbacsov a januári plénumon utalt arra, hogy a megindult folvamat a vártnál 
nehezebben haladt előre, s ez a tény a kongresszusinál is mélyebb elemzést követel. 
E mélyebb elemzés kimutatta, hogy a gondok a társadalmi és gazdasági fejlesztést fékező 
mechanizmusra vezethetők vissza. E fékező mechanizmus elemeiként a szocialista de- 
mokrácia intézményrendszerének funkcionálásában jelentkező súlyos zavarokat; az el- 
avult és a realitásoknak meg nem felelő politikai, elméleti tételekhez való ragaszkodast: 

a dogmatikus megközelítések dominálását; az irányítás konzervatív mechanizmusát 
jelölték meg. , A fő ok — hangzott el a januári plénumon - az volt, hogy az SZKP KB, 
az ország vezetése, mindenekelőtt szubjektív okoknál fogva, nem volt képes idejében és 
a maga teljességében felmérni a változások szükségességét, a társadalmi válságjelenségek 
felhalmozódásának veszélyességét, nem tudott pontos irányvonalat kidolgozni ezek 
leküzdésére, a szocialista társadalmi rendszerben rejlő lehetőségek teljesebb kihasználá- 
sára. A politikai és a gyakorlati tevékenység kidolgozása során felülkerekedett a konzer- 
vatív hangulat, a tehetetlenség, a törekvés a sémákba be nem szorítható jelenségek 
figyelmen kívül hagyására, az elfordulás a megoldásra érett társadalmi és gazdasági 
kérdésektől." 

A tapasztalatok s elemzésük mind határozottabban tudatosították, hogy a gyorsítás 
sikeréhez nemcsak a gazdasági szféra, hanem az egész társadalom mély átalakítására van 
szükség. A fékezés mechanizmusát a gyorsítás megbízható és hatékony mechanizmusával 
kell felváltani. Így fogalmazódott meg az átalakítás koncepciója, amely kulcselemként 
magában foglalja a szocialista demokrácia sokoldalú, mélyreható fejlődését; az intenzív 
tényezők szerepének növelését a gazdaságban; a szociális szféra kiemelt jelentőségét; a 
társadalmi igazságosság elveinek és normáinak érvényesítését. Az átalakítás végső célja 
— foglalt állást a januári plénum - a társadalom életének teljes megújítása, a társadalmi 
szervezettség legmodernebb formáinak létrehozása a szocializmusban, a társadalmi rend- 
szer humanista jellegének lehető legteljesebb feltárása. 

Az átalakítás lényegeként, motorjaként az SZKP a szocialista demokrácia fejlesztését 
jelölte meg. A szocialista demokrácia kiterjesztését, elmélyítését szolgálja a társadalmi, 
politikai intézményrendszer fejlesztése. Erdemes utalni az új törvénytervezetekre, elsősor- 
ban az országos vitára bocsátott, az állami vállalatok önállóságát és felelősségét növelő 
tervezetre, vagy például arra, hogy a Komszomol áprilisi kongresszusán elfogadott új 
szervezeti szabályzat a szovjet ifjúsági szövetséget nem egyszerűen társadalmi szervezet- 
ként, hanem politikaiként jellemzi, politikai funkciókkal felruházva. Készül az új válasz- 
tási törvény is, de egyes elemeinek kipróbálása már meg is kezdődött a gyakorlatban — 
így a különböző vezető tisztségek többjelöltes választások révén való betöltése. A jelöltek 
megmérettetésére külön alkalmat adnak a júniusi helyi tanácsválasztások. Ugyancsak 
fontos elem a szocialista törvényesség, a jogrend erősítése. Olyan törvényt készítenek elő, 
amely lehetővé teszi a hivatali beosztásukkal visszaélök elleni állampolgári panasztevést, 
illetve — ez a tapasztalatok alapján nagyon fontos - vita indult arról, hogyan lehet 
szigorúan biztosítani a bíróságok függetlenségét, a védőügyvédek jogainak szavatolását. 

A szocialista demokrácia fejlesztésében meghatározó a párt belső demokráciája, ami 
különösen nagy hangsúlyt kapott az 1987. januári plénumon. A választott testületek 
elsőbbsége a végrehajtó apparátussal szemben, a titkos, többjelöltes választások beveze- 
tése, a kádermunka demokratizmusa alapvető követelménynek számít. Az SZKP a 
szocialista demokrácia fejlesztésében nem egyszerűen csak az átalakulás hajtóerejét látja, 
hanem egyben a legfontosabb garanciát a múltbeli hibák ismétlődésével szemben. 

Az átalakítás koncepciója kapcsán még két kérdésre érdemes kitérni. Vajon az SZKP 
vezetése miért nem a reform kifejezést használja a változások jelölésére, illetve miért 
beszél a változások forradalmi jellegéről? Folyamatként és nem egyszerű tettként fogva 
fel a forradalmat, Georgij Szmirnov a Marxizmus-Leninizmus Intézet igazgatója, a 
Pravda 1987. március 13-i számában megjelent cikkében úgy fogalmazott, hogy a válto- 
zások , lényegének mélységét, a tervek bolsevik bátorságát, humanista társadalmi jellegét 
tekintve a most folyó munka közvetlenül folytatja azokat a nagy tetteket, amelyeket 
lenini pártunk 1917 októberében kezdett el". 

E forradalmi jellegű átalakításnak meghatározó előfeltétele, eszköze a nyiltság vagy 
a nyilvánosság. Sokkal több ez, mint pusztán a tömegtájékoztatás munkájának javítása, 
noha kétségtelen, hogy a változások e területen nélkülözhetetlen ösztönzői a gondolko- 
dás átalakításának, amelyet a legnehezebb feladatnak tartanak. A glasznoszty egyaránt 

kifejezi a reális helyzettel való szembenézést, bonyolult és éles problémák nyílt megvitatá- 
sát, a demokratikus vitákat az ideológiai munkában, az alkotói szabadság erősítését a 
szellemi, kulturális életben, a politikai kultúra formálását. 

, A nyilvánosság nem egyszerűen a bajok nyílt bírálatának lehetősége, hanem a tájéko- 
zottság, a kulturáltság, az ismeretek kiszélesítése, elmélyítése is" — állapította meg az 
SZKP elméleti folyóirata, a Kommunyiszt 1987. márciusi számának vezércikke. Az elmúlt 
két esztendő gyakorlata erősítette meg, hogy csak ily módon lehetséges a helyes politikai 
döntések megértetése s a tömegek aktív mozgósítása, a változásokban való érdekeltségük 
megteremtése. Sőt továbbmenve — Mihail Gorbacsov egyértelműen beszélt erről az 1987. 
januári plénumon elhangzott zárszavában — a nyíltság, a kritika és az önkritika, az 
ellenőrzés a tömegek részéről, az SZKP-nak mint kormányzó pártnak igen fontos, 
működésének valós és megbízható normája is. Ennek nem egyszerűen csak erkölcsi vagy 
politikai normának kell lennie, hanem — az elképzelések jelzik — olyan jogi normának is, 
amelyet megfelelő törvények biztosítanak. A már korábban említetteken kívül ezt szol- 
gálná például az előkészületben lévő sajtótörvény, amely jogi eszközökkel segítené a 
, tiltott területek", tabuk felszámolását, az újságírók védelmét, de egyben növelné felelős- 
ségüket is. 

Ezeket az elhatározásokat, változásokat fejezi ki tömören a két szó, a peresztrojka és 
a glasznoszty — a változásokat, amelyek a szocializmus legmélyebb lényegének, a társa- 
dalmi haladás szükségleteinek felelnek meg. 


Zalai István 


Czinder Antal: Látvány 


Táplálkozás, egészség, betegség 
A táplálkozás mint kockázati tényező 


Kétségtelen társadalmi összefüggéseit is 
feltételezve, a táplálkozással mint biológiai 
jelenségek sorozatával kívánok foglalkoz- 
ni, amely orvosi élettani oldalról közelíthe- 
tő meg, és a táplálék emésztésének, felszí- 
vódásának, hasznosulásának, alkotórészei 
metabolizmusának folyamatait jelenti. 
Táplálkozáson azonban nemcsak szerve- 
zetünk felépítéséhez és zavartalan , műkö- 
déséhez" szükséges anyagok bevitelét ért- 
jük, hanem egyben örömszerzési forrást is: 
az étkezések módja, formája, az étkezési 
szokások az emberiség kultúrájának ré- 
szei. Ily módon az élelmezésnek és a táplál- 
kozásnak szociológiai, pszichológiai vo- 
natkozásai is vannak a nyilvánvaló ökonó- 
miai összefüggések mellett. Táplálkozási 
problémáink mególdásán csak akkor mun- 
kálkodhatunk érdemben, ha az élelmezés 
megteremtette a megfelelő feltételeket, az 
élelmiszerek elegéndő mennyiségben és 
táplálkozásélettani kívánalmakat kielégítő 
minőségben, választékban állnak a lakos- 
ság rendelkezésére. 

A hazai élelmiszer-gazdaság fejlettsége 
kedvező helyzetet teremtett. Ily módon le- 
hetséges és indokolt azoknak a hibáknak 
a kijavítása, amelyek — az előnyösnek te- 
kinthető általános kép ellenére — a néptáp- 
lálkozás részletes analízise során felfedez- 
hetők és fokozatos felszámolásuk hozzájá- 
rul a lakosság egészségi állapotának javítá- 
sához, a betegségek megelőzéséhez. (Írá- 
sommal kapcsolódom dr. Ajkay Zoltán, 
dr. Bognár Ilona és dr. Kökény Mihály 
tanulmányához - Társadalmi Szemle, 
1986. 7. szám -, amelyben más-más össze- 
függésben érintik e problémát.) 


A hiányos táplálkozás 


A mennyiségileg vagy összetételében hiá- 
nyos táplálkozás ugyanúgy okozhat mű- 
ködési zavarokat, válthat ki betegséget az 
emberben, mint a túlságosan bőséges étke- 
zések. A két világháború közötti időben 
Magyarországon gyakori volt az alultáp- 
láltság - a hiánybetegség, így a beriberi, a 
pellagra, a skorbut -, elsősorban a falusi 
nincstelenek körében. A felszabadulás utá- 
ni években az ellátás rendeződésével foko- 
zatosan megszűntek a táplálkozási hiány- 
betegségek. Ez azonban nem zárja ki, hogy 
egyes alacsony jövedelmű családoknál, 
nyugdíjasoknál ma is bizonyos tápanyago- 
kat a szükséglet alsó határa közelében 
vagy nem kielégítő módon kap meg a szer- 
vezet. Gondokat okoz továbbá a táplálko- 
zási ismeretek hiánya, az egyoldalú, ki- 
egyensúlyozatlan táplálkozás a különböző 
, divatáramlatok" vagy torz tradíciók kö- 
vetkeztében. 

A fehérje és vele együtt a kielégítő meny- 
nyiségű energia hiánya a gyermekeknél a 
szellemi és a testi fejlődés lassulásához, 
elmaradásához vezet. Az ilyen gyermekek 
fogékonyabbak a fertőzéssel szemben. 
A szervezet védekezőképességének fontos 
elemét jelentő kórokozó mikroorganizmu- 
sokkal szembeni ellenanyagok maguk is 
fehérjék, természetes tehát, hogy az elégsé- 
gesnél kevesebb fehérje bevitelével képző- 
désük akadályozott. 

Hazánkban ma már a teljes vitamin- 
hiány tüneteivel nem találkozunk, a részle- 
ges hiány viszont meglehetősen gyakori. 
Négy megyében két évvel ezelőtt végzett 

laboratóriumi mérések szerint a tiamin 
(B,-vitamin) szintje a vérben a vizsgáltak 
ötödénél-harmadánál, az aszkorbinsavé 
(C-vitamin) harmadjánál-felénél (vagy en- 
nél is gyakrabban) a normális érték alatt 
van. A hiányt mutatók aránya a C-vitamin 
esetében az idősebbeknél magasabb: náluk 
a romló hasznosulás is erősíti a táplálkozá- 
si fogyatékosságokat. 

A tiamin mérsékelt hiányának tünete: a 
szellemi teljesítöképesség. a koncentrálás 
csökkenése, figyelmetlenség. emlékezetza- 
varok, ingerlékenység, nyugtalanság. le- 
hangoltság, álmatlanság. beilleszkedési 
képtelenség. A rossz anyagi körülmények 
között élő öregekneél a szellemi képességek 
csökkenése mögött inkabb kisebb. mint 
nagyobb mértékben a tiamin hiánya 15 áll- 
hat. Az alkoholisták tiaminfelhasználása 
jelentősen megnő. mert az alkohol lebon- 
tásához tiamin szükséges. 

Az aszkorbinsavval kapcsolatban lénye- 
ges megemlíteni, hogy a dohanyosoknak 
több C-vitaminra van szükségük. a do- 
hányzás gátolja a vitamin anyagcserejét. 


Életmód és táplálkozás 


Az utóbbi évtizedekben az emberek több- 
ségének életmódja gyökeresen megválto- 
zott. A munkahelyeken a töközódó gépest- 
tés következtében egyre kevesebb fizikai 
erőkifejtésre van szükseg. A mezőgazda- 
ságban megszúnt a kézi aratás, az a rendki- 
vül nehéz munka, amelynek encrgiafel- 
használását nem is lehetett a táplálkozás- 
sal az aratás napjaiban fedezni. A kistele- 
püléseken élő emberek sem kényszerülnek 
hosszú gyalogos utakra, a sűrű autóbusz- 
és vasúti hálózat megállói jól megközelit- 
hetök. Nagyon sok embernek van saját 
gépkocsija vagy motorkerék párja, amelyet 
ki ís használ a háztól házig utazáshoz. 
Mindez fejlődésünk eredménye. viszont 
sokan szabadidejükben sem mozognak 
eleget, inkább a televízió előtt ülnek, és 
közben eszegetnek, , csipegetnek" valami 
csemegét, isznak is hozzá néhány pohár 
sört, bort. Változott a települések infra- 
struktúrája: közel vannak a boltok, a vizet 


kevés helyen kell még ma is jókora távol- 
ságból vinni. 

Az ötvenes évek második felétől kezdő- 
dően s azóta is egyre fokozódó erősségű 
, járvány" terjed hazánkban is: az elhízás 
, epidémiája". Oka egyik oldalról a bősé- 
ges élelmiszer-ellátás (amelyre természete- 
sen szükség is van), a másik oldalról a 
tespedő életmód. Az elhízás oka az esetek 
95-99 százalékában a bevitel (bőséges ét- 
kezések) és a felhasználás (kevés testmoz- 
gás) egyensúlyának megbomlása. A túl- 
táplálás, a felesleges habzsolás a háború és 
az azt megelőző évek nélkülözéseinek ter- 
mészetes reakciójaként jelentkezett akkor, 
amikor erre már lehetőség nyílt. Ma már 
azonban a lakosság jelentős részének 
egészségét hátrányosan befolyásoló ténye- 
ző. Nagyszámú adaton nyugvó statiszti- 
kák szerint a halálozási arányszám a test- 
tömeg növekedésével arányosan emelke- 
dik: 20 százalék testtömegfelesleg - a 
rosszindulatú daganatok kivétel — 10-150 
százalékkal növeli a különböző betegségek 
miatti halálozást, 40 százalék többlet 
60 400 százalékkal vagy még ennél 15 erő- 
teljesebben. A rák miatti halálozás az 
utóbbi kategóriánál 5- 24 százalékkal válik 
gyakoribbá. Rövidül az élettartam is: 20 
szazalékos túlsúlynál 25 százalékkal! 

Magyarországon - egy 1984-1985-ben 
végzett, közel 900, 19 évesnél idősebb sze- 
mélvre kiterjedő mérés szerint — a 35 évnél 
fiatalabb férfiak 8-10 százaléka mérsékel- 
ten, 7-1] százaléka kifejezetten elhizott, a 
35 évesnél idősebbeknél ez az arány 20-23 
százalék, illetve 18-29 százalék. A 35 éves- 
nél fiatalabb nök 11-12 százaléka mérsé- 
kelten, 7-13 százaléka kifejezetten kövér, 
a 35 évesnél idősebbek 18-21 százaléka 
van az első, 20-54 százaléka (!) a második 
csoportban. 

Az elhízás sok betegségnél elősegítő 
vagy súlyosbító tényező, a kapcsolat azon- 
ban nem olyan szoros, egyértelmű, mint 
valamely kórokozó mikróba és az általa 
létrehozott kórkép között. Egyrészt a ha- 
tás áttételesebb, másrészt összetettebb, hi- 
szen más fontos faktorok is szerepet kap- 
nak. A táplálkozás viszont mindenképpen 
kiemelkedően jelentős - részben az elhízás 
következményeinek közvetítésével, rész- 

ben közvetlenül - azoknak a megbetegedé- 
seknek a létrejöttében, amelyek a halálokok 
stauszukajában a vezető helyeken állnak. 


A táplálkozás és a vezető 
halálokok kapcsolata 


A szív- és az érrendszeri betegségek kiala- 
kulását rendkivül sok körülmény befolyá- 
solhatja: vannak kutatók, akik 280 ténye- 
zót sorolnak fel, vannak, akik ennél keve- 
sebbet. A táplalkozás fontosságára utal az 
a tény, hogy az Egyesült Allamokban 1963 
és 1975 között a zsiradékok fogyasztása 57 
százalékkal, a vajé 32 százalékkal, a tojásé 
13 szazalékkal csökkent, a növényi zsira- 
dékoké 44 százalékkal nőtt, és egyidejüleg 
a szívbetegségek miatti halálozás 19-27 
százalékkal mérséklődött a 35 évesnél idő- 
sebbek körében. Lényeges tény: egyúttal 
dohányáruból 1s 22 százalékkal kevesebbet 
vásároltak a dohányzas elleni erőteljes 
kampánvok hatására. A Szovjetunióban 
190 es 1977 között az állati eredetű zsira- 
Gékok és a dohúnyfélék forgalma nött, a 
növenyi olajoké csökkent. Ugyanebben a 
periódusban jelentősen megemelkedett a 
koöszörűér betegségei miatti halalozás. Bel- 
giumban a táplálkozási szokások változá- 
sa. a vaj helyettesítese margarinnal a vár- 
ható élettartamot 2-4 evvel emelte meg. 

A vérben levő zsirszerű anyagok emel- 
kedett szintje és kedvezőtlen megoszlása 
fokozott kockázatot jelent a szív- és ér- 
rendszeri betegségek kialakulásában. Ez 
azonban megelőzhető a kevésbé zsíros táp- 
lalkozással, a növényi zsiradékok előny- 
ben részesítésével (és a megfelelő testmoz- 
gassal). Ugyanebben az irányban hat a 
tösttömeg normalizálása, az elhízás elkerü- 
lése 15. A magas vér-—zsir-szintet mutatók 
S0 százaléka kövér, másik oldalról nézve: 
a köverek egyharmadának határértéken 
telüli vér-zsír-szintje van. 

d magas vérnyomás ugvancsak össze- 
tüegésben van az elhízással: a hipertóniá- 
sok 50 százaléka kövér, illetve a kövérek 
70 százaléka szenved ebben a betegségben. 
A magas vérnyomás kapcsolatot mutat a 

ott sózassal IS. 

a taplálék kevés aszkorbinsavat tar- 


talmaz, akkor kétszer-háromszor gyako- 
ribb a magas vérnyomás és a vér—zsír-szint 
a középkorú férfiaknál. Kedvezőtlen hatá- 
sú a sok cukor is. A cukorbetegeket foko- 
zott mértékben veszélyeztetik a szív- és 
érrendszeri megbetegedések. A felnőtt kor- 
ban kialakuló cukorbaj az esetek túlnyo- 
mó részében elhízáshoz, túltáplálkozáshoz 
kapcsolódik. Rendszeres alkoholfogyasz- 
tás (naponta 10-20 g, más adatok szerint 
40 g tiszta alkoholnál több) ugyancsak 
hátrányos a vér-—zsírokra, és fokozza az 
agyvérzés előfordulási gyakoriságát. 

A rosszindulatú daganatok több vonat- 
kozásban is kapcsolatban vannak a táplál- 
kozással. A környezetben megjelenő ter- 
mészetes vagy antropogén eredetű rákkel- 
tő anyagok a táplálék útján is bejuthatnak 
az ember szervezetébe. Ez a veszély azon- 
ban megfelelő agrotechnikai eljárásokkal, 
élelmiszeripari technológiákkal, az élelmi- 
szerek termelése során alkalmazott anya- 
gok előzetes körültekintő egészségügyi 
vizsgálatával csökkenthető vagy megszün- 
tethető. 

A táplálék egyes anyagai védőhatásúak 
a rosszindulatú daganatokkal szemben. 
Igy a retinol (A-vitamin), még inkább en- 
nek előanyaga, a bétakarotin, amely csak 
növényi eredetű élelmiszerben található, a 
tokoferolok (E-vitamin), az aszkorbinsav, 
az egyes elemek közül a szelén, a magnézi- 
um. Ezzel szemben rákkeltőnek tekintik a 
titant, a nikkelt, a higanyt, az ólmot, a 
kobaltot, a krómot, a kadmiumot. Az éte- 
lek erős sózása a gyomorrák gyakoriságá- 
val mutat kapcsolatot. 

A rákos betegek általában kevesebb ros- 
tos élelmiszert, zöldségfélét fogyasztanak. 
A rostok védőhatása a vastagbél és a vég- 
bél rákjánál általánosan elfogadott. Való- 
színű azonban, hogy a zöldségfélék más 
rákellenes anyagokat is tartalmaznak. 
(Megjegyzem: e tekintetben különösen 
kárhoztathatók a - már említett — rossz 
magyar táplálkozási tradíciók. A rostos 
fekete, barna kenyeret megvetik, a körü- 
löttünk lévő bármely országban is elterje- 
dő változatos salátakészítés és -fogyasztás 
nem tudja , áttörni" határainkat, nem vált 
hétköznapi szokássá.) 

A tömény szeszes italok vád alá helyez- 


FÓRUM 85 


hetők a szájüreg, a nyelőcső, a garat és 
kisebb mértékben a máj rákjánál. A végbél 
rákja nagy mennyiségű sör fogyasztásához 
kapcsolódhat. 


A táplálkozási helyzet az 
élelmiszer-fogyasztási adatok 
alapján 


Az élelmiszer-fogyasztási statisztika 1970 
és 1985 között egyenletes növekedésről 
számol be a húst (egy főre évente átlago- 
san: 58-77 kg), a tejet (110-182 kg), a 
tojást (14-18 kg, illetve 252—-324 db), a 
zsiradékot illetően (28-34 kg). Csökkenés 
tapasztalható a lisztnél, a lisztből készült 
termékeknél (128-110 kg), a burgonyánál 
(75-54 kg), a főzelék- és gyümölcsféléknél 
(150-147 kg). Stagnál a fogyasztás a halnál 
(2-3 kg), a cukornál (34-40 kg), az egyéb 
növényi élelmiszereknél (4-5 kg)." 

Ugyanezen időszak alatt a fogyasztói 
árindex az élelmiszereknél emelkedett a 
legkifejezettebben (100-224), ezt szorosan 
követték a ruházati cikkek (2239), az 
egyéb iparcikkek (223,7) és az élvezeti cik- 
kek (215,4). A fogyasztás összvolumené- 
ben az élelmiszerek részesedése, folyó ára- 
kon számolva, 33,7 százalékról 27,8 száza- 
lékra mérséklődött. A fogyasztási adatok- 
ból kiindulva az egy lakosra jutó átlagos 
napi tápanyagbevitel: fehérjéből 105,3 g, 
ebből állati eredetű fehérje 59,2 g, zsír (az 
élelmiszerekben lévő rejtett zsírral együtt) 
139,6 g, szénhidrát 390,2 g. A felvett ener- 
gia 13,60 mJ (megajoule) volt, amelynek 
13,0 százaléka származott fehérjéből, 38,8 
százaléka zsírból, 48,1 százaléka szénhid- 
rátból. 

Az adatok értékelésénél előre kell bocsá- 
tani, hogy ezek, jellegükből adódóan, na- 
gyon durva táplálkozás-élettani megköze- 
lítést tesznek csak lehetővé. A számok az 
országban forgalomba hozott teljes élelmi- 
szer-mennyiségen alapulnak, és nyilvánva- 
lóan nem választhatják külön a milliós 
nagyságrendű idegenforgalmi fogyasztást. 


9 Az idézett hazai statisztikai adatok a KSH kiad- 
ványaiból származnak: WHáztartásstatisztika 1970., 
1975., 1980., 1983. (Bp. 1971., 1976., 1981., 1984.); 
A lakosság jövedelme és fogyasztása 1970-1985 (Bp. 
1986.) 


Emellett a teljes népességre vonatkozó át- 
lagot láthatjuk, a csecsemőtől az aggastyá- 
nig, holott az egyes korosztályok között 
lényeges fogyasztási különbségek vannak. 
Nem veheti figyelembe a számítás a külön- 
böző okok miatti veszteséget sem, tehát azt 
a mennyiséget, amelyet valójában nem fo- 
gyasztottak el. E korlátok ellenére a ten- 
denciák megítélésében nagyon értékesek 
ezek az adatok. 

Alapvetően kedvezőtlen a zsiradékok 
fogyasztásának és a zsírok bevitelének 
emelkedése. Jelenleg a 30 százalékos zsír- 
ból származó energiaarányt és a 100 g alat- 
ti zsírbevitelt tartják elfogadhatónak. Hát- 
rányos a főzelék- és gyümölcsfélék, a bur- 
gonya fogyasztásának csökkenése és az, 
hogy a hal fogyasztása nem növekszik, a 
cukoré pedig nem csökkent. A 100 g-ot 
meghaladó átlagos fehérjebevitel a hús, a 
tojás és részben a tej fogyasztásának növe- 
kedéséből adódik. Mindez együttesen 
nemcsak a szükségesnél több fehérjét, ha- 
nem az indokoltnál jelentősen több kolesz- 
terint is jelent. 

Mivel a fogyasztási cikkek közül az élel- 
miszerek ára emelkedett a legerőteljeseb- 
ben, és ezzel együtt a fogyasztási struktú- 
rában az élelmiszerek visszaszorultak, 
nyilvánvaló, hogy a kereslet az olcsóbb, a 
jelenlegi árképzési rendszer szerint táplál- 
kozás-élettani szempontból kevésbé érté- 
kes cikkek felé tolódott el. Ezt bizonyítja 
az is, hogy 1970-től - az előzőek szerint 
számítva — az energia felvétele alig válto- 
zott, de ebben a zsírok részesedése 5, 8 szá- 
zalékkal nőtt, a szénhidrátoké 6 százalék- 
kal csökkent, a fehérjéké gyakorlatilag 
azonos. Megismétlem: a mérséklődő ke- 
nyérfogyasztás mellett a magas kiőrlésű 


. lisztből készült, sok rostot tartalmazó ke- 


nyérféleségek aránya minimális. 
Konkrétabb adatokat szolgáltatnak a 
Központi Statisztikai Hivatal háztartás- 
statisztikai adatai. A megfigyelés mintegy 
8000 családra terjedt ki úgy, hogy a kivá- 
lasztott családok 1/4 részét évente cserél- 
ték. 1983-ban az ELAR (Egységes Lakos- 
sági Adatgyűjtési Rendszer) felépítésének 
megfelelően a nem arányos (városokban 
kevesebb, községekben több) mintát teljes 
egészében lecserélték, (és a következőkben 

csak minden második (páratlan) évben vé- 
geznek adatgyűjtést, viszont a családok 
számát 12 ezerre emelik. 

Fontos tény, hogy a háztartásokban fel- 
használt élelmiszer nem jelentéktelen része 
saját termelésű. Ennek aránya a paraszt- 
ságnál 36-39, a városban élő munkásoknál 
13, a községekben élőknél 32, a szellemi 
foglalkozásúaknál városokon 9, a közsé- 
gekben 30, az inaktív háztartásoknál átla- 
gosan 25 százalék. 1970 és 1983 között 
minden társadalmi kategóriánál csökkent 
a háztartásokban felhasznált zsiradék 
mennyisége, ugyanígy a tej és a tejtermék, 
a kenyér, a liszt, a száraztészta, a cukor, a 
burgonya (a szellemi foglalkozásúakat ki- 
véve), a zöldség- és gyümölcsfélék fogyasz- 
tása. Növekedett viszont a húsfélék meny- 
nyisége. Az élelmiszerekből számolt táp- 
anyagok mennyisége ad lehetőséget a táp- 
lálkozás-élettani értékelésre. 

Eszerint a parasztsághoz tartozóknál — 
a jelzett években — a fehérje bevitele na- 
ponta 96-110 g között ingadozott (mint- 
egy 45 százalékos állatifehérje-aránnyal), a 
zsír bevitele kissé csökkent, ám nőtt a nél- 
külözhetetlen zsírsavak mennyisége. Hiá- 
nyos a táplálkozás A-, B, -, B.-vitaminban, 
ásványi anyagokban (vas, kalcium, rész- 
ben kálium), rostban, bővelkedik viszont 
a nem kívánatos koleszterinben. 

A munkásosztályhoz tartozóknál a 
helyzet hasonló: a fehérjebevitel 87-100 g 
között változik, a zsíré ugyancsak csök- 
ken, a zsírsavarány kedvező irányú eltoló- 
dásával. A vitaminok határérték körüliek 
vagy alattiak, az ásványi anyagok közül a 
káliumdeficit kifejezettebb. Az élelmi rost 
bevitele 13 év alatt 25 g-ról 20 g-ra esett 
vissza, a minimálisan kívánatos 30 g-mal 
szemben. 

A szellemi foglalkozásúaknál az állati 
fehérje aránya több mint 50 százalék, a zsír 
bevitelének mérséklődése 15 százalék kö- 
rüli, az A-vitamin eléri vagy megközelíti a 
kívánatos szintet, a többi vitamin, az ásvá- 
nyi anyagok, az élelmi rostok sem elegen- 
dő mennyiségűek, a koleszterin e rétegnél 
is sok. 

Mindez azt jelenti, hogy egyes kedvező- 
nek tűnő tendenciák ellenére a megfigyelt 
populáció táplálkozásában számos olyan 


jelenség tapasztalható, amely kedvezőtlen 
és teret nyit a leggyakoribb megbetegedé- 
seknek. Sőt, azt sem szabad figyelmen kí- 
vül hagyni, hogy ugyanazon társadalmi 
kategórián belül a legmagasabb és a leg- 
alacsonyabb jövedelmű háztartásokban 
felhasznált élelmiszerek mennyisége között 
30-300 százalékos különbség van, és válto- 
zik az élelmiszerek struktúrája is. Azaz, a 
kisebb jövedelműeknél a kedvezőtlen ten- 
denciák erősödnek (hiányok, tápanyag- 
arányok eltolódása), de nem szűnnek meg 
a legmagasabb jövedelműeknél sem. 


A táplálkozási kockázat 
csökkentése 


A napjainkban rendelkezésre álló adatok 
és azok analízise kétségkívül alkalmat ad 
a táplálkozási kockázat főbb vonalainak 
jelzésére. Nyilvánvaló az is, hogy ennél 
sokkal mélyrehatóbb analízisre van szük- 
ség a tényleges helyzet pontos megítélésé- 
hez, a táplálkozás és a fő halálokokban 
vezető, valamint más, nagyobb számban 
megjelenő betegségek összefüggéseinek fel- 
derítéséhez. Végül is arról van szó, hogy 
meg kell tudni mondani: mi a táplálkozás 
szerepe a gyakori betegségek létrejöttében, 
a táplálkozáson belül melyek a domináns 
hatótényezők, és hogyan lehet ezeket befo- 
lyásolni. 

Annak a reprezentatív — a lakosság táp- 
lálkozását, tápláltsági állapotát, a táplál- 
kozás és az egyes betegségek összefüggéseit 
kutató -— vizsgálatnak az eredményei, kö- 
vetkeztetései, amelyet 1985-ben kezdtünk 
el hazánkban, két év múlva állnak majd 
rendelkezésünkre. Ezeket a megfigyelése- 
ket öt év múlva esetleg szűkebb, de kellően 
informatív terjedelemben megismétlik, tíz 
év után mindenképpen teljeskörűen felújít- 
ják és ilyen periodicitással rendszeressé te- 
szik. Ily módon minden ötéves tervidőszak 
programjának kidolgozásához konkrét, az 
összefüggéseket feltáró, a súlypontokat 
meghatározó és így a teendőket objektíven 
rangsoroló adatsor lesz az egészségügy és 
az élelmiszer-gazdaság irányítóinak kezé- 
ben. A táplálkozás csupán egy a lakosság 
egészségi állapotát befolyásoló behatások 

közül, mégis kiemelten fontos, hiszen az 
életműködésekhez, a szervezet fenntartá- 
sához szükséges anyagokat szolgáltatja. 

Feltétlenül szükséges a magyarországi 
táplálkozási szokásokat figyelembe vevő, 
mindenki számára érthető táplálkozási ja- 
vaslat kidolgozása. amely útmutatást ad az 
élelmiszerek kiválasztására, az étrend ösz- 
szeállítására, a táplálkozás helyességének 
hozzávetőleges egyéni megitélésére. Szá- 
mos országban létezik ilven összeállítás, 
amely nélkülözhetetlen alapot jelent a 
szakemberek számára a közös nyelvet 
használó táplálkozási felvilágosításhoz, 
propagandához és a teljes lakosság számá- 
ra a rendelkezésre alló élelmiszer-választé- 
kon belüli eligazodáshoz. Ez a munka az 
MTA Elelmiszer-tudományi Komplex Bi- 
zottsága táplálkozástudományi munkabi- 
zottságában megindult, és várhatóan né- 
hány hónapon belül befejeződik. A javas- 
lat tudományos hátterét az Országos Elel- 
mezés- és Táplálkozastudományi Intézet- 
ben kidolgozott új, korszerű energia- és 
tápanyagbeviteli normaértékek és az utóbbi 
években forgalomba került élelmiszerek 
összetételét ís tartalmazó táblázatok jelen- 
tik, amelyek kötetbe foglalva már kiadás 
előtt állnak. 

A táplálkozással kapcsolatos ismeretek 
terjesztésének, a helyes táplálkozási szoká- 
sok elsajátításának az óvodás kortól az 
emberi élet lehanyatló ágáig folyamatos 
egészet kell alkotnia. Ezen belül különösen 
fontos az orvosok, az egészségügyi, az élel- 
miszeripari, az élelmiszer-kereskedelmi, a 
vendéglátóipari, a közétkeztetési dolgozók 
képzésében és továbbképzésében a táplál- 
kozás megfelelően magas szintű oktatása. 
Az egyén élete és az egész társadalom 
szempontjából alapvető követelmény, 


hogy — például az iskolai ismeretszerzésen 
túl, a különböző indítékokra — mindenek- 
előtt a gyakorlatban alakuljanak ki azok a 
készségek és szokások, amelyek az emberi 
szervezet működését, az egészség megőrzé- 
sének módszereit, ezzel együtt a helyes táp- 
lálkozást is természetessé teszik az embe- 
rek számára. S ebben a gyakorlatban 
oroszlánrésze van a családnak, az iskolai 
és egyéb közétkeztetésnek, tehát a nőknek, 
az anyáknak, a szakembereknek. Az egész- 
ségnevelési tevékenységben nem szabad te- 
ret hagyni a hibás információk terjesztésé- 
nek. amelyek . megzavarják az érdeklődők 
gondolatait, csökkentik a meghatározott 
célokra irányuló munka hatékonyságát. 

A táplálkozás csak az élelmiszer-gazda- 
sági háttérrel együttesen értelmezhető. 
Ezért a szocioökonómiai helyzet, az árpo- 
litikai rendszer hatásainak ismerete nélkül 
nem lehet hasznosítható konkrét értékelést 
készíteni a táplálkozásról. Szükséges, hogy 
mindezen tényezők ismeretében olyan 
részletes egészségügyi-közgazdasági szám- 
vetések készüljenek a jövőben, amelyek 
gazdasági oldalról a költség-haszan vagy 
haszon-kár elemzése alapján mutatják be 
a gazdasági intézkedések egészségügyi kö- 
vetkezményeit általában és a társadalom 
egyes csoportjait alkotó embereknél. 

A cél a helyes, kiegyensúlyozott táplál- . 
kozás iránti igény felkeltése az egész lakos- 
ságnál. ennek az igénynek optimális kielé- 
gítése (amelyet hasznosan szolgálhat olyan 
— látszólag — egyszerű dolog is, mint a 
fogyasztó tájékoztatása az élelmiszer ösz- 
szetételéről a csomagoláson), új magatar- 
tási normák, ideálok (arányosan táplált, 
nem dohányzó, nem alkoholizáló férfi-: és 
nőideálok) kialakítására. 

Bíró György 

A magyar közgazdasági gondolat fejlődése (1954—1978)  " 


A szocialista gazdaság mechanizmusának kutatása 


Immár két évtizedes múltra tekinthet vissza az 
, új" gazdasagi mechanizmus, amely mind Kele- 
ten. mind Nyugaton komoly érdeklődést váltott 
ki, és nagyban megnövelte az egész magyar köz- 
gazdász-társadalom hazai presztízsét. E szellemi 
vállalkozás jelentősége indokolttá teszi, hogy az 
akkori írásokat újraolvassuk, sőt a legújabb 
közgazdásznemzedék egyáltalán képet nyerjen 
arról az időszakról, amely ma a közgazdasági 
gondolkodás ,aranykoraként" tűnik fel. Mert 
igaz. ami igaz: a hatvanas évek iránti nosztalgia, 
valamilyen ,nagy generáció" felemlegetése a 
közgazdászokat sem kerülte el. 

Az igazán nagy vállalkozás azonban ritkán 
generációs ügy. A Szamuely László szerkesztette 
könyvből vilagosan kiolvasható, hogy nem egy 
évjárat érdeme volt az 1968-as reform: abban 
fiatal és kevésbé fiatal , reformer" ugyanúgy 
részt vett, mint a tervutasításos rendszer több 
olyan régi híve, aki végül is elfogadta az újat. 
Továbbá nagyon tágan kellene értelmeznünk az 
évtizedet, ha a hatvanas évekhez kívánnánk köt- 
ni a reformot. Gazdaságelméletileg ugyanis a 
reform jelentős része készen allt 1957-ben. söt 
számos felismerést már az 1953-as Nagy Imre- 
féle kormányprogramban 15 megfogalmaztak. 

Valójában miről is szól ez a könyv? Címe 
szerint a magyar közgazdasági gondolkodás 
történetének egy fontos negyedszazadát mutatja 
be, az olvasó elé tárva azokat az egykori iráso- 
kat, amelyek a könyv szerkesztőjének értékelése 
szerint a legnagyobb hatást fejtették ki vagy a 
leginkább időtállónak bizonyultak. A kötet va- 
lójában a címében beigértnél kevesebbre vállal- 
kozik. Igazából a kisbetűs alcímet tekinthetjük 
mérvadónak: a gazdaságíirányitási reform gon- 
dolati előkészítésének irodalmából válogatott a 
szerkesztő. Ez természetesen egyfajta szükítést 
jelent. A magyar közgazdasági gondolkodás, 
annak az ortodoxiától a korszerűbb gazdasági 
felfogás és gyakorlat irányába mutató mozgása 
nem merült ki a mechanizmuskutatásokban; 


sok más vonulata is volt. Megismertetésükkel a 
kötet adós marad, s így értékes nevek és irányza- 
tok meg sem jelennek benne. Mégsem lenne 
igazságos úgy fogalmazni, hogy a kötetben 

: , csak" a reform irodalmáról van szó, hiszen az 

" a korszak magyar közgazdasági gondolkodásá- 
nak, szakpublicisztikájának nem akármilyen, 
hanem reprezentáns iránya, fő vonulata. 
A könyv alapos áttanulmányozása meg is győzi 
az olvasót, hogy a kötetbe válogatott írások 
döntő hányada jól reprezentálja ezt a meghatá- 
rozó vonulatot a hazai közgazdasági gondolko- 
dás szellemi fejlődésében. 


v 


A kötet Balázsy Sándor és Péter György 1954-es 
írásaival és az azok nyomán kibontakozó vitá- 
val kezdődik. A vita jóval többet adott, mint 
csupán a tervutasításos rendszer gyakorlati kri- 
tikájat. Péter György például a kelet-európai 
gazdaságok olyan alapdilemmáját is megfogal- 
mazza, hogy mi jobb: a vevők vagy az eladók 
konkurenciája. Válasza megelőlegezi a hiány- 
gazdaság Kornai által később megalkotott elmé- 
leti általánosításának egyik fő tételét: ha a ter- 
melők kedvében kell járnunk, ha azok kegyeiért 
kell versengenünk, akár korrupció árán is, az a 
gazdaság egészét tekintve a legdrágább mód- 
szer. 

Igen érdekes a következő időszak gondolat- 
nézeteinek bemutatása is, mely 1956 és az ahhoz 
vezető út vizsgálatával új alternatív megoldáso- 
kat vázol fel. Az egyik gondolati irány -— lásd 
Balázsy 1956. évi cikkét — az akkor még létező 
munkástanácsok tényéből kiindulva a munkás- 
önigazgatásban és az önigazgató vállalat gazda- 
sági önállóságában látja az új gazdasági mo- 
dellt, melyben az állam alapvetően bankszerű 
eszközökkel, , a forintokon át történő ellenőr- 
zés" útján szabályozná a gazdaságot. 

A másik - s a hivatalos politika rangjára való 

felemelkedésnek bizonyos esélyeit felmutató — 
útkereső variáns a Közgazdasági Bizottság 1957 
első felében folytatott munkája. A recenzens 
bevallja, hogy neki az egész könyvben a bizott- 
sági viták jegyzőkönyveinek itt közzétett részle- 
tei tetszettek legjobban (tudva tudván, hogy a 
ntetszik" nem szaktudományos minősítő kate- 
gória). Ritka izgalmas olvasmány az olyan dis- 
puta, melyben Varga István, Csikós-Nagy Béla, 
Antos István, Bognár József, Péter György és 
számos más vezető közgazdász fejti ki vélemé- 
nyét, érvel , éles helyzetben" — vagy legalábbis 
egy ilyen helyzet lehetőségének tudatában. Ke- 
reshetnénk a párhuzamot mai vitáinkkal — de 
hiszen ma ritka a szakmai vita: leginkább egy- 
más mellett siklanak el a nézetek. Azt is meg kell 
mondanom, nem hittem volna, hogy az 
1966—-1968-as reform szakmai koncepciója már 
ilyen mértékben készen állt 1957-ben. Tetszé- 
semnek további objektiv alapja az, hogy a bi- 
zottság munkáját rögzítő jegyzőkönyvekből el- 
ső ízben jelennek meg nyomtatásban részletek, 
vagyis igazi szakmai csemegével szolgalt Sza- 
muely László. 

A szerkesztő a következő időszak terméséből 
is választott eddig még nem publikált írást: két 
részletet Liska Tibor Ökonosztát című munkájá- 
ból, amelyet annak idején némi konspirációval 
lehetett csak megszerezni. Személyes benyomá- 
som: e könyv részeként, , állami papírra" nyom- 
va, az egykor meghökkentőnek szánt és annak 
is számító sorok sokkal szelidebbnek hatnak, 
mint ronggyá olvasott stencilmásolatban. Akik 
akkor fantasztának minősítették, aligha tudnák 
elvitatni Liska kritikai megjegyzéseinek máig 
érvényes találatait. Bár talán éppen ez tanúsko- 
dik Liska tényleges hatásáról: olyan sikeresen 
döntögetett bálványokat (igy az egy központú 
tervutasítás optimalitásának tételét), hogy ma 
már igazából talán nem is tudjuk felbecsülni 
akkori gondolati bátorságát. Egyúttal oda a 
, Szamizdat" varázsa. En legalábbis - immár 
alaposan végigolvasva az írásokat — bizonyosan 
nem válok Liska-hívővé a hajdani (és a mai) 
, hivatalos reformerek" ellenében. Sőt a mecha- 
nizmusirányzatnak mind az akkori kánonját, 
mind Liska-féle eretnekségét némileg el kell ma- 
rasztalnom abban, hogy a gazdasági mechaniz- 
mus (azaz népünk igényeivel, fejlettségi szintjé- 
vel és geopolitikai adottságaival adekvát gazda- 
sági modell) kérdéseit nagyrészt leszükítette az 
állam és a vállalat (Liskánál: vállalkozás) közöt- 
ti viszonyra. Az Ökonosztát szerint a kialakítan- 
dó gazdasági rendnek csupán három szereplője 
van: a politikai hatalom, a bankrendszer és a 
gazdasági vállalkozó: , E három szereplő gazda- 
sági funkcióinak meghatározása és föleg egy- 


mástól való elhatárolása a mechanizmusreform 
központi kérdése." 

Ha már a kéziratos munkákról esett szó. érde- 
mes felhívni a figyelmet Hont János, Erdei Fe- 
renc és Bognár József írásaira, melyeket 
1964-1965-ben az MSZMP KB Allamgazdasági 
Bizottságának felkérésére írtak. Hont János a 
mezőgazdaság tervezési rendszeréről, Erdei Fe- 
renc a szocialista gazdaság szervezeti korszerű- 
sítésének szükségességéről, Bognár József az 
irányítási rendszer és a gazdaságpolitika! trany- 
vétel összefüggéseiről irt. Kriukai elemzésük ol- 
vasásakor elkerülhetetlenül az ötlik fel: ezt sem 
sikerült megoldani, ez 15 időszerű; nahát, ezt 
már akkor 15 ilyen tisztán latták?! 

Ezzel eljutottunk az 1968-as reform közvetlen 
szakmai előkészítésének szakaszához. Nvers 
Rezső Gazdaságiránvítási rendszerünk problémái 
című cikke, majd az MSZMP KB 1966. május 
25—27-i ülésén elmondott beszéde, Csikós- Nagy 
Bélának a forint konvertibilitásáról és a világ- 
gazdaságba való monetáris illeszkedésről, Wl- 
csek Jenőnek a nyereség gazdaságszervező sze- 
repéről, Hegedús Andrásnak az érdekek és a 
döntési optimalitás összefüggéséről szóló írása 
vagy Sik Gvörgy és a Szabó Kálmán, Mandel 
Miklós szerzőpáros beruházáspolitikai cikke 
időben és gondolatilag közel áll hozzánk. Az 
irások méltatására és elemzésére itt nincs hely, 
s a recenzens alighanem akkor jár el a legből- 
csebben, ha abban a tudatban, hogy sikerült 
felkelteni az olvasót érdeklődést a könyv iránt, 
nyomatékosan az olvasó figvelmeébe ajanlja a 
művet mint a gazdaságirányítás iránt érdeklő- 
dök számara legalabbis ajánlott olvasmányt. 


v 


A későbbi időszakot szintén izgalmas és - sajnos 
— aktualis tanulságokban sem szűkölködő irá- 
sok képviselik. Jánossy Ferenc Gazdaságunk mai 
ellentmondásainak eredete és felszámolásuk útja 
című írását vagy Kopátsy Sándornak a részvény- 
társaságokra, részvényptacra vonatkozó elgon- 
dolásait, Nagy Tamásnak a tökcáramlással fog- 
lalkozó cikkét ma is sokan idézik, csakúgy. mint 
a későbbi termésből Tardos Márton vagy Beuer 
Tamás cikkeit. 

A szerkesztő munkája külön méltatást kivan. 
Szamuely Lászlót dicséri továbbá a tartalmas 
bevezető tanulmány, amely az irások születese- 
nek körülményeit ismerteti, a munkákat rövi- 
den értékeli. megindokolva a kötetbe való bevá- 
logatásukat. 

A válogatáshoz azonban néhany megregyzés 
kívánkozik. A fentebb idezett irások közül ki- 
emelném Hegedüs András és Sik György cikkett, 


90 KÖNYVEKRŐL 


mivel szerkesztési kérdéseket vetnek fel. Az első 
esetben azt, hogy megfelelő-e a szűken vett köz- 
gazdaságon kívüli területek reprezentálása. 
A reform erős társadalmi beágyazottságú ügy, 
amelynek szociológiai, politológiai, szervezetel- 
méleti és még számos más diszciplína által vizs- 


gálható vetülete van. Ha viszont a könyv nem " 


kizárólag a magyar közgazdasági gondolkodás 
alakulásáról ad áttekintést, hanem a gazdasági 
mechanizmus kutatásának történetét kíséri nyo- 
mon, akkor az átfogott negyedszázadnak nem- 
csak a közgazdaságtanából, hanem a társtudo- 
mányokból is bővebben meríteni kellett volna. 
Félreértés ne essék, Hegedüs András mindkét 
közölt cikke érdekes, és annak idején nyilván 
befolyásolta a szakmai gondolkodást, de más 
társadalomtudósok is alkottak újraolvasásra 
méltót. 

Sik György 1966-os cikke azért érdemel kü- 
lön említést, mert ez az egyetlen írás a könyv- 
ben, amely — a szerkesztő szavaival — , a végül 
is elfogadott (mechanizmus-) koncepcióval vitá- 
zik". Itt némi ellenérzésem támadt. Ha a váloga- 
tás a reformgondolkodás , fő sodrát" mutatja 
be, akkor mire jó egyetlen olyan írást kiemelni, 
amely más felfogást követ?! Egyébként a szóban 
forgó cikk által tartalmazott implicit vita sem 
tanulságok nélküli. A cikkíró valóban túlzott 
reményeket fűzött a központi tervezés módszer- 
tani fejlődéséhez, de történetesen van az írásban 
jogos kritikai elem is az akkori reformkoncepci- 
óval szemben. Helytelen volna —- írta -, ha a 
vállalatok fejlődését, beruházásait a múlt és je- 
len gazdaságossága (az összegyűjtött fejlesztési 
alap) határozná meg: a fejlesztést a népgazda- 
ságban a reálisan várható jövöbeli hozamoknak 
kell megszabniuk. Sik felvetésére akkor érdem- 
ben nem érkezett válasz. Csak emlékeztetek, 
hogy az eszközáramlás és a hosszú távú tökeér- 
dekeltség formáit kereső mai elgondolások két 
évtized után pontosan a rövid távú nyereségér- 
dekeltség káros következményeit igyekeznek 
korrigálni. Visszatérve a szerkesztésre: az össze- 
állítás túlságosan egységesnek és egyenesvona- 
lúnak mutatja az átfogott 25 év közgondolkodá- 
sát, publicisztikáját, holott jól tudjuk, eltérő 
gondolatok és viták mindvégig voltak, ha ezek 
nem is mindig öltötték szabályos és nyilt vitak 
formáját. 

Végül nem lehet megkerülni a kérdést, amit 
valószínűleg minden olvasó feltesz: mi a tanul- 
ság ebből a 600 oldalból? Mert bizonyosan nem 
nosztalgiából veszik Szamuely László munká- 
ját, márpedig a könyv gyorsan fogy. En leg- 
alábbis azzal a várakozással vásároltam meg, 
hogy tisztábban látok majd mai félsikereink (fél- 
kudarcaink) kérdésében. 


Nos, az én olvasatomban az a negyedszázad 
azt mondja: közgazdaságtanunk akkor ért el 
igazi eredményeket, amikor egyszerre tett eleget 
két követelménynek: a világ más részein folyó 
fejleményeket nem másolta, ám gondosan ele- 
mezte (érdemes megfigyelni, hogy például a Var- 
ga István-féle bizottság vitáin milyen gyakran 
érveltek a nemzetközi tapasztalatokkal); az el- 
méleti konstrukciókat a valóságos viszonyokkal 
szembesítette és a megoldásokat, intézményeket 
a magyar társadalom és gazdaság legfőbb sze- 


. replőinek konkrét igényeihez igazitotta. Nem- 


zetközileg éppen azokat a megoldásokat értéke- 
lik, amelyeket sajátosan magyarnak tekintünk, 
mint például a nagyüzemi mezőgazdaság és a 
családi gazdálkodás szimbioózisát. 

Ez a példa egyben figyelmeztet az áttekintett 
irodalom gyengébb pontjaira is. A mechaniz- 
mussal foglalkozó legtöbb írás túlságosan is vál- 
lalat- (s azon belül iparvállalat-) centrikus. Ön- 
kéntelenül adódik a megjegyzés: ehhez képest a 
gyakorlatban távolról sem dicsekedhetünk az 
állami vállalat, vállalkozás, vállalatvezetés haté- 
kony struktúráinak kialakításával. Talán külö- 
nösnek hangozhat a vállalatközpontúság elma- 
rasztaló említése, hiszen a mechanizmuspárti 
közgazdász mintegy , hivatalból" vállalatpárti. 
Mégis azt gondolom, hogy az itt szereplő iroda- 
lom tanusága szerint 15 a szükségesnel kevesebb 
szellemi erőfeszítés irányult az állam kivánatos 
szerepkörének és működési módjának tisztázá- 
sára, valamint az egvénre, úgy 15 mint termelőre 
és mint fogvasztóra. 

Az állam mai gazdasági szerepét, súlyát is- 
merve nem engedhetjük meg, hogy az államszer- 
vezet működéséről ne legyenek korszerű elgon- 
dolásaink. Az egyén, főleg fogyasztói mivoltá- 
ban, el-eltűnik gazdaságelméletünkből, mint 
ahogy mai társadalmi viszonyainkban is általá- 
ban a termelő dominál a fogyasztóval, a szerve- 
zet az egyénnel szemben. Am igazán sikeres csak 
az a gazdasági rend lehet, amelyben az egyéne- 
ket ésszerű és áttekinthető viszonyok kötik egy- 
máshoz és az intézményekhez. 

Ha pedig a vállalati működés belső és makro- 
szintű környezetéről nincs igazán valós és kor- 
szerű gazdaságképünk, és sem a bonyolult moti- 
vációt követő egyént, sem az alapvetően nem 
gazdasági természetű allamot nem tudjuk szer- 
vesen beépíteni a , mechanizmusba", akkor az 
elégtelen hatásfokkal fog működni. A múlt kri- 
tikájánál azonban fontosabbak a jelen feladatai, 
s azok ma sem kisebbek, mint két évtizede. 


( Közgazdasági és Jogi Könyvkiadó, 1986.) 
Bod Péter Ákos 

Antalffy György: 


Machiavelli és az állam tudománya 


Állam- és jogelméleti reflexiók 


Az európai gondolkodás történetében Ma- 
chiavelli azon kevesek közé tartozik, akit 
a halála óta eltelt ötödfélszáz év során 
nemcsak töretlen, hanem igen szenvedé- 
lyes érdeklődés kísért; napjainkban is vi- 
lágszerte hamar elkelnek műveinek újabb 
és újabb kiadásai, és a róla szóló tanulmá- 
nyok. A Machiavellivel foglalkozó iroda- 
lom szinte áttekinthetetlen (rendszeresen 
jelennek meg olyan szemlék, melyek meg- 
kísérlik legalább összefoglalni a megelőző 
évek legfontosabb, legeredetibb publiká- 
cióit), ezért csak magas színvonalú, új 
mondandójú művek számíthatnak sikerre 
— és a jelek szerint sokan érzik úgy, hogy 
megütik e mércét, újat vagy jobbat tudnak 
mondani. 

Mi áll e lankadatlan, világméretű érdek- 
lődés mögött? Mivel szólítja meg mai olva- 
sóit a firenzei titkár? Még a nagyon leegy- 
szerűsítő válasz sem képes egyetlen okra 
visszavezetni a magyarázatot, melyet ke- 
reshetünk magában a műben, annak ere- 
detiségében, máig érvényes modernségé- 
ben; pozitív és negatív előjellel egyaránt 
páratlan hatástörténetében, de még inkább 
abban, hogy az életmű a rengeteg értelme- 
zés ellenére még mindig rejtély. Nem értjük 
pontosan, mi volt a szerző szándéka, mit 
akart mondani sokszor meghökkentő ma- 
ximáival, és ez a rejtőzködő jelentés lehető- 
séget ad az egymástól oly eltérő magyará- 
zatokra, a homlokegyenest ellenkező érté- 
kelésekre. Ez teszi nemcsak jogossá, ha- 
nem izgalmassá is a szűnni nem akaró új 
megközelítéseket, feldolgozásokat. , Ma- 
chiavelli kérdése egy olyan kérdés, mely 
talán sosem zárul le" — írta a firenzei 20. 


századi honfitársa, Benedetto Croce, aki 
maga is megpróbálta e kérdést kibogozni. 
Leonyid Batkinnak az itáliai reneszánszról 
írt, nálunk is megjelent kitűnő műve rámu- 
tat, hogy ez a titokzatosság, bizonytalan- 
ság Machiavelli kortársaira is jellemző: 
Talán egyetlen korban sem akadt annyi 
mű és szerző, melyeknek valódi szándékait 
és nézeteit mind a mai napig sem sikerült 
ti 99 

Egy 1986-ban Amerikában megjelent ta- 
nulmány szerint A fejedelem megírásával 
az állt Machiavelli szándékában, hogy tőr- 
be csalja Firenze urát, Medici herceget, — 
félrevezető tanácsaival bukását s a köztár- 
saság helyreállítását szolgálja. Lehet, hogy 
ezt tervezte, de valójában utókora, későbbi 
olvasói estek bele csapdájába, s bolyong- 
tak-bolyonganak a labirintusban, a meg- 
fejtés kulcsát konokul kereső, de bizonyos- 
ságot nem ismerő foglyokként. , Egy ideje 
sosem mondom, amit hiszek, és nem hi- 
szem, amit mondok, és ha néha azt mon- 
dom is, amit gondolok, annyi hazugság 
mögé rejtem, hogy nehéz fölismerni" — tó- 
dít ráadásul maga Machiavelli egyik leve- 
lében. A megértés nehézsége azonban nem- 
hogy eltávolítana minket a műtől, hanem 
éppen ellenkezőleg, ébren tartja szellemi 
izgalmunkat, újraértelmezésre, a múlttal 
folytatott állandó párbeszédre sarkall — így 
vált időtlenné, klasszikussá Machiavelli 
műve. Ahogy F. Schlegel írta: , Egy klasz- 
szikus írásmű sosem kell hogy maradékta- 
lanul megértett legyen. Hanem azoknak, 
akik műveltek, s akik magukat művelik, 
kell hogy mind többet akarjanak tanulni 
belőle." 


92 : KÖNYVEKRŐL 


Machiavelli iránt nálunk is töretlen az ér- 
deklődés, de aligha beszélhetünk , túlter- 
melésről" e témában. Igényesebb tanulmá- 
nyok csak ritkán, folyóiratokban elszórva 
vagy alapjában mást tárgyaló művek ré- 
szeként jelennek meg. Az 1945 után ma- 
gyarul napvilágot látott egyetlen Machia- 
velli-monográfia Balaci román irodalom- 
történész helyenként kétes szemléletű és 
módszerű, ezért joggal bírált könyve. Régi 
mulasztást pótolt a hazai könyvkiadás a 
hetvenes évek végén az eredeti szövegek 
közreadásával; az Európa Kiadó kétköte- 
tes válogatása a főbb műveket teljes egé- 
szében közli, és a kisebb írások javát is 
tartalmazza. 

Mindent összevetve, legfőbb ideje volt, 
hogy végre magyar szerző könyve is megje- 
lenjen a sokat vitatott életműről. A fel- 
adatra elsőként Antalffy György vállalko- 
zott, aki az elmúlt években már több tanul- 
mányt publikált magyar és idegen nyelven 
Machiavelliről, s akinek jól ismert történe- 
ti érdeklődése. Elegendő, ha csak az ókori 
athéni demokráciáról, a politikai és jogi 
tanok történetéről vagy a reformkor ki- 
emelkedő gondolkodójáról, Szalay László- 
ról írt munkáira gondolunk. 

A szerzőnek a történelem és az eszme- 
történet iránt tanúsított következetes fi- 
gyelme azért külön örvendetes, mert a mai 
magyar társadalomtudományi közhangu- 
lat hajlamos az aktuális témák kizáróla- 
gossá tételére, a konjunkturális divatok 
követésére, a történeti-eszmetörténeti tájé- 
kozottság és megalapozás fontosságának 
lebecsülésére. Az elmélettörténeti tradíciót 
nem tekinthetjük pusztán alkalmankénti 
csemegézgetésre szolgáló, hangzatos idéze- 
tek lelőhelyének vagy éppen az aktuális 
problémák iránt érzéketlen különc kuta- 
tók ártalmatlan bogarászása terepének. 
Épp a recenzált könyv bizonyítja, hogy a 
történelmi megismerés egyben önismeret. 
Adott esetben súlyos aktuális mondaniva- 
lót hordozhat, sőt a múltban feltett kérdé- 
sek vizsgálata — Machiavelli esetében leg- 
alábbis— nemcsak történeti érzéket, hanem 
sokszor merészséget is kíván. 

Antalffy György, az állam- és jogelmélet 
professzora a címmel és az alcímmel a tár- 
"vat és a műfajt példás pontossággal jelöli 


meg. Világosan tudatja, hogy Machiavelli- 
ről nem általában és átfogóan, netán más 
diszciplína illetékességét sértve kíván fog- 
lalkozni, hanem saját tudományterületé- 
nek, az állam- és jogelméletnek határain 
belül marad, s a választott műfaj nem a 
szigorúan vett tudományos értekezés, ha- 
nem reflexiók és elmélkedések sora. 

A mű két nagy részre osztható: az első 
Machiavelli életével, korával és műveivel 
foglalkozik, a második a túlzás nélkül pá- 
ratlannak nevezhető hatástörténetet mu- 
tatja be. Az első részben először az olasz 
reneszánszról és Firenzéről olvashatunk, 
vagyis Machiavelli életművének politika- 
történeti, intézményi és ideológiai hátteré- 
ről. , Legismertebb politikai háttere a mo- 
dern világi állam... Machiavelli volt az 


. első gondolkodó, aki tökéletesen megértet- 


te, mit jelent valójában az új politikai 
struktúra." (42. old.) 

Az új fejedelemségek tanulmányozása 
alapjaiban újszerű következtetésekre jut- 
tatta, s ő maga is tudta, hogy , tanainak a 
hagyományos politikai elméletekkel való 
összehasonlítása arra fog vezetni. hogv né- 
zeteit anomáliáknak tekintik". (Uo.) Kor- 
társaitól gondolatainak merészsége és 
eredetisége, továbbá vizsgálódásainak irá- 
nya is elválasztja. Műveiben a hatalom 
megszerzésének és megtartásának elméle- 
tét fejti ki. A könyv II. fejezete — annak a 
módszertani előfeltevésnek a jegyében, 
hogy Machiavelli megértéséhez a kulcsot 
műveinek és életének együttes tanulmá- 
nyozása adja meg - bemutatja Machiavelli 
gyakorlati tevékenységét, a politika világá- 
ról szerzett közvetlen tapasztalatait, külö- 
nösen fejedelemképe modelljéül szolgáló 
élményeit, mig a III. fejezet a tapasztalato- 
kat elméletileg gyümölcsöztető politikai 
műveket elemzt. 

A fejedelem maximáinak alapgondolata: 
az uralkodó feladata, hogy megmentse az 
államot, és ehhez megfelelő tulajdonsá- 
gokkal kell rendelkeznie. Nagy teret kap a 
másik főmű, a Titus Livius első tíz könyvé- 
ről írt értekezések ( Discorsi) tárgyalása is. 
s A fejedelemben megírta, hogy kell megte- 
remteni az államot... Az Ertekezésekben 
azt fejti ki, hogyan kell az államot kormá- 
nyozni." (157. old.) 

A művek elemzésénél külön fejezet jut 
Machiavelli hadművészetének tárgyalásá- 
ra; megismerhetjük a korabeli hadviselést, 
a hadügyekkel is foglalkozó firenzei titkár- 
nak a hadseregszervezéssel kapcsolatos 
gyakorlati tevékenységét, és , az első mo- 
dern hadtudományi értekezést", A háború 
művészetét. 

A hatástörténeti részt megnyitó fejezet 
címe Machiavelli egyik legismertebb élet- 
rajzírójának szavait veszi kölcsön: , A leg- 
kevésbé megértett és legtöbbet rágalma- 
zott ember, akiről csak tud a történelem." 
De nemcsak a félreértelmezések történetét 
és logikáját mutatja be a szerző, hanem a 
Machiavellit pozitívan értékelő gondolko- 
dók sorát is. Bőséges idézetekkel alátá- 
masztott, színes képet kapunk a machia- 
vellizmus és az antimachiavellizmus nem- 
zetközi pályafutásáról. Gazdag az angol 
szerzőkkel / Morus, Bacon) való összeha- 
sonlítás anyaga, valamint annak illusztrá- 
lása, hogy az immár az ördöggel szinonim 
Machiavelli-név miként bukkan föl az 
angliai színpadokon, Shakespeare és Mar- 
lowe műveiben. Olvashatunk Montaigne- 
ről, majd II. Frigyes porosz király antima- 
chiavellizmusáról, a felvilágosult abszolu- 
tizmusnak az uralkodókra gyakorolt hatá- 
sáról. 

A Machiavellit elítélők részben elhomá- 
lyosítják a művek történelmi hátterét alko- 
tó gondolatot, az egységes Itália jelentősé- 
gét, s az , abszolút erkölcsi kategóriák" 
szemüvegén keresztül bírálják vagy az 
egész mű szellemét vagy egy-egy látványo- 
san idézett mondatát. A szerző a Machia- 
velli-ellenesség ezen okainak feltárása mel- 
lett találóan mutat rá arra a paradoxonra, 
hogy , a Machiavellivel szembeni gyúűlölet- 
nek és megvetésnek ellenére Machiavelli 
elmélete évszázadokon át a politikai érdek- 
lődés középpontjában állt. Erdekes, hogy 
éppen legengesztelhetetlenebb ellenfelei 
mennyire hozzájárultak ahhoz, hogy ez az 
általános érdeklődés fennmaradjon." (296. 
old.) 

Nem kevésbé izgalmas megismerkedni 
azzal a vonulattal, mely a firenzei gondol- 
kodót nagyra értékelte, megvédte vagy ép- 
pen rehabilitálta, sőt magasztalta. Már a 
17. században sok filozófus, például Bacon 


jól látta Machiavelli érdemeit, majd a leg- 
többet talán Spinoza tett azért, hogy felül- 
vizsgálják az elmarasztaló nézeteket. A 19. 
századra pedig már egyenesen a bámulat 
váltotta föl a szidalmakat (Alfieri, Herder , 
Hegel, Fichte tollából). 

A magyar olvasó számára hiányos lenne 
a hatástörténet földolgozása, ha nem esne 
szó a magyarországi vonatkozásokról. 
A kötet nem marad ezzel adósunk: össze- 
foglalja és idézetekkel igazolja a firenzei- 
nek Zrínvire gyakorolt hatását, a sorsuk- 
ban rejlő hasonlóságokat. 

A könyv alighanem legizgalmasabb feje- 
zete Antonio Gramsci , új fejedelmerői" 
szól. Gramsci Machiavelli-képe mind a 
mai napig az egyik legeredetibb és legszen- 
vedélyesebb Machiavelli-értelmezés. mely 
az életmű forradalmi jellegét huzza ala. 
Gramsci interpretációja azonban nem IS 
annyira Machiavelli, hanem maga Grams- 
ci miatt érdekes, s vet föl ma is aktuális, sót 
megoldatlan problémákat. Antalfly 
György óvatoskodás nélkül, határozottan 
nyúl olyan fontos kérdésekhez, mint pél- 
dául, hogy mi a politika önálló tudomá- 
nyának helye a marxizmuson belül; miért 
alapvető jelentőségű Gramsci elmélete a 
, politikai alapelemekről"; mi a vezetők és 
vezetettek viszonya; milyen súlyos hibákat 
követnek el a vezetők, amikor automati- 
kus engedelmességet követelnek vagy saját 
mulasztásukért nem vállalják a felelősséget 
és igy tovább. Részletesen foglalkozik 
Gramsci pártelméletével is; mint ismeretes, 
Gramsci szerint az új Fejedelem korunk- 
ban a politikai párt. j 

A mű utolsó fejezete, melynek címe azo- 
nos az egész könyvével, az alaptémat, Ma- 
chiavelli államelméletét foglalja össze, s 
értékeli egész munkásságát. 


v 


A szerző a Machiavellt-méltatásokat há- 
rom csoportba sorolja: , Az egyik szerint 
Machiavelli az abszolutizmus tanának teo- 
retikusa, aki tagadhatatlanul hatással volt 
az utána következő két évszázad politikai 
módszereire. A másik megközelítési mód 
szerint Machiavelli a nacionalizmus lang- 
lelkű előfutára. aki korához mért eszkö- 

zökkel igyekezett hazája egyesítését elő- 
mozdítani. A harmadik értelmezés szerint 
Machiavelli kora politikai eseményeinek 
érdek nélküli szemlélője, aki mint kiváló 
publicista mesteri korrajzot írt koráról, 
kora Olaszországának politikai viszonyai- 
ról, történelmi helyzetéről." (429. old.) 
Antalffy György könyvének elolvasása 
után ennél többet tudunk és értünk meg: 
világossá válik Machiavelli műveinek tör- 
ténelmi és szellemi háttere, melynek részle- 
teiben avatott kézzel kalauzol minket a 
szerző; értékeljük a 16. századi gondolko- 
dó politikai eszméinek rendkívüli eredeti- 
ségét, s ennek nyomán fény derül arra, 
hogy miért kísérte ezeket a gondolatokat 
évszázadokon keresztül annyi félreértés. 


Machiavelli tanulmányozása ma is nél- 
külözhetetlen a politika és az állam jelensé- 
geinek alapos megismeréséhez: a kötet 
nemcsak igazolja ezt az állítást, hanem 
közvetlen, olvasmányos stílusával, széles 
látókörével, a problémák aktualitásának 
hangsúlyozásával maga is ezt szolgálja. 
S végül a recenzens nem hallgathatja el: 
bár a tudományos műnél nem a külcsín a 
fő szempont, kellemesebb kézbe venni, ha 
olyan szép kivitelű, mint Antalffy György 
Machiavelli1-monográfiája. 


Jogi Könyvkiadó, 


(Közgazdasági és 
1986.) 


Paczolay Péter 

BERECZ JÁNOS: 


Pluralizmus — párt — vezető szerep 


Napjaink politikai gondolkodásában szocialista fejlődésünk harminc évének elemzése 
során egyre markánsabban megfogalmazott igénnyé válik a pluralizmus elfogadtatása, 
vagy ellenkezőleg: a pluralizmus azonosítása a revizionizmussal és a polgári eszmerend- 
szerrel. Ez a téma eszmecserék, szenvedélyes viták tárgya volt a szocialista fejlődés 
időszerű kérdéseiről 1987 februárjában Szegeden megrendezett tanácskozáson is. A gon- 
dolatok továbbfűzése, a nemritkán érzelmi alapon, indulatokkal megfogalmazott állás- 
pontok elemzése elengedhetetlen. Olyan kérdésről van ugyanis szó, amely politikai 
rendszerünk lényegét, társadalmunk osztálytartalmát érinti. 

A pluralizmus mint eszme, fogalom, jelszó, jelző vagy feltételezett intézményrendszer , 
magán hordozza a politikai divatok sajátos jegyeit. Eltérő, eklektikus értelmezések, egyéni 
felfogások tapadnak hozzá; előfordul alkalomszerű, sajátos használata is. A különböző 
írásokat olvasva a figyelmes érdeklődőnek az a benyomása támad, hogy egyáltalán nem 
egy és ugyanazon jelenségről, fogalomról, dologról van szó. Így vitatkozni is nehéz. 
Mégsem definiálni szeretném, csak közelíteni a tisztább, közös értelmezéshez. 

A pluralizmus — polgári értelmezése szerint — a több pólusú politikai rendszert, a 
különböző politikai törekvések látszólag szabad, ámde ténylegesen mégsem lehetséges 
érvényesülését jelenti. A fogalom megjelenése a hazai politikai gondolkodásban - nem 
az elvi engedmények elfogadását kifejező jelentése — azonban azt a helyes felismerést is 
tükrözi, hogy a társadalomban egyidejűleg sokféle érdek él, hat, működik. Ezeket 
tartósan nem lehet adminisztratív úton kezelni, feloldani, az érdekeknek láthatóvá, 
kezelhetővé kell válniok. Ez azonban nem azonos a több pólusú hatalmi struktúrával 
vagy a többpártrendszerrel; az érdekek felismert és elismert pluralizmusára nem építhe- 
tünk fel pluralista politikai rendszert. A tények azt bizonyítják, hogy a többpártrendszer 
körülményei között is kialakul az egyetlen politikai centrum, s a váltógazdálkodás 
pluralista látszata mellett is a meghatározó társadalmi csoportok, politikai-gazdasági 
. erők gyakorolják a hatalmat, s maradnak a társadalmi mozgások, politikai döntések, 
hatalmi eszközök meghatározói. 

A kérdés az, hogy a politikai rendszer kifejezi-e a társadalom érdektagoltságát, réteg- 
ződését; illetve az egypártrendszer politikai mechanizmusa valóságosan lehetővé és 
általánossá teszi-e, igényli-e a társadalom osztályösszetételének, a réteg- és csoportsajá- 
tosságoknak a felszínre kerülését, az érdekek megjelenítését. Rendelkezik-e azzal a 
képességgel, hogy a felismert sokféle érdekmozgást a társadalmi célok érdekében közös 
társadalmi cselekvéssé változtassa. 

A szocialista társadalmi rendszer képes arra, ót felszínre hozza, láthatóvá tegye a 
társadalmi fejlődéssel szükségszerűen együtt járó érdekfolyamatokat. Az MSZMP felis- 
merte, hogy a társadalmi érdekek sokasága szükségszerűen sokféle érdekviszonyt, ennek 
nyomán pedig érdekpluralizmust teremt, s a politikának számolnia kell az eltérő érde- 
kekkel. Történelmi tapasztalataink is arra tanítanak, hogy a párt a hatalmat csak égy 

folyamatosan fejlődő intézményrendszerben gyakorolhatja, amelyben megőrzi és erősíti 
vezető szerepét, de a hatalom gyakorlását — együttműködve a társadalom más erőivel — 
megosztja. Ezért el kell határolni a párt érdekintegrációs funkcióját, a társadalmi érdek- 
mozgásokat a párt vezető szerepe ellen fellépő, a párt társadalomszervező és irányító 
funkcióját megkérdőjelező szándékoktól s azoktól az elképzelésektől, törekvésektől, 
amelyek a szocialista társadalmat olyan több centrumú politikai rendszerré szeretnék 

Ezeket az elképzeléseket, véleményeket komolyan kell venni; ez ugyanis nem egysze- 
rűen elméleti vita, hanem a társadalom fejlődésének irányát, politikai tartalmát meghatá- 
rozó alapkérdés. Ezért külön hangsúlyozni kell: értelmezésünk szerint a pluralizmus a 
társadalmi-politikai haladásért, szocialista céljainkért munkálkodó nézetek és cselekede- 
tek dialektikus mozgása, amelynek során megjelennek, tudatosulnak és feloldást nyernek 
a különböző társadalmi ellentmondások. A pluralizmus tehát feltételezi, igényli a külön- 
böző módon fogalmazó, szerveződő és közelítő érdekek, nézetek vitáit, ütköztetését, de 
nem a likvidátorságot, a pártot és a szocializmust elvetni, lebecsülni akaró eszméket és 


e.g. 


működésű szervezeti formákat követel. Ez azonban nem ellentétes a párt vezető szere- 
pével. 

Újra megjelenik olyan felfogás, amely eleve kérdésessé teszi: szükség van-e a pártra 
— bármely politikai pártra — a társadalom életében. Igaz, nyilt és kifejtett formában nem 
jelenik meg e nézet a hazai irodalomban és társadalomtudományi kutatómunkában. 
Jellemző azonban az egyes iparilag fejlett tőkés országokra — ahol a polgári társadalom 
politikai intézményrendszeréből való kiábrándultságot jelzi —, valamint a harmadik világ 
egyes országaira, ahol a pártok nélküli vagy , feletti" diktatórikus kormányzás hivatalos 
politikai normájaként nyilvánul meg, függetlenül attól, hogy az adott kormány antiimpe- 
rialista vagy imperialistabarát politikát folytat-e. 

A mi viszonyaink között 1s fellelhetőek azonban e felfogás nyomai. Ott bujkál kimon- 
datlanul a sorok között abban a - részint ellenzéki ihletésű — publicisztikai vagy társada- 
lomtudományi irodalomban, amely politikai intézményrendszerünk vélt és valódi fogya- 
tékosságait taglalja, s annak olyan átalakítását sürgeti, amelyben a párt vezető szerepe 
feleslegessé vagy formálissá válna. Olykor csupán a hangsúlyok eltolódása jelzi e törek- 
vést; az, hogy a legnagyobb hangsúly egyes elkülönült érdekek markáns érvényesítésére, 
artikulálására kerül, lebecsülve az érdekek integrációjának szükségességét, a társadalom 
közös érdekeinek képviseletét, s kétségbe vonva a közös érdekek létét. Akik ezt vallják, 
figyelmen kívül hagyják, hogy az érdekegyeztetés, az érdekintegráció a társadalom : 
működésének fontos feltétele. Nélküle súlyos működési zavarok lépnek fel; áttekinthetet- 
lenné válnak a társadalmi-gazdasági viszonyok. E bírálók az elesettek, a szegények 
támogatóiként lépnek fel, de ha a társadalom erre hivatott intézményei és szervei enyhíte- 
nek a szociális hátrányokon, akkor e szándékot és tettet egyszerűen gyámkodásnak 
minősítik. Ha a kormányzat a fizikai dolgozók gyermekeit segíti a továbbtanulásban, 
ingerültséget vált ki a szegénység elleni harc önjelölt zászlóvivőinél. 

Nemcsak a szóban forgó irodalomban és magatartásban, hanem - részben ennek 
hatására — a társadalmi tudat különböző szintjein, a közvélemény egyes régióiban is 
kimutathatók naiv-idealista vagy anarchisztikus, a párttól és általában a politikától, a 
politizálástól elforduló vélekedések, magatartásformák. Mindez persze nem írható kizá- 
rólag az antikommunista propaganda és az azt visszhangzó, a tömegektől távol eső 
ellenzéki csoportosulások számlájára. 


Minden modern társadalom bonyolult és mélyen strukturált. A különböző osztályok, 
rétegek, kisebb-nagyobb csoportok, politikai áramlatok képviselői, világnézeti — és más 
— közösségek tagjai saját felismert érdekeik kifejezése és érvényesítése céljából tömörül- 


PLURALIZMUS - PÁRT - VEZETŐ SZEREP 5 


nek, s e szerveződések igen változatos és összetett társadalmi viszonyokat hoznak létre, 
E tömörülések először többnyire mozgalomként jelennek meg, s ekként is fontos szerepet 
töltenek be, míg mások fokozatosan jutnak el magasabb szintre: válnak társadalmi, 
gazdasági, politikai szervezetté, s végső soron párttá. Ne feledjük, a kommunista és 
munkáspártok is mozgalmakból jöttek létre akkor, amikor a tudományos elmélet, a 
marxizmus behatolt s uralkodóvá, szervező erővé vált e mozgalmakban. 

A társadalmi szervezetek rendszerében az európai fejlődés során a legátfogóbb és 
legszervezettebb közösségnek a politikai párt bizonyult. A politikai párt — a fogalom 
legáltalánosabb és legszélesebb értelmezésében — nem más, mint azonos elveket valló, 
azonos célokat kitűző, közös programot kialakító, azt támogató vagy ezen túl még a 
célokhoz vezető közös feladatokat is vállaló, azok megvalósításáért összefogva, aktívan 
cselekvő emberek tudatos tömörülése. 

Polgári társadalmakban a különböző polgári pártok az uralkodó osztályok különböző 
csoportjainak tömörülései, amelyek eltérnek egymástól arculatukban, részérdekeikben, 
politikai koncepcióikban stb., azonban határozott és politikai tettekben is megjelenő 
közös érdekük a tőkés rend fenntartása. Ily módon tulajdonképpen a szó közkeletű, 
polgári értelmében sem jelent politikai pluralizmust. A mindenkori erőviszonyoknak. 
megfelelően vagy egyedül (abszolút többség alapján), vagy közösen, koalíciót alkotva 
kormányoznak, gyakorolják az államhatalmat. Valódi alternatívát, a szó teljes értelmé- 
ben vett politikai pluralizmust a tőkés társadalmakban kizárólag a nem hatalmi helyzetű 
dolgozó osztályok és rétegek politikai pártjai — a kommunista és munkáspártok - 
jelenthetnek. Más kérdés azonban, hogy a tőkés országok dolgozó tömegei igen gyakran 
a polgári pártokra adják szavazataikat. Ennek a nyilvánvaló ellentmondásnak sok oka 
van. A legfejlettebb tőkés országokban élő munkások (és más dolgozó rétegek is) a 
történelmi-gazdasági fejlődés eredményeképpen viszonylag magas életszínvonalat élvez- 
nek, a gyakori és krónikus munkanélküliség és más el nem hanyagolható szociális 
problémák ellenére. A gazdaságilag fejlett kapitalizmus a társadalmi-gazdasági fejlődés 
jelentős belső tartalékaival rendelkezik, melyekkel képes a gazdasági válságokból kilá- 
balni, megújulni. A hatalom, az uralkodó politikai erők jelentős anyagi források s a 
csiszolt politikai és kulturális hagyományok birtokában rendkívül hatásos antikommu- 
nista propagandát fejtenek ki, befolyásolva a dolgozó tömegeket. Ezzel összefüggésben 
azonban rá kell mutatnunk egy, a mi szempontunkból rendkívül figyelemre méltó 
momentumra is. 

Csaknem hét évtizedes fennállása óta a létező szódjálizátús az iparilag fejlett kapitaliz- 
mussal szemben változatlanul elmaradásban, időről időre lépéshátrányban van a terme- 
lés hatékonysága és így a dolgozóknak nyújtott életszínvonal tekintetében. Ez magyaráz- 
ható azzal, hogy a szocializmus hét, illetve négy évtizeddel ezelőtt a világ gazdaságilag 
elmaradott régióiban jött létre, s az örökölt hátrányt, bármily tiszteletre méltó is a. 
fejlődés saját múltunkhoz mérve, nem könnyű behozni. 

Magyarázza helyzetünket az is, hogy a szocializmus a kezdetektől mindmáig ellenséges 
környezetben, szakadatlan imperialista támadások és fenyegetések közepette fejlődik. 
A védekezés mindig sokba került, nagy anyagi és szellemi erőket vett igénybe. Az is 
tagadhatatlan, hogy mindezek hatására a szocializmus időben és térben különböző 
gazdasági mechanizmusai gyakorta megmerevedtek, elavultak, alkalmatlannak bizo- 
nyultak a termelés korszerűsítésére, hatékonyságának fokozására, a termelésben a dolgo- 
zók érdekeltségének kibontakoztatására. Tehát saját fogyatékosságaink is közrejátszot- 
tak a meglévő elmaradásban. Ezt az objektív helyzetet az antikommunista ideológia és 
propaganda történetileg, dialektikus módon nem vizsgálja, hanem úgy interpretálja, 
mint a társadalmi tulajdonon alapuló termelési viszonyok, a szocialista rendszer válsá- 
gát, életképtelenségét. Ebből az érvelésből persze nyilvánvaló a tőkés érdekek védelme, 
a döntően magántulajdonú termelés, a tőkés uralkodó ogztályok társadalmi helyzetének 
és politikai hatalmának védelme. Még ha leplezetlenül kiviláglik is az elsődleges cél, azért 

ez az érvelés általában hatással van főképp a fejlett tőkés országok dolgozó tömegeire, 
sőt a szocialista országok lakosságának bizonyos hányadára is. 

Továbbfejlődésünk a stabilitás és a megújulás dialektikájára épül, ezért a társadalmi 
és a vele összefüggő gazdasági reformfolyamat a szocialista országokban -— így Magyar- 
országon is — nyomon követhető. Ennek a társadalmi-gazdasági megújulási, a fejlődést 
felgyorsító folyamatnak óriási a jelentősége: a társadalmi tulajdonon alapuló szocialista 
termelés hatékonyságának gyökeres megjavítása, a szocialista társadalmi rend életképes- 
ségének bizonyítása, a relatív elmaradás fokozódásának megállítása és a lépéshátrány 
csökkentése. Ehhez fel kell használni a legmagasabb szintű tudományt és műszaki 
kultúrát, a dolgozók nagyobb közvetlen érdekeltségét és az emberi alkotóképesség 
minden tartalékát. 

A cél hatalmas feladatot jelent: megújítani mindazt, ami hét évtized alatt jött létre, de 
már nem tudja a szocializmus céljait hatékonyan szolgálni, megvalósítani. Mindez 
elválaszthatatlan a szocialista demokrácia kiszélesítésétől és fejlesztésétől, annak a gya- 
korlatban történő bebizonyításától, hogy a szocialista társadalmi rend lényegénél fogva 
demokratikus társadalmi rend. Történelmileg meghatározott időszakokban kényszerűen 
alkalmazott diktatórikus módszerei — ellentétben az antikominunista propaganda állítá- 
saival — nem jelentik a szocializmus lényegét, ahhoz tartósan nem kötődnek. A szocialista 
demokrácia nem alacsonyabb rendű a legfejlettebb és legnagyobb hagyományú polgári 
demokráciáknál. Ellenkezőleg: lehetőségeit, perspektíváját, fejlődési határait tekintve 
magasabb rendű, mivel nem szab neki határt semmiféle tőkés kisebbség partikuláris 
érdekszövevénye, s így a szocialista demokrácia a többség szükségképpen érvényesülő 
érdekeinek hordozója. 

. A következetesen forradalmi, marxista párt nem egy párt a sok között. Alapvonása 
minden polgári párttal szemben, hogy nem egy osztály vagy réteg, illetőleg ezek egyes 
csoportjainak elkülönült érdekeit képviseli, hanem az egész munkásosztály és valameny- 
nyi dolgozó legalapvetőbb érdekeit. Így a szocialista társadalomban, áhol nincsenek 
antagonisztikus érdekű osztályok, lehetősége van arra, hogy az egész nép pártja legyen, 
egyedüli kormányzó pártként is eredményesen működjön. Ez a szocialista országokban 
kialakult egypártrendszer elvi alapja. Önmagában természetesen ez nem zárja ki a 
többpártrendszert, az olyan politikai mechanizmust, amelyben láthatóvá válnak és külön 
képviseletet is nyernek a társadalomban munkáló érdekkülönbségek. Ennek azonban 
feltétele, hogy a nem marxista pártok, társadalmi mozgalmak a marxista párt vezető 
szerepét elismerve, annak politikai érdekképviseletében és kormányzati felelősségében 
osztozva működjenek. Ez nem politikai, nem hatalmi pluralizmus, hanem a társadalmi 
érdekviszonyok sokrétűségét jeleníti meg. 

Bármely osztály, réteg, csoport stb. csak úgy képes érdekeit kifejezni és érvényesíteni, 
csak úgy tudja céljait elérni, a társadalomban objektív törvényszerűségek szerint zajló 
folyamatokat alakítani, ha a történelmileg eddig létrejött legmagasabb rendű politikai 
szerveződésig, párttá szerveződve küzd és dolgozik. Számtalan történelmi tapasztalat 
arra mutat, hogy a társadalmi mozgalmak egy részének szükségképpen el kell jutnja a 
párttá szerveződésig, ha sikert akar elérni. Végeredményben tarthatatlanok azok a naiv- 
idealisztikus vagy anarchisztikus elképzelések, amelyek fölöslegesnek vélik a politikai 
párt működését a társadalom életében, vagy amelyek ösztönösen idegenkednek a politi- 
kai párt szervezettségétől, fegyelmétől, szervezetszerű tevékenységétől. Ezt bizonyítja az 
utóbbi évek nyugat-európai politikai változásai közül néhány mozgalomnak, így a 
Zöldek mozgalmának párttá szerveződése, mivel általános érdekeket politikai eszközök- 
kel igyekszik érvényesíteni. 

Tekintsünk el ezúttal a környezetvédők cél- és eszmerendszerének alapos elemzésétől. 
Egyes céljaik (így: az emberi és természeti környezet pusztulásának megállítása, az elemi 
életfeltételek megóvása) nagy tömegek számára vonzóak. E programok kritikáját mellőz- 
ve érdemes — tanulságai miatt — emozgalom genezisére is vetni egy pillantást. A mozga- 


PLURALIZMUS - PÁRT - VEZETŐ SZEREP 7 


lom párton kívüli, sőt: a politikai pártok ellen meglehetősen erőteljesen fellépő mozga- 
lomként indult. Váltig hirdette magáról, hogy nem párt; s ebben a polgári pártokban való 
. csalódottság, kiábrándultság is kifejezésre jutott, minthogy e pártok semmi érdemlegeset 
nem tettek a környezet védelméért. 

Ám, ahogy a mozgalom egyre szélesebb tömegeket hódított meg, úgy kényszerült a 
politikai pártra jellemző szervezeti jegyeket felmutatni. Puszta tiltakozással, demonstrá- 
ciókkal — be kellett látnia — tényleges eredményt nem tudott volna elérni. Kénytelen volt 
több országban is a választásokon indulm; helyhatósági és parlamenti képviselőjelölteket 
állítani, hogy a mozgalom híveinek legyen kikre voksolniuk. Majd bejutván a parlament- 
be és a helyi államhatalmi testületekbe (sőt azokban vezető pozíciókat is megszerezve), 
egyre terebélyesedő politikai pártként kezdett működni, s hamarosan, más pártokkal 
koalíciós kapcsolatokat létesítve, a politikai környezet számára is nyilvánvalóvá vált 
pártjellege. A Zöldeknek ez az - akaratuk ellenére megtett — pályája köztudomású, s a 
mi számunkra is tanulságos, mert ez is álláspontunkat igazolja: azt, hogy a párt a 
szervezetileg leghatékonyabb társadalmi szervezet, s valódi hatást gyakorolni a társada- 
lom fejlődésének menetére csak ilyen keretek között lehetséges. 

Nem haszontalan ennek továbbgondolása sem: ha egy nagy hatású, nagy tömégbefo- 
lyású mozgalomnak lényegében párttá kell válnia ahhoz, hogy elképzeléseit realizálni 
tudja, vajon egy jól szervezett pártnak nem kell e éppenséggel a mozgalmi módszereit, 
mozgalmi munkastílusít erősítenie, ha fokozni, javítani kívánja befolyását a társadalomra! 

, Erősíteni a pártmunka mozgalmi jellegét!" Nem új keletű jelszó és követelmény, már 
régóta hangoztatjuk. Ám önkritikusan megállapíthatjuk, hogy még mindig inkább csak 
szólam, mint gyakorlat. Nem mintha a szándék, az akarat, az eltökéltség hiányozna. 
Nem könnyű azonban megvalósítani, gyakorlattá tenni. A ,jól szervezettség" olykor 
, túlszervezettségbe" csap át. Egy jól szervezett, a dolgozó nép hatalmát képviselő egy- 
pártrendszerben működő, politikai felelősséget viselő marxista pártban is kialakulhatnak 
(és tapasztalataink szerint ki is alakulnak) hivatalos vagy épp bürokratikus eljárási 
formák, mozgalmi jelleggel ellentétes munkamódszerek, a tömegek meggyőzése helyett 
a könnyebb megoldást s rövidebb utat választó hatalmi reflexek, s bekövetkezhet a 
mindennapi élet eleven áramlataitól való elszigetelődés. 

E kifejezés — , mozgalmi jelleg" — talán nem is egészen pontos. Tartalma kissé elmosó- 
dott, ezért kifejtésre szorul. Elméletileg és gyakorlatilag is világossá kell tenni, hogy 
visszanyerje funkcióját, kiteljesedjen tartalma. A pártmunkában a bürokratikus és hiva- 
tali eljárások radikális és racionális csökkentése szükséges s elengedhetetlen, de azzal 
tisztában kell lenni, hogy ezeket teljesen felszámolni lehetetlen. A túlzottan merev 
szervezeti kötöttségek oldására szükség van a pártéletben, de ezeknek egyidejűleg kell 
megjelenniük a magasabb követelményekkel s a meglevő normák érvényesítésével. Min- 
den párttagnak, minden pártszervezetnek és pártszervnek saját környezetében, saját 
működési területén, saját hatókörében kell fokozottabb aktivitással, öntevékenyen, a 
párt felelősségében osztozva dolgoznia. Ez kettős felelősség: egyrészt a felsőbb szerveké, 
hogy a párttagság beavatott legyen a tervezett döntésekbe; másrészt a párttagságnak az 
elfogadott határozatokat sajátjaként kell sikerre vinnie. — 

Minden szinten érvényesíteni és fejleszteni kell a pártélet demokráciáját, s ennek 
keretei között tárulnak fel és kezdenek működni a pártmunka tartalékai, politikai és 
erkölcsi energiái. Csakis a pártdemokrácia továbbfejlődése, kibontakozása adhat újabb 
impulzust a társadalmi demokrácia fejlődéséhez. A demokratizálódási folyamat a párt 
vezető szerepét is erősíti, a párt tevékenységét is korszerűsíti, s azt a továbbhaladáshoz 
szükséges magasabb követelményekhez igazítja. Elképzelhetetlen, hogy a párt kevésbé 
demokratikus, mint a társadalom egésze; hogy belső életének demokratizmusa ne bizto- 
sítsa a politikai feladatok vitában való érlelődését. Ellenkezőleg: a pártnak a társadalmi 
demokrácia fejlődése érdekében az élen kell haladnia. Saját demokráciájának terebélye- 
sedése kell ahhoz, hogy fejlődhessen a társadalom, a közéletiség, a szocialista demokrá- 

cia. Pártunk munkájának hatékonyságát fokoznunk, a pártmunka színvonalát javíta- 
nunk kell azért, hogy a társadalmi, gazdasági reformfolyamat sikeresen haladhasson 
tovább. : 


A szocialista demokráciát megkérdőjelező vagy tagadó argumentáció hamis és képmuta- 
tó. A hatalmi pluralizmus (amelyet tőlünk is sokszor számon kérnek) a gyakorlatban 
tulajdonképpen nem létezik, a többpártrendszerű tőkés politikai rendszer nem engedi 
megkérdőjelezni és érvényre jutni a kapitalizmus alternatíváját, a szocializmust. Nem 
engedi a hatalom birtokában kérdésessé tenni vagy veszélyeztetni a fennálló társadalmi 
rendet, a magántulajdonon alapuló kizsákmányolást. A dolgozó tömegek érdeke, hogy 
mi se engedjük kérdésessé tenni szocialista társadalmi rendünk alapjait. Tény, hogy sok 
szempontból könnyebb a váltógazdaság keretei között — egymásnak átadva a kormány- 
zást — oldani a társadalmi, politikai feszültségeket. Ennek alapja a politikai platformok 
különbözősége, a társadalmi csoportok érdekeire szerveződő pártok váltógazdasága. Ez 
azonban nem pluralizmus. A társadalmat irányító hatalmi centrum, a társadalmi formá- 
ciót jellemző alapok változatlansága mellett váltják egymást a kormányzó pártok. 

A hatalom tényleges pluralizmusa tulajdonképpen nem más, mint a kettős hatalom. 
A forradalmak, a szocialista fejlődés ennek számos megoldási formáját létrehozta, 
bizonyítva, hogy a kettős hatalom átmenet a polgári demokratikus forradalomból a 
szocialista forradalomba. Így volt ez 1917-ben Oroszországban, 1918-1919-ben Magyar- 
országon, s ezt bizonyítja az ellenforradalomba torkollott destabilizálódási folyamat is 

1956 őszén. Tehát ismétlem: a kettős hatalom, a hatalom pluralizmusa átmenet, s 
korántsem mindegy, hogy milyen társadalmi-politikai rendszerből milyenbe tart. Akit 
ez a kérdés foglalkoztat, számoljon ezzel is. 

. . Kapitalizmus vagy szocializmus - korunkban ez a kettős alternatíva létezik. Számunk- 
ra a kapitalista viszonyok közé történő visszatérés nem alternatíva. Nemcsak elutasítjuk: 
megakadályozzuk! Századunk történelme számtalan tragikus példával bizonyította: ha 
valahol a polgári demokratikus fejlődés közelített a szocializmus alternatívájához, ott a 
burzsoázia — a demokrácia brutális felfüggesztésével, a fasiszta diktatúra bevezetésével 
is — megakadályozta azt. A Magyarországi Tanácsköztársaság után Horthy ellenforra- 
dalmi rendszere; a Spanyol Köztársaság után Franco fasiszta diktatúrája; az 1929-1933- 
as világgazdasági válság idején a németországi baloldal veszélyes előretörésekor Hitler 
hatalomra jutása; a görög szabadságharc katonai eszközökkel történő erőszakos letörése 
a negyvenes évek második felében; a chilei népírontkormányt vérbe fojtó Pinochet-rém- 
uralom; a dél-afrikai faji elnyomás kegyetlenkedése -— mind, mind ezt bizonyítják. A bur- 
zsoázia végső esetben nyúl e drasztikus módszerekhez; amíg lehet, politikai eszközökkel 
él. Politikai hatalma birtokában, óriási anyagi ráfordítással, kifinomult és átfogó propa- 
gandával, a tömegkommunikáció manipulatív rendszerével, ultrakonzervatív szellemi 
áramlatok felélesztésével — röviden: minden módon igyekszik megakadályozni a szocia- 
lizmus demokratikus úton történő győzelmét. Ebben az értelemben tehát szó sincs 
hatalmi pluralizmusról. A különbség csupán az, hogy mi ezt nyíltan, marxista osztály- 
szemlélettel valljuk, a burzsoá ideológia és antikommunista propaganda viszont képmu- 
. tató módon, politikai pluralizmust hirdetve és követelve leplezi azt. 

A szocialista társadalmi keretek között létező pluralizmus realitását azonban mi is 
felismerjük. Tényként kell számba vennünk az ideológiai pluralizmust az egyházpolitiká- 
ban, a művészeti irányzatok, a divatok, az ízlés változásában is. Meggyőződésünk, hogy 
a fejlett szocialista társadalom megteremtésében minden dolgozó osztály, réteg és csoport 
alapvetően érdekelt. Érdekeltek benne azok a kistulajdonos rétegek és csoportok is, 
amelyek saját munkán alapuló tevékenységükkel, tőkéjüknek a társadalmi termelésben 
történő hasznosításával járulnak hozzá a szocialista gazdaság hatékonyabb működésé- 

hez, a nagyobb és jobb termékválasztékhoz, a rugalmasabb forgalmazáshoz, a szolgálta- 
tások fejlesztéséhez, a termelésre ösztönzőleg ható piaci versenyhez stb. E rétegek, 
csoportok egzisztenciális és termelési biztonságát nem taktikailag és rövid távon, hanem 
perspektivikusan szavatolja a szocialista társadalomépítés programja. A szocialista épí- 
tésben való alapvető érdekeltségük mellett azonban természetesen vannak sajátos, más 
dolgozó osztályokétól és rétegekétől eltérő külön érdekeik is. Mint ahogy az "alapvető 
érdekazonosságon belül léteznek sajátos politikai és gazdasági érdekei a munkásosztály 
különböző rétegeinek, a szövetkezeti parasztság vagy az értelmiség különféle csoportjai- 
nak is. 


Pártunk nem egy elvontan értelmezhető, tartalom nélküli pluralizmust tart elfogadható- 
nak vagy tekint szükségesnek, s nem is ilyen alapon vitatkozik a pluralizmus liberális 
felfogásaival. Nem ideológiai megfontolások alakítják viszonyát a társadalom működé- 
sének megoldásait, a társadalomirányítás több pólusú politikai szerkezetét illetően. 

Le kell szögezni, hogy pártunk számára nem vita, nem alku tárgya az, hogy Magyaror- 
szágon megvannak a szocialista társadalmi rendszer alapjai, s hazánkban a szocializmus 
építése társadalmi, gazdasági, politikai cél és feladat. Társadalomépítő céljainkat a 
kommunisták pártjának vezetésével lehet megvalósítani, s csak az ennek megfelelő 
társadalmi viszonyok teremtenek objektív feltételeket a továbbhaladás számára. Ezért 
nem véletlenszerű, nem konjunkturális lépés a párt felfogásában, hogy az átmeneti 
társadalom pluralitását valóságnak tekintette és tekinti ma is. Tette ezt akkor, amikor 
politikáját arra a széles társadalmi szövetségre építette, amelyben helye van mindenki- 
nek, aki részese akar lenni a szocialista Magyarország építésének, s akkor is, amikor 
határozottan leszögezte álláspontját: a párt nem monopolizálja az emberek gondolkodá- 
sát, az eszmék fejlődését, de hegemóniára törekszik, s ez természetesen jelent eszmei 
harcot, a marxizmus-leninizmus harcát azokkal a polgári ideológiákkal szemben, ame- 
lyek a munkásosztály történelmi hivatása útjába állnak. 

A párt vallja és vállalja, hogy a társadalom érdekviszonyai összetettek, tagoltak a 
társadalmi csoportok között és a csoportokon belül is. A társadalmi fejlődés energiafor- 
rásai az érdekek sokféleségében és azok szerveződésében is rejlenek. Ezt lehetett ingerül- 
ten tagadni, lehetett szemérmesen hallgatni róla, de figyelmen kívül hagyni semmiképpen 
nem lehet. Az MSZMP politikája számol az érdekek mozgásával, érvényesülésük konf- 
liktusaival, s a szocializmus politikai rendszerének természeteként szükségesnek tartja az 
érdekképviselet, az érdekvédelem s az ezeket kifejező szervezetek politikai, társadalmi 
szerepét. Azt azonban nem kell bizonygatni sem önmagunk számára, sem a velünk 
szemben állóknak, hogy politikánk az érdekek mozgását integráló, megjelenítő és ütköz- 
tető mechanizmusokat, szervezeti rendszereket a fejlődés szerves részének tekinti. 

A politikai mechanizmus nem lehet változatlan, statikus képződmény. Annak a társa- 
dalmi fejlődéssel együtt kell változnia. Ebben a folyamatban a pártra is jelentős feladatok 
hárulnak. Lassú, nem eléggé érzékelhető a politikai intézmények önálló, sajátos képvise- 
leti, érdekvédelmi funkcióinak világossá tétele, szuverén fellépéseik terepének bővítése, 
állásfoglalásaik, a véleményalkotások nyilvánosságának biztosítása. Szűklátókörűség és 
merevség is munkál ebben. De a divat csábításainak, az elvtelen engedményeknek ebben 
az esetben nem lehet teret nyitni, csupán azért, hogy lépéseink olyan közegekben is 
tetszést váltsanak ki, ahol sem mi nem tekintjük magunkat szövetségesnek, sem az ott 
lévők nem fogadják el a mi politikánkat. Ilyen áron nem lehetünk , reformerek", nem 
lehetünk , újítók". A reformok számunkra, kommunisták számára a szükséges változá- 
sokat s azokhoz eszközrendszert jelentenek, nem pedig célt, még kevésbé öncélt. 

A társadalomban működő érdekviszonyok, az érdekek sokrétűsége és szakadatlan 
mozgása szükségessé teszi a hatalom gyakorlásában a munkamegosztást is. Ez azonban 

nem hatalmi pluralizmus. Semmiképpen sem az, mert ugyan a politikai törekvések 
szervezeti formákban integrálódnak — de bármilyen érdekvédelmi köntösbe öltözzenek 
is —, előbb-utóbb mindenképpen hatalmi centrummá válhatnak és válnak; ám a hatalom 
ennek nyomán keletkező pluralizmusa történelmileg, mint szó volt róla, csak igen rövid 
ideig fenntartható politikai helyzet. A kibontakozó harc eredményeképpen szükségsze- 
rűen kialakul az egyközpontú hatalmi rendszer. A gyakorlatban ésszerű és szükségszerű 
funkciómegosztás azonban nem azonos ezzel. 

Súlyos történelmi tapasztalataink vannak arról a korról, időszakról, amikor a párt 
vezetése egymaga volt a hatalom. Sem a döntések kialakításában, sem a végrehajtásban 
nem vette számba a társadalom erőit, tapasztalatait, sem azt, hogy a társadalom sokféle 
helyzetű, gondolkodású emberből áll; s egy erősen rétegzett társadalom vállalta a szocia- 
lista fejlődés közös útját. Nem épített azokra a politikai, kulturális és gazdasági tapaszta- 
latokra, amelyek a magyar munkásmozgalomban, a magyar munkásosztály harcaiban 
. felhalmozódtak. De a tömegekben rejlő alkotóképességeket is lebecsülte. Annak ellenére, 
hogy a társadalom nagy többsége 1945 után is bebizonyította: áldozatokra és nagy 
tettekre is képes egy új társadalom megteremtéséért. A politikai vezetés ezt a társadalmat 
egységes masszának tekintette, amelyre csak a végrehajtás fegyelmében számított. Az így 
kialakult struktúrában a párt vezetése kezdetben minden eredményt kisajátított, saját, 
személyes érdemének számolt el. Nem épített sem a tagságára, sem a szövetséges dolgozó 
tömegek támogatására. A hatalom gyakorlásának olyan koncentrációját hajtotta végre, 
amelyben felismerhetetlenül egybefonódott a politikai célrendszer a gazdaságirányítás- 
sal, a közigazgatás racionális követelményeivel, az elhanyagolt népképviselet demokrati- 
kus igényeivel, s mindezek egymást gyengítve sodorták válságba a pártot, a szocialista 
építés társadalmi folyamatát. Mivel a hatalom gyakorlásában ez a szisztéma semmiféle 
munkamegosztást nem engedett, a felelősség ilyen koncentrálódása megrendítette a 
pártot, a politikát, s végül a hatalom stabilitását is. 

Tapasztalataink azt igazolják, hogy a hatalom gyakorlásában, a politika alakításában 
minden lényeges, a szocializmusért felelősséget érző és viselő erőnek , szervezetnek részt kell 
vennie. A társadalomépítés időszerű feladatainak kidolgozása és a végrehajtás szervezése, 
a megvalósításhoz szükséges eszközök, szellemi, anyagi feltételek számbavétele és minde- 
nekelőtt: a politikai feltételek biztosítása a párt kötelessége. A Magyar Szocialista 
Munkáspárt az a társadalmi, politikai erő, amely a társadalom közös érdekeit integrálja 
és koncentrálja, amely a társadalom közös, általános céljait társadalmi szinten hordozza. 
A megvalósulás folyamatában is mindenkinek, aki a döntések kialakításában, a tervezett 
mozgások elhatározásában részt vett, kötelessége felhívni a figyelmet a működési zava- 
rokra, a nemkívánatos folyamatokra, az ellenható tényezőkre. Csak a hatalom, a politi- 
kai vezetés ilyen gyakorlata fejleszti a szocialista demokráciát, s segíti elő az önkormány- 
zat és az önigazgatás kialakulását. Ez azonban nem érvényesülhet több pólusú hatalmi 
rendszerben. Az ilyen körülmények között szerveződő centrumok szükségképpen rom- 
bolják az önkormányzatot, az önigazgatást, azokat alárendelik a partikuláris érdekek- 
nek. Az egypártrendszer feltételei között a pártdemokrácia és a szocialista demokrácia 
együttes és szerves fejlődési alapja és egyben garanciája is annak, hogy a hatalom 
szer elemei — a már működő s az ezután szerveződő intézmények egyaránt — együttesen 
alkossák az önkormányzat és az önigazgatás szervezeti kereteit. ; 


PONGRÁCZ LÁSZLÓ: 


A bér- és keresetszabályozás mai kérdései 


Az utolsó két évtizedben a gazdaságpolitika é és a gazdaságirányítás egyetlen elemét sem 
érte annyi bírálat, mint a bérpolitikát és a bérszabályozást. A bírálatok egyik csoportja 
a bérpolitikát — és annak eszközrendszeréből a bérszabályozást — tünteti fel gazdasági 
problémáink egyik legfőbb okaként. Hallottam már azt, hogy a bér- és keresetszabályo- 
zás , az első számú közellenség". A bírálatok között találkozunk olyan véleménnyel is, 
hogy a bérezés nem ösztönöz a jobb munkára, a bérek és a keresetek nem tükrözik a 
teljesítmények különbségeit; a kereseti arányok nivelláltak, a bérszabályozás nem ad 
megfelelő mozgásteret hatékony ösztönzési módszerek alkalmazásának, helytelen maga- 
tartásra ösztönöz, akadályozza a munkaerő mobilitását, meggátolja a gazdaságilag 
racionális lépéseket, az ésszerű létszámgazdálkodást: annak a gazdálkodó szervezetnek 
kedvez, amely laza létszámgazdálkodást folytatott, és még sokáig lehetne sorolni a 
legkülönbözőbb kritikus megjegyzéseket. 

Gyakori, hogy a bírálók egyik csoportja által kifogásolt vonásokat a bírálók valamely 
más csoportja a szabályozás előnyének tekinti. Az is előfordult már, hogy az elmúlt húsz 
év valamely szakaszában nem megfelelőnek bizonyult módszereket ajánlottak alkalma- 
zásra, azzal a megjegyzéssel, hogy időközben megváltoztak a környezeti feltételek. 
A bírálatok e nagy csoportjára az a jellemző, hogy sok mindent számon kérnek a 
bérpolitikán és a bérszabályozáson, s nehezményezik, hogy bizonyos követelményeknek 
nem felel meg, bizonyos feladatokat nem tud ellátni. 

A bírálók másik nagy csoportja azt helyteleníti, hogy a bérpolitika túlságosan is sok 
feladatra vállalkozik; olyasmire is, ami nem tartozna reá, s a bérszabályozással szemben 
is olyan követelményeket támasztanak, amelyeknek az nem is felelhet meg. E vélemények 
rámutatnak a követelmények közötti ellentmondásokra, és azzal magyarázzák a szabá- 
lyozás céltévesztését, hogy más -— a feladatkörén kívül eső — célokra is fel akarják 
használni a bérpolitika eszközeit. 

Való igaz: az alkalmazott eszközök és módszerek viszonylagos eredménytelensége 
gyakran igazolta a bírálókat. Egyfelől ezért, másfelől a megváltozott körülmények, 
feltételek, gazdaságpolitikai és bérpolitikai célok miatt gyakorta változtak a bérpolitika 
konkrét módszerei, mindenekelőtt a bér- és keresetszabályozás rendszere. Jövőre a 
gazdaságirányításban és azon belül a gazdasági szabályozórendszerben olyan nagy 
jelentőségű és minőséginek tekinthető változtatásokra kell számítani, amelyek miatt 
indokolt áttekinteni a múlt és különösen a közelmúlt tapasztalatait; azok elemzésére 
építve kijelölni a további fejlődés útját, összhangban az árrendszerben és főleg az 
adórendszerben várható változásokkal. 

A bér- és a keresetszabályozási rendszer 


Mindenekelőtt azt célszerű tisztázni, hogy a mi viszonyaink között miért szükséges a 
bérek és a keresetek elkülönült szabályozása. A gazdasági reform indítása óta minden 
alkalommal, amikor napirendre kerül a bér- és a keresetszabályozás módosítása, felvető- 
dik az a kérdés is, hogy egyáltalán szükség van-e rá. Mert például a tőkés országokban 
nem alkalmaznak külön bérszabályozást. Nos: a bérek abban különböznek más költség- 
tényezőktől, hogy egyben személyi jövedelmek is; növekedésük erős társadalmi nyomás- 
ra is visszavezethető. Míg például az anyagköltség növelése egyénileg senkinek nem 
érdeke (ha csak mesterségesen nem hozunk létre ilyen torz érdekeltséget), a bérek emelése 
viszont mindenkinek érdeke. Közvetlenül azonban senkinek nem érdeke, hogy a bér 
növekedéséért cserében nagyobb teljesítményt követeljenek tőle. Közvetve viszont a 
társadalom tagjainak közös érdeke, hogy csak megfelelő teljesítménytöbbletek esetén 
emelkedjenek a bérek, ellenkező esetben ugyanis a személyi jövedelmek gyarapítása sem 
lehetséges, legalábbis hosszabb távon. Arról nem is beszélve, hogy ha a kiáramló vásárló- 
erő-többlet mögött nincs megfelelő teljesítménytöbblet, akkor a több pénzért nincs mit 
vásárolni. k . 

A tőkés gazdaságban van objektíve létező ellenpólus a bérek növekedésével kapcsola- 
tos törekvéssel szemben. Ott ugyanis nem engedik növekedni a béreket a profit rovására. 
Megkövetelik, hogy a többletbérért cserébe teljesítménytöbbletet kapjanak. Alapvető 
érdekük a bérköltségek minimalizálása, mert e költségek növekedése — ugyanúgy, mint 
általában a költségnövekedés - rontja a piaci pozíciókat. Ezekben az országokban igen 
erős érdekeltség érvényesül a vagyon gyarapítására, mert ez a fennmaradás feltétele. 

Nálunk viszont - a gazdaságban sok helyütt fellépő hiány következtében - a piaci 
verseny nem korlátozza kellően az árak növelését, és nem akadályozza meg, hogy a bérek 
növekedéséből adódó költségnövekedést tovább hárítsák a felhasználóra, a fogyasztóra. 
Továbbá - és részben az iménti jelenség következtében — sem a bérköltségek, sem más 
költségek mérséklésére nincs kellő érdekeltség, nincs kellő gazdasági kényszer. A bérek 
és a keresetek külön szabályozása nélkül lehetővé válna a más költségekben elért megta- 
karítás bérekre való konvertálása, az árak növeléséből adódó többletek bérként való 
felhasználása, sőt ánnak sem lenne akadálya, hogy az árakba épülő nyereség nagyrészt 
bérré változzon. A bérek külön szabályozása nélkül tehát a gazdálkodó egységek számá- 
ra lehetőség nyílna arra, hogy minden vállalati jövedelem bérré váljon, a felhalmozási 
célú forrásokat is elfogyasszák. Ebben az esetben az állami költségvetés sem tudna 
megfelelő összeget akkumulálni a közösségi célokra. Emellett többletteljesítmények 
nélkül is növekedhetnének a keresetek, és gazdasági teljesítményekkel nem fedezett 
vásárlóerő jelenhetne meg a piacon. Az ebből adódó és szükségszerű torzulások inflációt 
gerjesztenek. A veszély elhárítása csak oly módon lehetséges, ha mesterségesen hozunk 
létre olyan szabályozási mechanizmust, amely szerint a bérek növekedésének feltétele a 
vállalatok gazdasági többletteljesítménye. Ez persze a vállalatok szempontjából kimon- 
dottan korlátozó mechanizmus, amely a piaci gazdaságokban a piac oldaláról jelentkező 
korlátozást próbálja helyettesíteni. 

Ha a személyi bérek növekedését a személyes teljesítményektől tesszük függővé, akkor 
mindenkinek elemi érdeke, hogy teljesítményét, munkaeredményeit növelje. Következés- 
képpen: amennyiben a vállalat által bérként kifizetett összegek vagy azok egy főre jutó 
átlaga a vállalat gazdasági eredményeitől függ, akkor a vállalat is érdekelt gazdasági 
eredményeinek növelésében. A szakemberek azonban régóta vitatják, hogy valóban 
elvárható-e a bér- és keresetszabályozástól az ösztönzés. Sokan úgy vélik, hogy a bérsza- 
bályozás fő feladata a vásárlóerő-kiáramlás kézben tartása, és az ösztönzésnek nincs 
kiemelkedő szerepe, mert a gazdasági környezetnek, a gazdasági szabályozás más elemei- 
nek kell ösztönözniük. Az álláspont képviselői többnyire azzal érvelnek, hogy a kereset- 
szabályozás nem alkalmas az ösztönzési funkció ellátására, mert a vállalati teljesítmény 

megbízhatóan nem mérhető, a nyereség e célra nem alkalmas, és ha mégis ehhez kapcsol- 
juk a kereseteket, akkor elviselhetetlen torzulások következnek be a kereseti arányokban. 

Gyakran hivatkoznak arra is, hogy a nyereség növelésére ily módon kiváltott érdekelt- 
ség egyben inflációgerjesztő hatású, a gazdálkodó szervezeteket arra készteti, hogy 
mindenáron növeljék nyereségüket, és ezért erőteljes nyomást hoz létre a termelői árak 
emelésére, amit az ármechanizmus, az árszabályozás nem képes ellensúlyozni. Az érvek 
között találkozni azzal a véleménnyel is, hogy a különböző vállalatok nem kaphatják 
különböző , áron" a munkaerőt, s nem fogadható el, hogy azonos munkáért a különböző 
vállalatok gazdasági eredményeik, nyereségük függvényében különböző bért fizessenek. 

Az előbbiekhez kapcsolódóan, de más megközelítésben is helytelennek vagy felesleges- 
nek látják a bérek nyereségtől függő differenciálódását. Sokan állítják, hogy amennyiben 
átmenetileg differenciálódnak is a bérek és a keresetek a vállalatok jövedelmezősége 
szerint, az így kialakuló különbségeket előbb-utóbb ki kel! egyenlíteni, mert bizonyos 
területek nem jutnak elegendő munkaerőhöz az alacsonyabb bérszínvonal miatt. 

A vitában tehát két szélső pólus alakul ki. Az egyik nézet szerint a vállalati teljesítmé- 
nyektől kell függővé tenni a bérek alakulását, a másik szerint viszont attól függetlenül, 
tehát központilag kell meghatározni, hogy egyik évről a másikra milyen mértékben 
növekedhetnek a bérek és a keresetek. 

Megfigyelhető azonban, hogy az utóbbi időben súlyponteltolódás következett be a 
vitákban. Egyre többen ismerik fel, hogy a keresetszabályozás nem helyettesítheti és 
önmagában nem biztosíthatja a jövedelmező vállalati gazdálkodásban való érdekeltsé- 
get. Ha a gazdasági környezet és az egész gazdasági mechanizmus hatására megvalósul 
a nyereségérdekeltség, felesleges a nyereség és a vállalati bérfizetési lehetőségek összekap- 
csolása, ellenkező esetben viszont az , összekapcsolás" diszfunkcionális és nehezíti az 
árrendszer és a nyereség mint mérce rendeltetésszerű működtetését. 

A vállalati gazdasági mútatóktól függetlenített bérszabályozást támogató véleménnyel 
szemben áll az a nézet, amely szerint, ha minden vállalat egyformán növelheti a béreket, 
akkor nem érvényesül a kellő érdekeltség, ösztönzés a gazdasági teljesítmények növelésé- 
re, mert az a bérek alakulásában nem tükröződik. A stagnáló vagy netán visszafejlődő 
vállalat ugyanúgy jogosult a meghatározott mértékű bérnövelésre, mint a dinamikus, a 
piaci igényekhez igazodó, magas jövedelmezőséggel gazdálkodó szervezet. Mindaddig, 
amig a gazdasági környezet és a gazdasági szabályozás többi eleme nem látja el az 
ösztönző funkciót, a.bérszabályozásban sem nélkülözhető az ösztönző hatás. 

Az elmúlt két évtizedben többnyire a vállalati teljesítményhez kötött szabályozás 
különböző módszereit alkalmaztuk. Központi bér- és keresetszabályozást csak ott vezet- 
tünk be, ahol a nyereségérdekeltség nem vagy csak korlátozottan érvényesül. Az uralko- 
dó elv ellenére a keresetszabályozás nagyon gyakran változott, bizonyos elemei évente, 
sőt az utóbbi időben egy éven belül többször is módosultak. 


A változások főbb indokai 


Időről időre módosultak a gazdaságpolitikai célok, illetve prioritások, változtak a kör- 
nyezeti feltételek is. Az ezekhez való igazodás szükségessé tette a bér- és keresetszabályo- 
zás módosítását. Például foglalkoztatáspolitikai szempontokat figyelembe véve bizonyos 
időszakokban az átlagbérekre (átlagkeresetekre), más időszakokban pedig a bértömegre 
(keresettömegre) koncentrált a szabályozás. Az utóbbi módszert olyankor alkalmazták, 
amikor erőteljesebb érdekeltség vált szükségessé a létszámfeleslegek csökkentésére a 
munkaerő-mobilitás erősítésének érdekében. 

Módosítást tett szükségessé a gazdasági szabályozórendszer egészének vagy egyes 
lényeges elemeinek változtatása is. Gyakran a bér- és keresetszabályozás éppen működő 

rendszerével kapcsolatos bírálatok következtében a gazdasági szabályozás más elemei- 
nek változtatása inkább csak ürügyül szolgált arra, hogy változzon a bérszabályozás is. 

Az automatizmusként működő szabályozás sohasem alakíthatja a központi szándé- 
koknak megfelelően a gazdasági folyamatokat. Ezért időről időre kiegészítő módszerek 
alkalmazása szükséges, nem mellőzhetők az egyedi kivételek sem, és bizonyos idő után 
e kivételekre okot adó körülmények mind gyakoribbá válása kényszeríti ki az alaprend- 
szer módosítását is. I 

A szabályozás gyakori változtatása amellett, hogy legalább átmenetileg pozitív hatású 
volt, újabb gondokhoz, feszültségekhez vezetett: a gyakori változtatás a gazdálkodó 
szervezetek számára bizonytalan helyzetet teremtett, mert hosszabb távra szóló terveiket 
olykor keresztezték a megváltozott szabályok. 

Nem ritkán azonban a változások csak hivatkozási alapul szolgáltak a vállalatok 
gazdálkodási gyengéinek leplezésére. Ám kétségtelen, hogy a változtatások miatt általá- 
ban nem jutott elegendő idő arra, hogy egy-egy konkrét szabályozási módszer hatásai 
érvényesüljenek és értékelhetők legyenek. Így például arra sincs elegendő tapasztalat, 
hogy ha a bérek és a keresetek a vállalati teljesítményektől függnének, ez valóban 
előmozdítaná a népgazdasági szintű teljesítmények javulását. A változtatások min- 
dig átrendezték a vállalatok bérpozícióit, és a vállalatok körében kialakult bizonyos 
taktikázási gyakorlat. Egy-egy újabb módszer bevezetésekor egyre kevésbé törekedtek 
az új szabályozásban kifejezésre jutó követelményekhez igazítani a belső érdekeltségi 
rendszerüket, mert arra számítottak, hogy az éppen aktuális szabályozás rövid időn belül 
úgyis megváltozik. Nem hasznosították tartalékaikat, mert attól tartottak, hogy a tárgy- 
évben elért jelentős eredményjavulással az újabb változtatás miatt kedvezőtlen helyzetbe 
kerülnek. 

Ebből a szempontból különös jelentősége van a báziselvre épülő úgynevezett növek- 
ményszabályozásnak, amely a kereset növekedését attól teszi függővé, hogy a vállalat 
egyik évről a másikra mennyivel javította gazdasági teljesítményeit. A vállalatok óvakod- 
tak attól, hogy kiugró eredményjavulással magas bázist teremtsenek a gazdasági teljesít- 
ményekben, mert számukra félő volt, hogy a következő évben ehhez képest már újabb 
jelentős fejlődést nem képesek elérni. Amikor viszont felváltotta ezt a módszert a jövedel- 
mezőség színvonalához kapcsolódó érdekeltség, a teljesítmények megintcsak nem növe- 
kedtek dinamikusan, mert feltételezték, hogy rövid idő után újra visszatér a báziselvre 
épülő szabályozás. (Ez a feltételezés nem volt éppen alaptalan, mert a jövedelmezőség 
színvonalához kapcsolódó érdekeltség a korábban meglévő növekményérdekeltséget 
megszüntette. A teljesítmények növekedése elmaradt a keresetekétől, és ismét szükséges- 
sé vált az erőteljesebb növekedési kényszer, a növekményérdekeltség alkalmazása.) 

Hasonló módon jelentkezett az átlagbér- és bértömeg-szabályozás váltakozása is. 
1968-ban azért koncentrált a szabályozás az átlagbérekre, mert abban az időben nagy 
létszámú korosztályok léptek munkaképes korba, és tartani kellett attól, hogy a bértő- 
meg-szabályozás esetleg munkanélküliséghez vezet. Az átlagbér-szabályozás ezt a ve- 
szélyt elhárította, de nagymértékben hozzájárult ahhoz is, hogy a gazdálkodó szervezetek 
az alacsony bérűek felvételével olyankor is növeljék a létszámot, amikor hatékony 
foglalkoztatásukat nem tudták biztosítani. E gyakorlat következtében megszaporodtak 
a már nem kielégíthető munkaerőigények, széles körben jelentkeztek a munkaerőhiányra 
utaló tünetek, és szinte elkerülhetetlenné vált a bérszabályozás olyan módosítása, amely 
az addig érvényesülő érdekeltséget megszünteti és helyette a létszámfeleslegek csökkenté- 
sére készteti a vállalatokat. 

A bértömeg-szabályozás megint más irányú gondokhoz vezetett. A dinamikusan 
fejlődő vállalatokat is akadályozta abban, hogy létszámukat növeljék, mert olyan ke- 
mény feltételeket szabott a létszámnövekedés miatti bértöbblethez, amelyeknek megfelel- 
ni még a viszonylag magas hatékonysággal dolgozó vállalat sem volt képes. Az ilyen és 

ehhez hasonló problémák miatt ismét az átlagbér-szabályozás került előtérbe, majd 
néhány év után a korábban megismert kedvezőtlen hatások ellenére ismét a szabályozás 
tömegjellege erősödött. 


A keresetszabályozás tapasztalatai 1985 óta 


Két éve, a gazdaságirányítási rendszer továbbfejlesztésének programja keretében lénye- 
gesen megváltozott a keresetszabályozás rendszere is. A korábbi kötöttségek oldódtak, 
. rugalmasabbá vált a szabályozás, egy - a korábbiaktól lényegesen eltérő — új szabályozá- 
si formát, a keresetszint-szabályozást vezették be. Az új gyakorlat elhárította az átlagbér- 
és a bértömeg-szabályozás hátrányait, és konstrukciójából adódóan érdekeltséget terem- 
tett a ráfordítások és a létszámfeleslegek csökkentésére. " 

A népgazdaságnak még jelentős területén fennmaradt az átlagkereset-szabályozás, de 
megszűnt a báziselvre épülő növekményérdekeltség, és helyette az adóviselő-képességre 
épülő szabályozáson keresztül a jövedelmezőség színvonalához kapcsolódó érdekeltség 
valósult meg. A változtatás nagyobb mozgásteret nyújtott a vállalatoknak a hatéko- 
nyabb ösztönzési módszerek bevezetésére, de a vásárlóerő kézben tartása szempontjából 
jelentős kockázatot is jelentett. A gazdaságirányítás számított arra, hogy a rugalmasabb 
keretek között, nagyobb bérnövelési lehetőségekre támaszkodva a vállalatok vezetői 
nagyobb követelményeket támasztanak a munkavállalókkal szemben, és ennek eredmé- 
nyeként a korábbinál nagyobb keresetnövekedés a gazdasági teljesítmények erőteljesebb 
emelkedésével jár együtt. 

A két év tapasztalatai kedvezőtlenek. A keresetek gyorsabb emelkedése megvalósult 
- különösen 1986-ban -, a gazdasági teljesítmények növekedése viszont elmaradt a 
tervezettől. 1985-ben a nemzeti jövedelem a tervezett növekedés helyett csökkent, és az 
1986-os növekedés ellenére sem érte el az 1984. évi szintet. A gazdasági teljesítmények 
és a vásárlóerő-kiáramlás közötti egyensúly megbomlása már 1986-ban is szü 
tette a keresetszabályozás szigorítását, sőt év közben további szigorító intézkedéseket 
kellett hozni. Az idén pedig a két éve bevezetett szabályozórendszer alapelveitől is 
jelentősen el kellett térni. 

Joggal merül fel a kérdés: milyen okokra vezethető vissza a gazdasági teljesítmények 
elmaradása a keresetnövekedéstől, amikor a szabályozás valamilyen módon függővé 
tette a keresetnövekedést a gazdasági teljesítményektől? Mielőtt ennek taglalására rátér- 
nék, szólni kell arról, hogy a keresetszabályozás módszereivel 1985-ben kissé előre 
száladtunk. Olyan konstrukciót alakítottunk ki, amelynek eredményes működtetéséhez 
a környezeti feltételekben és a szabályozórendszer egyéb elemeit illetően is számottevő 
változásra lett volna szükség. A keresetszabályozás korlátozó funkciója csak akkor 
mérsékelhető, ha a gazdasági környezet legalább részben átveszi ezt a feladatot. Egyértel- 
műen bebizonyosodott, hogy a keresetszabályozás önmagában nem biztosíthatja az 
egyensúlyt a gazdasági teljesítmények és a keresetkiáramlás között, ha a 1 
teljesítményként elfogadott nyereség nemcsak a valóságos teljesítménytöbbletek esetén 


növekedhet, hanem például árnyereségből, illetve költségvetési támogatásból is. Ha . 


valóságos teljesítmények nélkül is létrejönnek anyagi források a keresetnövekedéshez 
kapcsolódó adók fedezetére, akkor bizony a keresetek a nemzeti jövedelem gyarapítása 
nélkül is növelhetők. 

: Az arányok megbomlásának tehát egyik lényeges oka az volt, hogy az általános 
szabályozási feltételekben nem következtek be azok a változások, amelyeket az új típusú, 
1985-ben bevezetett keresetszabályozással kapcsolatos döntések idején feltételeztek, s 
amelyekről elvi, politikai döntések születtek. Az árszabályozás, az ármechanizmus nem 
tudta megakadályozni olyan árnyereség keletkezését, amely mögött nincs valódi teljesít- 
mény, ráadásul bővültek a költségvetési támogatásból származó források, s persze nem 
alakult ki a szélesebb körű piaci versenyhelyzet sem. 

Bebizonyosodott, a magyar gazdaságban még nem jöttek létre a feltételek ahhoz, hogy 
a keresetszabályozásból kiiktassuk a növekményérdekeltséget. Utólag az is megállapít- 
ható, hogy a keresetszabályozás mértékrendszere laza volt. A szükségesnél alacsonyabb 
adóterhek kapcsolódtak a keresetek növekedéséhez, és a megengedhetőnél magasabb 
volt az adómentes keresetnövekedési lehetőség a versenyszférán kívüli területeken. 

Végül a keresetszabályozásban megfogalmazódó általános követelmények alól ki — 
lehetett térni azáltal, hogy a vállalatok, a szakágazatuk szerint rájuk vonatkozó szabá- 
lyozás helyett, más formát is választhattak. Például a keresetszint-szabályozás hatálya 
alá tartozó szakágazatok vállalatai válaszhatták a keresetnövekmény-szabályozást és az 
úgynevezett szigorított központi keresetszabályozást is. Ha nem volt elég pénzük a 
keresetek teljes összegét terhelő adókra, akkor átmehettek egy olyan szabályozási formá- 
ba, amelyben a már kialakult kereseti színvonalat nem terhelte kereseti adó, csak a 
növekményhez kapcsolódott bizonyos mértékű adófizetési kötelezéttség. Ilyen módon az 
az adófedezet, amely a keresetszint-szabályozásban a már elért kereseti színvonal meg- 
tartásához sem lett volna elegendő, a növekményszabályozási formában akár 3-5 száza- 
lékos keresetnövekedésre is fedezetet nyújtott. 

A gazdasági szabályozásban rejlő okok mellett a vállalati gazdálkodás hiányossága is 
hozzájárult az egyensúly megbomlásához. A korábbi években kialakult , béréhség" 
következtében a gazdálkodó szervezetek többségénél teret engedtek a nagyobb bérnőve- 
kedésnek, de nem követeltek nagyobb teljesítményeket a többletbérért. A vállalatok egy 
része az elhasználódott termelőeszközök pótlására szolgáló amortizációt is a keresetnö- 
vekedéshez kapcsolódó adókra használta fel. Amikor pedig ismertté váltak az 1986-ra 
vonatkozó szigorító intézkedések, még azokat az összegeket is felhasználták a keresetek 
növelésére, amelyeket egyébként nem terveztek, mert felmérték, hogy a tartalékolt pénzt 
a következő évben már csak nagyobb adóterhek mellett használhatják fel. Emiatt az év 
folyamán kialakult aránytorzulás tovább fokozódott, és lényegében a túlzott év végi 
kifizetések miatt kellett ismételt szigorító intézkedéseket hozni 1986 májusában, s az idén 
- az 1986-ban ismételten romló teljesítmény-bér-arány miatt -— további szigorítások 
váltak szükségessé. 

A keresetszabályozással szemben három fontos követelményt határoztak meg. 

e A keresetszabályozás számottevően mérsékelje a keresetkiáramlás további növeke- 
dését, és a korábbinál nagyobb biztonsággal gondoskodjék arról, hogy a keresetkiáram- 
lás a terv által meghatározott keretek között maradjon. 1986-ban a keresettömeg 6,9 
százalékkal nőtt, 1987-ben a növekedés 3,5 százalék lehet. Az átlagkeresetek növekedése 
1986-ban 7,4 százalék volt, 1987-ben pedig 5-5,5 százalék lehet. 

e A keresetszabályozás gondoskodjék arról, hogy megvalósuljon a gazdasági teljesít- 
mények és a keresetek együttmozgása, azaz megfelelő többletteljesítmények nélkül a 
keresetek ne növekedhessenek. 

e A ckeresetszabályozás váltson ki erőteljesebb késztetést az adott területen megfelelő 
hatékonysággal nem foglalkoztatható munkaerő leépítésére, átcsoportosítására, a mun- 
kaerő-mobilitás fokozására. 

Megjegyzendő: e követelményeket az egész gazdasági szabályozást illetően is meg 
kellett volna fogalmazni. És ismétlendő, hogy a keresetszabályozás csak akkor felelhet 
meg az ilyesfajta igényeknek, ha ehhez a környezeti feltételeket is megteremtik. Amennyi- 
ben nem mérséklődnek a költségvetési támogatások és továbbra is jelentős források 
képződnek az árnyereségből, akkor ezek hatását a keresetszabályozás önmagában nem 
ellensúlyozhatja. 

A végrehajtott változtatások részben olyan elemeket tartalmaznak, amelyekkel a 
gazdaságirányítási rendszer továbbfejlesztésének 1985-ben elkezdődött újabb szakaszá- 
ban számoltunk. Például eredetileg szerepelt terveink között a szigorított központi 
keresetszabályozás megszüntetése, a keresetnövekmény-szabályozás hatálya alá tartozó 
területek szűkítése és az egyedi kivételek csökkentése, valamint a szabályozási formák 

közötti választási lehetőség korlátozása. Ezek az intézkedések azonban nem voltak 
elegendőek a követelmények kielégítésére. Ezért szükségessé vált az adóterhek további 
növelése, az adómentes keresetnövekedés. mérséklése. Bár ezek az utóbbi lépések is 
megváltoztatták az 1985-ben bevezetett új formák természetrajzát, működési mecha- 
nizmusát, mégsem voltak elegendőek a keresetkiáramlás tervezett mérsékléséhez, a 
teljesítménynövekedés kikényszerítéséhez, valamint a létszámfeleslegek csökkentésére 
irányuló érdekeltség megvalósításához. Ezért elkerülhetetlenné vált a báziselvre épülő 
növekményérdekeltség visszahozása, valamint az átlagkereset-szabályozás helyébe a 
keresettömeg-szabályozás bevezetése (viszonylag szűk területen maradt meg az átlagke- 
reset-szabályozás, azokban a szakágazatokban, ahol a létszám növelése népgazdasági 
érdek). 

E módszerek alkalmazásával azonban a részben már ismert problémák újbóli megjele- — 
nését is vállalnunk kellett. A növekinényérdekeltségnél óhatatlanul számolni kell azzal, 
hogy a vállalatok egy része nem törekszik a lehető legnagyobb eredményre, mert ezzel 
túlságosan magas bázist hozna létre, amihez képest nem vagy csak kis mértékben tud 
tovább fejlődni a későbbi időszakban. A bértömeg-szabályozás pedig elsősorban azok- 
nak a gazdálkodó szervezeteknek előnyös, amelyek a korábbi időkből átmentették a 
létszámgazdálkodás lazaságait, viszont hátrányos a magas hatékonyságú, racionális 
munkaerő-gazdálkodást folytató és dinamikusan fejlődő vállalatok számára. Kétségte- 
len azonban, hogy a vállalatok jelentősebb hányadánál a növekményérdekeltség kikény- 
szerit bizonyos teljesítménytöbbleteket, a bértömeg-szabályozás pedig megmozgat olyan, 
eddig feleslegesen foglalkoztatott embereket, akik más területek munkaerőigényeinek 
kielégítésére — legalább részben - alkalmasak. 

A szigorítás kapcsán annak a veszélye is felmerült, hogy megismétlődik az 1985-ben 
tapasztalt nagyarányú bérkiáramlás. Ennek megelőzése céljából alakult ki az a szabály, 
amely szerint a többletadóval terhelt (a hozzáadott érték növekedésével alá nem támasz- 
tott) keresetnövekinény nem számít a bázisba; ezzel az összeggel az 1986. évi tényadatot 
korrigálni kell. Az intézkedés eredményesnek bizonyult: az év utolsó hónapjaiban csak 
igen szerény mértékű volt a kerestnövekedés az előző év azonos időszakához képest. 
A vállalatok egy része szempontjából azonban komoly gondot is okozott, mert ha 
bérpolitikai terveikben azzal számoltak, hogy a kerestnövekedés egy részét akár a 
többletadó vállalásával is megvalósítják, az év utolsó hónapjaiban a keresetek visszafo- 
gásával sem tudták ellensúlyozni az év folyamán kifizetett többleteket. 


A keresetszabályozás jövő évi alternatívái 


Ismeretes, hogy széles körű előkészítő munkálatok folynak az általános forgalmi adó és 
a személyi jövedelemadó bevezetésére. A két új adónem meghonosítával egyidejűleg 
tervezik több, ma még létező adófajta megszüntetését, valamint a társadalombiztosítási 
járulék és a nyereségadó kulcsának módosítását, illetve a termelői árak csökkentését. 
A költségvetési elvonásoknak a termelőszférából a forgalmi szférába való átcsoportosí- 
tása következtében számítani kell a fogyasztói árak eddiginél nagyobb mértékű emelke- 
désére is. A tervezett ár- és adóreform a bér- és keresetszabályozás szempontjából is 
átalakítja a környezeti feltételeket. A jelenleg működő keresetszabályozási rendszerben 
fontos szerepe van az úgynevezett egyszerűsített hozzáadott érték mutatójának. A szabá- 
lyok meghatározzák, hogy e mutató egyszázalékos növekedésével többletadó nélkül 
mennyivel növekedhetnek a keresetek. A mutatót tehát a teljesítmények mérésére is 
használjuk, emellett pedig követelményeket fejez ki a keresetek növelésével kapcsolat- 
ban 


Az ár- és adóreform kapcsán e mutatónak szinte minden eleme megváltozik, és ezáltal 
a jövő évi tényadatok nem összehasonlíthatók az ideiekkel. A mutató egyik összetevője 

a bérköltség. A személyi jövedelemadó bevezetése kapcsán azt az elvet kívánják érvénye- 
síteni, hogy a főállásból származó kereset nettó értéke az adó bevezetése miatt ne 
csökkenjék. Ehhez az szükséges, hogy a béreket, a kereseteket olyan mértékben emeljék 
fel (bruttósítsák), hogy a személyi jövedelemadó és az új nyugdíjjárulék levonása után, 
változatlan teljesítmény esetén, a dolgozó nettó keresete érje el jelenlegi — a nyugdíjjáru- 
lék levonása után megmaradó - nettó keresetét. Az említett béremelés következtében 
tehát megváltozik a hozzáadott érték mutatójának nagysága. De ugyanúgy változást idéz 
elő a társadalombiztosítási járulék és a nyereségadó kulcsának módosulása is. 

Ebből viszont az következik, hogy a jelenleg működő keresetszabályozást már csak 
technikai okokból sem lehet változatlanul fenntartani. Mindenképpen ésszerű lenne 
elkerülni a mutató bázisának átszámítását az összehasonlíthatóság érdekében, mert 
számos tapasztalat van arra, hogy az ilyen korrekciók alkalmával jellemzőek az egyirá- 
nyú tévedések (olykor a tudatos torzítások is, éppen a lazítás szándékával). Nem tartható 
fenn az egyéni keresettömeg szabályozásában alkalmazott, sávosan progresszív adóskála 
szerinti adóztatás sem, mert ésszerűtlen lenne, ha a dolgozók keresetéből levont személyi 
ENE EETÉSÁHSR kívül még a vállalat is ugyanúgy adót fizetne, mint jelenleg az érdekeltségi 

apjából. 

Az eddigi elemzések során több alternatíva alakult ki a keresetszabályozással kapcso- 
latban. Vannak, akik úgy vélik, hogy az ár- és adóreform után kialakuló helyzetben 
megszüntethető a bér- és keresetszabályozás elkülönült rendszere. A bérek bruttósítása 
következtében ugyanis az élőmunkával kapcsolatos költségek súlya és részaránya olyan 
mértékben megnövekszik, hogy ez már eleve megakadályozza a bér gyors ütemű növeke- 
dését. A reform az érdekeltségi viszonyokat is módosítja, és részben átveszi az ösztönzés- 
sel, érdekeltséggel kapcsolatos funkciókat. 

A bér- és keresetszabályozási rendszer megszüntetését javasolók nem veszik figyelembe 
kellően az országban kialakult gazdasági helyzetet, azt a körülményt, hogy az utóbbi 
években jelentős keresetnövekedés valósult meg anélkül, hogy ezzel egyidejűleg kellően 
növekedtek volna a gazdasági eredmények. E helyzetben különösen veszélyes vállalni 
annak kockázatát, hogy tovább folytatódik a teljesítménnyel alá nem támasztott kereset- 
növekedés. Márpedig ennek a veszélye a keresetszabályozás megszüntetése esetén nem 
zárható ki. Azokban az országokban ugyanis, ahol nem működik elkülönült bér- és 
keresetszabályozás, nem azért tudják nélkülözni ezt a szabályozási módszert, mert 
személyi jövedelemadóztatást folytatnak és alkalmazzák az általános forgalmi adót, 
hanem, mert a piaci verseny által meghatározott környezeti feltételek oldaláról érvénye- 
sülnek olyan hatások, amelyek gátat vetnek a teljesítményfedezet nélküli keresetkiáram- 
lásnak. Ezért bármennyire szimpatikusnak tűnik is a javaslat, megvalósításának feltételei 
még nincsenek meg. Ezzel szemben célszerű olyan körülmények és feltételek kialakításá- 
ra törekedni, amelyek mellett belátható időn belül fokozatosan kiiktatható az elkülönült 
bér- és keresetszabályozás. Az elmúlt két évtized tapasztalatai bebizonyították, hogy 
eddig nem sikerült problémamentes módszert találni a keresetek szabályozására, és 
valószínűleg az ezután alkalmazandó módszerek is okoznak nehezen feloldható feszült- 
ségeket. Úgy tűnik azonban, hogy még mindig inkább ezeket kell vállalni, mint a kereset- 
alakulás szabadjára engedését annak összes és veszélyes következményeivel. 

Amennyiben továbbra is szükség van a keresetszabályozásra, két lehetőséget kell 
mérlegelni: eddig nem igazolódott, hogy gazdaságpolitikai céljaink elérését a vállalati 
gazdasági eredményekhez kapcsolt bér- és keresetszabályozás valóban hathatósan segíti. 
Ezért lenne célszerű a teljesítménykövetelményhez kötött szabályozás megszüntetése s 
helyette a bérek külön és központi szabályozása, meghatározva a gazdálkodó szervezetek 
által megvalósítható átlagbér- (vagy bértömeg) növekedés mértékét és a nyereségrészese- 
déssel fenntartva a teljesítményérdekeltséget. Ez a módszer a bérszabályozástól nem vár 
ösztönzést, viszont a kiáramló vásárlóerőt szigorúbban kézben tartja, mint a különböző 
teljesítményekhez kapcsolt módszerek. Itt ugyanis a nyereséggel kapcsolatos problémák 

a béreket nem befolyásolják. A nyereségrészesedésnél továbbra is megjelenhet a nyereség 
mint mérce torzító hatása, de feltételezhető, hogy az ár- és adóreform után ez a mainál 
mérsékeltebb lesz. 

Egyes szakértők szükségesnek tartják, hogy a bér- és keresetszabályozás továbbra is 
lássa el az ösztönző funkciókat. Ezért a vállalati gazdasági eredményekhez kapcsolt 
keresetszabályozás alkalmazását javasolják, még ha e módszerek eddig nem is hoztak 
látványos eredményeket. A gazdasági teljesítmények javítására irányuló gyenge érdekelt- 
ség is több, mint az ilyen irányú érdekeltség teljes hiánya. Kérdés azonban, hogy milyen 
módon lehet a teljesítményektől függővé tenni a kereseteket, ha a két időszak közötti 
összehasonlítás lehetőségei megszűnnek. A bázis meghatározásának problémája csak 
abban az esetben jelentkezik, ha báziselvre épülő, tehát növekményérdekeltséget kifejező 
szabályozást kívánunk alkalmazni. Amennyiben a jövedelmezőségtől tesszük függővé a 
béremelési lehetőségeket — ahogyan ez az 1983-ban és 1984-ben alkalmazott bérszabályo- 
zás esetében történt —, akkor nincs szükség a teljesítménymutató bázisának meghatározá- 
sára. Ezért tehát a megváltozott feltételek között is lehetőség van arra, hogy olyan bér- 
és keresetszabályozást léptessünk életbe, amely nem az adóviselő-képességre épül, hanem 
a jövedelmezőség színvonalához kapcsolódik. 

Az elmúlt közel két évtized tapasztalatai alapján azonban mindenképpen indokolt újra 
átgondolni, hogy milyen követelmények támaszthatók a keresetszabályozással szemben, 
és el kell hárítani minden olyan várakozást, amelynek nem tud megfelelni. Önmagában 
a keresetszabályozással nem lehet orvosolni a hiánygazdaság problémáit, a teljesítmény- 
ösztönzés, a munkaerő-gazdálkodás visszásságát. Az új rendszer azonban alkalmassá 
tehető arra, hogy megakadályozza a bérek oldaláról induló inflációs nyomás kialakulá- 
sát. 

Mindezekre tekintettel, 1988-tól célszerű áttérni a vállalati nyereségtől függetlenített 
központi bérszabályozásra, mégpedig úgy, hogy a szabályozás általában a bértömegre 
koncentráljon, ahol pedig a létszám növelése kívánatos, ott az átlagbér szabályozása 
valósuljon meg. 

A központi bérszabályozás problémáit figyelembe véve, továbbá számos ország ta- 
pasztalatait mérlegelve, egyre gyakrabban és szélesebb körben merül fel az az igény, hogy 
érdekegyeztetés keretében alakítsuk ki a megvalósítható bérnövekedési mértéket. E ja- 
vaslat megítélésénél figyelembe kell venni, hogy nálunk a munkáltató és a munkavállaló 
érdeke a bérek alakulását illetően nem különült el egymástól, nem került szembe egymás- 
sal. A vállalatok gazdasági vezetői legalább úgy törekszenek a keresetek minél nagyobb 
növelésére, mint a szakszervezetek. Azt a módszert tehát nem lehet a bérek szabályozásá- 
ra felhasználni, hogy a munkáltatók és a munkavállalók képviselői állapodjanak meg 
egymással a bérnövelés érdekében. Nem látszik szerencsésnek egy olyan, teljes körű 
érdekegyeztetési mechanizmust kialakítani, amelyben az állam képviseli a munkáltatói 
érdekeket és a bérek növekedésének minimalizálására irányuló törekvést, szemben az 
összes érdekképviseleti szervvel. Körülményeink között ez vagy teljes nivelláláshoz 
vezetne (azaz, ugyanolyan következménye lenne, mint a központi bérszabályozásnak), 
vagy tervlebontásos gyakorlatot kényszerítene ki. Mindezek ellenére indokolt erőfeszíté- 
seket tenni olyan érdekegyeztetési gyakorlat kialakítására, amely tulajdonképpen akkor 
tudna eredményesen működni, amikor már az elkülönült keresetszabályozás fenntartá- 
sának indokai megszűnnének. 

Amennyiben sikerül olyan bér- és keresetszabályozási módszereket alkalmazni, ame- 
lyek szabályozzák a vásárlóerőt és jobban ösztönzik a gazdaságpolitikai célok valóra 
váltását, megteremthetők a feltételek arra, hogy a jelentős feszültségeket okozó kereseti 
aránytalanságok megszüntetéséhez forrásokhoz jussunk, és az előirányzott ár- és adóre- 
formot belátható időn belül bérreform is követhesse. Ehhez azonban jelentős előrehala- 
dást kell elérnünk a gazdaság egyensúlyi helyzetének megszilárdításában, a termelési és 
termékszerkezet átalakításában. 


Ba 
s? 


FALUSNÉ SZIKRA KATALIN: 


Jövedelem- és vagyonmegoszlás 
a nyolcvanas években 


A lakossági jövedelemmegoszlás iránt régóta tapasztalható érdeklődés hazánkban, a 
vagyonmegoszlás iránti újabb keletű. Információink azonban mindkettőről hiányosak. 
A jövedelmek és a vagyonok hazai megoszlásáról még megközelítően egzakt kép sem 
adható. A jövedelmek jelentős része nem nyilvántartott, a bevalláson alapuló felmérések 
érvényessége nagyon korlátozott. A személyi és üzleti jövedelmek fogalmilag is összemo- 
sódnak. A különböző vagyonfajták közül a pénzvagyon (beleértve a takarékbetétet és 
a kötvényt), az értéktárgyak és a műtárgyak megoszlása teljességgel ismeretlen, de az 
ingatlanvagyonokról is csak hozzávetőleges ismereteink vannak. Megbízható ingatlan- 
kataszterünk nincs. A megítélés alapja, kiindulópontja azonban mégiscsak a statisztika 
lehet. 


A jövedelemmegoszlás a jövedelemstatisztika tükrében 


A hivatalosan nyilvántartott jövedelmek megoszlása hazánkban — akárcsak a többi 
szocialista országban — lényegesen egyenletesebb, mint a tőkés államokban. Külföldi 
elemzések szerint a hetvenes években Magyarországon a lakosság legkisebb jövedelmű 
40 százaléka a nemzeti jövedelem 24 százalékához jutott, ezzel szemben a fejlett tőkés 
országokban ez az érték átlagosan mintegy 16 százalék, a fejlődő országokban pedig 12,5 
százalék volt. Ezek az adatok az adózás előtti jövedelmet illusztrálják, az adózás utáni 
jövedelmek megoszlásában kisebb a különbség. 

A legutolsó jövedelemstatisztikai felvétel Magyarországon 1982-re vonatkozik.! Eb- 
ből az derül ki, hogy a népesség legmagasabb jövedelmű egytizedének egy főre jutó 
jövedelme kb. négyszeresen haladta meg az alsó tizedét. A munkás- és parasztcsaládok 
egy főre jutó személyes jövedelme kb. azonos volt, a szellemi foglalkozásúak háztartásá- 
ban ennél 25 százalékkal magasabb. Ez utóbbit a vezető állásúak magasabb jövedelme 
emelte meg. Ahol a háztartásfő vezető volt, ott 50 százalékot tett ki a különbség, ahol 
felsőfokú végzettségű, de nem vezető állású, ott csak 26 százalékot. 

A kereset csak mintegy egyharmad részben határozta meg az egy főre jutó családi 
jövedelmeket, a keresők-eltartottak arányának hatása lényegesen erősebb volt. A szelle- 
mi dolgozók háztartása az egy főre jutó jövedelem tekintetében nagyobb mértékben 
előzte meg a munkás- és parasztháztartásokat, mint a keresetben, ami az eltartottak, 
elsősorban a gyermekek kisebb számának a következménye.? " 

Elég szoros kapcsolat mutatkozik a háztartásfő életkora és a család egy főre jutó 

1 A családi jövedelmek színvonala és szóródása 1982-ben. KSH, 1985. 


2 A magasan iskolázott nőknek lényegesen kevesebb gyerekük van, mint az alacsony iskolázottságúaknak, bár 
a különbség csökkenő. 

jövedelme között is. A korral ugyanis nő a bér, és minél idősebb a háztartásfő, általában 
annál kevesebb eltartottról kell gondoskodnia. 

A pénzbeli társadalmi jövedelmek (társadalmi juttatások) egyértelműen a családi 
jövedelmek egyenlősítése irányában hatottak: míg a legalacsonyabb jövedelmű egytized 
személyes rendelkezésű jövedelmének 44,5 százalékát, a legmagasabb jövedelmű tizedé- 
nek 13,3 százalékát tették ki. Ebben a nyugdíjaknak van döntő szerepük. 

A természetbeni társadalmi jövedelmek hatásának megítélése bonyolultabb. Ezekből 
a magasabb jövedelmű rétegek többhöz jutnak, mint az alacsony jövedelműek, mivel 
azonban ez az egyenlőtlenség kisebb mértékű, mint a személyes rendelkezésű jövedel- 
mekben kimutatható - a kisebb jövedelműek ugyan kisebb mértékben veszik igénybe a 
természetbeni juttatásokat, de azok összjövedelmük nagyobb hányadát teszik ki -, ezek 
a jövedelmek mégiscsak az egyenlősítés irányában hatnak. Ez nemcsak hazai, hanem 
nemzetközi tapasztalat is. 

A természetbeni társadalmi jövedelem 1982-ben a legalsó jövedelmi tizedben az összes 
végső jövedelem 27 százalékát, a legfelső tizedben pedig 8 százalékát tette ki. Ha azonban 
az oktatás nélkül számított természetbeni társadalmi jövedelmeket vetjük össze, akkor 
azt látjuk, hogy a legfelső tizedbe tartozó családok 25 százalékkal többet használnak fel, 
mint a legalsó tizedben. Az, hogy a legalacsonyabb jövedelmű rétegek — összjövedelmük- 
höz viszonyítva — nagyobb mértékben részesülnek a természetbeni juttatásokból, 
abból adódik, hogy e rétegek zömét a sokgyermekes családok alkotják, akik, a do- 
log természeténél fogva, az oktatás jelentős s fogyasztói". Az alsó jövedelmi tizedbe 
tartozók összességében több mint kétszer annyi oktatási juttatást vesznek igénybe, mint 
a legfelső tized családjai. Mivel azonban a középiskolások és különösen az egyetemisták 
és főiskolások aránya jóval nagyobb a legfelső tizedben, mint az alsóban, végeredmény- 
ben az egy tanulóra jutó oktatási juttatás a legfelső jövedelmi tizedben 76 százalékkal 
magasabb, mint a legalsó tizedben. (A családi jövedelmek színvonala és szóródása 1982- 
ben. 150. és 167. old.) De ha pl. a lakással kapcsolatos juttatásokat tekintjük, ott is azt 
látjuk, hogy az aránylag legkedvezőbb állami bérlakások kis arányban vannak az ala- 
csony jövedelműek birtokában, ezekkel nagyobb arányban a magasabb jövedelműek 
rendelkeznek.? 

A természetbeni jövedelmek egyenlőtlen megoszlását látva, sokan arra a következte- 
tésre jutnak, hogy helyesebb volna azokat pénzbeli jövedelmekké alakítani. A lakásellá- 
tás és egyes nem alapvető juttatások esetében ez valószínűleg indokolt is. Az alapvető 
egészségügyi ellátást és az oktatást illetően azonban aligha. Ha ezeket a szférákat 
kizárólag a fizetőképességtől tennénk függővé, a rossz anyagi helyzetűek még hátrányo- 
sabb helyzetbe kerülnének ezen a téren. Inkább az igénybevétel kiegyenlítése, a juttatá- 
sok igazságosabb elosztása irányában kellene haladni, beleértve természetesen a minősé- 
. gi elemeket is. 

A hivatalos jövedelemstatisztika szerint a jövedelmi különbségek hazánkban csökken- 
nek. Az alsó és felső jövedelmi tized egy főre jutó jövedelme között a különbség 1962-ben 
5,7-szeres, 1967-ben 4,6-szoros, 1972-ben 4,9-szeres, 1977-ben 4,1-szeres, 1982-ben pedig 
3,8-szoros volt. (Forrás: A lakosság jövedelmi rétegződése 1977-ben. 47. old. KSH, 1979.; 
48. old. KSH, 1984.) A mindennapi tapasztalatok azonban ellentmondanak ennek a 
tendenciának. Ez a kérdés átvezet a második gazdaság témaköréhez. 


A második (és harmadik) gazdaság hatása 


A hivatalos statisztika csak a legális, illetve a nyilvántartott jövedelmekről ad képet. 
A második (harmadik) gazdaságból származó jövedelmeknek — becslések szerint — 


3 Ez a helyzet az utóbbi időkben változóban van, részben, mert az állami bérlakások kiutalásánál a szociális 
szempont került előtérbe, részben pedig, mert az állami bérlakások egy részét a bentlakók kedvezményes feltételek- 
kel megvásárolhatják. . 

legalább a feléről nincs központi számbavétel, ezért ezek az összegek a hivatalos statiszti- 
kából kimaradnak. 

A Társadalomtudományi Intézetben végzett becslés szerint a hetvenes évek végén, a 
fő álláson kívüli jövedelmeket is figyelembe véve, a népesség legmagasabb jövedelmű 
egytizedének egy főre jutó jövedelme kb. ötszörösen-hatszorosan haladta meg az alsó 
tizedét. Az egyik legfőbb jövedelemdifferenciáló tényező hazánkban a második gazdaság, 
illetve a kiegészítő jövedelemhez jutás lehetősége. Különösen a nem mezőgazdasági 
második gazdaságban való részvételnek jelentős a differenciáló hatása. 

Különböző vizsgálatok arra mutatnak, hogy minél kisebb a család egy tagra jutó 
alapjövedelme, annál inkább bekapcsolódik a második gazdaságba. Az alacsony alapjö- 
vedelműeknél — elsősorban a községi lakosoknál — azonban a viszonylag kis jövedelmet 
hozó mezőgazdasági munka a jellemző második gazdaságbeli tevékenység. Falun a 
lakosság 90 százaléka vesz részt a mezőgazdasági második gazdaságban, nagy többsé- 
güknek ez csak a szokásos falusi életszínvonalat teszi elérhetővé. A kistermelők gazdasá- 
gainak csupán 3-5 százaléka a jelentős — az elmúlt években évi 200 ezer Ft-nál nagyobb - 
nettó jövedelmet eredményező vállalkozás. 

Ami ebből a szempontból a fizikai és a nem fizikai dolgozók helyzetét illeti, a fizikai 
foglalkozásúak az átlagosnál nagyobb, a nem fizikai foglalkozásúak az átlagosnál kisebb 
eséllyel jutnak többletjövedelemhez a második gazdaságból. Elsősorban a fizikai munká- 
soknak nyílik lehetőségük vgmk-munkára és egyéb mellékfoglalkozásra. Legkedvezőtle- 
nebbek az adminisztratív irodai dolgozók esélyei. A többletjövedelem aránya az ÖSSZJjÖ- 
vedelmen belül a vezető és irányító munkakörben, valamint a nem vezetői munkakörben 
dolgozó szellemi foglalkozásúaknál a legalacsonyabb. . . 

A második gazdaságban való részvétel legnagyobb mértékben az ktelkáségét differen- 
ciálja az anyagi helyzet szempontjából, igen nagy különbséget teremt a második (harma- 
dik) gazdaságból jelentős jövedelemhez jutó, illetve az ilyenhez nem jutó értelmiségi 
családok között. A munkáscsaládok körében ez a differenciáló hatás nem ilyen nagy, a 
második gazdaságban való részvételből fakadó jövedelmi különbségek itt kisebbek. 

Sok szó esik napjainkban az ún. láthatatlan jövedelmekről — ezeket harmadik gazda- 
ságnak is nevezik -, melyekhez általában a fusimunkák díját, a borravalót, a hálapénzt, 
a csúszópénzt és a minden valószínűség szerint legnagyobb súlyú válfaját: az adóhatósá- 
gok előtt eltitkolt, egyébként legális jövedelmeket sorolják. Ezek mértéke növekvő. 

A láthatatlan jövedelmek globális összegét nagyon különböző nagyságúra becsülik. 
A Pénzügyminisztérium értékelése szerint a láthatatlan jövedelmek 1985-ben 30-60 
milliárd körüli összeget, a lakosság összes jövedelmének 5-9 százalékát tették ki." Egyes 
szakértők becslése szerint ennél jóval többet, kb. 100 milliárd Ft-ot. A különbség a 
láthatatlan jövedelmek kereteinek különböző meghatározásából is adódik (így az illegá- 
lis jövedelmek eltérő megítéléséből). Eltérőek az adóhatóságok előtt eltitkolt jövedelmek- 
re vonatkozó becslések is. Egyesek S milliárd Ft körülire tartják a magánkisiparosok és 
magánkereskedők jövedelmének ezt a részét. Más szakértők a teljesítményadatok alap- 
ján úgy ítélik meg, hogy a magánkisiparosok és a vendéglátásban működő önállóak 
jövedelmük 50 százalékát, a magán-kiskereskedők még nagyobb részét titkolják el az 
adóhatóságok elől. A KSH 1982-es adatai szerint a magánkisiparosok és kiskereskedők 
egy főre jutó jövedelme 22 százalékkal haladta meg a munkásokét. Az adózás alól kivont 
jövedelmeket is figyelembe vevő kutatói becslés szerint 140-150 százalék a különbség." 

Akárcsak a második gazdaságból származó egyéb jövedelmek, a láthatatlan jövedel- 


4 Békesi László: A lakossági adórendszer és az adóigazgatás korszerűsítése. Pénzügyi Szemle, 1986. 8-9. szám, 
731. old. 

5 Egyetlen példa a láthatatlan jövedelmek becslését nehezítő körülményekre: a Szakszervezetek Elméleti 
Kutatóintézete a közelmúltban megpróbálta felmérni az orvosi hálapénzek nagyságát. Ennek során a megkérde- 
zett orvosok saját hálapénzüket átlagosan havi 5-6 ezer Ft-ra, kollégáikét pedig nemritkán 20-80 ezer Ft-ra 
becsülték. 

mek egy része is azoknak jut, akiknek a látható, mérhető jövedelme nagyon alacsony, 
és akik a láthatatlan jövedelmekkel együtt is csak az átlagos jövedelmi szint közelébe 
kerülnek. (Ez a helyzet a borravalós szakmák egy részénél is.) Ezen alapszik az a 
feltételezés, hogy a láthatatlan jövedelmeknek esetleg nem kevésbé erős a nivelláló, mint 
a differenciáló hatása. 

Nagyon nehéz ezzel a véleménnyel vitatkozni, már csak a szükséges adatok hiánya 
miatt is. Mégis úgy gondolom, hogy a láthatatlan jövedelmek nem jelentéktelen mérték- 
ben növelik az egyenlőtlenséget, amennyiben a két szélső pólus, a legkisebb és a legna- 
gyobb jövedelmű családok közötti távolságot nagyobbá teszik, a kiemelkedően magas 
jövedelműek arányát megnövelik." Következésképp, ha a bevezetendő személyi jövede- 
lemadó-rendszer a láthatatlan jövedelmeket nem képes széleskörűen megragadni, az 
egyenlőtlenségeket nem tudja érdemlegesen csökkenteni, sőt éppen ellenkezőleg hathat. 

Az utóbbi időkben különösen sok szó esik - és nem minden indulat nélkül - a 
kisvállalkozók jövedelméről, beleértve a hagyományos kisipari, kiskereskedői tevékeny- 
séget folytató , maszekokat" és az új típusú kisvállalkozások résztvevőit is. Ebben a 
szférában a jövedelmek rendkívüli mértékben szóródnak. A hagyományos javító-szolgál- 
tató tevékenységet végző vidéki és peremkerületi kisiparosok jelentős része csak igen 
szerény jövedelemhez jut. De kétségtelenül vannak , nagymenők" is, az átlaghoz viszo- 
nyítva hatalmas jövedelemmel és esetleg kirívó életformával. Ez főképp a piaci verseny 
gyengeségére, az áru- és szolgáltatáshiányra, valamint a kisvállalkozók bizonytalanság- 
érzetéből fakadó rövid távú üzletpolitikára, a minél gyorsabb meggazdagodási törekvés- 
re, a fejlesztésben való érdektelenségre és a megrendelő nagyvállalatok költségérzéketlen- 
ségére vezethető vissza. A kiugróan magas jövedelmek alapvetően ezeknek a körülmé- 
nyeknek a megváltoztatásával ugyan mérsékelhetők, de a kisvállalkozói szférában nem 
várhatók a ráfordított munkával arányos jövedelmek. Itt a teljesítményeket a piac 
értékeli, a piac értékítéletében pedig szükségszerűen nemcsak a ráfordított munka jut 
kifejezésre. A jövedelmek drasztikus leszorítására való törekvés, akár az árak adminiszt- 
ratív leszorításával, akár az , adóprés" útján, fékezi a kínálatot, fokozza a hiányt, és ezért 
a fekete gazdaság melegágya. 


A vagyonok megoszlása 


A vagyonok megoszlása természetesen egyenlőtlenebb, mint a jövedelmeké, de szoros 
kapcsolatban áll az utóbbival. A családi vagyon nagysága az egyén vagy család tartós 
jövedelmi színvonalától és megtakarítási, felhalmozási hajlandóságától függ. A vagyo- 
nos családok száma, különösen a hetvenes évek folyamán, megnőtt hazánkban. Az 
utolsó évtizedben — a jövedelmi színvonal stagnálása következtében — a vagyonosodás 
folyamata összességében lassult, a vagyonképzési lehetőségek azonban differenciálódtak, 
a vagyoni különbségek fokozódtak. 

A különböző társadalmi rétegek vagyoni helyzetéről csupán a köztszástatszűkáből 
nyerhető némi információ, a lakással és értékesebb tartós fogyasztási cikkekkel való 
ellátottságon keresztül. (Lásd az 1. számú táblázatot.) 

A fentieket még kiegészíthetjük az 1980. évi népszámlálásnak az üdülőtulajdon meg- 
oszlására vonatkozó adataival. Ezek szerint az üdülők 62 százaléka szellemi foglalkozá- 
súak (ezen belül nagyobb arányban a vezetők és értelmiségiek, kisebb arányban az irodai 
dolgozók), 32 százaléka munkások, 4 százaléka kisárutermelők és 2 százaléka szövetke- 
zeti parasztok tulajdonában van." 


6 Egy, a kézirat elkészülte után megjelent KSH-kiadvány (A láthatatlan jövedelmek lehetséges hatása a 
személyes jövedelmek szóródására. Mikroszimulációs számítások eredményei. KSH, 1987.) messzemenően valószí- 
nűsíti ezt a feltevést. 

7 Érdekes, hogy a szellemi foglalkozásúak körében, 5 ezer Ft egy főre eső jövedelemig, fokozatosan emelkedett 
az üdülővel rendelkezők aránya, e jövedelemszint fölött viszont némileg csökkent. A magyarázat további vizsgáló- 
dást kívánna. 


? 

1. számú táblázat 


A különböző társadalmi rétegek lakással és értékesebb tartós fogyasztási 
cikkekkel való ellátottsága 1985-ben 


" Vezető 
Szellemi 
Szövetkezeti állásúak, 
Munkások parasztok izászíretszágű értelmi 
iz ségiek 
Tulajdonosként lakik lakásában 8 
(százalékban) 719 898 633 64,7 
Három- és többszobás lakások aránya 
(százalékban) 36,2 384 47,5 564 
Fürdőszobával és WC-vel ellátott 
lakások aránya (százalékban) 742 52,5 926 97,1 
100 háztartásra jutó személygépkocsi 37 35 63 75 
Színes tv 21 11 42 52 


Forrás: Háztartásstatisztika. KSH, 1985. 30. old. 


A lakástulajdon — amennyiben mérete nem haladja meg a család tényleges szükségle- 
teit — csak korlátozott vagyon, mivel nem vagy csak korlátozottan mobilizálható, váltha- 
tó át pénzzé. Viszont a bérlakás is vagyon, ha mozgósítható, ha nincs rá lakás formájá- 
ban szükség. A határ tehát nem ott húzódik, hogy saját tulajdonú vagy bérelt a lakás, 
bár a saját tulajdonú lakás kétségtelenül értékesebb. A lakás értéke továbbá — a méreten 
és a komfortfokozaton kívül - nagymértékben függ.a földrajzi elhelyezkedéstől is (Buda- 
pesten: Rózsadomb vagy Kőbánya), amire a közölt adatok semmiféle támpontot sem 
adnak. 

Végeredményben az adatok arra mutatnak, hogy mind a lakás- és üdülővagyon, mind 
a vagyoni helyzetet valamennyire reprezentáló két tartós fogyasztási cikk tulajdona 
tekintetében a szellemi foglalkozásúak, ezen belül elsősorban a vezető állásúak és az 
értelmiségiek, kedvezőbb helyzetben vannak a másik két rétegnél. Más információkra 
is támaszkodva pedig az állapítható meg, hogy a parasztság körében több a vagyonos, 
mint a munkások között. 

A szellemi dolgozóknak a másik két rétegnél jobb vagyoni helyzete csupán kevéssel 
magasabb keresetükkel, illetve egy főre jutó jövedelmükkel aligha magyarázható meg. 
Itt feltétlenül szerepet játszik a kulturális szint különbségéből fakadó életforma-különb- 
ség, a jövedelemfelhasználás eltérő szerkezete, így pl. az élvezeti cikkekre fordított kisebb 
és a tartós fogyasztási cikkekre fordított nagyobb részé 

Keresetükhöz, pénzjövedelmükhöz képest különösen a vezető állásúak, illetve a volt 
vezető állásúak vannak kedvező vagyoni helyzetben. Ez részben azzal függ össze, hogy 
többségük hosszú idő óta jut az átlagot jóval meghaladó keresethez. (A második gazda- 
ság kibontakozása előtt ők voltak az egyetlen, viszonylag magas jövedelmű réteg.) 
Másrészt a jelentős juttatások (üdülés, gépkocsihasználat, külföldi utazások) folytán 
fokozott megtakarításra nyílt lehetőségük, és összeköttetésük révén esetleg kedvezmé- 
nyesen jutottak olyan értékekhez, mint lakás, telek, gépkocsi stb. i 

A parasztságnak a munkásságnál kedvezőbb vagyoni helyzete részben arra vezethető 
vissza, hogy a parasztság körében - a nagyjából azonos átlagos jövedelmen belül — 
valamivel több a magasabb jövedelmű. A másik ok a parasztság nagyobb , felhalmozási" 
rátája, igénytelenebb, kevesebb napi kiadással járó életformája, aminek következtében 
több jut , gyarapodásra", főleg családi ház építése formájában. Az ő körükben az 
alacsony jövedelemnek is gyakran nagy része halmozódik fel vagyonként. 

8 A munkás és kettős jövedelmű háztartások abszolúte is többet költenek élvezeti cikkekre, mint a szellemi 


foglalkozásúak. Ezzel szemben határozottan megállapítható a szellemi foglalkozásúak előnye a tartós fogyasztási 
cikkek, az iparcikkek és a szolgáltatások vásárlásában. 

2. számú táblázat j 
1977. évi adatok 


Vezető réteg 


Munkás- Szellemiek 
ás értel- És 
osztály iség összesen 

Száz szobára jutó személy 179 135 138 
Fürdőszobával ellátott lakások aránya 

(százalékban) 546 93,1 84,5 
Gépkocsi db/100 háztartás 19 60 39 

1982. évi adatok 

Száz szobára jutó személy (fő) 160 127 131 
Fürdőszobával ellátott lakások aránya 

(százalékban) 729 97,6 929 
Gépkocsi db/100 háztartás 33 72 54 


fevlkad ököl életkörülmények, életmód, KSH, 1984. Az 1981-1982-es (rétegződés és életmód) adatfelvétel előzetes 
yei. 

Ezek a különbségek - a szellemi foglalkozásúak, illetve a vezető állásúak és az 
értelmiségiek így kifejeződő vagyoni előnye — azonban határozottan csökkennek. (Lásd 
a 2. számú táblázatot.) 

Mind a lakásra, mind a gépkocsitulajdonra vonatkozó adatok alakulása arra utal, 
hogy a munkáscsaládok ezekben kifejezett vagyoni helyzete lényegesen gyorsabban 
javult, mint a szellemi foglalkozásúaké, és ezen belül a vezető állású és értelmiségi 
családoké. Az érdemleges vagyoni különbségek azonban - akárcsak a jövedelmeik — nem 
ezek között a hagyományosan értelmezett osztályok, illetve rétegek között állnak fenn. 


A két szélső póluson elhelyezkedő csoport 
A szegények 


A szegénység fogalma mindenekelőtt relatíve közelíthető meg, a társadalomban minden- 
kor a legrosszabb anyagi helyzetben élők rétegeként." 

A szegénységi küszöböt többféle módon számítják. A leggyakrabban azt a családot 
tekintik szegénynek, ahol az egy főre jutó jövedelem nem éri el az átlagjövedelem felét. 
Ide a lakosság 6-8 százaléka sorolható. Ha a mindenkori átlag kétharmada alatt élőket 
tekintjük szegénynek, akkor ez a réteg 1982-ben 16 százalékot tett ki. Számítanak ún. 
társadalmi minimumot, azaz az adott körülmények között kielégítő életszínvonalhoz 
szükséges egy főre eső jövedelmet is. Így közelítve, az összlakosság több mint 20 százalé- 
ka ez alatt a társadalmi minimum alatt él. 

A legalacsonyabb jövedelmű, szegénynek tekinthető réteg hazánkban főleg az ala- 
csony keresetű mezőgazdasági fizikai dolgozók és segédmunkások sok- (háromnál több) 
gyerekes!? családjából, a csonka családokból (ahol a betanított, segédmunkás vagy ad- 
minisztrátor anya az egyedüli kereső), az idős kisnyugdíjasokból és a segélyekből élők 
közül kerül ki. Sok közöttük a kistelepülésen, tanyán élő. Közös jellemzőjük az alacsony 


9 , Ésszerűbb lehet az abszolút küszöbök definiálási kísérlete helyett a vrársadalmi szegénységete annak 
tekinteni, ami: csak társadalmilag, történelmileg meghatározható, objektíve létező, de relafív jelenségnek." (Ferge 
Zsuzsa: Fejezetek a szegénypolitika történetéből. Gyorsuló idő sorozat. Magvető Könyvkiadó, 199. old.) 

10 Az alsó jövedelmi tizedbe tartozó aktív kereső családok tagjainak több mint fele gyermek, a felső tizedben 
arányuk 7 százalék. 

képzettség és a rossz egészségi állapot! !, beleértve az idegi és a pszichés zavarokat, és 
ezekkel részben összefüggésben az alkoholizmust. A rossz egészségi állapot gyenge 
munkavégző-képességgel jár együtt, az alacsony képzettség pedig sok gyerekkel. De az 
iskolai végzettség a munkavállalási hajlandóságra is erősen hat.!? 

A költségvetés nagy volumenű nyugdíjkiadásai ellenére a nyugdíjasok jelentős része 
a kifejezetten szegények közé tartozik, az öregség többé-kevésbé elkerülhetetlen termé- 
szetes nehézségei mellett nehéz anyagi gondokkal is küzd. 

1985-ben a nyugdíjasok 60 százalékának a nyugdíja kevesebb volt, mint a foglalkozta-, 
tottak átlagfizetésének a fele. (Statisztikai Évkönyv, 1985. KSH, Budapest, 1986. 57. és 
263. old.) 

A teljesen vagyontalanok rétege, akiknek sem megfelelő lakásuk, sem ingó értékeik, 
ilyennek számítható tartós fogyasztási cikkeik, sem pénztartalékuk nincsen és ennek 
folytán a szó szoros értelmében egyik napról a másikra élnek, becslésünk szerint mintegy 
250 ezer családot (kb. egymillió főt) foglal magában, és nagyrészt megegyezik a jövedelmi 
helyzetük alapján szegényeknek minősülőkkel. (A különböző felmérések, becslések sze- 
rint a legrosszabb vagyoni helyzetben a segédmunkások vannak.) Következésképp a 
legfőbb okok is hasonlók lehetnek. Az alacsony fokú iskolázottság, kulturális színvonal 
- ha lehet — itt még súlyosabb következményekkel jár. Torz jövedelemfelhasználási 
szerkezet! 5, tájékozatlanság a mindennapi élet — ezen belül a bürokrácia — útvesztőiben, 
a lehetőségek és jogok fel nem ismerése, az alacsony jövedelmen kívül ezek is szerepet 
játszanak a , nincstelenség" állapotának kialakulásában. (A lakásigénylés rendszerének 
átszervezésekor pl. egy sor jogos igénylést tájékozatlanság miatt nem újítottak meg.) 


A gazdagok 


A KSH 1982-ben azokat a családokat tekintette magas jövedelműeknek, ahol az egy főre 
jutó jövedelem meghaladta a 6000 Ft-ot. Akkor a lakosság 4,5 százaléka tartozött ide. 
A Társadalomtudományi Intézet felmérése szerint a lakosság 5,5—5,6 százaléka — 150- 
180 ezer család — tartozik a jövedelmi elithez, és ennek kb. a fele az, amelyik a , felső 
tízezer" színvonalán él. 

A jövedelmi elit körébe főleg vezető állásúak, kiemelkedő művészek, ügyvédek, vala- 
mint nagy összegű hálapénzhez jutó orvosok, maszekok, kisvállalkozók, külkereskedők, 
diplomaták, tartósan külföldön dolgozók tartoznak. 

A fizikai munkások között mindenekelőtt az építőiparban, a lakáskarbantartásban, 
a gépkocsi- és háztartásigép-javításban tevékenykedők érnek el magas jövedelmet. 

A magas jövedelmek többsége alapvetően két körülmény valamelyikével függ össze: 
vagy bizonyos vezető pozíció betöltésével a vállalatban, illetve az államapparátusban; 
vagy a piacon uralkodó hiányhelyzet kihasználásának lehetőségével. Ami az első körül- 
ményt illeti: a társadalmi hierarchiában viszonylag magas helyet elfoglaló réteg tagjai 
hivatalosan vagy burkolt formában speciális mellékjuttatásokban részesülnek (lakás, 
üdülő, gépkocsihasználat stb.). Ami a második körülményt, a piaci hiányhelyzet kihasz- - 
nálásának lehetőségét illeti: minél közvetlenebb valakinek a piaccal való kapcsolata, 
annál kedvezőbb jövedelmi pozíciót érhet el, vagy másképp megközelítve, minél keve- 
sebb a központi szabályozás valamely területen, annál jobbak a magas jövedelem elérésé- 
nek az esélyei. 


11 Az aktív keresők közül a segédmunkások körében legkedvezőtlenebbek az egészségi mutatók. 

" 12 Igen érdekes, hogy három gyermekig a szülők, ezen belül az apa jövedelme növekvő, tehát eddig a határig 
a növekvő gyermekszám több munka vállalására késztet. Három gyermek fölött azonban ez a kapcsolat statiszti- 
kailag tekintve megszűnik, erősebbek a munkavállalási hajlandóságot korlátozó hatások (rossz egészségi állapot, 
alacsony képzettség stb.). 

13 Az alacsony jövedelműek jövedelmük nagyobb részét — holott ebben a körben sokkal több a gyerek - 
fordítják élvezeti cikkekre, mint az átlagos jövedelműek. 

A magas jövedelem és a képzettség színvonala között nem szoros a korreláció, viszony- 
lag alacsony képzettségűek is elérhetnek magas jövedelmet és a magas képzettségűek 
között is sok a kisjövedelmű. Bizonyos vonatkozásokban azonban kétségtelen a 
- legalábbis közvetett — kapcsolat. Így pl. a kisiparosok, kisvállalkozók iskolai végzettsé- 
ge érdemlegesen magasabb, mint a hasonló szakmájú nagyvállalati munkásoké. Egy új 
keletű tanulmány megállapítása szerint a kisiparosokat, sok egyéb mellett, az érettségi 
, emeli ki" a bérmunkások csoportjából: az azonos foglalkozásúk között 100 érettségi- 
zettből átlag 12 fő válik kisiparossá, 100 nem érettségizett közül csak 6. De az is mond 
valamit, hogy a kisiparosok házastársai között a többi fizikai dolgozó csoporthoz 
viszonyítva feltűnően magas a szellemi foglalkozásúak aránya (26,2 százalék), és ugyan- 
csak feltűnő a képzettséget nem kívánó munkakörben dolgozók relatíve alacsony száma. 
(V SÁS öli Ágnes: Kisiparosok , kiskereskedők és a többi kereső. 1986. 17-18. old. Sokszorosí- 


je. tűnik, hogy a magasabb képzettségű fiatalok ma fokozott mértékben a nagyobb 
jövedelmet hozó magán- és kisvállalkozói szektorban igyekeznek elhelyezkedni, és ez a 
szektor honorálja is a nagyobb tudást. (Persze nem az oklevelet önmagában.) A kisvál- 
lalkozások között a legjobban jövedelmezők közé tartoznak a magas színvonalú műszaki 
és számítógépes szolgáltatást nyújtók, a különböző tanácsadó, szervező vállalkozások 
stb. A mezőgazdaságban ugyancsak a magasabban iskolázott árutermelői gazdálkodók 
jutnak nagyobb jövedelemhez. 

A legvagyonosabbak jórészt a legnagyobb jövedelmű rétegből kerülnek ki, azzal a 
. kiegészítéssel, hogy a vagyonképzés szempontjából a múltbeli vagyon és/vagy tartós 
jövedelmi szint a meghatározó. (Az időskorú kisjövedelműek, nyugdíjasok között előfor- 
dulnak jelentős vagyonnal rendelkezők, és fordítva, viszonylag jó jövedelmű fiatalok 
közül sokan vagyontalanok.) A KSH felmérése szerint a közvélemény a művészeket, a 
vezető értelmiségieket és a kisiparosokat tartja a legvagyonosabbaknak. Más informá- 
ciók az orvosokat és a külkereskedőket emelik ki. 

A magyar viszonylatban nagy vagyonú (a jelenlegi árviszonyok mellett 6-8 millió 
forint feletti értékkel) családok száma, a nagy értékű ingatlanokat és nyugati gépkocsikat 
alapul véve, mintegy 25—30 ezerre, az ide tartozó személyek száma 80-100 ezerre becsül- 
hető. (1980-ra vonatkozóan 15-20 ezerre becsültük az ilyen családok számát.) 

A vagyonosodás folyamata mögött sok esetben társadalmilag elismert, néha kiemelke- 
dő teljesítmény áll. Nem kétséges azonban, hogy fontos szerepet játszik a jó összekötte- 
tés, a kölcsönös szívességek rendszerébe való beépülés, a jólinformáltság, a jó tájékozó- 
dóképesség a bürokrácia és a paragrafusok útvesztőiben, továbbá nem ritkán a , vagány- 
ság", , dörzsöltség" is. Utóbbi tulajdonságokat a hiánygazdaság és a bürokrácia burján- 
zása felértékeli. (Ezek természetesen már a jövedelemszerzésben is jelentős szerepet 
játszanak, de a vagyonosodásban önálló szerepük is van.) 


. A jövedelmi és vagyoni különbségek fokozódása 


Miközben a különböző statisztikák inkább a jövedelem- és vagyonmegoszlás nivelláló- 
dását jelzik, a lakosság ennek ellenkezőjét érzékeli. Mi ennek a magyarázata, melyek a 
jövedelmi és vagyoni polarizáció irányában ható körülmények az utóbbi időben? 

A jövedelmi különbségek fokozódása az első gazdaságon kívüli ún. egyéb munkajöve- 
delmekből, a magán- és a kisvállalkozói szektorból, a nagyvállalatok új típusú érdekelt- 
ségi formáiból (szerződéses üzemeltetés, vgm) származik, és a láthatatlan jövedelmek 
súlyának növekedésével függ össze. Szerepet játszik benne a vagyonból eredő jövedelmek 
bizonyos fokú kiszélesedése is. Ahol vagyon van, ott szükségszerűen jövedelem is kelet- 
kezik. Ezeknek a jövedelmeknek egy része a magán- vagy a kisvállalkozó szektorban 
végzett munkatevékenységgel is összefügg, más része független attól, (vagyontárgyak 

eladásakor realizálódó egyszeri jövedelmek ingatlanok bérbeadásából dánúázó folya- 
matos jövedelem, kötvények kamata stb.). 

A vagyoni különbségek növekedése visszavezethető egyrészt a jövedelmi különbségek 
növekedésére, másrészt a vagyontárgyak különböző értékváltozására. Míg a kevésbé 
jómódú rétegek vagyonát jelentő vagyontárgyak (a kedvezőtlen fekvésű, alacsony kom- 
fortfokozatú ingatlan, a tartós fogyasztási cikkek) értéke kevésbé növekvő, illetve csök- 
kenő, addig a tipikusan a jómódúak tulajdonába tartozó vagyontárgyak (kedvező fekvé- 
sű, nagy értékű ingatlanok, nemesfémek, értéktárgyak, műtárgyak) értéke gyorsan növe- 
kedett. Ezek nemzetközi tendenciák. 

Végül, a vagyoni különbségek növekedésében szerepet játszik, hogy megnövekedett az 
öröklés jelentősége. Az egyes családok vagyoni helyzetében egyre többet nyom a latban 
az öröklés és az idősebb generációtól kapott ajándék, támogatás. A jómódú családokban 
nagyobbak a hagyatékok és a kisebb gyermekszám miatt kevesebb felé osztódnak. Az 
örökség társadalmi jelentőségét érzékelteti, hogy az öröklési ügyek száma ma kb. másfél- 
szerese az illetékkel terhelt adás-vételi ügyletekének. (1982-ben 194 500 örökösödési ügy 
volt.) A családi támogatás növekvő jelentősége nem kíván különösebb bizonyítást. 
A vagyonos és egyébként is kedvező helyzetű családokból származóknak nagyobb az 
esélyük arra, hogy maguk is vagyont szerezzenek. Itt elsősorban az anyagi gazdagság 


is. A párválasztás, házasodás i is nagyrészt saját rétegen belül történik mind az anyagi 
helyzetet, mind a kulturális szintet illetően, így ez is a polarizációt erősíti. 

Mind a jövedelmi, mind a vagyoni különbségek növekedésében szerepet játszott 
. továbbá a meggyorsult árnövekedés, az infláció is. Egyes rétegek ugyanis — melyekbe a 
jómódúak jelentős része tartozik - át tudták hárítani másokra az árnövekedés hatását, 
mégpedig rendszerint megnövelve. A magánkereskedők, magánkisiparosok nemcsak a 
tényleges árszínvonal-növekedés arányában növelik áraikat, hanem annál nagyobb mér- 
tékben, s a láthatatlan jövedelmek nagy része legalábbis lépést tart az inflációval. A több- 
ség azonban csak károsultja az inflációnak. Továbbá, míg a gazdagok vagyona jórészt 
az árszínvonal növekedése során értéküket megőrző, illetve növelő jószágokból áll 
(értéktárgyak, műtárgyak, értékes ingatlan stb.), a szerényebb vagyoni helyzetben lévők 
vagyona (tartós fogyasztási cikkek, kevésbé értékes ingatlan) és megtakarításai olyan 
formában léteznek, melyek veszítenek értékükből az infláció hatására." 

Mindennek következménye, hogy: , Eléggé elhatárolódnak egymástól... a vagyont, 
jólétet bővítve továbbörökíteni képes családok a szegénységet, szerény életvitelt tovább- 
örökítő családoktól".!5 


A jövedelmi és vagyoni egyenlőtlenségek megítélése 


A kirívóan magas jövedelmek, a viszonyaink között nagynak számító vagyonok 
— különösen, ha nem valamiféle rendkívüli művészi, feltalálói stb. teljesítményen alapul- 
nak - érthető módon feszültségeket okoznak társadalmunkban. Az áruviszonyok, ezen 
belül a vállalkozói tevékenység kiszélesedésének következményeire, a vagyonból szárma- 
zó jövedelmek szükségszerű megjelenésére az ideológia mind ez ideig alig készült fel. 

Erdekes módon a magas jövedelemhez jutás és a vagyonosodás lehetőségeinek kiszéle- 
sedése és ennek eredményeképpen a magas jövedelmű, illetve vagyonos családok számá- 


14 Az inflációval szembeni védekezés esélyei különbözőek az egyén számára. A reáljövedelem és a vagyoni 
pozíció az inflációval szembeni védekezés esélyétől is függ. (Petschnig Mária Zita: inflációs feszültségek és 
megoldásaik. Valóság, 1986. 4. szám, 47. oldal.) 

15 Pirityi Ottó: Jövedelemkülönbségek és közhangulat. Társadalmi Szemle, 1983. 2. szám 35. oldal. 

nak növekedése, nemcsak hogy nem csökkentette az ilyen feszültségeket, hanem inkább 
fokozta.!§ 

Végeredményben úgy tűnik, hogy nem önmagában a jövedelmi és vagyoni különbsé- 
gek vagy azok növekvő tendenciája okoz feszültséget. Az igazi probléma az, hogy a 
legrosszabb anyagi helyzetűek a létminimum körüli jövedelemből kénytelenek megélni, 
és hosszú éveket, sok energiát felemésztő erőfeszítések árán juthatnak csak a kielégítő 
életszínvonalhoz minimálisan szükséges vagyontárgyakhoz (lakáshoz, tartós fogyasztási 
cikkekhez stb.). i 

A nagyjövedelműek és a vagyonosok jórészt nem azok, akiknél ezt tevékenységük 
társadalmi haszna indokolná. A magasan kvalifikált és ezért az átlagosnál több értéket 
létrehozó munka anyagi megbecsülése hiányzik a nagyvállalatoknál és az intézmények- 
ben. Ezzel szemben a piaci hiány körülményei között a piaccal való közvetlen kapcsolat, 
másrészt az összeköttetések nagy szerepe nem a társadalmilag hasznos tevékenységet 
preferálja. 

A jómódú családok a nagy jövedelmek jelentős részét pazarló módon használják fel, 
a vagyonok egy része a közhangulatot irritáló luxus formában ölt testet. (Ez annak is 
következménye, hogy produktív felhasználásukban, befektetésükben kicsi az érdekelt- 
ség, a magán- és a kisvállalkozó szektorban nincs meg az ehhez szükséges biztonságér- 
zet.) A gazdaságilag önállók vagyonában is kicsi az aktívan ható üzleti (termelési eszköz) 
vagyon és nagy a csupán tezaurálást szolgáló steril rész (nemesfém, ékszer, műtárgy 
vagyon). i 

A jövedelmi és vagyoni különbségek, ezek fokozódása nem járt együtt a makroszintű 
jövedelem, a népgazdaság jövedelemtermelő-képességének növekedésével és ennek alap- 
ján a lakosság egésze anyagi helyzetének javulásával. Márpedig a gazdaság növekedése 
az, ami — a szociológiából kölcsönvett kifejezéssel élve — legitimálja, társadalmilag 
elfogadhatóvá teszi az ilyen egyenlőtlenségeket. 

Az előzőekből következnek a tennivalók, a feladatok is. Ezek a legkevésbé sem 
korlátozódhatnak csupán jövedelem- vagy vagyonpolitikai intézkedésekre. ! 7 

Az utóbbi három problémakör gazdasági és társadalmi rendszerünk működésének 
egészét érinti. Az első problémakör, a hátrányos helyzetű népességcsoportok helyzete, 
viszont speciálisan erre irányuló politikát, intézkedéskomplexumot is szükségessé tesz. 
Itt nem szűken értelmezett szociálpolitikára, még kevésbé hagyományos szegénygondo- 
zásra van szükség! , természetesen átmenetileg ez is nélkülözhetetlen! ?, hanem esélyeik 
maradandó, hosszú távú javítására, elsősorban iskolázottságuk (tájékozottságuk), kultu- 
rális szintjük, egészségi állapotuk (a fogalmat szélesen értelmezve) javítása, lakáshoz 
jutásuk elősegítése útján. 


16 A kiugróan magas jövedelmek akkor kezdték a társadalmat irritálni, amikor az ilyen jövedelem már nem 
volt sem ritka. sem elérhetetlen. ..A társadalmi feszültség azzal párhuzamosan fokozódott, ahogy nőtt a jómódú 
családok száma és aránya". (Pirityi Ottó: Jövedelemkülönbségek és közhangulat. Társadalmi Szemle 1983. 2. 
szarn, 29. old.) Ez a jelenség nem magyar sajátosság. A kinai tapasztalatok is azt mutatják, hogy addig, amíg a 
kinai társadalmat ugyan jelentős jövedelmi különbségek osztották meg, de ezek a jövedelemdifferenciák már 
hosszú ideje fennálltak, megszokottá váltak és elsősorban az adott kisebb-nagyobb paraszti közösségen kívül 
jelentkeztek, kevésbé okoztak feszültségeket. De amikor a nyolcvanas évek elején saját soraikból, az egymással 
naponta érintkező családok közül gazdagodtak meg egyesek igen rövid idő alatt, akkor feszültségek keletkeztek, 
és megjelent az új társadalmi polarizációtól való félelem Kinában (Jordán Gyula: Egyenlősdi és differenciálás 
Kinában. Közgazdasági Szemle, 1986.) 

17 A külföldi tapasztalatok is arra mutatnak, hogy a jövedelmi vagy vagyoni különbségek pozitív csökkenése 
csak egészen kis részben vezethető vissza közvetlenül az ezekre irányuló adó- vagy egyéb intézkedésekre. Meghatá- 
rozó jelentősége ebből a szempontból a népgazdasági szintű jövedelem növekedésnek és az ezen alapuló széles körű 
lakossági jövedelemnövekedésnek van. 

18 , A szegénység ellen valójában nem lehet szegénypolitikával küzdeni." (Ferge Zsuzsa: id. m. 199. old.) 

19 Annál is inkább, mert a közvetlenül szociális jellegű juttatás hazánkban aránytalanul kevés, egyes számitá- 
sok szerint nem éri el az összes társadalmi jövedelem (juttatás) 4 százalékát, (Muraközi László: A lakosság és a 
költségvetés kapcsolata Magyarországon nemzetközi összehasonlításban.) 1987. (Sokszorosítás.) 


Az adóreformról 


A közvéleményt foglalkoztató gazdasági kérdések között a közeljövőben -— talán már 
1988. január 1-jével —, bevezetendő új adórendszer kiemelkedő helyet foglal el. 

Az elmúlt két évben felgyorsultak a reformfolyamatok: új vállalkozási formák alakul- 
tak ki, megváltozott a vállalatok irányítási rendszere, erősödött a decentralizáció igénye 
a vállalati szférában, megvalósult a többszintű bankrendszer stb. E jelentős változások 
folytatásaként kerül napirendre az adóreform, amelynek célja, hogy csökkentse a vállala- 
tok közvetlen adóterheit, ily módon is mérsékelve a termelés költségeit a nemzetközi 
versenyképesség növelése érdekében. A változtatások célja az is, hogy a valós nyereségér- 
dekeltség alapján igazságosabbá váljék a jövedelemelosztás, javuljanak a tervszerűen 
szabályozott piac működési lehetőségei, erősödjön a szükségletekhez és a piaci igények- 
hez való alkalmazkodás a gazdaság minden részében, s lehetővé váljon a hiányok s 
egyszersmind az eladhatatlan termékek felgyülemlésének mérséklése. 

Ezek a remények, ám tudni kell, hogy az adóreform önmagában nem oldja meg a 
gazdaság dinamizálásának égető, de igen összetett feladatát. Az erőforrások ésszerűbb 
értékelésével, a versenyszabályozás semlegességével azonban kedvezőbb feltételeket te- 
remthet a további reformlépésekhez. Az új adórendszer ugyanis csökkenteni kívánja a 
költségvetési újraelosztás mértékét, illetve e szabályozási módot igyekszik átterelni a 
monetáris szabályozás hatókörébe. 

Az adóreform átfogó céljaiból következik, hogy annak várható hatása, továbbgyűrű- 
ződése széles körben foglalkoztatja a közvéleményt. A társadalmi következményekben 
való eligazodás ma még nem elég megnyugtató. Hiszen az adók és az árak, az adók és 
a nettó jövedelmek, a bérek, a szociális lehetőségek és szükségletek, mind olyan elemek, 
amelyek az új adókkal összefüggésben felszínre kerülnek és újragondolandók. 

Szakmai körökben évtizedek óta éri jogos kritika a működő adórendszert, annak 
következetlenségeit, gazdaságpolitikai céljainkkal sokszor ellentétes hatását. Ám az új 
adórendszerre való áttérés módját és időszerűségét illetően még ma sem ültek el a viták. 
Nézetkülönbségek vannak abban például, hogy az adóreformot egy lépésben kell-e 
megvalósítani. Vitatják azt is, hogy az ilyen átfogó átalakításnak megvannak-e a társa- 
dalmi-gazdasági feltételei, hogy jelenlegi gazdasági gondjaink közepette nincs-e túl nagy 
kockázat abban, hogy akkor alakítjuk gyökeresen át a vállalati adózás rendszerét, 
amikor a gazdálkodó szervezetektől jelentős exportteljesítmény-javulást várunk. Az új 
adózási rend előkészítése ugyanis a vállalatokat óriási számítási és szervezési feladatok 
elé állítja. Szabad-e ilyen horderejű változást végrehajtani, amely a fogyasztói árszínvo- 
nal jelentős emelkedését idézi elő, és nem hagyja érintetlenül a szociális szférát sem egy 
olyan időszakban, amikor a reálbérek növelésére nincs lehetőség, sőt annak csökkenését 
sem zárhatjuk ki. 

Be kell látnunk, hogy a társadalmi és gazdasági feltételek valóban nem kedvezőek az 
új adórendszer bevezetése szempontjából, sőt azt is el kell ismerni, hogy mai gondjainkat, 

átmenetileg, tetézheti is egy ilyesfajta reform. Számolnunk kell azonban azzal is, hogy 
mivel a kedvezőbb időpontot a hetvenes évek elején nem használtuk ki e változásokra, 
ma már oly mértékben felhalmozódtak a jövedelemszabályozás feszültségei, hogy 
— kedvezőbb feltételekre várva — várhatóan csak a gazdasági stagnálás és az abból eredő 
társadalmi feszültségek erősödnének. 


Az adóreform elemei 


A tervezett adórendszer három részből áll: az eddigi adók számának jelentős csökkenté- 
séből, a megmaradó adómértékek megváltoztatásából; a hozzáadott értékadó! bevezeté- 
séből; a személyi jövedelemadózás és a vállalkozási adó meghonosításából. 

Kérdés, hogy e három adófajtát miért szükséges összekapcsolni, miért nem lehetséges 
valamiféle lépcsőzetes közelítéssel célhoz jutni. Itt utalni kell arra az idézett alapkövetel- 
ményre, hogy egyidejűleg kell csökkenteni az adóelemek számát, egyszersmind erőtelje- 
sen módosítva a jövedelem átcsoportosítását. Ez pedig csak úgy érhető el, ha az árak, 
a bérek és az adók együttesen, új alapokon határozódnak meg. A dolgok belső logikája 
követeli tehát az együttes lépést, mert ellenkező esetben a különböző hatások egymást 
keresztező módon érvényesülhetnének. j 

Amikor arra a kérdésre keresünk feleletet, hogy ma hány adófajta terheli a gazdálkodó 
egységeket, akkor csak becslésekre hagyatkozhatunk. (Megjegyezzük, hogy e probléma 
nem magyar sajátosság, a világon mindenhol bizonytalanság van abban, hogy hol 
húzódik a különböző adók határa, illetve mit tekintenek adó jellegű tehernek.) Becslések 
szerint nálunk ma a gazdálkodó egységek 30-40 féle adót vagy adó jellegű befizetést 
teljesítenek. Még a képzett számviteli és pénzügyi szakemberek sem igazodnak el ponto- —" 
san a jelenlegi adódzsungelben. Még nagyobb probléma, hogy a ma működő adórendszer 
velő át meg át van szőve kedvezményekkel és mentességekkel, s ez tovább nehezíti az 

ttekintést. j 


Összesített vállalati adóteher a vezető fejlett tókés országokban (1985) 


A nyereség százalékában — 


Ausztria 73,5 
NSZK 708 
Japán 653 
Franciaország 629 
Svédország 58,0 
Egyesült Államok" 558 
Olaszország 46 4 
Hollandia 420 " 
Svájc 37,6 
Nagy-Britannia 35,0 


" Az Egyesült Államokban az egyes államokban nem egységes az összesített adóteher. Az adat New York 
államra vonatkozik. Forrás: Handelsblatt, 1987. febr. 10. 


A gazdasági tisztánlátást az is zavarja, hogy az egyes ágazatok és szektorok adózási 
rendszere nem egységes. Annyi azonban ennek ellenére is megállapítható, hogy az adók 


! A hozzáadott értékadó elnevezés is vita tárgya volt, hiszen a hozzáadott érték több formában is megjelenik 
a magyar szakmai gyakorlatban. Ezért nyelvészekkel folytatott konzultáció alapján is az általános forgalmi adó 
(ÁFA) szóhasználatot ajánlja a pénzügyi szakma. A francia elnevezés: valeur ajontée tax - VAT; angolul: tax value 
added - TVA és németül: Mehrwertsteuer — MW. A szolgai fordítás mindenképpen pontatlan, ezért e semleges 
elnevezés a célravezető. S 

halmozott összege - a vállalatok közötti jelentős szóródással — 1985-ben elérte a vállalati 
nyereség 80 százalékát. (1984-ben ez az arány 74 százalék volt.) Annak megítéléséhez, 
hogy ez magas vagy alacsony, talán segítséget ad a nemzetközi összehasonlítás, miszerint 
úgy tűnik, hogy a vállalatoktól elvont tiszta jövedelem nagyságát tekintve , élen járunk". 

A jelenlegi elképzelések szerint az általános forgalmi adó (ÁFA), illetve a személyi 
jövedelemadó bevezetésével megszűnne a vagyon- és a béradó; ám a többi adófajtát vagy 
adószerű elemet is , leltározni" kellene ésszerű csökkentésük érdekében. 
. . Azelőzetes becslések szerint a termelői árban foglalt tiszta jövedelem aránya a jelenlegi 
44 százalékről 30 százalékra csökkenne az adóreform megvalósítását követően. A terme- 
lői árakat terhelő adók mérséklésével a vállalatok pénzügyi alapjai is bővülnének; ez 
enyhítheti a vállalati szféra és a pénzügyi irányítás közötti mai feszültségeket is. 

A teljes adóteher százalékánál a költségvetés jövedelemkoncentráló tendenciáját job- 
ban fejezi ki a vállalati nyereség és az állami támogatás egyenlege. Erről informál az 
alábbi táblázat: . j j 


Költségvetési jövedelemcentralizáció és finanszírozás" 


v Folyó áron, százalékban 


1981 1982 1983 1984 1985 


A vállalati eredeti 

jövedelemből 

a költségvetés által 

centralizált jövedelem : 

a GDP százalékában ". 295 30,7 314 31,7 31,5 
A költségvetési j 

finanszírozás aránya I 

- a felhasználásban 26,6 214 24,2 225 23,7 
— az összes fogyasztásban 42,7 43,0 43,5 43,7 44,7 


" A Pénzügyminisztárium tájékoztatása alapján. 


Az új adószabályozás arra törekszik, hogy a termelő jellegű beruházásokban, a fo- 
gyasztói árak támogatásában csökkenjen a költségvetés szerepe, s az árukapcsolatokban 
jobban megjelenjenek a valós ráfordítások. A jövedelemcentralizációt mérsékli a vállalati 
nyereségadó körülbelül 10-15 százalékpontos csökkenése. ; 


Az áitalános forgalmi adózás alapjai 


Az ÁFA a végső felhasználást (fogyasztást) terhelő, többfázisú közvetett termékadó. 
Lényege, hogy minden termelési és forgalmi fázisban a keletkező értéknövekményt 
(vm) adóztatják, tehát megszűnik az adóhalmozás. A halmozódás kiküszöbölésével az 
egyes termékek és szolgáltatások forgalmi adóterhe szempontjából közömbössé válik az, 
hogy hány termelési-elosztási fázison mentek keresztül. 

Az ÁFA típusú adózásra a nemzetközi gyakorlatban többféle elszámolási forma 
alakult ki. Ám minden módszer közös vonása végül is az, hogy az összes adóteher az 
utolsó fázisban, a végső fogyasztónak történő eladáskor a termék vagy a szolgáltatás 
fogyasztói árában realizálódik. Az adó teljes egészében a fogyasztót terheli — az előző 
fázisok eladói egyszerűen csak az adó beszedői -, s az nem lép be a termék vagy 
szolgáltatás termelői, nagykereskedelmi árába; ezáltal költségtényezőből átvihető tétellé 
válik. 

Az ÁFA leegyszerűsített sémája" 
Nettó Hozzáadott 
ár" érték ABA 
Nyersanyag-előállító 
vétel 0 
. eladás 100 : 100 20 
Késztermék-előállító 
vétel . I 100 
eladás B 400 300 . 60 
Kereskedelem 
vétel I I 400 - : 
eladás 500 100 . 20 
Összesen I 500 100 


" 20 százalékos adókulcs mellett 
"s adó nélküli ár I 


A példában feltételeztük, hogy a nyersanyag-előállító nem vásárolt semmiféle anyagot, 
mert mindent maga gyárt. ; 

Az ÁFA több értelemben is semleges rendszer, mert az adó nem függ attól, hogy az 
újratermelés milyen szervezetben (ágazati rendszerben) folyik, hogy az adott termék 
hány megelőző fázis tevékenységének eredménye. Semleges abból a szempontból is, hogy 
az egyes fázisokban milyen a felhasznált erőforrás szerkezete. Versenysemleges azért is, 
mert a vállalatok versenyképességét nem befolyásolja, s ez vonatkozik a külkereskede- 
lemre is, hiszen az automatikus adó-visszatérítés nem exporttámogatás. (Vagyis az ÁFA 
mindenképpen GATT-konform.) Önmagában azonban nem hoz létre versenyviszonyo- 
kat, s az ezek hiányából következő feszültségeket sem oldja fel. Semlegességével azonban 
segítheti az ilyen viszonyok kibontakozását. 3 


Az adóreform és az árak 
Gazdálkodásunk egyik legérzékenyebb pontja az árrendszer. Az árak és az adók között 
egyenes összefüggés áll fenn, tehát az adóreform bizonyos értelemben árreform is. 
A termelői .árakat csökkenteni kell, meg kell valósítani az árak igazi kétszintűségét. Ez 
" feltételezi, hogy a jövedelemképződés nagyobb része ne a termelésben, hanem a felhasz- 
nálásban realizálódjék. Fontos az is, hogy a jövőben a termelői és a fogyasztói árak 
következetesen együtt mozogjanak. 

Eddig is törekedtünk a kétszintű árrendszerre. Ezt szolgálta például az 1981. évi 
árreform és a fogyasztói árváltozásokkal kapcsolatos intézkedéssorozat is. Ám az ered- 
mény igen , sovány" volt. i 


Az árrendszer kétszintűségének alakulása, a vásárolt fogyasztás százalékában 


1970 3 4149 
1976 — 4, 
1979 4124 
1980 41.B 
1981 -0, 
1982 41, 
1983 421 

Vagyis — a táblázat szerint — a kívánatos kétszintűség a vizsgált évek egyikében sem 
érte el az 5 százalékot. Ez a mérték pedig a piacgazdálkodó országokhoz képest marginá- 
lis. Bár nincsenek összefoglaló adataink arról, hogy a tőkés országokban milyen a 
kétszintűség, erre azonban többféle módon is lehet következtetni. A nagykereskedőnél 
történő vásárlásnál például a fogyasztók gyakran 25-30 százalék kedvezményt kaphat- 
nak, tehát e körben a kétszintűség mértékének ezt meg kell haladnia. 

Az ÁFA bevezetésével arra lehet számítani, hogy a termelőárak 5-8 százalékos csökke- 
nése esetén a kétszintűség 10 százalékponttal javul. Ez önmagában nem látszik elegendő- 
nek az egyszintűségből adódó problémák megoldásához, a pénzügyi hidak szerepének 

jelentős csökkentéséhez, a támogatáspolitika új alapokra helyezéséhez, a valutaárfolyam 

realitásának erősítéséhez. A lépés azonban mégis jelentős, s megnyithatja az utat a 
termelői és a fogyasztói árak piac által indukált különbségének olyannyira szükséges 
megteremtése felé. 

Az ÁFA bevezetése szükségessé teszi a reálisabb valutaárfolyam-viszonyok megterem- 
tését. S ennek nyomán újraéleszti a valutaárfolyam körül évtizedek óta folyó szakmai 
vitát is. 

A hozzáadottérték-adózás egyik feltétele, hogy az árak alapvetően piaci körülmények 
között alakuljanak ki. Ennek azonban gátat szabnak még a hiányok. Így az ÁFA 
bevezetésekor ezzel a feszültséggel eleve számolni kell. 

A jövőben is számítani kell arra, hogy az árak bizonyos körét nem lehet csak a vállalati 
szándékoktól függővé tenni, éppen a versenyhelyzet hiánya miatt (például alapanyagok, 
energiahordozók, olykor a mezőgazdasági termékek stb. esetében). Így a vállalati körben 
megjelenő árak nem lesznek piaci árak, abban az értelemben, hogy az árhatóság ilyen 
esetekben jelen van. 

A támogatáspolitika az állami gazdaságirányítás egyik fontos, de hatásában igen 

. ellentmondásos eszköze. A népgazdaság strukturális átalakítását, a társadalmi méretű 
innovációs folyamatot, a legfontosabb szociálpolitikai feladatokat jórészt a költségvetés 
terhére finanszírozzák, abból a megfontolásból, hogy a piaci verseny körülményei között 
az ezekhez fűződő népgazdasági érdekek nem valósulhatnak meg automatikusan. A tá- 
mogatáspolitika azt is jelenti, hogy a jövedelmek újraelosztása következtében ott nyílik 
lehetőség a fejlesztésre, ahol annak ellenértéke nincs meg — mert esétenként nem is lehet -, 
ezzel szemben a , jövedelemtermelő" helyeken csökkennek a fejlesztésre felhasználható 
források. Ez az újraelosztás rendre konfliktusokat teremt, s ellentmondás alakul ki a 
népgazdaságilag értelmezett hatékonyság és a vállalati hatékonyság között. 

Ha a költségvetési támogatások eddigi tapasztalatait vizsgáljuk, akkor az a jellemző, 
hogy a népgazdaság strukturális átalakításának szolgálatánál lényegesen gyakoribb a 
vállalatok veszteségtérítésének finanszírozása, még akkor is, ha sok esetben ezt az 
erőltetett devizakitermelés indokolja. 

Az ÁFÁ-tól az várható, hogy jelentősen szűkül a támogatáspolitika mozgástere, és 
valódi céljait, tehát a struktúraátalakítást szolgálja. Ez egyben a vállala- 
tok működési feltételeinek korlátozását is jelenti, ami jelentős termelési erőforrások 
felszabadulásával is együtt jár. 


A fogyasztói árak alakulása 


Az ÁFA bevezetésével, illetve működtetésével kapcsolatban sokan felvetik, hogy annak 
nem lesz-e egyszeri vagy tartós inflációs következménye. A nemzetközi tapasztalatok 
szerint a hasonló típusú adórendszer bevezetésekor a legtöbb országban az inflációs ráta 
jelentősen emelkedett, sőt a működés első éveiben is gyorsabb volt az áremelkedés a 
korábbiaknál. 

A hazai vélemények e tekintetben megoszlanak. Abban általában egyetértenek a 

szakértők, hogy az ÁFA bevezetése feltétlenül — legalábbis egyszer — inflációs hatású. Az 
ÁFA bevezetésével ugyanis a termelői árak csak akkor mérséklődhetnek, ha a fogyasztói 
árak nőnek, mivel a termelői árakból kieső adók csak a forgalmi és a személyi szférából 
származó adókkal kompenzálhatók. A támogatások nagyarányú csökkentése — amely 
az ÁFA bevezetésének feltétele — szintén visszahat a fogyasztói árak növekedésére. (Van 
olyan vélemény is, hogy a támogatások megszüntetését el kell választani az ÁFA beveze- 
tésétől, s azt, ha lehet, még az új adózás megvalósítása előtt el kell végezni.) 

Létezik olyan —- és meggondolandó - vélemény is, amely szerint a mi korlátozott piaci 
viszonyaink között az ÁFA bevezetése, azáltal, hogy az adózás az árakhoz kapcsolódik 
s minden áremelés a következő fázisban költségként jelenik meg, eleve magában hordja 
az inflációs spirál veszélyét. Mindent egybevetve, az új adó- és árrendszer azáltal, hogy 
nyílttá teszi az inflációs feszültségeket, lehetőséget kínálhat a védekezésre is. Nem szabad 
elfelejtenünk ugyanis, hogy a termékszerkezet avultsága, a tartós cserearányromlás, a 
veszteséges gazdálkodás, az alacsony hatékonyság olyan tények, amelyek — az alkalma- 
zott adórendszertől függetlenül is - folyamatosan gerjesztik az inflációt. 

Az adóreform megvalósításakor tehát fel kell készülnünk az infláció felgyorsulására. 
Még akkor is, ha gazdaságpolitikánkban jelenleg és általában is törekszünk az infláció 
mérséklésére. Az arányok megvalósításakor óvatosan kell eljárni, nehogy az inflációs 
hatások minimalizálására való törekvésünkben engedményeket tegyünk a támogatások 
leépítésében, illetve, nehogy az új adók bevezetésénél a vállalati jövedelmek esetleges 
differenciálódását egyedi beavatkozásokkal tompítsuk. Vagyis: a remélhetően erősödő 
piaci viszonyokat nem szabad központilag elhatározott árstoppal megzavarni. 


Az ÁFA technikai problémái 


Az ÁFA bevezetése nemcsak a jövedelem és a jövedelmezőségi arányok jelentős átrende- 
ződését hozza, hanem a vállalatok egzisztenciáját is új megvilágításba helyezi. Alkalma- 
zásával ugyanis minden gazdálkodó egység új módon lesz megméretve. S ez fontos 
gyakorlati lépéseket tesz szükségessé. 

Első lépésként modellezni kell az ÁFA várható működését, tehát azt, hogy mit jelent 
a különböző adózási sávba tartozó vállalatok számára a nyereségadó mérséklődése a 
bérhatás szempontjából; ez utóbbiról a személyi jövedelmek kapcsán szólunk még. 
Vizsgálni kell azt is, hogy az egyes vállalatoknál milyen pénzügyi feszültségek várhatók, 
s azok miként kezelendők. Nagyon fontos annak elemzése is, hogy a tervezett ÁFA- 
mértékek mellett a lakosság különböző rétegeit hogyan érintik az ár- és árarányválto- 
zások. 

A második lépcsőben azt is modellezni kell, hogy a társadalmi tiszta jövedelmek új 
elosztási viszonyai milyen kötelezettségvállalást rónak az állami költségvetésre a terme- 
lői, a fogyasztói, illetve a szociális szférában. Ennek során kell felmérni a támogatási 
rendszer várható hatásmechanizmusát is, miután mindenképpen új viszonyok jelennek 
meg a költségvetési politikában. 

A harmadik lépcsőben el kell készíteni a vállalati számvitel új rendjét, amelyet az ÁFA 
jövőbeni funkcionálása feltételez. Bár a számviteli rend nem lesz bonyolultabb, viszont 
minden számlán fel kell majd tüntetni az árat, és külön az adót. Pontosan meg kell 
határozni az adólevonások technikáját és ütemezését. Az adóigazgatási feladatok is 
jelentősen bővülnek. : 

Negyedik lépésként meg kell erősíteni az adóellenőrzési apparátust, hiszen mind az 
ÁFA, mind a személyi jövedelemadó csak akkor működhet hatékonyan, ha rendelkezés- 
re áll az adómorált is formáló erős, képzett revizori hálózat. 

Ötödik lépésként gondolni kell arra, hogy milyen átmeneti mechanizmusokat kell 
érvényesíteni a bevezetés évében, amelyek a viszonylag kevés megrázkódtatással járó 
megvalósítást segítik elő. I 

A hatodik lépés pedig az lehet, hogy a rendszer fejlesztésének technikai programját is 
kidolgozzák, például a számítástechnikai lehetőségek számbavételével. 

Jelenleg úgy tűnik, hogy a technikai problémák megoldását illetően késésben vagyunk, 
hiszen a vállalatok csak elvekben és a fontosabb technikai elképzelésekben ismerik az 
ÁFA-t, de számolni még nem tudnak vele. Vagyis: a bevezetés és az alkalmazás sikere 
az előkészületek feltételeinek megteremtésétől függ. 


A személyi jövedelemadó 


Az adóreform fontos eleme a személyi jövedelemadó-rendszer, amelynek már különböző 
előzetes állomásai voltak (például az 1984. január 1-jén hatályba lépett lakossági jövede- 
lemadó-rendszer), de a gazdálkodó szférával, a vásárlóerő-szabályozással konzisztens 
személyi adózás még nem alakult ki. Ezért az ÁFA és a személyi jövedelemadó együttes 
bevezetése arra irányul, hogy az adórendszer úgymond , egy irányba húzzon". 

A személyi jövedelemadó körül kialakult eddigi vitákban három fontos kérdés került 
jöv kás 

e hogyan kell az adósávokat meghatározni, hogy azok jól szolgálják a kívánatos 
teljesítménynövelést, s ennek megfelelően a nettó jövedelem differenciálódását; 

e miként lehet felszínre hozni a rejtett jövedelmeket, s azokat az adózásba bevonni; 

e hogyan lehetséges elérni, hogy a költségvetési jövedelem nagyobb hányada szár- 
mazzon , fájdalommentesen" a fogyasztói szférából, s hogy ez az adóforma legalábbis . 
semleges legyen az állami szociális tehervállalást illetően. 

Ami az első kérdést illeti: a jövedelmek teljesítmények szerinti differenciáló hatását 
bizonyos határon túl a magas adóterhek csökkentik, ezért az adósávok felső határának 
meghúzása igen fontos a személyi jövedelemadó racionális működtetése szempontjából. 
Az adósávok , reálértékét" állandóan védeni kell. 

A személyi jövedelemadó keretei között meghatározott jövedelemminimum felett 
minden jövedelem, függetlenül attól, hogy milyen forrásból származik, adóköteles. 
A jövedelmek után sávosan kell adózni, ami azt jelenti, hogy a magasabb jövedelmek 
élvezői nagyobb mértékben vesznek részt a közteherviselésben. A személyi jövedelemadó 
rendszerében úgynevezett alkalmazotti kedvezményt is érvényesíteni kívánnak, s ez az 
adóalapot felülről csökkentené. Ez is mérsékelni kívánja az adózás teljesítmény-vissza- 
tartó hatását. 

A személyi jövedelemadó bevezetésével kapcsolatban is felmerül az a minden adórend- 
szerre jellemző negatívum, hogy a társadalmat különösen irritáló , rejtett" jövedelmek 
(hálapénz, csúszópénz, felár stb.) technikailag nem vonhatók be az adózásba. Pedig nem 
kis összegről van szó. Becslések szerint e láthatatlan jövedelmek évente 100 milliárd 
forintra tehetők. Az adójogszabályok egyébként már ma is lehetővé teszik a vagyonelszá- 
moltatást, amellyel a fejlett ipari államokban az adóhatóságok rendszerint élnek is. 
Nálunk eddig csak szórványosan került erre sor, s általában akkor, ha valami bűntényre 
derült fény. Az elképzelések szerint a személyi jövedelemadó bevezetésekor az állampol- 
gároktól vagyonnyilatkozatot kérnek, €s ezt 3-5 évenként megismétlik. Ez jogilag , meg- 
támadhatatlan" alapja lenne a vagyonelszámoltatásnak. A rutinszerű vagyonelszámolta- 
tás némileg véd a rejtett jövedelmek ellen, ám naivitás lenne azt hinni, hogy ezzel a 
jelentősebb vagyonok bújtatásának lehetősége is megszűnne. Ezért olyan társadalmi 
légkört kell kialakítanunk, amelyben a jövedelem elrejtésének kényszere viszonylag 
kel s a társadalmi vagyont gyarapító befektetéseket mindenképpen ösztönöznünk 
kel 

A fejlett ipari országok többségével ellentétben Magyarországon a takarékbetétek és 
a kötvények hozadékai adómentesek. Ezt a gyakorlatot mindazok vitatják, akik úgy 
vélik, hogy éppen ez kínálja a rejtett jövedelmek elbújtatásának lehetőségét, sőt jövedel- 

mező gyarapítását. Ez mindenképpen e jövedelmek differenciált adóztatását indokolná. 
Viszont az is meggondolandó, hogy a népgazdaság nem mondhat le a lakossági megtaka- 
rítások minden lehetséges módon való ösztönzéséről, s e megtakarítások társadalmi- 
gazdasági célok érdekében történő hasznosításáról sem. 

A személyi jövedelmek működése csak akkor lehetne célszerű, ha az adóalapot vagy 
az adófizetést nem zavarnák a különböző kedvezmények. Egyes kimagasló társadalmi 
tevékenységek ösztönzése mellett, a szociálpolitikai követelmények miatt is kedvezmé- 
nyeket kell adni az alacsonyabb jövedelműek számára. Az egyik alapkérdés tehát a 
szociális juttatási rendszer és az adórendszer közötti munkamegosztás. 

Annak érdekében, hogy a személyi jövedelemadó a kívánt adópolitikai célok irányába 
hasson, a különböző jövedelemforrások teljes körű számbavételére, valamint olyan 
teljesítménymérési módszerek kidolgozására van szükség, amelyek segítségével a valósá- 
gos teljesítményekkel arányosan differenciált munkajövedelmek állapíthatók meg. Töre- 
kednünk kell olyan érdekegyeztetési mechanizmus kialakítására is, amelyben a termelé- 
kenységnövekedéssel, az árszínvonal-emelkedéssel lépést tartó nominálbér-emelés szak- 
mai, foglalkozás szerinti irányelvei érvényesülhetnek. És végül a szociális gondoskodás 
gyakorlatának körültekintő és újszerű kialakítása is fontos elvégzendő feladat. 

Az utóbbi megállapítás kapcsán két megjegyzés is ide kívánkozik: az új adórendszer- 
nek integrálnia kell az arányosabb közteherviselést az alapvető szociális szükségletek 
. kielégíthetőségével, tehát egyszerre merül fel a jövedelemelvonás és a szociális célú 
jövedelemkiegészítés követelménye; ám azt is tudomásul kell venni, hogy a személyi 
jövedelemadó-rendszer önmagában nem képes a szociális és bérfeszültségi problémák 
megoldására. Ez azt is jelenti, hogy az adórendszer átfogó megújításával párhuzamosan 
a bérszabályozás egészének újragondolására is szükség van. Természetesen a szociálpoli- 
tika — már körvonalazott — csomagtervét is részletesen ki kell dolgozni. 

Az új adórendszer -— várható előnyei ellenére — sem tekinthető univerzális eszköznek. 
Továbbra is ösztönözni kell a lakásépítést, a szolgáltató infrastruktúra fejlesztését, a 
kisvállalatok alapítását, a kommunális kötvények vásárlását és általában a betétképzést, 
a népesedéspolitikai célok teljesítését stb. Mindezt összhangba hozva az új adórendszer 
céljaival, különös tekintettel arra, hogy , többféle veszély is fenyeget: vagy az történik, 
hogy az állam adóbevételei messze elmaradnak a kiadásokhoz viszonyított tervezett 
aránytól, vagy olyan jól sikerül az adópolitikán keresztül végrehajtott ösztönzés, hogy 
a végén csak azok a családok fognak adót fizetni, akik olyan kevés jövedelemmel 
" rendelkeznek. hogy abból már egyáltalán nem futja a kedvezményezett felhalmozási 

lehetőségekre". (Mihály Péter: Személyi jövedelemadó, vagy valami más. . . Figyelő, 1983. 
március 3.). 3 


Adótábla 


Minden adórendszer kritikus pontja az úgynevezett adótábla, amely tartalmazza az 
adómentes jövedelem felső határát, tehát azt az értéket, amely a , 0" adósávba tartozik, 
valamint az egyes adósávokat és adókulcsokat. Az adómentes jövedelem határának 
kijelölése jelenleg is vitatott. A pénzügyi szervezet általában az alacsonyabb érték felé 
hajlik, és úgy véli, hogy akkor hatékony igazán a személyi jövedelemadó-rendszer, ha 
az a jövedelemmel rendelkezők legalább 80 százalékát érinti. fg több progresszív adósáv 
alakítható ki. A társadalmi szervezetek viszont a magasabb összegű adómentes határt 
tartják kívánatosnak, amely a bérből és fizetésből élők többségét nem , bosszantja" a 
személyi jövedelmi adóval. 

Feltételezve az adóreformnak azt a törekvését, hogy a lakosság fizesse a költségvetésbe 
a termelői szférából kieső adótömeget, logikus, hogy az adósávokhoz tartozó progresz- 
sziót növelni kell; ez viszont könnyen vezethet a nem kívánatos teljesítmény-visszatartás- 


38 SZEMLE 


hoz. Abban egyetértés alakult ki, hogy a jelenlegi keresetek alapján nem lenne célszerű 
kijelölni a jövedelmek adómentes alsó határát, mert a személyi jövedelemadó bevezetése 
előtt a béreket bruttósítani kell. Ily módon biztosítható, hogy ne csökkenjenek a jövedel- 
mek. (Van olyan vélemény is, amely szerint a személyi jövedelemadó bevezetésénél állami 
garanciát kell adni arra, hogy a főmunkaidőből származó nettó kereset ne csökkenjen. 
Ez aligha megoldható, ugyanis a bérek bruttósítását vállalati feladatként kell kezelni.) 

A bruttósítás művelete sem könnyű feladat, bár maga a módszer egyszerű: a jelenlegi 
bérekhez hozzá kell adni a várható személyi jövedelmet, valamint az új lineáris nyugdíjjá- 
. rulék és a korábbi nyugdíjjárulék különbözetét. Ám a bruttósítást személyekre bontva 
kell elvégezni és így dolgozónként más és más az adózás alapjául szolgáló kereset. 
A bérek, illetve a keresetek bruttósításának gyakorlatát egyébként a kollektív szerződés- 
ben kell a dolgozókkal elfogadtatni. 


Vállalkozói adó 


Az ÁFA és a személyi jövedelemadó előkészületi munkálatai során kiderült, hogy az 
egyre izmosodó kisvállalkozási szféra adózási viszonyai jelentősen elszakadtak a vállalati 
jövedelemszabályozás elveitől, s nehezen illeszthetőek az egységes lakossági jövedelem- 
adózásba is. Ezért áz adóreform részeként 1988-tól kezdve bevezetik a vállalkozói adót, 
amely tartalmát tekintve a vállalati jövedelemszabályozáshoz közelítő nyereségadóként 
funkcionál majd. Ez arra irányul, hogy a vállalkozó a személyi jövedelme után (amit saját 
használatára felvesz a nyereségből) a személyi jövedelemadó szerint adózzon és ne kelljen 
a vállalkozás fenntartásához, illetve fejlesztéséhez külön kedvezmény- és kivételrendszert 
érvényesíteni. 

Vállalkozói adót fizetnek az egyéni vállalkozók (kisiparosok, magágkereskedők, szer- 
ződéses ipari és kereskedelmi vállalkozók stb.), a társas vállalkozók (gmk, szolgáltató 
szakcsoport, pjt, ügyvédi és jogtanácsosi munkaközösségek stb.), a mezőgazdasági szak- 
csoportok, a művészeti alkotó közösségek s mindazok a vállalkozási formák, amelyek 
hatósági engedély alapján működnek. 

Az adózás alapja az éves mérleg szerint elszámolt bevétel és kiadás különbözete; a 
vállalkozó tehát levonhatja az összes költségeit, a személyes jövedelmeként kivett nyere- 
ségrésztől eltekintve, ez ugyanis értelemszerűen a személyi jövedelemadó szerint adózik. 
Előnye a rendszernek, hogy a nem személyi célra fordított jövedelemrész a személyi 
jövedelemadónál kedvezményesebben adózik, s így érdemes a vállalkozás fejlesztésébe 
invesztálni. Erre ösztönöz különösen az ún. kedvezményezett tevékenységi kör: mint pl. 
a rokkantak foglalkoztatása, a lakossági szolgáltatás, a műszaki fejlesztés, a gazdasági- 
lag elmaradt területek fejlesztése, a kisközösségekben folytatott ipari szolgáltató tevé- 
kenység stb. A vállalkozói adó alkalmas arra is, hogy a népgazdasági szempontból 
különösen fontos tevékenységekhez különböző termeléspolitikai kedvezményeket lehes- 
sen kapcsolni. 

A vállalkozói adómértékekre vonatkozóan több sávjavaslat van a döntéshozók előtt. 
A törekvés egyértelműen az, hogy a versenysemlegesség fennálljon a különböző szekto- 
rokhoz tartozó vállalkozásokban, és a piacépítésben ne legyen se előny, se hátrány a 
vállalkozás mérete és tulajdoni hovatartozása. 


A társadalombiztosítás és az adóreform 
A társadalombiztosítási rendszer korszerűsítése évek óta napirenden szerepel. A jelenlegi 


adóreformban azonban nem célszerű a társadalombiztosítás színvonalán és arányain 
alapvetően változtatni; ez csak akkor lehetséges, ha már látható az új adórendszer 

szociális hatása. Itt a különböző modellvariánsok nem elegendőek a megalapozott 
változtatásokhoz. 

A korszerűsítés kapcsán számos javaslat hangzott el, ami már az előkészítés alatt álló 
adóintézkedésekkel is szoros kapcsolatban áll. Kopátsy Sándor például egyik cikkében 
felveti: ,a bérjárulékokat a dolgozókkal kellene fizettetni úgy, hogy az SZTK és a 
nyugdíjalap önálló szerv legyen. A költségvetés csak azok társadalombiztosítási költségét 
fedezze, akiknek e szolgáltatások nem járnak munkaviszony alapján. Így a lakosság 
jobban érezné, hogy mibe kerülnek azok a társadalmi juttatások, amelyekben részesül. 
Az új rendszerben jelentős reformra szorul a nyugdíjrendszer is. Csak olyan nyugdíjrend- 
szer kezelhető alapszerűen, amelyben a befizetett nyugdíjjárulék és a várható nyugdíjösz- 
. szeg között gazdasági összefüggés van. A lakosság nem veszi tudomásul, hogy aránytala- 
nul kis nyugdíjjárulékot fizet, de azon háborog, hogy nyugdíjának reálértéke gyorsan 
csökken. Meg kell szüntetni azt az állapotot, hogy a dolgozóknak nincs módjuk a 
nyugdíjrendszeren keresztül igényeiknek megfelelő nyugdíjról gondoskodni, még akkor 
sem, ha ennek pénzügyi terheit vállalnák. Fel kellene számolni azt a helyzetet, hogy a 
nyugdíj nagysága elsősorban az utolsó pár év jövedelmének a manipulálásától függ." 
(Figyelő, 1985. november 28.) 

Egyetértés van abban, hogy a nyugdíjak adómentesek. Az elképzelések szerint a 
nyugdíjon felüli jövedelem azonban már adóköteles. Az adó kiszámításánál figyelembe 
kell venni a nyugdíjat is. (Példa: 120 ezer Ft nyugdíjjal és 60 ezer Ft kiegészítő keresettel 
rendelkezik a nyugdíjas. A 120 ezer Ft adómentes, a 60 ezer Ft kiegészítő jövedelem pedig 
a 120460 — 180 ezer forintos sáv szerint adózik. Erre is érvényes azonban az alkalma- 
zotti kedvezmény!) Egyidejüleg javasolják, hogy a nyugdíjas foglalkoztatás óra- és 
keretkorlátozása, valamint a kiegészítő jövedelem nyugdíjjárulék-kötelezettsége szűnjön 
meg. 

A társadalmi juttatásoknál javasoltak szerint a táppénz és a gyed, amelyet szintén 
bruttósítanak, a bérekre vonatkozó szabály szerint adózik. A nem keresettől függő 
ellátások (pl. a családi pótlék, a gyes, az ösztöndíjak stb.) adómentesek. 

A személyi jövedelemadóval kapcsolatban több szakember felveti, hogy annak tekin- 
tettel kell lennie a család nagyságára, a jövedelemből eltartottak számára. A különböző 
országokban alkalmazott kereseti adók általában e tényt figyelembe veszik. Mások 
szerint a családnagyság szociális összefüggéseit nem a jövedelem adóztatásánál, hanem 
a társadalmi juttatásoknál kell mérlegelni. 


Az adóreform fázisai 


Az adóreform három szakaszát kell elkülöníteni: az előkészítés — amelyet 1987-ben kell 
megvalósítani — magában foglalja a különböző modellkiszámításokat, amelyek a techni- 
kai megoldásokat vezetik végig és jelzi a várható hatásokat. Az átmeneti , bejáratási" 
időszak valószínűleg 1988 egészét átfogja, amikor is a modelleknek a gyakorlat által 
igényelt korrekciója, finomítása megy végbe, amikor lendületbe jön a rendszer; s végül 
valószínűleg 1989-től számítható a működés igazi mechanizmusa. 


Wiecsel Iván 


POLIFIKAI RENDSZER REFORM DEMOKRACIA 


Szerkesztőségi gondolatok egy új rovathoz 


0 

A szocialista társadalomról folyó tudományos és közéleti viták ma egyre gyakrabban - nem- 
egyszer élesen — vetik fel a politikai rendszer megújulásának kérdését, a demokrácia fejleszté- 
sének és a politikai intézmények változtatásának problémáit. Reformunk eddigi folyamatában 
ugyanis főként a gazdaság működésének, irányításának kérdései kötötték le a közvélemény és 
jobbára a politikai vezetés figyelmét. Eközben azonban érzékelhetővé vált, hogy a gazdasággal 
összefüggő irányítási és szerkezeti változások nem választhatók el a politikai intézményrendszer 
működésétől. E felismerés ma már a politikai életre és tudományos gondolkodásra egyaránt 
jellemző. Ugy tűnik azonban, hogy e .közös nevezőn" túl már sokfelé ágaznak a felfogások, 
vélemények, koncepciók. 

Sokan a politikai rendszer megújulását tartják a gazdasági kibontakozás fontos előfeltételének, 
másoknál inkább a téma ,kényes természete" miatt érzett aggodalom tapasztalható. Van, aki a 
konzervatív elzárkózást tekinti a nagyobb veszélynek s azt az aforizmát idézi, mely szerint ahhoz 
is, hogy a dolgok a régiben maradjanak, sok mindent meg kell változtatni. Megint mások a 
.reformradikalizmus" túlzásaitól félve, inkább a metternichi gondolat folytatását tartják megszív- 
lelendőnek: hogy tudniillik, aki azt akarja, hogy semmi ne változzék, követelje csak nyugodtan 
mindennek a radikális megváltoztatását. 

A témakör tehát — mondhatni — benne van a levegőben, és nemcsak a hétköznapi, hanem a 
tudományos megnyilatkozásokban is gyakoriak a szélsőséges vélemények. A számos és tiszte- 
letreméltó kivétel ellenére mind többször találkozhatunk például a polgári liberális eszmekör 
nyílt képviseletével, az egyes részpolitikákat (gazdaság-, szociál-, kultúrpolitika stb.) ,depoliti- 
zálni" szándékozó törekvésekkel, s egyáltalán olyan leegyszerűsítő nézetek terjedésével, melyek 
a meglévő ellentmondásokat egy ellentmondásmentesnek feltüntetett rendszerben látják meg- 
oldhatónak. . ; 

Úgy véljük, az a körülmény, hogy a politikai rendszer és a szocialista demokrácia működésé- 
ben ma kétségtelenül mutatkoznak zavarok, sem alapintézményeinket, sem társadalmi céljainkat 
nem helyezheti hatályon kívül. Hasonlóképpen az olyan gondolkodásmód, elméleti megközelí- 
tés, amely hovatovább csak minden meglévő tagadását hirdeti, nem visz előre. Ma a jogos 
kritikánál is többre, szakmailag felelőserr megalapozott, társadalmi-politikai összefüggésekkel 
és kölcsönhatásokkal is számoló javaslatokra van szükség. Ezért nem tartjuk sok esetben 
megalapozottnak az olyan vélekedéseket, miszerint csak ,a politika" fogadókészségének hiánya 
akadályozza az egyébként megfelelően kimunkált reformjavaslatok bevezetését. 

Mindezek alapján új rovatunkat részben a polemikus szándék, részben az a meggyőződés 
motiválja, hogy a politikai intézményrendszer működésében jelentős megújulásra van szükség. 
Szerkesztőségünk célja az, hogy a jelenleginél nagyobb hangsúlyt kapjanak a konkrét, a gyakorlat 
szempontjából is hasznosítható elemzések és koncepciók. Olyan eszmecserét szorgalmazunk, 
amely a megfogalmazások különbözősége, olykor meghökkentő volta ellenére is egy irányba tart: 
Magyarország szocialista jövőjének reális alternatíváit próbálja pontosabban felrajzolni. 

E munka természetesen nem most kezdődik. A politikai intézmények működésével, a párt- és 
az állami, valamint a gazdálkodószervek kapcsolatával, érdekegyeztetéssel, az önkormányzatok 
elve és gyakorlata közötti különbségekkel, az állampolgári részvétellel, a választott testületek 
döntési problémáival és hasonlókkal — ha nem is neveztük politikai reformnak - régóta foglalko- 
zunk (ez lapunk hasábjain is figyelemmel kísérhető). A publikált politikai dokumentumok 

mellett megemlítjük, hogy a témakör kutatása számos intézményben - nem csekély anyagi 
ráfordítás mellett — évek óta folyik. 

Az eddigi, még nem kielégítő eredmények és különösen a gyakorlatban mutatkozó csekély 
súlyú pozitív változások a párt vezető szerveit arra ösztönözték, hogy ismételten napirendre 
tűzzék a kérdést. A Központi Bizottság saját tagjaiból bizottságot alakított azzal a megbízatással, 
hogy - a tudományos és irányító területeken dolgozó szakemberek széles körének bevonásával — 
készítse elő a pártirányítás és a politikai rendszer működésének átfogó felülvizsgálatát. E sokirá- 
nyú elemző, előkészítő munka csaknem két éve folyik, s várható, hogy a közeli jövőben sor 
kerülhet az eredmények összefoglalására és politikai döntési javaslatok megfogalmazására is. 

A Társadalmi Szemle e munkát is szeretné segíteni. A folyamatosan közölt írásokkal — új 
rovatcím alatt, de az e tárgykörben korábban közöltekhez is kapcsolódva - alkalmat kíván 
teremteni arra, hogy a szocializmus politikai rendszeréről, a szocialista demokráciáról meglévő 
tudományos ismeretek, kialakult felfogások nyilvánosságot kapjanak, s egyben ösztönözzenek 
a további eszmecserére a megoldandó kérdésekben. 

A tervezett tanulmányokban - mint utaltunk rá — el kívánjuk kerülni a politikai rendszer 
működéséről , általában" zajló , ideologikus" viták módszerét. A teljesség igénye nélkül néhány 
nagy jelentőségű részproblémát (ilyenek például a pártirányítás és a gazdasági döntéshozatal, 
a választási rendszer, az alkotmányos szabályozás, a kormányzati döntésmechanizmus, a káder- 
kiválasztás stb. problémái) állítanánk a középpontba, elsősorban szakmai-tudományos oldalról 
közelítve a kérdést. Szeretnénk jelezni, hogy mely területeken fogalmazódtak meg politikai 
mérlegelésre már megérett javaslatok, mely kérdéskörök esetében van további elemző munkára 
szükség, s lehetőség szerint kitérünk a gyakorlati megoldásokra vonatkozó elképzelésekre is. 

Az egyes témakörökben megjelenő érvek ütköztetése, a vita olyan írások közlését is indokolttá 
teheti, melyekkel szerkesztőségünk nem feltétlenül — vagy csak egyes részleteikben - ért egyet. 
Ha - mint ezúttal is — a közölt tanulmány indokolttá teszi, jelezzük saját véleményünket, s a 
javaslatok körvonalazódását követően a szerkesztőség álláspontját is összefoglaljuk. 


Közelítések a politikai rendszer reformjához 


AA politika helyes módszere a bölcs konzervatívot — nehogy rosszabb 
történjék vele — a kis változások elfogadására, a bölcs reformert pedig 
- miközben nem mond le arról, hogy a nagyra törekedjék - a kis 
javítások esélyeinek komolyan vételére készteti." 


(John Morely: A kompromisszumról) 


Már-már közhellyé vált, hogy a politikai rendszer átalakítása nélkül nem lehetséges a 
. gazdaság, az oktatás, a szociálpolitika, a kultúra, a környezetvédelem stb. jelenlegi súlyos 
ellentmondásainak megoldása. A reformszándékok, de még az elfogadott reformintézke- 
dések is gyakran ütköznek egyes politikai intézmények, normák, működési elvek és 
mechanizmusok korlátaiba, és ilyenkor vagy hatás nélkül maradnak, vagy a , visszarende- 
ződés" folyamatában céljukat tévesztik; nemegyszer csupán a feszültségeket fokozva, a 
feloldás reménye nélkül. A következmény a , reformhitetlenség". A félsikerek és a 
kudarcok a szélsőségeseknek szolgáltatnak érveket, és gyengítik a változtatásra hajlandó 
, bölcs konzervatívok" és az elkötelezett, de ugyancsak , bölcs reformerek" közötti 
megegyezés lehetőségét. 

Ma ugyan - megítélésem szerint — a társadalmi feszültségek még nem éleződtek ki, ez 
azonban nem csökkenti a politizáló kisebbségen belül létrejöhető szakadék fenyegető 
veszélyét. Mert úgy látom, növekvőben van egy végletes polarizáció esélye és ezzel együtt 
a reform lehetőségének elvesztése, egy olyan katasztrófapolitika kényszerpályájának 

beindulása, melyben a , vagy-vagy" alternatívája nem a reformálás és megőrzés, hanem 
a , megmerevedés" és a radikális tagadás pozícióit jelölné ki. S nem hallgathatom el 
félelmemet: anélkül, hogy a nagy bizonyossággal várható összecsapás bármiféle újjászü- 
letést ígérne. ; 

A reformhoz kompromisszumra van szükseg. Es politikusi bölcsességre, hogy létrejö- 
hessen. Ugy hiszem tehát, hogy egy dinamizáló kompromisszum csak akkor születhet 
meg, ha a status guo védelmében érdekeltek egy jelentős része — felismerve a kényszere- 
ket — bölcsen belátja, hogy az általa lényegesnek tartottak megőrzésének feltétele a 
változás, s ha a reformerek elég okosak ahhoz, hogy a megváltoztatható megváltoztatá- 
sára törekedjenek. Tudniok kell, hogy a reform nem pusztán kényszer, hanem az érde- 
keltség következménye is kell legyen. . 

A reformfolyamat beindulásának egyik alapfeltétele a reális politikai tervezés. Ez 
azonban elképzelhetetlen anélkül, hogy — Eötvös kedvenc fordulatával élve — , tisztába 
ne jönnénk" dolgainkkal. Mert politikusi bölcsességen nem , ravaszságot" értek - nem 
hiszek a trójai faló típusú megoldásokban -, nem is tudományt (az érdekekkel szemben 
a legracionálisabb tervezetek is felsülnek), hanem olyan cselekvési javaslatok, elvek 
kidolgozását, amelyekről egyértelműen megállapítható, hogy mind az új szükségletek- 
nek, mind a status guo őrzői fontos érdekeinek, értékeinek megfelelnek. Nem csatába 
hívó jelszavakra, hanem érdekegyesítő programra van szükség. 

Kétségtelen, a reformeri pozíció hihetetlenül kényes. Egyszerre kell kompromisszum- 
késznek és szókimondónak lennie, , Opportunizmusa" magára vonja az intranzigensek 
kritikáját, nyíltsága viszont kihívja a , változatlanság őreinek" haragját. És egyik sem ok 
és jog nélkül való. Mert nyilvánvaló, hogy ellentmondásmentes rendszert kialkudni nem 
lehet — az persze más kérdés, hogy ilyet létrehozni bármily módon lehetséges-e -, és az 
sem vitatható, hogy a célzott változások, amennyiben valóságos átalakításról van szó, 
szükségképpen tabukat kell hogy sértsenek. A kompromisszumkészség ugyanis semmi- 
képpen nem jelentheti a viszonyok egyik vagy másik elemének érinthetetlenségét. 

Alapkérdéseinket sem tekinthetjük tabuknak. Tabuk védőivel ugyanis a kompromisz- 
szum sem lehetséges. Ezért talán joggal mondhatjuk, hogy a reform realitásának egyik 
próbaköve lehet, hogy az, amit a status guo fenntartásában érdekeltek közül sokan a 
rendszer mozdíthatatlan sarokkövének, érinthetetlen és értelmezhetetlen , titoknak" 
tartanak, valójában racionálisan megközelíthető axiómának minősül-e. Ugy gondolom 
tehát, hogy a reformról való gondolkodás során kikerülhetetlen feladat a két legfonto- 
sabb kérdés: a párt vezető szerepének és a szövetségi rendszerhez való tartozás tényének 
és következményeinek elemzése, értelmezése, még akkor is, ha ezeket megkérdőjelezhe- 
tetlen, megszüntethetetlen axiómáknak tekintjük. Egyáltalán nincs kizárva ugyanis, 
hogy megtalálhatók azok a formák, amelyek egyszerre biztosítják az alaptételek érvény- 
ben maradását és a reformokat akadályozó politikai rendszer merevségének feloldását. 
Egyrészt nem bizonyosodott be, hogy e két alapkövetelmény beteljesülésének újra és újra 
a válság, a világ fejlődési trendjeitől való leszakadás, az állampolgári elégedetlenséghez 
stb. vezető merev mozdulatlanság lenne a feltétele, másrészt pedig az sem, hogy a párt 
és a szövetségi rendszer által képviselt értékek és érdekek szükségképpen szemben 
állnának a dinamikus fejlődés, a hatékony gazdálkodás, az emberiség története során 
kitermelt alapértékek és a ma élő emberek világához kötődő érdekek követelményeivel. 

Abban reménykedem, hogy az újragondolás -— amint a szocialista tulajdonról, a 
tervezésről stb. folytatott viták esetében történt — elvezethet új, a kor kihívásaira választ 
adó felismerésekhez. 

A továbbiakban arra tennék kísétletet, hogy — töredékesen bár, de több szempontra 
figyelve - indokoljam a politikai rendszer mélyreható reformjának szükségességét, illetve, 
hogy megjelöljek néhány olyan pontot, ahonnan kiindulva dinamizáló kompromisszum 
alakítható ki az átalakítás lehetséges kezdeményezői: a rendszer stabilitásában érdekelt 
politikai vezetés (vagy annak egy része) és a rendszeren belüli változásokat sürgető 

csoportok (vagy egy részük) között. A minden bizonnyal közös cél: a hazai és nemzetközi 
realitásoknak megfelelő és egyúttal a dinamikus stabilitást biztosítani képes politikai 
berendezkedés létrehozása érdekében. 


Mit, miért kell reformálni? 


A politikai élet a maga különös önérzetének pillanataiban igyekszik 
elnyomni előfeltételét, a polgári társadalmat és ennek elemeit, s 
konstítuálni magát mint az ember valódi, ellentmondás nélküli em- 
beri nemi életét. De erre csak azáltal képes, hogy erőszakos ellent- 
mondásba kerül saját életfeltételeivel, csak azáltal, hogy permanens- 
nek nyilvánítja a forradalmat, és ezért a politikai ddváma éppoly szük- 
ségszerűen a vallásnak, a magántulajdonnak, a polgári társadalom 
összes elemeinek helyreállításával végződik, mint ahogyan a háború 
békével végződik. 


(Marx: A zsidókérdéshez. MEM I. kötet, 359. old.) 


Tézis: A , hadi állapotban" született politikai rendszerünk nem felel meg a társadalmi 
béke követelményeinek. 

B Politikai rendszetünk alapstruktúrái egy forradalmi átalakulás, a , ki kit győz le" 
kiélezett harci körülményei között jöttek létre. Kérdésfeltevésünk szempontjából nincs 
jelentősége annak, hogy elemei mennyiben következtek a feladat sajátosságaiból, az 
ország történetileg determinált helyzetéből és mennyiben voltak — esetleges rossz dönté- 
sek következtében - fölöslegesen szolgai másolatai a Szovjetunió kínálta mintának. Itt 
elegendő a puszta ténymegállapítás: e politikai rendszer egy tőkés-feudális rendszert 
megdöntő radikális fordulat szülötte és kiteljesedésének eszköze, s e korszak kívánalmai- 
nak kellett megfelelnie. 

A forradalmi átalakulás vezető ereje a harcra szerveződött élcsapat jellegű párt volt, 
s amennyiben vállalt feladatának meg kívánt felelni, nem is lehetett volna másmilyen. 
Mert bár nébány kiélezett konfliktus alkalmával képes volt jelentős tömegeket maga 
mellett felsorakoztatni, törekvéseinek alapirányultságát — a társadalom korábbi érték- 
rendjének és politikai tagoltságának megfelelően - a többség nem támogatta. Valójában 
nem is kívánt tömeges azonosulást, hiszen élcsapatnak tudta magát, melynek nemcsak — 
az keTággy mászás hanem saját bázisának partikularizmusával is meg kell küzdenie. 

Önképe, szervezete, politikai stílusa és a hatalom megszervezéséről alkotott felfogása a 
társadalomátalakító szerepre való felkészülés jegyében formálódott. Belső felépítését 
erőteljes centralizáció és hierarchizáció, a szigorú egység, fegyelem stb. jellemezte. Hiá- 
nyoztak a belső viták, a nyílt politizálást titkosság, a demokratikus döntési folyamatokat 
a szűk testületi, nemegyszer pusztán az apparátuson belüli, olykor személyes döntések 
váltották fel. 

A mélyreható változtatások igénye és a társadalom jelentős csoportjainak tényleges 
és várható ellenállása szükségessé tette a párt akaratának közvetítésére szolgáló eszközök 
létrehozását, illetve minden olyan intézmény felszámolását, de legalábbis erőteljes korlá- 
tozását, ami a központi akarattal részben vagy teljesen szembeforduló társadalmi erők 
gyűjtőpontja volt vagy lehetett volna. Ezt a szükségletet láthatjuk egyfelől a pártpluraliz- 
mus teljes megszüntetése, az egyházak, társadalmi egyesületek, szervezetek tevékenységé- 
nek erőteljes korlátozása vagy betiltása, másfelől a , transzmissziós szíj" elvének megfele- 
lő társadalmi szervezetek, egyesületek létrehozása mögött, melyeknek legfontosabb -— 
olykor egyetlen -— feladata az egyes társadalmi rétegek, csoportok felülről történő aktivi- 

szervezése volt. A jogi-politikai intézményrendszer is e célnak megfelelően alakult 
át: lehetetlenné tette a társadalom egyes csoportjainak önszerveződését, autonómiáját; 
a civil társadalomban kialakuló érdekek és akaratok közvetítésére szolgáló — a polgári 

demokráciáktól ugyan jócskán elmaradó, de mégiscsak létező - képviseleti . rendszer 
minden formája kiüresedett, formálissá vált. Bármiről lett légyen is szó — az államcéloktól 
kezdve a legkisebb közösségek ügyéig -, a politikai. akarat egyetlen legális megfogalma- 
zójává a:párt lett, Az egész intézményhálózat ennek biztosítására szerveződött át. 

:A totális társadalomátalakítás igénye és a megteremtett. eszközök sajátosságai kiemel- 
kedő szerephez juttatták az elsődlegesen adminisztratív eszközökkel működő hatalmi 
politikát. A politikai akarat , a maga különös önérzetének pillanataiban" nemcsak hogy 
megsértette az egyes. létszférák viszonylagos autonómiáját, hanem mozgástörvényeinek 
felfüggesztését, kicserélését is el kívánta érni. A politikai cselekvés , tudatosságának" 
szabályait kísérelte meg a gazdaság, a kultúra, a mindennapok stb. , spontán" működési 
elvei és mechanizmusai helyébe helyezni. A terv mindenhatósága, az egyéni és csopottér- 
dekek visszaszorítása, a kultúra egyneműsítése, a magán- és a közélet közötti különbség 
megszüntetése stb. vált követelménnyé. A politika elsődlegessége azt jelentette — mást 
nem is jelenthetett -, hogy a politikai-hatalmi racionalitás minden más ésszerűséget maga 
alá gyűrt. S a sikertelenségre, a működési zavarokra, a teljesítményelégtelenségre, az 
engedetlenségre és az ellenállásra politikai — többnyire hatalmi — eszközökkel reagált, 
abban a meggyőződésben élve, hogy ,,a határ a csillagos ég", hogy a negatív következmé- 
nyek az erőfeszítések fokozásával leküzdhetők. 

Aligha vitatható, hogy e kialakult politikai rendszer maradandó és mélyreható válto- 
zásokat ért el. A gazdaság magánszférája összezsugorodott, a pazdálkodó egységek 
. önállósága megszűnt vagy névlegessé változott. A kulturális termelés és fogyasztás 
egyneműsödött és — legalábbis időlegesen és persze sok szempontból felszínesen - 
meghatározott értékek, normák, magatartásformák közvetítőjévé vált. A magánélet 

,társadalmasítása" persze nehezebb dió volt, de az erőfeszítések itt sem maradtak 
eredménytelenek, legalábbis annyiban nem, hogy megbontották a tradicionális formá- 
kat. A , spontán" folyamatok irányítására szolgáló intézmények ég szervezetek is megszi- 
lárdultak; a politikai akarat nagyrészt még ma is ezeken keresztül tartja kapcsolatait az 
egyes társadalmi szférákkal. 

A különböző érdekcsoportok, munka- és életközösségek önszerveződésének lehetősé- 
ge valóban megtört. Helyükbe egyik oldalon a nagy, formalizált, hierarchikus felépített- 
ségű szervezetek, másik oldalon az atomizált egyedek halmaza került. A horizontális 
kapcsolatok jórészt megszűntek; a gazdaság, a kultúra, a közigazgatás stb. egységei 
csupán a hivatalok vertikális láncolatain keresztül érintkezhettek — ha érintkeztek - 
egymással. A közösségek — persze konfliktusokat is magába foglaló — hálózata helyett 
pusztán a bürokratikus koordináció biztosította a társadalmi integrációt. Így szükség- 
képpen minden probléma hatalmi kérdéssé vált, politikai dimenziót kapott, s ezáltal 
nemcsak hogy politikai eszközökkel lehetett, de — ördögi kör ez - kellett is kezelni őket. 

Az elemzés folytatható, elmélyíthető, pontosítható. De számomra vitathatatlannak 
látszik, hogy részben a vállalt feladatok, részben a körülmények, részben a civil társada- 
lom történelmi örökségként kapott gyenge szervezettsége, részben a követett minta 
hatására a , hadikommunizmus" politikai rendszere alakult ki, amely egy háborút viselő 
hadsereg szervezési elveit, mechanizmusait, normáit, intézményeit tükrözi. 

Megismételjük: e politikai rendszer eredményeket is ért el. Nagy társadalmi ráfordítá- 
sok árán — de hát háborút nyerni áldozatok nélkül aligha lehet — közvetlen céljait elérte. 
Garantálta a szocialista fejlődést biztosító kommunista párt vezető szerepét, megtörte 
a hatalomért versengő politikai pártok és ideológiai intézmények, valamint a magántu- 
lajdon rendjén alapuló gazdaság ellenálló erejét. Lehetővé tette a társadalom mélyreható 
. strukturális átalakítását, bizonyos nagy társadalmi igazságtalanságok megszüntetését. 
Az országot új növekedési pálya lehetőségéhez vezette. Biztosította egy új szövetségi 
rendszerbe való beépülését. Természetes azonban, hogy a civil társadalmat, a különféle 
racionalitások érvényességét nem szüntethette meg. S az országot nem léptethette ki a 
világból, nem tehette semmissé az onnan érkező nem katonai és nem politikai kihíváso- 

kat. A megszüntethetetlen magánélet, a saját törvényszerűségeiket így vagy úgy érvénye- 
síteni tudó létszférák újra és újra — olykor válságokkal, máskor torz reakciókkal, teljesít- 
ményelégtelenséggel — jelezték és jelzik öntörvényűségüket é és egyúttal a politikai rendszer 
inadekvát elemeit. 

A kérdés tehát: érdemes-e még továbbra is ragaszkodni a politikai rendszer e formájá- 
hoz? Vannak-e még olyan reálisan elérhető célok vagy van-e olyanfajta fenyegetettség, 
ami - kerül amibe kerül - indokolná a , hadi állapot" logikájának és intézményeinek 
fenntartását? 

Hazánk politikai gyakorlata ellentmond e feltevésnek. A mezőgazdaság szocialista 
átszervezése óta nem fogalmazódott meg olyan program, amely katonai módszereket 
tenne szükségessé. A kitűzött célok gazdasági dinamizmust, kulturális fejlődést, az 
életminőség javulását stb. kívánják. Ezek nem háborús célok. A hadi logika itt nem lehet 
sikeres. Ezt alighanem mindenki pontosan tudja. 

Úgy látom azonban, hogy a bekövetkezett változások még nem tudatosultak teljeskö- 
rűen, s ami még fontosabb, nem vontuk le az összes következtetést. Legmesszebbre talán 
a gazdaság területén jutottunk. Be kell látni azonban, hogy a gazdaság problémáit nem 
lehet új módon kezelni egy változatlan politikai rendszerben. A gazdaságnak megvan a 
saját logikája, s a politika nem kényszerítheti rá súlyos következmények nélkül a maga 
sajátos, de szükségképpen ugyancsak korlátozott érvényű racionalitását. Működését 
természetesen befolyásolhatja, de nem akármilyen irányba és nem akármilyen módon. 
És ugyanez a helyzet a többi létszféra esetében is. 

Az új feladatok megoldásához szükséges együttműködés nem jöhet létre a civil társa- 
dalom és a politikai állam kapcsolatának újraszervezése s ezen belül a politikai rendszer 
mélyreható átalakítása nélkül. 

S ebben semmi meglepő nincs. A forradalmak mindig szembekerültek — és bizonyosan 
szembe fognak kerülni — azzal a problémával, amit Marx a nagy francia forradalom 
történetére utalva fogalmazott meg. Gondolata — mutatis mutandis - esetünkben is 
érvényes: ,,. . olyan időkben, amikor a politikai állam mint politikai állam erőszakosan 
világra jön a polgári társadalom méhéből, amikor az emberi önfelszabadítás a politikai 
önfelszabadítás formájában törekszik végbemenni, az állam elmehet, és el is kell hogy 
menjen a vallás megszüntetéséig, a vallás megsemmisítéséig, de csak úgy, ahogy elmegy 
a magántulajdon megszüntetéséig, az árak maximalizálásáig, a konfiskálásig, a progresz- 
szív adóig, ahogy elmegy az élet megszüntetéséig, a guillotine-ig." A háború állapotát 
azonban - a gondolat folytatását mottóként idéztük már - előbb-utóbb fel kell váltania 
a béke állapotának. 

. Esetünkben is így kell történjék. A civil társadalom , spontán" folyamatai elleni 
háború jórészt befejeződött. Részben azért, mert az ellenfél vereséget szenvedett, részben 
pedig azért, mert nincsenek reális hadi célok. A béke nem pusztán a harci cselekmények 
hiánya. Mások a célok, mások a használható eszközök, más eljárásokra, magatartásokra 
stb. van szükség. Nem elegendő tehát a harcot abbahagyni. Meg kell kötni a békét — létre 
kell hozni a béke intézményeit. Nem arról van tehát szó, hogy a politikai rendszer 
befolyását innen vagy onnan ki kell rekeszteni. Csupán arról, hogy meg kell feleltetni az 
új szükségleteknek. 

u Terjedőben van a felismerés, hogy az egyre súlyosabbá váló gazdasági helyzet 
legfontosabb oka a magyar gazdaság gyenge adaptációs képességében rejlik, ami nem 
kis részben politikai rendszerünk inadekvát voltának következménye. Tarthatatlanok 
azok a vélekedések, amelyek pusztán a külső okokra hivatkoznak wagy azt állítják, hogy 
alkalmatlan személyek, netán a nép éretlensége, a morális felbomlottság, a fegyelem 
hiánya stb. okozzák kudarcainkat. Látnunk kell, hogy politikai intézményeink, a cselek- 
vési elvek és normák, eljárásmódok és magatartások stb. nagyban hozzájárulnak nehéz- 
ségeink kialakulásához. Ellene hatnak mind a központi akarat által kitűzött céloknak, 
mind a civil társadalmat jellemző törekvéseknek, lefékezik, szelektálják. eltorzítják mind 

a központi, mind az egyéni elképzeléseket. Újra és újra a szűk értelemben vett politikai 
szempontok - elsősorban a stabilitásigény és a bürokrácia önelvűsége — kerekednek felül 
minden más racionalitáson. Ennek következtében ismételten , szükséghelyzetek" kelet- 
keznek, amelyek aztán kényszerintézkedésekhez — közvetlen politikai beavatkozáshoz, 
a , bürokratikus koordináció" újraépítéséhez vezetnek. S ebből következik a hamis 
látszat: a társadalmi integráció egyetlen biztosítéka a , kézi vezérlés", a normákat, 
szabályokat félretoló központi beavatkozás. 

Azt hiszem, jó néhány ponton -— s nemcsak a gazdaságban - nyilvánvalóvá vált 
politikai rendszerünk alkalmatlansága a megváltozott feladatok kezelésére. Nem képes 
a kitűzött célok elérésére, a gyakran igen összetett és ellentmondásos problémakörök 
elemzésére, bizonyos esetekben bénultság, döntésképtelenség mutatkozik. A politikai 
gyakorlatban bekövetkezett változások - jelentőségüket persze nem szabad lebecsülni — 
láthatóan nem elégségesek a megoldáshoz. Sőt egyes esetekben, mint ez a felemás. 
nem végigvitt , továbbtökéletesítésekkel" lenni szokott, csak fokozzák a zavarokat. 

Szembe kell tehát néznünk azzal a ténnyel, hogy az átalakuló társadalmi keretfeltételek 
a régi módon kezelhetetlen problémákat teremtettek a politikai rendszer számára. Ha 
a mélyreható válságot — ami nem pusztán társadalmi robbanásban, hanem a patt-helyzet 
okozta bénultságban, cselekvőképtelenségben is kifejeződhet — el akarjuk kerülni, az új 
követelményeknek, feladatoknak megfelelően kell átalakítanunk politikai rendszerün- 
ket. Az egyedül életképes stabilitás, a dinamikus stabilitás érdekében. 

Nem vitatom a mélyreható reform nehézségeit. Elismerem, hogy megfontoltságra van 
szükség. De bátorságra, határozottságra, előítéletmentes gondolkodásra is. Politikai 
rendszerünk inadekvát vonásainak nyílt megjelölésére. En magam - a teljesség igénye 
nélkül — a következőkben látom az új feladatoknak való meg nem felelés fő okait. 

e Kiéleződött az ellentmondás a szocialista irányultságot képviselő párt vezetö szere- 
pének érvényesítésére szolgáló intézmények és mechanizmusok, valamint a társadalom 
önreprodukciós folyamatai által igényelt alkotmányos szabályzás között. 

Az antagonizmus nem mai keletű. Míg azonban a radikális átalakulás időszakában 
az akkor is meglévő negatív hatásokkal együtt is vállalható volt, most, amikor az egyéni 
alkotóerő kibontakozása, a meglévő erőforrások lehető legteljesebb kihasználása, a 
szabályozottság, a kiszámíthatóság, a kölcsönös bizalom kialakulása mindennél fonto- 
sabb, nemcsak hogy káros, de szükségtelen is, és ezért feloldásra érett. I 

A racionalizálás, a kiigazítás nem elégséges. Aligha vitatható ugyanis, hogy most két 
különböző, egymáshoz szervetlenül, szabályozatlanul, áttekinthetetlenül kapcsolódó 
hatalmi elv tisztázatlan viszonyáról van szó. Azt hiszem, senki nem tagadja, hogy a párt 
vezető szerepe nemcsak több, de minőségét tekintve más, mint amit elvi irányításnak 
nevezhetnénk. Magában foglalja az operatív irányítást, a hivatali utat és a közvetlen 
utasítást, a jogon kívüli vagy attól eltérő ügyintézést is. Így hiába létezik a képviseleti 
elv alapján megválasztott parlament és az alkotmány szerint a parlamentnek felelős 
kormány, hiába jönnek létre az elvileg autonóm, önkormányzó helyi tanácsok, hiába 
vannak társadalmi szervezetek stb., mert a döntések jelentős része nem ezeken a helyeken 
születik, azok meghozatalára és megváltoztatására, végrehajtására és a végrehajtás 
ellenőrzésére az állampolgároknak és választott testületeiknek sokszor nemcsak befolyá- 
sa nincs, de nem is tudnak létrejöttük motívumairól. Nem képviselhetik vele szemben a 
civil társadalomban kialakult érdekeket, akaratokat, nem egyezkedhetnek. Nem csoda, 
ha az állampolgári viselkedésnek, a különböző intézményeknek, szervezeteknek és testü- 
leteknek csekély a presztízsük. Kit lephet meg ezután, ha az egyéni és csoportérdekek 
érvényesítése rejtett, alegális vagy illegális csatornákat épít és keres, és ezáltal az érdekek 
megfoghatatlanná, de ami még fontosabb, megegyezésre képtelenné válnak. A valóságos 
konszenzusépítés és a mindenki által elfogadott, tiszteletben tartott játékszabályokon 
alapuló és újratermelődő integráció helyett csak az eltűrés-engedés, az adminisztratív 
módszerek biztosíthatják a nyugalmat. Így nem alakulhat ki hatékony irányítás. 

A másik oldalról viszont a közvélemény szemében mindenért a párt a felelős. És lássuk 
be, nem ok nélkül. Hisz valóban közvetlen befolyást gyakorol minden szinten és minden 
területen. Szempontunkból teljesen mindegy, hogy saját kezdeményezésére teszi-e vagy 
pedig — mivel egy döntés komolyanvételét csak a párt tekintélye biztosíthatja — belerán- 
gatják a felelősségvállalásba. Mindenképpen kellemetlen helyzet teremtődik: a párt 
stratégiai céljait eltemetik a taktikai szempontok. A következmény: a szocialista ideoló- 
gia széttöredezettsége, a valóságos elvi irányító képesség csökkenése. Mert ne feledjük, 
a pragmatizmus dicsérő jelzője lehet a mindennapok életét szervező kormánynak, de már 
kétes jelentésű szó a jövőre orientálódó párt neve mellett. 

e A funkciók tisztázatlansága súlyos működési zavarok forrása. Politikai rendsze- 
rünk tagolatlansága miatt érzéketlen a társadalmi életfolyamatokban rejlő különneműsé- 
gekre. Valójában csak a politikai jelentőségű ügyekre képes reagálni, ennek következté- 
ben viszont túl sok minden válik politikailag jelentőssé. Holott a , társadalmi béke" 
korszakában szükségképpen sokkal kevesebb a par excellence politikai relevanciájú 
probléma. Elvileg természetesen mindenből lehet politikai ügy, ha megoldatlan marad 
és ha súlyos konfiiktusokat gerjeszt. A kenyérhiány okozhat feszültségeket, de hát a 
kenyeret normális körülmények között a pékek sütik és a kereskedők árusítják. A politi- 
ka legcsekélyebb beavatkozása nélkül. 

Úgy gondolom tehát, hogy a párt jelenleg fölöslegesen terheli túl magát olyan felada- 
tokkal, amelyeket részben a magukra hagyott automatizmusok, részben pedig más 
szervek és szervezetek hatékonyabban tudnának megoldani. Mert nem egy szükségkép- 
pen külső, idegen ésszerűség, hanem az adott létszféra saját logikája alapján képesek a 
szabályozásra. 

e A saját, természetes határait messze túllépő politikai rendszer elkerülhetetlenül 
túlcentralizált és hierarchizált, s ennek következtében nehézkes és eszközökben is szegény. 
Kialakulásának le nem vetkezett sajátosságait őrizve még érvényesül a , hadi logika" 
olyankor is, amikor szó sincs hatalmi kérdésekről, illetve — más lehetőség híján — , harci 
eszközöket" kényszerül bevetni olyankor is, amikor ezek bántóan túlméretezettek. , Csa- 
tákat" kell vívnia a termelésben, a kultúrában, a környezetvédelemben stb. — újra és újra 
a ,ki kit győz le" drámai kérdése vetődik föl a nudista egyesület megalakulásától kezdve 
az Irószövetség közgyűléséig. S a túlgeneralizálás, a túlintézményesítés akarva-akaratlan 
— teljesen szükségtelenül — valóban hadi állapotot teremt, igaz a hadi állapotnak a másik 
fél is lehet kezdeményezője. A hatalmi harc logikája nemegyszer az egyes létszférák, 
munka- és életközösségek, érdekcsoportok, egyének önállóságra való törekvésére is 
hatalmi-politikai választ ad a nagyobb hatékonyság, a nagyobb szabadság és sokszínűség 
biztosítása helyett. 

Úgy látom, hogy szocialista eszmeiségű politikai rendszerünk legfőképpen e sajátossá- 
gai miatt tud csak korlátozott mértékben megfelelni nemcsak a társadalomban fellelhető 
törekvéseknek, hanem saját értékeinek, céljainak és lehetőségeinek is. Holott teljesítésük 
fontos feltételeit már megteremtette: lerombolta az osztályelnyomás bástyáit, átalakítot- 
ta a társadalmi struktúrát, közelítette az egyes társadalmi csoportok életviszonyait, új 
értékeket tett elfogadottakká, stabilizálta az ország nemzetközi helyzetét, új erőforráso- 
kat mobilizált és így tovább. 

A továbblépéshez a politikai rendszer reformjára van szükség. S ezt mindenekelőtt a 
pártnak vagy legalábbis egy meghatározó csoportjának kell belátnia. Pontosan azért, 
. hogy megfelelhessen a saját maga vállalta feladatoknak. A magyar párt végrehajtott már 
hasonló súlyú fordulatot, ahol ugyancsak szembe találta magát tabukkal, érthető félel- 
mekkel és bizonyos társadalmi erőkkel is. Ha némi ingadozásokkal, megtorpanásokkal 
is, de felismerte az új szükségleteket, belátta, hogy a gazdaságfejlesztés régi útja járhatat- 
lan, hogy a , hadikommunizmus" logikájának megfelelő gazdaságpolitikát, gazdasági 
mechanizmust meg kell változtatni. Miért ne történhetne meg - persze nem viták és nem 
ellenállás nélkül — a politikai rendszer reformja is? , Csupán" a második lépést kell 

megtenni a megkezdett úton; de ezt meg kell tenni, mert enélkül az eddigi út is értelmetlen 
marad. 

Úgy gondolom, az előrelépés kevesebb kockázattal jár, mint a stagnálás vagy a , régi 
szép időkhöz" való visszatérés, vagy a , katonai drill" módszereinek követése. Személyes 
érdekeket esetleg igen, de a társadalom javát — értve ezen az ország és az összes nagy 
létszámú csoport közvetlen és távlati érdekeit — nem sértheti a demokratikus elvek 
intézményesítése. Mi szólhat akkor a békeállapotoknak megfelelő politikai rendszer 
kialakítása ellen? Miért ne jöhetne létre azok együttcselekvésének eredményeként, akik 
a stabilitást és a dinamizmust egyszerre akarják? 


Mit, hogyan kellene elérni? 


a: :. a végsőségeket s túlságokat gyűlölöm s békítés barátja vagyok, 
szeretném a számos felekezeteket egyesíteni, s inkább a lehető jót 
akarom elérni közép úton, mint a képzelt jót, mellyet tán csak más 
világon lelendünk fel, levegő utakon. Nem nézek én, megvallom, 
annyit hátra, mint sok hazámfia, hanem inkább előre; nincs annyi 
gondom tudni, valaha mik voltunk, de inkább átnézni, idővel mik 
lehetünk s mik leendünk. A Múlt elesett hatalmunkbul, a Jövendő- 
nek urai vagyunk. Ne bajlódjunk azért hijábavaló reminiscentiákkal, 
de bírjuk inkább elszánt hazafiságunk s hív egyesülésünk által drága 
anyaföldünket szebb virradásra." 


(Széchenyi István: Hitel) 


Tézis: Jelen viszonyaink között megteremthető a szocialista irányultságot garantáló párt 
vezető szerepének és a civil társadalom autonóm törekvéseinek keretet adó demokratikus 
alkotmányosság szerves együttélése. 

u Már megtettem, most újra leszögezem: axiómának tekintem, hogy a megreformált 
politikai rendszerben is biztosítani kell a társadalom szocialista irányultságának fennma- 
radását és a szövetségi rendszerhez való tartozás követelményeinek teljesítését. Vitatha- 
tatlannak tartom, hogy mindkét cél esetében a párt vezető szerepének érvényesülése 
kínálja a legfőbb garanciát. Ebből következik, hogy politikai rendszerünkben a pártnak 
vezető szerepet kell játszania, s nem pusztán az elvi irányításhoz nélkülözhetetlen intel- 
lektuális erővel, hanem jogilag garantált politikai hatalommal is kell rendelkeznie. 

Nem birtokolhat azonban minden hatalmat. Teret kell engedjen más indíttatású 
törekvéseknek és szükségleteknek -— egy tagoltabb, a politikai állam és a civil társadalom 
viszonyát kiegyensúlyozó politikai rendszerben kell megtalálnia helyét. 

A társadalmi reprodukciót vezérelni óhajtó központi akarat és a civil társadalom erői 
közötti konfliktus nem új keletű. Az évszázadok során kialakultak azok a normák, 
eszközök, intézmények és technikák, amelyek az egyensúlyt fenntarthatták. Kialakult a 
politikai nyilvánosság, kiépültek a politikai döntésekben való állampolgári részvételt 
biztosító intézmények és garanciarendszerek, az egyes csoportok érdekeit megfogalmazó 
és érvényesítésükre törekvő érdekképviseleti szervezetek és egyesületek, valamint az 
életközösségekhez kapcsolódó helyi önkormányzatok. intézményekről, elvekről, techni- 
kákról stb. van szó, amelyek különböző tartalmak kifejezésére képesek. Keretét adták 
a feudális abszolutizmus elleni harcnak, sok helyen a nemzeti önállóságért folyó küzde- 
lemnek, a burzsoázia szűk osztályérdekeivel szembeforduló erők törekvéseinek stb. . 
Miért ne segíthetnék körülményeink között a mi problémáink megoldását? Hiszen 
alkotmányunk is ezen az elvi alapon áll. 

Persze, felvetődik a kérdés: összeegyeztethető-e valóban és nemcsak formálisan a párt 
vezető szerepének elve olyan hatalompolitikai rendezőelvekkel, mint a képviseleti demok- 

rácia keretei között kialakuló pluralizmus, a korporatizmus és a politikai döntésekben 
való közvetlen részvétel? 

Én úgy gondolom, hogy - bizonyára nem konfliktusok nélkül, de mégis stabil, műkö- 
dőképes rendszert alkotóan -— igen. 

A különböző elveken felépülő szervezetek és testületek, intézmények között természe- 
tesen elképzelhető, sőt biztosra vehető a konfliktus. Az összeütközések azonban -— a 
történelem számos bizonyítékot produkált — mindaddig nem okoznak súlyos problémát, 
amíg az elviselhetőség határán belül maradnak, amíg a súrlódások nem válnak totális 
szembefordulássá, és nem rombolják le az egyes területek önállóságát, cselekvőképessé- 
gét biztosító garanciákat. Mert bár az egyes logikák végigvitele kétségkívül töréshez 
vezet, nem mindig kell és érdemes a végső konzekvenciák levonásáig elmenni. S különö- 
sen nem a politikai gyakorlatban. Legtöbbször nem is teszik meg. 

Egyetlen történeti példára utalok: az 1867-es kiegyezés során létrejött politikai rend- 
szerben a birodalmi egységet biztosító, a dinasztikus elv alapján felépülő császári-királyi 
hatalom nyilvánvalóan szemben állt az alkotmányos parlamenti rendszerben testet öltő 
népszuverenitás elvével. A megkötött paktum mégis stabil volt, és teljesítette létrehozói 
szándékát. Elégedetlenek ugyan mindig voltak, az egyensúly felborítására viszont egyet- 
len jelentős politikai erő sem tett kísérletet. A konszenzus megbillentése ugyanis könnyen 
beláthatóan olyan krízissel fenyegetett, amely egyik fél számára sem ígért sok jót. Az 
egymásrautaltság belátásához még csak különleges érzékenységre, szellemi képességekre 
sem volt szükség. Kimondva-kimondatlanul tudták ezt nemcsak a , 67-esek", hanem a 
szordinóval kuruckodó , 48-asok" is. Egy fél évszázadra — ami a politikai tervezésben . . 
igen tiszteletreméltó idő — működőképes és céljaihoz mérve hatékony politikai rendszer 
jött létre. Legfeljebb az új jelenségekkel szembeni merevsége miatt érheti vád. 

Annak kimutatása, hogy a különböző rendezőelvek végső soron összeegyeztethetetle- 
nek - ami borzasztóan egyszerű feladvány — valójában nem komolyan vehető ellenérv 
tehát. Ha van valóságos érdekeltség és államférfiúi bölcsesség, együttlétezésük feltételei 
megteremthetők. Különösen akkor, ha alternatívája csupán a pangás vagy a pusztító 
robbanás. 

Természetesen nem vállalhatom magamra az új szükségleteknek megfelelő politikai 
rendszer részletes tervezetének kidolgozását. Komikus feladat- és mértéktévesztés lenne, 
hiszen — a kiterjedt szakértői munka mellett - ez csupán politikusi alku és megegyezés 
eredménye lehet. Az elől viszont nem térhetek ki, hogy a fenti fejtegetések után — ha 
töredékesen is — ne vázoljam föl legalább elképzeléseim fő elemeit. 

Mint már többször említettem, a párt vezető szerepe a szocialista irányultság és a 
szövetségi rendszerhez való tartozás követelményeinek biztosítását jelentené. Az eddigi 
fejlődés során a szocialista értékek és törekvések sok eleme megszilárdult és széles körben 
elfogadottá vált. Így a viszonyokban rejlő nehézségi erő is ellenállna a kiindulóponthoz 
való visszarendeződés folyamatának, de mégis - elismerem - fennáll a lehetőség, hogy 
bizonyos érdekek, logikák ebbe az irányba hassanak. Léteznek tehát olyan általános, 
illetve a jövő felé mutató értékek és érdekek, melyeket egyedül a szocialista:kommunista 
társadalom létrehozásának elkötelezett, élcsapat típusú párt képviselhet és védhet igazán. 
Már csak azért is, mert a gazdasági kényszerek és szükösségek közvetlen nyomása alatt 
élő emberek zöme nem szervezheti életét a végcél követelményei alapján. Ha tetszik, a 
hús-vér emberek érdekmeghatározta , ösztönös" cselekvései és a jövőre irányuló , tuda- 
tosság" közötti ellentmondás és feszültség nem oldódott föl. Nem vált tömegessé 
— hogyan is válhatott volna! — a kommunista tudat. A jövő lehetőségeit még mindig a 
párt képviselheti társadalmunkban. 

Nos, mindez nem maradhat a pusztr. deklaráció szintjén. A szocialista-:kommunista 
irányultság alappilléreit nem lehet kiten.i a mindennapok érdekkonfliktusainak és ér- 
dekharcainak. Védelmüket valóságos politikai hatalomnak kell biztosítania: a hatalmi 

jogosultságokkal rendelkező pártnak, amely képes a társadalmi-politikai élet általános 
irányultságára döntő befolyást gyakorolni. 

Mi módon lehet a vezető szerep érvényesülését biztosítani? Legáltalánosabban a párt 
intellektuális erejének, meggyőzőképességének növelésével. De ezen túl hatalmi súlyra, 
jogi garanciákra is szükség van. Megfelelő megoldást nyújthatna a prezidenciális rend- 
szerre emlékeztető politikai berendezkedés, amelyben bizonyos ügyek esetében — például 
a szövetségi rendszerrel kapcsolatos kérdésekben, a kormányfő kijelölésében — kizáróla- 
gos döntési, más esetekben (például a törvényhozási aktusok, a kormány személyi 
összetétele, a nemzetközi kapcsolatok) vétójoga van az egyedül a párt által jelölhető és 
népszavazással megerősített államfőnek vagy államfői testületeknek. Aki vagy amely a 
párt akaratából bármikor visszahívható. 

Továbbá, az alkotmány kimondaná, hogy az államfő — vagy államfői testület — 
megválasztása nem tehető pártpolitikai vetélkedés tárgyává, hogy tilalmas lenne minden 
olyan szervezkedés, agitáció, amely a párt ilyetén értelemben szabályozott vezető szere- 
pét, illetve a szövetségi rendszerhez való tartozás tényét támadja. 

A párt valóságos eszközökkel rendelkezne tehát, hogy az esetleges ellentörekvésekkel 
szemben fenntarthassa a továbbfejlődéshez elengedhetetlennek tartott feltételeket, kere- 
teket, és hogy erőteljes impulzusokat adhasson a lehetségessé vált előrelépésekhez. 

Nem lenne értelme elhallgatni, hogy a jelenlegihez képest pozíciókat is veszítene. 
Elveszítené jogát és lehetőségét arra, hogy minden életfolyamatba közvetlen, hatalmi- 
adminisztratív eszközökkel beavatkozhasson, hogy minden lépést és döntést maga kez- 
deményezzen, elhatározzon, szentesítsen és ellenőrizzen. Nem utasíthatna és nem őriz- 
hetné meg a káderek minden szinten való kiválasztásával gyakorolt teljhatalmát az egyes 
intézmények, szervezetek, szervek fölött. 

Helyzete egyúttal előnyösebbé válhatna. Intellektuális ereje, tekintélye, , államfői" 
hatalma csak növekedhetne azáltal, hogy távol tarthatná magát a napi ügyekbe való 
kockázatos beavatkozásoktól. Hogy nem kényszerülne egyrészt a teljes körű felelősség- 
vállalásra, hogy aztán mindent rajta, vezetőin, elvein, céljain lehessen joggal számon 
kérni, másrészt pedig arra, hogy minden, a realitások által megkövetelt, de mégis népsze- 
Hiszen elvei, értékei komolyságát, szavahihetőségét, végső soron vezetésre való alkal- 
masságának elismertségét gyöngiti, ha magatartását efemer taktikai szempontoknak 
kényszerül alárendelni. Nem hiszem, hogy tévednék, ha a , hivatalos" ideológia széttöre- 
dezettségének, a sokak által regisztrált értékválságnak legfontosabb okát e helyzetben 
keresném. 

Igen fontos nyereség lehetne, ha túlterheltségének megszűnése révén a párt belső élete 
demokratikusabbá, élénkebbé, lendületesebbé, kevésbé bürokratikussá, formálissá vál- 
na. Jobban koncentrálhatna élcsapat jellegének kifejlesztésére, intellektuális erejének növe- 
lésére, hatalmas tagsága alkotó erejének kibontakoztatására. A mindennapok mocsará- 
ba való besüppedéstől szabadulva, figyelmét inkább fordíthatná a céljai irányába mutató 
előrehaladás lehetőségeinek kutatásara. 

Az érdekektől tagolt, de a szakadás veszélyétől már távol lévő civil társadalom sajátos 
törvényszerűségek által szabályozott önreprodukciós folyamatait — a fentebb jelzett 
keretek között - az európai fejlődésben kijegecesedett demokratikus rendezőelvek alap- 
ján megszervezett intézmények igazgatnák. A szabad választások alapján létrehozott 
parlament, az országgyűlésnek és az államfőnek (testületnek) egyaránt felelős, de jelentős 
hatáskörű kormány, a minden akadály waélkül alulról felépülő, független érdekvédelmi 
szervezetek és egvesületek, valamint a lakossag akarata és cselekvőképessége által meg- 
erősített helyi önkormányzatok adnák intézmény? alapjait. 

A parlamenti választásokon a fentiekben mér jelzett korlátok között bárki jelöltethetné 
magát, kifejthetné programját és kampányához - szabályozott formában - támogatást 
: vehetne igénybe. Lehetséges, hogy ennek során eltérő politikai platformok, irányzatok 

jönnének létre, de az egyrészt korlátozott pluralizmus lenne -— a párt vezető szerepe, a 
szövetségi rendszerhez való tartozás, az államfői hatalom nem válhatna politikai vita 
tárgyává -, másrészt, az előzőekből következően, nem rendszeralternatívákra, hanem a 
gyakorlati politikára irányulna. Kialakulhatnának különböző gazdaság-. szociál-, kul- 
túr- stb. politikai koncepciók és programok, amelyek között a politikai nyilvánosság 
szintjén folyó állampolgári okoskodás, illetve a gyakorlati eredményesség szelektálna. 
Kormányválság létrejöhetne, de az nem jelentene egyszersmind rendszerválságot is. Ne 
tartsunk attól, hogy az üres igérgetés és a felelőtlen demagógia normális viszonyok 
között felülkerekedik. Mélyen lebecsüli a népesség okosságát és tanulóképességét, aki 
valóban azt hiszi, hogy az , egyszerű" polgárok nem képesek a politikai alternatívák 
közötti ésszerű választásra. A viszonylag kiegyensúlyozott helyzetekben nem igazán 
komolyan vehető az anarchia rémének felidézése; korántsem bizonyosodott be, hogy 
, ember embernek farkasa", s a rendet csak a Leviathan-állam biztosíthatja. Nem 15 
beszélve arról, hogy a parlamenti rendszer maga számos garanciát nyújt a , kilengések" 
ellen. 

A kettős -— de szabályozott - függésben lévő és mégis erős kormány lenne a folyó 
államügyek intézője és az alkotmányos rend egyik fenntartója. Természetesen széles körú 
felhatalmazással és jelentős eszközökkel kell rendelkeznie ahhoz, hogy az alkotmányos 
előírásoknak megfelelően jóváhagyott programját érvényesíthesse. Tudva persze, hogy 
az érvényes szabályokat túllépő, az egyes szférák igényeinek és mozgástörvényeinek meg 
nem felelő módszerek és intézkedések legitim ellenállást válthatnak ki, ami sikertelenség- 
hez, akár bukáshoz vezethet. 

Politikai kormányra gondolok tehát, amely a szakigazgatás megfelelő intézményeire . 
támaszkodva végzi munkáját. A szakigazgatás viszont nem politizál, hanem végrehajt. 
A lehető leghatásosabb módon el kell zárni attól a lehetőségtől és kényszertől, hogy az 
érdekek érzékelését, felszínre hozását, szelektálását, képviseletét magára vállalja. 

Az érdekképviselet csupán a tagságuk akaratától és bizalmától függő érdekvédelmi 
szervezetek és egyesületek feladata. Minden okunk megvan a feltételezésre, hogy az 
egymás közötti vagy a kormánnyal szembeni konfliktusok nem vezetnek totális konfron- 
tációhoz. Az érdekellentétek politizációja ugyanis nem abszolút törvény; számos példát 
hozhatnánk arra, hogy az autonom érdekképviseleti szervek a szociális partnerség intéz- 
ményeiként működnek és konfiiktusaikat maguk oldják meg, tehermentesítve a politikai 
intézményeket. 

Hogy milyen érdekvédelmi szervezetek léteznének? Nem nehéz megjósolni, hogy a 
legfontosabbak a munkavállalói, illetve a munkáltatói érdekeket képviselő szakszerveze- 
tek, kamarák lennének. De minden más érdekkör megszervezhetné magát. Lehetséges, 
hogy a maitól eltérő formák is létrejönnének, és az sem kizárt. hogy egy-két ma létező 
szervezet, egyesület kiürülne, tagságát vesztené. De hát nem a tagság van a szervezetért, 
az apparátusért, hanem megfordítva. ÚJ viszonyok között persze halottnak latszó szerve- 
zetek is újraéledhetnek. 

A helyi önkormányzatok mibenlétéről sem kell hosszan értekezni. Pozitiívumainak elvi 
elismerése általánossá vált. Már csak működésük feltételeit kellene megteremteni. A re- 
disztribució részleges lebontása, a tényleges önkormányzathoz szükséges anyagi javak 
saját forrásokból történő biztosításának lehetősége, az állampolgárok közvetlen és köz- 
vetett döntéshozatali részvételének garantálása és természetesen az állam közigazgatási 
centralizációra való hajlamának korlátozása jelentheti a legfontosabb feladatokat. 

A fentebb vázolt elvek, intézmények, normák, mechanizmusok alapján kétségtelenül 
összetettebb, új képességeket és módszereket igénylő politikai rendszer jöhetne létre. 
Bizonyára sokakat kimozdítana kényelmes helyzetéből — de hát mint Eötvös írta, a 
törvényhozó, az államférfi célja elsősorban nem a hivatalnokok életének megkönnyítése 

"kell legyen. Az egyelvűség gondolati koherenciája, tetszetős zártsága is hiányozna belőle, 
a maguk korlátozott racionalitásába zárt messiások, filozófusok, bürokraták. technokra- 

ták stb. nagy bánatára. De hát a társadalmak életfolyamatai komplikáltabbak, mintsem 
hogy egyetlen fonalra felfűzhetők, egyetlen központból irányíthatók, összefoghatók 
lehetnének. 

A több elvre épülő politikai berendezkedés mindenképpen nagyobb áttekinthetőséget 
teremtene. Világosan artikulálódnának az érdekek, a konfliktusok tárgyhoz kötöttek 
lennének, és nem generalizálódnának minduntalan rendszeralternatívákká, ami aztán 
legtöbbször csupán elfojtásukhoz és nem megoldásukhoz vezet. Lehetővé válna az 
állampolgári részvétel, a közvetlen felelősségvállalás, az egyéni szabadság, a demokrácia, 
az emberek közötti egyenlőség és szolidaritás értékkívánalmaihoz való közeledés. Növe- 
kedne a hatékonyság, mert lehetővé válna az adott létszféra sajátosságainak megfelelő 
problémakezelés. Nem válna minden, úgymond, , politikai kérdéssé". Nem kellene, hogy 
minduntalan a pék, a gyárigazgató, a filmrendező stb. helyébe lépjen a politikus, nem 
kellene újra és újra , kézi vezérlést" alkalmazni. Ha a gépezet működik, az automatizmu- 
sok mindig pontosabbak, gyorsabbak, biztonságosabbak, mint a megérzés, a saccolás 
vagy akár a sokszor igen gyöngén megalapozott és nagyon is bizonytalan , tudornányos" 
előrelátás. 

Nem lenne nehéz a várható előnyöket tovább sorolni. Jól tudom azonban, hogy nem 
ezen áll vagy bukik a dolog. A reform melletti döntés elsősorban nem e formák racionali- 
tásának, hatékonyságának, értékkonform mivoltának bizonyításától függ. Az igazán 
perdöntő kérdés az, hogy valóban összeegyeztethető-e a civil társadalomból megszerve- 
ződő politikai és nem politikai szervezetek, intézmények hálózata a jövőre orientálódó 
párt vezető szerepével, és hogy a szükségképpen felszínre jutó érdekkonfliktusok, a 
megfogalmazódó alternatívák és a hozzájuk kapcsolódó politikai és érdekpluralizmus 
nem vezet-e feltartóztathatatlanul a társadalom kettészakadásához, súlyos politikai 
válsághoz. 

Nos, a tisztázatlan és értelmezhetetlen motívumok alapján születő, zárt ajtók mögött 
meghozott döntések, egyhangú szavazások formális rítusai helyébe valóban a politikai 
nyilvánosság színterén folyó politikai küzdelmek kerülnének. A kormánynak, minden 
parlamenti képviselőnek, a helyi önkormányzati testületnek, az érdekképviseleti szervek 
bármely vezetőjének ellenzéke is lehetne. Akár megbuktatható is lenne. Egy gazdaságpo- 
litikai koncepcióval szemben egy másik is megfogalmazódhatna. Más és más elképzelé- 
sek alakulhatnának ki az oktatási rendszer, a szociálpolitika stb. fejlesztési irányaira. 
Lehetne vitatkozni, nyomást gyakorolni, kompromisszumot keresni, megegyezésre jutni 
és így tovább. Lehetne politizálni. De a politizálás nem feltétlenül háború. Egy hatéko- 
nyan működő, rugalmas, a népérzületnek többé-kevésbé megfelelő politikai rendszer 
— a forradalmárok lehetnek igazi megmondhatói — még súlyos társadalmi feszültségek 
megléte esetén is meglepően konfiiktustűró. 

Miért lenne esetünkben másként? Hiszen nincs jele annak, hogy a társadalom véglete- 
sen megosztott lenne, hogy kibékíthetetlen, a kompromisszumot lehetetlenné tevő, csu- 
pán a másik érdek - és hordozói — megsemmisítésén keresztül érvényesülni tudó érdekta- 
goltság, politikai ellenségeskedés jellemezné ma országunkat. Ha tévednék, reformról 
valóban szó sem lehetne. De a jelenlegi viszonyok megőrzéséről sem! Akkor legfeljebb 
a felsorakozott hadak között lehetne választani — vagy elmenekülni. 

Vesztegetni való időnk azonban aligha van sok. A válságot változtatások nélkül nem 
kerülhetjük el. Az országot fenyegető veszélyek cselekvést, megfontoltságot és az erők 
összefogását követelik. Az érdekegyesítés korparancs. Az érdekeltség tehát megvan 
ahhoz, hogy a realitásoknak és a követelményeknek megfelelő átalakítás megtörténjék. 

u A sikerrel kecsegtető reformfolyamathoz egészen bizonyosan szükség van erőre. 
A reform feltétele tehát a változások meghatározott tartalmában és formájában való 
érdekeltség alapján létrejött reformblokk kialakulása. Létrejöttéhez nem szükséges teljes 
és mindenre kiterjedő nézetazonosság, egységes szervezet és vezetés. Csupán nyílt politi- 
zálás, az álláspontok világossá tétele, a megegyezésre irányuló magatartás, illetve az 

alkura nem hajlandó intranzigensek szinvallásra kényszerítése minden oldalon. Nem a 
leszámolás végett! Ez nem volna se szükséges, se tisztességes eljárás. Hanem csupán azért, 
hogy az alkuban — és nem a vitában! — csak azok vegyenek részt, akik megegyezni és nem, 
kerül amibe kerül, konfrontálódni akarnak. 

Kik alkothatnák a reformblokkot? Igen, az okos konzervatívok. Ne tartsa senki 
sértőnek a szót, hiszen aki megőrizni is akar, nem feltétlenül reakciós. Lehet fontolva 
haladó, aki értéket őriz s aki — ha már veszítenie kell is valamit — nyerni is akar. Aztán 
az okos reformerek, akik nem rabjaik vágyaiknak, elméleteiknek. Akik nem pusztán a 
módszert, a frazeológiát tekintve óvatosak, hanem opportúnus módon - a szó nemcsak 
megalkuvást, hanem időszerűt, célszerűt, helyénvalót is jelent — értékelni tudják a közvet- 
lenül megcélzott állapotok önértékét. És persze azok, akik mindenféle elméleti megfonto- 
lás nélkül hatékonyságot, működőképességet, az ország teljesítőképességének javulását, 
jobb, emberhez méltóbb életet, nagyobb szabadságot, társadalmi igazságosságot stb. — 
a válság elkerülését akarják. 

Remélem, vannak ilyen erők, pontosabban szólva, létrejöhetnek és döntő súlyúvá 
válhatnak. De mindaddig csak reménykedhetünk, esetleg bizonykodhatunk, amíg felso- 
rakoztatásukra nincs alkalom, nincs lehetőség. 

Az idő sürget. A reform lehetősége elillanhat. A pusztán felülről, mintegy titokban 
megtervezett manőverek sikerre aligha számíthatnak. Politikai reformot egészen biztos 
nem lehet puccsszerűen bevezetni. Egy ilyen kísérlet, ígéret csak zavarkeltésre lehet 
alkalmas, hisz állampolgári tudatosságot, demokratikusan működő intézményeket, a 
mértékek tiszteletét, bölcsességet bizonyosan nem lehet parancsszóra előállítani. A csak 
alulról való nyomás sem eredményezhet reformot. Nem, mert egyrészt jelen körülmé- 
nyeink között ki sem alakulhat vagy pedig — az esetlegesen bekövetkező és mozgósító 
erővel ható elégedetlenség és elkeseredés magas hőfokán robbanásszerűen jelentkezve — 
kiszámíthatatlan és tárgyalásra, megegyezésre képtelen, radikális mozgalom formáját 
öltené. 

Marad a nyilvánosság előtt meginduló széles körű vita, amelyben mindenki színt 
vallhatna. Hadd mérkőzzenek, csiszolódjanak a célok és az érvek a nemzet színe előtt! 
Én azt hiszem, a világossá, egyértelművé vált pozíciók adhatnák a megegyezéshez a 
legjobb feltételeket. Érzékelhetővé válnának a keretek, az alkupozíciók. Gyorsan kivilág- 
lana, hogy akár az általam vázolt alapokon, akár egy bölcsebb tervezet alapján lehetsé- 
ges-e egy ütőképes reformblokk megszületése. 

Ha igen, akkor biztosítani lehet a dinamikus stabilitást. Ha nem, akkor kinek-kinek 
be kell állnia valamelyik táborba vagy keresni, létezik-e még valaliol egy Döbling, egy 
München, egy Kehida, ahova a reformer, aki reformer akar maradni, elvonulhat. Miként 
ezt oly nagy elődje, mint Széchenyi, Eötvös, Deák megtették volt. Nem meghunyászkod- 
va, hanem egy reformhelyzetre várva. - 


Schlett István 
Hi 


A politikai rendszerről folyó vitában ma tapasztalható sokféle szélsőség elkerülésére törekszik 
Schlett István lendületesen megírt politikai esszéje, mely a .bölcs konzervatívok" és a , bölcs 
reformerek" koalícióját sürgeti, a politikai rendszer érdemi s egyúttal szocialista alapú reformja 
érdekében. 

Mégis úgy véljük, hogy a közölt írás indokolja néhány gondolat felvetését. Válaszolnunk kell 
arra a nyilván sokakban felmerülő kérdésre, hogy miben értünk egyet a cikk szerzőjével s mely 
pontokon látjuk tanulmányát — a közlés ellenére — problematikusnak, egyes tételeiben elfogad- 
hatatlannak. 

Mindenekelőtt le kell szögeznünk: az írás alaptörekvését rokonszenvesnek, politikai tisztessé- 
gét, segíteniakarását vitán felül állónak tekintjük. Egyetérthetünk a politikai intézményrendszer 
reformjának olyan felfogásával is, amely a nyíltságot, valamint azt hangsúlyozza, hogy az 

alapkérdéseket sem szabad megkerülnünk; ha másért nem, a mai helyzetnek megfelelő újrafo- 
galmazásuk érdekében. Ez természetesen nem azt jelenti, hogy társadalomfejlődésünk történeti 
vívmányait, a tulajdonviszonyok szocialista jellegét, a szövetségi rendszer vagy a párt vezető 
szerepének szükségességét megkérdőjelezhetőnek tartjuk. 

Igaz az is, hogy csak türelmes, nyílt eszmecserében határolható körül a dialógus kerete, 

. amelyen belül vitathatók a reformelképzelések s megköthetők a szélsőségeket kirekesztő komp- 
romisszumok. E tisztázásra ma valóban nagy szükség van, s ezt kívántuk a tanulmány megjelen- 
tetésével s — természetesen - az új rovatban ezután megjelenő cikkekkel is elősegíteni. Helyes- 
nek s támogatandónak tartjuk Schlett Istvánnak azt az alapgondolatát is, hogy a reform csak 
mindazok együttcselekvésének eredménye lehet, akik rendszerünk stabilitását és dinamizmusát 
egyként akarják. " 

S ami talán a legfontosabb: egyetértünk a politikai rendszer reformértékű megújításának 
szükségességével. Az az alapvető irány, amelyben a szerző a kiutat keresi, számos ponton 
egybeesik azokkal a - felelős pártfórumokon is megfogalmazott -— törekvésekkel, amelyek a párt 
folyamatosan megújuló vezető szerepét egy tagoltabb, funkcionálisan differenciáltabb politikai 
szerkezetben képzelik el. 

Igen figyelemreméltó például, ahogy Schlett István a párt vezető szerepének szükségességét 
elemzi és indokolja: , Léteznek tehát olyan általános, illetve a jövő felé mutató értékek és 
érdekek, melyeket egyedül a szocialista-kommunista társadalom létrehozásában elkötelezett 
élcsapat típusú párt képviselhet és védhet igazán. Már csak azért is, mert a gazdasági kényszerek 
és szűkösségek közvetlen nyomása alatt élő emberek zöme nem szervezheti életét a végcél 
követelményei alapján. Ha tetszik, a hús-vér emberek érdekmeghatározta yösztönöske cselekvé- 
sei és a jövőre irányuló ptudatosságk közötti ellentmondás és feszültség nem oldódott föl." 

A diagnózis sok elemével azonban vitatkozni kell, és a konkrét javaslatok is komoly szakmai - 
tudományos kételyeket ébresztenek. Nem értünk egyet például azzal, hogy a politikai rendszer 
egészét még ma is a ,hadikommunizmus" állapotára jellemző szervezet- és intézményrendszer - 
ként írja le. 

Nem tagadva, hogy pártirányítási gyakorlatunkat is indokolt számos területen felülvizsgálni 
— mint a bevezetőben utaltunk rá, a XIII. kongresszus határozata szellemében a Központi 
Bizottság ezt a kérdést a közeljövőben napirendjére is tűzi —, a ,hadi állapot" visszatérő felidézé- 
sét inkább tetszetős publicisztikai fordulatnak, mintsem megalapozott tudományos analízisnek 
tekinthetjük. Elfogadása ugyanis azt sugallná, mintha semmi nem - vagy csak jelenség szinten — 
változott volna az elmúlt évtizedek során, s a monopolisztikus hatalomgyakorlás ma is minden 
esetben kizárná az érdekegyeztető, szervezeti érdekérvényesítő törekvéseket. A szerző által 
sejtetett politikai rendszerkép talán még a tervutasítás klasszikus rendszerét sem jellemezte — 
gondoljunk például a többek által leírt széles körű tervalku-mechanizmusokra. 

Hangsúlyozzuk: kétségtelen eredményei ellenére sem tartjuk kielégítőnek az érdekközvetítés 
jelenlegi intézményrendszerét; a témakörre több írásban is visszatérünk. Mégis leegyszerűsítés - 
nek tartjuk a pártirányítás , hadi logikájának" történeti korszakoktól elszakított tételét. Mintha 
a párt — hasonlóan az ötvenes évekhez - ma is minden életfolyamatba közvetlen adminisztratív 
úton avatkozna be; minden kezdeményezést magának vindikálna és minden döntést maga 
sajátítana ki; és mintha valóban teljhatalmat gyakorolna a káderek minden szinten való kiválasz- 
tásával. Ez a totális igény kétségtelenül megvolt a párt ideológiájában és politikájában; ám a 
politikai rendszer 1957 utáni változtatásai éppen ettől kívántak eltávolodni egy önkorlátozóbb, 
közvetettebb irányítási gyakorlat kialakítását tekintve célul mind a mai napig. 

Persze részigazságok és helyes mozzanatok vannak abban is, ahogyan Schlett István a 
társadalom gyokeres átalakítására szerveződött politikai rendszer kényszermechanizmusait Írja 
le, amely negatívumai ellenére végül mégiscsak elért egyet-mást; ennek korrekt elismerése sem 
hiányzik. A szerző által említett , hadi logika" azonban ma már inkább csak propagandaszótá- 
runk megkövesedett elemeiben kísért, emiatt természetesen joggal válhat a kritika céltáblájává. 
A cikk írója is azt mondja, hogy mai politikai gyakorlatunk ellentmond a hadi logikának, mégis 
olyan benyomást kelt, mintha a pékek - leszámítva egy-egy , hétvége tömegelégedetlenségét" — 
még ma ís a komisszárok parancsára sütnék a kenyeret. 

Ez az állítás azonban már nem azonos azzal, amiben egyetértünk: hogy ti. politikai intézmény- 
rendszerünk számos elemében egy régebbi kort tükröz, s ma már nem adekvát az összetett 
társadalomirányítási feladatokkal. Ezért szükséges működésének felülvizsgálata s jelentős kor- 
szerűsítése. 

Nem kevésbé problematikusak azok a fejtegetések, melyek a jelenlegi , egyre súlyosabbá váló 
gazdasági helyzet" kialakulásának okait elemzik. Való igaz, hogy nehézségeink nem magyaráz- 
hatók csupán külső okokkal, bár megjegyezzük, hogy a nemzetközi dimenzió tárgyszerű vizsgá- 
lata számos politikairendszer-sajátosságot is érthetőbbé tenne. A döntési mechanizmus makacs 
túlcentralizáltsága, a ,kézi vezérlés" pl. nem csupán a ,búrokrácia önelvűségével", a ,ki kit győz 
le" logikájával és hasonlókkal, hanem - az adóssághelyzet diktálta kényszerek mellett — a 
szocialista gazdaság számos, még nem kellően elemzett törvényszerűségével (pl. a vállalati 
szintű költség- és vagyonérdekeltség hiányával) is magyarázható. A cikk egyik gyengesége 
éppen az, hogy nem is törekszik az ,országunkat fenyegető veszélyek" specifikálására, melyeket 
egyébként drámai hangon idéz fel. Mintha nem is egy súlyos világgazdasági alkalmazkodási 
válság tűzné napirendre a politikai rendszerben is potenciálisan meglévő tartalékok mozgósítá- 
sát, nem szólva arról, hogy a továbbfejlesztés kérdései nemcsak hogy nem oldhatók meg, de 
fel sem vethetők helyesen a politikai rendszer gazdasági alapzatának elemzése nélkül. 

Az érdekek szervezeti kifejezésének jogos igénye például nem helyettesítheti az érdekek eltérő 
tartalmának feltárását. Kevés azzal érvelni, hogy társadalmunkban ma már nincsenek kibékíthe- 
tetlen érdekkonfliktusok, ha nem vizsgáljuk, hogy miben különböznek a tőketulajdon által 
vezérelt , civil társadalom" konfliktusai az alapjában köztulajdonra épülő szocialista gazdaság 
konfliktusaitól. Ez utóbbiban tipikusan nem a tulajdonosi pozíció határozza meg a gazdálkodói 
döntéseket; mindez másként jelenik meg az érdekképviseletek, az ónkormányzatok, a munkálta- 
tói és munkavállalói szervezetek működésében. Megítélésünk szerint ilyen és hasonló kérdések 
szabják meg a polgári demokráciákban kiérlelt szervezeti megoldások és politikai technikák 
átvételének lehetőségeit és korlátait is. 

Ezzel tulajdonképpen már át is tértünk a szerző által felvázolt koncepcióra, mely abból a 
feltételezésből indul ki, hogy a párt vezető szerepe és a polgári típusú képviseleti demokrácia 
nem szükségképpen áll szemben egymással. Schlett István tulajdonképpen a hatalmi ágak 
megosztásának modelljét rajzolja fel, s maga is hivatkozik arra, hogy javaslata a prezidenciális 
(elnöki) rendszerekre emlékeztet. Ez az alkotmányos berendezkedés azonban -— amennyire ez 
vázlatos kifejtéséből megítélhető — nem azonos sem a tőkés, sem a szocialista elnóki rendszerek - 
kel. Ezekben ugyanis a végrehajtó hatalom általában az államfő és a tőle függő kormány kezében 
összpontosul; a minisztereket nem a törvényhozási választásokon győztes párt, hanem az elnök 
nevezi ki. (A mérsékelt prezidenciális rendszerekben, pl. Franciaországban a politikai hatalmat 
a parlamenti többséget szerzett pártok képviselőiből álló kormány gyakorolja. Az elnök csupán 
arra jogosult, hogy feloszlassa a parlamentet, illetőleg a kormányrendeleteket aláírása megtaga- 
dásával a törvényhozás elé utalhatja.) 

Schlett István állammodelje tehát valójában nem a prezidenciális kormányformának felel meg, 
mivel éppen az államfői és a végrehajtó hatalmat választja el egymástól. Ez a megoldás pedig 
nem az elnöki köztársaságokban, hanem a dualizmus politikai rendszerében létezett. A szerző 
maga is utal arra, hogy a párt vezető szerepe és a klasszikus parlamentarizmus összehangolásá- 
nak előképét abban a berendezkedésben látja, melyben a hatalom a liberális elvek alapján 
működő parlament és a sajátos felségjogokkal rendelkező uralkodó között oszlott meg. 

Kérdéses azonban, hogy a Habsburg-dinasztia és a kapitalizálódó nagy- és középbirtokos 
osztály érdekkompromisszumán nyugvó kormányzást akárcsak a formális analógia alapján 
összehasonlíthatjuk-e jelenlegi viszonyainkkal. A szerző koncepciójában ugyanis e meglehető- 
sen távoli korokat a javasolt jogi eszközrendszer mellett pusztán az köti össze, hogy - képlete 
szerint — a politikai struktúrát mind a két esetben egymással szemben álló, de kozos érdekeket 
is hordozó társadalmi erők alkotják. 

E koncepció mögött valójában a civil társadalom és pártállam elvont szembeállítása húzódik 
meg, s fel sem merül a mai gazdasági struktúrára épülő társadalmi szerkezet, valamint a politikai 
rendszer közötti összefüggés. A szerző tehát következetesen állam és állampolgár viszonyában 
gondolkodik, s az eltérő politikai platformok lehetőségét sem a ténylegesen létező réteg- és 
csoportkülönbségekkel kapcsolja össze. 

E kritikai megjegyzésekkel nem a szocialista képviseleti szervek működése reformjának szúk- 
ségességét, törvényhozó és ellenőrző szerepük jelentős - és sürgetővé vált — növelését kívánjuk 
kétségbevonni. A párt vezető szerepének alkotmányos korlátozására s ezzel összefüggésben a 
tömegpártok nélküli szabad választásra épülő politikai reformkoncepció azonban — megítélé- 
sünk szerint — távol áll a 20. század végi politikai élet (akár tőkés, akár szocialista) realitásaitól. 

Tudományos megalapozottsággal természetesen senki nem vállalkozhat arra, hogy egy vázla- 
tos modell esetleges működését előre lássa. A történelmi tapasztalatok azonban azt mutatják, 
hogy a szélsőséges hatalommegosztáson nyugvó rendszerek hosszabb távú életképessége 
kétséges; az alábbi példákkal ezt kívánjuk szemléltetni. 

Schlett István koncepciójában a kormány egy olyan intézménnyé válna, mely sajátos .kettős 
alárendeltsége" következtében elvileg teljesen ellentétes politikai elvárásokkal kerülhetne szem- 
. be. A kormányfőt ugyanis a pártvezetés által visszahívható államfő (államfői testület) nevezné 

ki, a kormány programját azonban egy olyan parlament hagyná jóvá, melyben az irányvonalak 
.pártszerveződéstől függetlenül alakulnának ki. Mindez azt jelentené, hogy a párt hatalmi eszkö- 
. zökkel nem befolyásolhatja a törvényhozás akaratát, de az sem változtathatja meg a párt 
" központi szerveinek politikai álláspontját. Az államfő ugyan - párthatározat alapján — visszahív- 
hatja a kormányfőt, de a parlament is megvonhatja bizalmát, vagyis a kormány működésének 
egyszerre kell megfelelnie két, egymással szándékoltan nem egyeztetett követelménynek. 

Tartalmilag ez csak úgy értelmezhető, hogy a szűken vett hatalmi politika terén a párt központi 
szervei irányítanák a kormányt, míg a gazdaság-, a szociál-, a kultúrpolitikában stb. a parlament 
meghatározó szerepe érvényesülne. A legnagyobb problémát azonban ez esetben az egyes 
.részpolitikák" közötti szoros, esetenként szétválaszthatatlan kölcsönös függés jelentené. (Gon- 
 doljunk például a külpolitika és a külgazdaság-politika viszonyára.) 

. . Az egységes politika részekre .szabdalását" azonban az, a tanulmány által is megfogalmazott 

követelmény is kizárná, miszerint a pártnak a társadalmi-politikai élet általános irányultságára 
döntő befolyást kell gyakorolnia. Gazdaság-, szociál-, oktatás-, tehát ágazati politikák nélkül 
viszont a társadalomfejlődés stratégiai céljai befolyásolhatatlanok. A párt nemcsak az indokoltan 
korlátozandó operatív, hanem elvi irányító funkciójáról is lemondana, ha ilyen kérdésekkel nem 
foglalkozna; az természetesen már egy más s igen fontos reformkérdés, hogy ezt hogyan tehetné 
a jelenleginél lényegesen hatékonyabb módon. 

Ha a javasolt szisztémában a párt központi szervei és a parlament között valamiféle érdek- 
. egyeztetési mechanizmus nem jönne létre — az álláspontok jelentős eltérése esetén -, a kormány- 
zás lehetetlenné válna. ( Politikailag teljesen abszurd helyzetek is kialakulhatnának: pl. az államfő 
visszavonja a kormányfő megbizatását, de az új miniszterelnök a parlamentben nem kap bizal- 
. mat. Az államfő - ha erre az alkotmány felhatalmazza - feloszlatja a törvényhozást, de az új 
parlament többségi programja is szemben áll a párt politikai irányvonalával stb.) 

Schlett István modelljében tehát a két hatalmi tényező közötti konszenzusnak folyamatosan 
léteznie kellene, s félő, hogy ezt még 8 jelenleginél jóval kiegyensúlyozottabb nemzetközi 
politikai és hazai feltételek sem garantálhatják. Konszenzushiány esetén ugyanis a két hatalmi 
centrum között patthelyzet keletkezne: miközben jogszerűen egyik sem lenne képes a másikat 
eltávolítani, megnövekedne 8 marxi formula veszélye, hogy ti.: .Egyenlő jogok között az erőszak 
dönt". 

Összefoglalva: politikai rendszerünk valóban sürgető megújulása véleményünk szerint nem 
kereshető a hatalommegosztás polgári modelljében. A továbblépés kiindulópontja mindenkép- 
pen a párt belső intézményrendszerének átalakítása, a pártdemokrácia minőségi értékű fejleszté- 
se s a jelenleg is működő társadalmi szervezetek érdemi funkcióinak növelése lehet. Egyfajta 
hatalommegosztás természetesen a szocialista társadalomban is szükségképpen létrejön, de 
nem az elvontan felfogott állampolgár és a vele szemben álló .hatalom", hanem feltehetően a 
központi kormányzás és az önkormányzati elvre épülő termelői és egyéb kollektívák között. 
Fejlettségünk jelenlegi szintjén e törekvés is számos megoldandó kérdést vet fel; ezek kifejtése 
azonban már az új rovatcím alatt tervezett írások feladata. 


A szerkesztőség 

Az amerikai elit 
és a diplomáciai döntéshozatal dilemmái 


Amerikai külpolitikai lépések és nyilatkozatok sora világosan tanúskodik arról, hogy az 
Egyesült Államok kormányzata csak nehezen képes kulcsfontosságú nemzetközi kérdé- 
sekben tartós, a realitásokkal számoló irányvonalat kialakítani, elkötelező döntéseket 
hozni. Milyen tények játszottak szerepet e helyzet létrejöttében, és milyen irányú fejlődés, 
átalakulás várható a közeljövőben, amikor majd megkezdődik a tömegkommunikációt 
is eluraló választási kampány? 

Bár a probléma az Egyesült Államok belpolitikai kérdése és az amerikai uralkodó 
körök, a döntéshozatal , belső ügye", a világ más országai számára sem közömbös, hogy 
az Egyesült Államok képes-e koherens, konstruktív külpolitika kialakítására a mai 
nemzetközi helyzet kulcsfontosságú kérdéseiben. Európa és a világ más térségeinek 
országai különösen nagy figyelemmel kísérik az amerikai magatartást azokkal a javasla- 
tokkal kapcsolatban, amelyeket a Szovjetunió, valamint a Varsói Szerződés országai 
terjesztettek elő a nukleáris leszerelésre, az európai közép-hatótávolságú nukleáris fegy- 
verek felszámolására, a hagyományos erők csökkentésére é és a nukleáris fegyverkísérletek 
betiltására. 


A megosztottság belpolitikai okai 


A hetvenes évek közepén a vietnami háború, a Watergate-ügy, az amerikai gazdaság 
fokozódó nehézségei hatására megbomlott az a belpolitikai, társadalmi konszenzus, 
amely még a második világháború előtt jött létre. A harmincas évek válságának és 
társadalmi nehézségeinek kezelésében sikeres New Deal-politikával elkezdődött egy 
hosszú időszak, amelyben az amerikai uralkodó osztály bel- és külpolitikáját a viszonyla- 
gos anyagi jóléten, a , jóléti állam" koncepcióján alapuló közmegegyezésre épithette. 
A gazdasági életben a keynesi eszmék dominanciája, a társadalmi életben az ideológia 
háttérbe szorulása, a pragmatikus utak keresése volt a jellemző. A külpolitikában 
érvényesült a kétpárti egyetértés -— még akkor is, ha egyes konkrét nemzetközi kérdések 
kapcsán jelentős viták voltak az uralkodó osztály vagy a döntéshozatali mechanizmus 
egyes csoportjai között. 

A , lopakodó" erózió, amely a társadalmi életben, a gazdaságban és nem utolsósorban 
a nemzetközi viszonyokban meggyengítette a korábbi politika folytathatóságának felté- 
teleit, a hetvenes évek közepére mély belső válsághoz vezetett. Megkérdőjeleződött az 
intézményrendszer kompetenciája, az az erkölcsi alap és azok az értékek, amelyekre 
építve a politikai döntések születtek. Bizalmi válság jött létre a közvélemény és az elit 
közötti viszonyban, de magán a döntéshozó eliten belül is. Rendszeressé váltak a nyilvá- 
nosság előtti viták, a nézeteltérések szellőztetése (a legtöbbször kiszivárogtatások révén) 
a kormányzat különböző csoportjai, intézményei között. A végrehajtó és a törvényhozó 

hatalom, vagyis a kormányzat és a kongresszus közötti viszonyok feszültebbé válása 
közvetlenül a külpolitikai döntésekben is érezhető volt. Ennek következtében a végrehaj- 
tói és a törvényhozói hatalom közötti egyensúly megbillenése még inkább megosztotta 
az amúgy is nézeteltérésekkel küszködő külpolitikai elitet. 

A kialakult válságtudat és megnyilvánulásai különösen felerősítettek ezen a helyzeten 
belül egy elemet: a tradicionális liberális értékek válságát vagy legalábbis az ilyen értékek 
korábbi évtizedekben uralkodó képviseleti módjának válságát. Ezen a bázison indítottak 
támadást a neokonzervatív és konzervatív ideológiát képviselő csoportok a fennálló 
hatalmi struktúra átalakítása, a vezetői réteg felváltása céljával. Vagyis az Egyesült 
Államok uralkodó körein belül hatalmi átcsoportosítás végrehajtását szorgalmazták, és 
ez a törekvésük az 1980-as elnökválasztás során sikerrel is járt. Reagan megválasztása 
a liberális érdekképviselet bukásának szimbólumaként jelent meg a belpolitikában. 
Ennek az amerikai külpolitikában való megnyilvánulása pedig az enyhülési politika 
elvetéséhez, az amerikai konzervatív nézetek és értékek agresszívebb képviseletének 
kialakulásához vezetett. Végül is a nyolcvanas évek eleje óta olyan amerikai politikával 
van dolgunk, amely a tőkés társadalom stabilitása fenntartásához és hatékony moderni- 
zálásának végrebajtásához hatalmi átcsoportosítást, új , rendező elveket" és konzervatív 
alapon egységes külpolitikát kívánt. 

Fontos látnunk azt is, hogy külpolitikai vonatkozásban a neokonzervatív ideológiá- 
nak alaptétele az Egyesült Államok hegemon szerepének elismertetése a nemzetközi 
életben. A hegemon szerep azt az igényt is jelenti, hogy az Egyesült Államok biztosítsa 
világgazdaságban és a nemzetközi élet konfliktusainak kezelésében. Az amerikai külde- 
téstudat ismételten felerősödött megjelenése gyengítette az együttműködésre, a partner- 
kapcsolatok kialakítására irányuló készséget az amerikai külpolitikában, előtérbe he- 
lyezte a , Saját útját járó" külpolitikai irányvonalat és ezzel együtt a konfrontációt. 

Természetszerűleg a neokonzervatív ideológia alapértékeiből következően erőteljeseb- 
bé vált, sőt a legutóbbi időkig szinte kizárólagos nemzetközi szerepet kezdett játszani az 
antikommunizmus az amerikai külpolitikai gyakorlatban. A Szovjetunióval, általában 
— az amerikai szóhasználatban gyakori kifejezéssel élve — a , kommunista országokkal", 
valamint a liberális (vagyis amerikai) értékeket elutasító harmadik világbeli országokkal 
szemben határozottabbá, keményebbé vált az amerikai külpolitika és retorika. A kiala- 
kult belső háttér képviseletére kész külpolitika egyúttal a hetvenes évek végétől kezdve 
megjelent a legfontosabb szövetségesekhez való viszonyban is. Az Egyesült Államok 
uralkodó körei, a kormányzat feltételezte, hogy országuk megerősödése, következete- 
sebb nemzetközi , kiállása" nyomán a szövetségesek felsorakoznak az amerikai külpoliti- 
kai irányvonal mögött. A neokonzervativizmus felerősödése és térnyerése Nyugat-Euró- 
pában és néhány más országban, valamint az, hogy nemzetközi biztonsági kérdések 
növekvő mértékben kerültek a nyugati szövetségi rendszer belső tárgyalásainak napi- 
rendjére, bizonyos fokig alapot is teremtett az ilyen amerikai feltételezések számára. 

A belső hatalmi átrendeződésnek két különleges elemét is érdemes megemlíteni: a 
, napfényövezet" előretörését, valamint a vallási jobboldal aktív, politizáló tevékenysé- 
gét. Már a hetvenes évek eleje óta tart az a folyamat, hogy az Egyesült Államokon belül 
a lakosság és a gazdaság új, egyre inkább húzó szerepet játszó ágazatai a keleti partvidék- 
ről áttelepülnek a nyugati partvidékre (elsősorban Kaliforniába), valamint az ország déli 
területeire. A nyugati és a déli területeken erőteljes fellendülés indult meg a hetvenes évek 
első felében, amely — bár mérséklődött — nem tört meg a későbbi időszakban az amerikai 
gazdaságot sújtó válságjelenségek hatására sem. A gazdasági növekedés, a fellendülés 
eredményei vonzóvá tették ezeket a területeket nemcsak az amerikaiak , hanem a bevándor- 
lók, a több millió illegálisan munkát kereső, valamint a külföldi tőke számára is. 1970 és 
1980 között a nyugati államokban jegyezték fel az Egyesült Allamok legnagyobb népesség- 

növekedési ütemét ( 23,9 százalék ) , míg a keleti és az északi részeken ez az érték 2 százalék 
volt. Az 1981-1982-es gazdasági pangás idején több mint 300 ezer amerikai talált magá- 
nak új munkalehetőséget a nyugati államokban. A régió jelentősége megnövekedett az 
amerikai külkereskedelemben is. Az Egyesült Államok 1984-ben már külkereskedelmé- 
nek 31 százalékát bonyolította le az ázsiai—csendes-óceáni államokkal, ezen belül Kalifor- 
nia részesedése 70 százalék volt. Az ázsiai (elsősorban japán) tőkeberuházásoknak 35 
százaléka kerül Kaliforniába, és mintegy 65-70 százaléka az Egyesült Államok nyugati 
és déli államaiba. 

. A déli és nyugati államokban végbement tőke- és népességkoncentráció, párosulva 
azzal, hogy ez a vidék fenntartotta a gazdasági fejlődést az Egyesült Államok egészét 
sújtó válságjelenségek közepette is, jelentős erőviszony-eltolódásokat okozott már a 
hetvenes évek utolsó harmadára. Nem véletlen az sem, hogy Carter volt az első elnök 
ebben a században, aki az ún. mély Délről került a Fehér Házba. Az amerikai tőkecso- 
portosulások közötti erőviszonyok módosulásai, a közvélemény alkalmazkodása a kiala- 
kult helyzethez oda vezettek, hogy a nyugati és a déli tőkecsoportok közvetlen, az 
eddiginél erőteljesebb képviseletet érhettek el a maguk számára az amerikai politikai 
döntéshozatal csúcsán. Ronald Reagan politikai nézeteiben, kapcsolataiban egyértel- 
műen megtestesítette a nyugati és déli térségek és tőkecsoportosulások , ideális kép- 
viselőjét". 

A politikai mechanizmus csúcsain; a képviseleti rendszer számos pontján bekövetke- 
zett változások hatásai jelentkeztek az amerikai külpolitikában is: felértékelődött a 
csendes-óceáni régió; erősödtek az Egyesült Államokon belül a kritikai hangok az atlanti 
kapcsolatok problémáit illetően; ismét felvetődött Tajvan sorsa; háttérbe szorultak a 
kelet-nyugati együttműködés kérdései, amelyek jórészt Európához kötődtek a hetvenes 
években. Jelentős ponton találkozták a gazdasági érdekek és az ideológiai-politikai 
megfontolások: a nyugati és a déli államokban megerősödött húzó ágazatok hadiipari 
érdekeltsége egybecsengett a kormányzatnak a katonai erő szerepének erősítésére, az 
amerikai katonai képességek növelésére irányuló törekvéseivel. 

Az öt fő konzervatív irányzat (a hagyományos szélsőjobb, a neokonzervatívok, a 
liberál-konzervatívok, a libertariánusok és a vallási jobboldal) közül a nyolcvanas évek 
elején talán éppen a vallásos jobboldali csoportosulások voltak a legaktívabbak. Ebben 
három tényező játszott szerepet. Mindenekelőtt az, hogy az amerikai belpolitikai helyzet 
megváltoztatásában ezek az erők kulcsfontosságúnak tekintették az amerikai politikai 
döntéshozók és a közvélemény gondolkodásának megváltoztatását. Ebben a modern 
tömegkommunikációt messzemenően kihasználó, a kommunizmust elítélő, tradicionális 
amerikai értékeket, eszméket hangsúlyozó és erkölcsi megújhodást hirdető vallási néze- 
tek és processzusok igen jó eszköznek tüntek. Másodsorban szerepet játszott az, hogy 
.a célként hangoztatott morális megújuláshoz hatékony, korábban nem kompromittáló- 
dott intézményrendszerre volt szükség. Harmadik tényezőnek lehet tekinteni azt, hogy 
a vallásos jobboldal alkalmas volt mindazoknak a társadalompolitikai és szociális néze- 
teknek (abortuszellenesség, a család tekintélyének helyreállítása, a feminizmussal szem- 
beni fellépés, a hit szerepének erősítése a közoktatásban stb.) az együttes felvállalására, 
amelyeket a különféle konzervatív irányzatok külön-külön hangoztattak, és amelyeket 
a politikai hatalom képviselői (elsősorban az elnök) közvetlenül nem vehettek volna fel 
programjukba anélkül, hogy tovább mélyítsék a közvélemény megosztottságát. 

Az elnöknek - és így a Reagan-kormányzatnak is - mindig is az a feladata, hogy 
érdekegyeztetések révén bővítse a meghirdetett politikát támogatók körét, vagyis a 
lehető legszélesebb mandátum birtokában politizáljon. Ennek érdekében a Reagan- 
kormányzat számára is alapvető politikai feladat volt, hogy fenntartsa a kialakult 
konszenzuselemeket, és szélesítse az egyetértés körét a döntéshozatali eliten és a közvéle- 
ményen belül. Annak ellenére, hogy Ronald Reagan két alkalommal is nagy, szinte 
elsöprő többséggel nyerte meg az elnökválasztást, nem következett be a választók 

nagyarányú átcsoportosulása sem a Republikánus Párt, sem a konzervatívok javára. 
A kongresszus mindkét házában a Demokrata Párt van többségben, a liberális és a 
konzervatív képviselők, szenátorok aránya kiegyensúlyozottnak tűnik. A konzervatív 
előretörés hulláma túljutott csúcspontján, de a konzervatívok megőrizték elért pozícióikat 
a politikai döntéshozatalban, a gazdaságpolitika kimunkálásában és gyakorlati irányításá- 
ban, valamint tudományos és elméleti szinten. 

Uj koncepció kimunkálására a liberális-demokrata politikai erőknek van szükségük, 
mindenekelőtt a gazdaságpolitika terén. Annak ellenére ugyanis, hogy Reagan 1982-től 
kezdve a gazdasági növekedésnek viszonylag hosszabb időszakát elnökölte végig, a 
nyolcvanas évek második felére sem szűntek meg az országot gyötrő gazdasági gondok , sőt 
közülük nem egy csak súlyosabbá vált. Az infláció alacsony szintre szorítása nem akadá- 
lyozta meg, hogy a szövetségi kormány költségvetési deficitje 1986-ra elérje a 221 milliárd 
$-os összeget — az ország bruttó adóssága több mint 2 ezer milliárd $ — s mindössze hat 
év alatt a duplájára emelkedjen, és nem sikerült meggátolni, hogy a külkereskedelmi 
mérlegben az amerikai veszteségek 175 milliárd $-t tegyenek ki, a dollár leértékelése és 
az olajárak csökkenése ellenére is. 

Az Egyesült Államok belső gazdasági nehézségeit az elmúlt években párhuzamosan 
kísérte nagyarányú külföldi tőkebeáramlás az országba és a magáncégek eladósodása. 
Számos, korábban prosperáló déli és délnyugati állam ma gazdasági nehézségekkel 
küszködik, míg néhány északkeleti térség növekedésnek indult. Összességében azonban 
az Egyesült Államok 31 államában recesszió van.! Az amerikai gazdaság belső korlátai 
erőteljesen jelentkeztek az évtized közepén, és felerősödött a kormányzatnak az a törek- 
vése, hogy szélesebb keretben, a világgazdaság egészében keressen megoldást a hazai 
gazdasági nehézségekre. Ezzel még az egyébként szűken vett belgazdaság-politika is 
növekvő mértékben tett szert (expanzionizmusa, illetve protekcionizmusa révén) nemzet- 
közi gazdasági és politikai jelentőségre — újabb megosztási tényezőt jelentve a döntésho- 
zatal és a közvélemény számára. 

Reagan elnökségi időszakának nagyobb részében növekedett az ország önbizalma, és 
megnőtt a közvélemény bizalma a politikai intézmények, köztük az elnöki intézmény 
iránt. Az iráni fegyverszállítási botrány ezt jelentős mértékben csökkentette. Ráadásul, 
paradox módon, szemben a konzervatív hullám eredeti törekvésével, nőtt a közvélemény 
igénye az állam, a szövetségi kormány szerepének ismételt szélesítésére. Itt nem a jóléti 
a társadalmi életnek, a szociálpolitikának számos területét elhanyagolta, illetve csökken- 
tette az állam kiadásait. A közvélemény jelentős része azonban ma már úgy látja, hogy 
. újból meg kell határozni az állam szerepét a mélyen gyökerező szociális problémák, mint 
" a szegények segítése, az egészségügyi ellátás, a lakásépítés, valamint az oktatás megoldásá- 
ban. Egy nemrég lefolytatott közvélemény-kutatásban a megkérdezettek 69 százaléka 
kívánta a szociális programok kiadásainak növelését a katonai költségvetés növelésével 
szemben.? 

Nincs szó arról, hogy az amerikai belpolitika ingája hirtelen a konzervatív előretörés 
után visszalendülne a demokrata liberalizmus dominanciája irányába. Inkább annak 
lehetünk tanúi, hogy egy nyolc-tíz éves periódus végén az Egyesült Államoknak ismét 
szembe kell néznie a realitásokkal. A belpolitikai csatározások és az irányvonalak 
meghatározásával kapcsolatos viták erejét csak növelheti a közeledő elnökválasztás. 
A Reagan-időszakban a kormányzat, az uralkodó politikai körök arra törekedtek, hogy 
az Egyesült Államok önérzetét, , öntudatát" állítsák helyre. Kevésbé törődtek azonban 
azzal, hogy az Egyesült Államok tényleges helyzetét a belső és a nemzetközi körülmények 
függvényében reálisan meghatározzák. A megosztottságot előidéző belpolitikai tényezők 


1 Időjárás-változás. Time, March 30, 1987. 28. old. 
2 Uo.: 31. old. 

ma sem teszik könnyűvé ezt a feladatot, miközben a nemzetközi életben bekövetkezett 
változásokra is reagálni kell az amerikai külpolitikában. 


Egyetértés és viták a külpolitikai irányvonalban 


Az elmult nyolc-tíz éves időszak alapján értékelhető az a szélesebb keret, amelyen belül 
az Egyesült Allamok nemzetközi törekvései, fő irányvonalai jelenleg elhelyezkednek. 

A nyolcvanas évek elején egyetértés alakult ki az amerikai monopoltőkés csoportok 
között abban, hogy a követendő külpolitika fő célja az Egyesült Allamok nemzetközi 
befolyásának erősítése, a megelőző években elvesztett nozíciók visszaszerzése. Az ameri- 
kai belső helyzetet, a rendszer fejlődé:e vi... bin a vonatkozásban úgy tekintették, 
mint egy meghatározott külpolitika ! im. nk:t:4ásunak, elfogadásának és végrehajtásának 
egyik előfeltételét. Mivel GE ELEHTES cd AL ki abban IS, hogy. az amerikai külpolitikát az 
és eszközök (erős gazdaság, nova VŐ don erő, szilárd szövetségesi viszonyok ) minél 
gyorsabb ütemű megteremtése. A katonai képességek és kiadások növelése mellett a 
neokonzervatív bázison működő kormányzat előnyben részesítette azt is, hogy növeked- 
jen a katonai erő szerepe az amerikai külpolitikában. Erezhetően megnőtt a Pentagon 
súlya a külpolitikai döntéshozatalon belül. Az erőpolitika elfogadtatása egyúttal nem 
köthető mechanikusan a Reagan-kormány hatalomra kerüléséhez; nem kizárólag a kato- 
nai-ipari komplexum előretörésének, hanem egy szélesebb konzervatív csoportkoalíció 
hosszú ideje érlelődő térnyerésének volt a következménye. 

Az erőpolitika érvényesítésével kapcsolatban a vezető csoportok terveiben két elem 
egyszerre volt jelen. Egyrészt bővíteni igyekeztek azoknak a lehetőségeknek a körét, ahol 
a katonai erő, illetve a gazdasági, pénzügyi vagy tudományos-technikai nyomás a 
külpolitikai célok elérésében hatékonyan alkalmazható. Másrészt viszont az opciók 
bővítésére irányuló törekvés növekvő kockázatvállalással, , rizikóeszkalációval" járt 
együtt. A Reagan-kormányzat hajlandónak tűnt a konfrontáció kockázatának -— bizo- 
nyos mértékű - növelésére, hogy a rendelkezésére álló opciók ezzel összefüggő kibővíté- 
sével áttörést érjen el az amerikai érdekek megvalósításában. 

A Reagan-kormányzat felfogásában a korábbi időszakban az Egyesült Állatási ns 
nemzetközi életben ért hátrányok, veszteségek nem az amerikai cselekvőképesség kor: - 
taiból, hanem csupán az amerikai akarat hiányából származtak. Ahogy James Scltesin- 
ger, a Pentagon volt vezetője megjegyzi a Foreign Affairs folyóiratban nem. eg megjelent 
cikkében: , A megoldás egyszerűnek tünt: amerikai erő és amerikai akara .. Legyünk 
határozottak. Küzdjük le az összes akadályt. A keménykedés kultusza vált normává. 
Széles körben nem értették meg az amerikai hatalom valódi korlátait és :z amerikai 
közvéleményben mélyen gyökerező kettősséget az erő alkalmazásával kapcsolatban, 
beleértve az erőszak álcázott alkalmazását is."? A külpolitika alapja azonban hosszú 
távon nem lehet sem , hősi", sem pedig , morális póz" — csakis a realitás. Amikor azután 
kiderült, mint például az iráni fegyverszállítások és a nicaraguai kont ak titkos pénzelése 
ügyében, hogy a kormányzat által vállalt póz irreális, tenyleges 21 kölcsi és magatartásbeli 
kettősséget takar, a közvéleményt érő sokkhatás elkerülnetetlenné valt, a megosztottság 
ismét felerősödött. 

A Reagan-kormányzatra jellemző, hogy elodeinél erőteljesebben törekszik egy ideoló- 
giai , alapállás" és az ideológiai értékek, nézciek közvetlen külnolitikai képviseletére. Ez 
azonban nem szüntette meg annak az amerika tjátossagnak az érvényesülését, hogy az 
amerikai döntéshozatal és maga a társadalom is hajlamos a külpolitikát konkrét kérdé- 
sek azonnali megoldásával vagy megold" kisérleteivel azonosítani. 


3 J. Schlesinger: Reykjavik és felfedezések: iord"" ax a folyamatban? Foreign Atfairs, America and the World 
1986., 438. old. 

Ebből a helyzetből az elmúlt években három következmény adódott. Egyrészt az, hogy 
azok a kérdések kerültek előtérbe, amelyeknél az éppen zajló események sürgető jellegű- 
nek mutatkoztak. Másodsorban az, hogy a döntéshozatali mechanizmuson belül az 
egyes csoportok és képviselőik maximális erővel (és akár szélsőséges formákban is) 
képviselték álláspontjukat, mivel tudták, hogy a tényleges döntésben végül is kulcsfon- 
tosságú szerephez jut az az intézmény vagy csoport, amelyiket a döntés-előkészítéssel 
megbíznak. Ilyenformán az amerikai belpolitikai gyakorlatban működő mechanizmus, 
az egyedi érdekcsoportok közötti kompromisszumkeresés vagy az egyedi érdek kizáróla- 
gos érvényre juttatása vált az amerikai külpolitikai döntéshozatalt jellemző gyakorlattá. 
Ez természetesen csak felerősítette a megosztottság megnyilvánulását, szinte minden 
fontosabb külpolitikai döntésben. Harmadsorban, a merev ideológiai alapállás közvetlen 
érvényesítésére való törekvés miatt a legutóbbi időkig háttérbe szorultak azok a döntési 
lehetőségek, amelyek az ideológiai ellenfeleknek tekintett partnerekkel, mindenekelőtt 
a kelet-nyugati viszonyban, a gyakorlati együttműködést szolgálhatták volna. 

A konfrontáció előtérbe kerülése sajátos helyzetet teremtett. Eszerint a Reagan- 
kormányzat a nemzetközi élet minden eseményét az amerikai-—szovjet viszonnyal össze- 
függésben, mig ezt a viszonyt a nemzetközi fejlemények szerint ítéli meg. Ennek megfele- 
lően az amerikai külpolitika központi problémájává a Szovjetunióhoz fűződő viszony 
újbóli meghatározása vált. 

A Szovjetunióval, szélesebben a szocializmussal kapcsolatos viszonyt illetően a hetve- 
nes évek végére, a nyolcvanas évek elejére több irányzat alakult ki az amerikai szakértők 
és politikusok körében. 

A legszélsőségesebb csoport felfogása szerint a követendő politikai irányvonal a 
hidegháború éveiben uralkodott , globális fékentartás" olyan modernizált változata, 
amelynek hosszabb távú célja a , szovjet rendszer" külső erővel, nyomással történő 
gyökeres átalakítása vagy összeomlásának kikényszerítése. Ezt a felfogást igen erős 
ideológiai , elfogultság" és a hagyományos amerikai küldetéstudat előtérbe helyezése 
jellemzi. A szocializmushoz való viszonyt, a kelet-nyugati kapcsolatokat kizárólag abból 
a szempontból vizsgálja, hogyan és milyen eszközökkel képes az Egyesült Államok 
(szélesebben.a Nyugat) nyomást gyakorolni a Szovjetunióra a fenti cél érdekében. 
E nézet legismertebb kifejtése és propagálása a Jelen Veszély Bizottság tevékenységének 
eredménye. 

A Jelen Veszély Bizottságban tömörült szélsőséges konzervatívok az amerikai külpoli- 
tikával, különösen a Szovjetunióhoz való viszonnyal kapcsolatos vitát tudatosan össze- 
kapcsolták a második világháború utáni, a követendő amerikai külpolitikával összefüg- 
gésben kialakult vitával. Érvelésük fő pontja az, hogy a Truman-időszakban elfogadott 
containment (, fékentartás") politika, az elrettentéshez új alapok teremtése azért bizo- 
nyult helyes kiindulási pontnak, mert az Egyesült Államok és a Szovjetunió (mint a 
,kommunista rendszer" megiestesítője) között kibékíthetetlen ideológiai ellentétek van- 
nak, amelyek a köztük lévő viszonyban uralkodóvá teszik a konfrontáció, a versengés 
elemét. Ahogy ennek a csoportosusásnak az egyik vezető képviselője, N. Podhoretz 
kifejtette egyik cikkéber: , A Nixon-, Ford- és Carter-kormányzatok, amikor a Szovjet- 
uniót úgy állították csénk, mint oiyan, velünk versengő nagyhatalmat, amellyel tartós 
békés megállapodasokat hozhatunk létre. ahelyett, hogy olyan kommunista államként 
jellemezték volna, amely velünk természeténél fogva ellenséges, és amely arra törekszik, 
hogy uralmát és politikai kultúráját a vilás egyre nagyobb részére terjessze ki, megfosz- 
tották a szovjet-amerikai konfliktust ar ..k morális és ideológiai dimenziójától, amely- 
nek alapján pedig a kormányzai áldozatok"! tövetelhet a nemzettől és a nemzet készség- 
gel meghozza azokat." 

Ez a szélsőségesen konzervatív felfr gas a . "ob 1is fékentartás" hagyományos nézet- 


4 N. Podhoretz: A jövő veszély. Commentary, April 1981. 39. old. 

rendszeréből indul ki, de a nyolcvanas évekre vonatkozóan ennek két konkrét elemét 
hangsúlyozza: a maximális erőgyűjtést és az aktív konfrontációs politikát. 

E nézetnek számos kritikusa van az Egyesült Államokban. A kritikák három fő 
szempontot hangsúlyoztak: 

e egy ilyen politika elfogadása az Egyesült Államokat a Szovjetunióval való viszony- 
ban a legveszélyesebb vágányra vinné; 

e aláásná az Egyesült Államok és a legfontosabb szövetségesei közötti viszonyt, mivel 
Nyugat-Európa nem kíván visszatérni a hidegháború időszakához, nem vállalja annak 
az elsőhöz képest nyilvánvalóan veszélyesebb második kiadását; 

e mértéktelenül megterhelné az Egyesült Államok erőforrásait. 

Ezek a kritikai elemek megtalálhatók abban a felfogásban is, amely az előzőhöz, 
lényegét tekintve, a legközelebb áll (szintén konzervatív, ám nem szélsőséges), és amelyet 
a legátfogóbban R. Tucker fejtett ki a Foreign Affairsben megjelent cikkében." A , korlá- 
tozott fékentartás" koncepciója ugyanabból indul ki, mint a , globális fékentartás" 
nézete: az Egyesült Államoknak vissza kell szereznie elvesztett nemzetközi befolyását és 
korábban élvezett vezető szerepét. Ebben az értelemben tehát elutasítja a Nixon-idősza- 
kot jellemző , alkalmazkodási politikát". Elveti egyúttal az aktív konfrontációt hangsú- 
lyozó , globális fékentartás" politikáját i is, mivel egy ilyen politika túlságosan kockáztat- 
ná azokat az erőforrásokat és érdekeket, amelyeken az Egyesült Államok biztonsága 
nyugszik. 

A konfrontáció előtérbe kerülését az amerikai külpolitikában egyidejűleg kísérli meg 
bírálni és elemezni J. Nye, a Carter-kormányzat volt külügyminiszter-helyettese; ő ezt a 
szovjet katonai fejlesztések, valamint a fejlődő világban végbement változások és az Egye- 
sült Államokban megerősödött konzervatív hullám időbeli egybeesésének tulajdonítja.5 

A szovjet-amerikai viszonyban követendő amerikai külpolitika alapkoncepciójaként 
J. Nye a , fékentartás kommunikációval együtt" megközelítést javasolja. Ez a felfogás, 
jellegét tekintve, a , korlátozott fékentartás" és a , fékentartás konfrontáció nélkül" 
nézetek között helyezkedik el. Alapjában véve olyan erőegyensúly-politika, amely a 
, szovjet rendszer" belső megváltoztatását tűzi ki céljául, de ezt csak hosszabb folyamat- 
ban és az eszközök kombinált alkalmazásával tartja megvalósíthatónak. Az amerikai 
külpolitikának , mértékletesnek" kell lennie érdekei megfogalmazásában, , inkább óva- 
tosnak, mint optimistának" a szovjet magatartást illetően és , pontosnak" az amerikai 
belpolitikai támogatás megítélésében. 

A konfrontáció mértékének csökkentését számos amerikai szakértő javasolta részben 
az amerikai erőforrások és a belső - társadalmi - támogatás korlátaira hivatkozva, 
részben a növekvő feszültséggel járó kockázatok miatt. Ezek az értékelések és javaslatok 
is hangsúlyozták azonban az erőpolitika és a , szelektív fékentartás" alkalmazásának 
szükségességét. 

Áttekintve a különböző javaslatokat a Szovjetunióval kapcsolatos amerikai külpoliti- 
ka elveire vonatkozóan, a különbségek ellenére is meg lehet állapítani, hogy a fő irányvo- 
nal és a meghatározó , keret" tekintetében a nyolcvanas évek első felében egyetértés volt 
a szakértők között. Egy szovjet értékelés ezt így fogalmazta meg: , Mindmáig a szovjet— 
amerikai viszony problémáival kapcsolatos vélemények küzdelme lényegében kimerült 
a fékentartás politikája különböző variánsairól folyó vitákban."7 

A Szovjetunióhoz fűződő viszony dilemmáját felerősítették a Szovjetunióban az elmúlt 
2—3 évben bekövetkezett változások, az új gondolkodásmód megjelenése a szovjet külpoliti- 
kában, a nemzetközi biztonságra vonatkozó szovjet nézetekben és a külpolitikai gyakorlat- 


5 R. W. Tucker: Az amerikai hatalom céljai. Foreign Affairs, Winter, 1980/81. 241-247. old. 

6 J. Nye: Tudja-e Amerika irányítani a szovjet politikát? Foreign Affairs, Spring 1984. 857-—878. old. 

7 V. L. Csernov: Milyen legyen az USA politikája a Szovjetunió irányában? SZSA - ekonomika, polityika, 
ideologija. 1982. 9. sz. 72. old. 

ban. Az 1986 végére — 1987 elejére kialakult helyzet objektíve arra készteti az Egyesült 
Államokat, hogy ismét újraértékelje a szovjet-amerikai viszonyt. 

A szovjet politika kezdeti változásait értékelve már 1985-ben voltak olyan amerikai 
szakértők - mint például Marshall Shulman, C. Vance külügyminiszter tanácsadója 
Carter elnöksége idején -, akik új lehetőségeket láttak a szovjet-amerikai viszony javítá- 
sára. 

Az erőpolitika minden irányú intenzifikálása és ezzel a nukleáris összecsapás kockáza- 
tának megnövekedése napjainkhoz közeledve tovább erősítette azokat a véleményeket 
is, amelyek szerint az amerikai külpolitikát vissza kell téríteni a , felelősséggyakorlás- 
hoz", meg kell különböztetni a lehetségest a kívánatostól, és , összhangot kell teremteni 
a lehetőségek és a külpolitikai törekvések között".? Az az igyekezet, amely szakértői 
csoportoknál, kutatóintézeteknél, majd egyes politikai körökben a kormányzat mereven 
szovjetellenes és a leszerelési megállapodásokat akadályozó politikai vonalához képest 
realistább külpolitika kimunkálását és gyakorlati érvényesítését szorgalmazta, fokozato- 
san megmutatkozott az amerikai belpolitikai életben. 

Mindebben tükröződött az új szovjet kezdeményezések visszahatása is. Az 1985. 
novemberi genfi csúcstalálkozó, majd a múlt év októberi reykjavíki munkacsúcs megmu- 
tatta, hogy a Szovjetunió messzemenő kompromisszumokra hajlandó a veszély csökken- 
tése, a nukleáris fegyverek felszámolása érdekében. 

A reykjaviki csomagterv azonban nem egyetlen, konkrét alkalomra szóló javaslatokat 
foglalt magában. Mivel a meglévő hadászati egyensúlynak kellően szilárd tartalékai 
vannak, a Szovjetunió kivételesen nagy taktikai rugalmasságot tanúsítva, újból megkísé- 
relhette rábírni az Egyesült Államok vezetését arra, hogy a katonai erővel kialakított 
elrettentést a politikai eszközökkel megteremtett biztonsággal és bizalommal váltsák fel. 
Abból kiindulva, hogy felelősségtudatra és gyakorlati lépésekre van szükség a nukleáris 
leszerelések folyamatának megkezdésére, a szovjet vezetés az év elején javaslatot tett az 
európai közép-hatótávolságú rakéták radikális csökkentésére, és ennek kiegészítéseként 
a rövid hatótávolságú európai rakéták felszámolására. 

Az, hogy a kezdeményezést nem lehetett szokványos módon elutasítani, összefüggött 
az egyesült államokbeli belpolitika fejleményeivel is. Az iráni—nicaraguai kontrák botrá- 
nyától némileg meggyengített, az általa továbbra is szorgalmazott SDI kérdésében 
növekvő ellenállással találkozó elnök, a gazdasági és más nehézségekkel terhelt kor- 
mányzat, valamint az elnökválasztási küzdelem előtt álló Republikánus Párt számára 
egyaránt fokozódó teher a jelenlegi helyzetben a döntéshozatalban is jelentkező megosz- 
tottság. Ennek leküzdésében vagy legalább hatásának gyengítésében fontos szerepet 
játszhat egy külpolitikai siker, a szovjet-amerikai megállapodás a közép- és rövid hatótá- 
volságú európai nukleáris rakéták csökkentéséről, felszámolásáról. 

Az utóbbi időben nemcsak a demokrata táborban kérdőjelezik meg a kormányzat 
eddigi diplomáciai mérlegét, hanem a hatalom bástyáin belül is kiéleződtek a viták. 
Semmi esetre sem tette le a fegyvert az ország vezető köreiben továbbra is jelenlevő 
konzervatív irányzat. Ez három elemet hangsúlyoz a Szovjetunióval kapcsolatban. Elő- 
ször is azt, hogy előnyösebbnek tart az Egyesült Államok számára egy belső és külső 
feszültségekkel terhelt Szovjetuniót, mint egy dinamikus társadalmi-gazdasági fejlődést 
megvalósító partnert, amely a fejlődés nyomán nemzetközi eszköztárát kiegyensúlyozot- 
tabbá teszi. A második elem az, hogy az elmúlt évek nemzetközi erőviszony-változásai, 
úgymond, kedveztek az Egyesült Államoknak, és így az amerikai politika a maga 
követelményei alapján sikeresnek értékelhető, nem szorul változtatásra a szovjet politika 
változásai nyomán adódó új lehetőségek ellenére sem. A harmadik szempont pedig az, 
hogy a Szovjetuniótól a nyugodtabb nemzetközi légkörért , árat" kellene kialkudni. 

Másrészt - s ez az új jelenség — érezhetően növekszik az amerikai kormányzaton belül 

is azoknak a száma, akik úgy vélik, hogy a helyzet kedvező, az idő érett a Moszkvából 
kezdeményezett megállapodás megkötésére. Annál is inkább, mivel közeledik az elnök- 
választási kampány intenzív szakasza, gyengül a leköszönő elnök befolyása, és fél évvel 
vagy háromnegyed évvel később már kevésbé lesz mód a szerződés tető alá hozására. 

Felvethetik, hogy egy ilyen megállapodást s az azzal feltételezhetően együtt járó 
csúcstalálkozót — nagy jelentőségénél fogva — a Republikánus Párt előnyösen használhat 
ki az elnökválasztási kampányban. (Ez lehet, bár a tapasztalatok azt mutatják, hogy az 
elnökválasztási küzdelemben a belpolitikai, mindenekelőtt a gazdasági kérdések a döntő- 
ek.) Egy szovjet-amerikai leszerelési megállapodás létrejötte esetén a legfontosabb azon- 
ban az, hogy elindítani hivatott egy folyamatot, amely — további megállapodások megkö- 
tése esetén — csökkentheti a nukleáris veszélyt, erősítheti a nemzetközi stabilitást, orszá- 
gaink számára kedvezőbbé teheti a szocialista építés külső feltételeit. Az amerikai politi- 
kai életre gyakorolt elsődleges pozitív hatása az lenne, hogy a megállapodás gyorsíthatja 
a konstruktívabb külpolitikát támogató egyetértés kialakulását egy olyan időszakban, 
amikor a Szovjetunió és a Varsói Szerződés országainak diplomáciája — egy új biztonság- 
politikai filozófiát a gyakorlat nyelvére lefordítva — új, a fegyverzet egész spektrumát, 
azaz a nukleáris és a hagyományos erőket is átfogó javaslatok sorát tette. . . 

E sorok írásakor úgy tűnik, hogy az amerikai vezető körökben immár a korábbinál 
valamivel határozottabban hallatják hangjukat azok is, akiket nem is csupán egy küszö- 
bönálló választási kampány taktikai meggondolásai vezérelnek, akik hajlandóak lehet- 
nek némely erőpolitikai dogmák felülvizsgálatára, s akik reális távlatként számolnak az 
SZKP XXVII. kongresszusán elfogadott program, a széles körű társadalmi-gazdasági 
fejlődés megvalósulásával. Ezzel összefüggésben úgy ítélik meg, hogy a belső feladatok 
. megoldásához szükséges nyugodt, stabil nemzetközi körülmények iránti szovjet igény és az 
ezek megteremtését szolgáló külpolitika megfelel az alapvető amerikai nemzeti érdekeknek 
is, új, kedvező lehetőségeket nyit a szovjet-amerikai viszonyban és annak központi kérdésé- 
ben, a leszerelés előmozdításában. Megfelelő politikai akarat esetén az európai közép- és 
rövid hatótávolságú rakéták felszámolásáról létrejövő megállapodás kezdeti lépésnek 
lenne tekinthető egy ilyen úton. 

Az Egyesült Államok belpolitikai folyamatainak világpolitikai súlya is kivételes: épp 
ezért függ oly sok attól, hogy ennek a realistább irányzatnak a hívei milyen következetes- 
séggel képviselik álláspontjukat, s mennyire képesek ellenállni a konfrontációt állandósí- 
tani kívánó szélsőséges konzervatív tényezők nyomásának. 


Rajcsányi Péter 


Prutkay Peter grafikája 

A MAGYAR NEMZETISÉGI POLITIKA TÖRTÉNETÉHEZ 


Nemzeti-nemzetiségi kérdés Magyarországon 
a dualizmus korában 


Az 1848-1849. évi forradalom és szabadságharc leverése után a bécsi uralkodó körök 
a Habsburg-birodalom centralisztikus újjászervezésével kísérleteztek. Ennek keretében 
1851 decemberében hivatalosan meghirdették a császári egyeduralmat, az abszolutiz- 
must. Megtartottak azonban az 1848-1849-es, az egész birodalmat új utakra vezérlő 
örökségből két, alapvetően fontos vívmányt: a törvény előtti egyenlőség elvét és a 
jobbágyi függéstől való mentességre vonatkozó korábbi intézkedéseket. 

Ami a nemzetiségi kérdést illeti, Ferenc József és miniszterei 1848-—-1849-ből azt a 
következtetést vonták le, hogy a nemzetiségi-társadalmi ellentétek — amelyek 1848-1849- 
ben gyakran véres összetűzésekre, egymással szöges ellentétben lévő igények megfogal- 
mazásához vezettek — csak szigorú központosítással mérsékelhetők. A területi autonó- 
miát célzó törekvésektől mereven elzárkóztak, s Magyarország területi integritását is 
megszüntették. Horvátországon kívül Erdély is külön , koronaországot" alkotott. A déli 
határvonal mentén az akkor még török fennhatóság alatti, balkáni területekkel szembeni 
Határőrvidék közvetlen katonai igazgatás alatt állott, sőt az ettől északra fekvő megyék- 
ben - a korábbi szerb törekvéseket részben honorálva - létrehozták a Szerb Vajdaságot, 
illetve a Temesi Bánságot. 

A bécsi központosítással Magyarország népességének, beleértve a birtokos osztályo- 
kat is, döntő többsége szembenállott, és — nem alaptalanul — nemzeti elnyomást látott 
benne. Abban, hogy nagyobb arányú és rendszeresen kiújuló tömegmozgalmakra nem 
került sor, nyilván nagy része volt a törvény előtti egyenlőség deklarálásáriak és - főleg 
-— a jobbágyfelszabadítás érvényben tartásának, még akkor is, ha ez utóbbi végrehajtása 
sok esetben nagyon is részrehajlóan, a birtokosok érdekeit kímélve történt. Az országot 
megszállva tartó császári fegyveres erő és az ugyancsak , fekete-sárga" közigazgatási 
apparátus tevékenysége széles körű ellenállást váltott ki, és gyakran történtek független- 
ségi megnyilatkozások, amelyek figyelmeztették a császárt és környezetét, hogy Magyar- 
országon továbbra sincs , minden rendben". 

A történelmi Magyarország nemzetiségei csalódtak a dinasztiában, amely nem elégí- 
tette és — egymással ütköző, a birodalmat megosztó jellegük következtében - nem is 
elégíthette ki igényeiket. A nemzetiségek valamilyen föderatív megoldást vártak, és 
idegenkedtek az , egységes birodalom" kiépítését szolgáló intézkedésektől, a bécsi centra- 
lizmustól. 

A Magyarországon széles körben terjedő elégedetlenség az ötvenes és hatvanas évek 
fordulóján meggyőzte a dinasztiát arról, hogy módosítani kell az abszolutizmus rendsze- 
rét, hogy elkerülhetetlen bizonyos alkotmányosság bevezetése. 

1861 tavaszán országgyűlési választások voltak. Az országgyűlés 1861 áprilisában 
Budán ülésezett. A kisebbséget Deák Ferenc, illetve a Felirati Párt, a többséget Teleki 
László Határozati Pártja alkotta. Az előbbi kiegyezésre hajlamosabb, az utóbbi a függet- 
lenség kérdésében radikálisabb volt; az 1848-as törvények lehetőleg csorbítatlan megőr- 

zését követelte, és az Ausztriával való kapcsolatokat lényegében csak a közös uralkodó 
személyére (perszonálunió) kívánta korlátozni. A nemzetiségek zöme a Határozati Pár- 
tot támogatta. Az országgyűlés nemzetiségi bizottsága elvi nyilatkozatot fogadott el, 
amely kimondotta: , Magyarországnak minden ajkú polgárai politikai tekintetben csakis 
egy nemzetet, a magyar állam históriai fogalmának megfelelő egységes és osztatlan 
magyar nemzetet képezik. ... az országban lakó minden népek ... a magyar, szlovák, 
román, német, szerb, orosz stb. egyenjogú nemzetiségeknek tekintendők, melyek külön 
nemzetiségi igényeiket az ország politikai egységének korlátain belül az egyéni és egyesü- 
lési szabadság alapján, minden további megszorítás nélkül érvényesíthetik." 

A nemzetiségi bizottság Eötvös József által kidolgozott javaslata elvben magában 
foglalta a , nemzetiségi igények" elismerését, és ez — figyelembe véve a törvény előtti 
egyenlőség már korábban történt törvénybe iktatását — jelentős liberális vívmány volt. 
Mivel azonban , politikai tekintetben csakis egy nemzetet", azaz a magyar nemzetet 
ismerte el, csorbította a magyarországi nemzetiségek jogait és , politikai tekintetben" 
nem tartotta őket a magyarsággal egyenlő jogú nemzeteknek. Ily módon az 1861-es 
országgyűlés maga ellen hangolta a magyarországi nemzetiségeket. Miután csalódtak a 
császárban, a magyar politikai vezető rétegben is csalódniuk kellett. Ez az állapot az 
egész 1861 és 1865 közötti időszakot, a , megújított önkényuralom" éveit jellemezte. 
A centralisztikus törekvések ekkor ismét megerősödtek - egyaránt sújtva a magyarokat 
is, és a nemzetiségeket is. 

Kossuth- Turinból - elítélte az 1861-es országgyűlés határozatait. Meggondolandónak 
tartotta Horvátország elszakadásának kérdését, Erdélyt tekintve pedig népszavazással 
kívánta eldönteni, hogy megvalósuljon-e a Magyarországgal való unió, vagy pedig az 
autonómia érvényesítésével Erdély , társországként" kerüljön Magyarországgal kapcso- 
latba. Egyébként Kossuth elutasította mind a Felirati Párt, mind a Határozati Párt 
politikáját, és a dinasztiával való kiegyezés megkísérlése helyett a , Dunai Szövetség" 
1862 tavaszán publikált tervének megvalósítását szorgalmazta. E terv szerint a Habs- 
burg-hatalom összeomlása után a szövetségben Magyarország, továbbá Románia, Hor- 
vátország és Szerbia kapott volna helyet; mai szóhasználattal polgári demokratikus 
politikai rendszert megvalósítva, a nemzeti egyenjogúság alapján. A tervezet — az esetle- 
ges népszavazás eredményétől függően - az önálló Erdély részvételével is számolt. 

Kompromisszumos jellege miatt e koncepció minden oldalról ellenállást váltott ki. 
Egyébként is kétséges volt realizálása, mivel a Habsburg-uralom összeomlása az olaszor- 
szági csatavesztések és a Németországból való fokozatos kiszorulás után sem volt 
várható. A magyar politikai vezető réteg a tervvel szemben kiváltképp ellenségesen 
viselkedett, s az érintett többi ország kormányzata is mereven elzárkózott tőle. A realitá- 
sok az Ausztriával való kiegyezést sürgették. Az 1865. évi országgyűlésen ez a felismerés 
megerősödött, a bécsi udvar azonban még nem hajlott számottevő engedményekre. 
Ezekre csak az 1866-os osztrák-porosz-olasz háborúban elszenvedett vereség hatására 
szánta rá magát. 1867. június 8-án - képviselőházi jóváhagyás után — Ferenc Józsefet 
magyar királlyá koronázták, ugyanez év novemberében pedig a bécsi parlament is 
elfogadta a Magyarországgal való megbékélés politikáját. Az egész birodalom életében 
új korszak kezdődött, a kettős monarchia, a dualizmus időszaka. 

A nemzetiségi kérdés a Lajtán innen is, túl is -— tehát az akkori Ausztriában és 
Magyarországon egyaránt -— nagy fontosságú volt. Az idő tájt az ausztriai tartományok- 
ban a németség aránya nem érte el a 40, Magyarországon pedig a magyarságé az 
össznépesség 50 százalékát. (, Ausztria" magában foglalta az egykori Cseh Királyságot; 
a cseh népesség meghaladta az ausztriai össznépesség 30 százalékát. Ezt követték a 
galíciai lengyelek 17 százalékkal.) Magyarországon a legnagyobb nemzetiséget a romá- 
nok alkották (zömmel Erdélyben), a népesség közel 15 százalékát képviselve; a magyar- 
sággal sok szempontból sajátos kapcsolatban lévő - jobbára szétszórtan elhelyezkedő -— 
németek a lakosság 11 százalékát, a szlovákok 10, a horvátok 9, a szerbek 5 és fél 

százalékát tették ki. (Ezek a számok Magyarország és a társország, Horvátország 
együttes adatai.) 1900-ban Horvátország nélkül a lakosságnak több mint 51 százaléka 
volt magyar. A következő évtizedekben a magyarság száma - néhány százalékkal még 
növekedve - Magyarország és Horvátország együttes -területén is meghaladta az immár 
21 milliós népesség felét. Mindez nem változtat azon a tényen, hogy a történelmi 
Magyarország a századfordulón soknemzetiségű ország volt. 

Ami a Bécshez kapcsolódó tartományokat illeti, a tucatnyi nemzetiségről az 1867-es 
törvények - az 1848-as kremsieri alkotmánytervezetre visszavezethető - intézkedései 
szólnak, a kor viszonyait figyelembe véve, progresszív jelleggel. , Az állam összes néptör- 
zsei egyenlő jogúak, és minden néptörzsnek megvan a maga elidegeníthetetlen joga 
nemzetisége és nyelve megtartására és ápolására" — hangsúlyozza a törvény. , Az ország- 
ban használt összes nyelvek egyenjogúságát az iskola, a hivatalok és a közélet terén az 
állam elismeri. Azokban a tartományokban, amelyekben több néptörzs lakik, a nyilvá- 
nos oktatási intézményeket úgy kell berendezni, hogy minden néptörzs a képzést a maga 
nyelvén kapja meg anélkül, hogy egy második országos nyelv megtanulására kényszerit- 
tetnék." : 

Az 1867-es ausztriai törvények sem ismerték el azonban a nemzetiségeket önrendelke- 

zésre jogosult politikai nemzeteknek, és nem írták elő nemzetiségi-területi autonómiák 
létesítését sem. A törvényeket egyébként is sok esetben fogyatékosan hajtották végre, és 
azok a , Lajtán innen" nem változtattak az osztrák-németek politikai hegemón szerepén. 
A német elem a Reichsratti (parlamenti) választások során is előnyösebb helyzetben volt 
a többieknél. Így maradt ez az 1907-es nagy választójogi reform után is, amikor a lakosság 
36 százalékát alkotó németeké volt a parlamenti mandátumok több mint 57 százaléka. 
900... 
A tőkés gazdasági fejlődést meggyorsító, politikai konszolidációt és bizonyos alkotmá- 
nyosságot teremtő 1867-es kiegyezés biztosította Magyarország területi egységét és 
elvileg politikai szuverenitását is. A tapasztalatok alapján a bécsi politikai vezetés úgy 
vélte, hogy , a nagy és egységes Ausztria" megvalósíthatatlan, ennek tudatában maga is 
ösztönözte a kiegyezési tárgyalásokat, és - bár nem nagy lelkesedéssel — elfogadta azok 
eredményét. Deák és munkatársai meg voltak elégedve; a további fejlődés kiindulópont- 
jának tekintették a történteket. Az Ausztriával való kapcsolatok megszüntetésére maguk 
sem törekedtek, abból kiindulva, hogy a független, egyedülálló Magyarország hamaro- 
san erős hódítók martalékává válhat. Az Ausztriával való kapcsolatok fenntartása 
érdekében tehát hozzájárultak a nemzeti szuverenitás bizonyos korlátozásához, a , közös 
ügyek" (külpolitika, a közös hadügy és részben a pénzügy) elfogadásához. Továbbra is 
érvényben maradt a közös vámterület; Magyarországot az ausztriai tartományoktól nem 
választották el vámhatárok. Ez lehetővé tette a kötetlen áru- és személyforgalmat, a 
mezőgazdasági termékek szabad kivitelét; a fejlődő magyar ipar azonban nem részesül- 
hetett vámvédelemben. A magyarországi ipar fejlődésében ezért számos egyenetlenség 
mutatkozott. 

A dualizmus a magyar igényeket nem elégítette ki teljesen. A , közös ügyek" szövevé- 
nyes kapcsolatrendszert teremtettek. A meglehetősen nagy hatáskörű közös uralkodó 
elsősorban Bécset tekintette székvárosának, a közös hadsereg német vezénylésű volt, a 
diplomáciai kar zömmel császári, s az országnak - a gazdasági közösség miatt — a külön 
nemzeti bankot is nélkülöznie kellett. Gazdaságilag a két birodalomrész közül kétségkí- 
vül az ausztriai volt a fejlettebb, és ez az élet sok területén megnyilvánult — a magyarság 
rovására. Igaz, az Osztrák-Magyar Monarchia , közös ügyeiben" is érvényesült a ma- 
gyar fél befolyása, ennek mértékét azonban a közvélemény jelentős része nem tartotta 
kielégítőnek. A kiegyezést sokan - Deák Ferenc szándékainak megfelelően -— csak kezdet- 
nek tekintették, és állandóan hangoztatták 1867 , továbbfejlesztésének" igényét. Hangot 

kapott e vélemény magának Deáknak a pártjában is, illetve — 1875-től - a Szabadelvű 
Pártban, de leginkább a nagy és heterogén ellenzéki erőben, a Függetlenségi Pártban, 
amelynek balszárnya különösen élesen bírálta a kiegyezést. Mindazonáltal 1867 megfe- 
lelt a magyar birtokos osztályok, elsősorban a nagybirtokosok és a kialakuló nagybur- 
zsoázia érdekeinek, amelyek a gazdasági, társadalmi és politikai élet minden területén 
erőteljesen érvényesültek. A gazdasági fejlődés és a liberalizálódó politikai viszonyok az 
1867-es politikai iránynak bizonyos társadalmi bázist teremtettek, bár a széles népréte- 
gek (főleg a magyarság) jelentős része , 48-as" maradt. 


Míg a , magyar kérdés" - legalábbis átmenetileg — megoldott volt, addig a nemzetisé- 
gek ügye továbbra is gondot okozott. A dinasztia is szorgalmazta e probléma rendezését. 
Reálisabbnak látta a kiegyezést a magyarsággal, mint a nagyon is széttagolt nemzetisé- 
gekkel, de törekedett arra, hogy valamelyest javuljon a nemzetiségiek helyzete is. Szüksé- 
gessé vált tehát egy új nemzetiségi törvény életbe lépése. 

Míg az 1867-es ausztriai , alaptörvény" előzményei 1848-ra nyúltak vissza, addig az 
1868-as magyarországi nemzetiségi törvény őse az 1849-es hasonló jellegű jogalkotás, 
illetőleg az 1861-es országgyűlés nemzetiségi bizottságának törvényjavaslata volt. Az 
1868-as, Eötvös-féle magyar nemzetiségi törvény — mint említettük — fenntartotta az 
egységes , magyar politikai nemzet" elvét, nem ismerte el a kollektív nemzetiségi jogokat, 
az állampolgárok egyenjogúságát mondotta ki, , bármely nemzetiséghez tartozzanak is". 
A magyar nyelvet , az állam hivatalos nyelve"-ként határozta meg. Mindezt a nemzetisé- 
gek sérelmesnek tartották. Ám a törvény az anyanyelv(ek) használatához példásan széles 
körű lehetőségeket nyújtott. Lehetővé tette a nemzetiségek számára, hogy kiterjedt 
iskolahálózatot létesítsenek, kulturális intézményeket alakítsanak és kimondotta: a nem- 
zetiség nem akadálya bármely hivatal vagy méltóság betöltésének. , Sőt inkább az 
államkormány gondoskodni fog, hogy az országos bírói és közigazgatási hivatalokra, s 
különösen a főispánságokra, a különböző nemzetiségekből a szükséges nyelveken tökéle- 
tesen jártas s másként is alkalmas személyek a lehetőségig alkalmaztassanak." 


A nemzetiségi törvényt követte a , társországgal", Horvátországgal kötött, a feleket 
egyelőre — ha nem is maradéktalanul - kielégítő megegyezés, amely leszögezte: Magyar- 
ország és Horvátország , egy és ugyanazon állami közösséget" alkot. Az államközösség- 
ben Horvátország , külön territóriummal bíró nemzet, s belügyeire nézve saját törvény- 
hozással és kormányzattal bír". 

Az 1867-es, 1868-as törvények nem egy vonatkozásban erős ellenállást váltottak ki. 
Már az előkészületek során, 1867 elején az országgyűlés román és szerb képviselői 
törvényjavaslatot terjesztettek elő, mely szerint , a magyarok, románok, szerbek, szlová- 
kok, oroszok [azaz kárpátukránok -— E. T.] és németek egyenjogú országos nemzetnek 
ismertetnek el, amelyek számára a nemzetiség és nyelv politikai egyenjogúsága az állam 
területi épségének és politikai egységének korlátai közt alaptörvényileg biztosíttatik". 
A megyehatároknak nemzetiségi szempontból történő kiigazítását kívánták, azzal, hogy 
valósítsák meg egyúttal a politikai önkormányzatot is. A megyékben a többség nyelve 
legyen a hivatalos nyelv, a legnagyobb kisebbségé pedig a második hivatalos nyelv. 
Elismerték, hogy a törvényhozás és a központi hatóságok hivatalos nyelve a magyar kell 
hogy legyen. Ezen kívül szorgalmazták azt is, hogy a nemzetiségi tanulók az elemi 
iskolától az egyetemekig saját nyelvükön folytathassák tanulmányaikat, és időnként a 
nemzetiségiek közös problémák megvitatására országos kongresszusokat hívhassanak 
egybe. A lényeg az, hogy nem érték be az 1868-as törvénybe foglalt jogokkal, hanem a 
nemzetiségeknek mint kollektív jogi személyeknek az elismerését kívánták. 

A , hat országos nemzetnek" ezek az indokolt követelései a dualizmus korában több- 
ször is felvetődtek. A magyar politikai vezető körök (kormánypártiak és ellenzékiek) 
azonban - mint az 1868-as nemzetiségi törvény is bizonyítja — élesen ellenezték a kollektív 
nemzeti jogok elismerését és a továbbiakban is kitartottak az , egységes magyar politikai 

nemzet", azaz a magyar szupremácia kétségkívül nacionalista meggondolásokból fakadó 
elve mellett. 

A feszültségek egy részét minden bizonnyal le lehetett volna vezetni, ha a nemzetiségi 
törvényt a gyakorlatban következetesen alkalmazzák. Ez azonban nem történt meg. 
A középszintű hivatalok, a törvényhatóságok több helyütt szabotálták a törvény cikke- 
lyeinek érvényesítését, fellebbezésre pedig alig volt lehetőség. Így a liberális jogalkotás 
pozitív vonatkozásai csak korlátozottan érvényesülhettek. Ezen túlmenően: nemzetiségi 
egyesületek pl. megalakulhattak ugyan, nem fejthettek ki azonban politikai tevékenysé- 
get. A nemzetiségek hangja a parlamentben sem érvényesülhetett kellőképpen. A lakos- 
ság csak 5—6 százalékának volt választói joga, a választások nem voltak titkosak, és 
erősen manipulálhatták őket. Nemzetiségi képviselők csak kis számban kerültek be a 
parlamentbe; a lakosság lélekszámára való tekintettel sokkalta több hely illette volna 
meg őket. i 
" A Szabadelvű Párt élén Tisza Kálmán miniszterelnök (1875-—1890) és utódai a , magyar 
nemzetállam" elvét nemcsak vallották, hanem a lehető legmerevebben értelmezték. 
Minden nemzetiségi törekvéstől veszélyeztetve érezték magukat, s a nemzetiségeket külön- 
böző retorziókkal fenyegették. A kormány nemcsak a politikai jellegű nemzetiségi egyesü- 
letek tevékenységét nyomta el. 1875 végén a magyarországi szlovákok Turócszentmárton- 
ban működő közművelődési egyletét is feloszlatták. A szlovák nemzetiséggel szembeni, 
nagy vihart kavart fellépés az ún. pánszlávizmus elleni küzdelem jegyében történt, jóllehet 
a magyarországi szlovákoknak vajmi kevés közük volt a cári Oroszország által táplált 
eszméhez, amely az összes szlávoknak a cári uralom alatti egyesítését célozta. Fellépett 
a kormány azok ellen a köztisztviselők ellen is, akik részt vettek a nemzetiségi mozgal- 
makban vagy akárcsak rokonszenveztek azokkal. A tisztviselői kar összetétele egyébként 
egyáltalán nem állt arányban az ország nemzetiségi megoszlásával. A századfordulón az 
állami tisztviselők 87, a megyeiek 90, a városiak 80, a bírák és ügyészek 90 százaléka 
magyar volt, az oktatásügyben ez az arány 63, az egészségügyben 60 százalék. 

A nemzetiségi poliikusok a sérelmes helyzet ellen hevesen, bár eredménytelenül tilta- 
koztak. Úgy vélték, választójogi reformra vagy éppenséggel általános választójogra van 
szükség ahhoz, hogy hatékonyabban képviselhessék a nemzetiségi tömegek érdekeit. 
Ebbeli törekvésük közelítette őket a Függetlenségi Párt balszárnyához, amely már 1867 
óta hirdette az általános választójog követelését. 

Kihatott a nemzetiségekre a tőkés ipari fejlődés egyenetlensége is. Aránytalanság 
mutatkozott a városi lakosság körében is. Ez sok helyütt — még a kifejezetten nemzetiségi 
területeken is — az oda települt közigazgatás, oktatási-egészségügyi intézmények, ipar és 
kereskedelem révén zömmel magyar és német volt. A nemzetiségek birtokos osztálya 
anyagi, kulturális és politikai érdekei folytán nagyrészt a domináló magyar földbirtokos- 
ságba, illetve dzsentrirétegbe asszimilálódott. A földbirtok nagy része magyar birtokosok 
kezében volt. Ily módon gyakori volt a magyar város, nemzetiségi vidék, illetve magyar 
földbirtokos, magyar hatóság és nemzetiség paraszt képlete. (A későbbiekben, a Tria- 
nonban Romániának ítélt területen a 100 holdon felüli földbirtokoknak 60, az 1000 
holdon felülieknek 86 százaléka volt magyar birtokosok kezén.) 

A .nemzetiségek helyzete azonban a korábbihoz képest ekkor számos tekintetben 
javult. Nem háborgatták őket birtokukban, életfeltételeik, művelődési körülményeik 
javultak. A korábban itt is ismert és az Osztrák-Magyar Monarchia határain kívül még 
a századfordulón is előforduló véres és tömeges atrocitások a politikai konszolidáció 
folyamatában megszűntek. A nemzetiségi etnikumok erőszakos megbontásának gondo- 
lata nem merült fel, mészárlásokra, pogromokra, merényletsorozatokra stb. nem került 
SOT. 

Az Osztrák-Magyar Monarchia nem volt önkényuralmi állam, de nem volt polgári 
demokrácia sem. (Elég, ha a végrehajtó hatalom kiterjedt jogkörére, a szűk választójogra 
stb. gondolunk.) Az államhatalom azonban nem fogta át a gazdasági, politikai és 

társadalmi élet minden szféráját, és ez további lehetőségeket adott a nemzetiségieknek 
is. Sok gazdasági, kulturális nemzetiségi egylet működött, több könyvtárat s — egyházi 
segédlettel — hitbuzgalmi egyesületet alapítottak. (A szerb és a román ortodox egyház 
önkormányzatát egyébként a nemzetiségi törvény biztosította.) Kiterjedt volt a sajtóhá- 
lózat is, habár méretei nem álltak arányban a nemzetiségek számbeli súlyával. (1890-ben 
kb. 500 magyar nyelvű újság és folyóirat mellett 102 német, 15 román, 14 szerb-horvát, 
13 szlovák és 2 kárpátukrán lap jelent meg Magyarországon — közülük nem egy napilap 

is.) I 

A nemzetiségek kulturális helyzete mindazonáltal — a már említett, egyenlőtlen tőkés 
fejlődés hatására is — rosszabb volt, mint a magyaroké és a németeké, de javuló tenden- 
ciát mutatott. (1890-ben a magyarok 54, a németek több mint 63, a románok 14, a 
kárpát-ukránok közel 10, a horvátok több mint 42 százaléka tudott írni és olvasni.) 
A magyarországi nemzetiségek is részesei voltak - ha nem is az őket megillető mér- 
tékben — annak a nagy kulturális előrehaladásnak, amely a dualizmus időszakában 
lezajlott. 

Ami a politikai és társadalmi életet illeti: a 19. század utolsó harmadában a monarchia 
sok szempontból liberálisabb volt, mint a századelő időszakában, amikor a nemzeti- 
nemzetiségi ellentétek kiéleződtek. Ez a helyzet Tisza Kálmán miniszterelnöksége alatt 
ugyan már megváltozott, de a tolerancia elemei továbbra is fellelhetőek voltak a politiká- 
ban. Ehhez az is hozzájárult, hogy a nemzetiségi jogokért küzdő nemzetiségi értelmiség 
viszonylag gyors növekedése és a nemzetiségi burzsoázia megerősödése a századfordulón 
jelentősen előrehaladt. (Az ország politikai és társadalmi életében fontos szerepet betöltő 
egyházak is általában nemzetiségi türelemre intettek, s nemegyszer szembekerültek a 
magyar közvéleményre erőteljesen ható nacionalizmussal.) 

A magyar közéletnek voltak olyan kimagasló alakjai, akik felkarolták a nemzetiségek 
ügyét. A Függetlenségi Párthoz tartozó Mocsáry Lajos pl. — az ország soknemzetiségű 
jellegét hangsúlyozva — nem tartotta kielégítőnek az 1868-as nemzetiségi törvényt, meg- 
sértése ellen pedig határozottan fellépett. Szót emelt az erőszakos asszimilálódást célzó 
törekvésekkel szemben, olyan erőteljesen, hogy saját pártjából is kiszorult. (1888-ban a 
karánsebesi választókerület román választói küldték az országgyűlésbe.) 

Több szempontból Mocsáryékhoz hasonló nézeteket vallott a kiegyezés egyik megal- 
kotója, az 1867 utáni évek magyar politikájának vezéralakja, Deák Ferenc is. , Ha mi 
a nemzetiségieket megnyerni akarjuk, ennek nem az az útja, hogy őket mindenáron 
magyarosítsuk, hanem az, hogy velük a magyar viszonyokat megkedveltessük" — mondta 
1872-ben a képviselőházban. Tisza Kálmán kevésbé volt liberális Deáknál, de a magyar 
közéletben mind hevesebbé váló nacionalizmus még őt is —- aki számos nacionalista 
intézkedést kezdeményezett — aggodalommal töltötte el. A képviselőházban 1883-ban 
kijelentette: , Nem voltam és nem leszek az erőszakos magyarosításnak híve soha, mert 
meggyőződésem, hogy a nemzetiséget vagy nyelvet erőszakkal terjeszteni nem lehet." 

A magyarországi nemzetiségek 1867 után kialakuló (parlamenti) pártjainak vezetői 
megyei-területi autonómiát kívántak, de nem követelték az elszakadást Magyarország- 
tól. Sőt voltak közülük többen (például a szerb Svetozar Miletié, a szlovák Ján Palárik 
stb.), akik a magyarokkal való együttműködést szorgalmazták. A románok helyzete és 
politikája sok szempontból más volt. Már az 1868 májusában megtartott balázsfalvi 
gyűlésen szorgalmazták Erdély autonómiáját. Nem látván lehetőséget követelésük meg- 
valósítására, 1869-ben passzivitásba vonultak, és nem vettek részt az országgyűlési 
választásokon. (Más nemzetiségi erők csak később követték őket.) A kelet-magyarorszá- 
gi, tehát nem a tulajdonképpeni Erdélyhez tartozó románok Saguna érsek vezetésével 
viszont elfogadták a kiegyezést, elvben nem utasították el az Erdéllyel való uniót, és 
aktívan részt vettek a politikai életben. A 19. század utolsó harmadában kiépülő és 
megerősödő román királyság csakhamar kapcsolatba lépett a magyarországi román 
vezetőkkel. 1883-ban Románia csatlakozott Németország, Olaszország és az Osztrák— 

Magyar Monarchia hármas szövetségéhez, és ez mérséklőleg hatott a magyarországi 
románokkal kapcsolatos politikájára. 

A nyolcvanas években mindhárom (szerb, román, szlovák) nemzetiségi mozgalom, 
illetve a különböző parlamenti nemzeti pártok passzivitása nemcsak parlamenti munká- 
juk megszűnésében jutott kifejezésre, hanem az erőgyűjtés megnyilvánulása is volt. 
A Román Nemzeti Párt 1892-ben közvetlenül az uralkodóhoz nyújtott be memorandu- 
mot, és ebben kifejezte, hogy nem ismeri el a kiegyezést, és számot adott a magyar állam 
román polgárainak nemzeti sérelmeiről. Ezt követően a memorandum szerzőjét, Aurel 
Popovicit perbe fogták, négyévi államfogházra ítélték, s a Román Nemzeti Pártot betil- 
tották. A magyar politika mind türelmetlenebbé vált, főként a Bánffy-kormány idősza- 
kában (1895-1899). Bánffy Dezső A magyar nemzetiségi politika című, 1902-ben megje- 
lent könyvében nyíltan kimondta: a szerinte túlságosan messzemenő jogokat biztosító 
1868-as törvény alkalmazásában az egységes magyar nemzet érdekében , mérsékletet kell 
tanúsítanunk" s hogy voltaképpen csak kétféle embert szabad ismernünk az országban, 
, magyart és magyarrá teendőt". Es ha később be is következett bizonyos enyhülés a 
kormányzatok nemzetiségi politikájában, a nemzetiségek helyzete 1867-hez viszonyítva 
romlott. Ez időben egybeesett a dualizmus válságának mindinkább megmutatkozó 
jeleivel, azzal, hogy mind Ausztriában, mind pedig Magyarországon a politikai vezető 
körök jelentős része 1867 felülvizsgálatát követelte. 

Magyarországon a politikai közvélemény jelentős része - a három évtized leforgása 
alatti eredményeket látva - abban az illúzióban ringatta magát, hogy lehetséges egy, 
Ausztriától az eddigieknél , függetlenebb" (perszonálunió) vagy legalábbis gazdaságilag 
önállóbb (azaz külön vámhatárokkal rendelkező) Magyarország létrehozása, amelynek 
nemzetiségei majd gyorsan előrehaladnak a , megmagyarosodás" útján. Ez volt a , har- 
mincmillió magyar" nacionalista ábrándja, amely voltaképpen az 1868-as nemzetiségi 
törvény hatálytalanítását is magában foglalta, minthogy az. úgymond, , túl sok enged- 
ményt tett a nemzetiségeknek". Ez az illúzió — amelyhez elsősorban a magyar földbirto- 
kosok és a mindinkább megerősödő tökések jelentős rétegeinek, a hivatalnoki karnak 
és általában a , középrétegeknek" anyagi-politikai érdekei fűződtek - az 1896-os, a 
honfoglalás ezredik évfordulójával kapcsolatos országos ünnepségek során látványosan . 
megmutatkozott. 


960Ee.e 


A munkásosztállyal kapcsolatban fel kell hívnunk a figyelmet arra, hogy a soknemzetisé- 
gű ország ipari proletariátusa maga is soknemzetiségű volt. A szervezkedés szempontjá- 
ból döntő szakmunkásság többsége - részben az 1867 utáni bevándorlások miatt - a 
hatvanas évek végén még német, a századvégen már magyar. Jelentős volt az ipari 
munkásság soraiban a szlovák elem (16 százalék). 1910-ben részben a természetes asszi- 
miláció, részben a magyar parasztság soraiból való utánpótlás következtében az ipari 
munkásság 63 százaléka magyar, 15 és fél százaléka- német, 10 százalék szlovák és 
5 százalék román. (A bányászoknál már más adatokat találunk: 45, 15, 14 és 20 száza- 
lék.) Az arányok szakmák szerint változnak: így a nyomdaiparban 85 százalék, a vas- 
és gépiparban a munkások 77 százaléka magyar. 

Az ország legnagyobb iparvidéke a főváros és környéke, az ipari termelés mintegy 
30 százalékával. Ezt követi a nyugat-szlovákiai, majd a Temesvár-Resica környéki ipari 
zóna. Fejlődőben volt - jórészt teljesen a magyar lakosságú területeken — Miskolc, Győr 
és Pécs ipari-bányászati körzete. (A kisipar — a nagyipari fejlődés mellett is — országszerte 
erősen tartotta állásait.) A munkásságon belüli kisebb nemzeti (magyar-német) súrlódá- 
sokról tudunk (19. század utolsó harmada), de komolyabb ellentétekről nem. 

Ismeretes, hogy a korabeli egyetlen magyarországi munkáspárt, a jelentékeny részben 
szakmunkásokat tömöritő, a szakszervezetekkel összeforrott Magyarországi Szociálde- 

mokrata Párt (MSZDP) megalakulásának folyamata az Általános Munkásegylet létre- 
jöttével tulajdonképpen már 1868-ban elkezdődött. E párt már ebben az időszakban 
körvonalazta és — a századvégen —- megfogalmazta a nemzeti-nemzetiségi kérdéssel 
kapcsolatos álláspontját, amely az első világháború kitörését megelőző évekig alig 
változott. Ez az álláspont röviden a következőkben foglalható össze: az 1867-1868-as 
törvények a nemzeti-nemzetiségi kérdést belátható távra viszonylag elfogadhatóan meg- 
oldották; őrködni kell ezek betartásán, szembe kell szállni mindenfajta nemzeti előítélet- 
tel, elnyomással, sovinizmussal; az , egységes magyar politikai nemzet" fogalmát a 
szociáldemokraták nem bolygatták, hallgatólagosan napirendre tértek felette. Az 
MSZDP 1890-es Elvi Nyilatkozata sem foglalkozik részletesen a nemzetiségi kérdéssel, 
de kimondja: , Magyarország szociáldemokrata munkáspártja nemzetközi párt, amely 
a nemzetek, a születés és a birtok előjogait nem ismeri el, kinyilatkoztatja, hogy a 
kizsákmányolás elleni harcnak nemzetközinek kell lennie, mint amilyen maga a kizsák- 
mányolás." 

Az 1903-as pártprogram a hazai viszonyokról szólva , az országban élő minden nemzet 
teljes egyenjogúsítását" követeli. Az MSZDP a szociális kérdés primátusát vallotta, a 
nemzetiségi problémát ennek rendelte alá, a kezdeti időszakban elméletileg is alig foglal- 
kozott vele; múlékony jelenségnek tekintette, hasonlóan a kor európai szociáldemokrá- 
ciájához. Ugy vélte, hogy a kapitalizmus letűntével a nemzeti-nemzetiségi problémák 
mintegy automatikusan megoldódnak. Az MSZDP az ország, illetve az Osztrák-Magyar 
Monarchia területi integritását nem kívánta felszámolni. A bécsi vezető körök hódító 
törekvéseit és ezek magyar támogatását (pl. az 1878-as boszniai okkupáció kapcsán) 
elítélte, de gazdasági és politikai érdeknek tekintette a nagy államközösség fenntartását 
a munkásság szempontjából i is. Álláspontja szerint a dunai monarchia felbomlása gazda- 
sági visszaeséssel és vagy tucatnyi nemzet egymással ütköző nacionalizmusának fellángo- 
lásával járna. (Frankel Leó egyébként 1877-ben felvetette, hogy a birodalmat , szabad 
népek szabad szövetségeként", demokratizált formában kellene megőrizni.) A nemzeti- 
ségek területi autonómiaköveteléseivel az MSZDP alig foglalkozott. A II. Internacionálé 
1896-os (londoni) kongresszusának határozatát a nemzetiségek önrendelkezési jogáról 
a párt természetesen ismerte és mérvadónak tartotta, de úgy vélte — ekkor még több-keve- 
sebb joggal -, hogy a magyarországi nemzetiségek maguk sem akarnak az országtól 
elszakadni. 

Az MSZDP nem vette át az ausztriai szociáldemokraták századvégi (ausztromarxista) 
brünni programját, amely kulturális autonómia, illetve szövetségi állam létrehozása által 
kívánta Ausztria nemzetiségi problémáit megoldani. A szociáldemokrata mozgalom 
föderalizálását, a szeparatizmust az MSZDP elvetette: nem volt vonzó számára az a 
gyakorlat, amely Ausztria szociáldemokrata pártját lényegében különböző nemzetiségi 
szociáldemokrata pártok laza együttesévé tette. A századelőn (1904, 1906) létrejöttek 
ugyan az MSZDP nemzetiségi bizottságai, ezek azonban lényegében a központi pártve- 
zetőség irányításával működtek. 

Az MSZDP nem rokonszenvezett a Magyarországon létező különböző (nemzetiségi) 
pártokkal; ugyanolyan nacionalistáknak tekintette őket, mint a hagyományos magyar 
politikai pártokat. A magyart szociáldemokrácia a maga , szövetségi politikáját" — 
1905—1906-os intermezzótól eltekintve — a Függetlenségi Párttal, illetve a függetlenségi 
balszárnnyal való bizonyos fokú együttműködés révén kívánta kialakítani. A nemzetiségi 
pártokat azért sem tekintette politikai partnereknek, mert attól is tartott, hogy a hozzá- 
juk való esetleges közeledés, sőt akár ennek megkísérlése is mintegy kompromittálná az 
MSZDP-t a magyar közéletben. 

Az MSZDP-től 1900-ban elváló, a Mezőfi Vilmos által vezetett, először munkásbázis- 
ra, majd később mindinkább közép- és kisbirtokos parasztokra támaszkodó , Újjászerve- 
zett Szociáldemokrata Párt" nyíltan deklarálta a , magyar állameszmét". S bár fellépett 
a sovinizmus ellen, politikájába bizonyos nacionalista elemek vegyültek. (Ez, sajátos 

módon, nem akadályozta a pártot abban, hogy a nemzetiségek körében széles körű 
szervezőmunkát fejtsen ki.) A Várkonyi István vezette Független Szocialista Párt, amely 
még 1897-ben szakadt el az MSZDP-től, a szegényparasztság helyzetének javítására 
koncentrált, s a nemzeti kérdésben internacionalista elveket vallott. A nemzetiségek 
körében kifejtett szociáldemokrata (valamint mezőfista és várkonyista) agitációt és 
szervezkedést nem egy esetben a hatóságok karhatalmi erőkkel kívánták megakadályoz- 
ni. Az áldozatok között - a magyarokon kívül - voltak román, szerb, szlovák és német 
mezőgazdasági munkások és szegényparasztok is. 

A 20. század elején - a gazdasági fejlődés velejárójaként — a nemzetiségi burzsoázia 
jelentékenyen erősödött, az értelmiség tábora is népessé vált, miközben a nemzetiségek 
állampolgári jogai kevésbé érvényesültek, mint a dualizmus első évtizedeiben. Ezt mutat- 
ta a nemzetiségi iskolák számának csökkenése, az anyanyelv használatának korlátozása 
stb. Parlamenti képviseletük továbbra is gyenge volt. Az 1906-os választásokon is, 
amikor a legjobb eredményt érték el, a 413 mandátumból csak 25-öt nyertek el a 
nemzetiségiek, részben a választókerületek határainak részrehajló megállapítása miatt. 
A kivándorlás kényszere is elsősorban a nemzetiségieket — mindenekelőtt a szlovákokat — 
sújtotta. 

A különböző nemzetiségi pártok a századelőn polgári demokratikus jelleggel (általá- 
nos titkos választójog, egyesülési és gyülekezési szabadság stb.) adtak hangot követelé- 
seiknek. A nemzetiségiek azonban még most sem hirdették meg az elszakadást: ekkor 
még a monarchián belül igyekeztek követeléseiket érvényesíteni. A vezető gárda soraiba 
számos új ember került (így a szlovákoknál Milan Hodza, a románoknál Vasile Goldis, 
Octavian Goga, megerősödött a Jasa Tomié vezette Szerb Radikális Párt, 1908-ban 
megalakult a Szerb Demokrata Párt). Horvátországban is nőtt a dualizmus ellenzéke. 
A század első éveiben létrejött a Haladó Párt, amely 1906-tól Horvát Népi Haladó Párt 
néven működött. Már évekkel előbb, 1894-ben létrejött az osztrák és a magyar szociálde- 
mokráciával rendszeres kapcsolatot tartó Horvátországi Szociáldemokrata Párt. 

1905 januárjában Magyarországon választásokat tartottak, amelyen a Szabadelvű 
Párt vereséget szenvedett és az ellenzéki koalíció (amelynek legjelentősebb ereje a megle- 
hetősen vegyes Függetlenségi Párt volt) többséget szerzett. A Szabadelvű Párt kudarca 
jelezte, hogy a közvélemény zöme elégedetlen a dualizmus rendszerével és azt a magyar 
politikai vezető réteg függetlenségi törekvéseivel összhangban kivánja átalakítani (önálló 
vámterület, a hadsereg reformja stb.). A továbbiakban nagyarányú tömegmozgalmak 
bontakoztak ki. Ebben jelentős része volt a polgári ellenzéknek, de a szociáldemokrata 
párt által vezetett — az orosz forradalom által is ösztönzött - munkásságnak is. Az 
uralkodó a választási eredményt senimibe véve Fejérváry Géza testőrtábornok elnökleté- 
vel hivatalnokkormányt (,.darabontkormány") nevezett ki, amelyet az ellenzék törvény- 
telennek minősített. A politikai válság megosztotta a közvéleményt. A többség az ellenzé- 
ki koalíciót támogatta, az MSZDP azonban, bízva annak viszonylag széles körű reform- 
programjában, mindenekelőtt az általános választójog igéretében, a kormányt támogat- 
ta. Végül, miután a kormány helyzete tarthatatlanná vált, 1906 tavaszán -— Wekerle 
Sándor vezetésével — a mérsékelt ellenzék, illetve a Függetlenségi Párt részvételével új 
kormány alakult. 

Nem feladatunk a kormányra került — Ady és fegyvertársai által is élesen bírált — 
koalíció általános politikájának elemzése. Nem foglalkozunk tevékenységének néhány 
pozitív elemével, mint ahogy az MSZDP és a szakszervezetek elleni éles támadásával 
sem. Az azonban biztos, hogy az 1906 és 1910 közötti, viszonylag rövid ideig tartó 
kormányzata elmérgesitette a nemzetiségiekhez fűzödő viszonyt. A kormány új naciona- 
lista intézkedéseket kezdeményezett. Az 1907. évi oktatásügyi törvények - bár számos 

modernizáló rendelkezést tartalmaztak — a magyarsághoz való asszimilációt is erőltették. 
A nemzetiségi iskolák számát majd felére csökkentették: közel 40 százalékról 20 száza- 
lékra, a nemzetjségi pedagógusok ellen gyakran indítottak fegyelmi vizsgálatokat, a 
magyar államnyelv tanításának ütemét erőltetetten felgyorsították és így tovább. 

A korábbiaknál gyakoribbakká váltak a csendőrség nemzetiségellenes akciói. 1907 
folyamán mind románok, mind pedig szlovákok lakta területeken dördültek el halálos 
áldozatokat is követelő, a hazai progresszióban és a külföldi közvéleményben méltán 
felháborodást keltő csendőrsortüzek. A koalíció hozzájárult a Szerbiával való gazdasági- 
politikai ellentétek kiélezéséhez, és egyetértett azzal, hogy a már 1878-ban megszállt 
Boszniát és Hercegovinát beolvasszák a kettős birodalomba. A magyarságra nézve is 
súlyos következményei voltak az állandóan hangoztatott, a kormány által is ösztönzött 
soviniszta frázisoknak, a köz- és társadalmi életet átható értelmetlen, duhaj magyarko- 
dásnak. Mindez ugyanis erősen módosította a magyarokról Európa-szerte kialakított, 
1867 után még viszonylag kedvező képet, és elősegítette a nemzetiségiek körében is a 
nacionalista érvelést, amely már nemcsak a magyar politikai vezetőréteget, hanem — mint 
erre Szabó Ervin is figyelmeztetett — az egész magyar népet vette, ugyancsak a soviniszta 
demagógia eszközeivel, célba. Felerősödtek továbbá azok a nemzetiségi törekvések is, 
amelyek már - ha többnyire nem is nyiltan - a Magyarországból való kiválás útjait 
keresték. 

A koalíció fokozatosan elvesztette a közvélemény támogatását, miközben az uralkodó 
bizalmát sem sikerült megnyernie. Ez a kormány válságához, illetve bukásához vezetett 
(1909-1910). Egyúttal a Függetlenségi Párton belül kialakult egy később el is különülő 
balszárny — Justh Gyula, majd Károlyi Mihály vezetésével -, amely a későbbiekben a 
korabeli magyar progresszió egyik alkotóelemévé, a szociáldemokraták és a polgári 
radikálisok szövetségesévé vált. 

1910-től kezdődően a Tisza István által vezetett — részben a korábbi, immár felbomlott 
Szabadelvű Párt tagjaira épülő — Nemzeti Munkapárt volt kormányon. Az 1910 júniusá- 
ban megtartott választásokon a Munkapárt 258, a Kossuth Ferenc-féle függetlenségiek 
55, a Justh-pártiak 44, a párton kívüli függetlenségiek 11, a mérsékelt ,,67-es" ellenzékiek 
21, a (katolikus) néppártiak 13, a demokrata pártiak 2, a gazdapártiak 3, a keresztény- 
szocialisták 1 és a nemzetiségiek — Horvátország a magyar parlamentben is jelenlévő 
képviseletén kívül — mindössze 8 (!) mandátumot kaptak. 

A Munkapárt kormányra kerülésével megsokasodtak az égető szociális és nemzetiségi 
problémák. Egyenes következménye volt ez annak, hogy az ország ezekben az években 
is előrehaladt a gazdasági-ipari fejlődés útján. Mind a társadalmi mozgalmakban 
(MSZDP), mind a nemzetiségi mozgalmakban, a nemzetiségi burzsoázia köreiben (a 
különböző nemzetiségi pártokban) felerősödtek azok a hangok, amelyek az ország 
polgári demokratikus átalakítását szorgalmazták. Egyúttal a dinasztia részéről is mutat- 
koztak erősen ellentmondásos politikai reformtörekvések. (Ezek kapcsán Ferenc Ferdi- 
nánd trónörökös és köre dualizmusellenes föderalisztikus elképzeléseket is fontolgatott.) 
Tisza és környezete azonban makacsul ragaszkodott az 1867-ben létrejött politikai 
rendszer változatlan fenntartásához. 

A koalíció bukása után enyhült a nemzetiségekre nehezedő nyomás, alapvető változás 
azonban nem következett be: az 1868-as nemzetiségi törvény a maga teljességében még 
mindig nem vált valóra. A nemzetiségiek ugyan befolyást szereztek a gazdasági életben 
(a bank- és a hitelrendszerben), de még mindig alárendelt helyzetben voltak. Kapcsola- 
taik viszont bővültek a határokon túli szlovákokkal, románokkal, szerbekkel. Szlovák 
körökben már megmutatkozott a neves filozófus és szociológus, T. G. Masaryk cseh 
polgári demokratizmusának hatása, a románok körében pedig tért nyert a jeles történész, 
Nicolae lorga vezetésével működő Liga Culturala befolyása. A szerb államférfi, Nikola 
Pasic anyagilag is támogatta a magyarországi szerb (polgári) radikálisokat. Délszláv 
vonatkozásban új vonás volt a jugoszláv egységtörekvések jelentkezése. 

A kormányzat a nemzetiségi politika terén csak tétova lépéseket tett. Elsősorban a 
románokkal kívánt megegyezni, ám konzervatív körök bizalmát kereste — eredménytele- 
nül. Ami a kárpátukránokat illeti, akormány — most első ízben — gazdasági intézkedések- 
kel igyekezett a magyarországi viszonyok között is kirívóan rossz helyzetben lévő nép . 
helyzetén javítani. Ugyanekkor erőteljesen fellépett az ortodox (görögkeleti) papság 
ellen, amely pedig nagy hatással volt a paraszti tömegekre. (Ez megmutatkozott a 
gőrögkatolikus vallásról a görögkeletire történő fokozott áttérésekben.) 

A Balkán-háborúk (1912-1913), majd az első világháború kitörése új helyzetet terem- 
tett. Sietve alkalmazták a Tisza-kormány által 1912-1913-ban elfogadott ama rendelete- 
ket, amelyek az ország militarizálását, a demokratikus szabadságjogok megnyirbálását 
célozták. Ennek megfelelően fokozódott a nemzetiségiek elnyomása is, főleg délszláv 
vonatkozásban. Az ország délszlávok és kárpátukránok lakta területének jelentős részét 
katonai övezetnek nyilvánították. Sűrűn fordult elő, hogy nemzetiségi állampolgárokat 
zaklattak, megvertek, terrorizáltak. 

Románia hadba lépését és hadseregének erdélyi betörését követően — 1916 augusztusá- 
ban - a kölcsönösen szított sovinizmus légkörében felújultak a korábban már megismé- 
telhetetlennek vélt tragikus, véres összecsapások. Még 1918 tavaszán és nyarán is folyta- 
tódtak a nemzetiségellenes intézkedések: kísérletek történtek az 1913-as — igen korláto- 
zott és nemzetiségellenes — választójogi reform alapján zajló majdani választások előké- 
szítésére; fokozódott a szlovákok zaklatása; Vavro $robárt, a szlovák nemzeti párt 
vezetőjét letartóztatták. Nacionalizmusból természetesen a monarchiából kifelé gravitáló 
nemzetiségieknél sem volt hiány: gyakorivá vált a magyarok szidalmazása, fenyegetése, 
annak sejtetése, hogy nemsokára fordul a kocka... 

A magyar társadalom progresszív erői előtt (szociáldemokraták, következetes polgári 
liberálisok, demokraták, radikálisok) világossá vált, hogy egy csődtömeggel állnak 
szemben. Az is világos volt, hogy a további események a háború kimenetelétől függenek. 

A századeleji nemzetiségekkel kapcsolatos kezdemények között kiemelkedő jelentősége 
volt a magyar értelmiségi körök progresszív csoportját képviselő, 1914-től az Országos 
Polgári Radikális Párt vezetőjeként működő Jászi Oszkárnak. Véleménye szerint a 
nemzetek kialakulásában fontos szerepe van a gazdasági tényezőnek, de nem kevésbé 
jelentősnek minősítette a nyelvi, történelmi és kulturális szempontokat. Egyik fő művé- 
ben (A nemzeti államok kialakulása és a nemzetiségi kérdés 1912) a nemzetiségi jogok 
szükségességéről ír, és ezzel túlmegy az -— általa egyébként sokra tartott — 1868. évi 
nemzetiségi törvényen. Jászi is a történelmi Magyarország területi integritásának elvi 
alapján állott; úgy vélte, hogy az ország demokratizálása vonzerőt gyakorolt a nemzetisé- 
gekre és ezek nem kívánnak majd elszakadni. Egyúttal döntő jelentőségűnek tartotta a 
nemzeti kérdés megoldását az ország demokratizálása szempontjából. Terveibe, akár- 
csak a kantonrendszer (, Kelet-Svájc") propagálásába, sok illuzórikus elem vegyült. Jászi 
a háború utolsó éveiben — Kossuth egykori elgondolásához hasonlóan — már egy Duna- 
völgyi konföderáció (államszövetség) révén vélte az Osztrák-Magyar Monarchia nemze- 
tiségi problémáit megoldani. Az idő azonban ezeket az elképzeléseket is túlhaladta. 
A magyarországi nemzetiségek - melyeknek pártjaival egyébként Jászi kapcsolatban 
volt —- az Osztrák-Magyar Monarchia felbomlásának időszakában már önálló nemzetál- 
lamok létrehozására, illetve az ezekhez való csatlakozásra törekedtek. 

S a magyarországi munkáspárt? Az MSZDP - amelynek soraiban a különböző 
nemzetiségű munkások vállvetve küzdöttek -— az első világháború kitörését megelőző 
években a nemzetiségi szekciók megerősítésén dolgozott, és megnövelte a szervezett 
nunkások számát a szlovák, a román és a szerb munkások körében. A nemzetiségi 

"  Idemokraták közül többen - így a román /on Flueras, a szlovák Emanuel Lehoczky 

és mások - azonban nem találták kielégítőnek ezeket az erőfeszítéseket. Az utóbbi 
vezetésével 1905-ben, Pozsonyban önálló szlovák szociáldemokrata párt is alakult. Ez 
1906-ban már egyesült az anyapárttal, és mint szlovák szekció működött tovább. 

Az MSZDP vezetősége (Garami, Kunfi stb.) a nemzetiségi szociáidemokratákkal kap- 
csolatos munka során tartott attól, hogy a szociáldemokrata nemzetiségi bizottságokat 
(szekciókat) a polgári nemzetiségi pártok befolyásolják. A magyar parlamenti ellenzék- 
kel (Justh-párt) való együttműködés közepette továbbra is idegenkedett a nemzetiségi 
pártoktól. (Ehhez hozzájárult azoknak erős, nacionalista, szociáldemokrata-ellenes agi- 
tációja IS.) . 

A Justh-párttal való szövetség időszakában (1911-1914) a szociáldemokraták Ma- 
gyarország függetlenségének jelszavát is elismerték, nemzetiségi tekintetben azonban 
továbbra is beérték az , egyenjogúság" követelésével, s elzárkóztak a területi autonómia 
igényétől. 

A világháború kitörése az MSZDP-t (akárcsak az egész II. Internacionálét) minden 
korábbinál nehezebb helyzetbe hozta. Hamarosan kitűnt, hogy az 1910-es (stuttgarti) és 
az 1912-es (bázeli) háborúellenes határozatok — megfelelő erő és elszántság hiányában - 
nem valósulnak meg. A széles körű háborúellenes agitációt folytató MSZDP hangot 
váltott. Vezetői azt hangsúlyozták, hogy - bár a hadba lépést ellenezték — a megkezdő- 
dött háború tényével számolni kell. Ezért ugyan a felelősség jelentős részben az Osztrák-— 
Magyar Monarchiát terheli, a háborúellenes kiállás azonban az MSZDP számára még- 
sem lehetséges, mert ez a párt és szakszervezetek betiltásához vezetne. Különben is: az 
országot idegen fegyveres invázió fenyegeti (elsősorban a cári Oroszország részéről), és 
ennek — éppen a munkásosztály, a dolgozó nép érdekében - ellen kell állni. Az idegen 
uralom ugyanis — hangoztatták — még súlyosabbá tenné az elnyomatást és a kizsákmá- 
nyolást. 

A pártvezetésnek ez a , honvédő" állásfoglalása csökkentette a szociáldemokrácia 
erkölcsi tőkéjét. A veszteséget némileg ellensúlyozta viszont, hogy az MSZDP láthatóan 
csak kényszeredetten vált , háborús" párttá és nem hirdetett - a hagyományos polgári 
pártokhoz hasonlóan -— soviniszta szólamokat. Amikor pedig 1916 táján mindinkább 
világossá vált, hogy - a halottak, sebesültek, hadifoglyok sokasága ellenére — a háborús 
vereség elkerülhetetlen, az MSZDP pacifista álláspontra helyezkedett, és a békét az 
1914-es határok alapján kívánta létrehozni. Tevékenysége így sok szempontból egybevá- 
gott az új uralkodó, a Tisza Istvánt 1917 májusában eltávolító /V. Károly által kezdemé- 
nyezett politikai irányvonallal. Az MSZDP küldöttsége még az 1917. májusi, stockholmi 
nemzetközi szociáldemokrata tanácskozáson is - lényegében 1913-as kongresszusának 
határozata alapján - az ekkor már 52 millió lakost számláló Osztrák-Magyar Monar- 
chia, illetve a történelmi Magyarország területi integritása, továbbá a háborús területi 
hódítások kölcsönös feladása mellett szállt sikra, azt hangoztatva, hogy ez a munkásosz- 
tály érdeke. Egyúttal leszögezte, hogy a birodalom általános demokratizálása kiinduló- 
pont mind a békekötéshez, mind a nemzetiségi kérdés megoldásához. (Ugyanigy foglalt 
állást a bécsi pártvezetőség is.) Mint ismeretes, ez az elképzelés illúziónak bizonyult. 

Az 1917-es orosz forradalmak, az 1918-as év első felének nagy tömegmozgalmai, a 
háborús vereség mind közelibbé válása, a nemzetiségek elszakadási törekvései, a szom- 
szédos országok és az antanthatalmak diplomáciai megállapodásai — jóllehet számosan 
bíztak Wilson amerikai elnöknek a nemzetek önrendelkezési jogát hirdető üzeneteiben — 
már előrevetítették a közeli jövő képét. Elérkezett 1918 októbere, a háborús vereség, a 
monarchia összeomlása, a történelmi Magyarország területi integritásának megszűnése, 
a polgári demokratikus forradalom győzelme. Ezzel új korszak következett be a nemzeti- 
nemzetiségi viszonyokban i is. 


Erényi Tibor 

A példamutatás a legmeggyőzőbb érv" 


Németh Ervinnek, a veszprémvarsányi Jóbarátság Termelőszövetkezet elnökének 
portréját V. Farkas József készítette. 


Sorsfordító nap Németh Ervin életében 1959. február 28-a. Az akkor megalakult lázi 
Dózsa Termelőszövetkezet tagsága egyhangúlag elnökének választotta. Azon a napon 
még nem töltötte be a huszonhatodik életévét. Falun sihedernek tartották a húszas 
éveiket tipró legényeket, de Németh Ervin fiatal kora ellenére már tapasztalt embernek 
számított. 

A 14 holdon gazdálkodó parasztszülők gyermeke a pannonhalmi papi (akkor még 
nyolcosztályos) gimnáziumba került 1945-ben, s három esztendeig viszonylagos gondta- 
lanságban telt az élete. 1948-ban államosították az iskolát, s ez kissé megkavarta a 
diákok nyiladozó értelmét. Mire megszokták az új helyzetet, 1950-ben az egyház vissza- 
kapta a gimnáziumot. A diákoknak választaniuk kellett: maradnak-e Pannonhalmán 
vagy másutt, állami középiskolában folytatják tanulmányaikat. Fiuk döntésébe a szülők 
nem szóltak bele. Németh Ervinnek az állami oktatás jobban tetszett, így a soproni 
Berzsenyi Dániel Gimáziumban folytatta tanulmányait. Hamarosan kivívta a diáktársak 
bizalmát, és a város diáktitkára lett. 

Kitűnően érettségizett, s az érettségi után a műszaki egyetem vegyészmérnöki karán 
kezdett tanulni, de ez csak egy hónapig tartott. 1953 októberében kizárták az egyetemről, 
mivel édesapját, a 14 holdas mintagazdát, aki a kommunista pártnak is tagja volt, 
kuláknak nyilvánították. Hiába fellebbezett a Rákosi-titkárságra, kérelmét elutasították. 
Néhány hetet töltött csupán otthon, s három évre behívták katonának. A leszerelés után 
két évet apja gazdaságában dolgozott. 

- Az apám mintagazda volt Láziban - emlékezik Németh Ervin. — Vetőmagot termesz- 
tett, mert az jobban megérte; kisparcellás kísérleteket folytatott, a búza gyomirtásával 
próbálkozott. Háti permetezővel vegyszereztünk. Barsy Sarolta, a híres burgonyaneme- 
sítő gyakori vendég volt a házunkban, egyebek között a mi földjeinken is kipróbálta a 
somogyi sárga, a somogyi korai és a Lilla-fajtákat. A krumpli, illetve annak termesztése 
családi örökség, ma is van a háztáji földemben. 

Soproni diáktitkár elődje, Semsei György szerzett neki állást. aki akkor már a zirci 
járási pártbizottság első titkára volt. Így Németh Ervin a bakonyszentkirályi Áfész 
ügyvezetője lett, de csak néhány hónapra, mivel falujában megalakul a termelőszövetke- 
zet, melynek tagsága , hazahívja" elnöknek. 

A helytállás és a megpróbáltatás súlyos évei következtek. Családi életében a tragédia, 
hogy 1959 tavaszán édesapját saját lova rúgta halálra. Két kisebb testvére még tanult, 
őket neki, az idősebb testvérnek kellett támogatnia. Az újonnan alakult szövetkezet is 
próbára tette a fiatal elnök erejét. 

- Senki nem örült akkoriban a termelőszövetkezetnek. Az ötvenes évek padláslesöpré- 
sei után 1957-ben nagyot fordult az agrárpolitika, fellélegeztek a parasztemberek. Gyara- 
pították a családi birtokot, a gyerekeknek gyűjtögettek. A belépési nyilatkozat aláírásá- 
val egy időben elveszettnek hitték addigi munkájuk eredményét, legfeljebb titkon re- 

ménykedtek abban, hogy a tagosított földeket újra ki lehet majd mérni. Ott álltam 
fiatalon, jóformán tapasztalatlanul a közösség vezetőjeként a , vének tanácsával" szem- 
ben, ugyanis a vezetőségi tagok többsége a falu tekintélyes öregjei közül került ki. Máig 
sem tudom pontosan, hogyan sikerült megértetni velük, hogy a közösbe kell vinni a 
földet, a lovat, a szerszámot, s ráadásul becsült értékük negyedét még vissza is kell tartani 
a közös alapba. 

A vagyontárgyak közösbe adását saját családomban kezdtem, majd a rokonság között 
folytattam. Senki nem örült, de a személyes példa sokakat mellénk állított. Máig azt 
tartom, a példamutatás a legmeggyőzőbb érv. Tavaly például renden ázott a lucernánk, 
géppel nem boldogultunk volna a betakarításával. Mondom az embereknek, gyűjtsük 
össze kézzel, úgy, ahogy régen tettük. Sokan húzodoztak, elszoktak már az ilyen munká- 
tól. Másnap hajnalban három órakor már hajtottam a rendet, négy-öt órára egészen 
sokan összegyűltünk a lucernaföldön. 

A belépési nyilatkozatok aláírása után 40 pár lovat, kétszáz tehenet, megközelítően 
ennyi növendék állatot és 3200 hold földet vitt a közösbe a tagság. Jószágok voltak, de 
a közös istállók hiányoztak. A pannonhalmi apátság lázi birtokán az ötvenes években 
egyik istállóból kultúrházat alakítottak ki. Szorult helyzetében -— a kultúraellenesség 
vádját is vállalva — a szövetkezet a művelődési házat visszaalakította istállóvá, mely 164 
szarvasmarhának adott helyet. 

- Viharos közgyűléseket éltünk meg, gyakran éjszakába nyúltak a viták. Mindenki 
mindenbe beleszólt. Előfordult az is, hogy a beszámolómat közbekiáltásokkal zavarták. 
Egyszer lementem a dobogóról, s a közbekiabálót kitessékeltem a pulpitushoz, s megkér- 
tem, folytassa a beszámolót. A közgyűlés lehurrogta. Sokféle módszerrel kellett próbál- 
kozni ahhoz, hogy rend legyen a szövetkezetben. A rend pedig elengedhetetlen, mert ha 
összevisszaság uralkodik egy közösségben, az emberek igyekeznek a zavarosban halász- 
ni, s nem a munkájukra figyelnek. 


A szövetkezet indulásának nehézségei nem akadályozták szakmai fejlődését: 1967-ben 
ötesztendei tanulás után agrármérnöki oklevelet szerzett Keszthelyen. Majd újabb öt év " 
múlva Gödöllőn doktorált. 

A Bakony-alji termelőszövetkezetben a kezdetektől ügyelnek a közös és a tagok 
vagyonának gyarapodására. Már a megalakulást követő évben 30 forintot fizettek 
munkaegységenként. Ebből 10 forintot pénzben osztottak ki, a munkaegységenkénti 20 
forint ellenértékét pedig természetben kapták meg a tagok. Ennek akkor még jobban is 
örültek, mint a pénznek, mert a gabonán, takarmányon állatot tarthattak, s azok a 
munkaegység értékénél is jobban növelték a családok jövedelmét. Irigyelt lett a lázi 
termelőszövetkezet tagsága a környéken. Ez persze természetes is volt, hiszen a szomszé- 
dos Sikátoron és Veszprémvarsányban még húsz forintot ért egy munkaegység, amikor 
Láziban már tízzel többet. 

szrevették ezt a járási vezetők is, s a szegényebb szövetkezeteket igyekeztek a gazda- 
gabb szomszédhoz erőltetni. Eleinte a láziak részéről nagy volt az ellenállás, féltették 
nehezen elért eredményeiket, de csak a , fentieknek" lett igazuk. 1962. január 1-jétől Lázi, 
Sikátor és Veszprémvarsány szövetkezeti tagságát egyesítették, s a szövetkezet központja 
Varsány lett. 

Hamarosan lendületes fejlődésnek indult a három falu szövetkezete is. Két központi 
állattenyésztő telepet alakítottak ki, újabb traktorokat vettek, egyszerűsítették a növény- 
termelés szerkezetét. Megszüntették például a kézimunka-igényes burgonyatermelést, 
ugyanilyen ok miatt csökkentették a cukorrépa vetésterületét. A felszabaduló földeken 
kukoricát, takarmányt termeltek, hogy a szépen gyarapodó állatállományt fenntarthas- 
sák 


A szövetkezet sikereit a tagság boldogulása mutatja érzékletesen: előbb 35-37-39 
forintot fizettek munkaegységenként, a hetvenes évek elején már 45-48 forintot. 1974- 

ben véglegesen áttértek a készpénzfizetésre, s ezzel megszűnt a teljesítmények munkaegy- 
ségbeni számbavétele. 

Nyugodtan, biztonságban élhetett a termelőszövetkezet tagsága, de az 1975-ös eszten- 
dő megint felborzolta a kedélyeket. A megyében az országosnál talán fokozottabban 
jelentkező tsz-egyesítési hullám elérte a veszprémvarsányi szövetkezetet is. Romándon 
és Bakonygyiróton jól gazdálkodtak, velük szemben kevesebb fenntartásuk volt a veszp- 
rémvarsányiaknak. Bakonyszentlászlón viszont gyengélkedett a szövetkezet, de ők meg 
mindenáron Varsány felé kacsintgattak. Ezt nemcsak a veszprémvarsányi szövetkezet 
tagsága, hanem a járási vezetők sem nézték jó szemmel. 

Bakonyszentlászló a veszprémi járáshoz, a többi falu a pápaihoz tartozott. Akkoriban 
. még éberen őrizték a járáshatárokat, s a veszprémi vezetők a bakonyszentlászlóiakat is 
a járáshoz tartozó Bakonyszentkirályhoz igyekeztek terelni. A bakonyszentlászlóiak 
előbb csak szelíden érveltek, mondván: Szentkirályra még senki nem nősült a faluból, 
vagy, minden víz Veszprémvarsány felé folyik. Ez nem hatotta meg a járásiakat, erőtelje- 
sen noszogatták a szentlászlóiakat az általuk elképzelt egyesülés felé. A falu népe 
azonban a sarkára állt a kritikus időben. Az egyesülést megszavazó közgyűlésen a 147 
termelőszövetkezeti tagból 145 megjelent, s Veszprémvarsányra szavazott. Ezzel kiala- 
kult a mai nagyságú termelőszövetkezet, 7500 hektáros területen. 

—- Azt szokták mondani, hogy a termelőszövetkezeti mozgalom hőskora az ötvenes 
években volt, de a mi hőskorunk másfél évtizeddel tovább tartott — jegyzi meg félig 
tréfásan Németh Ervin. — Mire egy kicsit talpra álltunk, gyengébb gazdaságokat irányí- 
tottak hozzánk, s kezdhettük elölről a feszítettebb munkát. Akkoriban idegesített a 
gyakori újrakezdés, de ma már nem bánom: az egyesülések előtti viták segítettek össze- 
kovácsolni a közösséget, többször is megmutathattuk, hogy rajtunk nem lehet kifogni. 
Pedig házasodott hozzánk olyan falu, ahol pesti munkás volt a szövetkezet elnöke, s a 
gabonafélék között nem tudott különbséget tenni; ráadásul a helybeliek között sem volt 
egyetértés. Mi, ha már vállaltuk az egyesülést, igyekeztünk mindenkit jó szívvel fogadni. 
Mindig tudtam - hiszen saját tapasztalatom is volt -, hogy a parasztember szeret 
gazdálkodni. A termelőszövetkezet, főleg a több községből álló közös gazdaság a hetve- 
nes években megfosztotta ettől az érzéstől az embereket, mert az akkor uralkodó munka- 
szervezési mód mellett egy-egy brigádban fegyelmezett végrehajtókra volt szükség. Nem 
így a háztájiban, ahol saját földjén, saját jószágával gazdálkodhatott az ember. A háztáji 
gazdaság erősítését, kiszolgálását mindig az egyik legfontosabb közös feladatnak tartot- 
tam. Azokban az időkben is, amikor ez nem éppen dicsérendő cselekedet volt. Soha nem 
értettem egyet a háztáji állatállomány korlátozásával, s ha csak lehetett, megkerültük az 
efféle intézkedéseket. Ijesztgettek, fenyegettek érte, de nagyobb bajom azéit soha nem 
volt belőle. A változások vagy, mint mondani szokás, az élet engem igazolt. Ez elégtétel 
is az álmatlan éjszakákért. 

A mi termelőszövetkezetünkben mindig virult a háztáji. Szorgalmas, állatszerető nép 
él a környéken, e tulajdonságukat csak hagyni kellett kibontakozni. Gabonát, takar- 
mányt kedvezményes áron adtunk a tagságnak, a szövetkezet szőlőt telepített, s később 
kimértük a háztájiba. Nem a közös tulajdont herdáltuk ezzel, hanem nagyobb jövedel- 
met - itteni szóhasználattal kenyeret — adtunk tagjainknak. Házat építettek a faluban, 
pincét a szőlő mellé. Ez már akkora kötödés, hogy ezerszer is meggondolják, mikor 
költözzenek a városba. Az embernek ugyanis az a tulajdonsága, hogy oda kötődik, ahol 
valamije van. A háztájival pedig csak jól járhat a közös is, hiszen a tag akkor lesz igazán 
gazdája a szövetkezetnek, ha saját magát is gazdának tarthatja. 

Néhány esztendeje terjedt el a kiscsoportok szervezése a mezőgazdaságban. Mi sem 
voltunk ellene, de nem is kezdeményeztük szervezésüket. A csoportok spontán módon 
is kialakultak. A betakarításra szervezett csapat például saját kérésére dolgozik brigádel- 
számolásban, vagyis a közös teljesítménybéren testvériesen osztoznak. A brigádok ki- 
szolgálása pedig a vezetőknek is érdekük: prémiumukat ugyanis a területen elért teljesít- 

mények után kapják. Ha akadozik a munka, romlanak a termelési eredmények, csökken 
a brigádban dolgozók és a vezetők jövedelme is. Kivétel nélkül mindenkié: én sem kapok 
nagyobb arányú prémiumot, mint a munkatársaim. Eleinte többen is szóvá tették ezt a 
következetességet, mondván: huszonöt éve itt dolgozom, igazán megérdemelném a több 
pénzt. Az én válaszom mindig ugyanaz: a szövetkezetben eltöltött idő nem érdem, csupán 
állapot. 


A gazdai érzés, mi több, hevület, amit sikerült a szövetkezetben , átmenteni", máig is 
hajtja a veszprémvarsányi termelőszövetkezet tagjait. Mással aligha lennének magyaráz- 
hatók azok az eredmények, amelyeket az egyesülés óta, a legutóbbi tizenegy esztendőben 
elértek. Az utolsó egyesüléskor 170 millió forint volt a szövetkezet árbevétele, 25 millió 
a nyeresége, a múlt évben pedig 320 millió forint bevételt, 49 millió nyereséget könyveltek — 
el. Talán a megduplázódásnál is nagyobb siker, hogy manapság, amikor a szövetkezeti 
vezetők a gazdálkodás leszálló ágáról panaszkodnak, Veszprémvarsányban töretlen 
fejlődésről adhatnak számot. Pedig adottságaik nem különböznek a szomszédokétól, 
amolyan országos átlagnak tekinthetők. Másoktól csak abban, a számukra sorsdöntő 
dologban térnek el, hogy korán képesek voltak számot vetni lehetőségeikkel, s ezekhez 
igazították terveiket. 

A természeti és a közgazdasági adottságokhoz való igazodás végül a tagságnak is 
kedvez. A termelőszövetkezetben megszerezhető átlagos jövedelem meghaladta a 82 ezer 
forintot a múlt évben. Természetesen az átlag körül nagy a szóródás: a borítékba rakott 
pénz összege a teljesítményektől függ. 

A következetesség s belőle fakadóan az elképzelésekhez szinte makacsul való ragasz- 
kodás az egész szövetkezet gazdálkodását jellemzi. Azt már apáiktól megtanulták, hogy 
a gyengébb földeken a viruló állattenyésztés jelenti a biztos megélhetést. Búzából 4-5,5 
tonna, kukoricából 6-8,5 tonna között ingadozik a hektáronkénti termésátlag, ami 
éppen csak fedezi a termelés költségeit. De ha e közepes hozamú növények termelését 
takarmányként hasznosítják, tisztes eredménnyel számolhatnak. Például az ezerötszáz 
tehén átlagában termelt tehenenkénti ötezer liter tej egyetlen litere hat forint ötven 
fillérbe van a szövetkezetnek. A felvásárlási ár viszont megközelíti literenként a tíz 
forintot, s a gazdaság tejtermelésből származó nyeresége meghaladja a 20 milliót. 

A tejtermelés jövedelmezősége nem csupán kiragadott példa, a szövetkezet más ágaza- 
tai is az alaptevékenységben való boldogulást igazolják. Az idén a várhatóan 53 millió 
forintos nyereséget végül is , megtermelik", s 85 százalékát az alaptevékenységben. A 15 
százaléknyi ipari tevékenységben, csakúgy, mint a többséget jelentő mezőgazdálkodás- 
ban, kezdettől az igényes, a minőséget garantáló munkára szavaztak. Vasüzemükben 
például nyolcvanöt és félmillió forint értéket állítanak elő évente, de csak olyan szerkezet- 
lakatos munkákra vállalkoznak, amelyet jól megfizetnek. A szövetkezet szilvásában nem 
a hulló, pálinkának való gyümölcsöt gyűjtögetik, hanem az értékes szilvából gombócot 
gyártanak. 

Az ingadozástól mentes, huzamosan tartó jó gazdálkodásért a termelőszövetkezet 
1984-ben megkapta a MEM termelési nagydíját. 

— Volt is irigység a környéken. Kérdezgették: miért éppen a varsányiak kapták a 
rangos elismerést? Annyi igazság feltétlenül van a kétkedésben, hogy mi nem mutogatjuk 
magunkat, nem kérkedünk ország-világ előtt, csak csendben, de eredményesen gazdálko- 
dunk. Ezt vehették észre , fönt" is, ezért adhatták a termelési nagydíjat. A fontos, hogy 
adták, s nem mi kértük, ,könyököltünk" érte. 

Sokan, akik nem acsarkodnak, hanem tapasztalatot gyűjtenek, kérdezik: miként 
kovácsoljuk, hogyan őrizzük a sikereket. A válasz egyetlen mondat: nemcsak beszélünk 
arról, hogy a szövetkezet jól összeforrott kollektíva, hanem valóban eszerint élünk. 
Tavaly például májusban látszott, hogy baj lesz a növénytermesztésben. Összehívtam a 
munkahelyi közösségeket, s nagyjából ilyen hangnemben beszéltem velük: gyerekek, 

készülődik a tragédia, egymás körmére kell néznünk, ha ezt el akarjuk kerülni. Sokan 
elmondták, hol lehet változtatni, a szakemberek kidolgozták a termelési és a takarékos- 
sági programokat, végül is növeltük a nyereséget. 

A vezetők összetartozásának látható jelei is vannak a tsz-központban. Igaz, ezzel nem 
dicsekednek, inkább korábbi nyomorúságuk maradványának tartják, de a szükségből 
is erényt kovácsoltak. Nevezetesen, a gazdaság szakmai vezetői közül tizenketten egy 
irodában dolgoznak. A zsúfoltság viszont azzal az előnnyel jár, hogy hallják, ismerik 
egymás gondjait, s a szükségben mindig akad egy társ, aki segit a másikon. Már épül 
az új tsz-iroda, amelyben nem lesz szükség a kuporgásra. A vezetők viszont azt kérték: 
ezután is legyen egy nagyterem, ahol a közös beszélgetéseket folytathatják. 


Az ágazatvezetők elvileg önállóan terveznek, a gyakorlatban viszont közösen oldják 
meg ezt a feladatot 15. Az elnöktől csupán egyetlen fő útmutatást kapnak: az összes 
nyereség nem lehet kevesebb az előző évinél. Németh Ervin ugyanis azt vallja: a tervet 
nem kell túlszárnyalni, mert akkor az eleve laza, elég az elképzeléseket becsületesen 
teljesíteni. Ennek szellemében kapnak önállóságot a vezetők a tervezésben és a munkák 
szervezésében egyaránt. 

- Nem akkor jó a tsz-elnök, ha mindig, mindenkinél mindent jobban tud, hanem ha 
szót ért a munkatársaival. Parancsolgatással nem lehet tekintélyt szerezni. Régi tapaszta- 
latom, hogy mindenki akkor lesz igazán nagy, ha a saját közössége emeli fel. 


Egyszer, a veszprémvarsányi utcán ballagva, idős bácsi jött velünk szemben. Jó napot, 
Ervin bácsi! — köszöntötte a nála vagy húsz esztendővel fiatalabb elnököt. Ő mindenki- 
nek csak Ervin vagy Ervin bácsi, vele szemben kerülik — kerülhetik — a hivatalos 
megszólításokat. Falun mindenki tudja, hogy ez nem a pajtáskodás, hanem a tisztelet 
jele. Szülőfalujában, a termelőszövetkezethez tartozó községekben vitathatatlanul nép- 
szerű ember Németh Ervin. Az a kivétel, aki ha nem is próféta, de megbecsült vezető 
tudott maradni falujában. 

A tágabb közösség már nem volt ennyire következetes a megitélésében. Régebben a 
termelőszövetkezetek területi szövetségének elnöke is volt, később az elnökségi tagságra 
sem tartották méltónak, most azonban újra tagja az érdekképviseleti testületnek. Volt 
idő, hogy sorra kapott elismeréseket, máskor hosszú ideig hallgattak róla. Néhányan 
csak a háta mögött sustorogták, mások nyíltan a szemébe mondták: nagyszájú. Azt ő 
sem tagadja -— hiába is tenné —. hogv az igazságért harcol, nézeteit, tekintet nelkül 
vitapartnereinek személyére, igyekszik megvédeni. Elkerülhetetlen, hogy eközben ne 
sérüljön, hiszen aki másokon sebet vág, maga is számíthat a visszavágásra. 

Munkatarsai —- nem a beosztottjai, ezt a szót ugyanis nem szereti — következetes 
embernek tartják. Egyikük így fogalmazott: túlzottan igényes, meglehetősen magasra 
állítja a mércét, de ha azt átugrottuk, az elismeréssel sem fukarkodik. S az is kétségtelen, 
azt csinálja, ami a dolga: szélirányba állítja s szinte mindenáron ott tartja a tsz hajóját. 


A síp ötödik ága 


A cím aligha kíván részletezőbb magyará- 
zatot. Bizonyosanvssokak számára ismert 
ugyanis, hogy Illyés Gyula hasonlította a 
huszadik századi történelmünk viharaiban 
többfelé szakadt magyar irodalmat , ötágú 
siphoz". E szép és találó - így méltán híres- 
sé vált — metaforán belül az ötödik ág ha- 
gyományosan a nyugati magyar emigráció 
irodalmát, vagyis e könyv" témáját jelöli. 
S már elöljáróban le kell szögezni: ez a mű 
- mely átdolgozott, kibővített változata a 
határainkon túli magyar irodalom 1945 
utáni fejleményeit áttekintő akadémiai iro- 
dalomtörténet megfelelő fejezetének — fon- 
tos vállalkozás. Mert egy régóta nyugtala- 
nító , fehér foltot" térképez föl: szisztema- 
tikusan, megbízható szakszerűséggel, a szó 
legszorosabb értelmében vett úttörő kez- 
deményezésként. 

A kötet létrejötte egyszerre eredménye 
és ösztönzője, kifejezője és természetes erő- 
sítője annak, az immár magától értetődővé 
váló nyitási folyamatnak, mely az emigrá- 
cióban született magyar szépirodalom ér- 
tékeinek egyre szélesebb övezeteit integrál- 
ja, és irodalmunk mind szervesebb részévé 
avatja. Ennek az ellentmondásoktól, konf- 
liktusoktól, tévedésektől sem mentes — de 
végül is egészében véve termékeny hatású 
- tendenciának a jelentőségét csak növel- 
heti az a tény, hogy épp az irodalom az a 
művészeti ág, mely a többinél jóval erőseb- 
ben kötődik a hazához, pontosabban: az 
eredeztető anyanyelvi közösséghez. 

" Béládi Miklós, Pomogáts Béla, Rónay László: 
A nyugau magyar irodalom 1945 után. Gondola 
Könyvkiadó, 1986. : 

A kiadvány úttörő jellegét méltán hang- 
súlyozva sem feledhetjük azonban, hogy ez 
az adatokban kellően gazdag, B. Hajtó 
Zsófia hasznos bibliográfiai összeállításá- 
val kiegészített történeti áttekintés nem va- 
lamiféle teljességgel elszigetelt, minden 
előzmény nélküli kutatómunka szülötte, 
hanem része — bár ezen belül lényeges stá- 
diuma - jóval átfogóbb rokontörekvések- 
nek. Elég itt emlékeztetni például arra, 
hogy irodalmi-kulturális folyóirataink (ki- 
váltképp az Eletünk és az Alföld) szinte 
rendszeresen -— s ezen túlmenően: növekvő 
gyakorisággal -— közlik a nyugati magyar 
irodalom legfrissebb alkotásait. Könyvki- 
adóink immár minden évben megjelentetik 
e szerteágazó vonulat néhány, esztétikailag 
színvonalas művét. S az eddigiekből napja- 
inkra igen impozáns - Cs. Szabó László 
invenciózus, érzékeny megfigyelésekben 
bővelkedő esszéinek köteteit vagy Határ 
Győző több regényét magában foglaló - 
sorozat tárul elénk. Vándorének címen rep- 
rezentatív válogatás készült az emigráció 
költészetének javából, s tervezik prózavál- 
tozatának kiadását is. A Radnóti Színpad 
irodalmi esten mutatta be az emigráció 
megannyi nevesebb szerzőjét, a Magyar 
Hírek lassan hagyományossá váló Varázs- 
kör című melléklete pedig — az , ötágú síp" 
eszméjének jegyében — évről évre közli az 
Ausztráliában vagy Kanadában élő ma- 
gyar írók, költők műveit. 

Ha így összegyűjtjük a különnemű, el- 
szórt adalékokat, akkor a korábbi évekhez 
képest szembeszökő változásnak lehetünk 
tanúi: ma már relatíve gazdag, sokszínű 

kínálatról adhatunk számot. S nyilván- 
való, hogy e szélesedő spektrum elemi fe- 
dezetét egyfelől az emigráció számos tekin- 
télyes alkotójának higgadtsága, mélyülő 
realitásérzéke, a Magyar Népköztársaság- 
hoz fűződő viszonyának korrektsége, más- 
felől kulturális intézményrendszerünk, iro- 
dalmi életünk, szellemi műhelyeink kap- 
csolatépítő készsége, értéktisztelete, a ma- 
gyar nyelvű irodalom egyetemességéért fe- 
lelősséget érző küldetésvállalása együttesen 
teremti meg. 

Persze, e kétségtelen eredmények jogos 
kiemelése közben is illúziómentesen kell 
látnunk azt, hogy :a továbblépésnek, az 
eddigi kör tágításának nem csekély akadá- 
lyai vannak. Egyfelől a föntebb említett 
realitásérzék, a párbeszédre képessé tévő 
józanság ugyanis távolról sem vált általá- 
nossá a sokféle indíttatású, különböző ér- 
dekszférákra tagolt nyugati magyar írótár- 
sadalom övezeteiben. Még a jelentősebb 
személyiségek között is akadnak olyanok, 
akik egykori - nem ritkán valóban súlyos 
- sérelmeik miatt, politikai nézeteikből, 
világnézetükből — eredően vehemensen 
szemben állnak a Magyar Népköztársa- 
sággal, akik elszántan és aktívan szocializ- 
musellenesek, akikben — történjék bármi 
itthon - változatlanul elevenen él a gyűlöl- 
ködés, a mindenféle higgadtságot, tárgyi- 
lagosságot félresöprő, elvakult előítélet. 
(Erre vall például Faludy György egyik leg- 
utóbbi megnyilatkozása, melyben épp e 
kötet korábbi változatát támadja — otrom- 
bán, ízléstelenül. Mindenekelőtt azt jelez- 
ve, hogy a kölcsönös közeledésnek, a józan 
és elvszerű szóértésnek nem egy esetben 
milyen roppant kemény gátjai vannak.) 
Másfelől viszont itthon akadnak olyanok, 
akik - előítéletek rabjaiként — az emigráció 
egyértelműen lojális, közeledésre kész 
alakjaival szemben is indokolatlanul bizal- 
matlanok. 

Ezekkel 15 szembenézve kell szólni arról, 
hogy e kötet egyik különössége - s befoga- 
dásának fő gondja - abban rejlik, hogy a 
benne emlitett művek döntő többsége ná- 
lunk nem kapható, jobbára csak a téma 
kutatói számára hozzáférhető. E hiánynak 
különféle motívumai vannak. Egyrészt ki- 
fejezetten politikai-ideológiai természetű- 


ek: a szocialista állam kulturális intézmé- 
nyei, műhelyei (kiadók, folyóiratok) ter- 
mészetesen nem vállalkoznak durván - 
olykor egyenesen uszítóan — szocializmus- 
ellenes írások megjelentetésére. Másrészt e 
hiánymotívumok színvonalbeliek: a kötet- 
ben is szereplő művek egy része nem üti 
meg azt a nívót, mely nálunk a nyilvános- 
sághoz jutás szükséges feltétele. E könyv 
szükségességét, időszerűségét azonban 
mindez nem kérdőjelezheti meg. Mert az 
emigráció irodalmának valódi értékei — 
mmdenképpen megalapozott remény ez -— 
előbb vagy utóbb meg fognak jelenni, de 
ezeket a perspektívákat nem számítva is, 
az utóbbi években a hazai olvasó e szféra 
annyi művével találkozhatott, hogy ez már 
önmagában igazolhatja a kötet aktualitá- 
sát. De néhány adat erejéig azokkal a szer- 
zőkkel sem lehet fölösleges megismerked- 
ni, akiknek műveit hiába keresnénk köny- 
vesboltjainkban. Végül: a tudományos ku- 
tatásnak, a szűkebb-tágabb szakmának 
pedig el nem vitathatóan nélkülözhetetlen 
feladata a magyar nyelvű irodalom teljessé- 
gében való alaposabb tájékozódás. 


A kötet olvasmányosan, jól tagoltan, ezért 
a nem kifejezetten szakmabeliek számára 
is könnyen áttekinthetően veszi számba a 
nyugati magyar irodalom, publicisztika 
alighanem valamennyi említésre méltó al- 
kotóját. Elsődleges funkcióját tekintve 
olyan kézikönyv ez, mely igen tömörre fo- 
gottan ismertet meg e témakör legszüksé- 
gesebb tudnivalóival. A szerzők világosan 
láttatják azt, hogy a nyugati magyar iroda- 
lom rendkívül heterogén összetételű, a jel- 
legzetesebb csoportosulások között az 
ugyancsak igen sokszínű emigráció meg- 
annyi változata föllelhető. A könyv beve- 
.zetőjét idézve: , A hatvanas évektől a nyu- 
gaton élő magyar író négy fő típusával 
találkozhatunk. Az egyikbe azok tartoz- 
nak, akik a múlt emlékeitől elszakadni 
nem tudnak és a vkeresztény-nemzetic esz- 
mekörből kilépni nem akarnak. A másikba 
azok sorolhatók, akik az ötvenes évek ele- 
jén a kulturális politika irányítói voltak, 
szerepet játszottak az irodalmi életben és 

eszméiket megtagadva, szembefordultak 
mindazzal, amiben nem sokkal előbb lel- 
kesen hittek. A harmadik csoport a ma- 
gyar és az európai műveltség szintézisén 
munkálkodó írókat sorolja együvé, míg a 
negyedikbe azok számíthatók, akiknek 
irodalmi céljaik vannak, elsősorban jó mű- 
veket akarnak írni, és nem mindenben 
osztják idősebb pályatársaik nemzeti ag- 
godalmait." 

E bonyolult szövevény rendszerbe fogla- 
lásakor a szerzőknek megítélésem szerint 
voltaképp két — egyaránt tévutakra vivő — 
végletet kellett elkerülniük. Az egyik az 
újdonság, a felfedezés szellemi izgalmából 
egyébként természetesen fakadó, túlzott 
felfűtöttség szerzőkkel és művekkel kap- 
csolatban. Vagyis az indokolt távolságtar- 
tást sem vállaló, apologetikus viszony. 
A másik: a minden különbözéssel szembe- 
ni intolerancia, mely minden áron a mi 
elveinket, normáinkat, értékpreferenciáin- 
kat kérné számon az ottani műveken. 
Adottságnak kell ugyanis venni itt azt, 
hogy e vonulat képviselői valamiképpen 
mindannyian fenntartásokkal fogadják 
rendszerünket; ezek mértéke persze igen 
különböző, differenciálni azonban csak e 
határok között lehet. 

A kötet a legtöbbször híven elhárította 
e kísértő veszélyeket, bár számomra olykor 
túlzottan, talán indokolatlanul is szemér- 
mesnek tűnik. A kritikai attitűdöt legin- 
kább az egyes írók, életművek bemutatásá- 
nak terjedelmi arányai adják: Márai Sán- 
dor, Cs. Szabó László vagy Tűz Tamás 
külön fejezetet kapott, a zömnek azonban 
mindössze néhány sor, valóban csak egy- 
két adat szócikkszerűen szikár megemlíté- 
se jutott. Az eszmei-művészi szempontú 
értékítéletet tehát mindenekelőtt ezek a 
különbségek fejezik ki, a szerzők általában 
tartózkodnak a bírálat közvetlenebb for- 
máitól. Az extenzív teljességre való törek- 
vés révén a nyugati magyarságnak aligha 
van olyan írástudója, aki ne szerepelne a 
kötetben, de szerintem e mindenre kiterje- 
dő figyelem - a legsúlyosabb egyéniségek 
határozott kiemelésén túlmenően - nem 
differenciál kellőképpen, így a tehetséges 
kismesterek és a nyilvánvaló műkedvelők 
közötti határ gyakran el-elmosódik. 


A szerzők - amikor ennek jelentősége 
van — hitelesen, mértéktartó hűvösséggel 
jelzik a bemutatott író, költő vagy iroda- 
lomszervező mostani viszonyát hazánk- 
hoz, s ugyanezt teszik a különféle emigráns 
folyóiratok ismertetésekor is. Borbándi 
Gyula pályáját fölvázolva jellemzővé válik 
például az, hogy évtizedeken keresztül a 
Szabad Európa Rádió belső munkatársa, 
szerkesztője volt, mivel ez az egy tény már 
önmagában sokmindent elmond arról, mi- 
ként vélekedik a Magyar Népköztársaság- 
ról. Az általa szerkesztett Uj Látóhatár 
című irodalmi és politikai folyóirat — emig- 
rációs mértékkel megítélve — valóban ki- 
emelkedik a többi, meglehetősen szerény 
nívójú kiadvány sorából. A lap szerkesztői 
— a kötet szavaival -— , következetesen érvé- 
nyesített minőségi elvek szerint válogatták 
ki a közlésre érdemes írásokat, a legjobb 
erőket tömörítették", , egyenletesen magas 
színvonalat tudtak biztosítani", de ezek- 
nek az elvontan pozitív törekvéseknek a 
konkrét alapja — mondhatni: közös neve- 
zője — mégiscsak a szocializmussal, szövet- 
ségi rendszerünkkel való masszív szemben- 
állás, s ez bizony számomra objektíve más 
fénytörésben láttatja a föntebbi idézet elis- 
merő szavainak helyi értékét is. 

Az Irodalmi Ujságról közölt szikár ada- 
tok - igen szemléletesen — voltaképp a lap 
fokozatos sorvadását mutatják: útja a két- 
hetenkénti megjelenéstől a negyedévesig 
vezetett, szellemi kapacitásának látványos 
zsugorodásáról tanúskodva. , Az Irodalmi 
Ujság elsősorban politikai lap, szemben áll 
mindazzal, ami Magyarországon és a szo- 
cialista államokban történik" — olvashat- 
juk a kötetben, s ezt a tárgyszerű megálla- 
pítást csak kiegészíthetjük, árnyaltabbá te- 
hetjük azzal: e tudatosan vállalt program- 
jának teljesítése során nem különösebb 
finnyássággal válogat az eszközökben, me- 
lyek között az inszinuáció, a féktelenül 
tomboló gyűlölködés elszabadítása, a té- 
nyek aligha jóhiszemű elferdítése, a Sza- 
bad Európa Rádióval való bensőséges 
együttműködés egyaránt , organikus" sze- 
repet kap. Nem áltathatjuk tehát magun- 
kat: ezen orgánumok egy része nem pusz- 
tán valamiféle különvéleményt hirdet, ha- 
nem - lehetőségeihez szabottan — szélsősé- 

gesen ellenséges magatartást tanúsít a Ma- 
gyar Népköztársasággal szemben, hiszen 
létének lényegéből eredően ab ovo ellenér- 
dekelt minden hazai sikerben, pozitív fo- 
lyamatban, vagyis a , minél rosszabb, an- 
nál jobb" nem éppen fölemelő álláspontját 
képviseli. 

Már a kötet tagolása pontosan jelzi: a 
nyugati emigráció irodalmának nincs való- 
di — a szó tulajdonképpeni értelmében vett 
— története, mivel a létrejöttének alapjául 
szolgáló megannyi esetlegesség következ- 
tében nincs igazi belső fejlődése, szerve- 
sebb folyamatrendszere. Ezért döntöttek a 
szerzők szerintem is hitelesen akkor, ami- 
kor mindenekelőtt egy teljesen külsődleges 
(más vonatkozásban persze nagyon is jel- 
lemző erejű) körülményt, az emigrálás év- 
járatát, a nemzedéki elvet avatták a kötet 
struktúrateremtő szempontjává. S csak 
ezen belül jut szerephez az érthetően igen 
tág jelentéskörű fogalmakkal definiált 
irányzati hovatartozás (pl. ,az irodalmi 
konzervatizmus" vagy az avantgárd). 

Irodalmunk e vonulatát tehát csak köze- 
lítőlegesen lehet - objektív meghatározott- 
ságai miatt — a szokásos, a literatúra Saját- 
szerűségét kifejező fogalmakkal leirni, a 
hazai főbb áramlatokhoz mérni. Ezért fo- 
gadjuk kételyekkel Borbándi Gyula kötet- 
ben idézett szavait: , Ma már Debrecen- 
ben, Szegeden, Pécsett, a szomszédos or- 
szágokban Ujvidéken, Kolozsvárott, Po- 
zsonyban jelentős irodalmi központok 
működnek - írói szervezettel. kiadóval, fo- 
lyóirattal, és azokon belül is országos hír- 
névre emelkedhetnek tehetséges alkotók. 
Münchenben, Párizsban, Londonban és az 
Egyesült Államokban is vannak írói cso- 
portok - folyóirattal és kiadóval -, ame- 
lyek, kiegészítve más nyugati országokban 
élő írókkal, az említettekkel legalábbis 
egyenlő rangú és fontosságú nyugati ma- 
gyar irodalmi központtá fejlődtek." Leg- 
alábbis egyenlő rangu? Merőben felszínes 
analógiákra épített megállapítás ez, jellem- 
ző tünete az emigrációs pszichoózisnak, 
mely önnön létének igazolásaképp , fölsti- 
lizálja" saját szerepét. Borbándi ugyanis 
különböző minőségeket próbál itt közös 
nevezőre hozni, hiszen nyilvánvaló, hogy 
irodalomszociológiai szempontból Pécs 


vagy Kolozsvár teljességgel mást jelent, 
mint München vagy Párizs, s távolról sem 
egyenlő rangúak. 

Mindez persze semmiképp sem jelenti 
azt, hogy az emigráció irodalma ne mutat- 
na föl nyilvánvaló értékeket, közöttük 
olyanokat is, melyek érzékelhetően hatnak 
a mai magyar literatúra általános fejlődé- 
sére. Tény például, hogy Határ Győző élet- 
műve vagy a párizsi Magyar Műhely köl- 
tőinek köre kétségtelenül befolyásolja író- 
ink - elsősorban a fiatalabb nemzedékek - 
egy részének művészi törekvéseit. 

A rövid pályaképek egyértelműen tanú- 
sítják, hogy irodalmunk e szférájában — 
néhány markáns kivételtől eltekintve — az 
emigránsélet próbatételei, az otthonvesztés 
és a beilleszkedés hányattatásai, a honvágy 
föl-föltörő fájdalmai az ihlet legfőbb, leg- 
jellegzetesebb forrásai. Maradandónak tű- 
nő művek hosszú sora vall a vonzások és 
taszítások e megrendítő élményeiről. Visz- 
sza-visszatérő téma a körülmények radiká- 
lis változásai nyomán megrendült helyzet- 
tudat újraértelmezése, a vágyak és a való- 
ság, a célok, ambíciók és a lehetőségek 
szembesítése. Ennek során fokozottá válik 
a szerepzavarok veszélye. 

A különféle aránytévesztések emberileg 
teljességgel érthetők - és megértendők - 
ugyan, de a torzulás tényein ez az empátia 
mitsem változtathat. A kötetből idézve: 
, Sokan vallják, hogy ennek az irodalom- 
nak a létét erkölcsileg az tartja fenn, hogy 
íróik egyszerre kapcsolódnak a magyar ha- 
gyományokhoz és az általános emberi esz- 
mékhez, ezt a két oldalt próbálják műveik- 
ben egységbe hozni." Nos, magától értető- 
dően ez minden színvonalas, esztétikailag 
értékes alkotás egyik legelemibb sajátossá- 
ga, hiszen igazi mű egyszerűen elképzelhe- 
tetlen a hagyományok és az emberi egyete- 
messég, általánosabb érdekűség, a Lukács 
György-i értelemben vett nembeliség szer- 
ves kapcsolatai nélkül. E szintézis kísérlete 
tehát távolról sem a nyugati magyar iroda- 
lom valamiféle privilégiuma, esélytöbblete. 
Erre elvileg minden írónak megadatik a 
lehetőség - akár New Yorkban él, akár 
Hajdúböszörményben. S persze, minde- 
nütt hasonló mértékben kísért a provincia- 
lizmus, a partikularitás veszélye. Önámí- 

tást rejt Márai Sándor — humánus szándé- 
kú — meghatározása is, mely szerint , nincs 
más haza, csak az anyanyelv". Ez lehet a 
személyiséget a széthullástól védelmező 
ideológia, ám hitelesen végiggondolt, érvé- 
nyes axióma már aligha. 


E kötet tükrében is jól kirajzolódik az, 
hogy a nyugati magyar irodalmat — poéti- 
kai szempontból - két igen karakteres vég- 
let jellemzi. Egyfelől a valósághoz a leg- 
közvetlenebb módon kötődő műfajok 
(napló,  emlékirat, dokumentumpróza) 
szembeszökő bőségét tapasztalhatjuk, s ez 
végül is szervesen következik az emigráns- 
létből, a kései öntanúsítás e körben termé- 
szetesen fölfokozott igényéből. Másfelől 
feltűnő az elvontabb, a filozofikusabb-in- 
tellektuálisabb formák, témák iránti meg- 


ha 


különböztetett vonzódás. E két szélső pó- 
lushoz képest jóval szerényebb helyet kap 
a hagyományos értelemben vett epika vagy 
dráma, s ennek oka - más motívumok sora 
mellett — a konkrét közösségi elhivatott- 
ság, a társadalmi megbízatás hiánya lehet. 

Végezetül azt kell kiemelni: már a kötet 
létrejöttének puszta ténye sajátos gesztus- 
nak is tekinthető, hiszen a maga eszközei- 
vel a tartalmas dialógust segíti. Szemlélete- 
sen reprezentálja így azt, hogy a korrekt, 
elvszerű párbeszédnek, a kölcsönös köze- 
ledésnek reális esélyei vannak. Legfonto- 
sabb tanulságként azonban számomra a 
könyv azt sugalmazza: nemzetünk, társa- 
dalmunk sorsát úgy kell alakítanunk, hogy 
a kötet egy későbbi kiadásának tartalom- 
jegyzéke, névmutatója lehetőleg ne gyara- 
podjék... 


Balogh Ernő 


pe Feledy Gyula rajza 


Ki gazdálkodik az egészséggel? 


Mint a Társadalmi Szemlében megjelent 
cikkek is jelzik, az utóbbi időszakban meg- 
élénkült a hazai egészségüggyel, a népesség 
egészségi állapotával és ezen belül az egész- 
ségmegőrzéssel kapcsolatos közéleti vita. 
A szerzők több úton közelítik meg az adott 
témát, általában a társadalom szerepére 
utalva az egészségmegőrzés területén. 
Anélkül, hogy akár a társadalom, akár az 
egyén fontosságát e problémakörön belül 
túlhangsúlyoznám, lehetetlen csak az egyik 
oldalt mint az , egészségkárosítás" előidé- 
zőjét felelőssé tenni a kialakult helyzetért. 

Hazánkban az elmúlt évtizedben a har- 
minc év feletti népességnél a halandósági 
mutatók rosszabbodtak, ami nagyrészt az 
egészségkárosító magatartás közvetlen kö- 
vetkezménye. Természetesen a lakosság 
egészségi állapotának vizsgálata nem áll- 
hat csak a halandósági táblák regisztrálá- 
sából, hiszen számos betegség nem halálos 
kimenetelű és hosszabb-rövidebb ideig 
együtt élhetünk velük. A World Healt Sta- 
tistics Ouarterly (Vo. 38. No. 2/1985) közli 
26 ipari országban a halálokok százalékos 
változását 1970 és 1982 között. Ennek 
alapján megállapítható, hogy a kardio- 
vaszkuláris elhalálozásban Bulgária után 
(férfiak 34,1 százalék, nők 3,6 százalék) mi 
következünk. (Férfiak 33,0 százalék, nők 
3,0 százalék). Ischemiás szívbetegség által 
bekövetkezett halálozásban , csak" a har- 
madik helyen állunk Románia és Lengyel- 
ország mögött. (Románia - férfiak: 53,1 

százalék, nők: 504 százalék; Lengyelor- 
szág - férfiak: 58,0 százalék, nők: 43,4 szá- 
zalék; Magyarország - férfiak: 37,6 száza- 
lék, nők: 5,7 százalék.) 

Az előbbiekhez hasonlóan második he- 
lyen állunk a cerebrovaszkuláris halálok- 
nál. (Első helyen Lengyelország — férfiak- 
nál: 62,2 százalék, nőknél: 36,8 százalék; 
nálunk: 591 százalék, illetve 23,2 száza- 
lék.) Európában a leggyakoribb halálok a 
szív- és érrendszeri betegség, ezen belül az 
infarktus, mely az összes halálozás — or- 
szágtól függően — mintegy 30-60 százalé- 
ka. A kardiovaszkuláris betegségek az el- 
múlt két évtizedben a legtömegesebb, az 
egész lakosság egészségi állapotát befolyá- 
soló népbetegséggé váltak. A szív- és kerin- 
gési betegségek után második helyen je- 
lentkeznek a daganatos betegségekből ere- 
dő halálozások. Férfiak között a leggyako- 
ribb a tüdőrák. Európát vizsgálva minden 
negyedik rákhalál a dohányzással függ 
össze. A , kíméletlen" adatok sora folytat- 
ható. De nem teszem, hiszen a folyóirat- 
ban az egészségmagatartásról folyó soro- 
zatban — más-más összefüggésben - ezek a 
tények, adatok már megjelentek. (Gondo- 
lok a drogfogyasztásra, a 13-34 éves férfi- 
aknál vezető halálozási okként szereplő 
balesetekre, továbbá a csecsemőhalandó- 
ságra, az öngyilkosságra, a korszerűtlen 
táplálkozásra és a nálunk minimális 
szabadidő jellegű mozgásra. S még nem 
említettük, mert nem ismerjük pontosan 
azokat a betegségeket, melyek különböző 
okok együttes következményeként fellép- 
hetnek. Amerikai előrejelzés szerint az 
Egyesült Államokban 1991-re az AIDS- 

ből eredő halálozás megelőzi a sziív- és 
érrendszeri betegségeket.) 

De miből adódnak ezek a sokkoló ada- 
tok? Ki a felelős azért, hogy az ember beteg- 
gé válik vagy idő előtt meghal? A moderni- 
záció, a felgyorsult fejlődés, a határok nyi- 
tottsága által megismert nyugati életmód- 
minta? Vagy az egyes hazai rétegek hival- 
kodó fogyasztásának erőn felüli utánzása 
a népesség jelentős részében? Az értékrend 
megbomlása, az egyén útvesztése, a gazda- 
sági-társadalmi körülmények? 

Az egészségi állapot romlása nagyrészt 
életmódbeli következményekre vezethető 
vissza, amelyek megnövelik a betegségek 
kialakulásának esélyét. (Az Egészségügyi 
Minisztérium Prognózis Bizottsága által 
készített tanulmány szerint például a ke- 
ringésrendszeri halálozás a rizikófaktorok 
csökkentésével kb. 30 százalékkal lenne 
kevesebb, míg a kórházi felszereltség fej- 
lesztésével csak 10 százalékkal.) 

A betegséget előidéző okok, a veszélyez- 
tető tényezők nagy része szociálisan és 
pszichésen meghatározott, hatásuk társa- 
dalmi összefüggésekben értelmezhető. Az 
egyes rizikófaktorok és következményeik 
elválaszthatatlanok a társadalmi és az em- 
beri tényezőktől. Figyelembe kell venni azt 
is, hogy egy adott tényező viszont minden 
országban csak saját összefüggéseiben hat, 
és ez a hatás országonként más és más 
lehet. Ezért nem célravezető az a módszer, 
amikor két országot például egészségügyi 
téren egyszerűen egymás mellé állítunk és 
az egyik pozitív irányú változásaira hivat- 
kozunk úgy, hogy nem vesszük figyelembe 
a konkrét társadalmi, gazdasági és kultu- 
rális hátteret. 

Személy szerint azt sem tartom szeren- 
csés megközelítésnek, amikor arra hivat- 
koznak, hogy mint közép-kelet-európai 
nemzet kivételes  megpróbáltatásokon 
mentünk keresztül, és a gyors, robbanás- 
szerű társadalmi váltás után az egyén a 
kitágult választási lehetőségek birtokában 
csak az önérvényesítésre összpontosított, 
és ez elvonta a figyelmet az egészségmaga- 
tartás kérdésköréről. Nem hiszem, hogy 
közép-kelet-európai voltunkat sorscsapás- 
ként szükséges felfogni. Mi: itt élünk, eb- 
ben az időben és ebben a térben. Problé- 


máinkat, feladatainkat nekünk kell megol- 
danunk az adottságok és a lehetőségek 
határán belül. 

Az egyénnek van módja olyan döntésre is, 
mely magában hordozza a lehetőséget egy 
egészségesebb életmód, az egészségmegőr- 
zés irányába, természetesen az adott, törté- 
nelmileg és gazdaságilag meghatározott 
körülmények között. Az egészség mint 
megfogható érték jelentkezik mind az 
egyén, mind a társadalom számára. Leegy- 
szerűsítve: az egyénnél abban a formában, 
hogy dolgozni, tevékenykedni képes, kielé- 
gítheti szükségleteit; a társadalomnál pe- 
dig olyan formában, hogy az egyének 
egészsége nélkül képtelen fenntartani ma- 
gát. Az egészséges egyén hasznot hajt úgy 
is, hogy termel, úgy is, hogy nem beteg és 
nem igényel külön anyagi, szellemi, fizikai 
ráfordítást. Ha eltekintünk attól, hogy va- 
laki tudatosan betegíti meg magát, fel kell 
tételezzük, hogy általában az egyénnek 
nem áll érdekében a beteggé válás. 

Mégis mi vezet erre az útra? A társada- 
lom a tudatra való ráhatás útján megpró- 
bálhat kialakítani egy olyan kedvező lég- 
kört, amely olyan magatartást segít elő, 
hogy az egyén felismeri az egészségmegőr- 
zés fontosságát. Nem dohányzik, nem al- 
koholizál, nem él drogokkal, nem vállal 
irreális feladatokat, nem hajszolja túl ma- 
gát. Viszont a befogadó az egészségkárosí- 
tó hatások ismeretében is viselkedhet más- 
ként, ha az a közeg, amelyben él, a minták, 
a társadalmi tények, melyekkel naponta 
találkozik, másként kondicionálják maga- 
tartását. Negatív magatartása visszahat a 
véleményére, módosítva és erősítve a nega- 
tív tendenciát. 

Van-e egyáltalán lehetőség arra, hogy az 
egyén is tegyen valamit saját egészségének 
megőrzéséért? Éppen ennek érdekében kell 
, mozgásba" hozni azokat a társadalmi 
eszközöket, amelyek alapvetően befolyá- 
solják az egyén életmódját, és pozitív 
irányba hatva hozzájárulnak az egyes em- 
ber egészségmegőrzéséhez. Ez a feltétel- 
rendszer csak átfogó társadalmi program 
alapján valósulhat meg, melynek célja a 
népesség egészségi állapotának javítása, az 
egészséges életmód megteremtése. Ez nem- 
csak az egészségügyi tárca vagy egyes tár- 


FÓRUM 91 


cák, társadalmi, politikai szervek elszige- 
telt feladatköre. Ez mindnyájunk közös 
ügye. Hiszen magát a betegséget kiváltó 
okok is sokrétűek — társadalmiak és egyé- 
niek is egyúttal. 

. "Tudatában kell lenni annak is, hogy a 
követendő életmódot képtelenség az egyén 
számára kötelezően előírt szabályokkal, 
törvényekkel megvalósíttatni. Olyan vi- 
szonyokat kell teremteni, melyek hatása 
által az egyén az adott lehetőségeken belül 
az egészséges életmódot részesíti előnyben. 
Ez igen sokrétű feladat. Ebben része van a 
családi, iskolai, munkahelyi, lakóhelyi 
környezettől kezdve olyan magatartásfor- 
mák kialakításának, melyek lehetővé te- 
szik az értelmes életet. 

Az egészségmegőrzés társadalmi tenni- 
valói között többek közt fontos szerep há- 
rul a hazai tömegkommunikációra is. Vi- 
szonylag széles eszközrendszere által (saj- 
tó, tv, rádió) a lakosság különböző rétegei- 
re hatékony befolyást gyakorolhat a kí- 
vánt változás megvalósítása céljából. 
A céltudatos ráhatás következtében az 
egészséggel kapcsolatos értékek is köny- 
nyebben válhatnak az egyén értékeivé. 

Ezért igen fontos, hogy az egészséghez 
kapcsolódó témákról nyíltan, megbízható- 
an tájékoztassanak a megfelelő tömeg- 
kommunikációs eszközök, s az egyes prog- 
ramokban olyan résztvevők legyenek a 

, véleményalakítók", akik mintaadóként 
befolyásolni tudják a megcélzott rétegeket. 

Végezetül, van-e megoldás az ésszerű 
életmódra, életvitelre? Az ember mint bio- 
lógiai és társadalmi lény génjeibe progra- 
mozva nem az önpusztítást, hanem az éle- 
tet hordja. S az értelmes élet elősegítése 
nemcsak a társadalomtudósoknak, politi- 
kusoknak, szakembereknek, hanem min- 
denkinek, aki valamit tenni akar, szent 
kötelessége. 

A megoldás és a módszerek sokfélék, 
sokszintűek lehetnek, de ez csak az egész 
folyamat áttekintése és megértése alapján 
dönthető el. Örkényt idézve: 

, Ha sok cseresznyepaprikát madzagra 
fűzünk, abból lesz a paprikakoszorú. 

Ha viszont nem fűzzük fel őket, nem lesz 
belőlük koszorú. 

Pedig a paprika ugyanannyi, éppoly pi- 
ros, éppoly erős. 

De mégse koszorú. 

Csak a madzag tenné? Nem a madzag 
teszi. Az a madzag, mint tudjuk, mellékes, 
harmadrangú valami. 

Hát akkor mi? 

Aki ezen elgondolkozik, s ügyel rá, hogy 
gondolatai ne kalandozzanak összevissza, 
hanem helyes irányban haladjanak, nagy 
igazságoknak jöhet a nyomára." 


Markos András 


EVFORDULO 


Gramsci a világban és Magyarországon 


d 


Antonio Gramsci (1891-1937) halálának 50. évfordulója alkalmából az Olasz Kommu- 
nista Párt nyolc országból 15 tanulmányt jelentetett meg (II Contemporaneo. Rinascita, 
1987. február 28.) azzal a céllal, hogy felmérjék Gramsci műveinek, gondolatainak 
. helyét, sorsát a világban. 

A bevezető tanulmányt Giuseppe Chiarante irta. Sok minden megváltozott 50 év alatt 
- hangsúlyozta Chiarante -, s nemcsak a történelmi valóságban, hanem szemléletünk- 
ben, ítéleteinkben is, lett légyen szó akár a pártról, akár a demokrácia és a szocializmus 
kapcsolatáról. A gramsci kiindulópont azonban nem változott. Nevezetesen az, hogy 
mindig a konkrét történelmi-társadalmi helyzetből kell kiindulnunk, azt kell megismer- 
nünk, elemeznünk. (Ez eredendően marxi kiindulópont. Azért kötődik még ma is sok 
helyen és sokak fejében Gramsci nevéhez, mert a sztálini, a konkrét történelmi-társadal- 
mi helyzettől elszakított, dogmává tett eszmével szemben Gramsci egyik legjelesebbike 
volt azoknak, akik őrizték, védték s fejlesztették az , eredeti" marxista módszert és 
szemléletet, amelytől idegen doktriner módon a világ elé állni, s azt mondani: itt az 
igazság, boruljatok térdre. Gramsci azt hangsúlyozta, hogy a marxizmus az élő, eleven 
mozgalomból indul ki, s a marxizmus számára a kommunizmus nem elvont cél, eszmény, 
hanem maga az eleven mozgalom, amely a mindenkori állapotokat meghaladja, amely- 
ben organikusan fejlődnek ki a kommunizmus történelmileg változó és változatos for- 
mái.) 

A hatvanas és a hetvenes években - éppen a válságokból, nehézségekből kivezető út 
keresésének előtérbe kerülése miatt — lendületet kapott Gramsci műveinek tanulmányo- 
zása. Noha az utolsó 50 esztendőben mélységes változások következtek be mind a 
világban, mind szemléletünkben, az erkölcsökben, a kulturális életben, az államok és a 
népek közötti kapcsolatokban - s ha ezzel együtt növekszik az érdeklődés Gramsci művei 
iránt, akkor időszerűsége tagadhatatlan. 

Eric Hobsbawm azt írja, hogy Gramsci minden idők legtöbbet idézett 250 szerzője 
között van a művészetről és a humanizmusról beszélő irodalomban. Giuseppe Vacca az 
európai baloldal és a hegemónia összefüggéséről írt, s bővítette Gramsci ismertségéről 
való tájékozottságunkat. A leginkább idézett 250 szerző között csak öt olasz született 
a XVI. század után. Ebben a sorban nincs benne sem Vico, sem Machiavelli — Gramsci 
azonban igen. (Természetesen az idézés nem azonos azzal, hogy ismerik is Gramsci 
munkáit vagy, hogy az idézésnek mindig és egyértelmű politikai tartalma lenne.) Ötszáz 
írás (kézikönyv, tanulmánykötet) jelent meg róla angolul, sok, még nem publikált 
doktori disszertáció készült Gramsciról. Jelenléte tehát, halála után ötven évvel is, 
vitathatatlan a világirodalomban. 

Az is látható a beszámoló tanulmányokból, hogy a Gramsci művei iránti érdeklődés 
különböző és egyenetlen. Nem erőltetett, ha azt mondjuk, hogy ez összefügg a kommu- 
nista pártok helyzetével és a neokonzervativizmus hatásával. Azt hiszem, jelentősnek kell 

tekintenünk azt is, hogy Gramsci munkái viszonylag gyorsan terjedtek az NSZK-ban. 
Peter Glotz kiemeli, hogy Gramsci fogalmai, pl.: a , történelmi blökk" igen fontosak 
voltak a Kautzky-féle paradigma meghaladásában. Most újra szembesítenünk kell fogal- 
mait a valósággal, s újból hozzá kell fognunk munkáinak elemzéséhez, ebben a korszak- 
ban is. 

Eric Hobsbawm Gramsci műveiben életerős ösztönzést lát a történetírás számára (is). 

fogalmazza meg a legpontosabban Gramsci szerepét mind a mozgalomban, mind a 
marxizmus történetében. Szerinte Gramsci hatása a marxi perspektíva fonalának felvéte- 
lében nyilvánul meg elsősorban. Hozzátehetnénk, újrafelvételével mind a dogmatizmus- 
sal, mind a pozitivizmussal szemben. A Gramscival való találkozás tehát a marxizmussal 
való találkozás, Gramsci münkáinak segítségével. Kiemeli, hogy Gramsci szerint az 
emberi akaratnak központi szerepe van a történelemben, de nem a voluntarista értelem- 
ben, hanem a valóságot megváltoztató gyakorlatban. — : 

Sok jelensége van a mai világnak, amelynek megértésére törekedve nem lehet Gramscit 
kikerülni. Ilyen pl. a népi kultúráról való gondolkodás is. Azt sem tagadhatjuk, hogy 
néhány, Gramsci teremtette kategória ma is értékes tájékozódási eszközünk a valóság- 
ban. Ilyen pl. a , passzív forradalom", a , hegemónia", a , szerves értelmiségi" stb. és a 
széles és differenciált szövetségi politikára vonatkozó gondolati anyag. Vagy ilyen gon- 
dolat az OKP autonóm politikai kultúrájának megteremtése, amely nélkül nem lehet 
sikeres a küzdelme a szocializmusért. 

Franciaországból Alain Tosel rámutatott, hogy Franciaországban sokáig csak Gram- 
sci legendája élt (Mussolini áldozata, a börtönévek szenvedője, a pártalapító stb.), de 
mint gondolkodó kevéssé volt jelen a mozgalomban. Sokáig a Francia Kommunista Párt 
a revizionizmus gyanújával nézett Gramsci elméleti hagyatékára. Luis Althusser Gram- 
sci-tanulimánya a fordulat. Ő vitathatatlannak tartja Gramsci elméleti jelentőségét, és 
ezen az alapon vitázik (is) vele. 

A spanyol Francisco Fernández Buey a Franco elleni küzdelemben, majd a Franco 
utáni útkeresésben ítélte hasznosnak Gramsci elméleti munkáinak felfedezését. 

Kiemeli a , hegemónia", a , történelmi blokk", az , organikus értelmiségi" fogalmakat, 
amelyek termékenynek, használhatónak bizonyultak a spanyol és a nemzetközi összefüg- 
gések jobb megértéséhez. Hasonlóan vélekedett Latin-Amerikából Gabriel Vargas Lloza- 
no, rámutatva, hogy a baloldal — tanulva a vereségeiből is -— a demokratikus és a 
szocialista átalakulásra törekedve figyelt fel a hegemónia fogalmára. 

Magyarországról Szabó Tibor írása jelent meg, aki áttekintette Gramsci műveinek 
magyarországi sorsát. Giuseppe Vacca Szabó írásából azt emelte ki, hogy a hegemónia 
Gramsci-féle felfogása Magyarországon a politikai rendszer demokratikus reformja 
révén került előtérbe. Szabó hangsúlyozza, hogy Gramscit a legkülönbözőbb módon 
lehet és lehetett értelmezni — a különböző történelmi-társadalmi helyzetektől és időktől 
függően; de nem lehet sutba dobni, nem lehet nem felhasználni gondolatait, módszerét. 

Gramsci halálának 30. évfordulóján, 1967-ben, Gramsci-konferenciákat szerveztek a 
szocialista országokban (Lengyelországban, Romániában, a Szovjetunióban, Magyaror- 
szágon). A Szovjetunióban jelenleg összes műveinek kiadását tervezik, amint erről a 
VUnitá 1986. márciusi száma tudósít. Ugy látszik, újabb fellendülés van a Gram- 
sci-kutatásban és -kiadásban. 

Összegezve azt lehetne mondani, hogy a dogmatizmusra épült gyakorlat sikertelensége 
nemcsak a kapitalista országok munkásmozgalmában, hanem a szocializmus építésének 
gyakorlatában is kiútkeresésre késztette a kommunista pártokat. Ebben a kiútkeresésben 
váltak fontossá Gramsci munkái, s hatott termékenyítően elmélete. 


Az első híradás Gramsciról a felszabadulás után Szauder József nevéhez fűződik, aki az 
Esztétikai Szemle 1948-as évfolyamában hívta fel a tudományos közvélemény figyelmét 

Gramsci Crocéról adott marxista kritikájára, rámutatva, hogy , Gramsci marxizmusa a 
marxizmus-leninizmus volt". Arra is emlékeztetett, hogy -— mint az OKP vezetője — 
börtönírásaiban az egész itáliai európai politikai, szellemi életet átfogó elemző bírálatra 
törekedett. 

1945-1948-ig kedvező volt a politikai, filozófiai légkör ahhoz, hogy a különböző 
országok marxistái és a haladás baloldali képviselői között termékeny kapcsolat fejlőd- 
jék ki vagy folytatódjék. 

1947-ben Gramsci halálának 10. évfordulóján - noha nem az évfordulóra hivatkozva — 
szervezte meg Antonio Banfi a marxista filozófusok első nemzetközi kongresszusát, 
Milánóban. Gramsci szellemét Banfi és iskolája képviselte. A kongresszuson Lukács 
György 15 részt vett, s itt olvasta fel francia nyelven A marxista filozófia feladatai az új 
demokráciában című előadását. 1948-ban a Srudi Filosoficiben (Banfi folyóirata) megje- 
lent Remo Cantoni: Antonio Gramsci és a kultúra felelőssége című írása és Lukács 
előadása. Európai méretű szellemi pezsgés és együttműködés reménye csillant fel. 

A történelem azonban másként alakult. 1948 második felében már érezhető volt a 
hidegháború. 1949-ben megalakult a NATO, a vatikáni Szent Hivatal a , kiátkozás" 
eszközével is igyekezett az OKP s általában a kommunista mozgalom befolyását csök- 
kenteni. Erősödött a dogmatizmus, a személyi kultusz s annak minden negatív politikai, 
erkölcsi, kulturális hatása; az elszigetelődés, a bizalmatlanság. Az értelmes viták helyett 
a dogmavédő ítéletek ideje kezdődött. Ez a légkör nem kedvezett sem a marxizmus 
története és öröksége, sem a korabeli marxizmus megismerésének, feldolgozásának, 
megismertetésének. 

1949-ben még megjelent egy szerény válogatás a Börtönfüzetekből (válogatta: Komját 
Irén) és 1952-ben Lombardo Radice, G. Carbone: Gramsci életrajza, de azután 13 év telt 
el 1965-ig, az újabb magyar nyelvű Gramsci-válogatásig, ami Marxizmus — kultúra — 
művészet címmel látott napvilágot. (Szerkesztette Rózsa Zoltán, bevezette Sallay Géza.) 
A kötet nagy hatást gyakorolt az akkori magyar szellemi közéletre, s széles körű kritikai 
visszhangot váltott ki. Gramsci a kultúra, a művészet tematikájának oldaláról tört be 
a magyar gondolkodásba, s nem a par excellence filozófia vagy politika hozta be. 

Az első válogatást újabb fordítások követték. 1970-ben a Filozófiai írások (szerkesztet- 
te és bevezette: Huszár Tibor) és az Olasz marxista filozófusok írásaiból című kötet (szer- 
kesztette és bevezette: Huszár Tibor), majd 4 socialista realizmus antológia (szerkesztette 
és bevezette: Köpeczi Béla). 1974-ben megjelent a börtönlevelek bővebb válogatása 
(szerkesztette és bevezette: Komját Irén) és a Gyakorlat filozófiája (szerkesztette, válogat- 
ta és bevezette: Gál Ernő). 1977-ben Az új fejedelem (fordította és az utószót írta: Betlen 
János), 1979-ben Válaszút a pedagógiában (válogatta, szerkesztette és bevezette: Mario 
Alighiero Manacorda). 1985-ben látott napvilágot a Politikai írások (1916-1926) (válo- 
gatta és az előszót írta: Szabó Tibor), 1987-ben pedig Antonio Gramsci. Ifjúkori írások 
1914-1926 (MKKE Társadalomelméleti Kollégium). A kötet azokat a szövegeket tartal- 
mazza, amelyek nem kerültek bele a Politikai írások (1916—-1926) című kötetbe. 

A válogatásokkal egy időben s utána is számos tanulmány, disszertáció foglalkozik 
Gramsci gondolkodásával és az olasz marxizmussal. A kutatók eddig ismeretlen össze- 
függésekre világítanak rá, s új dokumentumok is napfényre kerülnek. Ilyen pl.: Gramsci 
Kasszandra levele 1926-ból, amelyet Görög Tibor mutatott be. (BME Marxizmus-Leni- 
nizmus Intézet 1986/1., Közlemények.) A Gramsci-levél 1963-ban került elő, s 1964-ben 
publikálták Itáliában. A dokumentumból jól érzékelhető Gramsci álláspontja abban a 
küzdelemben, amely Lenin halála után alakult ki a bolsevik pártban Zinovjev, Trockij 
és Sztálin között Lenin örökségéért. 

Gramsci felismerte ezt a folyamatot. 1922-ben Moszkvában volt, s alkalma nyilt 
hallani Lenint, aki azt mondotta: , 1921-ben, a III. kongresszuson elfogadtunk egy 
határozatot a kommunista pártok szervezeti felépítéséről, munkájuk módszereiről és 
tartalmáról. A határozat nagyszerű, de majdnem teljesen orosz, azaz orosz viszonyokból 

indul ki. Ez a jó, de egyszersmind a rossz oldala is... A határozatot nagyszerűen 
kidolgoztuk. . . ., de nem értettük meg azt, hogyan kell átadnia a külföldieknek a mi orosz 
tapasztalatainkat. A külföldiek pedig nem érhetik be azzal, hogy a falra akasztják, mint 
valami szentképet és imádkoznak eelőtte" — idézi Szabó Tibor. A történelmiség eme 
dialektikus szellemében fogalmazza meg Gramsci, hogy a Komintern határozatait , le 
kell fordítani olaszra". 

1956 után, 1957-ben Gramsci halálának 20. évében még inkább tudtuk, éreztük, hogy 
vle kell fordítani" magyarra, lengyelre stb., le kell fordítani a változó történelmi helyze- 
tekre, szakadatlanul le kell fordítani a megváltozott arculatú és állandóan változó világ, 
az új világállapotok, a tudományos technikai forradalmak, az ökológiai veszélyek, a 
termonukleáris korszak okozta új körülményekből származó feladatok, a cselekvés 
számára. Ez a marxizmus-leninizmus eleven szelleme, amely szemben áll mindenfajta 
dogmatizmussal. 

Szabó Tibor írja: , Az utóbbi években egyre többen a marxi és lenini politikaelmélet 
és filozófia folytatásaként értelmezik Gramsci munkásságát", s fontos kutatókat említ, 
akik erre az álláspontra jutottak. (N. Badaloni, C. Boggs, I. V. Grigorjeva, J. N. 
Davidov, V. Gerratana, P. Spriano.) Mindez igaz, de az utóbbi éveknek is vannak 
előzményei. Az előzményekből Szabó Tibor 7Togliattit emeli ki, aki Gramscit a marxiz- 
mus folytatójának tekinti; olyan teoretikus forradalmárnak," aki ,a konkrét helyzet 
követelményeinek megfelelően új, eredeti elemekkel bővítette, gazdagította a marxiz- 
must". 

A felsoroltakhoz írhatjuk — sok más mellett — Antonio Banfi és Remeo Cantoni nevét 
is. Banfi és Cantoni 1948-ban és 1957-ben fejtette ki, az említett szellemben, véleményét 
Gramsciról. Banfi lenini—-gramsci szellemben mutat rá arra, hogy a marxizmus egyete- 
messége nem kiküszöböli a konkrét történetiséget, hanem éppen annak jobb megértését 
szolgálja. ,A marxizmus nem menekül el a tévedések, kockázatok, hibák elől, mert 
azokat nem az emberiség egyébként eszményi útjáról való letérésként fogja fel, hanem 
az emberiség által megtett történelmi út valóságos mozzanatának tekinti, amelynek 
kiküszöbölésére is vállalkozik. , 

A hetvenes években Gramsci írásai kezdtek természetes és organikus részeivé válni a 
marxista és az általános műveltségnek. Az új történelmi-társadalmi helyzet s a belőle 
származó feladatok megragadására alkalmasak a Gramsci-irodalomból megismert új 
fogalmak: a , hegemónia", a , kollektív ember", a , kulturális és társadalmi blokk", a 
, szerves értelmiségi" stb. Huszár Tibor bevezető tanulmányaiban rávilágított arra a 
gondolkodásmódra is, amely akadályozta, késleltette Gramsci munkáinak kiadását, 
vitázva Louis Althusser-rel is. ( Marx -— az elmélet forradalma. Kossuth Könyvkiadó, 
1968.) Még 1971-ben is szükségesnek látszott azonban, hogy a Népszabadságban a 
Gramsci filozófiai írásairól megjelent recenzió — a könyv bemutatásán túl — azt is 
hangsúlyozza, hogy Gramsci filozófiája marxista-leninista, mivel az elmúlt évtizedekben 
Gramsci filozófiáját sokféle, megalapozatlan jelzővel illették és sok mindennel meg is 
vádolták (praxis filozófia, revizionista stb.), s elverték a port a , gyakorlat filozófiáján" 
is, miközben hangsúlyozták Gramsci politikai, forradalmár feddhetetlenségét. 

A Magyar Filozófiai Szemle 1978. 1-es számában jelentek meg azok a tanulmányok, 
amelyek tovább gazdagították a hazai Gramsci-irodalmat. E tanulmányok tematikája 
és tartalma jól érzékelteti a dogmatizmustól megszabaduló marxizmus növekvő szerepét 
az új szocialista kultúra és közgondolkodás fejlesztésében. Íme a témák: Gramsci ideoló- 
giai felfogása és a művelődéstörténet (Köpeczi Béla), Gramsci műveinek hatása az OKP 
értelmiségi politikájára (Pankovits József), Gramsci és a Magyar Tanácsköztársaság 
(Rózsa Zoltán), Irodalmi nyelv és nyelvjárás A. Gramsci feljegyzéseiben (Fogarasi Mik- 
1ós), Benedetto Croce esztétikájának marxista kritikája A. Gramsci irodalomszemléletében 
(Sárközy Péter), A ,köznapi gondolkodás" kategóriája (Takáts József), Az , aktivitás" 
problémája Gramsci fiatalkori írásaiban (Szabó Tibor). 

Különös fontosságot kap u kultúra, amely Gramsci szerint a szocializmus alapvető 
fogalma. s ez összhangban van Lenin 1921-ben és 1923-ban kifejtett gondolataival. Uj 

megvilágításba kerül a filozófiai antropológia szükségessége: a , mi az ember?" s , mivé 
válhatik?" kérdések alapján. Ezek a nézőpontok megjelennek az olasz filozófiai iroda- 
lomban, pl. Banfi munkáiban (A kopernikuszi ember, 1948), de termékenyen használják 
fel már a magyar kutatók is. (Kelemen János: Az ember filozófiai problémái az 1945 utáni 
olasz regényben. [1967] Szabó Tibor: Kultúra és szocializmus a pályakezdő Gramsci 
filozófiájában. [1976] stb.) 

Kiemelkedő jelentősége volt 1977-ben a moszkvai emlékünnepségnek és a Polytechnic 
of Central London tudományos üléseinek. A moszkvai ülésen hangzott el Nicola Badalo- 
ni előadása, 1977. április 25-én. Moszkvában Gramsci politikai elméletéről úgy beszéltek 
a szovjet előadók is, mint amelynek fogalmaival értelmezhetők és elemezhetők a világfor- 
radalmi folyamatok olyan új eseményei, helyzetei, mint amilyenek Chilében vagy Portu- 
gáliában kialakultak, s hogy ez a politikai elmélet lényeges kiindulópontokat tartalmaz 
a harmadik világ vagy a közepesen fejlett országok munkásmozgalma számára. 

Badaloni pedig - a többi ki zött — kiemelte: Gramsci nemcsak tanítványa volt Lenin- 
nek, hanem eredeti gondolkodó i is, aki a marxizmus s Lenin szellemében fejtette ki a 20. 
század marxizmusának fontos vonását. , Minden ember filozófus", akár , egyszerű", 
akár , kiművelt", s gyakran inkább a , magatartásban s nem a szavakban fejeződik ki az 
a világkép, amely az embereket inspirálja. Ezt meg kell érteni a , hegemóniáért" folyó 
harcban. 

Badaloni kiemeli Gramál végtelen türelmét és vitakészségét. Becsülte a valóságos 
érveket, akárha ellenfelektől származnak is. Ebből a magatartásból következett önkriti-. 
kussága is. Vallotta, a cél: a hegemónia megszerzése. Megtartásához állandó munka 
szükséges. Ezt csak magas színvonallal, a párttal szembenálló erők színvonalát meghaladó 
kulturális, erkölcsi színvonallal, mélyebb humanizmussal, a szabadság magasabb, emberibb 
színvonalának képviseletével lehet megszerezni és megtartani. Ebben a színvonalban rejlett 
ereje a fasizmussal szembeni harcban, s ez az alapja szövetségesei előtti tekintélyének is. 

Ez a színvonal tette lehetővé, hogy az OKP az olasz talajban találja meg (az olasz 
talajban is megtalálja) kora kapitalizmusának ellentmondásait. Ez a színvonal tette 
lehetővé, hogy a nép mindennapi életétől ne szakadjon el; hogy ne elméleti gőggel 
közeledjék a nem elméleti népi gondolkodáshoz, hanem politikai nyíltsággal, amelyben 
kifejeződik annak megértése is, hogy a vallásos és nem vallásos emberek egymásra 
vannak utalva a közös érdekeikért való küzdelemben. A sikeres harcnak nem az erőszak 
az egyetlen s nem is a fő területe. , Mi a munkások, kommunisták, szocialisták és 
katolikusok egységére építünk, s arra törekszünk, hogy ezt az egységet a tényekben és 
az eszmékben valósítsuk meg, a szocializmus felé demokratikusan fejlődő antifasiszta 
platformon." 

Ezt a gondolatot nagyban alátámasztja Gramsci filozófiája és az olasz forradalmi 
mozgalom tapasztalata is, amely a huszadik századi történelem legnagyobb eseményét 
az 1917-es forradalomban látta. , Nem kell titkolnunk azonban, hogy ez a várakozás 
annál inkább lesz reális, minél inkább lesznek képesek az olasz és más országok dolgozói - 
—- beleértve a szocialista országokét is — másoknak átadni egy nagy intellektuális és 
morális reform követelményét, amely egyben a feltétele is az olyan színvonalú kultúrá- 
nak, amelyet még soha sem értek el eddig a történelemben." S ez ma sem másodrendű. 
Ez a magasabb kultúra, a magasabb humanizmus az alapja annak, hogy a marxizmus 
a társadalom pozitív erőinek organikus része s ily módon vezető ereje is lehessen. Ez a 
kulturális színvonal az alapja annak is, hogy marxizmus címén ne lehessen újra tabukat, 
istenségeket, kinyilatkoztatásokat, az embert eszközzé tevő szervezeteket létrehozni és 
működtetni. Csak dogmák nélkül lehet szembenézni a mai társadalomban keletkezett, 
eddig soha nem volt problémákkal témákkal. A , létező" szocializmusok pedig még nem 

tudtak teljesen megszabadulni — a megszabadulás különböző fázisaiban vannak - a 
vallási színezetű dogmáktól. ; 


A tudományos-technikai forradalom második korszakában, az új haditechnika, a mikro- 
elektronika, a robottechnika, a manipulátorok, a számítógépek, a telekommunikációs 
eszközök, a biotechnológia alkalmazásának idején sok jelenség gyökeresen más és új 
összefüggésekben értelmezhető. Bizonyos értelemben milliárdnyian csak most lépnek ki 
az évezredes elszigeteltségből, s éppen egy negatívumban, a világ pusztulásának veszélyé- 
ben és az éhség fenyegettetésében tudatosul bennük helyzetük a világban. Nem érvénye- 
sek már egyetemesen a háborúkról alkotott — pár évtizeddel ezelőtt még érvényesnek hitt 
s korábban érvényes - kategóriák sem. Az emberiség az , idealizmus áldozata" lesz, ha 
eszmei okokkal indokolva - természetesen nem , az emberiség" indokol, mert annak 
nincs atomfegyvere — elindul (még ha véletlenül is) az atomháború. Ebben az összefüg- 
gésben egyáltalán nem látszik, hogy az emberi élet a legfőbb érték (noha ez a deklarált 
érték), ha az atomfegyvert , az igazság" győzelmének eszközévé teszik. Kié lesz azután 
az igazság? Vagy előáll az abszolút-objektív igazság, ti. az emberen kívüli, attól véglege- 
sen független világ senkihez sem szóló , igazsága", amikor bolygónk már abszolút 
szenvtelenül, a szubjektum teljes hiányában kering pályáján? Hiszen korunkban nem 
lehet sem győztese, sem vesztese az atomháborúnak, amint ez ma már köztudott. 

Tapasztalatból tudjuk, hogy a , centralizált autoritarizmus" nemcsak a szabidság 
hiányának és a bürokratizmusnak az alakjában követelt nagy árat, hanem képtelennek 
bizonyult arra is, hogy differenciált és artikulált feleleteket adjon — területenként és 
szintenként decentralizáltan — a társadalmi kihívásokra. 

A kommunista pártok megújulási folyamataik során sok olyan kérdést tettek fel, 
amelyek kikerülhetetlenek, s amelyek egy részére a mai napig sincs kimerítő válasz a 
marxizmus nemzetközi irodalmában. Sem a közgazdasági, sem a történelmi, gazdaság- 
történeti elemzések nem végezték el ezt a munkát, részint mert nem kaptak erre ösztönzé- 
seket, lehetőségeket, részint mert sokszor el is ítélték az ilyen törekvéseket, a régi 
dogmatizmushoz hasonlóan, ha nem is annak eszközeivel. 

A Szovjetunióban megújuló marxizmus-leninizmus, az új szellem és Togliatti egykori 
gondolatai között nem érzünk már - legalábbis én így hiszem - elvi különbséget. Ebben 
a szellemi fejlődésben máig éltető erő Gramsci hagyatéka, amelynek további feldolgozása 
még komoly és termékeny feladata marad mind az olasz, mind a nemzetközi marxista 
és progresszív tudományos világnak és politikának. 

A tudományos világ Gramsci elméleti munkásságának jelentőségét elismerte és felis- 
merte, akár egyetértettek világszemléletével, akár tagadták azt. Saját ismételt megújulá- 
sunk és jövendő megújulásaink számára is fontos tovább tanulmányoznunk Grams-it, 
mert aligha van nagyobb jelentőségű gondolata a huszadik századi marxizmusnak, mint 
az, hogy , le kell fordítani" — amely kifejezésnek az a tartalma, hogy a szocializmus csak 
organikusan nőhet ki az adott társadalomból és a nemzetközi helyzetből. 


Kéri Elemér 


Egy ezredév 


A Magyarország rövid történetét bemutató 
szerzői kollektíva nem szokványos, sőt különö- 
sen nehéz, ám széles körű érdeklődésre számot 
tartó feladatra vállalkozott. Elsőként tisztáznia 
kellett azokat a rendező elveket, amelyek alapjá- 
ul szolgálhattak az eseményeket, történeti folya- 
matokat és konzekvenciákat magában foglaló 
összegzésnek. Mert egy ezredév, sőt annál is 
bővebb történeti időszak áttekintése csak vala- 
miféle summázat eredménye lehet. 

Nyilvánvalóan sok töprengést jelenthetett 
Hanák Péter szerkesztőnek és a szerzőknek - 
Benda Kálmánnak, L. Nagy Zsuzsának, Makkai 
Lászlónak, — Niederhauser — Emilnek, Spira 
Györgynek és Vörös Károlynak -, hogy milyen 
természetű, jellegű legyen ez az összegzés. Hi- 
szen a mintegy 37 íves művet a puszta kronoló- 
gia vagy a korabeli képek, rajzok, térképek, 
statisztikák és egyéb dokumentumok egyszerű 
közlése is kitölthette volna. S végül mindkét 
megoldás mellőzésével, a történeti esszé műfajá- 
nak választása is a lehetséges alternatívák közé 
sorolható. 

Aligha kétséges, hogy bármelyik említett fel- 
adatvállalást nagy közönségsiker kíséri. A szer- 
zők mégis a legnehezebbre, az említett alternatí- 
vák kombinálására, vagyis olyan történeti kézi- 
könyv megírására vállalkoztak, amelyben a ma- 
guk szerves összefüggésében ábrázolják az egy- 
mást váltó korszakok gazdasági, társadalmi fo- 
lyamatait, felvillantják ezek legfontosabb nem- 
zetközi összefüggéseit, s emellett a történések 
megértéséhez nélkülözhetetlen adatokat; mon- 
danivalójukat rajzokkal, képekkel is illusztrál- 
ják. 

A tízkötetes Magyarország története és egyéb 
összefoglaló munkák, valamint számos monog- 
ráfia megjelenése és feltűnő népszerűsége nyo- 
mán sokakban - nyilvánvalóan a szerzőkben 
is — felmerülhetett a kérdés: vajon szükséges-e 
egy tömörebb, a legújabb tudományos eredmé- 
nyeket tükröző népszerű összefoglaló. A kér- 

désre igennek válaszolhatunk, hiszen meglehe- 
tősen régen jelent meg egy ilyen egykötetes ösz- 
szefoglaló, amelynek megállapításait a történet- 
tudomány látványosnak is mondható újabb 
eredményei messze túlhaladták. Egyúttal szük- 
ség van egy rövid áttekintésre, mivel olykor — 
így ez esetben is - még Magyarország történeté- 
vel foglalkozó szakemberek is kézbe vehetik a fő 
történeti szálakat kiemelő kézikönyvet. 

A legnagyobb haszonnal természetesen a tör- 
ténelem iránt érdeklődők - egyre bővülő tábora 
— forgathatja. Ezt az igényt kívánta kielégíteni 
az Egy ezredév című munka, amelynek korsze- 
rűsége, a legfontosabb adatokat feltüntető, 
könnyen áttekinthető jellege, olvasmányos stílu- 
sa, pontos, szabatos fogalmazása egyaránt nő- 
veli a népszerűségét. Ssezt csak fokozza a szem- 
léltetést biztosító képek sokasága, a könyv vilá- 
gos szerkezete, a történelmi folyamatok — a gaz- 
daságra, társadalomra, művészetekre is kiterje- 
dő - széles sodrása, a politikusportrék árnyalt 
rajza stb. A kézikönyv a kitűzött célok sikerét 
tanúsíthatja. Még akkor is, ha már pusztán terje- 
delmi korlátozottsága miatt is — számos ponton -— 
bizonyos leegyszerűsítéseket, a tények puszta fel- 
sorolását vagy éppen fontos adatok, történeti 
folyamatok mellőzését regisztrálhatjuk. I 

Feltünően szűkös keretet és terjedelmet szán 
a kötet például az 1790-ig terjedő történelmünk- 
nek, vagy az 1945 utáni évtizedek megismerteté- 
sének. Itt a mégoly bravúros történetírói megol- 
dások sem képesek a szükségszerűen kieső fo- 
lyamatok áthidalására. Érzik ezt a szerzők is, 
ezért kerül a kronológia gyakran előtérbe, ami 
másképpen ugyan, de ugyancsak megbontja a 
korábban jellemzett sikeres tárgyalásmódot. 
Mert a nagyobb időszakokat, kérdésköröket 
átfogó szintézisek több ismeretanyagot feltéte- 
leznek, míg az adatok, jelenségek puszta felsoro- 
lását kevésnek tarthatják azok, akik ezek jó 
részének ismeretében a mélyebb összefüggések 
elemzését várják. 

Vannak persze — hogyan is ne lehetnének — a 
könyvnek vitatható részei, megállapításai, mi- 
ként számos vonatkozásban akad hiányérze- 
tünk is. 

A történelem iránt behatóbban érdeklődők 
bizonyára szívesen olvastak volna például töb- 
bet a magyar őstörténet vitatott kérdéseiről, a 
királyi vármegyerendszer kiépüléséről, a társa- 
dalmi rétegek tarka sokaságáról és a feudális 
anarchia jelentkezésének okairól. Ugyanígy a 
felkészültebb olvasóknak gazdagabb ismeretei 
lehetnek a központi hatalom megerősödéséről, 
a rendiség és a központosítás sajátos magyaror- 
szági jelentkezéséről és ideológiájáról, Mátyás 
király abszolutista törekvéseiről. Igaz — s ezt itt 
mindjárt megjegyezhetjük -, hogy amikor egy- 
egy kérdéskör bővebb, teljesebb kifejtését kér- 
jük számon, egyúttal nem kifogásolhatjuk vala- 
mely más részek elhagyását vagy terjedelmük 
nagyságát. Ez a körülmény pedig az esetek 
többségében eleve halványítja ilyen jellegű ész- 
revételeinket. E kritikai megjegyzések természe- 
tesen nem kérdőjelezik meg a könyvben elénk 
táruló alapvető történelmi folyamatok rajzát, 
legfeljebb árnyalatbeli különbségeket jeleznek. 

Főként Széchenyi István kitűnő portréja és 
munkásságának leírása nyomán kerül reflektor- 
fénybe a magyarországi gazdasági élet elmara- 
dottsága, az ipar és a kereskedelem helyzete, 
benne a céhes ipar visszahúzó ereje s a manufak- 
túrák állapotának stagnálása, ami az ország el- 
maradottságát az 1840-es évekre kirívóvá tette. 
A jobbágykérdés, amely végigkísérte a 19. szá- 
zad első felének politikai, gazdasági, társadalmi 
vitáit, talán a jobb áttekinthetőség érdekében 
egyfajta összegzést kívánt volna. Ehhez járul 
még hiányérzetünk az 1848. évi jobbágyfelsza- 
badítás módjának leírását — benne a jobbágytel- 
ki állományhoz tartozó, illetve azon kívül eső, 
de addig a jobbágyok által használt földek jelle- 
gét, a maradványföldek, irtásföldek megoldat- 
lanságát, a majorsági zsellérek sorsát stb. — ille- 
tően. I 

Az 1853. évi úrbéri pátens immár az abszolu- 
tizmus viszonyai között , rendezte" a marad- 
vány- és irtásföldek ügyét. A maradványföldek 
. jobbára a parasztok kezébe kerültek ugyan, de 
nem állami, hanem egyéni megváltás útján, míg 
az irtásföldeket a volt földesurak szerezték meg 
maguknak. Erről azonban a kézikönyvben már 
nem olvashatunk, miként a nagyarányúvá váló 
tagosításokról és legelőelkülönítésekről sem. 
Vázlatos az abszolutizmuskori gazdaság jellem- 
zése is. 

Ezért kárpótol -— ha ez egyáltalán lehetséges — 
bennünket a kiegyezés utáni polgári fejlődés 
nagyívű és árnyalt bemutatása, ami a gazdasági 


növekedés mellett a társadalmi átalakulást is 
felöleli, sőt a tudomány, az irodalom és a művé- 
szet új, modern irányzatait is elénk tárja. Mind- 
ezt a kiegyezés jogi rendszere kezdetben segitet- 
te, vele összhangban volt. Később azonban jó- 
részt a polgári forradalom megoldatlan kérdései 
— a föld- és a nemzeti, nemzetiségi probléma - 
miatt ez az összhang olyannyira széttöredezett, 
hogy a kiegyezés egész rendszere labilissá vált, 
majd a századforduló után a kül- és belpolitikai 
eseménvek hatására bomlása. illetve felbomlása 
elkerülhetetlen lett. 

Az 1918-1919-es forradalmakat ábrazoló fe- 
jezetek reálisak, elkerülik azokat a szélsőséges 
megitéléseket, amelyek pedig éppen az elmúlt 
évtizedekben oly sok vitát váltottak ki. Sokat 
írtak, irtunk már e viták alapjáról, hátteréről, 
mozgatórugórról. 

Ezúttal csupán egvetlen mozzanatára utal- 
nánk. Ha például a polgári demokratikus forra- 
dalmat a magyar történelem szerves részeként 
értelmezzük — másként nem is foghatjuk fel -, 
akkor feltünnek előremutató elemei nemcsak a 
dualizmus késői szakaszához viszonyítva, ha- 
nem 1848-hoz képest is: a politikai szabadságjo- 
gok. az államforma. a nemzetiségi és földkérdés 
teren egyaránt. Ha azonban kizárólag az 1918 
novemberében megalakult kommunista párt 
programja szemszögéből vizsgáljuk a polgári 
demokratikus rendet — s az ötvenes évek törté- 
netírását ez jellemezte -, akkor csupán hiányos- 
ságai, ellentmondásai tűnnek fel; nem tudott 
ugyanis úrrá lenni az ellátási nehézségeken, a 
munkanélküliség, az infláció pedig megnöveke- 
dett. Ráadásul a Jászi-féle nemzetiségi program 
—- a Keleti Svájc eszméje — elkésett, hiszen a 
nemzetiségek immár az elszakadást proklamál- 
ták. A Buza Barna-féle földreform megvalósítá- 
sa is késett, míg a politikai szabadságjogokat " 
kihasználva, az ellenforradalom szervezkedése 
felgyorsult. Az ellenforradalom jellegének meg- 
ítélésével kapcsolatosan ma is zajlanak még a 
viták — ha hevességük vesztett is az erejéből. 
A kézikönyvben olvasható jellemzéstől állás- 
pontunk némileg eltér. (Bár mindjárt hozzátesz- 
szük, véleményünket ebben az esetben sem te- 
kintjük csalhatatlannak.) 

Az ellenforradalom rendszerének kialakítása, 
külső és belső körülményei egyaránt jelzik, hogy 
állam- és jogrendszere, politikai gyakorlata egy- 
felől az 1910-es években kialakitott, a kiegyezés- 
hez képest új, annál merevebb, retrográd kor- 
mányzati rendszer elemeire épült, másfelől 
azonban korábban még ismeretlen intézmé- 
nyekkel, rendelkezésekkel és módszerekkel bő- 
vült. Az előbbiek sorában megemlíthetjük a régi 
közigazgatás, a bírósági szervezet, továbbá a 

kétkamarás parlament visszaállítását — ezeket 
azonban az ellenforradalom a maga jellegének 
megfelelően átalakította. Az utóbbiak közül jó 
néhány mindvégig érvényben maradt. Ide tarto- 
zik például a statárium, az internálás, a rendőri 
és a csendőri felügyelet rendszere, a demokrati- 
kus, a liberális és a szocialista irányzatok ke- 
gyetlen üldözése, az állampolgári jogegyenlőség 
megsértése, majd a harmincas évek végétől an- 
nak felszámolása stb. S hogyha még azt is figye- 
lembe vesszük, hogy az ellenforradalom politi- 
kai gyakorlata, fegyveres alakulatai, szélsőjobb- 
oldali szervezetei még az újonnan kialakított 
jogrendszert is gyakorta megsértették, figyelmen 
kívül hagyták, akkor megállapíthatjuk, hogy 
nem egyszerűen az 1918 előtti belpolitikai rend- 
szer állt vissza, hanem éppen a jelzett jelenségek 
léte, feltűnően nagy szerepe miatt az államélet- 
ben kezdettől jelen voltak fasiszta elemek is. 
Vagyis az ellenforradalmi rendszer két pillérre 
épült. Egyfelől az 1910-es évek Tisza István-i 
rendjére, amely az 1867-es belpolitikai kor- 
mányzati rendszer retrográd átalakítását tartal- 
mazta, másfelől a forradalmak leverését követő, 
fasiszta elemeket is magába záró politikai és 
joggyakorlatra. 

Az 1918 előtti viszonyokhoz képest megválto- 
zott a hatalom közvetlen társadalmi bázisa is. 
Bethlen és politikus társai -— a hagyományos 
uralkodó osztályok képviselői — ugyanis nyíltan 
vallották, hogy az újabb forradalmak megaka- 
dályozásának nélkülözhetetlen feltétele a rend- 
szer bázisának kibővítése a középrétegek külön- 
böző csoportjaival és politikai szervezeteivel. 
A hagyományos uralkodó osztályok - a nagy- 
" birtokosok és a nagytőkések -— csak így tudták 
megőrizni gazdasági és politikai hatalmukat. 


Kurucz D. István: Hódmezővásárhelyi utca 


kezeszza ált 


ke damáás szdstát át eeetádek ák e almát eztet FOOMEN 


A középrétegek egyes csoportjaira támaszkodó 
szélsőjobboldali pártok, szervezetek, egyesüle- 
tek azonban, amikor tehették, a maguk politikai 
vezető szerepének megszervezésére törekedtek. 
Erre különösképpen a harmincas évektől kezd- 
ve nyílt lehetőségük, ami együtt járt a totális 
fasiszta rendszer kiépítésének igényével. 

Elöljáróban említettük, hogy kölönösen szűkös 
keret maradt a felszabadulás utáni történelem 
bemutatására: összesen 28 oldal, amiből kb. 12 
oldal fénykép. Ez felettébb sajnálatos, hiszen 
nap mint nap találkozhatunk azzal az igénnyel, 
hogy többet tudjunk - árnyaltabbat, igazabbat 
— utolsó negyven esztendőnkről. Az erre szánt 
néhány oldal ezt aligha teszi lehetővé. Így az a 
szerkesztési mód, amivel a politika, a gazdaság, 
a társadalom és a kultúra címszava alá gyűjti a 
kötet az elmúlt négy évtized történetét, szinte 
csak az érdeklődés felkeltésére elegendő. Igaz, 
hogy a válaszokat a részterületekkel foglalkozó 
munkák - amelyek a felszabadulás utáni politi- 
kai harcokkal, a koalíciós időkkel, a szocialista 
ipar és mezőgazdaság ellentmondásos fejlődésé- 
vel, az ötvenes évek torzulásaíival, a koncepciós 
perekkel — mondjuk kí -, az ellenforradalmi 
eseményekkel és az azt követő konszolidációval, 
a mezőgazdaság szocialista átszervezésével fog- 
lalkoznak — igyekeznek megadni, de ezek ered- 
ményeit, ebben a keretben, úgy tűnik, nehéz 
még szintetizálni 


(Gondolat Könyvkiadó, 1986.) 


Kardos József, Pölöskei Ferenc 

Ladányi Andor: Felsőoktatási politika, 1949—1958 


Népi demokráciánk történetének kutatói köré- 
ben hosszú ideig alig akadtak olyanok - a gaz- 
daságtörténet néhány művelőjén kívül -, akik a 
politikailag mindmáig kényes, ám mindinkább 
történelemmé érett ötvenes éveket is a történe- 
lemkutatás témájául választották volna. Pedig e 
korszak iránt megnyilvánuló növekvő tömegér- 
deklődésre elsőként a művészetek, mindenek- 
előtt a film és az irodalom reagáltak. Ám egy 
ilyen ellentmondásos kor megértéséhez termé- 
szetesen ez nem elegendő. Ezért 15 örvendetes, 
hogy az utóbbi években a történettudomány 
hozzákezdett felgyülemlett adósságának tör- 
lesztéséhez. Ezt még akkor is előrelépésnek kell 
tekintenünk, ha e művekben tárgyalt néhány 
kérdésben vagy esetleg az egész korszak mérle- 
gének megvonásában továbbra is megoszlik 
mind a szakma, mind a szélesebb közvélemény 
felfogása. Minden bizonnyal egy ilyen, nem vi- 
tathatatlan, de mindenképpen fontos munkával 
gyarapodott a történeti feldolgozások sora: La- 
dányi Andornak a felsőoktatási politika 1945 és 
1958 közötti szakaszát elemző munkája ugyanis 
joggal illethető ezzel a jelzővel. 

A szerző jócskán átlépi az ismert korszakha- 
tárt, és megmutatja: miképpen lehet e korszak 
akár legkényesebb ideológiai-politikai kérdéseit 
is — a tények feltárásával reálisan — bemutatni; 
nem mellőzve sem a politika egyik legbonyolul- 
tabb területén született, történelmi léptékünek 
tekinthető eredményeket, sem a végkifejletében 
- más tényezők hatásával együtt - az 1956-os 
tragédiához vezető hibákat, majd a hibák kijavi- 
tásának útját. 

A munka gazdag tényanyagon alapszik. Oly- 
kor még az az érzésünk is támad, hogy a szerző 
az eddigi ismeretlen, bőséges anyag birtokában 
túlzottan részletezi mondanivalóját. A szerző 
ugyanis hasznosítja mindazokat a tervezeteket, 
amelyek az egyes párt- és állami döntések előké- 
szítése során keletkeztek, s így az olvasó számá- 
ra megneheziti a fő vonalak nyomon követését. 
Félő, hogy a fák elfedik az erdőt! Mindemellett, 
e tervezetek hasznosítása révén Ladányi érzékle- 
tesen mutatja be a politika által egykor felismert 
alternatívákat, s azt, hogy adott esetben miért 
éppen egyik vagy másik alternatíva realizáló- 
dott, mások pedig miért szorultak háttérbe, ke- 
rültek le a napirendről. 

A szerző alapvető rendezőelvnek az időrendisé- 
get tekintette, amit szerencsésen párosított a 
tematikus feldolgozással. A Horthy-korszak és 


a koalíciós időszak felsőoktatás-politikájára 
történő kitekintés után a szerző alaposan elemzi 
az 1948-1949-es felsőoktatási reformot és végre- 
hajtásának következményeit, közöttük a korai 
- 1952 és 1953 eleji — kiigazítási kísérleteket; 
majd az 1953 júniusa utáni helyzetet a felsőokta- 
tásban, s végül megismertet a felsőoktatási poli- 
tika 1957-1958-ban történt módosításával, ami 
a további problémák folyamatos megoldásának 
alapvető követelménye volt. 

Ladányi e történeti iv bemutatásával markán- 
san felrajzolja a magyar felsőoktatás fejlődésé- 
nek fő vonalait. Kimutatja, hogy az 1948-1949. 
évi egyetemi reform legfontosabb intézkedései 
zömükben helyesek, előremutatóak voltak. 
Egyik céljuk az volt, hogy a szocialista építés 
szükségleteivel összhangban lévő, a korábbinál 
színvonalasabb és hatékonyabb szakképzést 
nyújtsanak. Ez egyebek között megkívánta a 
felsőoktatás intézményrendszerének átalakítá- 
sát, mindenekelőtt a népgazdasági érdekeknek 
megfelelően a közgazdasági, a műszaki és a ter- 
mészettudományi intézmények fejlesztését, új 
intézmények létrehozását. 

Minthogy 1945-1946-ban kevéssé módosult a 
hallgatók szociális összetétele, a reform másik 
alapvető célja az volt, hogy gyors ütemben nö- 
veljék az egyetemeken és a főiskolákon a mun- 
kás- és szegényparaszt származású fiatalok szá- 
mát és arányát. Ennek érdekében több intézke- 
dés történt (így e fiatalok előnyben részesítése a 
felvételeknél, az egyetemi előkészítő tanfolya- 
mokra történő toborzásuk). 

A harmadik fő célkitúzés az oktatás szellemé- 
nek, tartalmának megváltoztatása volt. A re- 
form előiírányozta - karonként eltérően — egyes 
marxista tárgyak oktatását, s azt, hogy a szaktu- 
dományokat, különösképpen a világnézeti 
szempontból fontos szaktudományokat áthassa 
a marxizmus-leninizmus szelleme. 

Ennek megfelelően 1948-1949-ben több mar- 
xista és haladó szellemű tanár került az egyete- 
mekre, és számos, a társadalmi-politikai fejlő- 
déssel lépést tartani nem tudó vagy azzal szem- 
beszegülő tanárt eltávolítottak. Sajnos a szemé- 
lyi döntések nem minden esetben voltak igazsá- 
gosak, s a marxizmus oktatásának bevezetését 
rendkivüli módon megnehezítette a káderhiány. 
Emellett a marxizmusnak bizonyos leegyszerü- 
sített értelmezése is visszafogta, hátrányosan 
érintette a fellendülést. 

Az 1949 nyarától 1953 júniusáig terjedő idő- 
szakban - ahogy a szerző rámutat - a felsőokta- 
tás fejlődése több tekintetben ellentmondásosan 

alakult. 1949 őszén még a reform továbbfejlesz- 
tése állt előtérben, de 1950-től a fejlesztés erőlte- 
tett ütemű gyorsítása és a személyi kultusz el- 
uralkodása ezen a területen is mind fokozottab- 
ban éreztette kedvezőtlen hatását. A kétségtelen 
eredmények elismerése mellett a szerző azonban 
nem mutat rá kellő hangsúllyal arra, hogy az 
abszolutizált mennyiségi fejlesztéssel, valamint 
a tudomány és a felsőoktatás szétválasztásával 
olyan feszültség keletkezett a struktúrában, 
amelyet tüneti kezeléssel azóta sem sikerült 
megszüntetni. 

Az 1953. júniusi határozat után megkezdő- 
dött az előző években elkövetett hibák feltárása 
és kiküszöbölése, a képzés színvonalának emelé- 
sére irányuló törekvések megfogalmazása. Meg- 
kezdték -az oktatási módszerek átalakítását; nö- 
vekvő súly kapott az egyetemeken folyó tudo- 
mányos kutatómunka; megfogalmazódtak a 
hallgatók életkörülményeinek javítását és a fel- 
vételi követelmények bizonyos átalakítását szol- 
gáló törekvések. 

A kezdeti lendület azonban hamarosan meg- 
tört, sőt több tekintetben visszaesés következett 
be. 1954 nyarától ugyanis a felsőoktatás vissza- 
fejlesztésére irányuló intézkedések egész sora 
. látott napvilágot. Ez mindenekelőtt a hallgató- 
létszám nagyarányú csökkenésében mutatko- 
zott meg s különösen a közgazdasági és a termé- 
szettudományi, valamint a pedagógusképzést 
érintette. Később, az ennek nyomában járó ún. 
profilírozás visszafejlesztette a vidéki tudo- 
mányegyetemeket és a pedagógiai főiskolákat. 

Az 1954 nyarától szélesen kibontakozó taka- 
rékossági intézkedések pedig jelentős mértékben 
akadályozták a felsőoktatás fejlődését. Számos, 
már kidolgozott konstruktív javaslat nem reali- 
zálódott; a felsőoktatási politika mozgástere 
1954 végén, 1955 első hónapjaiban mindinkább 
beszűkült. A felsőoktatás fejlődését megbénító 
restrikciós intézkedések mellett az ország általá- 
nos politikai problémái is növelték az egyeteme- 
ken, főiskolákon a nyugtalanságot. Az 1954. 
őszi viták során egyes egyetemeken már jobbol- 
dali jelenségek is megmutatkoztak. Az MDP 
Központi Vezetőségének 1955. márciusi határo- 
zata az egyetemeken meglehetősen vegyes vissz- 
hangot váltott ki, és több jel utalt arra, hogy a 
felsőoktatás területén a , szektás restauráció" 


megvalósításának nehézségeivel már a felső. 


pártvezetés is tisztában volt. 

Ha lassan is, de 1956 tavaszán és nyarán -— az 
SZKP XX. kongresszusának pezsdítő légköré- 
ben - számos javaslat készült el a felsőoktatási 
politika megváltoztatására. A szerző ezek alap- 
ján arra a következtetésre jut, hogy a, MDP KV 

júliusi határozata után a felsőoktatási politika 
területén is komoly lehetőség nyílt az előző évek- 
ben felhalmozódott problémák megoldására, gyö- 
keres változtatások megvalósítására. A szerző- 
nek ez a következtetése véleményem szerint 
azonban nem tűnik megalapozottnak. Ehhez 
maga a szerző sorakoztatja fel az érveket, ami- 
kor arra mutat rá, hogy több lényeges kérdésben 
még akkor sem történt érdemleges változás (pél- 
dául a túl szoros tanulmányi kötöttségekben, az 
általános kötelező tárgyak oktatásával, az egye- 
temek bürokratikus irányításával, valamint a 
hallgatók szociális körülményeinek javításával 
kapcsolatos kérdésekben). 1956 októberében 
ezek a követelések domináltak az egyetemi gyű- 
léseken. Az általános politikai légkör hatására 
vált a helyzet az egyetemeken mind feszültebbé. 

A szerző bebizonyítja, hogy az egyetemeken 
és a főiskolákon az ellenforradalom következ- 
ményeinek felszámolása csak úgy mehetett vég- 
be, hogy a vezetés egyrészt fellépett az értelmi- 
ség általános felelősségre vonásának szektás kö- 
vetelésével szemben, másrészt — már 1957 tava- 
szán - célul tűzte ki az egyetemek szocialista 
irányú fejlődésének biztosítását, a felsőoktatás 
intézményeinek politikai megerősítését, a bur- 
zsoá és revizionista ideológiák leküzdését. Az 
egyetemek politikai megerősítését mindenek- 
előtt az elkövetett hibák kiküszöbölésével és a 
képzés továbbfejlesztésére irányuló intézkedé- 
sekkel kívánta elérni. 1957-1958-ban számos 
felsőoktatási intézményben felemelték a képzés 
időtartamát, több új szakot létesítettek, új vizs- 
garendszert vezettek be, megszüntették a felvé- 
teleknél a szülők 1938. évi foglalkozási és vagyo- 
ni helyzetén alapuló, immár túlhaladott és 
— tegyük hozzá - gyakran mereven alkalmazott 
kategorizálást stb. 

. A problémák természetesen ezzel nem oldód- 
tak, nem oldódhattak meg. Azóta is számos 
reformtörekvésnek, intézkedésnek vagyunk ta- 
núi, hiszen az új problémák feltárása alapvető 
feltétele a szükséges változtatásoknak. 

Az elvi következtetésekben és a politikai tanul- 
ságokban egyaránt gazdag könyvet — a kultúra 
története iránt érdeklődő szűkebb olvasórétegen 
túlmenően - bizonyára nagy haszonnal forgatja 
majd a politikában eligazodni kívánók széles 
tábora is. 


( Kossuth Könyvkiadó, 1986.) 
Tóth István 

NÉMETH MIKLÓS: 


AA gazdasági-társadalmi kibontakozás 
programjáról 


A párt által megfogalmazott program kidolgozásával párhuzamosan már múlt év decem- 
berétől folyik a kormányzati szerveknél a konkrét tennivalókat meghatározó munka. 
A pártdokumentum egyrészt már építeni tudott ennek részeredményeire, másrészt olyan 
követelményeket fogalmaz meg, melyek a további állami munkához irányt mutatnak. 
Volt olyan elképzelés, hogy a Központi Bizottság mai ülésén megismerkedhessen a 
kormányprogram tervezetével is. A párhuzamosan, de két síkon folyó munka kölcsönös 
összefüggéseit mérlegelve azonban a Politikai Bizottság úgy ítélte meg, hogy az állami 
szerveknek a Központi Bizottság állásfoglalását követően még némi időre van szüksé- 
gük, hogy konkrét feladataikat a párt programjához igazítsák, s így léphessenek vele a 
parlament, az ország nyilvánossága elé. 

A kibontakozási programról folytatott viták legfontosabb politikai tanulsága, hogy 
helyes volt a tervezeteket társadalmi vitára bocsátani. A felkért testületek érzékelik 
gazdaságunk jelenlegi helyzetét, ismerik az előidéző okokat, s azt, hogy egyensúlyi 
gondjaink, az emiatt is éleződő gazdasági-társadalmi feszültségek mögött alapvető ter- 
melési, nemzétközi együttműködési, gazdálkodási és gazdaságirányítási problémák áll- 
nak. 

Gazdaságunk problémái a széles közvéleményt is élénken foglalkoztatják. A kibonta- 
kozási programot felfokozott várakozás előzi meg, széles körben tapasztalható az aktív 
tenniakarás. Ugyanakkor kételkedés és bizonytalanság is érzékelhető. Mindez azt is 
jelenti, hogy a kibontakozási program nem egyszerűen a tennivalók meghatározása, 
hanem egyben politikai reagálás is a széles körben jelentkező társadalmi igényekre. 

A kibontakozási program - a XIII. kongresszus határozatára építve — szerves folytatá- 
sa és összegzése azoknak a politikai állásfoglalásoknak, amelyek az adott gazdasági és 
társadalmi feltételekhez történő alkalmazkodást már eddig is elősegítették, de hangsúlyt 
ad olyan új elemeknek, amelyek kifejezik, hogy a népgazdaságban minőségi változásokat 
kell elérni. 

Bizonyos értelemben fordulóponthoz érkeztünk. Most nem egy-egy területre, hanem 
a gazdasági és társadalmi folyamatok egészére kell összpontosítani. Bebizonyosodott, 
hogy csak úgy tudunk előrelépni, ha a megoldásra váró problémákat, a gazdasági és 
társadalmi folyamatokat egységben kezeljük, s a felismeréseket követően határozottan 
cselekszünk. Ehhez kell megteremteni a megfelelő társadalmi feltételeket s megújítani a 
gazdaság és a dolgozó ember kapcsolatát. 

A program a kibontakozás fő útját meglevő erőforrást jobb kiaknázásában, a 
társadalom gazdálkodó képességének erősítésében, az ösztönzés és a mozgósítás egyidejű 
alkalmazásában látja. Ez a gazdasági struktúra átépítésével, az exportképesség fokozásá- 


Az MSZMP Központi Bizottságának 1987. julius 2-i ülésén elhangzott előadói beszéd szerkesztett változata. 

val, a gazdálkodó szervezetek közötti verseny élénkítésével, a szervezeti és az érdekeltségi 
rendszer javításával érhető el. 

A Központi Bizottság tavaly novemberi ülése mérleget vont gazdasági helyzetünkről, 
elemezte kialakulásának okait. A viták megerősítették, hogy az akkor adott értékelés ma 
is helytálló. Hozzá kell tennem azonban, hogy programunk végrehajtását a novemberben 
elgondoltnál kedvezőtlenebb körülmények között kell megkezdenünk. 
év gazdasági teljesítménye a számítottnál kedvezőtlenebbül alakult. Az idei év első 
felének adatai is arra utalnak, hogy gazdasági munkánkban a megtett erőfeszítések 
ellenére sem sikerült a kívánatos változásokat elérni. Külpiaci eredményességünk nem 
javult, kereskedelmi mérlegünk a tervezett javulással szemben jelentős hiányt mutat, a 
tőkés piacokon romlottak cserearányaink, az adósságállomány tovább nőtt. 

A gazdálkodásunkra nagy hatást gyakorló külső feltételek körében sem tudok kedve- 
ző változásokról beszámolni. 

e Az együttműködés fejlesztésére törekszünk szocialista partnereinkkel, de a javulás 
mérsékelt, az áruforgalom bővítését csak szerény mértékben sikerült megalapozni. 
A szocialista országok viszonylatában az a törekvésünk, hogy a lehetőségek jobb feltárá- 
sával, a forgalom kölcsönös bővítésével biztosítsuk a kiegyensúlyozott áruforgalmi és 
fizetési kapcsolatok megőrzését. 

A magyar párt- és kormányzati irányítás továbbra is úgy véli: a Szovjetunióval való 
gazdasági együttműködés erősítése gazdasági kibontakozásunk, technológiai és gazdasá- 
. gi modernizációs programunk fontos láncszeme, ezért a továbbiakban is folyamatosan 
kezdeményezzük az együttműködés bővítését, új lehetőségek feltárását és hasznosítását. 
Nagy reményeket fűzünk a szovjet testvérpárt kongresszusán meghirdetett nagyszabású 
gazdaságmodernizációs program kibontakozásához és az SZKP Központi Bizottságá- 
nak a gazdaságirányítás gyökeres átalakítására vonatkozó határozata végrehajtásához. 

e Tőkés kapcsolatainkban fizetési helyzetünk gondjai várhatóan növekednek. Adós- 
ságállományunk terhei a nemzeti termelés növekményének jelentős hányadát lekötik, 
elvonják a belső felhasználás és fejlesztés elől. Ez a kibontakozási program feltételeit 
nehezíti, mozgásterét korlátozza. 

Ezeken a gondokon a belső felhasználás drasztikus korlátozása sem segítene. Ezért 
meg kell találnunk annak a módját, hogy a külkereskedelmi mérleg az export bővítésével 
s ne az import visszafogásával kerüljön mielőbb egyensúlyba, majd pedig aktívumba. 
A nemzetközi gazdasági és pénzügyi körülmények - például a valutaárfolyamok és a 
kamatok változása - teljesítményeinktől függetlenül, sőt azok javulása esetén is jelentős 
veszteségeket okozhatnak. Gazdaságunk érzékenyebbé vált e változásokra, ami kibonta- . 
kozási programunk egyik kockázati tényezője. Mindezt nem bezárkózással, hanem a 
világgazdaság változásaihoz való gyorsabb és eredményesebb igazodással kell tudnunk 
mérsékelni. 

Csak úgy őrizhetjük meg esélyünket a gazdaság stabilizálására, az elért eredmények 
megvédésére, hosszabb távon a fellendülésre, ha belső erőfeszítéseink mellett progra- 
munk számít és épít legfontosabb gazdasági partnereink támogató, aktív együttműködé- 
sére. 

A Központi Bizottság elé terjesztett program megjelöli a követendő út követelményeit, 
főbb fejlődési irányait, számba veszi az előrelépés reális forrásait és lehetőségeit, az 
alkalmazható eszközöket, érzékelteti a várható eredményeket és nehézségeket. 

A gazdasági-társadalmi kibontakozási program hosszabb távra szól. Célja olyan 
modern szocialista gazdaság megteremtése, amely lehetővé teszi, hogy együtt haladjunk 
a világ gazdasági fejlődésével, előbbre lépjünk az országok gazdasági fejlettség szerinti 
rangsorában, létrehozzuk egy boldogabb élet anyagi és társadalmi feltételeit. Ez a távlati 
feladat a programban két egymásra épülő szakasz megkülönböztetését kívánja. 

" elsőt a stabilizálás szakaszának nevezném, amely hozzávetőleg 3-4 évet igényel. 

Ebben az időszakban a feladatok előterében a kedvezőtlen tendenciák megállítása, a 
gazdaság külső és belső egyensúlyának javítása, az adósság növekedésének lassítása, 
majd az évtized végére annak megállítása és ezzel összhangban a költségvetési hiány 
mérséklése áll. E feladatokat nem a minden területre kiterjedő restrikcióval, hanem a 
reformfolyamat gyorsításával, olyan intézkedésekkel kell megoldani, melyek már hor- 
dozzák a kibontakozás alapvető elemeit, a szerkezetváltás és a műszaki fejlődés 
gyorsítását. 

e A második szakaszban - amelynek feladatai konkrétabb formát majd a VIII. ötéves 
tervben nyernek — már építhetünk a gazdasági stabilizálódás előnyeire, gyorsulhat a 
struktúraváltás, a műszaki fejlődés, élénkülhet a gazdasági növekedés, s erre támaszkod- 
va lehetőség lesz az életszínvonal megalapozott emelésére. 

Programunk kidolgozásánál abból indultunk ki, hogy jelenlegi gondjainkra szocialista 
megoldást találjunk. A kibontakozási program végrehajtásához biztos alapot ad, hogy 
hazánkban a népi hatalom szilárd és a szocialista tulajdonviszonyok meghatározóak. 
Társadalmunkban vezető szerepet tölt be a Magyar Szocialista Munkáspárt, amelynek 
fő politikai irányvonalát három évtized gyakorlata igazolta. Felbecsülhetetlen értékű 
segítséget jelent, hogy a fő célok tekintetében létrejött népünk haladó és hazafias erőinek 
egysége. Erőnket növeli, hogy a szocialista országok közösségéhez tartozunk, szolidári- 
sak vagyunk a világ békeszerető és haladó mozgalmaival, s együttműködünk a világ 
realitásait felismerő minden felelős politikai tényezővel. Ezeknek az értékeknek a megőr- 
zése kötelességünk, továbbfejlesztésük pedig történelmi felelősségünk. 

A szocializmus erősítését és fejlesztését szem előtt tartva folyt a kibontakozási program 
kimunkálása, amely két pillérre épül: az egyik a gazdaság modernizálása, struktúrájának 
megújítása, a másik a társadalmi és gazdasági reformfolyamat kibontakoztatásának 
felgyorsítása. 

A termelési "struktúra korszerűsítésének igénye már egy évtizeddel ezelőtt, a Központi 
Bizottság 1977. októberi határozatában is megfogalmazódott. Érdemi változást azonban 
ez ideig nem tudtunk elérni, mert a tőkés viszonyok között alkalmazott megoldásokat 
mechanikusan nem vehetjük át, a szocialista megoldás kimunkálásához pedig -— bár 
próbálkozásaink nemzetközileg is figyelmet keltettek — még nincs elég tapasztalatunk. 
A termelési szerkezet radikális átalakításának megkezdése tovább nem halasztható, ezért 
a készülő kormányprogram egyik legfontosabb feladata ennek konkrét kimunkálása és 
a végrehajtás feltételeinek megteremtése. 

A gazdasági szerkezet átalakítására irányuló politikánk lényege a nemzetközi követel- 
mények határozottabb közvetítésével a fejlesztésben a szelekció erőteljesebb érvényesíté- 
se, a műszaki színvonal emelése. Tudjuk, hogy a struktúra átalakítását mindenütt kísérik 
gazdasági és társadalmi feszültségek: a gazdaságtalan termelést fokozatosan meg kell 
szüntetni, differenciálódnak a jövedelmek, egyes rétegeknél életszínvonal-csökkenés kö- 
vetkezik be, foglalkoztatási gondok, területi aránytalanságok lépnek fel. Eddig megriad- 
tunk ezektől a következményektől. Nincs más lehetőségünk, vállalnunk kell ezeket a 
konfliktusokat, mert egy kiegyensúlyozottabb helyzethez csak ezek leküzdésén át jutha- 
tunk el. 

Az előkészítő munka során megvizsgáltuk az élelmiszer-termelés egyes területeit, az 
energetikai ágazat, a nyers- és alapanyagtermelés kérdéseit, a feldolgozóipar szakágaza- 
tait, az infrastruktúrát, és mérlegeltük e területek fejlesztési szükségleteit és lehetőségeit. 

Arra a következtetésre jutottunk, hogy a kormányzati struktúrapolitika nagyobb 
. összerendezésére van szükség. A VII. ötéves terv kidolgozásakor választott szerkezetfej- 
lesztési prioritások, a kapcsolódó központi és kormányzati cselekvési programok, továb- 
bá a KGST programjaiban vállalt, termelésfejlesztést is érintő kezdeményezések nagy 
számban kerültek elfogadásra. Egyidejű megvalósításukhoz nem rendelkezünk elegendő 
anyagi és szellemi erőforrással, ezért a korábbi állami döntések felülvizsgálatára van 
szükség. 

Néhány fontos szerkezeti problémára külön is szeretném felhívni a Központi Bizottság 
figyelmét. 

Az ország energiaigényének kielégítésére a jelenlegi, illetve a jövőben belépő kapacitá- 
sok elengedőek. Gondot elsősorban az jelent, hogy a jövő szükségleteinek kielégítését 
ebben a szakaszban kell jelentős, elsősorban nemzetközi beruházási terhek vállalásával, 
hitelnyújtással megalapozni. E terhek mérséklésére törekszünk, átrendezzük a hazai 
energiatermelés szerkezetét, hiteleket is igénybe veszünk, s újabb erőfeszítéseket teszünk 
az energiafelhasználás racionalizálására. 

Az alápanyag-termelésben a hazai adottságok hasznosítására vannak fejlesztési prog- 
ramok. Az utóbbi években az importanyagbázison dolgozó és a hazai ellátás mellett 
exportra is termelő kohászat került nehéz helyzetbe. A helyzet javítása érdekében techni- 
kai rekonstrukciós és gazdasági racionalizálási program készült, de ennek végrehajtása 
rövidebb távon gazdasági terhekkel és jelentős foglalkoztatási gondokkal jár. 

Az energia- és alapanyagprogramok rendszeres felülvizsgálata, a változó helyzethez 
való igazítása nemcsak az e területeken elérhető megtakarítások miatt, hanem azért is 
szükséges, hogy forrásokat szabadítsunk fel a feldolgozóipar javára. Az exportra orien- 
tált szelektív fejlesztésnek, a struktúraátalakításnak ugyanis döntő fontosságú területe 
a feldolgozóipar. A program előkészítő munkálatai során elvégzett vizsgálatokból kiraj- 
zolódtak azok a technikai kultúrák, gyártási ágak, szakágazatok, termékcsoportok, 
amelyek fejlesztésére a kormányzati és a vállalati eszközöket koncentrálni szükséges. 

Az elektronizáció és a számítástechnika széles körű alkalmazásával, a robottechnika 
fejlesztésével a népgazdaság egészében növelhető a jövedelmezőség és az exportképesség. 
Fenn kell tartani, sőt javítani kell azoknak a termelési kultúráknak a versenyképességét, 
amelyeknek jelenleg is kedvező külpiaci pozíciói vannak. Ilyenek például a járműipar, 
a gyógyszeripar, a gumiipar vagy a műszeripar fontos termékei. Jó eséllyel javítható a 
piacképesség a műanyagfeldolgozó-iparban, a háztartási és kozmetikai vegyiparban, 
valamint a konfekcióiparban is. 

Az élelmiszer-termelés gazdasági szerkezetünknek, egész fejlődésünknek fontos eleme. 
Hosszú ideje jól kielégíti a lakosság igényeit, és jelentős devizatermelő képességével 
szocialista és tőkés vonatkozásban egyaránt fontos szerepet tölt be. Az utóbbi években 
azonban jelentős veszteségeket szenvedtünk el a nemzetközi piaci és árviszonyok szá- 
munkra kedvezőtlen alakulása - és az ehhez való alkalmazkodás lassúsága — miatt. Az 
élelmiszer-termelésnek a jövőben is fontos szerepe lesz a biztonságos belső ellátásban és 
az exportban, ezért fokozottan kell érvényesiteni a hatékonyság javításának követelmé- 
nyét. A piaci igények szerint kell változtatni a termelés szerkezetét, növelni a feldolgo- 
zottság fokát és javítani a minőséget. 

A gabona- és hústermelés mellett több figyelmet kell fordítani a kertészeti termelésre, 
valamint a kisebb volumenű, de értékes termékek előállítására. Dinamikusan és gazdasá- 
gosan növelni kell a fehérjetakarmányok termelését, és ki kell használni a magyar 
mezőgazdaság lehetőségeit a biológiai alapok — a vetőmagok, a szaporító anyagok, a 
tenyészállatok - előállításában és exportjában. Jobban kell igazodni az egyes tájak 
termelési adottságaihoz, lényeges javulást kell elérni, különösen az állattenyésztésben, a 
veszteségek csökkentésében. 

Az ipari és a mezőgazdasági üzemek, vállalatok legyenek meghatározói a termelés 
megújulásának. 

A termelő ágazatok szelektív fejlesztésével kapcsolatosan két követelményt külön is 
indokolt kiemelni. Az egyik: szakítanunk kell azzal a gyakorlattal, hogy a piac értékítéle- 
tétől független központi támogatások tartsanak fenn veszteséges vállalatokat, szövetke- 
zeteket, tevékenységeket. Az elmúlt másfél évben a pénzügyi hiányok rendezésére több 
mint 50 milliárd forintot fordítottunk, s e hatalmas összeg az érintett gazdálkodó 
egységek többségénél mindössze a működőképesség fenntartására volt elég. Az állam a 
jövőben egyes gazdálkodó szervezetek vagy termékek támogatása helyett egyre inkább 

a nemzetközi tendenciák követését, az átfogó, ágazatközi célok elérését, a műszaki 
fejlődés gyorsítását fogja segíteni és ösztönözni. 

A másik fontos követelmény a fogyasztói, különösen a külpiaci igényekhez való 
fokozott alkalmazkodás. Ez egyaránt vonatkozik a termékösszetételre, a minőségre, a 
korszerűségre, a kapcsolódó szolgáltatásokra. Csak a termelői és a külpiaci tevékenység 
komplex és egyidejű fejlesztésével érhető el exportképességünk javulása, különösen a 
feldolgozóipari termékek dollárelszámolású exportjának erőteljes növekedése. E célok 
elérését kell szolgálnia a népgazdaság egész irányítási rendszerének. 

A szocialista társadalmi és gazdasági viszonyok fejlesztésének olyan megoldását kell 
kutatnunk és megtalálnunk, amely az eddiginél sikeresebben egyezteti össze a gazdálko- 
dás racionalitásából és társadalmi rendünk alapelveiből fakadó követelményeket. Meg- 
oldásával nem egyedül mi küzdünk, közös gondja ez a szocializmust építő országoknak. 

Helyzetünkből, sajátosságainkból fakad, hogy mi már három évtizede a reform útján 
keressük a megoldást. Kisérleteinket, megoldásainkat itthon és külföldön is hol szimpá- 
tiával, hol kétkedéssel, de mindenképpen nagy érdeklődéssel kísérik. Tapasztalatainkra 
figyelnek. S amikor azt mondjuk, hogy pártunk idejében felismerte a reform szükségessé- 
gét, a mai nehéz helyzetben pedig még inkább a reform következetes kibontakoztatása 
mellett foglal állást, ez azt jelenti, hogy a szocializmus építése iránti elkötelezettségtől 
vezérelve, nemzetközi felelősségének tudatában vállalja, keresi a fejlődés új kérdéseire a 
lehetőségeinkkel és adottságainkkal számoló szocialista megoldásokat. 

Az előterjesztés egyértelműen állást foglal a társadalmi és gazdasági reformfolyamat 
felgyorsítása és kiterjesztése mellett, s meghatározza ennek stratégiai fontosságú elemeit. 
Abból indul ki, hogy olyan szocialista tervgazdálkodást folytatunk, amely figyelembe 
veszi a piac törvényeit. Ezért vállalja egy működőképes szabályozott piac kialakításának 
feladatát, melyben a központi döntések és a terven keresztüli szabályozás mellett, megfe- 
lelő helyük és szerepük van a keresleti-kínálati viszonyoknak. Nem egy elvont, a valóság- 
ban sehol sem létező szabad piacról van tehát szó, hanem arról, hogy a jövőben jobban 
kell építenünk a szabályozott piac hatásaira, amely igényli és kikényszeríti a teljesítmény 
növelését, szolgálja a munkaerkölcs javítását, elismeri a magas fokú szakértelmet. 

A fejlődést segítő struktúraváltás, a hatékonyság javulása, a tartós kibontakozás 
érdekében el kell fogadnunk, hogy a piac nemcsak létrehoz és felvirágoztat, hanem meg 
is szüntet vállalkozásokat, és vállalnunk kell az ezzel járó társadalmi konfliktusokat. 

A stabilizálás feladatának megoldásával párhuzamosan ki kell bontakoznia a reform 
újabb szakaszának. Itt csak annyit hangsúlyoznék, hogy az adóreformmal együtt, de 
értelemszerűen hosszabb idő alatt meg kell oldani az alábbi feladatokat: 

u Az árak a valós, nemzetközileg is elismertethető teljesítményeket, a kereslet-kínálat 
viszonyait tükrözzék. 

u Ki kell fejleszteni a gazdálkodó szervezetek hosszú távú érdekeltségét a nyereség 
és a vagyon növelésében, ellenérdekeltséget teremtve a teljesítményekkel összhangban 
nem álló, a vállalat fejlődési forrásait felélő bérkiáramlásnak. 

u A vállalkozási formák sokfélesége, a vállalatok és szövetkezetek egészségesebb 
méretstruktúrája segítse elő a verseny feltételeinek megteremtését. Ki kell építeni a 
monopolhelyzetben lévő vállalatok piacpolitikájának hatékony állami és társadalmi 
ellenőrzését. 

u A pénzügyi eszközökkel el kell érni a kereslet, az összberuházások, a munkajövedel- 
mek hatékony szabályozását, hogy ne legyen szükség utólagos korrekciókra. Ehhez 
határozott lépéseket kell tenni a költségvetés deficitjének csökkentésére. j 

u Végül: a tervezésben alapvető szerepet kell kapniuk a pénzügyi összefüggéseknek 
és a jövedelmi folyamatoknak. Ehhez rugalmasabb, a piac hatásait befogadni és feldol- 
gozni képes tervezési rendszert kell kialakítanunk. . 

" A gazdaságirányitás feladatai között különösen fontos, hogy előrelépjünk az állam és 
a vállalatok közötti új típusú kapcsolatrendszer kibontakoztatásában. Ahhoz, hogy a 

vállalatok érdekeltek legyenek a hosszú távra előretekintő, jövedelmező gazdálkodásban, 
többek között arra is szükség van, hogy ne tartsanak a szabályozók gyakori változtatásá- 
tól. Ezért az állami gazdaságirányító szervek szerepkörének világosnak és stabilnak kell 
lennie. A legfontosabb szabályokat törvényben kell rögzíteni. Határozott szándékunk 
olyan közgazdasági környezetet teremteni, amely a progresszív termelő szervezetek 
mozgásterét bővíti, és a jelenleginél lényegesen kisebb mértékben csoportosít át jövedel- 
meket. j 

Jogosan feltehető a kérdés: milyen erőforrásokra alapozhatjuk programunkat? A vá- 
lasz egyértelmű: fejlődésünk, felemelkedésünk elsődlegesen a nemzeti munkára épülhet, 
minden más tényező ehhez képest másodlagos. A tisztességesen dolgozó emberek által 
tapasztalt igazság nemzeti méretekben is igaz: úgy fogunk élni, ahogy dolgozunk. 

Nem a munkavégzés mennyiségével van gond - bár a főmunkaidőben helyenként azzal 
is -, hiszen az utóbbi években az életszínvonal megőrzését és javítását szolgáló többlet- 
munka az egyének és a családok széles körében jellemzővé vált. A lényeg inkább az, hogy 
mit és hogyan dolgozzunk, hogyan növelhetjük munkánk hatékonyságát, miképpen 
tudjuk összhangba hozni az egyéni és közérdekeket. Programunk ezért elsősorban az 
emberi és társadalmi erőforrásokban meglévő kihasználatlan tartalékokra épít. 


A Munkaerőforrásaink, szellemi potenciálunk alapján viszonylag kedvezőnek ítélhe- 
tők a kibontakozás lehetőségei. Egyúttal minden tapasztalat azt mutatja, hogy nem 
kamatoztatjuk megfelelően a magasan kvalifikált értelmiségiek és munkások képességeit. 
Lehetőségeink hasznosítása előrelépésünknek egyik záloga lehet, ennek elmulasztása 
pedig értékeink elfecsérlését jelentené. , 

aA A kibontakozásban, gazdaságunk modernizálásában jelentős szerepet játszanak a 
termelés technikai alapjai. A termelőalapok megújítását és a termelési technológiák 
korszerűsítését szolgáló beruházások aránya az elmúlt években a bruttó nemzeti terme- 
léshez viszonyítva csökkent. A kulcskérdés azonban nem is a felhalmozás arányának, 
hanem hatékonyságának növelése. Mai gyakorlatunkra az erőforrások szétaprózása, a 
vállalatok fejlesztési lehetőségeinek differenciálatlansága, a beruházási folyamatok szer- 
vezetlensége, a magas befejezetlen állomány és a hosszú kivitelezési idő a jellemző. 
E gyengeségek leküzdése egész beruházási, szervezeti és kivitelezési rendszerünk átfogó 
felülvizsgálatát követeli meg, mert csak e hátráltató tényezők megszüntetésétől várhatjuk 
fejlesztési akcióink mozgásterének bővülését. — 

a A forrásteremtés érdekében következetesen el kel! indulni a gazdaságtalan termelés 
és export felszámolásának útján. Ez járatlan út számunkra, kedvezőtlen következményei- 
nek kezelésére fel kell készülnünk. A szelektivitás felerősítése azonban nem egyszerűen 
gazdaságimechanizmus-probléma, eredményes véghezviteléhez elengedhetetlen a Köz- 
ponti Bizottság, az egész párt elvi és gyakorlati politikai támogatása. 

Hangsúlyozni kell, hogy nem adjuk fel a teljes foglalkoztatás elvét, de a struktúraváltás 
— területenként, szakmánként - átmenetileg munkanélküliséget is okozhat. Ennek kezelé- 
sére megkezdődött a felkészülés, kialakult az elhelyezkedési, átképzési támogatások, a 
közhasznú munkavégzés rendszere, megerősödött a munkaközvetítői hálózat, és vizsgál- 
ják egy Foglalkoztatáspolitikai Alap létrehozását is. 

tudunk venni. Kedvező feltételek biztosítása esetén számolhatunk szerényebb összegű, 
kiegészítő jellegű működő tőke beáramlásával, elsősorban a vegyes tulajdonú vállalatok 
kialakulása útján. 

A Megtakarítást érhetünk el és így forrást szabadíthatunk fel a társadalmi közkiadá- 
soknál is. A nem termelő szféra tevékenységének racionalizálásakor természetesen nem 
gondolunk semmi olyanra, ami egészségügyi, oktatási rendszerünket, az eredményes 
kutatást, a szociálpolitikai ellátást vagy az ország védelmi képességét hátrányosan érinte- 
né. Arra viszont igen, hogy a párt-, állami, társadalmi és érdekképviseleti szervek, a 

különféle intézmények munkája legyen egyszerűbb, racionálisabb és kisebb létszámmal 
eredményesebb. . 

aA A kibontakozási program forrásait részben az életszínvonal terhére kell előteremte- 
ni. A lakosság anyagi fogyasztása jelenleg magasabb, mint amit gazdasági lehetőségeink 
megengednének, hosszabb távon azonban a gazdasági teljesítményeknek és az életszínvo- 
nalnak összhangban kell lenniök. Az egyensúlyt a jövedelem termelésének növelésével 
vagy a fogyasztás visszafogásával, de a kettő kombinációjával is el lehet érni. Most rövid 
távon a nemzeti jövedelmet nem tudjuk a szükséges mértékben növelni, ezért átmenetileg 
a fogyasztás mérséklésére is szükség van. 

Ilyen helyzetben is lehetőséget kell adni arra, hogy jobb munkával, a teljesítmények 
növelésével legyen mód megtartani, sőt emelni is az egyének, családok életszínvonalát, 
javítani életkörülményeiket. Az anyagi ösztönzés javításával, az alkotó szellemi munka, 
a kvalifikált tevékenység nagyobb anyagi és erkölcsi megbecsülésével, differenciáltabb 
bérezéssel elő kel! segíteni a tényleges teljesítmény honorálását. Ugyanakkor a program 
kötelezettséget vállal egyes alapvető szociálpolitikai feladatok — a nyugdíjasok, a nagy- 
családosok, a pályakezdő fiatalok problémáinak - fokozatos megoldására. Ezt is figye- 
lembe véve népünk áldozatvállalására csak akkor alapozhatunk, megértésére akkor 
számíthatunk, ha a program végrehajtása hosszabb távon megoldást ígér gondjainkra. 

A Az ország jelenlegirgazdasági szerkezete nem teszi lehetővé, hogy kizárólag a belső 
piac bővítésével érjünk el növekedést. 

Az 1s nyilvánvaló, hogy a szükséges technikai fejlődést nem tudjuk megfelelő import 
és nemzetközi együttműködés nélkül elérni. Ezért a program előrehaladásunkat elsősor- 
ban egy offenzív, exportra orientált gazdaságpolitika keretében kívánja megalapozni. 
Igaz, hogy eladni csak azt lehet, amit megtermelünk, elsősorban a jó, kelendő árut. De 
az is igaz, hogy a külpiacokon meglévő korlátok áttörése, piaci lehetőségeink bővítése 
csakis a korábbinál aktívabb, vállalkozó szellemű külkereskedelmi magatartással lehet- 
séges. Számunkra aligha van más út, mint minden lehetőséget feltárni és hasznosítani 
mind a KGST-országokkal, mind pedig a tőkés és a fejlődő világgal folytatott kapcsola- 
tainkban. Az export növelését erőteljesebb külgazdasági vonalvezetéssel, a külgazdasági 
kapcsolatok szélesebb fronton történő építésével, továbbá külgazdasági mechanizmu- 
sunk rugalmasabbá tételével és nem utolsósorban szervezeti rendszerének korszerűsítésé- 
vel kell elősegíteni. 

A program megvalósításához minden szinten határozottságra, következetességre, kel- 
lő hozzáértésre, elhivatottságra és céltudatosságra van szükség. Nyilvánvaló, hogy a 
megvalósítás során nagyobb önállóságot kell biztosítani a termelő közösségeknek, a 
megújulásra képes kezdeményező és eredményesen dolgozó vezetőknek. Ez a nagyobb 
önállóság azonban csak akkor járul hozzá a gazdasági célok valóra váltásához, ha 
kemény munkával párosul. Erős központi irányítás és nagyobb vállalati gazdálkodási 
önállóság csak látszólag ellentmondó fogalmak. Nem valósítható meg a program, ha a 
céltudatos munkát nem alapozza meg a nagyobb gazdálkodási önállóság és felelősség. 

A kibontakozási program csak akkor eredményezhet fellendülést, ha a gazdasági 
teljesítményeket megfelelő társadalompolitikai feltételek is segítik. Az ideológiának vá- 
laszt kell adnia egy sor olyan kérdésre, melyek fejlődésünk velejárói, hogy tisztázatlan 
problémák ne állítsanak gátat a kibontakozás elé. A műszaki haladással, a társadalmi 
változásokkal, a tulajdonviszonyok fejlődésével együtt járó új kérdésekre meg kell talál- 
nunk a választ, ezzel is javítva a társadalom fogadókészségét a változásokra. Emellett 
olyan társadalmi összefüggésekre is gondolnunk kell, mint például az oktatásügy fejlesz- 
tése, amelynek révén elérhetjük jobb felkészültségű, kezdeményező szemléletű fiatal 
nemzedékek nevelését, vagy mint a nemzeti egészségmegőrző program meghirdetése. 

A program megvalósítása a gazdálkodó-termelő embertől és a termelő közösségektől 
is más felfogást, magatartást kíván. A fegyelmezett végrehajtás nem elég. Konok követ- 
kezetességgel kell tartanunk magunkat a haladási irányhoz, ugyanakkor: rugalmasan és 

okosan, önállóan gondolkodva kell kijelölnünk a konkrét utakat. Ez újfajta felelősség- 
megosztást igényel a politikai vezetés, az államigazgatás és a társadalmi közösségek 
között. 

A teljesítménykövetelmény következetes rendszerét kell a társadalomban kiépíteni, s 
ezt a politikának támogatnia kell. A társadalom erős, teljesítménynövelésre képes cso- 
portjaival kell új konszenzust teremtenünk. A szociális feszültségek tényleges enybítésére 
képes szociálpolitika is csak ezen a bázison bontakoztatható ki, amely mérsékli a konfiik- 
tusokat, csökkenti az egyén veszteségét. 

A fokozatosan kiépülő emberközpontú, de teljesítményorientált világba nem lesz 
könnyű belépni, hiszen ez nemcsak akarat, hanem képességek kérdése is. A jobbat 
ösztönözni kell a teljesítmény növelésére, hogy a hátrányos helyzetű csoportoknak is 
több jusson, és megmaradjon az esélyük a felzárkózásra. Nem az a társadalmi igazságos- 
ság, ha a vállalkozó, kezdeményező erőket az egyenlőség jegyében korlátozzuk. Ez 
igazságtalan egyenlőség, ami morális és anyagi károkat okoz. 

Új ösztönzési rendszert kell tehát kiépítenünk, újragondolva az érdekeltség, az érték- 
rend és az ideológiai befolyásolás viszonyát. A politikai rendszert pedig alkalmasabbá 
kell tenni az érdekek jobb kifejezésére, képviseletére és integrálására. Rosszul működő 
érdekképviselet, fogyatékos és kopott munkaerkölcsök nem helyettesíthetők ideológiai 
befolyásolással. Látszataktivitás helyett teremtő erejű nyugtalanságra, elbizakodottság 
nélküli magabiztosságra van most szükségünk. 

Feladataink megvalósításában nem nélkülözhetjük a közvélemény egyetértő aktív 
támogatását, amit csak a nyilvánosság elé lépve lehet megszerezni. Az életszínvonal 
csökkenése, az átmeneti foglalkoztatási gondok, a nehéz gazdasági helyzet koptatja a 
tömegek bizalmát. Ezt megakadályozni csak azzal lehet, ha az egyes emberek érzik, hogy 
van feladatuk, részt vállalhatnak az ország jövőjének építésében, ha a társadalom széles 
rétegeit érintő kérdésekben a nyilvánosság bevonásával születnek a döntések, s igényel- 
jük az alulról jövő kezdeményezéseket. Közvéleményünk jól tudja, hogy ma a legalapve- 
tőbb gazdaságpolitikai problémákat az alkotmányos szervekkel, a tömegszervezetekkel 
egyaránt megvitatjuk, és a szakemberek hozzáértő tanácsait mindenkor figyelembe 
vesszük. 

A program megvalósítására a közvélemény garanciákat vár tőlünk. Garanciákat 
formális értelemben nem adhatunk, hiszen a gazdasági sikerhez és előrehaladáshoz 
nemcsak a kormányzat akarata kell, hanem a gazdasági élet szereplőinek aktivitására 
is szükség van. Az a program, amely a stabilizálás és a kibontakozás tennivalóit követke- 
zetes és zárt rendszerben fogalmazza meg, és ennek megvalósításához a reform konzek- 
vens folytatását tartja szükségesnek, meggyőző kell hogy legyen, s ki kell váltsa ezt az 
aktivitást. Emellett szándékainkat és cselekvéseinket illetően az általunk adható leg- 
meggyőzőbb garanciák lehetnek: a demokrácia fejlesztése, a politikai intézményrendszer 
működésének javítása, a társadalmi nyilvánosság szélesítése, a kormányzati munka 
társadalmi kontrollja, a tudomány intézményes beépítése a döntési folyamatba. 

Áttérve az adó- és nyugdíjreformokkal foglalkozó előterjesztésekre, előrebocsátom, 
hogy a Politikai Bizottság javaslatai jóval kevésbé részletezőek, mint az áprilisi ülésün- 
kön tárgyalt tervezetek voltak. Ennek az a magyarázata, hogy felfogásunk szerint a 
Központi Bizottságnak politikai állásfoglalást kell kialakítania a tervezett változások 
céljairól és irányairól, nem szükséges részletes elhatározásokkal beavatkozni a kormány- 
zati munka során megvalósuló gyakorlati érdekegyeztetésbe, a szabályalkotásba. Ezért 
azt javasoljuk, hogy a Központi Bizottság az elvekben és az irányokban, valamint a 
politikai-társadalmi követelményekben foglaljon állást, a konkrét döntéseket pedig bízza 
a törvényalkotó munkára. 

A vállalati és a személyi jövedelemadó-rendszer korszerűsítésének irányelveiről folyta- 
tott konzultációkon az egyik leginkább érintett kérdés az volt, hogy az általános forgalmi 
adót és a személyi jövedelemadót együttesen vagy külön-külön vezessük-e be: Megítélé- 

sünk szerint több érv szól az együttes bevezetés mellett, mint ellene. Az adóreform 
bevezetése nem mentes gazdasági-társadalmi feszültségektől, kockázatoktól, de ezeket 
nem csökkenti, inkább növeli, ha a két rendszert eltérő időpontban léptetjük életbe. 
A vállalatokat közvetlenül terhelő adókat mintegy 100-120 milliárd forinttal tervezzük 
csökkenteni, hogy növeljük a vállalatok mozgásterét, alkalmazkodási lehetőségeit. Az 
általános forgalmi adót is tartalmazó közvetett adók viszont csak 60-70 milliárd forinttal 
növekednek. Ahhoz tehát, hogy egyszerre több, a bérekhez, keresetekhez, a vállalati 
nyereséghez kapcsolódó adónemet meg tudjunk szüntetni, illetve mérsékelni, a személyi 
jövedelemadó egyidejű bevezetésére is szükség van. E nélkül az állami költségvetés 
helyzete tovább romlana. A társadalmi elfogadtatást is megkönnyíti, ha nem több éven 
át elnyújtva kell a vállalatoknak és a lakosságnak átállni az új rendszerre. 

A személyi jövedelemadó bevezetésénél fontos politikai követelmény, hogy a lakosság 
életszínvonalára gyakorolt hatásokat, a különböző társadalmi rétegek, csoportok életkö- 
rülményeinek változását felmérjük, s a várható feszültségeket csökkentsük. Mindenkép- 
pen el kell kerülni, hogy olyan lépéseket tegyünk, melyek a nagyon szükséges egyéni 
kezdeményezést és többletmunkát visszavetnék, vagy illegális csatornákba terelnék. 
Rendelkeznünk kel! olyan eszközrendszerrel, amely a lakosság bizalmát erősíti, ugyan- 
akkor hatásaiban nem ellentétes az új adórendszer alapelveivel. 

A társadalmi vitákon megfogalmazott javaslatok megerősítették azt az alapelvet, hogy 
az új személyi jövedelemadóra való áttéréskor a szocialista szektorbeli főmunkaviszony- 
ból származó nettó keresetek érdemlegesen nem csökkenhetnek. Ennek megoldási mód- 
ját az állami szervek kialakítják. 

Széles körű vita bontakozott ki az adótáblával, a jövedelemsávokkal, az adókulcsok- 
kal kapcsolatban. Javasolták, hogy a legnagyobb tömegeket érintő alacsony és közepes 
jövedelmi sávokban az adó progressziója kisebb legyen. Az előkészítők a javaslatokat 
mérlegelve módosították a korábbi elképzeléseket. 

Sok kételyt fogalmaztak meg az új adórendszer szociálpolitikai hatását illetően is. 
Ezeket a társadalompolitikai követelmények figyelembevételével csökkenteni lehet. 
Egyértelműen érvényesíteni kell, hogy a pénzbeli és a természetbeni társadalmi juttatások 
arányait a személyi jövedelemadó érdemben ne rendezze át. A lakásvásárláshoz, építés- 
hez szükséges megtakarítások ösztönzésével, adókedvezménnyel el szeretnénk érni, hogy 
a lakástámogatási rendszer feltételei ne romoljanak. Az előkészítés mostani szakaszában 
az illetékes állami szervek a személyi jövedelemadó új rendszerére vonatkozó elgondolá- 
sokat az ésszerű javaslatok alapján finomítják. 

Vizsgálják a nyugdíj melletti foglalkoztatásból származó jövedelem adóztatásának egy 
olyan változatát is, amely az alacsony nyugdíjjal rendelkezőknek kedvezményt adna. 
A családi pótlék emelésére olyan javaslaton dolgoznak, hogy az új családi pótlék átlago- 
san ellentételezze azokat a többletkiadásokat, melyek az adóreform bevezetéséhez kap- 
csolódnak a gyermekes családoknál. Másik megoldásként vizsgálják, hogy az adórend- 
szeren belül, például adóengedménnyel hogyan lehet elkerülni a gyermekes családok 
életkörülményeinek romlását. Kidolgozás alatt vannak a lakásépítési és -felújítási célú 
megtakarítások további ösztönzésére vonatkozó javaslatok is. 

Fontos kérdésnek tekintjük, hogy a személyi jövedelemadó bevezetésével mérséklődje- 
nek a teljesítménnyel nem arányos jövedelmi, vagyoni különbségek. Ez nem egyszerű 
feladat, nemcsak a lakossági adó bevezetésének a függvénye. Már ebben az évben a 
vagyonelszámoltatás szigorításával, az adóhatóságok jogkörének bővítésével, az adófize- 
tés kijátszásának szigorúbb szankcionálásával lépéseket teszünk a megoldás irányába. 

A bevezetés időpontjáról sok vita volt, és van még ma is. A párt vezető testületeinek 
mindig is az volt az álláspontjuk, hogy szükségesnek tartják az adórendszer átalakítását, 
egyetértenek a tervezett lépésekkel, támogatják a lehető legrövidebb időn belüli beveze- 
tésre irányuló törekvést. Ugyanakkor mindig hangsúlyoztuk, hogy az új általános forgal- 
mi adót és a személyi jövedelemadót csak akkor lehet bevezetni, ha az politikailag, 

szakmailag megfelelően előkészített. A vállalati szakemberek a közeljövőben megismer- 
kedhetnek a részletes feltételekkel. A próbaszámítások, a módosításokat is figyelembe 
vevő elemzések alapján jobban megbecsülhetők a várható gazdasági és társadalmi hatá- 
sok. Ezek ismeretében megtehetők azok a további kiigazítások, amelyek a működőké- 
pességet és a társadalmi elfogadhatóságot biztosítják. Az előkészítő munkában részt 
vevők teljes erőfeszítéssel azon dolgoznak, hogy a a vállalati adó- és árreform, valamint 
a személyi jövedelemadó egyidejűleg, 1988 januárjában bevezethető legyen. Az állami 
előkészítő munkát úgy tervezték és végzik, hogy a törvényjavaslatokat az Országgyűlés 
őszi ülésszakán megvitathassa, és egyetértés esetén elfogadhassa. 
. . Röviden szeretnék szólni a nyugdíjrendszer módosításával összefüggő néhány kérdés- 
ről is. A konzultációkból azt a következtetést lehet levonni, hogy az emberek általában 
elfogadják a javasolt fő célokat, helyeslik annak kimondását, hogy a nyugdíj nem 
szociális juttatás, hanem munkával szerzett jog. Megértik azt is, hogy a nyugdíjasok 
szociális biztonságát adott helyzetünkben csak az aktív korosztály nagyobb tehervállalá- 
sa árán lehet javítani. 

A viták tapasztalatai alapján néhány lényeges kérdésben módosítottuk, illetve kiegé- 
szítettük az irányelveket. 

A változtatások kulcskérdése a korhatár és a foglalkoztatási helyzet összehangolása. 
A vitát is figyelembe véve, úgy tűnik, hogy az adott helyzetben nem célszerű mereven 
értelmezett korhatáremelést elhatározni, rugalmas korhatárral a foglalkoztatáspolitika 
is könnyebben boldogul. Számolnunk kell azzal, hogy a korhatáremelés és a hatékony 
foglalkoztatás megteremtése társadalompolitikai feszültségekkel jár. A viták felhívták a 
figyelmet arra, hogy készüljünk fel ezek levezetésére. A cél olyan, a körülményekhez jól 
alkalmazkodó rendszer kialakítása, amelyben a jelenleginél hosszabb a munkában töltött 
idő, de mód van korábbi és későbbi nyugdíjazásra a munkáltató és a dolgozó kezdemé- 
nyezésére is. 

A kormányzati szervek ez év második felében áttekintik a foglalkoztatási helyzetet, 
programok készülnek a jelentősebb feszültségek levezetésére, javaslatok formálódnak új 
eszközök, támogatási formák bevezetésére. 

A társadalmi vitában nagy hangsúlyt kapott az új korhatárhoz tartozó kedvezmény- 
rendszer. A gyermekes anyák részére javasolt kedvezményeket a közvetlenül érintettek 
köre érthető örömmel, de a társadalom többsége is kedvezően fogadta. Megfogalmazták 
azonban azt a jogos igényt, hogy a jogosultságnak a gyermekszülésen kívül a gyermekne- 
velés vállalása is legyen feltétele. 

A nyugdíjak alsó és felső határainak szabályozása, általában a nyugdíjkülönbségek 
kérdése élénk reagálást váltott ki. Jogos az a társadalmi igény, hogy a nyugdíjminimum- 
nak magasabbnak kell lennie, de az emelés az anyagi lehetőségek miatt csak fokozatosan 
valósítható meg. 

A társadalmi viták hatására egy évről két évre javasoljuk kiterjeszteni a jelenlegi és az 
új nyugdíjfeltételek közötti választás időszakát. 

Az előttünk álló években társadalmunk egésze komoly erőpróbával néz szembe, s 
eközben a lakosságot több olyan hatás éri, melyek kedvezőtlen következményeit nem 
minden társadalmi réteg és egyén tudja ellensúlyozni. Ezért felmerült az a gondolat, hogy 
megvizsgáljuk néhány olyan lépés lehetőségét, amely nem kíván nagy ráfordítást, de 
életünk minősége, a lakosság közérzetének javítása szempontjából már rövid távon 
jelentős. Így gondolkoznunk kell például az időskorúak utazási és üdülési kedvezményei- 
nek bővítésén, a nagycsaládosoknál és az alacsony jövedelműeknél a gyermekek nyári 
táborozási lehetőségeinek szélesítésén, szünidei utazásaik díjmérséklésén, a tankönyvek- 
kel, tanszerekkel kapcsolatos kiadások csökkentésén. Át lehetne tekinteni azt is, hogy 
a krónikus betegségekben szenvedő, alacsony jövedelműek számára milyen feltételek 
mellett hiztosíthatók térítésmentesen a szükséges gyógyszerek, gyógyászati segédeszkö- 

. "lt lenne javitani az idős, beteg, magányos emberek otthoni gondozásának 

feltételeit, s ebben mind nagyobb mértékben támaszkodhatnánk a társadalmi önszerve- 
ződésre, az egyének és a társadalmi szervezetek önzetlen segítségére. Indokolt kedvezőb- 
bé tenni a tartós gondozásra szorulók otthoni ápolásának feltételeit. A tartósan beteg, 
fogyatékos gyermekek otthoni ápolása érdekében meg kell vizsgálni a gyermekgondozás 
időtartamának meghosszabbítását. 

Keresni kell az állampolgárok ügyeinek intézésében is az egyszerűsítési lehetőségeket. 
Ilyen lehet például az útlevelek érvényességének meghosszabbítása, a kiváltás egyszerűsí- 
tése. Célszerű annak a lehetőségét megvizsgálni, hogy a magánerőből építkezők kedvező 
munkajogi és társadalombiztosítási feltételek mellett hosszabb fizetés nélküli szabadsá- 
got vehessenek igénybe, esetleg rugalmas vagy részmunkaidőben dolgozhassanak. Emel- 
lett olyan megoldásokat indokolt kialakítani, amelyek csökkentik az építkezésekkel 
kapcsolatos ügyintézés, a beszerzések időigényét. 


Befejezésül röviden szólnék arról, hogyan tervezzük a gazdasági-társadalmi kibontako- 
zási program széles körű megismertetését, elfogadtatását, a végrehajtásra való mozgósí- 
tást. A Központi Bizottság ülését követően - egy héten belül - kibővített ülést tart a 
Budapesti Pártbizottság, valamennyi megyei és megyei jogú pártbizottság. Az alsóbb 
pártszervek, az alapszervezetekig bezárólag, július végéig kapnak tájékoztatást az ülés- 
ről. 

A Titkárság döntése alapján a pártbizottságok és -alapszervezetek szeptember végéig 
dolgozzák ki a Központi Bizottság állásfoglalásának végrehajtását segítő saját feladat- 
tervüket. A Titkárság felkéri a társadalmi szerveket, hogy tekintsék át az állásfoglalás 
végrehajtásával kapcsolatos konkrét feladataikat. 

Javasoljuk, hogy az Országgyűlés őszi ülésszakán foglalkozzon a Központi Bizottság 
állásfoglalásával, és kerüljön ismertetésre a végrehajtását szolgáló kormányprogram s 
annak részeként az adó- és árreform. Ez megerősíti a közvélemény számára, hogy mai 
döntésünk lényegében egy programsorozatot indít útjára, amelynek részeként olyan 
kérdések is megfelelő időben napirendre kerülnek, mint a bérreform, szociálpolitikánk 
átalakítása vagy a lakásgazdálkodás továbbfejlesztése. 


SZENTES TAMÁS: 
A társadalomtudományok és a gyakorlat 


A társadalomtudomány" igen sok és széles tudományterületet foglal magában, és a 
gyakorlathoz való viszony nemcsak ezek szerint, hanem ezeken belül 15 erősen differen- 
ciált. 

A társadalomtudomány területén az , alap-" és az , alkalmazott" kutatások megkülön- 
böztetése például aligha helyénvaló és - ha egyáltalán - csak nagyon viszonylagos 
értelemben tehető meg. Ami pedig a gyakorlati döntéshozatalhoz való viszonyt illeti, a 
politikai vezetés voltaképp nem a társadalomtudománnyal, hanem annak művelőivel, 
egyes kutatókkal kerül kapcsolatba, s így a viszony nem utolsósorban azon 15 múlhat, 
hogy az adott időben éppen mely vélemények és javaslatok képviselői állnak közelebb 
a döntéshozókhoz. Következésképpen a gyakorlathoz való viszony megítélésében aligha 
szabad olyan túlzott általánosításokat tenni, amelyek a társadalomtudomány valameny- 
nyi szakterületére, különböző ágazataira és az eltérő jellegű kutatásokra egyaránt vonat- 
koznak. Nagyon sok zavar, félreértés és felesleges konfliktus fakadhat abból, ha a 
különbségeket, a szakterületek specifikumait nem vesszük kellően figyelembe. 

Ennek tudatában természetesen nem vállalkozhatom arra, hogy a társadalomtudo- 
mány valamennyi (vagy akárcsak legtöbb) szakterületére vonatkozóan kíséreljek meg 
véleményt formálni a tudomány és a gyakorlat konkrét viszonyáról. Elsősorban saját 
szakterületem, a gazdasági fejlődést társadalmi és politikai összefüggéseiben elemző, 
illetve a társadalmi és politikai fejlődés gazdasági hátterét vizsgáló politikai gazdaságtan 
szemszögéből nézve igyekszem tárgyalni a kérdést. Bár bizonyos általánosításokat nem 
kerülhetek el, ezeket csupán a társadalomirányítási gyakorlathoz közelebb álló szakterü- 
letekre korlátozottan értelmezem, vagy egyszerűen a társadalmi valóság totalítására s a 
társadalomtudomány szerves egységére való tekintettel vélem indokoltnak. 

A gyakorlat, közelebbről a társadalmi, politikai és gazdasági döntéshozatal szempontjá- 
ból - megítélésem szerint és némi leegyszerűsítéssel — a társadalomtudománynak (ponto- 
sabban a társadalomtudomány gerincét képező tudományágaknak) általában három, 
egymást kiegészítő, részben át is fedő s egymással összefüggő funkciója van. 

e A társadalmi fejlődés általános, a történelmi, illetve nemzetközi tapasztalatokból 
levonható tanulságainak, törvényszerűségeinek, hosszú távú tendenciáinak, valamint 
-— amennyire utópia nélkül lehetséges — jövőbeli perspektíváinak feltárása. Ez a gyakorlati 
politikát segíti abban, hogy az eddig megtett utat reálisan, a múlthoz, a kitűzött célokhoz 
és mások fejlődéséhez viszonyítva értékelje, s a távlati célokat, a fejlesztés szratégiai 


§ Szándékosan használom az egyes számot, a fogalom összefoglaló és holisztikus jellegére utalva. Nem a 
diszciplinák szerinti tagozódás és a szakterületek közötti munkamegosztás létjogosultságát kívánom megkérdője- 
lezni, csupán ezek merev elkülönülését és elszigetelődését. 

irányát helyesen határozza meg. Az elméleti tudatosság fontos szerepet játszik továbbá 
ideológiailag a társadalmi tudat formálásában, politikailag pedig a társadalmi cselekvés- 
re mozgósításban. 
. e A jelen konkrét valóságának (feszültségeinek, ellentmondásainak, a születő új, 
biztató és fejlődést serkentő, illetve kedvezőtlen, fejlődésgátló jelenségeinek, általában a 
tapasztalható reálfolyamatoknak és az azokra irányuló politikának) kritikai elemzése a 
társadalmi lét adott szférájában, makro-, illetve mikroszintjén, mely által a gyakorlati 
döntéshozatal figyelmét ráirányítja a megoldásra váró problémákra, a támogatandó új 
kezdeményezésekre és a biztató kezdetekre, illetve a korrigálandó tévedésekre, hibákra 
stb. 

e Végül a gyakorlati döntéshozatal elvi előkészítése, sokoldalú megvitatása és mérle- 
gelési szempontjainak, az alternatív megoldásoknak s a döntés várható következményei- 
nek felvázolása, ami azonban nem jelentheti a konkrét döntés adott helyen és időben való 
meghozataláért és végrehajtásáért, az alternatíva megválasztásáért való felelősség átvál- 
lalását. ; 

Úgy tűnik, hogy hazánkban ma (is) mindhárom funkció vonatkozásában mutatkoz- 
nak zavarok, nehézségek, tisztázatlanságok vagy akadályok, noha - és bizonyos értelem- 
ben éppen azért, mert - jelentős előrehaladást is elkönyvelhetünk a múltbeli helyzethez, 
annak világosabb és egyértelműbb, de torzult viszonyaihoz képest. 

Mielőtt e három funkciót egyenként sorra véve felvázolnék néhány zavaró körülményt 
vagy gátló tényezőt, hadd utaljak egy általános problémára, amely voltaképp mindhárom 
vonatkozásban megmutatkozik: a szakosodás folyamata és az átfogó elméleti igény 
közötti ellentmondásra. A társadalomtudományon belüli szakosodás természetes és 
örvendetes fejlődésével nemcsak olyan, korábban megtagadott diszciplínák nyertek 
, polgárjogot", illetve újbóli elismerést hazánkban, mint a szociológia és a politikatudo- 
mány, hanem minden egyes tudományágon és szakterületen belül is növekedett a specia- 
lizáció. A szakmai ismeretanyag és módszertan nagymértékben autonóm fejlődése a 
társadalomtudomány művelőinek (és oktatóinak) a figyelmét a társadalom egészének, 
összetett mozgásának, a társadalmi fejlődés nagy összefüggéseinek és bonyolult ellent- 
mondásainak, a társadalmi lét különböző szférái közötti kölcsönhatásoknak a vizsgálata 
felől inkább a részletek vizsgálata felé terelte. 

Ez más, nálunk fejlettebb országokban is a tudományágak önfejlődésének szinte 
természetes velejárója (miközben tény, hogy a diszciplináris elszigetelődésnek, a társadal- 
mi valóság fragmentált vizsgálatának a polgári társadalomtudományban mindig is volt 
apologetikus szerepe). Nálunk — de egyébként más országokban, így Nyugaton is, csak 
eltérő okokból - ez az elfordulás az egész felől a részletek felé bizonyos fokig az átfogó, 
általános társadalomelméletből való kiábrándulással is összefügg. Az átfogó társadalom- 
elméletnek a szocialista fejlődés korábbi szakaszában megformált és deformált változata, 
mely részben az akkori gyakorlat problémáit tükröző, ma már idejétmúlt megállapítások- 
kal volt terhes, részben pedig a valóságtóteleve elrugaszkodott hamis hittételeket tartalma- 
zott, végképp elveszítette hitelét. Mivel pedig még nem lépett helyébe egy újabb, korrigált 
és valósághű elmélet, az egésztől, az általánostól és átfogótól a részletek, a különös és az 
egyes felé fordulás többnyire egyszersmind az elmélettől a tényfeltáró, empirikus kutatások 
felé fordulást is jelenti. Ez persze egy , kiüresedett" elmélet és az ideológiai üresjáratok 
ellenében jelentős előrelépés, ám egyúttal nemcsak az egyoldalúságnak és az egyenlőtlen 
fejlődésnek a jele, hanem egyben a társadalomtudomány egészének továbbfejlődését és a 
gyakorlat számára betöltendő szerepét zavaró, gátló körülmény is. 

A társadalmi fejlődés helyi, nemzeti, regionális és világméretű összefüggéseinek, a 
gazdasági, társadalmi, politikai, katonai, kulturális és műszaki-tudományos szférák 
közötti bonyolult kölcsönhatások érvényesülésének a fényében világszerte megnőtt és 
rohamosan tovább nő az igény az interdependenciák, a bonyolult kölcsönhatások és 
komplex összefüggések feltárására alkalmas integratív elméleti elemzések s ezek elvégzé- 

sére képes kutatók iránt. Ezt jól tükrözi az inter-, illetve többnyire inkább multidiszcipli- 
náris kutatások és részben a futurológia előtérbe kerülése. Az előbbiek persze aligha 
helyettesíthetik a társadalmi fejlődés egészére vonatkozó átfogó, integratív elméletet, az 
utóbbi meg eleve fel is tételezi ennek meglétét mint a múlt és a jelen konzisztens 
magyarázatának és a jövő fejlődés mégközelítésének koncepcionális alapját. Ez vonatko- 
zik a hazai multidiszciplináris kutatásokra is — melyek egyébként örvendetesen gyara- 
podnak - s a jövőkutatásra, mely nálunk is polgárjogot nyert. 

A prognóziskészítés társadalomtudományunk egyre több szakterületének természetes 
gyakorlatává vált. A nagyfokú tévedések gyakorisága azonban a valóság gyors változá- 
sai mellett talán nem utolsósorban az átfogó szemlélet és integratív elmélet hiányának 
tudható be. Példákat bőven lehet sorolni a közgazdaságtudomány, a szociológia és a 
politológia területéről egyaránt. : 

Az átfogó szemléletet és integratív elméleti megközelítést háttérbe szorító parciális 
megközelítés és szakterületi egyoldalúság a szakszerűség javulása ellenére is nehezíti a 
gyakorlat munkáját, s akadályozza a tudományos eredmények megfelelő gyakorlati 
felhasználását. A gyakorlati döntéshozatal, különösen a felső szintű politikai vezetés 
ugyanis — sem a stratégiai célok és a hosszú távú tendenciák meghatározásában, sem a 
jelen konkrét valóságának megismerésében és megváltoztatására tett erőfeszítésekben, 
sem pedig és különösen a döntési alternatívák megválasztásában - nem támaszkodhat 
közvetlenül és kizárólag a társadalomtudomány valamely szűkebb szakterületéről, illetve 
alágazatától nyert, bármennyire is szakszerű, pontos és tudományosan megalapozott 
ismeretekre. Csak akkor jár el helyesen, ha az egész társadalom mozgásának, várható 
reagálásának, a szélesebb összefüggéseknek és kölcsönhatásoknak a maximális figyelem- 
bevételével mérlegel és dönt. 

Markáns szakadék, illetve űr mutatkozik még abban, hogy többnyire hiányoznak 
nemcsak azok a szükséges áttételek és transzformációs mechanizmusok, amelyek a 
tudományos eredmények felhasználható formában való továbbítását biztosíthatnák, 
hanem (és az előbbi hiányt részben magyarázván) azok az elemzések és elemzők is, 
kölcsönhatások megvilágításával. Ma már a gyakorlati vezetés meglehetősen jól el van 
látva társadalmunk, illetve fejlődésünk egy-egy részterületére vonatkozó szakértői tanul- 
mányokkal, véleményekkel, tanácsadással. Jóval kevésbé ellátott azonban társadalmi 
fejlődésünk nagy összefüggéseire, a részterületeken előrehaladó reformfolyamatok köl- . 
csönhatásaira és társadalmi reakcióira vonatkozó és gyakorlati szempontból értelmezhe- 
tő, felhasználható tudományos eredményekkel. 

Igaz, bizonyos értelemben a tudományos munkás egy sajátos típusára lenne szükség. 
Nem az általánosságokban megrekedő, valójában semmihez sem értő kritikátlan (vagy 
ami még rosszabb: a pillanatnyi politikai kurzushoz igazodó) kompilátorra (amilyenből 
— sajnos - akad néhány), hanem a társadalomtudomány egy-egy főbb ágazatának, sőt 
több, szorosan összekapcsolódó ágazatának a fejlődésével lépést tartó, a szaktudomá- 
nyos eredményeket értő és értelmezni, integrálni képes típusra. 

Ugy tűnik, hogy oktatási és képzési rendszerünk — bár van bizonyos elmozdulás az 
újabb reformok nyomán a túlzott szakosodás korrekciója és egy jobban integrált, 
egyszersmind nagyobb rugalmasságot, kombinációs és irányváltoztatási lehetőséget biz- 
tosító tárgystruktúra felé — a szóban forgó szükséglettel még nem számol eléggé. 

Összefoglalóan megállapíthatjuk, hogy a társadalomtudományi szakterületek eredmé- 
nyes fejlődése és legjobb művelőinek szakértőként való bevonása mellett is megoldásra 
vár még - a gyakorlattal való szorosabb kapcsolat kialakítása érdekében - a szintetizáló- 
integráló és a gyakorlati nyelvre , lefordító" munkák elvégzésének s a megfelelő áttételek 
biztosításának általános problémája. 


v 


A TÁRSADALOMTUDOMÁNYOK ÉS A GYAKORLAT 17 


Ami a társadalomtudománynak a gyakorlattal kapcsolatban jelzett első funkcióját illeti, 
megítélésem szerint itt a legfőbb gondot még ma is a vulgármarxista dogmatizmus 
maradványai, utóhatásai és sajátos ellenreakciói jelentik. Ez — többek között — megmu- 
tatkozik ,Szocializmusképünk " elhomályosulásában, a szocializmus valós vagy csak vélt 
mat konzisztens elméletének hiányában. A kibontakozó reformnak a tudományos szo- 
cializmus elveivel való szembeállíthatósága, esetenként — serkentő vagy lejárató céllal — 
a burzsoá liberalizmus eszméivel való összefüggésbe hozása, illetve általában a szocializ- 
mus rendszeres reformok, sőt radikális átalakulások nélkül is fejlődni képes társadalom- 
ként való értelmezése éppúgy ennek jegyébén áll, mint az ideológia és a gyakorlatiság 
szempontjainak olykor skizofrenikus elkülönítése és szembeállítása, az oktatott elmélet 
és gyakorlat jól ismert konfliktusai stb. j 

Bár hiba volna szem elől téveszteni a mindinkább kifejezésre jutó igényt, sőt a gyara- 
podó pozitív törekvéseket és az eredményeket az elmélet vélt vagy valós elmaradásának 
felszámolására s a szocialista megújulás és az új típusú , reformszocializmus" koncepció- 
jának kimunkálására, mégis a lemaradás ma még súlyos tény, mely a társadalomtudo- 
mány és a gyakorlati politika viszonyát erősen zavarja. 

Vitathatatlan, hogy a lejárt, illetve a valóságnak eleve ellentmondó dogmák egész 
sorával sikerült már leszámolni, s ez nem kis eredmény. Ez azonban korántsem jelenti 
a dognratizmus szellemével, megközelítési módjával és módszereivel való szakítást. Más- 
részt, és talán épp emiatt, bizonyos elméleti dogmák vagy csak feltételezett, illetve 
egyfajta gyakorlatból kreált elvek mintegy tabuként élhetnek tovább - nemritkán mint 
a gyakorlati politika által (valóban vagy csak feltételezetten) védett és a tudományra 
ráerőszakolt hittételek. Így azután nincs mit csodálkozni azon, hogy nemcsak a megújuló 
gyakorlat kerül szembe a lemaradt elmélettel és okoz legitimációs problémákat, hanem 
magán az elméleten belül is nő az ellentmondás a régi és az új elemek, sőt a logikailag 
végső soron ellentétes elméleti-ideológiai gyökerekből táplálkozó nézetek között. 

Ráadásul a régi és az új tételek, még a legellentétesebb nézetek is mind-mind a 
marxizmus elméletének mezében jelennek meg (mivel másként a nagy nyilvánosság előtt 
nem remélik a megjelenést). Ily módon a marxizmus - annak korábbi dogmatikus 
, változatának", pontosabban hamisításának kétségkívül konzisztens változatával szem- 
ben - legalábbis inkonzisztens elméletként mutatkozik meg, sőt válságának látszatát 
kelti. 

Ez egyébként ma is jelzi a dogmatizmus szellemének és feltételezéseinek utóéletét: 
egyrészt a marxizmusnak mint tételek halmazának, nem pedig mint megközelítési mód- 
nak és - a lukácsi értelemben -— tudományos módszernek a kezelését. Másrészt azt a 
hamis feltételezést sugallja, hogy egy szocialista (illetve szocializmust építő) társadalom- 
ban a társadalomtudomány művelői eleve és szükségképpen marxisták. 

Hazánkban ma már elfogadott elvvé vált a marxizmus monopóliuma helyett a marxiz- 
marxista (de nem is ellenséges és alkotmányunkat sem sértő) nézeteknek is helyük, 
szerepük lehet tudományos életünkben, és hogy a marxizmus fölényét, nem pedig mono- 
póliumát kell a nem marxista ideológiákkal szemben megteremteni. Az azonban -— úgy 
tűnik - sokkal kevésbé vált általánosan elfogadottá, hogy monopóliumot ugyan lehet 
adminisztratív eszközökkel, tiltással és cenzúrával biztosítani, de fölényt aligha. Márpe- 
dig akadnak még, akik a kívánatos hegemóniát is inkább adminisztratív eszközökkel, 
nem pedig tudományos érvekkel vélik biztosíthatónak - fel sem mérve, mekkora kárt 
okozhatnak az ilyen eszközök épp a marxizmus tekintélyének és fejlődésének, valamint 
a tudomány és a gyakorlat viszonyának 1s. 

Tudomásul kell venni, hogy miként más társadalmakban, úgy hazánkban is sokféle 
nézet, koncepció, , iskola" létezik a társadalomtudományban, és hogy a gyakorlat sem 
mondhat le azoknak a nem marxista, de haladó gondolkodású és demokratikus beállí- 

tottságú kutatóknak a tudományos eredményeiről, empirikus vizsgálatairól, elméleti és 
módszertani ismereteiről, akik az ország javát, gyarapodását tartják szem előtt. 

Nem a marxizmus , védelmezésére" , hanem alkotó alkalmazására és továbbfejlesztésé- 
re van szükség. A nem marxista (de nem is ellenséges) nézetek ellenében adminisztratív 
előírások vagy korlátozások alkalmazása nemcsak a hegemónia és a monopólium össze- 
keverését jelanti, hanem azzal a következménnyel is jár, hogy az ilyen nézetek többnyire 
burkoltan, marxista álcában jutnak kifejeződésre. 

Az országhatárok és az ideológiai határok összekeverésének tipikus példája az a még 
ma is gyakran tapasztalható leegyszerűsítő felfogás, amely a mai marxista irodalmat a 
szocialista, sőt többnyire még szűkebben: csak a KGST-országok társadalomtudományi 
irodalmával azonosítja és megfordítva: ez utóbbit eleve marxistának tekinti, míg a 
nyugati társadalomtudományt gyakorlatilag teljes egészében polgári társadalomtudo- 
mányként kezeli. Ez egyébként a kiadási politikában is tükröződik. A megjelentetett 
nyugati társadalomtudományi művek zömmel valóban a polgári elmélet és ideológia 
reprezentánsai, s például könnyebb kiadni Samuelsont, mint Samir Amint, Gunder Fran- 
kot, Sweezyt vagy Bettelheim-t stb. Igaz, a nyugati és harmadik világbeli marxisták és 
baloldali teoretikusok írásaival szembeni tartózkodás korábban azzal is összefüggött, 
hogy marxizmusuk, illetve baloldaliságuk kritériuma és mércéje a hivatalos és közfelfo- 
gásban az volt, hogy mennyire kritikátlanok a létező szocializmus gyakorlatával szem- 
ben. 

Ha az országhatárok és az ideológiai határok összekeverése folytán nemcsak a hazai 
nézetek valóságos ideológiai tartalma mosódik egybe a marxizmus címszava alatt, 
hanem elmosódik a társadalomtudományi elméletek ama nemzetközi frontvonala is, 
amely a , kinek az érdekében" kérdésre adott válaszok szerint húzódik, akkor az olvasók, 
így a gyakorlati politikát csináló olvasók is, aligha tudnak tájékozódni a nézetek, 
javaslatok és receptek valódi társadalmi-politikai tartalma tekintetében. Ma a szocialista 
országok társadalomtudományi irodalma 15 igen heterogén képet mutat az.adott ország 
saját gyakorlatának megítélése alapján; míg egyes országokban a társadalomtudomány 
képviselői megelégedéssel nyugtázzák saját országuk gyakorlatát, másutt pozitív konflik- 
tus alakult ki az elmélet és a gyakorlat között, mégpedig a reformok talaján, illetve 
érdekében. Mivel pedig ezt a konfliktust, sőt magát a reformfolyamatot, a változtatások 
politikáját, illetve sürgetését nemcsak a nyugati társadalomtudomány polgári-liberális 
képviselői, különösen pedig az antimarxista és szocializmusellenes teoretikusok állítják 
be úgy, mint a marxista elmélet válságát, illetve mint a kapitalizmus irányában tett 
visszavonulást, hanem egyik-másik szocialista ország ideológusai körében is rendellenes 
jelenségnek s a kapitalizmus számára tett engedménynek értékelik, ez az olvasók tájéko- 
zódását még inkább megneheziti, s fokozza az ideológiai zűrzavart. 

A nyugati társadalomtudományból átvett s előtérbe helyezett művek jobbára régi vagy 
új illúziókat ébresztenek a tőkés rendszer gyakorlati mechanizmusai és intézményrend- 
szere iránt, miközben ez utóbbira vonatkozó korszerű kritikai elemzések, köztük kitűnő 
marxista munkák is kiesnek a hazai látókörből. Az ideológiai tájékozódási zavarok 
egyeseket arra késztetnek, hogy - a konfliktusoktól és változtatásoktól félve — voltaképp 
a régi gyakorlatot és az azt igazoló dogmatikus elméletet sírják vissza, míg másokat arra, 
hogy a reformok, a változtatás, a megoldások útját ne egy újszerűen szocialista és 
sajátosan magyar megoldás irányában keressék, hanem a más feltételek és célok mellett 
bevált vagy csak beváltnak hitt nyugati, sőt újabban egyes harmadik világbeli minták 
követése irányában. 

Az a követelményszerű elvárás, illetve illemszabály pedig, hogy minden (legalábbis a 
nyilvánosság elé kerülő) hazai társadalomtudományi nézet a marxizmus mezében jelen- 
jen meg, azzal a következménnyel jár, hogy továbbra is , vizes lepedő hatásúnak", 
egzisztenciát vagy előremenetelt fenyegetőnek és személyt sértőnek, sőt megbélyegzőnek 
tűnik valamely nézetnek, koncepciónak, javaslatnak (még ha nem is az azt képviselő 

személynek) nem marxista voltára, a tartalom burzsoá ideológiai eredetére utalni. Ez az 
elmélet fejlődése számára oly nélkülözhetetlen egészséges vitaszellem kibontakozását 
gátolja még ma is, s a vitákat inkább a hasonlóan, mintsem az ellentétesen gondolkodók 
között engedi kifejlődni vagy az eufémizmus kényszerzubbonyába erőszakolja. 

Marxista meggyőződésből akár a nyilvánvalóan polgári szemlélettel szemben is fellép- 
ni, ha ez utóbbit egy hazai kolléga képviseli, egyfajta , ideológiai zsandárszerep" (vagy 
ami még rosszabb: a , fúrás") látszatát kelti, amelytől a normális kollegiális viszonyt féltő 
s kollegáiknak kárt okozni nem akaró tisztességes emberek érthetően ódzkodnak. Az 
ilyen tartózkodó magatartásra azután rá is lehet játszani s egy-egy vitán olyan közhangu- 
latot kelteni, hogy (furcsa módon, ti. a feltételezett hegemónia ellenére) nagyobb bátor- 
ság kell a marxista álláspont vagy érvek kifejezéséhez, mint a polgári nézetek képviseleté- 
hez. Ez is - nem kis mértékben - hozzájárulhat ahhoz, hogy a valóság ténylegesen 
különböző világnézeti szempontból történő kritikája, illetve a megváltoztatására vonat- 
kozó javaslatoknak valóban eltérő társadalmi-politikai tartalma a gyakorlati döntésho- 
zók számára is összemosódik. 

Aligha segíti a társadalomtudomány és a gyakorlat egészséges viszonyának fejlődését 
a , reformpártiságnak", illetve a reformellenzésnek az előbbiekből következő olyan 
értelmezése, amely bármely részletkérdésben az ellenvéleményt vagy akár csak valamely 
kedvezőtlen mellékhatás megállapítását is a reform egészével szembeni fellépésként 
értékeli, vagy fordítva, a tabukkal ügyesen manipulálva rögtön , farkast kiált", a kapita- 
lizmus veszélyét szimatolja, mihelyt a szocializmusban korábban nem ismert és egyolda- 
lúan kapitalistának titulált jelenségekkel, illetve módozatokkal találkozik. 

Bizonyos tudatzavarok egyébként a reformhoz való viszonyban is mutatkoznak. 
Gyakran ugyanazok, akik nagy általánosságban elfogadják és támogatják is a reformpo- 
litikát, ellenzik azt konkrét megnyilvánulásaiban, mivel új konfliktusokkal, áldozatokkal 
és negatív mellékhatásokkal is jár. Vagy pedig sürgetik ugyan a minél gyorsabb és 
radikálisabb reformokat, de csak ott és mindaddig, ahol és amíg azok saját szférájukat 
és helyzetüket nem érintik. Ugy tűnik, a társadalomtudomány sok képviselője előtt sem 
vált még eléggé világossá, hogy a reform, nemcsak mint a világgazdasághoz való igazo- 
dás kényszere, hanem mint a szocialista fejlődés természetes módja és eszköze is, szükség- 
képpen áldozatokkal, költségekkel és konfliktusokkal is jár. Ezúttal is a dogmatizmus 
szellemének hatásával állunk szemben, mely nemcsak a régihez vagy a fennállóhoz való 
ragaszkodást sugallja, hanem egy konfliktusmentes fejlődés naiv ideáját is. 

Az elméleti dogmatizmus gyökerei egyébként meglehetősen mélyre nyúlnak. Okai és 
megnyilvánulásai korántsem korlátozódnak a marxista társadalomtudomány torzulásá- 
nak esetére. Hiszen mennyivel könnyebb ragaszkodni a régihez, a már elsajátítotthoz, 
mint felismerni és akarni az újat! Mennyivel könnyebb a jelenre a múlt sémáit húzni, vagy 
megfordítva, mint a változásokat s a megnyíló új alternatívákat megragadni?! Mennyivel 
könnyebb extrapolálni, mint az eltérő tendenciák interferenciájának várható eredményé- 
re rávilágítani?! Mennyivel könnyebb mások útját járni — az eredetiség látszatával -, mint 
a sajátot megtalálni?! Mennyivel könnyebb megállapítani valamiről, hogy helyes vagy 
helytelen, mint a helyesben kimutatni a helytelent is, és megfordítva, vagy általában 
megérteni, hogy miképp válhat valami önmaga ellentétévé?! És mennyivel könnyebb az 
okozatot visszavezetni az okra, illetve viszonyukat tautológiává változtatni, mint az 
okozat visszahatását és általában a dialektikus kauzalitást értelmezni?! És így tovább... 

Csakhogy a marxista társadalomtudománynak a dialektika a természetes szemlélet- 
módja és nélkülözhetetlen módszere! Ezért nem elég pusztán a helytelennek bizonyult 
vagy már idejétmúlt dogmáktól megszabadulni, hiszen még az adott helyre és időre 
vonatkoztatva helyes megállapításoknak dogmává merevitése, más helyre vagy időre 
vonatkoztatása is ellentétes a marxizmussal. Nem az a kérdés, hogy honnan származnak 
a dogmák, , balról" vagy , jobbról", a sztálinista dogmatikus irodalomból vagy éppen 
a polgári társadalomtudomány valamely divatos elméletéből, hanem az, hogy a gyakor- 

lat nem megy velük semmire, s eleve idegenek a gyakorlat megváltoztatására kifejlődött 
és hivatott marxizmustól. Vagyis a dogmatizmus egész szellemétől kell megszabadul- 
nunk, nemcsak egyes dogmáktól... 

A dogmatizmus utóhatásának, illetve utóéletének, a dogmatikus szemlélet érvényesü- 
lésének sokféle megnyilvánulása tapasztalható még. A dogmatizmussal folytatott ered- 
ményes csatározások ellenére tehát a végső leszámolás még hátra van. A régi tételek, 
paradigmák helyébe sok új fogalmazódott, még az esetben is, amikor ezek valóban újak, 
értékesek s valósághűek, nem pedig olyan, a polgári társadalomtudomány panoptikumá- 
ból előráncigáltak, amire ugyancsak akadnak példák. Gyengíti hatásukat és meggyőző- 
erejüket a velük , békés egymás mellett élésben" fennmaradó idejétmúlt tételek léte, az 
elméleti konzisztencia hiánya s a múltból átöröklött dogmatikus kérdésfeltevések soka- 
sága. (Egyébként az említett panoptikumszindróma is bizonyos értelemben a dogmatiz- 
mus hatásának, ellenreakciójának tudható be, s összefügg a nyugati társadalomtudo- 
mánytól való korábbi elzárkózással, valamint azzal, hogy az utóbbin belüli viták, a régi 
tételeket ért kritikák nem eléggé ismertek.) 


vvv 


A követendő minták és idealizált modellek keresése talán a legtipikusabb példája a 
dogmatizmus szellemi utóéletének. A korábbi szovjet minta helyébe persze újak kerül- 
nek (miközben a mai szovjet változások és reformpolitika relevánsabb tapasztalatokat 
kínálnak, mint a szovjet gyakorlat bármikor korábban), ezúttal a tőkés világból, általá- 
ban óvatosabb megfogalmazásban. Ez lehet egy általánosított , nyugati" modell (a 
nagyon is heterogén Nyugat konkrét és változó viszonyaitól absztrahálva), mint olykor 
pl. egyes politikatudományi nézetekben vagy vitákban, ahol a pluralista polgári demok- 
rácia egy olyan idealizált képe jelenik meg, amilyen a valóságban sehol és semmikor nem 
létezett (s amely ma még kevésbé pluralista és demokratikus, mint valaha), vagy mint 
a közgazdaságtan egyes berkeiben, egy olyan gazdaság hamis viziója, amely tökéletesen 
autonóm, a politikától érintetlen és az állam által nem befolyásolt. 

Lehet viszont valamely konkrét ország is az újra választott, követendő minta vagy 
viszonyítási alap, mint pl. az olyan szociológiai összehasonlításoknál, amelyek a magyar 
társadalom korszerűtlen viselkedését és értékrendjét a mintául szolgáló és követendő 
amerikai társadaloméval vetik egybe, vagy mint az olyan közgazdaságtudományi meg- 
nyilatkozásoknál, amelyek - a nálunk eredményesebb, sikeresen élretörő országok pozi- 
tív és negatív tapasztalatainak reális, valóban tanulságos és indokolt bemutatása helyett 
— egy egyoldalúan idealizált japán modellt vagy éppen az újonnan iparosodott országok 
többnyire ugyancsak egysíkúan ábrázolt , modelljét" ajánlják követésre. Ezáltal volta- 
képp félrevezetve a gyakorlati politikát, mivel hallgatnak a szóban forgó esetek tényleges 
körülményeinek és feltételeinek lényeges eltéréséről, valamint az elért eredmények társa- 
dalmi költségeiről és árnyoldalairól. 

A követendő minták és idealizált modellek keresése mögött többnyire még mindig az 
unilineáris fejlődéskoncepció húzódik meg, illetve a társadalmi fejlődés világméretű 
összefüggéseinek negligálása. Bár a centrum-periféria-viszony mindinkább általánosan 
elfogadott, illetve alkalmazott koncepcióvá vált, s a kelet-közép-európai fejlődés és 
szocialista átalakulás számos specifikumának feltárásához és megértéséhez adott segítsé- 
get, ám egyes esetekben ennek nem dialektikus értelmezése (megint csak a dogmatizmus 
szellemi utóhatását példázva) a különbségek abszolutizálását, a két pólus homogén 
egységként való értelmezését és — a periféria vagy félperiféria fejlődésével szembeállítva 
- a centrum , klasszikus" fejlődésének idealizálását is okozza. 

A dogmatizmus utóhatása megnyilvánul bizonyos fogalmak fetisizálásában is, és 
különösen a kérdések, illetve válaszok egymást kizáró szélsőségekben való megfogalma- 
zásában, mely a bonyolult valóság változó összefüggéseit és dialektikus ellentmondásait 

figyelmen kívül hagyja. A , fekete-fehér, igen-nem, s ami ezen túl van, az a gonosztól 
való" típusú hozzáállás, mely a dogmatikus álmarxizmus egyik jellemzője volt, egyálta- 
lán nem ritka még ma sem a társadalomtudomány területén. Legfeljebb olykor a szélső- 
ségek cserélődnek fel, a feketéből lesz fehér vagy megfordítva. Példa erre a tőkés világgaz- 
daságból való kiszakadás, elszigetelődés vagy a teljes nyitottság hamis dilemmája; a 
gazdasági függetlenség vagy az interdependencia leegyszerűsített értelmezése; továbbá az 
importhelyettesítés vagy az exportorientáció többnyire általánosító és így tartalmatlan 
szembeállítása; a tőkés multinacionális társaságok elátkozása vagy a velük való együtt- 
működés problémamentes beállítása stb. Az ilyen kérdésfelvetésekből, hamis dilemmák- 
ból vagy egyoldalú válaszokból a gyakorlati politika éppen azt nem tudhatja meg, hogy 
milyen pozitív és negatív hatásokkal jár együtt bármelyik megoldás, miért indokolt 
kombinálni, milyen szempontból kell mérlegelni, és hogyan csökkenthetők a negatív 
hatások. Holott a társadalomtudománynak nyilván nem az a szerepe, hogy angyalokat 
vagy ördögöket fessen, hanem hogy felhívja a gyakorlati vezetés figyelmét a valóság 
ellentmondásaira, a problémák és azok megoldásának ellentmondásos jellegére, a pozitív 
és negatív hatásokra egyaránt, hogy segítsen a kisebbik rossz, a relatív jó útját megtalálni 
s a negatív hatásokat csökkenteni. Ez persze már a társadalomtudomány említett másik 
két funkciójával is összefügg. 

A társadalomtudománynak az a funkciója, hogy kritikailag elemezze a jelen konkrét 
valóságát, a reálfolyamatokat és az azokat irányítani-befolyásolni hivatott politikát is, 
ma vitathatatlanul jobban, szélesedő körben és , mélyebben", intenzívebben érvényesül- 
het hazánkban, mint bármikor korábban. (Sőt, ma mintha már bele sem férne az 
elemzésbe, bár a gyakorlati vezetés számára nem kevésbé lenne fontos és tanulságos a 
pozitív jelenségek, tendenciák okainak, a sikeres kísérletek vagy sikert ígérő új kezdemé- 
nyezések , titkának" tudományos megvilágítása.) Társadalmi valóságunk negatív jelen- 
ségeinek és ezek okainak feltárása, a reálfolyamatok és tendenciák tudományos kritikai 
elemzése és a gyakorlati politika számára közölt jelzések, illetve következtetések iránt a 
politikai vezetésnek ma általában nemcsak nagyobb a toleranciája, de kifejezett igénye 
van rá. Ugyanez ma még sokkal kevésbé mondható el a politikai döntések tudományos 
bírálatának, azok negatív következményeinek, illetve hatásainak elemzéséről. 

Mindkét, de különösen az utóbbi vonatkozásban (vagyis a reálfolyamatok és jelensé- 
gek kritikai elemzése esetében is, elsősorban azonban a gyakorlati politika tudományos 
bírálatát illetően) zavaró tényezőnek tartom a tudomány és a gyakorlat viszonyában 
egyrészt általában a kritika szerepének gyakran még a múltat idéző leegyszerűsített 
felfogását, másrészt, és ezzel is összefüggésben, az , ellenzékiség" meglehetősen pontat- 
lan, nem ritkán önkényes, a pillanatnyi helyzetekhez igazodó értelmezését. 

Ami az előbbit illeti, voltaképpen arról a téves felfogásról van szó, amely a tudomány 
esetében is , építő kritikának" csak azt tartja, amely egyszersmind pontos és részletes 
receptet is ajánl a megoldásra. Ez nemcsak azért téves, mert figyelmen kívül hagyja a 
tudomány és a gyakorlat eltérő koordinátarendszerét, funkcióit, szempontjait és dimen- 
zióit, a konkrét körülményekre vonatkozó tájékozottságban és időhorizontban, a cselek- 
vési lehetőségekben és feltételekben stb. mutatkozó lényegi különbségeket, vagyis a 
kívánatos közvetlenebb kapcsolatukat voltaképp szerepük és felelősségük felcserélhető- 
ségeként értelmezi. (Ennek persze megvan a másik oldalon is a megfelelője, amikor pl. 
a társadalomtudomány képviselői azt sérelmezik, hogy a politika nem vezeti be azonnal 
és változatlanul a napi gyakorlatba a kutatások következtetései alapján javasolt általá- 
nos megoldásokat.) 

Nem utolsósorban azért is téves az említett felfogás, mert nem értékeli a társadalomtu- 
domány , luciferi" szerepét (a rontó mephistói szereppel szemben a , fényt hozó", megvi- 
lágító, az alkotót az önelégültséggel szemben az értelem szavával intő és a , tagadás ősi 
szellemével" alkotni, , teremteni kényszerítő" szerepét). Vagyis figyelmen kívül hagyja a 
kritikai elemzésnek azt a pozitív funkcióját, hogy -— más, jobb megoldás ajánlása nélkül 

is— megóvjon az illúzióktól, hogy még az adott körülmények között optimális lépéseknek 
is kimutassa a negatív mellékhatásait. ne engedje célegyenesként értelmezni a gyakorlat- 
ban szükségessé váló kerülőutakat, sőt az átmeneti visszalépéseket, hogy jobb megoldá- 
sok, új utak keresésére késztesse a gyakorlatot, és hogy általában is világossá tegye ez 
utóbbi számára, hogy nincsenek , költségmentes", csak pozitív hatásokkal járó megoldá- 
sok, vagyis mindenkor mérlegelni és újra korrigálni kell. 

Az , ellenzékiség" értelmezésével kapcsolatban — úgy tűnik - az okoz zavart és gyakran 
felesleges konfliktusokat, hogy még ma sem eléggé világos a különbségtétel (s ezért 
mindkét oldalról manipulálható is) egyfelől a konkrét valóság egyes negatív jelenségeire, 
illetve a gyakorlati politika valamely konkrét területére, intézkedéseire, döntéseire vagy 
terveire vonatkozó kritikai álláspont és a jelen kormánypolitikájának egészét elutasító, 
illetve a mai politikai vezetéssel szemben fellépő ellenzékiség, másfelől ez utóbbi és a 
szocializmussal, a szocializmus felépítésének céljával, értékrendjével és eddigi vivmányai- 
val szembeni ellenséges magatartás között. Sok esetben persze nehéz is különbséget tenni, 
amikor az előbbi az utóbbiból következik, s a kritikai álláspont egy általános ellenzékisé- 
get takar, ez utóbbi pedig egy burkolt ellenséges nézőpontból táplálkozik. Mégis, nem- 
csak politikailag okoz több kárt az, ha a konkrétan bírálóra általában sütik rá az 
ellenzékiség gyanúját, vagy az ellenzékire az ellenséghez tartozás gyanúja, illetve megala- 
pozatlan vádja hárul vagy hárulhat, hanem különösen a tudomány és a gyakorlat 
viszonyát zavarja, mivel a kutatási eredmény felszínre hozását s a vélemény nyilt kimon- 
dását gátolhatja, sőt értékes eredmények elutasítását s értékes kutatók kiszorítását 
vonhatja maga után. 

A valóságfeltáró, sőt (bár kisebb mértékben) a politikai döntések következményeit is 
kritikailag elemző tudományos kutatások objektív feltételei kétségkívül sokat javultak. 
A kutatások szabadsága ma hazánkban jobban biztosított, mint bármikor korábban. 
Ellenállás inkább a helyi érdekek oldaláról (vállalatok, települések stb. egyes vezetői 
részéről) jelentkezik, míg korlátok, illetve a kutatást gátló körülmények csak bizonyos 
archívanyagok, dokumentumok és bizonyos fajta irodalom hozzáférhetősége, továbbá 
és érthetően az állambiztonsággal és honvédelemmel kapcsolatos kérdések, valamint a 
politikai döntéshozatal egy-egy részlete tekintetében mutatkoznak. 

A ,kutatás szabadsága és a publikálás felelőssége" mottó általában jól kifejezi a 
társadalomtudománnyal, annak kritikai-elemző szerepével kapcsolatos politikát és elvá- 
rást. Ez a helyes mottó azonban, miként sok más helyes jelszó is, tévesen is interpretálha- 
tó. Az egyik ilyen eset az, amikor a felelősség csupán a publikálásra vonatkoztatott, 
vagyis amikor egyesek úgy vélik, hogy a kutatás - a társadalmi élet bármely területén, 
. bármely irányban és tartalommal — indifferens megközelítéssel, értéktartalomtól sterilen, 
egyszerűen tények, adatok, jelenségek, tapasztalatok vagy vélemények összegyűjtését és 
a társadalmi-történelmi összefüggésektől független tálalását jelenti. 

Ez a voltaképpen pozitivista álláspont, illetve törekvés, amely hazánkban az elmélet 
és ideológia egy vulgarizált, idejétmúlt és fejlődésgátló változatából való kiábrándulás 
mellékterméke, az empirikus kutatások szerepének s általában a valóság kendőzetlen 
feltárását célzó vizsgálatok jelentőségének nagyon is időszerű növekedésében, valamint 
az üres, tartalmatlan vagy egyenesen apologetikus elméletieskedés visszaszorításának 
kétségtelen szükségességében próbál magának igazolást találni. Bizonyos fokig a Nyuga- 
ton különféle okokból — átmenetileg — újból divatossá vált nihilista irányzatnak, a 
társadalmi haladást és a tudomány társadalmi szerepét eleve kétségbe vonó szellemi 
áramlatnak a hatását tükrözi ez, vagy jobb esetben a politikum- és ideológiamentes 
tudomány naiv illúziójának megnyilvánulása vagy manipulálása. (Mintha bárhol a 
világon létezhetne egyáltalán valamiféle értékmentes társadalomkutatás!) Mint minden 
egyoldalúság, ez is gátja a tudomány és a gyakorlat egészséges viszonya fejlődésének. 
Ráadásul nem ritkán csupán evidenciák költséges kimutatását, bizonyítását eredményezi 
vagy feldolgozatlan adattömeget produkál. 

Az empirikus kutatások - egyébként indokolt, ti. múltbeli lebecsülésükkel szemben és 
miatt indokolt - felértékelődése sokakat arra késztet, hogy magának a tudományos 
kutatásnak a fogalmát 15 az empirikus vizsgálatok, felmérések, az elsődleges adatgyűjtés 
fázisára korlátozzák, kétségbe vonva a másodlagos elemzések és elméleti kutatások 
,kutatásjellegét", vagyis a research-öt search-ként (a kutatást pusztán elsődleges feltárás- 
ként) értelmezzék, s az indukció-dedukció dialektikus egységéből legfeljebb az előbbit 
fogadják el a tudományos elemzés módszerének. Minthogy a gyakorlati döntéshozatal, 
különösen felső szinten, nem sokra megy az egyedi esetek, jelenségek, adatok vagy azok 
elméletileg rendezetlen tömegének koncepciótlan, szintetizálás és következtetések nélküli 
tálalásával, az ilyen felfogás erről az oldalról is zavarja a szóban forgó viszonyt. 

Az említett mottó félreértelmezésének egy másik esete az, amikor viszont a publikálás 
felelősségét oly szigorúan és egyoldalúan fogják fel, hogy vonakodnak szinte minden 
újnak és szokatlanul hangzónak, hivatalosan még el nem hangzottnak (vagy az érintett 
országban még nem publikáltnak) a nyilvános megjelentetésétől. Nem vállalják a publi- 
káció kockázatát, s megkívánják a publikáló intézmény, kiadó vagy sajtóorgánum 
, védjegyét", a szerző egyéni véleményéért való felelősségvállalását. Ez egyébként mind- 
két irányban tapasztalható, vagyis a tudományos kutatóhely, intézmény vezetése elvárja 
saját szerzőitől, hogy az intézményével azonos álláspontot képviseljenek, és maguk a 
szerzők is igényt tartanak a vezetés felelősségvállalására egyéni véleményükért. Nálunk, 
noha e szűk értelmezésbe már régen bele nem gyömöszölhető publikációk jelennek meg, 
még ma sem vált gyakorlattá és szokássá az, ami a nyugati társadalomtudományi 
irodalomban, sőt a nemzetközi intézményeknél is meglehetősen általános, hogy ti. a 
kiadványok, folyóiratok címoldalán eleve jelzik: a szerző saját nézetei nem feltétlenül 
tükrözik az intézmény álláspontját. Mi ehelyett fenntartjuk az azonosság s ezzel egy 
valóságos cenzúra nélküli cenzúra látszatát. A gyakorlatot s a politikai vezetést ez is 
megtévesztheti a társadalomtudományi kutatások egyes eredményeinek és egyénileg 
levont következtetéseinek értelmezésében (nem is szólva a nyugati fogadtatásról, amely 
minden publikált nézet mögött emiatt hivatalos álláspontot szimatol). 

Végül, de nem utolsósorban, a társadalomtudományt ebben a valóságot feltáró, azt 
kritikailag elemző és megváltoztatására serkentő funkciójában különösen gátolja az, 
hogy - mint már szó volt róla — még nagyrészt megoldatlan a megfelelő közvetítés, az 
áttételek és a konvertálás problémája. A természettudományi kutatások jelentős részével 
ellentétben, ahol is (főként az alkalmazott kutatások terén) sokkal több lehetőség van, 
főként mikroszinten, az eredmények közvetlen hasznosítására, a társadalomtudományi 
kutatásoknak a jelen valóságára vonatkozó konkrét eredményei is nagyobb részt csak 
áttételesen alkalmazhatók. A gyakorlat végrehajtószervei túlságosan is terheltek a napi 
rutinfeladatokkal, a kutatási eredmények pedig nemigen igazodhatnak egyedi, sajátos 
esetekhez, s a kutatóknak nincs is meg a helyi részletekben és a napi körülményekben 
a szükséges jártasságuk. § 

Megfelelő áttételeket biztosíthatna például a gyakorlati végrehajtószerveknél létesített 
elemző egység, elméleti részleg, valamint a Nyugaton jól bevált , secondment" rendszere, 
vagyis tudományos kutatóknak egy időre a gyakorlathoz való átirányítása és megfordiít- 
va. Az előbbi vonatkozásban elkönyvelhető némi előrehaladás, de — azt hiszem — még 
sok tennivaló akad e téren is. Még nem alakult ki megfelelő mobilitás, valamilyen 
rendszeres rotáció a gyakorlati intézmények és a kutatóhelyek között, sőt az akadémiai 
intézetek és egyetemek között sem. Szükség lenne továbbá, mint már említettem, az 
oktatásban és tudományos képzésben is számolni e sajátos szükséglettel, és olyan típusú 
kutatókat is képezni, akik képesek jól ellátni a közvetítő, a tudományos eredményeket 
a gyakorlat számára , lefordító" szerepet. 

A gyakorlati döntéshozatalt legközvetlenebbül szolgáló társadalomtudományi tevé- 
kenység körébe a döntések előkészítésében való részvétel, a tervezetek véleményezése, 
megvitatása, a várható következmények és alternatív megoldások felvázolása tartozik, 

valamint és különösen a döntéshozatalt előkészítendő, a gyakorlati vezetés által megren- 
delt kutatások elvégzése. 

A társadalomtudomány képviselőinek bevonása a döntéseket előkészítő folyamatba, 
szakértői véleményezésük felhasználása — örvendetes módon - kiterjedt gyakorlattá vált. 
Itt csak akkor és annyiban mutatkozik probléma, illetve zavar (a bevontak körének és 
megválasztásának már említett problémáján túl), amikor és amennyiben ez a bevonás 
nem jól időzített, már egy túl késői szakaszra tevődik, illetve — akár az előbbi okból, akár 
a kellő informáltság híján -— nem lehet igazán érdemi. (Gyakran a jóval korábban 
napirendre tűzött témák megvitatásáról is csak az , utolsó pillanatban" értesülnek a 
szakértőként bevont kutatók, s így még egyéni tájékozódásra, felkészülésre sincs elég 
idejük, még kevésbé mások bevonására, a kollektív bölcsesség hasznosítására.) 

A központilag vezérelt, országos szinten kiemelt, illetve , megrendelt" kutatások rend- 
szere hazánkban nem új keletű, bár irányításuk, koordinálásuk és finanszírozásuk mód- 
ja, szabályai nemrégiben módosultak. Ezeknek az országos kutatási programoknak elvi- 
leg és potenciálisan három nagy előnyük van: az egyik az, hogy kifejezésre juttathatják 
a vezetés, illetve a gyakorlat igényeit és preferenciáit a társadalomtudományi kutatások 
vonatkozásában (15); a másik , hogy lehetőséget biztosítanak a diszciplináris és intézményi 
határokat átszelő, keresztező multidiszciplináris és intézményközi (az intézményi hierar- 
chiától és presztízs-szempontoktól függetleníthető) kutatások szervezésére; és végül har- 
madszor, előnyös az ilyen programok léte a részt vevő kutatók számára, amennyiben 
afféle , második gazdaságot", jelentős, nemritkán a főfoglalkozásban keresettet is megha- 
ladó kiegészítő jövedelmet biztosítanak számukra, s elvileg lehetővé tehetnék a legmegfe- 
lelőbb kutatók kiválogatását és a teljesítményükhöz igazodó javadalmazást. 

Az említett általános és potenciális előnyök realizálását azonban — úgy vélem - nem 
csekély akadályok vagy következetlenségek terhelik. A problémák részletezésétől itt el 
kell tekintenünk — csak utalnék az időeltolódásra (a tervidőszak végére érdektelenné 
válhatnak az eredetileg kitűzött kutatási prioritások); a túlságosan átfogó témákra 
(amelyek a kontinuitást preferálják az időszerű kérdésekkel szemben); s végül a kutatók 
kiválogatásával és javadalmazásával kapcsolatos visszásságokra. Mindezek felvetik a 
kérdést, nem volna-e célszerűbb valamely más rendszerben keresni és biztosítani a kívánt 
előnyöket. 

Van egy bizonyos és egyre kiáltóbb ellentmondás abban, hogy míg a gazdaságban 
feladtuk a bürokratikusan centralizált tervezés, a tervutasításos rendszer gyakorlatát, 
éppen azon a területen (a tudományos kutatás terén), ahol a központi tervezésnek 
sohasem lehetett az eredményekkel korrelációba hozható igazi szerepe, ott a reformfo- 
lyamat előrevitele idején is fenntartjuk a tudományos kutatások szinte teljes körére 
kiterjedő, ötéves ciklusokba foglalt országos tervek rendszerét. Ezért - eltekintve az egyes 
konkrét javaslatoktól, amelyek a társadalomtudományi kutatás tervezésére és szervezé- 
sére irányulnak - célszerűnek látszik a kutatások finanszírozásának és intézményes 
kereteinek általános, reformszerű újragondolása is, hogy a társadalomtudomány önálló 
fejlődése és gyakorlati szempontú hasznosítása egyaránt minél eredményesebben realizá- 
lódhassék. 


H. VARRÓ RÓZSA: 


Természeti környezetünk társadalmi környezete 


A marxista társadalomszemlélet aligha fogadhat el természetvédelem címén mizantróp, 
arisztokratikus vagy éppen a nullanövekedést meghirdető álláspontot. Ahogyan megen- 
gedhetetlen a természet könyörtelen kizsákmányolása - és ezzel a jövő feláldozása az 
ember pillanatnyi érdekeiért -—, ugyanúgy nem lehet a természet védelmének jelszavával 
elemi érdekeiben korlátozni az embert, gátolni abban, hogy emberhez méltó életet 
élhessen. Kétirányú alkalmazkodásról lehet csak szó. A természet alkalmazkodásának, 
tűrőképességének fokozásával — ami most nem lehet témánk -— az egyik oldalon, és a 
természettel való korszerű együttélés kialakításával, törvényeinek és sajátosságainak 
maximális tiszteletben tartásával a másik oldalon. 


Néhány alapelv 


Amennyire károsak egy probléma megközelítésében az előítéletek, annyira nem mellőz- 
hetők az elvi előfeltevések. Így van ez akkor is, amikor olyan átfogó összefüggésrendszert 
vizsgálunk, mint a természeti környezet és a társadalom kapcsolata. Az ökológiai egyen- 
súly megbomlásáért érzett aggodalom és társadalmi felelősség gyakorlati tettekben való 
realizálása mindenekelőtt pénzt, szakértelmet és elhatározást kíván, de nem nélkülözheti 
a rendezőelveket és a tudományosan megalapozott szemléletet. 

Az első és legfontosabb ebben az összefüggésben a g/obalitás problémája. Lehetséges-e 
reálisan globális cél és érdek egy megosztott világban, ahol eltérő társadalmi rendszerek, 
különböző nemzetek, szembenálló gazdasági és osztályérdekek, eltérő világnézetek, 
vallások, különböző kultúrák, egymásra alig hasonlító hagyományok, életmódok létez- 
nek egymás mellett? Válaszunk mindezek mellett és ellenére: igen. 

Mi a globalitás alapja és tartalma témánk vonatkozásában? Az első és legfontosabb, 
amit Barbara Ward és René Dubois szerzőpáros könyvének címe fejez ki a legjobban: 
Csak egyetlen Földünk van. Ezen a glóbuszon keletkezett az emberi élet. Minden eddigi 
ismereteink szerint az ember által elérhető távolságban csak Földünk alkalmas az 
emberi életre, s nem egy csillagász — pl. Slowsky — véleménye szerint egyedül vagyunk 
a világmindenségben. Ez még csak fokozza az ember felelősségét saját lakhelyéért: a 
Földért. j 

Globálissá teszi Földünket a kapitalizmus kialakulásával kibontakozó és napjainkban 
kiteljesedő gazdasági világrend. Földünk minden kontinensét, területét vagy zugát átszö- 
vi a munkamegosztásbeli viszonyok hálója; összekapcsolják a gazdasági függőség és 
együttműködés különböző formái; az államközi gazdasági-politikai kapcsolatok, egyez- 
mények, szerződések sokasága; a kereskedelmi kapcsolatok; az országok politikai és 
eszmei szövetségei; vallási közösségben lévő népek, nemzetek, etnikumok együttműködé- 
se. Erősíti az együvé tartozást a tudományos, kulturális érdekek közössége, a privát 

emberi kapcsolatok egybefűző ereje, a turizmus stb. Mindezen kölcsönhatások nyomán 
az objektív és sokdimenziójú megosztottság ellenére is létezik a Földünket összekapcsoló 
sajátos kohézió. 

Az emberi tevékenység soha nem látott globalizálódását szolgálja a nagy távolságok 
, lerövidülése" a tömeges és gyors közlekedés és kommunikáció útján, a lakosság migrá- 
ciója, a sokirányú társadalmi mobilitás, beleszámítva még az olyan tragikus formákat 
is, amikor népek különféle politikai-katonai okok miatt válnak földönfutóvá, illetve 
települnek át más területekre, országokba. jú 

Globalizációs tényező az emberi tevékenység számos hatásának időben késleltetett és 
a kiindulóponttal térben távolódó megjelenése. Gyakori, hogy a tevékenység - legyen az 
közlekedés, ipari és mezőgazdasági termelés — nem vagy nem csak ott és nem akkor fejti 
ki hatását, ahol és amikor e tevékenység lezajlik, hanem később és más helyen. Ilyenkor 
a károsodás érinti a következő nemzedéket (nemzedékeket) és más népeket, orszá- 
gokat is. 

Végül talán a legfontosabb globalizációs tényező, hogy az ökoszisztémák határai nem 
vagy csak igen ritkán esnek egybe az országhatárokkal (mint pl. tengerek, folyók, 
hegyrendszerek, sivatagok, nagy lápok és erdőségek), így létükkel népeket, országokat, 
kontinenseket fűznek össze, áldásaik és sérüléseik is több országban érezhetők. 

Mint látható, mind pozitív, mind negatív értelemben érvényesül Földünk globális 
jellege. Jogosult tehát a fogalom használata, mert vannak a globalitásnak objektíve 
létező forrásai, jellemző jegyei, formái és természetesen vannak globális problémák. 

Ám a globalitás érvényesülése előtt akadályok is emelkednek, vagyis a dolog természe- 
ténél fogva a megoldásnak számos ellenható tényezője létezik, amely egyszersmind felerő- 
síti a globális problémákat. Ezek a következők. 

A Föld népeinek legnagyobb megosztottságát az antagonisztikus osztályok érdekeinek 
szembenállása, valamint a két világrendszer objektív — a konkrét politikai szinten hol 
élesebben, hol gyengébben kifejeződő - létének ellentmondása jelenti. Ezt az ellentmon- 
dást azonban mégsem tarthatjuk kizárólag úgy számon, mint a globalitás fő akadályát. 
Léte ugyanis nem valamiféle hiba vagy könnyen eltüntethető negatív jelenség, hanem 
korunk globális világának meghatározó jellemzője, melynek oka éppen a társadalmi 
haladás, a szocializmus létrejötte és a tőkés rendszer történelmileg tartós továbbélése. Itt 
nem egyik ellenható tényezőről van szó a sok közül, hanem arról, hogy ezen megosztott- 
sággal együtt és ellenére léteznek globális jellemzők és globális jegyek. S ha a két rendszer 
egyáltalán meg akar maradni, akkor saját érdekükben - az így értelmezett megosztottság 
fenntartása érdekében - kell védelmezniük a globális létet, és közös erőfeszítéssel megol- 
dani a közös, globális feladatokat. 

Mindazonáltal a világ megosztottságával mint a globális problémák fő forrásával és 
megoldásuk fő akadályával is számolnunk kell. Fokozott jelentőségű e tény mindaddig, 
amig a nukleáris konfrontáció lehetősége fennáll, a Föld s rajta az emberi élet g/obálisan 
fenyegetett. Ezért mélyen igaz Jurij Andropov kijelentése: ,,... az emberiségre nézve 
végzetes lenne, ha e két rendszer történelmi vitáját háborús összeütközéssel próbálnák 
megoldani". (Jurij Andropov: A békéért, a szocializmusért. Kossuth Könyvkiadó, 1983. 
128. old.) Következésképp a két rendszer ellentétes minősége, esetleges ütközése a 
legnagyobb veszély, amely a gilobalitást a megsemmisülésig korlátozhatja. Békés együtt- 
élése és valamennyi globális kérdésben való együttműködése viszont a globalitás legfon- 
tosabb pozitív tényezője. 

A világ különböző térségeiben és országaiban eltérő a társadalmi és technikai fejlett- 
ség, berendezkedés, következésképp a társadalom előtt álló feladatok és azok megoldási 
lehetőségei is eltérőek. Például a brazíliai őserdők az egész Földre gyakorolt ökológiai 
hatásához másként viszonyulnak az adósságokkal küszködő brazil állam, a fakitermelés- 
sel foglalkozó lakosság, a fa vásárlása útján fontos nyersanyaghoz jutó vállalatok, és 
másként a mindezeken kívül álló, az őserdők globális méretű ökológiai hatásával tisztá- 

ban lévő rétegek. Miként a táplálkozás és a hozzá szükséges élelmiszer-termelés ökológiai 
hatását másként kezelik azok a társadalmi csoportok, amelyeknek legfőbb gondjuk az 
elhízás és az ebből származó betegségek elkerülése, vagy éppen a gyógyulás, mint azok, 
amelyeknél az életben maradás, a szükséges minimális állati fehérje megszerzése is gond. 

Korlátozza a globalitást vagy legalábbis azonos megítélését a Föld népességének 
egyenlőtlen megoszlása és a természeti javakkal való egyenlőtlen rendelkezés. Igazolásul 
csak megemlítjük: a világ népessége jelenleg 5 milliárd fő, ennek háromnegyed része 
fejlődő országban él, ahol a meglévő anyagi források összessége kevesebb, mint az anyagi 
szükségletek. A népesség egynegyede lakik fejlett országokban, ahol az egy főre jutó 
anyagi források bőségesek. S ezzel még csak nem is jeleztük a természeti kincsekben és 
a jó termőföldben való különbségeket, valamint az egy négyzetkilométerre jutó népesség, 
tehát a népsűrűség kirívó különbségeit. 

Beláthatatlanul tartós, , antiglobális" hatású — szükségszerű léte ellenére — a világ 
nemzeti tagolódása. Súlyos ellentétek vannak vagy lehetnek a különböző nemzetek 
között, és sok ponton szembekerülhetnek - és kerülnek is — a nemzeti és nemzetközi 
érdekek. 

A , nemzeti" és a , nemzetközi" kölcsönhatása még szocialista viszonyok esetén sem 
teljesen ellentmondásmentes, s értelemszerűen nem az a nemzetközi viszonyok összessé- 
gét tekintve. Többek között az a tény, hogy a volt gyarmati rendszer felszámolását 
követően egy sor nép számára csak most adatik meg a nemzetté válás lehetősége, most, 
amikor a nemzetközi összefogásra soha nem látott mértékben lenne szüksége már csak 
az ökológiai egyensúly megteremtése érdekében is, számos régióban a nemzeti mozzanat 
hangsúlyos megjelenését váltja ki. A független nemzetté válás szükségképpen olyan 
folyamat, amelyben a többi nemzettel való normális kapcsolat nemcsak hogy nem 
lehetetlen, sőt elkerülhetetlen, mégis a gyakorlatban számos konfliktussal terhelten megy 
végbe. A saját történelmi fejlődésük révén jól artikulált érdekekkel és viszonylag nagy 
felhalmozott vagyonnal rendelkező tőkés államok, érdekeikben veszélyeztetve érezvén 
magukat, elhatárolódnak, rosszabb esetben akadályozzák más népek jogos nemzeti 
törekvéseit. 

A távlati és a valódi érdekeket tekintve nincs lényegi ellentmondás a nemzeti és a 
globális között, nem így a napi érdekeket illetően. Ez a tény vonatkozik a természeti 
környezetre is. Az előbbitől eltérően, a napi érdekekből fakadó és ideiglenes jellegű 
folyamatok környezeti hatásukban már tartósak és esetleg visszafordíthatatlanok lehet- 
nek. 

Vannak formainak látszó, de valójában a lényeget érintő ellentmondások is, mint pl. 
a nemzeti és állami szuverenitás és a környezetvédelmi szabályoknak, vállalásoknak, 
kötelezettségeknek a betartása, betartatása és nemzetközi -ellenőrzése. 

A második alapelvértékű kérdéskomplexum: az emberi tevékenység józan DTSTSERÉKE 
sének lehetősége. 

Írásunk elején kritikailag érintettük a nullanövekedés kérdését. Most épp a nullanöve- 
kedésben rejlő racionális tartalomról van szó: nevezetesen a józan önmérséklésről. Mit 
lehet érteni ezen a csöppet sem könnyen definiálható igényen? 

Első lépésben azt, hogy ahol és amilyen mértékben lehet, nem szabad a társadalmi- 
termelési fejlődést leszűkíteni a mennyiségi növekedésre, tudva természetesen azt, hogy 
mennyiségi növekedés nélkül nincs társadalmi fejlődés, és igen gyakran - különböző 
történelmi okokból - átmenetileg a fejlődés főként erre korlátozódik. 

Jelenti továbbá a természeti folyamatokba való beavatkozás nélkülözhető hányadának 
csökkentését. Ismét teljességgel definiálatlan az, hogy mi nélkülözhető, és mi nem. Hiszen 
a modern életmód számtalan eleme egy korábbi kor emberének abszolút nélkülözhető 
lett volna. Mégis ide sorolandó minden olyan szükséglet, amelynek anyagi, társadalmi 
és kulturális haszna nincs arányban a természetre gyakorolt negatív hatásával. 

A legfontosabbnak tűnik, szorosan kapcsolódva az imént leírtakhoz: a fogyasztói 

társadalom presztízsfogyasztásának mint a leginkább pazarló fogyasztásnak a visszaszo- 
rítása. Az erkölcsi elavulás mesterséges felgyorsítása, a piac felvevőképességének kizáró- 
lag profitszerzési és üzleti okokból való felduzzasztása túlzott terheket ró általában az 
anyagi javak forrásaira, s kiváltképp a kimerülőben lévőkre. Megengedhetetlen pazarlá- 
sa ez a természeti erőknek. Közismert egyébként, hogy a fogyasztói mentalitás kifejlesz- 
tésének nagy szerepe volt a gazdasági-túltermelési válság elodázásában a legfejlettebb 
tőkés országokban. De már itt is, részben környezetvédelmi megfontolásokból, az , élet- 
minőség" jelszavával léptek fel a túlzott mennyiségi és káros minőségi fogyasztás ellen. 
A felismerés lényege a luxusban való elidegenedés — ami tipikusan a természettől való 
elidegenedés is. 

A , józan" önmérséklés további szerves részeként az elmaradottságból származó pazar- 
lás megszüntetését említjük, amely mint társadalmi feladat semmiképpen sem a , pazar- 
lás elleni" harcban jelentkezik. Ki ne tudná például, hogy a talajerő-utánpótlás elmulasz- 
tásában mily nagy szerepe van a szerves trágya elégetésének (Indiában, több afrikai 
országban és egyes sivatagos területeken). Aligha van pazarlóbb tüzelési mód, mint e 
szegénység diktálta megoldás. Ide tartozik az erdőégetéssel történő szántóföld-létesítés 
mai gyakorlata és a földek egyéb kizsákmányolása. S végül említsük meg a - közepesen 
fejlett szocialista országokra is jellemző — pazarló szegénységnek azt a formáját, amikor 
a tőkehiány, a műszaki fejletlenség, az alacsony műszaki kultúra és technológiai gyenge- 
ségek miatt a szükségesnél lényegesen több anyagot, energiát és munkaerőt fordítanak 
egységnyi termék előállítására. Távlatosan nézve óriási pazarlas a környezetvédelmi 
beruházások , megtakarítása" is. 

Röviden ezekben jelezhetjük az emberi tevékenység józan önmérséklése értelmezésé- 
nek lehetőségeit. 


Az ember és a természet kapcsolatának 
lehetséges és optimális társadalmi feltételei 


, Lehetséges" feltételen az adott fejlettség mellett és a konkrét környezetben éppen 
elérhetőt, vagyis az itt és most meglévő realitást értjük. , Optimális" — a majdani kedve- 
zőóbb körülmények közötti legjobb megoldás. A feltételek e két sora nem feltétlenül 
külön-külön és nagy időeltolódással jelenik meg, sőt elkülönítő felismerésük sem köny- 
nyű. Így összevontan tárgyaljuk azokat az alábbiakban. 

m Első és legfontosabb feltétel: tartós és következetesen érvényesített békepolitika, 
amely végül is a nukleáris arzenál nélküli világhoz, az általános és teljes leszereléshez 
vezet, az egyes országok nemzeti biztonságának garantálása mellett a fegyverzetek 
lehetséges legalacsonyabb szintjén. 

Nagy jelentőségű megállapításokat tett Mihail Gorbacsov erről a kérdésről az SZKP 
XXVII. kongresszusán: , Tanúi vagyunk annak, hogy minőségi ugrás következett be az 
emberiség termelőerőiben. De minőségi ugrás figyelhető meg a romboló eszközökben, 
katonai téren, s ez az ugrás a történelem folyamán első ízben sruházta felx az embert 
azzal a lehetőséggel, hogy elpusztítsa az életet Földünkön." (Az SZKP XXVII. kongresz- 
szusa. Kossuth Könyvkiadó, 1986. 14. oldal) 

Majd így folytatta: , Az emberiség érdekében, valamennyi nép érdekében az SZKP és 
a szovjet állam kitart a fegyverkezési verseny megszüntetésére, a leszerelésre, a béke és 
biztonság szavatolására irányuló intézkedések nagyszabású, konstruktív programja mel- 
lett."... , Az SZKP ünnepélyesen kinyilvánítja: nincs olyan fegyver, amelynek korlátozá- 
sára kölcsönösségi alapon, hathatós ellenőrzés mellett a Szovjetunió ne állna készen." 
(I. m. 228—229. oldal.) 

A leszerelés kérdése napjainkban az emberiség létkérdése. Közvetlen formában, 
imennyiben egy elkövetkező nukleáris háború az emberi nem létét fenyegeti. Közvetet- 

ten pedig általában a háborús készülődés, a fegyverkezési hajsza a természetre gyakorolt 
hatásával ismét csak az emberiség létét kérdőjelezheti meg, igaz elhúzódóbb módon, 
látszólag és pillanatnyilag kevésbé drámaian, de végkifejletét tekintve szintén megsemmi- 
sítő jelleggel. . 

Miért? Mindenekelőtt azért, mert a fegyverkezés a természettel folytatott rablógazdál- 
kodás legdrasztikusabb, a legkevésbé jóvátehető módja. Aligha van adat annak a világ- 
méretű energia- és anyagpazarlásnak a jellemzésére, amit e folyamat sok más egyéb 
mellett megkövetel, legyen az hagyományos vagy nukleáris fegyverkezés. Említést kíván 
a fegyverkezés környezetszennyező-mérgező hatása. Mind a hadiipari-tudományos kí- 
sérletek, mind a katonai eszközök gyártása és kipróbálása, valamint a rendszeres had- 
gyakorlatok természetkárosító hatása rendkívül nagyméretű. Végül létezik indirekt ter- 
mészetkárosító hatása is a fegyverkezési versenynek, nevezetesen az, hogy olyan anyagi, 
szellemi és munkakapacitásbeli energiákat, valamint olyan egyéb potenciális értékeket, 
lehetőségeket és erőket köt le és von el a természetvédelemtől, amelyekkel a civil termelő- 
gyakorlat természetkárosítását feltehetően meg lehetne előzni, a már megtörténtek elhá- 
rításáról pedig jobban lehetne gondoskodni. Ily módon minden háborúellenes törekvés, 
minden békés megegyezésre irányuló politika a leghatékonyabb és legfontosabb formája 
a természeti környezet megmentésének. 

A különböző társadalmi rendszerű országok közötti békés egymás mellett élés egyben 
a , természettel való békekötés" is. Ezt fejezik ki Aurelio Peccei, a Római Klub elnökének 
halála előtt 12 órával elhangzott szavai: , A béke az elsődleges tényező minden olyan 
egyenletben, amelyben a követendő cél a fejlődés, az élet minősége és az önmegvalósítás. 
A békét pedig az erőszakról való lemondás egyetemes mélységében kell felfognunk, és 
nem csupán az emberi társadalom valamennyi szintjén és területén, hanem a társadalom 
és a természet kapcsolatában is." (Élelem hatmilliárd ember számára. A Római Klub 
budapesti konferenciája. Mezőgazdasági Kiadó 1985.) Ugyanő más helyütt ezt mondta: 
,Ha az emberi oktalanság nem éri el azt a végső őrültségi fokot, hogy megindítja a 
nukleáris háborút, a természettel kötött béke — véleményem szerint - a diadalmas 
technológiai tudással fölvértezett ember korának parancsoló szükségszerűsége és az új 
bölcsesség első pillérje lesz." (I. m. 36. oldal) 

u Második feltétel a globális együttműködés megteremtése. Ez szorosan összefügg 
az előbb tárgyalt feltétellel. Hamis lenne azonban minden olyan beállítás, mely 
szerint a világbéke összes garanciái, illetve az általános és teljes leszerelés nélkül nincs 
globális együttműködés, és fofdítva. Bármelyik oldalról el lehet indulni, és az emberiség- 
gel szembeni kötelességünk, hogy elinduljunk. Az egyik oldalon való építkezés fejleszti, 
megalapozza a másikat, és fordítva. A környezetvédelem minden komolyan vett nemzet- 
közi megállapodásban való rögzítése segíti a békés egymás mellett élés politikáját, és 
minden megegyezés a leszerelésben, a fegyverkezési verseny korlátozásában anyagi, 
technikai, szellemi és morális kapacitást szabadít föl a tervszerű környezetépítés számára. 

Milyen globális együttműködésre van lehetőség a Föld ökológiai egyensúlyának meg- 
mentésére? A lehetőségek elvben szinte kimeríthetetlenek, ezért csak néhány típusterüle- 
tet sorolunk föl: a tudományos kutatás és kölcsönös tapasztalatcsere; az eredményekről 
és kiváltképpen a veszélyekről kölcsönös és folyamatos tájékoztatás; a környezetvédelmi 
megállapodások végrehajtásának nemzetközi ellenőrzése; a közös beruházások; globális 
és regionális szerződések stb. 

Nem véletlen, hogy az SZKP XXVII. kongresszusa, amelyet bizonyára a történelem 
mint a megújulás és a radikális reform kongresszusát fogja jegyezni, leszögezte: , Az egész 
emberiséget érintő globális problémák megoldására egy államnak vagy államcsoportnak 
sincs elég ereje. Ehhez világméretű együttműködés, az államok többségének szoros, 
konstruktív együttműködése szükséges." 

Kiemelkedő felelősségük van a globális együttműködés valóra váltásában és sokirányú 
elősegítésében a szocialista országoknak , és mindenekelőtt a Szovjetuniónak mint nagy- 

hatalomnak. E globális problémák megoldásához a szocialista országok nem egyedüli, 
de legfőbb hozzájárulása - bár ez nemcsak az ő , privilégiumuk" - a békepolitika: , A 
kommunisták mindenkor harcoltak rendületlenül az elnyomás és az embernek ember 
által való kizsákmányolása ellen, ma pedig még az emberi civilizáció fennmaradásáért, 
az embernek az élethez való jogáért is küzdenek." (Jurij Andropov: A békéért, a szocia- 
lizmusért. Kossuth Könyvkiadó, 1983. 128. oldal.) Annak, hogy kiemeljük a szocialista 
berendezkedésű országok feladatát a globális együttműködés megteremtésében, gyakor- 
lati és elvi okai vannak. Gyakorlati szempontból arról van szó, hogy a szocialista 
forradalmak sajátos kelet-közép-európai feltételek között jelentek meg, és a környezet- 
védelem terén is nagy hátránnyal indultak. A történelmileg örökölt szegénység felszámo- 
lása vagy legalábbis érezhető csökkentése, a második világháborús pusztítások eltünteté- 
se, az elkerülhetetlen iparosítás, a lakosság kulturális elmaradottságának felszámolása 
- mind megannyi tényező, amely a szocialista igazságosság és a kialakuló új politikai 
rendszer legitimációja miatt is gyors intézkedéseket kívánt a politikai vezetéstől. S ha 
most nem számítjuk ide e térségben többé-kevésbé mindenhol érvényesülő iparosítás 
erőltetett tempóját, akkor is az előbb felsorolt akut problémák megoldása — a dolog 
természeténél fogva — nem ment és nem mehetett végbe természetkímélő módon. Az 
, azonnal adni" szociális és politikai kényszere a néptől és a gazdaságtól is sokat követelt, 
s egyúttal megterhelte ezen országok ökológiai környezetét is. 

A másik problémát az okozta, hogy a tisztánlátást és főként az előrelátást nehezítették 
a fejletlen ipari szintről való kiindulás körülményei. Itt még - eltérően Nyugat-Európától 
- nem volt szembetűnő az ipari tevékenység természetpusztító hatása. Maga a hazai 
valóság ekkor még nem adott le vészjelzéseket, s így az akkori gazdasági-politikai 
vezetés, az egyéb társadalmi illuziókkal együtt, könnyen hihette, hogy nálunk nem 
jelentkeznek majd súlyos környezetvédelmi problémák. Saját ideológiai magabiztossá- 
gunkon és illuziónkon túl az előrelátás hiányában szerepe volt annak is, hogy e kérdés 
a hatvanas évekig világméretekben is többé-kevésbé látensnek számított, s még a fejlett 
tőkés országokban sem foglalkoztak eléggé a környezetvédelemmel. 

Ami pedig az elvi megfontolásokat illeti, ebből a szempontból felelősségünk elsősor- 
ban azzal függ össze, hogy történelmi múltunkból és saját hibáinkból fakadó valóságos 
helyzetünk és anyagi lehetőségeink korlátozottsága ellenére a szocializmusnak más 
szempontból olyan tartalékai vannak, amelyek a kapitalizmusnak nincsenek. Nevezete- 
sen - bármennyire is nem konvertálható ez közvetlen pénzforrássá - azzal, hogy a 
szocializmus építése és a kommunizmus mint távlati célkitűzés mindennemű kizsákmá- 
nyolás felszámolására s vele az elidegenülés megszüntetésére törekszik, a legszélesebb és 
tartósan ható alapját veti meg a természettől való elidegenülés fokozatos csökkentésé- 
nek. E rendszer jellegéből fakad a békepolitika, az emberi élet humanizálása, s mindkettő 
olyan cél, amely kimondatlanul is tartalmazza a természeti környezet védelmét, óvását. 

Ugyanilyen irányba hat e társadalmak - hiányosságai ellenére is — minőségéhez tartozó 
kollektív jellege. A kollektív érdekek széles körű valóságos léte és társadalmi méretű 
tudatosodása kedvező feltételeket teremt az árutermeléssel együtt létező tervgazdálko- 
dásnak. Ha valahol szüksége és helye van az egészben való gondolkodásnak, előrelátás- 
nak, átfogó tervezésnek, a központi beruházásnak, akkor az a természeti környezet 
védelme. 

u Az ember és a természet közötti kapcsolat társadalmi feltételének következő cso- 
portja a harmadik világ ökológiai helyzete. Nem részletezve itt a történelmi örökségből 
következő okokat - amelyek bizonyosan nem választhatók el a gyarmati sorstól -, 
világosan kell számolni az őket sújtó neokolonializmussal is. E nélkül olyan igazságtalan 
ítélkezés születhet, amely már pusztán a problémák felsorakoztatásával is a harmadik 
világot mint a környezetkárosítás bűnbakját kezeli. 

Nemcsak a gyarmati múlt sötét árnyéka vetődik rá az emberiség ökológiai jövőjének 
biztonságára, hanem a neokolonializmus következményei is hozzáadódnak a korábbi 

állapotok maradványaihoz. A fejlődő országok a maguk mintegy kétmilliárdos lakossá- 
gával lényegében a nyomor térségei. A felszabadult országokban a nyolcvanas évek elején 
az egy főre jutó jövedelem csak 9 százaléka a fejlett tőkés országok egy főre jutó 
jövedelmének. Ez a különbség nem csökkent az utóbbi három évtizedben, ellenkezőleg, 
növekedett. Kiegészíti mindezt az analfabetizmus és a tudatlanság, a tartós rosszul 
tápláltság, a rendszeres éhezés, a magas gyermekhalandóság, a járványok stb. 

Ezért a feltételek harmadik csoportját a fejlődő világnak a Föld ökológiai egyensúlyára 
gyakorolt hatása javításában kell keresni. Nem véletlen, hogy minden olyan felelős 
mozgalom, törekvés, amely egy globális ököszféra védelme címén a Föld megmentésére 
irányul, valamilyen módon tematikájának középpontjába helyezi a harmadik világ 
társadalmi:szociális kérdéskörét. Nézzük, melyek azok a problémák e térségben, ame- 
lyek a Föld egészének bioszféráját súlyosan érintik. 

e A túlnépesedés, az éhezés. Természetesen ezek egymással is összefüggnek, és még 
számos, egyéb problémát is vonzanak. Elemzésükre nincs mód, ezért csak jelzésszerűen 
néhány adat és következtetés. A harmadik világ népesedési rátája egy 1980-as előrejelzés 
szerint, 1980 és 1985 között Afrikában: 2,90 százalék, Latin-Amerikában 2,45 százalék, 
Kelet-Ázsiában 1,38 százalék, Dél-Ázsiában 2,22 százalék." Ma még azonbán nem az 
a probléma, hogy a Föld nem tudja eltartani a népességet, hanem, hogy a népesség és 
az anyagi javak megoszlása rendkívül egyenetlen. L. Tweete szerint: ,,1. A világ egy főre 
jutó élelmiszer-termelése több mint bármikor, és egyre több ember ehet többet. 2. Ma 
több ember fogyaszt elégtelen mennyiségű élelmet, mint bármikor a történelem folya- 
mán. 3. Az előbbi, láthatóan nem konzisztens megállapítások közötti kapcsolatnak és 
a globális alultápláltság problémájának az anyagi források egyenlőtlen elosztása, nem 
pedig az alacsony élelmiszer-termelés és -fogyasztás a kritikus pontja." (Idézi Mohamed 
Kassas az Élelem hatmilliárd ember számára című kötet 53. oldalán.) 

A túlnépesedésnek megvan a maga számos közvetett környezetszennyező hatása. Ilyen 
pl. a külön is említett talajerő kíméletlen kihasználása; a talajnak és a vizeknek emberi 
extretumokkal, az ipar, a mezőgazdaság szennyező anyagaival és a mindennapi élet 
ezernyi szemetével való terhelése. Nem elhanyagolható az infrastrukturálisan nagy terüle- 
tein elmaradott makro- és megapoliszok zsúfoltságból származó környezetszennyezése 
sem. Közismert, hogy a világ 5 millión felüli lélekszámú nagyvárosainak többsége 
Délkelet-Ázsiában, illetve Latin-Amerikában és Észak-Afrikában található. 

e Önálló problémaként külön említjük a talajerő-pusztulást, az elsivatagosodást, az 
őserdők pusztulását. Tesszük ezt azért, mert ez nem tudható be egyszerűen a túlnépese- 
désnek, hisz abból , csak" a talaj kizsigerelése, esetleg közvetlen szennyezése következik. 
Van azonban, éppen a gyarmati múlttal összefüggő, speciális, zömmel a harmadik 
világbeli múltból örökölt hátrány: a monokultúra. A monokultúrák mint meglehetősen 
egysikú ökorendszerek biológiailag rendkívül sérülékenyek, s mert a növénytermelésnek 
és az állattartásnak ez a természetes biocönózisoktól leginkább eltávolodott módjai, 
egyúttal a korábban ott élt fajgazdagság csökkenésével járnak, számos faj eltűnését s 
ezzel az adott terület génállományának megritkulását is jelentik, ami már világméretek- 
ben is súlyos ökológiai veszteségnek számit. Ehhez járul még az, hogy a monokultúra 
többféle módon is kizsákmányolja a földet. Nehezíti pl. a vetésforgó alkalmazását, ami 
a talaj pihentetése és regenerálódása szempontjából oly lényeges. 

Az őserdők és a sivatagok földrajzi elhelyezkedésüket tekintve nagyobb hányadban 
a harmadik világ terrénumát érintik, de éghajlati kihatásukban globális jellegűek. Ezért 
pl. a brazil őserdők irtása, Brazilia eladósodásának enyhítése nemcsak egy ország nemze- 
ti ügye, miként a Szahel-övezet sem csak az érintett afrikai országok gondja. Következés- 
képp, amikor a támogatás kérdése fölmerül, az nem egyszerűen a gazdag ,, és 


" Demografic Indicators of Countries. Estimates and Projects in 19. vol., New York 1982. United Nations 

segítségnyújtása a szegény , Délnek", hanem kettős kötelezettséget jelent: morálisat és 
a , Saját ökológiai érdekeken" nyugvót. Az első fakad abból, hogy ma a világ iparilag- 
társadalmilag fejlett tőkés országai jelenlegi gazdagságának forrása jelentős részben a 
gyarmatok korábbi kifosztásából származott. De nemcsak a múltról van szó! Túlzás 
nélkül állíthatjuk, hogy az imperializmus rendszere jelentős mértékben a fejlődő orszá- 
gok kirablása, azok legkíméletlenebb kizsákmányolása révén él tovább. Formái és 
módszerei változnak, a lényeg azonban változatlan. A nem egyenértékű csere, a nem 
egyenjogú kereskedelem, a kamatláb-politika, a transznacionális társaságok szivattyúi 
ugyanabba az irányba hatnak. Mindez tovább súlyosbítja egyes népek szegénységét és 
nyomorát, és növeli mások gazdagságát, fokozva a tőkés világgazdaság polarizálódását. 
A második fajta kötelezettség az államoknak saját népükkel és a világ népeivel szembeni 
kötelességükből fakad. 

e Külön említjük a környezetet súlyosan károsító ipari tevékenységet és a különböző 
helyi háborús konfliktusokat. Ami az ipart illeti, a fejlődő országok egy hányadában 
jelen van a nyugati csúcstechnológia, vagy léteznek legalábbis fejlett technológiájú ágaza- 
tok, amelyek sem jobban, sem kevésbé nem szennyezik a környezetet, mint bárhol a 
világon. Nem lehet azonban figyelmen kívül hagyni, hogy ezen országok nagy részében 
igen elmaradt színvonalú az ipari termelés, amely az ismert környezeti hatást fejti ki. 

E területeken gyakori a fejlett országok által telepített veszélyes ipar is. Ezeket tulajdo- 
nosaik éppen környezetet terhelő és a lakosságot is veszélyeztető mivoltuk miatt 
- ahogyan azt a bhopali tragédiánál is láttuk — helyezik fejlődő ország területeire. Így 
mentesítik saját környezetüket és lakosságukat az ártalmaktól, eleget téve környezetvé- 
dőik követelésének. Nem ritka, hogy a szegény országok pénzért engedélyt adnak a fejlett 
tőkés ipari országok vállalatainak veszélyes ipart-vegyi szennyező anyagok tárolására. 

Itt említjük meg a sokszor évtizedekig elhúzódó helyi háborúkat, amelyekben nemegy- 
szer más imperialista nagyhatalmi érdekek is koncentrálódnak. A fejlődő országok így 
gyakran nemcsak sajátjukénak, hanem részlegesen más országok konfliktusainak válnak 
színterévé, megszenvedve ezek környezetpusztításait is. Elég, ha csak Libanon és a 
Perzsa-(Arab-)öböl példáit említjük, a hetekig égő olajraktárak, olajfinomítók, a tenger- 
be kiöntött üzemanyagok - környezetet is pusztító — ijesztő látványát. 

Sajnos a fejlődő országok megsegítése, mint a saját ökológiai érdekek világos felisme- 
rése, többnyire késik, az előbb említett politikai érdekek miatt is. Időben és térben 
ugyanis e hatások nem közvetlenek, így az általános veszélyeztetettség sem evidens. Pedig 
a fejlődő országok problémáit nem lehet saját belügyüknek tekinteni! Nem várható tőlük 
-— ha ez még gazdaságilag lehetséges volna is, de messze nem az -, hogy a világ ökológiai 
problémáinak ily jelentős hányadát magukra vállalják. 

E térségek népeinek saját erőfeszítéseit jelentősen ki kell hogy egészítse más népek és 
államok segítsége. Itt csupán a nemzetközi segítés általános formáinak és lehetőségeinek 
jelzésére szorítkozhatunk. Ezek a következők: élelmiszersegélyek, hitelek, műszaki támo- 
gatás, szakemberek útján adott segítség, tudományos együttműködés, valamint a belső, 
e kérdésben konstruktív megoldást kereső társadalmi erők politikai, erkölcsi támo- 
gatása. 

Mindez egyértelművé teszi a különböző országok, régiók összefogásának követelmé- 
nyét. Az együttműködés tárgyának mindenekelőtt a globális ökoszférák ügyében való 
megegyezésnek kel! lennie. Ezek a területek: a tengerek, a nagy folyók, az őserdők és a 
sivatagok, valamint a levegő. E természeti , képletek" akár átfogó jellegüknél, akár az 
egész Földön érvényesülő hatásuknál fogva igen nagy térségek, és sok ország népeinek 
életét és érdekét érintik. I 

Ebben az összefüggésben legfontosabb a cselekvő szolidaritás mint követelmény. 
Idézzük ismét a Római Klub volt elnökét: , Hamarosan vége lesz annak az időnek, 
amikor minden nemzet külön-külön megpróbálhatott boldogulni, tekintet nélkül a 
többiekre. Kicsiny vagy gyenge emberi csoportok is képesek lesznek kizökkenteni az 

egész rendszert egyensúlyából: éppen ezért őket is meg kell hallgatni, törekvéseiknek 
egyre nagyobb mértékben helyt kell adni. A nemzeti sikról mindnyájunk jól felfogott 
érdekében a regionális és a világméretű síkra kell kiterjeszteni a cselekvő szolidaritás 
körét; meg kell találni a módját, hogy ezt az új magatartást intézményessé tegyük, 
politikává és stratégiává változtassuk." (Id. m. 272. old.) 

u Ember és a természet közötti viszony optimális feltételeinek szerves része a kollektív 
felelősség. 

Már eddig is szóltunk a kollektivitásról mint a nemzetközi összefogás s mint a fejlődő 
országok segítésének kötelességéről. Van azonban egy szűkebb vonatkozás: az országo- 
kon belüli kollektív feladatok és a felelősség. Ennek hiányát tapasztaljuk, amikor a 
szigorú bírságolások ellenére, többnyire titokban (ami azonban igen rövid ideig marad 
titok) egyes városok, gyárak, üzemek, termelési egységek szennyező anyagaiktól, mér- 
geiktől a szintén nemzeti vagyont jelentő más területek, tehát a közösség vagy az ország 
kárára szabadulnak meg. Van a dolognak egy másik oldala. Nevezetesen az, hogy a 
környezetvédelem költségei nem terhelhetik kizárólag a szennyezést (is) , előállító" kiskö- 
zösséget, mert szennyezés nemcsak hanyagságból vagy hozzá nem értésből származik, 
hanem adott fejlettségi szinten lévő objektív technológiai folyamatokból is. Nem hárítha- 
tó rájuk sem az anyagi teher egésze, sem a hangulatkeltésből fakadó, már-már erkölcsi 
megvetés súlya sem, amikor ők termelik meg az ország lakossága számára nélkülözhetet- 
len gyógyszereket, vegyszereket és más ipari termékeket. Természetesen mindez közgaz- 
dasági és jogi szabályozás kérdése is, de nem árt tudatosítani a kollektív érdeknek és 
feladatnak ezt az etikai aspektusát. 

Különösen kiviláglik a közösségi érzés nélkülözhetetlensége az olyan környezetvédel- 
mi létesítmények építésénél, amikor a leggondosabb érdekegyeztetés sem teszi nélkülöz- 
hetővé a helyi érdekekről való bizonyos mérvű lemondást az országos vagy regionális 
érdek javára. Gyakori, hogy mindenki óhajtja, sőt követeli a levegő tisztaságát, a 
veszélyes hulladékok szakszerű és biztonságos tárolását, csak éppen nincs egyetlen helyi 
közösség sem, amely , örökbe fogadná" annak közelségét. Márpedig egy szemétégető 
vagy más tározó építése nem népszavazás, hanem szigorúan geológiai, meteorológiai, 
mélyépítési stb. szakmai kérdés. Mégis jobb, ha az érintettek, értve és tudva a hulladék 
épp oda helyezésének miértjét, önkéntesen is vállalják a nagyobb közösség érdekeit. 

u Ezzel eljutottunk a feltételek sorának utolsó eleméhez: az általános emberi kultúrá- 
hoz mint feltételhez. Az egyéni és a társadalmi érdekek belátására is alapozott kulturális 
környezetvédő magatartásra van szükség. Önmagában a kultúra kellő etikai tartás 
nélkül azonban ebben a vonatkozásban nem vezet túl sok eredményhez. S a kultúrán sem 
elsősorban a környezet ismeretét magában foglaló, csak természettudományos felké- 
szültséget kell érteni, hanem a minden maradandó emberi értékeket becsülő általános 
kultúrát. Ide tartozik a nagyobb távlatokban való gondolkodás képessége, a politikai, 
a közgazdasági és az ökológiai összefüggések együttlátása is. Mindezek birtokában 
nélkülözhetetlen a természet ismerete, az, hogy egy bizonyos szinten mindenki tudja, 
melyek a különös védelemre szoruló biológiai fajok, természeti területek, s tudni kell azt 
is, hogy milyen tevékenységnek s milyen magatartásnak lehet súlyos természetkárosító 
hatása. 

A környezetvédelemnek kiemelkedő erkölcsi feltétele a munka és az ember tisztelete. 
A munkaerkölcs kitüntetett jelentőségét az adja, hogy itt is, mint a társadalmi lét minden 
területén, csakis a munka az, ami a környezetvédelem összes anyagi, tárgyi, szellemi 
feltételét, teljes anyagi bázisát megteremti. E nélkül környezetvédelemről, az ökológiai 
egyensúly megőrzéséről szólni nem több, mint moralizálás. A fejlett munkaerkölcs 
tartalmazza a hozzáértő és lelkiismeretes tevékenység követelményét. Ez viszont eleve a 
saját lehetőségein belül környezetkímélő, takarékos és a következményekre is tekintettel 
lévő munka. 

Aki becsüli az embert, az vigyáz annak környezetére, őrzi a természet szépségét, s nem 

utolsósorban törődik a következő nemzedékkel, felelősséget érez más népek, más nemze- 
tek iránt. Hiszen amit a globalitás és ennek kapcsán a nemzetközi összefogás szükséges- 
ségéről írtunk, az a magatartás oldaláról internacionalizmust kíván, s amit a szocialista 
országok külön felelősségéről, valamint az egyes nemzetek és országok tennivalóiról 
számba vettünk, az feltételezi a szocialista hazafiságot is. 

Kiemelkedő erkölcsi értéknek kell tekintenünk témánk szempontjából is a kollektivi- 
tást, a szolidaritást és a felelősséget. A kulturált, etikus, a természethez is barátságos 
emberi magatartás pedig nélkülözhetetlen háttere e világot átfogó környezetvédő 
munkának. 


Kontraszty László: Nagy fa 


HAVAS PÉTER, G. MÁRKUS GYÖRGY: 
Stratégiai útkeresés 
a szociáldemokrata pártokban 


A széles értelemben vett nyugat-európai baloldal, mindazok az áramlatok és mozgalmak, 
stratégia valamilyen formában szerepel, immár több mint egy évtizede defenzivában 
vannak. Ma már nem kétséges, hogy nem egyszerűen átmeneti visszaesésről van szó, 
hanem korszakváltásnak vagyunk tanúi. A tőkés országok gazdasági-társadalmi struk- 
túraváltásából fakadó átrendeződések módosítják a megszokott társadalompolitikai 
színteret Nyugat-Európában, és többek között kihívást jelentenek a baloldal számára is. 

Ebből az aspektusból igen tanulságosak azok az eszmei, elméleti, politikai vivódások, 
amelyek a baloldal szerves részét alkotó nyugat-európai szociáldemokrata, szocialista 
pártok soraiban a nyolcvanas évek derekán mutatkoznak, hiszen a kontinens nagyobb 
részében ma is ők alkotják a konzervatívellenes politikai potenciál magját. 

Hogy teljesebb képünk legyen az útkeresés tartalmáról és irányáról, célszerű emlékez- 
tetni arra, hogy a szociáldemokrácia ma is érvényes alapdoktrínáját, a , demokratikus 
szocializmust", az ötvenes évek végén és a hatvanas években dolgozták ki. Ennek lényege 
az volt, hogy a társadalom szocialista tartalmú átalakítása már nem teszi szükségessé a 
termelési eszközök teljes társadalmasítását, államosítását; a vegyes gazdaság is képes 
arra, hogy jól szolgálja a szociáldemokrácia reformpolitikáját; az állam, a gazdaságba 
történő aktív állami beavatkozás, illetve szabályozás a társadalmi haladás tevékeny 
eszközévé alakítható; továbbá, hogy a szociáldemokrácia számára a legalkalmasabb 
politikai rendszer a pluralista parlamenti demokrácia. A termelési szféra tőkés dominan- 
ciájával az elosztási és fogyasztási szféra szocializálását állították szembe. Mindez akkor- 
tájt érthetően átfogalmazásra ítélte a szociáldemokrácia — mint tömegmozgalom - fő 
célkitűzéseit. 

Az osztály nélküli társadalom mint stratégiai cél helyére úgynevezett alapértékeket 
állítottak — mint a szabadság, egyenlőség, szolidaritás —, amelyek a szociáldemokrata 
pártok néppárttá válásának törekvéseit tükrözték. Mindezt illusztrálják az ötvenes- 
hatvanas években elfogadott új szociáldemokrata programdokumentumok, legfőképp az 
SPD 1959-ben nyilvánosságra hozott bad-godesbergi programja, de más pártdokumen- 
tumok is. Nem szorul bizonyításra, hogy a szociáldemokrácia ennek a stratégiának a 
birtokában vált politikai tényezővé Nyugat-Európában a hatvanas évektől, akár mint 
kormányerő, akár mint széles tömegekre támaszkodó parlamenti ellenzék. Az elosztás- 
centrikus szociáldemokrata reformpolitika — a foglalkoztatottság kiteljesedése, a jóléti 
állam intézményrendszerének kiépítése — bár nem mindenütt kötődött kizárólag és 
közvetlenül a szociáldemokráciához, de egészében annak társadalmi modelljével, a 
szociális demokrácia koncepciójával volt összhangban, és ez nagymértékben növelte 
politikai presztízsét. 

E korszakot a liberális Dahrendorf , szociáldemokrata évszázadnak" nevezte, mások 
pedig a , reformista közmegegyezés" negyedszázadának, a tőkés gazdaság , szociálde- 

mokratizálása" évtizedeinek. Olyan periódusról volt szó, amelyben még a magántulaj- 
don hívei számára is Nyugat-Európában ,egy sikeres szociáldemokrácia természetes 
kormányformának, modus vivendinek" mutatkozott - vallják egyesek. 

Ideológia és praxis, illetve realitás ebben a helyzetben paradox viszonyba került: a 
szociáldemokrácia ugyan elhalványította ideológiai kontúrjait, a marxista szocializmus- 
felfogáshoz kötődő értékeit legalábbis zárójelbe tette, gyakorlatilag azonban az általa 
képviselt társadalmi rétegek pozíciói megerősödtek, és pártjai a középétegek jelentős 
részének támogatását is élvezték. Miközben a reformista munkásmozgalomban ,,a ha- 
gyományos értelemben vett vszocializmusk elvesztette aktualitását", R. Meidner és A. 
Hedborg svéd szociáldemokrata politikusok nem alaptalanul hangsúlyozzák: , Ami az 
ideológiai gyengeség és passzivitás korszakának tűnhet, valójában olyan időszak volt, 
amelyben a munkásmozgalom erős volt. .."! 

Mi tette olyan erőssé a reformista munkásmozgalmat? A válasz meglehetősen egysze- 
rűen hangzik: a szociáldemokráciának elsősorban ,, Trend elvtárs" segített be. Vagyis: a 
gazdasági-társadalmi struktúra, illetve a nemzetközi viszonyok alakulásának tendenciái 
a tőkés gazdaság szociáldemokrata jellegű átpolitizálása irányába hatottak. 

Erre támaszkodva sikerült a nyugat-európai szociáldemokráciának olyan, a magántő- 
kés piacot korrigáló, illetve bizonyos területeken visszaszorító szabályozást kiharcolnia, 
amely megközelítőleg teljes foglalkoztatottságot és a szolidaritás, valamint a , társadalmi 
béke" elveinek megfelelő jóléti államot biztosított. 

A hetvenes évek közepétől viszont egyre többen beszélnek a szociáldemokrácia válsá- 
gáról, vagy legalábbis térvesztéséről (amit a választási eredmények is alátámasztanak). 
Uj keretfeltételek, megváltozott tendenciák jöttek létre, amiben részben magának a 
szociáldemokráciának az eddigi sikerei is közrejátszottak. 


- 


A szociáldemokrácia politikájának egyik hagyományos jellemzője a nemzetgazdaság- 
centrikusság, pontosabban az a körülmény, hogy gazdasági és szociális célkitűzései- 
nek legfontosabb eszköze az állam (az intervencionista, illetve a jóléti állam). Jelen- 
leg azonban több folyamat korlátozza a tőkés világban a nemzetállamok gazdasági 
szuverenitását. 

e Megrendült a fejlett tőkés országok valutaárfolyamainak összhangját biztosító 
nemzetközi pénzügyi rendszer. 

e Kiéleződik a gazdasági (és politikai) konkurencia a tőkés centrum országai és régiói 
között (Észak-Amerika, Nyugat-Európa, Délkelet-Ázsia). Különös tekintettel az Egye- 
sült Államokban lezajlott jobboldali neokonzervatív fordulatra, az amerikai hegemónia 
a szociáldemokrácia számára , protektorból" több tekintetben veszélytényezővé, fenye- 
gető kihívássá változott át. Az enyhülésellenes politika, a fegyverkezési hajsza, a vele járó 
amerikai költségvetési deficit és kamatláb-politika, valamint a tengeren túlról terjedő 
jólétiállam-ellenes, szakszervezetellenes doktrínák, az amerikai és a vele összekapcsolódó 
multinacionális tőke behatolása egyre jobban szembeállítják a szociáldemokráciát az 
egyesült államokbeli adminisztráció stratégiai céljával. 

e A világgazdasági verseny globális éleződése során egyre keményebb ellenfelekké 
válnak a periféria un. küszöbországai, amelyeket a szociáldemokrata politikusok gyak- 
ran , olcsó bérű országoknak" neveznek, s amelyek konkurenciája veszélyezteti az euró- 
pai tőkés országokban a szervezett munkásság munkahelyeit, bérszínvonalát, a szociál- 
politikai vívmányokat. 

A szociáldemokrata pártok politikájának nemcsak nemzetközi keretfeltételei változ- 
tak, legalább ilyen fontosak azok a társadalmi-gazdasági strukturális változások, illetve 


1 A. Hedborg, R. Meidner: Das Modell Schweden. Frankfurt/M. 1985. 14. és 15. old. 

értékrendbeli orientációmódosulások is, amelyek felvetik a kérdést: , elvtársa"-e még a 
trend a szociáldemokráciának? 

A Római Klub első jelentései óta szokás a növekedés határairól beszélni. A növekedési 
ráta esését nem tekinthetjük átmeneti vagy véletlenszerű jelenségnek, hiszen a mennyiségi 
növekedés eddigi ütemének folytatása nemcsak ökológiailag lehetetlen, nemcsak a véges 
nyersanyag- és energiakészletek korlátaiba ütközik bele, hanem társadalmi, szociálpszi- 
chológiai okokból is törés következik be. A fogyasztás telítödött számos szükséglet 
vonatkozásában, egyúttal olyan ún. pozicionális javak (szükségletek) kerültek előtérbe, 
amelyek kielégítése nem csökkenti, hanem gyakran növeli a frusztráltság érzetét. 

A növekedés tartós lassulása vagy visszaesése a szociáldemokráciát különösen negatí- 
van érinti, mert megnehezíti elosztáscentrikus politikáját, aláássa a politikai ellenfelekkel 
és a szövetségesekkel kötött alkudozásokat, koalíciókat. j 

e A jóléti állam expanziójára és a teljes foglalkoztatottságra irányuló politika foko- 
zottan szembekerül a gazdasági egyensúly (árstabilitás, költségvetési és fizetési mérleg) 
követelményeivel, s egyre , túlterheltebbnek" tünik a gazdaságszabályozási és társada- 
lompolitikai felelősséget magára vállaló állam. 

e Az új technológiák - robottechnika, mikroelektronika, , telematika" — radikális 
változásokat hoznak a munka szervezetébe és annak társadalmi és ideológiai felépítmé- 
nyébe. Felbomlóban van a fordista-taylorista termelésszabályozás, s a helyére lépő 
rugalmas szakosodás következtében individualizálódnak a termelési feltételek, az élet- 
helyzetek. Bár ez az egyén autonómiája szempontjából pozitív hatásokkal is járhat, 
közvetlen hatása a társadalmi szolidaritás csökkenése. Ezt a munkáltatók részéről felerő- 
síti a munkaviszony kollektiv szabályozottságának bomlasztására irányuló törekvés. 
Szembekerülnek egymással a technológiai változások nyertesei és vesztesei; az érdekvi- 
szonyok fragmentálásából adódóan csökken a szakszervezetek súlya és szerepe, s lazul 
(szelektívebbé válik) az a korporativizmus (a munkavállalók és a munkaadók szervezetei, 
valamint az állam közötti együttműködés), amelyen belül a szakszervezeti pozíciók a 
parlamenten kívüli szférában is alátámasztották a , szociáldemokratizálás" folyamatait. 
Végül az új berüházásigényes technológiák bevezetése olyan akkumulációs követelmé- 
nyeket támaszt, amelyek szembekerülnek az elosztáscentrikus reformpolitikával. 

e A termelés és a foglalkoztatottság szerkezetében egyre inkább kisebbségbe kerülnek 
az iparban, többségbe a szolgáltatási szférában dolgozók. Ennek folytán a szociáldemok- 
rácia a választások során egyre-másra veszti el korábbi fellegvárait, a nagyvárosokat, 
amelyek ipari centrumokból a tercier ágazatok központjaivá váltak. A szociáldemokrá- 
cia mindinkább kirajzolódó azonossági válságának fő megnyilvánulása, hogy nem sikerül 
segy tető alá hoznia" az ipari és a tercier szférabeli munkavállalókat. A hagyományos 
és az új rétegek érdekkülönbségei megosztják mind a baloldalt, mind magukat a szociál- 
demokrata pártokat. 

e A technológiai és strukturális változások nyomán az élőmunkát megtakarító racio- 
nalizálások tömeges munkanélküliséghez vezetnek, ezáltal nemcsak a szociáldemokrata 
célok, hanem a munkásmozgalmi alkupoziciók, egyáltalán a baloldal kormányzati esélyei 
is veszélybe kerülnek. 

e Az értékváltás folyamatai két oldalról veszik tűz alá a szociáldemokráciát. Egyrészt 
a , mindenki a maga szerencséjének a kovácsa" típusú neokonzervatív, erőteljesen terjedő 
burzsoá attitűd összekapcsolja a , szabad" tőkés piaci, individualista teljesítmények 
ethoszát a premodern idők feltételezett , örök" erényeivel (vallás, mértékletesség, köteles- 
ségérzet, népiség, , családi tűzhely" stb.). Másrészt az új társadalmi mozgalmak (Zöldek, 
alternatívok) növekedés-, fogyasztás-, bürokrácia- és technikakritikája, továbbá az a 
törekvés, hogy az emberek ne a munkában, hanem a munkától! emancipálódjanak, a 
termeléscentrikusnak és patriarchálisnak tartott szociáldemokrácia rivális platformja- 
ként lép fel. 

A neokonzervatív értékek a feltörekvő, illetve a jómódú szakmunkás és alkalmazotti- 

hivatalnoki rétegeket, az alternatív mozgalmak és a Zöld pártok által hangsúlyozott 
, posztmaterialista" értékek pedig a humán (és a humán-szolgáltató) értelmiségieket, 
valamint a marginalizáltakat távolítják el a szociáldemokráciától. 

Az értékváltás jelzett folyamatai kapcsolódnak a nemzedékváltás, illetve elsősorban 
a strukturális átalakulás folyamataihoz is. Ezekkel függ össze az ún. politikai csömör 
terjedése; a választói magatartás (az ún. osztályszavazás) labilissá válása, a nem szavazás 
vagy a tiltakozásból (és nem pozitív elkötelezettségből) fakadó szavazás, valamint a 
jobboldali populista pártok és mozgalmak térnyerése. 


A szociáldemokrata pártok - a tőkés gazdaság válságtüneteire reagálva — már a hetvenes 
évek közepén hozzáfogtak politikájuk, gondolkodásmódjuk átértékeléséhez, amit az 
akkori programkorrekciók is illusztráltak. Mindez azonban azon túl, hogy a tőkés rend 
és társadalmi valóság illúziómentesebb, reálisabb megítélését hozta magával, nem veze- 
tett lényegileg új felismerésekhez. Minden bizonnyal ez is hozzájárult ahhoz, hogy a 
hetvenes évek második felében Nyugat-Európa politikai térképén fontos változások 
következtek be, amelyek nagyobbrészt a szociáldemokrácia visszaesését, a kormányok- 
ból való kiszorulását jelzik. 

Feltűnést keltő nagy győzelmet aratott 1981-ben a Francia Szocialista Párt, amely a 
kommunista párt részvételével alakított kormányt, és nagy lendülettel fogott hozzá 
radikális programja megvalósításához. Alig telt el azonban egy-másfél év, és a gazdasági 
nehézségek következtében megtántorodott, válságba került a francia szocialisták kor- 
mánypolitikája, aminek következtében a kommunisták kiléptek a kormányból. A szo- 
cialisták hiába váltottak más sebességre és irányba, 1986-ban súlyos vereséget szenved- 
tek. Európa déli szárnyán a nyolcvanas évek elején a választásokon szocialisták győztek 
Spanyolországban és Görögországban, de kormányuk sok tekintetben eltért a radikális 
társadalomalakító programjuktól. 

Napjainkban, a nyolcvanas évek második harmadában tovább tart a szociáldemokrá- 
cia tapogatózása, a változó helyzetnek megfelelő alternatíva keresése. Válaszai, reflexiói 
két, egymástól nem független, de mégis különböző síkon jelennek meg. Pártjai mint 
parlamenti pártok számára természetesen elsőrendű fontosságú, hogy ha ellenzékben 
vannak, választásokat nyerjenek, ha pedig kormányzó pártokként funkcionálnak, akkor 
megőrizzék pozíciójukat. Mindezek alapján a szociáldemokrácia reagálásában ma is igen 
nagy jelentősége van a tőkés gazdaság változásai okozta gazdasági és társadalmi feszült- 
ségekre adandó rövid távú válaszoknak. Olyan körülmények között, amikor ez a gazda- 
ság már túl van a válság mélypontján és a lassú növekedés stádiumába került (miközben 
sikerült visszaszorítani az inflációt, tehát bizonyos eredményeket képes felmutatni), az 
ellenzékben lévő szociáldemokrata pártok vezetése — a pártok radikalizálódott áramla- 
taitól elhatárolódva — mérsékelt minimumprogrammal állt elő. Ennek tengelyében a 
munkanélküliségnek már nem a teljes felszámolása, hanem csak enyhítése és a jóléti 
politika védelme áll. A gazdaság struktúrájának átrendeződését arányosabb és igazságo- 
sabb teherviseléssel akarják biztosítani. 

A kormányzó szociáldemokrata-szocialista pártok helyzete persze nem azonos. A spa- 
nyol és a görög szocialisták nem tudtak kitérni a gazdaság modernizálásának nyomása 
elől, ezért ennek és az infláció felszámolásának biztosítottak elsőbbséget. Azt állítják, 
hogy a gazdaság és a társadalom stabilitása és jövője érdekében a pár éve meghirdetett 
társadalmi reformokat el kel! halasztani. Mindennek nagy ára van: a munkanélküliség 
magas szintje, ami a szakszervezetek ellenállásához és a belső feszültség növekedéséhez 
vezetett. E pártok választási sikerét az is magyarázza, hogy a hadseregre, csendőrségre 
támaszkodó jobboldallal szemben ők képviselték országukban a demokratikus fejlődés 
legfőbb garanciáit, és ha lassan, fokozatosan is, de sokat tettek a fegyveres erők, az 

államapparátus átalakítása érdekében. Arról sem szabad megfeledkezni, hogy bármeny- 
nyire ellentétbe kerültek is e pártok saját radikális programjaikkal, kormányzásuk alatt 
lehetőségeikhez képest arra törekedtek, hogy mérsékeljék a munkanélküliséget. Több 
intézkedést foganatosítottak a struktúraváltás társadalmi hatásainak kezelésére is. 
A spanyol szocialisták által vezérelt modernizációs folyamat, ellentmondásossága ellené- 
re, minden bizonnyal különbözik a hagyományos konzervatív gazdaságpolitikai gyakor- 
lattól. 

A svéd és a finn szociáldemokrácia lehetőségei, belső tartalékai lehetővé teszik, hogy 
a gazdaság hatékonysági szempontjait és egy. mérsékeltebb szociálpolitikát egyensúlyban 
tartsanak. A nagy koalíció keretein belül kormányzó és a , szociális partnerség" intéz- 
ményrendszerét kiépítő osztrák szocialisták megengedhetik maguknak az eddigi gazda- 
ságpolitika felülvizsgálatát, az államosított ipar átalakítását, anélkül, hogy szembekerül- 
nének szociálpolitikai doktrínájukkal, bár a növekvő munkanélküliség számukra is 
gondot okoz. i 

Az utóbbi években mind több jelét láthatjuk egy stratégiai újraorientálódás igényének 
a szociáldemokrata pártokban. Ahogy Sinowatz osztrák pártelnök frappánsan kifejezte: 
s . . az elmélet és a gyakorlat közti szakadékot, vagy másképpen fogalmazva a program 
és a pragmatika, a rövid távú kényszerpályák és a hosszú távú társadalompolitikai 
követelmények közti feszültséget kell áthidalni."? Ezt támasztja alá, hogy napjainkban 
a nyugat-európai munkásmozgalom a konzervatív ideológiai offenzíva kereszttüzében 
áll. . 

Hosszú viták, előkészületek eredményeképpen így készültek el a nyugat-német SPD, 
a Finn Szociáldemokrata Párt új elvi programjának tervezetei, a Szocialista Internacio- 
nálé új Elvi Nyilatkozatának irányelvei. Több pártban, Így az Osztrák Szocialista Párt- 

Az elkészült dokumentumtervezetek nagyfokú heterogenitást tükröznek, bizonyítva, 
hogy az útkeresés sokfajta álláspontot hozott felszínre, és azok , összedolgozása" csak 
kompromisszumok árán volt lehetséges. A viták e tervezetekről már felmutatnak egyet- 
mást a szociáldemokraták és a szocialisták mai gondolkodásmódjából és a kibontakozás 
várható irányából. 

E folyamat egyik legfőbb jellegzetessége az a törekvés, hogy bizonyítsák: a tőkés 
társadalomban és a világban lezajlott nagy változások szükségessé teszik, hogy a szociál- 
demokrácia , átfogalmazza a demokratikus szocializmust", de megtartsa annak alapérté- 
keit. A programvitákat a folytonosság és a változtatás természetes kölcsönhatásának 
követelménye hatja át, ez azonban a szociálreformizmus pragmatikus problémakezelésé- 
ben igencsak nagy mozgásteret nyújt. 

Az előző programokhoz képest nagyobb hangsúlyt kap a szociáldemokráciának a 
munkásmozgalomhoz, annak hagyományaihoz való tartozása. Az SPD programterveze- 
tében, ellentétben a bad-godesbergi programmal, amely az alapértékek kifejtésével indul, 
külön bevezető fejezet foglalkozik a mozgalom hagyományaival, a megtett úttal. Ebben 
egyértelműen leszögezik, hogy a mai SPD mint néppárt a szocialista mozgalomból 
keletkezett, és hivatkoznak a marxizmus társadalomfelfogásának hatására is. 

A programtervezetek alapállása, hogy a szociáldemokrata reformok nem módosítot- 
ták alapvetően a fennálló gazdasági és társadalmi rendet, és hogy az állandóan változó 
helyzet, az újabb problémák, a mozgalom korábbi illúziói és elkerülhetetlen tévedései 
további reformfolyamatot tesznek szükségessé. 

Napjainkban, amikor a nyugat-európai közvéleményben növekszik a politikával 
szembeni bizalmatlanság és szkepszis, csökken a parlamentáris képviseleti demokrácia 
és a politikai pártok vonzereje, a szociáldemokraták hitet tesznek a politikai pártok mint 
a politikai akaratképzés hordozói mellett a demokráciában. Ám a politikai cselekvés 

körét , realista" módon szűkíteni kívánják. Óvnak attól, hogy a politika túl sokat 
vállaljon magára, mert ez akaratlanul is a társadalmi tevékenység túlszabályozásához 
vezethet.? 

Az államra vonatkozó szociáldemokrata elképzelésekben nem érzékelhetők lényegi 
változtatások. Megerősítik, hogy a szociáldemokrácia számára a demokratikus állam 
továbbra is azt a keretet adja, amelyen belül politikai befolyásának szélesítését, reform- 
jainak realizálását kívánja megvalósítani. A finn programtevezet szerint: , A kapitaliz- 
mus ellentmondásainak kiküszöbölése növelte a közhatalom feladatait, és megerősítette 
az államot a gazdasági hatalom ellensúlyozójaként."" A dokumentumok hangsúlyozzák, 
hogy az állam nem mondhat le a társadalmi viszonyok aktív megváltoztatásáról. Az 
osztrák szocialisták , perspektívavitájában" többnyire az a vélemény alakult ki, hogy a 
szocialisták alapelveik megvalósításában továbbra is aktív szerepet szánnak az államnak. 
Nem az államiság kiterjesztése a céljuk, hanem egy , jobb" állam. Az állam feladatai — 
értelmezésük szerint — növekedni fognak a foglalkoztatási politikában, a struktúraváltás- 
ban, a technikai haladás előremozdításában és az ipari konfliktusok mérséklésében." 
A szociáldemokrácia elutasítja az államra és a bürokráciára vonatkozó általános konzer- 
vatív ihletésű kritikát, de hozzáteszi: , A szociális állam elfajulhat bürokratikus jellegű 
gondnoksággá. Ezzel szemben csak az éberség és a nagyobb demokrácia segít." 

A jelenleg kidolgozás, illetve megvitatás stádiumában lévő szociáldemokrata doku- 
mentumok érthetően különleges figyelmet fordítanak az ökológiai kérdésekre. Felisme- 
rik, hogy a termelőerők intenzív fejlődésével, a gazdaság növekedésével szemben a 
szociáldemokrácia által táplált elvárások, amelyek végül is a mozgalom reformpolitiká- 
jának anyagi bázisát jelentették, ma már felülvizsgálásra szorulnak, mert a gazdaság 
rohamos és a környezet szempontjait semmibe vevő fejlődése veszélyezteti az emberiség 
jövőjét. Nem kétséges, hogy az új problémák között az ökológia megítélésében érezhető 
a legnagyobb fokú szociáldemokrata affinitás. Ez azzal is magyarázható, hogy a , felnö- 
vekvő" ökológiai mozgalmak több országban kemény politikai versenytársakká váltak. 
Ma már azonban többről is szó van: a szociáldemokrata pártok többsége számára 
világos, hogy stratégiájukat a környezeti következmények figyelembevételével is át kell 
gondolniuk. A szociáldemokrata dokumentumtervezetek egyértelműen csak az olyan 
gazdaságfejlesztést támogatják, amely ökológiailag megalapozott. 

A szociáldemokrácia szakít az állandó gazdasági fellendülés és növekedés illúziójával, 
egyrészt felmérve a növekedés ökológiai határait, másrészt azért, mert belátta — önmagá- 
ban ez nem tudta kiküszöbölni a munkanélküliséget. A növekedésről kialakított felfogá- 
sában ma nagyobb helyet kap a szelektivitás elve. Ezen belül például az SPD, hűen 
hagyományaihoz, hangsúlyozza: olyan növekedést támogat, amely összhangban van az 
életminőség javulásával. Történelmi jelentőségűnek ítéli meg a technika fejlődését, a 
műszaki haladás vívmányait, de rámutat veszélyeire is. Az osztrák szocialisták vitájában 
a minőségi növekedés létjogosultságát és szükségességét emelték ki a foglalkoztatás, a 
jóléti állam finanszírozása, az alacsony jövedelmek emelése és az elosztási konfliktusok 
mérséklése, a környezetvédelem és a közszolgáltatások finanszírozása érdekében. 

A gazdaságnak az ökológia kritériumával is összhangban álló strukturális átalakítását 
a szociáldemokrácia összekapcsolja a gazdaság demokratizálásának követelményével. 
A programtervezetek utalnak arra, hogy a struktúraváltás a dolgozók egyes rétegeit — 
kedvezőtlenül érinti. Elfogadtatásához szélesíteni kell a társadalom demokratikus intéz- 
ményrendszerét. Tanulságos, hogy a döntéshozatal rendszerének demokratizálása mel- 


3 Entwurf für ein neues Grundsatzprogramm der SPD. Irsee, 1986. június. 15 old. (a továbbiakban rövidítve). 

4 SPD-n Periaateohjelma. Luonnos, 1986. 12. old. 

5 Materialen zur Perspektiven "90. Diskussion vorgelegt dem 29. ordentlichen Bundesparteitag der SPÖ in 
Wien, 64. old. 

lett mind az SPD, mind a finn szociáldemokrata dokumentumtervezet — nyilvánvalóan 
a svéd szociáldemokrácia által kezdeményezett és bevezetett , bérből élők alapjának" 
hatására - felveti a munkások által demokratikusan igazgatott alapok gondolatát, amely 
lehetővé tenné a munkavállalók egy részének társtulajdonosként való beleszólását az 
üzemek fejlesztésébe. 

Az ökológiai dimenzió megjelenése, a növekedés szerepének átértékelése a munkás- 
mozgalomban mindamellett egyfajta értékzavart is okoz. A munkásmozgalomban meg- 
gyökeresedett és gazdasági növekedésre épülő értéktudat, valamint az erősödő környe- 
zetvédelmi orientáció új értéktudata közötti ellentmondások, ha nem is megbontják, de 
legalábbis fellazítják a szociáldemokrácia sorait, aminek politikai hatása nem becsülhető 
le. Mindezt a dilemmát tovább bonyolítja a gazdasági struktúraváltás társadalmi vetüle- 
teinek megannyi problémája, ugyanis a munkanélküliség következtében a munkásmoz- 
galmat érdekellentétek is feszítik. Elvben például az osztrák szocialisták lehetségesnek 
tartanak egy átfogó értékkonszenzust, azt állítva, hogy ,,... az új értékek segítségével 
mozgalmunk alapértékei aktualizálhatók, élettel tölthetők meg", de elismerik, hogy ettől 
a gyakorlatban még távol vannak. Igaz, ma a szociáldemokrata pártok szövetségi 
politikájáról is viták folynak -— egyre többen készek az együttműködésre, dialógusra az 
új talajon létrejövő társadalmi mozgalmakkal, amelyeket egyenlő partnerekként kezel- 
nek. Ma még nyitott a kérdés, hogy a szociáldemokrata pártok, amelyeknek tagságát, 
támogatóinak nagyobb részét a munkások és a bérből élők adják, képesek-e olyan 
értékrendkorrekcióra, amely megőrzi a mozgalom alapidentitását, de alkalmassá teszi 
őket arra, hogy többségi pártokként funkcionáljanak. 

A szociáldemokrata dokumentumtervezetek határozottan ragaszkodnak a munkával, 
a foglalkoztatottsággal kapcsolatos alapelveikhez, és nem hajlandók megbékülni a mun- 
kanélküliséggel. Határozottan elutasítják az úgynevezett , kétharmados társadalom" 
gondolatát, amelyben a társadalom jelentős része tartósan munka nélkül van. A szociál- 
demokrácia lehetségesnek tartja a nunkanélküliség radikális csökkentését, és ennek 
érdekében a gyakorlati tennivalók sokaságát ajánlja (munkaidő-csökkentés, ökológiai 
beruházások, lakásépítés, városátalakítás, energiafejlesztés stb.). Emellett tanulságos, 
ahogy az SPD programtervezetének e kérdéssel foglalkozó fejezete a munkanélküliség 
leküzdését illetően összhangot, érdekközösséget keres a tőke és a munkaerő között. 
Javasolja, hogy az élőmunkát mint termelési tényezőt ne terhelje a társadalombiztosítás 
valamennyi költsége; kifogásolja az adórendszert, amely az élőmunkát nagyobb adóte- 
herrel sújtja, mint más termelési tényezőt. Szükségesnek véli, hogy a foglalkoztatottságot 
segítő beruházásokba való befektetés előnyösebb legyen, mint a tőkének kamatláb 
ellenében történő elhelyezése." 

A szociálpolitikával és a jóléti állammal kapcsolatos elvekben ugyancsak fellelhetők 
hangsúlyeltolódások. A finn szociáldemokraták az általános deklaráció szintjén erősítik 
meg az ezzel kapcsolatos régebbi elkötelezettségüket. Az SPD és az osztrák szocialisták 
ezen túlléptek. Hangsúlyozzák a szociálpolitika demokratizálásának kívánalmát, ami 
fokozatosan megszüntetné a foglalkoztatási ágak közötti szociálpolitikai különbségeket, 
továbbá szorgalmazzák a szociális ellátás új, közösségi formáinak beiktatását. Az SPD 
elgondolásaiban nagyobb helyet kap a preventív szociálpolitika; felfogása szerint nem 
az ínséges állapotok felszámolására kell elsősorban pénzt költeni, hanem ennek bekövet- 
kezését kellene meggátolni. Ennek feltétele az elsődleges jövedelmek igazságosabb elosz- 
tása, de ide sorolják például a szociális célzatú lakások építését is. 

A fenti korrekciók nem tekinthetők lényeges újításoknak. A piac szerepének értelme- - 
zése terén ugyanez a helyzet, bár itt a hangsúlymódosítás valamivel jobban érzékelhető, 
ami éppen azzal magyarázható, hogy a szociáldemokraták a gazdasági struktúra átala- 
kulása ellenére ragaszkodnak társadalompolitikai prioritásaikhoz. Elvben az SPD hű 

marad Godesberghez: annyi versenyt, amennyi lehetséges — annyi tervezést, amennyi 
szükséges. Most is azon az állásponton van, hogy egészséges gazdaság nem nélkülözheti 
a hajtóerőként funkcionáló piacot. Mindehhez azonban a készülő programdokumentum 
már határozottan hozzáteszi: , Minthogy egész ágazatok kerülnek veszélybe, ami felbo- 
rítja a különböző régiók közötti egyensúlyt, ... szükségessé válik az állam közvetlen 
beavatkozása..." : 

A programtervezetek arra is figyelmeztetnek, hogy a nagymérvű koncentráció túlzott 
gazdasági hatalmat produkál, amely deformálja a piaci mechanizmust, ezért szükség van 
a tőke hatalmának korlátozására." A Szocialista Internacionálé irányelvei, minden 
bizonnyal a fejlődő világ sajátos társadalmi konfliktusai visszatükröződéseként, külön 
is kiemelik, hogy elkerülhetetlen felszámolni ,,... az uralomnak azokat a gazdasági és 
társadalmi struktúráit. amelyek gátolják s meg is szüntethetik a demokratikus politikai 
jogokat"." 

Napjainkban a nemzeti keretekben tevékenykedő szociáldemokrata pártok egyik 
legfőbb gondja, hogyan realizálhatják gazdaságpolitikai elképzeléseiket, amikor a nem- 
zetgazdaságok közötti függőségi kapcsolatok egyre szorosabbak. A Szocialista Interna- 
cionálé irányelvei szerint: ,,... mivel a hatalmi struktúrák egyre jobban nemzetközivé 
válnak, egyedül egyetlen nemzeti mozgalom sem tudja a szocializmust megvalósítanr". 
Az SPD programtervezete megállapítja, hogy a nemzetközi verseny leszűkíti az olyan 
nemzeti politika játékterét, amely a teljes foglalkoztatottság, a társadalmi igazságosság 
és az ökológia ésszerű átépítésére törekszik. Az erről folytatott vita konklúziójaként 
leszögezi, hogy a kivezető út a gazdasági kooperáció európai keretei nyújtotta lehetősé- 
gek teljesebb kihasználásában van. Ezt a nézetet ma sokan osztják az európai szociálde- 
mokrata pártokban. 

Az európai érdekekre épülő európai együttműködés gondolata hatja át egyébként 
valamennyi szóban forgó dokumentumtervezet külpolitikai vonalát. Az SPD Nyugat- 
Európa egyesítésének híve, és ezt hosszabb távon a szociáldemokrácia dominanciájával 
képzeli el. Az , európai demokratikus szocializmus" megvalósítására törekszik, de hang- 
súlyozza, hogy nem kívánja szem elől téveszteni , egy békés Összeurópa létrehozását". 
Felfogása szerint: , Az európai békés rend azt jelenti, hogy a Kelet és a Nyugat közötti 
hatalmi és rendszerkonfiiktusokat az európai stabilitás veszélyeztetése nélkül demilitari- 
zálni kell." Igaz, , Európa európaizálása", az európai érdekek prioritásának hangsúlyo- 
zása magában hordozza a szociáldemokrácia kritikus viszonyát a szuperhatalmakhoz. 
És azt sem lehet szem elől téveszteni, hogy a nyugatnémet szociáldemokrácia, amely a 
szocialista országokkal való kapcsolatok fejlesztésének most már két évtizede aktív 
szorgalmazója, azt is deklarálja, hogy: , A békéhez fűződő közös érdek nem jelenti az 
értékek társas viszonyát az emberi jogok és a demokrácia kérdéseiben."!" A szociálde- 
mokraták álláspontja azonban e téren is változik: a Szovjetunióban zajló megújulási 
folyamatok iránt nagy az érdeklődés. Willy Brandt az új programtervezettel kapcsolatos 
egyik interjú során ezzel összefüggésben többek között megjegyezte: ,,... Amit Gorba- 
csov mozgásba hozott és ami a bürokrácia leépítését célozza, az tagadhatatlan és nem 
hagyható figyelmen kívül. A történelem ebben az értelemben is nyitott."!! 

Még messzebb megy a gorbacsovi átépítés jelentőségének felmérésében /ring Fetscher, 
az SPD Alapérték Bizottságának tagja, aki a neokonzervatívok antikommunizmusát a 
szociáldemokráciaellenesség megnyilvánulásaként is értékeli, s arra mutat rá, hogy a 
létező szocializmus egyes országaiban korábban tapasztalt negatív tendenciák , gyakran 
túl könnyűvé tették a Nyugat dogmatikus antikommunistáinak, hogy azt a tézist állítsák 


8 Uo. 56-57. old 

9 Summary of Proceedings of the Congress of the Socialist International. Lima, 1986. Mandate of Lima 48. 
old. (a továbbiakban rövidítve). 

10 Entwurf. .. 21—22. old. 

11 Spiegel, 1986. 26. szám, 73. old. 


STRATÉGIAI ÚTKERESÉS A SZOCIÁLDEMOKRATA PÁRTOKBAN 43 


fel, miszerint a szocializmus és a szabadság hiánya szükségszerűen összekapcsolódik". 
A demokratizálódó Szovjetunió egyre nehezebbé teszi — írja Fetscher — az egyoldalú 
ellenségképek klisészerű alkalmazását. , Nyugaton egyeseket nem annyira a gorbacsovi 
politika akadályai, mint inkább sikerei aggasztanak..."!? 

A programdokumentum-tervezetek nemzetközi fejezeteinek másik közös vonása egy- 
fajta törekvés a tőkés világ gazdaságának a fejlődő világ elmaradottságával összefüggő 
kezelésére és egy új, igazságos gazdasági világrend kialakítására. A szociáldemokrácia 
érvrendszerében e tekintetben a vezető szerepet a szolidaritás gondolata játssza. A Szo- 
cialista Internacionálé irányelvei szerint ,,... internacionalizmusunk gyakorlati szüksé- 
gesség és erkölcsi eszme mind az Észak, mind a Dél számára". Emellett a szociáldemok- 
rácia felfogásában a fejlődő világ feszültségei mint a világbékét fenyegető tényezők 
jelennek meg. Az új gazdasági világrendszer, az Észak-Dél-viszony átgondolása, egy, a 
szociáldemokrácia értékrendjével harmonizáló fejlesztési politika azonban a programdo- 
kumentumokban inkább az általános felvetés szintjén fogalmazódik meg, és alig foglal 
magában konkrét gyakorlati javaslatokat. 

A programviták még folynak, a dokumentumok véglegesítése csak az elkövetkező 
években várható. Az imént vázolt kép leginkább arról tanúskodik, hogy a nem lebecsü- 
lendő változások ellenére nem mutatkozik látványos fordulat a szociáldemokraták gon- 
ideológiai korrekciókra vagy pedig paradigmaváltásra van-e szükség? A már idézett R. 
Meidner és A. Hedborg szerint nem új témákra, hanem a hagyományos értékek - az 
egyenlőség, a teljes foglalkoztatottság, a szolidaritás — melletti még határozottabb kiál- 
lásra van szükség, és az új tendenciák fényében bizonyos stratégiai módosításokra. Ők 
veszélyesnek tartják az ideológia , radikális felülvizsgálatát", mivel az egyrészt , kalan- 
dorpolitika" előtt nyithatja meg az utat, másrészt olyan túlzott várakozásokat ébreszt- 
het, amelyeknek - feltehető — nem teljesülése csalódottságot, apátiát válthat ki.!? 

Peter Glotz mint az SPD ügyvezető titkára viszont már 1984-ben síkraszállt!t azért, 
hogy a párt , a trendek megtörése" nyomán , céljait újrastrukturálja" és vállalja az ezzel 
járó éles konfliktusokat is. Álláspontját a pártban sokan vitatják. Az ideológiai kontinypi- 
tást vagy a pragmatizmust védelmezőkkel szemben tipikusnak tekinthető — a különben 
az SPD marxista szárnyát reprezentáló — P. von Oertzen álláspontja: , Ahogyan 
1958—-1959-ben Godesberg előtt és Godesbergben nemcsak az SPD alapprogramját írták 
újra, hanem újradefiniálták a párt szociális profilját, megreformálták szervezetét és 
átalakították politikai stílusát, úgy ma ismét a párt általános politikai jellegére kell 
rákérdeznünk, valamint arra, hogy mennyire gyökeresedett meg egy, az ötvenes évek 
vége óta megváltozott és rohamosan változó társadalomban."!5 A Szocialista Interna- 
cionálé irányelvei azt hangsúlyozzák: ,,... a szocialista elméleteket úgy kell alkalmazni 
a változó világ társadalmára, hogy mindegyik ember és mindegyik generáció rányomhas- 
sa saját bélyegét korszakának és helyének realitására."!5 

A reformista munkásmozgalom második világháború utáni története egy igen prag- 
matikussá vált mozgalom története. Ezért most nem valószínű, hogy a szociáldemokrá- 
cia egy mindenre válaszoló új , szocialista katekézist" formál, akkor, amikor a világ új 
gazdasági és politikai trendjei még csak a kibontakozás stádiumában vannak, és még 
nem szilárdultak meg. Ha ennek csak egy mozzanatát emeljük ki, a struktúraváltás, a 
technológiai forradalom és a foglalkoztatottság összefüggését, akkor is világossá válik, 
hogy egyelőre egyetlen politikai erő sem tudta megoldani az ebből fakadó súlyos feszült- 

14 P. Glotz: Die Arbeit der Zuspitzung. München, 1984. 
IS Die Zeit, 1987. március 20. 

16 Mandate of Lima. 49. old. 

ségeket. Hiszen egy tartós, 10 százalék körüli strukturális munkanélküliség, ha közgaz- 
daságilag , elviselhetőnek" is minősül, hosszabb távon aligha hozható összhangba a 
pluralista demokrácia rendjéhez szokott nyugat-európai társadalommal, különösen, ha 
figyelembe vesszük társadalmi hatását, a létbizonytalanság kísértését. 

A szociáldemokrácia számára életbevágóan fontos, hogy milyen válaszokat tud adni 
az őt támogató rétegeknek, milyen eredményeket képes felmutatni jogaik, pozícióik, 
vívmányaik védelmében vagy kiterjesztésében. A szociáldemokrata pártok napi helytál- 
lásától is függ: meg tudják-e tartani politikai súlyukat, mert ha ez rem sikerül, értelmet- 
lenné válhatnak a stratégia- és értékmódosításra, az új programok kimunkálására irá- 
nyuló törekvéseik. Az új történelmi trendek felméréséhez, megítéléséhez és -— ennek 
alapján — befolyásolásához azonban történelmi lépték, elméleti mélységű elemzés is 
szükséges, mert az erre épülő stratégia hiánya a napi gyakorlati részeredményeket is 
veszélyeztetheti. 


DOKUMENTUM 


A Magyar Szocialista Munkáspárt 
Központi Bizottságának 
1987.június 23-i határozata 

a párttagsági könyvek cseréjéről 


A Magyar Szocialista Munkáspártban a tagsági könyvek érvényessége 1988 végén lejár, 
ezért azokat ki kell cserélni." 


1. A tagkönyvcsere segítse elő a társadalmi, a gazdasági és a kulturális élet minden 
területén a XIII. kongresszuson kitűzött céloknak, a párt politikájának a megvalósítását, 
tömegkapcsolatainak elmélyítését. Mozgósítson a soron levő feladatoknak, a Központi 
Bizottság gazdasági-társadalmi kibontakozási programjának a végrehajtására. Járuljon 
hozzá az eszmei, politikai, szervezeti és cselekvési egység megújításához. Erősítse a 
pártfegyelmet, a pártdemokráciát, a nyílt, közösségi légkört, a kritikai, önkritikai szelle- 
met, a pártszervezetek önállóságát és felelősségét. 

A határozatok következetes megvalósításáért a párt minden szervezetének és tagjának 
a legjobb tudását latba vetve, lelkiismeretesen és fegyelmezetten kell dolgoznia. Az 
elvekkel való egyetértés párosuljon a politika aktív képviseletével és végrehajtásával, a 
kommunista kiállással. Pártunkat döntően tagjainak munkája és magatartása alapján 
ítélik meg. A párt tagjainak zöme tudatosan munkálkodik politikánk megvalósításán, 
teljesíti a Szervezeti Szabályzatban meghatározott kötelezettségét, kommunistához mél- 
tó magatartást tanúsít, példamutatóan él és dolgozik. Ezért nem békélhetünk meg azzal, 
hogy vannak a pártban olyanok is, akik nem felelnek meg a tagsággal járó követelmé- 
nyeknek, munkájuk, magatartásuk nem erősíti, hanem gyengíti a tömegkapcsolatokat. 

2. Az alapszervezetekben a tagkönyvcsere előtt minden párttaggal beszélni kell. 
A pártszervek, a pártszervezetek és a párttagok gondosan készüljenek fel erre a fontos, 
politikai jelentőségű eseményre. Folytassanak őszinte, előrevivő eszmecserét a párt 
politikájáról, határozatainak helyi végrehajtásáról, az előttünk álló feladatok megoldá- 
sáról, az irányító pártszervek, az alapszervezetek és a párttagok tevékenységéről. 

Az alapszervezetek vezetőségei a bizalmiak bevonásával alakítsák ki véleményüket a 
párttagok munkájáról, magatartásáról, közéleti tevékenységéről. Vegyék figyelembe a 
párttag helyzetét, családi és munkahelyi körülményeit, beosztásával járó felelősségét, 
általános és politikai műveltségét, életútját, korát, egészségi állapotát. A párttagok 
mondjanak véleményt az alapszervezet és az irányító pártszervek tevékenységéről, szólja- 
nak saját körülményeikről, és tegyenek javaslatokat a munka megjavítására. 

Az alapszervezeti titkárokkal, a vezetőségek tagjaival az irányító pártbizottságok 
képviselői, a többi párttaggal — nagyobb taglétszám esetén a bizalmiakat i is bevonva — 
az alapszervezetek vezetőségei folytassanak beszélgetést. 

A Szervezeti Szabályzat követelményei szerint az alapszervezet vezetősége és a taggyű- 
lés a tagkönyvcsere időszakában is kezdeményezheti azok törlését a párttagok soraiból, 

akik nem tesznek eleget kötelezettségeiknek, illetve alkalmatlanok a párttagságra. 
A párttag is élhet a kilépés jogával. 

3. A párttagokkal folytatott beszélgetéseket követőén az alapszervezetek tartsanak 
taggyűlést. Összegezzék a tapasztalatokat, adjanak választ a hatáskörükbe tartozó kér- 
désekre, és határozzák meg saját feladataikat. A felsőbb pártszervek munkáját érintő és 
az alapszervezetek hatáskörét meghaladó észrevételeket, javaslatokat továbbítsák az 
irányító pártbizottságokhoz. 

A taggyűlésen ismertessék az esetleges kilépési kérelmeket, és döntsenek a törlési 
javaslatokról. 

4. A tagkönyvcsere megfelelő előkészítése és lebonyolítása érdekében a Központi 
Bizottság levéllel fordul a párt szervezeteihez és tagjaihoz. 

5. A Központi Bizottság megbízza a Titkárságot, hogy a tagkönyvcserével kapcsolatos 
gyakorlati tennivalókat szabályozza. A pártbizottságok, a pártvezetőségek és a pártalap- 
szervezetek dolgozzanak ki részletes intézkedési tervet. A tagkönyvcsere lebonyolítása 
közben is a társadalmunk előtt álló időszerű feladatok megoldására kell! fordítani a 
legnagyobb figyelmet. 


A tagkönyvcserét a pártszervek az alábbi ütemezés szerint készítsék elő és hajtsák végre: 

1. 1987. szeptember végéig a budapesti, a megyei és a megyei jogú, valamint a városi, 
a városi jogú, a budapesti kerületi, a kerületi jogú, a községi, illetve az üzemi, a vállalati, 
az intézményi pártbizottságok és pártvezetőségek ülésükön ismertessék a Központi 
Bizottság határozatát, és fogadják el a végrehajtás helyi intézkedési tervét. 

1987 októberében az alapszervezetek taggyűlésen ismertessék a Központi Bizottság 
levelét, és határozzák meg a tagkönyvcserével kapcsolatos feladataikat. . 

2. 1987 novemberétől 1988. február végéig minden párttaggal egyénileg beszélgesse- 
nek, egyeztessék a tagkönyv kiállításához szükséges adatokat. 

3. 1988. március végéig, legkésőbb a soros beszámoló taggyűlésen a pártalapszerveze- 
tek, június végéig a pártvezetőségek és a pártbizottságok valamennyi szinten testületi 
ülésen összegezzék a beszélgetések tapasztalatait, s határozzák meg a belőlük következő 
helyi tennivalókat. A felsőbb pártszerveknek szóló észrevételeket, javaslatokat minősít- 
sék, majd továbbítsák saját irányító pártszerveikhez. 

4. 1988. október végéig a tagkönyvkiállítási joggal felruházott pártbizottságok állítsák 
ki az új tagsági könyveket. 

5. Az 1989. január elsejétől érvényes tagkönyveket 1988 novemberében, a Kommunis- 
ták Magyarországi Pártja megalakulásának 70. évfordulójáról megemlékező ünnepi 
taggyűléseken adják át. A lejárt tagkönyvek a párttagoknál maradhatnak. 

6. 1988 végéig a Központi Bizottság kapjon tájékoztatást a tagkönyvcsere végrehajtá- 
sáról és politikai tapasztalatairól. 


POLITIKAI RENDSZER REFORM DEMOKRACIA 


Pártirányítás és gazdasági döntéshozatal 


A gazdaságirányításról és a politikai rendszerről folyó mai - gyakran igen éleshangú — 
eszmecserék egyik fontos vitakérdése a politikai döntéshozatal. A vélemények — némi 
leegyszerűsítéssel — kétfajta szélsőséges álláspont közötti változatok formájában jelent- 
keznek. Az egyik markáns csoportba azok a kritikus értékelések sorolhatók, melyek a 
politikai döntést általában ideológiai jellegű korlátnak tekintik, amely csak akadályozója 
a hatékony irányítás kibontakozásának, s különösen a gazdasági megújulást hátráltatja. 
Az irányítási rendszert érő kritikák többsége ugyanis úgy érvel, hogy országunk jelenlegi, 
nem könnyű gazdasági és belpolitikai helyzete elsősorban a nem megfelelő politikai 
döntések következménye. Gyakori érv például, hogy ideológiai merevség akadályozta 
bizonyos világgazdasági reálfolyamatok felismerését, s emiatt volt késedelmes a haté- 
kony alkalmazkodás; döntési rendszerünk indokolatlanul túlcentralizált, s az önigazga- 
tási jelleg nem kellő érvényesülése gátolja a gazdasági hatékonyság kibontakozását; a 
gazdasági reformot nem követte politikai reform, ily módon a politikai szféra egésze 
velmaradottá" vált a gazdasághoz képest stb. 

A másik típusú, konzervatív érvelés szerint a politikai rendszer és a döntési mechaniz- 
mus kialakult pályái nem kívánnak lényeges változtatásokat; a demokratikus intézményi 
keretek adottak, csak a megfelelő formák tartalmasabb kitöltése a feladat. Az , értékőrző 
változatlanság" hívei azzal is érvelnek, hogy csak a politikai döntési rendszer állandósága 
biztosíthatja az ideológiai értékrend tisztaságát, azt, hogy a különböző reformlépések a 
megnehezült feltételek között se sérthessék társadalmunk olyan alapértékeit, mint a 
társadalmi stabilitás, a nem munkatevékenységekhez kötődő egyenlőtlenségek mérséklé- 
sére való törekvés, a munka alapértékkénti elismerése stb. 

A polémiában való állásfoglaláshoz először is indokolt számba venni az optimális 
politikai döntéssel szemben leggyakrabban hangoztatott követelményeket. 


A politikai döntés néhány tartalmi eleme 


Az optimális politikai döntéssel szemben támasztott első számú igény, hogy az szakmai 
szempontból megalapozott legyen — ma a döntési rendszer kritikája jelentős mértékben 
éppen e szakszerűség nem kellő színvonalát kifogásolja. A politikai döntések szakszerű- 
sége természetesen olyannyira jogos követelmény, hogy - legalábbis ebben az elvont 
formában — nyugodtan közhelynek tekinthetjük. Kicsit más azonban a helyzet, ha a mai 
döntési gyakorlat napi dilemmáit idézzük fel. 

Ezek egyike, hogy a politikai fórumokat a problémák feszítő ereje sok esetben jobban 
sürgeti a döntéshozatalban, mint a szakértői köröket abban, hogy vitáik nyugvópontra 


A cikk az MSZMP KB Társadalomtudományi Intézetének a párt gazdaságirányító szerepével kapcsolatos 
egyes kutatási anyagai felhasználásával készült, és korreferátumként szerepelt a szegedi elméleti konferencián, 

jussanak; a döntési felelősséget gyakran szakmai szempontból tisztázatlan körülmények 
között is vállalni kell. Így például gazdasági reformunk úgyszólván egyetlen kérdéséről 
(kezdve a sort az exportorientáció indokolt mértékével és szerkezetével, folytatva a 
megfelelő szabályozórendszerrel vagy a jövedelemkülönbségek még tolerálható vagy 
éppen ösztönző szintjével stb.) sem mondhatjuk azt, hogy akárcsak többségi elv alapján 
is tisztázható lenne a szakemberek álláspontja. Mindez természetes jelenség, amennyiben 
a problémák összetettségéről, illetve a szükségszerű munkamegosztási elkülönültségről 
van szó. Némileg más a helyzet azonban, ha ezáltal a gyakorlati politika, illetve az egyes 
demokratikus fórumok elemi tájékozódása is alig biztosítható a szakmai kérdésekben. 
Ez különösen azokban az esetekben tapasztalható, amikor egy-egy szakmai álláspont 
önmagát értékmentesnek tünteti fel, s konkrét javaslatait a , hatékonysággal", a , racio- 
nalitással" vagy a , gazdasági ésszerűséggel" indokolja, holott valójában e fogalmak 
mindegyike ideológiai értékválasztások sorozatát is jelenti. A politikai tájékozódás 
nehézségei a gazdaságpolitika szakkérdéseiben ma nem kis részben abból adódnak, hogy 
a döntéselőkészítés gyakorlata nemcsak a szakmai alternatívákat, hanem a javaslatok 
ideologikus tartalmát sem hozza felszínre, s nem teszi megismerhetővé a döntést formáli- 
san meghozó fórumok számára. 

Ez utóbbi kérdés már átvezet a politikai döntések társadalmi értéktartalmához. E tar- 
talmi követelmény, napjaink vitáira figyelve, különösen fontos: a politikai döntések jobb 
szakmai megalapozásának jogos követelése ugyanis gyakran a társadalompolitikai szem- 
pontok mellőzésével jár együtt. Gazdaságpolitikai példáknál maradva: ma gyakran 
hallható, hogy egy-egy szabályozási megoldás, adófajta vagy szervezeti reform — beveze- 
tése esetén — a gazdaság és a társadalom egésze számára jelent kibontakozást, ehhez csak 
a megvalósítás politikai, , ideológiai" akadályait kell elhárítani. 

Valójában - mint az nemzetközi példákkal is alátámasztható — egy-egy döntési alterna- 
tíva, konkrét gazdaságpolitika nem általában és főleg nem önmagában véve jó vagy 
rossz, hanem aszerint értékelhető, hogy mely társadalmi csoportokat preferál és melyeket 
hoz hátrányos helyzetbe a maga eszközeivel. Jó példa erre a közelmúlt és napjaink vitája, 
mely az Egyesült Államokban és néhány fejlett tőkés országban a neokonzervatív gazda- 
ságfilozófiák, illetve a jóléti állam védelmezői között zajlik. A neokonzervatív érvelés 
szerint az állam és általában a politika jelenléte a gazdaságban a hatékonyság ellen hat, 
és a jóléti, szociális célú állami beavatkozások mérséklése s a piacgazdaság ettől várható 
felvirágzása az egész társadalom anyagi felemelkedését eredményezi. Ismert tény azon- 
ban, hogy az elmúlt évek során a tőkés világgazdaság növekedése nem , általában" emelte 
az életszínvonalat, hanem inkább a már amúgyis meglévő jövedelemkülönbségek nőttek. 
Nemcsak az egyes neokonzervatív gazdaságpolitikát követő országokon belül fokozó- 
dott az alkalmazkodás terhének a gyengébb érdekérvényesítő képességű rétegekre való 
áthárítása, hanem a fejlett és kevésbé fejlett országcsoportok, régiók között is nőttek az 
ilyen jellegű különbségek, s ma a lemaradó társadalmi rétegek, illetve országok egyre 
szélesedő körének helyzete látszik gazdasági értelemben reménytelennek. 

A politikai irányítás szempontjából ezért nálunk is kiemelkedően fontos a politikai 
döntések társadalmi, tehát ideológiai értéktartalma, annak megismerése, hogy az egyes 
alternatívák és döntések milyen hosszú távú következményekkel járnak a társadalmi 
jövedelmek újrarendeződése, illetve az ezt követő értékváltozások területén. Miután — 
mint utaltunk rá - a szakmai viták ezt sokszor nem hozzák felszinre, a döntéshozatali 
rendszer s különösen a döntéselőkészítés újragondolásakor tudatosan kell keresnünk 
olyan szervezeti megoldásokat és irányítási eszközöket, melyek segíthetnek egy-egy 
politikai döntés társadalmi összefüggéseinek jobb megismerésében. 

A politikai döntésekkel kapcsolatban gyakran s jogosan igényelt további elem a 
döntéshozatal demokratizmusának követelménye. A döntéshozatali formák, eljárások 
demokratizmusát szocialista értéknek kell tekintenünk akkor is, ha tudjuk, hogy a 
demokratikus forma önmagában még nem oldja meg a társadalomépítés problémáit. 

A részvételi lehetőség a döntéshozatalban csupán eszköz a szocialista demokrácia olyan 
társadalmi céljainak gyakorlati érvényesítésére, mint például a társadalmi különbségek 
mérséklése vagy az egyéni képességek perspektivikus kibontakoztatására, illetve a társa- 
dalmi esélyegyenlőségre törekvés. 

A demokratikus döntéshozatal — mint ismeretes — olyan gyakorlat, melyben lehetővé 
válik azoknak a társadalmi csoportoknak a részvétele, befolyása, melyeknek életviszo- 
nyait az adott politikai döntés érinti. E felfogásban a demokratizmus nem elsősorban 
mennyiségi kategória abban az értelemben, ahogyan azt a politikai sajtó gyakran hasz- 
nálja, tehát hogy minél többen hoznak egy döntést, az annál demokratikusabb. Az 
önigazgatás, önkormányzat mint demokratikus forma általában a munka- és a lakóhe- 
lyeken, a településeken merül fel olyan kérdések kapcsán, hogy meddig terjed egy-egy 
közösség önállósága, milyen mértékű például a helyi szervek, termelő kollektivák gazda- 
sági mozgástere, azaz van-e lehetőségük a helyi közösségeknek saját viszonyaik tevőleges 
befolyásolására. E kérdés különösen a mai szúkös gazdasági viszonyok közepette válik 
gyakran igen élessé. A demokratikus fórumok jelentősége ugyanis nemcsak a preferenci- 
áknál, tehát a javak, erőforrások elosztásánál nő meg. hanem - ennek másik oldalaként 
— a szűkösség okozta társadalmi hátrányok rangsorolásakor sem nélkülözhető. E fóru- 
mok segithetik egy viszonylagos tarsadalmi konszenzus létrejöttét olyan fontos kérdések- 
ben, mint például a nem halasztható gazdasági szerkezetváltás várhatóan ellentmondá- 
sos társadalmi következményeit. 


Reformviták és politikai döntési rendszer 


A gazdasági szükségletek, fa hatékonyság, valamint az ideológia ma oly gyakori elvont 
szembeállítása elvezet egy mélyebb strukturális összetüggeshez. mely lényegében az állam 
gazdasági újraelosztó szerepével kapcsolatos, és a gazdasági és a politikai rendszer 
viszonyán keresztül vizsgálja a bevezetőben csupán jelzett, kétféle álláspontban foglalta- 
kat. E kapcsolatrendszer egyike legaktuálisabb vitakérdéseinknek, s igen sok hasonlósá- 
got mutat a keynesiánusok és neokonzervatívok között világszerte zajló polémiához; 
egyúttal tükrözi azokat az eltérő felfogasokat, melyek a gazdasági reform társadalmi 
céljainak eltérő megitélésével függenek össze. 

Az egyik - korábban hivatkozott - álláspont szerint eddigi gazdasági reformjaink 
megtorpanásának, lelassulásának elsődleges oka. hogy a gazdaságírányítási változásokat 
nem követte a politikai rendszer reformja. Eszerint a politikai reformok elmaradása 
elsősorban a piaci folyamatok jótékony szabályozó hatását korlátozza az állami költség- 
vetési újraelosztás túlzott mértékű fenntartásával. Azaz, a piaci önszabályozó mechaniz- 
musok hatékonyságával szemben állandó fékező erőként hat az állami újraelosztás. 
Ebből egyenesen következik, hogy a költségvetési redisztribució mérséklése jelentősen 
növelné a termelőszférak hatékonyságát. A nagyobb gazdasági teljesítmények pedig 
végső soron a költségvetés helyzetét is javítanák, s ezáltal tágabb lehetőségek nyilnának 
az önkormányzati célok megvalósítására, a helyi gazdasagi önállóság növelésére a költ- 
ségvetési szférában Is. 

A másik - ugyancsak idézett — álláspont szerint csak a kormányzati gazdaságpolitika 
eszközei teszik lehetővé az önszabályozó piac konjunkturális ingadozásaiból eredő nega- 
tív társadalmi hatások s olyan, nemkívánatos tendenciák mérséklését (infláció, dekon- 
junktúra), amelyeket a világgazdasági kapcsolatok közvetítenek. A viszonylag magas 
fokú költségvetési centralizációt — e nézet képviselői szerint — az erőltetett devizakiterme- 
lés miatti kényszerű exporttámogatások mellett az is indokolja, hogy csak ily módon 
lehetséges az alanyi jogú szociális ellátási rendszer fenntartása és szélesítése. Ez utóbbit 
ugyanis történelmi vivmánynak tekintjük, s értékeit (pl. a viszonylagos szociális bizton- 
ságot, a lényegileg ingyenes oktatás- és egészségügyi rendszert stb.) az igen nehéz gazda- 
sági körülmények között ís védeni igyekszünk. Ezen érvelés szerint e társadalompoliukai 

elvek védelmét azonban más is indokolja. Mindenekelőtt az, hogy a szóban forgó értékek 
a szocialista demokrácia olyan tartalmi elemei, melyek fontosságukban megelőzik a 
politikai döntéshozatal módjának formai, eljárási mechanizmusait; nem vitatva ezzel az, 
utóbbiak jelentőségét a demokratikus érdekérvényesítésben. 

A politikai szféra gazdasági újraelosztó szerepével kapcsolatos kétféle álláspont végső 
soron csak akkor értékelhető, ha utalunk a tőkés és a szocialista gazdaságok politikai 
irányításának néhány fontos strukturális különbségére, ami elsősorban a hiánygazdaság 
ma már széles körben ismert és egyes elemeiben vitatott elméletének kidolgozása nyomán 
vált láthatóvá. Így mindenekelőtt arra kell utalnunk, hogy a modern tőkés gazdaság 
viszonyai között a politikai irányítás a vállalati szférában érvényesülő s csak a magántu- 
lajdoni viszonyok között ható tőkekorlátra épül. A termelőeszközök tőkés magántulaj- 
dona ugyanis irányítási szempontból azt jelenti, hogy a makroszintű gazdasági egyensú- 
lyok költségvetési és monetáris eszközökkel lényegesen eredményesebben befolyásolha- 
tók, mivel a tőkekorlát már a vállalatok szintjén képes korlátozni, keretek között tartani 
a beruházási tevékenységet. Tapasztalati tény, hogy a magántőkés számára a gazdasági 
növekedés, illetőleg az ezt megalapozó beruházás egyike a legnehezebb elhatározások- 
nak. A magánvállalkozó ugyanis — mint közismert — nem általában a beruházásban és 
a növekedésben, hanem a profit növelésében érdekelt, s ennek csak egyik eszköze a 
beruházás, illetve a gazdasági növekedés. A tőkés állami gazdaságirányítás szempontjá- 
ból ily módon az egyik legfontosabb kérdés, hogyan lehet szabályozási eszközökkel a 
tőkekorlát ellenére is ösztönözni a beruházási tevékenységet, egyszerűbben szólva, ho- 
gyan lehet élénkíteni, aktivizálni a gazdaságot. 

A szocialista gazdaságok eddigi története viszont ennek bizonyos értelemben épp az 
ellenkezőjét bizonyítja. Viszonyaink között a vállalatok vezetői és kollektív vezetése 
közismerten nem tulajdonosai a tőkének s — bár jó ideje keressük a vállalatok közötti 
közvetlen tőkeáramoltatás formáit — mindmáig nem működnek azok a magántulajdonon 
alapuló tőkeértékesítési motivációk, melyek a beruházások önkéntes korlátozásához 
vezetnek. Ez másként fogalmazva azt jelenti, hogy mind ez ideig nem sikerült szabályozá- 
si eszközökkel megteremteni a vállalatok, gazdálkodó egységek költségérzékenységét és 
vagyonérdekeltségét. A gazdálkodás alanyai számára a növekedési hajlam, a beruházás- 
ra való törekvés gazdaságossági és költségkalkulációtól független tény. A növekedés 
többnyire a vállalatvezetés vállalati méretet és befolyást növelő törekvéseitől vagy a 
nemzetközi technológiai, műszaki-fejlettségi színvonal elérésére irányuló motivációitól 
függ. i 

Mindez sajátos feladat elé állítja az állami gazdaságpolitikát, s végső soron meghatáro- 
zó a politikai döntési rendszer egésze szempontjából is, mivel a gazdaság egyensúlyi 
hiányai csak a kormányzati szinteken érzékelhetők. Ezért a politikai irányítás feladata 
ellenkező előjelű, mint a tőkés állami beavatkozás esetében: a beruházási tevékenységet, 
valamint a bérek gazdasági tevékenységtől alig függő növelését — amit tehát vállalati 
szinten úgyszólván semmi nem korlátoz — nemhogy ösztönözni kellene, hanem ellenkező- 
leg, az állami gazdaságirányítás legfőbb feladatává a makrogazdasági egyensúlyok védel- 
me válik a vállalati beruházási és bérnövelő törekvésekkel szemben. 

Kérdés, hogy e strukturális összefüggések miért jelentősek a politikai döntéshozatal 
szempontjából. Mindenekelőtt azért, mert ennek alapján felül kell vizsgálnunk azt a 
közvéleményben mélyen gyökerező meggyőződést, hogy a beruházások és a túlzott 
bérkiáramlás által okozott feszültségek.s az azok következtében úgyszólván minden 
területen állandósult hiányjelenségek kizárólag a rosszul, alacsony hatékonysággal mű- 
ködő centralizált döntési rendszer következményei. A politikai (különösen gazdasági) 
döntések tapasztalható centralizációja — ami másként fogalmazva a helyi önállóság nem 
kellő érvényesülését jelenti — nem feltétlenül csak azzal magyarázható, hogy a központi 
szervek mindent a maguk hatáskörében kívánnak eldönteni. A döntések magasabb 
hierarchikus szintekre tolódásában ugyanis része van annak az alulról jövő nyomásnak 

is, amely mögött végső soron a beruházási javakért, erőforrásokért való versengés áll, 
és ami a gazdálkodó szerveket is arra ösztönzi, hogy saját ágazati vagy vállalati szem- 
pontjaikat a jobb érdekérvényesítés érdekében minél magasabb politikai szintekre emel- 
jék. 

A gazdasági és politikai folyamatok e csupán jelzett összefüggéseiből — többek között 
— az a következtetés adódik, hogy leegyszerűsítjük a valóságot, ha politikai döntési 
rendszerünket pusztán , a gazdasági hatékonyságot" gátló, ideologikus korlátnak tekint- 
jük. Továbbá: látnunk kell, hogy a politikai irányítás szervezeti és szabályozó rendszere 
nem reformálható meg oly módon, hogy egyes, a tőkés piacgazdaság viszonyai között 
sem mindig működőképes elemeket változtatás nélkül próbálunk meg alkalmazni. Ezek 
ugyanis többnyire másként működnek a szocialista gazdaság és politikai irányítás viszo- 
nyai között. A makrogazdaság-politika szintjén például bizonyítható, hogy a monetariz- 
mus eszköztárának felhasználása — ami elsősorban a pénzmennyiség központi szabályo- 
zására épül - a mi viszonyaink között nem ugyanazt a hatást gyakorolja a vállalati szféra 
tevékenységére, mint a tőkés piacgazdaság esetében. 


Gazdasági stratégia és döntési mechanizmus 


A gazdasági és politikai rendszer jelzett strukturális összefüggései természetesen nem 
igazolják döntési rendszerünk számos fogyatékosságát." Így a gyakran tapasztalható 
rövid távú pragmatizmust és eszközközpontúságot sem, melynek létrejöttében közreját- 
szik a gazdasági folyamatok társadalmi összefüggéseinek nem kellő ismerete is. Ez a 
gyakorlatban többnyire úgy jelentkezik, hogy nem társadalmi céljainkhoz keresünk 
szabályozási, intézményi megoldásokat, hanem fordítva: az eszközökről folyó szakmai 
viták lezárulta után kezdünk foglalkozni a várható társadalmi következményekkel. Így 
kevés az esély arra, hogy az egyes reformterületekkel kapcsolatos részpolitikákból össze- 
függő gazdasági és társadalmi stratégia váljon. Ennek hiányában viszont nem marad 
lehetőség a társadalom egésze fejlődésének tudatos befolyásolására, s társadalmi céljaink 
könnyen a rövid távú alkalmazkodás kényszerítő feladatainak rendelődnek alá. 
. . Egy valóban iránymutató gazdasági stratégiának ugyanis részletesebben és konkrétab- 
ban kell orientálnia olyan általános követelményeknél, mint hogy például törekszünk az 
életszínvonal megőrzésére, a népgazdasági szintű egyensúlyok védelmére stb. E törekvé- 
sek a szocialista gazdaságirányítás állandó elemei. A párt gazdaságirányító tevékenysé- 
gében akkor csökkenhet az , operativitás" mértéke s erősödhet a stratégiai szemlélet, ha 
egyértelműbben megfogalmazódik az a néhány össztársadalmi szintű prioritás, melyet 
a párt a jelenlegi adóssághelyzet, a külgazdasági kapcsolatok lehetséges kombinációi, 
valamint a gazdaság belső szerkezeti megújulása szempontjából — szocialista értékeinket 
is mérlegelve - stratégiai jelentőségűnek tart. Azaz a megismert érdektörekvések, alterna- 
tívák társadalompolitikai és szakmai szempontokat is tartalmazó elemzését követően 
olyan politikai állásfoglalásokra van szükség, melyek nemcsak a preferáltakat, de az 
alulpreferáltak körét is láthatóvá teszik. Ma ugyanis egyre nyilvánvalóbbá válik a 
választás kényszerjellege; társadalmi feszültségek tudatos vállalására is szükség van a 
gazdaság dinamizálása érdekében, ez azonban csak egy viszonylag széles körű társadalmi 
konszenzus létrejötte mellett lehet eredményes. 

A társadalompolitikai szemlélet erősítése a gazdasági döntéshozatalban nem azt jelen- 
ti, hogy a politikai irányítás a gazdaságpolitika társadalmi következményeinek korrek- 
ciójára, a foglalkoztatás- és szociálpolitikai ellentmondások , visszacsatolásos" mérséklé- 
. sére korlátozódhatna. A hiánygazdaság röviden vázolt összefüggései jelzik, hogy a 


hd 
§ A döntési rendszer és különösen, a döntéselőkészítés problémáival kapcsolatban több ponton idézzük Huszár 
István Pártirányítás és gazdaságpolitika című cikkét. Társadalmi Szemle, 1984. 6. szám. 

makroszintű egyensúlyok biztosítására csak a gazdaságpolitika egyes részterületeinek 
(költségvetési politika, külgazdaság. vállalati jövedelemszabályozás stb.) szintetizálása 
útján lehetséges törekedni, ezért a politikai irányító szerveknek a gazdaságpolitika alap- 
vető kérdéseiben is állást kell foglalniuk. E körbe mindenekelőtt az un. makroökonómiai 
döntések tartoznak, melyek hosszú ideig csak általános követelményként jelentek meg 
legáltalánosabb kérdéseiben" stb.). A valóságban azonban a pártvezetés egyrészt számos 
konkrét kérdésben is dönt, másrészt nincs önálló -— az értékproblémákat és a társadalmi 
összefüggéseket is mérlegelő — stratégiája olyan alapvető fontosságú makroökonómiai 
kérdésekben, mint pl. a szocialista piaci sajátosságok és a szocialista árutermelés szabá- 
lyozási problémaköre, a gazdaság nyitottságát védő, de az erőforrás-kivonást korlátozni 
törekvő külgazdasági politika vagy a veszteséges gazdasági tevékenységek visszafejleszté- 
se és más kérdések. SE 

Igen nehézzé teszi a stratégiai orientálást ugyanis az a gyakorlat, hogy a pártszervek 
csak utólag szentesítik az államapparátus által kialakított koncepciókat, s csupán kül- 
södlegesen, egy más szempontrendszer alapján fogalmazzák meg a követelményeket. Ez 
az egyik oka annak a már jelzett konfliktusnak, hogy a politikai döntéshozatal a 
gazdasági fejlődés , ideológiai akadályaként" jelenik meg, hiszen látszólag gazdaságon 
kívüli, a társadalmi biztonságra, az alacsony jövedelmű rétegek helyzetére hivatkozó 
érvekkel opponálja a névlegesen , tiszta" racionalitáson alapuló gazdaságpolitikát. 

A gazdasági egyensúly tartós felbomlása, a növekedés csaknem teljes leállása új 
gazdaságpolitikát, aktív koncepcióalkotást kiván, melynek folyamatában a pártnak 
fokoznia kell kezdeményező szerepét, határozottabb irányitó feladatot kell vállalnia. 
Ezért lenne indokolt a párt által legfontosabbnak tartott gazdasági stratégiai kérdések 
(pl. struktúrapolitika, vállalati és lakossági jövedelempolitika stb.) átfogó, tudományos 
és politikai elemzése, melyek a párt hosszú távú társadalmi céljainak és a jelenlegi 
gazdasági mozgástérnek a szintézisére, kompromisszumára törekednének. 


A döntéselőkészítés néhány problémája 

gyakorlata. Némi leegyszerűsítéssel azt mondhatjuk, hogy a politikai fórumok elé ma az 
terjeszti elő a főbb gazdasági, társadalompolitikai ajánlásokat — többnyire változatlan 
tartalommal -, akinek azt végre kell hajtania. Ezért a politikai irányítás gyakran látszóla- 
gossá válik, azaz az egyedi, operatív beavatkozásoktól eltekintve, nem hat kellöképpen 
a szakmai információkat kizárólagosan birtokló állami szervekre, mivel a szolgálati 
ismeretek monopolizáltsága miatt tulajdonképpen függövé válik azoktól, akiket politi- 
kailag irányítania kellene. 

A párt- és állami szervek kapcsolatrendszerének folyamatos elemzése azért is szüksé- 
ges, mert a döntéshozatal körüli múltbeli és jelen viták lényegében még mindig a hatásko- 
rökről folynak, és gyakran megfeledkezünk arról - az egyébként ismert elemi tényről -, 
hogy az igazi alternatívák és a valódi döntéshozói hatalom a döntések mindenkori 
előkészítői kezében koncentrálódnak. Ez egyaránt — ha nem is azonos módon - érvénye- 
sül a párt- és állami szervek, valamint a választott testületek és szakapparátusok kapcso- 
latrendszerében. Egyes álláspontok szerint ugyan nem indokolt a testületek vagy a párt 
ilyen szembeállítása az előkészítő, többnyire állami szakapparátussal. Az érvelés szerint 
sem a pártnak, sem a politikai testületeknek nem feladatuk. hogy szakmai vitafórumok- 
ká váljanak - ehelyett többfajta, szakmailag egyaránt helyes alternatíva közül kell 
kiválasztaniuk a politikailag legmegfelelőbbet. E tétel elméleti igazsága ellenére a tényle- 
ges döntési gyakorlat mégis azt mutatja, hogy a kérdések az apparátusi egyeztetések 
szintjén lényegében eldölnek. Ennek elsősorban nem a pártszervek vagy a választott 
testületek tagjainak vélt alacsonyabb felkészülési szintje az oka; a döntési kompetencia 

nem egyszerűen az általános szakismeretek meglétén vagy hiányán múlik. Sokkal inkább 
meghatározó szerepe van az ún. , szolgálati tudásnak", a hivatali-apparátusi pozícióból 
adódó konkrét tények, adatok ismeretének, melyek átfogják a döntési alternatíva egész 
hátterét, az előkészítés nem csupán szakmai, hanem politikai motívumainak ismeretét. 
Ezért különösen megfontolandónak tünik egy. a politikai vezető testületek tagjait segítő, 
független szakértőkből álló tanácsadói rendszer bevezetése. 

A párt stratégiai jellegű irányító tevékenységét az 15 akadályozza, hogy az egyes állami 
irányító szervek, ágazati vezetők, vállalati menedzserek , versengése" — érdekeik pártdön- 
téssel való elfogadtatásáért — rendkívüli módon túlterheli a párt apparátusát, amelynek 
nagy része a napi események nyomása alatt. állandó hajszoltságban él. Nem annyira a 
. felkészültség hiánya, sokkal inkább a megfogalmazásra váró előterjesztések nagy száma 
akadályozza abban, hogy elemezzen, szakmai és ideológiai szempontból egyaránt vizs- 
gáljon nagy horderejű kérdéseket, s arra sincs ideje, hogy szintetizálni, értékelni próbálja 
a reform különböző irányzatait, az eltérő tudományos és politikai véleményeket, s 
ezekben maga is önállóan állást foglaljon. 

Természetes, hogy a politikai nyomasgyakorlas kevésbé tudományoskodó megfogal- 
mazásban -, a lobbyzás, a kijárások rendszere nem iktatható ki a modern politikai 
szférakból, mint azt számos nemzetközi összehasonlítás 15 mutatja. A politikai apparátu- 
sok mindig is függenek valamilyen mértékben az , információkat szállító" szakmai 
szervektől. (Megjegyezzük, hogy például az amerikai politikai rendszerben még elterjed- 
tebb lobbytevékenységnek 15 ez a legitimáló ideológiája.) A lobbyérdekeknek való kiszol- 
gáltatottság mértéke azonban mindenképpen mérsékelhető, s ezért ís szükséges a makro- 
szintű döntésmechanizmus egészének újragondolása, annak ellenére, hogy a kivánatos 
változtatási irány nem egyszerűen döntési probléma, a párt-, állami és társadalmi tipusú 
szervek közötti munkamegosztási vagy hatásköri viszony kérdése. A döntési rendszer 
javításánál, az ehhez szükséges szervezeti változtatások megtételénél fontosabbnak tünik 
a reformprogram olyan továbbgondolása, mely megkisérli a gazdasági, társadalmi, 
kulturális élet föbb területeit együttesen átfogni, olyan közérthető stratégiai célokat tűzve 
maga elé, amelyek politikailag orientálnak a párton belül és kívül egyaránt. Ezért a 
gazdasági reformtipusú feladatok, a gazdaságírányítási rendszer szükséges változtatásai 
sem foghatók fel csupán szervezeti-intézményi optimalizációs feladatként. Szándékolt 
hatásukat csak akkor fejthetik ki eséllyel, ha részeivé válnak a párt által támogatott és 
összehangolt megújulási törekvéseknek. 

Végső soron tehát kombinációkat, arányokat kell a tudomány és a politika eszközeivel 
keresnünk egy olyan időszakban, amikor először is fel kell ismernünk a világgazdaság 
és a világpolitika azon új jelenségeit, tendenciáit, melyek az elvontan hangoztatott 
hatékonyság jelszavaival elfedik a változások társadalmi összefüggéseit, ideologikus 
tartalmát. Ezt követően fel kell tudnunk tárni a nemzetközi együttműködésben és itthon 
meglévő tartalékokat, melyek a gazdasági és politikai megújulás feladatait képesek 
összhangba hozni szocialista társadalmi céljainkkal. 

E folyamatban meghatározó szerepe lehet a Szovjetunió által meghirdetett békeoffen- 
zívának, valamint a gazdaság és a társadalom átfogó megújulását célul tűző reformprog- 
ramnak. E program, mely várhatóan katalizátorként hat a szocialista országok hasonló 
erőfeszítéseire, sikere esetén új lendületet adhat a baloldali egységpolitikának, a szociálde- 
mokrata és más haladó erők összefogásának a fejlett tökésországokban is. Számukra 15 
segítséget jelenthet a marxista elmélet olyan továbbfejlesztése, mely a szocializmus 
maradandó értékeit képes összhangba hozni a világgazdaság fejlődése által diktált 
követelményekkel. 


Forgács Imre 

A kormányzati tevékenység továbbfejlesztéséről 


Az utóbbi időben a napisajtóban és a tudományos folyóiratokban, az állami és politikai 
testületek ülésein, valamint más közéleti fórumokon egyre többször esik szó politikai 
mechanizmusunk megújításáról, korszerűsítéséről, illetőleg e tárgykör olyan fontos rész- 
kérdéseiről, mint például a szakszervezetek helye és szerepe a megváltozott körülmények 
között vagy az egyesületi mozgalom fejlődésének irányai. E tanulmány egy kíván lenni 
azoknak az írásoknak a sorában, amelyek a felelős együttgondolkodás jegyében, a 
jobbítás szándékával fogalmaznak meg néhány tézisszerű összefüggést -— ezúttal a kor- 
mányzati tevékenységgel kapcsolatban.! 


Politikai mechanizmusunk alrendszerekre tagolódó, összefüggő egészet alkot. E megál- 
lapítás mindkét része hangsúlyos. Az egyes alrendszereknek - pl. a tanácsi szervezetek- 
nek és működésüknek — megvan a relatív önállóságuk, a különböző alrendszerek viszont 
számos szálon kapcsolódnak egymáshoz, s közöttük. bonyolult kölcsönhatások állnak 
fenn. Ebből eredően bármely alrendszeren belül végrehajtott lényeges változtatás szük- 
ségképpen kihat más alrendszerekre is, s azok keretei között is adekvát változásokat 
indukál. Ha ez bármely okból mégsem következik be, megbomlik az egész rendszer belső 
egyensúlya. Az alapgondolatból eredő másik következtetés: egyetlen alrendszert sem 
lehet izoláltan, rendszerösszefüggéseiből kiszakítva vizsgálni, hanem az elemzést ki kell 
terjeszteni a kapcsolódási pontokra is. 

Alapvetően tévesnek tartom azt a vélekedést, amely arra hivatkozva, hogy napjaink 
kulcskérdése a gazdaság, a politikai intézményrendszer átfogó felülvizsgálatát és megújí- 
tását nem tartja szükségesnek, illetőleg elegendőnek látja a gazdaságirányítási rendszer 
reformjával szorosan összefüggő változtatásokat végrehajtani. 

Hasonlóképp nem értek egyet azzal a felfogással, amely a gazdaságirányítási reformra 
és csakis arra próbálja visszavezetni a politikai mechanizmus korszerűsítésének igényét. 
Nyilvánvaló, hogy a gazdasági reform szükségképpen kihat a pártirányítás eszközeire 
és módszereire, a kormányzati munkára, a tanácsok tevékenységére stb. Ám súlyos hiba 
lenne figyelmen kívül hagyni olyan jelentős változásokat, mint például a választási 
rendszer demokratizálása, a népképviseleti testületek ebből eredő növekvő aktivitása, a 
közvetlen demokrácia spontán és intézményesített fórumainak gazdagodása, a különbö- 
ző érdekképviseleti szervek szerepének fokozódása, az egyesületek szélesebb körű részvé- 
tele a közéletben. A szocialista demokrácia továbbfejlesztése (spontán továbbfejlődése) 


1 Az elmúlt évek során a Minisztertanács döntése alapján és hatékony támogatásával - a felszabadulás óta 
első izben - tudományos kutatások folytak a kormányszervek munkájáról. Ennek eredményeit Belső használatra 
minősítéssel két tanulmánykötet foglalta össze Tanulmányok a kormányzati tevékenység továbbfejlesztéséről cím 
alatt. (Kiadta A közigazgatás fejlesztésének komplex tudományos vizsgálata országos kutatási főirány programiro- 
dája. Budapest, 1983. Szerkesztette e cikk szerzője.) 

tehát legalább olyan mértékben önálló kérdés, mint a gazdaságirányítási reform; ráadásul 
a kettő elválaszthatatlan is egymástól, hiszen maga a reform is számos, demokratikus 
elemet foglal magában. 

A politikai mechanizmus átfogó felülvizsgálata csak akkor lehet eredményes, ha a 
szocialista társadalmi rendszer iránti elkötelezettség jegyében végezzük az elemzést, de 
ez nem dogmák tiszteletét jelenti. Minden elméleti tételt szembesítenünk kell napjaink 
társadalmi valóságával és fejlődési tendenciáival, s csak akkor tarthatjuk továbbra is 
irányadónak, ha kiállta e szembesítés próbáját. (Csupán emlékeztetnék arra, hogy az 
elmúlt évtizedekben jó néhány - korábban megdönthetetlennek vélt — tételt értelmeztünk 
újra, az állami tulajdon abszolút felsőbbrendűségét valló felfogástól az önkormányzati- 
ságot , burzsoá" kategóriának tekintő álláspontig; a közigazgatási bíráskodás gondola- 
tának merev elutasításától addig a nézetig, amely a tanácsokat a dolgozók legátfogóbb 
tömegszervezetévé nyilvánította.) A gazdaságirányítási reform mai teoretikusai aligha 
juthattak volna nyilvánossághoz az ötvenes évek elején. Ezzel szemben az államelmélet- 
ben számos olyan tételt ma is oktatnak az egyetemeken, amelynek meghaladottsága 
aligha kétséges, ám senki nem meri kimondani: , a király meztelen!". 

A korszerűsítés és a megújítás megkövetel bizonyos változásokat. Ezek azonban nem 
kizárólag és nem szükségképpen szervezeti változtatások lehetnek: esetenként , mindösz- 
sze" a tényleges politikai gyakorlat korrekciójára, a korábban hozott helyes politikai 
döntések érvényre juttatására van szükség. 

A cím alapján úgy tűnhet, hogy a Minisztertanács munkájáról kívánok írni. Valójában 
azonban nem teljesen így áll a helyzet. Az államtudományi kategorizálás ugyanis a 
,kormányzati testületek" kifejezést gyűjtőfogalomnak tekinti, amelybe az Országgyűlés, 
az Elnöki Tanács és a Minisztertanács egyaránt beletartozik. E három kormányzati 
testület tevékenysége olyan sok szálon kapcsolódik össze, hogy lehetetlen bármelyikük- 
ről is a másik két szerv említése nélkül érdemi gondolatokat kifejteni.-Így tehát, bár 
alapvetően valóban a Minisztertanáccsal kívánok foglalkozni, ezt csak úgy tehetem, ha 
néhány tézisszerű gondolatot a másik két testületről is megfogalmazok, különös tekintet- 
tel a három szerv közötti munkamegosztásra, nem kerülve meg egy sokak által kényes- 
nek ítélt problémát, a kormányzati szervek pártirányításának kérdését sem. 

E témát valójában a legcsekélyebb mértékben sem kell kényesnek tartanunk, semmi 
nem indokolja ez ügyben a túlzott szemérmességet, amikor köztudott, hogy a világ 
valamennyi modern államában az uralmon lévő pártnak vagy pártkoalíciónak meghatá- 
rozó szava van a kormányzati kérdésekben, anélkül persze, hogy ezáltal a kormányzás 
a párt belügyévé válna. Ki vitatná el például egy hatalmon lévő párttól a tulajdonképpeni 
- persze különböző csatornák útján legitimálódó — döntési jogot a miniszterelnök 
személyét vagy a kormányzati munka alapvető irányait illetően? 

Nos, a Magyar Szocialista Munkáspárt hatalmon lévő párt, és történelmi viszonyaink 
úgy alakultak, hogy hazánkban egypártrendszer van. Alkotmányunk 3. §-a kimondja: 
, A munkásosztály marxista-leninista pártja a társadalom vezető ereje." Ha tehát indo- 
kolt volt e rendelkezést felvenni az alkotmányba, aligha kell szégyellnünk azt a tényleges 
politikai gyakorlatot, hogy a legfontosabb kormányzati döntések mögött kisebb vagy 
nagyobb mértékben pártdöntések húzódnak meg. Ez valójában nem egyéb, mint a párt 
vezető szerepének a kormányzati munkában való érvényre jutása. Amit tehát e témáról 
indokolt felvetni, az az alapkérdéshez képest részletkérdés, bár — úgy vélem - nem 
lényegtelen. 

A pártirányítás — eszközeit és módszereit tekintve - nem változatlan és nem is változ- 
tathatatlan. Miként az állami gazdaságirányítás nagy utat tett meg a merev tervutasítá- 
sos rendszertől az alapvetően jogszabályok és gazdasági szabályozók segítségével megva- 
lósuló gazdaságirányításig, úgy a pártirányítás is másként érvényesül ma (és szükségkép- 
pen másként is kell érvényesülnie), mint az ötvenes években vagy akár csak öt-tíz évvel 
ezelőtt. 

Naiv az a feltételezés, hogy a gazdaságirányítási rendszer feformja a párt , kivonulá- 
sát" jelenti a gazdaság területéről. A párt nagyon 15 jelen van a magyar népgazdaságban, 
csak épp más módon, mint korábban. Komolytalan lenne az a kívánalom is, amely 
akként próbálná meg növelni az állami kormányzati szervek mozgásterét, hogy a párt 
vonuljon vissza a kormányzásból. 

Egészen más dolog, hogy a párt nem veszi és nem is veheti át az állami szervek döntési 
jogkörét és felelősségét. Ha ugyanis ezt tenné, akkor valójában szükségtelenül megket- 
tőzné a döntéshozó szervek számát, s a kormányzati szerveket arra kárhoztatná, hogy 
mechanikus módon állami köntösben jelenítsék meg a párttestületek döntéseit. Nincs mit 
tagadni, a szovjet államfejlődésben is volt s a mi államfejlődésünkben sem teljesen 
ismeretlen egy olyan időszak, amikor egyes kormányzati szervek elsődlegesen az emlitett 
funkciót töltötték be. Ha azonban nem üres jelszónak tekintjük a szocialista demokrá- 
ciát, ha valóban elmélyülten tanulmányozzuk a szocialista társadalom fejlődési tenden- 
ciáit, el kell jutnunk arra a következtetésre: az említett gyakorlat nem csupán a múlté, 
s ezért elérkezett az ideje, hogy végérvényesen felszámoljuk e gyakorlatot az azt tükröző 
tudati maradványokkal és beidegződésekkel együtt. 

Milyen következtetések adódnak a kifejtettek ből? " 

Talán mindenekelőtt az, hogy nem csupán az állami irányítás különböző válfajainak 
hatékonyabbá tétele érdemel és kíván tudományos megalapozást, hanem legalabb ennyi 
figyelmet kell forditani a pártirányítás eszköztárának megújítására, a politikai mechaniz- 
mus különböző alrendszereivel való összhangba hozására is.? Meg kell tanulnunk alkotó 
módon együtt élni a képviseleti és a közvetlen demokrácia formálódó vagy átalakuló 
intézményeivel, akár annak árán is, hogy tudomásul vesszük: egy népképviseleti testüle- 
tet — legyen bár szó az Országgyűlésről vagy egy községi tanácsról - nem lehet egyes 
személyek útján , pártirányítani", mint ahogyan nem lehet egyedül és kizárólag a kommu- 
nista frakcióra és a pártfegyelemre alapozva irányítani sem. Ha létezik szocialista parla- 
mentarizmus — meggyőződésem, hogy létezik -, meg kell tanulnunk ennek játékszabálya- 
it, és nem áltathatjuk magunkat azzal, hogy már ismerjük, s maradéktalanul alkalmaz- 
zuk őket. Talán nem tévedek nagyot, ha úgy vélem: a népképviseleti testületek pártirányí- 
tásának eszköztárában az első helyre a testület előtti nyilt és őszinte politizálást kell tenni, 
aminek egyébként régi hagyományai vannak a mi pártunkban. Mint utaltam rá: a 
kormányzás nem a párt belügye, nem szabad tehát sem a módszerek, sem az eszközök 
szintjén úgy kezelni, mintha az lenne. 

Az Országgyűlésnek hosszú időn keresztül két alapvető feladata volt: egyfelől ország- 
világ előtt demonstrálni a hazánkban kialakult népi-nemzeti egységet, másfelől legitimál- 
ni bizonyos politikai döntéseket. Ennek megfelelően az Országgyűlés nem vált és nem 
is válhatott az egymástól eltérő nézetek nyilvános ütközésének fórumává, ülései inkabb 
egy ünnepélyes gyülekezetre emlékeztettek, amelynek szertartásrendje a legapróbb rész- 
letekig szabályozva van, s az ettől való legkisebb eltérés is véteknek számít. Magától 
értetődött tehát, hogy az Országgyűlés döntéseit egyhangúlag hozta, egyetlen felszólaló 
sem beszélt kötetlenül, hanem - szerepének megfelelően — felolvasta a forgatókönyv 
szerinti , jól fésült" (s lehetőség szerint előre gondosan egyeztetett) szövegét. 

Azután - szerencsére — alapvető változás történt a politikai vezetés irányvonalában, 
s ez lényeges fáziskéséssel ugyan, de kezdett mutatkozni az Országgyűlés munkájában 
is. Rájöttünk: a szocialista építés alapkérdéseiben meglévő népi-nemzeti egység mögött 
- ha úgy tetszik: annak árnyékában - számos, egymással gyakran konfliktusba kerülő 
réteg- és csoportérdek húzódik meg, s ha ezek létezéséről nem veszünk tudomást, 
önmagunkat áltatjuk. Ez a kényszerű felismerés azonban nem szabadított meg bennün- 
ket egy csapásra a korábbi beidegződésektől: az egymással konfrontálódó érdekek 
megfogalmazása, ütköztetése és összhangba hozatala - nemegyszer meglehetősen fele- 

2 Az Agitációs és Propaganda Bizottság kezdeményezésére, a Politikai Bizottság határozata alapján folynak 
erre iranyuló kutatások az MSZMP Központi Bizottsága Társadalomtudományi Intézetében. 

más és csökevényes módon - sokkal inkább a kormányzati döntéselőkészítés háttérme- 
chanizmusában, mintsem nyilvános fórumok előtt történt. Ily módon az Országgyűlés 
elé továbbra is gondosan egyeztetett szövegek kerültek, ám legalább ezek vitájában 
fel-felbukkant olykor egy-egy kritikus hang, s megjelentek az első ellenszavazatok 1s.? 

Fontos változást hozott a választójogi rendszer demokratizálása, amelynek nyomán 
olyan képviselők kerültek az Országgyűlés padsoraiba, akik nem csupán deklaráltan 
elkötelezett hivei a szocialista társadalmi rendszernek, hanem ezt — mivel döntő többsé- 
gükben valós választási versengésből győztesen kikerülve nyerték el megbízatásukat — 
a testület munkájában is bizonyítani szeretnék. Bizonyítani, mégpedig nem csupán olykép- 
pen, hogy időnként igenlő szavazásra emelik fel kezüket, hanem akként is, hogy bírálnak, 
önálló véleményt mondanak, kezdeményeznek, javaslatokat tesznek. Ma már azt mond- 
hatjuk, öröm hallgatni az országgyűlési bizottságok üléseit, amelyeket pezsgő vitaszel- 
lem, a jobbítás szándékával megfogalmazott, felelősségtudattól áthatott javaslatok tu- 
catjai jellemeznek. 

Az apparátusok - s most nem elsősorban az Országgyűlés hivatali szervezetére gondo- 
lok -— megdöbbenve észlelték, hogy , ez az Országgyűlés már nem az az Országgyűlés". 
Azaz: többé nem a fejbólintó Jánosok testülete, nem a forgatókönyvben irt végszóra váró 
felolvasóké, hanem egyre inkább — József Attila szavaival — , a hozzáértő, dolgozó nép 
okos gyülekezete". 

Nem állítom - s a tények ismeretében nem is állíthatom -, hogy ez a felismerés 
osztatlan lelkesedést keltett. Apparátusi és talán miniszteri nézőpontból is sokkal jobb 
volt a hajdani, jól nevelt, engedelmes és kiszámíthatóan cselekvő parlament. Ugy tűnik, 
nehéz beletörődni abba, hogy , új szelek nyögetik az ős magyar fákat", még ha ezek az 
új szelek a szocialista demokrácia szelei 15. Amikor pedig az elmúlt év nyarán megtörtént 
az az eladdig meglehetően szokatlan eset, hogy az Országgyűlés az illetékekről szóló 
törvényjavaslat tárgyalása során két — alapvető jelentőségünek a legjobb akarattal sem 
nevezhető - részletkérdésben egy országgyűlési képviselő módosító javaslatát fogadta el, 
egyszerre megszólaltak az ellendrukkerek, mondván: ,az Országgyűlés leszavazta a 
kommunista kormányt". Talán közelebb járt volna az igazsághoz azt mondani: ,a 
kommunista Országgyűlés leszavazta a kommunista kormányt"; ám ebben annyira nincs 
semmi szenzáció, hogy a jelzök nyugodtan el 15 hagyhatók. A később kifejtendő okokból 
mégis az a megfogalmazás járt volna a legközelebb az igazsághoz, hogy két részletkérdés- 
ben az Országgyűlésnek más volt a véleménye, mint a jogszabályszerkesztést végző 
minisztériumi apparátusnak. 

Látnunk kell, hogy egyetlen szocialista társadalmi berendezkedésű, sőt tőkés ország 
sincs, ahol ténylegesen a parlament lenne az első számú hatalmi centrum. A parlamenti 
kormányzás , veszélye" a legcsekélyebb mértékben sem fenyegeti a Magyar Népköztársa- 
ságot. Egyelőre ugyanis meglehetősen távol vagyunk a parlamenti kormányzástól, de 
talán ahhoz sem járunk túlságosan közel, amit a szocialista parlamentarizmus optimális 
modelljének lehetne tekinteni. 

Hosszú oldalakat tölthetnénk meg azokkal a legmagasabb szintű politikai állásfoglalá- 
sokkal, amelyek az Országgyűlés szerepének növelését szorgalmazzák. A valóság eltorzi- 
tása lenne azt állítani, hogy ez ügyben semmi előrelépés nem történt. Azt azonban nehéz 
volna vitatni, hogy ami történt, az gyakran ellentmondásos - olykor visszalépésektől sem 
mentes —, s Jóval kevesebb nem csupán a lehetségesnél, de az elodázhatatlanul szükséges- 
nél is. 3 . 

Mindaddig, amig az Országgyűlés működését a tényleges politikai gyakorlat nem 
engedi kilépni az évi négy, egy-két napos ülésszak régen kinőtt keretei közül, addig 

3 Amikor - jónéhány évvel ezelőtt — egy interpellációra adott válasz kapcsán először volt jelentősebb számú 
ellenszavazat, az ülés majdnem botrányba fulladt: kiderült ugyanis, hogy a Magyar Országgyűlés nincs felkészülve 
a szavazatszámlalásra, s az eppen elnöklő személy hamarjában azt sem tudta, ez kinek a feladata és hogyan kell 
elvégezni. 

komolyabb előrehaladásra aligha számíthatunk. Addig ugyanis csak növekszik az a 
belső feszültség, amely egyfelől a bizottságok növekvő aktivitása és cselekvőkészsége, 
másfelől a plenáris ülés erősen korlátozott megnyilatkozási és döntésformálási lehetősé- 
gei között jelenleg feszül, s amelyhez a közismert adalékokkal szolgál a családjogi 
törvény módosításának nem túl épületes, de a tömegtájékoztatás révén általánosan 
ismertté vált eseménykrónikája. 

A magyar államtudomány letette a maga javaslatait az illetékesek asztalára az Ország- 
gyűlés szerepével kapcsolatos - ma is hatályos és időszerű - politikai állásfoglalások 
megvalósítási módjait illetően.t Ezek megismétlésére itt nincs lehetőség. Megállapítható 
azonban, hogy az 1986-ban végrehajtott ügyrendmódosítás nem csupán e javaslatoktól 
esik messze, de általánosságban véve is nehéz lenne beilleszteni a szocialista államszerve- 
zet továbbfejlesztésének kívánatos tendenciáiba. 

A Népköztársaság Elnöki Tanácsának jogköre, a három kormányzati testület közötti 
munkamegosztásban betöltött szerepe 1949 - az alkotmány elfogadása - óta alapvetően 
nem változott. Viszonylag kis létszámú testület, amelyet úgyszólván korlátlanul fel lehet 
használni az Országgyűlés helyettesítésére, mivel az alkotmánymódosítás kivételével 
mindent megtehet, amit az alkotmány egyébként az országgyűlés hatáskörébe utal." Az 
Elnöki Tanács rugalmasságában rejlő lehetőségeket — ide értve az ülések nyilvánosságá- 
nak hiányát is - a mindenkori politikai vezetés alaposan kihasználta, sőt olykor meg is 
toldotta. Az ötvenes években gyakorta megesett, hogy még a testület összehívásával sem 
bajlódtak: a tagok körtelefon útján fogadták el a törvényerejű rendeleteket.§ Jóval 
később is előfordult, hogy például röviddel az Országgyűlés esedékes ülésszaka előtt az 
Elnöki Tanács rendelt el minisztériumi átszervezéseket. 

Az Elnöki Tanácsnak ez a rendkívül széles körű helyettesítő jogköre ma már nem . 
csupán egyedülálló a szocialista országok alkotmányos szabályozásában, hanem - bíz- 
vást mondhatjuk - anakronisztikus is, amelynek legfeljebb , háború vagy az állam 
biztonságát súlyosan fenyegető veszély esetén", nem pedig folyamatos jelleggel, immáron 
három évtizede konszolidált viszonyok között lehetne létjogosultsága. 

Az alkotmány számos tárgykörrel - pl. az állampolgárok alapvető jogaival és köteles- 
ségeivel, a tanácsokra, a bíróságokra, az ügyészségre vonatkozó részletes szabályokkal 
- kapcsolatban utal arra, hogy azokat törvény állapítja meg. Látszólag tehát létezik a 
kizárólagos törvényhozási tágyaknak egy, az Országgyűlés számára fenntartott köre. Ez 
azonban valójában csak látszat, hiszen a jogalkotási gyakorlat ilyen vonatkozásban 
egyenlőségjelet tesz a törvények és a törvényerejű rendeletek közé, s ez — az alkotmány 
jelenlegi szabályozását alapul véve - alkotmányossági szempontból nem is kifogásolható. 
Egyébként maga az igazságügyminiszter állapította meg az Országgyűlés előtt: sokszor 
véletlenszerű -— esetleg szubjektív -— tényezők határozták meg azt, hogy a társadalmi 
viszonyokkal kapcsolatos legfontosabb kérdések szabályozása törvényben vagy törvény- 
erejű rendeletben történt." 

Az államtudomány művelőinek véleménye már régóta egységes abban a kérdésben, 
hogy az alkotmányban meg kell határozni azokat a tárgyköröket, amelyek szabályozása 
kizárólag törvénnyel történhet, ahol tehát az Elnöki Tanács helyettesítő jogköre — mind 
az eredeti szabályozást, mind annak későbbi módosítását tekintve - eleve kizárt. Erről 


4 Képviseleti rendszerünk továbbfejlesztésének időszerű kérdései - Problematika és javaslatok. (Belső haszná- 
latra.) A közigazgatás fejlesztésének komplex tudománv"s vizsgálata országos kutatási főirány programirodája. 
Budapest, 1983. 

5 Sajnos előfordult, hogy az Elnöki Tanács túllépte ezt az alkotmányjogi korlátot is. Legutóbb pl. az 1986. 
évi 11. számú törvényerejű rendelet 43. § (3) bekezdésének b) pontjában adott olyan felhatalmazást a Miniszterta- 
nácsnak. amelyet alkotmánymódosítás nélkül nem adhatott volna. 

6 Váradi Vilmos: A Magyar Népköztársaság Elnöki Tanácsának működése 1949 és 1960 között. Budapest, 
1980. (Kézirat) 

7 Az igazságügyminiszter beszámolója a jogalkotás helyzetéről és feladatiról az Országgyűlés 1982. márciusi 
ülésszakán. 

a platformról kiindulva azonban, a tudományos álláspontok napjainkig eljutottak ama 
kívánalomig, hogy az Elnöki Tanács normái ne legyenek egyenértékűek a törvénnyel, 
azaz a jogforrások hierarchiájában a törvények alatt helyezkedjenek el.? (Ez kizárná a 
törvénynek törvényerejű rendelettel való módosítását vagy hatályon kívül helyezését.) 
Egyúttal az ismertetett álláspont nem számolná fel az Elnöki Tanács jogalkotó hatáskö- 
rét, csupán a rendeletalkotást — a törvénynél alacsonyabb szinten — az Országgyűlést 
helyettesítő jogkörből kiemelve a testület saját jogkörébe emelné. 

Az imént exponált kérdés alapvető jelentőségű a jogalkotásról szóló törvény kidolgo- 
zása szempontjából", s döntően befolyásolja a három kormányzati testület egymáshoz 
való viszonyát. i I 

A kormányzati testületek közül alkotmányjogi szempontból a Minisztertanács a 
legalacsonyabb rangú, hiszen alá van rendelve mind az Országgyűlésnek, mind az Elnöki 
Tanácsnak. Nem kétséges azonban, hogy a három testület közül ténylegesen a Miniszter- 
tanács testesíti meg a legnagyobb formális és informális hatalmat. E hatalma abból ered, 
hogy: 

e a három szerv közül a leggyakrabban ülésezik, s széles döntési jogkörrel felruházott 
bizottságait is figyelembe véve, képes operatív irányítása és ellenőrzése alatt tartani mind 
a közigazgatást, mind a gazdasági életet; 

e mivel a törvényjávaslatok túlnyomó többségét, a törvényerejű rendeletek tervezetét 
pedig gyakorlatilag mindig a kormány terjeszti a másik két kormányzati testület elé, s 
azok általában nem túl sokat változtatnak az eléjük terjesztett javaslaton, informális 
módon a Minisztertanács uralja a döntéselőkészítést a legmagasabb szintű állami aktu- 
sok tekintetében; 

e viszonylag széles, saját szabályozási jogköre van,!" méghozzá nem csupán a törvé- 
nyek és a törvényerejű rendeletek végrehajtása terén, hanem magasabb szintű jogszabály- 
lyal nem rendezett társadalmi viszonyok elsődleges szabályozása tekintetében is. 

Az már természetesen egészen más kérdés, hogy a Minisztertanácsnak mint testületnek 
a tényleges döntéshozatali hatalma lényegesen szűkebb körű a kormányt formálisan 
megillető hatalomnál. A különbség abból adódik, hogy esetenként — nem is túlságosan 
ritkán — a Minisztertanács inkább csak legitimáló szerepet tölt be más szervek akaratá- 
nak érvényre juttatásában. Erről az Országgyűlés és az Elnöki Tanács vonatkozásában 
már szóltam, de úgy vélem, hogy a Minisztertanács esetében némiképp bonyolultabb a 
kép: a Minisztertanács tényleges hatalmának ugyanis , fölfelé" és , lefelé" egyaránt 
megvannak a maga korlátai. i 

Indokolt megvizsgálni mindenekelőtt a Minisztertanács és a párt központi szervei 
közötti viszonyt. A Központi Bizottság 1986. november 19-i ülésén hangzott el a követ- 
kező: , A javaslat az, hogy most és a jövőben a Központi Bizottság a részletekbe menő 
döntés helyett gazdaságpolitikai irányvonalat, koncepciót hagyjon jóvá. E megoldás 
előnye, hogy a célok konkretizálásában növekszik a kormány mozgástere, és egyúttal a 
terv egészéért — ezen belül a politikai követelményekkel összhangban álló ár-, bér- és 
szociálpolitikáért — viselt felelőssége is."!! Ugy gondolom, ezzel mint célkitűzéssel a 

8 Szamel Lajos: A jogforrási rendszer alkotmányos szabályozása. Magyar Tudományos Akadémia Államtu- 
dományi Kutatások Programirodája. Budapest, 1985. 58. old. Rácz Attila: A törvényesség, a jogszabályalkotás 
szintjei és a közigazgatás. Magyar Tudományos Akadémia Államtudományi Kutatások Programirodája. Buda- 
pest, 1986. 23. old. 

9 A középtávú jogalkotási tervnek megfelelően az Igazságügyi Minisztérium kidolgozta az említett törvény 
elveit, s az erről szóló tájékoztatót megvitatta az Alkotmányjogi Tanács, illetőlegraz Államigazgatási Kollégium. 

10 Az arányok érzékeltetése végett: 1986-ban az Országgyűlés 5 törvényt, az Elnöki Tanács 32 törvényerejű 
rendeletet és 20 normatív határozatot, a kormány pedig 64 minisztertanácsi rendeletet alkotott. Emellett nem 
hagyható figyelmen kívül az összesen 578 minisztertanácsi határozat sem, amelyek jelentős része normatív jellegű. 
Az utóbbiak számát valójában tovább növeli a kormánybizottságok által hozott és a Minisztertanács által 
megerősített több száz határozat. 


li Havasi Ferenc előadói beszéde a Központi Bizottság 1986. november 19-20-i ülésén. Kiemelés tőlem. K. 
G. . s 

legmesszebbmenőkig egyet lehet és kell érteni. Ám az idézett szövegrész — a valóságnak 
megfelelően - valójában azt ís tartalmazza, hogy most e tekintetben munkastilusváltás 
történik. Azaz, a korábbi években gyakorta megesett, hogy a részletekbe menő döntések 
nyomán egyes kérdésekben a kormány mozgástere úgyszólván a nullával volt egyenlő. 

Nyomatékosan szeretném hangsúlyozni: ez nem volt általános jelenség, de gyakran 
alapvető, a lakosságot széles körben érintő döntéseknél volt tapasztalható. Más ügyek- 
ben a magas szintű politikai állásfoglalás megmaradt abban a körben, amelyet , elvi-poli- 
tikai irányítás" néven szoktunk emlegetni, azaz lényegében csak alapelvi szinten döntött 
el a párt bizonyos kérdéseket. Am - és ez igen fontos - egyáltalán nem mindegy, hogy 
ez a véleménynyilvaánítás a döntéselőkészítés melyik szakaszában történik. 

Korábban már kifejtettem: egy hatalmon lévő párt elvitathatatlan joga, hogy állást 
foglaljon a kormányzati munka lényeges kérdéseiben, söt, ha szükséges maga kezdemé- 
nyezzen kormányzati intézkedést. Amig azonban a kormányzati döntéselőkészítésnek 
megvannak a Jól kicövekelt (jogszabályban rögzitett) kényszerpályái, addig a politikai 
döntéselőkészítés csatornáiról ugyanez nehezen mondható el. Emiatt nem megy ritkaság- 
számba, hogy valamely minisztérium vagy érdekcsoport magas szintű politikai állásfog- 
lalást kezdeményez, s az állami döntéselőkészítés valójában egy már elfogadott politikai 
határozattal indul. Ilyenkor az állami döntéselőkészítés menetében - netán a jogszabály- 
tervezet szakmai vagy társadalmi vitája során — hiába merülnek fel reális és megalapozott 
aggályok vagy éppen ellenérvek a határozat egyik vagy másik pontjával kapcsolatban, 
többnyire senki nem akad, aki vállalná annak ódiumát, hogy az ügyet - immár többolda- 
lú és a korábbinál reálisabb megvilágításban — újból az illetékes politikai testület elé 
terjessze. (A Minisztertanács , becsületére" legyen mondva: az elmúlt években ezt né- 
hányszor megtette, s nem is eredménytelenül.) 

Ezért a párt központi szerveinek presztízsét mindenképpen növelné, s ami fontosabb, 
a politikai döntések megalapozottságát is erősítené egy olyan gyakorlat kialakítása, hogy 
a kormány hatáskörébe tartozó kérdésekben politikai állásfoglalásra általában ne előze- 
tesen, hanem az állami döntéselőkészítés viszonylag előrehaladott szakaszában, azaz 
olyan időpontban kerüljön sor, amikor az érvek és az ellenérvek már felszinre kerültek, 
s többé-kevésbé világosan kirajzolódtak a politikai állásfoglalást igénylő kérdések, illető- 
leg döntési alternatívák. A politikai vezetést ugyanis nem csupán a tények egyoldalú 
talalásával lehet manipulálni, hanem azáltal is, ha elhallgatják előle a politikai döntést 
kívánó problémákat. (Hazánkban például nem csupán azért kivételes lehetőség az állam- 
igazgatási határozatok bírósági felülvizsgálata, mert a politikai vezetés elutasította az 
ennek általánossá tételére irányuló javaslatot — ami a társadalmi viták központi kérdése 
volt -, hanem mert ez a politikai döntést hozó fórum szintjéig el sem jutott.) Azon Is 
érdemes lenne gondolkozni, hogy ilyen esetekben ne a kormány terjessze-e döntés végett 
az ügyet a megfelelő politikai testület elé vagy legalábbis kapjon intézményes lehetőséget 
álláspontjának előzetes kifejtésére. 

Bár - ha egy-két mondat erejéig 15 -— a párt kongresszusi határozatában mindig esik 
szó a kormány munkájáról, e tekintetben alapvető politikai dokumentumnak mindmáig 
a Központi Bizottság 1971. november 3-i ülésén elfogadott, az államigazgatás fejlesztésé-. 
re és az állami munka pártirányítására vonatkozó irányelvek tekinthetők. Noha az 
irányelvek jó néhány célkitűzése ma épp oly időszerű, mint másfél évtizeddel ezelőtt volt 
—- , mindössze" érvényre kellene juttatni őket -, azóta olyan sok változás történt, hogy 
indokolt lenne e problémakör újbóli áttekintése, ami feltehetőleg bizonyos pontokon 
tartalmi változásokat ís hozna." A teljesség igénye nélkül idézek néhány gondolatot, 
amelyek kapcsán szükségésnek látszik a kisebb-nagyobb korrekció. 

, A párt központi szervei és a kormányszervek munkájában meglévő párthuzamossá- 
got tovább kell csökkenteni. Jobban el kell határolni a párt, illetőleg az állami szervek 

§ Amint azt a Tarsadalmi Szemle új rovatát indító szerkesztőségi kommentár jelezte, a pártirányítás és a 
poliukai rendszer kérdéseit a Központi Bizottság a közeljövőben napirendjére tűzi. 

által tárgyalt kérdéseket, világosan meg kell határozni a tárgyalt témák megközelítésének 
módjat. a döntések jellegét." 

Ami a tematikai elhatárolást illeti, ez csak korlátozott mértékben látszik megvalósít- 
hatónak. Napjaink felgyorsult eseményei - akár a nemzetközi gazdasági kapcsolatokra, 
akár a hazai gazdaság feszítő gondjaira gondolunk - szükségessé teszik, hogy a kormány- 
zati szervek viszonylag gyorsan reagáljanak a legfontosabb, döntésre váró problémákra. 
Ám ezek általában, jellegüknél fogva, politikai szemponból sem elhanyagolhatóak, ezért 
aligha lehet elvitatni a párt központi szerveinek azt az igényét, hogy ugyanazok a 
kérdések ugyanabban az időszakban a párt napirendjén is szerepeljenek. 

Más kérdés a témák megközelítésének módja, a döntések jellege. E tekintetben a már 
idézett központi bizottsági ülésen vázolt munkamegosztást tarthatjuk követendőnek, 
természetesen nem csupán a gazdaságpolitika körében. Ha ugyanis a párt kultúrpoliti- 
kai, szociálpolitikai stb. iránvvonalat, koncepciót fogad el, ezáltal nem csupán a nélkülöz- 
hetetlen mozgásteret biztosítja a kormányzat számára, de annyiban a tematikai elhatáro- 
lást is segíti, hogy mentesíti a központi párttestületeket a politikai szempontból fontos, 
de valójában mégiscsak részkérdések operatív mélységű taglalásától. 

, Növelni kell a kormány konkrét és közvetlen szerepét a külügyi, honvédelmi, az 
igazságügyi és a kulturális igazgatás irányában." 

A , konkrét és közvetlen szerep" meglehetősen absztrakt és talányos megfogalmazás, 
amelynek mibenlétére némi támpontul szolgál a következő két mondat: , A külügyi 
munka jellege szükségessé teszi. hogy annak elvi. politikai irányítása továbbra Is közvet- 
lenül a Központi Bizottságból történjen." , A belügyi és a honvédelmi igazgatás körében 
a pártirányitás és a pártellenőrzés az államélet más területeihez képest közvetlenebbül 
érvényesüljön." Nem lehet véletlen, hogy kormányzati körökben e három minisztériumot 
az egyszerűség kedvéért gyakran ,, a három, közvetlen pártirányítású tárca" elnevezéssel 
illetik. 

E problémakörrel kapcsolatban feltétlenül levonható következtetések: 

e A Minisztertanács és valamennyi minisztérium tevékenységének el/lvi-politikai iírá- 
nyitása a Központi Bizottságból történik. 

e A pártirányítás mélysége - ha úgy tetszik: operativitása - tárcánként, sőt idősza- 
konként is eltérő, azaz egészében véve differenciált lehet. 

e Konszolidált viszonyok között nehéz lenne elvi vagy akár csak gyakorlati indoko- 
kat ís találni arra, hogy az említett tárcakat a Minisztertanács kiiktatásával irányítsák. 
Az a kormány ugyanis, amelynek nincs . konkrét és közvetlen" szerepe a külügyi, a 
honvédelmi, a belügyi. az igazságügyi és a kulturális igazgatás irányításában, a legjobb 
akarattal sem nevezhető kormánynak. 

Hangsúlyozni szeretném: a Magyar Minisztertanácsnak ténylegesen van ilyen szerepe. 
(Nehéz is volna belátni, hogy akár az Igazságügyi, akár a Művelődési Minisztérium 
irányításában a Minisztertanácsnak miért lenne kisebb jogköre, mint például az Ipari 
Minisztérium esetében.) Ha pedig ez így van, akkor indokolt felülvizsgálni az emlitett 
dokumentumot, de talán — egyes tárcák tekintetében - a politikai irányítás gyakorlatát 
IS. 

Korábban utaltunk rá, hogy a Minisztertanács tényleges hatalmának nem csupán 
, fölfelé" vannak korlátai. Köztudott, hogy a kormány döntéseit a tárcák készitik elő, 
az talán kevésbé, hogy egy előterjesztés gyakorlatilag csak akkor kerül a testület elé, ha 
az abban foglaltakkal a Minisztertanács valamennyi tagja egyetért. Amennyiben lénye- 
ges kérdésben véleménykülönbségek vannak - az ügy , döntésre nem kellöképpen előké- 
szítettnek" minősül, s azt az előterjesztő tárca további egyeztetésre visszakapja. Ezt a 
tárcák titkárságai nagyon jól tudják, ezért eleve nem is kísérleteznek vitás előterjesztések 
benyújtásával. Am ez a gyakorlat szükségképpen megnöveli a hivatali szinten zajló 
egyeztetés szerepét, s óhatatlanul oda vezet, hogy lényeges kérdésekben gyakran minisz- 
tériumi osztályvezetői szinten születnek — nem mindig szerencsés -— kompromisszumok. 

Az ilyen tárcaközi csatározásoknál ugyanis nagyon fontos, hogy ki áll az adott tárca élén, 
mert bár a minisztériumok elvileg egyenrangúak, mindig akad közöttük néhány, amely 
— vezetőjének állami vagy politikai rangjánál, netán személyes presztízsénél fogva — 
, egyenrangúbb" a többinél. Ez pedig akkor is kisugárzik a , tárcaközi diplomáciára", 
ha történetesen az adott vezető személyesen nem is vesz részt az egyeztetésben. 

Az sem ritka jelenség, hogy az egyeztetés során addig-addig , gömbölyödik" az eredeti- 
leg ,sarkosnak" indult előterjesztés, hogy mire végül a testület elé kerül, lapos és 
semmitmondó szöveg lesz belőle, amellyel mindenki egyetért, kivéve az előterjesztőt, aki 
szíve szerint mást tett volna le a kormány asztalára. Ám őt meg köti az előterjesztésre 
megszabott határidő, s különben sem sok értelmét látja a további egyeztetésnek. 

E probéma felvetésével nem kívánjuk kétségbe vonni, hogy szükség van a hivatali 
szintű egyeztetésre, nem lehet minden vitás kérdés eldöntésével az egyébként is eléggé 
elfoglalt Minisztertanácsot terhelni. Ám mindenképpen kívánatos lenne, hogy a hivatali 
egyeztetés szűrőszerepe némileg módosuljon, azaz lényeges kérdésekben gyakrabban 
tárgyaljanak közvetlenül a tárcák vezetői, ha szükséges, a Minisztertanács illetékes 
elnökhelyettesének vezetése mellett. Továbbá, a legfontosabb vitakérdések -— esetleg 
alternatív döntési javaslatok formájában - jussanak el a kormány elé, oly módon, hogy 
az előterjesztés tárgyilagosan felsorakoztatja az egyes megoldási módok mellett és ellen 
szóló érveket. (Ebben - a pártatlanság erősítése végett — a Minisztertanács Titkársága 
is szerepet kaphatna.) 

Ez azonban csupán egy lehet a Minisztertanács mint testület tényleges döntési kompe- 
tenciáját érvényre juttató eszközök sorában. Nincs ugyanis garancia arra, hogy a Minisz- 
tertanács helyes döntést hoz az egyes tárcák által előkészített, speciális szakismeretet 
vagy bonyolult összefüggések teljes körű feltárását kívánó ügyekben. A tapasztalatok 
szerint a testület jelentős mértékben függ a döntést előkészítő tárcától, amelynek szakem- 
berei -— szakmai tudásuk és információik birtokában - minden bizonnyal a legjobbat 
akarják, de ki tudja, hogy valóban mindig az-e a legjobb, amit annak vélnek. Sajnos épp 
az előterjesztések imént ismertetett gyakorlata óv attól, hogy a hivatali egyeztetést olyan 
varázsszernek tekintsük, amely a sokféle nézőpont ütköztetésének szintéziséből kialakít- 
ja az ország számára legelőnyösebb megoldást. A tárcaegyeztetéseknél ugyanis az appa- 
rátus első számú - néha kizárólagos — szempontja: sérti-e a szóban forgó koncepció a 
mi tárcaérdekeinket. Ha nem, akkor , ne bántsuk": részben, mert úgysem értünk hozzá, 
részben pedig úgy maradunk hűek a , ma nem bántom a te előterjesztésedet, hogy holnap 
te se bántsd az enyémet" íratlan szabályához. 

Legyen szabad ezen a ponton Fock Jenőt idéznem, aki egyebek között a következőket 
mondotta a párt XI. kongresszusán: , Még ha a kormány minden egyes tagja jól végezné 
is a munkáját, a Minisztertanács mint egységes vezető testület nem áll feladata magasla- 
tán... Nyolc év alatt, amióta miniszterelnök vagyok, nem tudtunk jelentős előrehaladást 
elérni abban, hogy mindenkit elsősorban a népgazdasági összérdekekért érzett felelősség 
hasson át."!2 

A helyzet több mint egy évtized távlatából sem változott lényegesen, s ma is feltehetjük 
a kérdést, vajon ki a miniszter: a kormányzat képviselője egy adott ágazat élén, egy 
ágazat érdekeinek képviselője a Minisztertanácsban, avagy felelős államférfi, aki az 
ágazati érdekeken felülemelkedve és azok által nem befolyásoltan munkálkodik , a haza 
üdvén"? Erre a kérdésre sokféle választ lehet adni. Aki azonban tüzetesen áttanulmá- 
nyozza a kormány-előterjesztések tervezeteire tett miniszteri észrevételeket és a minisz- 
tertanácsi ülések jegyzőkönyvét, az aligha vitatja, hogy ma sem mindig és maradéktala- 
nul a harmadik minőség dominanciája jellemzi a miniszteri megnyilatkozásokat. Talán 
ez nem is várható el, de akkor még inkább elgondolkodtató, hogy mi várható a miniszté- 
riumi apparátusok munkatársaitól. 


12 A Magyar Szocialista Munkáspárt XI. kongresszuságnak jegyzőkönyve. Kossuth Könyvkiadó, 1975. 
176-177. old. 

A Minisztertanácsnak ma nincs olyan szakapparátusa, amely alkalmas lenne a tárca- 
előterjesztések elfogulatlan — tárcaérdekektől mentes - felülvizsgálatára. Az államigazga- 
tási kollégiumot leszámítva nincsen pártatlan szakértői testülete, s önálló információs 
rendszere sem. Megfontolandó lenne mindhármat kiépíteni, fokozott mértékben támasz- 
kodva arra a szellemi kapacitásra, amelyet a Magyar Tudományos Akadémia és más 
fontos tudományos és szakmai műhelyek megtestesítenek. 

S ha már a Minisztertanácsnak saját szóvivője is van, talán arra is megérett az idő, 
hogy a kormány tevékenységének jogi szabályozása kilépjen a misztikus félhomályból. 
Az alkotmány lakonikus rövidségű és erősen hézagos szabályait leszámítva, ma ugyanis 
egy , Kizárólag hivatali használatra!" minősítésű ügyrend szabályoz a testület tevékeny- 
ségével kapcsolatban egész sor, alkotmányjogi szempontból kiemelkedő fontosságú 
kérdést. E helyzet konzerválása aligha tekinthető kívánatosnak. Miként az sem, hogy 
egyes szabályozási szempontból lényeges kérdésekben az ügyrend sem ad eligazítást, 
csupán egy , emlékeztető" tölti be a jogforrás szerepét. Ahogyan a kormányzás sem 
tekinthető a párt , belügyének", ugyanúgy a Minisztertanács működése, döntéseinek 
előkészítése, a társadalmi szervezetek részvétele a döntéselőkészítésben, a Miniszterta- 
nács és a miniszterek, valamint az országos hatáskörű szervek vezetői közötti viszony 
szintúgy nem kezelhető a Minisztertanács belügyeként. Aligha véletlen, hogy a Szovjet- 
unióban, a Jugoszláv Szocialista Szövetségi Köztársaságban, a Román Szocialista Köztár- 
saságban és a Német Demokratikus Köztársaságban külön törvény rendelkezik erről a 
tárgykörről. Igaz, a szabályozási koncepció felvázolásáig már mi is eljutottunk.!? 


Amint ezekből a vázlatosan felvetett gondolatokból is látható, mindhárom kormányzati 
testület munkájának továbbfejlesztése külön tanulmányok sorát teszi szükségessé. Sze- 
rencsére készültek olyan tanulmányok! s, melyek — javaslataik gondos mérlegelése után 
- hasznosíthatók. E munka valójában már megkezdődött. Az Alkotmányjogi Tanács, 
az Államigazgatási Kollégium létrehozása, a kormánybizottsági rendszer reformja s egy 
sor egyéb - széles körű nyilvánosságot nem kapott - intézkedés jelzi ezt. Kormányzati 
rendszerünk megújúlóban van. Megújúlása szunnyadó és kihasználatlan szellemi ener- 
giákat szabadíthat föl és állíthat egy jó ügy szolgálatába. A Minisztertanács például 
tiszteletre méltó erőfeszítéseket tett és tesz annak érdekében, hogy saját tevékenysége 
struktúrája korszerűbb és hatékonyabb legyen. 

Célom nem lehetett több, mint felvillantani néhányat a megoldásra váró gondok 
közül. S mindez csupán kis — bár kétségtelenül fontos — része a politikai intézményrend- 
szer átfogó korszerüsítésének. Ennek konkrét módozatairól lehet és kell is vitázni, ám 
időszerűsége aligha jelentheti vita tárgyát. Miként az sem, hogy szükség van az 1949-ben 
elfogadott alkotmány teljes körű felülvizsgálatára és a társadalmi fejlődés mai követel- 
ményeivel összhangban álló új szabályozás kidolgozására.!" 


Kilényi Géza 


13 A szerző által készített Szabályozási koncepció a Minisztertanácsról szóló törvény megalkotásához című 
elaborátumot 1986 júliusában az Államigazgatási Kollégium is megvitatta. 

14 Az eddig hivatkozottakon túlmenően említést érdemel: Tanulmányok az ellenőrzési rendszer továbbfejlesz- 
téséről, valamint Takács Albert: Az Elnöki Tanács alkotmányos helyzete és fejlődési irányai. Mindkettő 4 köz- 
igazgatás fejlesztésének komplex tudományos vizsgálata országos kutatási főirány programirodájának kiadványa, 
az előbbi 1982-ben, az utóbbi 1984-ben jelent meg. 

15 Ennek előkészítését szolgálja az Államtudományi Kutatások Programirodája által indított Az alkotmány 
továbbfejlesztésének tudományos megalapozása című kiadványsorozat, amelynek eddig öt kötete jelent meg. 


A vállalati tanács a vezetői kontroll 
és a munkásrészvétel eszköze? 


A szervezeti reformok megvalósításának 
időszakában gyakran találkozunk a követ- 
kező kérdéssel: miért nehéz vagy éppenség- 
gel lehetetlen a szervezeti modernizáció ál- 
talános modelljeit kidolgozni? Az új válla- 
latvezetési formák bevezetésével és műkö- 
désével kapcsolatos korai tapasztalatok is- 
mertetése előtt, ha még oly vázlatosan is, 
de érinteni kell a változásokat leegyszerűsí- 
tő nézeteket, amelyek az azokkal kapcso- 
latos felfokozott várakozások forrásai. 
E túlzott remények kielégítetlensége vagy 
csak részbeni teljesülése a csalódáson kívül 
gyakran a kitűzött gazdasági-társadalmi és 
ideológiai célok teljes elutasítását okozza. 

Az új vállalatvezetési formák szerepével 
és jelentőségével kapcsolatos eufóriát jól 
tükrözik a következő idézetek: 

, Aligha vitathatja bárki is, hogy a gaz- 
daságírányítási rendszer korszerűsítési 
programjában az elmult években a /eglát- 
 ványosabb változás az új vállalatvezetési 
formákra való áttérés. Az állami vállala- 
tokról szóló törvény végrehajtásáról 1984 
végén kiadott rendelet alapján 1986 elejéig 
több száz állami vállalat tért át az új veze- 
tési formára."! 

,,. . . a vállalati tanács működése követel- 
ményeinek megfelelően átrendeződnek a 
hatáskörök ... kedvezően alakul a vállalati 
belső érdekeltség és demokrácia fejlődé- 
set j 


1 Pető Márton: A vállalati tanácsok és az igazga- 
tók. Tarsadalmi Szemle. 1986. 8 9. szám, 74. old. 

2 Pulai Miklós, Vissi Ferenc: Munka közben. Fel- 
adatok és gondok a gazdaságírányitas gyakorlati fej- 
leszteseben. Társadalmi Szemle. 1984. 7 8. szám, 37. 
old. 


s. . Minőségi változásként értékelhetjük 
az új vállalatvezetési formákra való átté- 
rést. A gazdálkodási döntések - rendkívüli 
eseteket nem számítva -— egyértelműen, vi- 
lágosan és áttekinthetően a vállalati szfé- 
rákba kerültek, a minisztérium nem szól- 
hat bele a vállalkozási döntésekbe... A vál- 
lalati kollektíva tényleges új tulajdonosi jo- 
gosítványokat kapott... Az ipari munkahe- 
lyi demokrácia olyan gyakorlóterepeivé 
válhatnak ezáltal a vállalatok, amelyeken 
a politikai demokrácia fejlesztésében is 
eredmények születhetnek majd."? 

, Ezekkel az új vállalatvezetési megoldá- 
sokkal, úgy véljük, ki lehet alakítani a köz- 
vagyon megőrzését, hosszabb távú gyara- 
pitásának érdekeltségét is. Erősíteni lehet 
a dolgozók tulajdonosi tudatát és maga- 
tartását, új tartalmat lehet adni a már elfe- 
lejtett jelszónak, hogy vTiéd a gyár, ma- 
gadnak épitedc."$ 

A felsorolt idézetekben kivétel nélkül az 
a felfogás tükröződik, hogy a szükséges 
változások kibontakozásában döntő szere- 
pük van az új vállalatvezetési formáknak. 
Bevezetésüktől egyesek a nagyobb gazda- 
sági teljesítményeket megalapozó érdekvI- 
szonyok radikális átalakulását remélik, 
mások a munkahelyi demokrácia fejleszteé- 
sén túl a politikai demokrácia intézményei- 
re gyakorolt jótékony hatásait hangsú- 
lyozzák. Az új vállalatvezetési formak sze- 
repével és jövöbeni működésével kapcsola- 

3 Buza Márton Vanicsek Zoltánné: Demokrácia és 
az új vállalatvezetési formák. Szakszervezeti Szemle, 
1985. 11. szam. 3 4. old. 

4 Havasi Ferenc: A gazdaságírányítás továbbfej- 
lesztése. (Előadói beszéd az MSZMP KB 1984. április 
17-i ülésén.) Társadalmi Szemle, 1984. 5. szám. 24. old. 

tos előzetes elképzelések nem számolnak 
azzal a gazdag társadalmi tapasztalattal, 
amelyet a szocialista társadalom több mint 
négy évtizedes szervezeti-intézményi válto- 
zásai felhalmoztak. 

Minden modern társadalom az emberi 
kapcsolatok rendkívül bonyolult rendsze- 
réből áll, s azok egy vagy két pontján törté- 
nő beavatkozás - az összefüggésekből való 
kiemelések miatt is -— aligha elegendő a 
változások sikeréhez. A gazdasági és társa- 
dalmi szempontból eredményes átalakítási 
programok (béldául a magyar mezőgazda- 
ság kollektív és háztáji gazdaságainak 
kombinációja) sikere nemcsak a változá- 
sok alanyai előtt megnyíló cselekvési lehe- 
ttőségektől függött. Ezenkívül azoknak az 
egyéni és kollektív képességeknek az elsa- 
játítására is szükség volt, amelyek birtoká- 
ban a változásokban részt vevők partne- 
rekké váltak, és együttműködésük olyan 
szabályait hozták létre, amelyek támogat- 
ták a kezdeményezőkészséget. 

Az új vállalatvezetési formák bevezeté- 
sének és funkcionálásának eredményessé- 
ge alapvetően azon múlik, hogy milyen 
mértékben sikerül a résztvevők partneri 
kapcsolatait garantáló szabályozási módo- 
kat kialakítani. A folyamatban tapasztalt 
zavarok nem tulajdoníthatók a vezetők és 
a megválasztott dolgozói küldöttek egyéni 
vagy kollektív rosszindulatának, felkészü- 
letlenségének vagy  érdektelenségének. 
A vezetés új formáinak bevezetéséhez fű- 
zött remények valóra válása mind a veze- 


tőktől, mind pedig a nem vezetői csopor- . 


tok képviselőitől új típusú kommunikációs 
képességeket kíván. Az ezek kifejlesztésé- 
hez szükséges szakmai és társadalmi-poli- 
tikai jártasságra kizárólag az emberi kap- 
csolatokba való , beruházás" révén lehet 
szert tenni. Ebben a perspektívában az 
eredményes változások nem a ,. ki kit győz 
le" kérdéseként, hanem a , ki kivel" prob- 
lémájaként vetődnek fel. Az eredményes 
szervezeti változások tapasztalatai szerint 
a változások alanyai egyszerre szövetsége- 
sek és ellenfelek, az egymás elleni küzdelem 
nem zárja ki az egymással való kooperációt. 
A verseny és a kooperáció tehát nem egy- 
mást kizáró, hanem egymást feltételező 
magatartást vezérlő elvek. Az új vállalat- 


vezetési formák funkcionálásának eredmé- 
nyessége döntő mértékben attól függ, hogy 
mennyire sikerül a vezetésben és a terme- 
lésben részt vevők viszonyában az együtt- 
működést és a versenyt egyaránt kondticio- 
náló szabályozási formákat és ezek tényle- 
ges közgazdasági feltételeit kimunkálni. 

Napjainkban egyre nyilvánvalóbb lesz 
az a felismerés, hogy a változásokat kísérő 
konfliktusoknak önmagukban nincsenek 
pozitív értékeik. Célszerű különbséget ten- 
ni a konfliktusok destruktív és konstruktív 
típusai között. Az előbbiek a fennálló szer- 
vezeti-társadalmi viszonyokat konzervál- 
ják csak, az utóbbiak jelenléte összefüggés- 
be hozható a társadalmi-szervezeti innová- 
cióval. Sajnos, viszonylag keveset tudunk 
arról, hogy az ún. konstruktív jellegü konf- 
liktusok milyen társadalmi és gazdasági 
mechanizmusok formájában teremtik meg 
a fejlődés feltételeit jelentő szabályozási 
módokat. Ennek következtében számolni 
kell azzal is, hogy tisztázatlan, mi számít 
előrevivő, építő vagy romboló, visszahúzó 
konfliktusnak. Például a nyolcvanas évek 
elején elindított kisvállalkozások egyik leg- 
fontosabb tanulsága: a szervezeti változá- 
sok nyomán fellépő különböző típusú 
konfliktusok csak olyan szituációkban in- 
dítanak el pozitív folyamatokat, ha a tár- 
sadalmi és gazdasági szabályozás mecha- 
nizmusai hosszú távon is ösztönzik az 
egyéni és kollektív kezdeményezéseket. 
Ennek hiányában a legkülönfélébb szerve- 
zeti változásokkal együtt járó pozitív gaz- 
dasági és társadalmi kisérőjelenségek — a 
teljesítmények növekedése, a minőség ja- 
vulása, az egyéni és kollektiv kezdeménye- 
zések - nemcsak rövid életű, hanem izolált 
jelenségek maradnak, s gyanakodva fo- 
gadják őket. Bár nem egy esetben felvil- 
lantják a társadalmi-szervezeti innováció 
számos lehetőségét, hatásaik a vállalati 
szervezeti rendszer egésze (ezen belül a ve- 
zetési rendszer) szempontjából részleges 
(reziduális jellegű) marad, s végső soron 
annak konzerválódását szolgálja." 

Az intézményi reformok bevezetésével fo- 
kozódik azoknak a beruházásoknak a jelen- 

5 Makó Csaba: A szervezeti innováció lehetőségei 


és korlátai a munkafolyamatban. Valóság, 1985. 5. 
szám 


66 SZEMLE 


tősége, amelyek társadalmi kísérletek és ta- 
nulás útján megszerezhető ismeretekben je- 
lennek meg. Ezzel összefüggésben számol- 
nunk kell azzal, hogy az új vállalatvezetési 
formákra való áttérés elképzelhetetlen a 
bukások és tévedések kockázata nélkül. 
A társadalomirányítás szerveinek és képvi- 
selőinek még akkor is tolerálniuk kell a 
különböző típusú szervezeti korszerűsíté- 
seket, ha azok kudarcokkal végződnek. 
A sikeres és sikertelen kísérletek tapaszta- 
lataiból — tárgyszerű elemzések és értékelé- 
sek alapján — meg lehet ismerni a tervezett 
szervezeti változásokat támogató és aka- 
dályozó társadalmi viszonyok , szövetét". 
(Például a hetvenes évek elejétől napjain- 
kig a munkafolyamatba bevezetett külföl- 
di szervezési technikák alkalmazásának 
nehézségei a szervezeti változások emberi, 
műszaki és közgazdasági szempontból 
rendkívül fontos összefüggéseire hívták fel 
a figyelmünket.)" A társadalmi-szervezeti 
kísérletek útján szerzett empirikus tapasz- 
talat nem más, mint beruházás, amely az 
emberi kapcsolatok regulációs mechaniz- 
musainak megismerését szolgálja, s mint 
ilyen, a változások költségeként kell kezel- 
ni. A társadalmi tanulás folyamata semmi- 
képpen nem jelenti, nem jelentheti a kon- 
cepciók vagy éppen a prekoncepciók egy- 
oldalú igazolását. 


Az új vállalatvezetési formákról" 


Az új vállalatvezetési formákra való átté- 
rést elindító politikai határozat, valamint 
a bevezetés előkészítését szabályozó, a Mi- 
nisztertanács és a SZOT által kidolgozott 
közös irányelvek alapján az iparvállalatok 
négyötödében változik a vállalatvezetés in- 
tézménye. 

Három formája - a vállalati tanács, a 
küldöttgyűlés és a közgyűlés — közül leg- 
népszerűbb a vállalati tanács. Az új válla- 
latvezetési formában működő vállalatok 

6 Makó Csaba-Simonyi Ágnes: A taylorizmus ha- 
zai alkalmazásának kérdőjelei. Közgazdasági Szemle, 
1985. 7-8. szám, 846-855. old. 

7 A kollektív vállalatvezetési forma működésével 
kapcsolatos tapasztalatok ismertetése során jelentős 
mértékben építettem a következő tanulmányra. Ádler 
Judit, Garzó Lilla: Az új vállalatirányításra történő 
áttérés megjelenése a sajtóban. MTA Szociológiai K u- 
tatóintézet, Bp. 1986. február (kézirat). 


négyötöde a vállalati tanács, 16 százaléka 
a küldöttgyűlés és 4 százaléka a közgyűlés 
irányítása mellett dolgozik. 


Munkások és vezetők a vállalati 
tanácsban: , ellenfelek" vagy , partnerek"? 


A vállalati tanácsok összetételének vizsgá- 
lata kapcsán néhány empirikusan észlelhe- 
tő tendencia jelzésére vállalkozom, nem 
pedig a teljesen kifejlődött társadalmi je- 
lenségek bemutatására. 

Jól érzékelteti a következő feltételezés a 
társadalom vezetésének előzetes elvárását 
az új vállalatvezetési formákban való mun- 
kásrészvétel iránt: ,,... meggyőződésünk, 
ha ezen jogok gyakorlásába a nagyüzemi 
munkásokat is széleskörűen bevonjuk, eb- 
ből - amennyiben jól csináljuk — csak 
előny származik, hiszen erősödni fog a dol- 
gozók gazdatudata és felelőssége a gazdál- 
kodásban".? 

A nagyüzemi munkások azonban - a 
vállalati tanácsok összetételére vonatkozó 
adatok szerint — , távol tartották magu- 
kat" a részükre javasolt részvételi lehetősé- 
gektől. 

A vállalati tanácsok összetételére vonat- 
kozó adatok (Forrás: Bossányi Katalin: 
Demokratizálódó gazdaság. Átállás a kol- 
lektív vezetésre az iparban. Gazdaság, 
1986., 2. szám. 119. old.) a munkások ala- 
csony arányát, a vezetők (79 százalék az 
arányuk), ezen belül a felső szintű vezetők 
dominanciáját mutatják. A tagok foglal- 
kozás szerinti összetételéből az derül ki, 
hogy a legmagasabb a műszaki alkalma- 
zottak aránya (52 százalék), őket követik 
a fizikai dolgozók (21 százalék) és az admi- 
nisztratív alkalmazottak (17 százalék). Az 
előbbieknek több mint hét tizede az alsó 
szintű vezetőkből került ki. ,A vállalati 
tanács elnökeinek közel 60 százaléka volt 
1985 végén vállalati felső szintű vezető, az 
esetek jelentős részében az igazgatók egyik 
helyettese vagy valamelyik gyáregység ve- 
zetője."? i 


8 Havasi Ferenc: A gazdaságirányítás továbbfej- 
lesztése. Közgazdasági Szemle, 1984. 7-8. szám, 776. 
old. 

9 Héthy Lajos: Új vállalatirányítási formák. Való- 
ság, 1987. 3. szám 

A kollektív vezetői testületekben a mun- 
kások részvételének alacsony arányát ma- 
gyarázó-igazoló, változatos érvek koránt- 
sem teljes listája a következő: 

e más tevékenységgel (például a máso- 
dik gazdaságban való részvétellel) összeha- 
sonlítva , nem éri meg", hogy részt vegye- 
nek a tanács munkájában, amely vagy át- 
lagkeresettel honorált vagy önkéntes (tár- 
sadalmi) munka formájában történik; 

e a vezetők és a műszaki alkalmazottak 
a munkásoknál nemcsak fejlettebb kész- 
ségekkel rendelkeznek, hanem könnyeb- 
ben mobilizálhatók az egyéni részvételre; 

e a vállalati tanácsban nincs lehetőség 
érdemi részvételre: a meghatározó vezetői 
jelenlét mellett a munkások képviseletének 
csak statisztikai-ideológiai jelentősége van; 

e a munkásokat elsősorban a munká- 
jukat közvetlenül befolyásoló döntésekben 
való részvétel érdekli, s amíg ezen a téren 
nincs előrelépés, érthetően bizalmatlanok 


a műhely, üzem szintjét meghaladó részvé- . 


teli formákkal szemben. 

A vállalati tanácsoktól való tartózkodás 
imént idézett, de tovább sorolható indokai 
tulajdonképpen azt a következtetést su- 
gallják, hogy az új vezetési formák megjele- 
nése nem módosította a vállalatok korábbi 
vezetési struktúráját. Ennek ellenére már 
ma érdemes néhány olyan összefüggést vé- 
giggondolni s a jövőbeni kutatásokkal el- 
lenőrizni, amelyre eddig nem helyeztünk 
. kellő súlyt. 

A munkások regisztrált részvétele a vál- 
lalati tanácsokban a jelenlegi statisztikai 
aránynál magasabb, ha figyelembe vesszük 
az új vezetési formák előkészítésének és 
bevezetésének néhány tanulságát. 

e Annak ellenére, hogy a szakszerveze- 
tek készítették elő az új vezetési gyakorlat 
bevezetését, sem a munkások, sem eseten- 
ként az érintett területek vezetői nem kap- 
tak megfelelő tájékoztatást a vállalati veze- 
tési formák lényegéről és szerepéről. A vál- 
lalati tanácsokba delegált dolgozói küldöt- 
tek megválasztása előtt kevés idő jutott az 
új vezetési forma működési elveinek megis- 
mertetésére, megvitatására, minősítésére, 
esetleges módosításáról már nem 15 szólva. 
Mindezek alapján a dolgozók többsége 
nem tudta előzetesen felmérni és eldönteni 


azt, hogy a tervezett módosulások egyéni 
és kollektív perspektívájukat hogyan befo- 
lyásolják. Az ilyen és ehhez hasonló kérdé- 
sek tisztázása nélkül az új vezetési formá- 
val való tényleges azonosulás elképzelhe- 
tetlen. 

e Az új vállalatvezetési formák előké- 
szítésével kapcsolatos hiányosságokat az 
előkészítésért felelős szakszervezetek az át- 
térés első éve után jelezték. Egy, a vállalati 
tanácsok egyéves működési tapasztalatai- 
val foglalkozó, szakszervezeti álláspontot 
képviselő tanulmány így ír például a mun- 
kásküldöttek nem megfelelő felkészültségé- 
ről: , A vállalati tanácsok vezető tevékeny- 
ségének mindenekelőtt a távlati fejlődési 
irány kialakításában és a végrehajtás ellen- 
őrzésében kell megnyilvánulnia. Látnunk 
kell, hogy e funkció betöltése — főként a 
testület laikus tagjaitól -— eddig hiányzó 
vezetési készségek, ismeretek megszerzését 
kívánja."!9 

e Az új vállalatvezetési formák előké- 
szítői nem építettek a munkásrészvételről 
felhalmozott társadalomtudományi — min- 
denekelőtt az empirikus szociológiai kuta- 
tásokon alapuló — tapasztalatokra. Azok 
egyik legfontosabb tanulsága: közgazdasá- 
gi érdekeltség és partneri viszonyok hiányá- 
ban nem számíthatunk a dolgozói részvételt 
támogató magatartásra. A vállalati taná- 
csok bevezetésének előkészítése során 
a munkások számára nem sikerült tisztáz- 
ni ezeket a kérdéseket. Az viszont világos 
volt, hogy az új részvételi fórum legfeljebb 
a véleménynyilvánítás lehetőségét biztosít- 
ja, ennél a részvétel azonban gazdagabb 
tartalmú. Arról már nem is beszélve, hogy 
a vezetésben való részvétel korántsem 
ajándék, hiszen olyan teljesítményt követel 
a munkásoktól, amelyért kizárólag a válla- 
lati tanács , vezető kategóriába" tartozó 
tagjai kapják , rendes" fizetésüket. Ez azt 
jelenti, hogy a vállalati tanácsok munkájá- 
ban részt vevő, nem vezető beosztású dol- 
gozók a tanácsülésekre való felkészülésért 
nem részesülnek díjazásban, a tanácsülése- 
ken való szereplésükért legjobb esetben 
,átlagkeresetet" kapnak. 

10 Nyikos László: Az új vállalatvezetési formák és 


a szakszervezetek. Társadalmi Szemle, 1986. 3. szam, 
42. old. 

e A tőkés ipari viszonyok feltételei kö- 
zött munkástulajdonban lévő gyárak műkö- 
désének tapasztalatai arra fügyelmeztetnek, 
hogy a hatékony munkásrészvétel alapjául 
szolgáló társadalmi feltételek és mechaniz- 
musok létrehozása más kérdésekhez ké- 
pest (pl. jogi, pénzügyi) háttérbe szorul. 
Eredmény: a munkavállalók tulajdonában 
lévő gyárakban a dolgozók részvétele nem 
magasabb szinvonalú" mint a tökés válla- 
latvezetés feltételei mellett tapasztalt. 

A munkásoknak a vezetésben való rész- 
vételét ösztönző társadalmi mechanizmu- 
sok létrehozásában alapvető (, infrastruk- 
turális") szerepet játszó tényezők a követ- 
kezők: 

aA konzultáns csoportok felállítása, 
amelyek a munkásokat nemcsak tervezési, 
vezetési stb. ismeretek elsajátításában segi- 
tik, hanem megkönnyítik a vezető testület- 
ben való saját szereplésük értékelését is; 

A a munkások részvételével összefüggő 
helyi tapasztalatok feldolgozása, országos 
kicseréléséhez szükséges fórum létreho- 
zása; I 

A a vezetőképzésben a vezetők felkészí- 
tése a munkásrészvétel gyakorlatára, s ez- 
zel egyidejüleg a munkások megismerteté- 
se a vezetői munka módszereivel; 

A az iskolai oktatásban a fiatalok meg- 
ismertetése a munkaszervezés legismertebb 
alapelveivel, a kollektív munkavégzés és 
szereplés követelményeivel; 

aA olyan ösztönzési formák és előrejutá- 
si rendszerek létrehozását elősegítő mun- 
kaerő-politika, amely az egyéni verseny és 


a kollektiv fellépés norma- és értékrendsze- — 


rének egyidejű érvényesülését biztosítja. 
A munkások hatékony részvételéhez 
szükséges ún. kommunikatív képesség ki- 
alakulását akadályozzák a vállalati szerve- 
zetek felépítésére jellemző túlzottan hierar- 
chikus és bürokratikus kapcsolatok. Hi- 
szen azok - belső logikájuk alapján — hiva- 
talosan nem kívánják a munkások egyéni 
vagy kollektív kezdeményezését. A , veze- 
tó" és , nem vezető" szerepek merev elkü- 
lönülése a munkahelyek és üzemek világá- 
ban a , jóváhagyó" (ún. affirmatív) kultúrát 
termeli ki. Ennek lényege: a munkafolya- 
matban érvényesülő  vezető-—beosztott- 
viszony Szervezeti szabályokban és nor- 


mákban való megtestesülése nem a partne- 
rek egymással versengő céljainak és törek- 
véseinek tárgyalásokon alapuló termékei. 
A résztvevők kapcsolatait szabályozó elő- 
írások meghozatala változatlanul a vezetés 


"és irányítás privilégiuma. Az ily módon 


intézményesített szervezetek vezetése nehe- 
zen viseli el a működésével szembeni kriti- 
kát, és alkalmatlan a beosztottakkal való 
érdemi dialógusra. 

A vállalati tanácsok munkástagjainak 
általában alacsonynak tartott aránya a 
részvétel ismertetett feltételeinek hiányá- 
ban már nem minősíthető alacsonynak. Az 
új vezetési formákban részt vevők összeté- 
telének elemzésénél helyesebb a döntések- 
ben való részvétel társadalmi-szervezeti fel- 
tételeiből, nem pedig a részvétel ideológiai- 
statisztikai szempontjaiból kiindulni. Eb- 
ben a megközelítésben a vállalati tanácsok 
nem tekinthetők többé a korábbi igazgató- 
tanácsok egyszerű , képződményeinek", 
hiszen a vállalatot vezető testületben elő- 
ször vesznek részt a munkások és a velük 
érdekszövetségbe tömörült műhelyvezetés. 
A munkások és az alsó szintű vezetők ér- 
dekszövetségének létezését, születését és 
megszűnését az üzemi, vállalati érdekérvé- 
nyesítés dinamikusan változó lehetőségei 
határozzák meg.!! 

Például a vállalati gazdasági munkakö- 
zösségek esetében a műhelyvezetés tisztá- 
ban van a munkafolyamatban kulcspozí- 
cióban lévő munkásréteggel kötött érdek- 
szövetség pozitív hatásaival: kifogástalan 
minőségű, határidőre elkészített munka, a 
létszám stabilizálódása stb. Egyúttal szá- 
molnia kell azzal a veszéllyel, amely a vi- 
szonylag magas keresetek nyomán keletke- 
ző feszültségből származik. Ezenkívül a 
vállalati vezetés egyes területein dolgozók 
számára a vállalati gazdasági munkakö- 
zösségek léte csak plusz munkaterheket 
jelent. 

A felsorolt szempontok mind hatnak a 
műhelyvezetés és a munkások viszonyában 


II A munkások és a műhelyvezetés viszonyában 
érvényesülő érdekkoalíiciók megjelenése korántsem új 
keletű jelenség a magyar ipari viszonyok történetében. 
Lásd bővebben erről: Varga László: Pató Pálok vagy 
sztahanovisták? Magvető Könyvkiadó, 1984. 

létező érdekszövetségek életére.!? A dol- 
gozók által a vállalati tanácsba delegált 
művezetők és csoportvezetők a statisztikai 
értelemben valóban kisebbségben lévő 
munkásokkal együtt fontos szerepet játsz- 
hatnak a vállalatvezetés új kollektív testü- 
letében.!? Felhívhatják a vállalati felső és 
középvezetés, valamint a funkcionális irá- 
nyítás területein dolgozók figyelmét a ter- 
melési folyamat komplexitására, s ezzel 
összefüggésben a munkások tudásának és 
kezdeményezésének szerepére. Az alkal- 
mazott technológiától, a munkafolyamat 
és vezetési stratégiák típusaitól függően, 
ha különböző mértékben is, de működik a 
műhelyek autonóm közössége. A műhely- 
kultúrát jelentő kollektív tudás és tapasz- 
talat, az annak felhasználását szabályozó 
orma- és előírásrendszer megismeréséhez 
felhasználásához a felső vezetés egyedül 
képtelen eljutni. A vállalati tanácsban a 
műhelyvezetés és a munkások küldöttei- 
nek jelenléte potenciális lehetőséget nyújt 
a vállalati vezetés számára a műhely , rej- 
tett közösségének" megismerésére. A lehe- 
tőség kihasználását azonban napjainkban 
még számos tényező gátolja, közülük sze- 
retnék néhányra utalni. 


A jogi szabályozás homályos pontjai 

Az új vállalati törvény értelmében a válla- 
lati tanács jogkörébe tartozik az igazgató 
megválasztása - az alapító szerv és az ille- 
tékes pártfórumok előzetes egyetértése 
mellett -, munkájának értékelése, minősíté- 
se és felmentése. Az öt évre választott igaz- 
gató felmentéséhez a kollektív testület sa- 
ját véleménye nem elég. A felmentésről 


12 Neumann László: A művezetők szerepe a válla- 
lati gazdasági munkaközösségekben. Az Országos Ve- 
zetőképző Központ megbízása alapján készített tanul- 
mány. Budapest, 1986. 

13 A munkásérdekek képviseletével foglalkozó leg- 
frissebb nemzetközi vizsgálatban -— amelyet a Denki 
Roren japán szakszervezet kezdeményezett - az elekt- 
romos és elektronikai iparban dolgozó magyar dolgo- 
zók többségének véleménye szerint érdekeiket olyan 
kérdésben, mint a munkafeltételek, a foglalkoztatás 
biztonsága, a munkaszervezés, munkaerő-tervezés, 
munkaerő-átcsoportosítás, elsősorban a műhelyveze- 
tés képviseli. A szakszervezeti érdekképviseletet a meg- 
kérdezettek egyedül a szociális ügyek (például: lakás, 
üdülés) intézésében tartják hatékonynak. 


— például fegyelmi elbocsátás esetén — szó- 
ló szavazás előtt is konzultálnia kell az 
alapító szerv (így állami vállalat esetében 
a minisztérium), a káderhatáskör szem- 
pontjából illetékes párt- és szakszervezet 
képviselőivel. Ezzel az igazgatók korábbi 
egyes módszerei megőrizhetők, , átment- 
hetők". Mindemellett bonyolítja a helyze- 
tet, hogy a vállalati tanácsok jelenlegi tevé- 
kenységében időnként fellelhető a vezérka- 
ri puccsokra emlékeztető fellépés a megvá- 
lasztott igazgatóval szemben. S ennek kö- 
vetkezménye nem egy esetben sajátos visz- 


" szarendeződés — az elavultabb termelés 


konzerválása. adó 

A vállalati tanácsban hozott döntése- 
kért viselt felelősség, az igazgató és a ta- 
nács tagjai viszonyában meglehetősen tisz- 
tázatlan. Ki felelős például, ha az igazgató 
a vállalati tanács hibásnak bizonyult kol- 
lektív döntése vagy az alapító hibás utásí- 
tása szerint járt el, és a vállalat gazdasági- 
lag nehéz helyzetbe került? Az igazgató 
felelősségénél i5s megfoghatatlanabb a vál- 
lalati tanács tagjainak felelőssége. A meg- 
hozott döntésekért való személyes kockázat 
nem létezhet személyes érdekeltség és fele- 
lősség nélkül. Az a feltételezés, hogy a vál- 
lalati tanács tagjainak a döntésekért viselt 


. felelősségét végső soron a vállalati nyere- 


ség és ezen keresztül a tagok személyes 
jövedelmének alakulása szabályozza, meg- 
alapozatlan és irreális. A napjainkban is 
érvényesülő vállalati támogatások, elvoná- 
sok és különféle fizetési garanciák (az ún. 
pénzügyi hidak) nagy száma és áttékinthe- 
tetlensége következtében a vállalatok nye- 
reségessége és a dolgozói jövedelmek ala- 
kulása között alig észlelhető kapcsolat. 
Kérdések és hiányérzetek fogalmazód- 
nak meg az alapító törvényességi felügye- 
letének módjával, tartalmával és terjedel- 
mével összefüggésben is. A szabályozás 
hiányosságai nemcsak jogi, hanem elméle- 
ti-politikai természetűek is. Így például a 
tulajdonosi mivolt értelmezésére kell utal- 
ni. Milyen módon tulajdonos a vállalati 
tanács, annak elnöke, a dolgozó kollektíva 
egésze, a megválasztott igazgató külön- 
külön és együttesen? Ez nem elhanyagol- 
ható kérdés. A jogi szabályozás tisztázat- 

lanságai természetesen elválaszthatatlanok 
a gazdasági szabályozás állapotától. 


A gazdasági szabályozás rendezetlensége 
a visszarendeződés forrása 


A rendezetlenségek következtében olyan 
helyzet alakulhat ki, amely konzerválja 
vagy újjátermeli a meghaladni szánt gaz- 
dasági tevékenységet. 

Az új vállalatvezetési formák — közöttük 
a vállalati tanácsok - funkcionálásának 
egyik legnagyobb közgazdasági problémá- 
ja a résztvevők hosszú távú anyagi érdekelt- 
ségének hiánya. A vállalati tanácsok vezető 
és nem vezető "tagjai — a korábbi időszak- 
hoz hasonlóan - a vállalatok dinamikus 
fejlesztése helyett a máról holnapra élésben 
érdekeltek.!" 

A gazdasági szabályozás összetett prob- 
lémaköréből a vállalati tanácsok működé- 
sére vonatkozóan az egyik legfontosabb 
kérdés a valóságos nyereségérdekeltség hi- 
ánya. Annak ellenére, hogy már mintegy 
két évtizede a magyar vállalatok nyereség- 
érdekeltségben dolgoznak, valójában még- 
sem érvényesülnek a tényleges nyereségér- 
dekeltség mechanizmusai és következmé- 
nyei.! 5 

Az okokat a következőkben lehet rövi- 
den összefoglalni. . 

u Az elérhető nyereség nagysága nem a 
gyártott termékek piaci versenyképességé- 
től, az innováció tartalmától stb. függ. 
A főhatóságoktók , kialkudott", kiharcolt 
különböző kedvezmények megszerzésén 
múlik, mindenekelőtt az erős tárgyalási 
poziciójú vállalatok esetében. A megszer- 
zett előnyök jelenthetnek adókedvez- 
ményt, adósságelengedést stb.!§ 


14 A Magyar Kereskedelmi Kamara elnöke az 
MSZAMP legutóbbi kongresszusán a vezetők rövid távú 
gondolkodását kondicionáló olyan tényezők mellett, 
mint az igazgatók öt évre szóló kinevezése, azt is meg- 
említette, hogy ,,... a népgazdasági szinten kialakított 
elképzelések nem tekinthetők egyértelműen hosszú tá- 
von érvényesnek". Beck Tamás: A vállalati önállóság 
- a vállalat oldaláról. Pártélet, 1985. 5. szám, 71-72. 
old. 

15 Antal László: Tulajdon érdekünk. (Vagyonérde- 
keltség.) Heti Világgazdaság, 1986. július 12. 50. old. 

16 Ezzel összefüggésben szeretnék utalni arra az 


u A termelési tényezők felhasználásá- 
nak ésszerű (racionális) kombinációját 
nem szabályozzák megtérülési kritériumok. 
Helyettük az ún. kézi irányítás érvényesül, 
azaz a gazdaságirányítás központi szervei 
— különböző mutatók segítségével — a való- 
ságos teljesítménytől elszakadva, a szük- 
ségtelen ráfordítást is honorálva rangso- 
rolnak. 

u Végül a gazdasági szabályozás nem a 
vállalati tevékenység ösztönzésére, hanem 
korlátozására irányul. 

Amennyiben a vállalatok tényleges au- 
tonómiájában, közgazdasági mozgásteré- 
ben a közeljövőben nem következik be ér- 
zékelhető javulás, akkor nem csupán a vál- 
lalati tanácsok működéséhez fűzött gazda- 
sági és társadalmi remények hiúsulnak 
meg. Ennek a gyakorlatnak hosszú távon 
érvényesülő veszélye, hogy a vállalati szer- 
vezetben együttműködő társadalmi part- 
nerek változásokkal szembeni bizalma 
megrendül. Ennek: hatására nagymérték- 
ben csökken a vállalatok és a központi 
irányítás szervei, valamint a vállalaton be- 
lül együttműködő különböző rétegek és 
csoportok viszonyában a kommunikációs 
kapcsolatok nyitottsága, egymás érdekei- 
nek és értékeinek tolerálása. A vállalat 
tényleges cselekvési lehetőségeinek szűkülé- 
sével a vezetők és a vezetettek körében egy- 
aránt elszaporodnak a változásokkal szem- 
beni ambivalens vagy kiváró magatartástí- 


pusok. 
0 


Az új vállalatvezetési formák bevezetésével 
kapcsolatban néhány gondolat kifejtésére 
abban a tudatban vállalkoztam, hogy sok- 


aggodalomra, amely a vállalati tanácsok jelenlegi in- 
tézményében egy új korporativizmus, pontosabban, 
korporatív szindikalizmus megjelenését véli felfedezni. 
A korporatív szakszervezetek esetében a munkások és 
a vezetés a vállalati érdekek védelmére fognak össze a 
velük versenyben álló vállalatokkal szemben. Viszont 
a vállalati tanácsok működésében potencionálisan 
megtestesülő korporativizmus tartalma más; a munká- 
sok és a vezetők érdekközösségét, a vállalat működésé- 
nek közegét jelentő közgazdasági és egyéb szabályozó- 
rendszer kiszámíthatatlansága hívja életre a központ- 
tal, a hatékonysággal szemben. 

kal könnyebb a jelenlegi részvételi sémák 
kritizálása, mint azok újakkal való helyet- 
tesítése. Sajnos, amennyire jelentős és meg- 
győző kutatási tapasztalataink vannak a 
munkacsoport vagy munkaszervezet szint- 
jén megvalósuló részvételi formákról, any- 
nyira hiányos az ismeretünk a komplex, 
nagy integráltságú, differenciált funkciókat 
ellátó szervezetekben való érvényesüléséről. 
A munkások részvételével összefüggő kér- 
dések tisztázását tovább nehezítik azok az 


ellentmondásos tapasztalatok is, amelyek 
szerint még a munkások (alkalmazottak) 
által ellenőrzött tevékenységek esetében is 
reprodukálódnak a hierarchikus szervezeti 
viszonyok. Az ilyen és ehhez hasonló ne- 
hézségek sem kérdőjelezhetik meg azon- 
ban annak a viszonylagos előrehaladásnak 
a lehetőségét, hogy a dolgozók olyan veze- 
tési képességeket sajátítanak el, amelyekkel 
a vállalatvezetés korábbi rendszerében nem 
rendelkeztek. 


Makó Csaba 

Állam, vállalat és struktúrapolitika a világgazdaságban 


Napjainkban a világ minden országa 
szembekerül azzal a feladattal, hogy a le- 
hető leggyorsabban, illetve leghatéko- 
nyabban alkalmazkodjék a világgazdaság 
új folyamataihoz. Az iparosodott államok- 
ban ez általában együtt járt az iparpolitika 
céljainak újabb kijelölésével, az eszköztár 
átalakításával. Nagyobb hangsúlyt kaptak 
a nemzetközi munkamegosztásban való 
részvétel szempontjai, azaz az iparpolitikai 
gondolkodásmód - hasonlóan magához az 
ipari termeléshez — a legtöbb országban 
nyitottabbá vált a külgazdaság iránt. Sok- 
oldalúbbak, a gyors változásokra érzéke- 
nyebbek lettek a vállalati stratégiák, és át- 
értékelődött az állam iparfejlődést befo- 
lyásoló szerepe is. 

A fejlett tőkés országok nagy részében 
az újtipusú iparfejlődési pályákra való 
átállást számos új elem segíti a vállalati 
magatartásban, valamint az állam termelé- 
si és külkereskedelmi politikai gondolko- 
dásmódjában, illetve gyakorlatában egy- 
aránt. Attekintésük számunkra 15 tanulsá- 
gos lehet, elsősorban azzal, ha azt mutat- 
juk be, hogy a többé-kevésbé sikeres világ- 
gazdasági alkalmazkodás milyen mértékű 
és irányú szemléletváltozást követel állam- 
tól és vállalattól ott, ahol a gazdaság mű- 
ködési hatásfokának megítélésében való- 
ban a külgazdasági teljesítményt tekintik a 
legfontosabb mércének. 


. 


Az iparpolitika és a komparatív előnyök 


A közgazdasági elméletnek már több mint 
másfél évszázada van egy széles körben 
elfogadott elemzési eszköze, amellyel a 
nemzetközi munkamegosztásba való be- 
kapcsolódás hatékonyságát méri. Ez az 
eszköz a komparatív előny fogalma, amely- 
nek tartalma az idők során mit sem válto- 
zott. Arra utal, hogy az egyes országok 
közötti, termékenként eltérő hatékonysági 
különbségek alapján a specializáció (sza- 
kosodás) többletjövedelemhez juttatja az 
országokat, ha külkereskedelmi kapcsolat- 


ft 


ba lépnek egymással. Vagyis a gazdasági 
ésszerűség azt diktálja, hogy minden, a 
nemzetközi munkamegosztásba bekapcso- 
lódó ország a külkereskedelem szempont- 
jaira gondolva szúkítse termelési palettáját, 
és erőforrásait az exportálni kívánt termé- 
kek hazai szükségleteket meghaladó volu- 
menú gyártására koncentrálja, elvonva e 
forrásokat azokról a területekről, ame- 
lyeknek termékeit a továbbiakban import- 
ból próbálja beszerezni. 

A specializáció, a külgazdasági nyitás a 
gyakorlatban csak igen ritkán írható le 
ilyen tisztán, modellszerűen, a folyamat 
lényege azonban általában ugyanaz. 
A komparatív előnyök nemzetközi ipar- 
cikk-kereskedelemre vonatkoztatott, ma 
legkivált használatos megközelítése! sze- 
rint a gazdaságban meglevő alapvető ter- 
melési tényezők relatív ára és az egyes ter- 
mékek, iparágak költségarányai közötti 
kapcsolat mutatja meg a specializáció ha- 
tékonvsági szempontból kívánatos irányát. 
Például: ha egy országban relatíve olcsó a 
munkaerő mind termelékenységéhez, mind 
az egyéb termelési tényezők - állótóke, 
szellemi töke, technika, energia stb. — árá- 
hoz képest, akkor ott komparatív előnyt 
jelent a munkerőigényes termékek (például 
textiláru) gyártása és exportja. 

A komparatív előny értelmezését általá- 
ban neheziti, hogy a specializációból szár- 
mazó előny a termelésben alakul ki, de a 
külkereskedelemben realizálódik. A világ- 
gazdaságban gyakran tapasztalható, hogy 
a termelési tényezőarányok alapján várha- 
tó, , kiszámítható" komparatív előnyök 
nem tükrözödnek az exportstruktúrában. 
Ezért célszerű különbséget tenni a tényle- 
ges (a termelési tényezőarányokból leveze- 
tett) és a /átszólagos (a külkereskedelem 
által kifejezett, például az árucsoporton- 
kénti export nagyságával mérhető) kom- 


Il Ld. a Heckscher-Ohlin-féle megközelítést. In: 
Bert! Ohlin: Interregionális és nemzetközi kereskede- 
lem. Közgazdasági és Jogi Könyvkiadó, 1981. 

paratív előny között.? A kettő közötti elté- 
rés mindig az adott ország gazdaságpoliti- 
kájának konkrét céljaitól függ. A gyakor- 
lati gazdaságpolitika ugyanis sohasem kö- 
vet tisztán csak gazdasági célokat; nem is 
szólva arról, hogy a gazdasági célok között 
is ritka, hogy a külgazdasági alkalmazko- 
dást, teljesítményjavulást szolgálók játsza- 
nak hegemón szerepet. 

A komparatív előny egy modern definí- 
ció segítségével válik az iparpolitikában 
nyilvánvalóan használható fogalommá: 
Eszerint a komparatív előny , nemzetközi 
mércével mért relatív hatékonysági pozí- 
ció".? A meghatározás értelmezésekor 
fontos megjegyezni, hogy a , komparatív" 
szó tulajdonképpen kétféle összehasonlí- 
tást takar. Például a norvég textilipar ese- 
tében jelenti egyrészt a hatékonysági össze- 
hasonlítást a többi norvég iparággal, 
(tényleges komparatív előny), másrészt a 
többi ország textiliparával. Az utóbbi, a 
nemzetközi mérce szerinti összehasonlítás, 
illetve relatív pozíció ugyancsak tényezője 
a tényleges komparatív előnynek. Ettől 
"azonban lényegesen eltérhet a világpiacon 
elérhető pozíciók nagysága, a realizálható 
export értéke és ezen keresztül a látszóla- 
gos komparatív előny. 

E rövid fogalomértelmezés azért szüksé- 
ges, mert a mai világgazdaságban a kom- 
paratív előnyön alapuló hatékonysági 
megfontolások korántsem jelentik a nem- 
zetközi munkamegosztásba való bekapcso- 
lódás egyedüli vezérelvét. A világgazdaság 
legtöbb országa — közöttük több szocialis- 
ta ország 15 -— komoly fizetésimérleg-, illet- 
ve adóssággondokkal küzd, és ezért a rövid 
távú exportkényszer nagyon gyakran erő- 
sebben érvényesül a hosszabb távra szóló 
hatékonysági megfontolásoknál. 

A nyolcvanas évek nemzetközi iparpoli- 
tikai irányzatait ezért annak tudatában 
célszerű bemutatni, hogy nemcsak az el- 
adósodott, hanem számos fejlett, iparoso- 
dott országban is egymás mellett él a nettó 


2 A kétféle komparatív előny közötti különbségről 
— más szóhasználattal - lásd: Török Ádám: Kompara- 
tív előnyök. Nemzetközi példák, hazai tapasztalatok. 
Közgazdasági és Jogi Könyvkiadó, 1986., 2. fejezet. 

3 Szegvári lván: A komparatív előnyökről - vitáink 
kapcsán. Külgazdaság, 1981. 12. szám 

kivitelre koncentráló exporterőltetés és a 
nemzetközi munkamegosztásban való mi- 
nél hatékonyabb részvételre épülő, a tény- 
leges komparatív előnyöket szem előtt tar- 
tó exportorientáció gazdaságpolitikája. 


Állam, vállalat, iparpolitika 


A nyolcvanas évek első felében a legtöbb 
fejlett tökés ország számottevően aktivi- 
zálta iparpolitikáját. Ebben szerepet ját- 
szott az a felismerés is, hogy az állam nem 
hagyhatja magára a gazdaságot éppen a 
világgazdasági illeszkedési kényszer felerő- 
södésének idején, amikor a túlzott libera- 
lizmus nem egy ország (például Belgium?) 
esetében közel hozta a gyors , dezinduszt- 
rializáció" veszélyét. Másutt — különösen 
az Egyesült Allamokban - az állami ipar- 
politika fokozott szerepvállalása mellett 
nyomós érv volt, hogy a hetvenes évek 
költségvetési és monetáris gazdaságpolliti- 
kája nem segitette megfelelően a hatékony 
struktúraváltást, később pedig, a Reagan- 
kormányzat idején felhalmozódott jelentős 
költségvetési deficitből ugyancsak nem Ju- 
tott elég pénz az ipar pozícióinak javitásá- 
ra. A tudatos iparpolitikát szorgalmazó 
megközelítés nemcsak az állam erőforráso- 
kat újraelosztó szerepét hangsúlyozza, söt 
nem 15 elsősorban azt. Inkább arra hívja fel 
a figyelmet, hogy az állami iparpolitikának 
az eroforrás-áramlás feltételrendszerét kell 
befolyásolnia. Ennek negatív példája, aho- 
gyan az Egyesült Allamokban a termelés 
korszerűsítésére, a műszaki fejlődés meg- 
gyorsítására alkalmas tőke jelentős rész- 
ben , hipermobillá" vált, és elsősorban 
nem a hosszabb távú termelési befektetési 
lehetőségeket keresi." 

Az állam iparpolitikai szerepének növe- 
lését sürgetők általában első helyen emlitik 
a világgazdasági alkalmazkodás gyorsítá- 
sához szükséges közvetett állami befolyás 
erősítését a mikroszféra tevékenységére. 
Hangsúlyozni kell, hogy ez számos ország- 
ban nem az állami támogatás növelésével, 


4 Török Ádám: Belgium változó szerepe az EGK- 
integrációban. K ülgazdasag, 1984. 2. szám 

5 Forgács Imre: Neokonzervatív fordulat az Egye- 
sült Államokban. Kossuth Könyvkiadó, 1987., 81. old. 

hanem ellenkezőleg: a költségvetési kiadá- 
sok GDP-n belüli arányának csökkenése 
mellett történik. Az új iparpolitikai szem- 
lélet egyik alapvető mozzanata ugyanis ép- 
pen az, hogy az állam nem elsősorban a 
. rendelkezésre álló erőforrásokból juttat 
többet a kiszemelt iparágaknak vagy válla- 
lati körnek, hanem inkább a náluk már 
meglévő vagy általuk a piacokon megsze- 
rezhető erőforrások hatékonyabb, az álla- 
mi fejlesztési prioritásoknak jobban meg- 
felelő felhasználását segíti elő. 

A nyolcvanas évek nyugati iparpolitikai 
irányzataiban az említett hangsúlyeltoló- 
dások többé-kevésbé mindenütt megtalál- 
hatók. Mégsem volna szerencsés arra gon- 
dolni, hogy a fejlett tőkés országokban 


egységes iparpolitikai szemléletváltozás . 


következett be. Noha tény, hogy a világ- 
gazdasági illeszkedési kényszert előbb 
vagy utóbb csaknem minden kormány fel- 
ismerte, és ezzel összefüggésben új iparpo- 
litikát próbált megvalósítani, a törekvések 
más-más eszközrendszer kialakításával 
többféle irányban haladtak. A modern 
nyugati iparpolitikák fő tendenciáik alap- 
ján lényegében négy csoportra oszthatók? 
(, pozitív", , támogatásos", , tervező" és 
, piacortentált") a következőképpen: 

e A , pozitív" iparpolitikák elemeit szin- 
te az összes fejlett tőkés ország iparpoliti- 
kájában fel lehet fedezni a nyolcvanas évek 
közepén, de alapvető iránynak csak kevés 
országban tekinthetők. Ez az iparpolitikai 
szemlélet a műszaki fejlődés állami ösztön- 
zésével, a nemzetközi műszaki haladás él- 
vonalbeli iparágaiba irányuló erőforrás- 
áramlás feltételeinek javításával próbálja 
segíteni a világgazdasági illeszkedést. 
A ,csúcsiparágak" nemzeti programjai 
(például az ötödik generációs számítógé- 
pek japán, a VLSI-chipek brit, az elektro- 
nikus távközlési rendszerek francia és nyu- 
gatnémet állami projektumai) ezt a felfo- 
gást testesítik meg; ugyanígy a tudomá- 
nyos parkok, az innovációs vagy kisvállal- 
kozási bankok, a K t F-kapacitást kon- 


6 Török Ádám-Kolláth György.: Nyugati iparpoli- 
tikai eszközrendszerek. Külgazdaság, 1986. 4. szám. 

7 Gunnar Eliasson: The micro (firm) foundations of 
industrial policy. EIU Working Paper No. 86., Stock- 
holm 1983., 27-37. old. 


centráló fejlesztési zónák kialakítására tett. 
állami erőfeszítések is. 

A , pozitív" iparpolitikák gyakran a szé- 
lesebb értelemben vett kínálatorientációs 
gazdaságpolitika talaján valósulnak meg. 
A kínálatorientáció nem tévesztendő össze 
a , reaganomics"-szel, amelynek egyes ve- 
zető képviselői valóban deklarálták, hogy 
a nyolcvanas évek eleje óta érvényesített 
amerikai gazdaságpolitika alapvetően kí- 
nálatorientált.§ Az adócsökkentés- mégoly 
átfogó megvalósítása sem jelent önmagá- 
ban kínálatorientációt, és iparpolitikai 
programnak semmiképpen sem tekinthe- 
tő.? Különösen nem az Egyesült Államok 
esetében, ahol az adócsökkentés nem a 
termelési — a kínálati — struktúra meghatá- 
rozott irányú megváltoztatását segítette, 
hanem elsősorban a spekulációs célokra 
felhasználható szabad tőkék kínálatát 
növelte. 

A többé-kevésbé következetes kínálat- 
orientáció bázisán megvalósított , pozitív" 
iparpolitikára inkább két kis európai tőkés 
ország, Hollandia és Finnország szolgáltat 
jó példát.!" A kormány mindkét ország- 
ban aktívan segítette a kiválasztott irá- 
nyokban folyó műszaki fejlesztést, a válla- 
lati innovációkat, és külön kedvezménye- 
ket juttatott a K t F-kapacitásukhoz ké- 
pest csekély tőkeerővel rendelkező kisebb 
vállalatoknak. 


8 Az amerikai gazdaságpolitika valójában csak a" 
szűken értelmezett kinálatorientáció néhány elemét al- 
kalmazta. A nemzetközi szakirodalomban gyakori, 
hogy a kínálatorientált gazdaságpolitikát — vagy kíná- 
lati gazdaságtant — csak a szűk értelmezésben definiál- 
ják, amiből éppen az általunk igen fontosnak tartott 
Pozitív" iparpolitikai elem hiányzik. Példa erre az 
értelmezésre az egyik legismertebb amerikai-brit köz- 
gazdaságtani tankönyv definíciója: , A kínálatorientált 
gazdaságpolitika mikroökonómiai eszközök használa- 
tát jelenti a teljes foglalkoztatás szintjének, a potenciá- 
lis termelés színvonalának és a munkanélküliség termé- 
szetes rátájának megváltoztatása érdekében." (David 
Begg, Stanley Fischer, Rudiger Dornbusch: Economics 
- British Edition. McGraw-Hill, 1984. 598. old.) 

9 Forgács Imre: i. m. 59-60. old. 

10 Greskovits Béla: Iparpolitikai fordulat Hollan- 
diában - hazai tanulságokkal. KOPINT, Budapest, 
1986. A szerző a holland iparpolitikát alapvetően 


.  piac-, nem pedig kínálatorientáltnak tekinti, de a jelen 


cikkhez képest kissé más fogalomrendszert használ. 
Chernenszky László: Finn iparpolitika. OT TGI kézi- 
rat, 1986. 

A , pozitív" iparpolitikákban tehát lé- 
nyeges elem, hogy az állam a progresszív 
iparágakban is inkább ösztönzői, mint tá- 
mogatói szerepkört vállal. Egyúttal meg- 
különböztetett figyelemmel kíséri az inno- 
vatív vállalatokat. Egyik alapvető dilem- 
mája is innen ered: ez az iparpolitikai 
irányzat nagymértékben érzéketlen a válla- 
latok pénzügyi zavaraira, és , méretsemle- 
ges" alapállásánál fogva elsősorban a 
pénzügyileg kevésbé sebezhető, nagyobb 
cégeknek kedvez. Ezek viszont többnyire 
nem annyira innovatívak, mint a kis- és 
középvállalatok. 

A kis- és középvállalatok relatíve na- 
gyobb pénzügyi sebezhetőségével kapcso- 
latban érdemes felfigyelni arra is, hogy a 
, pozitív" iparpolitikák visszafejlesztési as- 
pektusa meglehetősen kidolgozatlan (a 
, pozitív" jelző egyébként a fejlesztés cent- 
rális szerepére utal ebben az irányzatban). 
E hiány nem a véletlen műve: a , pozitív" 
iparpolitikák ugyanis — a , piacorientált" 
iparpolitikákhoz hasonlóan -— a visszafej- 
lesztést mindenekelőtt a piac spontán fo- 
lyamataira bízzák. Kétségtelen, hogy min- 
den tőkés gazdaságban a kis- és középvál- 
lalatok közül kerül ki a megszűnő vállala- 
tok legnagyobb része, és a liberálisan irá- 
nyított tőkés gazdaság , selejtező funkció- 
ja"!! (ezt nevezte Schumpeter , teremtve 
pusztításnak") a hatékonyabb politikai ér- 
dekérvényesítési képességű nagyvállala- 
tokkal szemben csak ritkán érvényesül. 
Piacgazdaságban azonban ez természetes- 
nek tekinthető, mindenekelőtt azért, mert 
a nagyvállalatok általában csak olyan sú- 
lyos pénzügyi zavarok esetében válnak 
életképtelenné, amelyeknek jogi szentésíté- 
se a csőd. A kis- és középvállalatoknál — 
különösen a néhány főnyi cégeknél — vi- 
szont szokásos, hogy a megszűnés nem jár 
együtt csőddel, sőt nem is komolyabb pén- 
zügyi bajok következménye. Gyakori pél- 
dául, hogy egy vállalat egyetlen termék 
kifejlesztésére és/vagy értékesítésére ala- 
kul, s amikor a termék újdonságértékének 
csökkenésével a jövedelmezőség is visszae- 
sik, a cég felszámolja önmagát, s a tőke új 
befektetési lehetőséget keres. Ez a maga- 


11 Gunnar Eliasson: 1. m. 45. old. 


. tartás különösen a , vállalkozói tőkére" 


jellemző, amelynek az Egyesült Államok 
gazdaságában való megjelenése után — a 
nyolcvanas évek elejétől — általában min- 
denütt emelkedett a vállalatalapítások és 
-megszűnések száma. 

A , pozitív" iparpolitikák érvényesülési 
esélyeit javítja, ha az általuk befolyásolt 
vagy ösztönzött fejlesztések nagymérték- 
ben a piac utólagos ellenőrzése alatt foly- 
nak. Japánban például a hadiszektor kis 
méretei miatt a K t F-programok legna- 
gyobb része közvetlenül a , polgári" pia- 
con értékesíthető termékeket eredménye- 
zett. Mivel így a fejlesztők és a gyártók 
többletköltségei — a hadiipari fejlesztések- 
kel ellentétben — nem háríthatók közvetle- 
nül a költségvetésre, a kizárólagos hadi 
megrendelések kis arányával magyarázzák 
a K t F-erőforrások páratlanul hatékony 
felhasználását Japánban.!? 

e A , támogatásos" iparpolitikák célja 
elsősorban az illeszkedési folyamat veszte- 
seinek felkarolása. Gyakori érv, hogy a 
támogatásokra nemzetgazdaságilag hasz- 
nos kapacitások megmentése érdekében 
van szükség, és a bajba jutott cégek műkö- 
dőképességét helyre lehet állítani belső át- 
szervezéssel. . Hatékony struktúrapolitika 
azonban nem valósítható meg a vállalatok 
belső átszervezésével, működésük raciona- 
lizálásával — a termelési struktúrát alkotó 
vállalatok körének változatlanul hagyása 
mellett. A , támogatásos" iparpolitikai ele- 
mek aránya azonban - úgy tűnik — mégsem 
teljes mértékben kormányzati elhatározás 
kérdése. Bod Péter Akos rámutat, hogy 
Nyugat-Európában az iparági válságok 
megoldását kevés kivételtől eltekintve az 
államnak kellett magára vállalnia. Minde- 
nekelőtt azért, mert ,a válságba sodort 
termelők koncentrált gazdasági és politi- 
kai feszültséget idéztek elő, melynek spon- 
tán feloldódását sem a közgazdasági, sem 
különösen a politikai racionalitás nem ja- 
vasolta."!3 Ezzel a válságmegoldó szerep- 
pel függ össze, hogy több nyugat-európai 


12 Gunnar Eliasson: i. m. 31. old. 

13 Bod Péter Ákos: Állami tulajdon, állami inter- 
venció a mai tőkés gazdaságban (Viták és kísérletek 
Nyugat-Európában). Tervgazdasági Közlemények, 
1986. S. sz. 229. old. 

országban az állami szektor az inírastruk- 
túra helyett inkább a feldolgozóiparra 
koncentrálódik, mert számos iparvállalat 


válságát állami tulajdonba vétellel próbál- 


ták megoldani. 

Fontos hangsúlyozni, hogy a , támoga- 
tásos" iparpolitikák szinte törvényszerűen 
tágítják a rést a tényleges és a látszólagos 
komparatív előnyök között. Különösen 
érzékletesen lehetett ezt tapasztalni az 
1977 előtti brit iparpolitikában, és nem 
kevésbé Svédországban, ahol 1982-ben 
például a feldolgozóipar által megtermelt 
hozzáadott érték mintegy 16 százalékát 
költötték veszteségcsökkentő támogatá- 
sokra. 

A , struktúramerevítő" hatású támoga- 
tásos iparpolitikának azonban nem csupán 
a kapacitások és a munkahelyek politikai- 


lag motivált megmentése lehet a célja. Ró- 


vid távú külgazdasági célok is szerepet 
játszhatnak, elsősorban a kereskedelmi 
mérleg javítása esetén. A támogatásos 
iparpolitika ilyenkor a rövid idő alatt is 
jelentős nettóexport-növelésre képes ága- 
zatokra koncentrál függetlenül attól, hogy 
fejlesztésük megfelel-e a tényleges kompa- 
ratív előnyöknek. Ekkor — mint ahogyan 
az az eladósodott országok esetében látha- 
tó — reális veszély, hogy a támogatások egy 
kedvezőtlen termelési struktúra átalakítá- 
sa helyett éppen annak nemzetgazdasági- 
lag hosszabb távon hátrányos elemeit erő- 
sitik. Ez a helyzet , struktúrapolitikai csap- 
dának" nevezhető, !t amelyben a struktú- 
rapolitika a rövid távú pénzügyi kénysze- 
rek miatt hosszabb távú céljaival ellentétes 
irányban mozog. 

e A , tervező" iparpolitikák sikere attól 
függ, hogy a , tervező" központnak elegen- 
dő vállalati, illetve jövőre vonatkozó infor- 
mációja van-e. Fontos továbbá, hogy az 
információk és a központ által figyelembe 
veendő érdekek lehetővé teszik-e egyálta- 
lán egy konzisztens iparpolitika kidolgozá- 

14 A fogalmat a Politikai gazdaságtan 4. Nemzet- 
közi gazdasagi kapcsolatok. (Közgazdasági és Jogi 
Könyvkiadó, 1986.) tankönyv a 292. oldalán használja 
Kozma Ferenc: A világgazdasági kapcsolatok hatása 
a népgazdasági hatékonyságra (Gazdaság, 1971. 4. 
szám) című cikkének 100. oldalára hivatkozva. Kozma 


azonban az idézett helyen csak utal a , struktúrapoliti- 
kai csapda" mechanizmusára, de nem nevezi nevén. 


sát; és hogy a gazdaság hogyan reagál az 
iparpolitikai törekvésekre. Ezért ez az 
irányzat viszonylag ritka a fejlett tőkés 
országokban. Az iparpolitika végrehajtá- 
sával megbízott , csúcsszervek" - Japán- 
ban a Külkereskedelmi és Ipari Minisztéri- 
um (MITI), az Egyesült Királyságban a 
Nemzeti — Gazdaságfejlesztési Tanács 
(NEDC), a nyugatnémet Kutatási és Fej- 
lesztési Minisztérium, a Holland Iparfej- 
lesztési Társaság (MIP), az Ír Fejlesztési 
Ügynökség (IDA) stb. -— általában inkább 
a , pozitív" iparpolitikák megvalósításá- 
ban segédkeznek. 

A , tervező" iparpolitikát az különböz- 
teti meg a már bemutatott két típustól, 
hogy a kormány a világgazdasági alkal- 
mazkodás makroszintű követelményeit ér- 
zékelve próbálja meg kialakítani a struktú- 
rapolitika irányait, de ebben a mikroszfé- 
rának legföljebb csak konzultatív szerepet 
juttat. Így mind az irányok kialakítása, 
mind erőforrásigényük meghatározása 
csak csekély részben függ piaci szempon- 
toktól, és az állam — a , pozitív" iparpoliti- 
kától eltérően — anyagilag jelentős mérték- 
ben elkötelezi magát a kiválasztott fejlesz- 
tési irányok mellett. Itt viszont — a , támo- 
gató" iparpolitikával ellentétben — a struk- 
túrapolitika egyértelműen offenzív, azaz 
gyorsan próbálja követni a világgazdasági 
változásokat, sőt igyekszik elébük menni a 
kedvezőtlen hatások semlegesítésére irá- 
nyuló defenzív magatartás helyett. 

A , tervező" iparpolitika elemeit elsősor- 
ban két vezető tőkés ország — az Egyesült 
Államok és Franciaország - iparpolitikai 
gyakorlatában lehet fölfedezni. Az ameri- 
kai iparpoltika , tervező" szektoraiban a 
, Csúcsiparágak" fejlesztési költségeit a 
hadügyi tárcán és a NASA-n keresztül je- 
lentős mértékben az állam fedezi (1982-es 
adat szerint az ország teljes K tt F-kiadása- 
inak 30 százalékát a hadügyminisztérium 
finanszírozta).!5 A , tervezői" tudatosság a 
Pentagon és a japán MITI kiemelt ipari- 
technológiai fejlesztési irányai között egy- 
aránt megfigyelhető: mindkét csúcsszerv a 
különlegesen magas teljesítőképességű chi- 

15 Robert Ballance-Stuart Sinclair: Collapse and 


Survival: Industry Strategies in a Changing World. 
Allen Unwin, 1983. 159. old. 

pek, az ipari robotok és az ötödik generá- 
ciós számítógépek gyártását kezeli abszo- 
lút prioritásként. Az utóbbi években az 
Egyesült Államok iparpolitikájában a stra- 
tégiai érdekeket képviseli a Hadászati Vé- 
delmi Kezdeményezés Szervezete (SDIO) 
Is. 

A Pentagon és a MITI működésének 
több sajátossága viszont erősen eltér egy- 
mástól, és ezek a különbségek plasztikusan 
szemléltetik a nemzetközi műszaki fejló- 
désben vezető szerepet játszó két tőkés or- 
szág , tervező" (Egyesült Allamok), illetve 
,pPozitív" (Japán) iparpolitikájának né- 
hány alapelemét.!§ 

Japánban a megbízások zömét verse- 
TTŐKÉNE nyomán adják ki, az Egyesült 

lamok hadügyminisztériumában viszont 
az érdekelt cégek hivatalos bevonása nél- 
kül döntenek a megbízásokról. A japán 
gyakorlat bátorítja az együttműködést az 
egy-egy megbízásban érdekelt cégek kö- 
zött, az amerikai ezzel nem foglalkozik; 
emiatt megtörténhet, hogy az egyes megbi- 
zások részlegesen átfedik egymást. A Pen- 
gaton általában olyan stabil, tökeerős 
nagyvállalatnak ad megrendelést, amellyel 
már tartósabb üzleti kapcsolatban áll, és 
általában idegenkedik a rövidebb múltú 
vagy kisebb vállalatoktól. A MITI dönté- 
seit viszont többnyire nem befolyásolja a 
vállalatméret. A Pentagon projektumai a 
stratégiai igényektől függően rövidebb 
időre szólnak, és a politikai ciklusoktól 
függően gyakran menet közben is átala- 
kulnak. A MITI ezzel szemben több olyan 
programot 15 finanszíroz, amely legalább 
egy évtizedre szól. Végül lényeges különb- 
ség, hogy a MITI kifejezetten támogatja a 
projektumok nyomán kifejlesztett termé- 
kek exportját, a Pentagon viszont ezt nem 
teszi — ez kétségtelenül nem 1s feladata -, 
sőt esetenként stratégiai okokból korlátoz- 
Za 15 a kivitelt. 

A francia , tervező" iparpolitika elsősor- 
ban az ANVAR (kb.: Kutatási Eredmé- 
nyek Értékesítését Segítő Nemzeti Társa- 
ság) közreműködésével befolyásolja a vál- 
lalatok tevékenységét. Az ANVAR a pá- 
lyázati úton kiválasztott fejlesztési projek- 


16 Ballance-Sinclair: 1. m. 159 160. old. 


tumok költségeinek legföljebb 50 százalé- 
kát előlegezi meg, elsősorban műszaki és 
vállalati . gazdálkodásbeli paraméterek 
alapján. A külgazdasági szempont nem 
játszik komolyabb szerepet a projektumok 
kiválasztásánál, fontosnak tekintik viszont 
az ország technológiai autonómiájának 
fenntartását a csúcsiparágakban. A fej- 
lesztéseket a kormány gyakran kétszeresen 
finanszírozza meg, mert például a hadi- 
anyagexport jelentős része kormányhitel 
vagy , segély" formájában a Franciaor- 
szághoz szoros politikai szálakkal kapcso- 
lódó fejlődő országokba irányul. 

e A , piacorientált" iparpolitikák alkal- 
mazásakor az állam kis számú és csak köz- 
vetett ösztönzövel próbálja a vállalatokat 
bizonyos kormányzati fejlesztési elképzelé- 
seknek megfelelően orientálni. Ez lényegé- 
ben passzív iparpolitikai magatartás, mö- 
götte azonban átgondolt gazdaságstraté- 
gia húzódik meg. A , piacorientáció" világ- 
gazdasagilag nyitott, magasan fejlett kis 
országok esetében jól szolgálhatja a világ- 
gazdasági illeszkedést. Feltétele viszont, 
hogy a mikroszféra sokrétű vállalatközi 
együttműködési rendszerben kapcsolód- 
jon a külföldhöz, és a külkereskedelem, 
valamint a működötöke-forgalom erősen 
hiberalizált legyen. Nyugat-Európában a 
, piacortientáció" két egyértelmű példája 
Dánia és Svájc. 

Iparpolitikai szempontból a dán eset ér- 
demel több figyelmet. Svájcban ugyanis a 
kormányzat ultraliberális gazdaságpoliti- 
kai magatartása régi hagyomány, és na- 
gyon jól megfelel a gazdaság sajátos struk- 
túrájának és különleges szerepének a nem- 
zetközi munkamegosztásban.!" Dániában 
viszont az igen erős iparpolitikai liberaliz- 


" mus olyan nemzetközi környezetben való- 


sul meg, ahol - a skandináv térségben, 
illetve az EGK tagországai között - az 
intervencionista állami gazdaságpolitika 
számos példája található. A dán esettel 
kapcsolatban feltétlenül érdemes felhívni a 
figyelmet arra, hogy a kormányzat erősen 
liberális magatartása tudatos iparpolitikai 
koncepció, azaz nem feltétlenül az iparpo- 
litika hiányát jelenti. A dán iparpolitikai 

17 Török Ádám: Új gazdaságfejlődési szakasz jelei 
Svájcban. Külgazdaság, 1979. 6. szám. 

liberalizmusnak az ismert újkonzervatív 
modellekkel ellentétben különleges voná- 
sa, hogy ,,... nem konzervatív erőviszo- 
nyok és értékrend közepette működik, ha- 
nem erős szociáldemokrata pozíciókkal, 
befolyásos szakszervezetekkel és a társa- 
dalmi egyenlőséget hangsúlyozó skandi- 
náv értékrenddel jellemezhető társadalmi 
erőtérben".!8 

Az állam Dániában az áruk piacán nem 
játszik aktív befolyásoló szerepet, és a ter- 
melési tényezők közül a tőke mozgására 
sem kíván komolyabban hatni. Igen tevé- 
keny viszont a munkaerő piacán, amivel a 
mikroszféra árupiaci folyamatokat követő 
mozgásait, illetve a strukturális alkalmaz- 
kodást gátló társadalmi súrlódásokat ké- 
pes hatékonyan enyhíteni. (Például az in- 
gyenes oktatási és átképző-továbbképző 
rendszerrel, valamint a kiterjedt és nagy- 
vonalú munkanélküli-segélyezéssel.) Az 
utóbbi rendszer teszi lehetővé, hogy Dá- 
niában a , munkahelyek védelme" nem je- 
lentős szempont sem az állami iparpoliti- 
kában, sem a vállalati döntésekben. Így 
válik lehetővé az is, hogy a vállalatok — 
más nyugat-európai országokhoz képest — 
sokkal nagyobb szabadságfokkal alakítják 
termelésük költségszerkezetét, a nemzet- 
közi versenyképesség követelményeitől 
függően. A különlegesen széles vállalati 
munkaerő-gazdálkodási mozgástérre jel- 
lemző: a dán iparban az is elképzelhető, 
hogy korábbi -— a vállalati teljesítmény 
alapján később túlzottnak bizonyuló - 
béremeléseket később bércsökkentés kö- 
vessen. 

A dán példa arra utal: iparpolitikai 
, piacorientáció" általában csak úgy lehet- 
séges, hogy az állam a tevékenységek sze- 
lekciójában tudatosan vállalja a passzivi- 
tást, viszont a gazdaságpolitika más terüle- 
tein ezt a szokásosnál tevékenyebb szerep- 
pel ellensúlyozza. Hangsúlyoznunk kell: az 
effajta kompenzációra elsősorban nem po- 
litikai okokból (a választók megnyugtatá- 
sa stb. miatt) van szükség, hanem a gazda- 
ság teljesítőképességének javítása, fenntar- 
tása érdekében. 

A nyolcvanas években előtérbe kerülő 


18 Bod Péter Ákos: i. m. 241. old. 


nyugati iparpolitikák -— mint láttuk — na- 
gyon is különfélék. Közös vonásaik közül 
talán a legjellemzőbb, hogy a korábbiak- 
nál sokkal árnyaltabban, , rafináltabban" 
vegyítik a liberális és az intervenciós gaz- 
daságpolitikai magatartásformákat. 

Az , önmegtartóztató" és a , beavatko- 
zó" gazdaságpolitikai magatartás gyakran 
szükségszerűen keveredik is egymással. 
Példa erre a működőtőke-import kezelése 
több nyugat-európai vagy gyorsan iparo- 
sodó fejlődő ország nyolcvanas évekbeli 
gazdaságpolitikájában. Közismert, hogy 
ma már éles verseny folyik a nemzetközi 
működőtőkéért az iparukat gyorsan és ha- 
tékonyan fejleszteni kívánó országok kö- 
zött. Ezt elsősorban az egyre liberálisabbá 
váló, működőtőke-import szabályozás 
szolgálja. A szabályozás hagyományos 
formája az volt, hogy a külföldi tőketulaj- 
donosok befektetési és a külföldi részvéte- 
lű vállalatok működési feltételeit a fogadó 
országban szokásos feltételekhez tették ha- 
sonlóvá. Ez azonban inkább a hatvanas-— 
hetvenes években volt megfigyelhető, ami- 
kor a nemzetközi működőtőke még bizo- 
nyos túlkínálati problémákkal küzdött. 
Viszont ma már a belföldi vállalkozókhoz 
mért esélyegyenlőség önmagában nem je- 
lent különösebb vonzerőt a külföldi műkö- 
dőtőke számára. Az államnak tehát egy- 
részt liberális szabályozással célszerű biz- 
tosítania a külföldi részvételű vállalatok 
minél zavartalanabb belföldi működésé- 
nek feltételeit, miközben adókedvezmé- 
nyekkel, tőkejuttatással, beruházási támo- 
gatásokkal stb. a költségvetés terhére is 
vállalnia kell a külföldi működőtőke telep- 
helyválasztásának befolyásolását. A mű- 
ködőtőkével szentbeni kormányzati maga- 
tartás csak a két - egymásnak szemléletileg 
látszólag ellentmondó, valójában egymást 
kiegészítő — elem együttes megléte esetén 
lehet igazán sikeres, s ennek mérlegelése a 
gazdaságpolitika fontos feladata. 


Növekedés és külgazdasági kapcsolatok 


Semmiképpen sem tekinthető véletlennek, 
hogy az előbbiekben vázolt, egymással 
gyakran kombinálódó iparpolitikai straté- 
giák azóta jelentkeznek, amióta látható, 

hogy a sikeres világgazdasági alkalmazko- 
dás átgondolt, tudatos és a gazdaság adott- 
ságainak megfelelő irányú külgazdasági 
nyitást feltételez. A külgazdasági nyitást 
exportoldalon többnyire a komparatív elő- 
nyök jobb érvényesítése, számos ország- 
ban azonban az export pénzügyi okok mi- 
atti növelésének kényszere teszi indokolt- 
tá. Importoldalon a nyitás egyrészt a nem- 
zetközi műszaki fejlődéshez való szoro- 
sabb kapcsolódás miatt hasznos. Az im- 
port liberalizálása azért is fontos, mert a 
belföldi piac egyensúlyát csak a struktúra- 
politikához szervesen hozzátartozó vissza- 
fejlesztések után, csak a gazdaság növeke- 
désénél dihamikusabb importbővítéssel le- 
het megőrizni. 

Az iparpolitika már említett dilemmája, 
hogy a liberalizmus elsősorban a nagyobb 
vállalatoknak kedvez, viszont a műszaki 
dinamizmus, az innovációk forrásai in- 
kább a kisvállalatok, ezek azonban pénz- 
ügyileg sebezhetőbbek. A , pozitív" és a 
,támogatásos" iparpolitikák között éppen 
az az egyik lényeges különbség, hogy az 
állam pénzügyi segítsége más és más válla- 
lati körbe kerül. A , pozitív" iparpolitika 
kedvezményezettjei jelentős részben a kis- 
vállalatok — azért is, mert a nagyvállalatok 
átlag feletti támogatása struktúramerevítő 
hatású is lehet -, a , támogatásos" iparpo- 
litika viszont elsősorban a nagyvállalatok- 
nak hasznos. A kisvállalatok átlagosnál 
, nagylelkűbb" iparpolitikai kezelése azon- 
ban azt a veszélyt is felidézheti, hogy egyes 
— piaci viszonyok között talán nem is élet- 
képes — kisvállalatok dinamikus . növeke- 
désnek indulnak, és későbbi esetleges ku- 
darcaik már sokkal nagyobb horderejűek 
lehetnek. 

Az iparpolitikának tehát egyes fejlett or- 
szágok tapasztalatai szerint nem annyira a 
már meglévő kisvállalatok fejlődését, mint 
inkább cserélődését és újabbak alakulását 
kell elősegítenie. A vállalatelméleti kutatá- 
sok egyik úttörője, Ronald W. Coase már 
50 évvel ezelőtt meghatározta a vállalatok 
— ezen belül értelemszerűen: a kisvállalatok 
- növekedésorientált magatartásának fő 
tényezőit. Két vállalat közül - ha többi 
. paraméterük egyébként egyenlő — az nö- 
vekszik gyorsabban, amelynél: 


. e kisebbek a szervezet működtetési 
költségei, illetve növekedésük lassabban 
követi a forgalom bővülését; 

e ritkábbak a vállalatvezetés tévedései, 
illetve számuk lassabban emelkedik a for- 
galom növekedéséhez képest; 

e a vállalatméret növekedése erősebb 
fékező hatást fejt ki a termelési tényezők 
kínálati árának emelkedésére. !9 

Coase feltételei közül a második formája 
ma talán kissé anakronisztikusnak hat, 
tartalma azonban mindenképpen megszív- 
lelendő. A második feltétel ugyanis azt 
mondja ki, hogy két -— egyébként minden 
tekintetben egyforma - vállalat közül an- 
nak jobbak a növekedési esélyei, amelynek 
a szervező-irányító apparátusa hatéko- 
nyabban képes működni növekvő vállalat- 
méret mellett. 

Az iparpolitika céljai között ezeknek a 
feltételeknek az alakítása önmagában csak 
igen ritkán szerepel. A kormányzatnak 
nem ahhoz fűződik érdeke, hogy valamely 
iparágban például koncentráltabbá tegye a 
vállalati struktúrát anélkül, hogy ettől po- 
zitív hatást várna a műszaki fejlődésre, a 
termelésre vagy az exportra. Abban érde- 
kelt, hogy az egyes iparágak vállalati szer- 
kezete minél jobban szolgálja gazdaságpo- 
litikai céljait. 

A műszaki fejlődést hordozó technoló- 
gia- és szellemitőke-igényes iparágakban — 
például az Egyesült Államok számítógép- 
iparában - gyakori, hogy a vállalatméret 
igen gyorsan nő, közben azonban alapve- 
tően megváltoznak a vállalati szervezet 
működési sajátosságai. A korábban sike- 
res, innovatív kisvállalatok (Apple, Am- 
dahl]) úgy , nőttek naggyá", hogy az alapí- 
tók nem tudtak megbirkózni a nagyobb 
vállalatméret miatti új szervezési-irányítási 
feladatokkal, és a működőképesség fenn- 


tartása érdekében el kellett távozniuk, he- 


lyüket szakképzett menedzsereknek adva 
át. 

A mai világgazdasági körülmények kö- 
zött az exportdinamizmussal párosuló nö- 
vekedésorientált vállalati magatartás tá- 
mogatását tartják az iparpolitika célszerű 
feladatának a legtöbb fejlett tőkés ország- 


19 Ronald W. Coase: The nature of the firm. Eco- 
nomica, November 1937. 396—-397. old. 

ban. Érdemes tehát megvizsgálni, hogy a 
gyors műszaki fejlődés és az exportorientá- 
ció követelményrendszerét a vállalatokhoz 
közvetíteni kívánó iparpolitika számára 
miként lehet átfogalmazni a Coase-féle fel- 
tételeket. , 

Az első feltétel módosított formában ar- 
ra utalhat, hogy annál a vállalatnál növel- 
hető gyorsabban az export, amelynél a vi- 
lágpiacra való kilépés kevésbé teszi szüksé- 
gessé költséges piacszervezet kiépítését. Bi- 
zonyos — mindenekelőtt a gépipari — termé- 
keknél az eladó és a vevő kapcsolata az 
üzletkötés után általában hosszabb ideig 
fennmarad, és a jól működő piacszervezet 
ennek fontos feltétele.2" Erősen költségér- 
zékeny vagy tőkeszegény vállalatok vi- 
szont nem gondolhatnak arra, hogy saját 
erejükből komolyabb külpiaci szervezetet 
alakítsanak ki. Ezért a , pozitív" iparpoliti- 
kák egyik - általában hatékony - közvetett 
támogatási konstrukciója, hogy állami esz- 
közökkel hozzájárulnak a kisebb vállala- 
tok külföldi piacszervezetének költségei- 
hez, vagy — mint ezt Ausztria példázza — a 
kisebb vállalatok képviseletét ellátó keres- 
kedelmi kirendeltségi hálózatot tartanak 
fenn. Ezekben az esetekben az állami ipar- 
politikai közreműködés semmiképpen sem 
torzítja a versenyt. Elsősorban azt szolgál- 
ja, hogy a kevésbé tőkeerős vállalatok ex- 
portnövelési esélyei ne legyenek rosszab- 
bak sem a nagyobb cégekhez, sem a belföl- 
di értékesítési lehetőségekhez képest. Más- 
képpen szólva: a kisebb vállalatok tevé- 
kenységében szükségszerűen erős a belpia- 
ci orientáció, és ennek csökkentése érdeké- 
ben kell a gazdaságpolitikának közvetett 
eszközökkel beavatkoznia. 

A második feltétel az exportorientáció 
:követelményeire való tekintettel úgy egé- 
szíthető ki, hogy a vállalatvezetés számára 
nélkülözhetetlenné válik a külkereskedel- 


20 Az elmúlt néhány évben nemzetközileg a szer- 
számgépipar esete szolgált jó példaként arra, hogy a 
piacszervezet a világpiaci versenyképesség növekvő 
fontosságú tényezője. Ezért a műszakilag korszerű, de 
kevésbé tőkeerős vállalatok, illetve a kisebb szerszám- 
gépexportőr országok kivitelük földrajzi koncentráció- 
jának növelésére kényszerültek. (Losoncz Miklós: 
A világ szerszámgépiparának fejlődési irányzatai. 
MTA Világgazdasági Kutató Intézet, 1987. 52-54. 
old.) 


mi felkészültség. Az egy-egy innováció üz- 
leti megvalósítására létrejött kisvállalatok 
vezetői szinte mindig műszaki szakembe- 
rek, s a vállalat növekedése már igényt 
támaszt menedzseri képzettségű vezetőkre 
is; viszont a külpiacra való kilépés általá- 
ban a vállalatvezetés további bővítését te- 
szi szükségessé. A , pozitív" iparpolitikák 
ezért gyakran mentesítik az exportorientált 
kisebb vállalatokat újabb szakemberek fel- 
vételétől. Ennek egyik bevált módszere, . 
hogy az állam évente bizonyos időszakra 
(15 vagy 30 napra) , kölcsönad" szakértő- 
ket kisebb vállalatoknak, és szükség esetén 
tovább is fedezi a foglalkoztatásukkal kap- 
csolatos költségek egy részét. Ilyen konst- 
rukcióknál - amelyek a kereskedelmi mel- 
lett műszaki és jogi tanácsadásra is kiter- 
jednek - lényeges szempont, hogy az álla- 
mi támogatás nem közvetlenül pénzmoz- 
gásban testesül meg, hanem valamelyik 
termelési-értékesítési erőforrás szűk ke- 
resztmetszetét enyhíti. 

A harmadik feltétel kiterjesztése közvet- 
lenül kapcsolható a komparatív előnyök 
elméletéhez. Az elmélet szerint a külpiacra 
való kilépés önmagában nem teszi olcsób- 
bá a termeléshez felhasznált termelési té- 
nyezőket, de javítja kihasználtságuk hatás- 
fokát. Ez azonban csak a termék- vagy 
vállalati szintű külkereskedelmi kapcsola- 
tokra mondható ki így. Ha ugyanis a válla- 
lat világpiaci megjelenése mögött nem csu- 
pán egy elszigetelt exportorientációs kez- 
deményezés áll, hanem az egész nemzet- 
gazdaság széles sávon végrehajtott világ- 
gazdasági integrálódási folyamata, akkor 
a külgazdasági nyitás megnövelheti a ter- 
melési tényezők kínálatát is, s így olcsóbbá 
teheti őket. A nemzetközi munkamegosz- 
tásba való szerves bekapcsolódás ma már 
szinte elképzelhetetlen a nemzetközi ter- 
melési tényezők áramlásaiban való részvé- 
tel nélkül. Egy hagyományosan tőkesze- 
gény gazdaságban például a jelentős volu- 
menű működőötőke-import nyomán szá- 
mottevően csökkenhet a tőke relatív ára a 
munkaerőhöz képest. 

A vizsgált iparpolitikai irányzatok közül 
a külgazdasági nyitást vállalati szinten 
mindenekelőtt a , pozitív" iparpolitikák 
segítik elő, mert olyan vállalattípusoknál is 

ösztönzik az exportorientációt, amelyek 
vagy méretük miatt, vagy termékszerkeze- 
tüknél fogva a belföldi piac felé fordulásra 
hajlamosak. Iparpolitikai eszköz, s nem 
csupán az exportösztönzési rendszer része, 
ha az állam segíti a világpiachoz való kap- 
csolódás minél többféle csatornájának ki- 
építését a gyors exportnövelésre képes vál- 
lalatoknál. Kisebb méretű, nyitott gazda- 
ságokban ugyanis a legtöbb dinamikus 
vállalat viszonylag rövid idő alatt eljut egy 
olyan fejlődési fázisba, hogy további ex- 
panziója már csak az exportra támaszkod- 
va képzelhető el. 

A , tervezéses" ipárpolitika ugyancsak 
segítheti a széles körű exportorientációt, 
de — mint utaltunk rá - a fejlesztési-struk- 
túrapolitikai súlypontok kijelölését csak 
kis mértékben bízza a mikroszférára. 

Így a külgazdasági nyitást, a kompara- 
tív előnyök jobb érvényesülését inkább 
csak a nagyobb vállalatoknál képes segíte- 
ni, és általában nem javítja a vállalatok, 
ágazatok közötti, hatékonysági alapon 
történő szelekció feltételeit. A , támogatá- 
sos" iparpolitika gyakran túlzottan az ex- 
port növelésére koncentrál, miközben nin- 
csenek a komparatív előnyöknek megfele- 
lő struktúraátalakító elképzelései. , Szelek- 
ciós" mechanizmusai elsősorban az ipar- 
szerkezet már meglévő súlypontjait erősí- 
tik, és ezzel gyakran évtizedekkel korábbi 
struktúrákat tartanak mesterségesen élet- 
ben. 

Végül a , piacorientált" iparpolitika egyik 
fontos alkalmazási feltétele, hogy a gazda- 
ság kereskedelempolitikai szempontból is 
nyitott legyen, azaz se importját, se export- 
ját ne fékezzék komolyabb adminisztratív 
korlátozások vagy költségnövelő-árfelhaj- 
tó hatású kereskedelempolitikai eszközök. 
Az erős belföldi importverseny elősegíti, 
hogy az exportbővítés a vállalatok számá- 


ra a növekedés, sőt a fennmaradás termé- 
szetes feltétele legyen, de a piacorientáció 
— a , pozitív" iparpolitikákkal ellentétben — 
elsősorban a rövid távú világpiaci folyama- 
tokhoz való alkalmazkodásnak kedvez. 
(Nem zárja ki a hosszú távú folyamatok- 
hoz való sikeres illeszkedést, de nem tart 
védőernyőt a rövid távú folyamatok által 
érintett vállalatok fölé.) 


A nyolcvanas évek nyugati iparpolitikai 
irányzatainak tipizálásával nem közvetle- 
nül alkalmazható , recepteket" kívántunk 
ajánlani a hazai iparpolitika cél- és eszköz- 
rendszerének kimunkálói számára. Már- 
csak azért sem, mert a jelzett irányzatok 
igen sokszor egymással keveredve léteznek, 
és a világgazdasági alkalmazkodás szem- 
pontjából eddig legsikeresebbnek mutat- 
"kozó , pozitív" iparpolitikák sem tekinthe- 
tők állami szabályozó intézkedések vagy 
eszközök pontosan definiálható együttesé- 
nek. Ezzel szemben számunkra is fontos 
lehet az az újfajta iparpolitikai szemlélet- 
mód, amely szakít a korábban elterjedt 
dogmákkal. Mindenekelőtt azzal, hogy az 
állam aktív iparpolitikai szerepe csakis je- 
lentős költségvetési újraelosztás mellett és 
a vállalati szféra fejlesztési elképzeléseinek 
erős központi befolyásolásával képzelhető 
el. Az állam a valóságban enélkül is javít- 
hatja az innovatív, gyors külpiaci expan- 
zióra képes vállalatok működési feltételeit, 
és nem szükségképpen kell meghatároznia 
szektorális, ágazati vagy alágazati fejlesz- 
tési, támogatási prioritásokat. E tapaszta- 
lat viszont hasznos lehet az ipari szerkezet- 
váltás nagy és összetett feladata előtt álló 
magyar gazdaság számára 15. 


Török Ádám 


NEMZETKOZI SZEMLE 


Átalakítás és társadalompolitika 
a Szovjetunióban 


Az átalakítás, az ország belső és nemzetközi teljesítőképessége növelésének útjában álló 
politikai, ideológiai és más akadályok fokozatos lebontása, a szocializmus bázisára épülő 
ésszerű megoldások keresése jellemzi a mai összetett szovjet valóságot. , A problémák, 
nehézségek és akadályok ellenére az átalakítás eszmei és erkölcsi győzelmet aratott, 
kiterjedt és mélyre hatolt. Ám e felelősségteljes értékeléskor nem bocsátkozhatunk 
túlzásokba, még kevésbé eshetünk az önámítás hibájába. Valójában az átalakítás első 
fellendülésének időszakában vagyunk" — hangsúlyozta ez év júniusában az SZKP KB 
ülése. A politikai vezetés, a közvélemény egyaránt érti, hogy a gazdaság még nem állt át 
az új fejlődési pályára, az új — a társadalom megannyi területén — még csak formálódik, 
és az átalakításnak a többségben lévő támogatók mellett ellenfelei is vannak, útjában 
jelentős akadályok állnak. I j 

Az SZKP XXVII. kongresszusán a társadalmi-gazdasági fejlődés meggyorsítására, a 
szocializmus megújítására elfogadott program mozgósító erejű, jövőbe mutató cselekvési 
programnak bizonyult, az alapvető, kérdésekben világossá tette a politikai vonalat. 
Ennek nyomán erősödött a társadalmi egyetértés és egység, megnőtt a bizalom a párt 
iránt, javult a társadalmi légkör. A gazdaság több területén sikerült a visszaesést megállí- 
tani, előrelépni a kívánatos tendenciák kialakításának útján. A dolgozók széles körű 
bevonásával hozzáfogtak a demokrácia fejlesztéséhez. A párt vezetése ma a végrehajtásra 
helyezi a fő hangsúlyt, figyelembe véve, hogy a társadalom, a párttagság egyaránt az 
átalakítás körültekintő, de következetes folytatását kívánja. 


Aktív, hosszú távú társadalom- és szociálpolitika 


A szovjet politikai és szakmai irodalomban a szocialnaja polityika fogalom használatos 
mind a társadalompolitika, mind az annak részeként értelmezett szociálpolitika jellemzé- 
sére. A társadalompolitika keretében vizsgálják az osztályok, társadalmi csoportok 
érdekviszonyait, a nemzeti relációkat, az élet- és munkakörülményeket, a falu és a város 
kapcsolatát, az egészségügyi ellátást, a szabadidő eltöltésének módját. Szociálpolitikán 
elsősorban az emberek jólétének növelésével, a munka- és életkörülményeikkel összefüg- 
gő kérdéseket értik, ami felöleli a jövedelmek, a fogyasztás, a lakáskérdés, az egészség- 
ügy, a család problémáit egyaránt. i 

A társadalompolitika időszerű feladatairól szólva ezúttal — a teljesség bármiféle igénye 
nélkül — mindenekelőtt arra keressük a választ, mit jelent az átalakítás ezen a területen 
általában, miként valósul meg az embereket legközvetlenebbül érintő kérdésekben, a 
szociálpolitikában. 

Az SZKP XXVII. kongresszusa a korábbi évek fontos tanulságaként fogalmazta meg, 
hogy változtatni kell az eddigi szemléleten, s a társadalompolitikát hosszú távú, átgon- 

dolt, egységes és aktív cselekvési programként kell érvényesíteni. E törekvés abban az 
értelemben természetesen nem új, hogy az emberekről való gondoskodás mindig is 
kiemelt helyet foglalt el az SZKP politikájában. A Szovjetunió eredményei a társadalom 
fejlesztésében, a társadalompolitika vívmányai szervesen beépültek a mai szovjet való- 
ságba. Éppen ezért az SZKP ezek megőrzését, alkotó továbbfejlesztését tűzi ki célul, 
megszabadítva őket a rájuk rakódott sémáktól, elavult formáktól. 

Az SZKP értékelése szerint a hetvenes-nyolcvanas évek fordulóján felerősödő negatív 
jelenségek egyik oka is éppen abban keresendő, hogy a társadalompolitikai kérdések 
iránt csökkent a figyelem, a javak elosztásában a , maradékelv" érvényesült, azaz a 
nemzeti jövedelem elosztásánál elsőbbséget élveztek a gazdaságpolitikával, a honvédelem- 
mel összefüggő feladatok. Az alapvető vívmányokat ebben az időszakban is sikerült 
megőrizni, sőt a gazdasági nehézségek ellenére — ha nem is a kívánatos mértékben, de 
— az életszínvonal is növekedett. A reáljövedelem 1981 és 1985 között a tervezett 3,/ 
százalék helyett 2,1 százalékkal nőtt. A gyakorlatban azonban felemásan valósultak meg 
a munka és az elosztás szocialista elvei, csorbát szenvedett a társadalmi igazságosság. 
Mindez hátrányosan hatott az életmód, a szellemi és erkölcsi folyamatok alakulására, 
az érdekrendszer működésére. A negatív jelenségek, a pénzügyi források viszonylagos 
szűkössége ellátási gondokkal párosultak, s mindez elégedetlenséget szült a közvéle- 
ményben. 

Az átalakítás és a gyorsítás mai feladatai is azt kívánják, hogy a társadalompolitika 
a korábbinál nagyobb szerepet kapjon a gazdasági és a politikai feladatok végrehajtásá- 
ban, jobban érvényesüljön a gazdaság- és a társadalompolitika kölcsönhatásából fakadó 
hajtóerő. Ez azt is jelenti, hogy a gazdaságpolitikai célkitűzések felmérésénél számolni 
kell az azokból következő társadalmi hatásokkal, feszültségekkel. Tudatos társadalom- 
politikára van tehát szükség a szocialista gazdaság lehetőségeinek mind teljesebb feltárá- 
sához és kihasználásához is. A társadalompolitikától azt is várják, hogy a vezetés, a párt 
idejekorán, kellő mélységben kapjon jelzéseket a szociális feszültségekről, az elképzelések 
és a gyakorlat eltéréseiről. 

A tudatos társadalompolitikai szemléletet megköveteli a gazdaságirányítás készülő 
reformja is. Számolnak azzal, hogy a strukturális váltásnak, a támogatások leépítésének 
negatív hatásai is lesznek. Tudatában vannak annak, hogy az ezzel járó terhelést, 
esetenként lemondást, csak olyan társadalom képes elviselni, amely egységes az alapvető, 
a nép számára közös feladatok megítélésében. 

Az emberi tényező jobb kihasználása, a fegyelem erősítése, a szervezettség javítása 
elengedhetetlen a tudományos-műszaki haladás előmozdításához és a gazdaságirányítás 
átalakításához. Az emberi tényező azonban már ma sem korlátozódik — ahogy ezt néha 
beállítják — csupán a fegyelem és a rend problémájára; a párt arra törekszik, hogy az 
emberek élet- és munkakörülményeit pozitívan befolyásoló társadalompolitikai gyakor- 
lat érvényesüljön mindenütt. Abból indulnak ki, hogy a szocializmus a ma emberének 
is épül, és nagyobb teljesítményt csak akkor lehet elvárni az egyéntől, ha érdekeltté teszik 
a szocializmus építésében. A tömegek hangulatát, véleményét, az átalakításhoz való 
viszonyát az is befolyásolja, sikerül-e érezhetően emelni a nép életszínvonalát, javítani az 
ellátást, az életkörülményeket. 

Az aktív társadalompolitika a belső funkciók mellett fontos nemzetközi feladatot is 
teljesít azáltal, hogy a szocializmus humánus értékeinek védelmével és erősítésével annak 
tekintélyét növeli világszerte. 

A korábbiakhoz képest új elem, hogy az SZKP a társadalompolitikát átfogó rendszer- 
ként, cselekvési programként értelmezi, amely egyidejűleg tartalmaz rövid és hosszú távú 
feladatokat. Számos elemének kimunkálása hosszabb időt kíván, több új kérdésre úgy- 
mond , menet közben" kell választ találni. A XXVII. kongresszus kedvező politikai 
lehetőséget teremtett, a program részletes kimunkálása — az SZKP véleménye szerint — 
csak a tudományos műhelyek, a társadalmi gyakorlat, a közös társadalmi cselekvés 


bj 


84 NEMZETKÖZI SZEMLE 


terméke lehet. Csak így tartják megvalósíthatónak azt a követelményt is, hogy a párt a 

. társadalom egészének érdekét tartsa szem előtt, de vegye figyelembe az egyéni és a helyi 
érdekeket, a különböző rétegek sajátos szükségleteit, legyen tekintettel a társadalmi 
igazságosságra 

E kérdések a kongresszus óta állandóan napirenden vannak. A közelmúltban az SZKP 
KB-ban külön tanácskozást tartottak szociálpolitikai kérdésekről, s ehhez kapcsolódva 
az ellátás és a szolgáltatások fejlesztéséről. A tanácskozás rámutatott, hogy a párt 
törekvései világosak, fokozatosan létrejönnek a jogi és egyéb feltételek; most a problé- 
: mák nyilt feltárására, az elfogadott döntések körültekintő, de következetes végrehajtásá- 
ra van szükség. 

Az SZKP e területen is a realitásokból indul ki. Számol azzal, hogy csak a gazdasági 
növekedés teremthet szilárd anyagi alapot a szociális kérdések megoldásához. Mihail 
. Gorbacsov mondotta a szakszervezetek legutóbbi kongresszusán: , A gyorsításnak, az 
élet minősége javításának csak egy útja van, a hatékony, termelékeny munka. Az elosztás 
és újraelosztás mechanizmusai önmagukban semmit sem hoznak létre." A gazdasági és 
szociális programok megalapozását szolgálja, hogy a felhalmozás arányát a korábbi 
. 25—26 százalékról a jelenlegi ötéves tervben 27,7 százalékra növelték. Figyelembe veszik 
azt is, hogy a honvédelem, az erőegyensúly fenntartása súlyos terheket ró a Szovjetunió- 
ra, a kiadások csökkentésére azonban csak a leszerelés terén való előrelépés függvényében 
gondolhatnak. Az eszközök körültekintő, takarékos felhasználása, a honvédelmi szektor 
eredményeinek gyorsabb átáramoltatása a polgári területekre azonban már ma is fontos 
kiegészítő erőforrást jelenthet. 

Az SZKP-nak a társadalompolitikára fordított, koncentrált figyelmét mutatja az is, 
.hogy a KB egyik titkárának feladatköre kizárólag e terület felügyelete. Az ágazatközi 
koordinálás céljából létrehozták a Minisztertanács Társadalomfejlesztési Irodáját, s 
hasonló szervezetek jönnek létre alacsonyabb szinteken is. 

Áz aktív társadalompolitika megvalósításához a korábbinál kedvezőbb feltételt terem- . 
tett az is, hogy az elmúlt években, különösen az SZKP KB 1982. novemberi ülése után, 
széles körű politikai-tudományos munka kezdődött el a szocializmus építését hosszabb 
távon is meghatározó kérdések tanulmányozására, az ellentmondások, az érdekek, a 
tulajdonviszonyok elemzésére. Napirendre került a Szovjetunió és a többi szocialista 
ország tapasztalatainak feldolgozása, hogy a mai feladatokra orientáló és hosszú távon 
is eligazodást nyújtó, reális szocializmuskép alakuljon ki. Ebben fontos szerepet szánnak 
a társadalomtudományoknak. Élő igény az, amit Alekszandr Jakovlev, az SZKP KB PB 
póttagja, a KB titkára a Kommunyisztban megjelent tanulmányában írt: , A mai szocia- 
lizmusnák mindenekelőtt önmagát kell megismernie." 

A szocializmus lehetőségeiről, az eddigi vívmányok megítéléséről, az új értékekről 
széles körű szakmai és társadalmi vita folyik a Szovjetunióban. A Kommunyiszt hasáb- 
jain például Tatyjana Zaszlavszkaja akadémikus írása nyomán közel egy éve élénk vita 
bontakozott ki. A levélírók többsége üdvözli az átalakítást, mivel az a jobb munkához 
s ezáltal a jobb életkörülményekhez szükséges társadalmi közeget teremti meg. Az 
átalakítás szükségességének és a tennivalók fő irányainak megítélésében egységesek a 
vita résztvevői, noha számos tartalmi kérdést és különösen a végrehajtás eszközeit 
eltérően ítélik meg. Figyelemre méltó, hogy a társadalmi igazságosság és a gazdasági 
hatékonyság igényét senki sem állította ugyan szembe, de azért sok hozzászóló az emberi 
tényezőt főleg mint munkaerőt vizsgálta. A legélesebb megfogalmazások a társadalmi 
juttatások kapcsán hangzottak el. , Nem engedhető meg - állították sokan -, hogy 
veszélybe kerüljenek olyan megszerzett értékek, mint az ingyenes oktatás, az orvosi 
ellátás, az alacsony lakbér." A vita folytatódik... 

A szovjet ember munka- és életkörülményeinek javítása 


A szovjet gazdaságban a következő 15 évben a munka termelékenysége a tervek szerint 
2,3-2,5-szörösére, a nemzeti jövedelem kétszeresére nő, vagyis az előbbi növekedés 
érzékelhetően gyorsabb. A fejlődés egyre erőteljesebben teszi fel a kérdést: miként lehet 
megőrizni a társadalompolitika egyik lényeges eredményét, a teljes foglalkoztatottságot? 
Óvatos becslések szerint a 130 millió foglalkoztatottból legalább 8-10 százalék már jobb 
munkaszervezés, kisebb mértékű korszerűsítés esetén is , felszabadítható" , vagyis új mun- 
kahelyről kell gondoskodni. Számolnak azzal, hogy a gazdaság teljesítőképességének 
növelése, a belső erőforrások jobb kihasználása szükségessé teszi a termelési szerkezet 
átalakítását. Hangsúlyozzák, hogy ennek kockázatát és nehézségeit vállalni kell, s egyút- 
tal időben fel kell készülni a strukturális átalakítás hatásaira, a munkahely-változtatás, 
esetenként az új szakmaválasztás következményeire. j 

Az SZKP XXVII. kongresszusa fontos távlati feladatnak nevezte a népjólét minőségi- 
leg új szintre emelését. Nem titkolják, hogy a következő esztendőkben az életszínvonal 
gyökeres javítására nem gondolhatnak. A jelenlegi ötéves terv azzal számol, hogy a 
reáljövedelem növekedése szerényebb, évi 2,5—2,8 százalékos, de egyúttal megalapozot- 
tabb és biztonságosabb lesz. Az ellátás jobb szervezése, az egészségügyi helyzet javítása 
már ma is érezhető változást hoz az életkörülmények alakulásában, s egyes társadalmi 
rétegeknél, pedagógusoknál, egészségügyi dolgozóknál, mérnököknél a bérek is jelentő- 
sen növekednek. Társadalmi méretekben lényeges javulást azonban csak az átfogó 
programok beindulásától, az 1990 utáni időszakban várnak. 

Az elosztási szférában az SZKP alapelvként kezeli, hogy a magasabb életszínvonalnak 
feltétele a termelés mennyiségi és különösen minőségi növelése, s ezért az életszínvonal 
emelkedését jobban kell kötni a termelés eredményeihez. A társadalmi igazságosság 
jegyében figyelembe veszik a társadalom különböző csoportjai között meglévő különbsé- 
geket, a jövedelmi differenciálódást, a fogyasztási struktúra, az életmód, a társadalmi 
tudat eltéréseit. 1985-ben például a kolhozparasztok reáljövedelme 90 százaléka volt a 
munkások és az alkalmazottak reáljövedelmének. A társadalmi juttatásokból (orvosi 
ellátás, lakbérhozzájárulás stb.) az utóbbi réteg nagyobb mértékben részesül. Hangsú- 
lyozzák, hogy a korábbinál differenciáltabb politikára van szükség. A társadalom na- 
gyobb részénél a munka szerinti elosztás következetes alkalmazására kell törekedni, 
biztosítva egyidejűleg a fogyasztói kínálat bővítését, a fizetett kiegészítő szolgáltatások 
körének szélesítését. Ez a feltétele a társadalmi aktivitás és a termelés növekedésének, 
s ez lehetőséget ad a szociális rendeltetésű alapok gyarapításához is. 

Az SZKP egyúttal hangsúlyozza, hogy a szocialista társadalom nem hagyhatja figyel- 
men kívül azokat sem, akik valamilyen oknál fogva egyszeri vagy állandó segítségre 
szorulnak. Ebből kiindulva nagyobb segítséget kívánnak nyújtani az alacsony jövedelmű 
rétegeknek, a sokgyermekes családoknak, a pályakezdő fiataloknak, a nyugdíjasoknak. 

A gazdaságirányíitási rendszer továbbfejlesztése jegyében a bérek növelését a vállalati 
nyereségtől teszik függővé, következetesen érvényesíteni kívánják a brigádok és a vállala- 
tok közötti differenciálást. A párt vezetése számol azzal, hogy ez a törekvés számos 
akadályba ütközik, a vállalatok kerülik a konfliktushelyzeteket, a magasabb jövedelme- 
ket a társadalom jelentős része még nem mindig tudja elfogadni. A minőségi átvételi 
rendszer bevezetése is okozott feszültségeket, de az emberek döntő többsége a szigorúbb 
minőségi követelményeket igazságosnak érzi. 

A bérpolitika előirányozza a minimális bérek növelését, az ötéves terv végére a jelenlegi 
70 rubeles minimális jövedelmek várhatóan emelkednek, bár a relatív kisjövedelmek problé- 
mája több területen megmarad. Növekednek az átlagbérek, amelyek 1986-ban a munká- 
soknál és az alkalmazottaknál 7195 rubelt, a kolhoztagoknál 159 rubelt tettek ki. A szak- 
irodalomban szereplő adatok szerint a minimális és az átlagbérek aránya 1:3, a minimális 
és a legmagasabb béreké 1:10. A bérarányok megváltoztatását szükségesnek tartják, de 

ez hosszú távú feladatként szerepel. Nem hagyják figyelmen kívül azt sem, hogy a munka 
szerinti elosztás következetes alkalmazása esetén nő a lakosság jövedelmi differenciáló- 
dása. Bizonyos ésszerű határok között - amiről még vita folyik — ezt a gazdaság egyik 
mozgatórugójának tekintik. 

A kongresszusi határozatokkal összhangban olyan bérezési rendszer kialakítására 
törekednek, amely jobban elismeri a szellemi munkát, ösztönzi a gazdaság strukturális 
fejlődését, az eddiginél jobban segíti elő a munka szerinti elosztás elvének megvalósítását. 
A jövedelem fő forrásának a munkát tekintik. 

A nem termelő ágazatok több területén fokozatosan emelik a fizetéseket. A probléma 
súlyosságát jelzi, hogy az ágazatban elérhető fizetések csak 70 százalékát teszik ki a 
termelőágazat béreinek. A közelmúltban 37 százalékkal emelték a közoktatási, 17-30 
százalékkal a felsőoktatási dolgozók bérét; rendezték az egészségügyi dolgozók bérét is. 

Az iparban jobban elismerik a képzettségbeli különbségeket, a minőségi munkát, 
előtérbe helyezik a műszaki-tudományos haladást meghatározó ágazatokat. A legala- 
csonyabb és a legmagasabb kategóriába tartozó munkások alapfizetése közötti arány a 
jelenlegi 1:1,5-ről 1:1,8-ra nő. 30-35 százalékkal emelik a mérnökök fizetését. Az elmúlt 
években csökkent a munkások és a mérnökök fizetése közötti különbség. Amíg 1965-ben 
a műszaki-mérnöki állomány fizetése 459 százalékkal haladta meg a munkásokét, 
1975-ben 23,8 százalékkal, 1980-ban 14,6 százalékkal. A bérek növekedése 1976 és 1984 
között a munkásoknál évi 2,5, a műszaki-mérnöki állománynál 1,3 százalék volt. Csök- 
kent a szellemi munka presztízse, visszaesett a műszaki főiskolára jelentkezők száma. Az 
új rendszerben a tervek szerint a mérnökök fizetése 40-45 százalékkal haladja meg a 
legmagasabb kategóriába tartozó munkásokét. 30 éve először felülvizsgálták a vállalat- 
vezetők besorolási rendszerét, lehetővé téve, hogy például egy , Uralmas" nagyságú 
óriásvállalat igazgatója a jelenlegi 330-360 rubel helyett 570 rubelt is kaphasson. Az új 
rendszer bevezetése 1987-ben kezdődött meg, és e tendenciát a vállalatok lehetőségeitől 
függően minden termelőágazatban fokozatosan érvényesíteni kívánják. 

Uj módon vetődik fel a társadalmi, fogyasztási alapok kérdése is. Szerepük eszerint nem 
csökkenhet, de világosabban meg kell határozni funkcióikat. Szociális feladataikat csak 
úgy tölthetik be, ha nem jótékonysági alapként kezelik őket, és hatékonyabbá, céltudato- 
sabbá teszik felhasználásukat. Változatlanul rendeltetésük az oktatás, a kultúra eredmé- 
nyeinek terjesztése, a gyermeknevelés megkönnyítése, az egészségügy feladatainak meg- 
oldása. Egyúttal lehetővé kívánják tenni, hogy a társadalmi alapokból eredő juttatásokat 
fizetett szolgáltatásokkal egészítsék ki azok, akik a munka szerinti elosztásból nagyobb 
jövedelmekhez jutnak. Az üdültetés terén például az ingyenes vagy részben térített 
üdülési rendszer további terjesztésével párhuzamosan, a fejlődés útját a térítéses üdülés 
fejlesztésében, szállodák , üdülőszövetkezetek létesítésében látják. (Egyre határozottabban 
fellépnek azonban a társadalmi igazságosságot sértő külön juttatások, külön üzletek 
ellen, hangsúlyozva azonban, hogy elsősorban a jelenségek anyagi okait kell feltárni és 
megszüntetni.) 

A szocialista állam fontos funkciójának tekintik a nem munkából származó jövedelmek 
elleni harcot. Jelenleg az ily módon szerzett jövedelmeket a szovjet sajtóban megjelent 
publikációk 10-12 milliárd rubelre becsülik, bár pontos statisztika természetesen nem áll 
rendelkezésre. A probléma megoldását a jogi eszközök mellett — perspektívában — a 
szélesebb árukínálatban, a szolgáltatások bővítésében látják. E célt szolgálja a magán- 
munka engedélyezése, ami törvényes keretet teremtett a társadalmilag szükséges és az 
egyénnek is hasznos ilyenfajta tevékenységi formákhoz, a kisipari, építőipari szolgáltatá- 
sok fejlesztéséhez, a lakossági igények jobb kielégítéséhez. 

A szövetkezeti és magánvállalkozási formák most kezdenek csak kialakulni. Ahol 
megjelentek, ott hasznosságukat bizonyították, a közvélemény támogatását élvezik. 
A sajtó azonban sokféle ellentmondásra is felhívja a figyelmet. Hiába van politikai 
szándék a szolgáltatások fejlesztésére, törvény a magánvállalkozásokra, ha mondjuk a 

tűzvédelmi, közegészségügyi rendelkezések még ellene hatnak, vagy a helyi hatóságok 
nem eléggé rugalmasak, segítőkészek. Sok nehézség merül fel az anyagbeszerzésben, 
érzékelhető a bizonytalanság és a tapasztalatlanság az erre vállalkozók között is. 

Az előzetes számítások szerint a magánmunka részesedése a nemzeti jövedelemből 
1-1,5 százalékos szinten lesz. Az ily módon szerzett jövedelmekre új adórendszert vezet- 
tek be. A jövedelem adómentes, ha nem éri el a havi 70 rubelt; ha nem haladja meg a 
havi 250 rubelt, az adó a jövedelem 11 százaléka; 250-500 rubel havi jövedelem között 
az adókulcs 20-50 százalék között változik, 500 rubel fölött 65 százalék. A sajtóban egyre 
több észrevétel hangzik el arról, hogy az adórendszer ténylegesen nem ösztönöz a magán- 
munka végzésére s ezáltal az áru- és szolgáltatáshiány csökkentésére, sőt korlátozza a 
vállalkozói szellemet, a kockázatvállalást. 

Az SZKP tevékenységében fontos helyet kap az idős nemzedékekről, a nyugdíjasokról 
való gondoskodás. A nyugdíjjogosultság fokozatosan bővült. 1950-ben a lakosság 2 
százaléka, ma 20 százaléka nyugdíjas; nyugdíjakra a nemzeti jövedelem mintegy 9 : 
százalékát fordítják. A nyugdíj fő, esetenként egyetlen jövedelemforrás, és az elmúlt 15 
évben végrehajtott háromszori emelés nem ellensúlyozta a nyugdíjasok életszínvonalának 
relatív elmaradását. A jelenlegi nyugdíjrendszer ellentmondása, hogy nem függ az aktív 
munka eredményeitől. Az 1956-ban megállapított 120 rubel nyugdíjmaximum akkor az 
átlagkereseteknél magasabb volt, ma jóval alacsonyabb, akadályozza az egészséges mun- 
kaerőmozgást. Jelenleg nem gondolnak a nyugdíjrendszer jelentős költségekkel járó 
átfogó reformjára. Növelik azonban a minimális nyugdíjakat (jelenleg munkásoknál és 
alkalmazottaknál 50, kolhozparasztokná! 40 rubel), továbbá a régebben nyugdíjba vo- 
nultak nyugdíját; közelítik egymáshoz az alkalmazottak és a munkások, illetve a parasz- 
tok nyugdíját. A nyugdíj megőrzése mellett szélesebb körben kívánnak munkalehetősé- 
geket biztosítani az idős emberek számára. 

Nagyobb figyelmet fordítanak a háborús veteránokról való gondoskodásra. Egyidejű- 
leg nő az idősebb nemzedékek iránti általános figyelem, újonnan létrehozott társadalmi 
szervezetük tényleges beleszólási jogot kap szociális és más kérdések eldöntésébe, a 
nyugdíjasokat jobban bevonják a párt- és állami szervezetek munkájába. Egyidejűleg 
foglalkoznak azzal, hogy a nyugdíjakat a jövőben az aktív munkával eltöltött évek 
számától és annak eredményétől függően jobban differenciálják. Szakmai körökben 
felvetődik az is, hogy a mai nyugdíjkorhatárt (nőknél 55, férfiaknál 60 év) a húszas 
években állapították meg, s az azóta bekövetkezett változások (a várható átlagéletkor 
abban az időben 40, 1985-ben 69 év volt) figyelembevételével sokan elképzelhetőnek 
tartják a nyugdíjkorhatár bizonyos emelését. 

A XXVII. kongresszus a realitásokat józanul számba véve hangsúlyozta: , Az elosztási 
viszonyok tökéletesítését célzó erőfeszítéseink nem lesznek elég hatékonyak és a népjólét 
növelésének feladatát nem teljesítjük, ha nem leszünk képesek feltölteni a piacot különfé- 
le árucikkekkel, szolgáltatásokkal." A szovjet sajtóban sokan felteszik a kérdést: vajon 
megvalósítható-e a differenciálás, ha az ellátásban és a szolgáltatásokban jelentkező 
hiány miatt a bérnövekmények fele csak a takarékbetéteket növeli? A kongresszusi határo- 
zatok alapján számos intézkedés történt az ellátás javítására. 1986-ban a lakossági 
fogyasztás 5,5 százalékkal növekedett, szemben az előző öt év 3,7 százalékos átlagával. 
A mennyiségi és különösen a minőségi igényeket azonban számos termék esetében még 
nem sikerült kielégíteni, sok panasz éri a városi közlekedést, a kommunális szolgáltatáso- 
kat. Az élelmiszer-ellátásban természetesen nem abszolút hiány van, de gond, hogy 
húsból az igények 75 százalékát, tejtermékből 80 százalékát tudják kielégíteni. A fogyasz- 
tás anyagi alapjainak bővítése mellett az ellátást más intézkedésekkel is javítják, így a 
helyi tanácsok nagyobb jogkört kapnak a helyi termelési és kereskedelmi feladatok 
megoldásában; bővítik a szövetkezeti kereskedelmi hálózatot, ahol az állami ár mintegy 
kétszereséért, de a szabadpiaci árnál olcsóbban lehet húshoz, zöldségfélékhez hozzájutni. 
A nagyvárosokban a kolhozok és a szovhozok lehetőséget kaptak termékeik közvetlen 

értékesítésére. Változik a kolhozpiac megítélése is. Ma már nem , szükséges rossznak", 
hanem az ellátás egyik forrásaként kezelik, hiszen itt realizálódik a kiskereskedelmi 
forgalom 2.6, az élelmiszer-forgalom 10 százaléka. A kistermelők megjelenését nem 
akarják korlátozni, de növelni kívánják a kolhozok szerepét. A , kolhozpiacon" ugyanis 
a szövetkezetek csak 2 százalékkal részesednek. Jobban ösztönzik a takarékosságot, 
fellépnek a pazarló fogyasztás ellen, de nincs szó a fogyasztás valamiféle , szabályozásá- 
ról" - amire egyébként szakinai fórumokon számos javaslat hangzik el. ii 

A korábbinál nagyobb figyelmet szentelnek a szolgáltatásokra, ahova jelenleg a lakos- 
sági kiadásoknak csupán 10 százaléka irányul. Az ágazat fejlesztésében jobban támasz- 
kodnak a meglévő tartalékokra, a takarékosságra, másrészt belső átcsoportosítással, a 
lakossági eszközök szélesebb körű bevonásával új forrásokat is igénybe vesznek. (A 
gépkocsiszervizek ma az igények 30 százalékát elégítik ki. Növelték a térítési díjakat, 


. erősítik a szervizek érdekeltségét, lehetővé tették a magánszervizelést.) Emelik a szolgál- 


tatásban dolgozók bérét, lehetővé teszik a 4-6 órás munkát, a mellékfoglalkozás vállalá- 
sát. A szolgáltatások dinamikus fejlesztése csökkentené az áruellátásra nehezedő nyomást, 
s elősegítené a társadalmi légkör javítását. 

Az ellátás javítását is befolyásoló tényező a kiskertprogram, amelynek keretében 
évente 1—1,2 millió család jut hétvégi telekhez. Javítják a kiskertek ellátását megfelelő 
építőanyagokkal, szerszámokkal, kisgépekkel. Érzékelik: a kiskertprogram sikere attól 
is függ, hogy javul-e a telkek megközelíthetősége, a helyiérdekű vasúthálózat, nő-e a 
személygépkocsik száma. 

A gazdaságirányítás átalakításának egyik fontos eleme az árrendszer megváltoztatása. 
Komoly gondot jelent, hogy tíz év alatt az állami dotáció megduplázódott, s jelenleg 
mintegy 64 milliárd rubel. A marhahús termelési és értékesítési költsége például 2,9-szere- 
se a fogyasztói árnak. Ha a fogyasztói árhoz hozzátesszük a dotációt, ! kg marhahús 
ára 4,7 rubel lesz. (Összehasonlításképpen a kolhozpiaci ár 3,50 és 8 rubel között van, 
de az esetek többségében alig haladja meg a fenti összesített mutatót.) Az árrendszer 
ebben a formájában nem ösztönöz a jobb termelésre, esetenként a pazarló fogyasztást 
támogatja, s a társadalmi igazságosságot is sérti, mivel a dotációból a magasabb jövedel- 
mű rétegek, nagyobb fogyasztásuk révén, magasabb arányban részesülnek. A kongresz- 


. szus lényegében kimondta, hogy a stabil fogyasztói árak elve nem tartható. Az árrendszer 


átalakításával a hatékonyabb termelés, a társadalmi igazságosság betartását kívánják 
elősegíteni, szem előtt tartva a szociálpolitikai szempontokat, sőt az áremelések pszicho- 
lógiai-politikai hatásait is. (Figyelemre méltó körülmény például, hogy az alapvető 
élelmiszerek árait a harmincas-negyvenes években állapították meg.) 

Az SZKP - a kérdés társadalmi jelentősége és kiélezettsége miatt — komolyan foglalko- 
zik a lakásproblémával. Az elmúlt években igen jelentős eredmények születtek. 1980 és 
1985 között a városokban az 1! főre jutó lakásterület 13,1-ről 14,1 négyzetméterre nőtt, 
vidéken 13,9-ről 15,8 négyzetméterre. A lakásépítkezés üteme azonban lelassult, ami — 
a lakosság növekedését figyelembe véve — kiélezte a lakáshelyzetet. Amint a Komszomol 
legutóbbi kongresszusán is elhangzott, különösen szorító e probléma a fiatalok körében. 
Az építési költségek az elmúlt néhány évben 15-20 százalékkal emelkedtek. Probléma a 
lakásállomány gyorsuló elöregedése is. A párt XXVII. kongresszusa célul tűzte ki, hogy 
2000-re minden családnak legyen saját lakása vagy háza. Összehasonlításként megjegyez- 
zük, hogy ma a városi lakosság (családok) 80, a falusi lakosság 90 százalékának van saját 
lakása, illetve háza. 3 

A feladat azonban nem csupán , mennyiségi": párhuzamosan jelentkezik az óhaj a 
korszerűbb lakástervezésre, a növekvő minőségi igények kielégítésére, hiszen a városi 
lakásállomány egyharmada a hatvanas évek normái szerint épült. Az ország lehetőségeit 
figyelembe véve, a lakásépítkezésbe jobban bevonják a lakossági erőforrásokat, emelik 
aszöv " ezeti lakásépítkezés arányát (ma 8-10 százalék), ösztönzik a vállalati lakásak- 

vuk ma 7 százalék). A lakásprobléma enyhítését szolgálja a lakbérrendszer 

tervezett módosítása, beleértve a mai, négyzetméterenként 12 kopejka lakbér emelését, . 
illetve nagy lakásoknál a progresszíven emelkedő lakbér bevezetését. Ezektől az intézke- 
désektől a lakásalap fokozatos újraelosztását is remélik. 

Az SZKP fontos feladatnak tekinti az emberek egészségének védelmét és megóvását. 
Az elmúlt években romlott a helyzet. 1970-ben az ezer lakosra jutó halálozások száma 
8,2 volt, 1985-ben 10,6. A nagyobb társadalmi nyilvánosság jegyében először közölt 
adatok szerint az ezer újszülöttre jutó, egyéves kor előtt meghalt gyermekek száma 
1970-ben 24,7, 1985-ben 26 volt. A probléma - az egészségügyi infrastruktúra elmara- 
dottsága, nem eléggé hatékony működése, az egészségügyi dolgozók szakmai felkészült- 
ségében meglévő hiányosságok, az egzisztenciális gondok éleződése, a társadalmi igazsá- 
gosság érzetét sértő külön ellátási rendszerek, a közvélemény növekvő elégedetlensége 
— arra késztette a párt- és az állami vezetést, hogy az egészségügy fejlesztését a további 
társadalmi, gazdasági előrelépés egyik alapvető tényezőjének tekintse. Javítják az egész- 
ségügy anyagi-műszaki bázisát, érezhetően emelték az egészségügyi dolgozók fizetését. 
(Figyelemre méltó megoldást alkalmaznak a Fjodorov-szemklinikán: 5-7 orvosból és 
15-20 ápolóból álló brigádokat hoztak létre, amelyek egy-egy operációért, bonyolultsá- 
gától függően, 11-50 rubelt kapnak. Az orvosok jövedelme így elérheti a 400-500 rubelt, 
az ápolóké a 180-at. Ha az operációt meg kell ismételni, a brigád nem kapja meg az 
említett összeget.) Korszerűsítik a betegellátást, a betegség megelőzését szolgáló rend- 
szert, a szakorvosi ellátást, csökkentik a kórházak zsúfoltságát. Fokozatosan lehetővé 
teszik a szabad körzetiorvos-választást. Jelentős figyelmet szentelnek a regionális kü- 
lönbségek csökkentésére. 

Az egészséges életmód kialakítása szempontjából is nagy jelentőségű az alkoholizmus 
elleni következetes küzdelem, amelynek első eredményei a fogyasztás mérséklődésében, 
a balesetek, a máj- és keringési betegségek csökkenésében, a halálozási arány javulásá- 
ban, továbbá á társadalmi hangulat kedvezőbbé válásában máris érezhetők, annak 
ellenére, hogy ez is hosszú távú, nehéz társadalmi feladat. 

Nyilvánvaló, hogy a , peresztrojkának" nevezett folyamat, amely nemcsak a gazdaság, 
hanem a társadalom, sőt az emberi gondolkodás mélyreható átalakítását is célul tűzi ki 
— s amelynek első lépéseit megtették -, megfelel a szocializmus lényegének, és lehetővé 
teszi e társadalmi rend humanista jellegének érvényesítését. 


Thürmer Gyula 


MULTUNK TAPASZTALATAIBÓL 


A MAGYAR NEMZETISÉGI POLITIKA TÖRTÉNETÉHEZ 


Nemzetiségi kérdés az 1918—-1919-es 
magyarországi forradalmakban 


Az 1918-1919-es forradalmak időszaka, amelyek a közvetlen előzményekkel együtt is 
alig egy szűk esztendőt tettek ki, a legviharosabb korszak a nemzetiségi politika történe- 
tében. Nemcsak a régi Magyarország nemzetiségi politikája szenved vereséget rövid idő 
alatt — maga alá temetve a történelmi magyar államot -, de nem kíséri siker a megoldás 
polgári demokratikus, majd szocialista alternatíváit sem. Az eredmény, amely ebből a 
kataklizmából született — ha szabad itt e szót használni —, többé-kevésbé fordítottja az 
1918 előtti állapotoknak. Nem ennek a tanulmánynak a feladata, hogy az új rendeződés 
tragikus következményeit — a menekültek problémájától az újból és újból felszikrázó 
nacionalista indulatokon át a végzetes kényszerpályákig — felsorolja. Csak utalunk rá, 
. hogy az események sokkoló hatása alól még egy olyan, a revíziós gondolattól távol álló 
politikus, mint Kunfi Zsigmond sem tudott haláláig szabadulni. 

Nem tagadhatjuk: e kérdéskör ma is neuralgikus pontja közgondolkozásunknak. Épp 
ezért úgy véljük, az 1918-as polgári demokratikus, illetve az 1919-es szocialista megoldási 
kísérletek tanulságai ma sem érdektelenek — nem mint konkrét programok, hanem mint 
történelmi alternatívák. Felidézésük a méltányosság, a megértés szellemét kívánja bele- 
vinni a ma is indulatos vitáktól kölcsönösen terhes Duna-táji közhangulatba. 

1918 nyárutóján szokatlan, mondhatni, vihar előtti csend jellemezte a politikai életet 
Magyarországon. A mintegy félmillió résztvevővel lezajlott általános politikai sztrájk 
kudarca 1918 júniusában még elég erősnek mutatta a hatalmat. Nemcsak a munkásmoz- 
galom torpant meg időlegesen, de ezekben a hetekben alig lehetett jelét látni a nemzetisé- 
gi politikai erők aktivitásának - legalábbis a felszínen. 

A Monarchia olasz offenzívájának összeomlása, a német balsikerek a nyugati fronton 
nem sok jót ígértek, ám a jelentősebb arcvonalakon az antant sem mutatott egyelőre 
különösebb aktivitást. A látszat, az a tény, hogy a központi hatalmak seregei mindenütt 
ellenséges területen álltak, megvigasztalhatta a kor - és sajnos, úgy tűnik, az utókor — 
kávéházi stratégáit. 

Bár a magyar progresszió legjobb elméi már jóval a háború előtt számoltak azzal, hogy 
egy vesztes háború a Monarchia végét jelentheti, ez a , vég" — úgy tűnik - 1918 kora őszén 
még nem látszott túl közelinek: terveket kovácsoltak a kibontakozásra, s komolyan 
számoltak azzal, hogy a , legrosszabb" elkerülhető, így készek voltak , utolsó figyelmez- 
tetéseket" fogalmazni a hatalom, főként az uralkodó és környezete számára. 

A szélcsend hangulatát jól jellemzi, hogy szeptember közepén Károlyi Mihály, a haladó 
erők táborának legtekintélyesebb vezetője családi vadászatra utazott apósa és politikai 
ellenfele, Andrássy Gyula dubrini birtokára. Ez az epizód a régi Magyarország társadal- 
mi-politikai életének egyik utolsó jellemző pillanata: a családi kötelék még erősebb a 
politikai ellentéteknél. 

A közélet uborkaszezonját egy távoli mellékhadszíntér eseményei törték meg. 1918. 
szeptember végén a bolgár frontot Szaloniki térségében áttörték a görög, francia és szerb 
egységekből álló antantcsapatok. A számbeli hátrányban levő, kivérzett bolgár egységek 
ellenállását napok alatt felszámolták; Bulgária fegyverszünetet kért, s a balkáni antant- 
erők lényegében akadálytalanul közelíthették meg a történelmi Magyarország déli hatá- 
rait, hiszen az osztrák-magyar hadsereg Szerbiában és Albániában állomásozó megszálló 
erői nem jelentettek veszélyt az előnyomulók számára. 

Ez az eseménysorozat a vég kezdetét jelentette a Monarchia számára -— ebben egyetér- 
tett szinte minden politikai erő az országban. A képviselőház október 17-i ülésén Tisza 
István - aki 1914-ben mint miniszterelnök a hadüzenetet proklamálta - kijelentette: 
, Elismerem, amit gróf Károlyi Mihály t. képviselő úr tegnap mondott, hogy ezt a 
háborút elvesztettük..." Ez az eddigi politika csődjének nyílt beismerését jelentette. 
Nemcsak a harctéren, nemcsak a belső osztályharc frontján közeledett a kettős központú 
Monarchia számára a vég. A , történelmi Magyarország" horvát, szerb, szlovák és 
román nemzetiségei is elérkezettnek látták az időt a teljes különválásra, függetlenségük 
kivívására. 

A hosszú évtizedekig elnyomott nemzetiségek nemhiába reménykedtek abban, hogy 
a Monarchia veresége esetén megváltozik a helyzetük. A német és az osztrák-magyar 
kormány október 4-én jegyzéket küldött Wilsonhoz, az Egyesült Államok elnökéhez, 
amelyben fegyverszüneti javaslattal éltek. A Monarchia ekkor már hajlandó volt autonó- 
miát biztosítani a birodalom Lajtán túli területein élő nemzetiségeknek. Wilson október 
18-i válasza elutasította a jegyzék javaslatait. Közölte, hogy az autonómia már nem 
elégíti ki a nemzetiségeket, s ezért a Monarchia kormányát a megalakult cseh és délszláv 
nemzeti tanáccsal való tárgyalásra szólította fel. Az antant ekkor már imperialista céljai 
elérésére alkalmasabbnak találta a jelentős tömegbefolyású, önálló államiságra törekvő 
burzsoá nemzeti mozgalmakat, mint a csődbe jutott Monarchiát. 

Az antant diplomáciai jegyzéke szabad utat nyitott ezeknek a törekvéseknek, és ezzel 
végleg megpecsételte a Monarchia sorsát. 1918 őszén megindult és elháríthatatlanul 
haladt előre a felbomlás folyamata mind Ausztriában, mind Magyarországon. Ebben a 
helyzetben hirtelen fontossá, lényegessé lett minden, addig figyelembe se vett ellenzéki 
elképzelés mint lehetséges alternatíva. A válság hírére a dubrini vadászkastélyból a 
fővárosba érkező Károlyi a megoldás kulcsát egy, pártja programjára alakított kor- 
mányban látta. Ez — vélte október elején — még biztosíthatja a , tisztes", az ország 
integritását megőrző békét. A programot -— felirati javaslat formájában - Hock János 
" ismertette 1918. október 16-án a képviselőházban, amely az általános demokratikus 
követelések s a földreform mellett a nemzetiségi kérdés megoldását a wilsonizmus 
jegyében ígérte. Károlyi emellett tárgyalt nemzetiségi politikusokkal is, és ezek alapján 
— még emigrációjában is — úgy vélte: 1918. október elején ja akkor kormányra kerül) 
még lehetőség lett volna a megegyezésre. 

A Radikális Párt, amely 1914-ben, a világháborút iégélőzőék szerveződött önálló 
érővé, s élén a nemzetiségi kérdés demokratikus megoldásának szorgalmazója, Jászi 
Oszkár állott, 1914-es programjában az 1868-as nemzetiségi törvény alkalmazását, a 
nyelvhasználat szabadságát követelte, elutasítva egyúttal a föderatív megoldást. Ezt az 
álláspontot erősítette meg az 1918 márciusában nyilvánosságra hozott tömörebb, ám e 
tekintetben nem módosított program. Jászi, érezve, hogy pártja fegyvertára ebben a 
vonatkozásban meglehetősen korszerűtlen, 1918 tavaszán korábbi elképzeléseit megha- 
ladó tervet dolgozott ki a nemzetiségi kérdés megoldására. Ennek lényege a Monarchia 
demokratikus föderációvá való átalakítása a nemzetiségek kulturális autonómiájának 
biztosításával. Jászi új műve 1918 októberében jelent meg, és már címével ( A Monarchia 
jövője. A dualizmus bukása és a dunai egyesült államok ) is jelezte elkésettségét. 

A progresszió legnagyobb erejét képviselő MSZDP is megfogalmazta álláspontját az 
1918. október 8-i, az ország népéhez intézett kiáltványban. A kiáltvány bevezető soraival 

, Önálló, . . . csak saját népétől függő", , az osztályok és nemzetek teljes jogegyenlőségének 
elvein" felépülő új Magyarország megteremtésére hívja az ország népét, a , demokratikus 
osztályokat", a háborús politikával nem kompromittált pártokat. A kitűzött cél érdeké- 
ben a kiáltvány 10 pontban foglalta össze a teendőket, s követelte a kormány lemondá- 
sát, új kormány alakítását a nemzetiségek, valamint a demokratikus osztályok képvise- 
lőiből. 

Az új kormány első feladatául az országgyűlés feloszlatását, az általános, titkos, a 
nőkre is kiterjedő választójog alapján megválasztott alkotmányozó gyűlés összehívását 
jelölte meg. További legsürgősebb feladat a kiáltvány szerint az azonnali békekötés , az 
orosz proletárforradalom és Wilson elvei alapján". A nemzetiségi kérdés megoldásául 
pedig követelte , a nemzeti elnyomás eddigi rendszerének" megszüntetését, az anyanyelv 
használatának jogát , az állami élet minden intézményében". Részben ezt szolgálta a 
közigazgatás demokratizálásának, a megyei, városi stb. képviselőtestületek újjáválasztá- 
sának követelése is az általános választójog alapján. 

Sajnos az akcióprogram - bár itt-ott a, MSZDP-n belül kialakuló balszárny eszmei 
hatása is látszott rajta — a nemzetiségi kérdés vonatkozásában volt a leggyengébb. 
A kiáltvány ugyan reményét fejezte ki, hogy a nemzetiségek, , ha önrendelkező jogukkal 
élni fognak", kívánatosabbnak fogják találni a , nemzetek szabad szövetkezésén, föderá- 
cióján alapuló" Magyarországot, mint az elszakadást, de ehhez képest túl szűken mérte 
ki a nemzetiségek jogait az eljövendő demokratikus Magyarországon. Nem valószinű, 
hogy 1918 októberében Magyarország nemzetiségei beérték volna a szabad nyelvhaszná- 
lat jogával és szűk körű helyhatósági autonómiával, vagyis alig többel, mint amit már 
az 1868-as nemzetiségi törvény is tartalmazott. Az MSZDP vezetésének elképzelése az 
volt, hogy a kiáltványt a pártvezetőség, illetve a századelőtől létező nemzetiségi szociál- 
demokrata szekciók képviselői közösen írják alá, s így a dokumentum - demonstratív 
módon - a történelmi Magyarország egész dolgozó népéhez szólt volna, nemzetiségi 
hovatartozástól függetlenül. 

Buchinger Manó emlékirataiban, az 1936-ban megjelent Tanúvallomásban, valamint 
az 1947-ben kiadott Küzdelem a szocializmusért című munkájában foglalkozott a nemze- 
tiségi problémával is, amely őt mint a párt titkárát közvetlenül érintette. 1947-es könyvé- 
ben így írt: , A mi nemzetiségi bizottságainknak a polgári nemzetiségi politikusokkal 
semmiféle állandóbb érintkezésük vagy kooperációjuk nem volt." Pontosabban így 
hitték ezt az MSZDP vezetői. Eppen ezért meglepetésként érte őket, hogy az 1918. 
októberi manifesztumot a nemzetiségi szekciók nem akarták aláírni, mivel , nekik már 
a saját nemzetiségi bizottságaikkal vannak megállapodásaik". 

A valóság azonban az volt, hogy egyrészt a szlovák szociáldemokraták és a polgári 
nemzetiségi erők nem klerikális szárnya között már a háború előtt, a románok esetében 
pedig a háború alatt szövődtek ilyen szálak. Az utóbbiak esetében érthetővé tette a 
dolgot az, hogy míg a nemzetiségi párt helyzete Románia hadba lépése után rendkívül 
megnehezült, a munkásmozgalom Tisza 1917. tavaszi bukása után szabadabb mozgás- 
térhez jutott. Így a nem kifejezetten konzervatív nemzetiségi politikusok, diákok, értelmi- 
ségiek rendszeresen látogatták az MSZDP román szekciójának rendezvényeit, s 1918 
szeptemberében mind a szlovák, mind a román szociáldemokrata bizottság megállapo- 
dott egy, a polgári erőkkel közös nemzeti tanács megalakításáról. Hasonló formális 
aktusra az MSZDP szerb-bunyevác agitációs bizottsága azért nem szánhatta el magát, 
mert a magyarországi délszlávok politikai életét gyakorlatilag a háború egész tartamára 
felfüggesztették a kivételes intézkedések (így sikertelen maradt a szociáldemokrata S/o- 
boda újbóli megjelentetésének 1918 eleji kisérlete is). Álláspontjuk azonban - mint ez 
hamarosan kitetszett — nemigen tért el román és szlovák elvtársaikétól. 

A nemzetiségi bizottságok tehát végül nem írták alá az MSZDP október 8-i kiáltvá- 
nyát. Ehelyett a Budapesten székelő német, román és szerb bizottság október 9-én 
együttes ülést tartott, amelyen , a nemzetek önrendelkező jogát követelő kiáltvánnyal 

foglalkoztak". A nemzetiségi bizottságok képviselői hangsúlyozták, hogy , fölfogásuk 
megegyezik a kiáltványban fölsorolt ama követelésekkel, amelyeknek célja a mai Ma- 
gyarország átalakítása demokratikus, a kor szociális , követelményeinek megfelelő, sza- 
áthangszerelt akcióprogramhoz azután csatlakozott az előbb említett három nemzetiségi 
bizottság, és levélben értesítette állásfoglalásáról a Pozsonyban működő szlovák bizott- 
ságot. A szlovákok válaszának azonban forrásainkban nincs nyoma. 

Az aláírási huzavonák után néhány nappal, 1918. október 13-án ült össze az MSZDP 
rendkívüli kongresszusa, hogy megvitassa a pártvezetőségnek A béke kérdése és Magyar- 
ország jövőjének megalapozása című beszámolóját, amelyet Kunfi Zsigmond terjesztett 
elő. A beszámoló természetesén részletesen foglalkozott a nemzetiségi kérdés megoldásá- 
val, az önrendelkezési jog kérdésével. A kongresszusi beszámolóban K unfi - valószínűleg 
a nemzetiségi bizottságok említett elutasító magatartása miatt — megkísérelte a nemzeti- 
ségek számára elfogadhatóbb formában körvonalazni az október 8-i kiáltványban meg- 
hirdetett nemzetiségi politikát. Kijelentette: , A nemzetiségekkel szemben nyíltan és 
világosan elismerjük a nemzetek önrendelkező jogát, annak minden konzekvenciájával." 
Majd hangsúlyozta, hogy a párt , sem most, sem a jövőben nem fog olyan politikát 
támogatni, amely a fegyverek erejével, kényszereszközökkel itt tart olyan népeket, ame- 
lyek itt maradni nem akarnak". A párt történetében először hangzott el ilyen nyilatkozat, 
de ennek értékét a jelenlevő nemzetiségi küldöttek szemében erősen lerontotta az a tény, 
hogy az előadó a fentieket csak arra az esetre ismerte el, , ha Magyarország ilyen fog 
maradni, mint amilyen". Ha azonban az október 8-i kiáltványban kifejtett program 
megvalósítására tömörülnek , az összes demokratikus osztályok", már nem lesz szükség 
az önrendelkezés gyakorlására. j 

A nemzetiségi bizottságok aggodalmait fokozta, hogy az MSZDP az október 8-i 
akcióprogramot nem önállóan, de még csak nem is valamilyen demokratikus tömörülés 
élére állva kívánta megvalósítani. A pártvezetőség beszámolója nem beszélt konkrétan 
a számba jöhető szövetségesekről, hanem a következőket mondta: , Fontosnak tartjuk, . 
hogy az ország összes politikai pártjait ez elé a világos program elé állítsuk... A pártveze- 
tőség meggyőződése szerint a szociáldemokrata párt nem cselekednék helyesen, há 
visszautasítaná azokat, akik az ő ma itt kifejtett politikáját magukévá teszik. De nemcsak 
a visszautasítás volna helytelen, hiba volna az is, ha nem támogatná ezeket." I 

Az ilyen állásfoglalás még az MSZDP későbbi koalíciós partnerei körében is megütkö- 
zést keltett (erre kifejezetten utalt Jászi Oszkár emigrációs memoárjában, a Magyar 
kálvária, magyar feltámadás című művében), és egyáltalán nem volt megnyugtató a 
nemzetiségi csoport képviselői számára, akik úgy vélték, hogy az MSZDP paktumot 
készül kötni az ún. történelmi pártokkal, holott ők még a Károlyi-pártban sem bíztak, 
S egyöntetűen helytelenítették a pártvezetőség szövetségi politikáját. Ez a politika csak 
arra ösztönözte őket, hogy tovább építsék kapcsolataikat saját burzsoá HEMIZEÜSÉBI 
pártjaikkal, amint erre a szlovák küldött célzott is felszólalásában. 

: A román és a szerb küldött megigérte, hogy amíg Magyarország fennáll, nem szakítják 
meg kapcsolataikat az MSZDP-vel, de a szlovák küldött semmilyen pozitív ígéretet nem 
tett a szekció eljövendő politikájával kapcsolatban. Az elszakadás kérdésében a nemzeti- 
ségi küldöttek óvatosan nyilatkoztak, hiszen háború volt, de állásfoglalásukból kitűnt, — 
az elszakadás mellett vannak, és nem akarnak olyan nyilatkozatot tenni, amely-szerint 
ezt a szándékukat a magyar belpolitikai élet változásaitól tennék függővé. Ígv: "pl. Ion 
Flueras a románok nevében kijelentette, hogy előre nem beszél az elszakadásról, mert 
a döntés ebben a kérdésben nem függ a párttól, ezért , mi (ti. a román szekció] ugyebár 
ennek elébe nem vághatunk és nem is akarunk vágni". A nemzetiségi szónokok beszé- 
deikben már sejtetni engedték a következő eseményeket: csatlakozni fognak a saját 
burzsoáziájuk vezette , össznemzeti" blokkhoz. Az MSZDP októberi rendkívüli kong- 
resszusán a baloldali ellenzék is előterjesztette programját. A Zádor Pál által felolvasott 

javaslat szerint , a nemzeteket az önrendelkező jog feltétlenül megilleti". A dokumentum 
követelte továbbá, hogy a béketárgyalásokon , Magyarországot az ország területén élő 
összes nemzetek megbízottai képviseljék". Az indítványt végül nem vitték szavazásra, 
mégis a megnyilatkozás utalt arra, hogy az internacionalista álláspont jelen van a 
, hivatalos" mozgalomban. 

A forradalom felé haladó országban felgyorsultak az események. A kormányalakítási 
huzavonák napról napra apasztották a progresszív politikai erők alkotmányos illúzióit, 
s így 1918. október 25-én megalakult a Nemzeti Tanács. 

A Nemzeti Tanács programja polgári demokratikus kormányzati rendszer mellett 
foglalt állást, anélkül, hogy kitért volna az államforma kérdésére. Követelte a már 
teljesen reménytelen" háború azonnali beszüntetését, a képviselőház feloszlatását és 
általános, titkos választójog alapján új választások kiírását. Állást foglalt a demokra- 
tikus jogok biztosítása mellett, követelte a politikai foglyok szabadon bocsátását, meg- 
hirdette a földreformot és más szociálpolitikai reformok szükségességét és — a hadimil- 
liomosok elleni népfelháborodás lecsillapítása érdekében -— a , túltengő tőkefelhalmozás" 
megakadályozását. Elvben elfogadta a nemzetek önrendelkezési jogát, mégpedig abban 
a reményben, hogy így Magyarország területi integritását , biztosabb alapokra helyezhe- 
tik". Egyúttal kulturális autonómiát, valamint községi és városi önkormányzatot helye- 
zett kilátásba, de a nemzetiségek területi autonómiájának követelését nem tette magáévá. 
A nemzetiségi politika e platformja azonban már elkésett: a Monarchia az október végi 
napokban összeomlott. Népei sorra kiáltották ki függetlenségüket, s ez a folyamat nem 
állt meg a Lajtánál. 

Azok a polgári nemzetiségi pártok, amelyeknek parlamenti képviseletük volt, 1918. 
október 18-án és 19-én az országgyűlés fórumári nyilatkoztatták ki önrendelkezési 
jogukat, és hangoztatták a történelmi Magyarország intézményeinek illetéktelenségét a 
nem magyarok képviseletére. 1918. október 30-án Turócszentmártonban megalakult a 
szlovák, 31-én Budapesten a román nemzeti tanács, amely az említett nemzetiségek 
kizárólagos képviselőjének tekintette magát. Hasonlóképp született meg Újvidéken a 
szerb nemzeti bizottság, amely egyelőre a szociáldemokrata szervezetek és a sajtó segítsé- 
gével tudott működni. 

Az őszirózsás forradalom győzelmével hatalomra került polgári demokratikus koalíi- 
ció, bár a szemmel látható bomlás pillanatában került az ország élére, mégis bízott 
abban, hogy e folyamat megállítható a béke, a polgári demokratikus átalakítás program- 
jával, amelyhez a győztesektől remélt támogatást. Ezt a minden ízében illuzórikus 
elképzelést rövid időre magáévá tette szinte az egész közvélemény. A néptömegek erejé- 
ből született új rendhez sietett hűségesküvel csatlakozni a régi Magyarország egész 
panoptikuma: József főherceg, a munkáltatói szervezetek, az egyházak képviselői, a 
rendőrség, a tisztikar, az államapparátus. Röviddel halála előtt Tisza is a Károlyihoz 
való csatlakozást ajánlotta híveinek. 

Miként foglalták össze a győztes polgári forradalom vezetői a nemzeti egység prog- 
ramját? Íme néhány jellemző válasz. 

Batthyány Tivadar gróf, belügyminiszter, a forradalomról szóló egykorú nyilatkozatá- 
ban -— melynek címe is jellemző: Fehér forradalom - a forradalom , fehérségének" megőr- 
zését tette követendő programmá, és nyomatékkal hozzátette: , Le kell törnünk minden 
törekvést, amely a történelmi napokra a legkisebb árnyékot vethetné." Még világosab- 
ban fogalmazott Lovászy Márton vallás- és közoktatásügyi miniszter: , A jövőt illetőleg 
a mi legfőbb feladatunk a békét megkötni, a nemzetiségi problémát megoldani, és az 
ország területének épségét megóvni. Ezekhez a feladatokhoz sorakozik egy fő fontosságú 

feladat: megmenteni az országot a bolsevizmus veszedelmeitől. Magyarország van hivat- 
va arra, hogy a bolsevizmus terjedésének gátat vessen..." 

Szándékosan emeltük ki a Károlyi-párt néhány képviselőjének nyilatkozatát, hogy 
kitessék: a polgári demokratikus forradalom vezető garnitúrája nem azonosítható telje- 
sen a balszárnnyal, Károlyival, Jászival vagy K unfival. 

A béke sürgősségének kérdésében azonban nem volt köztük lényeges eltérés. 1918. 
november 3-án az olasz fronton álló antantcsapatok s a még elvben létező Monarchia 
fegyveres erői fegyverszüneti egyezményt kötöttek Padovában. A megállapodás a dolog 
természeténél fogva csak az olasz területi igényeknek megfelelően döntött a demarkációs 
vonal megvonásáról, s így a történelmi Magyarországot nem érintette. A magyar kor- 
mány hiába akart jelen lenni a tárgyalásokon, e törekvésük a vezérkar nem jóindulatú 
magatartása s a közlekedési nehézségek miatt meghiúsult. Tény volt viszont, hogy a 
balkáni francia és szerb alakulatokból álló antanthaderő, amely jóval nagyobb erőt 
képviselt, mint a vele szembenálló, kimerült, harcolni nem akaró csapatok, közeledett 
a magyar határhoz. Elkerülhetetlenné vált a kapcsolatfelvétel Franchet d"Esperey-vel, a 
balkáni antanterők főparancsnokával. Az előzetes tárgyalási feltételek kézhezvétele után 
1918. november 5-én Károlyi Mihály vezetésével kormánydelegáció utazott Belgrádba 
a fegyverszüneti egyezmény megkötésére. 

Károlyi a delegáció összeállításával bizonyítani akarta, hogy az új Magyarország nem 
azonos a régivel, és mindenképp alkalmas partnere a demokráciát hadi célként kitűző 
győzteseknek. Naivitás vagy hiba legfeljebb ebben a lépésében található, hisz a győztesek 
hadi céljaikat a maguk ízlése szerint értelmezték, s éppen nem tett rájuk jó benyomást, 
hogy a küldöttségben ott látták a forradalmi szervek, a munkás-, a katonatanács képvise- 
lőit. Ám ennek végső soron nem volt szerepe a végeredményben. A francia tábornok 
-— bár nem volt hajlandó az új kormányt felmenteni a háborús felelősség alól — Károlyi 
személyét, érdemeit méltányolta, úgy, hogy ez bizonyára Károlyi számára is kellemetlen 
volt. A tárgyalások során nem maradt kétséges az, hogy az antant számára a történelmi 
Magyarország immár nem létezik, s Károlyival mint a magyar kormány képviselőjével 
tárgyalnak Belgrádban. A demarkációs vonalat az antant úgy vonta meg, hogy Erdély 
déli része (a Marosig), Bánát, Bácska (Baja 15), részben Baranya (Pécs is) megszállás alá 
. kerüljön, míg délnyugaton a Dráva vonala volt a megszállt zóna határa. A fegyverszüneti 
egyezménytervezet úgy intézkedett, hogy a megszállt területeken a polgári közigazgatás 
a magyar kormány kezében marad. 

A tervezetből nyilvánvalóvá vált, hogy a Károlyi-kormány nem számíthat különleges 
elbánásra. Mégis elfogadása a kormány de facto elismerését jelentette, s az a tény, hogy 
így vonta meg a demarkációs vonalat, bizonyos manőverezési lehetőséget adott volna 
a kormánynak. 

A tárgyalások során azonban a magyar megbízottak a területi integritás már nem 
időszerű biztosítását kívánták a szerződésbe valamiképp belefoglalni, s ez ügyben távira- 
tot intéztek Clemenceau-hoz, továbbá úgy döntöttek: aláírás előtt kikérik a Nemzeti 
Tanács jóváhagyását. A delegáció hazautazott, s az egyezményt november 13-án Linder 
Béla hadügyminiszter. írta alá Belgrádban, miután . megérkezett a magyar óhajokat 

eelutasító párizsi választávirat. 

A belgrádi egyezmény, bár az adott körülmények közt a lehető legtöbb volt, amit a 
magyar kormány elérhetett, mégis csalódottságot keltett a közvéleményben, s megjelen- 
tek az első repedések a nemzeti egységen. Hiszen az átmentés reménye — amiért a 
jobboldal elfogadta Károlyit — mind megalapozatlanabbá vált. 

A nemzetiségi probléma megoldása, amelyet Lovászy is a legsürgősebb feladatok 
között említett, ugyancsak megoldhatatlannak bizonyult, noha jó szándékú tervekben 
— elsősorban Jászi Oszkár nemzetiségi miniszter részéről — nem volt hiány. 

Még az őszirózsás forradalom, sőt a Nemzeti Tanács megalakulása előtt Károlyi 
felvette a kapcsolatot számos nemzetiségi politikussal, így a szerb radikális Koszta 

Hadzival, a szlovák Matous Dulával, majd a Román Nemzeti Párt vezetőivel. Terve egy 
demokratikus egységkormány alakítása lett volna a nemzetiségi pártok részvételével a 
nemzetiségi autonómia - s ugyanakkor a történelmi Magyarország integritásának elis- 
merése — alapján. 

Az autonómia kétségtelenül vonzó lehetett volna korábban, s a szerbek és szlovákok 
készek lettek volna ideiglenes megállapodásra; viszont a tárgyalások idején Károlyi 
kormányalakítása nem volt időszerű, hiszen ekkor még csak egy kisszámú parlamenti 
párt vezére volt. A románok azonban - csakúgy, mint Károlyi erdélyi hívei — elzárkóztak 
minden megállapodástól. 

A forradalom napjaiban — mint említettük - létrejöttek a történelmi Magyarország 
nemzetiségeinek kizárólagos képviseleteit igénylő nemzeti tanácsok a hagyományos 
polgári pártok, illetve a szociáldemokrata nemzetiségi szekciók képviselőiből. A nemzeti 
tanácsok megalakítása még nem jelentette azt, hogy általában azonnal átvették a hatal- 
mat. A belgrádi fegyverszüneti egyezmény megtárgyalása, illetve aláírása közötti időben 
azonban a szerb királyi hadsereg csaknem befejezte a számára kijelölt zóna megszállását. 
Hamarosan kitünt, hogy , birtokon belül" lévén, nem veszi figyelembe a magyar polgári 
hatóságoknak a fegyverszüneti egyezményben rögzített jogait. Az 1918. november 25-én 
Ujvidéken összeült népszkupstina határozata kimondta a Vajdaság elszakadását Ma- 
gyarországtól s az egyesülést a szerb királysággal. Itt tehát nem volt lehetőség tárgyalá- 
sokra, csak eredménytelen tiltakozásra. 

Némiképp másként állt a helyzet a szlovákoknál és a románoknál. Nem mintha az 
elszakadás nem lett volna határozott céljuk, de a belgrádi egyezmény tagadhatatlanul 
kétségeket váltott ki a győztesek szándékait illetően. Másrészt az sem volt nyilvánvaló, 
hogy a magyar kormány milyen erőkkel rendelkezik igényeinek foganatosítására. Ezért 
kormányszinten és helyi méretekben kapcsolat létesült 1918 novemberében a magyar 
hatóságok és a nemzetiségi pártok, tanácsok képviselői között. Különösen Erdélyben 
volt gyakori eset, hogy a magyar hatóságok fegyverezték fel a népmozgalmak lecsendesí- 
tésére felhasznált román nemzeti gárdáakat. 1918. november 13-án megkezdődtek Ara- 
don a Román Nemzeti Tanács és a Jászi vezette magyar delegáció tárgyalásai. A romá- 
nok az általuk megjelölt 26 erdélyi megyében a teljes szuverenitást követelték, míg a 
magyar kormány , utolsó szava" egy 11 pontos egyezménytervezet volt, amely elismerte 
ugyan az első pontban a , román impériumot" mindenütt, ahol , román többség van", 
de a 3. és 4. pontban nyilvánvalóan elfogadhatatlan korlátozásokat kötött ki, amikor 
kijelentette: , A régi törvények átmenetileg megmaradnak. ..", valamint, hogy a , főispá- 
nok s kormánybiztosok kivételével megmarad a régi hivatalnoki kar. A régi tisztviselők 
közül senki sem mozdítható el." A javaslat 9. pontja a felmerülő vitás kérdések rendezé- 
sére külön bizottságot kívánt létrehozni, amelybe a román és a magyar nemzeti tanács 
két-két, a magyar kormány pedig egy küldöttet delegált volna. Így a románok 3 : 2 
arányú kisebbségben maradtak volna saját , impériumuk" ügyeinek rendezésében. 

Természetesen nemcsak a nézetek távolsága volt az akadálya a megállapodásnak. 
November 14-én megérkezett Juliu Maniu, a Nemzeti Párt vezére Aradra, s tájékoztatta 
a román tárgyaló küldöttséget a román királyi hadsereg készülő beavatkozásáról. Ez 
minimumra csökkentette a kompromisszumra való hajlandóságot. A román készülődé- 
sekról tudott a magyar kormány is, ám tárgyalási pozíciója 1918 őszén kedvezőbb 
körülmények közt is kevés lett volna a megegyezésre. 

1918. november 16-án kikiáltották Magyarországon a népköztársaságot. Ezzel hivata- 
losan létrejött — bár rendkívül nehéz körülmények között - a független, demokratikus 
Magyarország. Az aktust rögzítő I. néptörvényben - amely egyúttal összefoglalta a 
polgári demokratikus koalíció kormányzati programját - nem találunk utalást a nemze- 
tiségi kérdés megoldásának szándékára. Ezt nem menthetjük, csak magyarázhatjuk 
egyrészt az egységes álláspont hiányával, másrészt azzal a felismeréssel, hogy a megoldás 
immár nem a magyar kormányon múlik. Jászi azonban tovább kísérletezett. 

Néhány héttel később tárgyalások folytak Budapesten Milan HodzZával, a szlovákiai 
magyar alakulatok kivonulásáról, a hatalom átadásáról, de mivel a belgrádi egyezmény 
még bizonytalanabbá tette a csehszlovák igények kielégítését, mint a románokét, HodzZa 
a békeszerződés megkötéséig érvényes ideiglenes megoldásról is hajlandó volt tárgyalni. 
Jászi Oszkár az aradi tapasztalatokra való tekintettel reálisabb javaslatokat tett, amelyek 
tényleges széles körű autonómiát nyújtottak volna a szlovákoknak (saját nemzetgyűlés- 
sel), némiképp az 1867 utáni magyar—osztrák viszonyhoz hasonlóan. A Károlyi-pártot 
" képviselő miniszterek azonban kivétel nélkül bírálták a magyar javaslatot a területi 
integritás elvi alapjáról, s csak a december 1-jei minisztertanács döntött a tárgyalások 
folytatásáról, Jászi elképzelései alapján. Ekkor azonban Milan HodzZa lépett vissza, mivel 
a csehszlovák kormány immár birtokában volt a Gy ŐZtÉSEK ama ígéretének, hogy igényei- 
ket kielégítik. 


A tárgyalásokon bebizonyosodott, hogy a polgári demokratikus koalíció sem képes 
— legfeljebb késve, következetlenül és részlegesen — elszakadni a területi integritás dogmá- 
jától, márpedig ezen az alapon nem lehetett semmiféle megegyezést létrehozni a nemzeti- 
ségekkel. 

Jászi politikája, Károlyi megegyezési készsége távolról sem volt azonos az egész 
kormány politikájával. Nemcsak elvi viták keletkeztek a kormányon belül, hanem 
lényegesnek mutatkoztak a gyakorlati eltérések is. A vélt jogok érdekében, a , túlságba 
vitt" nemzetiségi törekvésekkel szemben (például a november elején Szlovákia északnyu- 
gati részére behatoló cseh és szlovák önkéntesek ellen), valamint a Muraközben erősza- 
kot alkalmazott a kormány, s ehhez járultak Erdélyben a magyar nacionalista különít- 
mények , magánháborúi". A többnyire véres fegyveres akciók csak részleges és ideiglenes 
sikereket értek el, végső soron azonban növelték az elkeseredést, a bizalmatlanságot, a 
gyűlöletet a magyar és nem magyar lakosság közt. 

Az erőszak ellen a kormány radikális és szociáldemokrata tagjai szót emeltek, nem 
utolsósorban azért, mert az a tárgyalási terveket zavarta, keresztezte. Céltalanok voltak 
a kísérletek az erőszak alkalmazására, hiszen a győztesek kiparancsolták a magyar 
alakulatokat Szlovákiából, s az erdélyi románság 1918. december 1-jén Gyulafehérvárott 
megtartott nemzetgyűlése kimondta az egyesülést Romániával, s a döntéssel szinte egy 
időben megindultak a királyi román hadsereg alakulatai, hogy egyelőre megszállják a 
belgrádi egyezmény szerint kijelölt demarkációs vonalig Erdélyt (pontosabban annak 
déli részét, a Marosig s a Székelyföldet). 


December utolsó heteiben a román csapatok az antant felhatalmazása alapján átlépték 
a belgrádi egyezményben rögzített vonalat, s fokozatosan előnyomultak a Szatmár, 
Szilágy és Bihar megyében húzódó új, de facto fegyverszüneti zónáig. Ezt a magyar 
kormány ugyan nem ismerte el, ám ellenállni nem tudott. Hasonló , előremozgást" 
végeztek a csehszlovák csapatok is (immár megerősödve az Olaszországból ide vezényelt, 
olasz parancsnokok által irányított légióval) az év végén, s elfoglalták — a demarkációs 
vonal keleti szakaszától eltekintve, amely az Ung folyónál húzódott -— lényegében a 
jelenlegi határokat. Komolyabb ellenállás — amelynek aligha voltak meg a lehetőségei — itt 
sem történt. A megszállási zóna ekkor már szinte nem is a vegyes lakosságú, hanem a 
magyarok lakta területéken húzódott, többmilliós magyar etnikumot szakítva el az 
ország központi területeitől. A további megszállások indoka többnyire a bolsevizmus 
fenyegető veszélyének elhárítása volt. 

Szükségesnek tartjuk kiemelni, hogy a nemzetiségi kérdés polgári megoldási alternatí- 
váinál mind magyar oldalról (gondoljunk Lovászy idézett nyilatkozatára, Jászi aradi 
érvelésére, vagy akár a Vix-jegyzék átnyújtásakor elmondottakra), mind az ún. utódálla- 
mok részéről az igények indoklásakor egyik fő érv volt a bolsevizmus fenyegetése, amelyet 
a magyar féllel szembeni méltányosság, illetve a megszállók szuronyain érkező , rend" 

segített volna elhárítani. Az intervenciós terveket dédelgető győzteseknél természetesen 

az utóbbiak számítottak inkább. Aligha túlzás azt állítani, hogy a hatalmi viszonyok 
rendezésénél a , bolsevizmus veszedelmének" meghatározó szerepe volt. 

A Károlyi-kormány megegyezési kísérleteinek kudarca hozzájárult a kormányválság 
kirobbanásához. Távoztak a kormányból Károlyinak a forradalomban jobboldalra 
. került hívei, s a sikertelen tárgyalások miatt lemondott Jászi Oszkár is, míg a szociálde- 
mokrácia kormányzati pozíciói tovább erősödtek. 

Az új kormány sem vette tudomásul a történteket: ezt tükrözték a nemzetiségek 
. nemzetgyűlési választásokat előkészítő körzetbeosztás. Mindez a történelmi Magyaror- 
szág integritásához való elvi ragaszkodást tükrözte. 

A polgári demokratikus koalíció legerősebb pártja, az MSZDP, bár 1918 októbere óta 
elvben az önrendelkezés alapján állt, és támogatta Jászi tárgyalási taktikáját, a történelmi 
Magyarországot mint gazdasági egységet kívánta fenntartani. A Budapesten székelő 
pártvezetőség és a szakszervezeti központok a területi változásokat — részben arra 
hivatkozva, hogy ezek külső fegyveres erők közreműködésével alakultak ki — nem vették 
tudomásul. A párt képviselői részt vettek a Területvédő Liga, az Országos Propaganda 
Bizottság munkájában. Egyedül Kunfi Zsigmond gondolt arra, hogy legalább hangsú- 
lyaiban módosítani kellene ezt a politikát az integer helyett az , etnikai" Magyarországért 
való küzdelem előtérbe állításával, noha hangsúlyozta: az előbbivel nem lehet teljesen 
szakítani, és egyébként is a jelentős nagyságú kevert lakosságra való tekintettel az etnikai 
határok meghúzása igen nehéz. 

9.0... 
Egyetlen erő mert kitörni az egymást gerjesztő nacionalizmusok ördögi köréből, ez az 
1918. november 24-én alakult Kommunisták Magyarországi Pártja volt. 

A párt politikájának, mondhatni, alapja volt az az üzenet, amelyet a szovjet kormány 
intézett a volt Monarchia felszabadult népeihez 1918. november 3-án (Lenin, Szverdlov 
és Kamenyev aláírásával), s amely szinte útravalóul szolgált a Kun Béla vezetésével 
hazatért magyar kommunistáknak. , Megdobban a szívünk - így a szikratávirat — a hír 
hallatára, hogy kezükbe vették,a béke ügyét, hogy ráléptek arra az útra, amely a régi 
császári bürokrácia megsemmisítéséhez és Habsburg Károly elűzéséhez vezet, hogy 
kikiáltják a szocialista köztársaságot és létrehozzák a munkás- és katonaküldöttek 
tanácsait. Üdvözöljük ezeket a tanácsokat, amelyek kezében lesz holnap a hatalom." Az 
üzenet kifejezi azt a meggyőződést, hogy , Magyarország munkásai, katonái és parasztjai 
nem azért szabadították fel magukat a bécsi bürokrácia és a bécsi kapitalizmus hatalma 
alól, hogy magyar földbirtokosoktól, bankároktól, tőkésektől hagyják magukat kizsák- 
mányolni". Hasonlóképp szól a távirat a Monarchia s ezen belül a történelmi Magyaror- 
szág többi népéhez, bátorítva harcukat az elnyomók ellen. , Mélységes meggyőződé- 
sünk, hogy a román parasztok, akik lerázták a magyar mágnások igáját, nem lesznek 
a román bojárok, ügyvédek és pópák szolgái. Mélységes meggyőződésünk, hogy ha a 
német, cseh, horvát, magyar, szlovén munkások, katonák és parasztok kezükbe veszik 
a hatalmat és végigviszik a nemzeti felszabadulás művét, akkor megkötik a szabad népek 
testvéri szövetségét és egyesült erővel legyőzik a tőkéseket." 

A moszkvai üdvözlet a polgári demokratikus forradalom győzelme pillanatában 
további harcra ösztökélt a szocialista forradalomért. Arra ösztönzött, hogy a Monarchia 
széthullásának pillanatában a tanácshatalmat megteremtő népek a szocialista föderá- 
cióért szálljanak sikra, amely szövetségben lenne Szovjet-Oroszországgal, s mindazon 
országokkal, amelyekben megvalósul a tanácshatalom. 

A nemzetiségi kérdés szocialista megoldásának ez az útja vezérelte megalakulásától a 
KMP-t, s erre tett kísérletet 1919. március 21. után a Tanácsköztársaság kormánya. 

A KMP propagandájában egyrészt arra utalt, hogy a területi integritásnak még 

demokratikus eszközökkel való fenntartása is — illetve ennek kísérlete is (ami az MSZDP, 
illetve a koalíciós kormány politikája volt) — lényegében nacionalizmus, amely e régióban 
éppúgy nem hozhat megoldást, mint az önrendelkezés jelszavával folytatott katonai 
megszállás. A reális alternatíva — vélték — a proletárdiktatúra, a tanácsok szövetséges 
köztársaságainak létrehozása. Értelmetlen dolog volna ma ennek az elképzelésnek az 
irreális voltára hivatkozni, azzal, hogy nem realizálódott. Nem vitatható, hogy ez a 
koncepció a háborút követő válság egyik alternatívája volt, amelyet az 1917-es októberi 
szocialista forradalom képviselt és esztendőkön át elsőrendű harci céljának tekintett. Ez 
a gondolat munkált a bolsevikok s a fiatal kommunista pártok politikai programjában. 
Az a tény, hogy voltak pártok, így a KMP is, amelyek komolyan törekedtek ennek 
megvalósítására, még kudarcukkal is hozzájárultak ahhoz, hogy Szovjet-Oroszország 
fennmaradjon, hogy átvészelje a polgárháborút és az intervenciót. 

A KMP számára nem jámbor óhaj volt a forradalom továbbterjesztése. Az épp csak 
megalakult párt keretein belül hamarosan létrejöttek — a bolsevik párt akkori gyakorlatá- 
nak példájára — azok a kommunista csoportok, amelyek hivatva voltak az utódállamok 
területén segíteni az önálló kommunista pártok megszervezését. E csoportok - szembe- 
fordulva a nacionalizmus hullámaival — szintén a nemzetiségi kérdés szocialista megoldá- 
sáért küzdöttek. A KMP körül 1919 elején megszerveződött kommunista csoportok 
tették meg a Duna-tájon az első lépéseket a lenini eszmék meghonosítására. 

E koncepció vált állami politikává a Tanácsköztársaság idején. Az igazsághoz azon- 
ban hozzátartozik, hogy a szocialista forradalom győzelmének sajátságos körülményei 
(a Vix-jegyzék elutasítása, a békés körülmények) folytán bizonyos polgári értelemben 
vett , honvédő" elképzelések is felszínre kerültek, amelyeket főként egyes szociáldemok- 
rata vezetők, illetve a forradalmat támogató értelmiségiek is képviseltek. Ezeknek a 
hangulatoknak volt pozitív szerepük a március 21-i fordulat gyors sikerében - erre Lenin 
is utalt 1919. április 2-i beszédében -, s ettől el kell választanunk a tanácsállam szocialista 
patriotizmusát. A Tanácsköztársaság és annak Vörös Hadserege születése pillanatától 
mindent megtett a szocialista haza védelmében. Világosan látták, hogy az antant, illetve 
szövetségesei nem az önrendelkezési jogért, hanem imperialista hódító törekvésekért, a 
szocialista forradalom eltiprásáért fogtak fegyvert. Ez ellen védekezni nem egyszerűen 
nemzeti, hanem forradalmi kötelezettség is volt. Jelképes értelmű, hogy Kun Béla egyik, 
a proletárdiktatúra kikiáltását követő legelső nyilatkozatában hangsúlyozta, hogy Ta- 
nács-Magyarországon érvényét veszítette a híres marxi formula, miszerint a munkások- 
nak nincs hazájuk. 

A tanácsállam kikiáltásakor nem adtak ki elvi jelentőségű dekrétumot a nemzetiségi 
kérdésről. Ennek nyilván több oka volt. Bár a belgrádi fegyverszüneti egyezmény egyol- 
dalú módosításait nem fogadták el, a nemzetiségi kérdésnek a wilsoni önrendelkezés 
jegyében történt megoldásait a deklarált békés külpolitika jegyében átmenetileg — a várt 
fegyveres konfliktusok további elodázása reményében - de facto tudomásul vették. Ugy 
látták, hogy a nemzetiségek önrendelkezése burzsoá keretek közt, a magyar etnikum 
sérelmével ugyan, de jórészt megvalósult. Az önrendelkezés deklarálása helyett, amelyet 
a Károlyi-kormány, illetve az utódállamok gyakorlata kompromittált, egyelőre azakkor . 
Magyarországon élő nemzetiségek helyzetét kívánták rendezni. A tanácskormányban 
két, közvetlenül egy-egy nemzeti kisebbség ügyeivel foglalkozó népbiztosságot szervez- 
tek: a németet és a ruszint. Mindkét népbiztosság a polgári demokratikus kormányzat- 
nak a területi autonómiára vonatkozó törvényét igyekezett szocialista tartalommal 
megtölteni s összehangolni a kialakuló tanácsrendszerrel. Míg a ruszinok (kárpátukrá- 
nok) nagyjából egységes területen éltek, a németség, egyes területektől eltekintve, néhány 
jelentősebb szórványban élt, s ez problémákat okozott az autonómia tényleges biztosítá- 
sában. j 

Az első konkrét lépés a nemzetiségi kérdés szocialista szellemű megoldásában 1919. 
április elején történt a nyelvi egyenjogúsítás kimondásával. Majd a tanácsválasztások 

után megkezdődött a nemzetiségi területen a területi autonómia kiépítése (az intervenció 
a kárpátukrán részeket hamarosan elszakította a tanácsállamtól, s így ez eredményeket 
csak a nyugati határövezetben mutathatott fel). 

Az intervenciós háború kirobbantása szükségtelenné tette a kérdésben tanúsított 
tartózkodást; az ellentámadással megteremtett rövid konszolidációs időszak s a változott 
külpolitikai körülmények szükségessé tették a nemzeti-nemzetiségi kérdés megoldásának 
távlatibb jellegű kimunkálását. Erre a tanácskongresszuson került sor. A külpolitikai 
vitában Kun Béla javasolta, hogy a kongresszus mondja ki: nem áll Magyarország 
területi integritása alapján, és , hirdeti minden nemzet dolgozóinak önrendelkezési jo- 
gát", ideértve természetesen a magyar dolgozókét is, amelyet az antant és szövetségesei 
nem vettek figyelembe. Ezt az alapelvet — amelynek ismételt hangsúlyozása egyaránt szólt 
az itthoni nacionalistáknak s a Tanácsköztársaság külföldi rágalmazóinak — ígazolta a 
felvidéki felszabadított területeken 1919. június 16-án kikiáltott Szlovák Tanácsköztársa- 
ság. 

Fokozta a tanácskormány nehézségeit, hogy már az ország középső területeire is 
kiterjedő intervenció kölcsönösen felkorbácsolta a nemzetiségi ellentéteket. A megszálló 
hadseregek rendszeresen zaklatták a magyar lakosságot, sokakat menekülésre kényszerí- 
tettek. Az ismétlődő megtorlások elsősorban a haladó erőket sújtották (munkásmozgal- 
mi vezetőket, a forradalmi szervek tisztségviselőit, a szocializmus eszméivel rokonszenve- 
ző értelmiségieket). A román királyi hadsereg több ízben hajtott végre tömeges kivégzése- 
ket, nyilvános botozásokat, a burzsoá csehszlovák erők pacifikációs eszköze pedig a 
tömeges internálás volt. Mindez nem gátolta meg a Tanácsköztársaságot az internacio- 
nalizmus elvi és gyakorlati alkalmazásában. 

Az 1919. júniusi tanácskongresszus megvitatta és elfogadta — Rónai Zoltán igazságügyi 
népbiztos előterjesztése alapján — az új alkotmányt, amely történelmünk első írott 
alaptörvénye volt. Az alkotmány elsősorban a dolgozók jogait foglalta törvénybe, s a 
volt kizsákmányolókat szavazati joguk korlátozásával s az általános munkakényszerrel 
sújtotta. A tanácskormány Magyarországot szövetséges tanácsköztársasággá nyilváníi- 
totta, hangoztatta e szövetség nyilt jellegét, más tanácsköztársaságok csatlakozásának 
lehetőségét. Az ekkor már létező Szlovák Tanácsköztársaság nem volt — mint ismeretes 
- a Magyarországi Szocialista Szövetséges Tanácsköztársaság tagállama. Vezetői egy 
eljövendő szocialista Csehszlovákia részének képzelték el a szlovák proletárállamot, 
amely Tanács-Magyarországgal együtt egyenjogú tagja lett volna egy nagyobb államszö- 
vetségnek. Mindez nem állt ellentétben a két tanácsköztársaság közötti szoros kapcsola- 
tokkal. 

Az alkotmány megszövegezői a fenti formulával azt kívánták jelezni, hogy a Tanács- 
köztársaság nemcsak magyar ügy, hanem többek között kísérlet a bonyolult kelet-euró- 
pai nemzeti kérdés megoldására egy szocialista föderáció keretében. E megoldási kísérlet 
internacionalizmusa jutott kifejezésre az alkotmánynak a magyarországi nemzeti kisebb- 
ségek helyzetét rendező intézkedéseiben is. A tanácsállam itt nemcsak a nemzeti sérelmek 
megszüntetésére, a tényleges jogegyenlőség biztosítására törekedett, hanem olyan rende- 
. zésbe fogott, amely nem állt meg a nyelvi-kulturális jogok biztosításánál. Az alkotmány 
Jogi rendezésével egyidejűleg a gyakorlatban is kezdett megvalósulni a szórvány nemzeti- 
ségeknek nyújtott területi autonómia. Kétségtelen, hogy amennyiben a Tanácsköztársa- 
ság fönnmarad, nagyon nehéz lett volna - racionális államigazgatási szempontokból -— 
egy ilyen rendszert működtetni, így hát feltétlenül szükség lett volna a közigazgatás, az 
iskolaügy, az igazságszolgáltatás stb. átszervezésére. A Tanácsköztársaság vezetői azon- 
ban bíztak abban, hogy az internacionalizmus következetes alkalmazása végső soron 
megérte volna mindezeket a szervezeti változtatásokat, hiszen ez jelentős előrelépés lett 
volna a szocializmus nemzetiségi politikájának megoldásához. 

Ezek az elképzelések a proletárforradalom vereségével lekerültek a napirendről. Az a 
, megoldás", amelyen a világháború győztesei, az utódállamok fegyveres ereje és a 

magyar ellenforradalom átmenetileg együtt munkálkodott, előrevetítette a már készülő 
imperialista békeszerződések képét, amely a nacionalizmus, a sovinizmus tombolását, 
egy új háború lehetőségét hozta magával Európa e tájára. 

A második világháború után e régióban meginduló szocialista fejlődés más utakon 
haladt, ám a problémák máig eleven volta arra utal: 1918-1919 tanulságait semmiképp 
sem tekinthetjük meghaladottnak. 

A SZOCIALIZMUSROÓL GONDOLKODVA 


Gondolatok a demokratikus centralizmusról 
és a pártdemokráciáról 


Számba véve azokat a fontos gondolatokat, amelyek az MSZMP XIII. kongresszusa óta 
különböző publikációkban megjelentek a pártélet fejlesztéséről, a pártdemokrácia erősí- 
téséről, a párt vezető szerepének hatékonyságáról, akár örülhetnénk is a megélénkült 
vitáknak, a kísérletező kedvnek. A vélemények azonban legtöbbször elmennek egymás 
mellett. Még az erre szervezett fórumokon sem szembesülnek igazán. Ezért szükségesnek 
tartom, hogy felvessem a párt belső működésének, életének néhány problémáját, műkö- 
dési zavarát. Azzal a szándékkal teszem ezt, hogy a közös gondolkodást, a szükséges és 
lehetséges változások irányába való mozdulást serkentsem. 


Már a XIII. kongresszust megelőzően, a hetvenes évek közepétől kibontakozó vitákban 
megfogalmazódott s 1985 márciusában határozat is született rá, hogy , növelni kell a 
pártmunka mozgalmi jellegét, határozottan fel kell lépni a formális vonások, a felesleges 
párhuzamosságok, a hivatalnoki munkamódszer ellen". 

A kongresszus határozata rövid. Nem tisztázhatta, nem részletezhette, mit jelent a 
mozgalmi jelleg. De a vitában sem vált világossá, hogy a kötelezettség a választott 
szervekre, az apparátusra, a párttagoknak egymáshoz való kapcsolataira, a pártonkívü- 
liekhez fűződő viszonyra vonatkozik-e, vagy ha az egész tagságra, múyen értelemben és 
értelmezésekkel valósítható meg. 

Emlékezzünk arra, hogy a párt újjászerveződésének. első Égelbets 1956 novembere 
után a testületi vezetés és a megválasztott vezetők személyes felelősségének helyreállítása 
a párt létének középpontjában állt. Aztán mind pontosabban kimunkáltuk a párt műkö- 
dését szabályozó lenini normákat. A párttagság jogait és kötelességeit mind világosabban 
fogalmaztuk meg. A szervezeti szabályzat újjáformálása és módosítása is ebbe az irányba 
haladt. Ám a részletfinomítások kétségtelen tényei mellett — a mozgalmi jelleg igényének 
megfogalmazásán túl - hiányzott a kérdés és a válasz: mi az oka annak, hogy a pártéletet 
elszürkítő formális elemek változatlanul virulensek maradtak, sőt a helyzet rosszabbo- 
dott? 

A mozgalmi jelleg egősítéségek feladata nem egy nosztalgikusan visszasírt és vissza- 
hozhatatlan életforma-közösség feltámasztásának igénye. 

A Horthy-korszakban, amikor az ellenséges államhatalom üldözte a pártot, a kommu- 
nisták kis csoportjai összebújtak az állandó fenyegetés nyomása alatt. Valljuk be, gyak- 
ran a széles, közömbös tömegektől elszigetelve. A párt nálunk az illegalitásban, majd a 
felszabadulás után -— 1945 és 1948 között — szervezet és mozgalom jó vegyülete volt: 
politikai-harci szövetség, ideológiai és életforma-közösség egyaránt. 

Az 1945 utáni néhány éves időszakban a körzeti alapszervezetek virágzó közösségei 
is egy más, a maitól és a megelőző évtizedektől lényegesen különböző korszak feltételei 

között működhettek. A párttagság napról napra a körzetekben , élt", az állandó mozgó- 
sítás állapotában, mert érvényesíteni kellett a parlamenti többséggel szemben a parla- 
. menten kívüli tömegnyomást; bizonyítani kellett, hogy.a passzív szavazók több milliós 
többségével szemben az aktívan politizáló — arányukban kisebb - tömegek igazi közössé- 
gi törekvéseikkel döntő erőt jelentenek. Ez volt a háttere annak az élénk, egészséges, 
feszült közösségi életnek, amelyet élvezett a tagság, estéről estére élettel és politikai 
jelentőséggel töltve meg a körzeteket. Ez a pártélet akkor feladatokat, pezsgő vitákat, 
tanulóközösséget, szórakozást, igazi mozgalmat nyújtott. 

A mozgalom és a szervezet nem egymást kizáró ellentétek, a köztük lévő különbség 
sem írható le a , spontán-tudatos" ellentétpárral. A mozgalomban nagyobb az önkéntes- 
ség súlya, a sokszínűség; a hatalmi pozícióban lévő szervezet szabályozottabb, formali- 
záltabb. 

A fordulat éve után a mozgalmi jelleg fokozatosan visszaszorult, gyengült. A pártélet 
egyre inkább rendezvényekre szűkült le. 

1956 után egy ideig a harci és ideológiai közösség tudatát, a mozgalmi jelleg átmeneti 
élénkülését tapasztalhattuk. Később, ahogy az évek múltak, úgy szürkült el a pártélet; 
néhány kivételtől eltekintve szinte eltűntek a mozgalmi elemek. 

A pártélet elvesztette régi funkcióit, és az új körülmények között nem találta meg új 
feladatait. Ennek okai között számba kell venni azt is, hogy a párt , igazgatási", kor- 
mányzati funkciókat is ellát, s azon is el kell gondolkodni, hogy a korszakos változások- 
kal együtt a korábbitól lényegesen különböző feltételek jöttek létre. Ma már nem 
kizárólagos a pártszervezetek információközvetítő szerepe; nemcsak ott tanulnak közéle- 
tet a párttagok. Ez egyben veszteség is, amiből meg kellene őrizni a mozgalom számára 
éltető elemeket, de reálisan kell szembenézni azzal, hogy a múlt évtizedeinek hangulata 
abban a formában nem éleszthető újjá, ám jelenléte nélkülözhetetlen a pezsgóbb pártélet- 
hez. 

Nem elég megállapítani, hanem cselekvést kiváltó módon gondolkodni is kell azon, 
hogy a hiányosságokban szerepük van az apparátus beavatkozásainak, amelyek felesle- 
gessé teszik, tehetik a közösségeket, a mozgalmat. Erre a hiánybetegségre figyelmeztetnek 
a kongresszusi határozatok. A könnyebb ellenállás irányába mozog az olyan okoskodás, 
amely pusztán a függetlenített pártalkalmazottak létszámának kérdésében látja az oko- 
kat. A bürokratizmus nemcsak a feladatokat végzők számával van kapcsolatban. Sokkal 
inkább arról van szó, hogy az apparátus mennyiben függ a párt testületeitől, sőt azoktól 
a kommunista közösségektől, ahol a párt funkcionáriusai korábban politikai, mozgalmi 
munkájukat végezték. De az sem mellékes, hogy a párt bármely szinten dolgozó vezetői 
valóságos tapasztalatok birtokában, ne csak az apparátusi körülmények közötti infor- 
mációk alapján végezzék munkájukat, s jártasak legyenek tanult szakmájukban is. 

A mozgalmi jelleg a pártnyilvánosság megformálását, a választott szervek és az 
apparátus viszonyának újragondolását követeli. Foglalkozni kell azzal a kérdéssel, hogy 
a párt kormánypártként hogyan tehet eleget egyszerre az irányítási feladatokkal járó 
szakszerűség követelményének, a mozgalmi feltételeknek, valamint a nyilvánosság fej- 
lesztésével egyszerre járó kötelezettségeknek. 

Ritka például az olyan, hogy egy-egy fontos országos kérdést — még a határozathozatal 
előtt — párton belüli , népszavazás" formájában vitasson meg valamennyi alapszervezet. 
Sajnos legtöbbször a kész határozatról informálják a tagságot, holott az infrastruktúra 
mai körülményei között, a gyors információáramlás korszakában nem utópia, hanem 
reális lehetőség, hogy a Központi Bizottság elé kerülő országos érdekű problémákat 
megvitassák a párttagsággal, ezzel egyben szélesre alapozva a politikai felelősséget és a 
megvalósítás, a végrehajtás bázisát. 

Ami a szervezeti oldalt illeti, valószínűleg meg kel! változtatni az arányokat. Minthogy 
a munkahelyi pártszervezetek nem tudnak kielégítő pártmunkát adni a párttagság több- 
ségének, szükség lesz arra, hogy azok a kommunisták, akiknek nincs-konkrét feladatuk, 

a lakókörzet pártszervezetében dolgozzanak. Ha számba vesszük azt is, hogy a lakóterü- 
leten, körzetben, községben egyre több a helyi politikai feladat és érdekütközés, akkor 
belátható, hogy valóságos, mai politikai és mozgalmi kérdésről van szó. Az sem mellékes, 
hogy ezzel a pártkörzetek új erőre kaphatnak, és a nyugdíjasok egyre fáradtabb együtte- 
séből életteli szervezetekké válhatnak. 

Mindez azonban csak a számba vehető problémák egyik köre. A pártélet működési 
törvénye, a demokratikus centralizmus korszerűsítése, újraértelmezése és teljesen átfor- 
málódó gyakorlata nélkül a mozgalmi jelleg erősítése vágyálom marad. 


A korszerú demokratikus centralizmus 


A pártélet lenini működésének és gyakorlatának egységes elve a demokratikus centraliz- 
mus, amely nem két minőség, két , oldal" egysége — hanem egyetlen elv, egyetlen jelenség, 
amely elválaszthatatlanul érvényes minden szinten, a gyakorlat minden lényeges fokán, 
a választástól a határozatok meghozataláig és végrehajtásának ellenőrzéséig. 

Pártunk ezt a működési elvet magáénak vallja, hirdeti, de a gyakorlatban a két oldal 
kettéválik. Axiomatikusan a demokratikus és a centrális elemek egysége mellett teszünk 
hitet, de nem gondoltuk igazán végig a párttagság akaratképzési és -érvényesítési mecha- 
nizmusát, a pártdemokrácia intézményes , garanciáit", a működési elv belső logikáját, 
a megvalósulás feltételeit és akadályait! 

Mit jelentenek a pártdemokrácia - általában elfogadott — lenini normái? 

A párt összes ügyeit a párttagság intézi. A párttagok egyenlő jogúak. A pártban a 
tisztségviselők csakis választás útján kaphatják megbízatásukat, és ha a választók elége- 
detlenek munkájukkal, leválthatják őket. A kisebbség köteles alávetni magát a többség 
döntésének. ; 

Ritkán foglalkozunk azonban azzal, hogy a szavazatok alapján született többségi 
helyzet nem sorsszerű, állandó, többé meg nem változó végeredmény: a változó valóság 
mércéjén újra meg újra megmérettetnek e nézetek. A párttagság Joga és kötelessége ellen- 
őrizni, hogy a többség a társadalom, a meghatározó osztályok és rétegek objektív 
törekvéseit, érdekeit szolgáló helyes politikát folytat-e, s hogy a kisebbség számára 
biztosított-e az ilyen értelemben vett többséggé válás esélye. 

Ez a legszorosabban összefügg - de nem azonos - a különvélemény fenntartásának 
jogával. Mi a mai, a régebbinél jobb, helyesebb gyakorlatunk? Ha egy nézet hívei az 
eszmei harcban alulmaradnak, kisebbségbe kerülnek, joguk van leszögezni eltérő állás- 
pontjukat, de legjobb tudásukkal kötelesek végrehajtani a többségi határozatot. Ha 
azonban társadalmi-politikai valóság, az elvek helyességének igazi mércéi azt bizonyít- 
ják, hogy a többségi határozat helytelen volt, ha a végrehajtás során kiderül, hogy 
minden jó szándék ellenére az erőfeszítések hiábavalónak bizonyultak -— ez meghozhatja 
a , volt"-kisebbség számára a többség bizalmát. 

Helyes az az elv, hogy a lenini párt nem tűrhet , frakciókat", mert ezek , pártok a 
pártban", saját csoportfegyelemmel, saját, külön döntésekkel, amelyek sajátos belső 
, pártszerűséggel" - de lényegében pártszerútlenül — saját csoportjuk határozatait fölébe 
helyezik a párt többségi döntéseinek. Ezt a helyes álláspontot nem szabad összekeverni 
a határozatok meghozatala előtti szakasz vitáival, amelyek nemcsak lehetővé, de szüksé- 
gessé is teszik a vélemények őszinte, nyílt küzdelmét minden pártfórumon a többség 
megnyeréséért, egészen a vitákat lezáró határozatig, majd a többség és a kisebbség 
együttes erőfeszítéseit a végrehajtásért. Hiszen a megmaradó különvélemény fenntartása 
nem halogathatja, nem helyezheti hatályon kívül a végrehajtást. 

A cselekvési egység a határozat, a döntés utáni helyzetre vonatkozik, és megköveteli, 
hogy a többségi nézetek alapján kidolgozott feladatokat az is maradéktalanul, legjobb 
tudása szerint hajtsa végre, aki nem ért egyet ezekkel, s kisebbségben maradt. 

A határozathozatal előtt nemcsak joga van képviselni a maga véleményét, de köteles- 
sége is minden megfelelő pártfórumon - csakis ott — hangot adni nézeteinek és álláspont- 
járól meggyőzni társait. 

A kisebbség azonban fenntarthatja külön álláspontját, és ha a gyakorlat őt igazolja, 
új szavazást kérhet. Az ilyen lehetőséggel élve azonban őrködni kell azon, hogy erre a 
célra a párt fórumai szolgáljanak, ne pedig a , köznyilvánosság". Igaz, hogy e követel- 
mény kettős feltételt állít. A pártfórumok ténylegesen működve biztosítsák az elvtársi 
vita lehetőségét, a párttagok pedig tartsák magukat a párt önként vállalt fegyelméhez. 

A jelenlegi feltételek közt, amikor a pártvezetés újra és újra hangsúlyozza, milyen 
bonyolult, nehéz, de mégis szükséges, hogy a párt önmaga ellenzéke is legyen, tudatában 
kell lenni annak, hogy az eszmei egység nem nyilatkozatok kérdése. A meggyőződés 
hiányát, az egység meghiúsításának szándékát nemegyszer helyettesítették és fedték el 
kijelentésekkel, amelyek biztosították az adott helyzetben a látszólagos, formális elvi 
egységet, s ebből később súlyos károk, bajok származtak. Az egység dialektikus, viták- 
ban formálódó, újra és újra, minden új szakaszban, új kérdés körül megújuló minőség, 
amely az érdektagolt rétegekből a tömegpártba került emberek nézeteinek szembesülése, 
csiszolódása által alakul ki. 

A kisebbség ugyanis nem matematikai fogalom vagy egyszerű szavazási eredmény. 
A kisebbség eltérő nézeteket -— ha azzá sűrűsödnek, eltérő koncepciót, irányzatot — 
jelenthet; múlt, jelen és jövő más megítélését, ennek folytán más alternatívát, más 
cselekvési tervet, mint amit a szembenálló, többségi irányzat eddig képviselt. 

Vannak azonban zavarok és sok a tisztázatlanság a követendő gyakorlat körül. 
Például arról, hogy lehet-e hirdetni a különvéleményt. Takács Györgyné egy cikkében 
kifejti: ,A különvélemény egy-egy részkérdésben fenntartható, amely nem érintheti a 
párt politikájának egészét és alapkérdéseit — de ezt nem hirdetheti senki sem."! 

Nehéz persze választóvonalat húzni, mi az alapkérdés, mi a rész. Ha valaki nem ért 
egyet a párt gazdaságpolitikájával, az melyik kategóriába tartozik. Nyilvánvaló, hogy 
a párt alapelveit alkotó, távlatos célokat szolgáló kérdések, s ilyenek például a gazdasági, 
kulturális, oktatási, nemzetközi, tehát a meghatározó részpolitikai kérdések. Mert a párt 
politikája egészében a társadalmi folyamatokra kidolgozott részelképzelések és feladat- 
meghatározások szintetizálása révén alakul ki. 

A kisebbségi vélemény számára biztosítani kell — intézményes garanciákkal — a ,, zöld 
utat", hogy igaza esetén többséggé válhasson. 

A ,hogyan" kérdése nem tárgyi-eszköz jellegű probléma, hanem lényeges elvi kérdés, 
mert pártunk felszabadulás utáni története tragikus példatára annak, ha egy csoport 
monopolizálja, uralommá változtatja az adott erőviszonyokat, megsemmisítve minden 
eltérő platformot, elfojtva a vitát a párton belül. 

Ennek alapvető fontosságát az a történelmi tapasztalat támasztja alá, hogy minden 
elképzelés, minden felismerés, minden politikai nézet először csak egy vagy néhány ember 
agyában születik meg, tehát természetszerűleg kisebbségi álláspontként fogalmazódik 
meg. 

Ezt állapítja meg cikkében? Harsányi Iván is, és hozzáteszi: , Nagyon fontos érdekünk 
tehát, hogy a kisebbségi véleménynek a legdemokratikusabb eljárásokhoz is szervesen 
hozzátartozó szükségszerű alárendelése ne jelentse annak elfojtását, elnémítását." Lehet, 
hogy ezek között akadnak hibás vagy káros vélemények is, de a demokrácia optimális 
érvényesülése, írja helyesen Harsányi, , a belső pártéletnek az eddiginél finomabb mecha- 
nizmusait kivánja". 


1] Takács Györgyné: A pártdemokrácia és a pártfegyelem. In: Tanulmányok a pártdemokráciáról. Kossuth 
Könyvkiadó 1986. 158. old. 

2 Harsányi Iván: A demokratikus centralizmus és a pártélet demokratizmusa a nemzetközi kommunista 
mozgalomban. Uo.: 50-51. old. 

Ez az álláspont teljes mértékben támaszkodik a lenini örökségre. Lenin mindig gondot 
fordított arra, hogy megvédje a pártot a kisebbségi nézetek elhallgattatásától, és sokat 
foglalkoztatta őt a garanciák kérdése: biztosítani, hogy a kisebbség - pártszerű keretek 
közt és eszközökkel -— többséggé válhasson, ha igaza ezt indokolja. 

Gondolkodni kell tehát arról, hogy melyek azok az intézményes garanciák, amelyek 
biztosítják a fejlődés számára nélkülözhetetlen vitát, az eltérő nézetek nyilvánosságát, 
a nézetek, vélemények ütköztetését. Mi garantálja, hogy ne személyek között folyjon a 
vita, a személyeskedés értelmében, hanem felfogások, nézetek, érvek szembesüljenek, 
méressenek meg? 

A kisebbségi vélemények döntő garanciája az egészséges pártnyilvánosság, Lenin ezt 
a gyakorlatot elengedhetetlennek tartotta a mozgalomban. Ez vezet minket tovább a 
párton belüli nézetek, koncepciók kérdéséhez. Lenin szerint a vélemények, felfogások 
harca a pártban elkerülhetetlen és szükséges, de csak addig szolgálja a párt céljait, amíg 
a harc az elvtársak által jóváhagyott keretek közt folyik. 

Mi a helyzet nálunk? Említettük, hogy a kommunista pártokban nem lehetnek , szár- 
nyak", azaz frakciók saját csoportkötelmekkel, amelyek alááshatják a többségi határo- 
zat után a cselekvési egységet. De lehetnek és vannak is politikai áramlatok, tekintélyes 
hangadókkal, érdekhangsúlyokkal, véleményformálókkal és követőkkel. 

Csak az eszmei küzdelemben való részvétel, a teljes tájékoztatás birtokában győzhetők 
meg az emberek, tisztázódhatnak a nézeteltérések, erősödhet a vezetés iránti bizalom, 
sőt a párton kívüli tömegek bizalma is. Ebben mérhetők le a gyakorlatban az álláspon- 
tok, alakulhat ki a pártban valódi többség. 

A párttagok egymáshoz fűződő kapcsolataiban kétféle viszony lehetséges, amelyeket 
nem szabad összemosni: az egyik a kisebbség-többség-viszony, amelyet az eddigiekben 
tárgyaltunk, a másik az, amely a választókat , képviselőikkel", a megválasztott vezetők- 
kel köti össze. 

Önmagában egyik viszonyrendszer tisztázása sem teremtheti meg a pártdemokráciát. 
A lenini normák összefüggő, szerves rendszert alkotnak, minden elemnek megvan a 
maga saját logikája. Szükséges tehát szemügyre venni a másik kapcsolattípus helyzetét, 
múltját, jelenét, érvényesülésének jelenlegi feltételeit. 


Választás és képviselet 


A végzett politikai tevékenység intenzitásában, színvonalában különbségek és fokozatok 
vannak a tagok közt. Különbséget a párttagok kiemelkedő szorgalma, képességei terem- 
tenek. Rendszerint az aktivisták közül választ ki a közösség pártfunkcióra alkalmas 
embereket. Természetes, hogy más-más történelmi korszakban más és más a kiemelkedés 
kritériumainak tartalma és rangsora. Más és más érdekek, tekintélyi tényezők kapcso- 
lódnak a fokozatokhoz. De az aktíva és a széles tagság között nem lehet tartalmi, lényegi 
különbség, hiszen a párt önkéntes harci szövetség, élcsapat. Tagja az lesz, aki a felvételi 
követelményeknek eleve megfelel, és vállalja, hogy a párt valamelyik RRSAGSZZTS EGB 
pártmunkát végez, a tagdíjat rendszeresen fizeti. 

A pártban nem lehet sem a vezető testületek, sem az aktíva, sem az apparátus 
monopóliuma a pártélet kialakítása és gyakorlása. Ez ellenkezik az élcsapat fogalmával. 
Minden párttagnak egyenlő jogai és kötelességei vannak, minden párttag pártmunkára 
kötelezett. Egyúttal a közösség időről időre az általa legjobbaknak tartott társaira bízza 
a maga képviseletét. 

A választás az elfogadott szabályok szerint demokratikus, minden párttag egyenjogú, 
választó és választható. Minden pártfunkciót csak választás útján lehet betölteni. Elgon- 
dolkodtató, hogy Lenin ellene volt mindennemű kooptálásnak. Az volt az álláspontja, 
hogy há a megválasztott testületből valaki meghal vagy képtelen ellátni feladatát, például 


A SZOCIALIZMUSRÓL GONDOLKODVA 107 


J 
. betegség miatt vagy valamilyen okból, választói visszahívják, az adott szervezet tagsága 
új megbízottat választ. 3 

A párttag beleszólhat a vezetés ügyeibe, kifejtheti véleményét annak tevékenységéről. 
Javaslataival a párttestületekhez fordulhat, egészen a kongresszusig. Igénybe veheti a 
pártnyilvánosságot. Szavazhat a határozattervezetekről, joga van a különvéleményre és 
azt a párt fórumain fenntarthatja. Ellenőrizheti, beszámoltatja a megválasztott vezetőt 
vagy testületet, és ha elégedetlen a képviselőjével, visszahívására szavazhat. Elsőrendű 
kötelességei közé tartozik azonban, hogy az általa megválasztott képviselőnek vagy testü- 
letnek önként alárendelje magát. 

A gyakorlat keserves tapasztalatai alapján szükségessé vált a testületi vezetést megvé- 
deni mindazon személyek önkényeskedési kisérletei ellen, akik a pártfegyelemre való 
hivatkozással szeretnék saját személyüket kivonni a demokratikus ellenőrzés alól. 

Az MSZMP Központi Bizottsága 1986 márciusában határozott a káderkérdésről, az 
SZKP Központi Bizottsága pedig 1987. januári plénumán foglalkozott azzal, hogy 
ugyanaz a személy több cikluson át tartó, ismételt megbízatása rutinszerűvé, sőt károssá 
lehet. Mert egy-egy poszt túlságosan egybeforrhat annak betöltőjével, aki ezáltal elveszt- 
heti a megújulás kényszerét, választói fölé nőhet. Csökkenhet a demokratikus ellenőrzés 
hatékonysága, ezért biztosítékképpen kétszeri megválasztásra helyes maximálni a meg- 
választási alkalmakat, azaz a vezetőket célszerű , rotálni". 

Ez a határozat nem áll ellentétben azzal az alapelvvel, hogy minden párttag választha- 
tó, ellenkezőleg, szélesítheti az aktíva körét, egyben korlátozhatja az antidemokratikus 
jelenségeket. I 

Mit jelent a választás aktusa? A szervezet, a fórum — többségi döntéssel — rábízza a 
vezetést egy testületre vagy személyre, amely vagy aki a meghatározott időszakban a 
szervezet tagságát , képviseli". Ez szolgálat, megbizás. Azért szavaztak rá, mert vállalta 
ezt a képviseletet. Közös egyetértés alapján meghatalmazást adtak, hogy a kollektíva 
álláspontját legjobb tudása szerint juttassa érvényre a párt testületeiben, irányító szervei- 
ben. A bizalom ennek a közös elvnek szól, és megszűnik, ha a választott szerv vagy 
személyek nem képviselik megfelelően az elfogadott politikai programot, vagy nem 
annak megfelelően működnek. A választókat és a vezetőt a közös elvi alap köti össze. 

A megbízás tehát nem korlátlan, sem időben, sem lehetőségekben. Meghatározott 
időtartamra szól és a közös elvek leghatékonyabb képviseletének reményében. Ha rosz- 
szul képvisel, ha mást képvisel, mint amire megbízása szól, ha mandátumával ellentétes 
gyakorlatot folytat: vissza lehet és kell hívni. A megbízás: jogosítvány vezetésre, képvise- 
letre. Különösen fontossá válik a tisztségviselők ellenőrzése és beszámoltatása. Ebben 
a választott testületek szerepét és kollektív, de nem homályos felelősségét kell ténylegesen 
és következetesen érvényesíteni. 

A választást tehát megelőzi az elvek kölcsönös kifejtése, vitája, amelynek során 
világossá lesz, milyen álláspontot vall magáénak a pártszervezet, a küldöttfórum és a 
jelölt. A gyakorlati együttműködés során megismerik a jelöltet, kialakul a meggyőződés, 
hogy a leendő vezető ténylegesen képviseli a párt politikáját, általános törekvéseit, 
valóban azt akarja, amit a többség és azt jól képviseli, mert ehhez megvannak a képessé- 
gei, jelleme is biztosíték erre. 

Nincs azonban következetesen végiggondolva a párton belüli választások mechaniz- 
musa. Hogyan valósítható meg, hogy a tagság egy viszonylag nagyobb, de érezhetően 
összetartozó egysége közvetlenül választhasson küldötteket, testületi tagokat a felsőbb 
irányító szintekre, a megyei és országos fórumokra? Ezt a gondolatot nem helyettesítheti 
az a mai gyakorlat, hogy néhány üzem közvetlenül küldhet képviselőket például a 
kongresszusra. A választás nemcsak jelölés listákkal vagy anélkül; nemcsak szavazás és 
a voksok összeszámlálása. A választás megbízatás képviseletre, a közös elvek és program 
alapján. Szükséges a folyamatos együttműködés választók és választottak közt, az 
ismétlődő ellenőrzés, beszámoltatás. Ez mindenekelőtt a szervezetekben és a közvetlenül 

irányító szinteken valósítható meg, de gondolkodni kell a megyei és központi testületek, 
tisztségviselők , lefelé" irányuló, érdemben működő kapcsolattartásának és , lentről" 
történő ellenőrzésének tényleges megoldásáról is. 

A pártszervezetek rendszeres időközökben rendezvényeket tartanak, amelyek infor- 
mációs feladatot látnak el. Rendszerint felülről lefelé történő tájékoztatással, legfeljebb 
néhány ember szereplésével. Sok a formális, ünnepi aktus. 

Nincs kidolgozva az sem, hogy a kerületi, városi pártbizottságok megválasztott testü- 
leti tagjai, a Központi Bizottság tagjai hol kötelesek beszámolni munkájukról. Beszámol-. 
tatás csak fordítva, , felülről lefelé" folyik. Milyen beszámoltatási joga van egy szervezet- 
nek? Ezen is érdemes elgondolkodni! Ha egy központi bizottsági tag ellátogat egy 
megyébe, egy üzembe, ott tájékoztatják, beszámolnak neki a dolgok állásáról. Ő viszont 
csak tájékoztat, ismertet és megmagyarázza a mindenkori legutóbbi párthatározatot. De 
ez nem beszámolás, nem a személyes kapcsolódásból következik. 

Lenin a maga korában szükségesnek tartotta, hogy a választók minden jelentős 
határozattal összefüggésben meggyőződjenek arról, hogy a vezető az eredeti megbízása 
szerint jár el. Ezért is szükséges, hogy rendszeresen találkozzanak a testületi tagok és a 
tisztségviselők választóikkal, illetve a pártszervezetekkel, s ezt ne helyettesítsék az , ünne- 
pi" látogatások. Ha a kapcsolatok átlépnek a protokolláris előírásokon, akkor esély 
nyílik arra, hogy meggyőződjenek a változatlan bizalomról, a megbízatás érvényességé- 
ről. A megválasztott vezető köteles megbízóinak beszámolni végzett munkájáról; hogyan 
foglalt állást annak a testületnek vitáiban, amelybe választói küldték, á hozott határoza- 
tokról, a végrehajtandó feladatokról. Mi történik, ha a megválasztott tisztségviselő más 
nézetekkel szembesülve úgy látja, hogy a választóival egyetértésben kialakított álláspont 
helytelennek bizonyult a vitákban? Az is gyakran megtörténik, hogy a jóváhagyott 
állásponton túlhalad az idő, s így nemcsak lehetséges, hanem szükséges a módosítása 
vagy hatályon kívül helyezése. Köteles erről beszámolnia megbízóinak, sőt érvelnie kell 
a testület álláspontja mellett is. Ennek nyomán vagy módosítják korábbi álláspontjukat, 
vagy visszahívhatják képviselőjüket. Az utóbbi esetben azonban azzal is számolniuk kell, 
hogy meg kell vívniuk álláspontjuk igazát a párt más szerveivel, felsőbb fórumaival is. 
Tartósan nem folytathatnak eltérő politikát — ez éppen a demokratikus centralizmus elve 
alapján érvényesülő követelmény, ennek révén marad a párt egységes erő. 

A képviselő, illetve a vezető testület felhatalmazást kap, hogy a megbízatás ideje alatt 
képviselje a közösséget és úgy léphet fel, mint a választói akarat letéteményese. 

A képviselet lenini felfogása teljesen egyértelmű. Lenin a breszti béke körül folyó 
kiélezett vitában, a szovjet állam csaknem válságos helyzetében is szükségesnek tartotta 
annak leszögezését, hogy a Központi Bizottság tagjainak szuverén módon kell dönte- 
niök, ezért teljességgel jogos, ha pártszervezetük véleményét képviselik (még ha objektíve 
téves nézetet vallanak is), és ennek során akár a legfelsőbb pártvezetés ellen szavaznak. 
Ezért jelentette ki, hogy a , baloldali kommunisták" állásfoglalása nem kifogásolható, 
hiszen küldő szervezeteik határozatait fejezték ki. 

Nem döntő, bár technikailag a fórumok működését befolyásolja, hogy hány és milyen 
fokozatok léteznek az alapszervektől a Központi Bizottságig. Tartalmilag akkor válik 
fontossá ez a körülmény, ha a fórumok egymáshoz viszonyított alá- és fölérendeltségét 
számba vesszük és tudatában vagyunk, hogy a közvetítés kétirányú folyamatában a 
szervezet egészének és a szervezeti szinteknek a lehető legkisebb veszteséggel kell működ- 
niük. A lényeg az, hogy a választók a közös munka során ismerjék meg a közvetlen 
képviseletükre kiválasztott párttag nézeteit, képességeit, jellemét, hogy a választás a 
közös platform alapján történjen, hogy megvalósuljon a választók és a képviselő, illetve 
a megválasztott testület kölcsönös alárendeltsége. Döntő, hogy a közösség ellenőrizhesse 
képviselőjét, rendszeresen számoltassa be, és ha elégedetlen vele, visszahívhassa, termé- 
szetesen többségi határozattal. A párt működési alapelvének állandó eleméről van szó, 
amelynek azonban sohasem szereznek érvényt a szervezetek. 

Ezt a lényegi összefüggést helyesen ismeri fel Takács István, amikor így ír: , A válasz- 
tott testületeket a párttagság olyan képviseletének kell tekinteni, amely folyamatos és 
szerves kapcsolatban van a képviselt tagsággal és szervezetekkel. Erősíteni kell azt a 
felfogást, hogy a választott testületek tagjai a párttagság konkrét rétegeit, konkrét 
pártszervezeteket képviselnek sajátos helyzetükkel és érdekeikkel együtt; tőlük kell, hogy 
impulzusokat kapjanak és nekik kell beszámolniuk tevékenységükről. 8 

A demokratikus centralizmus erősítésére szolgál, a szavazási eljárás befolyásolását 
csökkentheti az új választási szabályzat, amely minden funkció betöltésénél megköveteli 
a többes jelölést, s a szavazásnál a titkosságot valamennyi szinten, az alapszervezettől 
a kongresszusig. 

Szembe kell nézni azzal a kérdéssel, hogy miért erőtlen a pártélet. miért gyenge a 
mozgalmi jelleg. Többek között azért, mert a kommunista mozgalom, a forradalmi párt 
mozgalmi elveinek egyik döntő eleme nem érvényesülhet a szervezet egészében. Csak az 
alapszervezetekben ismerhetik a jelöltek egymást együttes munkájuk alapján. A közép- 
és felső szinteken nem a közös platform és az eleven kapcsolat a megválasztás biztosítéka, 
mert a jelöltek gyakran ismeretlenek a választói fórum előtt; a választás az apparátus 
közreműködésével történik. Nincs az együttes munkának egy olyan minimuma, amely- 
nek alapján a testület kollektivitása és a megválasztó fórumok ellenőrző szerepe érvénye- 
sülhet. Nincs például kialakult gyakorlata és normája annak, hogy egy adott területen 
dolgozó központi bizottsági tag hogyan vegyen részt rendszeresen és érdemben a város 
vagy a megye politikai közéletében, hogyan töltsön be összekötő szerepet munkahely, 
megye és központ között. 

A beszámoltatási kötelezettséget a szervezeti szabályzat előírja. De nincs biztosítva a 
lényeg: a képviselő az őt megválasztó közösségnek köteles beszámolni. Ehelyett létezik 
egy eljárás, amely - bármilyen jó — formális lesz. Miért? 

A jelenlegi szabály szefint az alapszervezet egyszeri alkalommal küldötteket választ, 
de nem ad megbízást küldötteinek, és nem kell beszámolniok arról, hogyan sáfárkodtak 
a megbízással, hiszen feladatuk a magasabb szintű küldöttértekezlettel véget ér. 

A küldöttértekezletek megvitatják az adott testület jelentését, megválasztják a küldöt- 
teket a következő szintre, és ezzel megbízásuk ugyancsak befejeződik. Soha többé nem 
ülnek össze ebben vagy hasonló összetételben, munkájukért nem tartoznak a választói 
közösségnek felelősséggel. A magasabb szint , küldötteinek" nincs kinek beszámolniuk. 
A megválasztott pártbizottsági tag, központi bizottsági tag egy anonim választói tömeg- 
nek felelős, munkája ezért ellenőrizhetetlen, a beszámolás is formális, következménye 
nincs. További problémát vet fel a munkahelyi és területi elv keveredése és következetlen- 
sége mind a választás, mind az ellenőrzés és beszámoltatás gyakorlatában. 

Hasonló kérdések merülnek fel a kongresszusi választással összefüggésben is. A kong- 
resszus, amely megválasztotta a Központi Bizottságot, soha többé ebben az összetételben 
nem találkozik. Ez a dolog mostani rendjéből természetes következmény, de nem szük- 
ségszerű. Ebben az esetben sem a jelöltek ismerete, a közös platform alapján választanak, 
hiszen nem ismerhetik a jelöltek véleményét. A megválasztott központi bizottsági tag 
nem számolhat be választóinak, a kongresszusi küldötteknek. A kongresszus sincs abban 
a helyzetben, hogy számon kérje a KB-tag munkáját. El kell gondolkodni e fórum 
jelentőségének, munkaképességének erősítése kapcsán azon, hogy a területi és munkahe- 
lyi elvet itt 15 közvetlenebbül és következetesebben lehet és kell érvényesíteni. 

A visszahívási joggal sem lehet élni, pedig azt Lenin a pártdemokrácia legfőbb elvei 
során központi, alapvető problémának tartotta mint a választott szervek demokratikus 
ellenőrzésének kulcsát. 

Visszahívható-e most valaki, aki elvesztette választóinak bizalmát? Elvileg igen. Igaz, 
hogy az eljárás gyakorlata kitaposatlan ösvény. Ez a fontos lenini elv ma, nálunk 


3 Takács István: A pártszerű vita és a vitakultúra a pártéletben. Uo.: 153. old. 

formálisan van jelen, megvalósítása — az alapszervezeteken kívül — egyszerűen lehetetlen. 
Hogyan derülhet ki, hogy valaki elvesztette a bizalmat? A választással a küldöttértekezle- 
tek után eltűnik a választó és a megválasztott közötti minden kapcsolat a közép- és felső 
szinteken. Ezzel összefüggésben felmerül annak szükségessége, hogy célszerű lenne a 
gyakorlatban is rendszeresebben, a politikai feladatok jelentőségének megfelelően gyak- 
rabban működniük a politikát meghatározó pártfórumoknak, a pártértekezleteknek, s 
ha kell, a kongresszust is össze lehet hívni az ötéves periódusnál sűrűbben úgy, hogy az 
ilyen eljárások természetesek legyenek, ne számítsanak rendkívüli eseménynek. 


A mozgalmi jelleg erősítése szorosan összefügg a demokratikus centralizmus korszerűsí- 
tésével, a pártélet lenini elvei belső logikájának érvényesülésével. Enélkül megoldhatatlan 
feladat, csak vágyálom maradhat a mozgalmi jelleg erősödése, pedig ettől a párt vezető 
szerepének erősítése is függ. 

Szántó Miklós 


Bak Imre: Omega-piramis 

, Új"? kategóriák a reformfolyamatban 


A magyar reformfolyamat fontos kísérőjelensége, hogy a szocializmussal, a szocializmus- 
képpel kapcsolatos kategóriák, . fogalmak egész sorát kell újból értelmezni. 

Ez a lényegét tekintve természetes értékelő és átértékelő folyamat bizonyos fogalomza- 
varokat is a felszínre hozott. Az alábbiakban e fogalomzavarok egy jellemző köréről 
szólnék. Természetesen a terjedelem korlátai sem engedik meg, és nem is célom, hogy e 
fogalomzavarokat a bennük érintett fogalmak tudományos kifejtése révén eloszlassam. 
Csupán felhívom a figyelmet létezésükre és keletkezésük néhány körülményére. 

A reform fejlődése, az áru- és pénzviszonyok erősödése során több, korábban a polgári 
társadalomban keletkezett kategória is megjelent gondolkodásunkban. A teljesség igénye 
nélkül sorolok fel néhányat: kötvények, részvénytársaságok, kisvállalkozások, kétszintű 
bankrendszer stb. E kategóriák a fejlett tőkés országokban ma is léteznek és hatékonyan 
működnek. Léteztek, bár sokszor fejletlen, csökevényes formában, a polgárosodó Ma- 
gyarországon is. A szocialista átalakulás korábbi szakaszában azonban ezek a kategóri- 
ák jórészt eltűntek, visszafejlődtek, mert felszámolták létezésük feltételeit. Érthető, ha 
újbóli megjelenésük élénk figyelmet és vegyes érzelmeket vált ki. 

Ugy vélem, ez az újbóli megjelenés a szocializmus jelenkori fejlődése során törvénysze- 
rű. Létező szocializmusunk legalább három pontban érintkezik a polgári társadalmi 
formációval. Ezek a következők. 

A genezis. A szocializmus előfeltétele a tőkés világgazdasági rendszer kialakulása. 
A szocializmus a kapitalizmus terméke és következménye, amely történelmileg a kapita- 
lizmus által létrehozott alapokra épült. 

Az örökség. Az előbb említett alapok azonban éppen abban a régióban, ahol a 
szocializmus kialakult, hiányosak. Ezekben a térségekben a kapitalista fejlődés nem 
elsődlegesen a hazai polgárság megerősödése és külső országok gazdaságának tőkés 
jellegű leigázása (gyarmatosítás) útján, azaz nem szervesen alakult. A szocialista forrada- 
lom itt egy felemás, alig életképes kapitalizmussal szemben nyújtott alternatívát. A nem 
szerves fejlődésű kapitalizmus — a régió különböző országaiban különböző mértékben 
— elmulasztotta teljesíteni egy sor történelmi feladatát: nem biztosította a valóságos 
nemzeti függetlenséget, nem teremtett demokratikus hagyományokat, nem alakította ki 
a polgári egyenlőséget, s mindenekelőtt nem hozott létre hatékony nemzetközi színvona- 
lú gazdaságot. Mindezeket a feladatokat az új szocialista rendnek kellett örökségként 
felvállalnia. 

A környezet. A létező szocializmus fejlődése megköveteli a nemzetközi munkamegosz- 
tásba való bekapcsolódást, hiszen az elszigetelődés bármely társadalom fejlődését akadá- 
lyozza. Ám a világgazdasági rendszer jellegét ma még nem a létező szocializmus országai 
határozzák meg. A domináns tényező továbbra is az állammonopolista tőkés termelési 
mód, és a létező szocializmus egy tőkés viszonyok által dominált világgazdasági rendszer- 
rel kerül érintkezésbe, amikor bekapcsolódik a nemzetközi munkamegosztásba. 

E három érintkezési pont teszi objektíve szükségessé a polgári kategóriák továbbélését, 
újjászületését a reformfolyamat kereteiben, hiszen: 

e esetenként olyan, hatékonyan működtethető formákról van szó, amelyek helyett 
nem tudunk jobbat kitalálni; 

e a polgári formáció el nem végzett feladatainak átvállalása megköveteli adott for- 
mák, eszközök átvállalását is; 

e végül figyelembe kell venni azt a körülményt is, hogy a tőkés viszonyok által 
dominált világgazdaságba akarunk beilleszkedni. 

Szocialista viszonyok között ezek felvállalása szükségszerűen ellentmondásokat szül, 
amelyeket nem lehet kikerülni, következésképpen meg kell találni a felmerülő ellentmon- " 

dások feloldásához a legmegfelelőbb mozgásformákat. Véleményem szerint ez a reform- 
elmélet és a gazdaságpolitika egyik igen fontos feladata. — 

A reformvitákat tanulmányozva két szélsőséges álláspont, két sajátos , dogmatizmus" 
tapintható ki. Ezeknél a fenti tények figyelmen kívül hagyása szimptomatikus. 

Az egyik, a , klasszikus dogmatizmus", amely a szocializmust félti a reformtól. Eluta- 
sítja a polgári formákat, mert azokat összeegyeztethetetlennek tartja a szocializmussal, 
s a kapitalizmus restaurációját látja bennük. 

A másik, a , reformdogmatizmus" a reformot félti a szocializmus elveinek érvényesíté- 
sétől. Túlértékeli a polgári formák jelentőségét, tagadja azok polgári jellegét, a szocializ- 
mus integráns, sőt meghatározó elemeinek tekinti őket, alkalmazásukat probléma nélkü- 
linek tartja. 

Azért nevezem ezeket a szélsőséges álláspontokat , dogmatizmusoknak", mert mind- 
kettő a szükségesből kovácsol érényt, s mindkettő fetisizál. 

A szocializmus , védelmezői" azonosítják a tervszerűséget az állami tervezéssel, s nem 
annak tartják, ami valójában: a társadalmi tulajdon és működése szükséges feltételének. 
Figyelmen kívül hagyják, hogy a központi állami tervezés a tervszerűség megvalósításá- 
nak sajátos módja a szocialista árutermelés viszonyai között. 

A reform , védelmezői" az áru- és pénzviszonyok fejlesztése során felszínre került 
polgári formákat értékelik a reform viívmányaként, nem pedig annak, amik valójában: 
a sokszínű, hatékony társadalmi tulajdon kialakításának és megszilárdításának elenged- 
hetetlen eszközei. Mindenhatónak tartják a versenyt, a monopóliumot elvontan, mono- 
pólium mivoltában támadják, s közben nem hajlandók tudomásul venni, hogy minde- . 
nütt a világon - a legfejlettebb ipari országokban is, sőt legfőképpen éppen ott - eltűnt 
a szabad verseny; a versenyhelyzeteket maguk a monopóliumok, az igazi nagyvállalatok 
(amilyenek nálunk tulajdonképpen nincsenek — sajnos) szervezik és vezérlik, vagyis a 
monopóliumok egyszerre hordozói negatív és pozitív tendenciáknak. A , reformdogma- 
tizmus" fetisizálja a piacot és a versenyt. i 

Jó lenne mihamarabb legyűrni magunkban a fetisizáló hajlamot, a valóság tényeit 
sokoldalúan és objektívan megvizsgálni. A két , dogmatizmus" ugyanis találkozik egy- 
mással. Az első nem védi igazán a szocializmust, a második nem védi igazán a szocialista 
reformot. A viták sotán feltétlenül tudatosodnia kell annak a ténynek, hogy a reform 
nem a vitázók magánügye, és csak akkor számíthat sikerre, ha azt a társadalom elfogad- 
ja. Mármost, ha a szükségből erényt kovácsolnak és azt a társadalom nem hajlandó így 
elfogadni, akkor igen nagy a veszélye annak, hogy az erénynek beállított szükségest a 
társadalom már szükségesnek sem fogja elismerni, és ily módon kialakulhat egy cselek- 
vést bénító, hamis társadalmi tudat. Azt hiszem, ennek is szerepe van abban, hogy ma 
sokan a reform számlájára írják a felgyülemlett nehézségeinket, míg mások azokat azzal 
magyarázzák, hogy az eddigi reform nem is volt reform. 

A fogalomhasználatra visszatérve egy jellemző fogalomzavarra utalnék. E közgazda- 
sági kategóriákat a napi sajtótól kezdve a politikusok megnyilatkozásain keresztül a 
tudományos publikációkig szinte mindenki mint új jelenségeket tárgyalja. 

Itt persze eredetileg általában arra gondolnak, hogy ezeknek a kategóriáknak a 
szocialista gyakorlatban való megjelenése az új jelenség. Ennek nem annyira tudományos, 
mint gyakorlati jelentősége van. Mivel a reformtól, annak működő kategóriáitól gazda- 
sági problémáink megoldását várjuk, ezért érthető ezek pozitív kezelése. Ha valamelyik, 
újból megjelent polgári forma adekvát eszköznek bizonyul valamely problémánk leküz- 
désére, akkor e forma esetleges negatív hatásai más területen könnyen rejtve maradhat- 
nak. És éppen itt jelentkezik az a veszély, amely abból a csúsztatásból származik, ami 
által e kategóriák egyszerűen újnak nyilváníttatnak. Ha ugyanis ezek a jelenségek, 
kategóriák vadonatújak, melyeknek semmi közük azokhoz a kategóriákhoz, amelyek a 
kapitalizmusban , véletlenül" ugyanazt a nevet viselik, akkor könnyen elmulasztjuk 
megvizsgálni, hogy ezek a kategóriák hogyan viselkednek tőkés környezetben, s a pozitív 

tendenciák mellett ott milyen negatív hatásokat váltanak ki. Talán még fontosabb: 
megfeledkezünk arról, hogy ezek a formák már Magyarországon is léteztek, és eseten- 
ként olyan negatív tendenciákat váltottak ki, amilyeneket a fejlett tőkés országokban 
nem. ; 

A , re formdogmatikus" szemlélet tehát az érintett polgári formák alkalmazását eleve 
a reform előnyének és lényegének tartja — természetesen nem restaurációs szándékkal, 
csupán prakticista megfontolásból (, ami a legfejlettebb ipari országokban bevált, az 
nekünk is csak hasznunkra lehet") -, ezért prakticista módon csak a várható előnyöket 
veszi számításba, és nem elemzi megfelelően a lehetséges hátrányos következményeket. 
Ezzel azután a reformot prakticista utópiává változtatja. 

Van egy kategória, amelyről szükségesnek látom, hogy konkrétan szóljak, előrebocsát- 
va, hogy itt sem célom a fogalom tisztázása, annál kevésbé, mert azt — véleményem 
szerint — Marx kielégítően elvégezte. Ez a kategória a , tőke". 

A , tőke" kifejezés pontatlan, megtévesztő, zavart okozó használata igen széles körben 
elterjedt a szakirodalomtól kezdve a közgazdasági publicisztikán keresztül a politikai 
megnyilatkozásokig. Beszélnek, írnak , tőkehiányról", , tőkeelhelyezésről", kötvények- 
ről, részvényekről mint , a vállalatoknál és a lakosságnál felszabaduló tőke új áramolta- 
tási formáiról" stb. Eközben mintegy feledésbe merül az a heroikus küzdelem, amit Marx 
használatáért. Ennek a küzdelemnek a dokumentumait bárki elolvashatja az 1849-ben 
keletkezett Bérmunka és tőke sokat idézett soraitól kezdve A tőke 1857-től 1863-ig írt 
előtanulmányaiban fellelhető polémiáig. Emlékeztetőül: , A tőke is társadalmi termelési 
viszony. A tőke polgári termelési viszony, a polgári társadalom termelési viszonya." 
(Bérmunka és tőke. MEM. 23. kötet, 150. oldal.) , A bökkenő az, hogy minden tőke 
tárgyiasult munka, mely új termelés eszközéül szolgál, viszont nem minden tárgyiasult 
munka, mely új termelés eszközéül szolgál, tőke. A tőkét dolognak fogják fel, nem 
viszonynak [a polgári közgazdászok — N. A.]... A tőke nem egyszerű viszony, hanem 
folyamat, amelynek különböző mozzanataiban mindig is tőke." (A politikai gazdaságtan 
alapvonalai. MEM 46/1. kötet, 162—163. oldal.) 

A tudományos igazság természetesen nem Marx tekintélyén múlik. Megszokott fordu- 
latokban a , tőke" kifejezésről sem kell lemondani, hiszen például Marx is használja a 
, munkabér" terminológiát, tudva, hogy az nem a munka bére. Ha viszont használjuk 
a , tőke" kifejezést, feltétlenül tisztáznunk kell: van-e a létező szocializmusban marxi 
értelemben vett polgári termelési viszony és folyamat? Ha igen, akkor az tőke-e a marxi 
értelemben? 

Azt hiszem, óriási jelentősége van az első kérdés megválaszolásának. Egyáltalán nem 
biztos a nemleges válasz, de az igenlő is csak alapos tudományos elemzés eredménye 
lehet. Ugyancsak alapos elemzést kívánna az ilyen tőkeviszony sajátosságainak, korlátai- 
nak feltárása. Ugyanis, ha marxi értelemben vett tőkével van dolgunk (a szocializmus 
viszonyai között), akkor egyfelől nem hagyhatjuk figyelmen kívül azt az elemzést, amit 
Marx és a marxista tudomány a tőkéről mint polgári termelési viszonyról adott, másfelől 
viszont ennek az elemzésnek az eredményeit nem alkalmazhatjuk egy az egyben, hiszen 
itt a szocialista társadalom termelési viszonyáról van szó. 

A második kérdéssel kapcsolatban: ha az általunk tőkének nevezett dolog nem a marxi 
értelemben vett tőke, akkor semmiképpen sem szabad úgy kezelni, mintha az volna. 
Tudományos és gyakorlati szempontból is tarthatatlan, ha a puszta termelési feltételek- 
ről, dolgokról kezdünk beszélni a , tőke" kifejezést használva, majd menet közben egy 
csúsztatást hajtva végre, valóságos (marxi értelmezésű) tőkeként kezeljük — mint viszonyt 
és folyamatot. Legalább ekkora hiba a fordítottja is, amikor a tőkeviszonyt degradáljuk 
a termelés tárgyi feltételeire, ahogyan azt már a Marx-korabeli polgári közgazdászok is 
tették. 

Úgy gondolom, a hatékony reformelmélet kidolgozása a körültekintő, pontos és 
megalapozott fogalomhasználaton is múlik. A reformviták is, a társadalom reformbefo- 
gadó képessége is azt mutatják, hogy e formainak tetsző kérdéseknek mély tartalmi 
jelentőségük lehet. I 


B. Nagy András 


Kohán György (vázlat) 

, Örökzöld" téma — az iskolai túlterhelés 


, A túlterhelés csökkentésével kezdem. Ne- 
héz egyetlen jelzővel jellemezni ezt a prob- 
lémát. Dörömböl? Elmérgesedett? A Köz- 
ponti Bizottság határozata következmé- 
nyeiben mutatott rá súlyosságára..." Eze- 
ket a drámai mondatokat /lku Pál, néhai 
miniszterünk mondta az országos közok- 
tatáspolitikai aktíva tanácskozásán, 1972 
őszén. Maga a határozat egyértelműen 
megállapítja, hogy , noha az 1961. évi re- 
form egyik célkitűzése a tanulók túlterhe- 
lésének megszüntetése volt", ezt nem sike- 
rült megvalósítani, jelentős a túlterhelés 
alsó-, közép- és felsőfokú oktatásunkban 
egyaránt. , A jelenleg érvényes tantervek- 
ben és tankönyvekben rögzített tananya- 
got jelentős mértékben csökkenteni kell" — 
hangsúlyozza a határozat. Nagy elszánt- 
sággal (vagy csak ezt mutatva?) láttunk 
neki a túlterhelés elleni — történelmünkben 
immár sokadik - rohamnak. 

Egy hevenyészett tananyagcsökkentés 
(ennek rövidítése a , tacs") és egy gondo- 
san, noha nem mindent átgondolva előké- 
szített tanterv- és tankönyvreform után 
napjainkban mégis ott tartunk, hogy talán 
sohasem tapasztalt túlterhelés észlelhető 
iskoláinkban, különösen középiskoláink- 
ban; s hogy máris, még a reform lezárása 
előtt elkezdődött a , korrekciós program". 
E korrekció egyik fontos célja ismét a túl- 
terhelés csökkentése. A túlterhelésé, 
amelynek tünetei ismét nyilvánvalóak, in- 
tézkedésért kiáltóak. Elemző írások már az 
új tantervek és tankönyvek bevezetésével 
párhuzamosan rámutattak a , túlzott tan- 
anyag nyomorúságára". Megfigyelések, 
felmérések bizonyítják: diákjaink munka- 


ideje ismét messze meghaladja a felnőtte- 
két, s ez idegi-fizikai fejlődésüket is veszé- 
lyezteti. 

Ez a jelenség nem új: szinte reformtól 
reformig tart, ismételten újratermelődik, 
súlyosbodik. Tanulságos visszatekinteni a 
múltba: a megsárgult papírú pedagógiai 
folyóiratokban érzékletesen és szókimon- 
dóan leírt problémák , kisértetiesen" ha- 
sonlóak mai gondjainkhoz. Azaz nem 
tudjuk kiküszöbölni a már egy évszázada 
felismert, tudatosult iskolai bajokat. 


A tanuúgy tengeri kígyója" a múltban 


Találóan így nevezte a túlterhelést a Köz- 
oktatás című folyóirat 1888. február 5-i 
számának cikkírója, dr. Lutter Nándor. 
E cikkből is kiderül, hogy az iskolai (kö- 
zépiskolai) túlterhelés és a túlterhelés elleni 
küzdelem már ekkor sem új s korántsem 
csupán magyar jelenség; hosszú idő óta 
elkeseredett (és sikertelen) küzdelem folyik 
a középiskolai túlterhelés csökkentése ér- 
dekében, elsősorban ésszerűbb tananyag- 
válogatás és tanulhatóbb tankönyvek ré- 
vén. A csaknem százéves cikk írója is ezt 
tartja fontosnak, mikor így kesereg: 

, lTankönyveink legnagyobb része csak 
címlapjaik által ismertetik meg, hogy a 
középtanodák ez vagy amaz osztályának 
számára írattak, tárgyalási módjukból ezt 
ugyan józanul következtetni csak nagyon 
kevésnél lehet. Tárgyalási módjuk és terje- 
delmük a középtanodai igények valóságos 
negátiója." 

A Közoktatás 1888. március 4-i számá- 

nak vezércikkírója,, Németh Antal így te- 
kint vissza a korábbi évtizedekre: , Pana- 
szok hallatszottak mindenfelé majd a tan- 
rendszer miatt, majd az abból folyamá- 
nyoztatott vtúlterhelésx miatt." (Azokról 
a folytonos panaszokról... ) 

A túlterhelés , tengeri kígyójának" rém- 
képe és legyőzésének óhaja újra és újra 
fölmerül országgyűlési vitákon, egykori 
honatyák szónoklataiban, nevelési szakfo- 
lyóiratokban vagy pedagógus tanácskozá- 
sokon, akár napilapokban is. Ám úgy lát- 
szik, mindhiába. 

Klamarik János A magyarországi közép- 
iskolák újabb szervezete történeti megvilá- 
gítással címmel 1893-ban megjelent neve- 
zetes és ma is tanulságos könyvében - töb- 
bek között - rezignáltan állapítja meg, 
hogy a gimnáziumi oktatás jó nevének alig 
ártott valami inkább, mint a tankönyvek 
folyton növekvő terjedelmében is nyilván- 
való azon újabb törekvés, hogy minden 
tantárgy tudományos teljességben, mint- 
egy rendszeres tökéletességben foglaljon 
helyet már a középiskolában, nem lévén 
semmi tekintettel sem a növendékek szük- 
ségletére s fejlettségére, sem a rendelkezés- 
re álló időre. 

A dualizmus korszakában nem sikerült 
megbirkózni a túlterhelés tengeri kígyójá- 
val. Nemcsak a Tanácsköztársaság iskolai 
reformtervezete illette lesújtó bírálattal a 
dualizmus korának iskoláját, a lélektelen, 
adathalmozó, öncélú magoltatást eredmé- 
nyező tanterveit és tankönyveit, hanem a 
Horthy-korszak vezető oktatáspolitikusai 
is ismételten hangoztatták, hogy az okta- 
tás adathalmazában elvész a nevelés, pedig 
az iskolai tanulás-tanításban, elsősorban a 
nevelésben kevesebb és jobban rendezett 
tananyaggal többet lehetne elérni. 

Csaknem minden évtizedben nekiru- 
gaszkodtak - új tantervek és tankönyvek 
bevezetésekor - az ésszerűtlen és károsító 
hatású túlterhelés leküzdésére, de — mint a 
következő idézetek is bizonyítják — csupán 
a cikkek hangneme lett egyre erőteljesebb 
és elkeseredettebb, az eredmény maradt a 
régi. 

Pedig a szakemberek világosan látták 
nemcsak a tüneteket, hanem az orvoslás 
teendőit is. Ezt példázza Bardócz Pál szék- 

foglalója a Magyar Pedagógiai Társaság- 
ban: , A tankönyvíró ébredjen tudatára 
annak, hogy amikor könyvét írja: mit, mi- 
ként, mikor és hogyan cselekedjék a tanuló 
lelki, szellemi életének előbbrevitele, fej- 
lesztése, erősítése, kiépítése és lehetőleg 
öntudatossá tétele céljából... Kihez felleb- 
bezzen az ártatlan gyermek, ha előtte ért- 
hetetlen, megemészthetetlen formában le- 
vő dolgokat kell könyvéből apercipiálnia, 
asszimilálnia?" (A népiskolai tankönyvek 
szerkesztéséről és bírálatáról. Bp., 1927. 
Különlenyomat, 9. old.) Í 
A húszas évek tanterveinek (tanköny- 
veinek) bírálata szinte folyamatos a szak- 
sajtóban. Egy kitűnő cikk írója — Péter 
Zoltán — a Protestáns Tanügyi Szemlében 
(1930.) bátran mutat rá arra, hogy a hú- 
szas évek érvényben levő tanterve nem 
megfelelő: , Hogy az 1926-os tanterv nem 
lesz hoszú életű, azt a hozzáértők már ré- 
gen megállapították. A most érvényben 
levő tanterv hiányaira pedig a legkülönbö- 
zőbb helyről több ízben mutattak rá, úgy- 
hogy senkit sem érhet váratlanul a reform 
híre. ... Keveset, de jót, szülőknek, taná- 


. roknak közös gondolata, törekvése. Hi- 


szen a mostani tanterv ellen felhozott kifo- 
gások között is a legfontosabb és legalapo- 
sabb az, hogy túlterhelést okozott a tanu- 
lóifjúságnak, és teljesíthetetlen követelmé- 
nyek elé állított tanárt, tanítványt egy- 
aránt. A túlterhelés következtében meg- 
szaporodott a bukások száma, ami a sz 
lőket keserítette el. Az összes érdekeltek 
közös óhaja tehát olyan iskolareform, 
amely a túlterhelést megszüntetné. Épp ily 
jogosult az a másik alapelv is, hogy az 
iskola munkáját az élet követelményei sze- 
rint kell szabályozni." 

A Magyar Középiskola című folyóirat- 
ban (1936.) egy cikk megkísérli összefog- 
lalni a túlterhelés különböző iskolai és is- 
kolán kívüli okait. , Az iskolától függő 
okok: a tananyag tömöttsége, helytelen 
órarendi beosztás, tökéletlen tankönyvek, 
a rendkívüli tárgyak, szak- és sportkörök 
részéről túlzott igénybevétel; elégtelen is- 
kolai (könyv- és szertári) fölszerelés; a ta- 
nárok egyéniségében rejlő hibák; az elemi- 
és középiskola közötti szakadék". 

A negyvenes évek cikkeinek hangneme 

egyre elkeseredettebb: , Mennyit dolgozik 
a mai ifjúság?. .. Van sok olyan jó diák, aki 
rendszerint este 11 óráig tanul, de éjfél 
után is nyúlik igyekezete. . . A szocializmus 
hirdeti a 8 órai munka, a 8 óra szórakozás, 
8 óra alvás elvét, felnőtt emberekre gon- 
dolva. Hol van ettől az ifjúságunk, mely 
reggel 7-től este 9-10-11 óráig az iskola 
jegyében él?... Legjobb úton vagyunk 
afelé, hogy idegbetegek kerüljenek ki isko- 
láinkból! Nézd csak az iskolából hazame- 
nők, sőt, felmenők fáradt, kedélytelen ar- 
cát!" (Dr. Tőrös László: Idegbetegeket ne- 
veljünk? Protestáns Tanügyi Szemle, 1940. 
január.) 

Ugyanebben a számban jelent meg dr. 
Bessenyei Lajos írása, amely drámai han- 


gon foglalja össze a túlterhelés elleni siker- , 


telen küzdelmeket: 

s További rákfenéje a mai magyar kö- 
zépiskolának, amit okvetlenül gyökeresen 
orvosolni kell, a tanulók túlterhelése. Kö- 
zismert kérdés, amit unos-untalan felemle- 
getünk, ellene panaszkodunk és harco- 
lunk, megszüntetéséről tanácskozunk és 
javaslatokat -terjesztünk elő, de lényeges 
változás és javulás mégsem történt e téren 
mind maiglan. Pedig ezen a bajon feltétle- 
nül segíteni kell az új tantervben, mégpedig 
nemcsak tessék-lássék módon és mérték- 
ben, hanem gyökeresen. Az orvoslásnak 
először az elvégzendő tananyag mennyisé- 
gét kell jelentékenyen csökkenteni. Hang- 
súlyozom, hogy ez a csökkentés kiadós, 
terjedelmes legyen, és nem szabad megelé- 
gedni csiribiri kihagyásokkal, a területek 
szélén mozgó nyirbálásokkal. Arra el kell 
készülni, hogy a szakemberek körömsza- 
kadtig fognak védeni minden sort, minden 
fejezetet, minden részletet, de a végrehajtó 
legyen érzéketlen ezekkel az elfogult ellen- 
vetésekkel szemben, és könyörtelenül ha- 
gyogassa el a ma elvégzésre kijelölt tan- 
anyag jelentős hányadát. Ma már az egyes 
szaktudományok annyira felduzzadtak, 
hogy csak alapelemeik megtanulását és tu- 
dását igényelhetjük az ifjúságtól, és vétek 
lenne ezeken túlmenőleg aprólékos részle- 
tek ismeretét is megkövetelni tőlük. De az 
orvoslás második feltétele a mai heti óra- 
szám arányos csökkentése. Ma az I. o. 10 
éves gyermek is és a VIII. o. 18 éves ifjú 


heti 30-30 órán át görnyed az iskolai pa- 
dokban, ezenkívül a délutánok is be van- 
nak táblázva annyira, hogy a felső osztá- 
lyos tanulóknak alig van szabad délután- 
juk egész héten át. Így aztán nem csuda, ha 
este éjfélig fent virrasztanak tankönyveik 
mellett, és reggelenként már kimerülten, 
eltörődve kezdik meg az új nappalt." 

A negyvenes évek oktatásügyében, isko- 
lai gyakorlatában fölmerült -— egyébként 
tiszteletre méltó — elképzeléseket és kívá- 
nalmakat márcsak a világháborús esemé- 
nyek miatt sem sikerült valóra váltani. Ám 
nem lett volna szabad elfeledkezni róla a 
háború, a felszabadulás után; akkor talán 
nem estünk volna bele ismét a maximaliz- 
mus, a túlterhelés hibájába. 


A túlterhelés alól nem volt 
felszabadulás 


A felszabadulás után igen nehéz körül- 
mények között is pezsgő iskolai élet, biza- 
kodás jellemezte oktatásügyünket. A koa- 
líciós időszak a nehézségek és ellentmon- 
dások ellenére is viszonylag kiegyensúlyo- 
zott iskolai munkát biztosított, mégpedig 
a háború előttiekből válogatott, húzott 
tankönyvek és az ezt pótló vagy kiegészítő 
áldozatos tanári munka segítségével. Az 
iskolai túlterhelés azonban nem múlt el, 
felütötte fejét. Erről tanúskodik jó néhány 
írás, például a következő: 

, Az 1946-os tanterv 3-as óraszámai és a 
melléjük kiadott vaskos tankönyvek... 
egymagukban sejtetik, hogy bizonyos fe- 
szültségnek kellett lenni az iskola követel- 
ményei és a tanulók teherbírása között" — 
írta Cser Andor A hazai matematikatanítás 
vázlatos története című tanulmányában. 
(Tantárgytörténeti Tanulmányok II. Tan- 
könyvkiadó 1963., 131. old.) A szerző a 
Magyar Dolgozók Pártja Központi Veze- 
tőségének 1950-es határozatát idézi: , isko- 
láink tanrendje általában túlterheli a tanu- 
lókat". 

Az 1950-es határozat nyomán szinte hó- 
napok alatt elkészülő új tantervek és tan- 
könyvek - szükségszerűen -— nem lehettek 
átgondoltak, kiegyensúlyozottak. Egy- 
szerre voltak maximalisták hatalmas, 

, mindent tanítani" kívánó tananyagukkal, 
terjedelmükkel; és igénytelenek sematikus 
szólamaikkal, frázisszerű szövegeikkel. Az 
említett, igen értékes könyv ( Tantárgytör- 
téneti tanulmányok I. és II. kötete) tanul- 
mányírói sorra elemzik a különféle szak- 
tárgyak problémáit. Így Bori István a fi- 
zikatanítás gondjait a következőkben 
látja: 

s: . . Aa tanterv túlméretezte az elvégzendő 
anyag mennyiségét, illetőleg nem teremtett 
egyensúlyt a rendelkezésre álló idő, a tan- 
anyag terjedelme, továbbá a tanítás mód- 
szere és igényessége között. Ennek legelső 
következményeként a túlterhelés jelentke- 
Zett...""A túlterhelés ..., részint a tananyag 
túlzott méreteiből, részint az anyag feldol- 
gozásainak komoly igényeiből 
A szaktudomány igényeinek megfelelő kö- 
vetelmények meghaladták a gyermekek 
képességeit, a tankönyvekben szereplő fo- 
galmak nagy száma... nemegyszer az ada- 
tok túlzott mennyisége csaknem megtanul- 
hatatlan tárggyá tette a fizikát." (II. kötet 
265. old.) i 

Hosszasan idézhetném a hasonló vissza- 
emlékezéseket, de csupán Welker Ottó 
sommás megállapításával folytatom: ,,Az 
iskolákból érkező, sűrűsödő panaszoknak 
engedve 1954 januárjában -— a II. félévre! — 
tananyagcsökkentést rendelt el a miniszté- 
rium." (A gimnázium. Bp. 1983. Az Orszá- 
gos Pedagógiai Könyvtár és Múzeum kézi- 
rata.) 

A Köznevelésben vagy más folyóiratok- 
ban is nyomon követhető, hogy az ötvenes 
években valóságos mozgalommá vált a 
, Bíráljuk tankönyveinket!" jelszóval indí- 
tott kampány. Ebben ismételten felbukkan 
a tankönyvek tanulhatatlansága, maxima- 
lizmusa. Ilyen előzmények után történt 
meg a felszabadulás utáni első tananyag- 
csökkentés, az új tanterv és tankönyvek 
kibocsátása után négy évvel. Közben ké- 
szültek az új tantervek is. 

Sikerült-e leküzdeni a túlterhelést a hat- 
vanas években? Ha véglegesen leküzdeni 
nem is, de csökkenteni — különösen a re- 
form első szakaszában - minden bizony- 
nyal. Aki egymás mellé helyezi e korszak 
dokumentumait: tanterveit, tankönyveit, 
munkafüzeteit az előző korszakéval, szem- 


eredt. , 

betűnően észlelheti, hogy jobbak, módsze- 
resebbek, átgondoltabbak - és szebbek, 
igényesebbek, szemléletesebbek, színeseb- 
bek lettek tankönyveink. 

A legfontosabb kérdés az elmélet és a 
gyakorlat, az iskola és az élet szoros kap- 
csolata volt, továbbá az egyoldalú intellek- 
tualizmus gyakorlati tevékenységgel törté- 
nő kiegyensúlyozása révén is a túlterhelés 
leküzdése. A reform előrehaladtával azon- 
ban mintha csökkent volna az illetékesek 
ébersége, elszántsága. Így történhetett 
meg, hogy ismét előbukkant - elsősorban 
középiskoláinkban - a túlterhelés , sokfejű 
sárkánya". 

Ezt állapította meg az ismert 1972-es 
oktatáspolitikai párthatározat , amely ismé- 
telten harcot hirdetett a maximalizmus, a 
túlterhelés megnyilvánulásai ellen. E hatá- 
rozat alapján ment végbe a hetvenes évek- 
ben a felszabadulás utáni második nagy 
tananyagmérséklési kampány. Ez volt - 
betűszóvá rövidítve — a , tacs". Erdemes 
fellapozni a tananyagcsökkentés doku- 
mentumait: 

s: . . Lényegesen csökkenteni kell az isko- 
lai tananyagot, és más, a terhelést enyhítő 
oktatáspolitikai intézkedésekkel együtt 
(heti óraszám csökkentése, kötelező írás- 
beli házi feladatok korlátozása, átlagosz- 
tályzat megszüntetése stb.) kell kezdeni az 
1973/74-es tanévet... A tantárgyak többsé- 
gében - más aránytalanságok mellett — ma 
még túl sok az adatszerű, csupán a memó- 
riát terhelő tananyag." (Tananyagcsök- 
kentés a gimnáziumban. Második idegen 
nyelv. Tanári útmutató. Művelődésügyi 
Minisztérium Gimnáziumi Osztálya, Bp., 
1973.) 

,:..A tanulást terhelő jelenlegi objektív 
és szubjektív nehézségeket csökkenteni 
kell. Ezért a jelen Utmutató olyan tartalmi 
és módszertani javaslatokat foglal magá- 
ban, amely lehetőséget nyújt elsősorban a 
maximalizmus és enciklopedizmus leküz- 
désére". ( Utmutató a tanulói terhelés csök- 
kentéséhez. Történelem. Művelődésügyi 
Minisztérium Szakoktatási Főosztály, Bp., 
1972.) 

Az útmutatók szakaszokat, fejezeteket 
iktattak ki a tankönyvekből: előbb a tanár 
és diákok , húzták" tankönyveiket; majd 

sok tankönyvet - tetemes költséggel — telje- 
sen újra kellett szedni. Mindezzel gyakran 
megbomlott a tankönyv és a tananyag lo- 
gikai menete, összefüggésrendszere, zavar 
keletkezett a követelményrendszerben is. 

A , tacs" gyengéit jelzi, hogy a csökken- 
tés jegyében átalakított, újra előállított 
tankönyvek egy része átlépte az eredeti 
(előző) tankönyv terjedelmét. S noha jól 
tudjuk, hogy a terjedelemből önmagában 
nem szabad, nem lehet messzemenő és vég- 
leges következtetéseket levonni (hiszen 
olykor a szűkszavú tankönyv túlterhelőbb, 
mint a bővebben magyarázó), mégis meg- 
lepődve állunk e jelenség előtt, amely a 
szándék végrehajtásának elgyöngüléséről 
tanúskodik. 

Nagy várakozással tekintettünk az 
1978-ban indult teljes tanterv- és tan- 
könyvcsere elé. 


Helyzetkép a jelenről 


Hol tartunk tehát az 1972-es párthatározat 
iránymutatása alapján indult legújabb re- 
form záró szakaszában? 

Sajnos ott, hogy a túlterhelés -— különö- 
sen a középiskolákban -— eddig sohasem 
tapasztalt méreteket öltött, s azt sem tud- 
juk: lezárulhat-e végre a csaknem egy évti- 
zede megindított tanterv- és tankönyvvál- 
tás. 

Úgy tűnik, hiába ismerjük az iskolai túl- 
terhelés gyökereit és károsító következmé- 
nyeit. Mikor az történnék, hogy alkal- 
munk volna birkózni vele, visszaszorítani, 
rendszerint meghátrálunk a szakmai sovi- 
nizmus, a túlzó és szükségtelen igények 
előtt. Ha nem így lenne, akkor miért duz- 
zadt a megtanulandó tananyag ilyen - már 
cinikus legyintést kiváltó — hatalmas mére- 
tűvé, miért nehezült el szinte kivétel nélkül 
minden tantárgy ennyire a belegyömöszölt. 
adatoktól, információktól, miért kerültek 
a nemrég még az egyetemen oktatott 
anyagrészek a középiskolai tananyagba, 
miből származik ez a lélekvesztő hajsza, 
miért nem lehet egy-egy évfolyam anyagát 
diák és tanár számára egyaránt örömmel, 
sikerélménnyel lezárni?! 

Csupán néhány adalék a jelenlegi közép- 

iskolai túlterhelés problémáiból. A gimná- 
ziumban csaknem minden tantárgy terje- 
delmesebb, nehezebb, bonyolultabb lett. Ezt 
állítják a magyar és a történelem, a kémia 
és a biológia, a fizika és a matematika 
tanárai egyaránt. Soha ennyi név, adat, 
számonkérhető információ nem volt az 
irodalom- és történelemkönyvekben, pedig 
mennyit, de mennyit beszéltünk, írtunk né- 
hány évvel ezelőtt a fölösleges, mert való- 
jában megemészthetetlen adathalmazok 
elkerüléséről. A , tudásrobbanás" tehát 
nem lehet mentség és magyarázat az isko- 
lai túlterhelésre. Hiszen a tudományos- 
technikai forradalom — amelyre előszere- 
tettel hivatkoznak — nemcsak számos. új 
ismeretet hoz, hanem azt is lehetővé teszi, 
hogy az embernek ne kelljen mindent fej- 
ben tartani, memorizálni, hanem megfelelő 
eszközök és módszerek segítségével a lé- 
nyeges jelenségekre koncentrálhat. Az ed- 
digi ismeretek, tudnivalók egy része idő- 
közben el is évül. 

Eltűnt az eddigi humán tantárgyak , ké- 
zenfogó", barátságos jellege, , kemény tan- 
tárgy" lett már nemcsak a nyelvtan, hanem 
a magyar irodalom is. (Apropó, ez csupán 
a tantárgy neve, a tankönyvi tananyag 
többségében külföldi. Tudatosan nem vi- 
lágirodalmat írok, mert ahhoz túlságosan 
szűk, inkább európai. Ez önmagában nem 
volna probléma, de az érintőlegesen emlí- 
tett több száz idegen név nem műveltség- 
hez, csak sznobsághoz vezethet.) Ebben 
dúskálnak azután a felsőoktatási felvételi 
vizsgára készült, az értelmetlenségig apró- 
lékos, többnyire formális és nem lényegi 
összefüggéseket kérdező tesztek. 

A kémia jóval nehezebb lett, a biológia 
pedig tele van kémiával. A fizikatanítás 
tananyagáról, tankönyvéről áldatlan viták 
dúltak, megegyezés híján választható (al- 
ternatív) tankönyvek születtek, de így IS 
sok a probléma, nehézség. 

Ezt jelzi az is, hogy még be sem fejező- 
dött a tananyagreform, máris tantervi- 
tankönyvi korrekciókra volt szükség, mi- 
után már több tananyagváltozat született 
nehéz s valószínűleg máig sem lezárult vi- 
ták közben. Amilyen szükséges és hasznos, 
hogy a tudományban viták, , iskolák" van- 
nak, olyan áldatlan állapot, hogy a tudo- 

mány és a tudóscsoportok vitája az iskolá- 
ban, a tananyagban folytatódik. Hiszen 
így a tankönyvírók a tudomány követett 
vagy éppen félelmetes képviselőjére , ka- 
csintva" írják könyveiket, s kevésbé veszik 
figyelembe azokat, akiknek a tankönyv 
szólna. A tanárok dilemmája: a továbbta- 
nulás, felvételi vizsga egyre fokozódó kö- 
vetelményeihez igazodjanak-e vagy tanít- 
ványaik többségének felkészültségéhez, ér- 
deklődéséhez. A pedagógus, az iskola egy- 
re kevésbé képes megoldani az ilyen és 
hasonló dilemmákat. 

A legbiztonságosabb megoldás: a gyen- 
gébbek számára korrepetitort, a fizika ta- 
nulásában , érdekeltek" számára pedig fel- 
vételi előkészítőt fogadni a szülőknek. 

A matematikáról a legkülönbözőbb fo- 
lyóiratok, újságok hasábjain már eddig is 
számos megjegyzést olvashattunk: mérnö- 
köktől és más egyetemet végzett szülőktől, 
akik képtelenek kisiskolás gyermekük pél- 
dáit megoldani, akik már az általános is- 
kolában sem tudják követni, segíteni cse- 
metéjük matematikatanulását. 

Az egyes tantárgyak anyagában, tan- 
könyveiben nem nehéz kimutatni az újsze- 
rű, eddig felsőbb szinten (vagy egyáltalán 
nem) oktatott ismereteket, a tananyag 
megnövekedett terjedelmét az előző köny- 
vekhez képest. Gondoljuk el azonban: az 
egyes tantárgyak nehézségei összegeződ- 
nek. Ha minden tankönyv csupán 172 ív- 
terjedelemmel (20-40 lappal) lépte túl az 
előző terjedelmét, csupán néhány tucatnyi 
adattal, rögzítendő információval haladta 
meg az előzőt, akkor is 9-10 tantárgy ese- 
tében ez a ,sok kicsi" (estenként több 
nagy) embertelen mennyiségűre összegező- 
dik. Ennek következménye — tömeges mé- 
retekben és a felszín alatt — csak kudarc 
lehet, a feltűnést keltő bukástól kezdve a 
,tudós műveletlenségig" . 

Egyszerre lett több, bonyolultabb és ne- 
hezebb csaknem valamennyi tantárgy 
anyaga. Ezzel egyidejűleg viszont heti 6 
napról 5-re csökkent a tanítás ideje. Ez 
utóbbi azzal jár, hogy egy napra olyan sok 
óra jut, hogy ez - az olykor 7-8 iskolai 
tanítási óra — nemcsak tanulóink szellemi, 
de egészségi, fizikai-pszichés egyensúlyát is 
felborítja. Gondoljunk csak a 6., 7. vagy 8. 

órák kábult kimerültségére, ami után a 
gyereknek másnapra ugyancsak 5-6-7 
tantárgyból kell(lene) felkészülnie otthon. 
De mikor ér haza, kimerülten, ebéd nélkül? 
Sok kamasz szinte ájultan rögtön álomba 
dől, csak éjszakába nyúlóan vagy hajnal- 
ban képes valamicskét tanulni. S ez a szer- 
vezetet kiuzsorázó, az értelmes, örömteli, 
kreatív tanulástól igen távol álló , életrit- 
mus" nem tud kitörni ebből a körülmé- 
nyek teremtette rossz körből. 

A tanárok persze könnyíthetnek vagy 
nehezíthetnek a diákok helyzetén, ám 
mozgásterüket erősen körülhatárolja a to- 
vábbtanulás, a középiskolában a felsőok- 
tatási felvételi vizsga szorongató , réme", 
amely egyaránt ott lebeg tanár, diák és 
szülő feje fölött. Természetesen vannak 
eredményesebb, jól bevált - és sikertele- 
nebb, kezdetleges módszerekkel dolgozó 
tanárok; ma is eléggé fontos kérdés az, 
hogy ki tanít, hogyan tanít. Az iskolai túl- 
terhelés azonban  anyagzsúfoltságával, 
hely- és időhiányával a pedagógusokat is 
sújtja, elkedvetleníti. Így esetleg azok is 
kapkodva, lélektelen hajszában, kevés 
eredménnyel dolgoznak, akik jobb körül- 
mények között sikeres és kedvelt tanárok 
voltak, illetve lehetnének. 

A tantestületek légköre sem azért ilyen 
rossz, mert a pedagógusok , született" tor- 
zsalkodók, összeférhetetlenek, hanem in- 
kább azért, mert körülményeik nyomaszt- 
ják őket. A kedvezőtlen tantestületi légkör 
pedig visszahat az iskolai tevékenységre, 
még inkább nehezíti a tanítás-tanulás 
munkáját. 

Szólhatnánk olyan további, a túlterhe- 
lést is növelő tényezőkről, mint a magas 
osztálylétszámok, a zsúfolt tantermek, ál- 
talában a helyhiány az iskolákban, a neve- 
lési, gyermekvédelmi problémák sűrűsödé- 
se, a veszélyeztetettség továbbgyűrűzése 


. olyan módon is, hogy a súlyosan veszélyez- 


tetett gyerekek maguk 1s veszélyeztetik tár- 
saik egészséges gondolkodását. 

Mit tehet a szülő, aki szebb reményekkel 
vállalta a gyerekeket, s szeretné őket tisz- 
tességgel taníttatni? Minthogy csakhamar 
tehetetlennek érzi magát gyermeke tanul- 
mányi segítésében, , belenyúl a zsebébe": 
könyveket, audiovizuális eszközöket vásá- 

rol a tanulás segítésére, korrepetáltat, elő- 
készítőre járatja gyermekét, s mindenek- 
előtt mentesíti mindenféle otthoni munka, 
elfoglaltság alól. Így aztán középiskolá- 
saink jelentős hányada - tisztelet a kivétel- 
nek - egy szöget sem tud beverni a falba, 
tanulmányi eredménye mégsem javul. Pe- 
. dig a család már szinte mindent , föladott" 
a sikeres tanulás érdekében: az értelmes 
művelődést, a közös időtöltést, a munkára 
nevelést vagy a családi békét. 

Igazuk van azoknak, akik az új művelt- 
séganyag , nagyságáról és nyomorúságá- 
ról" beszélnek, mint például Kronstein Gá- 
bor - Dala Mária nyomán - a Köznevelés 
1983. április 8-i számában: , Ma már nem 
csupán a gyakorlati szakemberek, pedagó- 
gusok, szak- és általános felügyelők hoz- 
zák szóba az új műveltséganyag ellent- 
mondásosságát, hogy maximalista és pszi- 
chopedagógiai értelemben kidolgozatlan, 
hanem a neveléstudomány művelői is." 
Majd ugyanebben a cikkében olvashatjuk: 
, Az általános iskolát ma — itt Gáspár Lász- 
ló adatára támaszkodom - minden harma- 
dik gyerek töredékismeretekkel, írási, ol- 
vasási, számolási és viselkedési alaphiá- 
nyosságokkal hagyja a háta mögött. . . ami- 
kor a jövendő szakmunkás megkezdi kö- 
zépfokú tanulmányait, már tudja, hogy a 
szakelméleti ismeretek bizonyos hányada 
a gyakorlatban használhatatlan... A vesz- 
tesek ellenszenve általában műveltségelle- 
nességbe torkollott és torkollik." 

Mert valóban: a túlméretezett, túlzsú- 
folt, túlbonyolított, az adott gyermekek 
feje fölött messzire járó tananyag egyik 
kézzelfogható következménye a tudás- és 
készséghiány. Paradox igazság: minél töb- 
bet markolunk, annál kevesebbet fogunk. 


Külföldi kitekintés 


Aligha vigasz az, hogy sok országban ha- 
sonló gondokkal küszködnek - és gyötrőd- 
tek a múltban. Az ötvenes évek nagy nyu- 
gati radikális pedagógiai mozgalmai kap- 
csán ezt olvashatjuk egy pedagógiai 
könyvben: , A tantervi-módszertani forra- 
dalom részben színezte, részben indikálta 
a tudományos ismeretek robbanásszerű 


gyarapodásához kötődő információrob- 
banás jelenségét. . . Ehhez a jelenséghez tár- 
sult, mintegy annak egyik közvetlen követ- 
kezményeként alakult ki az oktatásügy te- 
rületén a tananyagrobbanásként emlege- 
tett tendencia. A tendencia lényege közis- 
mert: a jó szándékú, de lényegében ered- 
ménytelen szűrési kisérletek ellenére újabb 
és újabb tudományok és mind nagyobb 
mennyiségű tudományos ismeret zsúfoló- 
dott a tananyagba az oktatás, .az iskola- 
rendszer valamennyi szintjén és területén. 
Kialakult egy abszurd helyzet: a tananyag 
yzsákjac egyre tömöttebb és emészthetetle- 
nebb lett, és mégis egyre több tudomány 
képviselője érezte üresnek ezt a szsákotc 
saját szakterülete szempontjából." ( Bálint 
Mária, Gubi Mihály, Mihály Ottó: A pol- 
gári nevelés radikális alternatívái. Tan- 
könyvkiadó 1980., 15. old.) A kötetben 
elemzett problémák és következtetések vi- 
lágviszonylatban, de legalább Európában 
érvényesek. A szerzők leásnak az elviselhe- 
tetlen terhelést, majd — ennek következté- 
ben - radikális alternatívákat kiváltó, egy- 
oldalúan , tudománycentrikus" tananyag- 
szervezés gyökeréig. 

A külföldi és hazai szakemberek eléggé 
egybehangzó véleménye, hogy a tudomá- 
nyok tananyagnövelő, tényanyagduzzasz- 
tó törekvéseit pedagógiai-pszichológiai 
szempontoknak, társadalmi érdekeknek 
kellene ellensúlyozniuk, vagyis egyensúlyt 
teremteni az iskola tananyagában, ezáltal 
egész életében. Milyen csodálatos egysze- 
rűséggel fogalmazza meg N. K. Krupszkaja 
- 1924-ben! - a következő, még mindig 
aktuális, hiszen megvalósítatlan igazságo- 
kat: , A tananyag kiválasztását pedagógiai 
szempontból is mérlegelnünk kell. Ügyet. 
nünk kell arra, hogy a közölt anyag megfe- 
lelt-e a tanulók életkorának, az adott kor- 
szaknak, a gyermek környezetének, de 
ügyeljünk arra is, hogy felfogható-e a gyer- 
mek számára ez vagy az a tény... Ezért 
feltétlenül szükséges, hogy a tankönyv 
olyan anyagot tartalmazzon, amely egy- 
részt tudományos értékű, másrészt a társa- 
dalom számára fontos és a gyermek szá- 
mára megfelelő." ( Szovjet tankönyvelméle- 
ti tanulmányok. Tankönyvkiadó 1985., 
8. old.) 


122 


De térjünk vissza napjainkhoz! Elsősor- 
ban a szocialista országok problémái, tö- 
rekvései érdekelhetnek minket. Számos, té- 
mánkhoz kapcsolódó szovjet cikk közül 
csupán találomra, illusztrációképpen eme- 
lünk ki egyet. , M. Posztyikov véleménye 
szerint a mai szovjet iskola fő ellentmon- 
dása abban rejlik, hogy tömegjellege és 
célkitűzése (miszerint elsődleges a munká- 
ra nevelés) összekapcsolódik az elitképző 
gimnázium elavult elvével, hogy tantár- 
gyakat, vagy ahogy mostanában mondják, 
a ytudomány alapjaitx tanítsák. Ezt az el- 
lentmondást, a tudománynak az iskolába 
vitelét a szakemberek foggal-körömmel 
védik. A harc az óraszámok körül folyik, 
amelyeket hol csökkentenek, hol növel- 
nek. De nincsenek olyan szakemberek, 
akik az intézmények között folyó vitán 
felülemelkedve eldöntenék, hogy mit és 
hogyan kell tanítani." (N. Sándor László: 
Viták a szovjet iskoláról. Köznevelés, 1987. 
május 22.) 

Számunkra is megszívlelhetők D. Sz. Li- 
hacsov akadémikus nyilatkozatának gon- 
dolatai: , Az iskolának a munka készségére 
kell megtanítania az embereket... az isko- 
lában tanított humán tudományok közül 
különleges figyelem illeti meg azokat, ame- 
lyekre az erkölcsi nevelés hárul... Ezért 
aztán azokat a tantárgyakat, amelyek er- 
kölcsi töltésüek — az irodalmat, a történel- 
met — nagyon hozzáértő módon kell taní- 
tani: oktassák jó tanárok szép tanköny- 
vekből. Ez azonban nem elég, helye van 
ugyanis a formális logikának a tananyag- 
ban. Sok ember vitaképtelen, nem tudja 
kifejezni gondolatait, és nem tudja igazsá- 
gát bizonyítani."  (Köznevelés, 1985. 
35. szám.) 

Vagyis a szovjet akadémikus arra a régi 
pedagógiai igazságra hívja fel figyelmün- 
ket, hogy a tanítás-tanulás nem csupán a 
tényanyag megtanulásából, hanem kész- 
ség- és képességfejlesztésből, sőt érzelmi- 
erkölcsi ráhatásból is áll, legalábbis így 
kellene lenni. Hiszen: , A tudományos és 
technikai fejlődés. . . mind az emberi kultú- 
ra fejlődését szolgálja." 

Ezekkel a gondolatokkal cseng össze 
Csoma Gyula egyik különösen érdekes, 
szépen megformált írása: , Még mindig a 

tananyag bűvöletében élünk. A tananyag 
jelenti számunkra az iskola lényegét, a tan- 
anyagban látjuk leginkább kifejezésre jutni 
nevelési céljainkat, a tananyaggal mérjük 
azt, amit műveltségként az iskolának köz- 
vetítenie kell, és a tananyag változásaival 
próbáljuk követni az idők szavát: a tana- 
nyagot reformáljuk minduntalan... Csak- 
hogy a tananyag sok mindent eltakar, és 
reformjai pótcselekvésként is megjelennek. 
Már az sem valószínű, hogy a tananyag- 
robbanás sokkja sorozatos tananyagmó- 
dosításokkal (ha úgy tetszik: korszerűsíté- 
sekkel vagy reformokkal) feloldható." 
Majd a tanulmány záróakkordjaként: , Az 
iskola intellektuális oldala került túlzottan 
előtérbe, szinte a perspektívákban is to- 
vább hordozva az egyoldalú intellektualiz- 
mus ballasztját... Holott az iskola pedagó- 
giai működésének minősége valóban nem 
merül ki sem a tananyag, sem a módsze- 
rek, sem a tanítási-tanulási folyamat szer- 
vezetének minőségében. . . Mindez összefo- 
nódik azokkal a célokkal, amelyeket a ne- 
velő iskola, a nyitott iskola, a munkaiskola, 
az adaptív iskola jelszavaival szoktunk 
összefoglalni." (Valóság, 1981., 9. szám) 

Az egészséges, fejlesztő hatású iskolai 
munkamennyiséget, ezen belül a tananya- 
got természetesen igen nehéz eltalálni és 
adagolni. A nagyvilág különböző pontja- 
in, országaiban eltérő módon találkoznak 
és küszködnek a helyes arány és céltuda- 
tosság problémáival, a túlzott vagy éppen- 
séggel a túlságosan csekély erőfeszítéseket 
igénylő iskolai terhelés következményei- 
vel. Íme, csupán néhány idézet ezekből a 
gondokból: I 

, Miért sok a bukás a francia iskolák- 
ban?" — teszi fel a kérdést a Köznevelés 
1984. 10. számában Pór Edit, s többek 
között ezt válaszolja rá: , Az utóbbi évek 
sokszor egymásnak ellentmondó reform- 
jai, tantervi és módszertani utasításai... a 
pedagógusokat megoldhatatlan feladatok 
elé állították. Belegabalyodtak az egymást 
követő vújításokx teremtette zűrzavarba, 
és sokan végül úgy s azt tanítottak, amit és 
ahogy kedvük és ízlésük tartotta. .. Magas- 
ra állított, módszertanilag kimunkálatlan 
vagy éppen bizonytalan és változó követel- 
mények, közönyös pedagógusok, a tanu- 

lók megdolgoztatásától idegenkedő neve- 
lési elvek, használhatatlan tankönyvek, ál- 
talános lazaság — ezek szerint így fest a 
jelenlegi francia iskola, mely önmagával 
együtt a tanulók százezreit ítéli kudarcra." 

Általános megállapítás, hogy az 
NSZK-ban a diákok nagyobb része sajátít 
el szélesebb körű ismeretanyagot... Ang- 
liában inkább egyfajta tudományos elit 
képzésére összpontosítanak. Az angol is- 
kolarendszer kiugróan magas képzettséget 
tud nyújtani a tehetségeseknek, de az átla- 
gos képességűek jóval alacsonyabb tudás- 
sal kerülnek ki az iskolából, mint hasonló 
társaik a legtöbb nyugat-európai ország- 
ban." (Szászi Júlia: Napirenden az iskola- 
reform. Köznevelés, 1987. 11. szám.) 

, Éveken át azt hittük, hogy az 1962-es 
reformmal megindult svéd oktatási rend- 
szer követendő példa... A 7-16 éves korig 
igen jó körülmények között biztosított ok- 
tatás vezérelve az aktivitásra nevelés volt. 
A svéd iskola azonban válságban van. 
A gyerekek unatkoznak az iskolában, ta- 
nulmányi színvonaluk rohamosan romlik. 
Verekednek, tanáraikat sem kímélik, kábíi- 
tószert fogyasztanak, olyannyira, hogy 
több iskolát ideiglenesen be kellett zárni." 
(Köznevelés, 1979., 44. szám.) 


Következtetés 


Mindebből látható, hogy szerte a vilá- 
gon s nálunk is igen nehéz megtalálni a 


Rékassy Csaba: 
A megfigyelő 


123 


nevelés egyensúlyát a tananyag mennyi- 
ségében és minőségében, a tárgyi és az 
ún. formális képzés arányaiban, a tudo- 
mányok és a nevelési szempontok egyez- 
tetésében. Ez azonban nem mentesít 
minket attól, hogy megkeressük a helyes 
mértéket, hogy megtaláljuk például azt 
az  optimálishoz közeledő terhelést, 
amely kellő erőfeszítéseket kíván gyere- 
keinktől, de még nem kezdi ki testi- 
idegrendszeri épségüket. A túlzott terhe- 
lés, valamint a kellő követelmények s 
erőfeszítésekre késztetés hiánya (rossz 
szóval , alulterhelés") voltaképpen ugyan- 
oda vezethet: közönyhöz, cinizmushoz, 
, önfelmentéshez", fásultsághoz, testi- 
lelki károsodáshoz, súlyosabb esetben 
összeroppanáshoz. De - mint láttuk - 
jobb esetben" üres tudáshoz, csupán 
bemagolt, meg nem emésztett ismeret- 
töredékekhez, készséghiányhoz, az érdek- 
lődés eltűnéséhez. 

Feltétlenül keresnünk kell — a történelmi 
és a nemzetközi tanulságokat, tapasztala- 
tokat is figyelembe véve - az iskolai terhe- 
lés helyes arányát tantervekben, tanköny- 
vekben és tanári magatartásban, követel- 
ményekben egyaránt. Pedagógus társaim 
többségével együtt magam is az egészséges, 
erőpróbákat is kívánó, de feltétlenül fejlesz- 
tő hatású, azaz teljesíthető követelmények, 
a , méretarányos", optimális terhelés híve 
vagyok. 


Karlovitz János 

K reativitás és társadalomirányítás 


A társadalom fejlődésének , normális" menetében éppen az összegészében elért célok 
hatására nem tűnnek olyan élesnek a fejlődést gyorsító és akadályozó tényezők kont- 
rasztjai, így a kritikusság is gyengébb. Gyökeresen megváltozik azonban a helyzet, ha 
fejlődési rendellenességek vagy egyes területeken válságjelenségek mutatkoznak. Akkor 
már hajlamosak vagyunk az eredményt, az. eredőt vektorjaira bontani, és visszafelé 
fordulva az idő tengelyén most már inkább a hibákat látjuk és azok kiváltó okait. Pedig 
a valóság időben és térben mindig is osztatlanul hordozza és tükrözi az ellentmondáso- 
kat, a hibákat és eredményeket; vagyis az eredők és a vektorok kölcsönös kapcsolatát. 
A valóság nem igazodik minősítő mérföldkövekhez, határozatokhoz, személyes értékelé- 
sekhez. Az ilyen ellentmondásokkal és feszültségekkel terhes időkben rendkívül megnő 
a társadalomirányítás feladata. 

Látnunk kell azonban, hogy a társadalomirányítás elhatározásai, célkitűzései csak 
extrém esetben találkozhatnak pontosan a valóság objektív követelményeivel. A társa- 
dalmi célok vagy megelőzik az objektív lehetőséget vagy fékező erőként hatnak a fejlődés 
folyamatában. A társadalmi mozgás törvényei objektívek, statisztikai és tendencia jelle- 
gűek, matematikailag nem vagy csak valószínűségi megközelítéssel írhatók le, érvényesü- 
lésükben szükségük van az ember közvetítő szerepére, s visszatükrözik a történelmi 
folyamat — megvalósulási formákra vonatkozó - alternativitását. 

Véletlennek észlelt és sokszor szubjektív származásúnak tartott jelenségek tömegén át 
számtalan variációban megtestesülve tör felszínre a történelmi tendencia. A történelmi 
szükségszerűség — igaz drága áron - akkor is utat tör magának, ha bizonyos társadalmi 
csoportok, sőt némely esetben az egész társadalom céljai és cselekvésének eredményei 
nem felelnek meg egymásnak. A szükségszerűség tagadásaként értelmezett szabadság az 
irányítás területén sem létezhet tartósan. Fékező hatású, ha az objektív törvényszerűsé- 
gek nem tudatosulnak az irányítás szubjektumaiban, vagy ha az irányítói ráhatás szöges 
ellentétben van a szituáció társadalmi tartalmával. 

Az előremutató, az adott válsághelyzetet mintegy megelőző társadalmi célok lehetősé- 
gét elvileg nem szabad elvetnünk. A célok azonban nem lehetnek irreálisak, utópisztiku- 
sak. Ha ugyanis azok nagymértékben elszakadnak az objektív lehetőségektől, és ha 
megvalósulásuk nem helyezhető el a társadalom tagjainak életpályáján, akkor felbomlik 
vagy létre sem jön a meghirdetett célok tömegbázisa. Igaz ugyan, hogy a társadalom 
céljai általában nagyobb időhorizontúak, mint az emberi életpályák, de a célok egy 
. részének az adott ügyért dolgozók számára elérhetőnek kell lenni. 


Társadalmunk jelen állapotának és fejlődésének jellemzésére már nem alkalmazható 
maradéktalanul a bevezető sorokban használt , normális" jelző. Változások kellenek. 

Megérlelődött a merőben új megoldások kidolgozásának, az iránykorrekciók elvégzésének 
és a célhierarchia finomításának szükségessége. 

A megújulást váró és előkészítő időkben felgyorsulnak olyan folyamatok is, amelyek- 
ben a megoldáskeresés széles skálán bontakozik ki. A társadalmi felelősségű kreativitás- 
tól, annak az originálisan újig terjedő változataitól a szembefordulás lehetőségét megra- 
gadó törekvésekig sok minden felszínre kerül ilyen helyzetben. Különösen fontos tehát, 
hogy a társadalomirányítás miként viszonyuljon a kreatív jelenségekhez. Vizsgáljunk 
meg néhány kérdést a kreativitás tárgyköréből. 

Emberi létünk lényege: eredendő alkotóképességünk és társadalmi meghatározottsá- 
gunk. Az embernek programozottan megvannak azok a képességei, amelyek az új keresésé- 
re sarkallják , és elvezetik az új megtalálásához. Kreativitásnak tekinthetjük a meglevő tudás 
új körülmények között vagy más módon való alkalmazását is. A kreativitás az ember 
nembéli természete, a fejlődés objektív forrása és jelensége. 

A kreativitás megjelenésének sokszinűségét a következő példa mutatja. Képzeljünk el 
egy skálát, amelyre elhelyezzük kreativitási mértékük szerint az emberi tevékenységeket. 
Az indulópont a meglévő ismeretek begyakorlott módon való alkalmazása. Ezt a küszö- 
böt átlépve a kreatív tartományba jutunk, amelynek egyik fokozata-a meglévő tudás új 
módozatú (ésszerűbb, hatékonyabb, magasabb szintű élményt jelentő) hasznosulása. 
A másik fokozatot az ismeretszint meghaladása, új bázisa, új struktúrája jelenti, további 
átmenetekkel az új elmélet, új tan, új világkép megalkotása felé, nagyságrendi vagy 
minőségi változásokat előidézve. j 

A kreativitás ily módon áthatja az egész emberi tevékenységet, minthogy minden 
tevékenységet lehet alkotó módon végezni. Maga a képesség mértéke egyénenként igen 
nagy eltérést mutat. 

A Taylor-féle kreativitási szintek bemutatásával jellemezhetjük az egyéni kreativitások 
eltéréseit: 

e A kifejező kreativitás a kezdetleges szint. Pl. egy gyermek kezdő rajza már kifejezési 
forma, de új értéke még nincs. (Mindemellett korántsem minden gyermek vagy ember 
képes mégoly kezdetleges rajzban is leképezni a valóságot.) 

e A produktív kreativitás szintjén a létrehozott alkotás alig különbözik más produktu- 
moktól. (De önállóan létrehozott és értéket képviselő produktum született.) 

.e Az intenzív kreativitás az ismert elemekből új kombinációt hoz létre, vagy az ismert 
elemek közötti új összefüggést tárja fel. Ezt már feltalálói kreativitásnak nevezhetjük. 

e Az innovatív kreativitás már a teljes új alkotások létrehozásában jelenik meg. Ide 
sorolhatjuk az új irányzatok, új koncepciók kimunkálását, a korábbi felfogás alapjainak 
megváltoztatását. . 

e A teremtő kreativitás a legmagasabb szint. Ez már csak kevés embernek a képessé- 
ge. Azoké, akik nemcsak változtatnak, módosítanak, hanem gyökeresen újat teremtenek. 


Természetesen vannak élethelyzetek, személyes sorsfordulók, de társadalmi képletek 
is, amelyek vagy nem gerjesztik, vagy nem teszik lehetővé az eredendő kreativitás 
felszínre jutását. A kreativitáshoz ugyanis motiváltság és mindenekelőtt emberi szabad- 
ság kell, mint feltétel és háttér. Ha ezek bármelyike hiányzik, a kreativitás csak kihaszná- 
latlan potenciál marad. 

Ezek meglétét feltételezve a kiemelkedően kreatív ember nem egyensúlyoz a forradal- 
mian új és a beváltan stabil között. Önmegvalósításának lényege az új szüntelen keresése 
és szolgálata. Ennek során szükségszerűen szembekerül a még működő - és társadalmilag 
elfogadott — , régivel" (vagyis a stabillal), valamely ponton megbontja a bevált rendszer 
egyensúlyát, és új állapotot igyekszik létrehozni. Erre az állapotra már nem érvényes a 
korábbi értékítéletek egy része, így a kreatív ember a diszharmónia hordozója is a 
társadalom szemében. 

A kreativitás motiváltsága és megnyilvánulásának szabadságfokai nem lehetnek füg- 

getlenek a társadalmi viszonyoktól. Fel is merül a kérdés: van-e kreatív társadalom, és 
melyek annak jellemzői? 

Ha a kreativitás a társadalmat alkotó egyedi ember nembéli természete, akkor a 
társadalom is eredendően csak kreatív lehet. A társadalommá szerveződött emberiség 
éppen azért tudott sikeresen alkalmazkodni a természethez - kezdetben nagy fokú 
függőségben, később már visszahatva, majdan leigázni törekedve —, mert mint közösség 
nagyobb alkotó potenciált képviselt, s mint az egyedi kreativitások összessége, a munka- 
megosztás, a kommunikáció csak a társadalomban érvényesülhet fejlődést serkentő 
erőként. A kreativitás a munkában jelent meg, a munkával váltunk emberré, és az ember 
teremtett társadalmat. A kreativitás és a társadalomlét tehát összetartozó folyamat. 


Ám a hatalmi viszonyok, a társadalmi berendezkedés mindig is befolyásolta, sőt 
megszabta a kreativitás érvényesülésének terét. Kiiktatni sohasem lehetett, hiszen amit 
a technikai, gazdasági, társadalmi viszonyok megérlelnek, annak előbb-utóbb megszüle- 
tik a személyes szószólója is. 

A tudománytörténet bőséges példákkal szolgál annak bizonyítására, hogy a fejlődés 
adott szakaszában, egymástól függetlenül, többen is eljutottak ugyanazon felfedezésre, 
ugyanazon törvényszerűség felismerésére. Gay és Lussac, illetve Boyle és Mariotte felfe- 
dezte a gáztörvényeket. Kant és Bapace megalkotta a , világegyetem keletkezésének 
birálta felül az euklideszi geometriát. S DOrvaé és Wallace egymástól földrajzilag i is irdatlan 
távolságban rakta le a fajok keletkezésének új elméleti alapjait. I 

A kreativitásnak meg kell jelennie! Ezért van az, hogy haladónak semmiképp nem 
nevezhető társadalmi formációk is feltűnően sok kreatív nagyságot, lángelmét termeltek 
ki. (Császárkori Róma, Sforzák Firenzéje, spanyol uralom alatti Németalföld.) Hasonló 
tanulság vonható meg a belső viszonyokat tekintve lemerevedett társadalmak esetében, 
ahol virágzó kézművesség és művészet fejlődött ki (Kinai birodalom). Azt is látnunk kell, 
hogy a kreativitást nemcsak haladó célok és humánus meggondolások serkentik. Az első 
és második világháború alatt — de általában a háborús célok szolgálatában — hatalmas 
tudományos és technikai újdonságok születtek. 


A felidézett történelmi tények a társadalomkutatók egy részét arra a megállapításra 
vezették, hogy nem mutatható ki egyértelmű összefüggés a társadalmi kreativitás és a 
társadalmi formációk között. Szalai Sándor szerint: , Messze vagyunk attól, hogy akár 
a történettudomány, akár a szociológia meg tudja magyarázni, hogy a kreatív társadal- 
mak bármelyike miért vált ... akkor és miért ... úgy kreatívvá." Ebből adódóan: , A 
kreatív társadalom a fejlődés nehezen megvalósítható szintje" (Mérei Ferenc) — sőt , A 
kreatív társadalom ... utópia" (Grastyán Endre). 


Nézetem szerint a társadalmi kreativitás és a társadalmi formáció között — sokszor 
rejtett, s csak hosszabb történelmi szakasz átlagában megmutatkozó - szoros kölcsön- 
kapcsolat van. Minél demokratikusabb egy társadalom, elvileg annál szélesebb teret enged 
a kreativitás érvényesülésének, és minél korlátlanabb a kreativitás, annál stabilabb a 
demokrácia. A demokratikus társadalomban nem nyomják el a kreatív egyéneket, arra 
ítélve őket, hogy kreativitásukról vagy lemondjanak, vagy idegen környezetben éljék ki 
azt. A tehetségek kibontakoztatását segítik, és egyre több ember lehetősége lesz azt 
csinálni, ami képességeinek legjobban megfelel és mindenkinek hasznos. 

Igaz ugyan, hogy az ókori Rómában, a katonacsászárok idején is virágzott a művészet, 
de Periklész demokráciája totálisabb bölcsője volt a kreativitásnak, mert Athénben 
nemcsak a kézművesség, a kereskedelem, a művészet, hanem a hatalomgyakorlás műüvé- 
szete 15 tökéletesedett. 

A társadalmi kreativitás megítéléséhez elegendő két kritériumot állítanunk: a kreativi- 
tást az alkotás, a produktum alapján ítéljük meg, az alkotást pedig az aktuális vagy a 
későbbi társadalmi hasznosság minősítse. 


POLITIKA - TUDAT - MAGATARTÁS 127 


Fontos a társadalom fogadókészsége is a kreativitás iránt. Ez korunkban á társadalom 
működésének egyik lényegi vonása. 

Nézzük az összefüggést. A társadalom egy bonyolult, önszabályozó rendszer. Önsza- 
bályozó volta kiterjed a célkitűző és a célkövető mechanizmusokra is, de a dolgok 
gyakoriságánál fogva a célkövetés a jellemzője. Mit jelent a célkövető önszabályozott- 
ság? Könnyen beláthatjuk, hogy ennek lényege a stabilitás. A társadalom — de minden 
önszabályzó rendszer — az őt a cél követésétől eltéríteni törekvő impulzusokra visszaállító 
(kompenzáló) lépésekkel reagál. Ez a körülmény egyfelől valóban stabillá formálja a 
társadalmat, másfelől azonban merevvé teszi az önkorrekciós alrendszert, és nehezíti az 
, új" befogadását s vele együtt a kreativitás érvényesülését a rendszerben. E folyamat 
nyomán igen nagy tehetetlenségi erőt magukba rejtő tulajdonságok képesek kifejlődni 
a társadalomban. A paradoxon abban van, hogy egy társadalom életképességét éppen az 
jelzi, hogy van-e erkölcsi, szellemi és politikai ereje egy következetes és racionális célkor- 
rekcióhoz, ami nélkül stabilitása is meginog. 

Hibát követnénk el, ha a társadalom célkövető mechanizmusának merevségében csak 
negatívumot látnánk. A társadalmi mozgást sok olyan rezdülés, kisebb-nagyobb mozza- 
nat jellemzi, amelynek mindegyikére a társadalomirányítás nem reagálhat. Sőt számtalan 
tévedés forrása lenne, ha minden impulzusra reagálna... Ez kaotikus, áttekinthetetlen 
kapkodáshoz vezetne. A társadalmi normatívák, az értékrend betartása önmagában véve 
a társadalom erősítését jelentik. Ha még azt is hozzátesszük, hogy ezek a kategóriák 
(értékek, normatívák) a múlt kiérlelt tapasztalataiból és az elérendő célok szolgálatából 
származtathatók, akkor a stabilitási törekvés önvédelmi és önfejlesztési reflexnek is 
felfogható. 

De miképp jelenik meg a kreativitás igénye a társadalom tagjai iránti követelmények- 
ben? Történelmi visszatekintés igazolja, hogy a társadalmak állampolgáraik nagy töme- 
geitől igen gyakran zömmel rutinmunkát kívántak. Ennek számos, kézzelfogható előnye 
volt, mint pl. a pontosság, megbízhatóság. Ki vitatná, hogy ilyen értékekre a társadalom 
harmonikus működéséhez szükség van. Sőt a rutin előfeltétel, előkészítő részmozzanat 
az alkotás folyamatához. Minthogy ezek az értékek kívánatosak voltak, a társadalmak 
szorgalmazták is a rutinhoz adekvát személyiség kialakulását. Ez azonban az egyénre 
olyan módon is hat, hogy tompítja a problémák iránti érzékenységet. A veszély egyre nő, 
mert a sztereotípiák elnyomják, elfojtják a kereső, problémamegoldó emberi természetet, 
a kreativitást. A társadalom folyamatos fejlődéséhez szükség van a jelzésekre, a súrlódá- 
sok és feszültségek közvetítőire. S ha az egyedi jelzések visszatérőek és egyre sűrűsödnek, 
akkor teret kell engedni a korrekcióknak, és egyidejűleg működtetni kell a célkitűzésre 
is érvényes önszabályozó mechanizmust. 

A merevvé válás folyamatára találunk bizonyos analógiát gondolkodásunk mechaniz- 
musában. Megfigyelhető az a törvényszerűség, hogy az emberben meghatározott , meny- 
nyiségű" ismeretek után (azokat rendszerré strukturálva) kialakul egy olyan látásmód 
(társadalomkép, világkép), amely bezáruló, önmagát erősítő rendszerként viselkedik, és 
amely az ebbe a képbe be nem építhető új ismereteket már nem is kívánja hasznosítani. 
Bizonyságul nem kisebb tudóst szeretnék idézni, mint Einsteint. Nézete szerint: , Aki a 
klasszikus fizikát egyszer megtanulta, az a relativitás elméletét teljesen soha nem értheti 
meg." A tétel helytallóságát éppen Einstein példája igazolja. A Heisenberg által kidolgo- 
zott kvantummechanika ugyanis mintegy 20 évvel a relativitáselmélet után került napvi- 
lágra, és Einstein, a legnagyobbak egyike, idegenül állt vele szemben. 

Az elfogadott világképnek a markánsságát - bíráló éllel azt is mondhatnánk: merevsé- 
gét -— Max Planck megállapítása találóan minősíti: ,A tudományos igazság nem úgy 
szokott érvényre jutni, hogy ellenfeleit meggyőzik, hanem hogy azok lassan kihalnak, és 
az új generáció kezdettől az újat ismeri meg." Hozzátehetjük: a régi nézetek még így is 
hosszú ideig továbbélnek. 

A társadalomirányítás számára ez a magyarázat azonban nem szolgálhat ürügyül a 

merevség konzerválására. Más kérdés, hogy a társadalomirányítás érthetően érzékenyen 
reagál a kritikus jelzésekre, ha megbomlóban van a társadalom egyensúlya, vagy ha a 
célok és az elért eredmények diszharmóniát mutatnak. Az is politikai tapasztalat ugyanis, 
hogy a válságjelenségek felbukkanásakor a javítani szándékozók mellett - gyakran 
mögött - a társadalom alapjait támadó erők is megjelennek. A konfliktusok ily módon 
több dimenzióban sűrűsödnek. Egyrészt el kell különíteni az eszmerendszer talajáról 
származó bírálatokat a hatalom alapstruktúrájának változását szorgalmazóktól, más- 
részt óvakodni kell a stabilitás öncélúságától. Ez utóbbinak - témánk szempontjából -— 
különösen káros következménye, hogy csökkentheti a társadalom fogadókészségét a 


e... .; 


A kreativitás fogadtatásában nagy szerepe van annak is, hogy a társadalmi haladás 


nem frontális. Szinte minden fejlődés eredendően egyenetlen. Az új csírái mindig valame- 


lyik részrendszerben szökkennek szárba, szükség szérint kiválva a környezetből, és 
lerázzák annak béklyóit. A konfliktus forrása itt abban van, hogy a jól működő társadal- 
mi mechanizmusban is zajlanak az újat kereső folyamatok, s így a kreatív emberek 
mintegy szembekerülnek nemcsak a konzervatív, hanem a fejlődést akaró, a jó úton járás 
hitében élő vezetőkkel is. A helyzet akkor válik élessé, amikor egy olyan részrendszeren 
belül érlelődnek meg gyökeres változások, amelynek befolyása az egész működésére 
meghatározó. A társadalom ilyenkor nem tudván értelmezni, elhelyezni az újat — önvé- 
delmi automatizmusa , nyomására" -, gyakran szembefordul a legjelesebb és hosszú 
távra elkötelezett kreatív értékekkel. 

A kreativitás — a stabilitás szemszögéből — nemcsak a diszharmónia hordozója, hanem 
egyenesen permanens konfliktusforrás. De a megoldás nem a konfliktusforrás megszün- 
tetésében van! 

A kreativitás által előidézett konfliktusokkal kapcsolatban fontos rögzíteni, hogy azok 
kirobbanásának helyét, területét és idejét nem lehet előre megjelölni. Az objektív szük- 
ségszerűség legtöbbször véletlen (vagy annak tűnő) események láncolatán tör előre. 
Hogy mit ragad magával, mit söpör félre és mit rombol le — hogy építhessen -, az 
általában utólag, a tényleges történésekből válik világossá. Ha ez nem így lenne, akkor 
nem lettek volna rabszolgalázadások, parasztfelkelések, szabadságharcok és forradal- 
mak. Az uralkodó erők nyilván mindent megtettek volna annak érdekében, hogy a 
társadalmi mozgást az általuk kontrollált evolutív úton tartsák. Ezt a történelmi tapasz- 
talatot ma is aktuális hasznosítanunk. 

A társadalom tűrőképességének ma sincsenek egzakt kritériumai. A különös képesség- 
gel megáldott személyiségek azonban mintegy , ráéreznek" az árnyalati rezdülésekre, 
amelyek az új előfuvallatai, hamarabb észlelik a történelmi, társadalmi változásokat, 
mint ahogy azok szembeötlővé válnak. A , jövőbe látás" lényege ugyanis nem más, mint 
akkor megfogalmazni és jelezni a jövőben bekövetkező eseményeket, amikor az adott 
társadalmi, történelmi helyzetben azokat köznapi gondolkodással még nem lehet valószí- 
nűsíteni. Bizonyos fejlődési tendenciák kitapintásával, bizonyos paraméterek mint indi- 
kátorok jelzése nyomán - egy meghatározott valószínűségi érték mellett — a jövőbeni 
állapotokat prognosztizálni lehet. 

A kreativitásból adódó konfliktusok két dologban is különböznek a szociológiai 
konfliktus értelmezésétől. Először abban, hogy az érdekek keltette konfliktus passzív 
magatartást is sugallhat. (A , nem cselekvés" esete.) A kreativitás viszont mindig aktivi- 
zál. Másodszor abban, hogy a kreatív cselekvés szembefordulhat az egyéni érdekekkel, 
lévén , az ember nembéli természete". Giordano Brunónak az életét nem lehetett megvéde- 
ni, nemhogy egzisztenciális érdekeit, pedig nem tett mást, mint vallotta és hirdette az 
- egyház érdekeivel ellentétes — új világképet. Ebben az értelmezésben a forradalmiság 
maga a társadalmi kreativitás. 

A kreatív ember körüli konfliktus kialakulásában igen nagy szerepe van annak, hogy 
az új érlelődésének mely szakaszában lép fel. 

Aki nagyon korán látja meg az új csíráit, vagy messzebbre lát az új tendenciák 
kibontakozásában, az a környezet, a társadalom éles szembefordulásával találkozhat. 
A kreatív ember ilyenkor a magányos, az elszigetelt, az egyedi jelenség kategóriájába 
kerül, és osztályrésze nem az elismerés, a dicsfény, hanem a meg nem értés, esetleg 
személyes tragédia. Ebben a szakaszban különösen igaz, hogy a társadalmi fejlődés 
, kívánja", de fellépésükért gyakran , bünteti" a kreatívokat. 

Merőben más helyzet áll elő, ha a kreatív ember a változáshoz szükséges telítődés 
küszöbén lép szinre. Az , átbillenés"-hez — amit a mennyiségi változásoknak minőségbe 
való átcsapásaként foghatunk fel - gyakran igen kis mértékű hozzájárulás szükséges. 
Ilyenkor előfordulhat, hogy meg nem szolgált dicsőséggel övezi a véletlenszerűen kivá- 
lasztódott személyt, így háttérbe szorulhatnak azok, akik a változás érdemi kezdeménye- 
zői voltak. 

Tehát a társadalmi elismertség nem mindig arányos a megnyilvánult kreativitással. 
A társadalomirányítás hozzáértésének, tehetségének abban kell kifejeződnie, hogy értel- 
mezni tudja a kreatív jelzéseket a nemkívánatos állapotzónák megközelítéséről. Hibát nem 
a jelzésekkel, hanem azok téves minősítésével lehet elkövetni. 

A kreativitás társadalmi fogadtatásának sajátos vonásaira bukkanunk a társadalmi 
elismertség és a hatalmi hierarchia területein. Ezen tengelyek mentén kutatva ugyanis 
megállapítható, hogy a társadalmi értékítélet gyakran deformálódik. Miként a magas 
beosztásokban levő vezetők véleményét és meglátásait, jelentőségüket tekintve, gyakran 
, felszorozzuk", ugyanígy a hírnévvel övezett tudósok, művészek megnyilatkozásait 
kreatívabbnak tekintjük, mint a kevésbé ismert emberek ugyanolyan értékű produktu- 
mait. A társadalomban a kreatív értékek minősítésében nemcsak a produktum mint 
olyan, hanem annak alkotója alapján ítélkezünk. Így az alkotások egy része s vele 
alkotójuk is örök árnyékban marad, mert nem tud , betörni" az elismertek áhított 
körébe. 

Attól is óvakodni kell, hogy a magas beosztást automatikusan kreativitási illetékesség- 
gel ruházzuk fel. A hierarchiával olyan emberek hatalmi felruházottságát kell szorgal- 
mazni, akik az idő és a kölcsönös összefüggések tükrében jól látják a társadalomban 
bontakozó folyamatokat, és helyzetüket arra használják fel, hogy a nemkívánatos ten- 
denciáknak gátat szabjanak, a haladást képviselő irányzatoknak pedig kiteljesedési 
feltételeket teremtsenek. A hatalmi helyzet csalóka. Könnyen rabul ejtheti a vezetőt saját 
helyzetének túlértékelése. Xerxész perzsa király sírva fakadt saját nagysága hitén, és 
megkorbácsoltatta a tengert hajóhada elvesztésének büntetéseként. De hol van már 
Xerxész és nagy birodalma! 

Bonyolult helyzetet jelent az az eset is, amikor kreatív személyiségek jelennek meg a 
hierarchia felső lépcsőin. A történelem azt példázza, hogy azok a felülről kezdeményezett 
változások, amelyek előremutatók ugyan, de a fejlődés nem érlelte meg öket, vagy 
amelyek a társadalom jelentős erőinek érdekeit sértik -— gyakran elbuknak (Ehnaton, II. 
József, Hruscsov reformjai, az utópista szocialisták elképzelései). A stabilitás és a megúju- 
lás arányai újra és újra visszaköszönnek. Társadalmi kreativitásról ott beszélhetünk, ahol 
az arányok a haladást serkentik. 


A kreativitás és a társadalomirányítás kérdéseinek vizsgálata áthidalhatatlan rést hagyna 
maga után, ha nem érintenénk - akár vázlatosan is — a munkaszervezet szerepét. Az 
ember és a társadalom kapcsolata ugyanis áttételes. A képlet ténylegesen: ember 
- munkaszervezet — társadalom viszonylatokat fed. Az ember társadalomról alkotott 
tudatképei a szervezetben megszerzett élményekből tevődnek össze. Az ember magatar- 
tását, megítélését, törekvéseit nagymértékben a szervezeten belüli helye, illetve a szervezet- 

nek a társadalomban elfoglalt helyzete határozza meg. A szervezetnek a kreativitáshoz 
való viszonya ily módon döntő tényezővé válik. 

A kreativitást az eddigiek során főleg pozitív tulajdonságokkal ruháztuk fel. A szerve- 
zetben előtűnnek a kevésbé szimpatikus vonások is. A kreatív ember szokatlan gondol- 
kodása, sokszor agresszív és önző magatartása ellenszenvessé válhat a munkatársak 
körében, de javaslataival kockázatos döntésekre készteti a vezetést is, fellépése megboly- 
gatja a szervezeten belüli tekintélyi és érdekviszonyokat. A korábban jelzett konfliktus 
itt mélyül el igazán. A kreativitás másik hordozója, a szervezet is azáltal válik kreatívvá, 
hogy tagjai kreatívok, meg azáltal, hogy tolerálva serkent. A szervezet olyan mikrostruk- 
túra, amely transzformálni tudja a társadalom egészének hatásait, felerősítve képes 
ösztönözni vagy a kreativitás iránti közönyt kompenzálni. 

A szervezet elfogadni és becsülni hivatott tagjainak alkotó tevékenységét, s ott dől el, 
hogy azt képes-e a társadalom egésze számára hasznosítani. Eközben tompítani, mérsé- 
kelni kell a kreatív személyek magatartásának negatív hatásait. Az a szervezet, amelyik 
a társadalomba való beilleszkedést csak formai jegyeken keresztül tudja megvalósítani, 
szükségképpen elidegenül saját tagjaitól és hovatovább a társadalomtól. Az ilyen 
szervezet a , bajt nem okozók" munkahelye lesz. Az élet azonban elmegy mellette, és az 
ilyen közösség önmagát csak önfenntartó módon termeli újjá. Hamarosan megjelennek 
benne a fékező hatások. Pedig a szervezetnek kell gondoskodnia arról, hogy a kreativitás 
feltételeit az alkotás minden szintjén megteremtse. 

A szervezetnek (a szervezet tagjainak és vezetésének) fel kell tudni ismerni tagjainak 
különböző kreativitási szintjét, és mindent meg kell tennie azért, hogy a kollektíva 
egészét a bontakozó kreativitás elősegítésére mozgósítsa. 

A szervezetre a kreatív embernek is szüksége van. Makkai László szerint a kreativitás 
egyedi képesség, de nem (csak) egyéni teljesítmény. Az ember közösségben (szervezetben) 
dolgozik, a közösség által ösztönözve és a közösségért. A szervezet intézmény, s mint 
ilyen, átörökít és konzervál. A konzerválásnak azonban nem kell szükségszerűen konzer- 
vativizmust jelentenie. A kreatív szervezet segíti az egyes embert, hogy képességeinek 
megfelelő munkát találjon, és hogy munkatársaival állandó dialógusban fejleszthesse 
önmagát. 

A kreatív szervezet jellemzésén munkálkodva értékes segítséget kapunk Vámos Tibor 
azon figyelmeztetéséből, mely szerint a kreatív szervezetre általános szabályokat előírni 
nem lehet. Ez következik a kreatív szervezet jellegéből, vagyis magatartása újszerűségé- 
ből, alkalmazkodóképességéből. Elvárható viszont, hogy az ilyen szervezet kiválassza a 
kreatív személyiségeket, saját céljaiban integrálja őket, és teremtsen feltételeket alkotó 
munkájukhoz. 

A szervezetnek szabályozási feladata is van. Ennek abban kell megjelennie, hogy 
szabjon korlátot a fő céloktól elviselhetetlenül vagy veszélyesen eltérő magatartások és 
törekvések elé. 

Záró gondolatként nem kerülhető meg a kreatív egyének és szervezetek társadalmi 
felelősségének kérdése sem. Korábban utaltam arra, hogy nem várható el az alkotóktól 
a találmányok, felfedezések valamennyi hatásának felmérése. De társadalmi felelősség- 
nek lennie kell! Nyilván ez hatotta át a második világháború folyamán azt a tudós 
csoportot, amely eljutott az atombombáig, de alkalmazásától óvta az amerikai politiku- 
sokat. Az atombombát azonban ledobták, és több százezer ember pusztulása jelezte 
Hirosimában és Nagaszakiban, hogy az ember elvesztette a kontrollt saját kreativitásá- 
nak termékei felett. A fejlődés , normális" keretek között tartásának garanciájára tehát 
kevés a kreatívok felelősségérzete. 

Roppant találóan jegyzi meg Magyari Beck István: , Egy társadalom szellemi életében 
nagy bőséggel szerepelnek innovatív elgondolások. E gazdagságból viszont már csak az 
válik alkotássá, amit a társadalom elfogad és konformál." A felvetés lényege abban van, 
hogy a javaslatokért az alkotók felelnek, de az elfogadásért a társadalomirányítás. Más 

szavakkal: a társadalom működési mechanizmusának kell felvértezettnek lenni a kreati- 
vitás fogadtatásában és hasznosításában. 

A kreativitás és a társadalomirányítás összefüggéseinek vizsgálatát roppant aktuálissá 
teszi, hogy a fejlődés számos tudományos területen exponenciális jellegű. Ennek jelentő- 
ségét mi sem bizonyítja jobban, mint hogy a természettudományi és a műszaki ismeretek 
felezési ideje hozzávetőlegesen 10 év. A társadalomirányítás számára e jelenségnek 
nemcsak abban van üzenete, hogy az ismeretek fele 10 év alatt elavul, hanem abban, hogy 
a 10 év múlva szükséges ismeretek fele még nem is létezik .Ezt a tanulságot a társadalomtu- 
dományokra épülő társadalomirányítás nem tévesztheti szem elöl. Különben az ideológiai 
bázis elszakad az anyagi, technikai viszonyoktól, és a társadalmi viszonyok fékezően 
fognak hatni a technikai viszonyok fejlődésére. 

A szellemi potenciál horderejét tekintve pedig azt kell látnunk, hogy a történelem 
kezdete óta élt tudósok 90 százaléka ma él és dolgozik. Ez az erőkoncentrálódás és az 
a körülmény, hogy a kutatás a valóság egyre több szegmensét és egyre több összefüggését 
tárja fel, nem mást jelent, mint hogy a társadalmi jelenségek, a hatalomgyakorlás is egyre 
inkább a kutatás tárgyává válnak. Az irányításnak meg kell oldania azt a dilemmát, hogy 
a politika jelenségként milyen módon kezelje a kutatásokat, és hogyan integrálja azok 
legjobb eredményeit reformjaiba. 


Folkmayer Tibor 

, Merészek voltunk, és szerettük a szakmát" 


Kósa Antalnak, a kecskeméti Magyar-Szovjét Barátság Termelőszövetkezet 
nyugdíjas elnökének portréját Lakatos Pál készítette 


1987. június huszonhatodika, az Országgyűlés nyári ülésszakának második napja. 
A széksorok között, a mikrofon előtt egy kecskeméti nyugdíjas termelőszövetkezeti 
elnök, dr. Kósa Antal országgyűlési képviselő. A környezetvédelemről beszél. Szorgal- 
mazza az embert, az élővilágot óvó beruházások adómentességét, s azt is, hogy a 
szennyezésért kiszabbátó bírságot növelni kell. Hallgatom őt, s egy másik felszólalása 
jár az eszemben. Tatán" két éve lehetett, amikor a gyümölcstermesztésért, a kutatásért 
emelt szót. Lemaradtunk — mondta akkor -, már a korábban tőlünk importáló országok 
is exportőrökké léptek elő. Talán négy évtizedes is lehet a hátrányunk, ha a hiányzó új 
fajtákra gondolunk. 

Érvel, győzköd, miközben tudom, hogy tudja: mondataival ellenséget is szerezhet 
magának. A kutatók közül többen ellenkeznek vele. Ám ő egymás után fűzi a szavakat, 
gondolatmenete tiszta, jól követhető. Volt kitől örökölnie és tanulnia a szép beszédet — 
jut az eszembe -, anyai ágon Erdélyből származik. Egy prédikátor őse a XVII. században 
menekült erre a vidékre. Egyik nagyapja verseket írt, s egyházgondnokként szolgált. 
Művelt ember hírében járt, újságot is járatott. Ez akkor falun igencsak ritkaságszámba 
ment. 

De kihez vezethető vissza, melyik őshöz, a gyümölcsszeretet? Az eredőt itt is a hagyo- 
mányokban kell keresni, apai nagyapja gyümölcs- és zöldségtermeléssel, valamint keres- 
kedelemmel foglalkozott. Emellett persze számtalan dologhoz értettek még. Lekvárt 
főztek, lovat patkoltak, állatokat tartottak, komlót termeltek, sört készítettek, süteményt 
és kenyeret sütöttek — eladásra. 

A gyümölcstermesztést és a kereskedést apja is folytatta, s Kósa Antal már kétéves 
korában apjával együtt járta a környéket, a határt. Járta a gyümölcsösöket. Aztán ha 
ek a keresett portékára, az idősebb Kósa az egész családot felpakolta 


fá is kényszerült -, hogy idejét gondosan osztja be. 
JÓ] tudják, a kecskeméti Magyar-Szovjet Barátság Termelőszövet- 
kezet egykori elnöke ugyancsak időtakarékos ember. Kezdeti elnökösködése idején, a 
hetvenes évek elején, a Szabadságharcos és a Kossuth Tsz-ből alakult Aranykalász élén 
is óvta a perceket. Korábban ott a munkakezdetet vagy kétórás vita előzte meg. Az új 
elnök viszont a vitának a közgyűlésen adott helyt, utána már nem. Aki azonban munka 
helyett mégis a disputát választotta, számolnia kellett a következménnyel, a büntetéssel. 
Aki -— fölöslegesen — sokat beszélt, elmarasztalást kapott. Az irodában sem szerette a sok 
beszédet. Az ajtaja mindig nyitva állt, mindenkit fogadott, de aki húsz percnél tovább 
beszélt, már kapta a figyelmeztetést: , Az én időm drága, ha fizet a tsz-nek kétszáz 
forintot, tovább hallgatom." S aki ezután sem hagyta abba, útja a pénztárhoz vezetett. 
Amikor hozzá kerültém, nekem is a takarékossága járt az eszemben, egy perccel se 

. raboljak el tőle több időt a kelleténél. Készültem hát, s a véletlen egy 1962-es Képes 
Ujságot adott a kezembe. Homoki fehér — ez volt a címe a kétrészes képes riportnak. 
A szőlőtelepítés kezdeti időszakát, a futóhomok megkötését, a munka kezdetét doku- 
mentálták a megsárgult újságlapok. Már régen bekapcsoltam a magnetofonom, amikor 
megmutattam a huszonöt éve készült fotókat. Az emlékekre voltam kíváncsi, s nem 
csalódtam. A felvételeket meglátva, Kósa Antal mesélni kezdett. . . 

— A hatvanas évek elején Kecskemét környékén hatalmas telepítési kampány kezdő- 
dött. Óriási átalakítási munkát kívánt ezeknek az elképzeléseknek a megvalósítása. 
Korábban termelésbe nem vont területeket dózeroltunk, új fajtákat kerestünk. Egy kicsit 
csodaszerű volt mindez akkor. Ám tudtuk, a jövő alapjainak lerakása most a feladatunk. 

Keserves, sokszor bizony érzelmeket is felkavaró lehetett ez az újat akarás — idéződik 
fel az emlékezetben jó néhány arc, megrázó vallomás. — Az országot járva, a kezdeteket 
kutatva, mikrofonom előtt gyakran szólaltak meg az egykori gazdák, akik azt az időt, 
azokat az eseményeket nem zászlós ünnepként őrzik emlékezetükben. Csendes ellenállá- 
sukat őrzi a magnetofonszalag. Azt például, amikor a régi tőkék kivágásra kerültek, s 
az új telepítéskor bizony a szőlővesszők gyökerükkel fölfelé kerültek a földbe. 

- A gazdák mindig sajnálják a sajátjukat — helyesel Kósa Antal. Nemcsak a valóságos 
értéket veszik tekintetbe, hanem, hogy ezt én csináltam vagy az apám csinálta. Nosztal- 
giával kötődnek a.régihez, nem fogadják örömmel az újat. 

— § ezt egy gazdász ember, aki valamikor szintén ültetett fát, gyümölcsöt, szőlőt, nem 
tudja megérteni? Annyira elfogadhatatlan az, hogy a szív ilyen óriási erő? 

—- Ebben a kérdésben nem a szívnek, az észnek kell döntenie. Ugy kell irányítani az 
ügyeket, úgy kell meggyőzni az embereket, hogy a szív is azt az ütemet vegye fel, amit 
a gazdálkodás ritmusa diktál. El kell velük hitetni, hogy azokon a helyeken, amelyeken 
az apja vagy ő telepített, most az újnak kell következnie. 

Győzködni kellett gyakran akkor is, amikor az újat hirdető sem hitt annak igazában. 
Gyakran még maga Kósa Antal is kételkedett egy-egy új fajtában. 

- Nem hittem én sem, hogy akkora tartalék van a termelésben, a fajtában. Azóta 
persze minderről már a saját tapasztalataim alapján is meggyőződtem. 

- Már szó volt róla, hogy a hatvanas évek elején Kósa Antal tsz-ben dolgozott. 
Hogyan került oda? 

- Nem önszántamból. Húzódoztam, s ezt nem is bocsátották meg nekem. Amikor 
kopogtattam a pártbizottságon az igenlő válasszal, éreztették, egy kicsit későn jöttem. 
Órák hosszat várakoztattak ahhoz, hogy igent mondhassak. Még a jugoszláv határt is 
emlegették, hogy aki ilyen válogatós, az oda is kerülhet. Micsoda dolog az, hogy egy ilyen 
kis senki renitenskedik, és nem oda akar menni, ahova küldik. Végül mégis az Aranyka- 
lászba kerültem. 1500-1800 holdas, veszteséges tsz volt ez. Nem sokkal előtte egyesültek, 
s azonnal mérleghiányos lett. Uj elnököt kértek hát a pártbizottságtól. Így jöhettem én 
számításba. ask 

Gazdák, cselédemberek, volt ipari munkások alkották a tagságot. Gépek nem igen 
voltak, azaz volt két rossz traktorunk. Meg kellett ezeket javítani, s megértetni az 
emberekkel, hogy a saját gépét most már mindenki maga javítja. Ez volt a könnyebbik 
feladat. Ennél már sokkal nehezebb volt elfogadtatni velük, hogy azt nem ők, hanem a 
szakemberek döntik el, a kukoricát milyen sor- és tőtávolságra vetjük. A tagok ugyanis 
úgy tartották, övék a hatalom, majd ők véleményt mondanak ebben is. Amikor odake- 
rültem, tizenkét forintot ért egy munkaegység, az első évben viszont már huszonhét 
forintot fizettünk. Korábban a tizenhét forint úgy alakult, hogy hat forintot az állam 
adott hozzá, a huszonhét forinthoz viszont nálunk már egy fillér állami támogatás sem 
járult. 

Kiszámítottuk, hogy mennyi a szarvasm-. nák takarmáuynxészlete, mennyi kell még az 
újig. Kiderült, csak akkor tudunk talpon maradni, ha eladunk az állatokból. Ha mind 
megtartjuk, elpusztul az állomány, takarmány híján tehát a csökkentés mellett kell 

dönteni. Bementem hát a pártbizottságra, s mondtam, ennyi meg ennyi marhát el akarok 
adni. Azt mondták, nem lehet. Mi az, hogy nem. . .? , Nem és nem, oldjam meg másképp" 
- mondták, s hozzátették még: , mars ki!" Kimentem, s azt mondtam, úgyis eladom, 
mégpedig a jövő héten. Egy hétig kint voltak a tsz-ben a pártbizottságról, hogy el ne 
adjak semmit. Egy hét múlva elmentek, a következő héten pedig eladtam a marhákat. 
Ősszel aztán, amikor a többieknek nem volt pénzük, visszavettem féláron az állatokat. 

Harmincegy-harminckét éves lehetett akkor, számolgatom az elnök éveit. Alig túl a 
harmadik évtized kezdetén, s már hatalmas feladatok, buktatók, óriási lehetőségek előtt. 
Szükség volt rá és társaira. Elsőszámú vezetők lehettek, önálló döntéseket hozhattak, 
emberek sorsa függött attól, jól vagy rosszul mérlegeltek-e. Kockázat volt a javából, de 
legalább kockáztathattak. 

— Fiatalember voltam, fiatal vezető. Merészek voltunk, és szerettük a szakmát. Tény- 
leg nagy dolgokat csináltunk. Leraktuk a nagyüzemi mezőgazdaság alapjait. Az alapjait, 
mondom, mert előtte csupán manufaktúráról beszélhettünk. Amikor mi kezdtünk, nem 
volt gép, csak ember. S így kellett egy gépesített nagyüzemet csinálnunk, ez pedig 
áldozatokkal járt. Ennek estek áldozatul például a százhuszonötször nyolcvanas távolsá- 
gú szőlőtelepítések. Ezekben ugyanis nem fért el a gép, ki kellett hát vágni a tőkéket. 

A szőlővel egyébként is sok rosszat tettünk. A telepítési távolságot gyakran változtat- 
tuk. A régi tőkék után mi a lóval művelhetőre tértünk át, amikor pedig már a gépi 
művelésre kellett volna készülnünk. Ha átgondolt lett volna akkor az irányítás, ha a 
tudomány egy kicsit előbbre jár, sok pénzt megspórolhattunk volna. Így keservesen, saját 
gondjainkon, bajainkon, kísérleteinken és eredménytelenségünkön keresztül jutottunk 
el a felismerésig: ez sem jó. Megint másképpen kellett volna valamit csinálni. És közben 
a pénz csak egyre fogyott. 

Az Aranykalászban jó éveket zártak, a Magyar—Szovjet Barátság Tsz azonban ráfize- 
téses volt, s elnököt kerestek oda. Megkérdezték tehát Kósa Antalt, nem tud-e valakit, 
aki a szomszédos gazdaság kátyúba jutott szekerét kimozdítja. És ő egykori kollégáját, 
korábbi munkahelyi főnökét, Németh Tamást javasolta. Kiváló ember volt, de tsz-elnök- 
nek nem vált be, nem volt kötődése a földhöz, a parasztemberekhez. Bizott az emberek- 
ben, s az emberek pedig. . . hazavitték, amit megtermeltek. 1964-ben összeomlott az egész 
tsz, mint az a bizonyos kártyavár. S ekkor már Kósa Antal következett. 

- A tagok választottak meg. Korrekt választás volt. Ismertek, hiszen a szomszédjuk- 
ban dolgoztam. Csináltattam egy feketére festett fatáblát, krétát hozattam, s írni kezd- 
tem. Maguknak emberek, ennyi pénz kell — mutattam a táblára, a gazdálkodáshoz meg 
ennytr. S ehhez ilyen eredményt kel! elérni. És vissza kell fizetni, amit hazavittek jogtala- 
nul. Levezettem én nekik mindent, ismerjék a helyzetüket, mielőtt mellettem vagy 
ellenem döntenek. Vagy háromszor kiküldtek. Ők pedig vitatkoztak, majd visszahívtak 
és megválasztottak. Év végére minden úgy alakult, ahogy a táblán bemutattam, az 
emberek pedig elégedettek voltak, s elkezdődött a rendbetétel. Minden korábban kötött 
értelmetlen szerződést fölrúgtam. Bejött például az egyik tsz-tag, hogy kibérelné az 
aratógépet. Nem értem, minek magának az aratógép? — kérdeztem. , Minek? Hát tavaly 
is kibéreltem." Nem adom, az aratógéppel mi aratunk, válaszoltam. j 

Három évig dolgozott Kósa Antal az Aranykalászban és a Magyar-—Szovjet Barátság 
Tsz-ben elnökként. Ez utóbbiban is rendbehozták a gyümölcsöst. Rá is fért. Itt ugyanis 
az történt, hogy nem trágyázták az ültetvényeket. A gyümölcsösre ráírták ugyan a 
műtrágyát, de azt a szántókon szórták szét. Szerves trágya sem volt. Aztán kiderült, hogy 
van, csak ki kell hordani, s a műtrágya is a helyére került. S a következmény? 1967-ben 
egyesült a két termelőszövetkezet: az Aranykalász és a Magyar-Szovjet Barátság, s az 
elnök Kósa Antal lett. Az a Kósa Antal, aki 1987. május elsejétől már nyugdíjas. 
Megérett hát az idő az összegzésre. 

— Szerencsés ember vagyok -- mondja -, igazán nagy bukásom nekem sohasem volt. 
Nekem minden sikerült. 


ELETUTAK - SZÖVETKEZETEK 135 


- Valóban szerencsés lehet, de az éjszakák, amikor igazán magára marad az ember, 
gondjaival, tépelődéseivel, elrontott döntéseivel, szóval, az éjszakák mindig nyugodtak 
voltak? 

- Nem - tiltakozik azonnal -, erről nincs szó. A szerencsét én arra értem, hogy például 
.a búzát tíz-tizenkét mázsás hektáronkénti terméssel kezdtem, s öt és fél tonnával hagy- 
tam abba. Az ötszörösével. A kukoricát két tonnával kezdtem, most hat fölött vagyunk. 
A kéttonnás szőlő tíz fölé, az öttonnás alma 25 fölé, a háromtonnás szilva pedig húsz 
tonna fölé került. De az utódokban - szilvából — benne van a hektáronkénti harmincöt 
tonna is. 

— Mi lehet ennek a sikeres embernek - képletes és valóságos értelemben - élete 
gyümölcse? A ki nem mondott kérdésre is kész a válasza. Az imént felsorolt eredmények, 
s a tehetséges fiatal vezetők. Mégis, az a hír járja, nehéz volt megtalálni az utódot. Talán 
erre nem fordított kellő figyelmet? Éreztem, hogy ez a kérdés ünneprontó és kegyetlen 
is egyben, a válaszadáskor viszont tudtam, mennyire jogos és helyénvaló volt mégis 
feltenni. I 

— Neveltem én utódot, nem is egyet. De volt olyan, aki közben egy másik tsz-nek 
kellett. 5 volt olyan is, aki kidőlt a sorból, mert közben alkalmatlanná vált a vezetésre. 
Ami viszont nagyon bánt: hat hónappal előbb bejelentettem, hogy elmegyek, s ezt olyan 
fölfordulás, pártoskodás, ígérgetés követte, amit nem vártam. Erre nem számítottam, ez 
nekem is új volt. Kicsit felbolygatott méhkas lett a tsz, feltupírozott személyi ambíciók- 
kal, ígérgetésekkel. Nagy csalódás ez nekem. Egyeseknek nem az volt a döntő, hogy mi 
az üzem érdeke, az egyéni érdekek megelőzték a közösét. I 

Ugy látom, a környezetem megérezte, hogy az utóbbi időben egy kicsit helyettük is 
dolgoztam, hogy az utolsó hónapokban - a nyugdíjba menetelem előtt — nem akartam 
az utódom dolgát nehezíteni azzal, hogy vezetőket mozdítsak el a helyükről. De azt is 
tudtam, hogy az emberek rám hallgatnak, tehát aki mellett én szólok, annak ez legalább 
húszszázaléknyi előnyt jelent. 

- Vannak-e teljesíthetetlen ígéretek? 

— Voltak és vannak. Ilyen például a tsz lakótelepe. Amikor 1960-ban elkezdtük, az 
engedélykérés után azt mondták, a tsz ne engedje a tagokat építeni, mert a tagok 
elpolgáriasodnak így. 1960-ban kezdtük a lakótelep építését szorgalmazni. Utoljára 
1964-ben utasították el. Ugyanezt tették a sütőüzemmel, a malommal és a lakótelepi 
bolttal is. A szövetkezetben akkor ezer ember dolgozott és a válasz négyszáznak a sorsát 
eldöntötte volna. Nyers Rezső akkor a Központi Bizottság titkára volt, s országgyűlési 
képviselő. Idejött a tsz-be, közgyűlésre. Megkérdezte, van-e valami problémám. En erre 
egy borítékot adtam át neki. Idejövetele előtt ugyanis a megyei vezetők azt mondták, a 
gondjaimról nem beszélhetek. Szerencsére azt nem mondták, hogy le nem írhatom, így 
hát leírtam. 

Nyers elvtárs elolvasta a leírtakat. , Lakótelep, miért utasították el?" — kérdezte. A tsz 
építse meg a tagjainak, ne a tagok maguknak, hangzott a válaszom. Aztán a malom, 
, Miért kell ez a tsz-nek?" Nagy az állatállományunk — mondtam -, miért hurcoljuk 
máshová a búzát, aztán a megkevert takarmányt meg vissza, amikor magunk is meg 
tudjuk keverni. Nyers Rezső. azt mondta, próbáljuk meg. Megkaptuk az engedélvt. 
A lakótelepen boltot is akartam építtetni, ez akkor új dolog volt, de erre is engedélyt 
kaptunk. Azóta a termelőszövetkezetnek több mint negyven elárusítóhelye van. 

Félt-e, kellett-e félnie, amikor azt a levelet átadta, vagy amikor megírta? Hiába 
fogadja a vendég esetleg jó szívvel a lezárt borítékban levő vágyakat. elképzeléseket, de 
ő elmegy, a levelet átadó azonban ott marad azokkal, akik úgy érezhetik, átjátszották 
őket. Persze előfordulhat az is — személytől függetlenül -, hogy a levelet megkapó keze 
rándul görcsbe, s a vágyak csak vágyak maradnak. , Nincs elveszett csata, amig az ember 
él" — adja meg a lehető legegyszerűbb választ az elnök kétkedéseimre. 

— És mit tart élete gyümölcsének, most már konkrét értelemben? 

- Ezer menyasszony sincs olyan szép, mint egy nyolcvan-, százhektárnyi cseresznyés 
vagy meggyes. A legnagyobb sikert viszont a szilvában értük el. Az elmúlt évekhez 
viszonyítva nyolcszorosára sikerült növelnünk a termést. Ha tehát csak az eredményt 
nézzük, akkor a szilva áll a legközelebb hozzám, de mivel az a tervem, hogy nyudíjasként 
visszatérek a kutatáshoz, akkor mégis a kajszi mellett maradok. Az van a legjobban 
lemaradva most, abban szeretnék valamennyit is előre lépni. Az elmúlt időszakban 
csonthéjasgyümölcs-térmesztésre rendezkedtünk be, ez forradalom volt a javából. Ez az 
előrelépés azonb isziban csak részben következett be. Sok új fajtával dolgozunk 
- és most már . a kajszira gondolok -, járjuk a világot. Abban ringatjuk 
magunkat, hogy? és a külföldi kutatás kezünkbe adta az új fajtákat, amivel a 
termelést megsokszötfozzuk. Nagy baj, hogy csökkent a kutatásra fordítható pénz. Aztán 
az sem kedvezett nekünk, hogy a magyar kutatás szemlélete úgy alakult, hogy a külföldi 
fajtákat nem szívesen engedték be az országba, a magyar fajtákat erőltették, miután az 
érdekeltségük ehhez kapcsolódott. Az elmaradottságunk itt is keresendő. Be kell engedni 
a külföldi fajtákat az országba. Versenyezzenek a legjobb magyar fajtákkal, s ami jó a 
mi viszonyaink között, azt kell termelni. 

Elmaradásunk, ha a világhoz hasonlítjuk önmagunkat és az ottani új fajtákhoz, 
legalább harminc év. De lehet, hogy több is. Ez érvényes a kutatásra, de lassan-lassan 
érvényes lesz a termelésre is. Körülöttünk mindenki előbbre lépett. Lengyelország expor- 
tőr lett almából. Románia csonthéjasokban került elénk. Bulgária pedig mindig is 
előttünk volt. Csehszlovákia is nagyot lépett előre, az NDK jelentős importőr volt, s ma 
már exportőr. A régmúltunkba feledkezünk, ha a fajták kerülnek szóba. Különleges 
ízről, zamatról beszélünk, holott az egyik hektáronként húsz tonnát, a másik pedig 
negyvenet terem. A keleti és a nyugati piacon alacsonyabb árral csak így lehet megjelenni. 

- Hasonlataiban; megfigyeltem, többször is, a lányokkal példázódott. Ez megerősítette 
bennem az önről mások által is kialakított képet. Azt mondják -— és úgy veszem észre, 
hogy ezt ön sem tagadja -, egyszóval az a hír járja Kósa Antalról, hogy legénykorában 
nem tartozott a hűséges alkatok közé. Talán tizennyolc menyasszonya is lehetett. 

- Nem hiszem ajálll s kendes legény az, aki az elsőnél megmarad, rám ez nem is volt 
jellemző. De amjlésááláenősültem, azóta egy helyen vagyok. Ami pedig a munkahelye- 

"ugyon hűséges vagyok. Hosszú távú elképzeléseim voltak mindig, s 
azokat sűrű helyváltoztatásokkal nem lehet megvalósítani. A tsz-be is irányítottak 
engem. Kellett a mezőgazdaságba a szakember, meggyőztek, jobb lesz, ha idemegyek. 
Az én korosztályom megszokta, hogy valamit akkor is meg kell csinálni, ha az nem 
tetszik az embernek. Én ezt most is így gondolom. Mindent megcsinálok, aminek az 
eredményességéről meggyőznek. Igaz, kezdetben nagyon szidtam azokat, akik engem 
erre kényszerítettek, de végül mégis ők látták helyesen a dolgot, hiszen sikeres tsz-elnök 
lettem. Ez a termelőszövetkezet valamikor a kezdetkor huszonötmilliós árbevételt pro- 
dukált, ebben az évben 1 milliárd 100 millió fölé kerülünk. A 60 milliót is meghaladja 
a fejlesztésre szánt összeg, a nyereség pedig 34 millió forint fölött lesz. Tudom, ez az 
utóbbi ehhez a nagy áruforgalomhoz viszonyítva kevés, de a sok éves aszályos viszo- 
nyokhoz, környezetünkhöz képest jónak mondható. 

Szó volt róla, hogy a paraszti gazdaság, így nagyapám és apám gazdasága is milyen 
sokrétű volt. A szőlővenyigével reggelente befűtöttek a kemencébe, a kukoricacsuhéból 
szőlőkötöző készült. Raffia helyett használták, ezért már nem kellett pénzt kiadni. 
A nagyüzemi gazdálkodást is ennek megfelelően, egymásra építetten akartam meg- 
szervezni. Az egyik ágazat segítse a másikat, az egyik épüljön a másikra. 

Aratáskor korábban a szántóról csak úgy ömlött be a gabona. Nincs hol tárolni, 
megázik? A kombájjágn ülőt ez nem zavarta. Azt mondtam nekik, tietek a búza, tietek 
a feldolgozás is. Mellár tudják az ütemet, minden üzem csak annyit hord be, amennyit 
fogadni tud. Az áftásidíőt meg gépkarbantartással töltik el. 

Mindig mondtáfvegyébként, hogy csak a jó minőségű búzának van piaca. Igenám, 

de az igazán kiváló minőségű keveset terem, közéjük csempészték hát a rosszabb minősé- 
gű, de többet adó takarmányfajtákat. Nálunk a gabonaüzemhez tartozik a termelésen 
és az őrlésen kívül a sütőüzemünk is, így már megéri nekik, hogy kevesebbet termő, de 
jobb minőségű búzát termeljenek. 

Korábban a malomhoz tartozott a takarmánykészítés. Jöttek az állattenyésztők, 
vacak a takarmány, nem hízik a jószág. Azt mondtam nekik: tietek a takarmánykeverő, 
olyan takarmányt csináltok, amilyenre az állataitoknak szükségük van. Nem is panasz- 
. kodtak azóta, hogy baj van a minőséggel. 

Konok ember, kemény fejű, a fejjel falnak rohanó. Hogy közben sérülhet is? Őt érdekli 
ez a legkevésbé. Bizonyította ezt már képviselőként is. Képviselő csoporttársai — ez még 
a képviselősége kezdetén volt — eldöntötték, ki szólhat közülük a következő országgyűlé- 
sen. Más kapta meg a lehetőséget. Kósa Antalnak viszont volt mondanivalója, beszélni 
akart. Ha nem kap szót -— közölte -, levelet ír a parlament elnökének. A borítékot meg 
is címezte s beszélhetett. Más esetleg meghátrált volna, elfogadta volna a megfellebbezhe- 
tetlennek tartott döntést. Elképzelhető. Ő viszont nem tagadta meg önmagát. Most már 
régóta tartom a mikrofont, régóta figyelem mondatait. Tekintetem közben elkalandozik, 
a szekrény tetejére téved. A székelykapuhoz támasztva egy f. öt, látok, a három 
unoka közül a két legnagyobb mosolyog rám a képről. Észre hütlenségem", már 
magyaráz is... sz. AB 

- Sok örömöm van az unokáimban. Nekem az életben szinte minden sikerült, azt 
viszont nem sikerült elérnem — pedig nagyon szerettem volna —, hogy a gyerekeim is 
ebben a szakmában helyezkedjenek el. Az én példám, az, hogy itt sokat kell dolgozni, 
úgy látszik nem volt ragadós. Amikor kijöttem ide a tsz-be szombatonként, vasárnapon- 
ként, az unokáimat mindig kihoztam magammal. Talán belőlük jó mezőgazdászok 
lesznek. . . 

. s Mi mindent odaadtunk az embereknek..." 


Horváth Tibornak, a büki Lenin Termelőszövetkezet nyugdíjas elnökének 
portréját Halász Péter készítette 


Horváth Tibor, a büki Lenin Tsz elnöke 1985-ben ment nyugdíjba, harminckét esztendős 
elnökösködés után. , Van öt kormánykitüntetésem, kétszer kaptam meg a Szocialista 
Munkáért érdemrendet, ugyancsak kétszer a Szocialista Hazáért érdemérmet. Ma is tagja 
vagyok a Hazafias Néptront megyei bizottságának, a községi tanácsnak és a pártbizott- 
ságnak, valamint a helyi ÁFÉSZ igazgatóságának. Mindezt azért mondom, mert engem 
megbecsültek, én nem szólhatok egy szót se" — teszi hozzá szerényen a büki Lenin Tsz 
öreg magtárának jólesően hűvös kis irodájában, jelenlegi munkahelyén a nyugdíjas 
elnök. 

De vajon boldog ember-e Horváth Tibor? Sikerült-e megvalósítania az életében elkép- 
zeléseit? Élvezi-e ma, nyugdíjasként, a jól elvégzett, befejezett munka örömét? 

Bük község az ország legnyugatibb vidékén fekszik a Répce völgyében, a Kisalföld 
kapujában. Talajának nagyobbik része jó minőségű, a kisebbik fele rossz vízgazdálkodá- 
sú, kavicsos hordalék. A csapadék azonban bőséges, néha már sok is, a mezőgazdaság 
feltételei tehát általában véve kedvezőek. 

Bükön az évszázadok során kisnemesek és az ő földjeiket megdolgozó jobbágyok, 
valamint zsellérek laktak, , igazi" nagybirtok itt nem volt. A kevés föld és a szaporodó 
népesség, valamint Szombathely, Kőszeg, sőt Bécs közelsége miatt már a múlt században 
erőteljesen kifejlődött Bükön a belterjes gazdálkodás. Különösen az 1865-ben elkészült 
sopron-nagykanizsai vasút, valamint az 1869-ben felépült felsőbüki. cukorgyár adott 
nagy lendületet a kisparaszti árutermelésnek. 

A két világháború között csak egy 120 és egy 400 katasztrális holdas , nagybirtok" volt 
Bük határában, a paraszti gazdaságok kétharmada 5 katasztrális holdon aluli volt, 45 
százaléka pedig az I katasztrális holdat sem érte el, s csak néhány embernek volt 10 
holdnál nagyobb birtoka. E paraszti világ módosabb rétegébe nősült Horváth Tibor 
édesapja, aki zalai ember volt. 

, Mi csak 15 holdon gazdálkodtunk, de jól. Gabonát termeltünk, meg takarmányt, 
mert főként állataink voltak. 1943-ban Érden voltam a népfőiskolán, s ott sokat tanul- 
tam a korszerű gazdálkodásról, sőt már szövetkezeti gazdálkodással is megismerkedtem 
-— legalábbis elméletben. 1943-ban bevonultam katonának, s csak a felszabadulás után, 
május 28-án tértem haza. A földosztás akkorra már lezajlott Bükön, összesen 449 
katasztrális holdat osztottak ki 115 családnak. Itt az újgazdák elég hamar összeszedték 
magukat, beilleszkedtek a kisparaszti világba. " 

Nem 15 akartam én sem más lenni, mint korszerűen gazdálkodó kisgazda. Én ezt a 
paraszti életet nagyon szerettem, szívvel-lélekkel csináltam. Egyetemre nem is akartam 
menni, miért is mentem volna, amikor a magam kis gazdaságában megvoltam tisztesség- 
. gel. Kinek jutott volna eszébe akkor az egyetem? Szegény apám után én voltam az 
örököse ennek a kis gazdaságnak." 

A Répce vidékén az elsők között alakult meg a büki Lenin Tsz, 1949. március 17-én. 
A közös gazdálkodáshoz szükséges istállók, magtárak , maradtak" ugyan a falura, de 
az emberek hallani sem akartak a termelőszövetkezetről. Így aztán a környező majorok- 
ból hoztak olyan volt cselédeket, akik valamilyen ok miatt 1945-ben nem kaptak földet, 
s állami tartalékterületen ők alakították meg a büki termelőszövetkezetet. Később az- 
után, ahogy a kisparasztok körül egyre kevesebb lett a levegő, a helybéli gazdák is 
bekényszerültek a tsz-be. 1952. december 29-én 22 büki kisparaszt kérte a felvételét, s 
az 1953. január 10-i közgyűlés föl is vette őket. Közöttük volt Horváth Tibor is. 

, Az 1952-es év nagyon rossz terméseredményeket hozott. Nehéz volt megélni, különö- 
sen annak, akit akkor már négy gyermekkel áldott meg a sors. Négy apró gyermek várta 
a betevő falatot. Sokszor álltunk a feleségemmel olyan helyzet előtt, hogy nem tudtuk, 
mit adjunk enni gyermekeinknek. Velünk lakott még két öregszülő is. A beszolgáltatás 
olyan nagy volt, alig maradt valamink. Pedig tanácstag voltam, még padlást is söpörtem, 
az enyémet meg söpörte más. Karácsonyra már semmink nem maradt. Szomorú napok- 
nak néztünk elébe. Mivel s hogyan kezdjük az új esztendőt? — kérdeztem a feleségemtől. 
Hasonlóképpen álltak a szomszédok, az utcabeliek is. Karácsony és újév között összejöt- 
tünk néhányan, elpanaszoltuk egymásnak a helyzetünket, s arra az elhatározásra jutot- 
tunk, hogy nincs más hátra, be kell lépnünk a közösbe. Láttuk, hogy a tsz-tagok jobban 
élnek, mert meghagyták nekik a mindennapi kenyérre valót. 

Amikor 1953-ban beléptem, rögtön megválasztottak brigádvezetőnek, ez voltam egy 
évig. Mivel a tsz-elnök megbetegedett, 1954 áprilisától én végeztem az elnöki teendőket. 
Azután 1954 decemberében meg is választottak elnöknek. 1956-ig sokat kínlódtunk, 
mint általában az egész ország. Nehéz volt nálunk is az ötvenhatos világ, mert a tagok 
egy része kilépett, magam maradtam a földnélküliekkel. Vagy harmincan léptek ki, s 
kilencvenen maradtunk. Engem már akkor titkosan újjáválasztottak, 1956 novemberé- 
ben. És mi a kilépőkkel nem úgy rendeztük el az ügyeket, mint sok más helyen, hogy 
kirakták őket a legrosszabb földekre. Mi azt, amiben akkor megegyeztünk, amikor 
kiléptek, odaadtuk nekik. Ezek aztán mind vissza is léptek 1959-ben." 

Ez az 1959-es évszám azért is fontos, mert ekkor kezdődött el egy olyan másfél 
évtizedes korszak, amelyet a termelőszövetkezet szempontjából is az egyértelmű emelke- 
dés jellemzett. Horváth Tibor életében pedig föltétlenül a hőskort jelentette. Az újonnan 
meghirdetett gazdaságpolitika olyan lehetőségeket, kereteket nyújtott számára, amelyek 
között megvalósíthatta ifjúkori elképzeléseit: az okos és célszerű — régebben úgy mond- 
ták: az okszerű — gazdálkodást. Még ma, nyugdíjaskorában is föllelkesül, ha azokra az 
időkre emlékezik, még ma is úgy beszél a 20-25 esztendővel ezelőtti dolgokról s úgy 
emlékezik a számokra, mintha csak tavaly történtek volna. 

, Amikor aztán 1956 után más világ lett, akkor nagyon Jó kis kollektíva jött itt létre, 
s elkezdtük a komoly munkát az állattenyésztésben. Hamarosan országosan a másodi- 
kak lettünk a tejtermelésben. Négy éven át jártunk a kiállításra tenyészbikákkal, kocasül- 
dőkkel. 1961-ben megkaptuk a földművelésügyi minisztertől az örökös vándordíjat: mi 
az állattenyésztésért, Losonczi Pál a növénytermesztésért. Ugy, hogy Pali bácsival ott 
ültünk egymás mellett a kiállítás reprezentatív termében. 

Egy-egy évben eladtunk 12-14 tenyészbikát, a környező államokból vették meg. 
Magyartarkáink, amelyeket még a tagok hoztak be, átlagosan 4000 liter tejet adtak. 65 
tehenünkből 25 volt a bikanevelő, ezek évente 9000 litert adtak. Egy ilyen tenyészbikáért 
annyit kaptunk, mint tíz hízómarháért. Tenyészkanjainkért ugyancsak, mintha tíz száz- 
kilós süldőt adtunk volna el. Sokáig ebből profitáltunk. Meg aztán aprómagot termesz- 
tettünk: lucernát, poliherét (ami a vöröshere különleges minőségű változata), aztán 
salátát, fehérherét magnak, burgonya-vetögumót. Akkor az ilyesminek jó ára volt. 

1959-ben már Járási tanácstag voltam, s a szövetkezetek szervezése idején a büki Lenin 
Tsz bemutató gazdaság volt. Egy-egy esztendőben harminc csoport is ellátogatott gazda- 
ságunkba. De volt is mit mutatnunk! Ott volt száz darab hízómarhánk abban az 
istállóban, ott volt harminc darab gyönyörű kocánk s a szaporulata, ott voltak a 
pulykáink, 65 darab gyönyörű tehenünk, 15-16 tenyészbikánk. Amikor a látogatók 
végignézték gazdaságunkat, sajnáltam őket, mert azt mondták, hogy... hej, mikor lesz 
nekik így, ahogy akkor mi voltunk. 

Hát, szép kis gazdaságunk volt. Ugye az idő tájt még munkaegységre dolgoztunk, és 
ennek a 110 embernek megvolt fejenként a 200-250 munkaegysége, mert szorgalmasan 
dolgoztunk, s egy munkaegység kb. 30 Ft-ot ért. Nagy pénz volt ez abban az időben! 

Beruháznunk nekünk nem nagyon kellett, mert sok mindent örököltünk az uradalom- 

tól. Amit építettünk, arra hitelt vettünk fel, s azt 1964-ben elengedték. Amikor a gépállo- 
más föloszlott, akkor megvettük tőlük azokat a gépeket, amelyekre szükségünk volt. 

Nálunk 1959 óta részesművelés folyt. Először nem akarták engedni, de járási tanácstag 
is voltam, meg járási párt vb-tag is, az ember ugye egy kicsit jobban ki tudta magát 
fejezni. Azt mondtam akkor: első a termelés, nem pedig az, hogy mit lehet. Nekünk ez 
nagyon jó volt, mert kukoricából is többet termett a terület... a cukorrépát pedig mind 
a mai napig részesben műveltetjük: egy mázsa megtermelt répa után 2 kg cukrot adunk. 
A répafej most már nem kell nekik, régebben ennek is meg a szeletnek is az egyharmada 
volt a tagoké. 

Tehát azt mondhatom, hogy az a termelési és üzemi szervezet, ami 1959-ben kialakult, 
az működött egészen 1985-ig. Ez a Lenin Tsz egyébként abban különbözött a környező 
termelőszövetkezetektől, hogy mi mindent odaadtunk az embereknek, ami járt nekik. És 
a közösből származó bérükhöz hozzájött a háztáji. Mert 1956 után, amikor már tarthat- 
tak, mindenkinek volt jócskán állata a háztájiban. A lucernaszénának az ötöde az övék 
volt, ugyanúgy a kukoricának, csak meg kellett kapálni, le kellett szedni, meg góréba 
kellett rakni. Szívesen csinálták az emberek, felszabadultan. S aki megszorult, annak 
természetesen mindig adtunk előleget. Ennyit csak megérdemel az ember, ha dolgozik. 
És mi az elsők között voltunk, akik meg tudtuk valósítani a havonkénti fizetést ... még 
1959-ben." 

1967-ben egyesült a két büki termelőszövetkezet és Lenin néven dolgozott tovább. Ezt. 
egy kicsit jelképesen is fölfoghatjuk, hiszen elsősorban a Horváth Tibor vezette Lenin 
Tsz gazdálkodásának stílusa érvényesült a továbbiakban. 

Horváth Tibor egy kissé céltudatosan is hangsúlyozza az irányvonal változatlanságát. 
, Különösebb irányváltozás nem volt, mi beálltunk erre az útra, a gabonatermesztésre, 
az ipari növények termesztésére, a tenyészállat-nevelésre, és ami jó volt, azt kihasználtuk. 
Különösebb megrázkódtatás így minket nem ért. Az 1965-ös árvíz okozott ugyan egy 
kis kárt a gazdaságnak, de amúgy a bükiek azt mondták, hogy aranyvíz volt, mert akkor 
építettek (a biztosítótól kapott pénzen) - velem együtt — vagy ötven új házat." 

Vajon meddig élhet meg egy termelőszövetkezet abból, hogy egyszerűen jól gazdálko- 
dik? Jól előkészíti a talajt, becsületesen elveti a magot, hibátlanul ápolja a növényeket, 
lelkiismeretesen betakariít. Nagyhozamú állatokat tart, tenyészállatokat nevel és értéke- 
sít. Minden figyelmét a gazdálkodásra fordítja, az alaptevékenységből származik terme- 
lési értékének szinte 100 százaléka. A megyei vezetés szemében ez rendkívül dicséretes 
dolog volt, hiszen sokáig elvből elleneztek minden alaptevékenységen kívüli tevékenysé- 
get. Horváth Tibor még ha akarta volna, sem nagyon foglalkozhatott ség JEG tevé- 
kenységgel. Ez nem is illett volna az egykori bemutató gazdaság elnökéhez. És a nyugdí- 
jas elnök ma 1s büszkén hivatkozik arra, hogy , nekem nem volt senkivel különösebb 
gondom, sem a pártbizottsággal, sem a megyei tanáccsal. Meghívtak mindenhova, ahova 
egy tsz-elnököt meghívhattak, engem nagyon megbecsültek ilyen vonatkozásban. Egye- 
temet ugyan nem végeztem, de mint aranykalászos gazda, amire nekem szükségem volt, 
azt megtanultam, s utána minden olyan tanfolyamot elvégeztem, amit előírtak. Tehát 
. a nyolc általánoson kívül megvan az aranykalászos tanfolyamom és egy hároméves 
növénytermelési szakmunkásképzőm." 

Ha megnézzük a termelőszövetkezet gazdálkodásának főbb mutatóit, kiderül, hogy 
az 1970-es évek derekáig tartott az az időszak, amíg a hagyományos módszerekkel, az 
1960-as évek elején kialakított termelési szerkezettel, a jól végzett alaptevékenységgel 
meg lehetett élni, versenyben lehetett maradni. Ha csak a két büki tsz 1967-beni egyesülé- 
se utáni időszakot nézzük, a termelési színvonal 1975-ig közel a négyszeresére nőtt! Ám 
az egyetlen, az 1974-es kiugró évet nem számítva, a tiszta jövedelem ez alatt az időszak 
alatt nem nőtt, így a jövedelmezőségi ráta fokozatosan csökkent. A hetvenes évek 
közepétől a termelési színvonal stagnált, a tiszta jövedelem felére, harmadára esett vissza, 
a nyolcvanas években a bruttó jövedelem már a munkadíjak növelését sem fedezte. 

1975 után nyilvánvalóan nem a termelőszövetkezetet vezették rosszabbul és nem a 
tagok dolgoztak kevesebbet, hanem a termelés feltételei romlottak és a termelőszövetke- 
zet nehezen alkalmazkodott, vontatottan igazodott a megváltozott körülményekhez. 

Horváth Tibor elnök számára azonban még tartogatott valamit az élet. Nyugalomba 
vonulása előtt még meg kellett vívnia elnöksége utolsó nagy csatáját egy célszerűtlen 
egyesítés ellen. 1982-ben a járási vezetés össze akarta vonni a büki €sza.csepregi termelő- 
szövetkezeteket, de a bükiek keményen ellenálltak. A járásnál vártkk volna, hogy az 
elnök ennek ellenére keresztülvigye az egyesülést, de a nyugdíjkoriátárban lévő Horváth 
Tibor erre nem volt hajlandó. , Nekem az volt a kellemetlen a dologban — emlékezik 
vissza —, hogy már nyugdíj előtt álltam, és a tagok sokszor a szemembe vágták, hogy el 
akarom adni őket. Szerencsére a megye közbenyúlt, megvédett és elsimította a dolgot, 
így aztán nemcsak maradtam, de két évet még rá is húztam, s 62 évesen mentem 
nyugdíjba. S nagyon jólesett, hogy amikor az egyesülés elmaradása után a járásnál 
nehezteltek rám, a tagok mellém álltak." 

1985 óta új elnöke van a büki Lenin Tsz-nek, Számedli Imre személyében. Az elmúlt 
két esztendőben sok minden megváltozott a gazdaságban. Megszervezték a háztájiba 
kihelyezett pecsenyecsirke-nevelést, sőt az eddig közösen üzemeltetett csirkeistállókat is 
bérbe adták. A büki és a szomszédos települések lakossága körében akkora a termelési 
kedv, hogy háromszor annyi csirkét is elő tudnának állitani, ha a megyei baromfi-feldol- 
gozó többet venne át. Ugyancsak kihelyezték a szarvasmarha-hizlalást, s ennek nyomán 
megduplázódott a kibocsátás. A fővárosban ipari szolgáltató szakcsoportot szerveztek, 
ami évente 30 milliós árbevételt jelent. Tagjai lettek a büki Roll-jégkrémüzemnek, egy 
palackozó gazdasági társulásnak, a TSZKER-nek és még jó néhány társulásnak, termelé- 
si rendszernek. Az elmúlt két esztendő alatt megduplázódott a nettó árbevétel. Tehát 
ismét felfutott a szövetkezet. 

Horváth Tibor ma 1s minden áldott nap bemegy a szövetkezetbe és végzi a munkáját. 
Egy éve megbízták: raktáros a szövetkezet magtárában. Vajojg n szemmel nézi a 
körülötte zajló változásokat? . . 

, Megmondom őszintén, egy kicsit nekem azért furcsa ez, merföléve, mi a kiegészítő 
tevékenységet nem szorgalmaztuk, egész Vas megyében tiltották, de mi sem erőltettük. 
Ezeknek az embereknek most már könnyebb, mert megvan hozzá a képzettségük. Mi 
úgy szedtük össze, ami kellett, a magunk kis hagyományaiból. Ezek ma egyetemet 
végzett emberek, ezért könnyebben boldogulnak, s a lehetőségük is sokkal jobb. 

Ez a nyugdíjasélet rossz az olyan embernek, aki valóban szereti a munkáját meg a 
közösséget. S hogy egy esztendeje szegény feleségem meghalt, ide jöttem az ő helyére 
raktárosnak. Ez napi nyolc óra elfoglaltságot jelent, de bárcsak jelentene tizet vagy 
tizenkettőt. A nyugdíj óta én vezetőségi tag nem akartam lenni, mert az már nem jó 
dolog. Ugyhogy most csak küldött vagyok. Az elnök elmond mindent így beszélgetés 
közben, de én a mostani dolgokba nem avatkozom bele. Mert miért adjak én valakinek 
tanácsot, amikor az úgyis tudja, hogy mit kell csinálni. 

Egyetlen hobbim volt, meg van IS: a szombathelyi Haladás. Vagyis a foci. Mikor elnök 
voltam, vendégül láttam néhányszor őket, és ma is kapcsolatban vagyok velük, tisztelnek 
és becsülnek; sok meccsükre elmentem, s megyek ma is, ha kerül rá alkalom. Nekem 
autóm nincsen, erre nem futotta, hétvégi házam sincsen, mert arra sem tellett, az öt 
gyermekemet föl kellett nevelni. 

Azt, hogy az általunk megkezdett munkát más, felkészültebb ember folytatja, termé- 
szetesnek veszem. Harminckét évig a tagság bizalmából voltam elnök, s közben négyszer 
választottak titkosan újjá. Ami lehetőség adódott, azt megpróbáltam a szövetkezet 
érdekében kihasználni. A mi paraszti hagyományaink arra tanították, hogy jól és jót kell 
termelni. Az, hogy a szövetkezeti gazdálkodás ennél többre is léhetőséget ad, ez nekem 
új dolog. Az eredmények a változtatást igazolják, de azért a faluban mégiscsak a 
mezőgazdaságból lehetett mindig is megélni." 


Gondolatok a testkultúráról 


Az óvodások és az iskolás korú gyermekek 
testnevelése, sportja, a szükebb környezet 
életmódmintáinak nevelő hatása döntően 
befolyásolja a felnőtt kori egészségmaga- 
tartást. Meggyőződésem, hogy a rendsze- 
res testedzésnek, sportolásnak életmód- 
szervező hatása van. 

Az elmúlt néhány évben határozatok 
születtek az ifjúság és a lakosság sportjá- 
nak fejlesztéséről, az iskolai testnevelés fel- 
tételeinek javításáról. Ezek a határozatok 
is arra a felismerésre épülnek, hogy a test- 
kultúra az egyetemes műveltség szerves ré- 
sze, fejlesztése egyaránt találkozik az álla- 
mi és az egyéni érdekekkel. 

A testi kultúra fejlesztéséért jelentős vál- 
tozásra van szükség a közgondolkodásban 


ahhoz, hogy társadalmi méretü, gyorsabb 


előrehaladást érjünk el. 

A test és a szellem hamis dualizmusának 
maradványait még napjainkban sem küz- 
dötte le teljesen a pedagógiai szemlélet. 
A testi és értelmi nevelés még mindig ket- 
tős - elméletben és gyakorlatban elkülönít- 
hető, sőt gyakran egymással szemben is 
álló - célként, nevelési területként él a köz- 
tudatban. Ennek egyik primitív gyakorlati 
megnyilvánulása többek között az, amikor 
a gyermeket azzal bünteük, hogy nem 
sportolhat, nem mehet jatszani. 

Általában a sporttal mint szabályozat- 
lan, irányítatlan jelenséggel szembeállítják 
a nevelési célkitűzéseket, a szomatikus- 
higiéniai követelményeket, a sport pszi- 
chológiai jelentőségét. Ez nem több annál 
a banalitásnál, amely a pedagógiai elveket 
leegyszerűsíti erre a követelményre: , Nőj 
nagyra fiam!" 


A , test és lélek" problémája egykor a 
filozófia egyik kulcskérdése volt, ma háttér- 
be szorul. Görög bölcsek, naiv materialis- 
ták, majd Descartes, ezt követően a tudo- 
mányos materializmus képviselői — Feuer- 
bach, Marx - az embert mint anyagi és 
szellemi egységet tekintették minden csé- 
lekvés és tapasztalat forrásának. 

A tudományos álláspontok megegyez- 
nek abban, hogy az ember nem értheti meg 
mások cselekedeteit, világról alkotott fel- 
fogását, nézetét, ha nem érti saját testének 
működését. Ezzel a tétellel hangsúlyozni 
kell a modern pedagógia azon törekvéseit, 
amelyek az ember adottságainak, képessé- 
geinek - tehát fizikai képességeinek is - 
teljes, optimális kifejlesztésére töreksze- 
nek. 

Jóllehet ma már nincs számottevő talaja 
annak a felfogásnak, amelyet a legpreg- 
nánsabban a középkori démon- és istenhit 
így fejezett ki: gimnastica diaboli negotium 
(a testgyakorlás az ördög mestersége), a 
realitás mégis az, hogy az emberi, társadal- 
mi fejlődés egyik komoly problémája éppen 
a romló tendenciájú egészség, a gyengülő 
munkaképesség. Amíg egyrészről naivnak, 
tudománytalannak tartjuk a test és a lélek 
dualizmusát, másrészről — a saját testünk- 
kel szembeni közömbösségünk miatt — kri- 
tikus helyzetbe kerültünk saját testünk ér- 
tékeinek megóvása terén. Mert olyan 
adottságok együttesének tekintjük, amely- 
lyel nem kell gazdálkodni, mert benne rege- 
nerációs képessége alapján úgyis helyreáll a 
megbomlott egyensúly. Ugy tűnik, hogy a 
filo- és ontogenezis révén determinált, fel- 
becsülhetetlen örökségünkkel mégis rosz- 

szul gazdálkodunk. Veszélybe került a jö- 
vő generációinak egészsége, felerősödtek a 
degeneratív tendenciák, amelyek követ- 
kezményeként beláthatatlan, esetleg visz- 
szafordithatatlan torzulások léphetnek fel 
a generációs láncban. 

Miközben magunk elé vetítjük szakiro- 
dalomban, szépirodalomban a test és a 
lélek klasszikus harmóniáját, betéve tud- 
juk és citáljuk a , mens sana in corpore 
sano"-t — jó lenne, ha az idézetet a maga 
teljességében — használnánk. Juvenális 
ugyanis eredetileg így fogalmazott: , Oran- 
dum est ut sit mens sana in corpore sano!" 
Tehát a mondat igazi értelme aggódást 
fejez ki, aggódást a római életforma elfaju- 
lása,  természetellenessé válása miatt. 
A bölcs tulajdonképpen arra hívja fel a 
figyelmet, hogy: , Emberek, imádkozzunk 
azért, hogy egészséges lélek lakozzék 
egészséges testben!" Az idézet aktualitása 
nemcsak tartalmában, hanem mindeneke- 
lőtt mentálhigiénés karakterében, a figyel- 
meztetésben rejlik. 

Miközben ugyanis bölcseket mondunk, 
egyúttal saját testünk nyűg, teher lesz szá- 
munkra, sok-sok embertársunk számára. 
Lakosságunk egy jelentős — egyre növek- 
vő — hányada kétségbeesett harcot vív saját 
testével: szeretnének aludni, de nem tud- 
nak, szeretnének karcsúak lenni, de elne- 
hezednek, szeretnének kedélyesek, vidá- 
mak lenni, de nem képesek felülkerekedni 
egészségi és egzisztenciális forrásokból 
táplálkozó szorongásaikon. Az egészben 
az a tragikus, hogy az ember által teremtett 
tudomány sem tud segíteni. 

A gyógyírt az alternatívák közül u ke- 
vésbé jóban, az ördögi kört okozóban kere- 
si az ember. Pirulákat szed azért, hogy jól 
aludjon, azért, hogy megnyugodjon, azért, 
hogy növelje potenciáit, hogy elvegye ter- 
mészetes étvágyát. A gyógyszerfogyasztás 
ennek megfelelően elképzelhetetlen mére- 
teket öltött egy évtized alatt, egyes európai 
országokban - így nálunk is — a többszörö- 
sére nött. A fiatalok körében emelkedik 
azoknak a száma, akik illúzióik, eufóriá- 
juk felkeltésére, fenntartására kémiai esz- 
közöket alkalmaznak. Ha számba vesszük 
azt is, hogy a környezetszennyeződés meg- 
változtatta a víz és a levegő, e két elemi 

, táplálék" összetételét, akkor talán nem hat 
túlzásnak az az állításunk, hogy attól az 
emberi környezettől, amelyik évmilliók óta 
táplált, nevelt bennünket egyre távolabb 
kerülünk, miközben rongáljuk, károsítjuk. 
Mindez a folyamat magas fokú orvosi ellá- 
tás, egészségügyi gondoskodás mellett 
megy végbe. Talán ezért van az, hogy évti- 
zedek óta, megismételten merül fel az az 
igény, hogy a leendő orvosok ismerjék meg 
az egészséges ember fő jellemzőit, az egész- 
ség megőrzésének, a betegségek megelőzé- 
sének természetes módjait. Bízhatunk ta- 
lán abban, hogy az orvosok nyugtatók, 
vérnyomáscsökkentő és -emelő gyógysze- 


rek helyett, illetve mellett a jövőben több 


sétát, , terrén-kúrát", úszást, gimnasztikát 
is előírnak , gyógyszerként". 


Az egészségmagatartás kialakulásában 
meghatározó szerepet tulajdonítok a neve- 
lésnek, mindenekelőtt az iskolának. Az 15- 
kolai testnevelés iránt támasztott igény mi- 
nimuma az, hogy egyenlítse ki az iskola 
okozta alaki, működési károsodásokat, il- 


. letve segítsen a károsodások megelőzésé- 


ben. A sokféle, kedvezőtlen elváltozás kö- 
zül az egyik leggyakrabban előfordulót 
emelem ki. A fiataloknál gyakran tapasz- 
talható a magas vérnyomás, az idegrend- 
szeri feszültség, a felfokozottság, az érzé- 
kenység. Ezek a kellemetlen, premorbid 
állapotok -— tapasztalatok igazolják — gyó- 
gyiíthatók, megelőzhetők az ellazulási ké- 
pességet fejlesztő relaxációs módszerek tö- 
meg- és iskolai méretű meghonosításá- 
val. Svédországban az iskolai testnevelés 
tantervi anyagában szerepelnek relaxációs 
gyakorlatok. Javasolom ennek bevezetését 
akkor is, ha ehhez az iskolarendszer és 
lakosságunk testkulturális színvonala, 
sportműveltsége nem nyújt még megnyug- 
tató hátteret, ösztönzést. Miért? Mert pél- 
dául nálunk az iskolai testnevelés tantárgyi 
funkcióin, szűkös tárgyi és órarendi felté- 
telein keresztül inkább a feszültség enyhí- 
téséhez, valamint a felírissüléshez járul 
hozzá. 

A modern élet folytonosan növekvő rit- 
musával egyre alacsonyabb életkorban 

vált ki a szokottnál, a kívánatosnál erő- 
sebb élettani és lelki reakciókat. Ezek a 
növelt feszültséggel együtt járó reakciók 
nehezítik a vér áramlását, ami csökkenti a 
sejtek légzési szintjét, hatékonyságát. 
Mindez energiaveszteséget, pazarlást von 
maga után, növeli a fáradtságérzést, csök- 
kenti a betegséggel szembeni ellenálló- 
képességet s más külső és belső hatások 
kivédésének esélyeit. Ez a reakciólánc cir- 
culus vitiosusba torkollik, következéskép- 
pen spirálisan növelt feszültséget okoz már 
gyermekkorban. 

Sokfajta külső-belső hatás miatt testünk 
gyakran kerül , alarm állapotba", amikor 
gyorsabban ver a szív, emelkedik a vérnyo- 
más, a vér összegyűlik az izmainkban, nö- 
vekszik az izomfeszültség. Azt mondhat- 
juk: izmaink cselekvésre készek. ; 

Ez a készenléti állapot nagyon fontos 
volt néhány ezer évvel ezelőtt, amikor őse- 
inknek közvetlen veszéllyel kellett szembe- 
nézniük, amikor támadniok vagy mene- 
külniök kellett. Manapság ritkán van a 
környezetünkben olyan veszély, amikor 
többletenergiát kellene felhasználni. Ez a 
veszélyállapot, amelyik nagyon rövid ideig 
szokott tartani, állandósul szervezetünk- 
ben és természetes állapottá minősül, örö- 
kös készenlétté, magas feszültséggel, ami 
zavaróan hat számos, természetes életfelté- 
telünkre. I 

Mivel törekszünk megbirkózni feszült- 
ségünkkel, elnehezedettségünkkel, a kísérő 
neurotikus, kedvezőtlen pszichoszomati- 
kus állapotokkal, feltételekkel, ezért gyak- 
ran bonyolult, nem egy esetben drága 
módszerek alkalmazására (orvosi kezelés- 
re) kényszerülünk, miközben megfeledke- 
zünk az egyszerűről, a természetes gyógy- 
módról. A relaxáció, az ellazulási képesség 
természetes, . nyugtató  gyógyszerünk. 
A problémák megoldásának kulcsa tehát 
bennünk van, a gyermek által is elsajátít- 
ható módszer alkalmazásában. 

Vannak egyének, akik hozzászoktak 
már a szorongáshoz, folyamatosan feszül- 
tek, el sem tudják képzelni, hogy változtat- 
ni tudnának a helyzeten - adottnak fogad- 
ják el. Mások, akik szenvednek problémá- 
ik miatt, megoldást keresnek, saját elkép- 
zeléseik szerint. A legismertebb megoldási 


változatok az , elhatározások" különböző 
fajtáit képviselik: , Szedd össze magad!", 
,Próbálj előre nézni!", , Légy kemé- 
nyebb!". Ezek hatástalan módszerek, ame- 
lyek a feszültség csökkenése helyett annak 
emelkedését segitik. Az a tapasztalat, hogy 
minél merevebben el akarjuk határolni 
magunkat a feszültségtől, annál inkább 
növeljük azt. Ismét mások pszichológiai 
kezelést alkalmaznak vagy ennek egysze- 
rűbb változatát: nyugtatót szednek. Utób- 
bi adhat időleges gyógyulást, de a problé- 
mát a maga mélységében nem oldja meg. 
A problémát, a feszültségoldást igazán a 
relaxáció elsajátításával tudják mind a fel- 
nőttek, mind a fiatalok leküzdeni. 


Az ember természeti-társadalmi környzet- 
ben él és fejlődik. A környezetnek és a 
személyes magatartásnak az egyénfejló- 
désben, a testi fejlődésben, az élettani fo- 
lyamatok alakulásában döntő szerepe van. 
Az emberi test olyan rendszer, amelyik 
extragenetikus adaptivitása alapján kívül- 
ről, a környezetből is megközelíthető, elér- 
hető, befolyásolható. 


Az extragenetikus alkalmazkodások jel- 
zik, hogy a természeti törvények szerinti 
folyamatok szociális hatásokra alakítha- 
tók. Az alkalmazkodás ebben az esetben 
sem kezelhető passzív, testi válaszként, ha- 
nem a környezeti hatások cselekvő feldol- 
gozásaként. A társadalmi környezet for- 
máló, alakító ingerként avatkozik bele az 
egyénfejlődésbe, az egyén tudatos, aktív 
közreműködésével. 


Az ember adaptációs képessége segítsé- 
gével testi megnyilvánulásaiban is képvise- 
li a belső ésa külső környezet, a természet 
és a társadalom egységét, a természeti és 
társadalmi lét elszakíthatatlanságát. A ter- 
mészetet tehát nem legyőzni, hanem meg- 
érteni kell. Benne élve, kölcsönhatásban 
vele — a természeti folyamatok harmóniája 
érdekében. 


Nádori László 


Közélet és munkaidő 


Mostanában egyre többet beszélünk a főmunkaidő szerepéről, jelentőségéről, 
értékéről vagy éppen értéktelenségéről. Gyakran szólunk rangjának helyreállításá- 
ról mint igényről és követelményről. Vitathatatlanul igaz, hogy tartósan, perspek- 
tívában társadalmat építeni, gazdaságot működtetni csakis a , törvényes" munka- 
idő ésszerű és teljes kihasználásával lehet. A kérdés azonban korántsem ilyen 
egyszerű. Több évtizedes hagyomány szorítja béklyóba azokat a törekvéseket, 
amelyek a munkaidőt kizárólag a munkavégzésre akarják , korlátozni". Gyakori 
hivatkozásként s nem ritkán ultima ratióként hangzik el, hogy a hivatalok, szolgál- 
tató szervezetek nyitvatartási rendje, s az a tény, hogy társadalmunk nagy része 

. reggel 8 és délután 17 óra között dolgozik, döntő tényező, ami miatt lehetetlen a 
főmunkaidő racionális és következetes kihasználása. Bizonyosan ebben is van 
igazság, azonban az érem több oldalából ez csak az egyik. 

Már súlyosabb kérdéssel kell szembenézni, ha az okokat firtatva a munka belső 
szervezettségét vizsgáljuk. Kooperációs zavarok, szervezési hibák, anyagellátási 
hiányosságok - mindezek közismertek, s vitathatatlanul koptatják a munkaidő 
értékét. Szabályozási, közgazdasági okai vannak — mindez ismert. De úgy gondo- 
lom, hogy még ezekkel a tényezőkkel számolva sem kapunk teljes választ minden, 
a problémát előidéző körülményre. Hiszen ha figyelembe vesszük, hogy ma Ma- 
gyarországon nagyon sokan végeznek keresőtevékenységet a főmunkaidőn túl, 
akkor lehetetlen nem észrevenni a következőket: a mellékmunkában, vállalkozá- 
sokban, fusizásban, egyszóval a második gazdaság különféle formáiban általában 
nagyobb a fegyelem és a teljesítmény, mint a főmunkaidőben. Igaz, arányait 
tekintve, a jövedelem is több. De éppen ezért ügyintézésre ez az időszak sem 
bizonyul alkalmasnak, ha a hivatalok, szolgáltató szervezetek hosszabb vagy 
másként szervezett nyitvatartással állnak rendelkezésre. Az sem mellékes körül- 
mény, hogy a munka szervezettsége is közelebb áll az ideálishoz, mint , délelőtt", 
a főmunkahelyen töltött műszakban. Nem állítom, hogy a következőkben egyetlen 
alapvető okhoz jutunk el, de mindenképpen ajánlom végiggondolni a következő- 
ket. 

A munkafegyelem lazulásának, a fegyelmezetlenségeknek önigazolása a munka- 
időben végzett , közéletiség" is. Sok évtizedes hagyomány, hogy a párt-, a szakszer- 
vezeti és KISZ-események munkaidőben zajlanak, a választott vezetők ekkor 
értekeznek, intézik ügyeiket. Ma már ugyan ritkább, de munkaidőben taggyűlések, 
röpgyűlések, egyéb megbeszélések vagy éppen protokolláris látogatások ékelődnek 
be a munkafolyamatba. Olyan események, amelyek, ha nem 15 hosszabbak 10-20 
percnél, a folyamatokat zavarják, megtörik a munka ritmusát, egyszóval fegyelme- 
zetlenséget idéznek elő, hiszen a zavar nemcsak a ténylegesen érintett munkahelyen 
mutatkozik, hanem a kooperáció szempontjából megelőző és követő fázisokban 

is. Torlódik a , beszállítás", elmarad a félkész vagy késztermék , kiszállítása", 
máshol, mások a fellépő hiány miatt várakozni kezdenek - és nem dolgoznak, lazul 
a fegyelem. 

Elgondolkodtató tanulságok bukannak fel a múltból. Nem tudom, hányan 
vannak, akikban megfogalmazódnak a következők. A munkásmozgalom az illega- 
litásban, a kapitalizmus elleni küzdelemben szervező, agitációs munkáját munka- 
idő után végezte. Ez természetes volt. A politikai munkára a munkahely annyiban 
állt rendelkezésre, hogy az együtt dolgozók a munkában egymást megismerték, 
egymással beszélve átadhattak ismereteket, érvelhettek, meggyőzhettek szaktársa- 
kat, úgy, hogy közben a munka ne lássa kárát, mert munka közben, ha felfigyeltek 
a szervezőkre, lehetetlenné vált a politikai munka, lebukás követte vagy elbocsátás 
lett a vége. 

Az sem mellékes, hogy a termelés hátráltatása, a munka beszüntetése tiltakozás 
volt — ma is az — a tulajdonos, a tőkés rendszer ellen. Nálunk sajátos paradoxként 
a társadalmi munka mint egyfajta munkabeszüntetés a politika melletti kiállást 
jelképezi. De jelképezheti-e ténylegesen? Érdemes ezen elgondolkodni. Máris felöt- 
lenek azonban ellenérvek. A munkaidő után az emberek nem érnek rá. Mennek 
dolgozni. Nincs lehetőség a politikai, mozgalmi munkára. Kényelmes magyarázat 
az érzékelhető passzivitás láttán, de tartósan nem fogadható el, és nem tűrhető ez 
az állapot. ő 3 

Valójában két irányban kell gondolkodni a kiút keresésekor. Az egyik: a vállala- 
ti tevékenység szervezése, szabályozása és a valóságos, társadalmilag elismert 
eredmények elegendő feltételét teremtsék meg annak, hogy a főmunkaidőben szer- 
zett jövedelem a családi és az egyéni szükségleteket ténylegesen fedezze. Ennek 
logikus következményeként tarthatatlan, hogy a második gazdaságban elvégzett 
munka azonos teljesítmény mellett többszörösét érje a főmunkaidőben végzett 
munkának. Ez egy átfogó és indulatokat is gerjesztő probléma, összefügg a nép- 
gazdaság szelektív fejlesztésével, a visszafejlesztéssel, a jövedelemtermelőképesség 
fokozásával, a magyar munka leértékelődési folyamatának megállításával. 

A második irány abból indul ki, hogy a társadalmi és politikai szervezeteknek 
fontosnak kell lenniük a dolgozók számára. Mindenekelőtt arra van szükség, hogy 
a szervezetek eseményei valóban események legyenek, ne rutinszerűen teljesített 
penzumok. Történjen , valami" olyan, amihez a párttagoknak, KISZ-tagoknak, 
szervezett dolgozóknak közük van, akár személyes életükkel összefüggésben, akár 
a munkahely jelene és jövője számára. Olyan kérdésekbe vonják be, avassák be 
a vezetők, e folyamatokat átlátók a szervezetek tagságát és a szimpatizánsokat, 
amelyek eldöntése a jövőben várható, még nem lefutott, s így ehhez nélkülözhetet- 
len a dolgozók véleménye, álláspontja. 

Fel kell figyelni arra is, hogy a modern informágióhordozók, tájékoztatási 
eljárások közvetlenül szolgálhatják a párt belső életének serkentését, erősíthetik 
fontosságát. Ugy és olyan formában kaphatnak ismereteket a pártalapszervezetek, 
hogy felkészültebben, nagyobb tudás birtokában felelősen foglalhatnak állást, 
dönthetnek a vállalat, a munkahely sorsát meghatározó politikai kérdésekben. 
Ebben az esetben már nem lesz halasztó ürügy, hogy a taggyűlés, értekezlet 
munkaidőn túl van. Mert a munkát és az egyéni sorsokat is közvetlenül befolyáso- 
ló, megítélő közéleti fórumoknak van jelentőségük, s ezektől az időt sem sajnálja 
az, akiben van felelősségérzet, s ez a felelősség kiterjeszthető, ha mind többen 
vállalják. Erre — a jövőben megoldásra váró kérdésekkel, a foglalkoztatáspolitikai 
gondokkal, a szerkezetváltással és az életszínvonal alakulásával összefüggő lépé- 
sek miatt is — nélkülözhetetlen szükség van. Gondolkodjunk el azon a felismerésen, 
hogy a munka szervezettsége közvetlenül hat a mozgalom szervezettségére. 
A munkafolyamatban megjelenő tudatosság hat a dolgozók s a munkásmozgalom 

tudatosságára. Olyan időszakban, amikor a társadalmi-gazdasági mozgások áldo- 
zatot és lemondást is kívánnak, ez a tudatosság fokozott jelentőségű politikai 
erőként hathat. 

Nem vezet eredményre azonban a szélsőség. Mert biztos, hogy a munkahelyi 
vezetés koordinációs megbeszéléseiről — munkaidőben - nem hiányozhat a párt- 
szervezet képviselője sem, aki így ,, társadalmi munkát", pártmegbízatást teljesít, 
többnyire a gazdasági feladatok mellett. Ez elkerülhetetlen, de nem lehet általános 
felmentés a munkafegyelem alól. Az is természetes, hogy az ország, a nagyobb 
területek, városok sorsát meghatározó politikai állásfoglalások, helyzetelemzések, 
döntések a társadalmi szintű munka szerves részét alkotják, s erőltetett dolog 
volna, csökkentené a testületek komolyságát, ha működésüket , mindenáron" 
munkaidőn túlra, pihenőnapokra kellene tenni. 

A pártszervezetekre, a párttagságra mással nem helyettesíthető felelősség hárul 
a munka és a politikai mozgalom szervezésében, mert már nem elég letudni a 
szervezeti élet eseményeit, hanem meg kell győzni, meg kell nyerni a tagságot és 
a szövetségeseket, építeni kell a helyi kezdeményezésekre. Mindez nem korlátozód- 
hat a munkaidőre, mert akkor a mozgalom nem jön , mozgásba", s gazdasági 
problémáink is halmozódnak. 


Schiffer Péter 


Hézső Ferenc: In memoriam Veres Péter 

Práger László: Gazdaságon innen és túl 


A szocialista vállalat parttalan funkciói 


A vállalat az elméleti közgazdászok, de sokszor 
a gazdaságirányítók számára is afféle , fekete 
doboz". Tudjuk, milyen impulzusok és erőfor- 
rások mennek be dobozba, milyen produkció, 
illetve jelzés jön ki, csak éppen abban nagy a 
bizonytalanság, hogy mi történik , odabenn", 
mivel magyarázhatjuk a vállalat — olykor a várt- 
tal ellentétes — reakcióit egy-egy külső hatásra. 
Pedig a belső folyamatok ismerete és megértése 
nélkül nem lehet sem gazdaságot irányítani, sem 
elméletet csinálni. Práger László művének érté- 
két, fontosságát, időszerűségét éppen az adja, 
hogy láthatóvá, tapinthatóvá teszi — az avatat- 
lan szemlélő számára egyébként nehezen meg- 
közelíthető — történéseket. 

A szerző módszere nem a röntgendiagnosz- 
táé, nem kívülről irányított sugárral rajzolja ki 
a vállalat szerkezeti vázát, hanem , szondával" 
dolgozik, amelyet bevezet a vizsgálandó testbe, 
és a kritikus helyre irányít. Ezzel az eszközzel 
nem csupán elnagyolt kép nyerhető a vizsgált 
objektumról, hanem apró metszeteket lehet ké- 
szíteni a fájdalmas területekről. A szonda segít- 
ségével olyan pontokról szerezhetünk megbíz- 
ható ismereteket, amelyeknek a létezéséről sem 
igen tudtunk. 

A hasonlattal talán sikerült érzékeltetni a 
szerző által alkalmazott módszer előnyét, amely 
a ,kívülről" vizsgálódókkal szemben mindig 
fennáll: Práger László tudja, mit kell kérdeznie, 
hiszen hosszú időn át gyakorló vállalati közgaz- 
dászként nagyon is érzi a kritikus területeket, 
tudja, hol kell mérni, nem tévesztik meg a válla- 
lat különféle maszkjai, amelyeket az felölt, vala- 
mely, számára előnyösnek vélt meggondolásból. 
Ezért eredeti Práger könyve, ez adja forrásérté- 
két, és egyúttal gyakorlati használhatóságát is. 

Az olvasottak remélhetőleg sokunkat téríte- 
nek el attól a megrögzött szokásunktól, hogy a 
vállalatot gépezetként, egyszerű , masinéria- 
ként" kezeljük, amely meghatározott gazdasági 
jelzésekre kiszámítható reakciókkal válaszol. 


Práger előadásában a vállalat az, ami: bonyolult 
élőlény, nem pedig primitív szerkezet. 

Eredeti Práger műve azért is, mert a szerző 
hajlandó azt látni, amit lát, és nem azt, amit 
szeretne. 

A könyv két, egymással összefüggő nagy gondo- 
latkört ölel fel. Az egyik a jövedelmek, kerese- 
tek, juttatások — vagyis az áttekinthetetlenségig 
bonyolult anyagi érdekeltség - kérdésköre (a 
szerző sikeresen kísérli meg rendszerezésüket); a 
másik a vállalati működés és a közben kirajzoló- 
dó viszonyok, döntések, hatalom, kényszerpá- 
lyák és kompromisszumok - tehát a vállalat 
belső élete. Az első téma megközelítéséhez a 
közgazdász eszközeire van szükség, a második- 
hoz a szociológus szemléletére. Mivel közgaz- 
dász vagyok, hadd legyek elfogult: erősebbnek 
és tisztábbnak, egyszersmind alaposabbnak is 
érzem az első témakörhöz tartozó fejtegetéseket. 
(Talán hízelgőbb is a műre nézve, ha a közgaz- 
dász nem a szociológiai fejtegetésben talál újat, 
hanem a szűk értelemben vett közgazdasági le- 
írásban.) Tudomásom szerint Magyarországon 
először vizsgálták a vállalatnál szerezhető jószá- 
gokat és javadalmakat, pozíciókat és emberi 
megelégedettséget ilyen teljeskörűen, egyszers- 
mind ennyire ízekre szedve. Ezért nem véletlen, 
hogy ebből a vizsgálatból fontos következteté- 
sek adódtak. 

Eszerint a vállalat inkább szociálpolitikát csi- 
nál, mint munka szerint eloszt; e tevékenységé- 
ben igen sok a véletlenszerű elem, már csak azért 
is, mert a szociálpolitika folytatásához hézago- 
sak az ismeretei és változékonyak követett 
szempontjai is; a dolgozóból csak azt a , részt" 
látja, ami a vállalatnál látható. (Még azt sem 
tartják szisztematikusan nyilván: milyen nagy 
családról kell a dolgozónak gondoskodnia, s 
milyen keresete van a házastársának.) A külön- 

böző vállalati juttatások kiegyenlítik, sőt ellen- 
kezőjükre fordítják a munka szerinti differenciá- 
kat. Amikor, úgymond, differenciál a vállalat, 
akkor gyakran csak nivellál, éppen egy adott 
fázisban kidomborodó különbségtétellel hozza 
a , végső elszámolásban" egy szintre a dolgozó- 
kat. 

Amikor humánus funkciókat gyakorol a cég 
(például segít a dolgozó lakásügyét megoldani), 
akkor rendszerint a vállalati fontosságot, pozi- 
ciót tartja szem előtt, és hátrasorolja a dolgozó 
rászorultságát. Nem ritka, hogy a vállalatok a 
számukra szükséges munkaerő megszerzéséért 
vagy megtartásáért vetik be a szociálpolitika 
fegyvereit (82. old.). Mindebből furcsa helyze- 
tek, sőt anomáliák adódnak. 

,A dinamikusan fejlődő, beruházó vállalala- 
toknál értelemszerűen alacsony lehet (lesz) a 
szociális célra fordítható fejlesztési alap. És for- 
dítva: a gazdasági stagnálás jelentős fejlesztési 
alapokat vhagyhatc meg szociális célra." 
(34-35. old.) A vállalatoknál szerezhető juttatá- 
sokban ily módon igen jelentős és igazságtalan 
különbségek alakultak ki az egyes dolgozók kö- 
zött — adott vállalaton belül és azon kívül is. 
Mindezeket Práger nem vélelmezi, hanem meg- 
győző számításokból vonja le végkövetkeztetés- 
ként. 

Összekuszálódtak tehát a vállalat gazdasági 
és szociális funkciói. A vállalat nemcsak racio- 
nálisan szervezett gazdasági vállalkozás, hanem 
, az a hely, ahol a dolgozók kiélhetik magukat". 
Ez a tény megzavarja a társadalmat, a gazdaság- 
irányítókat és magát a vállalatot is. Nem tudják, 
mit is várjanak a vállalattól (vagy várjon az ön- 
magától): szenet termeljen vagy jó közérzetet, 
szövettel kereskedjék-e vagy emberi ambíciók- 
kal. Ezzel már , a szociologikus" mondanivaló- 
hoz érkeztünk. Ez a rész is -— bár véleményem 
szerint eredetiségében elmarad a könyv első ré- 
szétől — tartogat számunkra új felismeréseket. 

Az ún. kollektív vezetés zsákutcába torkolló 
kompromisszumhajhászása, az egyszemélyi fe- 
lelős vezetés tartalmi kiürülése, a szaporodó ve- 
zető testületek, a nyilvánosan differenciálásra 
felszólító központi akarat rejtett nyomása a ni- 
vellálás irányába, a vállalat felsőbb megítélésé- 
nek elaprózott szempontjai magyarázatul szol- 
gálhatnak arra, hogy hol akadnak el a központi 
törekvések. , Létrejött a döntések vtestületesíté- 
sex, a kollektív döntések térnyerése, az vegyütt 
döntünkc gyakorlata. Valójában nem különbö- 
ző érdekek ütköztetése, hanem az egyes érdekek 
letompítása jelentkezett... A vállalati gazdasást 
vezetés — a minden oldalról való biztosítás érde- 
kében - tisztán gazdasági döntéseihez vmczniív- 


jac a politikai érdekvédelmi, ifjúsági szervek : 

vezetőit, akik aztán más esetben saját (korábbi 
autonóm) döntéseikhez ... vvisszahívjákk a vál- 
lalat gazdasági vezetését. A meghívás — visszahí- 
vás gyakorlatában szürke kompromisszumok 
alakultak ki, a mindenki egyetértését célzó dön- 
tések." (143—144. old.) 


v 


Práger László műve érdekes, sőt izgsaimas olvas- 
mány, bár körülményes fogalm:!/asmódjával, 
hosszadalmas magyarázkodásaival és , ráveze- 
téseivel" a szerzőnek ezt helyenként sikerül eltit- 
kolnia. Kifogások vethetők fel a mű szerkeszté- 
sével, a statisztikai táblázatokkal, esetenként a 
szerző fogalomhasználatával kapcsolatban is. 

Megnehezíti a könyv olvasását, hogy Práger 
László többnyire a felmérések, táblázatok logi- 
kája által vezetteti magát. Közöl egy táblát, 
majd levon belőle minden lehetséges következte- 
tést, olyanokat is, amelyek sokszor nincsenek 
közvetlen gondolati kapcsolatban az adotl rész- 
szel, ahol a táblát közölte. Ugy vélem, hogy a 
felméréscentrikus kifejtés helyett a probléma- 
centrikus feldolgozási mód — amely a táblázafo- 
kat mellékletként kezeli — könnyítette volna meg 
az olvasó helyzetét, segítette volna jobban a 
szerző gondolatainak kiemelését. 

Profi statisztikusok minden bizonnyal sok ki- 
vetnivalót találnának a szerző , magánfelméré- 
seiben". Szemére vethetnék Práger Lászlónak, 
hogy 16, esetleg 24 vállalat vagy 60 fő adataiból 
von le messzemenő következtetéseket vállalati 
jövedelemviszonyainkra. A szakstatisztika szi- 
gorú mércéjével mérve ezek bizonyára meg is 
kérdőjelezhetők. En nemcsak statisztikai isme- 
reteim hiányosságai miatt tekintek el a szerző 
módszereinek , élveboncolásától", hanem azért, 
mert jól tudom, milyen nehéz a valóságos jöve- 
delmekről tájékozódni, s mennyire elfedik oly- 
kor még a sokmilliós költséggel, számítógépes 
arzenál bevetésével lefolytatott nagymintás fel- 
mérések is a tényleges jövedelmi viszonyokat. 

A könyv legfontosabb megállapításaival 
egyetértek. Ha nem lenne méltatlan egy recenzió 
komolyságához, szívesen mondanám azt: csak 
akkor nem értek egyet a szerzővel, ha ő sem ért 
egyet önmagával. Abban a kérdésben például, 
hogy szükséges rossz-e, szükséges (jelző nélkül) 
vagy káros-e a vállalat szociálpolitikai funkci- 
ókkal való túlterhelese. Ezek közül nyilván csak 
az egyik mellett tehetjük le a garast. En káros- 
nak tartom a vállalat szociálpolitikai feladatai- 
nak elburjánzását. Ugy gondolom, néhány he- 
lyen törekedn:" !-ellene Práger Lászlónak a mar- 
kánsabb, egyértelműbb fogalmazásra. 

A vékony kötet külső megjelenése elegáns, 

. Sajnos az elegancia — amint azt korábbi meg- 
jegyzéseim is sejtetik — a szövegre, a megírás 
módjára kevésbé jellemző. Mégis: a magam ré- 
széről többre becsülöm az eredeti meglátásokat 
kifogásolható öltözetben", mint az elegánsan 
és ellentmondásmentesen leírt közhelyeket, 
amelyekbe , nem lehet belekötni". 

A helyenként talán élesebben megfogalma- 
zott kritikai megjegyzések semmit sem változ- 
tatnak a recenzensnek azon a meggyőződésén, 
hogy erre a könyvre nagy szükség van. 

A könyv eredményei elsősorban Práger kutatói 
szívósságának és annak a képességének köszön- 


Feledy Gyula rajza 

hetők, hogy a sokak által kutatott, felásott, fel- 
forgatott területeken (anyagi érdekeltség, elosz- 
tás) is rátalál olyan összefüggésekre, amelyek 
felett mások elsiklottak. Felismerései, gondola- 
tai nélkül nemcsak az olvasók lennének szegé- 
nyebbek, hanem a vállalatirányítókat is hasznos 
javaslatoktól fosztanánk meg, s a téma kutatói 
is elesnének a vizsgálódások új irányát felvillan- 
tó, inspiráló meglátásoktól. 


( Akadémiai Kiadó, 1986.) 
Szabó Katalin 

Pach Zsigmond Pál: Történelem és nemzettudat 


A nemzeteszmére korunkban - nagyon indokol- 
tan - élénk figyelem fordul, s világszerte jelenté- 
keny a hatóereje. Ezért különösen fontos felada- 
tunk újból alaposan átgondolni: jól látjuk-e, 
helyesen értékeljük-e helyét, szerepét, jelentősé- 
gét szocialista viszonyaink között; biztosítani 
tudjuk-e s miként, hogy ne visszahúzó, hanem 
előrelendítő erő legyen szocialista hazafias célja- 
ink elérésében; ne zavarja, gyengítse, hanem szi- 
lárdítsa, gazdagítsa internacionalista kapcsola- 
tainkat, együttműködésünket. Fel kell tehát tár- 
nunk az e kérdésekről korábban kialakított né- 
zeteink fogyatékosságait, hibáit, és megfontolt 
tudományos tanácsokkal szolgálnunk a ma és a 
jövő számára is a politikai cselekvéshez, a töme- 
gek tudatának formálásához. 

Kritikusan szükséges vizsgálnunk nemzettu- 
datunk mai állapotát, figyelembe véve annak 
alakításában a korábban és ma is szerepet játszó 
politikai, ideológiai tényezőket, környezeti ha- 
tásokat, hogy leküzdhessük zavarait, az egykori 
önhittséget felváltó gyakori nemzeti kishitűséget 
vagy közömbösséget. Vissza kell nyúlnunk a 
messzi történelmi múltba is, hogy a nemzetfejlő- 
dés áttekintése során nemzettudatunk előzmé- 
nyeit, korábbi formáit vizsgálva megmutathas- 
suk: minek és mennyiben vagyunk örökösei, 
továbbvivői; hogyan ötvöződik mai nemzettu- 
datunkban az értékes nemzeti hagyomány a szo- 
cialista jelen minőségileg új értékeivel. 

Tekintetbe véve mindazokat a társadalmi és 
nemzeti igényeket, amelyeket a szocialista meg- 
újulás jegyében korunk a történettudomány 
iránt támaszt (természetesén a társadalomtudo- 
mányok sokoldalú együttműködése keretében), 
méltán tulajdonítunk igen nagy jelentőséget 
Pach Zsigmond Pál munkásságának, aki tanul- 
mányok, cikkek és előadások egész sorában fog- 
lalkozik a magyar nemzettudat történeti megkö- 
zelítésben vizsgált kérdéseivel. S tegyük hozzá: 
e most megjelent kötetének tanúsága szerint is 
széles horizontú, egyetemes szemlélettel, amely 
fontos elméleti megállapításokban és módszer- 
tani útmutatásokban gazdág munkáit általában 
is jellemzi. 

Nemzet és haza - nem történelem feletti, társa- 
dalmi rendszertől független eszme és fogalom. 
"Erről győz meg — mert még ma sem szükségtelen 
erre rámutatni — a feudális-rendi, majd a polgári 
nemzettudat változatainak történeti vizsgálata, 


amely során Pach Zsigmond Pál állást foglal a 
múlt értékelésében jelenkori szempontokat al- 
kalmazó , historizálás" és a dogmatikus szűk- 
keblűség korábban eléggé általános jelenségével 
szemben. A nemzet tudatában méltó helyet fog- 
lalhatnak el — mutat rá - a társadalmi haladás 
korabeli kívánalmai szempontjából kimagasló 
nemzeti hősök éppúgy, mint a mindennapi ter- 
melő tevékenységükkel tulajdonképpen nemzet- 
fenntartó népi tömegek. Ezek , bevonása a nem- 
zet sáncai közé" mint nagy jelentőségű eszme 
játszott szerepet a reformkori nemzetfelfogás- 
ban, mégpedig annak nemcsak a liberális közne- 
mesi-értelmiségi, hanem haladó arisztokrata 
irányzataiban is. 

Az 1848-1849. évi forradalom és szabadság- 
harc s benne a magyar szabadság összekapcso- 
lódása a világszabadsággal mai nemzettuda- 
tunkban is ragyogó csúcs, amelyhez hét évtized- 
del később az 1918-1919. évi forradalmak, majd 
további negyedszázad múltán az 1944-1945. évi 
felszabadulás egyre magasabb csúcsai sorakoz- 
nak. Eközben azonban voltak olyan korszakok, 
amelyekben a magyar nacionalizmus, amely ko- 
rábban - ellentmondásai ellenére — a haladással 
együtt járhatott, attól végleg elvált, sőt soviniszta 
fajgyűlöletté fajzott. Ma már nyilvánvaló: nem- 
zeti problémák nem oldhatók meg nacionalista 
alapon. 

A magyar nemzetfelfogás, nemzettudat válto- 
zásai természetesen a történetírásban is nyomon 
követhetőia Nagyon tanulságos e szempontból 
Pach Zsigmond Pál elemzése a már címük által 
is sokat eláruló, hol Magyarország, hol a ma- 
gyar birodalom, vagy a magyar nemzet, illetve 
a magyar nép történetéről készült összefoglaló 
művekről. Megkülönböztetett figyelmet érde- 
mel annak vizsgálata, hogy a felszabadulás utá- 
ni történetírásunkba hogyan öröklődött át a 
korábbi marxista történetírás egyik irányzatá- 
nak ama felfogása, amely a második világhábo- 
rú éveinek antifasiszta harcát azzal kívánta szol- 
gálni, hogy a nemzeti történet fővonalába a 
függetlenségi küzdelmet állította, s általánosí- 
totta 4 valójában csak időnként megvalósult 
nemzeti egységet. 

A szerző kimutatja: a nemzettudat helyes ala- 
kítását, a nemzeti érzület tisztántartását éppúgy, 
mint a nemzeti közömbösség kialakulásának 
megakadályozását igen nehezítette, hogy a na- 
cionalizmus elleni küzdelem egy elvont interna- 
cionalizmus jegyében folyt. Túlhajtásaival e fel- 
fogás különösen sok sérelmet okozott, káros 

visszahatásokat keltett. A szerző a hetvenes 
évek közepétől számítja a kritikus nemzeti önis- 
meret és a reális nemzeti önbecsülés egyensúlyá- 
nak tudatos helyreállítására, a jó nemzeti közér- 
zet kialakítására irányuló fokozott törekvést. 
Ezt jelzi egyebek között az, hogy ma már a 
történettudomány higgadtan, tárgyilagosan, a 
tények alapos elemzésével tárgyal számos, ko- 
rábban hallgatással mellőzött ún. kényes kér- 
dést. Így például az első és a második világhábo- 
rú utáni békeszerződések következményeit, a 
magyar kisebbségek helyzetét, jogaik védelmét. 

Pach Zsigmond Pál kötetében több cikkben 
és előadásban is szó esik a helsinki egyezmény- 
ben történelmi realitásokként elismert jelenlegi 
határokról, a nemzetiségpolitika szuverenitásá- 
ról, amelynek gyakorlati megvalósításában 
azonban a szocialista országok viszonylatában 
a lenini elveknek kell érvényesülniük, hogy a 
szüntelen figyelmet és előzékeny törődést kívá- 
nó nemzetiségi kérdések ne válhassanak feszült- 
ségek okozóivá, hanem a nemzetiségek hídszere- 
pet tölthessenek be a szocialista országok kap- 
csolatainak elmélyítésében. A szerző alkalmat 
talál arra is, hogy kritikusan felvázolja a magyar 
nemzetiségpolitika történetének fő vonalait, s 
hogy megismertessen azokkal az elvekkel, ame- 
lyek a nemzetiségekkel kapcsolatos mai magyar 
politika számára mérvadók. 


Hézső Ferenc: Tőz körül: 

Nagy figyelmet érdemelnek Pach Zsigmond 
Pál fejtegetései arról, hogy a magyar nemzettu- 
dat, nemzetfelfogás vizsgálatának ki kell egé- 
szülnie a szomszédos országok népei nemzettu- 
datának,  nemzetfelfogásának vizsgálatával. 
A problematika ugyanis minden bizonnyal sok 
tekintetben közös, s a nemzeti értékeknek olyan 
ápolása, amely nem más népek kárára történik, 
valamint a nacionalizmus elleni küzdelem 
ugyancsak közös feladat és felelősség. 

A kötetben közölt cikkek, előadások érintik 
azokat a fonákságokat, sőt veszélyeket, amelyek 
abból fakadnak, ha a nacionalizmus elleni har- 
cot leszűkítik a magyar nacionalizmusra. Ennek 
tapasztalása izgatottságot és ingerültséget kelt, 
erősíti minden oldalon a nacionalizmust, s gyen- 
gíti az ellene küzdők pozícióit, harcuk hatásfo- 
kát. Nem kerülhetünk vissza az egymásnak fe- 
szülő nacionalizmusok ördögi körébe. Az egyet- 
len járható út: egymásrautaltságunk, együttes 
érdekeltségünk tudatosítása, a szocialista de- 
mokrácia további fejlesztése hazánkban és a 
szocialista közösség országaiban. Ez Pach Zsig- 
mond Pál kötetének alapvető fontosságú 
üzenete. 


( Kossuth Könyvkiadó, 1987.) 


Tilkovszky Loránt 


KÖNYVEKRŐL 


153 


L. Nagy Zsuzsa: Liberális pártmozgalmak 1931—1945 


Érdekes, figyelemre méltó monográfiájában a 
szerző, L. Nagy Zsuzsa - korábbi kutatásainak 
eredményeit is felhasználva — összegzi és mint- 
egy lezárja a Horthy-korszak polgári ellenzéké- 
nek történeti bemutatását. Ha röviden jellemez- 
ni akarnánk a könyv lényegét, azt mondhat- 
nánk róla: meggyőzően elemzi azt a vigasztalan 
folyamatot, amelynek során a húszas évek kor- 
mányzatának nemegyszer harcos, dinamikus li- 
berális polgári ellenzéke a harmincas években és 
a második világháború folyamán gróf Bethlen 
István és körének tehetetlen partnerévé vált. 

Mint ahogy azt már korábbi munkáiban a 
szerző kimutatta: a magántulajdon és a nyugati 
parlamentáris többpártrendszer elvi alapján álló 
ellenzékre e nehéz időszakban súlyos politikai 
feladatok hárultak. Hiszen a magyar politikai 
életben a két forradalom leverése után nem egy- 
szerűen polgári restauráció ment végbe, hanem 
új, jobboldali, ellenforradalmi politikai struktú- 
rák épültek ki. Ezek ellen harcolni, egy mérsé- 
kelt polgári demokratikus programot és egy át- 
gondolt szociálpolitikát megalkotni, egyúttal a 
hén szólva meglehetősen irreális célkitűzés volt. 
Annál is inkább, nfert a húszas évek második 
felétől nemzetközi méretekben is mindinkább 
visszaszorulóban voltak a liberalizmus politikai 
és gazdasági koncepciói. 

A húszas évek közepén a gróf Bethlen István 
vezette kormányzat politikai és gazdasági sike- 
rei, továbbá a kapitalizmus átmeneti stabilizáci- 
ója egymástól elválaszthatatlanul, időlegesen 
még kedveztek a liberális ellenzéknek. Néhány 
politikai és gazdasági megrázkódtatás után vi- 
szonylagos nyugalmi helyzet jött létre a liberális 
polgári ellenzék társadalmi bázisa, a városi kis- 
polgárság számára is. Maga a bethleni rendszer 
- gondosan vigyázva hatalmi pozícióira — lehe- 
tőséget adott a polgári liberalizmus újraéledésé- 
hez. Ebben a helyzetben a polgári ellenzék vala- 
mennyi fontos politikai kérdésben kifejtette ál- 
láspontját, és a következetes ellenzéki magatar- 
tást, továbbá a kompromisszumok széles skálá- 
ját végigpróbálva jelentős politikai tapasztala- 
tokra tett szert. Hol jól, hol rosszul, de felhasz- 
nálta a demokratikus emigráció nemzetközi se- 
gítségét is, és nem egy politikai akcióban együtt 
haladt az akkori legális munkáspárttal, a Ma- 
gyarországi Szociáldemokrata Párttal. Vele 
együtt, de tőle függetlenül is jelentős szerepet 


töltött be a fővárosi, esetenként egy-egy na- 
gyobb vidéki város törvényhatóságában is. 

L. Nagy Zsuzsa korábbi munkáiban már ele- 
mezte azokat a politikai tapasztalatokat, ame- 
lyeket a Nemzeti Demokrata Párt, a nevét több- 
ször változtató Rassay Károly vezette Nemzeti 
Szabadelvű Párt, az Országos Kossuth Párt és 
más liberális pártcsoportosulások a húszas és 
harmincas évek fordulójáig szereztek. Ezek a 
munkák árnyalt elemzéseikkel nagyszerű eliga- 
zítást adnak a Horthy-korszak jobb megismeré- 
séhez. Éppen ezért szakmai körökben is nagy 
érdeklődés fogadta új könyvét. Mint már utal- 
tunk rá, nem csalódtunk. Kötetében a szerző 
összefoglalja az ellenzék már említett politikai 
tapasztalatait, hogy azután kimutassa mind- 
azon kedvezőtlen tendenciákat, amelyek foko- 
zatosan, de szűnni nem akaró intenzitással lehe- 
tetlenné tették az ellenzék számára a tapasztala- 
tok felhasználását, s alkalmatlanná a liberális 


. polgári ellenzéket bármilyen eredményes harc 


végigvitelére. 

Gróf Bethlen István miniszterelnök bukásától 
— amely kétségtelenül lezárta a Horthy-rendszer 
történetének egy lényeges fejezetét — a liberális 
ellenzék, a kor sajtójának tanúsága szerint, azt 
remélte: megtörik az Egységes Párt egyed- 
uralma, és ők nagyobb politikai rangra, súlyra 
tehetnek szert. Az események ezzel szemben Já- 
szi Oszkárt igazolták, aki már 1931. augusztus 
22-én azt jegyezte fel naplójába: , Semmi ko- 
moly változás nem jöhet ebből a dologból." (Ez 
annyiban igaz is volt, hogy semmi, a liberális 
ellenzék szempontjából jó változás nem követ- 
kezett be — ahogyan a későbbi események bebi- 
zonyították.) 

Károlyi Gyula átmeneti, rövid ideig tartó kor- 
mányzása idején a liberális ellenzék legerősebb 
osztaga — amelyet Rassay Károly vezetett — a 
legitimisták egy kis csoportjával együtt olyan 
középpárt létrehozásán fáradozott, amely Ká- 
rolyi Gyula eltávolítása esetén — Bethlen István 
visszatérését megakadályozandó -— kormányala- 
kításra képes. E célt olyannyira reálisnak vélték, 
hogy a tervezett pártközi tárgyalásokból kizár- 
hatónak tartották az MSZDP-t és a Független 
Kisgazdapártot. Ám az az időszak, amelyet - 
ililuzórikusan - oly sikeresnek álmodtak, a való- 
ságban hanyatlásuk kezdete lett. A gazdasági 
válság mind gazdaságilag, mind politikailag 
megnyomorította a társadalmi bázisukat alkotó 
kispolgárságot és néhány középpolgári (főként 
zsidó-középpolgári) réteget. 

Gömbös Gyula miniszterelnökké történő kine- 
vezése, majd a fasizmus németországi győzelme 

mind hazai, mind nemzetközi vonatkozásban 
új, súlyos helyzetet teremtett. A liberális polgári 
ellenzéki pártok által meghirdetett mérsékelt 
polgári demokratikus program ázsiója megnőtt 
ugyan, de megvalósításának feltételei az előző 
korszakhoz képest tovább romlottak. Mindeze- 
ket a nagyon is ellentmondásos folyamatokat 
részletesen vizsgálja L. Nagy Zsuzsa. Például a 
Párizs környéki békék felülvizsgálatának hitleri 
koncepciója - ahogyan a szerző megfogalmaz- 
za — , nemcsak a status guo megvédését, de a 
status guo ante visszaállítását" is felvetette. 

1932 és 1934 között a Habsburg-restauráció 
eszméje a liberális polgárság bel- és külpolitikai 
megnyilvánulásaiban -— mint a diktatórikus 
rendszerek elleni küzdelem - nagy teret kap. 
A polgári demokrácia védelmét és a liberális 
eszmék kibontakoztatásának lehetőségeit az al- 
kotmányos monarchiákban látják a legbiztosi- 
tottabbnak. (Anglia, Belgium, Hollandia törté- 
netéből vonták le a következtetést.) Ez a megkö- 
zelítés, továbbá az 1918-1919-es forradalmak- 
kal kapcsolatos elutasító felfogásuk, valamint a 
már említett szűkülő, gyengülő társadalmi bázi- 
suk megakadályozta ezt az ellenzéket abban, 
hogy felismerje: a fasizmus elleni küzdelem 
egyedüli hatásos módja a népfronteszmében és 
-politika gyakorlatában rejlik. Igaz — amint ezt 
a szerző az 1935-ös választások kapcsán kimu- 
tatja -, a hazai események sem járultak hozzá a 
tisztánlátáshoz. Az MSZDP a választásokon 
visszaesett, előretört a Független Kisgazdapárt, 
a liberális ellenzék pedig stagnált. A liberális 
ellenzék a Gömbös-kormány politikája elleni 
küzdelmében viszont egyre nagyobb szerepet 
kapott az egykori ellenfélhez, Bethlen István és 
köréhez való igazodás. Ez az , ellenzéki összefo- 
gás" megbontotta valamelyest a polgári liberáli- 
sok táborát, néhány polgári ellenzéki politikus- 
ból pedig heves ellenszenvet váltott ki. S bár 
ugyanebben az időszakban a liberális ellenzék a 
korábbinál elmélyültebben elemzi az agrárkér- 
dést, sem ez, sem a nyilasok ellen folytatott 
heves küzdelme nem tette TOgKONYADBA a nép- 
frontpolitika iránt. 

A szerző nagyon érdekes föjlégétésekbéű utal 
a Márciusi Front és a polgári liberális ellenzék 
gyengeségére, bizonyos fokú kisszerűségére, 
egyúttal alátámasztva Révai Józsefnek e kérdés- 
ről írott korabeli egyes megállapításait; minde- 
nekelőtt azokat, amelyekben a népiesség és az 
urbanusság szembenállásának reakciós, káros 
voltát elemezte. A polgári ellenzék a fasizmussal 
szembeni küzdelemre való felkészülés elvetélt 
kísérletei után a közelgő világháború, a területi 
revízió, majd a második világháború súlyos vi- 
szonyai közepette sem tudott eredményt elérni; 
következetes antifasizmusuk ellenére sem tud- 

ták társadalmi bázisukat kiszélesíteni. Erejük- 
ből mindössze arra tellett, hogy megőrizzék szo- 
lid parlamenti pozícióikat az 1939-es választáso- 
kon. A következő években pedig már szinte csak 
sodródnak az eseményekkel. Gyászüléseken 
emlékeznek meg Teleki haláláról, ám ahogy a 
szerző szellemesen és találóan megfogalmazza: 
Bárdossy László miniszterelnökké történő kine- 
vezését , taktikai megfontolásokon túlmenő 
mélységgel fogadták". 

" A Rassay vezette Polgári Szabadság Pártja 
nem vett részt az antifasiszta szervezeti egység 
megteremtésén fáradozó Függetlenségi Front 
munkájában. Köreikben azonban bizonyos po- 
larizáció jelei is mutatkoztak. Személy szerint 
Rassay azt vallotta: ha az alkotmányos fórumo- 
kon nem lehet eredményt elérni, akkor ahhoz a 
csoporthoz kell közel kerülni, amelyik a kor- 
mánypolitikát ténylegesen befolyásolja. Ezen az 
elvi alapon került kapcsolatba Bethlen István- 
nal, ezért találjuk őt és pártját 1943-ban azok 
között, akik Kállayhoz és Bethlenhez közeledve 
keresik a kiutat a háborúból és a választ arra, 
hogy milyen legyen az ország politikája a hábo- 
rú utáni korszakot illetően; nyilvánvalóan beér- 
ve a Horthy-rendszer bizonyos reformokkal , li- 
beralizált" változatával. 

A polgári ellenzék másik szárnya — Vázsonyi 
és köre, a polgári radikálisok és mások — ekkor 
már kezdenek felfigyelni a munkáspártok kez- 
deményezéseire is. Programjaik kidolgozásá- 
nak, szervezkedéseiknek, próbálkozásaiknak 
idejét megtöri Magyarország német megszállása 
1944. március 19-én. Ez egyenlő volt a Kállay- 
Bethlen-Rassay-csoport minden elképzelésének 
vereségével. A tragikus fordulat egyértelművé 
tette: a háború befejezése Magyarországon győö- 
keres politikai változásokkal fog együtt járni. 


A szerző a könyv utolsó oldalain összefoglal- 
ja a polgári liberális ellenzék egyes csoportjainak 
küzdelmeit és veszteségeit az 1944-es évben, és 
kitekintést ad a felszabadulást követő hónapok 
politikai eseményeire is. Ezzel még egyszer meg- 
győzi olvasóit arról, hogy a polgári liberalizmus 
által kívánt mérsékelt polgári demokratikus 
rendszernek 1945-ben nem volt, nem lehetett 
létjogosultsága Magyarországon. 

L. Nagy Zsuzsa könyve hatalmas forrás- 
anyagra épülő, a részletességig pontos, egyszers- 
mind élvezetes olvasmány mindazok számára, 
akik hiteles információt, árnyalt képet akarnak 
kapni az ellenforradalmi Magyarország történe- 
tének utolsó másfél évtizedéről. 


( Akadémiai Kiadó, 1986.) 


Szabó Ágnes 


KÖNYVEKRŐL 


Béládi Miklós: Értékváltozások 


Az Értékváltozások posztumusz kötet. Béládi 
Miklós utolsó éveinek írásos terméke és har- 
madszázados kritikusi-irodalomtörténészi gon- 
dolkodásának összegezése. Evtizedes kutatások 
érett beszámolója. Béládi ismételten visszanyúl 
korábbi nagy témáihoz: Illyéshez, Németh 
Lászlóhoz, Kassákhoz, de az Értékváltozások 
egésze mint megkomponált könyv több, mint 
véletlenül egymás mellé került szövegek gyűjte- 
ménye. Az egyes írások, illetve problémáik köl- 
csönös összefüggései, egymást módosító és ki- 
egészítő magyarázatai a 20. századi magyar iro- 
dalom és kritika számos alapkérdésére utalnak, 
mindvégig a világirodalomba ágyazottan. A vi- 
lágirodalom nem azért van jelen a kötetben, 
mert Olvasónapló című ciklusában Franz Kafka 
ÁAmerikájáról és Gabriel Garcia Márguez Száz 
év magányáról tanulságos recenziókat olvasha- 
tunk, hanem az illyési (és némethi és kassáki) 
indíttatás miatt. 

Ha Illyést, ismételt vallomásai szerint, a szür- 
realizmus késztette a magyar valóság és elsősor- 
ban a parasztság helyzetének felismerésére, Bé- 
ládit az Illyés-mű kutatása indította a szürrea- 
lizmus és azon keresztül a világirodalom felfede- 
zésére. Béládi első nagy irodalomtörténészi vál- 
lalkozása az Illyés-mű genezisét vizsgáló 1961-es 
tanulmánya volt. Akkori (és azóta is folytatott) 
kutatásait kamatoztatta Az avantgárd mozga- 
lom című, két évtizeddel későbbi dolgozatában, 
az Ertékváltozások egyik legfontosabb darabjá- 
ban. Egyébként ez az 1961-es Illyés-tanulmány 
volt a francia szürrealizmus első magyar nyelvű 
tudományos leírása. 

Az Értékváltozások mint összefüggő kötet fon- 
tos tanulságokkal szolgál. A bécsi emigrációból 
hazatérő Kassák 1926-ban megindítja a Doku- 
mentum című folyóiratot, amely a bécsi Ma foly- 
tatása kíván lenni az itthoni körülmények kö- 
zött. Főmunkatársai szintén korábbi emigrán- 
sok: Déry, Illyés, Németh Andor, Nádass Jó- 
zsef. A folyóirat a politikai helyzet és a közönség 
érdektelensége következtében fél éven belül 
megbukik. Nem sokkal később lép fel Németh 
László, aki első nagy kritikai szemléje után (Ké- 
szülődés címmel olvashatók kötetbe foglalva 
ezek a korai írásai) a harmincas évek elején 
kiadja egyszemélyes folyóiratát a Tanút. A Tanú 
a tájékozódás nagy műve, de nem elődjére, a 
Dokumentumra épül, hanem attól teljesen füg- 
getlenül újrakezdi, elölről kezdi a tájékozódást. 

Az Értékváltozások tudatosítja, hogy elvileg a 
Tanú a Dokumentum folytatása, nohá gyakorla- 
tilag erről szó sem volt. 

Ugyancsak az Ertékváltozások tudatosítja, 
hogy Illyés Gyula és Németh László világirodal- 
mi háttere mennyire más: az előbbi mélyen ben- 
ne gyökeredzik az izmusokban, az utóbbi az 
izmusok visszaszorulása vagy bukása után érle- 
lődik. Illyés, aki — mint Béládi nyomatékosan 
hangsúlyozza - számos hazai és külföldi kortár- 
sával ellentétben sohasem kezdett pert a 19. 
század ellen, az izmusok társas, kollektív fellé- 
pését személyesen átéli és vállalja. A Hunok Pá- 
rizsban sok egyéb mellett az izmusok története 
is — mondja Béládi. A , műhelyről" álmodó Né- 
meth László viszont a nagy, izmusoktól függet- 
lenül dolgozó modern írókhoz vonzódik, így 
Prousthoz. Németh László mércéje Ady és 
Proust — ismétli meg szép elemzésében Béládi. 
És ez a , más"-ság, Németh és Illyés eltérő világi- 
rodalmi háttere, a magyar olvasó feltétlen gaz- 
dagodásához vezet. Nem véletlen, hogy az Illyés 
szürrealista gyökereit Németh László Tanújával 
a kezében kutató Béládi olyan feltétlen rokon- 
szenvvel fogadja Kassák Mesterek köszöntése 
(1965) című kötetét. Akkori kritikája, mely má- 
ra fontos kordokumentummá vált, az Ertékvál- 
tozások nem egy írásának előzménye. 

A kritika sokféle, részleges érvényű meghatá- 
rozása közül az egyik T. S. Elioté: ,. az érzékeny- 
ség fejlődése." Ugyancsak az angol költő mon- 
dotta nem csekély túlzással, de annál nagyobb 
pedagógiai érvénnyel, hogy , minden új mű a 
világirodalom egész értékrendjét megváltoztat- 
ja". Béládi azok közé a kritikusok közé tarto- 
zott, akiknek érzékenysége állandó fejlődésben 
volt, és akik bátran szembenéztek az új művek 
jelentette kihívásokkal. 

Bátran? A szó nem egészen pontos. Hiszen 
Béládi szenvedélyesen szerette az irodalmat, és 


" önvallomásnak is beillik, amit Cs. Szabóról írt: 


, Az Alkalom írásai sohasem teszik kérdésessé, 
hogy a nagy művészet az ember egyik legidőál- 
lóbb terméke, érvényét semmilyen változás nem 
vonja kétségbe. Cs. Szabó nem restelli bevallani, 
hogy áhítat önti el, ha kiemelkedő művekkel 
találkozik képtárakban vagy sok ezer kötettel 
rakott könyvesházában." Amikor a tudomá- 
nyosság igénye és a személyesség ellentmondani 
látszott egymásnak, Béládi minduntalan figyel- 
meztetett arra, hogy Kassák, Illyés, Németh, 
Sőtér vagy Görömbei András mennyire szereti 
a művészetet, az irodalmat vagy az irodalomtór- 
ténetet. ÖO maga nem is annyira bátran, hanem 
inkább az áhítat és szeretet természetességével 

figyelte az újabb és újabb műveket, és iparko- 
dott érzékenységét, befogadóképességét, prob- 
lémalátását fejleszteni. 


3 v 


Az idő tájt, hogy Kassák Mesterek köszöntése 
címü könyvét ismertetve Béládi hitet tett a mo- 
dern képzőművészet század eleji nagy újítói mel- 
lett, az új poétikai megközelítések nálunk is 
- akárcsak világszerte — megfellebbezték a ha- 
gyományos irodalomtörténet érvényét. Az Ér- 
tékváltozások szerzője részletesen beszél ezekről 
a vitákról és problémákról. Lényeges kérdések- 
ről volt szó. Elég legyen egyetlen példán illuszt- 
rálni, olyan példán, amely Béládit mindvégig 
foglalkoztatta: Kassákén. Az avantgárd mozga- 
lom című tanulmányában a következő fejezetci- 
met találjuk: A második szakasz: új irányok és 
epilógus (1920-1928). A második dátum, azaz 
1928 után a vezető magyar kritikusok többsége 
(például Komlós Aladár, Halász Gábor és Né- 
meth László) az avantgárdot művészetellenes- 
ként elutasította, és a szabadverset lényegileg az 
avantgárddal azonosította. A hatvanas évek 
egyik nagy poétikai és irodalomelméleti feladata 
annak tisztázása volt, hogy a szabadvers nem 
valami fogyatékosság a klasszikus és a rímes 
verseléssel szemben, hogy az avantgárd és a 
szabadvers fogalmai nem szinonimák, és hogy 
az avantgárd (valamint az annál sokkal tágabb 
modern művészet) lényeges esztétikai értékeket 
hozott létre. 

A hatvanas években vált az irodalomelmélet 
nálunk az irodalomtudomány önálló diszciplí- 
nájává, maga az irodalomelmélet szó (és foga- 
lomrendszer) is akkor terjedt el. Megkezdődtek 
azok a kutatások, amelyek a regény vagy a vers 
sajátos irodalmiságát, sajátos értékét vizsgálták. 
Béládi, aki ezeket a vitákat, problémákat az 
Ertékváltozások több tanulmányában is elemzi, 
tevékeny szerepet vállalt mind Kassák, a művész 
megismertetésében, mind az újabb magyar iro- 
dalmi törekvések megértésében. 

: Az Ertékváltozások egyik legfontosabb írása 
egy recenzió. Béládi Az irodalomtörténész dilem- 
mái címen Görömbei András A csehszlovákiai 
magyar irodalom 1945-1980 című , úttörő jelle- 
günek" ítélt monográfiáját ismerteti. A dilemma 
lényege általános érvényű, és túlmutat Göröm- 
bei konkrét könyvén. Amikor a , minőség" vé- 
delme, az értékek minél szélesebb skálájának 
felismerése és bemutatása az alapvető feladat, 
szabad-e, szükséges-e , magasabb esztétikai nor- 
mákkal" nem mérhető irodalomról vagy irodal- 
mi korszakokról irodalomtörténetet írni. A vá- 
lasz egyértelműen ,igen", ha , megértés és bírá- 


lat" alakítja az irodalomtörténész gondolatme- 
netét, ha a kutató nem mond le az , értékszem- 
pont" érvényesítéséről. 

Az Ertékváltozások fő hősei: Németh László 
és Illyés Gyula. Nemcsak a nekik szentelt tanul- 
mányok miatt, hanem - és elsősorban azért -, 
mert kettőjük neve utalásszerűen a kötet szinte 
valamennyi írásában előfordul. Béládi a címadó 
esszében pótolhatatlan hiányukról beszél. Né- 
meth László jut eszébe, akkor is amikor a Száz 
év magányt jellemzi. , Ha Németh László olvasta 
volna ezt a regényt, legszebb példáját találta 
volna meg annak, hogyan lehet egy kis falu és 
egy család sorsát úgy megírni, hogy a történet 
az valgebra rangjárax emelkedjék. Az algebrai 
ábrázolás, a mindenhol érvényesség igényének 
Márguez nem úgy próbált megfelelni, ahogy 
ezen a gondon rágódó közép- és kelet-európai 
kortársai tették. Másként kezelte az vepikai hi- 
teltx (...) A Száz év magánynak a küzdő, szenve- 
dő, nyugtalan ember és az idő a hőse." Cikke 
konklúziójaként az Illyéstől és Némethtől tanult 
szigorúsággal mondja: , alighanem az írókat is 
felelősség terheli a korszerű nagy magyar regény 
elsikkadásáért". Ezzel összefüggésben írja az 
Ertékváltozások címadó esszéjében: , Komo- 
lyabb a magyar próza erőtartaléka, mint borús 
pillanatainkban gondoljuk. ..", és éppen ezért , a 
megújulás kikerülhetetlen parancsa a magyar 
prózának, és ezt mind többen látják be. Poéti- 
kailag sokféleképpen lehet ennek a korkövetel- 
ménynek eleget tenni, s mindenki saját tehetsé- 
ge, világnézete szerint léphet előrébb, vagy ha 
felmenti magát, saját görcsei miatt marad le 
menthetetlenül." 

Az Ertékváltozások egyes darabjai, mint már 
említettem, kölcsönösen módosítják és kiegészí- 
tik egymást. A kötet ugyan több, mint véletlenül 
egymás mellé került szövegek gyűjteménye; az 
egység kedvéért tévedés lenne megfeledkezni az 
egyes részek önértékéről. Móricz Zsigmondról 
és Szabó Dezsőről, Sőtér Istvánról és Jékely 
Zoltánról, Pilinszky Jánosról és Szabó Magdá- 
ról - hogy csak néhány portréját soroljam fel - 
Béládi lényeges és távlatot kereső módon beszél. 
Igényesség és szeretet járja át lapjait, még olya- 
nok olvasásához is kedvet csinál, akiket kevéssé 
értékel, mint például Heltai Jenő vagy Oláh 
Gábor. Az Ertékváltozások tanulmányai mindig 
tárgyszerűek, és a gazdag anyag a szerzőével 
ellentétes interpretálásra is késztethet. És ez Bé- 
ládi egyik legnagyobb érdeme: a továbbgondo- 
lásra való ösztönzés. 


( Szépirodalmi Könyvkiadó, 1986.) 

Lakatos Gyula, Németh Iván: Munkásrészvétel a vállalati 


felügyelő tanácsban 


Intézményesített osztályharc az NSZK-ban 


Érdekes kis könyvet írt a Politikai Főiskola két 
fiatal tanára. Korunk egyik politológiai jelensé- 
gét járják körül az NSZK-ra vonatkozó esetta- 
nulmány keretei között. A leszűkítő cím: Mun- 
kásrészvétel a vállalati felügyelő tanácsban egy- 
általán nem sejteti a munka valódi tartalmi ke- 
reteit. Valójában a szerzők vizsgálódásának 
— részben helyszíni kutatásának - tárgya nem a 
részvétel, a beleszólás egyik formája, hanem an- 
nak egész rendszere a Német Szövetségi K öztár- 
saságban. 


v 


A jelen és a közelmúlt egyik érdekes jelensége, 
fejleménye, hogy a politikai intézményrendszer 
hagyományos szervezetei és képviseleti formái 
mellett (politikai pártok, parlament, helyi ön- 
kormányzatok) újak jönnek létre, s ezek egyes 
országokban és bizonyos kérdések eldöntésében 
átveszik az elhatározás jogát és felelősségét a 
hagyományos döntéshozó szervezetektől, intéz- 
ményektől. Svédországban és más skandináv 
országokban, valamint Ausztriában és az 
NSZK-ban nemcsak a vállalati munkaviszo- 
nyok szabályozásában, az üzletpolitika kialakíi- 
tásában vesznek részt a munkavállalók képvise- 
leti intézményeik révén, hanem országos ügyek- 
be is beleszólnak a legutóbbi időben kialakult 
korporatív struktúrák révén. A szakszervezetek 
a hagyományos érdekvédelmi feladatok ellátása 
mellett helyileg és néhol országosan is részt vál- 
lalnak a gazdaságpolitikai célok megvalósításá- 
ban, még ha olykor népszerűtlen célok is ezek. 
A fejlett tőkés országokban kialakított dolgo- 
zói részvételi és beleszólási jogok érvényesítése 
bizonyos mértékben tapasztalatcsere értékű ha- 
zánk és más szocialista országok számára is. 
Az NSZK-ban az 1940-es évek végétől, az 
1950-es évek elejétől alakulnak ki azok a szerve- 
zetek, intézmények, amelyek törvényhozásilag 


szabályozzák, azaz közjogilag intézményesítik a 
munkás- és alkalmazotti kollektívák beleszólá- 
sát, részvételét. A könyv külön fejezetekben, 
meglehetős részletességgel tárgyalja ennek törté- 
nelmi előzményeit. 

A szerzők egészen 1848-ig nyúlnak vissza, de 
nem tisztázzák egyértelműen, hogy mennyiben 
tekinthetők az akkori németországi munkásbi- 
zottságok a mai beleszólási, részvételi intézmé- 
nyek előfutárának. Mégis önmagában azzal, 
hogy bárha kis terjedelemben is, de felidézik 
őket, azt sejtetik, hogy egyenes ági leszármazás 
van a kezdeti szervezetek és a mai megoldások 
között. Ugy tűnik azonban, hogy ezek a korai 
munkásbizottságok sokkal inkább a feudális 
szocializmus, a liberális burzsoázia által kezde- 
ményezett szakszervezetek, illetőleg a múlt szá- 
zad végétől a keresztényszocialisták és az állami 
paternalizmus hatására tért hódító szociálpoliti- 
ka , termékei" voltak. 

Helyesen, bár nem elég nyomatékosan szöge- 
zik le a szerzők, hogy a mai beleszólási és részvé- 
teli jogok eredete valahol az 1918-as németor- 
szági forradalom körül lelhető fel. Miként egy 
NSZK-beli kutató megállapította: , Az üzemi 
tanácsmozgalom az 1918-as forradalom gyer- 
meke, ámde az ellenforradalom által mindin- 
kább nyomorékká vert gyermeke." A weimari 
nemzetgyűlés 1920-ban fogadta el azt a tanács- 
törvényt, amelynek a gyakorlatban is érvényesi- 
tett 66. §-a kimondta, hogy az üzemi tanácsok 
kötelesek gondoskodni az üzemi teljesítmények 
gazdaságosságáról, és kötelesek megóvni az 
üzemeket a megrázkódtatásoktól. 

Amíg a Németországi Szociáldemokrata Párt 
a marxizmus reformista olvasata ellenére is ki- 
tartott az eszmerendszer tartópillérei mellett, a 
részvétel és a beleszólás jogát mindenképp csak 
átmenetnek tekintette a jövőbeli szocializálás- 
hoz. A két világháború között azonban az ak- 
kori legeredetibb teoretikus, Rudolf Hilferding 

kidolgozta a szervezett kapitalizmus elméletét, 
és azt előbb az SPD 1927. évi kieli, majd a 
szakszervezetek 1928. évi hamburgi kongresszu- 
sa elfogadta. Ezzel megkezdődött - a nácik által 
csaknem másfél évtizedre megszakítva — az a 
folyamat, melynek eredőjeként az SPD végérvé- 
nyesen és visszavonhatatlanul reformista párttá 
alakult. A reformok sorában előkelő helyet ka- 
pott a , Mitbestimmung", vagyis az egyetértési, 
beleszólási jog. Ezzel — olvashatjuk a könyvben-— 
a , szakszervezetek gazdaságpolitikája, részben 
bérpolitikája a konfliktus-orientált stratégiáról 
jelentős politikai rendszerstabilizációs szerepet 
játszó, az állami politikai szervezetekkel tovább- 
ra is az együttműködést előtérbe helyező koope- 
rációs stratégiára tért át". 

Ennek során módosult a szocializáció fogal- 
ma, S amint azt a könyv egyik jegyzetéből meg- 
tudjuk, ezen , a magántulajdonnak állami tulaj- 
donba vétele helyett a munkavállalók-munka- 
adók részvételi intézményrendszerének kialakí- 
tását értik". 

A könyv nagyobb része a részvételi intézménye- 
ket életre hívó törvényi szabályozás ismertetésé- 
vel foglalkozik. Megismerkedünk az 1951. évi 
törvényben szabályozott paritásos részvételi 
formával, az ún. Montanmitbestimmunggal, 
amelyet a német és a nemzetközi irodalomban 
mindmáig követendő példaként tárgyalnak. Ez 
az NSZK bánya- és acéliparának 100 főnél töb- 
bet foglalkoztató vállalatainál szabályozza a fel- 
ügyelő tanácsokban való munkavállalói részvé- 
telt. Ugyancsak elénk tárul az úgynevezett tör- 
vénnyel létrehozott munkaügyi igazgatói státus 
is: az ezt betöltő személy kinevezésénél mind a 
munkaadók, mind a munkavállalók felügyelő 
tanácsba delegált képviselőinek vétójoguk van. 
"A munkakügyi igazgató kényes feladata, hogy 
megtalálja a munkavállalói és a tőkésérdekek 
közötti lehetséges ésszerű egyensúlyt." 

Nem követjük most nyomon az 1952-es tör- 
vénnyel létrehozott üzemi tanácsok jogkörét, az 
1956-os részvételi törvény módosítását és az 
1976. évi általános részvételi törvényt, amely a 
paritásos együttdöntés hatályát az NSZK mint- 
egy 500 nagyvállalatára kiterjesztette. Mindeze- 
ket a munkavállalói részvételt, a beleszólás jogát 
rögzítő jogszabályokat kimerítően ismerteti a 
könyv, és a szemléltetéshez szokott mai olvasó 
számára jól megszerkesztett ábrák segítségével 
érzékletesen ábrázolja is. 

Ezekhez a jól illusztrált fejezetekhez azonban 
két kritikai észrevétel kívánkozik. Az egyik: a 
bíráló úgy érzi, hogy nem elég meggyőzően ér- 
velnek a szerzők, amikor - egyébként helyénva- 
lóan -— az 1976-os és az 1951-es részvételi törvény 
egybevetésekor az utóbbit minősítik munkavál- 
lalói szempontból kedvezőbbnek. Ez azért fon- 
tos, mert az 1951. évit egy CDU-CSU- 
kormányzat, az 1976-ost pedig a szociálliberális 
koalíció terjesztette elő és vitte keresztül, törvé- 
nyesítette hosszas viták után. A másik: legin- 
kább azt kifogásolhatjuk, hogy a kiterjedt pub- 
licisztikai és szociológiai irodalom, a helyszíni 
kutatás ellenére a szerzők adósak maradnak a 
rendszer gyakorlati funkcionálásának értékelé- 
sével, elemzésével. Egyetlen kivétel: az 1980. évi 
Mannesmann-botrány bemutatása. A magyar 
átlagolvasó legfeljebb a Günther Wallraf-típusú 
szociológiai riportázsból értesül, hogyan is fest 
egyik-másik üzemben vagy társadalmi rétegben 
a dolgozói jogok törvényi szabályozásának ki- 
játszása. A szerzők más műfajban szolgáltathat- 
tak volna érdekes és érvényes adalékokat ehhez 
a képhez. 

Szóltunk már az üzemi, vállalati szintű bele- 
szólás, részvétel jogán túlmutató nemzetgazda- 
sági szintű egyeztetési mechanizmusról. Ezt az 
NSZK-ban az , összehangolt cselekvésről" szóló 
1976. évi törvény szabályozza. A nemzetgazda- 
sági szintű korporatív struktúra csak a hatvanas 
évek második felében és a hetvenes évek köze- 
pén funkcionált, azóta nem hallat magáról. Saj- 
nos, a könyv adós marad e jelenség elemzésével. 

Végezetül még annyi kívánkozik kritikaképpen 
egy könyvkiadással évtizedek óta foglalkozó re- 
cenzens tollára, hogy részben a szerzőknek, de 
a kiadói szerkesztőnek is feltétlenül gondoskod- 
niuk kellett volna a módfelett sok és teljességgel 
szükségtelen ismétlés kiiktatásáról. Két vagy 
több szerző esetében persze szinte elkerülhetet- 
len, hogy az , összevarrások" mentén ne kelet- 
kezzenek feleslegek, ezeket azonban egy gondos 
nszabó" eltünteti. Az ilyen ismétlések szükségte- 
lenül terhelik az amúgy sem mindig könnyen 
emészthető tényanyagot, szociológiai és történe- 
ti elemzést. 


(Népszava Lap- és Könyvkiadó, 1986.) 

A társadalmi-gazdasági kibontakozásért 


,, Hazánk nem maradhat jelen helyzetében. E meggyőződés annyira általánossá lett, hogy 
a reform szükségét bizonyítgatni merőben fölösleges. Csupán azon módokra és eszkö- 
zökre kell tehát fordítani figyelmünket, melyek szerint a látszólag általánossá lett kívánat 
mielőbb s minél könnyebben valósíttathatik." 

Ugy véljük, Eötvös Józsefnek e közös cselekvést sürgető, csaknem másfél száz éves . 
gondolata ma újra aktuális. Alig néhány hete, hogy az Országgyűlés elfogadta a kormány 
munkaprogramját, amely a Központi Bizottság ez évi júliusi határozatára épült. A szep- 
temberi ülést kísérő, minden korábbinál nagyobb érdeklődést nem csupán a napirendek 
fontossága, hanem az ülésszak egészének megújulásról tanúskodó légköre is magyarázza. 
A képviselők jóváhagyó döntését nem csekély vita előzte meg, amely az ország sorsáért 
felelős — választóik véleményére is odafigyelő — politikusok között folyt. Jelen és jövő 
változatlanul nem könnyű feladata az, hogy a cselekvési , módok és eszközök" tekinteté- 
ben is egyetértésre jussunk. 

Az ország gazdasági helyzete ma közismerten súlyos. A kormányprogram, a miniszter- 
elnöki expozé s a képviselői felszólalások tárgyilagosan és őszintén tárták fel a helyzetet, 
s ez a cselekvés és a megingott bizalom újbóli helyreállításának feltétele. Szükség van az 
őszinte szóra, a kormányzat és a társadalom közötti valódi és folyamatos párbeszédre. 
Arra is vigyáznunk kell azonban, hogy a gondok feltárása ne váljon lefegyverzővé. Ma 
gyakori, hogy a sokszor jó szándékú kritika is oly mértékben egyoldalú, hogy már-már 
bénítja a cselekvést, s csak a válsághangulat fokozására alkalmas. 

Ezért a ma sürgető gazdasági-társadalmi megújuláshoz tisztánlátásra is szükség van 
bajaink természetét s a kibontakozás lehetőségeit illetően. Bár nehéz gazdasági helyze- 
tünk jórészt nemzetközi folyamatokkal függ össze, a megújulást belső tényezőkben kell 
keresnünk: ahogy a helyzet kialakulásában is szerepe volt gazdaságpolitikai döntéseink- 
nek, változtatni is főleg ez utóbbiakon tudunk. 

A világgazdasági változásokhoz való késedelmes alkalmazkodásunk s az ennek követ- 
keztében gyorsan növekvő adósságállomány ma már alig elviselhető tehertételt jelent. 
Adóssághelyzetünk őszinte feltárásával a kormány nem a gazdaságpolitika korábbi 
hibás lépéseiért való felelősséget kívánta a nemzetközi tényezőkre hárítani. Csupán 
rámutatott néhány olyan alapvető összefüggésre, amely ma nagymértékben korlátozza 
a kibontakozásra irányuló politika mozgásterét: arra például, hogy a konvertibilis kivitel 
kényszerű erőltetése nehezíti a korszerűtlen struktúrák felszámolását. Miután a műszaki- 
lag elmaradott ágazatok - nagy importigényük mellett — jelentős tömegű devizát is 
termelnek, fizetőképességünk megőrzése a műszaki fejlesztésnek részben ellentmondó 
prioritás. 

Bár a világgazdasági reálfolyamatok (a lassú növekedés, a protekcionizmus erősödése, 
a gazdasági alkalmazkodás terheinek mind gyakoribb áthárítása a fejletlenebb országok- 
ra stb.) nem kedveznek a stabilizációnak, nemzetközi kapcsolatainkban mobilizálható 

tartalékok is rejlenek. Hazánk az elmúlt évtizedekben megbecsülést és tekintélyt szerzett 
a világban, melynek alapja kiegyensúlyozott belpolitikánk, valamint elvi alapokon nyug- 
vó, kiszámítható külpolitikánk volt. Igaz, gazdasági gondjaink szaporodása, megújulási 
törekvéseink következetlenségei nemcsak az érdeklődő figyelmet keltették fel politikai és 
gazdasági megoldásaink iránt, hanem ma már gyakran találkozunk aggódó kérdésekkel 
és kételyekkel is. A szocialista országokban végbemenő változások, az erősödő reformtö- 
rekvések is élesebb megvilágításba helyezik a hazánk nemzetközi megítélését befolyásoló 
tényezőket. Mindezek ellenére a társadalmi-gazdasági stabilizáció határozott szándéka 
és mielőbbi gyakorlati lépései biztosíthatják megbecsülésünk és tekintélyünk fennmara- 
dását nemzetközi téren, ami feltétele hazánk gazdasági és politikai cselekvőképessége 
megőrzésének. Egy ellentmondásos, versengő, feszültségekkel terhes világgazdaságban 
e mozgástér megtartása politikánk elsőrendű célja, a nemzet sorsáért érzett felelősség 
egyik legfontosabb megnyilvánulása. 


E felelősség jegyében a kormány megjelölte a fő cselekvési irányokat, határozottságot 
ígért és kívánt a kibontakozási célok követésében. A munka azonban ezzel nemhogy 
befejeződött volna, valójában inkább csak most kezdődik. A program nem adhatott . 
választ arra a kérdésre, hogy kinek mi lesz a konkrét teendője. Ennek több oka is van. 

Mindenekelőtt látnunk kell a munkastílusváltásra irányuló törekvést. A kormány 
szakítani kíván a direktív irányítási gyakorlat azon maradványaival, melyek hozzászok- 
tatták a szakmai és a szélesebb közvéleményt az aktuális teendők pontos kijelöléséhez, 
a végrehajtás módozatainak aprólékos előírásához. Ezáltal kevés teret engedtek a helyi 
kezdeményezés és felelősségvállalás számára: igaz, ezt a gazdálkodók sem mindig igé- 
nyelték. 

Nem kevésbé fontos a garanciák kérdése sem: sokan ezek teljesebb részletezését 
várták. Az elfogadott program bár valójában nem tartalmaz tételes biztosítékokat, 
mégsem tekinthető afféle biankó felhatalmazásnak. A kormány egyrészt kötelezettséget 
vállalt a stabilizációs eszközrendszer és a cselekvési program részletes kimunkálására, 
amit nemcsak minisztertanácsi szinten kell elvégezni, hanem az ágazatok, valamint a 
tudómányos és a vállalati szakemberek feladatává is kell tenni. Másrészt a kibontakozás- 
hoz vezető lépéseket - az új munkastílus jegyében — az Országgyűlés is folyamatosan 
fogja ellenőrizni: a kormány kifejezetten számít a képviselők és a parlamenti bizottságok 
aktív közreműködésére. Ezért a parlamenti bizottsági munka feltételeinek további javítá- 
sa, a kormánytitkárság szervezeti megújítása, a tanácsadói hálózat kiépítése sokat segít- 
het az egyes részintézkedések stratégiai mérlegelésében, az egyes tárcák tevékenységének 
folyamatos koordinálásában. 

A kép teljességéhez azonban az is hozzátartozik, hogy a szakértők több kérdésben még 
nem jutottak egyetértésre, s a javaslatok egy részének kidolgozottsági foka, számítások- 
kal való megalapozása még nem megfelelő. 

Abban általános az egyetértés, hogy mielőbb meg kell teremtenünk a gazdasági 
növekedés feltételeit. A pénzügyi egyensúlyt csupán a belső felhasználás korlátozása 
útján javító politika hosszabb távon nem lehet megoldás. Állandóan szűkülő mozgásterű 
belső gazdaságtól ugyanis nem várható növekvő s ráadásul javuló hatékonyságú export- 
tevékenység sem. Mint az eladósodott országok tapasztalatai is mutatják, a restrikció 
csak átmeneti intézkedésként fogadható el. Hosszabb távon - ha nem párosul a gazdaság 
intenzív és visszafejlesztést is tartalmazó szelektív fejlesztésével — csak a feszültségek 
fokozására alkalmas. 

Kevésbé egységesek azonban a szakértői körök például az adósságprobléma és a 
gazdasági szerkezetváltás összefüggéseinek megítélésében. Az adósságállomány növeke- 
désének megállítása és a gazdaság egyidejű korszerűsítése — a munkaprogram ezt jelzi 

is — sokak szerint szinte lehetetlen vállalkozás. Ezért az adósságmenedzselés új formáinak 
kidolgozására is szükség van, ami a növekvő erőforrás-kivonás helyett a források 
átmenetj bővülését is lehetővé teszi. 

A kormány - felmérve a nehézségeket — úgy véli, hogy többéves következetes gazdál- 
kodással a két cél együttesen is megvalósítható. Álláspontja szerint csupán az évtized 
végére vállalkozhatunk az adósságállomány növekedésének megállítására, a szerkezet- 
átalakítást viszont azonnal meg kell kezdenünk. Ezáltal a korszerűsítés egy olyan idő- 
pontban indulhat meg, melyben a jövedelem kivonása még elviselhető mértékű, sőt 
lehetőség nyílik arra, hogy külső erőforrásokat továbbra is igénybe vegyünk. Talán nem 
túlzás azt állítanunk, hogy e stratégiai cél elérésén múlik elsősorban a gazdasági konszoli- 
dáció sikere, s e programpont igényli leginkább a társadalom és a politika megújulási 
készségét, az irányító szervek és a gazdálkodó szféra együttes erőfeszítését. 


Nyilvánvalóan nagy erőkoncentrációra van szükség a komplex szemléletű kormányzati 
szerkezetváltási koncepció részletes kimunkálásához. A kutatás-fejlesztés szelektív támo- 
gatása, a külpiacra jutás feltételeinek javítása, az ágazatok közötti koordinálás, az 
átképzés-továbbképzés segítése és hasonló kormányzati eszközök mellett átfogó progra- 
mok kidolgozására is szükség van, például a válságágazatok gazdaságtalan tevékenysé- 
geinek fokozatos és ésszerű visszafejlesztésében. A számításokon alapuló átgondolt 
makroszemlélet itt azért nem nélkülözhető, mert — mint utaltunk rá — a veszteséges 
tevékenységek felszámolása (amellett, hogy csökkenti a tőkés export árualapjait) a 
gazdaság importigényét is megnövelheti. A kormány határozott és támogatandó célja 
viszont, hogy a stabilizációs szakaszban csak a gazdaságos tevékenységek importfedeze- 
tét biztosítja. A konvertibilis külkereskedelmi mérleg e várható feszültségeinek kezelésére 
mindenképpen fel kell készülnünk. Ezért is nagy jelentőségű a munkaprogram azon 
állásfoglalása, mely ösztönözni kívánja a szocialista import növelését, mérsékelve a 
konvertibilis nyers- és alapanyagimport egyre növekvő terheit. E nagy súlyú probléma 
megoldásában számíthatunk szocialista partnereink politikai támogatására, a konkrét 
megvalósítás módozatait azonban mielőbb ki kell dolgoznunk. Í 

Mint talán e példa is jelzi, a szerkezetváltás, az adóssághelyzet és a külgazdasági 
feltételek számszerű átgondolása és tudatos kormányszintű irányítása egyik legfonto- 
sabb stabilizációs feladatunk. A tárcaszemlélet meghaladása és a tervezés hasonló irányú 
megújulása adhat -— többek között - esélyt arra, hogy valóban kitörjünk a korszerűtlen 
struktúrát konzerváló, rövid távú exportkényszerek hibás köreiből. 

Az aktív kormányzati struktúrapolitika mozgósító erejére különösen nagy szükség van 
az új ár- és adózási rendszerre való átállást követően. Stabilizációs céljainkat ugyanis 
veszélyezteti, hogy a vállalatok jelentős része passzív gazdálkodói magatartásra, kivárási 
álláspontra rendezkedik be. A vállalati pártszervek akkor cselekszenek a Központi 
Bizottság júliusi állásfoglalása és a kormányprogram szellemében, ha segítik ennek 
felszámolását, ösztönzik a kezdeményező, vállalkozói magatartás kibontakozását a 
szerkezetváltás szempontjából progresszív területeken. A kormányzati struktúrapolitika 
sikere ugyanis döntő mértékben a vállalatokon múlik. A központi irányítás optimális 
esetben csak a szerkezetváltás kereteit, fő irányait jelölheti ki. A termelési prioritások 
megválasztása, a termékszerkezet korszerűsítése csak a konkrét piaci feltételek és köve- 
telmények ismeretében lehet eredményes, s ezért ez egyértelműen vállalati kezdeménye- 
zést igénylő feladat. 

E szoros kölcsönhatás miatt is, úgy véljük, a kormányprogram gyakorlati megvalósí- 
tásának alapfeltétele az irányító szervek és a vállalatok közötti bizalom erősítése. Itt 
kétoldalú közeledésre van szükség. A program pozitív parlamenti fogadtatása nyomán 
létrejött újabb bizalmi tőkét arra kell felhasználnunk, hogy a közeljövő szabályozási 

lépéseivel a kormány a gyakorlatban is bizonyítsa szándékai határozottságát. Egy átte- 
kinthetőbb s főként hosszabb távon kiszámíthatóbb szabályozási környezet kialakítása 
lehet az a konkrét cél, melyre az irányító szerveknek törekedniük kell. Ennek megléte 
alapján viszont nagyobb követelmények támaszthatók a vállalati szférával szemben is. 
Jobb bizalmi légkörben például elvárható, hogy a külső egyensúly javításának kényszerét 
a vállalatok nem elsősorban saját alkupozíiciójuk erősítésére, a többletteljesítményekért" 
járó ösztönzök, bérpreferenciák megszerzésére használják fel, különösen, ha teljesítmé- 
nyük csak átlagos szinten mozog. Ha a szerkezetváltás beindulása mérsékli az export- 
kényszert, az egyedi kedvezmények, a külön támogatások is lényegesen csökkenthetők: 
mindez erősítheti a szabályozórendszer régóta várt normativitását. 

Szembe kell néznünk azzal a — ma legtöbb vitát kiváltó — ténnyel is, hogy a kibontako- 
zási program végrehajtása jelentős terheket ró a lakosságra. A külső egyensúly javításá- 
hoz és a nem halasztható szerkezetátalakításhoz szükséges forrásokat részben a fogyasz- 
tás, az életszínvonal és egyes nem termelő szférák adhatják. A kormány - aligha népszerű 
— intézkedését azzal törekszik ellensúlyozni, hogy a kiugró egyéni és kollektív teljesítmé- 
nyeket felmutatók jövedelmi viszonyait a stabilizációs időszakban is javítani kívánja. 
Számol azzal is, hogy egyes társadalmi rétegeknél az életkörülmények jelentős átrendező- 
dése is várható: munkahely-, szakmaváltás, esetenként a lakóhely, a megszokott társa- 
" dalmi környezet kényszerű elhagyása. 

A kormány minden rendelkezésére álló eszközzel mérsékelni igyekszik a szerkezeti 
megújulás e szükségszerű társadalmi terheit. Ezt szolgálja a szociálpolitika újragondolá- 
sa is, kifejezve azt a törekvést, hogy a rendelkezésre álló központi és helyi eszközöket 
elsősorban a legrászorultabb társadalmi rétegek — a fiatalok, a gyermekes családok, az 
idős emberek és a szerkezetváltással hátrányosan érintettek — terheinek mérséklésére 
összpontositsák. 


A gazdasági-társadalmi kibontakozási program sikere jelentős mértékben attól is függ, 
hogy mennyire leszünk képesek a politikai intézményrendszerben, a kormányzati mun- 
kában és általában a társadalomirányításban meglévő tartalékok mozgósítására. Gazda- 
ságunk - remélhetőleg csak átmenetileg — csökkenő felhasználható forrásai mellett 
ugyanis csak akkor szerezhetjük meg a programhoz nélkülözhetetlen társadalmi támoga- 
tást, ha a munkahelyeken és a közéleti fórumokon egyaránt megnő a társadalmi ellenőr- 
zés lehetősége, s ezáltal fokozódik a politikai fórumok felelősségvállalása is. 

Ezért különösen fontos az, ahogyan a kormány a politikai intézményrendszernek, ezen 
belül saját munkamódszerének megújításával foglalkozott. Külön kiemelendő s a politi- 
kai intézményrendszert kutató szakemberek figyelmébe is ajánlható az a gondolat, 
miszerint a kormány munkamódszerének megújítása szempontjából a politikai koordi- 
náció erősítése látszik a legsürgetőbb feladatnak. Ma ugyanis gyakran tapasztalható, 
hogy a kormányszintű koordinációt és felelősségvállalást igénylő kérdésekben egyes 
szakminisztériumok (nemegyszer azok belső szervezeti egységei) indokolatlanul nagy 
politikai befolyáshoz jutnak azáltal, hogy a döntési javaslatok előkészítőiként lényegé- 
ben meghatározzák a kormány döntéseinek tartalmát. Hasonló jelenség egyébként a 
kormánybizottságok és más bizottságok működésével kapcsolatban is megfigyelhető. 
Mindezek miatt látszik fontosnak a kormányzati döntéselőkészítés hosszú ideje változat- 
lan rendszerének újragondolása, a független szakértői, tanácsadói jellegű munka foko- 
zottabb igénybevétele s nem utolsósorban — mint ezt a programot jóváhagyó ülésszak 
ékesszólóan bizonyította — az Országgyűléssel és szerveivel való együttműködés nyújtotta 
lehetőségek jobb kihasználása. A legfelső képviselet lehet ugyanis az a fórum, ahol az 
apparátusok - egyébként nem nélkülözhető — szakszerűsége a demokratizmus követel- 
ményével, az érdekek nyilvános politikai képviseletével összhangba hozható. 

A kormányzati integráció erősítése természetesen érinti a kormány egyéb szervezeti 
kapcsolatait is, mindenekelőtt a Minisztertanács és a párt központi szervei közötti 
munkamegosztás kérdését. Ennek külön kiemelése azért is indokolt, mert vitatkoznunk 
kell azokkal a nézetekkel, melyek a kormányszintű koordináció erősítésében a pártirá- 
nyítás gyengülését látják. Az aggodalom csak akkor lenne jogos, ha a párt vezető szerepe 
és a központi pártszervek feladata az operatív, igazgatási jellegű döntéshozatal lenne. 
A pártirányítás túlzott operativitása ugyanis valóban korlátozásra szorul; az ilyen típusú 
döntések adnak alkalmat, hogy egyes irányító szervek, szakmai érdekcsoportok saját 
törekvéseiket gyakran a népgazdasági érdekekkel szemben is érvényesítsék. Mindezt 
többnyire oly módon, hOGY az esetleges hibás politikai döntésért utólag nem vállalják 
a felelősséget. 

A túlzott operativitás sálzóé hadtóztatótk csökkentése mellett a pártirányítás társa- 
dalompolitikai-stratégiai jellegét kifejezetten erősítendőnek látjuk. Az államigazgatás 
ugyanis - beleértve legfőbb szervét, a Minisztertanácsot is — csak akkor képes munkája 
hatékonyságát számottevően növelni, ha világosak a társadalomfejlődés hosszabb távú 
céljai, ha a kormány egyes intézkedéseit (a gazdasági mozgástér mellett) egy folyamato- 
san megújuló szocialista értékrend prioritásaihoz is mérheti. A kérdés lényegét tehát nem 
abban látjuk, hogy a pártszervek mely kormányzati üggyel foglalkozzanak s melyekről 
ne nyilvánítsanak véleményt. Valójában a politikai kérdések többféle, eltérő szempontú 
megközelítésére van szükség, s egy olyan döntéshozatali rendszerre, melyben az igazgatá- 
si szakszerűség, a társadalmi-politikai érdekszempontok és a szocialista értékek össz- 
hangba hozhatók. Mindez a párt belső életének, a pártdemokrácia és a káderkiválasztás 
gyakorlatának reformértékű megújítását is felveti. 

A kormány változásokat tervez a társadalmi-érdekképviseleti szervekkel való kapcso- 
latában is. Olyan partneri viszony kialakítása a cél, amelyben az érdekképviseletek, 
köztük a - szerkezetváltás feszültségeinek mérséklésében nélkülözhetetlen — szakszerve- 
zetek mozgástere, saját tagságuk iránti felelőssége nő. A külső és belső érdekegyeztetés 
nagyobb nyilvánossága a közvélemény támogatása miatt is fontos, de segítségével a 
kormány 1s megalapozottabban támaszkodhat az érdekképviseletek véleményére, javas- 
lataira. 


A közvélemény alakulását a gazdaságirányítás és a politikai intézmények működésén 
kívül természetesen sok minden befolyásolja. A mindennapi élet növekvő gondjai, a 
széles rétegeknél csökkenő életszínvonal megkülönböztetett figyelmet kaptak a kormány 
helyzetértékelésében, a kibontakozás útjainak keresésében, még akkor is, ha a program 
egyelőre csak a legnehezebb helyzetben lévők segítésére vállalt kötelezettséget. A stabili- 
záció sikere ezért nagymértékben a közvélemény bizalmán is múlik. Ennek alakulásában 
viszont a tájékoztatás felelős irányítói is meghatározó szerepet játszanak. Nehéz ugyanis 
elképzelni sikeres társadalmi-gazdasági kibontakozást, ha a közvélemény-formálásban 
nem ennek útjait keressük. 

A korábbi történelmi korszakok sikerpropagandája felett végképp éljárt az idő. Ma 
azonban mintha egy másik véglet felé tartanánk. Terjed a válsághangulat, a nemzetközi- 
leg ís elismert történelmi eredmények semmibevétele, s csaknem kizárólagossá vált a 
tagadhatatlanul meglévő gondok hangsúlyozása. 

Természetes, hogy a restrikció, az életszínvonal kényszerű visszafogása nehezen válhat 
népszerűvé, de hosszabb távon sem várhatunk társadalmi támogatást, ha hiányzik a 
cselekvési lehetőség, a jó kezdeményezések népszerűsítése, ha kizárólag azt próbáljuk 
indokolni, hogy mit miért kell , csökkentenünk". A hangsúlyokat ezért a kormányprog- 
ramban megjelölt kibontakozási feltételek, a konkrét megoldási módozatok közös kere- 
sésére kell helyeznünk, azt vizsgálva, hogy a különböző irányítási szinteken és a munka- 

helyeken milyen változtatások szükségesek az eredményesebb munka s ennek hatására 
a jobb életkörülmények eléréséhez, az életszínvonal újbóli emelkedéséhez. 

E közös feladat nem könnyű, de a remélt sikerben is valamennyien osztozunk. Az 
MSZMP KB július 2-i állásfoglalása, a kormány munkaprogramja nem csupán a nehéz 
gazdasági helyzetből való kitörést tűzte ki célul. Ha a parlamenti bizalom a hétköznapi 
munkánkra is átsugárzik, a nemzeti felemelkedés, a szocialista társadalom építésének 
újabb, felfelé ívelő korszaka kezdődhet el hazánkban. 


Részletek 
a társadalmi-gazdasági kibontakozással foglalkozó dokumentumokból 
és beszédekből 


A gazdasági -társadalmi kibontakozási program alapvető célja, hogy a társadalmi és gazdasá- 
gi élet minden szféráját megújítva új lendületet adjunk a szocializmus építésének, megte- 
remtsük a gazdaság fejlődéséhez szükséges forrásokat, s meghaladjuk a közepes gazdasági 
fejlettség szintjét. 

(A Központi Bizottság 1987. július 2-i állásfoglalásából) 


Ha önök végiggondolják a pártnak a gazdasági-társadalmi kibontakozásról szóló július 2-i 
állásfoglalását, a Minisztertanács itt beterjesztett munkaprogramját s a miniszterelnök ehhez 
kapcsolódó szavait, azt hiszem, bátran mondhatják, hogy az ország vezetése ma is nyíltan 
beszél a valóságról, az igazat mondja. Ebből nem engedhetunk, ezt meg kell tartanunk. 


(Kádár János országgyűlési felszólalásából) 


A Központi Bizottság tavaly novemberi határozata és ez év júliusi állásfoglalása — melyre a 
kormány munkaprogramja épül - folytatása és egyben megújítása annak a merész és előre- 

. mutató politikának, amely kivezette az országot az 1956-os tragédiából, létrehozta a szocia- 
lista mezőgazdaságot, meghirdette és bevezette a gazdasági reformot, és rátért a szocialista 
demokrácia kibontakoztatásának útjára. 

Égető szükségünk van most arra, hogy a politikának ezt a szellemiségét kövessük, hogy 
hasonló nyíltsággal nézzünk szembe a gazdaságban és a politikai intézményrendszerben 
felhalmozódott gondokkal, és ugyanolyan határozottsággal cselekedjunk, mint az említett 
nagy fordulatok időszakában. Ez a határozottság szükséges ahhoz, hogy leküzdjük a gazda- 
sági nehézségeket, úrrá legyunk a társadalom és intézményei működési zavarain, hogy 
cselekvően lépjünk fel az ideológiai élet elszürkülésével, a társadalom politizáló rétegeinek 
elbizonytalanodásával szemben. 

(Grósz Károly parlamenti expozéjából) 


A mi pártunkban valóban kollektív vezetés van. A végrehajtásban az egyéni felelősség mellett 
létezik a testületek felelőssége is. Ha azt nézzük, hogy ki milyen régen van ezekben a 
testületekben, akkor valószínűleg nekem is jár egy jó rész ebből a felelősségből, hiszen 
elfogadtam, megszavaztam a terveket. 

A felelősség dolgában a legfontosabbnak azt tartom, hogy tanuljunk a hibákból, és vonjuk 
le a következtetéseket. A Minisztertanács munkaprogramja ezt meg is teszi. 

Melyek voltak a párt- és az állami vezetés hibái? Elsőként az, hogy a nemzetközi gazdasági 
környezet számunkra hátrányos változásait időlegesnek, átmenetinek tartottuk... Ez komoly 
hiba volt. Szólni kell róla, éppen a belőle levonható tapasztalatok miatt. 


(Kádár János országgyűlési felszólalásából) 


Munkaprogramunk - a Központi Bizottság júliusi állásfoglalásának megfelelően — átfogó 
feladatokat tartalmaz irányítási rendszerünk megújítására, továbbfejlesztésére. Számunkra 
tehát nem kérdés, hogy reformpártiak vagyunk-e vagy sem! Ezt azok vitatják, akik politikai 
kételyeket akarnak elhinteni. A kérdés inkább az: milyen reformot vagyunk képesek megvaló- 
sítani! 

3 ; (Grósz Károly parlamenti expozéjából) 

A mi feladatunk - most csak magunkról beszélek, de ezt lehet szélesebben is értelmezni — 
a szocialista rendszer humánus alapelveit megtartva megteremteni a racionális, hatékony 
gazdálkodás feltételeit. Enélkül nem bontakozhatnak ki a szocializmus kétségtelen előnyei. 
Ami nagyon lényeges: feladatunk történelmileg új, és még nem találtuk meg végrehajtásá- 
nak útját, módját. Meggyőződésem, hogy rátalálunk a helyes útra, a megfelelő módszerre, 
s a gazdasági életben szükséges változások a szocialista elvek betartása mellett, azok figye- 

lembevételével mennek végbe. 
(Kádár János országgyűlési felszólalásából) 


A kormány a következő alapvető célokat tűzi ki: megállítja a konvertibilis valutában fennálló 
adósságállomány növekedését, megőrzi az ország fizetőképességét; olyan érdekeltségi felté- 
teleket alakít ki, hogy minden területen - szelektíven és rövid időn belül — számottevően 
fokozzák a gazdaságos termelést és az értékesítést, ezen belül a konvertibilis elszámolású 
kivitelt, felszámolják a veszteségforrásokat, leépítsék a felesleges munkaerőt; növeli a kor- 
mányzati irányítás egységét, következetességét, határozottságát, felelősségét, erősíti folya- 
matszabályozó szerepét, korszerűsíti a népgazdasági tervezés rendszerét, határozott intézke- 
déseket tesz a társadalmi és gazdasági céljaink elérését szolgáló érdekeltségi és piaci mecha- 
nizmusok kibontakoztatására, hatásukat széleskörűen hagyja érvényre jutni; minden rendel- 
kezésre álló eszközzel mérsékelni törekszik a stabilizációs időszakban elkerülhetetlea társa- 
dalmi, szociális feszültségeket. 

(A kormány munkaprogramjából) 


A kormánynak saját munkaprogramjáért magának kell viselnie a felelősséget, s ezt nem is 
szándékozik másra áthárítani. Minthogy azonban a program az egész társadalmat érinti, 
senki - sem az állampolgárok, sem a társadalmi szervezetek és különösen nem a gazdálkodó 
egységek - nem érezheti magát a kívulálló pozíciójában. Lehetőségeink a cselekvésre kulon - 
bözőek, felelősségünk sem ugyanaz: a legnagyobb az országot irányító politikai-állami 
testületeké, szerényebb az egyes állampolgáré. Mégis a legtöbb eredmény az állampolgári 
közreműködésből születhet, hiszen végső soron az egyes emberek teljesítményeiből áll össze 
az, ami a népgazdaság eredménye lesz. 

(Grósz Károly parlamenti rapozéjából) 


A kormány tisztában van azzal, hogy csak akkor szerezheti meg a programhoz nélkülözhetet- 
len társadalmi támogatást, ha érezhetően megnő a társadalmi ellenőrzés, ha az állampolgá- " 
rok képviselőik útján és közvetlenül is felelősen szólhatnak bele a gazdasági célok és 
eszközök kijelőlésébe. A kormányzati lépésekkel érintett egyes csoportok képviselőinek 
bevonása a döntések előkészítésébe, a döntés-előkészítés egészének nagyobb nyilvánossá- 
ga nem csupán a döntések minőségét javíthatja, de hozzájárulhat a társadalmi aktivitás ma 
oly szükséges kibontakozásához is. 

(Grósz Károly parlamenti expozéjából) 


... meg vagyok győződve arról, hogy a gazdasági irányítás korszerűsítése, a struktúraváltás 
hatással van — s kell, hogy legyen - a társadalom politikai szervezetére is. A változást igénylik 
is — ebben nincs vita. I 

Nálunk egypártrendszer van - történelmileg így alakult. De nem lehet nem észrevenni: 
lassan ugyan, de valami változott, önállóbbak lettek a különböző állami, társadalmi, gazdasá- 
gi szervek, szervezetek. Lehet, hogy a szükségletekhez mérve még nem eléggé önállóak, de 
ilyen irányba léptünk, s lépünk a jövőben is. A Központi Bizottság -— a politikai struktúrával 
összefüggésben - napirendre tűzi a párt vezető szerepének megvizsgálását. Ez azért fontos, 
mert a párt vezető szerepének érvényesítési módja hatással van és lesz minden állami, 
társadalmi, gazdasági szervezet tevékenységére. . . 

Népünk elemi érdeke, hogy most megoldjuk a programban foglalt feladatokat, és hozzáte- 
hetem, nemzetközi érdekünk is fűződik ehhez. 

A különböző fórumokon szavunk súlya pontosan arányos azzal, amilyen sikerrel itthon 
intézzük az ügyeinket. Más megközelítésben: nemzeti önbecsülésünk is itthoni munkánk 
eredményességétől függ... 

(Kádár János országgyűlési felszólalásából) 

A változásnak most szorító kényszere hat. Ezt csaknem mindenki látja, felismeri. Nem 
mindegy azonban, hogy ennek milyen iránya alakul ki, s hogy az irányt mi tartjuk-e akara- 
tunk, szocialista értékrendünk szerint vagy sodródunk az eseményekkel. Meg kell újulnunk, 
de úgy, hogy eddig létrehozott történelmi jelentőségű értékeink megmaradjanak, sőt alapjai 
megszilárduljanak. j 

(Grósz Károly parlamenti expozéjából) 


Én bízom a jövőben. Pártunk, népi rendszerünk felelős kormányai már voltak ennél nehezebb 
helyzetekben, megoldottak nehezebb feladatokat is. Ezzel nem akarom csökkenteni mostani 
teendőink súlyát, de azt igenis mondom, hogy most több és nagyobb az erőnk, mint a 
korábbi nehéz helyzetekben volt. Nagyobb az erőnk azért is, mert népünk sokat tanult a 
történelmi tapasztalatokból, s politikailag érettebbé vált. Értékeli eddig elért, alapvető vívmá - 
nyainkat, és ennek tudatában lát hozzá a mostani feladatok megoldásához. 


(Kádár János országgyűlési felszólalásából) 


Kiss György: Szikla és tenger 

A mai ideológiai problémák értelmezéséről 

Az ideológiai kérdések napirendre tűzését egy olyan folyamat köztes állomásának tekint- 
hetjük, amelyben társadalmi fejlődésünk — vagy éppen stagnálásunk - problémái, a 
kibontakozás feladatai ideológiai tudatosodást is kívánnak. Ez az ideológiai vita volta- 
képpen régóta folyik, és benne nemcsak esetleges nézeteltérések tükröződnek, nemcsak 
szó és tett, ideológia és objektív valóság (mindig aktuális) ellentmondása mutatkozik 
meg, hanem szavak és szavak ellentéte, azaz a szocialista fejlődés megérlelődött alterna- 
tív lehetőségeivel kapcsolatos eltérő eszmei állásfoglalások is kifejezésre jutnak. 

Egy korábbi időszak pragmatikusabb szellemével szemben — amely bölcs tartózkodás- 
sal háttérbe tolta az ideológiai összeütközésre alkalmat adó kérdéseket, s inkább a 
gyakorlati reformlépésekben elérhető konszenzusra törekedett — most ismét hangsúlyo- 
san vetődnek fel mozgalmunk ideológiai kérdései. Ez részben a szocializmus globális 
perspektíváinak változásával függ össze, részben a szocializmus építésének belső stagná- 
ciós, illetve kifejezetten válságjelenségeivel, amelyek hitelét veszik számos, korábban 
beidegződött ideológiai tételnek. Sok tekintetben megváltozott magának az ideológiának 
a funkciója is, s lényegesen módosultak a párt ideológiai tevékenységének feltételei. 

A felszínen mindez úgy jelentkezik, mint egyfajta rossz közérzet a szocialista ideológiá- 
ban, aminek az ideológia termelői, közvetítői és fogyasztói egyaránt hangot adnak. Nem 
elég azonban megállapítani és jokumentálni a rossz közérzetet, és nem is kell beletörődni 
az átmeneti fejvesztettségbe. Meg kell találni a módját a kibontakozásnak ezen a terüle- 
ten is. Ehhez szükséges az ideológiai helyzet elemzése, a párt ideológiai tevékenységének 
kritikus és alkotó szellemű értékelése, valamint ennek alapján a mai helyzetből, az 
ideológia megváltozott funkcióiból és az ideológiai tevékenység megváltozott feltételei- 
ből adódó feladatok körvonalazása mind a kutatás, mind az oktatás és a propaganda 
számára. 

Mégis, az aránytévesztést elkerülendő, az ideológiai megújulás feladataival kapcsolat- 
ban célszerű előzetesen néhány megszorítást tenni. 

Egyrészt, ha egy társadalom szellemi életében , ideológiai-tudati zavarok" lépnek fel, 
ezek forrását nem ebben a szférában kell keresni, hanem a társadalom anyagi életfolya- 
matának ellentmondásaiban, a társadalmi lét azon konfliktusaiban, amelyeket Marx 
szerint az emberek az ideológiai tudatformákban tudatosítanak és vívnak meg. Ebből 
következik, hogy semmiféle lendületes ideológiai offenzíva önmagában nem fogja ezeket 
eltüntetni, és politikai voluntarizmus lenne a konfliktusos tudatstruktúrák erőszakos- 
adminisztratív egyenirányítására törekedni. Ez nem azt jelenti, hogy a párt mint vezető 
politikai erő ne igyekezzék szervezett ideológiai aktivitással, a szocializmus céljainak 
megfelelően feloldani az ellentmondásokat, és ne akarjon az ellentmondások közepette 

Ez a cikk az Agitációs és Propaganda Bizottság által kiemelt ideológiai kutatások keretében készült szakértői 


tanulmányon alapul. Megírásában támaszkodtam a belső műhelyviták tapasztalataira és az eddig elkészült 
tanulmányokra - az írás azonban elsősorban saját felfogásomat tükrözi. A szerző. 

túlsúlyos helyzetbe, ideológiailag hegemón szerepbe kerülni. Ez annyit jelent, hogy célját 
csak a sok szempontból alaposan megváltozott ideológiai közegnek megfelelő módon és 
eszközökkel érheti el. E tekintetben építeni kell az MSZMP eddig kidolgozott művelő- 
déspolitikai, tudománypolitikai stb. elveinek és gyakorlatának tapasztalataira, főleg 
azokra, amelyekben kezdeményezéseink széles körű elismerésben részesültek. I 

Másrészt, az ideológia és az ideológiai tevékenység körét a politika változó terjedelmé- 
vel összefüggésben, megfontoltan kell meghatározni. Ahogy a túlpolitizáltság időszaká- 
nak, a politika korábbi totális ellenőrzési igényének a túlideologizáltság felelt meg, azaz 
együtt járt az ideológia totális, szinte , hittérítői" szerepével, úgy a politika mai, önkorlá- 
tozó gyakorlatának, koordináló, elvi-irányító funkciójának — amely feltételezi a társadal- 
mi és gazdasági intézmények autonómabb működését — az ideológia paradigmaváltását 
is eredményeznie kell. E nélkül nem érhető el a társadalom nagyobb szellemi autonómiá- 
ja és társadalmi viszonyaink nagyobb racionalitása, ami egy stabil és mégis dinamikus 
fejlődés feltétele. Tehát az ideológiai munkában már nem elég ugyanazt jobban, meggyő- 
zőbben, hanem valami mást is kell csinálni; nem elég egyes elavult tételek kicserélése, a 
tartalom részleges megújítása egy régi szerkezetben, hanem azt kell mondani, hogy a 
tartalom megújítására is csak egy új ideológiai szerkezetben van egyáltalán kilátás. 
Ennek az új ideológiai szerkezetnek — nevezzük most csak a szocialista ideológiai hege- 
mónia újratermelődési mechanizmusának -— a részletes elméleti kimunkálása még előt- 
tünk álló feladat; a gyakorlatban, a régi modell fokozatos eróziója mégis már efelé 
egyengeti az utat, s talán éppen ennek meg nem értése és a rá való felkészülés hiánya az 
egyik fő oka a ma érzett ideológiai válságnak. I 

A közvetlen feladat most elsősorban a párt saját ideológiai tevékenységével kapcsola- 
tos kérdések tisztázása lenne. Egy vezető párt esetében természetesen a párt stratégiai 
céljainak, vállalt alapvető értékeinek, a mozgalmi identitás eszmei kereteinek a kimunká- 
lása az egész társadalomra kihat. A szocialista fejlődés távlati és közvetlen céljairól és 
feladatairól, egyáltalán a fejlődés szocialista esélyeiről és kritériumairól ma az egész 
társadalomban élénk - bár meglehetősen diffúz — vita folyik. A tisztázó ideológiai viták 
vállalásához, saját ideológiája hegemón szerepének erősítéséhez a pártnak szüksége van 
saját eszmei arculatának határozottabb kialakítására egy sor fontos kérdésben. Ma ez 
nem elég markáns. Párttagok és pártonkívüliek között, egyes kutatások szerint, nincs is 
szignifikáns különbség alapvető ideológiai jelentőségű kérdésekben. Másfelől a pártta- 
gok között is olykor alapvető kérdésekben lényegesen eltérő állásfoglalásokkai találko- 
zunk. Ebben persze szerepet játszik az egypártrendszernek az a sajátossága is, hogy 
benne tükröződnek és kell is tükröződniük az alapvető társadalmi problémáknak, és 
ezért önmagán belül is mindig újra meg kell küzdenie a valódi — s nem csupán külsődleges 
— eszmei és cselekvési egységért. 

Ma nem annyira az általános eszmei alapok, a marxizmus-leninizmus világnézeti 
alapelvei hiányoznak ehhez az egységhez — hiszen ezek amúgyis egyfajta háttértudásként 
konzerválódtak, s nincs közvetlen hatásuk a konkrét állásfoglalásokra. A probléma 
inkább a közvetlen feladatok és valamiféle belátható távlatú, középszintű stratégiai 
irányvonal közötti kapcsolat hiányából fakad. Éppen ezért a konkrét, akut társadalmi 
problémákkal kapcsolatos ideológiai kérdésekben mutatkozik egyfajta bizonytalanság. 
Aligha jelenti a párton belüli véleményszabadság megkérdőjelezését az a természetes 
igény, hogy egyes alapvető kérdésekben a párttagok között egyetértés legyen — feltéve 
persze, hogy a pártnak valóban van kidolgozott és átgondolt, politikailag széleskörűen 
megvitatott és elfogadtatott álláspontja, amellyel így öszintén és jó lelkiismerettel azono- 
sulni lehet. 


Az ideológia fogalmának nem egyértelmű használata gyakran okoz félreértéseket. Elég 
utalni arra, hogy egyszer a marxizmus-leninizmus szinonimájaként használják, máskor 

. az ideológiai tudatformák, a társadalmi tudat vagy a szellemi élet egészét értik alatta, 
olykor viszont a részérdekeket igazoló, hamis tudatként fogják fel. A fogalom praktikus 
és elméleti értelmezésének változatossága folytán gyakran egy-egy ideológiai tétel csak 
abból ítélhető meg, hogy mit értenek rajta, mivel hozzák összefüggésbe vagy mivel 
állítják ellentétbe. Az ideológiaelmélet a marxizmus eszmetörténetileg egyik leggazda- 
gabb területe; a szociológiának önálló ágává fejlődött a tudásszociológia, amely a 
társadalmi tudatnak, e tudat tartalmainak és formáinak a társadalmi lét általi meghatá- 
rozottságát vizsgálja. Külön kutatási feladat az ideológia elméleti és történeti problema- 
tikájának rekonstruálása — e helyütt csak a fogalom pontosítására és a számunkra 
döntően fontos történelmi összefüggések felvázolására törekszünk. 

Az ideológiát analitikus és történeti szempontból egyaránt megközelíthetjük. Analiti- 
kus szempontból az ideológiát a legáltalánosabban mint olyan viszonylag konzisztens 
eszmerendszert határozhatjuk meg, amely funkcionális kapcsolatban áll valamely társa- 
dalmi csoport, illetve osztály érdekeivel. (Szoktak ugyan az egyén érdekeivel, ezek 
igazolásával kapcsolatban is ideológiáról, ideologizálásról beszélni, de ennek rendszerint 
pejoratív értelme van.) Az ideológiák meggyőző és cselekvésre motiváló ereje éppen az 
eszmék és az (objektív társadalmi) érdekek, az elmélet és a gyakorlat szoros kapcsolatá- 
ból fakad. Ez az ideológiának bizonyos érzelmi töltést és hitszerűséget kölcsönöz, amely 
megkülönbözteti a kötelezően szkeptikus tudományos elmélettől, ám nem feltétlenül 
azonos a vallási hitszerűséggel, melynek fedezetét a transzcendenciába utalják. Egy 
ideológia éppúgy nyugodhat tudományos elméleteken, mint tudománytalanokon, s nem 
helyessége vagy hamissága dönt ideológia voltáról. Az, hogy érdekekhez kapcsolódik, 
nemcsak torzitásokhoz vezethet, hanem ellenkezőleg, az igazság feltárását is előmozdít- 
hatja. 

Az ideológiák mindig a rész és egész, a különös és általános érdekek dialektikája 
jegyében állnak; hamis tudati jellegük gyakran éppen azzal függ össze, hogy a részérde- 
kekre tagolt társadalomban egy különös érdek az általános érdeknek adja ki magát, 
rendszerint uralmi helyzetének elleplezésével. Így nevezte Marx magát az államot is olyan 
ideológiai hatalomnak, amely az uralkodó osztály különös érdekét a köz érdekeként 
érvényesíti. Az.osztályharcok fejlődése során az ilyen illúzióknak meglehet a történelmi 
igazságuk és létjogosultságuk. Mindamellett a különös és általános érdek dialektikájától 
semmilyen, mégoly progresszív ideológia, így a marxizmus sem mentesül. A munkásosz- 
tály érdekeit és az emberiség általános érdekeit, illetve a mozgalomnak és szervezeteinek 
az érdekeit éppúgy közvetítenie kell ideológiailag, mint a szövetséges osztályokét és 
rétegekét. 

Ezeknek az érdekeknek a felszínes azonosítása — amire mindig nagy a hajlam az 
ideológiai interpretáció monopóliumának birtokában - politikai és ideológiai válságok- 
kal bosszulja meg magát. Ebből is nyilvánvaló, hogy az ideológia szükséglete és feladatai 
nem szűnnek meg a munkáspártok hatalomra kerülésével sem, hanem még növekednek 
is; hiszen a vezető pártnak ideológiailag is reflektálnia kell a társadalmi struktúra 
változására, az osztályszerkezetnek rétegződéssé való átalakulására, ami az érdekviszo- 
nyok megváltozását is maga után vonja; mindez pedig hatással van a párt ideológiai 
önértelmezésére és politikai bázisának megszervezésére. 

Történetileg fontos tény, hogy a modern ideológiák mint átfogó, szerves gondolati 
építmények éppen a polgári korszak kibontakozásával, a tradicionális társadalmak 
uralkodó tudatformájának, a történeti vallásoknak a fokozatos térvesztésével együtt 
léptek fel. A tömegek új tudati integrációs formáját teremtették meg, amely megfelelt a 
tudományos korszak, a kommunikációs forradalom és a kifejlődő társadalmi nyilvános- 
ság feltételeinek és igényeinek. A tartós hatású, termékeny és progresszív ideológiák 
rendszerint racionális doktrinákra épülnek. A hitszerűség itt elsősorban világi jellegű, s 
azon nyugszik, hogy a gyakorlat sürgető igényei nem teszik lehetővé az alapvető meggyő- 
ződések folytonos felülvizsgálatát. 

Az embereknek szükségük van egy, alapvető érdekeikkel harmonizáló, stabil orientá- 
cióra, amelyben identitásukat elnyerhetik, Ezt mozdítják elő az ideológia szervezeti 
intézményesülése és a vele együtt megszilárduló tekintélyi viszonyok, amelyek nélkül nem 
létezhet tartós tömeghatás. Ezért is eredetileg a hatékony modern ideológiák kohói a 
politikai: mozgalmak és pártok voltak, mint ahogy megfordítva, a pártok bizonyos 
tekintetben az ideológiai vízválasztók mentén keletkeztek, s az alapvető érdek- és érték- 
orientációk tárgyiasulásaiként tekinthetők. (Ma már más a pártok szerepe az ideológiák- 
hoz való viszonyukban. Minél átfogóbb jellegű integrációra törekednek, annál elmosó- 
dottabbá válik ideológiai arculatuk. Tipikus vonása a minél több szavazó megnyerésére 
törekvő ún. néppártoknak az ideológiai eklekticizmus, vagy másként szólva, a világnéze- 
ti kérdések pragmatikus kezelése.) 

Mivel az ideológiában — mint említettük - a rész és az egész, az általános és a különös 
érdekek közvetítése, a politikai stratégia és taktika viszonya és közvetítése a fő tartalom, 
ezek mozgása, dialektikája SZÜKÖSEGSSE tesz bizonyos nyitottságot is. Ahol hiányzik az 
kritikai nyilvánosság előtti racionális igazolásának szükségessége, ott előbb-utóbb i irra- 
cionális mítosszá válik, vagy a tekintélyuralmat, egy részérdek diktatúráját igazoló 
,államvallássá " i is válhat. ; 

A marxizmus az ideológia — mint idealista valláspótlék — kritikájával kezdődött, majd 
az ideológiai tudatformák elméletével a materialista történetfelfogást alapozta meg. 
végül a kapitalizmus tudományos kritikájával egyidejüleg maga is konkrétan az antikapi- 
ezért az ideológia fogalma is némiképp átértékelődött. Az ideológiának mint hamis 
tudatnak, mint , fordított" világnézetnek a korai kritikája ugyan sohasem tűnt el teljesen 
a marxi életműből. De először is konkretizálódott mint meghatározott társadalmi cso- 
portok élethelyzetéből fakadó , szükségszerűen" hamis tudat, amely a történelmi igazság 
magját is tartalmazhatja. Másodszor, az ideológia elmélete egy strukturális-funkcionális 
dimenzióval gazdagodott, amelynek értelmében az emberek a felépítményhez tartozó 
ideológiai formákban tudatosítják és harcolják végig termelési viszonyaik ellentmondá- 
saiból fakadó konfliktusaikat. 

Ez az értelmezés vált fokról fokra uralkodóvá a korabeli munkásmozgalomnak az 
önálló osztálytudat kialakításáért folytatott küzdelmében. Leninnél a marxizmus már 
következetesen mint a proletariátus osztályharcának ideológiája szerepel, mint e harc 
megszervezésére, az osztálytudat kikovácsolására, a forradalmi párt belső kohéziójának 
megteremtésére és stratégiai irányvonalának meghatározására szolgáló eszmerendszer, 
mely tartalmazza az elemzés tudományos módszerét, és elméletével a cselekvés vezérfo- 
nalát nyújtja. Gramsci elgondolásai a hegemóniáról ugyanebben a szellemben íródtak; 
mindkettőjüknél fontos mozzanat az ideológia szervezeti intézményesítése, legfeljebb 
Gramscinál a kulturális harc kérdései hangsúlyosabban szerepelnek. 

Az ideológia funkciói a politikához való viszonyukban sokrétűek, és a mozgalom 
fejlődésének különböző periódusaiban más-más funkció kerül előtérbe. Kezdetben az 
ideológia szervező, identitásteremtő — egyben másoktól elhatároló - funkciója dominált. 
A mozgalom szervezeti megerősödésével növekedett a világnézeti-kulturális nevelésben, 
a kulturális hegemóniára, az érdekképviseletre és a hatalom megszerzésére való felkészi- 
tésben játszott szerepe. 

Az ideológia prognosztizáló, jövőtételező szerepe — a jelen interpretálása és elemzése 
mellett — a fejlődés minden szintjén jelen van, de jellege idővel változik. Kezdetben sok 
benne az utópikus vonás; a jelen élesen elutasító kritikája egy elvont, bár olykor kedvtel- 
ve kiszínezett fényes jövő harmonikus ígéretével párosul. A gyengeség tudata gyakran 
fatalizmust, a forradalmi aktivizmus a múlttal radikálisan szakító messianizmust szül. 
Az intézményi berendezkedés, illetve integrálódás, netán a hatalmi pozicióba kerülés az 
egész kulturális örökség kritikus átértékelésével jár, amely hidat próbál verni a múlt és 

a jövő között. Ez nem mindig sikerül — az opportunizmus a jelen kedvéért hajlandó 
megfeledkezni a jövőről, a voluntarizmus az ellenkező hibát testesíti meg. 

nak kell érvényesülnie, amihez a gyakorlat lehetséges alternatíváinak tudományos elem- 
zésére, a választás pólitikai mérlegelésére, értékszempontjainak tisztázására és tudatosí- 
tására van szükség. Az ideológia ugyan nem teremti az értékeket, de rendszerré szinteti- 
zálja, és folyton újrainterpretálhatja összefüggésüket és sorrendiségüket az aktuális 
igények szerint. A sokat emlegetett értékválság ebben a felfogásban nem annyira az 
értékek válsága, mint inkább az ideológia által képviselt értékrendé, tehát elsősorban 
ideológiai válság. 

A továbbiakban inkább saját ideológiánknak azokat a történeti funkcióváltozásait 
kívánjuk nyomon követni, amelyek meghatározzák mai feladatainkat. 

Mindenekelőtt azt kell hangsúlyozni, hogy a forradalmi ideológia igen nehéz helyzetbe 
kerül azt követően, hogy egy fejletlen országban győz és talpon marad a forradalom, mig 
a világ fejlettebb részein elbukik vagy egészen elmarad. Lenin még képes volt a szocializ- 
mus empirikus-politikai fogalmának és tudományos-formációelméleti meghatározásá- 
nak szétválasztására, így a marxizmus kritikai és legitimációs funkcióinak egyidejű 
érvényesítésére. A későbbiekben azonban e két elv egyensúlya felborult a gyakorlat égető 
legitimációs szükségleteinek és az újonnan kialakuló tekintélyi viszonyoknak, az erős 
politikai hatalomközpontosításnak a hatására. A , szocializmus egy országban" történel- 
mileg indokolt programjának ideológiai túláltalánosításával mindinkább eltűnt a konk- 
rét mizéria és a történelmi távlatok közötti — Leninnél még tudatos — feszültség, s a 
szocializmus szovjet modelljét a szocializmus egyedül érvényes, általános modelljévé 
deklarálták. 

A feszített ütemű szocialista iparosítás korszakában az ideológiát alárendelték az 
extenzív iparosítás feladataira történő totális mozgósításnak. A marxista-leninista ideo- 
lógia elméleti tartalmát ekkortájt szisztematizálták és rögzítették, hogy betölthesse mind 
a kulturális forradalom sürgető szellemi feladatait, mind a politikai mozgósításnak és 
nevelésnek, a kiterjedt káderképzésnek az agitáció és propaganda minden eszköztárát 
felhasználó céljait. Ezzel a marxizmus - a leninizmus hozzáfűzött módosításaival — igen 
jelentős ideológiai húzóerő szerepét kezdte betölteni egy korábban nem várt területen: 
a fejletlen régiók forradalmasításában és társadalmi-gazdasági modernizálásában. Ra- 
cionalitása, történelmi távlatossága, politikai realizmusa, sőt még fokozott gazdasági 
érdekődése is funkcionálissá vált az adott körülmények között, és széles körű terjesztése 
és meggyökereztetése a legszélesebb értelemben biztosította a modern iparosítás és 
társadalomfejlődés szubjektív-tudati előfeltételeit. 

Ma azonban már nem lehet vitás, hogy a sztálini voluntarista politika — amelynek 
történelmileg konkrét elemzésével a marxizmus máig adós - az ideológiának a fejlődést 
visszahúzó elemeit, a stagnálás szellemi alapjait is megteremtette. Anélkül, hogy ennek 
tartalmi elemeit részleteznénk, hangsúlyozni szeretnénk az ideológia szerkezetében rejlő 
okait. 3 

A sztálinizmusnak az a lukácsi definíciója, hogy a polgárháború kivételes állapotának 
és módszereinek prolongálása a békés építés időszakára, az ideológia területére is érvé- 
nyessé vált. A sztálini dogmatizmus nem érthető meg pusztán elméleti tartalmából, 
szükség van egyfajta ideológia-kritikai elemzésére is, azaz azoknak a társadalmi-politikai 
viszonyoknak a vizsgálására, amelyekből ez az ideológia kinőtt. A feszített ütemű 
fejlesztési és honvédelmi feladatok ellátására kiépített forráselosztásos, tervutasításos 
gazdasági rendszer, valamint az eredeti szocialista felhalmozásból származó konfliktusok 
és az ellenállás leküzdésére kialakított szigorúan hierarchikus, tekintélyuralmi jellegű 
politikai-hatalmi struktúrák mintájára az ideológiai tevékenység is a felhalmozott tudás 
elosztásának jegyében állt, amelyet csak a központból, felülről láthatták el a hitelesség, 
a társadalmi érvényesség pecsétjével. 

Ekkor honosodott meg az ideológiának egy olyan értelmezése, amely egy rögzített 
, tanításnak" az adott helyzetre való opportunus alkalmazásában és a gyakorlat ilyen 
értelemben hézagtalan elméleti , levezetésének", tehát igazolásának széles körű terjeszté- 
sében, propagandájában nyilvánult meg. A tan továbbfejlesztése pedig igen gyakran a 
taktikai lépéseket igazoló új, a marxizmussal nehezen összeegyeztethető elméleti tételek 
felállításában merült ki. 

Az ideológiai munka lényege tehát nem annyira a valóság konkrét elemzése, ellent- 
mondásainak feltárása és a megoldás érdekében való tudatosítása lett, mint inkább az 
ellentmondások eltüntetése, a konfliktusok és viták elfojtása, a széttartó érdekek és 
motívumok fegyelmezése, közös mederbe terelése. Ez a szociológiai lényege e korszak 
ideológiájának, nem pusztán a marxizmus tételeinek pedagógiai és propagandacélú 
leegyszerűsítése és ezzel vulgarizálása a tömegfogyasztás számára, bár ez utóbbi jelentő- 
ségét sem kell vitatni. Az egységes , tanítás" követése természetesen fontos integráló erő, 
az integráció azonban itt nem pusztán gondolati meggyőződésből, hanem a felbomló régi 
értékrend előidézte anomikus állapothoz való új igazodás belső szükségletéből és érdeké- 

A mozgalmon belül ugyanis már nem volt lehetőség az ellentmondások, viták vállalá- 
sára — a kiközösítés, az ellenséggé, árulóvá bélyegzés módszere minden herézissel szem- 
ben, gyakorlatilag oda vezetett, hogy a marxizmus-leninizmus közvetve az irracionálissá 
dagadó terror szellemi igazolásává is fajult, mérhetetlen károkat okozva a szocializmus, 
a marxizmus és a leninizmus ügyének. A kritika kiiktatása, minden elhajlás súlyos 
büntetése, az újjal szembeni gyanakvás légköre nemcsak mély konzervativizmust szült, 
de megbénította magának a társadalomtudománynak, sőt a természettudományok egyes 
fontos ágainak a fejlődését is. 

Az elméleti dogmatizmusnak, a marxista dialektika skolasztikus, életidegen elméleti 
rendszerré alvadásának kritikája szinte keletkezésével egyidejűleg megkezdődött, hiszen 
negatív oldalai nyilvánvalóak voltak. (Maga Sztálin is fellépett a marxista betűrágás, a 
kritika elfojtása, a tudományos monopóliumok képződése ellen, s az elméleti bátorságra 
buzdítás sosem hiányzott a dogmatizmus szótárából.) A dogmatizmus életidegensége és 
vulgarizmusa azonban mélyebb gyökerekből táplálkozott, mint puszta elméleti tévedések 
és pedagógiai célú leegyszerűsítések; ezért az ellene folyó harc csupán a sztálinizmus 
gyakorlatának kritikájával, a társadalmi-politikai gyakorlat megváltozásával válhatott 
eredményessé. 

A dogmatizmus filozófiai-elméleti kritikája, a társadalomtudományi kutatás és a 
kritikai elemzés jogainak rehabilitálása fontos elemei voltak a szocializmus egész szellemi 
megújhodásának a XX. kongresszus után, de önmagukban nem vezettek a szükséges 
áttörésre. Ehhez ugyanis a szocializmus egész gyakorlatának, eddig megtett útjának 
kritikus-önkritikus felülvizsgálatára, tárgyilagos értékelésére is szükség lett volna. Az 
ideológiai szerkezet problémáit is az egész társadalmi-gazdasági szerkezettel és a politikai 
rendszerrel — mindenekelőtt a monolit típusú egypártrendszer sajátosságaival — összefüg- 
gésben kell vizsgálni, s nem elég az ideológiát mint egy, a politikai kurzus propaganda- 
igényeinek megfelelően, tetszés szerint hajlítható teoretikus képződményt tekinteni. 
Ehhez gyökeres szemléletváltozásra van szükség, a nélkülözhetetlen reformok vállalásá- 
ra, S egy új politikai gondolkodásra, amint ez a mai szovjet reformtörekvésekben megfo- 
galmazódik. Nem lehet véletlen, hogy a XX. kongresszust követő reformpolitika elbuká- 
sával a dogmatizmus, sőt a személyi kultusz jelenségei is újra felerősödtek, és egészében 
mi sem bizonyítja jobban, mint az a kemény bírálat, amelyben a marxista-leninista 
ideológia konzervatív, a társadalomtudományok fejlődését gátló és általában a társada- 
lom dinamikus fejlődéséhez szükséges újszerű gondolkodásmódot fékező szerepét része- 
sitt. 

A mai világhelyzet sokoldalú kihívásai közepette a nyolcvanas évek elejére a szocialista 

rendszerek fejlődése is történelmi válaszút elé került. Sokuk számára úgy merül fel a 
kérdés, hogy vagy meg tudnak újulni és dinamikusabb fejlődési szakaszba lépni, vagy 
az a veszély fenyegeti őket, hogy kikerülnék a történelmi fejlődés fősodrából, s nem 
tudván realizálni a szocialista rendszer előnyeit — például a tudományos-műszaki forra- 
dalom kibontakoztatásában -, azt sem képesek meggyőzően bizonyítani, hogy a szocia- 
lizmus az emberiség egyetlen humánus és ésszerű alternatívája. Az, hogy a békés koeg- 
zisztenciában folytatott versenyt el is lehet veszíteni, az ma egyre több meggyőződéses 
szocialistában tudatosuló lehetőség. 

Mind nyilvánvalóbb, hogy a stagnálásból nem írhátó minden a kezdeti elmaradottság 
számlájára. Egyúttal éppen az elmaradottságból kinövő messianisztikus szocializmuskép 
idézi elő azt a paradox látszatot, hogy a fejlődés során mindjobban távolodunk a 
meghirdetett célok megvalósításától. Ez kifejeződik az elnevezések zavarában, a kommu- 
nizmust építő társadalomtól vissza a fejlett szocializmusig, majd a realisztikusabb, 
reményt keltően szerény , fejlődő szocializmusig". Valójában nem a szocializmustól 
távolodunk el, hanem az irreális célkitűzésektől haladunk előre, a szocializmus teoretikus 
önképének kritikus felülvizsgálatához. 

Tarthatatlannak bizonyult az a hittétellé szilárdult ideológiai feltételezés, hogy a 
szocializmus önmagában is, a szervesen összefüggő — bár önmagán belül ellentétektől 
szabdalt — kapitalista világrendszer lététől és kihívásaitól függetlenül is felépíthető és 
megvalósítható volna. A szocializmus győzelmének az a , geográfiai" szemlélete, amely 
a szocializmus egy országban modelljének sok országban való meghonosításában gon- 
dolkodott, ma szerencsére mind határozottabb kritikában részesül a Szovjetunióban utat 
törő , új politikai gondolkodás" révén. 

Visszatérés tapasztalható a szocialista építés aktuális társadalmi feladatainak — ame- 
lyek a sajátos helyzet sajátos kényszereiből, gyakran nemzeti érdekekből fakadnak, nem 
is mindig szocialista, csak éppen opportunus megoldásokat is megkövetelnek - és a 
szocializmus világtörténeti, formációelméleti szintű fogalmának a lenini megkülönbözte- 
téséhez. Ez utóbbi a kapitalizmus megszüntetésének világtörténelmi mozgalmát, folya- 
matát kell hogy jelentse, és nem korlátozható döntően arra, ami a Föld egyik harmadán 
történik. Mindezt aláhúzza a Szovjetunióban meghirdetett új biztonságpolitikai koncep- 
ció, amely a kommunisták kötelességévé tette az egész emberiség fennmaradásáért viselt 
felelősség tudatosítását és vállalását a nukleáris korszakban, továbbá a globális problé- 
mák politikai súlyának felismerése, a bipoláris antagonizmus csapdájából egy sokoldalú 
nemzetközi integráció és együttműködés felé való nyitás is. 

Nem kevésbé fontosak a szocializmus belső reformjával kapcsolatos elképzelések és 
törekvések. Hadd utaljunk itt példaként A. Jakovlev elvtárs elemzésére. Eszerint a 
szocializmus ma a gyakorlat és az elmélet új szakasza előtt áll: , a szocializmusnak teljes 
egészében, minőségileg kell megújulnia." Nem egyszerűen egyes oldalait, tulajdonságait 
kell tökéletesíteni, hiszen fejlődik maga a szocializmus lényege is. , A szocializmusnak 
ma elsősorban önmagát kell megismernie", s önkritikusan kell értékelnie az eddig 
megtett utat. Ehhez , a dogmatizmus megatonnáit" szükséges elmozdítani; fejleszteni kell 
a társadalomtudományokat, felszabadítani az alkotó kutatómunka szellemét, s , le kell 
mondani mindenről, amit a gyakorlat nem erősített meg, ami torz gyakorlaton alapult, 
ami a stagnálás és a konzervativizmus apológiájává alakult át". 

Ujra kell gondolni többek között a társadalmasítás tényleges és csak jogi formái, az 
állami és a társadalmi tulajdon közötti különbséget, felül kell birálni az állami tulajdon 
túlzott apoteózisát. Újra kell értékelni a demokráciának , mint a szocializmus egyedül 
lehetséges módjának" eddig elhanyagolt, alábecsült, illetve igen korlátozottan. értelme- 
zett szerepét — ennek egyik kulcsfontosságú eleme a nyilvánosság szerepének, társadalmi 
ellenőrző funkciójának növelése. Ki kell dolgozni ,a demokráciának mint a különböző 
szintű ellentmondások megoldásmódjának működési mechanizmusát" egy olyan társa- 
dalomban, amely érdekeiben tagolt, és nem beszélhetünk a különböző érdekek harmoni- 


18 BAYER JÓZSEF 


kus egybeeséséről. Az emberiség globális problémáit új módon, az osztályszempont és 
az általános emberi szempont dialektikájának megfelelően kel! elemezni stb. 

Utat tör az árutermelő szocializmus, sőt a vegyesgazdaság eszméje — Marxra hivatkoz- 
va, miszerint egyetlen termelési forma sem tűnhet le mindaddig, amíg ki nem meríti a 
benne rejlő lehetőségeket. Felélénkül a kísérletezés szelleme; radikális gazdasági reformo- 
kat hirdetnek meg. 

Függetlenül az átalakítás tempójától, a reformok megvalósításának konkrét nehézsé- 
geitől, a gyökeres változás égető szükséglete kimondatott. Az évtizedes dogmák érvényét 
legfelső szinten nyilvánosan megkérdőjelezték, és a történelmi igazság feltárása az eddigi 
fejlődés sok homályos pontjáról csak erősíteni fogja ezt a tendenciát. Mindez ideológiai 
szempontból gyökeresen új helyzetet teremt, amelyre fel kell készülni, s amelyre előbb- 
utóbb reagálni kell. Annál is inkább, mert — jóllehet reformjainkkal mi sok mindent 
megelőlegeztünk ebből a régen várt fordulatból - épp az utóbbi években az egy helyben 
toporgás és a gazdasági nehézségek előidézte feszültségek folytán halmozódó konfiiktu- 
sok kikezdték a hosszú ideje fennálló nemzeti közmegegyezést, egyfajta bizalmi válság 
jelei mutatkoznak, és a konfliktusok feldolgozatlansága ideológiai problémaként is 
jelentkezik. 


Közismert, hogy a második világháború után a kelet-európai országok a sztálini szovjet 
modellel együtt annak ideológiai szerkezetét is átvették, a szellemi élet erősen központo- 
sított megszervezésével és a marxizmus-leninizmus ideológiai monopóliumának intézmé- 
nyes biztosításával. Ez nem kevésbé volt problematikus, mint a nemzeti sajátosságoktól 
eltekintő egyéb mechanikus átültetések. 

Nemcsak az eltérő szellemi és politikai hagyományok miatt, hanem azért is, mert a 
korábban kiszorított gazdag marxista tradíciót most egy olyan, sematikus formában és 
lesoványított tartalommal próbálták helyettesíteni, ami azt könnyen támadhatóvá tette. 
Ennek ellenére a marxizmus gyorsan tért hóditott, éppen az ideológia említett sajátossá- 
ga, az elmélet és gyakorlat szoros kapcsolata miatt. A nagy, progresszív társadalmi 
átalakulások sok ember szemében hitelesítették a marxizmus-leninizmust, mint haté- 
kony és progresszív ideológiát. 

A politikai torzulások és a szektás dogmatizmus szádban sok kárt is okoztak a 
marxizmus és a szocializmus ügyének. Pedig a progresszív és a szocialista eszmevilágnak, 
minthogy a korábbi ellenforradalmi korszak ideológiái többségükben lejáratódtak, jó 
esélye volt hazánkban az ideológiai hegemóniára. A népi demokratikus fejlődésről a 
próletárdiktatúra eltorzított változatára való áttérést követő politikai voluntarizmus 
fokról fokra szűkítette saját bázisát. A potenciális szövetségesek - sőt a munkásmozgal- 
mi harcosok jelentős részének -— elhallgattatásával a politikai vezetés a korábban kiala- 
kult széles körű politikai konszenzust egy monolitikus látszategységgé tette, s ezt átvitte 
a sokkal összetettebb és minőségileg eltérő ideológiai területre is, mesterséges homogeni- 
tást teremtve-kierőszakolva. A restrikciós és adminisztratív intézkedések szüntelenül 
bomlasztották a népi-nemzeti összefogás alapjait, a mondvacsinált , viták" dezorganizál- 
ták, sőt megfélemlítették a kommunista értelmiséget is, a személyi kultusz bűnei, torz 
jelenségei pedig elidegenítően hatottak a tömegekre. 

A társadalom tudati helyzetét leegyszerűsített, politikai töltésű kategóriákkal, ad hoc 
módon jellemezték, anélkül, hogy mélyrehatóan elemezték volna. Miközben a párt 
vezetése gyakran sürgette az , ideológiai téren való elmaradás" leküzdését, nem tudott 
kitörni az átpolitizált ideológia csapdájából. A marxizmus és leninizmus értő érvényesíté- 
se az ideológiailag fontos területeken (művészetek, társadalomtudományok, publiciszti- 
ka) megtört a szektás dogmatizmus szellemén. A vitatandó nézetek felszín alá nyomásá- 


. val könnyen el lehet érni az ideológiai homogenitás látszatát, ám ezzel a vezető párt csak 

önmagát csapja be. Az ideológiai problémák, konfliktusok kezelésére való képtelenség, 
az ebből fakadó szellemi immobilitás és az elkövetett bűnök miatt érzett morális bénult- 
ság az egyik döntő oka volt annak a gátszakadásnak, amely végül az 56-os válságba 
torkollott. 

Az 1956 utáni konszolidáció folyamatának nélkülözhetetlen része volt az alkotó 
értelmiség megnyerése, ami lényegében a hatvanas évek első harmadára fejeződött be. 
Ennek alapja egyrészt a súlyos konfiiktusok ellenére is fönntartott és vitákban is épített 
bizalom volt, másrészt a szellemi élet irányításának, orientálásának teljes fordulata, 
amelyet az ismert s máig érvényes művészet- és tudománypolitikai elvek meghirdetése 
és fokozatos érvényre juttatása biztosított. Ehhez járult a kultúra egészének, a történelmi 
örökség teljességének birtokbavétele irányában tett nyitás is. 

A nyilvánosság jelentős kiszélesítése, a tájékoztatás és az utazás lehetőségeinek nagy- 
arányú bővülése, valamint a szövetségi politika egész új stílusa a szellemi élet gazdagodá- 
sához s a vitákkal együtt is a politikai konszenzus erősödéséhez vezetett. A hatalom 
önkorlátozása, az elvi irányítás és az eszmei befolyásolás terén fontos, progresszív irányú 
változások történtek. Mindez korántsem volt ellentmondásoktól mentes folyamat. 
A konszolidáció időszakának politikai vitái tükröződtek a szellemi életben is, a reform- 
lendület mellett egy ideig tovább kísértett az , ideológiai offenzívák" aufklérista illúziókat 
hordozó szelleme is. 

Egészében véve a hatvanas évek lényeges változásokat hoztak az ideológiai tevékeny- 
ség belső és nemzetközi feltételeiben. A belső változások közül alapvető fontosságú volt 
a mezőgazdaság átszervezésében s egyidejűleg a falu történelmi átalakulásában lezajlott 
fordulat, majd a gazdasági reformok napirendre kerülése. A dogmatizmustól mindjob- 
ban megszabaduló társadalomtudományok segítették a politikát az új válaszok kidolgo- 
zásában. A szabadabb szellemi légkör pezsgést hozott a művészetekbe és a publicisztiká- 
ba. Az egyházakkal folytatott elvi politika és a megegyezésre törekvés eredményeként 
is egy új, világnézetileg toleránsabb légkör alakult ki. 

Mindez összességében a marxista-leninista ideológia hegemóniájának, a szocialista 
értékek kívánatos dominanciájának elve és igénye jegyében történt, amely azóta is bevált 
koncepcionális alapja pártunk ideológiai kérdésekben folytatott politikájának. A világ- 
nézeti monopólium igényének feladása nemcsak erősítette a nemzeti közmegegyezést, de 
hosszú távon az egyedül követhető stratégiát is jelenti. A nemzetközi kommunista 
mozgalomban zajló viták, konfliktusok, sőt szakadások nyilvánvalóvá tették, hogy a régi 
értelemben vett monolit ideológiai egység kora véglegesen elmúlt. Az imperialista straté- 
gia váltása a , felgöngyölítésből" a , fellazításba" szintén új feltételeket teremtett. 

A hetvenes évek elején a reformoktól való visszalépés károkat okozott ideológiai 
szempontból is, és számos, máig továbbgyűrűző kedvezőtlen hatása volt a szövetségi 
politikában, ezen belül az alkotó értelmiséggel kialakult kapcsolatban. Tény, hogy 
reformpolitikánkkal hosszú ideig egyedül maradva, nem tűnt kívánatosnak annak elmé- 
leti-ideológiai általánosítása. (A , magyar modell" megfogalmazásával kapcsolatos ellen- 
érzés és túlzott óvatosság is jelezte ezt.) 

A hetvenes években jelentkező új kérdések és problémák ideológiai feldolgozása 
elmaradt, illetve késlekedik. Ugy tűnik, hogy a szükségesnél nagyobb nyomatékot kapott 
a politika fő irányvonala folytonosságának hangsúlyozása akkor, amikor stratégiai 
váltásra lett volna már szükség. Ez ki is termelt egyfajta kényelmes orthodoxiát, a 
viszont jelentős értelmiségi rétegek és az ifjúság egy részének eltávolodását is okozta a 
marxista ideológiától. Az évtizedfordulóra -— elsősorban a gazdasági növekedés lelassulá- 
sának, az egyensúlyproblémák kritikussá válásának, valamint a szocialista országok 
fokozódó problémái kiütközésének (mindenekelőtt a lengyel válság kirobbanásának) 
hatására — szükségessé vált egy korrekció, de immár sokkal kedvezőtlenebb feltételek 
között. 

1984-re újabb gazdasági reformelképzelések születtek, gyakorlati lépések is megvaló- 
sultak s számos kezdeményezés történt a demokrácia fejlesztése irányában. Ezek azon- 
ban eleddig nem álltak össze átfogó reformprogrammá, s gyakorlatilag nem tudták s 
megfordítani az utóbbi évek kedvezőtlen tendenciáit. Úgy véljük, ez a fő oka időnkénti 
tanácstalanságunknak, kapkodásunknak az ilyenkor majdnem természetes szélsőséges 
szellemi reagálások kezelésében is. 

Tanulságos viták folynak a politikai rendszerről, a szocialista demokrácia fejlesztésé- 
ről, az erkölcsi és értékrendváltásról, sőt válságról; szocializmusképünk elavultságáról, 
a marxizmus válságáról, a nemzet állapotáról stb. — s mindeközben úgy tűnik, a társada- 
lom nem mozdul előre. Toporgunk a világnézeti nevelés és oktatás reformdilemmái 
körül, mialatt a fiatalok — akiknek világnézetét igen összetett hatások formálják — mind 
érdektelenebbül reagálnak bármilyen változásra. Pozitív fejlemény ideológiai szempont- 
ból is a társadalomtudományok valóságfeltáró szerepének erősödése — és még ezt is egyik 
oldalon egy ideológiai gyanakvás, a másik oldalon az ideológiával, sőt olykor minden, 
a szakszempontokon túlmenő teoretizálással szembeni gyanú árnyékolja be. 

A problémákat sorolhatnánk; elég tetemes tartozás halmozódott fel ahhoz, hogy 
okunk legyen az ideológiai folyamatokat újra átgondolni. Mik lehetnek ennek a tám- 
pontjai, milyen kérdéseket kell újra felvetni, újszerűen megközelíteni? Cikkünk folytatá- 
sában" ehhez szeretnénk néhány adalékkal és elemzéssel szolgálni. 


§ A cikk második részét lapunk következő, 11. számában közöljük. 

A szovjet társadalom minőségi fejlődése és 
a társadalomtudományok 


Az 1985. áprilisi plénum óta eltelt időszakra a határozott elméleti vizsgálódás a jellemző. 
E folyamatban sikerült megfogalmazni és bevezetni a párt, a nép életébe azokat a 
tartalmas gondolatokat, melyek szellemi és érzelmi vonatkozásban gazdagították a 
társadalmi fejlődést. A párt erőfeszítései révén formálódik a szocialista távlat új szemléle- 
te, a forradalmi változások céljainak és jellegének átfogó értelmezése. 

Az októberi forradalom és a jelenlegi átalakítás között hét évtized telt el, mégis 
megszakíthatatlan és szoros kapcsolat van közöttük, a legfőbb kérdésben egységet 
alkotnak. Az átalakítás az októberi forradalom ügyének folytatása új történelmi feltéte- 
lek között, a forradalmi igazság érvényesítése a társadalmi folyamatokban bekövetkezett 
stagnálás után. Szükségessé tette a szovjet társadalom, a nemzetközi fejlődés helyzetének 
objektív elemzését az ember és az emberiség valamennyi alapvető kérdésében. 

Alapjaiban és főbb vonásaiban létrejött az ország társadalmi és gazdasági fejlődése 
meggyorsításának , valamint a társadalom minőségileg új állapotának eszmei-elméleti plat- 
formja. 

A gyorsítás koncepciója nem adja meg a választ arra a kérdésre, hogyan fokozzuk a 
gazdasági növekedés ütemét. Ez a koncepció a hatékony utakat és eszközöket keresi, 
. hogy belátható időn belül méltó választ adjunk a kor kihívására; hogy a szocialista 
társadalom valóban a megtestesülése legyen mindannak, ami a nemzetközi haladásban 
" haladó és humánus, s hogy a szocialista hatékonyság példakép lehessen. 

A szocializmus anyagi és szellemi erőforrásai növekedésével párhuzamosan előtérbe 
kerülnek a fejlődés minőségének kérdései. Hogyan lehet célszerűbben felhasználni az új 
lehetőségeket, miképp éljünk velük? Milyen minőségi kritériumokkal mérjük a további 
fejlődést? 

A helyzet az, hogy a válaszadásra nem voltunk felkészülve sem gyakorlati, sem elméleti 
vonatkozásban. A választ keresve, ki kell dolgoznunk a társadalmi élet valamennyi 
területe optimális kölcsönhatásának koncepcióját. Feltehetően ebben rejlik a társadalmi 
hatékonyság kérdésének lényege. 

A társadalompolitika új szemlélete, amely konkretizálja a marxizmus-leninizmus 
mi-gazdasági, szellemi, erkölcsi prioritásai mai rendszerének újszerűségét. Ebben a meg- 
újult értékrendszerben a figyelem középpontjába az ember kerül mint a szocialista 
haladás célja, és az emberi tényező mint e haladás döntő ereje. " 

A gazdaság, a tudomány, az anyagi jólét, az emberek tudata, a tömegek kultúrája 
között ma olyan mély összefüggés alakult ki, hogy a felsorolt területek akármelyikének 
bármilyen lemaradása azonnal kihat a többi területre, megtöri az általános előrehaladás 


(Jakovlev, A.: Dosztizsenie kacsesztvenno novogo szosztojanija szovetszkogo obscsesztva i obscsesztvennüe 
nauki — Kommuniszt, 1987. 8. szám, 3-22. old.) (Rövidítve.) 

ritmusát. Csak a gazdasági, társadalmi és szellemi élet teljes és szerves kapcsolata 
biztosíthatja az új rendszer minőségi egységét, integritását. 

Jelentős mértékben bővültek a szocialista gazdasági fejlődés törvényszerűségeivel, a 
termelőerők és a termelési viszonyok dialektikájával kapcsolatos nézeteink. Új megvilá- 
gításba került a szocialista tulajdon érvényesülése, ezen belül is a szövetkezeti tulajdon- 
formák fejlődése, az értéktörvény, valamint az áru- és pénzviszonyok hasznosítása, a 
tudományos és műszaki haladás meggyorsítása, valamint új módon kerültek napirendre 
mindazon kimeríthetetlen erőforrások és tartalékok, melyek az emberi tényezőben rejle- 
nek. 

Az átalakítás az alkotó és céltudatos teremtés aktusa. Feladat ez nemcsak gazdasági 
és politikai téren, de mindenütt, ahol a szellemi fejlődés helyzete, tendenciái és távlatai 
szóba kerülhetnek: a kultúra és az oktatásügy, a társadalomtudományok és az erkölcs, 
az irodalom és a művészet területén. 

A jelenlegi politikai és erkölcsi légkör lehetővé teszi, hogy józanul és becsületesen 
számba vegyük, milyen mértékben és milyen mélyen tudatosodott a társadalomtudomá- 
nyok szerepe és felelőssége az új feltételek között. A XXVII. kongresszus szellemében 
minderről nyíltan kell beszélnünk és maximális őszinteséggel kell végeznünk a dolgunkat. 
Mint Lenin írta: , ne áltassuk magunkat... legyen bátorságunk nyíltan elismerni azt, ami 
van". (V. I. Lenin Összes Művei, 1. kötet, 379. old.) 

Égető szükség van arra, hogy határozottan megmondjuk: sem a társadalomtudomá- 
nyok gyakorlati eredményeit, sem a társadalomban elfoglalt helyüket, sem magának a 
tudománynak a helyzetét nem tekinthetjük kielégítőnek a kor követelményei szempont- 
jából. A helyzet azért aggasztó, mivel a társadalomtudományok művelőiben működik 
egy sajátos fékező mechanizmus, amely akadályozza a társadalomkutatások lehetőségei- 
nek kibontakozását. 

Rendkívül fontos, hogy társadalomtudósaink minél előbb szerezzék vissza jó hírnevü- 
ket, kritikusan és önkritikusan elemezzék a múltban elkövetett tévedéseket. Ez gyógyító 
hatású lépés lesz. Valljuk be, filozófusaink, közgazdászaink, történészeink, irodalomtu- 
dósaink nem túl gyakran léptek fel az új és a haladó nézetek védelmében és terjesztésében. 
Részük volt annak idején a kibernetika és a genetika lejáratásában, később pedig abban, 
hogy a közgazdaságtudományban majdhogynem tudományellenesnek kiáltották ki a 
matematikai modellezés módszereit, kigúnyolták a társadalmi prognosztikát. Visszate- 
kintve világos: túl sok erőt pazaroltunk arra, hogy elméletileg megalapozzuk az önmeg- 
nyugtatást, a felületes rendezést, és ezzel az ország szociális-gazdasági, illetve politikai 
fejlődésének megrekedését. Olyan , örökség" ez, melytől határozottan meg kell szabadul- 
ni. És ezt megalapozottan kell megtenni, levonva a jövőre nézve a tanulságokat — mind 
a világnézeti, mind pedig az erkölcsi tanulságokat. 

Az igazsághoz azonban más valami is hozzátartozik: az, hogy a társadalom által ma 
elítélt folyamatok mellett, fejlődtek más, velük ellentétes folyamatok is. Élt akommunis-. 
ta és az állampolgári lelkiismeret, ami nélkül elképzelhetetlen lett volna a központi 
bizottság áprilisi ülése, a jelenlegi politikai és erkölcsi katarzis. A gazdasági élet, az 
irányítás, a társadalmi élet, a szocialista törvényesség számos kérdésével kapcsolatban 
folytak kutatások. Érvényesült és fokozatosan erősödött az eljövendő alapvető változá- 
sok eszmei-erkölcsi erőtartaléka. A társadalomban és a tudományban nagyobb hang- 
súlyt kapott az a követelés, hogy véget kell vetni a tehetetlenségnek és a közömbösség- 
nek, a politikai felelőtlenségnek és az árral való gondtalan úszásnak, a dogmatizmusnak 
és a skolasztikának. 

Ez újabb adalék ahhoz, hogy az átalakítás történelmileg szükségszerű, hogy gyakorla- 
tilag megvalósítható, hogy az átalakítás objektív menetének szervesen egyesülnie kell a 
szocialista épitőmunka tényleges kérdéseinek tudományos feldolgozásával. A szocializ- 
mus ma lényegében a gyakorlat és az elmélet fejlődésének úÚ új szakasza előtt áll. Átfogóan, 
komplex módon kell áttekinteni mindazt, amit már megtettünk, és azt is, ami előttünk 

áll, hogy nagyobb távlatban, teljesebben lássuk előrehaladásunk valamennyi apró részle- 
tét és árnyalatát, időben fel tudjuk ismerni ennek az előrehaladásnak a konkrét feladata- 
it, meg tudjuk találni e feladatok megoldásának eszközeit. 


A legfontosabb feladat az, hogy a társadalomtudományok szellemi erőit a fejlődő 
szocializmus kulcsfontosságú feladatai megoldására összpontosítsuk. Ezt úgy kell elvé- 
geznünk, hogy figyelembe vesszük mind a pozitív, mind pedig a negatív tapasztalatokat. 

Elérkezett az ideje annak, hogy a társadalomtudósok alapvetően tisztázzák felelőssé- 
güket a gyorsítás stratégiája és taktikája elméleti kidolgozásáért, továbbfejlesztéséért. 

A társadalomtudomány terén meg kell teremteni az alkotó kutatómunka légkörét, fel 
kell kelteni az új gondolatok iránti érdeklődést, teret kell adni az újító gondolatoknak, 
az új nézeteknek, az eredeti javaslatoknak. A forradalmi megújulás csak úgy valósulhat 
meg, ha határozottan szakítunk az élettől elszakadt sematikus konstrukciókkal, lemon- 
dunk mindarról, amit a . gyakorlat nem erősített meg, vagy ami torz gyakorlaton alapult, 

Megbizható szervezeti kapcsolatokat kell kialakítani a társadalomtudományok és a 
gyakorlat között az átalakítás, a gyorsítás érdekében, de magának a tudománynak az 
érdekében is. Enélkül az elmélet megmerevedik, a gondolat kiapad, a gyakorlat pedig 
. megreked a mindennapi kérdések felületén. Úgy kell kialakítani a tudományos közössé- 
gek működésének mechanizmusát, hogy az állandóan ösztönözze a tudósok demokra- 
tikus kapcsolatát, meghiúsítson minden olyan próbálkozást, amely a tudomány mono- 
polizálására irányul. 

Az utóbbi időben erősödik a társadalomtudományok bírálata azért, mert éleúdeséggé 
váltak, elszakadtak a társadalmi gyakorlattól. Bírálják a munkastílust és a munkamód- 
szereket, a tudományos tevékenység erkölcsi, lélektani légkörét. Jogos ez a bírálat. 
A társadalomtudományok nem csupán a társadalom állapotát tükrözték, de aktívan 
részt vettek ennek az állapotnak a kialakításában. A stagnálás ideológiájának, a stagná- 
lás álcázásának nem volt szüksége az élet pontos ismeretére. Mindazt, amit nem tudtak 
belegyömöszölni a dogmatikus gondolkodás, valamint az , általános lelkesedés" gyakor- 
lata Prokrusztész-ágyába, nyiltan vagy titokban kétesnek és gyanúsnak tartottak. Az 
SZKP Központi Bizottsága januári ülése egyértelműen elítélte ezt a gyakorlatot. 

Talán bizony a fejlett szocializmus koncepciója nem viselte magán a konjunkturális 
értelmezés nyomát, amely a lassú, félénk, következetlen tökéletesítést állította előtérbe, 
mintegy , bizonyítványt adott" a kedvező helyzetről, s gátolta annak felismerését, hogy 
sürgős és alapvető változásokra van szükség? 

Talán a kooperáció, a társulás szocialista elveinek mellőzése, a kisegítő gazdaságokhoz 
és a magán-munkatevékenységhez mint idegen jelenségekhez való viszony nem iktatta-e 
ki a társadalom jelentős potenciális erőforrásait? 

Talán az a felfogás, mely a demokratikus centralizmusnak csupán egyik elemét, az 
irányítás központosított formáit dicsőítette, nem kötötte-e gúzsba a kezdeményezéseket, 
az önállóságot és a szocialista vállalkozószellemet; nem terjesztette-e a tárcaszemléletet, 
a bürokráciát, melyek a gazdasági tevékenység fő mozgató rugói lettek? 

Talán nem váltak gazdasági fékké az áruviszonyok elismerését ellenzők koncepciói? 
Kijelentették, hogy ezek csupán tudományos viták. Valójában az értéktörvény ignorálá- 
sa uralkodott az elméletben és a gyakorlatban egyaránt. Az önálló elszámolás, a jövedel- 
mezőség figyelmen kívül hagyása, számos ágazat állami támogatásának módszere rossz 
szolgálatot tett a népgazdaságnak, számos hátrányos következménnyel járt. 

Talán a széles nyilvánosság, a ténylegesen alulról jövő ellenőrzés hiánya, a bírálat és 

az önbírálat színvonalának csökkenése, a szavak és a tettek közötti ellentét nem járult-e 
hozzá ahhoz, hogy növekedjenek a társadalomban a kóros jelenségek: a társadalmi 
passzivitás és a korrupció, a felelőtlenség és az erkölcsi züllés, a karrierizmus és a 
fogyasztói szemlélet? 

Nem haladhatunk előre eredményesen az átalakítás útján, ha nem tisztázzuk azokat 
az okokat, melyek lehetővé tették e jelenségek kialakulását. Ezek az okok részben a 
gyakorlatból, részben a tudat szférájából erednek. 

Az ország elindult a szocialista építés útján, és ezen az úton rendkívül bonyolult 
feltételek között, nem egyenes vonalban haladt. Arra lett volna szükség, hogy menet 
közben vizsgáljuk meg ennek az úttörő jellegű új társadalomnak a problémáit és ellent- 
mondásait, dolgozzuk ki a jövőre vonatkozó koncepciókat. A szocializmusra kész terv- 
rajzok nem voltak, de nem is lehettek. i 

Egy bizonyos szakaszban azonban nem az elmélet alkotó fejlesztését, hanem a skolasz- 
tikát, a marxizmus-leninizmus egyes tételeinek dogmatikus értelmezését kezdték előny- 
ben részesíteni. A központi bizottság januári ülésén szó volt arról, hogy a szocializmussal 
kapcsolatos egyes lenini téziseket leegyszerűsítve értelmezték, megfosztották őket mély 
elméleti tartalmuktól. Elterjedtek a szocializmussal és a kommunizmussal kapcsolatos 
felületes elképzelések, absztrakt általánosítások, az élettől elvonatkoztatott, kiagyalt 
próféciák. 3 

Marx, Engels, Lenin munkáira elsősorban az a jellemző, hogy tisztán látták az élet 
tényleges dialektikáját, a történelmi fejlődés bonyolult és korántsem egyértelmű jellegét. 
Az ismert tapasztalatok mind azt bizonyítják: a történelem soha, egyetlen irányban sem 
tudott úgy előbbre jutni, ha leegyszerűsítették a dolgokat, a valóságot. Éppen ellenkező- 
leg, minden következő formáció, társadalmi-gazdasági vagy politikai rendszer belső 
szerkezete az előzőnél bonyolultabb volt. És e tekintetben semmi okunk arra, hogy a 
szocializmust és a kommunizmust kivételnek tekintsük. Az uniformizálás mégis irigylésre 
méltó makacssággal tört utat a gyakorlatban és az elméletben. Hatása ma is megfigyelhe- 
tő a gazdasági élet, a társadalmi szféra, a kultúra terén. 

Vagy nézzük a társadalmi törvényszerűségek érvényesülésére vonatkozó tézist. A ka- 
pitalizmust vizsgálva, látjuk például belső folyamatainak és mechanizmusainak összetett, 
alternatív jellegét, de mihelyt a szocializmusról van szó, itt mintha valamiféle, csaknem 
teljes, az embertől nem függő automatizmus érvényesülne. A termelési viszonyok maguk- 
tól összhangba kerülnek a termelőerők fejlődésével. Az önszabályozás útján valósul meg 
a tervszerű és arányos gazdasági fejlődés, oldódnak meg a társadalmi kérdések. Automa- 
tikusan érvényesülnek a társadalmi tudat, a társadalmi igazságosság, a nemzetiségi 
viszonyok fejlődési mechanizmusai és még számos más kérdés. Kialakult egy bűvös kör: 
a gyakorlatban fellépő egészségtelen jelenségek a társadalmi tudatban, a tudományban 
is egészségtelen tendenciákhoz vezettek. Ez utóbbiak viszont idővel egyre inkább megne- 
hezítették azt, hogy az elmélet és a gyakorlat visszatérjen a realitás, az ellentmondásokkal 
terhes élet medrébe. 

gy is mondhatjuk, hogy fokozatosan megszűnt a bíráló önelemzés képessége. A léte- 
ző, élő szocializmus tanulmányozása helyett előnyben részesült a spekulatív modellek 
szerkesztése. Az elmélet egyre inkább tautológiává, szószaporítássá alakult át. Vagy 
előrekalandoztunk, a kommunizmus építését közvetlen napi feladatnak jelentettük be, 
vagy lényegében a lapos evolucionizmus szellemében abszolutizáltuk a gazdasági, társa- 
dalmi és egyéb struktúrák stabilitását; a stagnálást, a szocialista átalakulás terén kiala- 
kult késlekedést megpróbáltuk igazolni. A társadalomtudományok emiatt elvesztették 
tényleges funkciójukat. 

Ezek a tendenciák különösen érezhetővé váltak a hetvenes években, amikor az élő, 
fejlődő szocializmus tanulmányozása helyébe egyre nyíltabban a kiagyalt képletek és 
sémák léptek. 

Ez a helyzet objektíve elősegítette a dogmatizmus, a skolasztika, a betűrágás felvirág- 

zását, s megnehezítette a mai szocializmus kérdéseinek elméleti kidolgozását. Pedig 
valamennyi marxistának világosan kell látnia, hogy a forradalmi elméletnek, az emberi- 
ség e nagyszerű szellemi tőkéjének befagyasztása — bármely formában történik is — súlyos 
következményekkel jár, nemcsak az elméletben, de az új társadalom építése gyakorlatá- 
ban is stagnáláshoz vezet. 

EI kell jutni a tapasztalatok — kivétel nélkül minden tapasztalat, tévedés és eredmény — 
józan értékeléséhez. Minden elfogultság nélkül kell vizsgálni, önkritikusnak kell lenni, 
becsületesen és nyiltan fel kell tárni, hogy milyen következményekhez vezetett a forradal- 
mi elmélet számos tézisének opportunista értelmezése. Erőt kell venni önmagunkon, 
mozgósítanunk kell a tudományos kollektívákat, hogy forradalmi válaszokat adhassunk 
az élet kérdéseire. Ezt várják ma a társadalomtudományoktól. Nem könnyű, sőt fájdal- 
mas folyamatról van szó, de ez a folyamat elkerülhetetlen. 

Valamennyien korunk terméke, olykor pedig foglyai vagyunk. De senki helyettünk 
nem alakítja ki az élet új rendjét, nem gondoskodik a felinerülő kérdések elméleti 
birtokbavételéről, nem szabadít meg bennünket számos olyan elképzeléstől, mely a maga 
idején talán helyes volt, de az új feltételek, az új feladatok közepette elvesztette régi erejét. 

Ugy tűnik, ma a társadalomtudósok között vannak, akik , tudathasadásban" szenved- 
nek. Az, hogy megértik a történelmi pillanat bonyolult, felelősségteljes jellegét, nyilván- 
való. A tudósoknál talán senki nem látja világosabban, senki nem méri fel józanabbul 
a gazdasági életben, a társadalmi és szellemi-erkölcsi szférában kialakult helyzetet. Az 
igazság ellen vétenénk, ha azt mondanánk, hogy a negatív tendenciák erősödése nem 
nyugtalanított számos társadalomtudóst, vagy hogy e jelenségek elkerülték volna figyel- 
müket. Jól ismerjük a társadalomtudományok mindazon képviselőit, akik élesen felve- 
tették az égető problémákat, nem törődtek azzal, hogy e cselekedeteik , nem válnak 
egészségükre", nem javítják társadalmi helyzetüket. 

Ennek ellenére még mindig nagyfokú tehetetlenség tapasztalható, egyesek még mindig 
abban az illúzióban ringatják magukat, hogy a társadalomtudományok mai állapota 
lényegében híven tükrözi a szocializmus fejlődésének jelenlegi szakaszát. Fontos, hogy 
megszűnjék a kialakult sajátos távolságtartás a nehézségektől, hogy ne engedjünk a 
kísértésnek, ne oldozzuk fel önmagunkat, értsük meg, mennyire fontos, hogy a társada- 
lomtudományi kutatásokban ismét érvényesüljön az igazság semmitől vissza nem riadó 
keresésének lenini szelleme. 

Az alkotó marxizmus-leninizmus mindig felfedezés, nem pedig fedezék. ,,. . .Állandóan 
Vlagyimir Iljics Leninhez, az ő gondolataihoz, eszméihez fordulunk — mondotta M. Sz. 
Gorbacsov a központi bizottság januári ülésén. — Ezzel nem egyszerűen mély tiszteletün- 
ket juttatjuk kifejezésre, nem -csupán a lenini tekintélyt ismerjük el. Olyan kitartó 
törekvés ez, melynek célja az, hogy a jelenlegi feltételek között támasszuk fel — és minél 
teljesebben támasszuk fel — a leninizmus szellemé". .." 

A leninizmus egyet jelent a forradalmi dialektika klasszikus módon hitelesített tanítá- 
sával. , Most azt a vitathatatlan igazságot kell magunkévá tennünk, hogy a marxistáknak 
a való élettel, a valóság pontos tényeivel kell számolniuk, nem pedig továbbra is a tegnap 
elméletébe kapaszkodniuk..." (V. I. Lenin Összes Művei, 31. kötet. 134. old.) Ez volt 
V. I. Lenin hitvallása. ; 

A legfőbb követelmény - ha úgy tetszik, a kor parancsa -, hogy állítsuk helyre a 
szocialista átalakulás céljai és eszközei értelmezésének dialektikus, lenini módon alkotó 
szemléletét, tanulmányozzuk tüzetesen és behatóan a tényleges ellentmondásokat, vessük 
el az ellentmondások korlátolt, vulgáris értelmezését. Az élet igazi folyamataiból kiindul- 
va jussunk el a következtetésekhez, az elvek és a célok megfogalmazásához. Az igazi 
társadalomtudományok ezt az utat követik. 

Az élet új realitásaiból kiindulva, az új információs alapon minden lehetőség megvan 
arra, hogy ismeretlen területet fedezzünk fel, gyarapítsuk a klasszikus alapot, a társadal- 
mi lét új törvényeit tárjuk fel. 

Be kell ismerni, hogy mi, akik a dialektikát a fejlődés általános elméletének és a 
forradalmi átalakulás módszerének tartjuk, valójában távolról sem mindig támogattuk 
az újat sem a tudományban, sem a gyakorlatban. Sőt gyakran elutasítottuk az újat, 
amennyiben nem találtunk rá közvetlen, betű szerinti igazolást a klasszikus örökségben. 
Nem vettük észre, hogy ezzel lehetetlent követelünk a klasszikusoktól. Mint Lenin 
mondotta, az eljövendő új társadalom valamennyi részletét, valamennyi fokozatát, a 
fejlődés minden apró-cseprő sajátosságát hetven Marx sem képes előre megmondani. 

Nem véletlenül hangzottak el ezek a szavak a XXVII. pártkongresszus fórumán. 
Marx, Engels, Lenin koruk feladatait oldották meg. Eredményeik és felfedezéseik, a 
alkotó szellemét hagyták ránk. De minden örökséggel hozzáértően kell bánni, különösen 
egy olyan zseniális örökséggel, mint amilyen a marxizmus-leninizmus, amely természetét 
tekintve nem tűri a dogmákat, melyet maga az élet hozott létre, és amely megköveteli, 
hogy állandóan behatoljunk a társadalmi lét titkaiba. A lényeg az, hogy a felhalmozott 
elméleti és módszertani erőforrásokat, magát a dialektikus gondolkodást az új felismeré- 
sek és az új szemlélet kialakítása és ösztönzése szolgálatába kell állítani. 


A kiindulópontul szolgáló elméleti feladatot röviden így fogalmazhatjuk meg: a szocializ- 
musnak ma elsősorban önmagát kell megismernie. Ez azonban nem történhet meg akkor, 
ha a társadalomkutatások továbbra is félni fognak attól, hogy hozzányúljanak olyan 
kérdésekhez, melyek még nem szerves részei a politikai döntéseknek, ha megmaradnak 
a kommentálás szintjén. 

A szocializmus a tőkés kizsákmányolás, a polgári erkölcs tagadásaként született meg. 
Ezért az új társadalmat romantikus, eszményi társadalomnak hitték, amelynek nincsenek 
hibái és nincsenek ellentmondásai; ami pedig a bajokat és a mulasztásokat illeti, azokat 
a múltból ittmaradt csökevényeknek tekintették. Ha mindez ilyen egyszerű lenne! A szo- 
cializmus előnyeinek evidenciája azt az illúziót keltette, hogy a szocializmusban nem 
jelenhetnek meg negatív tendenciák, nem éledhet újjá a kispolgári felfogás. A szocializ- 
mus objektív törvényeinek vizsgálatát gyakran kiragadták a nemzetközi fejlődés össze- 
függéseiből. Sok tekintetben leegyszerűsítettnek, vulgárisnak bizonyultak a tőkés rend- 
szer fejlődésére, a kapitalizmus életképessége határaira, , túlélési" tartalékaira vonatkozó 
prognózisok is. Mindezt most meg kell tagadni, és ez nem megy olyan könnyen. 

Változatlanul időszerű — a kialakult helyzetben pedig különösen - az a lenini követel- 
mény, hogy a társadalmi élet különbözö oldalai kölcsönhatását komplex módon kell 
elemezni. Olyan szemléletre van szükség, amely figyelembe veszi a termelőerők és a 
termelési viszonyok, az alap és a felépítmény, a politika és a gazdaság, a centralizmus 
és a demokrácia, az egyéni és a társadalmi érdek, az ideológia és az anyagi életfeltételek, 
a lélektani és erkölcsi elemek stb. bonyolult kölcsönhatását. 

A valóság átfogó, komplex elemzése szervesen következik a marxizmus-leninizmusnak 
mint egységes és komplex tanításnak a természetéből. A korszerű tudás teljes birtokában 
a valóság átfogó, általános filozófiai birtokbavételére kell törekedni. Ma különösen nagy 
szükség van az áttörésre a filozófiai általánosítások, a világ komplex szemlélete terén, 
amely teljes mértékben figyelembe veszi a világ tényleges ellentmondásait és domináns 
tendenciáit. Nagy szükség van a társadalomkutatásra: a szociológiai, a társadalomlélek- 
tani, a humán kutatásokra. 

A szocializmus az embert tekinti a társadalmi haladás kritériumának és legfőbb 
céljának. De nem valamiféle idealizált személyiséget, hanem az adott kor igazi, hús-vér 
emberét, akit valóságos kapcsolatok fűznek a társadalomhoz, más emberekhez, az 
anyagi és a szellemi élet területeihez. A kommunizmus útján történő haladás elsősorban 

a társadalmi viszonyok tökéletesítését jelenti, természetesen megfelelő anyagi és szellemi 
bázison. Az elméleti tudat feladata, hogy ne csak e folyamatok mélységét lássa és 
tükrözze, de a tudat és a gyakorlat közötti összefüggések rendkívül bonyolult dialektiká- 
ját, magának a tudatnak - a tudományos és a-hétköznapi tudatnak - a fejlődési törvény- 
szerűségeit. 

A társadalomtudományok további fejlődéséhez különösen fontos a történetiség elvé- 
nek érvényesítése. Sok tévedést el lehetett volna kerülni, ha társadalmunk struktúráit 
nemcsak szavakban, de a valóságban is dinamikus, fejlődő struktúrákként vizsgáltuk 
volna. 

Hangsúlyozni kell: itt nem az állam, a párt, a gazdasági és társadalmi fejlődés története 
újabb konjunkturális átírásáról van szó. Ilyesmi már volt, eredményei közismertek. Itt 
másról van szó, arról, hogy a múltat a maga teljességében, dialektikus ellentmondásaiban 
kell látni, felfogni, elemezni. 

Az elmélet nem tévesztheti szem elől azt az elvi kérdést, hogy a társadalmi tudat nem 
axiomatikus jellegű. E megállapítás több körülményen alapszik. Szakadatlan mozgás- 
ban, fejlődésben van maga a társadalom, a társadalmi megismerés tárgya. Ez összefügg 
az embernek, az egyes osztályoknak és csoportoknak, az egész társadalomnak azzal a 
képességével, hogy fel tudja halmozni, általánosítani és hasznosítani a tapasztalatokat. 
Amennyiben azonban negatív jelenségek keletkeznek, amelyek hosszú időn át mutatkoz- 
nak a társadalomban, ezek is felhalmozhatják , a maguk tapasztalatait" és olyan tenden- 
ciákhoz vezethetnek, melyek képesek eltorzítani a társadalmi viszonyokat, illetve a 
társadalmi viszonyok egyik vagy másik részét. 

Az átalakítás azt a feladatot tűzi maga elé, hogy a szocializmusnak teljes egészében, 
minőségileg kell megújulnia, nem egyszerűen a szocializmus egyes területeit, vonásait kell 
tökéletesíteni. A szocialista társadalom új minőségi állapota megköveteli, hogy az alko- 
tás kérdését az emberi tevékenység olyan dialektikusan ellentmondásos folyamataként 
értelmezzük, mely folyamatban nemcsak a forma fejlődik, de maga a szocializmus 
lényege is. Erre már V. I. Lenin felhívta a figyelmet, amikor megállapította; s. . nemcsak 
a jelenségek múlékonyak, mozgékonyak, folyékonyak, Vára feltételes határok által 

elválasztottak, hanem a dolgok lényegei úgyszintén". (vő . Lenin Összes Művei, 29. 
kötet, 206—207. old.) 


Egy olyan méretű átalakítás, mint a jelenlegi, elkerülhetetlenül felveti a szocializmus 
politikai gazdaságtana alapvető kérdéseit, szükségessé teszi e kérdéseknek a társadalmi 
termelés mai szakaszában történő vizsgálatát. 

Az általunk ismert valamennyi formációban, valamennyi eddig megtett történelmi 
szakaszban a termelőerők és társadalmi formájuk - a termelési viszonyok — közötti 
ellentmondás mozgatja és fejleszti az emberek társadalmi munkatevékenységét, hozza 
létre a forradalmakat, gyorsítja meg a haladást. Ahelyett azonban, hogy mélyreható 
vizsgálatnak vetették volna alá ezt az ellentmondást a szocialista társadalomban, azt 
kezdték hajtogatni, hogy a szocializmusban az alapvető ellentmondás a kommunizmus 
látható csírái és a , kapitalizmus csökevényei" között van. , Csökevénynek" minősítették 
mindazt, ami korlátozta a vezetés adminisztratív, bürokratikus módszereit: a szövetkeze- 
ti kolhoztulajdont, a háztáji és a kisegítő gazdaságot, a magán-munkatevékenységet, az 
árutermelést, az áru- és pénzviszonyokat, a piacot, a nyereséget, az önálló elszámolást. 

V. I. Lenin különbséget tett a szocialista társadalom fejlődésében elért formai és 
tényleges eredmények között. Gondoljunk arra, mennyire hangsúlyozta, hogy elvi kü- 
lönbség van a formai, jogi társadalmasítás és a gyakorlati társadalmasítás között. E lenini 

hagyományt követve el kell érnünk azt, hogy megvalósuljon a tényleges tervszerűség a 
termelés fejlődésében, a tényleges centralizmus és a tényleges demokrácia a gazdaságirá- 
nyításban. s 

A tervszerűség valóságos mértéke azzal mérhető, mennyire megbízhatóan tudjuk 
fenntartani és szabályozni az arányosságot. A tényleges centralizmus azzal mérhető, 
hogy milyen mértékben tudjuk alárendelni a gazdasági központnak a gazdasági folyama- 
tokat. A gazdálkodás tényleges demokratizmusa nem egyszerűen a munkahelyi kollektíi- 
vák jogaival mérhető, hanem azzal, hogy milyen mértékben sikerült megteremteni a 
jogok tényleges érvényesítéséhez szükséges társadalmi, gazdasági és politikai feltételeket. 

A fékezési mechanizmus kialakulásának kezdete feltehetően azokra az okokra vezet- 
hető vissza, melyek fokozatosan (a harmincas évektől kezdve) idézték elő az ismert 
helyzetet. A gazdasagi fejlődés extenzív útja annak idején objektíve indokolt volt, ez az 
út megfelelt az akkori idők feladatainak, és jelentős eredményekkel járt. De ugyanez az 
út, a vele kapcsolatos irányítási, tervezési, elosztási stb. módszerek objektíve már akadá- 
lyozták a fejlődést a haladás következő, magasabb fokán, amikor a minőségi tényezők 
kezdtek előtérbe lépni, amikor szükségessé vált a gazdálkodás intenzív formáira való 
áttérés. A gondolkodás és a gyakorlat terén uralkodó tehetetlenségi erő azonban túl 
makacsnak bizonyult. Ennek okait nem a felszínen, nem egyes gazdasági hibákban kell 
keresni, hanem a társadalmi lét legmélyén, a stagnálás eredendő okában. 

A gazdasági alap szférájában a hibák oka az volt, hogy gyakorlatilag abszolutizálták 
az állami tulajdont, a tulajdon magasabb formája, az össznépi tulajdon szintjére emelték, 
ami a gyakorlatban az adminisztratív módszerek uralmához, a bürokrácia mind nagyobb 
térhódításához vezetett. 

A bürokráciának dogmatizmusra van szüksége, és fordítva. Bürokraták és dogmatiku- 
sok csak a társadalmi érdekek rovására létezhetnek — úgy, hogy kihasználják az államap- 
parátushoz tartozásukat, amennyiben ez az államapparátus egy sajátos teljhatalom 
funkcióit vindikálja magának. Ezzel magvarázható a , mindent államosítani" törekvés, 
az, hogy az emberi sikereket, eredményeket összefüggésbe hozzák az irányítás adminiszt- — 
ratív módszereivel mint , legjobb" módszerekkel. 

A szocializmusban a társadalmi tulajdon valamennyi formája egységet alkot. A társa- 
dalm:i tulajdon egyes elemei közötti ésszerű arányokat csak a gyakorlati élet alakíthatja 
ki. Az össznépi tulajdonon belül mesterségesen létrehozott rendellenes arányok a legkü- 
lönbözőbb ellentmondásokhoz vezethetnek. 

Marx szerint a társadalmi rendszer alapjai megváltoztatására , azért van szükség, hogy 
a társadalmi termelést a szabad, társult munka egységes, szerteágazó és harmonikus 
rendszerévé alakítsuk át...". (Marx és Engels Művei, 16. kötet, 199. old., szovjet kiadás) 

Egyetlen forma sem tűnik el addig, amíg nem meríti ki a maga lehetőségeit. Ha a 
családi vállalkozás képes arra, hogy a munkaszervezés más formáihoz viszonyítva kétsze- 
res-háromszoros termelékenységet érjen el, akkor hogyan tekinthetjük ezt a formát 
történelmileg elavult, a szocialista termelés szerkezetén belül kimerült formának? Ha a 
magán-munkatevékenység hasznot hajthat, akkor miért kell ideológiai és gyakorlati 
akadályokat gördíteni fejlődése elé? Csupán egy megkötéshez kell szigorúan ragaszkod- 
ni: kizsákmányolásra nem kerülhet sor. A szocializmus tényleges megszilárdítását kell 
a legfőbb feladatnak tekinteni, e feladat szolgálatába kell állítani minden erőfeszítést, a 
munkaszervezés és a társadalmi élet formáit. Ezt elősegítené az is, ha elfogulatlanul 
felülvizsgálnánk az alapvető gazdasági viszonyok egész bonyolult rendszerének lényegi 
vonásait, a maguk változatosságában és dinamikájában. 

Az átalakítás jelenlegi szakaszában az egyik legsúlyosabb kérdés a munka mennyisége 
és minősége közötti ellentmondás. A gazdasági gyakorlat továbbra is a mennyiséget 
állítja előtérbe, pedig a kor parancsa a növekedés mennyiségi és minőségi mutatóinak 
optimális összekapcsolása. A , mennyiségi stratégia" következménye a költséginflációs 
hiánytermelés. Az átalakítás legfőbb feladata a költségtípusú mechanizmus megszünteté- 

se, felváltása egy olyan, minőségileg új, önelszámoló mechanizmussal, amely megfelel a 
fejlődő szocializmus természetének. 

Gazdasági szempontból a költségtípusú gazdálkodás egyet jelent — minimális végső 
eredménnyel, maximális közbeeső ráfordítások mellett — a termelőerők és a termelési 
viszonyok közötti ellentmondások mind nagyobb éleződésével, az előbbiek anarchiájával 
és az utóbbiak elbürokratizálódásával, a tudományos-műszaki elmaradottság konzervá- 
lásával, a stagnáláshoz vezető úttal. A termelők uralma egyre torzabb formában, állan- 
dóan reprodukálja a költségtípusú gazdálkodást, elveti az önálló elszámolást, olyan 
viszonyt alakít ki a fogyasztóval szemben, mintha nem érdekelt partnerről, hanem 
valamiféle terhes, nem kívánt útitársról lenne szó. 

Ideológiai szempontból a költségtípusú gazdálkodás elve egyet jelent azzal az állandó 
törekvéssel, hogy a kívánatost valóságosnak tüntessük fel, egyet jelent a díszes külsősé- 
gekkel, a bírálat elfojtásával, a dogmák sokszorosításával és a friss eszmék, alkotó 
útkeresések akadályozásával. Megfeledkezés ez arról, hogy a szocializmusban a gazdaság 
nem választható el az olyan fogalmaktól, mint az erkölcs, a becsület, a tisztesség — sem 
a munkában, sem a beszámolókban, sem pedig a javak elosztásánál. 

Nézzük meg a mély ellentmondások egy másik csoportját, a magában a munkában 
meglévő ellentmondásokat. Marxnak van egy ilyen gondolata: , A társadalom semmikép- 
pen sem jöhet egyensúlyba addig, amíg nem a munka Napja körül kezd forogni". (Marx 
és Engels Művei, 18. kötet, 551—552. old., szovjet kiadás) A munka az egyetlen bálvány, 
amely előtt tanítómestereink fejet hajtottak. A munka lealacsonyítása, gyalázása szent- 
ségtörés. Az élet büntet érte, méghozzá keményen. 

A fejlődő szocializmus nem szünteti meg az absztrakt és a konkrét munkára való 
felosztást. Mégis a társadalmi tudatban és a gyakorlatban is elterjedt az alábbi felfogás: 
a magántulajdon hiánya, sőt egyszerűen az állami terv azt igazolja, hogy minden munka 
(legyen az hasznos vagy káros, kifogástalan vagy összecsapott munka) közvetlenül 
társadalmi, szükséges munka. 

Ez a dogma objektíve a költségtípusú gazdálkodás egyik katalizátora. Egyenlően 
. fizetnek meg minden munkát: elszaporodnak a fiktív számlák, elharapódzik a szemfény- 
vesztés, a csalás, suba alatt és bűnös szervezettséggel osztják fel újra a nemzeti jövedel- 
met; eltorzul a munkaerkölcs és a munkaetika, csökken a munkakultúra. A munka 
szerinti díjazás eltorzul, ami megrendíti a munkára való motíváltságot és a társadalmi 
motivációt. 

Ugyanakkor a munkát az anyagi szférában végzett termelő-, produktív munkára és 
az egyéb területeken folyó improduktív munkára osztották fel. Ebből adódik az az elv, 
hogy a , maradványt" kell a társadalmi infrastruktúrára fordítani, innen adódik a 
technokrata szellem, az emberi tényező lebecsülése. Innen ered az, hogy a tudományos 
és technikai forradalom feltételei között a legjobban képesített és legszükségesebb munka 
— az orvos, a pedagógus, a mérnök, a tudós munkája - anyagilag és erkölcsileg hátrányos 
helyzetbe kerül. Innen származik az ismeretek, az igazi szakmai tudás társadalmi rangjá- 
nak a lebecsülése. Vajon nincs-e okunk rá e területen is, hogy felülvizsgáljunk egyes 
fogalmakat?" 

A gazdálkodás költségtípusú módszere, amely felelőtlenséghez vezet, a munka erkölcsi 
tartalmát is megrendíti, és ez szükségszerűen hatással van arra, hogyan viszonyul ehhez 
a módszerhez a munkásosztály és a parasztság, az értelmiség, különösen pedig az ifjúság 
egy része. A munkakultúra és a munkára ösztönzés ügye újszerűen merül fel, minthogy 
az önfinanszírozás, a jövedelmezőség és az önigazgatás feltételei között a munkához való 
viszony kritériumai óhatatlanul átalakulnak. 

ÍV. 


A demokrácia a szocializmus megvalósításának egyik legfontosabb, sőt egyedüli lehetsé- 
ges módja. A szocializmus társadalmi és gazdasági lényegét a marxizmus korántsem 
szűkíti le csupán a termelési eszközök társadalmi tulajdonára. A társadalmasult termelés 
akkor válik valóban szocialista termeléssé, ha maguk a dolgozók ténylegesen döntő 
szerepet kapnak a termelés és a társadalmi folyamatok irányításában, ha maguk a 
kollektívák döntenek a gazdasági és szociális fejlődés legfontosabb kérdéseiről. 

A demokratizálás a szovjet társadalom mai életének az a megkülönböztető vonása, 
amely világszerte nagy figyelmet és nagy érdeklődést kelt. Egyesek örömmel üdvözlik a 
nyiltság, a nyilvánosság, az önbírálat és a bírálat irányvonalát, és ebben az irányvonal- 
ban a szocializmus előrehaladását, egyre teljesebb, humanista önmegvalósulását látják. 
Mások, akik azt szeretnék, ha a szocialista demokrácia a polgári demokráciára emlékez- 
tetne, a társadalom tőkés átalakulásában reménykednek. Megint mások az önigazgatás 
s, Végzetes veszélyeit", általában a demokratizálás , veszélyességét" emlegetik. E különbö- 
ző értelmezések okai érthetőek. Különböznek osztályforrásukat, a végbemenő változá- 
sok lényegének megértését és mindazon remények őszinteségét tekintve, melyeket a világ 
haladó erői a szocialista társadalmi rendszer fejlődéséhez fűznek. 

A lenini politikai szótárban a , demokrácia", az , önigazgatás", ,,a tömegek élő, alkotó 
tevékenysége" kulcsszavak, különösen a szocializmus vonatkozásában. V. I. Lenin meg- 
győzően, részletesen fejtegette a demokrácia jelentőségét, feltárta e fogalom lényegét, 
meghatározta tartalmát. 

Csak a demokrácia útján, a demokrácia megerősítése és fejlesztése útján lehet aktivi- 
zálni mindazt, ami a szocializmust szolgálja, csak így kerülhetnek teljes mértékben 
felszínre a szocializmusban rejlő erők. , A győzelmes szocializmus nem tarthatja meg 
győzelmét (...), ha nem valósítja meg teljesen a demokráciát" — állapítja meg Lenin. 
" (V. I. Lenin Összes Művei, 30. kötet, 125. old.) 

Az átalakítás az irányítással kapcsolatosan is új módon vetette fel a szocialista 
demokrácia kérdéseit. A dolgozók érdekeltségen alapuló, mindennapos, tárgyszerű rész- " 
vételének biztosítása nélkül ma egyetlen feladatot sem lehet megoldani azok közül, 
amelyek a társadalom előtt állnak. A XXVII. kongresszuson a szocialista önigazgatással 
kapcsolatban elhangzott tézis egyben annak a lenini tézisnek a továbbfejlesztését is 
jelenti, miszerint történelmi szükségszerűség, hogy a népnek szóló hatalomról fokozato- 
san áttérjünk magának a népnek a hatalmára, a szocializmus politikai rendszere vala- 
mennyi szintjén. A párt határozottan keresi az ezzel kapcsolatos megoldásokat. 

Meg kell találni azokat a formákat és ösztönzöket, melyek biztosítják az emberek 
tényleges részvételét az alapvető fontosságú, valamint operatív döntések kidolgozásában 
az ország, a társadalom, az adott kollektíva szintjén. 

Elérkezett az ideje annak, hogy megértsük a társadalmi viszonyok jogi formájának 
valódi fontosságát, sokoldalúan fejlesszük és hatékonyan használjuk ki a szocialista 
jogtudományban rejlő humanista és erkölcsi lehetőségeket. Törvény, törvényesség és 
igazságszolgáltatás nélkül nincs társadalmi haladás, nem lehet biztosítani az anyagi 
termelés és a politikai demokrácia intézményeinek szabályos működését, a hatékony 
irányítást, nem lehet ösztönözni az egyéniség fejlődését. 


V. 


A nemzetközi fejlődésben ma annyira lényeges és mindenre kiterjedő változások tapasz- 
talhatók, hogy ez megköveteli e fejlődés valamennyi új tényezőjének és tendenciájának 
mélyreható vizsgálatát, komplex értékelését, szükségessé teszi a mai világ elméleti elemzé- 

sének jelentős elmélyítését, e világ sokrétűségének, ellentmondásosságának, egyúttal 
egységének bemutatását. Az életben maradás szükségessége ad erőt az emberiségnek 
ahhoz, hogy megőrizze önmagát, ez teremti meg az egymással ellentétes társadalmi 
rendszereknél az együttműködés olyan ösztönzőit, amelyek megfelelnek a nukleáris kor 
imperatívuszainak. ú 

Az emberiség egyetemes történeti létezésmódja fogalmát nem is olyan régen még 
számos filozófiai és közgazdasági kutatás valamiféle rendkívül elvont fogalomnak tekin- 
tette, ami a gyakorlatban nem alkalmazható a mi, társadalmilag megosztott világunkra. 
Az új feltételek között azonban — hangsúlyozva az osztályjellegben mutatkozó alapvető 
különbségeket, kiemelve a két társadalmi-gazdasági rendszer történelmi ellentétét — 
lehetetlen figyelembe nem venni e két rendszer kölcsönhatásának bonyolult dialektikáját. 
Korunk dialektikus materialista szemlélete elutasítja a jelenleg létező két formáció, 
termelési mód gyökeres ellentétének a tagadását éppúgy, mint a ma élő emberiség lényegi 
egységének, közös érdekeinek és értékeinek tagadását. 

Az egységes, interdependens világ koncepciója szorosan összefügg a környezetvéde- 
lemmel is. Ugy gondolom, hogy még mindig nem ismertük fel teljes mértékben azt, hogy 
giobális következményeit illetően a természethasználattal kapcsolatos jelenlegi szemlélet 
folytatása katasztrofális következményekkel járhat. : 

A feladat itt nem csupán az, hogy növeljük a környezetvédelmi kiadásokat. Át kell 
térni a politikai és ökológiai kultúra egy új fokára. Politikai szempontból arra van 
szükség, hogy béke legyen és az államok közötti együttműködés megbizható nemzetközi 
jogi alapokon nyugodjék. Gazdasági szempontból a világgazdaságnak át kell térnie a 
hulladékmentes technológiákra, a környezet megóvására és ápolására. Társadalmi szem- 
pontból fokozni kell a harcot az ember megátalkodott ősi ellenségei — az éhezés, a 
betegségek, a nyomor, az írástudatlanság - ellen. Filozófiai szempontból meg kell valósí- 
tani az ember és a természet harmonikus viszonyát, az ember értelmének és lelkének meg 
kell tisztulnia a kizsákmányoló társadalmakra jellemző kóros társadalmi jelenségek 
minden fajtájától, óvni és fejleszteni kell a kultúra igazi vívmányait, elejét kell venni a 
kultúra torzulásának. 

A nemzetközi kapcsolatok elméletében lényegében új elem egy olyan biztonsági rend- 
szer létrehozásának követelménye, amely alapul szolgálna az egyetemes emberi értékek 
megőrzéséhez, olyan nagyszabású kezdeményezések számára, melyeknek célja az atom- 
mentes világ megteremtése. Olyan politikai filozófiát kell kidolgozni, amely arra ösztö- 
nözné az államokat, hogy az emberiség túlélése kérdésében felülemelkedjenek a meglévő, 
ellentmondásokon. 

A demilitarizált, atiommentes világ megteremtése szükségessé teszi a bizalmatlanság, 
a feszültség és az ellenségesség korunkban meglévő, mélyen rejlő okainak, forrásainak 
kiküszöbölését. A nemzetközi kérdések tudós szakértőinek szembe kell nézniük azzal a 
kérdéssel, hogyan lehet leküzdeni a nemzetközi kapcsolatok terén a hagyományos konf- 
rontációs szemléleteket. Meg kell találgi a nemzetközi kapcsolatok fejlesztésének olyan 
általános irányelveit, melyek valamennyi állam, a nemzetközi közösség valamennyi tagja 
érdekeinek megfelelnének. Ugyanakkor szükség van arra, hogy a nemzetközi gazdasági 
biztonság is egyike legyen az erőszaktól mentes világ megbízható pilléreinek. 

Uj szemléletre van szükség a humanitárius területen folyó együttműködés kérdésében 
is. A szociatista hazánkban megvalósuló átalakulás, demokratizálás szellemének nemzet- 
közi hatásában is érződnie kell. A nemzetközi kérdésekkel foglalkozó szovjet tudósok 
számára új lehetőségek nyilnak arra, hogy kidolgozzák a nemzetközi biztonság átfogó 
rendszere erkölcsi és szellemi tényezőinek elméletét. 

Ki kell munkálni és anyagi tartalommal kell megtölteni az elégséges katonai erővel 
kapcsolatos - a SZKP XXVII. kongresszusán felvetett — koncepciót, beleértve e koncep- 
ciónak az atomfegyverek teljes felszámolása esetén való érvényesülését. Hasonlóan 

fontos feladat, hogy a katonai szakértőkkel együtt elemezzük katonai doktri- 
nánkat, amely stratégiai lényegét tekintve a nukleáris háború elhárítása politikáján alapszik. 


VI. 


A XXVII. kongresszus legidőszerűbb feladatai közt találjuk a társadalmi tudat — a 
társadalmi energia eme kimeríthetetlen forrása — fejlesztésének kérdését. E feladat megol- 
dása két, egymással szorosan összefüggő cselekvést feltételez. Egyrészt javítani kell ,a 
tudat minőségét", azaz a tudatot a tudományos igényesség, a képzettség és az általános 
műveltség, a tájékozottság, a látókör új szintjére kell emelni. Másrészt a tudást meggyő- 
" ződéssé, a meggyőződést pedig emberi cselekedetté és tevékenységgé kell alakítani. 
Ebben a társadalomtudományoknak különösen nagy szerepet kell játszaniok. . 

A gazdálkodás, a szociális infrastruktúra, a szocialista demokrácia megszilárdítása, a 
nevelés területe olyan egységes kérdéskomplexum, amely széles látókört követel az 
elméleti vizsgálódástól, céltudatosságot és hozzáértést a gyakorlati munkában. 

Nagy feladatokat ró az átalakítás a filozófia tudományára. E tudománynak a valóság- 
tól való elszakadása sajátos módszertani, , elméleti megindoklást" nyert. A lenini mód- 
szertani útmutatásból gyakorlatilag azt a részt hagyták ki, amely a létező világ állandó 
figyelemmel kisérésének szükségességére mutatott rá az elméleti megismerés során. 

Egyúttal megfigyelhető egy másik tendencia is: az empirizmus, a leíró módszer irányá- 
ba történő elhajlás. Nagy számban jelentek meg olyan filozófiai és egyéb társadalomtu- 
dományi művek, melyek a megfigyelt tényekről, az egyes eseményekről azok elméleti 
elemzése nélkül számoltak be. 

Ugy gondolom, hogy komoly aggodalomra adhat okot tudományunk lemaradása az 
emberi tényező kérdésének és aktivizálása módszereinek komplex tanulmányozásában. 
Igen nagy jelentőségre tesznek szert az ember belső világával kapcsolatos kérdések; 
éppen e kérdésekben folyik a legaktívabb ideológiai harc. Sajnos az erkölcsi-filozófiai 
kérdések egész területe ma még szűzföld: amikor az ember elgondolkodik az élet értelmé- 
vel, az erkölcsi választással, az emberi cselekedetek etikai indokaival kapcsolatos , örök", 
gyötrő problémákon, a választ többnyire nem az etikával foglalkozó hivatásos filozófu- 
soknál keresi. 5 

Ahelyett, hogy a társadalom tényleges szerkezetét, az osztályjellegű és osztályon belüli 
változások dinamikáját, a szovjet társadalmi fejlődés bonyolult és ellentmondásos folya- 
matát vizsgálnák, a tudományos kommunizmussal, a filozófiával és a szociológiával 
foglalkozó munkák szertartásosan csupán a társadalmunk egyneműségére vonatkozó 
tézist ismételgetik. Ahelyett, hogy a szocialista személyiség kialakulásának, nevelésének 
rendkívül bonyolult folyamatát vizsgálnák, skolasztikus eszmefuttatásokat olvashatunk 
a csaknem eszményi szovjet emberről. Felmerüla kérdés, mivel magyarázhatók akkor 
a stagnálás jelenségei, miért vannak társadalmunkban méltatlan, elfajzott, a fogyasztói 
szemlélet által megfertőzött, a tárgyak bűvöletében élő, szellemileg üres emberek, mivel 
magyarázható a karrierizmus, a bürokrácia, a közömbösség? 

Jócskán akadnak fehér foltok a tudományos kommunizmus terén is, bár a tudományos 
kommunizmus tárgyának és módszerének, törvényeinek és kategóriáinak a vizsgálata 
több mint negyedszázada kezdődött. Mégsem csodálkozhatunk e rendkívül hosszúra 
nyúlt vita befejezetlenségén, hiszen ez a vita csak formális, a , tiszta" tudat keretei között 
mozog, egyes kategóriák, egyes — olykor önkényesen kiemelt — szempontok spekulatív 
vizsgálatára szorítkozik. A tudományos kommunizmussal foglalkozó munkák többnyire 
szekunder információkon alapulnak. A szerzők figyelme túlnyomórészt az egyes elképze- 
léseket, fogalmakat boncolgató anyagokra, nem pedig a tényleges folyamatokra irányul. 

Hasonlóan bonyolult a helyzet a szociológiát illetően is. Számos szociológiai kutatás 

szakmai színvonala ma még alacsony, széles körben elterjedt a leíró módszer, a társadal- 
mi fejlődés, a közvélemény kérdéseinek leegyszerűsített szemlélete. Továbbra sem sike- 
rült pontosan meghatározni a szociológiai helyét a társadalomtudományok rendszerén 
belül. 

A valóságtól való eltávolodás kifejezésre jut a nemzeti, nemzetiségi kapcsolatok vizs- 
gálatakor is. Éppen ez az a szféra, ahol talán minden más területnél nagyobb mértékben 
halmozódott fel számos elavult, a gyakorlatnak meg nem felelő dogmatikus vélemény. 
Mindezt komoly vizsgálat tárgyává szükséges tenni, s időben módosítani kell a politikai 
tevékenységet, a társadalmi fejlesztési terveket, a nevelőmunkát. 

A történettudományban a tudósok jelentős része főleg polgári szerzők áltudományos 
koncepcióinak leleplezésére szakosodik, nem tanulmányozza önállóan a forrásműveket, 
nem vállalkozik tudományos eszmék kidolgozására, az elavult elképzelések kritikus 
felülvizsgálására. Új alapon feléledt a vulgáris szociologizálás. 

Nem jobb a helyzet módszertani vonatkozásban sem. Ez főleg abban jut kifejezésre, 
hogy számos történész és író felhagyott a történelmi események és személyek osztály- 
szempontú értékelésével. Az a törekvés, hogy megszépítsék a forradalom előtti Oroszor- 
szág képét, más köztársaságok múltját, akarva-akaratlan eltompítja azoknak az osztály- 
ellentmondásoknak az élét, melyek fokozódása a három orosz forradalom kirobbaná- 
sához vezetett. 

Az utóbbi években olykor félhangosan, olykor pedig teljesen nyiltan bírálják a forra- 
dalmat és a szovjethatalmat a nemzeti kultúrákat romboló állítólagos politikájáért. Az 
effajta eszmefuttatások mögött az a gondolat rejlik, hogy az osztályszemlélet, a szocialis- 
ta szemlélet, a proletár nemzetköziség lett volna a nemzeti kultúrák , elszegényedésének" 
oka. Ez hozzá nem értésen, tudatlanságon alapuló politikai spekuláció, ugyanakkor 
egyenes következménye annak, hogy a történelmi igazság védelmére hivatott tudomá- 
nyos kritika nem utasítja el érvekkel alátámasztva a polgári propaganda koholmányait 
szajkózó demagógiát. 

K omoly problémákkal kell szembenézniük a párttörténeti kutatásoknak. Bár az SZKP 
és a szovjet társadalom történetével népes szakembergárda foglalkozik, számos, igen 
fontos, alapvető jelentőségű kérdést eddig nem vizsgáltak. Az utóbbi időben egyre több 
bírálat éri a párttörténészeket azért, hogy vétettek az igazsággal szemben. A jogos 
szemrehányások közül csak néhányat említek: a történetiség elvének megsértése, a 
történelmi folyamat , személytelenítése", egész korszakok térképén megmaradó , fehér 
foltok", sematizmus és száraz ismertetések. 

Uj módon kell megvizsgálni a párttörténet számos fontos és bonyolult időszakát, 
valamennyi ilyen időszakból le kell vonni a szükséges tanulságokat, szigorúan ragasz- 
kodni kell a történetiség és az igazság elvéhez. Az átalakítás bonyolult feltételei között, 
a múlt alapos ismerete a jelen és a jövő felbecsülhetetlen értékű támasza lehet. 

Igen sok feladatunk van - és ezek óriásiak. 

Mindenekelőtt a demokrácia fejlesztésére van szükség a tudományban és a tudományeti- 

.kában. A tudományban érvényesülő demokrácia az ellentmondások civilizált, nem pedig 

erőszakos megoldásának gyógyító formája. A tolerancia, a másik ember véleményének 
tisztelete nem azonos saját pozíciónk feladásával. Mindez az ember egyéni méltóságérze- 
tén, mások méltóságérzete tiszteletben tartásán, azon a képességen alapszik, hogy el 
tudjunk igazodni a problémákon és az embereken, azaz az igazi elvszerűségen, amely 
elválaszthatatlan a magas erkölcsi színvonaltól. — 

A nyíltság az az eszköz, mellyel a társadalom ellenőrzi a helyzetet az élet valamennyi 
területén, a tudományt is beleértve. Ha itt nem történnek változások, akkor a tudomá- 
nyos intézmények munkájának tartalma nem javulhat gyökeresen. Túl sok olyasmi 
gyülemlett itt fel, ami aggodalomra ad okot. Tűrhetetlen az, hogy egyesek hivatalból 
kizárólagos jogot formálnak az igazságra, hogy az elméleti munkában az utolsó szó nem 
az igazságot, hanem a hivatali beosztást illeti. Igazságtalanok lennénk, ha a tudományos 

struktúrák különböző szintjein valamennyi vezetőt elmarasztalnánk. Mégis azt kell 
mondani, hogy a hivatalos tekintélyek nyomása széles körben elterjedt. Gyakori eset az 
is, hogy visszaélnek a hivatali beosztással — vagy úgy, hogy indokolatlanul ráerőszakol- 
ják másokra a társszerzőséget, vagy azzal, hogy a beosztott munkatársak körében 
szorgalmazzák a tudományos opportunizmust, klikkszellemet alakítanak ki, indokolat- 
lan elnézést tanúsítanak a , saját" emberekkel szemben, leszállítják a követelményeket. 
A kényelmetlen embereket viszont valósággal kiközösítik. 

Szükség van a tudományszervezés formáinak demokratizálására, növelni kell a külön- 
böző tanácsokban, tudományos konferenciákon, vitákban részt vevő tudósok szerepét, 
élénkebbé kell tenni a tudományos bírálatot, a hivatali tekintélyt a szellemi tekintély alá 
kell rendelni. 

Különösen nagy jelentősége van a tudományetikának és a magatartásetikának. 
A helyzet ma az, hogy társadalomtudósaink. mintegy két táborra oszlottak. Egyesek 
dolgoznak, kérdéseket tesznek fel. Ugyanakkor mások éberen figyelnek, lesik, mikor 
követnek el az előbbiek hibákat, vagy szenvednek kudarcot. És miután ezt kivárták, 
igyekeznek bebizonyítani, hogy ők az igazságot már kezdettől fogva tudták. Van azután 
az embereknek egy olyan csoportja, amely — ha valamivel nem ért egyet — kerüli a nyilt 
vitákat, nem áll ki az igazságért a tudományos vitában. 

A tudomány csak konstruktív viták szellemében, a nézetek ütköztetésével fejlőd- 
het. A helyzet úgy fest, hogy felül kell vizsgálni nemcsak a tudományos viták meglévő 
formáit és eljárásait, de tartalmukat is. Olyan vitákra van szükség, melyeket az eszmék 
versenye, az igazság, az új ismeretek megvédésének törekvése hoz létre, nem pedig olyan 
vitákra, melyekben az igazság elsikkad és elvész. Ha azt akarjuk, hogy a tudományos 
viták a gyorsítás hathatós elemévé váljanak, akkor be kell látni: sem az új kérdések 
feltevésénél, sem azok megválaszolásánál senki sem formálhat kizárólagos jogot az 
igazságra. 

Nem ártana levetkőzni a laikusok javaslataival kapcsolatos sznob szemléletet sem. Az 
átalakítás a szovjet emberek millióinak politikai kezdeményezését hozta felszínre. Prob- 
lémalátásuk gyakran az igazság igazi gyöngyszemeit tartalmazza, friss és eredeti szemlé- 
let jellemző rájuk, a világ olyan eredeti felfogása, amely az emberiséget mindig váratlan 
felfedezésekkel ajándékozta meg. 

A társadalomtudományok fejlődésének talán legfontosabb kérdése az élettel való 
kapcsolatuk. Lenin szavaival élve most , elérkezett az a történelmi pillanat, amikor az 
elmélet gyakorlatba csap át, amikor a gyakorlat megeleveníti az elméletet, a gyakorlat 
kijavítja, a gyakorlat ellenőrzi az elméletet...". (V. I. Lenin Összes Művei, 35. kötet. 
202. old.) 

A gyakorlati tett a tényleges hozama a tudományban érvényesülő demokráciának, 
nyíltságnak, egészséges légkörnek, s egyidejűleg a fő garanciája is. Itt az ideje, hogy a 
tudományt állandó elemként bekapcsoljuk az állami munka rendszerébe. 

Az 1985. áprilisi plénum, a XXVII. pártkongresszus irányvonala, a központi bizottság 
januári plénumán hozott határozatok nagy reményeket ébresztettek, új távlatokat nyi- 
tottak. A társadalom minden területe mozgásba jött. A nyitólépést megtettük. Visszaút 
nincs. Mi más, ha nem az alkotó marxizmus-leninizmus biztosíthatja az ismeretlen 
területek feltárását, ki más, ha nem a társadalomtudósok adhatnak választ a kor, a 
szocialista fejlődés bonyolult kérdéseire. Egyéb lehetőség nincs. 


ANDORKA RUDOLF: 


A valóságos társadalmi egyenlőtlenségek 
és a közvélemény 


Ismeretes, hogy 1978 után erősen lelassult a lakosság egy főre jutó jövedelmének és az 
egy főre jutó fogyasztásnak a növekedése, a reálbér indexe pedig 1986-ban 5-6 százalék- 
kal elmaradt az 1978. évitől. Érthető tehát, hogy a közvéleményt fokozottabban foglal- 
koztatják a jövedelem, az életszínvonal és az életkörülmények különbségei, egyenlőtlen- 
ségei. A korábbi években, amikor az egy főre jutó reáljövedelem évi 4-5 százalékkal nőtt, 
az átlagosnál rosszabb helyzetű családok arra számíthattak, hogy belátható időn belül 
elérik azt az átlagos szintet, amelyet az adott évben elérhetőnek véltek vagy célul tűztek 
ki. Ezt a kedvező közeli célt 1978 óta már nem láthatták maguk előtt. 

Fokozza e kérdésben az érzékenységet az is, hogy a reáljövedelem növekedésének 
lassulása nagyrészt a fogyasztóiár-index emelkedésének gyorsulásával következett be. 
Ezért a fix keresetűek vagy a nyugdíjasok szükségképpen rosszabb helyzetbe kerültek. 
Hasonlóképpen csökkent a családi pótlék, a gyermekgondozási segély reálértéke. A fize- 
téseket és egyik-másik társadalmi juttatást időnként központi intézkedésekkel emelték, 
mégis a lakosságnak elég nagy része került átmenetileg vagy tartósan nehezebb anyagi 
helyzetbe. 

A nyolcvanas évek elejétől tehát nemcsak gazdasági nehézségeink váltak számottevőb- 
bé, hanem a társadalmi egyenlőtlenségek is. A valóságos társadalmi feszültségeknek, a 
társadalmi közérzet romlásának nyíltan és kritikusan hangot adók jogosan bírálják az 
irritáló, a teljesítménnyel nem igazolt, a társadalmi fejlődést nem segítő egyenlőtlensége- 
ket. Mindezzel együtt is úgy látszik azonban, hogy a közvélemény nem mindig érzékeli 
a valóságnak megfelelően az egyenlőtlenségek alakulását. Pontosabban: az egyenlőtlensé- 
gek nagyobb mértékű növekedéséről beszélnek, mint amit a statisztikai és szociológiai 
felvételek mutatnak, továbbá némiképpen tévesen ítélik meg, kik vannak valóban hátrá- 
nyos helyzetben. 

Ennek egyik oka valószínűleg az a mindennapi lélektani tény, hogy akinek az életszín- 
vonala romlik, erősen panaszkodik, akié viszont javul, nem hirdeti ezt lépten-nyomon. 
Továbbá az utóbbi években kedvezőtlenebb helyzetbe kerülő csoportok tagjainak leg- 
alább egy része hatásosabban képes hangot adni panaszának, mint azok a hagyományo- 
san hátrányosabb helyzetű rétegek, amelyeknek helyzete az utolsó években javult. Néz- 
zük meg ezért alaposabban, mit mutatnak a statisztikai adatok és a szociológiai felvéte- 
lek az egyenlőtlenségek hosszabb és rövidebb távú alakulásáról és ennek okairól. 


A felszabadulás előtti társadalmi egyenlőtlenségekről az akkori szociográfiai irodalom, Erdei 
Ferenc, Féja Géza, Illyés Gyula, Szabó Zoltán és mások művei adják a legszemléletesebb gelÉSE; 
Érdemes ezen kívül néhány statisztikai adatot is idézni. 


E cikk az 1987. február 19-21. szegedi országos elméleti konferencián elhangzott hozzászólás bővített válto- 
zata. 

Matolcsy Mátyás 1930-1931-re vonatkozó becslése szerint a mezőgazdasági munkások (napszá- 
mosok, summások stb.) családjaiban az évi egy főre jutó jövedelem átlaga 183 pengő volt, tehát 
naponta körülbelül 50 fillérből élt meg egy személy. A mezőgazdasági cselédek családjaiban 205, 
az 1-10 holdas kisbirtokosok családjaiban 227, az ipari munkások családjaiban 376 pengő lehetett 
az évi egy főre jutó jövedelem. A jövedelmi hierarchia másik végén 16 619 személynek volt több mint 
évi 10 000 pengő jövedelme. A becslés által felhasznált fogalmak szerint a , középső kategóriába" 
soroltak, mégpedig értelmiségiek, tisztviselők, nagyobb jövedelmű kisiparosok, kereskedők átlagos 
egy főre jutó jövedelme 1000 pengő körül volt. Tehát a lakosság szegényebb 81,2 százalékának jutott 
az összes személyi jövedelem 44 százaléka, a 18,2 százaléknyi , középső kategóriának" 36 százalék, 
és a hierarchia csúcsán lévő 0,6 százaléknak az összes jövedelem 20 százaléka. (Mint a következők- 
ben idézett adatokból kitűnik, ma a lakosság legmagasabb jövedelmű egytizedének jut az összes 
jövedelemnek nem egészen 20 százaléka, tehát sokkal egyenletesebben oszlanak el a jövedelmek.) 

Néhány kiemelt foglalkozási csoport havi átlagkeresete a finomabb különbségeket is érzékelteti: 
miközben a budapesti gyáripari segédmunkások 1929-ben 85, a szakmunkások 147 pengő havi 
keresetet értek el, ugyanitt és ugyanekkor az állami óvónők 246, az elemi iskolai tanítók 278, a 
középiskolai tanárok 477, az egyetemi tanárok 898, az állami orvosok 401, az állami mérnökök 416, 
a bírák és az ügyészek 717 pengő átlagos keresethez jutottak. Ezekből a hézagos adatokból is látszik, 
hogy egyrészt az értelmiség és a munkások közötti eltérés, másrészt a szak- és segédmunkások 
közötti különbség lényegesen nagyobb volt, mint a később idézett adatok szerint a mai magyar 
társadalomban. 

Az életszínvonalnak természetesen számos más összetevője van a jövedelmeken kívül. Ezek közül 
a lakásviszonyokról van a legtöbb adatunk. Így egy 1929. évi budapesti felmérés szerint a munkások 
főbérleti lakásainak 87 százaléka egyszobás volt. (A munkások nem jelentéktelen része albérlőként 
egyetlen szobában lakott, legtöbbször többedmagával.) A falusi parasztházak nagy többsége szintén 
egyszobás volt. Egy vékony felső réteg viszont 4-5 és még több szobás lakásban lakott. 


Nem szükséges bizonyítani, hogy a felszabadulás utáni években az életszínvonal-különbsé- 
gek lényegesen szűkültek. Ez részben abból adódott, hogy a háborús pusztítások követ- 
keztében az egész ország elszegényedett: 1946 augusztusában a reálbér csupán az 1938. 
évinek a fele körül mozgott. Az átlagos életszínvonal csak 1948 táján érte el az 1938. évi 
szintet. I 

Emellett azonban érvényesült egy tudatos jövedelemkülönbség-csökkentő politika is. 
Magától értetődik, hogy a földreform, majd az ipari és kereskedelmi vállalatok államosí- 
tása megszüntette a legmagasabb - földbirtokos és nagytőkés -— jövedelmeket. Emellett 
a földreform megteremtette az alapját annak, hogy az ország korábban legszegényebb 
rétege, a mezőgazdasági munkásság - nagy részben kisbirtokossá válva - életszínvonalát 
javítsa. A bérből élőknél is a különbségek csökkentése volt a kormány célja. Ez tükröző- 
dik abban, hogy 1947 júliusában az 1938. évi szinthez képest a betanított és segédmunká- 
sok bére 80 százalékot, a szakmunkásoké 60 százalékot, a mestereké és csoportvezetőké 
55 százalékot, a gyáripari tisztviselőké 49-59 százalékot, a köztisztviselőké 37 százalékot 
ért el.! 

Nagy tévedés lenne azonban azt hinni, hogy a felszabadulás utáni első években vagy 
az ötvenes évek első felében a teljes társadalmi egyenlőséget akár csak megközelítő viszo- 
nyok voltak Magyarországon. Mivel ebben az időszakban szociológia nem volt hazánk- 
ban és a társadalomstatisztikai adatgyűjtés is igen szűk körű volt, nehéz megbízható 
adatokkal bizonyítani az egyenlőtlenségek nagyságát. A Központi Statisztikai Hivatal 
által 1957-ben kiadott visszatekintő adatgyűjtemény,"? amely 1949-1955 időszakára 
vonatkozóan a hiányzó statisztikai évkönyveket pótolja, mindenesetre egyértelműen 
kimutatja egy nagyon lényeges jövedelemkülönbség fennmaradását: a parasztság egy 


1 Pető István, Szakács Sándor: A hazai gazdaság négy évtizedének története. 1945—-1985. I. köt. Közgazdasági 
és Jogi Könyvkiadó, 1985. 
2 Adatok és adalékok a népgazdaság fejlődésének tanulmányozásához, 1949-1955. KSH 1957. 

keresőre jutó reáljövedelme többnyire a bérből élőkének a felét sem érte el. (1. számú 
táblázat) 


1. számú táblázat 
Év Egy keresőre jutó évi reáljövedelem (Ft) 
Munkabérből élők Parasztság 
1949 11 899 j 4578 
1950 12116 5140 
1951 10 806 5347 
1952 9 925 4593 


Mivel a parasztcsaládokban az átlagosnál több volt az eltartott, az egy főre jutó 
jövedelemkülönbség ennél is nagyobb lehetett. Ez a különbség egészen 1955-ig - bár 
hullámozva - fennmaradt, mert 1955-ben mindkét réteg reáljövedelem-indexe az 1949. 
évinek 127-128 százalékán állt. 

A bérből élők kategóriáján belüli különbségeket szemléltetik a következő, 1955. évi 
adatok: az átlagos havi kereset ekkor a minisztériumi iparban dolgozó műszakiaknál 
2007 forint, az adminisztratívaknál 1205 forint, a munkásoknál 1164 forint, de az állami 
gazdasági munkásoknál csak 809 forint volt. 

A munkások és alkalmazottak reálkeresetei is elég tág határok között szóródtak 
1955-ben. (2. számú táblázat) 


2. számú táblázat 


Havi kereset Százalékban 


800 Ft és kevesebb ; 

801—-1200 Ft 41,5 
1201—-1500 Ft 16,7 
1501—2000 Ft 109 


2001 Ft és több 


Ezek az adatok azt is érzékeltetik, hogy 1950 után a reáljövedelmek lényegesen 
visszaestek; a reálbérek a mélyponton (1953 első felében) több mint 20 százalékkal 
maradtak el az 1949. évi szinttől, a parasztság reáljövedelme pedig az 1952. évi mélypon- 
ton 34 százalékkal volt kisebb az 1949. évinél. 

Igen szélsőséges különbségek maradtak fent a lakásviszonyokban is. Jól mutatja ezt 
például a villannyal való felszereltség, ami a korszerűbb életmód alapvető feltétele. 
1949-ben a budapesti lakások 90 százalékában, a vidéki városiaknak 65 százalékában, 
a községieknek még csak 25 százalékában volt villanyvezeték. 

Társadalmi egyenlőtlenségek tehát voltak a felszabadulás utáni első tíz évben is, csak 
azzal a különbséggel, hogy minden réteg a mainál sokkal alacsonyabb életszínvonalon 
helyezkedett el, és a különbségek másban jelentkeztek (például a villannyal való felszerelt- 
ségben, nem pedig a személygépkocsi-tulajdonban), illetve kevésbé föltűnőek voltak. 

Az 1960-as évek elejétől megszaporodtak a társadalomstatisztikai adatfelvételek, ame- 
lyek a lakosság reprezentatív mintájának megkérdezésén alapultak; feltámadt a szocioló- 

gia tudománya, elkezdődtek a szociológiai vizsgálatok. Ezek alapján sokkal pontosabb 
képet alkothattunk a társadalmi egyenlőtlenségek nagyságáról és változásairól. (Ez azért 
is különösen fontos számunkra, mert az 1960-as évek első felére vonatkozó adatok jól 
mutatják a , reform előtti" állapotot.) 

A jövedelemkülönbségek vizsgálata különösen érdekes kérdés, mert a gazdasági refor- 
mok bevezetésekor kifejezetten azt a kettős célt tűztük ki, hogy a munka szerinti jövedel- 
mek differenciálódjanak , viszont a végzett munkától független (például az eltérő gyermek- 
számból adódó) családijövedelem-különbségek mérséklődjenek.? 

A Központi Statisztikai Hivatal 1963 óta ötévenként, azonos módszerekkel családijó- 
vedelem-adatfelvételt végez, mindig a megelőző év jövedelmeire vonatkozóan. Természe- 
tesen fel lehet vetni, hogy ezek az adatfelvételek nem pontosak, nem is lehetnek azok, 
mert a megkérdezett családok nem vallják be láthatatlan jövedelmeiket. Akik azonban 
alaposabban ismerik az adatfelvételeket (köztük e tanulmány szerzője is), úgy ítélik meg: 
ezek eléggé pontosak ahhoz, hogy mind a jövedelemegyenlőtlenségek alakulásáról, mind 
a rétegek közötti különbségekről megbízható képet kapjunk. 


A jövedelemegyenlőtlenségek mérésének többféle statisztikai módszere van. Ezek közül 
az egyik legegyszerűbb - és szerintem talán legszemléltetőbb — az úgynevezett decilis 
eloszláson alapuló módszer. E szerint a személyeket a jövedelem nagysága alapján tíz. 
egyforma nagyságú kategóriára (decilisre) osztjuk, és az egyes decilisekbe tartozók 
összesített, egy főre jutó jövedelmét az összes jövedelem százalékában fejezzük ki. Nyil- 
vánvalóan minél magasabb a , legfelső" decilisnek és minél kisebb a , legalsó" decilisnek 
a részesedése az összes jövedelemből, annál nagyobb a jövedelemegyenlőtlenség. Ha a 
legfelső és a legalsó decilis részének százalékos arányát egymással elosztjuk, akkor egy 
olyan mutatót kapunk, mely jelzi: a , legfelső" egytizedrész (hazánkban némileg leegysze- 
rűsítve: a , felső" egymillió ember) egy főre jutó jövedelme hányszorosa a , legalsó" 
(, legszegényebb") egytizedrész jövedelmének. Nos, ez a mutató 1962-höz képest csökkent 
(közben 1972-ben 1967-hez képest kissé nőtt). (3. számú táblázat) 


3. számú táblázat 
j Legalsó Legfelső A legfelső és legalsó 
v a a . g ea a a, — a e, , —— docilis arányának 
decilis részesedése az Összes jövedelemből 
(százalékban) ManYOROST 
1962 36 20,7 5,75 
1967 4.1 " 189 461 
1972 40 , 19,7 493 
1977 45 18,6 413 
1982 49 18,6 3,80 


Adataink azt mutatják, hogy a magyar társadalom legjobb módú és legalacsonyabb 
jövedelmű része közötti különbség 1982-ig nem nőtt, hanem kissé csökkent. Semmikép- 
pen sem állíthatjuk tehát, hogy a mechanizmusreform az oka a jövedelmek egyenlőtlenségé- 
nek. Igaz viszont, hogy az utolsó családijövedelem-felvételben , megcélzott" időszak, 


3 25 kérdés és válasz gazdaságpolitikai kérdésekről. Interjú Nyers Rezső elvtárssal. Kossuth Könyvkiadó 1969. 

1982 óta már majdnem öt év telt el; ezalatt természetesen sok minden változhatott, sőt 
biztosra vehetjük , hogy a jövedelemkülönbségek sok vonatkozásban mások lettek. Minde- 
nekelőtt azért, mert azóta szélesedtek a magánszektor legális lehetőségei, létrejöttek a 
különféle kisszervezetek létesítésének jogi és közgazdasági feltételei, gyorsan nőtt is 
ezeknek a száma. Nincsenek pontos ismereteink arról, hogy az így elérhető jövedelmeket 
a társadalom melyik rétegeihez tartozó családok kapják, sem arról, hogy mennyire 
szóródnak ezek a jövedelmek. Annyit azonban látni lehet, hogy ezekben a tevékenység- 
formákban az elérhető átlagos jövedelmek magasabbak az átlagbéreknél (az 1960-as 
évek legelterjedtebb kistermelési formájában, a háztáji és kisegítő mezőgazdasági terme- 
lésben az elért átlagos jövedelmek még kisebbek voltak a szocialista szektorban elérhető 
átlagbérnél). Továbbá nem az átlagosnál alacsonyabb életszínvonalúak vesznek részt 
bennük legnagyobb részben (mint a mezőgazdasági kistermelésben, ahol az esetek nagy 
többségében az átlagosnál szegényebb családok jövedelmét pótolta ki e tevékenység). 
Ezért feltételezhetjük, hogy az utóbbi években a jövedelemegyenlőtlenségek valóban 
nőttek, de majd csak az 1987. évi jövedelmeket 1988 elején felmérő családijövedelem- 
vizsgálat eredményeinek ismeretében tudunk erről többé-kevésbé pontos képet kapni. 
A , többé-kevésbé"-t úgy kell érteni, hogy minden bevalláson alapuló jövedelemadat 
bizonytalan. Hozzá kell persze tenni, hogy a szocialista szektorból származó keresetek 
és a pénzbeli társadalmi juttatások adatait a KSH ismeri, de a nem mezőgazdasági 
kistermelésből származó jövedelmek bevallása az átlagosnál bizonytalanabb. 


4. számú táblázat 
A különböző társadalmi rétegekhez tartozó háztartások 


egy főre jutó havi jövedelme 
(Forintban) 


Egy főre jutó havi jövedelem 


T6sz [9807 [1972 [19 Tesz 


A háztartásfő társadalmi helyzete 


Vezető és értelmiségi 1265 1597 2384 3321 4304 
Középszintű szakember 1050 1389 1827 2523 3610 
Irodai dolgozó 983 1260 1719 2266 3338 
Szakmunkás 899 1172 1588 2316 3344 
Betanított munkás 778 1050 1418 2171 3114 
Segédmunkás 678 974 1365 2001 2853 
Mezőgazdasági fizikai 719 1147 1672 2435 3214 , 
Nyugdíjas és eltartott 689 921 1312 2132 3308 
Átlag 823 1138 1586 2333 3385 
Az átlag százaiókában 
Vezető és értelmiségi 154 140 150 142 127 
Középszintű szakember 128 122 115 108 107 
Irodai dolgozó 119 111 108 97 99 
Szakmunkás 109 103 100 99 99 
Betanított munkás 95 92 89 93 92 
Segédmunkás 82 86 86 86 84 
Mezőgazdasági fizikai 87 101 105 104 95 


Nyugdíjas 84 81 83 91 98 

5. számú táblázat 


A különböző lakóhelyű háztartások egy főre jutó havi jövedelme 
(1962 és 1982 között) 


Egy főre jutó havi jövedelem 


sz [187 [972 [97 Tsz 


Forint 
Budapest 1079 1335 1867 2619 3806 
Vidéki városok 890 1124 1549 2297 3334 
Községek 742 1084 1507 2242 3254 
Az átlag százalókában 
Budapest 131 117 118 112 112 
Vidéki városok 108 99 98 98 98 
Községek 90 95 95 96 96 


Fontos a családi jövedelmek társadalmi rétegenkénti és lakóhely szerinti átlagos 
jövedelmeinek vizsgálata. Az 1960-as évek első fele óta az árlagosnál gyorsabban emelke- 
dett két, hátrányos helyzetben levő rétegnek, a mezőgazdaságban dolgozóknak és a nyugdí- 
jas családoknak a jövedelme, továbbá a városihoz képest korábban erősen lemaradt 
községi népességnek a jövedelme. Így — bár 1982-ben is valamivel az átlag alatt helyezked- 
tek el - lemaradásuk sokkal kisebb volt, mint az 1960-as évek elején. Ezek a pozitív 
változások sokkal kisebb mértékben tudatosultak közvéleményünkben, mint az előbbiek. 
(4. és 5. számú táblázat) 

Mivel magyarázhatjuk ezeket a rétegenkénti jövedelemátrendeződési tendenciákat? 
A nyugdíjasok átlagos helyzetének javulását az okozta, hogy a nyugdíjba vonulók az 
utóbbi években egyre magasabb kezdő nyugdíjakat kapnak, mert utolsó éveik keresete 
magasabb (összetételük eltolódott a magasabb szakképzettséget igénylő foglalkozási 
csoportok felé), és sokkal ritkábban fordul elő, hogy nem tudnak hosszú szolgálati időt 
igazolni (ami 1960 körül még elég gyakori volt). Továbbá a nyugdíj melletti mellékjöve- 
delemhez jutás feltételei kedvezőbbekké váltak. 

A mezőgazdasági fizikai réteg esetében két okot lehet kiemelni. Először: a mezőgazda- 
ság kollektivizálása, az azt követő nagy korszerűsítési beruházások nyomán nőtt a 
munka termelékenysége és ennek következtében az állami gazdaságokban és termelőszö- 
vetkezetekben elérhető kereset. Másodszor: a háztáji és kisegítő gazdálkodással lényeges 
mellékjövedelemhez jutottak a mezőgazdaságban dolgozók és szinte a teljes községi 
lakosság, sőt a kisebb városok lakosságának nem jelentéktelen része is. 

Ehhez magyarázatként hozzá kell fűzni, hogy az iparban dolgozó fizikai foglalkozá- 
súak átlagkeresete ma is valamivel magasabb (1985-ben 5808 Ft), mint a mezőgazdaság- 
ban dolgozó fizikaiaké (az állami gazdaságokban 5433, a mezőgazdasági termelőszövet- 
kezetekben 4998 Ft), de a különbség lényegesen kisebb, mint az ipari munkások és a 
parasztok jövedelemkülönbségei voltak a felszabadulás utáni első tíz évben, vagy a 
mezőgazdasági munkások és törpebirtokosok (1-5 holdas), illetve a parasztok és az ipari 
munkások közötti különbségek a két világháború közt. 

Ezt a főmunkahelyen elérhető keresetkülönbséget, valamint azt, hogy a községi 
lakosságban és különösen a mezőgazdasági fizikai családokban ma is lényegesen maga- 
sabb az eltartottak aránya, jelentős részben ellensúlyozta ezeknek a háztartásoknak a 
háztáji és kisegítő gazdálkodásból, más szóval a mezőgazdasági kistermelésből származó 
kiegészítő jövedelme. (6. számú táblázat) 

6. számú táblázat 


A háztáji, kisegítő és egyéni mezőgazdasági termelésből származó 
jövedelem aránya az összes személyes jövedelmen belül 


(százalékban) 
A termelőszövetkezeti — Az összes községi Az összes 
Év fizikai magyarországi 
háztartásokban 
1962 364 , 26,0 16,9 
1967 43,7 29,7 18,8 
1972 37,7 24,1 14 4 
1977 349 22,6 13,3 
1982 241 17,5 10,3 


Ez a jövedelemkiegészítés természetesen a termelőszövetkezeti parasztságnál volt a 
legnagyobb, de az egész községi népességnél, tehát a községi munkásháztartásokban is 
lényeges, sőt az ország összes háztartását együttvéve sem jelentéktelen. A kollektivizálás 
utáni első öt évben, tehát 1962-től 1967-ig és utána is öt évig nőtt, mivel a háztáji 
gazdálkodás intenzívebbé vált, később lassan csökkent. A csökkenésnek két oka van. Az 
első: a mezőgazdasági termelés egészében lassabban nőtt, mint a nemzeti jövedelem (ez 
a gazdasági fejlődés egyik, szinte törvényszerű tendenciája), ezért bár a mezőgazdasági 
kistermelés nagyjából hasonló ütemben emelkedett, mint a mezőgazdasági nagyüzemek 
termelése, mégis a belőle származó jövedelem aránya szükségszerűen lassan csökkent az 
összes személyes jövedelmen belül. A másik: 1977 óta a mezőgazdasági kistermelés 
ráfordításainak költségei gyorsabban nőttek, mint az értékesítés árai. 


Itt érdemes kitérni az úgynevezett második gazdaságnak a jövedelemegyenlőtlenségekben 
játszott szerepére. Előre szeretném bocsátani, hogy e fogalom használata a magyar 
szakirodalomban és sajtóban nem egységes, ezért félreértésekre adhat alkalmat. A továb- 
biakban második gazdaságnak nevezem a nagyüzemeken és az intézményeken kívüli 
formákban végzett megengedett és a jólétet (nemzeti jövedelmet) gyarapító tevékenysége- 
ket (a háztáji és kisegítő gazdálkodást, a vgmk-t, a gmk-t és más kisvállalkozási formá- 
kat, a főmunkahelyen kívüli különféle, részben nem is pénzbeli ellenszolgáltatásért 
végzett olyan munkákat, mint a magánerős lakásépítésben meghonosodott munkasegít- 
séget, valamint a magánszektort). Ez a második szektor tehát nem azonos a fejlett tőkés 
országokkal foglalkozó irodalomban előforduló , fekete" vagy , árnyék-" vagy , föld 
alatti" gazdasággal. Megkülönböztetem tőle a , harmadik", , negyedik" stb. gazdaságot 
(a megtűrt, tiltott, a nemzeti jövedelmet nem növelő, csak jövedelemátcsoportosítást 
vagy kifejezetten kárt okozó tevékenységeket). 

Az így definiált második gazdaság legnagyobb része a nyolcvanas évek elejéig a mező- 
gazdasági kistermelés volt. A Központi Statisztikai Hivatal ésaz MSZMP KB Társada- 
lomtudományi Intézete által közösen végzett 1981—1982. évi adatfelvétel szerint a csalá- 
dok 75 százaléka valamilyen formában részt vett a második gazdaságban; 27 százalékuk 
önellátó mezőgazdasági kistermelést, 19 százalékuk árutermelő (tehát a saját fogyasztá- 
son kívül értékesítésre is termelő) mezőgazdasági kistermelést folytatott; 10 százalékuk 
megbízásos munkákat végzett, másod- vagy mellékállásban volt, borravalós tevékeny- 
séggel és más, nem mezőgazdasági jövedelemkiegészítő munkával foglalkozott; 16 száza- 

lékuk mind mezőgazdasági kistermelést, mind egyéb jövedelemkiegészítő tevékenységet 
végzett; 3 százalék pedig a magánszektorhoz tartozott.! Tehát a lakosságnak csaknem 
kétharmad része foglalkozott mezőgazdasági kistermeléssel, bár többségében csak önel- 
látásra termelt. 

Mind a már idézett jövedelemstatisztikai adatok, mind az időmérleg-felvételek egyér- 
telműen bizonyítják, hogy a mezőgazdasági kistermeléssel a társadalmi és jövedelmi 
hierarchia alsó felében lévő (paraszt-, munkás-, vegyes- és nyugdíjas-) háztartások foglal- 
koznak intenzívebben. Tehát a mezőgazdasági kistermelésnek jövedelmi egyenlőtlensége- 
ket csökkentő hatása van. Ezt támasztja alá az is, hogy a háztáji és a kisegítő gazdaságok- 
ban végzett munkával elérhető tiszta jövedelem viszonylag alacsony, 1972-1973-ban 
óránként átlagosan 9 forint, 1982-ben 14 forint volt.5 Ebből aligha lehetett meggazdagod- 
ni. Ez a tény persze nem mond ellent annak, hogy a mezőgazdasági kistermelőknek egy 
meglehetősen kicsi része, ügyesen kihasználva a piacon jelentkező keresletet, viszonylag 
magas jövedelemre tesz szert. 

A második gazdaságból származó másfajta kiegészítő jövedelmek nagyságáról és az 
egyenlőtlenségekre gyakorolt hatásukról nincsenek hasonlóan pontos adataink, egyebek 
közt azért sem, mert ezek a tevékenységek az utolsó néhány évben széles körűvé váltak. 
A Központi Statisztikai Hivatalban végzett egyik mikroszimulációs vizsgálat, a láthatat- 
lan jövedelmekre vonatkozó különféle feltevéseket alkalmazva, arra a következtetésre 
jutott, hogy azok nem növelhették lényegesen az egyenlőtlenséget sem 1977-ben, sem 
1982-ben. Ez utóbbi két évben e láthatatlan jövedelmek figyelembevételével sem lehetett 
lényegesen nagyobb a jövedelemegyenlőtlenség, mint 1972-ben. 

E jövedelmek egyenlőtlenségnövelő hatása azonban 1982 után számottevőbb, s így 
érthető, hogy a közvélemény rendkívül érzékenyen reagál alakulásukra. Az elmúlt évek- 
ben ez a szféra módosult a leginkább, s a differenciálatlan megítélés veszélye nem csekély 
a közgondolkodásban. Azitt szerezhető jövedelmek egyik csoportja (vgmk, gmk, másod- 
állások stb.) jól mérhető, s néhány éves tapasztalat birtokában is tudhatjuk róluk, hogy 
nem forrásai az irritáló meggazdagodásnak. Másik részük, például az említett láthatatlan 
jövedelem, már nehezebben mérhető, s a globális adatok keveset árulnak el megoszlásá- 
ról, koncentrálódásáról. A későbbiekre nézve fontosnak tartom ezeknek a mainál ponto- 
sabb ismeretét, hiszen ez segítségünkre lehet mind a társadalompolitikai eszközök meg- 
választásában, mind közvéleményünk tájékoztatásában. 

Itt kell kitérni a magánszektorhoz tartozók jövedelmi viszonyaira. A közvéleményben 
. kialakult kép talán itt szorul a leginkább helyesbítésre. Mindenekelőtt nagyon kevesen 
vannak: 1984-ben 148 ezer személynek volt önálló foglalkozási viszonya, és 25 ezret tett 
ki segítő családtagjaik száma. A kisárutermelőknek körülbelül a fele más társadalmi 
kategóriához (munkás, szövetkezeti paraszt, szellemi) tartozó személlyel vagy személyek- 
kel élt közös háztartásban, tehát nem , tisztán" kisárutermelő háztartást alkotott. Ez a 
réteg szakmai összetételét illetően is rendkívül heterogén. Jelzi ezt a népgazdasági ágak 
szerinti megoszlása is: 28 ezer önálló és 14 ezer segítő családtagja a mezőgazdaságban 
dolgozott, tehát egyénileg gazdálkodott. Legnagyobb többségük igen alacsony életszín- 
vonalon él, mert többnyire olyan családokról van szó, amelyek gazdaságuk kedvezőtlen 
termelési adottságai vagy fekvése miatt maradtak ki a kollektivizálásból. Az iparban 
dolgozó 37 ezer önálló (és 4 ezer segítő családtag) nagyobb része is viszonylag kiskeresetű 
kisiparos. A 27 ezer építőipari kisiparos (és ezer segítő családtagja), a 15 ezer önálló 
fuvaros és taxis, valamint a 26 ezer kiskereskedő (és 5 ezer segítő családtagja) között már 


4 Kolosi Tamás: Státus és réteg. MSZMP KB Társadalomtudományi Intézete 1984. eze 

5 Orosz Iván, Schindele Miklós: A háztáji és kisegítő gazdaságokban végzett emberi munka. Statisztikai 
Szemle, 1985. 10. szám 

6 Éltető Ödön, Vita László: A láthatatlan jövedelmek lehetséges hatása a személyes jövedelmek szóródására. 
KSH, 1987. 

több a magasabb keresetű. (A fennmaradó mintegy 15 ezer önálló a szolgáltatásokban 
dolgozik.) 

Az önállóknak tehát csak egy kisebb része felel meg annak a képnek, amely a közvéle- 
ményben és néha a sajtóban megjelenik, nevezetesen, hogy igen magas jövedelmeket érnek 
el, és az átlagosnál lényegesen nagyobb és jobb minőségű fogyasztást engedhetnek meg 
maguknak. A családijövedelem-vizsgálatok eredményei azt tükrözik, hogy az önálló 
kategóriába tartozó háztartásoknak (amelyekben volt önálló foglalkozási viszonyú kere- 
ső) egy főre jutó jövedelme 1982-ben 22 százalékkal volt magasabb az országos átlagnál. 
Az önállók átlagát természetesen lefelé húzta az egyénileg gazdálkodók és a kis keresetű 
kisiparosok tömege, tehát az átlag kisebb számú, igen magas jövedelmű önálló háztartást 
is takar. Mégis megállapíthatjuk, hogy az önállók (a , magánszektor") kirívóan magas 
jövedelmeiről szóló általánosító vélekedések erősen eltúlzottak. 


Természetesen nem csak, sőt talán nem is elsősorban a jövedelemkülönbségek alakítják 
a társadalmi egyenlőtlenségeket. Ezért nézzük meg az életkörülményekre vonatkozó 
másfajta adatokat is. A leghosszabb visszatekintő idősorokat a lakásnagyságra vonatko- 
zóan állíthatjuk össze (7. és 8. táblázat)." A legkedvezőtlenebb és a legkedvezőbb 
helyzetű rétegek közötti távolság nem nőtt, hanem inkább csökkent. Ennek fő oka, hogy 
a felszabadulás utáni legrosszabb lakáshelyzetű rétegek, elsősorban a falusiak az elmúlt 
évtizedekben lényegesen javították lakáskörülményeiket, különösen a lakásnagyság vo- 
natkozásában. (A finomabb lakásminőség mutatóiban már nagyobbak maradtak a 
különbségek!) 


7. számú táblázat 
A lakások szobaszámának különbségei 
kiválasztott társadalmi rétegek között (1949.) 

A há asfő 0-1 szobás és egyéb két- és többszobás 
tárásdalmt helyzete lakásban lakik (százalékban) 
Önálló 
értelmiség 23,8 76,2 
Tisztviselő 32,8 674 
Szakmunkás 81,2 188 
Betanított és 
segédmunkás 86,7 13,3 
Mezőgazdasági 
munkás 90,2 9 8 


Vannak-e paloták a mai Magyarországon? Az 1984. évi mikrocenzus szermt 36 750 
személyi tulajdonban lévő 4 és több szobás lakás volt. Ez az összes lakásoknak 1 
százaléka. Ezen belül jelentős minőségi eltérések vannak, de közöttük kereshetjük az 
említett , palotákat" is. Azt a következtetést azonban mindenképpen levonhatjuk, hogy 
egyelőre igen keveseknek tellett a , palotaépítésre". Számuk mindenesetre kisebbnek 


7 Ferge Zsuzsa: Társadalmunk rétegződése. Közgazdasági és Jogi Könyvkiadó 1969; Vajda Ágnes, Zelenay 
Anna: Rétegződés, életkörülmények, életmód II. KSH, 1986. 

8. számú táblázat 


A lakások szobaszámának társadalmi rétegenkénti különbségei 
(1962 és 1981 között) 


1982 1981 


A háztartásfő társadaimi helyzete [04 Í Zéstöbb [04 3 és több" 


szobás iakásban lakik (százalékban) 


Vezető " 11 19 
Értelmiségi 33 16 15 18 
Középszintű szakember 48 8 23 10 
Irodai dolgozó 58 6 
Szakmunkás 61 3 21 10 
Betanított munkás 70 2 27 9 
Segédmunkás 77 l 32 7 
Mezőgazdasági szakmunkás 68 2) 24 13 
Mezőgazdasági szakképzetlen 25 "10 
Önálló"? - — 4. 23 19 
Nyugdíjas 75 2 37 8 
Együtt 65 4 27 10 


" Az 1981. évi felvételben már alkalmazták a félszobák fogalmát, ezért a 2 és félszobás lakások nem a 3 és többszobás 
kategóriába kerültek; 1962 ben viszont nem különböztették meg a félszobákat, ezért a 3 és többszobás lakások közt a 2 és 
félszobások is előfordulnak. i 


"5 Az 1962-re vonatkozó adatfelvétel feldolgozása során az önálló kisiparosok és kiskereskedők a szekmunkásrétegbe, az önálló 
parasztok a mezőgazdasági fizikai rétegba sorolódtak. 


9. számú táblázat 


Társadalmi egyenlőtlenségek négy kiválasztott dimenzióban (1981) 


A háztartás tulajdonában lévő 


Az összeírt személy társadalmi nyaraló, automata évben 
helyzete hétvégi ház! mosógép külföldön 
Elk 


Vezető és értelmiségi 17,0 34 4 18,3 31,3 
Középszintű és irodai 8 ,4 18,1 11,2 18,6 
Szakmunkás 40 8,3 7,2 10,2 
Betanított és segédmunkás 20 45 47 53 
Mezőgazdasági fizikai 0,9 " 1,6 2,2 3,5 
Önálló 3,8 11,6 10,4 92 
Nyugdíjas 40 6,2 48 45 
15 és több éves eltartott 5,3 8,6 6,4 7,6 


Együtt 5,2 99 7,1 9,6 

látszik, mint például azoké, akik valamilyen más módon (örökség, találmány, hosszú 
külföldi munkavállalás stb. révén) jutottak a magyarországi viszonyokhoz (és árakhoz) 
mérten igen magas jövedelmekhez (és lakáshoz.) Ez persze nem változtat azon, hogy 
a lakásépítés érdekében igen nagy munkaterhelést és alacsony fogyasztási színvonalat 
vállaló fiatal házaspárokban indulatokat válthat ki a fényűző építkezések látványa. 

Természetesen mindig találhatunk olyan életkörülmény-mutatókat, ahol a társadalmi 
egyenlőtlenségek igen nagyok. Például 1962-ben a budapesti igazgatási és gazdasági 
vezetők családtagjainak 90 százaléka fürdőszobás lakásban lakott, a községi mezőgazda- 
ságimunkás-családoknak kevesebb mint 1,5 százaléka. A televíziókészüléket működtető 
háztartások aránya az előbbi rétegben 44,4 százalék, az utóbbiban 1,7 százalék volt. 
1981-ben már a községi mezőgazdasági fizikai foglalkozásúak lakásának 42 százaléká- 
ban is volt fürdőszoba és 91 százalékuknak volt televíziókészüléke. 1970 körül valószínű- 
leg a személygépkocsi-tulajdon differenciálta a legerősebben a társadalmi rétegeket, mára 
ezek a különbségek is csökkenőben vannak, például 1981-ben a megyeszékhelyeken lakó 
vezetők és értelmiségiek 67 százalékának volt személygépkocsija, ez az arány a községek- 
ben lakó mezőgazdasági fizikaiak és szakképzetlen munkások körében 20 százalék körül 
volt. 

A 9. táblázatban láthatunk néhány olyan kiválasztott életkörülmény- és életmódmuta- 
tót, ahol az 1981. évi adatfelvételnél a legnagyobb társadalmi rétegenkénti különbségek 
mutatkoztak. Nagyon jellemző módon egyik sem tartozik az alapvető létszükségletek 
közé, és mindegyik viszonylag nem régen kezdett el terjedni a magyar társadalomban: 
a nyaraló vagy hétvégi ház birtoklása, az automata mosógép, a színes televízió, a külföldi 
üdülés. Az életkörülmények és az életmód hasonló nagyságú különbségeit mutathatjuk 
ki, ha a különféle településeken lakókat részletesebb kategóriák szerint vizsgáljuk, mint 
a hagyományos , Budapest - vidéki városok — községek" osztályozás. Úgy látszik, hogy 
a leghatározottabb választóvonalak eltolódtak: egyrészről Budapest és a megyeszékhe- 
lyek, másrészről a többi városok felé, majd a kisebb városok és a középfokú központi, 
illetve alsófokú központi szerepkört ellátó községek közé, végül a központi funkciókkal 
rendelkező, általában nagyobb községek, valamint az úgynevezett , központi funkció 
nélküli", általában kisebb községek közé. Különösen az utóbbi kategória lakossága (ez 
a magyar társadalom 15 százaléka) van lényeges társadalmi hátrányban. 

Nem kétséges tehát, hogy komoly társadalmi egyenlőtlenségek léteznek a mai Ma- 
gyarországon is. Mégis megkockáztathatjuk azt az állítást, hogy az említett egyenlőtlen- 
ségek (és nyilvánvalóan lehetne olyan mutatókat szerkeszteni, amelyek még nagyobb 
különbségeket jeleznek, mint a személygépkocsi márkája vagy más vagyonmutatók) 
semmiképpen sem lényegesebbek, mint a villannyal való felszereltség különbségei 1949- 
ben vagy a vízvezetékkel és fürdőszobával való ellátottság különbségei 1960-ban. Jobban 
láthatók ezek az újfajta különbségek (esetleg hajlamosabbak is az előnyös helyzetben 
lévők ezt demonstrálni), ezért jobban felkeltik a közvélemény figyelmét, amely a romló 
gazdasági helyzetben a jövedelem- és vagyonkülönbségeket kevésbé tolerálja. 

Az egyenlőtlenségek iránti megnövekedett figyelemnek valószínűleg mégsem ez a fő 
oka, hanem az, hogy - mint a bevezetőben említettük — 1978 óta többé-kevésbé megállt 
a reáljövedelmek emelkedése. Ebből természetesen következik, hogy évről évre mind több 
család anyagi helyzete romlik átmenetileg vagy tartósan, mint korábban, amikor a reáljöve- 
delem lényegesen emelkedett. Ez nagyon világosan megmutatkozik azokban a KSH-adat- 
felvételekben, amelyek során azt kérdezték a háztartásoktól, hogy az egy évvel és öt évvel 
korábbi helyzethez képest életszínvonaluk hogyan változott." Az egy év alatti változást 
az aktív keresős háztartások a következőképpen ítélték meg. (10. számú táblázat) 

A nyugdíjasháztartások az aktív keresőknél gyakrabban számoltak be helyzetük rom- 
lásáról: 1982 és 1983 között 39 százalékuk látta életszínvonalának romlását. Még na- 


8 Salamini Pálné: Vélemények az életszínvonalról. KSH, 1986. 

10. számú táblázat 
Életszínvonaluk j 
3 javult nem változott romlott 
v 
(százalékban) 
1963—1964 36 47 17 
1972-1973 40 43 17 
1975—1976 34 I 48 18 
1982—1983 21 49 . 30 


gyobbak a romló életszínvonalúak arányai — különösen a nyugdíjasok közt -, ha az öt 
évvel korábbi állapottal hasonlítjuk össze. 1983-ban az aktív keresős háztartások 39 
százaléka, a nyugdíjasok közül 61 százalék látta életszínvonalát rosszabbnak az öt évvel 
korábbi helyzethez képest. 

A másik demográfiai csoport, amely az átlagosnál jóval nagyobb arányban számolt 
be romlásról, a két- és több gyermekes családokból áll: 1983-ban a kétgyermekeseknek 
40 százaléka, a három- és többgyermekeseknek 49 százaléka csökkenőnek látta életszín- 
vonalát az öt évvel korábbihoz képest. 

Az életszínvonaluk csökkenéséről beszámoló nyugdíjasok helyzetében az objektív ok 
az, hogy (kivéve a legalacsonyabb nyugdíjakat, amelyeket kormányzati intézkedésekkel 
növeltek az árszínvonal-emelkedés hatásának kivédésére) a legtöbb nyugdíj reálértéke 
évről évre kisebb lett. Ezt a kedvezőtlen folyamatot még tetézi az egészségi állapot gyengü- 
lése, a korábbi munkahellyel való kapcsolat lazulása, a jövedelemkiegészítés lehetőségei- 
nek csökkenése. Mint láttuk azonban, a nyugdíjasréteg átlagos, egy főre jutó jövedelme 
1962 és 1982 között közeledett az országos átlaghoz, a lemaradás csökkent. Ennek fő 
oka az volt, hogy az alacsonyabb nyugdíjúak fokozatosan kihalnak, és helyükre maga- 
sabb nyugdíjúak lépnek. Az átlag javulása tehát nem mond ellent annak, hogy a nyugdí- 
jasok nagy többségének életszínvonala évről évre valóban romlott. Ezt a problémát 
nyilvánvalóan az összes nyugdíjak reálértékének megőrzésével lehetne orvosolni, ehhez 
azonban a jelen helyzetben a nyugdíjrendszer átalakítása szükséges. 

A gyermekes családoknak az átlaghoz viszonyított jövedelmi helyzete 1972 óta egyértel- 
műen romlott. A gyermektelenekhez viszonyítva az egygyermekesek egy főre jutó jövedel- 
me 1972-ben még 79, 1982-ben már csak 76 százalék; a kétgyermekeseké 65-ről 62, a 
háromgyermekeseké 53-ról 51 százalékra esett vissza. Ebben a vonatkozásban nem vitás 
a társadalmi egyenlőtlenség növekedése. Ez a tény — a közismert kedvezőtlen népesedési 
helyzettel együtt — arra int, hogy a gyermekes családok anyagi helyzetét javítani kell. 

Végül vizsgáljuk meg, hogyan lehet azokat a társadalmi rétegeket körülhatárolni, 
amelyeknek helyzete a társadalmi egyenlőtlenségek rendszerében a legkedvezőtlenebb, és 
ezért jelenleg a legnagyobb szociálpolitikai figyelmet igényli. A Tömegkommunikációs 
. . Kutatóközpontnak az 1980-as évek elején végzett egyik felvételéből kellene kiindulnunk, 
amelyben arra a kérdésre, hogyan reagálnának a családok jövedelmük átmeneti csökke- 
nésére, a többség egyértelműen a több munka vállalását jelölte meg. Az utóbbi években 
meg is nőttek erre a lehetőségeik, mert az ipar és a szolgáltatások területén is különféle 
formákban dolgozhattak főmunkaidejük után, és kezdhettek kisvállalkozásokat. 

Ebben a helyzetben azok a rétegek, amelyek előtt nem nyíltak ilyen lehetőségek, vagy 
amelyek előtt kevésbé jövedelmező lehetőségek nyiltak, viszonylag hátrányosabb helyzet- 
be kerültek. Feltételezhetjük, hogy az idős és beteg, rokkant embereken, valamint a több 
kisgyermeket gondozó anyákon kívül elsősorban a városi szakképzetlen munkások 
jövedelemkiegészítési lehetőségei korlátozottak, továbbá a falusi szakképzetlen réteg 
számára sem nyílik más lehetőség, mint a viszonylag kevéssé jövedelmező mezőgazdasági 
kistermelés. Kevés lehetőség adódik az előnyös mellékkeresetek szerzésére a nem szak- 

képzett szellemi foglalkozásúak körében is. Egyéb nehézségek, mint a lakáshiány, a 
családtagok egyikének rossz egészségi állapota, az alacsony műveltség, a hátrányok 
halmozódását okozhatják. 

A viszonylag hátrányos és az utolsó években romló helyzetűek között meg kell említeni 
azokat a községeket, amelyek kis létszámúak, távol vannak a nagyobb, városias közpon- 
toktól, kedvezőtlenek a természeti adottságaik, és nincs a közelükben kellő számú nem 
mezőgazdasági munkahely. Ezek stagnálnak, sőt visszafejlődnek. Több mint másfél 
millióra becsülhető lakosságuk esélyei kedvezőtlenek ahhoz, hogy elérjék a társadalom 
többi részéhez hasonló jövedelmet, hogy hozzájussanak az alapvető társadalmi szolgálta- 
tásokhoz. Így tehát pusztán a lakóhely miatt egy nagyon lényeges és semmilyen teljesít- 
ményszemponttal nem igazolható, egyértelműen igazságtalan társadalmi egyenlőtlenség 
erősödik meg. ; 


Összegezve: a hatvanas évek eleje óta — másképpen a gazdasági reformok megkezdése 
óta, egészen az 1980-as évek elejéig — a társadalmi egyenlőtlenségek inkább csökkenő, 
mint növekvő tendenciát mutattak. Pontosabban: a régebbi típusú (például jövedelmi és 
lakás-) egyenlőtlenségek csökkentek, viszont újabb fajta egyenlőtlenségek jelentek meg 
(például a személygépkocsi-tulajdon és az üdülőtulajdon tekintetében). 

Az 1980-as években egyelőre nem lehet az egyenlőtlenségek határozott növekedését 
kimutatni, viszont elég lényeges átrendeződések mentek végbe. Ezek során egyes társa- 
dalmi rétegek (például a városi szakképzetlen munkások) és demográfiai csoportok 
(például a gyermekes családok) helyzete romlott, miközben másoké (elsősorban azoké, 
akik a második gazdaságban viszonylag magas jövedelmekhez tudnak jutni) javult. 
A romlás okai közt a reálbéreknek és egyes társadalmi juttatások reálértékének csökke- 
nését, a gyors áremelkedést kell említenünk. 

A jelenlegi gazdasági helyzetben - a nehézségekből való kilábaláshoz szükséges gazda- 
sági erőfeszítések okozta áldozatok következtében is — a jövedelmi viszonyok átrendező- 
désére, sőt egyes rétegeknél romlásának fokozódására lehet számítani. Ezért a mai 
magyar társadalomban vannak és lesznek olyan családok, sőt társadalmi és demográfiai 
rétegek, amelyeknek életszínvonala, életkörülményei lényegesen elmaradnak a társadal- 
mi átlagtól, sőt a társadalmunkban elfogadhatónak ítélhető szinttől is, ezért depriváltak- 
nak vagy a depriváció által veszélyeztetetteknek tekinthetők." Ezt tudva, a társadalmi 
egyenlőtlenségek alakulásának kérdéseit körültekintően és pontosan kell értékelnünk. 
Egyrészt, nem lenne helyes eltúlozni létüket és növekedésük mértékét. A gazdasági fejlődés 
előmozdítása érdekében szükséges, hogy a nagyobb teljesítmény, a társadalom számára 
nagyobb értéket előállító egyéni erőfeszítés magasabb kereseti lehetőségekkel járhasson. 
A fejlődéshez szükséges szrukturális átalakulások előmozdítása érdekében is szükség van 
további jövedelemátrendeződésekre. Nem lenne indokolt és helyes, ha az így előálló 
nagyobb egyéni jóléttel szemben valamilyen , társadalmi irigység" nivellálna. Vannak és 
a jövőben esetleg növekedhetnek olyan egyenlőtlenségek, amelyek mögött nem a na- 
gyobb vagy a kisebb egyéni teljesítmény áll. Ilyen például a családok életszínvonalának 
a gyermekek száma szerinti differenciálódása. Az ilyen típusú egyenlőtlenségek mérséklé- 
se nemcsak gazdasági szempontból kívánatos, hanem társadalompolitikai céljainkat 
tekintve Is. 

. A szociológiai kutatás fontos feladata a valóságos egyenlőtlenségek feltárása és -— 
különösen a jelenlegihez hasonló gyors változások idején — az átrendeződések folyamatos 
nyomon követése, a kutatási eredmények tárgyilagos közzététele mind a döntéseket 
hozók, mind a közvélemény számára. Ezzel járulhat hozzá a gazdasági és a társadalmi 
problémák kezeléséhez, megoldásához. 


9 Bokor Ágnes: Depriváció és szegénység. MSZMP KB Társadalomtudományi Intézete, 1985. 

Kötelező többes jelölés — az 1985-ös 
. képviselőválasztások tükrében 


Az 1985. évi választások során Magyarországon megtettük az első lépéseket a demokra- 
tikusabb, a társadalmi érdek- és véleménykülönbségeket jobban visszatükröző képvisele- 
tek irányába. Az első — olykor bizonytalan - lépés volt ez 1947 óta, amikor is nyilvános 
versengés folyt a mandátumokért. Hozzá kell tenni: ez a versengés helyenként alig-alig 
bontakozott ki, gyakran nem találta meg a megfelelő formákat. A levezető szervezetek 
néha -— okkal vagy ok nélkül - túlzottan biztosítani kívánták az elképzelt eredményt, az 
állampolgárok jelentős része pedig nem értette vagy nem hitte el a versengés lehetőségét. 

Ma a magyar közéletben viták folynak arról, hogy a jelenlegi többjelöltes választási 
rendszer mennyire adekvát egy politikailag egységesnek tekintett rendszerrel. 

Az egyik, konzervatívnak tekinthető álláspont szerint a kötelező többes jelölés nem 
végiggondolt, s belső feszültségektől terhes, ugyanis az egypártrendszerű politikai beren- 
dezkedés eleve kizárja a versengő jelölteket. E vélemény szerint az ellentmondások 
felszámolása érdekében vissza kell lépni, meg kell szüntetni a többes jelölést, a képvisele- 
teknek a nemzeti egységben kell gondolkodniuk, és a nemzeti egységet nem szabad az 
ellentmondások nyilvános kifejezésével megbontani. 

Egy másik, nem kevésbé szélsőségesnek tekinthető álláspont szerint sem felel meg a 
választójogi reform a szocializmus politikai rendszerének. Eszerint az 1985-ben megtett 
lépések nem a valódi demokratizálás szándékát tükrözik, csupán a rendszer propagan- 
disztikus védelmét szolgálják. 

E szélsőséges vélemények csak akkor hordoznának némi igazságelemet, ha a párt 
vezető szerepét valóban úgy értelmeznénk, hogy az a társadalom gondjainak nyilvánosan 
csak egyetlen megközelítési módját ismeri el. Kizárja a nézetek vitáját, s a választást csak 
a személyek közötti megítélés, a területi érdekek jobb kijárása és nem az érdekek és 
vélemények ütközésének tárgyává teszi. 

Az 1985. évi választás egész menete mégis azt tükrözi, hogy nem teljesen alaptalanok 
bizonyos aggodalmak. A választókerületek mintegy 60 százalékában például a népfront 
kettős jelölését változtatás nélkül fogadták el a szavazók, azaz a választópolgárok 
részéről semmiféle versengési igény nem alakult ki, a választás két személy közötti 
szavazásra szűkült le. Ezt mutatják egyébként a szoros választási eredmények is. 

A vidéki választókerületekben az alternativitás fő formája a települések közötti versen- 
gés vagy a területi érdekek , jobb" képviseletére vonatkozó ígérgetés volt. 

Budapesten és néhány vidéki választókerületben azonban már megjelentek bizonyos 
társadalmi, politikai nézetkülönbségek is. Ezekkel szemben érzékelhető volt az apparátu- 
sok idegenkedése, az egyet nem értés. Esetenként e politikai nézetkülönbségeket vallók 
jelöltté válását adminisztratív eszközökkel is megakadályozták, s nemcsak akkor, ha 
szocialistaellenes nézetek megjelenéséről volt szó. 

A párt vezető szerepe más nézeteket kizáró értelmezésének kétségtelenül a népszavazás 
jellegű választás felel meg. Nem véletlen, hogy ilyen választási rendszer alakult ki az 

1950-es évek elején minden népi demokratikus országban. Kétségtelen, hogy az ilyen 
típusú választás is hordozott társadalmi ellenőrző jelleget, mivel explicitté tette, formáli- 
san intézményesítette a képviselet társadalomtól való függését. A hatalomkorlátozó jelleg 
azonban csak csekély mértékben érvényesült, mert a népíront típusú választás belső, 
elsősorban apparátusi szintű, centralizált szelekciós mechanizmusa gyakorlatilag mindig 
kész eredményt rögzített: az egyéni választókerületben induló, előzetesen kiválasztott 
jelölt személyisége, politikai arculata egybemosódott az éppen érvényesülő politikai 
kurzussal és a választás aktusa voltaképpen nem az egyénre, a személyes politikai 
arculatot és sajátos érdekeket reprezentáló közéleti emberre, hanem az adott politikai 
konstellációra irányult. Az állampolgárok e formális választási rendszert annak vették, 
ami, és bár a leszavaztatásnak nem volt lehetősége, a száz százalék körüli eredmények 
természetesen nem a valóságos politikai támogatásra utaltak. A fejlődés mai szakaszá- 
ban ezért nyilvánvalóvá vált, hogy ez a korábbi választási forma kiürült, elveszítve 
társadalmi értékét, formálissá vált. 

A többes jelölés kötelezővé tétele, kombinálva az állampolgári jelölés lehetőségével, 
gyökeresen új politikai elemet visz a választási rendszerbe. Kihívást jelent az adminisztra- 
tív előkészítés módszereivel szemben, és hatékonyabbá teszi a társadalmi ellenőrző 
funkciót. Ez közvetve megalapozza a választás hatalomkorlátozó jellegét is, mivel lehető- 
vé válik, hogy a politikai funkciók betöltőit — ha indulni kívánnak a választáson — 
közéleti-politikai szereplésük, egyéni kvalitásaik és politikai értékeik alapján ítéljék meg, 
és aszerint döntsenek megbízatásukról. E lehetőség valóságos tartalma elsősorban a 
közéleti politizálás függvénye, s az 1985. évi választás egyértelműen felszínre is hozta ezt 
a kontrollfunkciót. Bár az eredményeket nagyon sok helyi körülmény motiválta, ami 
független a jelöltek politikai megítélésétől (például egyes helyi konfliktusok miatti elége- 
detlenség kifejezése, a szakszervezetek esetében a mozgalom negatív megítélése, a kevés- 
bé esélyes jelölt spontán támogatása, a helyi érdekek felerősödése stb.), világossá vált, 
hogy a nyilvánosság próbáját nehezen állják ki a környezetükkel tartós konfliktusba 
kerülő, konzervatív beállítottságú vezetők és az olyan politikai személyiségek, akik nem 
találták meg a helyi politizálás megfelelő eszközeit. 

A kontrollfunkció érvényesülését elsősorban a nagy szavazatkülönbségek jelzik, an- 
nak ellenére, hogy az eredmények alakulásában szerepe lehet a szubjektív mozzanatok- 
nak, a közvélemény sematizáló jellegének, indokolatlan érzelmi motiváltságának, a 
nyilvánosság nem kellő kiépültségének, manipulálhatóságának és más tényezőknek is. 
A politikai értékválasztásra fokozottabban épülő választási rendszer szükségképpen 
feltételezi a nagyobb politikai nyilvánosságot és a programok látható politikai alternati- 
vitását. Egyúttal a versengő választási rendszernek lehet olyan következménye is, hogy 
a politikai funkciót betöltők nem vállalják a többes jelölés útján való , megméretést", s 
ezáltal a képviselet laikus összetétele növekszik, politikai befolyása pedig csökken. 

Mint látható, a politikai rendszer reformértékű megújításának a választójog és a 
képviselőválasztás igen fontos részterülete. Átgondolt továbbfejlesztése újabb lépést 
jelenthet a népképviseletek politikai súlyának ma mindenképpen kívánatos növelése 
irányában, még akkor is, ha látjuk, hogy a választójogi reformintézkedések — pozitív 
szerepük mellett — kétségtelenül jelentős ellentmondásokat is felszínre hoztak. Az 1985-ös 
választások tapasztalatait ezért részben az egész politikai rendszer továbbfejlesztésénél, 
részben a választások és a választójogi szabályok alakításánál figyelembe kell venni. 

Jelen cikk elsősorban ez utóbbiak elemzésére vállalkozik, felvetve azokat a lehet-. 
séges jogi, szabályozási megoldásokat is, melyek növelhetik a jelöltállítás demokra- 
tizmusát s ezen keresztül a társadalmi nyilvánosság, az állampolgári részvétel súlyát. 
A jelöltállítási rendszer újragondolása, kiegészülve az országos lista kérdéseivel — a 
szabályozástechnikai javaslatok helyenkénti látszólagos túlsúlya ellenére — a képviseletek 
összetételének megújulását, a társadalmi érdekviszonyoknak a jelenleginél sokszínűbb, 
gazdagabb intézményes kifejeződését segítheti. 

Magyarországon a választási rendszer reformjára 1970-ben és 1983-ban került sor. 
Ezek a reformok növelni kívánták a szavazók választási lehetőségét, túl akartak lépni 
a választások történelmileg indokolható, de már funkciótlanná vált , népszavazás" jelle- 
gén. j 

A népszavazás típusú választások — mint utaltunk rá — 1949-1950-ben alakultak ki, 
amikor megszünt a pártokra történő szavazás, és a választások során egyetlen politikai 
szervezetként a népfront indult. A választópolgár vagy a népfírontra szavazhatott, vagy 
ellene foglalt állást, más alternatívája nem volt. Ebből a szempontból nem volt jelentősé- 
ge a kötött lajstromos választásokról az egyéni választókerületekre való áttérésnek sem 
(tanácstagi választásoknál 1954-ben, képviselőválasztásoknál 1966-ban), hiszen gyakor- 
latilag az egyetlen jelölt ezen az altenatíván nem változtatott. 

Nem módosított lényegesen az a változás sem, hogy a népfront jelölési jogát 1953-ban 
az állampolgárok gyűlései ajánlási jogával, egyetértési jogával egészítették ki. A választá- 
sok tartalma az 1971. évi választásokig a politikai rendszer melletti vagy elleni demonst- 
ráció volt, úgy, hogy ez a tartalom a szocializmus alapjainak lerakásával, a szocializmus 
talaján keletkező belső ellentmondások megjelenésével, a kapitalista társadalmi beren- 
dezkedés visszaállításának lehetetlenülésével együtt fokozatosan kiürült, funkciótlanná 
vált. Ez alatt az idő alatt a politikai népszavazáson túl, új elemként — annak minden 
pozitív és negatív hatásával együtt - a képviselők területi érdekeket kijáró szerepe 
erősödött meg, de valójában nem adott módot a jelöltek közötti választásra. 

Lényegében ilyen előzmények után fogadták el az első választási reformtörvényt, az 
1970. évi III. törvényt, melynek három, jelentős változást hozó rendelkezése volt. 

e A pjelöltállítást (annak meghatározását, hogy a választások során kire lehet érvényes 
szavazatot leadni) a népfront ajánlási jogának fenntartásával (de nem kizárólagosságá- 
val) a választópolgárok ún. jelölőgyűlésére bízta. Ez az intézkedés - mint arra az 
alábbiakban is kitérünk — tovább növelte a képviselők területi érdekekhez és a választó- 
polgárokhoz való kötödését. 

e A törvény a megyei tanácstagok közvetett, a helyi tanácsok általi választását 
rendelte el. Ennek célja ugyancsak a települési érdekek kifejezése és koordinálása volt 
megyei szinten. Annak okát, hogy ez csupán szándék maradt — megítélésem szerint -, 
nem a választás módjában, hanem inkább a képviseleti szerveknek a döntésekben játszott 
csekély szerepében kell keresni. 

e A törvény hatályba lépésével együtt politikai állásfoglalás született az olyan válasz- 
tókerületek számának növeléséről, amelyekben két vagy több jelölt van. A döntés 
tulajdonképpen nem realizálódott, hiszen a 352 választókerületből 1970-ben csak 49, 
1975-ben 34, 1980-ban 15 többjelöltes kerület volt. 

Az 1983. évi III. törvény ezért további reformintézkedéseket hozott, amelyek közül 
különösen kettőnek volt meghatározó jelentősége: minden választókerületben kötelező- 
vé tette a több jelölt indítását, és létrehozta az ún. országos listát. 

Az alábbi elemzés során a két választójogi törvény reformintézkedéseit elsősorban a 
jelöltállítással kapcsolatban vizsgáljuk. Hatását ez alkalommal kizárólag a képviselőknél 
mértük", a tanácstagi választásokra vonatkozó speciális kutatásokkal (pl. tanácselnök- 
választás, megyei lista igénye stb.) ezúttal nem foglalkozunk. 


Előzetes gondolatok a területi érdekképviselet 
választásokra gyakorolt hatásáról 


A polgári társadalmak pártokra épülő képviseletének csak a színhelye a lakóterület, de 
nem az alapja. A lakóterületi érdek legfeljebb színezi a pártok által kifejezett érdekeket 


$ A kötelező többes jelöléssel kapcsolatos tapasztalatok levonásánál az MSZMP KB Társadalomtudományi 
Intézetének képviselőválasztásra vonatkozó országos felmérésére támaszkodtam. 

és véleményeket, de nem meghatározója annak. Amikor tehát Magyarországon a válasz- 
tások a lakóterületi elvre épültek, és megszűnt a választások mögötti pártképviselet, új 
helyzet jött létre. Ebben a helyzetben a lakóhelyen megválasztott képviselő lakóterületi 
érdeket juttathat felszínre, és azt ütköztetheti más lakóterületi érdekekkel. 

Ezt nemcsak a területi társadalmi szervek és az állampolgárok érzékelik világosan, 
hanem a képviselők is, amikor ma Magyarországon a területi érdekek érvényesítésében, 
,kijárásában" látják elsődleges feladatukat. I 

Az 1985-ös képviselőválasztások is bizonyítják, hogy ma az állampolgárok is a területi 
érdekkijáró szerepet várják képviselőjüktől. Azok az ellentmondások és törekvések, 
amelyek a jelöltállítás körül kialakultak, világosan jelzik ezt a tényt. A választásokat 
lebonyolító helyi apparátus, de vele együtt a választópolgárok is olyan jelöltet kerestek, 
akinek közéleti súlya, befolyása van, s ezért közbenjárásával várható a lakóterületi 
gondok megoldásának elősegítése. 

A választók — tapasztalatok szerint -— elsősorban a nagy befolyású közéleti ember 
jelölését tekintik sikernek. Különösen szívesen fogadják az ilyen képviselőt, ha annak 
területi kötődése is van; például ott született, vagy egyébként már bizonyította segítő- 
készségét. Nem véletlen, hogy a területi érdekek erősödésével párhuzamosan 1970 óta 
központi intézkedések is korlátozták a miniszterek és más központi tisztségviselők 
jelölését, mert azok számának növekedése - és erre hajlam van a választókerületekben — 
a képviseleti szervek tevékenysége szempontjából nem kedvező. 

Ez az oka annak, hogy az ún. spontán, tehát nem a népfront által ajánlott jelöltek 
elsősorban ott jöttek szóba, ahol a népfront jelöltjei hivatali befolyással nem rendelkező 
munkások vagy alkalmazottak voltak. Ilyen esetben szinte mindig újabb jelölteket is 
javasoltak az állampolgárok, de gyakran mögöttük a helyi társadalmi szervek is nagyobb 
,Kijáró" presztízsű személyt kerestek. 

A választási tapasztalatok szerint elsősorban e gyakorlatban ütközik a , statisztikai" 
szemlélet a helyi törekvésekkel. A központi és a megyei szervek ugyanis védeni töreksze- 
nek az Országgyűlés összetételét a párt- és állami tisztségviselők spontán jelölésével 
szemben, többek között az apparátuson belüli jelöltek esetleges visszaléptetése árán is. 

Ez a fajta területi érdekérvényesítés különösen a vidéki, több települést magában 
foglaló választókerületekben játszott szerepet. Itt gyakori volt, hogy ha nem sikerült egy 
központi befolyást élvező jelölttel a közös nevezőt megtalálni és így valamelyik település 
egyik vezetőjét vagy lakóját ajánlották képviselőnek, akkor a többi település is saját 
jelölteket igyekezett állítani. , A mi tsz-elnökünk is lesz olyan jó képviselő, mint a 
szomszéd falu tsz-elnöke" típusú érvelés tehát gyakran elhangzott. Olyan települési 
taktikai lépéseket is lehetett tapasztalni, hogy egy-egy település azért nem javasolt 
második jelöltet, mert ezzel megosztotta volna a település választóinak szavazatát, és 
ezáltal a szomszéd falu képviselőjelöltjét hozták volna kedvezőbb helyzetbe. 

Jórészt e naturálisan jelentkező lokális területi érdek motiválja a párttag képviselők 
számának állandó növekedését az Országgyűlésben, annak ellenére, hogy a központi 
pártszervek ellenkező törekvésüket 1985-ben is nyilvánosságra hozták, és a megyei 
szervek segítségével ezt igyekeztek — helyenként adminisztratív eszközökkel is, sikertele- 
nül — védeni. 

A tendenciát jelzik azok a statisztikai adatok, amelyek összehasonlítják a népfront, 
illetve az állampolgárok által javasolt jelöltek adatait. Ebből világossá válik, hogy az 
állampolgárok ún. spontán jelöltjei idősebbek, a nők és a fiatalok száma alacsonyabb, 
a párttagoké és a doktori címmel rendelkezőké magasabb. Így például a népfront által 
jelölteknek 20 százaléka doktor, a szavazólapokra már 21 százalékban kerültek fel, és 
a képviselők 31 százalékának van doktori címe. 

A területi érdektagoltság ma még nem engedi érvényesülni a társadalmi méretekben 
gondolkodó egyéni képviselői arculatot. Ezt az egyéni színezetet eddig a népfront nemze- 
. ti egységet hangsúlyozó politikája szükségtelenné tette. A választók ma sem a választó- 

kerületeken belüli külön véleményeket akarják képviselőjüktől hallani, hanem a területi 
érdekekért való maradéktalan , lobbyzást" várják. 

Ez a felfogásbeli különbség tükröződik abban is, hogy a jelöltek gyakran csak konkrét 
beruházásokban, naturáliákban gondolkodnak. Ez viszont sokszor - a feltételek ismerete 
nélkül — felelőtlen ígérgetésekben jelenik meg, s nem eltérő törekvéseket, vélemény- 
különbségeket fogalmaz meg. Nehezítette 1985-ben az átfogó társadalmi törekvésekben, 
ha úgy tetszik, sajátos arculatban való gondolkodást az a körülmény is, hogy a választások 
időpontjában sem az ország ötéves tervének célkitűzései, sem a településfejlesztés tervei 
nem voltak kidolgozva. A jelölteknek a tervekhez való sajátos viszonyát többnyire nem 
sikerült törekvéseikben megmutatniuk. 

A területi képviseleti tartalomnak jellemző kifejezője a választások szoros eredménye. 
A mandátumot szerzett képviselőknek több mint a fele 50-55 százalék közötti szavazatot 
kapott, 80 százalék fölötti szavazatot csak 5 megválasztott képviselő ért el. 


A jelöltek előzetes kiválasztása 


Az országgyűlési képviselőjelöltek előterjesztése gyakorlatilag a megyei szintű politikai 
szervezetek kezébe volt letéve, ezek sorában meghatározó szerepet játszottak a megyei 
párttisztségviselők. Egy-egy megyében általában — a lakosság számarányának megfele- 
lően — mintegy másfél évtizede változatlanul 15-20 között alakult a választókerületek 
száma. A kiválasztás során a megyék egyrészt igazodtak a központi elképzelésekhez, 
másrészt lehetővé tették, hogy a választókerületeket alkotó városi és centrumközségi 
szervezetek (elsősorban pártszervek, helyenként a nagyobb üzemek) is saját véleményt 
alakítsanak ki; az utóbbiak azonban nem kerültek meghatározó pozícióba. 

Általában az állapítható meg, hogy 1985-ben a központi szervektől megyei szintre 
decentralizálódott a jelöltajánlás. A központi párt- és népfrontszervek csak némely, 
országos szervezetben dolgozó jelölt esetében tettek ajánlást. Néhány kisebb megyében 
ilyen javaslat nem, de más megyékben is csak két-három esetben fordult elő. A központi- 
lag javasolt jelöltek száma országosan kb. 30-40, s az ilyen jellegű javaslatokból szárma- 
zó konfliktusok a központi és a helyi szervek között már csak azért sem voltak jelentősek, 
mert a helyi szervek gyakran maguk is központban dolgozó jelölteket kerestek. A köz- 
ponti ajánlások csökkenését az országos lista bevezetése is segítette azáltal, hogy teher- 
mentesítette az egyéni választókerületeket egyes országos közéleti jelöltektől. A központi 
koordináció fennmaradt azonban a legfontosabb megyei párt-, tömegszervezeti és állami 
vezetők indulásánál. 

Mindez együttesen azt jelentette, hogy a megyei szervek — a választókerületi szervek 
befolyása mellett — jelentős önállósággal alakították ki jelöltajánlásaikat. 

Először általában azt mérték fel, hogy a volt képviselők munkájával a helyi kezdemé- 
nyező szervek és az állampolgárok mennyire voltak elégedettek. A régi képviselőknek 
hozzávetőlegesen egyharmadát választották újjá. A volt képviselők közül 213 indult a 
választásokon, ezek közül 143 szerzett mandátumot, 70 pedig indulása ellenére nem 
kapott megbízatást. 

A megyék megítélése szerint a túlzott centralizációt erősítették az Országgyűlés össze- 
tételével kapcsolatos statisztikai elképzelések. Ezen a téren ugyanis - mint utaltunk rá — 
egy sajátos ellentmondás keletkezett. 

Azt természetesnek kell tartanunk, hogy a politikai irányítószervek a társadalom valós 
struktúrájához kívánják igazítani a képviseleti szervek összetételét. Törekszenek tehát 
arra, hogy a különböző társadalmi osztályok, rétegek súlyuknak megfelelő mértékben 
kapjanak helyet a képviseleti testületben. Ennek megfelelően természetes, hogy az 
MSZMP kialakította előzetes elképzeléseit a parlament összetételéről. A párt vezető 
szervei az adott helyzetben úgy ítélték meg, hogy indokolt növelni a fiatalok és a nők 

arányát, valamint a fizikai munkából élő és a párton kívüli képviselők számát. Ennek 
az elképzelésnek a megvalósítása azonban ütközött a lakóterületeken létrehozott egyéni 
választókerületek célkitűzéseivel és esetenként a választópolgárok törekvéseivel is. Az 
egyéni választókerületek társadalmi szervei s az állampolgárok — mint azt korábban 
jeleztük - általában a fontos tisztséget betöltő befolyásos képviselőt keresték, és ez nem 
feltétlenül egyezett a statisztikai összetétel diktálta központi vagy megyei elképzelésekkel. 
Egy-egy kerület választópolgárai sokszor nem értették, hogy miért éppen az Ő választó- 
kerületükben szükséges fizikai munkás vagy női jelöltek közül választani. 

A képviselőjelöltnek ajánlott személy kiválasztása — elenyésző esetektől eltekintve — 

.a községi és a városi szervek bevonásával a megyék pártapparátusára hárult. Itt kellett 
kialakítani a megye társadalmi struktúrájának megfelelő jelölti kört, ami a megyei 
centralizációt erősítette a választókerületek jelöltkiválasztási esélyeivel szemben. A vá- 
lasztókerület önállósága az esetek többségében arra zsugorodott, hogy a megye által 
meghatározott paraméterek ben (férfi—nő, fizikai—szellemi, fiatal-idős, párttag-pártonkí- 
vüli stb.) kereshette jelöltjét. Ez a körülmény gyakran állította szembe a választókerületi 
elképzeléseket a megyei törekvésekkel. Ha ugyanis a választókerület párt- és társadalmi 
szervei engedtek a megyei nyomásnak, gyakran kerültek szembe a választók elképzelései- 
vel: erre a jelölőgyűlések tapasztalati elemzésekor még visszatérünk. 

Az ilyen jellegű ellentmondásokat erősítették a régi apparátusi beidegződések is. 
A választásokat szervező pártapparátus évtizedeken át megszokta, hogy maga választja 
ki a jelöltet, s jó része nem is szokott hozzá, hogy a jelöltállítással politizáljon. A mostani- 
hoz hasonló konfliktus a jelöltállító szervezet és az állampolgárok között korábban alig 
alakult ki. A kötelező kettős jelölésnél ugyanis a megyei pártszervek csak úgy érvényesit- 
hették az előzetes statisztikai összetételt, ha nőt nővel, fiatalt fiatallal, pártonkívülit 
pártonkívülivel, fizikai dolgozót fizikai dolgozóval versenyeztettek. Ez a választókerüle- 
tek 40 százalékában meg is valósult. Az eredeti , párhuzamos" javaslat ennél több volt: 
az arány azért csökkent, mert az állampolgárok ún. spontán jelölése erre nem volt 
tekintettel. A választókerületi szervek és a választók ráadásul a statisztikai törekvéseket 
gyakran bürokratikus, illetéktelen beavatkozásnak minősítették. Végeredményben az 
országgyűlési képviselők előzetesen tervezett összetételét nem sikerült megvalósítani. 
Nem nőtt, sőt csökkent a nők, a fiatalok, a fizikai dolgozók és a pártonkívüliek aránya. 

Feltehetően e jelzett ellentmondás egyik előidézője volt, hogy a jelöltajánlás előkészíté- 
se túlzottan apparátusi szinten maradt, az előkészítésbe a választókat alig vonták be. 
A választók többsége csak a jelölőgyűléseken értesült arról, hogy az előkészítő eljárás 
során kiket javasoltak a népfront jelöltjeként, s a párt tagjai sem kaptak tájékoztatást 
a kiválasztási folyamatokról, a döntések indokairól, a jelöléssel kapcsolatos pártállás- 
pontról, törekvésekről. Gyakori volt az is, hogy a népfront választott szervei csak 
formálisan erősítették meg az így kialakult elképzeléseket. 

Ezért reális az az igény, hogy a jelöltajánlás rendszerét nyilvánosabbá kell tenni. 
A választók tudomására kell hozni a személyi javaslatok mellett azokat az indokokat 
is, melyek alapján az előkészítő szervek a személyi javaslatokig eljutottak. Indokolt 
törekvés az is, hogy az ajánlott személyeket nagyobb merítési körből válasszák, miután 
eddig választókerületenként általában 4-5 személyben gondolkodtak. Voltak megyék, 
ahol ez a kör szélesebb volt, de olyanok is akadtak, ahol eleve csak két személy neve 
merült fel. 

Sajátosan mai vonása az ajánlásoknak a városokban való gondolkodás is. Ez nemcsak 
abból következik, hogy a városok a választókerületek többségében centrális szerepet 
játszanak, hanem abból is, hogy a választásokig csak mintegy másfél év telt el a járások 
megszűnése ótá, és a városok gondjaikat nem a környező településekkel való szerves 
összefüggésben nézik. Ez gyakran a város és vidéke ellentmondásában, a vidéki spontán 
jelöltek számának növekedésében is kifejezésre jutott. 

A nagyobb nyilvánosság javíthat a fent jelzett ellentmondásokon, de az ún. statisztikai 

szemlélet és az egyéni választókerület szempontjai közötti eltérést nem tudja teljesen 
feloldani. Ehhez más megoldásokat is keresni kell. 

Ilyen célokat is szolgálhatna az országos lista bővítése. Ezen nagyobb számban lehetne 
indítani olyan társadalmi rétegek képviselőit, akik a lakóterületi egyéni választókerüle- 
tekben hátrányban lennének. 

Minden olyan városban, ahol nem egy, hanem több képviselőt választanak — beleértve 
Budapestet is —, végiggondolásra érdemes az egységes városi lista bevezetése. Ennek az 
lenne a lényege, hogy a több képviselőt választó városokat nem szükséges több egyéni 
választókerületre bontani, hanem az ilyen városok egyetlen választókerületet alkotva 
annyi mandátumot, képviselői helyet kapnának, ahányszor 30 ezer lakos lakik a város- 
ban. Budapesten például a kerületek alkotnának egy-egy választókerületet. Itt is több 
jelölt indítására lenne mód, mint a képviselői helyek száma, de az állampolgárok a 
szavazás során természetesen csak annyi képviselőt választanának, ahány városi mandá- 
tum van. Ilyen ún. szabad lajstrom esetén a választó feltehetően könnyebben meggyőzhe- 
tő arról, hogy a több jelölt között érvényesülnie kell a város társadalmi összetételének is. 

A nagyobb városokban a képviselők szabad lajstrommal történő választásának az az 
előnye is meglehet, hogy a versengést megtartva (hiszen a legtöbb szavazatot szerzők 
kapják meg a mandátumot) nem állítja kettesével szembe a jelölteket. 

Nem szabad azonban elhallgatni e megoldás hátrányát sem. Azt például, hogy az egyes 
jelöltek sajátos arculata az egyéni kerületi jelöltállításhoz képest halványodhat, a jelöltek 
feloldódhatnak a népfront egységes listájában, ami ellentétes eredményeket hozhat az 
előbb leírt törekvésekkel. 

A javaslat elfogadása esetén ezért újból kellene szabályozni a jelöltállítás rendjét, 
hiszen a népfront egységes — bár a mandátumnál több jelöltet tartalmazó — listájához 
képest továbbra is biztosítani kell az állampolgárok számára, hogy saját jelölteket is 
állíthassanak. 


A jelölőgyűlések 


Az 1985-ös képviselőválasztás tapasztalatainak fényében érdemes megvizsgálni a jelölő- 
gyűlések 1985-ben betöltött szerepét is. 

A népírontbizottságok választókerületenként általában két jelölőgyűlést hívtak össze. 
A jelölőgyűlések száma 762 volt, azaz 58 esetben tartottak több gyűlést a választókerüle- 
tenként kötelezően előírt kettőnél. Három, esetleg több jelölőgyűlést ott szerveztek, ahol 
a települések száma ezt elkerülhetetlenül szükségessé tette. 

Az ajánlások előkészítése után a népfront szervei 714 jelöltet állítottak a jelölőgyűlések 
elé. Ez azt jelenti, hogy a népíront mind a 352 egyéni választókerületben két jelöltet és 
nem többet igyekezett állítani. Csak hét olyan választókerület volt, ahol a népfront 
három jelöltet javasolt. A választásokat lebonyolító apparátust a csak két jelölt állítására 
az is ösztönözte, hogy a törvény abszolút többséget követel a mandátum megszerzéséhez. 
Három jelölt esetén nagyobb a valószínűsége annak, hogy egyetlen jelölt sem szerez az 
első fordulóban mandátumot, és így a szavazást meg kell ismételni: ezt általában el 
kívánták kerülni. A választási statisztika is ezt támasztja alá, ugyanis hármas jelölés 54 
választókerületben volt, és ennek több mint felében, szám szerint 31 választókerületben 
a választást meg kellett ismételni. Négy jelöltet négy választókerületben állítottak, és 
mindegyikben pótválasztásra került sor. 

Ezt az ellentmondást kétféleképpen lehetne feloldani. A módosítandó törvény vagy az 
első fordulóban is elégségesnek tarthatná a relatív többséget, vagy úgy rendelkezhetne, 
hogy a második fordulóban csak a két legtöbb szavazatot kapott jelölt induljon. A máso- 
dik forduló előtti jelöltállítás teljes megismétlése egyébként nem látszik indokoltnak. 

A jelölőgyűléseken megjelent állampolgárok a népfront által ajánlott 714 személy 

közül 19-nek nem adtak bizalmat, azaz 19-en nem kapták meg a résztvevők egyharmadá- 
nak szavazatát, nem váltak jelöltekké. Ez azt jelenti, hogy az előterjesztett javaslatok 97 
százalékát az állampolgárok elfogadták, ami részben a megfelelő előkészítést mutatja, 
de utalhat bizonyos konformitásra, érdektelenségre is. 

Közismert, hogy a jelölőgyűléseken az állampolgárok további javaslatokat, ún. spon- 
tán jelölteket terjesztettek elő. Ezek számát pontosan nagyon nehéz megítélni, mivel 
voltak olyan jelölőgyűlések, ahol a jelölést a javasolt személy nem fogadta el, s voltak 
olyan javaslatok is, melyek csak minimális szavazatot kaptak. Ezek gyakran már a 
megyei összesítésekben sem szerepeltek. Központilag 176 olyan jelöltet tartanak nyilván, 
akiket a jelölőgyűléseken az állampolgárok javasoltak, számuk ennél azonban valószínű- 
leg több. A javasoltakból viszont csak 74, azaz 39 százalék lett jelölt, azaz csak ennyien 
kapták meg a szükséges egyharmad szavazatot. 

Összeszéskent elmondható, hogy a választókerületek 66 százalékában változtatás 
nélkül fogadták el a népfront jelöltjeit, és nem merültek fel újabb javaslatok. 

A jelölőgyűlésekről a következő általánosítható tapasztalatok emelhetők ki. 

A választókerületenként tartott két jelölögyűlés a tapasztalatok szerint kevésnek 
bizonyult, különösen két tipikus esetben váltott ki elégedetlenséget. 

Először ott, ahol a választókerület több településből állt, és még a nagyobb települések 
mindegyikében sem volt jelölőgyűlés. Általános igényként fogalmazódott meg, hogy a 
választókerületek minden jelentősebb településén tartsanak jelölőgyűlést. 

Másodszor ott alakult ki vita, ahol az időben első jelölögyüűlésen az állampolgárok is 
ajánlottak , spontán" jelölteket, azaz elégedetlenek voltak az előterjesztett népírontjavas- 
latokkal, vagy más törekvéseket kívántak támogatni. Ilyen esetben fokozott érdeklődés 
mutatkozott a második jelölőgyűlés iránt, miután itt dölt el, hogy az ún. spontán jelölt 
megkapja-e a szükséges szavazatmennyiséget. Előfordult, hogy a választók kívül reked- 
tek azon a helyiségen, ahol a jelölőgyűlést rendezték. Több jel utal arra, hogy ilyen 
esetben vagy egy-egy jelölt támogatói szállták meg előzetesen a termeket, vagy helyenként 
a lebonyolító szervezet érezte szükségét annak, hogy egyes, , spontán jelöltet" támogató 
csoportokat kiszorítson. Ilyen esetekben követelték általában az újabb jelölőgyűlések 
szervezését. 

Hangsúlyoznunk kell, hogy az ún. spontán jelölt elnevezés kissé félreorientál, mivel 
a javaslatot tevő állampolgár mögött többnyire csoportok álltak, és az esetek többségé- 
ben köztiszteletet élvező közéleti embereket, zömmel párttagokat javasoltak. A spontán 
jelöltet támogató csoportok különböző okok miatt és különböző módokon jöttek létre. 
Előfordult, hogy a szervezők maguk is egyetértettek az újabb jelölttel, volt olyan is, hogy 
a javaslattevő egy-egy munkakollektíva nevében terjesztette elő javaslatát (különösen 
termelőszövetkezetek nevében), gyakori volt a baráti társaságok támogatása, előfordult 
önjelöltség is: nemcsak abban a formában, hogy valaki önmagát, hanem egy-egy barát- 
ját, ismerősét javasolta. Budapesten néhány választókerületben bizonyítható ellenzéki 
erők szervezett indulása vagy ezek részéről meghatározott jelöltek támogatása is. 

Problémák forrása volt a népírontajánlás nem nyilvános kezelése, amin azt értjük, 
hogy az állampolgárok gyakorlatilag csak a jelölőgyűléseken ismerhették meg a népíront 
javaslatát. Általános tapasztalat, hogy a választópolgárok elvárják a nyilvánosabb és 
érveket is tartalmazó előkészítést. Igény mutatkozik arra is, hogy ne csak a népfront, 
hanem bizonyos esetekben más társadalmi szervek, mindenekelőtt a párt is nyilvánosan 
alakítsa véleményét a jelöltekkel kapcsolatban. 

Nemcsak a választók, hanem a szakmai körök is szorgalmazták a jelöltállításra 
vonatkozó jogi szabályok továbbfejlesztését. Amíg ugyanis egyetlen népfrontjelöltre 
lehetett szavazni, elégségesnek bizonyult néhány alapszabály jogi formába öntése, ma 
viszont elemi igény van a jogi garanciák továbbfejlesztésére. Nem vállalva a fejlesztés 
mindenirányú kifejtését, a következőkre gondolunk. 

Az előzetes előkészítő eljárást nyilvánosabbá kellene tenni. A népfont keretében 

minden országgyűlési választókerületben egy ún. jelölőválasztmányt lehetne létrehozni, 
amelyben biztosítandó a párt- és a népfrontszervezetek mellett a választókerület nagyobb 
településeinek, üzemeinek képviselete is. Ez részben — megnövekedett létszámmal - az 
eddig is működő választási operatív bizottság legalizálását jelentené. A választmányt a 
választókerület központjának népfrontbizottsága a választókerület más népírontbizott- 
ságai véleményének kikérésével választaná meg. A jelölőválasztmány feladatait a követ- 
kezőkben lehetne meghatározni. 

e Az előzetes jelöltajánlások elbírálása és az abban való döntés, hogy ki legyen az a 
két vagy több jelölt, akit a népíront nevében a jelölőgyűlések elé terjesztenek. Ma ez az 
előkészítő folyamat lényegében titkos és a megyei pártvezetés kezében fut össze. A nép- 
frontbizottságok szerepe a jogi előírások ellenére formális, az állampolgárok csak a 
jelölőgyűlésen hallanak két nevet, lényegében indoklás nélkül, a párttagság sem formai, 
sem tartalmi információt nem kap a népfront jelölési folyamatáról. A jelölőválasztmány 
ülését, az azon folyó vitákat a sajtó számára nyilvánossá lehetne tenni, és nemcsak a 
hozott döntésekről, hanem az eljárás során megfogalmazódó törekvésekről a jelölőgyűlé- 
seket megelőzően a közvéleményt is tájékoztatni kellene. 

e A választmány feladata lenne a jelölőgyűlések összehívása és képviselője útján a 
jelölőgyűlések levezetése is. 

e A választmány állapítaná meg, hogy a jelölőgyűléseken kik kapták meg a jelöltté 
váláshoz szükséges egyharmados szavazatot. 

e A jelölés lezárása után a választmány választási bizottsággá alakulna át, amelynek 
fő feladata a választás eredményének megállapítása. Ez az ülés a sajtó és a jelöltek, 
illetőleg azok képviselői számára nyilvános lehet; a közvélemény tájékoztatása ugyanis 
garanciát jelent a választási eredmények megállapításánál. 

A jelölőválasztmány létrehozása mellett pontosabban kellene szabályozni a jelölőgyű- 
lések lefolyását is. Ma ezt a jogi normák szabadon hagyják, és ebben volt gyakorlatilag 
a legtöbb ütközés és vita minden olyan választókerületben, ahol a jelölőgyűlések újabb 
jelölteket is indítani kívántak. 

Szabályozni kellene, hogy az egyes jelölőgyűléseken kik vehetnek részt. Elvként abból 
lehet kiindulni, hogy csak azok, akik a jelölőgyűlés által átfogott lakóterület lakosai. Az 
országgyűlési képviselői jelölőgyűlés a községekben általában egy településhez kötött, és 
ezért ezt a szabályt könnyű betartani. Nehezebben megvalósítható ez az elv a városok- 
ban. 

Növelni kellene a jelölőgyűlések számát oly módon, hogy minden jelentősebb települé- 
sen legyen országgyűlési képviselői jelölőgyűlés. Városokban a helyi igényeknek megfele- 
lő számú jelölőgyűlést kell szervezni, de feltétlenül többet a jelenlegi kettőnél. Községi 
tanácstagok esetében továbbra is tartható a választókerületenkénti egy jelölőgyűlés, de 
lehetővé kell tenni több gyűlés összehívását i IS. 
goknál a település választási elnöksége előre határozza meg és hozza azt Gelka etjái 

Az ún. önjelöltekkel szemben a gyakorlat szerint az egyharmados nyilvános szavazás 
megfelelő védelmet nyújt. Ezt az arányt sem felemelni, sem csökkenteni nem indokolt. 
Az önjelöltek kiszűrését növelni lehetne a népfront javaslatának előzetes nyilvánosságra 
hozatalával, illetőleg azzal, hogy a további javaslatokat a jelölőgyűlés előtt aláírások 
gyűjtésével, munkakollektívák támogatásával is meg lehet alapozni. Mérlegelhető az a 
javaslat is, hogy a törvényben meghatározott számú aláírással valaki a jelölőgyűlésen 
való szavazás nélkül is jelöltté váljon. Jelölt lehetne például, akit a jelölőgyűlések egyhar- 
mad arányban javasoltak, valamint az, akit a választók meghatározott száma (például 
3 vagy 5 százalék) írásban javasol. Az írásbeli jelölésnek természetesen elsősorban az 
országgyűlési képviselőknél lenne jelentősége. 

Jelentős számú ellenzője van az üzemi jelölőgyűléseknek. Különösen a nagyvárosokban 

a több települést vonzó nagyüzemekben a jelölőgyűlésen olyanok is nagy számban 

vehetnek részt, akiknek az adott választókerületben nincs szavazati joguk. Az üzemi 
jelölőgyűlések több visszaélésre is alkalmat adtak. Ezért megfontolandó, hogy a munka- 
helyeken választási gyűléseket lehessen tartani, de jelölőgyűléseket nem. 

Erősíthető lenne a jelölőgyűlések jelölési funkciója. A jelölőgyűlések fő feladata ugya- 
nis a jelöltek programjának ismertetése, az e körüli vita, valamint a jelöltek személyéről 
való döntés. Nem kívánatos, hogy ott kiküldött előadók általános politikai beszámoló- 
kat tartsanak. 

A jelöltek felett a szavazás maradjon nyílt, de a szavazatok összeszámlálásának módját 
a választójogi törvényben kell meghatározni. 

Indokolt, hogy az egyéni választókerületekben érvényes szavazatot fovábbáiú is csak 
a szavazólapra felvett jelöltekre lehessen leadni. Ma, közismerten, ki kell húzni azt a 
jelöltet vagy jelölteket, akikre a szavazó nem szavaz. Ezt a negatív jellegű szavazást 
kellene megváltoztatni úgy, hogy a szavazó azt a személyt jelölje meg, akire szavazatát 
adja (pozitív magatartás). 

A választások nyilvánossága és törvényessége garanciáinak növelése érdekében több 
esetben kellene élni azzal a lehetőséggel, hogy az ezzel kapcsolatos panaszok tárgyában 
ne a lebonyolító, hanem tőle független szervezet döntsön. Így több esetben — a választók 
jegyzékének elkészítéséhez hasonlóan - a döntést bíróságra le lehetne bízni. Ilyen eset lehet 
pl. a jelölőgyűlések törvényes megszervezése körüli viták eldöntése is. 

A kötelező többes jelölés bevezetése összességében főntos — ha nem-is ellentámadás- 
mentes -— lépésnek tekinthető. A képviselőválasztási tapasztalatok további elemzése, a 
felvetett kérdésekben való politikai állásfoglalás jelentős mértékben MOZZÁJABUTÁA politi- 
kai rendszerünk reformértékű megújításához is. 


Schmidt Péter 


Kákonyi István: Anyaság 

Gondolatok e 
a választási lista szerepéről 


Alig egy évtizede az országgyűlési képviselők országos listája bevezetésének gondolata 
még az erősen megkérdőjelezett elképzelések körébe tartozott. Az akkori aggályokat — 
az , egységes" választási szisztémát megbontó intézménnyel szemben — nemcsak a , struk- 
túravédő reflexek" táplálták, hanem a listás választásokhoz tapadó előítéletek, szakmai 
kételyek, valamint a nehezen kalkulálható belső és nemzetközi reagálás bizonytalansági 
szempontjai is. 

Az 1983-ban elfogadott országos lista többnyire kedvező tapasztalatai, a szocialista 
országok érdeklődése és a hasonló megoldások keresése! nem igazolták az aggályokat, 
de más oldalról a túlzott elvárásokat sem. A lista mai formájában az eredeti politikai 
célkitűzéseket csak részben valósította meg. Jövőbeni funkcióját, a listás választások 
lehetőségeit ezért érdemes továbbgondolni. 


Az országos lista jellege, jelenlegi funkciója 


Az új választójogi törvény előkészítését megelőző szakmai-politikai viták során több 
variáció merült fel annak érdekében, hogy oldódjanak a lakóterületi elvre épülő képvise- 
let egyoldalúságából származó feszültségek.? Ezek közül az országos választási listára 
vonatkozó javaslat tűnt a legéletképesebbnek, és a választási rendszerünkbe leginkább 
beilleszthetőnek. Kétségtelen, hogy egy olyan lista, amelyre valamennyi választójogosult 
szavaz, sokkal jobban megfelel a választások demokratizmusa követelményének, mint 
a közvetett választás vagy a hivatali pozícióból eredő tagság. Ugyanakkor ezt a megol- 
dást sem lehet abszolutizálni, mert az országos listán szerezhető mandátumok esetében 
a választópolgárok akaratnyilvánítása kizárólag a választás tényére korlátozódik, tehát 
a lista összetételét kialakító politikai döntést erősíti meg, vagy utasítja el. Sem a jelöléssel 
kapcsolatban, sem a mandátum további sorsát illetően (képviselői megbízások, ellenőrzés, 
beszámolás, visszahívás) nem érvényesül közvetlenül a választópolgárok, sőt a javaslatté- 
telre jogosult társadalmi érdekképviseleti szervek akarata sem. Az országos listán megvá- 
lasztott képviselők mandátuma tehát jellegében az országos politika képviseletét hangsú- 
lyozza.? 

A bevezetett országos lista jellegét és számarányát tekintve is jelentősen eltér az 
előzetes javaslattól, amely a mandátumok nagyobb számában gondolkodva az érdekkép- 
viseleti elv erősítésére is irányult. Ma a társadalmi-érdekképviseleti szerveknek ugyanis 
nincsenek nevesített mandátumai, hatásuk csak áttételesen, jelölési javaslatáikon keresz- 
tül érvényesülhet. Valójában központi politikai döntés határozza meg a listán jelölhető 
személyek körét. Az országos lista ezért jelenlegi formájában nem a területi elv és az 
érdekképviseletek együttes kifejezésére helyezi a hangsúlyt. Mégis azt kell mondanunk, 
hogy az érdekképviseletiség egyes elemei, ha halványabb színekben is, de megjelentek. 


1 Lengyelországban az 1985. május 29-i választójogi törvény a magyar megoldáshoz hasonlóan intézményesíti 
az országos listát. A Szovjetunióban kísérleti körzetekben próbálják ki a listás választás alkalmazhatóságát. 
Bulgária, Csehszlovákia és Jugoszlávia is választójogi reformra készül. 

2 Az 1979. június 28-i PB-határozatban már körvonalazódtak a később ismét napirendre kerülő alternatívák 
(az Országgyűlés általi kooptálás, a hivatalbóli tagság, a munkahelyi közvetlen képviselet vagy az országos lista 
bevezetésének lehetősége). 

3 Részletesebben Id. Dezső Márta: Kié a dása tl - avagy a képviseleti mandátum jellege. Jogtudományi 
Közlöny, 1987. 7. szám. 

Egyrészt, igaz kevéssé konzekvens módon, de fellelhetők a jelölési mechanizmusban, 
másrészt az országos listán megválasztott képviselők megüresedett helyének betöltése- 
kor, amikor nyilvánvalóvá vált a mandátumok meghatározott pozícióhoz vagy érdek- 
körhöz való tartozása. 

Az országos választási lista funkciója ezért több szempontból is értékelhető. Ha az 
előzetes várakozásokat az új, bevezetett intézménnyel vetjük össsze, látható, hogy a 
sokféle elvárásnak egyidejűleg nem volt képes eleget tenni. Néhány példa az előzetes 
igényekből: az országos lista legyen a politika koncentrált kifejezője, tegye nyilvánvaló- 
vá, hogy a szocializmus építése nemzeti program, fejezze ki a társadalom egységét, a párt 
szövetségi politikáját, erősítse az érdekképviseleti funkciót, egyúttal legyen tekintettel a 
társadalom rétegződésére, az egyéni választókerületekben hátránnyal induló nők, fiata- 
lok, fizikai dolgozók stb. esetében korrigálja az arányokat. A , kívánságok" csak részben 
teljesültek, minthogy az országos lista preferált célkitűzése a társadalmi-politikai egység 
kifejezése lett. A választók oldaláról nézve ez azt jelenti, hogy a listára való szavazás 
elsősorban á politikával való egyetértést demonstrálja. A választást megelőző propagan- 
da is a politikára való szavazás lehetőségét és egyben követelményét hangsúlyozta, s 
figyelmen kívül hagyta a választójogi törvénynek a szavazás módjáról szóló, elvi jelentő- 
ségű rendelkezését, amely azt is lehetővé teszi, hogy a választók a politikát alakító vagy 
reprezentáló személyeket külön-külön is megítélhessék. 

A választások eredménye végső soron az országos listával való széles körű egyetértést 
tükrözi." Természetesen az a kérdés, hogy a magas szavazatarányok mennyiben köszön- 
hetők a politikával való egyetértésnek, a propagandának, a beidegződéseknek, esetleg 
az ismerethiánynak — mint minden választás esetén -, ezúttal is nehezen megválaszolható. 
Az viszont tény, hogy az egyes jelöltek esetében, országos összesítésben, 1—2 százalék 
között mozgott az ellenszavazatok száma, s a szoros választási eredmények még az 
előzetesen feltételezett , politikai térkép" megrajzolásához sem adtak elegendő támpon- 
tot. 

A lista szerepére és összetételére vonatkozó mai kritikai megjegyzések ezért minden 
esetben eltérő megközelítéseken alapulnak. Viszonyítás kérdése ugyanis, hogy a listán 
az érdekképviseleti elemek megjelenését valaki , funkciózavarnak" vagy éppen egy fontos 
funkció kezdeti megnyilvánulási formájának minősíti-e. A megítélés attól függ, hogy mit 
tekintünk a lista politikai céljának. 

A kritika jogosságát feltehetően a lista , felemás" megoldásai alapozzák meg legin- 
kább, elsősorban azért, mert keverednek benne a különböző képviseleti célok. Pontosab- 
ban, az egyes képviseleti célok megvalósításának nincsenek meg a konzekvens intézményi 
formái. Ezek tisztázása nélkül pedig nem lehet egyértelmű a lista jövőbeni funkciója sem. 

Az országos lista bevezetése — a jelzett hiányérzetek ellenére — a képviselőválasztási 
rendszer egésze szempontjából is hozott pozitív eredményeket. A 35 országos vezető és 
közéleti személyiség listán történő megválasztása tehermentesítette az egyéni választóke- 
rületeket, lényegesen csökkentette az eleve formális kettős jelölések számát. Annak 
ellenére, hogy az egyéni választókerületekben még kb. a listán szereplőkkel azonos számú 
,központi jelölt" indult. 

Pozitívumként értékelhető az is, hogy az egyéni választókerületekből, kiemelt" orszá- 
gos hatókörű képviselők esetében megszüntek a választókerülethez való kötődés feszült- 
ségteremtő szélsőségei. (Vagy egyáltalán nem, vagy , túl hatékonyan" foglalkoztak a 
választókerület problémáival.) Végül az országos lista valóban előnyös megoldásnak 
bizonyult a szövetségi politika reprezentálására. 


4 A választási eredmények és a lista összetételének alakulására Id. Kukorelli István: Szavazás vagy választás? 
- Adalékok a választási reform és az 1985. évi általános választások történetéhez. Kézirat. Budapest, 1986. 58—66. 
old. 


. 

Az országos választási lista továbbfejlesztésének lehetséges irányai 


Ha abból indulunk ki, hogy azért vezették be az országos listát, hogy a képviselet ne 
kizárólag a lakóterületre épüljön, és csak a helyi érdek-központi érdek ellentétpárban 
gondolkodunk, akkor az országos lista az egységes politika képviseletével valóban betölt 
egyfajta ellensúlyozó szerepet. De ha tovább bontjuk a lakóterületi képviselet problémá- 
ját, akkor azt is látjuk, hogy nem a lakóterületi keretben integrált, helyi érdekeken 
alapuló képviselet ütközik a központi elképzelésekkel. A problémát inkább az okozza, 
hogy a jelenlegi lakóterületi képviselet keretén kívül maradt, nem integrált érdek- és 
nézetkülönbségek miatt mutatkozott erős arányeltolódás képviseleti rendszerünkben, ez 
tette lehetővé, hogy túlzottan előtérbe kerültek a lakóterületi különérdekek." A megol- 
dást két irányban kereshetjük, amelyek azonban nem zárják ki egymást. Vagy a lakóterü- 
leti képviseletet kell oly módon átalakítani, hogy az a természetes társadalmi-gazdasági 
egységekre épülve funkcionálhasson, vagy az országos listán kell intézményes lehetőséget 
biztosítani a lakóterületi kereteken kívül rekedt fontosabb érdekek kifejezésére. Ez nem 
új követelmény, de eddig a lista ilyen irányú ellensúlyozó vagy kiegyenlítő szerepe nem 
érvényesült. 
A képviseleti célok tisztázottságát szem előtt tartva, azországos lista funkciója három 
irányban alakítható: 
e kizárólag politikai képviseletet valósít meg; 
e kettős funkciót lát el: a politikai képviselet mellett az elkülönült intézményi garan- 
ciák lehetővé teszik meghatározott érdekképviseleti funkciók betöltését; 
e kizárólag érdekképviseleti funkciója van.$ 


A politikai képviseleti funkció 


Az országos lista alakításának egyik lehetséges iránya annak elismerése, hogy a listán 
szerezhető mandátumok kizárólag az országos politika képviseletét jelentik. Ennek 
megfelelően nyilvánvalóvá lehet tenni, hogy bár a listán a Hazafias Népfront Országos 
Tanácsa fogadja el a jelölteket, a felső szintű politikai vezetés — a társadalomban való 
gondolkodás igényével — maga dönti el, hogy kiket jelöl az országos listán, hogyan 
juttatja kifejezésre a politikai egység, illetve a szövetségi vagy rétegpolitika általa kívána- 
tosnak tartott arányait. A lista funkciójának ilyen irányú , egyértelműsítése" választási- 
képviseleti rendszerünk fejlesztésének jelenlegi fázisában kétségtelenül visszalépést jelen- 
tene az érdekképviseletiség irányában tett elmozduláshoz képest. 

Ebben az esetben is azonban a választójogi törvényben kellene meghatározni a listán 
szerezhető mandátumok számát, amelyet (a lista bármely formájában) célszerű lenne 
felemelni az egyéni választókerületi mandátumok jelenlegi 10 százalékáról legalább 15 
százalékra, tehát minimum 50 főre. Ezáltal meg lehetne szüntetni a választókerületekben 
a , központi jelölt" kategóriát, és konzekvensebbé válhatna a politikai vezetők listán való 
jelölése (például KB-titkár vagy miniszterelnök-helyettes nem egyéni választókerületben 
indulna). Viszont, ha elsődleges szemponttá válna az országos vezetők listán való szere- 
peltetése, akkor ez a képviseleti cél más irányú torzulásához, a társadalmi egyensúlyte- 
remtő szerep csökkenéséhez vezetne, és azoknak szolgáltatna érveket, akik a lista zárt 
és , védett" jellegét kifogásolják. 

Ebben a konstrukcióban is -— minthogy a mandátumok nem kötődnek meghatározott 


5 Az érdekek politikai akarattá transzformálásának, illetve az érdekközvetítés megfelelő mechanizmusainak 
kialakulatlansága képviseleti rendszerünk neuralgikus pontja. Ld. például Kulcsár Kálmán, Bihari Mihály tanul- 
mányait a Politika és politikatudomány című kötetben. Gondolat Könyvkiadó, 1982. 10-11. old., valamint 
545-612. old. 

6 A tényleges érdekképviseleti tevékenység és a megfelelő szervezeti formák létrejötte a képviseleti struktúra 
ilyen irányú átalakulását eredményezheti. Ma a lista kettős funkcióját tartom reális alternatívának. 


POLITIKAI RENDSZER - REFORM - DEMOKRÁCIA 61 


szervezeteknek biztosított keretszámokhoz - elvileg lehetőség van a többes jelölésre. Első 
megközelítésben ez a megoldás demokratikusabbnak tűnik, sőt több jelölt esetén pótkép- 
viselők is választhatók, és nem lenne szükség az Országgyűlés általi kooptálásra a listán 
megüresedett mandátumok betöltésénél. 

Amennyiben a választójogi törvény például úgy rendelkezne, hogy a megszerezhető 
mandátumok számánál több jelöltet kell felvenni a listára, és aki a szavazatarány alapján 
ugyan nem jutott mandátumhoz, de elnyerte a szavazatok legalább 25 százalékát, pót- 
képviselő lesz, akkor a listán a szövetségi vagy rétegpolitika érvényesítésénél esetlegessé- 
gekkel kellene számolni. Értelemszerűen, minél több jelölt indul, annál kevésbé biztosít- 
ható a kívánt, például a szövetségi politikát reprezentáló arányok megtartása. 

E , létszámbővítő" szabályozás módját tekintve ugyanis két alternatíva lehetséges. Az 
egyik verzióban a törvény meghatározza a listára felvehető jelöltek számának minimu- 
mát és maximumát is. Például az egyéni kerületekben szerezhető mandátumok számánál 
20 százalékkal kevesebb, illetve 50 százalékkal több nevet nem lehet felvenni a listára. 
Ebben az esetben garantáltan többes jelölésről lenne szó. Egy 50 fős listában gondolkodva 
legalább 10 jelölttel többet kellene indítani, ami azonban már módot ad az előre tervezett 
arányok megváltoztatására. Ilyen feltételek mellett akár valamennyi nemzetiségi szövet- 
ség képviselőjét ki lehetne húzni. Ennek persze nem nagy a valószínűsége országos 
összesítésben, de elvileg fennáll a lehetősége, mert a lista érvényességéhez mindenképpen 
választani kellene a több jelölt közül. 

A második esetben a törvény csak arról rendelkezne, hogy több jelöltet kell felvenni 
. a listára, de ezek száma nem haladhatja meg a mandátumok 50 százalékát. Látszólag 
alig, a valóságban azonban lényeges különbség van a két szabályozási mód között. Ha 
csak a maximum van meghatározva, a jelölő szervek akaratától függően ,,szimbolikussá" 
lehet tenni a többes jelölést, például mindössze 2-3 további jelölt állításával. Igaz, hogy 
így nem kerülnének veszélybe az eredeti elképzelések, de ez olyan látszatmegoldás lenne, 
amely érvként sem alkalmas arra, hogy a többes jelölés mint , új, demokratikus vívmány" 
kerüljön a köztudatba. 

Véleményem szerint erre nincs is szükség. A választópolgárok egyéni aktivitását vagy 
szerepét a lista összetételének alakításában kár lenne túlértékelni. Az egyes választópol- 
gár gondolkodásától idegen, de nem is várható el tőle, hogy össztársadalmi követelmé- 
nyeket szem előtt tartva úgy szavazzon, hogy például minden egyházfelekezet vagy a 
nemzetiségek képviselethez juttatását fontos szempontnak tekintse. Ha valóban össztár- 
sadalmi célkitűzés a szövetségi politika kifejezése a képviseleti testület összetételében, 
akkor az a demokratikusabb, ha a politikai vezetés ennek a megfelelő formában érvényt 
szerez, nem pedig a látszatra demokratikusabb megoldást választja. 

A megválasztott pótképviselők esetleges belépése ugyanezt a problémát veti fel. Pél- 
dául ki tölti be valamely felekezet megüresedett mandátumát, ha a pótképviselők között 
nincs több egyházi személyiség, vagy esetleg van, de más felekezethez tartozik?! Hiába 
van öt más területről választott pótképviselő, a mandátum sorsa kérdéses marad, illetve 
feltehetően — az eddigi gyakorlatnak megfelelően - a kooptálás oldaná meg a problémát. 
Vagy a másik lehetséges megoldás - és a többes jelölés feltehetően ebbe az irányba vinné 
az országos lista alakítását —, olyan elvi álláspontra helyezkedni, hogy a mandátum nem 
tartozik az adott szövetségesi körhöz, így a szavazatarányok szerint következő bármely 
pótképviselő megkaphatja azt. Ez viszont ellentmond a lista politikai célkitűzésének. 

Ugyanígy ütközik a többes jelölés az eredeti politikai célokkal, ha a lista a rétegará- 
nyok korrigálására vállalkozik. (Például több fiatal, pártonkívüli, nő stb. jelöltet indít.") 
A többes jelölés egyedül az országos politika vezetői státushoz kötött reprezentánsainak 


7 A rétegarányok befolyásolását szükségesnek tartja Wiener György A képviseleti testületek társadalmi 
összetétele című tanulmányában. Kézirat. Budapest, 1987. 11-12. old. 

megítélésénél kaphatna tartalmat, erre viszont a szavazás során a nyitott lista lehetőséget 
ad. A többes jelölés bevezetése helyett ennek tudatosítására kellene helyezni a hangsúlyt. 

Összefoglalva: az országos lista kizárólagos politikai funkciója mellett akkor lehetne 
érvelni, ha az egyéni választókerületekben az eltérő képviseleti elvek érvényesülése 
következtében megjelennének a társadalomban meglévő különböző szintű és típusú 
érdekek integrációs fokozatai. Enélkül azonban a tisztán politikai képviseleti funkció 
csak elfedi, de nem pótolja a társadalmi munkamegosztásra épülő differenciáltság képvi- 
seletben való kifejezését. 


Az országos lista kettős, politikai és érdekképviseleti funkciója 


Az országos lista politikai funkciójának megőrzése, sőt annak erősítése mellett az össz- 
társadalmi érdekek reálisabb alapon való képviselete érdekében teret kellene engedni a 
listán a nagy társadalmi-érdekképviseleti szervek e minőségükben való megjelenésé- 
nek.8Ez a korábban is megfogalmazott igény mostanra politikailag szükségszerű lépés- 
ként merül fel. A lista anélkül vállalhatná fel ezt a kettős funkciót, hogy lényeges 
strukturális átalakításokra lenne szükség. 

A mandátumszerzésre jogosult társadalmi szervek körét — a mai társadalmi-politikai 
követelményeket figyelembe véve - reális keretben kellene meghatározni. Mindenképpen 
indokolt és védhető álláspont, hogy a már eddig is jelölési jogosultsággal rendelkező 
népíront mellett, a bérből és fizetésből élő munkások, alkalmazottak és értelmiségiek 
különböző rétegeit társadalmi méretekben átfogó és képviselő szakszervezetek (SZOT), 
a termelőszövetkezetek érdekképviseleti szervei (TOT) és az ifjúság országos problémái- 
nak, érdekeinek kifejezésére vállalkozó szervezetek (KISZ) közvetlen jelölési jogot kapja- 
nak a listán.? 

A kör elvileg tágítható lenne, végső soron valamennyi országos érdekképviseleti szerv 
vagy szövetség szóba jöhetne. (Különösen például a SZÖVOSZ, az OKISZ, a KIOSZ, 
a Kereskedelmi Kamara stb.) Ezek közül bármely szervezet képviselethez juttatása a 
listán természetesen jogosan vetné fel a többi szerv erre irányuló igényét is. A közöttük 
való választáshoz, egyes szervek preferálásához nehéz lenne objektív alapot találni. 
A listán mandátumhoz jutó szervezetek körének bővítése ugyanis egy ponton túl a 
képviseleti rendszer strukturális változásával járna együtt. A részérdekek ilyen fokú 
tagoltságával szemben véleményem szerint ma azokra a legátfogóbb társadalmi- politikai 
szervekre kell gondolnunk, amelyek a politikai intézményrendszer lényeges alkotóelemei. 

A listán a már kialakult jelölési gyakorlat kiegészülhetne a törvényben meghatározott 
társadalmi szervek konkrét keretszámok alapján benyújtott jelölési javaslataival. A Haza- 
fias Népíront Országos Tanácsa mint az országos lista összeállításáért változatlanul 
felelős szerv kettős minőségben venne részt a jelölésben. Egyrészt saját jogán — illetve a 
politikai egyeztetések és döntések után - jelölteket állítana az eddigi tapasztalatoknak 
megfelelően, másrészt felvenné a listára a társadalmi szervek által bejelentett jelölteket. 
Regisztrálásukat csak abban az esetben tagadhatná meg, ha a jelölésnek törvényes akadá- 
lyai vannak. 

A társadalmi szervezeteken belül a jelölés módját nem lenne célszerű jogszabályi 
követelményekhez kötni. Viszont nyilvánvalóvá kellene tenni azt a politikai követel- 
ményt, hogy a jelöltállítás nyilvánosságát, a jelöltek kiválasztásának alulról felfelé érvé- 


nyesülő mechanizmusát biztosítani kell. A jogszabály csak azt határozná meg, hogy mely . 
szerv köteles bejelenteni a jelölteket, de értelemszerűen ezek a szervek (mint például a . 


SZOT, a TOT Elnöksége, a KISZ KB) nem sajátíthatnák ki maguknak a jelölés jogát. 


8 A társadalmi szervek és a képviseletek kapcsolatáról Id. Schmidt Péter: Szocializmus és államiság. Kossuth 
Könyvkiadó, 1984. 317-319. old. 

9 A javaslat ugyanebben a keretben felmerült a választójogi törvény előkészítése során. Ld. Halász József: 
A magyar választási rendszer fejlesztésének problémáihoz. Kézirat. Budapest, 1987. 12-14. old. 

A mandátumok szervezetek közötti megosztása több variációban történhet. A listán 
szerezhető mandátumok számához viszonyítva — amelyeket mindenképpen növelni kelle- 
ne -— eltérő arányok szerint alakíthatók ki az egyes szervezeteknek adott keretszámok. 
Úgy véljük, nem járna semmilyen politikai vagy egyéb veszéllyel, ha a képviselők 15 
százalékát (ez lényegesen kevesebb, mint a korábban javasolt 20-25 százalék) országos 
listán választanák meg. Sőt legalább 50 képviselő országos listán való indulását indokol- 
ná a lista politikai célja, a társadalmi struktúrának jobban megfelelő képviselet megte- 
remtésének igénye . és a közvélemény várható azonosulási foka a listán megjelenő érdek- 
képviseleti funkcióval kapcsolatban. 

A lehetőségeket figyelembe véve - egy 50 fős lista esetén — a társadalmi szervezeteknek 
biztosítható mandátumok reális száma 20-25 között lehetne. Konkrét megoszlásukat 
jogszabályban kellene rögzíteni. A lehetséges alternatívák szerint például a következő- 
képpen. 

e Egyenlően oszlik meg a mandátum a különböző szervezetek között. A TOT, a 
SZOT és a KISZ 8-8 vagy 7-7 jelöltet indíthrat. Ez a felosztás tulajdonképpen mecha- 
nikus, egyik szervezetet sem kívánja preferálni. 

e A különböző társadalmi- érdekképviseleti szervek nagyságrendjének, jellegének, 
tevékenyégi körének alapján differenciáltabban is történhetne a mandátumok megosztá- 
sa. Ennek megfelelően például a SZOT több mandátumot kapna, mint a TOT vagy a 
KISZ. A konkrét döntés politikai mérlegelés és megítélés kérdése, látni kell azonban, 
hogy a differenciálás nem jelenthet meghatározó különbséget az egyes szervezetek képvi- 
selethez juttatásában, inkább a politikai szándékot jelezheti a 2-3 mandátümeltérés. 

A társadalmi szervezeteket megillető közvetlen jelölési jogosultság mellett adottnak és. 
stabilnak tekinthetők az egyházfelekezetek és a nemzetiségi szövetségek képviselőinek 
biztosított mandátumok. Itt egy vonatkozásban indokolt lenne a lista kiegészítése, a 
cigányságnak mint etnikumnak a képviselethez juttatásával. A nemzetiségi szövetségek 
jelölési jogosultságához hasonlóan, az Országos Cigánytanács javaslatára kerülhetne 
jelöltjük a népfront által elfogadott listára. 

Az országos lista mandátumainak eddig említett része (több mint fele) jól körülhatá- 
rolható, meghatározott szervezetekhez és érdekkörökhöz köthető. Az általános politikai 
akarat mögött érzékelhető a konkrét képviseleti cél, amely ily módon a lista egyik 
vezérlőelvévé válna. 

Az országos listán szerezhető további mandátumok szabadabb mozgásteret engedné- 
nek a jelölésre. Az országos politikát személyükben reprezentáló vezetők képviselővé 
választása mellett aktuális politikai megfontolások is motiválhatnák a lista összetételé- 
nek alakítását. (Jelenleg ezek közé sorolható a volt koalíciós partnerek listán való 
jelölése, amely hosszabb távon szükségszerűen elveszíti funkcióját.) De politikailag 
mérlegelhető például az is, hogy a művészetek és a tudomány képviselői — bár az egész 
társadalom szempontjából fontos érdekek hordozói — ne az országos listán induljanak, 
hanem olyan többmandátumos választókerületekben, ahol jelölésük természetes közegét 
egy-egy nagy város vagy fővárosi kerület sajátos arculata adja. Például a 4-5 mandátum- 
mal rendelkező egyetemi (megyei) városok különösebb , erőszakoltság" vagy formaliz- 
mus nélkül -— a város egyik meghatározó vonására tekintettel — állíthatnának jelölteket 
a tudományok közéletileg is aktív, neves képviselői közül. A különböző művészetek 
képviselői hasonló módon, választókerületi kötődéssel juthatnának mandátumhoz (erre 
bőven találunk példákat ma is a színház- és filmművészet területéről). 


Érvek a lista kettős funkciója mellett 


e Az országos lista a társadalom alapvető rétegeit átfogó szervezetek képviselethez 
juttatásával lehetőséget adna a társadalmi munkamegosztásból eredő differenciáltság 
kifejezésére is, amely képviseleti rendszerünkből ez ideig hiányzott. 

e A SZOT, a TOT, a KISZ és a HNF közvetlen jelölési jogosultsága nem hozna létre 
strukturális változásokat a képviseleti rendszerben, viszont lehetővé tenné a lakóterületi 
érdekektől eltérő, más keresztmetszetben jelentkező érdekek intézményes megjelenését. 

e Egyértelműbbé válna a képviseleti cél, a mandátum a jelölő szervek megbízásaihoz 
kapcsolódna, és a megfelelő társadalmi-érdekképviseleti szerveknek visszahívást kezde- 
ményező jogosultságuk lenne. 

e A mandátumok az érdekképviseleti cél irányában történő növelése oldaná a lista 
jelenlegi , zárt és védett" jellegét. 


Ellenérvek 


mum Megszűnne a jelölés egységes rendszere, illetve csökkenne a népfront meghatározó 
szerepe a jelölésben. I 

Ezek az aggodalmak azonban inkább a listán megjelenő érdek- és rétegképviselettől 
való tartózkodásból táplálkoznak. A jelölés rendszere ugyanis eddig sem volt egységes, 
sőt a gyakorlat már szentesítette a közvetlen jelölési jogot azáltal, hogy a nemzetiségi 
szövetségek jelöltjei így kerültek az országos listára. 

A népfront közjogi funkciója (amely az elmúlt választások során erősödött) most sem 
változna meg, ugyanazt a jelölési gyakorlatot folytatná, illetve feladatai kiegészülnének 
a különböző szervezetek által bejelentett jelöltek regisztrálásával. A választások népíront 
jellegét nem csökkentené az a tény, hogy a listán a jelöltek neve mellett feltüntetnék a 
jelölésre jogosult társadalmi szerveket. 


További ellenérvek 


A Nem lehet igazi érdek- vagy rétegképviseletet megvalósítani, mert a listán javasolt 
keretszámok túl alacsonyak. (Például a SZOT mit kezd 7 vagy 8 mandátummal?) Itt meg 
kell jegyezni, hogy nem az egyes ágazatok, hanem a bérből és fizetésből élők képviseletén 
." van a hangsúly. 

A A közvetlen jelölési joggal rendelkező szervezetek köre rendkívül szűk, más érdek- 
képviseleti szerveket és testületeket is képviselethez kellene juttatni (például a KIOSZ, 
a SZÖVOSZ, az OKISZ stb.) 

Az előbbiektől eltérően ezek az ellenérvek nem a listán történő érdekképviselet megjele- 
nését kifogásolják , hanem kevésnek tartják a mértéket. Kétségtelen, hogy ezzel a változta- 
tással nem lehet véglegesen megoldottnak tekinteni az országgyűlési érdekképviselet 
problémáit, azonban a legnagyobb társadalmi-politikai szervezetek számára biztosított 
Minden további, e kör bővítésére vonatkozó javaslat már a képviseleti rendszer struktu- 
rális kérdéseit érinti, ami újabb átfogó, tudományos és politikai mérlegelést kíván. 


Dezső Márta 

A MAGYAR NEMZETISÉGI POLITIKA TÖRTÉNETÉHEZ 


Ellenzéki nézetek a nemzetiségi kérdésről 
a Horthy-rendszerben 


A nemzetiségi politika tartalma, egész problematikája gyökeresen megváltozott az első 
világháború után. Az új államhatárok között a nemzetiségi lakosság mintegy 10 százalé- 
kot tett ki, és 1938-ig még csökkent is némileg. Korábban a román, a szlovák és a német 
anyanyelvűek alkották a nemzetiségek túlnyomóan nagy részét, ekkor viszont a németek, 
noha számuk csupán 500 ezer körül mozgott. A nemzetiségi kérdés a dualizmus idején 
a belpolitika szférájába tartozott, a két háború között azonban - számos ok miatt -— a 
külpolitika egyik érzékeny pontjává vált. A szomszédos országokban hárommillió ma- 
gyar élt nemzetiségi kisebbségként, s a hazai nemzetiségi politikának ezt a tényt mindig 
szem előtt kellett tartania. Különösen 1938-at követően a kölcsönösség, a viszonosság 
uralta az egész térség nemzetiségi politikáját, még ha az sokkal inkább sérelmeket, sem 
mint előnyöket hozojt is az érintetteknek. A revíziós törekvések és a nemzetiségi politika 
párban jártak, és több szállal kapcsolódtak a náci Németország Duna-medencéi törekvé- 
seihez, a magyar-német viszony alakulásához, a Hitlernek tett engedményekhez. (Folyó- 
iratunk egy korábbi írása" bemutatta az ellenforradalmi rendszer nemzetiségi politikáját, 
ezért csak röviden és olyan összefüggésekre utalok, amelyek témám szempontjából 
szükségesek.) 

Az ellenforradalmi rendszer hatalomra jutásának körülményeiből az is következett, 
hogy nemzetiségi politikáját nem teljesen szuverén módon alakította, annak alapelveit 
a trianoni békeszerződés szabta meg. E szerint , Magyarország kötelezi magát, hogy az 
ország minden lakosának születési, nemzetiségi, nyelvi, faji vagy vallási különbség nélkül 
az élet és szabadság teljes védelmét biztosítja". (III. rész. VI. cím. 55. cikk.) , Minden 
magyar állampolgár faji, nyelvi vagy vallási különbség nélkül a törvény előtt egyenlő és 
ugyanazokat a polgári és politikai jogokat élvezi... Egyetlen magyar állampolgár sem 
korlátozható bármely nyelv szabad használatában, a magán- vagy üzleti forgalomban, 
a sajtó útján történő vagy bármilyen természetű közzététel terén vagy a nyilvános 
gyűléseken." (III. rész. VI. cím. 58. cikk.) A nemzetiségek számára legfontosabb kérdés- 
ben, az anyanyelvnek a hatóságok előtt való használatában és az elemi iskolai oktatás- 
ban a békeszerződés már nem fogalmazott ilyen kategorikusan, hanem csak megkönnyí- 
tésüket kívánta a magyar kormánytól. 

Ugyanezeket a kisebbségvédelmi előírásokat a csehszlovák, a román és a jugoszláv 
kormánynak is el kellett fogadnia magára nézve kötelezőnek, mivel a nagyhatalmak 
velük kisebbségvédelmi szerződést írattak alá. Így a Duna-medence egészében az e 
szerződésben foglaltaknak kellett volna érvényesülniök. I 

A Bethlen-kormány idején hozott rendeletek, az 1924. II. tc. a békeszerződés szellemé- 
ben lehetővé tették az elemi iskolákban a teljes vagy részleges anyanyelvi oktatást, a 
nemzetiségi falvakban a köztisztviselőktől megkívánták a helyi kisebbség nyelvének 


$ Pintér István: A nemzetiségi politika Magyarországon a két világháború között. Társadalmi Szemle, 1986. 
11. szám. I 

ismeretét, engedélyezték nemzetiségi kulturális, vallási egyletek alakítását, de a nemzeti- 
ségek önálló politikai szervezkedését már nem. 

A magyarországi intézkedések egy alapjában véve józan és mérsékelt nemzetiségi 
politika kiépítését tették volna lehetővé, hiszen a szomszédos országokban a centralizá- 
ciós törekvések a nemzetiségek és így a magyarok jogait is korlátozó intézkedésekkel 
jártak, úgymint az anyanyelv használatának eltiltása, az állampolgári jogok megvonása. 
Csakhogy a Bethlen-kormány nem gondoskodott saját rendeletei végrehajtásáról. S eb- 
ben nemcsak konzervativizmusa, a dualista rendszernek az , egységes magyar nemzeti 
állam"-ról alkotott eszméjéhez való ragaszkodása játszott szerepet. Legalább ilyen mér- 
tékben az az általánosnak mondható társadalmi légkör, amely — az uralkodó ideológiá- 
nak megfelelően — a nemzetiségeket hálátlansággal vádolta, bennük a történeti Magyar- 
ország széttörőit látta; s az a jogos aggodalom, amelyet a kisebbségi magyarok helyzete 
váltott ki, s ami együttesen táplálta a nacionalista érzelmeket. Ezek fényében pedig a 
cárt aláááőt nemzetiségi poZossjő a közvélemény jelentős részében túl liberálisnak 
minősült. 


A magyar kormányok mulasztásai a jogos nemzetiségi igények kielégítése terén többféle 
következménnyel jártak. Ezeket az igényeket elsősorban és a legszervezettebben a német 
anyanyelvűek fogalmazták meg. Mivel érvényesíteni őket csak részben tudták, erősödött 
körükben a nacionalizmus, terjedt a náci befolyás; 1933-tól mind szorosabbá vált a 
magyarországi németek egy része és a hitleri birodalom közötti kapcsolat. Amikor Berlin 
nyomására a magyar kormányzat engedményeket tett a német nemzetiségűeknek, az 
egyben a nácizmusnak tett engedményeket is jelentette. Ez a problémakör a nemzetiségi 
politikát és annak megítélését egyre inkább megterhelte. 

A nemzetiségi jogok ügye elválaszthatatlanul összekapcsolódott az állampolgári és a 
politikai jogok általános helyzetével, a nácizmus befolyásával, a Duna-medence népeinek 
egymáshoz való viszonyával, s nem volt híján az ellentmondásoknak sem. E sokrétűség- 
ből is következett, hogy a rendszer nemzetiségi politikáját gyökeresen különböző kiindu- 
lási alapról és célból lehetett bírálni: demokratikus, antifasiszta meggyőződésből, függet- 
lenségi, nacionalista szempontból, de akár szélsőjobboldali nézőpontból is. 

A távolról sem egységes — hiszen a KMP-t, az SZDP-t és a liberális polgári pártokat 
magába foglaló — baloldali ellenzék nem önmagában véve, de kezdetben nem is minden 
doktrinerség nélkül kezelte a nemzetiségi kérdést. Ehhez hozzájárulhatott az is, hogy a 
húszas években e probléma még nem jelentkezett társadalmi-politikai feszítőerőként, bár 
a német mozgalom már akkor is nehézségek forrásává vált. 

Noha egyik baloldali pártnak sem volt a nemzetiségekre vonatkozó kidolgozott prog- 
ramja, jogaikat úgy tekintették, mint amelyek a jogegyenlőség alapján minden állampol- 
gárt megilletnek; korlátozásukat az állampolgári és a politikai jogok olyan általános 
korlátozásaként fogták fel, amely a rendszer jellegéből következett. A KMP a tőkés- 
polgári rendet megdöntő proletárhatalom ú új osztályviszonyai között eleve megöoldottnak 
egészre (a Horthy-rendszer megdöntésére) koncentrálta erejét. A liberális. pártok és 
alapjában véve az SZDP ugyancsak a demokrácia polgári keretei között is láttak olyan 
jogegyenlőséget, amely lehetővé teszi e probléma megoldását. Számukra tehát a rendszer 
demokratizálása rejtette magában a rendezés, a megoldás kulcsát. 

Ez azonban nem jelentette azt, hogy ne foglalkoztak volna a problémával. Mindenek- 
előtt s valamennyien az alapot támadták, vagyis a nacionalizmust, mert erre épült a 
rendszer kül- és nemzetiségi politikája. Az egész baloldal felfogása benne volt az Újság 
című liberális lap 1927. december 13-i vezércikkében, s ha ezt elsősorban a magyar 
kormánynak címezték is, minden érintetthez szólt: ,,...a nacionalizmus nem lehet olyan 

nemzet elve, melynek idegenben kisebbségei vannak... Elvégre nem lehet egy elvet 
kárhoztatni a határon kívül, s szentségül vallani a határon belül." Ennek jegyében az 
SZDP már 1919 szeptemberében újraszervezte Országos Német Bizottságát, és igen 
tevékeny munkát folytatott a német kisebbség körében. Küzdött az anyanyelv használa- 
táért, a kormány rendeleteinek végrehajtásáért, megjelentetett német nyelvű újságot 
(Volksstimme), német nyelvű gyűléseket és a párton belül szemináriumokat szervezett. 
Eközben nemcsak a hatóságok önkényével, de a kormánypárttal és a keresztényszocialis- 
tákkal - akik szerették volna befolyásuk alá vonni a német lakosokat -, továbbá az 
erősen nacionalista és egyre inkább jobbra tolódó német szervezettel is szemben találta 
magát. A húszas években a baloldal részéről valójában az SZDP igyekezett leginkább 
elvi álláspontját gyakorlati tevékenységgel összekapcsolni. 

Nem volt könnyű megtalálni a helyes utat és módszert — s ez az egész baloldalra 
vonatkozott - abban a többoldalú küzdelemben, amelynek úgy kellett szolgálnia a 
jogkiterjesztést, úgy kellett a kormánypolitika ellen irányulnia, hogy egyidejűleg ne 
erősítsen másfajta nacionalizmust. Ezt mutatta a liberálisok felfogása az 1920-as évek 
első felében Magyarország és a kisantant viszonyáról. Miközben az ésszerűség és a 
magyar érdekek szempontjából is sürgették a kisantant államokkal való jó viszony 
megteremtését és a velük való gazdasági kapcsolatok kiépítését, ennek nehézségeiért vagy 
elmaradásáért kizárólag a magyar nacionalizmust tették felelőssé. Nem látták, illetve 
nem láttatták, hogy a térségben egyidejűleg sokféle nacionalizmus létezik és küzd egy- 
mással. A fajvédők ezért defnagóg módon a kisantant ügynökeinek bélyegezték őket. Az 
SZDP az 1927. májusi javaslatával túlment azon is, amit a német nacionalisták vezetője, 
Bleyer Jakab kívánt. Viszont szociáldemokraták és liberálisok ismételten és megalapo- 
zottan mutattak rá, hogy a Népszövetséghez benyújtott több száz, a magyar kisebbség 
sérelmeivel kapcsolatos panasz megítélését is rendkívül hátrányosan befolyásolja, hogy 
Magyarországon a rendszer saját intézkedéseinek sem szerzett érvényt, hogy a nyelvhasz- 
nálat terén s egyéb tekintetben is korlátozta a nemzetiségek jogait. 

1933-tól, Hitler hatalomra jutásától, majd 1938-tól, a nácikkal való szövetség révén 
elért területgyarapodások következtében az ország nemzetiségi viszonyaiban, valamint 
a nemzetiségi politikában és annak megítélésében lényeges változások történtek. 1941- 
ben már 22,5 százalékra emelkedett az ország nem magyar lakosainak aránya. Kidolgo- 
zott és egységes koncepciója azonban a rendszernek erre az új helyzetre, a nemzetiségek 
jogaira vonatkozóan nem volt, noha korábban autonómiát ígért a nem magyar népek- 
nek, s azt hirdette, hogy visszatérésüket népszavazás útján képzeli el. 

A liberálisok többször is kifejtették, milyen politika szolgálná a valós nemzeti érdeke- 
ket. Fábián Béla, a Nemzeti Demokrata Párt képviselője már 1933 novemberében 
rámutatott: , Bármilyen magasra is csapnak akár az egész világon a reakció hullámai, 
ennek az országnak, amely elnyomott testvérei részére jogot és szabadságot követel, a 
jog és szabadság hazájának kell lennie." Az Ujság egyik vezércikke 1937 novemberében 
leszögezte: , Kétségtelen, hogy a nemzetiszocialista elveknek uralomra jutása Magyaror- 
szágon egyben a határainkon túl élő és küzdő magyarságnak kiszolgáltatását is jelentené, 
nyílt elárulása volna fajunk egy jelentékeny részének." Ezzel összefüggésben hangsúlyoz- 
ta Bajcsy-Zsilinszky Endre, hogy: , Egészen más erkölcsi súllyal követelhet népszavazást 
a világ közvéleménye előtt egy olyan nemzet, amely odahaza sem fél a népszavazástól, 
mint az olyan, amely a népuralmi rendszert megsemmisíti a maga területén." 

A náci vezetés átvette és a saját céljai szolgálatába állította az ún. népcsoport elvet, 
amelyet először a Weimari Köztársaság idején fogalmaztak meg. Ez az elv azt jelentette, 
hogy a Németországon kívül élő németeknek nemcsak mint egyéneknek, hanem mint 
nemzetiségnek, mint népcsoportnak kell jogokat kapniok. Ezt, az alapjában véve demok- 
ratikus igényt a náci politika úgy torzította el, hogy a népcsoport elv követelését saját 
terjeszkedési törekvései szolgálatába állította; csak a német nemzetiségűeket tartotta 
méltónak jogokra. A Harmadik Birodalmon kívül élő, így a magyarországi németektől 

azt követelte: tegyék magukévá a nemzetiszocialista elveket, tekintsék magukat volks- 
deutschoknak, vagyis , népi birodalmi" németeknek. 

Nem nehéz belátni, hogy azok a demokratikus, baloldali pártok, amelyek addig a 
nemzetiségek vonatkozásában is a jogkiterjesztés álláspontján álltak, ekkor súlyos konf- 
liktushelyzetbe kerültek. Hiszen a hazai németek nacionalista-jobboldali szárnya is a 
népcsoport elv érvényesítését akarta elérni, ezt erőltette Berlin. Ráadásul a különböző 
nyilas, nemzetiszocialista pártok — főleg Szálasiék -, igyekezve megnyerni a német 
kisebbséget, valamint Berlin kegyeit, a kormányzat elleni támadásaik során a nemgetisé- 
gek jogai mellett szálltak síkra. 

Ilyen körülmények között a demokratikus ellenzék, melyhez a harmincas évek dereká- 
tól a kisgazdapárt is felzárkózott a nácizmus terjedésével szemben, a függetlenség védel- 
mében, fenntartásai ellenére sem tehetett mást, mint hogy a hazai német mozgalomnak 
azt az irányzatát támogassa, amely - bár a kormány bizalmát élvezte, de — szembefordult 
a német birodalmi öntudat terjesztésével, a magyar államhoz és nemzethez való hűségét 
hangsúlyozta, s amelyet ezért nemcsak a volksdeutschok, a , népi németek", hanem a 
nyilasok is hevesen támadtak. Annál inkább, mivel ennek az irányzatnak a vezetője, 
Gratz Gusztáv 1935-ben formálisan is belépett Rassay Károly Polgári Szabadság Párt- 
jába. 

Bajcsy-Zsilinszky és Szabadság című lapja ugyancsak védelmébe vette a Gratz vezette 
irányzatot. Az SZDP 1939. évi kongresszusán pedig Peyer Károly, valamint az Országos 
Német Bizottság részéről Zuschlag Vilmos határozottan elutasította a német népcsoport- 
elvet és annak alkalmazását, mert az a náci befolyást erősítette Magyarországon. 

Ezt megelőzően hevesen tiltakoztak az ellen, hogy , Wandervogel"-nek, vagyis turistá- 
nak álcázott náci agitátorok járják az ország németek lakta vidékeit. , Magyarországnak 
az a dolga - írja az Ujság 1933. augusztus 26-i vezércikkében -, hogy vesztegzárat állítson 
fel a határain, hogy olyan eszmék, amelyek a belső béke feldúlására elsőrendűen alkal- 
masak, át ne jussanak a határon." 

A hitleri Németország a harmincas évek végétől érvényesíteni tudta a német nemzetisé- 
gűek népcsoportjogait. A Csehszlovák Köztársaság feldarabolása után a nácikkal szó- 
vetséges szlovák államban, majd Romániában ismerték el az ottani németek különleges 
jogait. A magyar kormány a területgyarapodások fejében azzal fizetett, hogy — feladva 
korábbi álláspontját -— a Volksbundot a hazai németek egyetlen képviselőjének nyilváni- 
totta. Ebben a baloldali ellenzék az állami szuverenitás önkéntes csorbítását látta, s 
rendkívül veszedelmesnek ítélte, mert utat nyitott a náci propagandának. 

A baloldalnak a nemzetiségek jogaiért és általában az állampolgári jogegyenlőségért 
folytatott küzdelmében sokoldalúan kellett érvelnie, ha szélesebb társadalmi rétegekre 
kívánt hatni. Már csak azért is, mert 1938-tól a jogkorlátozás, illetve jogfosztás kiterjedt 
a zsidóságra is. A liberálisok egyik hivatkozási alapja a hivatalos részről hangoztatott 
Szent István-i eszme, Szent István-i birodalom lett. Az ő értelmezésükben e fogalmak azt 
jelentették, hogy az ország minden lakosának - tekintet nélkül anyanyelvére és vallásá- 
ra - egyenlő jogokat kell élveznie. Az évezred eleji Magyarországot cikkekben, beszédek- 
ben úgy idézték fel, mint amelyben magyarok és nem magyarok, keresztények és nem 
keresztények megkülönböztetés nélküli egyenlőségben, harmonikusan éltek együtt. 

A szociáldemokraták, a liberálisok tisztában voltak azzal, hogy az asszimilációnak van 
természetes útja, amit az iparosodás, az urbanizáció, az élet- és munkakörülmények 
változása teremt meg, s így az erőteljesebben érvényesül a munkások, mint a paraszti 
népesség körében. Az SZDP ezt messzemenően figyelembe vette, amikor napi tevékeny- 
ségében állást foglalt a nyelvhasználat, az oktatás vitás kérdéseiben. A nemzetiségi 
hovatartozást illetően a baloldal elvi alapon utasított el minden erőszakos asszimilálási 
törekvést, bármilyen oldalról jött is. 

Ennek megfelelően mutattak rá arra az ellentmondásra, amely a kormánypolitikában 
az asszimiláció és a disszimiláció tekintetében nyilvánult meg, s így nemcsak a nemzetisé- 

gek jogai mellett, hanem a zsidóellenes törvények ellen is felléptek. Szívósan és elszántan 
támadták a zsidóellenes törvényeket, az állampolgárság megszerzésére és elvesztésére 
vonatkozó 1879:I. tc. módosítását stb. Súlyosan elítélték, hogy a kormány megkönnyíti 
azok disszimilálását, akik ugyan évszázadok óta itt éltek, mégsem vállaltak közösséget 
a magyar állammal és nemzettel, hanem a Harmadik Birodalom polgárainak tekintik 
magukat; egyúttal a zsidóellenes törvényekkel erőszakos úton zárják ki a magyar nem- 
zetből azokat, akik még az ellenük hozott rendelkezések ellenére is magyaroknak, e 
nemzethez tartozónak tekintették és tekintik magukat. Érveik között az is szerepelt, hogy 
ez a politika a kormányzat szempontjából ugyancsak ésszerűtlen, mert azokat az erőket 
gyengíti, amelyek támaszt jelenthetnének az országnak a náci birodalommal szembeni 
függetlenség és önállóság védelmében. 

Amikor a Volksbund a németség körében a disszimilálást s ennek keretében a valami- 
kor magyarosított nevek visszanémetesítését erőltette, az Esti Kurir, Rassay Károly 
lapja, rendszeresen és feltűnő helyen közölte a megváltoztatott neveket, ilyen módon is 
rávilágítva: kik körében hódít a Volksbund, kik tagadják meg a nemzethez való tartozá- 
sukat. A Volksbund erőszakos fellépése is hozzájárult ahhoz, hogy a náci és a pángermán 
befolyás elleni küzdelemben - egy 1936. évi képviselőházi vita során -— a szociáldemokra- 
ta és liberális képviselők a német nemzetiséggel szemben az asszimilációt erősítő politika 
és módszerek mellett foglaltak állást. 


000 

A harmincas évek végétől a nemzetiségi kérdés és a nemzetiségi politika kezelésében 
jelentős változás ment végbe a baloldáli pártokban, irányzatokban. Nemcsak oly módon, 
hogy politikájukban, tevékenységükben általában véve sokkal nagyobb helyet foglalt el, 
mint korábban, hanem azáltal is, hogy a KMP ugyancsak nagy súlyt helyezett rá, s 
immár gyakorlatias módon is foglalkozott vele. Ebben igen fontos szerepet játszott a 
visszacsatolt Észak-Erdély erős és a nemzetiségi kérdés iránt joggal érzékeny kommunis- 
ta és baloldali mozgalma, amely az anyaország sokféle csapást elszenvedett kommunista 
szervezeteit, de a szociáldemokrata baloldalt is új erőkkel és új látásmóddal gazdagította. 
Az SZDP 1941. november végén megalapozottan állapíthatta meg, hogy ,a nyilas s 
pángermán izgatás ellensúlyozásában" a kormányzat szinte egyedüli, mindenesetre leg- 
erősebb támasza a munkásmozgalom lehetett volna — ha erre a kormánykörök igényt 
tartanak. : 

A Komintern Végrehajtó Bizottságának 1940. augusztus 15-i határozata -— a KMP 
törekvéseivel összhangban - a fő feladatot mindenekelőtt a , nagy magyar sovinizmus- 
sal" szembeni harcban és , a Magyarországon nemzetileg elnyomott ukránok, románok 
és szlovákok önrendelkezési jogáért" folytatott küzdelemben jelölte meg, mert ez felelt 
meg a nemzet általános érdekeinek is. Jordáky Lajos a Népszava 1941. május 25-i 
számában így írt: , Történelmi sors az együttélésünk. Lehet-e nagyobb feladata a magyar 
népi rétegeknek szociális felszabadulásuk mellett, mint a nemzetiségi kérdés késedelem 
nélküli megoldása?" 

A baloldal minden korábbinál erősebben kapcsolta össze a nemzetiségi jogokat az 
ellenforradalmi rendszer és a nácizmus elleni harccal, hangsúlyozva, hogy egyedül a náci 
német birodalom érdekeit szolgálja magyarok és nem magyarok ellenséges szembenállá- 
sa. A Szabad Nép 1942. április 1-jén leszögezte: , A magyar nemzetnek baráti szövetséget 
kell teremtenie a többi nemzetiségekkel, elsősorban a határainkon belül levő nemzetisé- 
gekkel. El kell távolítani azokat az akadályokat, amelyeket Hitler közénk és más nemze- 
tiségek közé állított, hogy megosszon bennünket és egymás ellen uszítva, jobban uralkod- 
hassék rajtunk... A nemzetiségi kérdés helyes megoldása a hitleri fasizmus elleni harc 
fontos feszítőerejévé válik." 

A kommunisták és a szociáldemokraták követelték, hogy Erdély, Kárpátalja és a 

Délvidék nemzetiségi lakossága kapjon széles körű önrendelkezési jogokat, a szlovákok 
teljes gazdasági, politikai és kulturális egyenjogúságot. Miután a kisgazdapárt vezetésé- 
ben Tildy Zoltán, Bajcsy-Zsilinszky Endre, Nagy Ferenc, tehát egy demokratikus irányzat 
képviselői kerültek előtérbe, a kisgazdák felzárkóztak a munkásmozgalom, a szociálde- 
mokrata párt felfogásához. Törekvéseiket Tildy 1943-ban így fogalmazta meg: , Önma- 
gunknak szabadságot és függetlenséget, s a szomszéd népekkel a Duna-medencében 
őszinte békét és becsületes együttműködést akarunk." Ennek értelmében ,a magyar 

gnak - szögezte le a kisgazdapárt 1943. évi országos értekezlete — a nemzetiségi 
fognám ok felé szeretettel kell kezét kinyújtania, szeretettel testvérünkként kell őket 
fo unk". 

A munkásmozgalom tevékenysége nyomán és hatására terjedt mind szélesebb körök- 
ben az a felfogás, hogy meg kell szűnnie annak a kisebbségi fogalomnak, amelyet a 
magyar kormányzat politikája életben tartott, mivel az csak hátrányokat okozott a nem 
magyarok számára. Ahhoz, hogy az ország társadalmi rendje megújuljon, politikája 
demokratikussá váljon, elengedhetetlen a nemzetiségek egyenjogúsítása. 

A baloldal minden csoportja és irányzata hevesen tiltakozott az ellen, hogy a visszacsa- 
tolt országrészeken kezdetben katonai közigazgatást vezettek be, s hogy ezekre is kiter- 
.  jesztették a politikai szervezkedést, a véleménynyilvánítás szabadságát korlátozó anyaor- 
szági rendeleteket, valamint a zsidóellenes törvényeket. Felháborodva emeltek szót a 
, nemzethűségi szempontok" alapján indított igazoló eljárások ellen, amelyek azt céloz- 
ták, hogy a gazdasági életben, a közigazgatásban és egyebütt az anyaországból érkező, 
egy avítt úri mentalitást képviselő, túlságosan felduzzadt középosztályi réteg tagjainak 
teremtsenek pozíciókat, a megszállt területeken élő magyarok rovására. A baloldali 
ellenzék arra is rámutatott, hogy mindez egyaránt mélyen sérti a , visszatért" nemzetisé- 
geket s a magyar és az , államhűség" szempontjából kifogás alá nem eső lakosságot. 

A visszacsatolt területek lakosságának politikai szervezésében — a baloldal részéről — 
a legjelentősebb tevékenységet mindenekelőtt a kommunisták és a szociáldemokraták 
folytatták, utánuk pedig a kisgazdák. Bár a liberális polgári pártok ekkor sem adták fel 
a politikai jögégyenlőségre vonatkozó nézeteiket, erejük azonban eredendően elégtelen 
xolt ahhoz, hogy a megnagyobbodott országra kiterjesszék szervező munkájukat. S ami 
nem kevésbé volt fontos: a világháború második szakaszában, amikor a német- és 
náciellenes ellenzék útjai éppen a háború utáni feladatok megítélése miatt elváltak 
egymástól, a Rassay vezette liberálisok fokozatosan, majd túlnyomóan nagy részükben 
véglegesen a Kállay-Bethlen-Horthy-csoport politikájához zárkóztak fel. Amikor a 
kormányzat a nemzetiségi politika terén a korábbinál is súlyosabb engedményeket tett 
a német birodalomnak (SS-toborzás a hazai németség körében, a katonaköteles német 
anyanyelvűek átengedése a honvédség kötelékéből a fegyveres SS-be stb.) és amikor a 
nemzetiségekkel és a munkásmozgalommal szemben - melyek különösen Erdélyben 
elválaszthatatlanul összefonódtak -— a legbrutálisabb eszközöket alkalmazta, a liberális 
polgári ellenzék már csak korlátozott támogatást adott a baloldal legharcosabb csoport- 
jának. Ekkor már a kisgazdák is csupán bizonyos mértékben voltak társak e téren. 

Mégis a baloldal s elsősorban a munkásmozgalom volt az, amely a nemzetiségek 
jogegyenlőségéért, különleges jogainak elismeréséért és megadásáért a legkövetkezete- 
sebben és egyben az egész rendszer ellen fellépve állt ki. 1941 és 1943 között a kommunis- 
ta és a szociáldemokrata mozgalom nem utolsósorban ezért szenvedte el súlyos csapások 
egész sorát — különösen Észak-Erdélyben. Ez azt tanúsította, hogy a magyarság nem 
ítélhető meg egyetlen egészként és egyetlen szempont, vagyis a kormánypolitika alapján. 
A moszkvai Kossuth Rádió 1943. április 6-i adása joggal mondhatta: , A nemzetiségiek- 
nek látniuk kell, hogy a magyar nem a kakastollasos csendőrök és a pofozó altisztek 
nemzete. Látniuk kell, hogy a magyar hazafiak ostorozzák legélesebben a magyar 

reakció nemzetiségi elnyomását." 
Ezt a magyar munkásmozgalom nemcsak azzal láttatta, hogy a megfélemlítés és 

megtorlás viszonyai között is igyekezett bevonni küzdelmébe a nemzetiségi lakosságot, 
hogy a KMP Erdélyi Tartományi Titkársága 1943 februárjában külön is felhívta a román 
lakosságot politikai passzivitásának feladására, hiszen: , A magyarországi románok a 
velük egy országhatáron belül élő harcos demokratikus tényezőkben találják meg fegy- 
vertársaikat." 

A KMP elveiben, agitációjában, gyakorlati politikájában azokhoz a történelmi hagyo- 
mányokhoz kapcsolódott, azokra hivatkozott, amelyekben magyarok és nem magyarok 
együttműködése, illetve az együttműködés szándéka öltött testet. Így került az egész 
baloldal szellemi fegyvertárába 1848, valamint Kossuthnak az emigrációban megfogal- 
mazott konföderációs elgondolása, míg a polgári radikálisok Jászi Oszkár programját 
elevenítették fel a Duna-medence polgári demokratikus államainak szövetségéről. Hatot- 
tak azonban olyan nézetek is, amelyek a nemzetiségekkel való megbékélést a Duna- 
medencei magyar szupremácia visszaállításának keretében és céljából, az ezt szolgáló 
, nagyvonalú" nemzetiségi politika alapján tartották kívánatosnak. 

A kormányzat nemzetiségi politikája a jobb- és szélsőjobboldal heves támadását is 
kihívta maga ellen. E tekintetben elsősorban nem azok a jobboldali nézetek érdemelnek 
figyelmet, amelyek nem voltak képesek meghaladni a történelmi Magyarország visszaál- 
lításának programját, és ezt az irreális vágyálmot kergetve időnként túlszárnyalták a 
hivatalos politikát is. Sokkal inkább azok a szélsőjobboldali, , modern" törekvések, 
amelyek nem tagadták meg a sajátos nemzetiségi jogokat, sőt azokat igen nagy hanggal 
követelték - ahogy azt a nyilaskeresztes mozgalom is tette. 

Szálasi Ferenc és más nyilas vezetők a kormányok nacionalizmusát és nemzetiségi 
politikáját idejétmúltnak, korszerűtlennek, túlságosan hagyományosnak tartották, 
amely nem illik bele abba az , új Európába", amelynek kiépítését Hitlertől várták. Elgon- 
dolásaikban zavaros, szélsőjobboldali nézetek, nagyhatalmi ábrándok keveredtek, s 
egészükben nélkülöztek minden realitást. 

Szálasi 1935-ben hozta nyilvánosságra Hungária Egyesült Földek néven ismert terveze- 
tét, amely az egész Kárpát-medencét s az Adriai-tenger partjáig terjedő területeket és 
népeiket kívánta egyesíteni, mint , részföldeket" és , résznépeket". Ezek magyar uralom 
alatt, nemzetiszocialista alapelveken berendezkedve kaptak volna területi autonómiát. 

A nyilas vezetők később felismerték, hogy ilyen tervezetet nem állíthatnak szembe a 
hivatalos nemzetiségi politikával, és arra is alkalmatlan, hogy Berlin rokonszenvét 
megnyerje. Hubay Kálmán és Vágó Pál ezért 1940-ben olyan törvényjavaslatot vitt a 
képviselőház elé, amely az országban élő minden népnek önkormányzatot ígért -— ezt 
azonban a német népcsoport elvét követve tette. A nyilasok és a Volksbund között 
korábban hosszú ideig tartó feszültséget okozott, hogy a Volksbund a nyilasokat sem 
engedte be a , saját területére", vagyis kiszorította őket a német anyanyelvűek szervezésé- 
ből. 1940-re azonban — mint Tilkovszky Loránt kimutatta — megegyezés jött létre közöt- 
tük a népcsoportelvet illetően, s így a nyilas törvényjavaslat ténylegesen a Volksbund 
óhaját tartalmazta. A , Magyar Szent Korona területén élő népcsoportok önkormányza- 
táról és anyakönyvezéséről" benyújtott javaslatuk, mint rámutattak, , a magyar birodal- 
mi gondolatban" gyökerezett. Az államot, a társadalmat úgy akarta átszervezni, hogy 
az egyes népcsoportok önálló alkotmányt kapjanak, létszámuk arányában küldjenek 
képviselőket a parlamentbe. A magyarokat és nem magyarokat lényegében véve egyfor- 
mán kezelte a javaslat, s a Kárpát-medencét mint a népcsoportok valamiféle unióját a 
német birodalom életterének nyilvánította. 

A fentiek mellett messze túlmentek tehát minden korábbi nyilas programon abban is, 
hogy a területi elven alapuló önkormányzat helyére lényegében véve a faji elvre épülő 
önkormányzati jogokat állították. Kizárták az asszimiláció bármilyen formáját. 

A nyilas javaslatban a zsidóságról nem történt említés. Ez annyiban volt indokolt, 
hogy a zsidóságot semmiképpen sem lehetett nemzetiségnek tekinteni, ezt kizárta asszi- 
milálódásának rendkívül előrehaladott volta, és a zsidóság sem tekintette magát nemzeti- 

ségnek. A jobb- és szélsőjobboldal azonban elsősorban azért nem kezelte nemzetiségként 
a hazai zsidóságot, mert akkor az igényt formálhatott volna népcsoportjogokra. A nyila- 
sok egyúttal tagadták az asszimilációt is, és nem ismerték el annak eredményét sem, sőt 
azt tilalmazták. A Szent István-i állameszmét valamiféle , hungarista" birodalmi gondo- 
lattal akarták felváltani. A Nyilaskeresztes Párt ugyanakkor megkezdte olyan nemzetisé- 
gi tagozatok szervezését, amilyenekkel korábban a hazai pártok közül egyedül az SZDP 
és szélesebb körben az is csak 1918 előtt rendelkezett. A Nyilaskeresztes Párt pártjelvé- 
nyét is úgy alakította, hogy az a különböző nemzetiségek számára elfogadható és 
jelzéseiben, színeiben azok törekvéseivel, jellegével azonosítható legyen. 

A nyilasok törvényjavaslatát mind a nacionalista, mind a demokratikus körök rendkí- 
vüli felháborodással fogadták. A nacionalisták szemszögéből nézve a nyilas koncepció 
a Szent István-i birodalom gondolatát támadta meg, azt az alapot, amelyre a revízió 
egész politikája épült. Demokratikus oldalról azért támadták elsősorban, mert az orszá- 
got német élettérnek minősítette, s mert — mint erre Apponyi György liberális politikus 
rámutatott — Csehszlovákiát ugyanezen elveket követve robbantották szét, s ha e tör- 
vényt végrehajtanák, Magyarország is Csehszlovákiához hasonló sorsra jutna. Minden 
oldalról visszautasították tehát a nyilasoknak azt az érvét, hogy ez lenne a nemzetiségi 
kérdés gyökeres, úttörő és példamutató megoldása. 

A baloldali ellenzék különböző pártjainak, irányzatainak megfogalmazásában a nem- 
. zetiségi jogok érvényesítése, kiterjesztése, az önkormányzat lehetőségének megadása 
-— mint láttuk -— egészen más koncepcióba illeszkedett, és kettős célt szolgált. A koncepció 
alapja — akár szocialista, akár polgári felfogásban — a demokrácia volt. A kettős cél pedig 
azt jelentette, hogy egyidejűleg kívánták és remélték elérni az ország belső viszonyainak 
demokratizálását, valamint a térség különböző népeinek harmonikus együttélését. A kö- 
zös érdeket hangsúlyozták, az egymásrautaltságot, azt, hogy csak együtt s nem egymás 
ellenére teremthetnek olyan társadalmi rendet, amely semmiféle szempontból nem tesz 
különbséget állampolgárai között. 

Ebben a szellemben választotta jelmondatává a demokratikus értelmiség és a munkás- 
mozgalom összefogásából született kiemelkedő jelentőségű munka, a 48-as Erdély című 
kötet Bem tábornok 1849-es brassói kiáltványának befejező mondatát: , Magyarok, 
szászok és románok, nyújtsatok egymásnak testvéri kezet, távoztassatok el minden 
nemzeti gyűlölséget, és boldogok lesztek!" 


Ha a történelem mérlegére tesszük az itt csak vázlatosan bemutatott irányzatokat és 
törekvéseket, nem kérdéses, hogy annak nyelve a baloldal felé billen el. És ez akkor is 
igaz, ha éppen a történelmi tapasztalatok világítanak rá arra, hogy a demokratikus 
polgárság, a kommunista és a szociáldemokrata mozgalom egyaránt túlzott optimizmus- 
sal ítélte meg a nemzetiségi kérdés megoldásának feltételeit és lehetőségeit. Ha azonban 
ez a szándék és remény is hiányzott volna, a megoldáshoz való közelítés végképp 
reménytelenné vált volna. 


L. Nagy Zsuzsa 

KRITIKA 


Emberi minőség és szocializmuseszmény 


s: .. egy kis nép az egységesülni akaró, kitá- 
gult világban, ha létezni akar, csak mint 
minőség tarthatja magát; kötelező rá a 
vymuszáj minden népnél jobbnak lennic 
adys parancsa" - olvashatjuk a könyv" 
egyik írásában, s e sorokat az alábbiak 
mottójának is választhatjuk, mivel annyira 
szemléletesen jellemzik a szerző közösségi 
érdekű szándékait, a mű egészének végső, 
legátfogóbb üzenetét. 

Minőség, érték -— ezek a tág jelentéstarto- 
mányú kategóriák növekednek ugyanis 
. Király István új cikkgyűjteményének 
szembeszökően középponti szerepű fogal- 
maivá. Szemléletbeli , közös nevezőként", 
lényegi szervezőelvként a reájuk alapozott 
stratégia fogja szorosan össze a kötet lát- 
szólag egymástól igen távol eső témaköreit 
— legyen szó akár Lukács György nemzet- 
tudatának elemzéséről, akár Németh 
László korszerűségének szenvedélyesen ér- 
velő bizonyításáról, az , ötvenes évek" ob- 
jektiív ellentmondásainak értelmezéséről 
vagy oktatásunk mélyen közérdekű dilem- 
máinak föltérképezéséről. Ez teremti meg 
-— a nagyszabású tanulmányoktól az inter- 
júszövegekig és az alkalmibb jellegű íráso- 
kig terjedő műfaji változatosságon belül — 
a tartalmi kapcsolatok, az érdemi össze- 
függések sűrű hálózatát. 

A kiemelt kulcsszavak híven tanúsítják, 
kek sokfélesége iránti fogékonyság a szer- 
ző szaktudósi és ideológusi munkásságá- 
nak egyik legkarakteresebb vívmánya. Ki- 

küzdött eredmény ez, önkorrekciókat is 
rejtő, következetes és markáns gondolko- 
dói folyamat szülötte, mely a legfontosabb 
kérdésekben feltétlenül koherens iroda- 
lomtörténészi és kulturális közéleti pálya 
korábbi szakaszaiban kimunkált komoly 
előzményekre építkezhet; a szemlélet csak 
a folytonosságőrzés uralkodó tendenciá- 
ján belül módosult. 

Az értékelvűség, a minőségtisztelet vezé- 
relte, amikor 1953 elejétől kezdve a Csillag 
ekkortól - a korábbi leváltás után újra — 
kinevezett szerkesztőjeként elhallgattatott 
írók egész sorát (közöttük például Aprily 
Lajos, Füst Milán, Németh László, Pilinsz- 
ky János, Szabó Lőrinc, Weöres Sándor 
műveit) publikálta. Ez a nyitás - noha 
egymagában természetesen nem feledtet- 
hette a megelőző évek súlyos sérüléseit, s 
korántsem orvosolhatott minden sebet - 
az irodalom egészségesebb működése, a 
színvonal jobb kiválasztódása, ezáltal a 
veszedelmes méreteket öltött kontraszelek- 
ció csökkentése érdekében véghezvitt, a 
kibontakozást kézzelfoghatóan segítő tett 
volt. De végeredményben - a pálya újabb 
fejezeteinek példáját idézve -— ugyanez a 
törekvés ihlette a Hazafiság és internacio- 
nalizmus (1974) szenvedélyes polémiákat 
kavaró esszéit vagy a Kosztolányi-könyv- 
ben (1986) megtestesülő , vita és vallomás" 
lendületesen szőtt mondatait is. 

Legáltalánosabban fogalmazva: mind- 
kettőben az értékek védelme a szólásra 
késztető erő. Az előbbi kötetben minde- 
nekelőtt a klasszikus forradalmiság és a 
, szabadságharcos hazaszeretet" hagyo- 
mánykincsének megszüntetve-megőrzése, 

a jelen körülményeihez szabott adaptáció- 
ja mellett érvel. A másodikban, a Koszto- 
lányi-könyvben pedig, a szűkebben vett 
irodalomtörténeti szempontokon túlme- 
nően, az , individuumközpontú világkép" 
értékvonatkozásainak elismertetése, a 
marxista embereszmény, személyiségfelfo- 
gás horizontjainak - a vitatkozva-elsajátí- 
tás termékeny módszerét alkalmazó - tágí- 
tása volt az egyik alapvető cél. 


A Király István szemléletében folytonosan 
meglévő, mind radikálisabbá és szigorúb- 
bá váló minőségidea eleven tárasadalmi 
elkötelezettséggel, értelmiségi küldetéstu- 
dattal ötvöződik, mely egyben látja és lát- 
tatja a nemzet , sorskérdéseit", a méltó 
megmaradás közvetlen feladatait és a 
progresszió, benne a szocializmus egyete- 
mes ügyét. Folyvást ez teremti meg tehát 
a minőségigény fedezetét, a szükségképp 


mindig elvontabb értékszempontokat ez. 


teszi konkrétabban meghatározottá. Ez 
köti őket az itt és most ezerarcú valóságá- 
hoz. 

E kettős hűség követelménveiből ered 
Király István szellemi vállalkozásainak in- 
tegratív ereje. Arra a szinte valamennyi 
alkotásában ott munkáló, elméletileg és 
erkölcsileg egyaránt széles hátterű írástu- 
dói elhivatottságra gondolok, hogy a szo- 
cialista társadalom mindjobban megköze- 
líthesse önnön - évszázadok legmélyebben 
emberi reményeit magukba sűrítő — eszmé- 
nyeit, hogy minél több érték természetes 
közege, oltalmazója és teremtője lehessen. 
Közéleti fogantatású művei ugyanis soha- 
sem engedik feledni azt, ami a napi gon- 
dok, feszültségek, konfliktusok, a közvet- 
len tennivalók szorításában oly gyakran 
elhomályosul bennünk. Időről időre tuda- 
tosítja számunkra azt, hogy a szocializmus 
ideáljai az összes eddiginél humánusabb 
társadalmat igértek, ígérnek. Mindenféle 
intézményesített igazságtalanság, a szám- 
talan alakban megjelenő elidegenedés föl- 
számolására, az értelmes élet lehetőségei- 
nek megteremtésére, a személyiség autonó- 
miájának tiszteletére, az egyén és közösség 
új típusú, kölcsönös gazdagodáshoz vivő 


kapcsolatainak létrehozására köteleznek. 
Olyan  viszonyrendszer kialakítására, 
melyben a kollektivitás nem valamiféle — 
mereven az egyén fölött álló, őt szigorúan, 
feltétel nélkül maga alá rendelő — elvont 
általánosság többé, hanem az individuális 
képességek, adottságok kiteljesedésének, 
az emberi sokoldalúság objektiválódásá- 
nak segítője. S épp azért van szükség arra, 
hogy újra és újra szembesítődjünk a szo- 
cializmus e stratégiai érvényű küldetésével, 
mert ebből a perspektívából is rendszere- 
sen értelmezni, mérlegelni és minősíteni 
kell jelenünk társadalmi folyamatait, a pil- 
lanat megannyi kényszerének közepette 
hozott döntéseinket, az aktuális feladatok 
kijelölését, az elkerülhetetlen taktikai lépé- 
seket. Annak érdekében, hogy folyamato- 
san tisztázhassuk: honnan indultunk , s mer- 
re kell tartanunk. De avégett is, hogy azt se 
veszíthessük szem elől: jelenleg hol állunk. 

Király István egyúttal — a lenini gondo- 
lat szellemében — megkülönböztetett nyo- 
matékkal figyelmeztet arra: a legátfogóbb, 
a legmesszebbre mutató, az eszmék általá- 
nosságában körvonalazandó stratégiai cé- 
lokat nem lehet egyszerre, valamiféle , esz- 
telen ugrással" valóra váltani. Elérésük, 
megközelítésük csak hosszú, történelmi 
léptékű, sok-sok nemzedék tudatos tevé- 
kenysége révén kikristályosodó folyamat 
eredményeként képzelhető el. Ezek az írá- 
sok - kemény történelmi tapasztalatok fe- 
dezetében - immár illúziómentesen hang- 
súlyozzák, hogy a fejlődés sohasem egye- 
nes vonalú, hanem, szükségszerűen, min- 
dig ellentmondásokkal telített, leginkább 
tendenciális jellegű. 

A cikkekben tükröződő világképnek és 
magatartásnak - más motívumok mel- 
lett — ezért válhatott meghatározó sajátos- 
ságává a belátás, a tolerancia. Így lett nem- 
csak kedvelt idézetté, hanem koncepcióvá 
is Németh László Irgalom című regényé- 
nek az a híres részlete, melyben az író ek- 
ként jeleníti meg a hősnő, Kertész Ágnes 
megindító szerelmét a testi hibás, sántító 
Halmi Feri iránt: ,,... úgy érezte, mintha 
nem is csak Ferit, de az anyját, apját, 
Bölcskeynét, a haldokló Matát, az egész 
elfekvöt, a nagy emberiséget húzta volna 
mellére — a sánta emberiséget, amelynek 

hitet kell adni, hogy futni tud, s a lábára 
is vigyázni közben, hogy sántaságába bele 
ne gabalyodjék". Másfelől viszont ez a 
meggyőződés határozottan elutasít min- 
den, az ellentmondásokat abszolút érvé- 
nyűekké növesztő, tőlük a fejlődés, az épí- 
tő cselekvés esélyeit és reményeit már egy- 
általán nem látó — esetenként cinizmusig 
fajuló — kiábrándultságot. 

Király István vitában áll azokkal a tö- 
rekvésekkel, melyek nem tesznek különb- 
séget az elvszerű tolerancia és az elveket 
szétoldó neoliberalizmus között. Az esz- 
mefanatizmust és az eszmehiányt egyfor- 
ma veszélynek tekinti, ezért nemcsak a vo- 
luntarizmus, a türelmetlen doktrinérség 
képviselőitől s gyakorlatától határolódik 
el, hanem azoktól is, akik a kudarcok, a 
tévedések nyomán semmilyen közösségi- 
ségeszményben nem hisznek többé, akik 
eleve vállalhatatlannak tartják az evilági, 
a társadalmi , üdvözülés" távlatos prog- 
ramját. A stratégiai érdekű hit, a kommu- 
nista meggyőződés, az ember pozitív lehe- 
tőségeibe vetett bizalom és a másik megér- 
tésének vágya, kötelessége, a belátás hu- 
mánus igénye egyként fontos Király István 
nézetrendszerében, erkölcsi , kódexében". 


A kötet , szereplői" körének középpontjá- 
ban - Ady Endre és József Attila többször 
megidézett költészete, emberi példája mel- 
lett — igazából Lukács György és Németh 
László áll. A filozófus hatalmas életművé- 
ből itt mindenekelőtt a nembeliség-elv 
emelődik ki, sokat vitatott magyarságtu- 
data kerül előtérbe. Németh László örök- 
ségének tartományai közül pedig a minő- 
ségeszmény és a , dialóguserkölcs" kap éle- 
sebb megvilágítást. A cikkek gondolatvilá- 
gának, hivatkozásainak e két fókuszpontja 
azt bizonyítja: van olyan közös nevező, 
mely — minden különbségen, nézeteltérésen 
túlmenően - egységbe fogja a huszadik 
századi magyarság legnagyobb szellemeit, 
nemzeti értékeink más és más övezeteit, 
mely összeköti az egymástól látszólag tá- 
vol lévőket. Aligha fölösleges hangsúlyoz- 
ni ezt, hiszen -— valamennyien őrizhetünk 
ilyen típusú emlékeket, tapasztalatokat — 


kultúránkban, szellemi életünkben még 
mindig nem szűntek meg (sőt újraterme- 
lődnek) a kirekesztések, az öncsonkító elő- 
ítéletek, a kövületszerű elfogultságok. Ki- 
rály István írásai azt igyekeznek beláttatni 
olvasójukkal, hogy ezeknek az anakroniz- 
musoknak mindannyian csak vesztesei le- 
hetünk. 

A Lukács György és Németh László 
örökségéhez fűződő kötetbeli viszony tá- 
volról sem apologetikus: Király István kri- 
tikusan értelmezi, szuverén módon alkal- 
mazza e kimagasló életművek vívmányait. 
Lukács György elmélete és magatartásesz- 
ményei esetében például nem tartja teljes- 
séggel vállalhatónak immár - legalábbis a 
maga radikalizmusában nem - az egyete- 
mes ügyek, a nembeliség, a társadalmiság 
iránti elkötelezettség ama intranzigenciáját, 
végletesre fogalmazott normaállítását, mely 
a közösség érdekeire tekintve mintegy má- 
sodlagosaknak ítéli az egyének sorsát, 
szükségleteit, a privát életkörök vonzásait. 
S túlzónak tekinti e felfogás másik vetüle- 
tét is: , Nemzeti és nemzetközi dialektikus 
egységén belül a nemzeti kérdés fontossá- 
gát tudva, vallva is, a nemzetközit nem 
egyenrangúnak, de elvontan, ab ovo fonto- 
sabbnak vette. Csak a kritikától két, leg- 
többször felvetett irodalomtörténeti, érté- 
kelésbeli nézeteltérést hozva fel példának: 
a 19. századi magyar irodalom értékelésé- 
nek s a 20. századi népi írói mozgalom 
megítélésének bizonyos egyoldalúságai 
nem utolsósorban innen érthetők meg." 

Király István Németh László roppant 
gazdagságú életművének elemzésekor is 
félreérthetetlenné teszi: vannak , kritikus 
pontjai", akadnak tévesztett részei. Véle- 
ményének elveit határozottan fogalmazza 
meg: , Csak a vak, nem gondolkodó elfo- 
gultság az, mely nem érzi elutasítandónak 
egyes nézeteit. De hasonlóképpen csak a 
vak, nem gondolkodó elfogultság az, mely 
mindenekelőtt ezekre figyel, s nem veszi 
észre, hogy a Németh László-i lényeget: a 
moralistát szem előtt tartva, még a legtöb- 
bet bírált elméleteire is másként vetül a 
fény." Ebből adódóan , a maga kötelessé- 
gét helyesen értelmező irodalomtudo- 
mánynak ma elsődlegesen nem az a felada- 
ta, hogy újból meg újból hangsúlyozza a 

történelemtől nyilvánvalóan megcáfolt s 
az életművön belül pusztán esetlegességet 
jelentő, téves nézeteket. Az ellentmondáso- 
kat bírálva, nem elhallgatva, ma másra kell 
a felelős kritikának ügyelnie. Arra, hogy 
tudatosítsa s elevenen tartsa az életmű lé- 
nyegét, a Németh László-i nagy örökséget: 
a művekben ható erkölcsi sugárzást." 

Király István e célállításának végső 
igazsága számomra meg nem kérdőjelez- 
hető, de realitása tekintetében már kételye- 
ket ébreszt bennem. Az alapvetően helyes 
feladatjelzés ugyanis szerintem nem szá- 
mol eléggé azzal a sokféle vonzatú ténnyel, 
hogy Németh László leginkább vitatott 
írásai a felszabadulás után nem jelentek 
meg, s számos cikke máig kiadatlan, csak 
korabeli lapokban olvasható. Így az élet- 
mű e szelete gyakorlatilag hozzáférhetet- 
len. Ennek következtében az értelmiségi 
közvélemény, a tágabb irodalmárszakma 
csaknem egésze (az életmű kutatóinak 
szűk csoportjába nem tartozók) többnyire 
csak tudományos értelmezések vagy legen- 
dák alapján ismerhetik meg a szenvedélye- 
ket föl-fölizzító nézeteket. Az író munkás- 
ságának kimagasló értékei is szerintem ak- 
kor foglalhatják el az őket megillető helyet 
a nemzeti tudatban, ha kinek-kinek mód- 
" jában áll majd az életmű ellentmondásos 
egészével szembesítődnie. Benne az árnyé- 
kosabb fejezetekkel. Meggyőződésem, 
hogy nem ártana sem a Németh László-i 
hagyatéknak, sem nekünk, olvasóknak 
egy ilyen - tisztázásra, mérlegvonásra, 
esetleg újabb, tartalmas vitákra lehetősé- 
get teremtő — nyilvánosságadás. Mert Ki- 
rály István irásai is méltán sugallják: a mai 
magyar társadalomnak (általában egy ön- 
tudatosodó közösségnek) nem , szentek- 
re", nem prófétákra van szüksége, hanem 
eleven morális-szellemi példákra, életkö- 
zelségű emberi paradigmákra, melyekben 
épp az a hitelesen fölemelő, hogy megteste- 
sítőik ellentmondásaikkal, egyoldalúsága- 
ikkal, tévedéseikkel együtt, pályafutásuk 
fő sodraként, reprezentatív módon vállal- 
ták a , haza és haladás" ügyét. 


Jól érzékelhető módosulásra vall Király 
István újabb műveinek szemléletében az, 


hogy a harc, a konfrontatív gondolkodás- 


mód helyét fokozatosan a belátás, a meg- 
értés növekvő igénye foglalja el. E változás 
abból az élményből ered, hogy az emberi- 
ség a huszadik század végére gyökeresen 
új, minden eddigitől radikálisan különbö- 
ző történelmi szakaszába jutott. Nemünk 
napjainkban voltaképp bármikor elpusz- 
títhatja önmagát, az overkill birtokában 
soha nem tapasztalt mértékű fenyegetet- 
ségnek van kitéve, a súlyosbodó környe- 
zetszennyezés jóvátehetetlen károkat 
okozhat, söt meg is semmisítheti létünk 
természeti előfeltételeit. Ebben a szituáció- 
ban kérdőjeleződik meg az elsődleges esz- 
közként értelmezett harc morálja, kitünte- 
tett szerepe. Helyette — Király István meg- 
győző értelmezése szerint — a Németh 
László felfogását is jellemző , dialóguser- 
kölcsnek" kell mindinkább kulcspozícióba 
kerülnie. Annak a magatartásnak tehát, 
mely nem a kirekesztésre és a merev elkü- 
lönülésre, nem a mindenáron való diadal- 
maskodásra tör, mely mindenekelőtt azt 
emeli ki, ami összeköti az eltérő értékprefe- 
renciájú, de egyként a humánum elveit val- 
ló nézetrendszereket. 

Természetesen nem valamiféle szellemi 
kapituláció ez, semmiképp sem önfeladó 
alkuk leplezője, hanem elsősorban az egye- 
temes érdekeinkre tekintő realitásérzék 
megszólaltatója. Leghívebb kifejezője ama 
tág hatósugarú felismerésnek, hogy az em- 
ber növekvő nembeli felelősségétől vezet- 
tetve — a kozmikus veszélyeztetettség ár- 
nyékában - ma részben máshová kell he- 
lyeznünk a legfontosabb eszmei választó- 
vonalakat, mint korábban. Jelenünkben 
ugyanis - Csingiz Ajtmatov egyik újabb 
regényének kulcsszavát idézve -— olyan 
,planetáris tudatra" van égető szükség, 
mely minden konkrét (és semmiképpen 
sem elleplezendő) nézetkülönbségen túl 
természetes szövetségest lát valamennyi, az 
emberiség méltó megmaradásának átfogó 
ügye által vezérelt erőben, eszmei törekvés- 
ben. 

A szellemi vitáknak ezért napjainkban 
mindinkább a végső kérdésekben való szó- 
értést kell segíteniük, a hosszabb távú 
együttélés objektív körülményeinek elfo- 
gadására kell alapozódniuk. A militáns 10- 

gika követelményeit ebben az övezetben is 
föl kell váltaniuk a párbeszéd normáinak. 
Ennek viszont feltétele és következménye 
egyben, hogy minden hiteles értékalakza- 
tot tiszteljünk, védelmezzünk. S természe- 
tesen a , dialóguserkölcs" vonzó és való- 
ban időszerű igénye csak akkor teljesülhet, 
ha maximálisan kölcsönösségre épül: na- 
gyon rossz — az eszményt utópiává alakí- 
tó - , munkamegosztás" lenne az, ha né- 
melyek csak a megértést szorgalmaznák, 
míg mások esetleg továbbra is a harc, a 
konfrontáció törvényei szerint gondolkod- 
nának és cselekednének. 

Részben épp a mások megértésének vá- 
gya hívta létre Király István új kötetében 
az egyén társadalmiságának a korábbiak- 
, nál árnyaltabb értelmezését. , Elliptikus- 
nak" nevezett, vagyis kétfókuszú személyi- 
ségfelfogásának lényegét a szerző ekként 
összegzi: , Egy olyan ember lebegett előt- 
tem eszményként, akiben az individuális és 
a közösségi, a személyiségetika és a társa- 
dalometika egyszerre s egyforma súllyal él. 
Egyszerre szab törvényt neki a lélek belső 
hangja, a Szókratész-féle daimonion és a 
haladó, társadalmi elkötelezettség." 

E két szféra elkülöníthetőségének és 
szerves összetartozásának antropológiai, 
erkölcsi hátterét Király István a követke- 
zőképpen fejti ki: ,,. .. az egyén mindig ket- 
tős arcú — egyfelől történelmileg-társadal- 
milag, másfelől pedig a maga egyéni termé- 
szetétől s létezése primér tényeitől megha- 
tározott — lény. Adott egyfelől minden 
egyesben a maga érték- és szerepválasztá- 
sai révén kialakuló társadalmi ember, a 
történelemben, az emberi haladás, az össz- 
emberi fejlődés normatíváiban gondolko- 
dó lény, kinél az értéket, a történelemhez, 
a jövőhöz való viszonya méri, az, hogy az 
összemberi  kiteljesedés szempontjából 
fontos feladatokat miképp teljesíti, meny- 
nyire igyekszik használó élet, hasznos élet 
lenni. Adott másfelől minden egyes szemé- 
lyiségben a Kosztolányi-féle xbölcső és ko- 
porsó közte élő én, az individuális ember, 
az ember a maga pszichológiai-genetikai- 
biológiai adottságaival, interperszonális 
viszonylataival, szűkebb közösségekbe va- 
ló beszőttségeivel, az ember mint egyéni 
létező, kinek erkölcsi értékét az emberi lé- 


tezésnek s együttélésnek évezredeken át 
kikristályosodó szabályai mérik. Az, hogy 
mennyire igyekszik nemcsak használni 
akarón, de egyben jó emberként — ember- 
hez méltón, méltósággal élni." 


Király István Ady és József Attila költé- 
szetének sugallatait említi, amikor e két, 
gyújtópontú személyiségelmélet inspiráló 
erőire hivatkozik. Meggyőződésem, hogy 
dák is szemléletesen igazolhatják. Közöt- 
tük vitathatatlanul a legnagyobb súllyal: 
Petőfi költészete és forradalmiságának ka- 
raktere. Mert épp a föntebbi kettősség elő- 
képe tárulhat elénk, amikor kései lírájában 
oly megrendítően néz szembe életének 
liktusával: az ember és a polgár érdekköre, 
értéktartománya közötti (akkor, az ő sor- 
sában objektíve szinte föloldhatatlanok- 
nak bizonyuló) ellentétekkel. , Miért kí- 
sérsz minden lépten-nyomon, / Te munkás 
hazaszeretet?" — szakad föl a kérdés benne 
1848 májusában, majd utána elemi erővel, 
a többszöri ismétlés érzelmi nyomatéká- 
val, lendületével tör elő az elfojthatatlan 
tiszta vágy: , Oh hadd feledjem, hogy pol- 
gár vagyok! / Van ifjúságom s kedvesem, 
/ Gyöngyökbe foglalt órákkal kínál / Az 
ifjúság s a szerelem, / És minden óra, mit 
el nem vevék, / Egy elpazarlott örök üd- 
vösség." 

Petőfi tehát a , munkás hazaszeretet", a 
közösségi elkötelezettség, az ügy iránti 
odaadás erkölcsi parancsainak — az egyéni- 
ség energiáinak magas fokú koncentráció- 
ját követelő — teljesítése közben sem feled- 
kezett meg a szerelem, a magánlét, a , kis 
világ" melegségéről, szépségéről, a szemé- 
lyiséget védő, megerősítő , hatalmáról". 
Arról, hogy a társadalmi cselekvés vállalá- 
sával - a kiélezett történelmi helyzetben — 
értékekről kell lemondania. S az előbbiek 
értelmében vett korszakos jelentősége épp 
innen közelíthető meg. Abból a nézőszög- 
ből tehát, mely világossá teszi: Petőfi esz- 
ményeiben az elemi kötődések meghitt tá- 
jéka, a személyes én szférája nem eleve má- 
sodlagos érvényű. 

Magatartásának lényegi mozgatói ak- 
kor tárulhatnak elénk, ha fölfigyelünk to- 
vábbá arra, hogy Petőfi számára tudato- 
sult áldozathozatal a magánlét humánus 


igényeinek - hite szerint: átmeneti — felfüg-. 


gesztése. Hibás következtetésekhez jut- 
nánk, ha ebben a költészetben csak az /tt 
a nyilam, mibe lőjjem? vagy az Akasszátok 
föl a királyokat! mozgósító erejű, az életha- 
lálharc törvényeit követő radikalizmusát 
vennénk észre, s mellékeseknek vélnénk 
azokat a műveket, melyekben - többnyire 
csöndesebb, visszafogottabb hangon - a 
pusztulás miatti fájdalom szólal meg (pl. 
Elpusztuló kert ott á vár alatt. .., Mit dalol- 
tok még ti, jámbor költők? stb.). Kimagasló 
örökségének e vonulata is messzemenően 
időszerű, s ha a történetiség elvei jegyében 
közelítünk életéhez és művéhez, akkor ma 
sem túlzás azt állítani róla: változatlanul 
mértékadó, ennyiben , vízválasztó" jelen- 
tőségű. 

De épp Petőfi sorsa, kései vívódásainak 
tanúsága hívja föl — igaz, nyilvánvalóan 
végletes példaként - a figyelmet Király Ist- 
ván elméletének egy szerintem kevéssé ki- 
dolgozott vetületére, talán további gondol- 
kodásra ösztönző részletére. A konfliktus- 
helyzetekből eredő következmények értel- 
mezésének;, e lehetőségek fölvetésének és 
teoretikus végigvitelének hiányára, leg- 
alábbis a problémakör mellékesként való 
kezelésére. Másként fogalmazva: a kialaki- 
tott — s egyébként sokoldalúan, érvekkel 
gazdagon meghatározottá tett — rendszer 
mintha nem számolna eléggé az értékkollí- 
ziók esélyével. Azokkal a szituációkkal, 
melyekben szembekerülhet egymással az 
egyénben lakozó társadalmi és személyes 
én. Mert jóllehet, a világtörténelem mai 
szakaszában - a globális veszélyforrások 
létrejöttének függvényében — módosulniuk 
kell a társadalmi, emberi mozgásformák- 
nak is, ezt tudva sem állítható azonban az, 
hogy kiélezett, esetleg választásra kénysze- 
rítő helyzétek - nálunk vagy máshol - töb- 
bé nem fordulhatnak elő. 

Ezért vetődhet föl a kérdés: így, ebben 
az alakjában mennyire általánosítható ér- 
vényű ez az , elliptikus" személyiségelv? 
Vajon nincs-e történelmi, társadalmi de- 
termináltsága, a , szélárnyékosabb" hely- 

zetekhez fűző kötöttsége? Ha ugyanis az 
emberben , egyszerre s egyforma súllyal" 
kell a társadalmi és a személyes én határo- 
zottan elkülönített normáinak élnie, akkor 
ezen az etikai rendszeren belül az eleve ki 
nem zárható választási szituációk — úgy 
tűnhet - szinte feloldhatatlan dilemmák- 
hoz vezetnek. Persze, számomra sem kétsé- 
ges: mindannyiunk - optimális — érdeke az 
lenne, ha ez a modell egyik fókuszában 
sem válhatna a jövőben fenyegetetté, ha a 
kettő vágyott összhangja folyamatosan ki- 
küzdhető lehetne. S noha szerintem garan- 
cia erre egyelőre távolról sem adható, esély 
azért mindenképp van rá. 

A társadalmi és az individuális én tág 
hatóköreit megrajzolva Király István utal 
arra, hogy az egyén e lényegszerű kettőssé- 
ge, a reá alapozott értékstruktúra két öve- 
zete semmiképp sem fordítható le a Lukács 
György-i értelemben vett nembeliség és 
partikularitás ellentétére, mivel valójában 
a nembeliség egyenrangú változatairól van 
szó. Ha azonban az individuális én tarto- 
mányait, elkötelezettségeit, sajátosságai- 
nak egészét az ember nembeliségének szfé- 
rájába vonjuk, megkerülhetetlenné válik a 
kérdés: van-e még egyáltalán értelme ez- 
után partikularitásról beszélni? Mert mi 
egyéb lenne ez a , részlegesség", ha nem az 
egyén mint egyedi létező, a maga konkrét 
adottságaival, közvetlen kapcsolataival, 
mindennapi életével. 

Egyfelől tehát túlzottan kitágulni látszik 
itt a nembeliség jelentéstartománya, más- 
felől szinte megszűnik a partikularitás fo- 
galmának érvényességi terepe. Ezért úgy 
vélem, e viszonyrendszer nem tekinthető 
még egészen megoldottnak, minden elemé- 
ben tisztázottnak. Ami abból is fakadhat, 
hogy a partikularitáshoz — javarészt Lu- 
kács teóriája, érvelése ellenére — hozzáta- 
padt valami negatív felhang. Némi hiány- 
érzetet kelthet továbbá, hogy önkörein be- 
lül mindkét szféra behatóan jellemzett 
ugyan, de súlyához képest nincs szerintem 
kellően föltárva a közöttük lévő összefüg- 
gések világa, az individualitás és a közössé- 
giség , gyakorlati" kapcsolatának érzékeny 
dialektikája. 

Ezeket a vitamegjegyzéseket talán azért 
nem árt jelezni, mivel e javarészt irodalmi 
példák által inspirált személyiségelv felvá- 
zolásával Király István napjaink - sőt: ko- 
runk - egyik legizgalmasabb, legjelentéke- 
nyebb témáját ragadta meg, s gondolatai, 
következtetései az új kötet kiemelkedően 
fontos részei közé tartoznak. S egyben a 
leginkább közérdekűek, így bizonyára az 
élénk vitákra ösztönzők sorába is, hiszen 
megannyi bizonytalanságunk, útkeresé- 
sünk kifejeződéseként valamennyiünkben 
ott feszül a , hogyan éljünk" eligazító vá- 
laszlehetőségeket sürgető kérdése. Ezért is 
tartom fontosnak e fő vonalaiban kialakí- 
tott, termékenynek bizonyuló paradigma 
továbbfejlesztését, s ennek során más szak- 
tudományok (pl. filozófia, szociálpszicho- 
lógia) legfrissebb kutatásaival való szem- 
besítését. 

A kétfókuszú személyiségkoncepció 
megalkotásának egyik, szubjektív mozza- 
natokkal átszőtt ihletője az úgynevezett 
ötvenes évek, ezen belül is főként a , Révai- 
probléma" mai tanulságainak tüzetes kriti- 
kai elemzése. Király István meggyőzően 
tárja föl Révai József alakjának korán 
megmutatkozó, később végzetessé fajuló 
ellentmondásosságát, az ,elabszolutizált 
társadalometika" embertelenségének ob- 
jektív esélyeit. Így épp a lényegben — társa- 
dalmi elkötelezettségének gyakorlati tor- 
zulásában - marasztalja el az 1949-1953 
közötti évek nyomasztóan nagy hatalmú 
kultúrpolitikusát. Jelzi, hogy e kizárólag 
nagy távlatokra alapozó szemléletbe és 
magatartásba miként szüremkedtek be 
mégis a legnyilvánvalóbban partikuláris 
indítékok, mint például az önértékelés 
aránytalanságai, a saját szerephez való fel- 
tétlen ragaszkodás, a , más helyettem rosz- 
szabbul csinálná" veszedelmes attitűdje. 
Az ő esetében is visszaüt tehát az elfojtani 
próbált partikularitás. 

Király István egyúttal méltán mutatja 
fel a kultúrpolitikus és a teoretikus-ideoló- 
gus kétségtelenül kivételes tehetségének ta- 
núbizonyságait is, s azokat az eseteket, 
melyek megmutatták, hogy - vezetői tevé- 
kenysége negatív összképétől függetlenül — 
nagy formátumú, szinte karizmatikus 
egyéniség volt. Vitatkozva ennyiben mind- 


azokkal, akik a történelemben kizárólag 
Jókai-hősöket — makulátlan, éteri tisztasá- 
gú vagy már-már diabolikusan sötét ala- 
kokat -— képesek látni. 

Az , ötvenes évekről" szólva Király Ist- 
ván világosan és következetesen megkü- 
lönbözteti egyfelől a társadalmi, másfelől 
a politikai mozgásokat, s e valóságos ket- 
tősségben gondolkodva érvel amellett, 
hogy ezt a rövid időszakot nem csupán a 
közismert bűnök, torzulások jellemzik, ha- 
nem a néptömegek megfeszített munkájá- 
nak korszakos eredményei, a nagy jelentő- 
ségű társadalmi változások is. , Fenome- 
nológiailag" voltaképp ugyanaz az ötvenes 
évekhez fűződő viszonya, mint például Lu- 
kács György vagy Németh László életmű- 
véhez: mindegyik esetben az értékvédelem 
a lényegi cél. Abból a hiteles meggyőződés- 
ből eredően, hogy minden szellemi, erköl- 
csi vagy társadalmi-történelmi vívmá- 
nyunkra, múltunk valamennyi értékére 
szükségünk van. 


u 
A kötet cikkei a goethei értelmű , nap 
követelésének", a Fábry Zoltán emlegette 
,korparancsnak" a tudatos vállalásáról ta- 
núskodnak. Ezt igazolja a válogatás egyik 
legnagyobb hatású írása is, mely a kulturá- 
lis , környezetszennyezés" aktuális veszé- 
lyeire int. A sok szempontú elemzés a kul- 
túra és a gazdaság viszonyának megnöve- 
kedett torzulási lehetőségeire fölfigyelve 
okkal ismétli azt az igazságot, hogy a , kul- 
túra, hogy ha áru is, de különleges áru". 
Okkal, mert — szerintem mindenekelőtt a 
jogi és a pénzügyi szabályozás egyoldalú- 


.ságai, a kultúra intézményes érdekvédel- 


mének korlátai, egy távlatos , kultúrgaz- 
daságtani", mecénálási stratégia hiánya 
miatt — változatlanul fenyeget bennünket 
a nívótlanság, az igénytelenség áradata. 
De nemcsak ebben, hanem valamennyi 
írásban ott lüktet ellentmondásos, gon- 
dokkal teli jelenünk, hiszen a kötet — mi- 
ként erről más vonatkozásban föntebb is 
esett szó — a tartós értékek szenvedélyes 
kiemelésével közvetett módon napjaink 
eszmei  bizonytalanságainak enyhítését 
szolgálja. A könyv egészét áthatja a segítés 

szándéka, nehéz helyzetünk sokféle kihívá- 
sának vállalása. Épp a problémák szorítá- 
sai, a nyugtalanító valóságélmények éb- 
resztik a minden humánus, progresszív erő 
összefogásának igényét, ők hívják létre a 
közös platform, a végső kérdésekben nél- 
külözhetetlen nemzeti egység megteremté- 
sének - cikkek sorában megvilágított - 


szükségleteit. Ilyen értelemben is fontos 
dokumentum ez a kötet. Azon munkák 
közé tartozik, melyekből megtudható: mi- 
lyen világ vesz körül bennünket, hogyan 
élünk, s miképp kellene alakítani sorsun- 
kat. Itt, Magyarországon - a nyolcvanas 
években. 

Balogh Ernő 


Kiss Nagy András: Kosztolányi 

Általános vagy osztályerkölcs? 


Van-e kommunista etika? 


Ritka az ilyen tudományos munka", amely 
egyaránt érdekes a szakember és a laikus 
számára. Az olvasót nemcsak a téma ak- 
tualitása, a megoldás eredetisége köti le, 
hanem megragadja annak belső egysége, 
vitatkozási módjának tisztessége, a szerző 
önmagavállalása, a szellemes, olykor iro- 
nikus érvek és ellenérvek sokasága. 

Különleges szellemi kihívást jelent e 
könyv tartalma mindazok számára, akik 
más véleményen vannak vagy lényegesen 
másként értelmezik az abban felvetett 
alapvető problémákat. Szinte az utolsó ol- 
dalig belső gondolati párbajra készteti az 
ilyen olvasót a szerző, mert szembesíti ed- 
digi felfogásának gyenge pontjaival, anél- 
kül azonban, hogy képes lenne teljesen 
megnyerni őt igazának. E belső gondolati 
vita végén még mindig marad kérdése, el- 
lenérve, sőt ellenérzése is, miközben szá- 
mos ponton érzi a könyv érveinek erejét, 
álláspontjának több-kevesebb jogosságát. 
E küzdelemből a toleráns olvasó minden- 
képpen szellemileg felfrissülve, megújult 
látásmóddal kerül ki. 

Miről is van szó a kötetben? Mit állít 
Szabó András György? Mivel hökkent 
meg, és mivel borzolja a kedélyeket? Mi- 
ben erősíti meg az olvasó hitét? Mivel kér- 
dőjelezi meg eddigi meggyőződését? 

Azok kedvéért, akik nem ismerik a ko- 
rábbi, e mű előzményének is tekinthető 
könyvet (A proletárforradalom világnézete. 
A filozófia bírálata. Magvető Könyvkiadó 
1977.), a szerző összefoglalja annak lénye- 
gét: ,A tudományok tehát nem nélkülöz- 
hetik a gondolkodás történetének és e tör- 
ténet vívmányainak ismeretén nyugvó el- 
méleti gondolkodást, de semmi szükségük 
nincs a filozófiára; amennyiben ezt külö- 
nös, minden más tudomány felett álló kü- 
lönös tudományként képzelik el". (Szabó 


5 Szabó András György: Marxizmus és etika. Aka- 
démiai Kiadó 1987. . 


András György: Marxizmus és etika. 
11-12. old.) A külön filozófia helyett szer- 
zőnk szerint az élő marxizmus a mérték- 
adó, mely ,,. . korunkban is a munkásmoz- 
galom hosszú és rövid távú gyakorlati cél- 
kitűzéseiből, a valóság forradalmi megvál- 
toztatásából fakadó elméleti kérdések ki- 
dolgozását, a mozgalomba való vbevite- 
létc, tudatosítását és az ehhez szükséges 
ideológiai viták lefolytatását tekinti fel- 
adatának, tehát a valódi problémákkal 
foglalkozik, és ezeket nem a filozófia spe- 
kulációival, hanem a tudatosan dialekti- 
kus tudományos gondolkodással akarja 
megoldani". (Id. mű 17. oldal.) Szabó 
András György filozófiafelfogásából az 
etikára nézve — lévén, hogy az is filozófiai 
tudomány - arra a következtetésre jut, 
hogy nincs etika, sem mint külön tudomány, 
és különösen nincs marxista etika, van Vi- 
szont osztályerkölcs, s ezen belül létezik 
kommunista erkölcs, de nincs általános 
erkölcs. Idézzük Őt: ,,... az etika visszauta- 
sítása nem jelenti az erkölcselmélet vissza- 
utasítását, még kevésbé általában az er- 
kölcs, vagy különösen a kommunista er- 
kölcs létének, szerepének tagadását". (Id. 
mű 21. oldal.) 

Más a helyzet az etikával: , Az etika 
ugyanis filozófiai diszciplína, tehát olyan 
erkölcselméletet jelent, amely vagy idealis- 
ta, vagy materialista filozófiai kategóriák- 
ból, de mindenképpen vosztályokon kívül 
álló fogalombólx vezeti le az erkölcsöt, 
ennél fogva a marxizmus számára minden 
formájában elfogadhatatlan." (Id. mű 23. 
oldal.) , Marxista erkölcselméleten viszont 
értjük — írja — Lenin alapján: az osztályo- 
kon kívül álló etika elvetését, mindennemű 
vörök erkölcsx tagadását, a kommunista 
erkölcs alárendelését a proletariátus osz- 
tályharca érdekeinek, a kommunizmus 
megvalósításának". (Id. mű 35. oldal.) 

De hogy ne maradjon rejtély e kérdés- 
ben a recenzes véleménye sem, megjegyez- 
zük, hogy Szabó András viszonya a filozó- 

fiához és az etikához csak azáltal tudott 
konzisztens maradni, hogy közben ő is el- 
követett egy — eszmei ellenfeleinek nem- 
egyszer szemére vetett — fogalomcsúszta- 
tást. Fejtegetésébe a következő szillogiz- 
must rejtette: 

Minden filozófia, osztályok feletti teó- 
ria. 
Minden etika filozófia tudomány. 

Következésképpen: minden etika osztá- 
lyok feletti teória. Ilyenre pedig a marxis- 
ta-leninista gondolkodásnak nincs szüksé- 
ge, tehát nincs is marxista etika. 

Ebbe a logikába viszont bele van csem- 
pészve hallgatólagosan két állítás — amit a 
szerző sem gondolhat komolyan. 

Az első állítás. A filozófiai tudományok 
a valóságtól függetlenül, kizárólag filozó- 
fiai kategóriákból építkeznek, lett légyen 
az akár materialista, akár idealista jellegű. 
Csakhogy, ha a filozófia jellegű diszciplí- 
nák nem haladják meg az alapjukat képező 
filozófiai kategóriák tartalmát az adott te- 
rület valóságelemeinek filozófiai feltárásá- 
val, akkor szerepük nem több mint a filo- 
zófiával való játék, s mint ilyen, semmilyen 
új ismeretre nem vezetnek, tehát feleslege- 
sek is. Más kérdés, hogy a szerző épp ez 
utóbbit akarta bizonyítani, hogy ti. nem- 
csak a filozófia vált feleslegessé, hanem az 
etika is, így az nem is létezik. 

A második állítás. A filozófiai kategó- 
riák, ismét függetlenül jellegüktől, osztá- 
lyokon felül álló fogalmak. Ha pedig ez 
utóbbi igaz lenne, akkor Szabó nemcsak 
előre nem ért egyet a filozófia létével — 
hogy egy Feuerbachot jellemző engelsi for- 
mulát variáljunk —, hanem visszafelé sem! 
Ugyanis a filozófia osztályjellege létének 
semmilyen formájában sem vonható két- 
ségbe. Egyébként Szabó sem teszi ezt, hi- 
szen mint majd látni fogjuk, legfőbb törek- 
vése, hogy nemcsak az ideológiai tartalmú 
eszmék, hanem még az erkölcs osztályjelle- 
gét is tűzön-vízen át bizonyítsa. Íme, in- 
konzisztencia árán kapjuk meg az , önma- 
gával való konzisztens jelleget". Mindezt 
azért bocsátottuk előre, hogy jelezzük: 
Szabó András azért kényszerül könyvében 
a konkrét történelmi összefüggésből kira- 
gadva is oly kíméletlenül bírálni Kautskyt, 
Hellert és Siskint, hogy bizonyíthassa: bár- 


ki, aki etikát ír, az csak a valóságtól elvo- 
natkoztatott, idealista tudományt űzhet. 
Nem állítjuk természetesen ezzel azt, hogy 
a könyv kritikájának alanyai vétlenek a 
bírált szempontból, az örök, az abszolút, 
osztályok feletti erkölcs feltételezésében. 
A könyv alapeszméje — mint imént lát- 
tuk - a szerzőnek a filozófiáról alkotott 
nézetei dedukciójából nő ki, s azokon az 
eszmetörténeti, filozófiai és gyakorlati bi- 
zonyítékokon nyugszik, melyek sokolda- 
lúan igazolják — vagy igazolni látszanak — 
az örök általános erkölcs és az azt tükröző 
etikatudomány lehetetlenségét. 


Egységes logikai láncra fűzi Kautsky, illet- 
ve a neokantiánusok etikai felfogását, A. 
F. Siskinnek a dogmatizmustól csak lát- 
szólagosan megtisztított marxista etikáját, 
hogy eljusson Heller Ágnes etikai nézetei- — 
nek elemzéséhez. Heller a filozófia tárgyát 
önmagában a filozófiában jelöli meg, ér- 
tékvitának minősítve minden filozófiai vi- 
tát, hogy végül a filozófia szerepét utópiá- 
nak tekintse. De használjuk a szerző jel- 
lemzését Heller filozófiai fejlődésének be- 
mutatására: , A vallomás világosan mutat- 
ja annak az útnak a végét, amely az er- 
kölcsnek az érdekektől, osztályoktól való 
elszakításával az váltalános emberi etiká- 
val és vörök értékeivelc kezdődött, majd 
az ebből konstruált történelmi-ökonómiai 
felfogással folytatódott, hogy végül nyíl- 
tan bevallja e megkonstruáltc történelem 
irrealiítását, gyakorlati megvalósításának 
elgondolhatatlanságát, és a vkritikai racio- 
nalizmusx ellenérveinek hatóköréből eleve 
kivont utópia fedezékébe vonuljon." (Id. 
mű 158-159. oldal.) Heller: Philosophie 
des linken Radikalismus. Ein Bekenntnis 
zur Philosophie. (Röviden: Vallomások.) 
USA - Verlag, Hamburg 1978. 

A gondolati ív Kautskytól Hellerig nem 
a levegőben lebeg. Élvezetes és egyben fon- 
tos - bár néhol elnagyolt -— elemzéseket 
találunk Kautsky felfogásának neokantiá- 
nus mivoltáról; nagyszerű dialektikus 
elemzéseket olvashatunk Lukács György 
útjáról Kanttól Marxig, hogy még világo- 
sabb legyen Heller útja Marxtól az újkan- 

tiánizmusig. Ízekre szedi a szerző Siskin 
nézeteit, és végül megismerhetjük a mar- 
xi-lenini erkölcsfelfogás néhány fontos 
tartalmi elemét. 


A bírált szerzők nem véletlenül adnak ta- 
lálkozót egymásnak a könyvben. Össze- 
fogja őket az, hogy mindannyian - külön- 
böző megfontolásokból kiindulva vagy 
visszajutva Kanthoz - feltételezik az er- 
kölcs anyagi és osztálymeghatározottságá- 
tól független s ennyiben történelem fölött 
álló tiszta létét. Kautsky — írja Szabó — 
, Már az etika kezdeteit is az egyénben mű- 
ködő autonóm erkölcsi regulátor kutatá- 
sára vezette vissza, s ennek megfelelően 
vonul végig filozófiatörténeti elemzésein a 
magasabb rendű társadalmat eszmeileg 
előlegező és megvalósítását motiváló er- 
kölcsi ideál pbevezetésénekx problémája". 
(Id. mű 58. oldal.) 

Amennyiben pedig Kautsky materiális 
okokra vezeti vissza az erkölcsöt, az nem 
más, mint az állatvilágból vett néhány dar- 
wini példa. 

Nézzük, hogyan vélekedik a szerző arról 
a könyvről, amely nemzedékek etika tan- 
könyve volt. Az osztályerkölcs létének ko- 
rábbi leegyszerűsítő sematikus bizonyítása 
helyett A marxista etika alapjai című 
könyvben (Kossuth Könyvkiadó 1961.) 
kísérlet történik egy árnyalt felfogás kidol- 
gozására. Ez, a Szabó András véleménye 
szerint szalonképesebb megközelítés azon- 
ban ,,... egyben a filozófiai, illetve etikai 
formához való alkalmazkodás az osztály 
feletti fogalmakra épülő polgári rendsze- 
reknek tett engedményeket involvált, mint 
amikor valaki a jó modort azonosítja az 
púric modorral". (Id. mű 85. oldal.) . 

Szabó András szigorú bírálatát váltja ki 
Siskin minden olyan állítása, amely elisme- 
ri az osztályokon kívüli erkölcsöt, elfogad- 
va az emberiség léte által történelmileg 
produkált általános, a mindennapi életet 
szabályozó elemi erkölcs létét, vagy amely 
megengedi a kommunizmus célját tartal- 
mazó, összemberi érdeket hiposztazáló kö- 
zös erkölcsi normák létét. Igy érvel: ,,...a 
proletariátus osztályhelyzeténel fogva a 


magántulajdon minden formájával szem- 
ben áll, közvetlenül éppen azt jelenti, hogy 
létének megfelelő erkölcsi felfogása elvá- 
laszthatatlan ettől a szembenállástól, tehát 
per definitionem nem lehet váltalános em- 
berix erkölcs, feltéve, ha a kizsákmányoló- 
kat nem rekesztjük ki az emberi nemből." 
(Id. mű 87-88. oldal.) 

A kommunisták erkölcsi elkötelezett- 
sége ugyanis nem az vemberi lényeg, az 
általános emberi erkölcsc etikájából meríti 
erejét, hanem a proletariátus forradalmi 
érdekeivel, szabadságmozgalmával azono- 
suló gyakorlat tudatosodásából. Nem az 
vemberi lényegetx kifejező váltalános em- 
beri erkölcsx teremtheti meg a proletariá- 
tus forradalmát, hanem megfordítva: a 
proletariátus érdekeinek következetes 
megvalósítását szolgáló radikális forrada- 
lom teremtheti meg vminden egyén teljes 
és szabad fejlődésétx és az ennek megfelelő 
valóban általános emberi erkölcsöt." (Id. 
mű 88. oldal.) Majd így folytatja: , A mo- 
ralitás váltalános hátterex az osztálytársa- 
dalmakban tehát csak a magántulajdon 
által meghatározott osztályharc lehet, ez 
pedig - a szerzők állításával ellentétben — 
nem válhat az általános emberi erkölcsöt 
hordozó elemi normák varanyalapjávác." 
(Id. mű 97. oldal.) 

Forradalom és általános emberi össze- 
kapcsolásának elutasítását találjuk Heller- 
re irányuló bírálatában is: , Akár tudomá- 
nyos törvények továbbáltalánosításának, 
akár az egész emberiséghez szóló, egyete- 
mes alapértékből univerzális értékaxiómák 
segitségével levezetett értékfilozófiának te- 
kintik a marxizmust; forradalmi lényegét, 
társadalmi-történelmi értelmét, rendelteté- 
sét veszíti el." (Id. mű 107. old.) Konkrét 
történelmi példát hozva ezt írja: , Heller 
koncepciója alapján tehát ez esetben is azt 
kellene mondanunk, hogy Allende és Pino- 
chet között vinterszubjektiv társadalmi 
konszenzus állt fennx, a szabadság érték- 
eszméjének elismerésében csupán ennek 
értelmezésében volt közöttük nézeteltérés, 
igaz, hogy ez Allende és a demokrácia ha- 
lálához vezetett." (Id. mű 170. old.) 

E nézeteknek nemcsak elméleti tartha- 
tatlanságát hangsúlyozza, hanem gyakor- 
lati-politikai károsságát is: , Ennek megfe- 

lelően azt mondhatjuk, hogy a polgári tár- 
sadalom csak addig állhat fenn, amíg az 
emberekkel el lehet hitetni, hogy kon- 
szenzus van vagy lehet (vagy akár csak 
kívánatos) tőkés és munkás, elnyomó és 
elnyomott között a szabadság, személyi- 
ség, egyenlőség, humanitás, boldogság és 
az emberi élet értékelésében..." (Id. mű 
170 oldal.) 3 

Úgy tűnik, hogy az elfogulatlan s a mar- 
xizmus klasszikusait megértő és helyesen 
értő olvasókat, több helyütt bravúros érve- 
lésével, sikerül számos kérdésben meggyőz- 
nie a szerzőnek. A klasszikusok sokoldalú 
elemzésével, azok saját nézetét alátámasz- 
tó megidézésével mindenképpen elfogad- 
hatóvá teszi azt, hogy az általa értelmezett 
módon valóban nincs általános erkölcs. 
Nincs, mert érdek nélkül értékek sincse- 
nek, s mert minden emberi magatartás 
konkrét társadalmi-történeti feltételek kö- 
zepette zajlik le; mert nincs általában léte- 
ző elvont egyén és társadalom; nincs a va- 
lóságos viszonyoktól független emberi lé- 


nyeg. 
e 


Lehetnek és vannak azonban ellenérvek, 
. aggályok, és maradnak kérdések a könyv 
elolvasása után is. Mint említettük volt, az 
önálló filozófia és az általános etika együt- 
tes elvetése önmagában -— bizonyos foga- 
lomcsúsztatással — konzisztens. Nem elég- 
gé konzisztens azonban a valósággal. Neve- 
zetesen úgy tűnik, hogy az engelsi idézet 
értelmezésében (miszerint a filozófiából 
nem marad más, mint a formális logika és 
a dialektika, azután, hogy maga a filozófia 
" beépült a pozitív tudományokba) Szabó 
András előreszaladt, azzal, hogy a jövő fej- 
lődésének egy későbbi lehetséges eredmé- 
nyét napjaink realitásának látta. Nem ve- 
szi viszont figyelembe a társadalom egysé- 
gesülési tendenciáit és változásait, és eny- 
nyiben elmaradt a valóságtól. E tendencia 
fontos alkotóelemei: a szocializmust építő 
országok antagonizmustól mentes egysé- 
ges társadalommá válásának folyamata; a 
termonukleáris világháború veszélye nyo- 
mán keletkezett, egyre inkább erősödő kö- 
zös emberi érdekek léte (nem tagádva ezzel 


a világ alapvető társadalmi megosztottsá- 
gát, az antagonisztikus ellentmondások 
objektív létét, éppen mint a háború kelet- 
kezésének lehetséges forrását); a természeti 
környezet veszélyeztetettségének globális 
problémái. Mindezek együttesen mint ma- 
teriális létezők elégséges közös alapot szol- 
gáltatnak számos általános erkölcsi norma 
és az ezt tükröző etika tudománya létének 
jogos feltételezéséhez. Másképp fogalmaz- 
va, sajnáljuk, hogy a szerző a kategorikus 
elutasítással elzárta — főleg önmaga számá- 
ra — azt az utat, amely e problémák erköl- 
csi és etikai vetületéről való gondolkodás- 
hoz vezet. A társadalom valóságos mozgá- 
sait — amelyek az egységes érdekeket szülik 
és erősítik -— nem figyelembe venni s egy 
statikus, abszolút osztályerkölcsöt feltéte- 
lezni nem más, mint eltérés a dialektikától. 

Nemcsak a jelen és a várható jövő egysé- 
gesülését is magában foglaló mozgásokat 
hagyja figyelmen kívül a szerző, hanem 
meglehetősen egyoldalú a múlthoz való 
viszonya is. Figyelmen kívül hagyható-e 
etikai szempontból az, hogy az emberiség- 
nek a Földön való megjelenésétől kezdve, 
számos közös vonása van?! A munkavég- 
ző-képességnek mint nembeli jellemzőnek, 
az eddig felhalmozódott közös kulturális 
értékeknek, a kultúra élvezete képességé- 
nek, a családi viszonyok szerkezetileg egy- 
mással rokonítható vonásainak vagy pél- 
dául a modernizáció emberi együttélésre 
gyakorolt egységesítő hatásának általános 
erkölcsi értékként tükröződnie kell az er- 
kölcsben is. Miként nem lehet véletlennek 
tekinteni, hogy a korábban egymással 
érintkezésben sem lévő népek népművésze- 
ti motívumaiban számos közös elem van; 
hogy különböző népek, kultúrák mesevilá- 
gában hasonló érzelmi motivációk, érté- 
kek, történések és ábrázolásmódok talál- 
hatóak; hogy az idősekkel szembeni maga- 
tartásban mindig jelen van a szeretet, a 
gondoskodás valamilyen formája. Az öre- 
gek , kitevését" mint szükség diktálta ke- 
gyetlen, keserű ítéletet, különböző gyako- 
risággal és formákban, de a legtöbb múlt- 
béli kultúrában megtaláljuk. 

Lehetetlen nem felismerni e rokonságot 
a görög Taigetosz, a — Szabó által is emlí- 
tett — japán ősi szokás, az öregek , kitevésé- 

ről", a magyar , Tiszazug" és Ajtmatov 
Tarka kutya fut a tengerparton című elbe- 
szélésének tartalma között. Az utóbbiban 
az idősebbek önkéntes haláláról van szó 
egy ködben eltévedt csónak utasainak kál- 
váriája során. Egyesével, mindenki meg- 
vált életétől, hogy ezzel növelje annak a 
kisfiúnak az életben maradási esélyét, aki 
fiatal, egészséges lévén a megmaradt kevés- 
ke dohos ivóvízzel és élelemmel képes lehe- 
tett a megmenekülésre. S míg Ajtmatov 
történetének mély humánumát és a japán 
ősi szokást, a magyar Tiszazug egyedi drá- 
mának feltüntetett — valójában nem az - 
történetét egy világ választja el, mind- 
egyikben ott van egy szikrányi közös er- 
kölcsi igazság: bármi okozta súlyos határ- 
helyzetben lehetőség szerint a fiataloknak 
kell megmaradniuk, hogy az élet tovább 
folytatódjék. 

Teljesen egyet lehet érteni a szerzővel 


abban, hogy amíg osztályok vannak, addig : 


az elemi együttélés normái is az osztályér- 
dekek által átszőve egzisztálnak. Eles kü- 
lönbséget kell azonban tenni az erkölcs 
osztályjellegén belül egy osztály erkölcse és 
minden erkölcs több-kevesebb osztálymeg- 
határozottsága között. Az előbbi egy osz- 
tály objektív helyzete, érdekei és közös cél- 
ja által determinált erkölcsi elvárások ösz- 
szességét tartalmazza. Ezek az egyéneknek 
mint meghatározott osztály tagjainak vi- 
selkedését szabályozzák minden olyan cse- 
lekvésben, amely valamilyen módon a kö- 
zös osztályérdekekkel érintkezik. De nem 
azonosítható ezzel - bár létet feltételezi — 
az erkölcs  osztálymeghatározottsága. 
Minden emberi magatartás erkölcsi tartal- 
ma csak valamely osztály lététől, múltjá- 
tól, műveltségi szintjétől, hagyományaitól, 
szokásaitól függően érvényesül. Tehát 1ga- 
za van Szabó Andrásnak, hogy minden 
elemi norma, vonatkozzék az a nemek 


kapcsolatára, öregekről, gyermekekről, . 


elesettekről való gondoskodásra, koron- 
ként, osztályonként és az eltérő kultúrák- 
nak megfelelően érvényesül. Konkrét meg- 
valósulásában alig találunk közös jegye- 
ket, legfeljebb a követelmény azonosságá- 
ban, no meg a ,segíteni", , tisztelni", 
, megbecsülni" stb. formulák egyformasá- 
gában. 


Ez azonban mit sem változtat azon, 
hogy van valamilyen mértékben és formá- 
ban közös erkölcs és hogy az erkölcs osz- 
tályjellege két, egymástól eltérő területen 
és tartalommal realizálódik, úgy mint: 
, Osztályerkölcs" és úgy mint az emberi 
együttélés adott időszakában létező er- 
kölcs szabályainak osztálymeghatározott- 
sága. S noha a kettő gyakran nem válik 
külön, mégsem azonosíthatóak egymással. 

Az elsőt példázzák Lukács következő 
sorai: , Tehát mindenki, aki a jelen pilla- 
natban a kommunizmus mellett dönt, eti- 
kailag kötelezve van minden emberéletért, 
amely az érte vívott harcban elpusztul, 
olyan egyéni felelősséget visel, mintha ő 
ölte volna meg valamennyit. Viszont min- 
denkinek, aki az ellenkező oldalhoz csatla- 
kozik, a kapitalizmus további fennállá- 
sáért, a biztosan eljövendő új imperialista 
revansháborúk okozta pusztulásért, nem- 
zetiségek és osztályok további elnyomatá- 
sáért stb. kell ugyanezt az egyéni felelőssé- 
get éreznie." (Id. mű. 79. oldalon idézi 
Lukács György Taktika és etika című 
munkájából.) E sorok feltehetően nem a 
forradalomba sodródó vagy azt passzívan 
tudomásul vevő tömegekhez, hanem a for- 
radalmat tudatosan vállalókhoz szólnak. 

Ugyanis csak mint osztályerkölcsnek és 
mint az osztályt a közvetlen hatalmi erő- 
szak eszközeivel képviselő réteg számára 
van akár erkölcsi intelemként is felfogható 
értelme Szabó András következő állásfog- 
lalásának: , A kommunista erkölcs szerint 
a forradalmi diktatúra gyakorlója csak ak- 
kor követ el bűnt, ha ártatlanokra sújt, ha 
visszaél hatalmával, ha fegyelmezetlenség- 
ből, kalandorságból vagy nemtelen bosz- 
szúvágyból felesleges vérontást okoz, egy- 
szóval, ha végső soron árt a forradalom 
ügyének. A forradalom ügyének ugyanis 
nemcsak az árt, aki a forradalmárokat kül- 
di meggondolatlanul a halálba, vagy köny- 
nyelműen bízik az ellenség vjóindulatá- 
banc. Az ís a forradalom ellen vét, aki 
önkényeskedéssel, nem provokált megtor- 
ló intézkedésekkel, ártatlanokat sújtó íté- 
letekkel elidegeníti a forradalommal sziíim- 
patizálókat, a potenciális szövetségeseket, 
másfelől aktivizálja a még passzív ellenfe- 
leket." (Id. mü 70. oldal.) 

Mindez arra utal, hogy az osztályerkölcs 
az osztállyal többé-kevésbé tudatosan azo- 
nosuló, annak közös érdekét, célját tuda- 
tosan vállaló egyének magatartásában rea- 
lizálódik, és csakis velük szemben támaszt- 
ható erkölcsi követelményként. 

Egy adott időszakban azonban vannak 
elemi együttélési szabályok, szokások, 
amelyek, mint utaltam rá, szintén osztály- 
meghatározottságúak, de  osztálytartal- 

. muk rendszerint indirekt, közvetve érvé- 
nyesül, s megítélésük sem történhet kizáró- 
lag osztályérdekek alapján. Az emberi te- 
vékenységnek ezen a mindennapi terrénu- 
mán a kommunizmushoz mint fő kritéri- 
umhoz való viszonyítás ugyancsak nehéz- 
kessé tenné a mindennapi tettek megítélé- 
sét. 

. . Számos, erkölcsileg pozitív vagy negatív 
. értékű tevékenység csak sok-sok közvetí- 
téssel van kapcsolatban a társadalmi hala- 
dás ügyével, s nincs is szükség e közvetítők 
feltárására ahhoz, hogy erkölcsi értéküket 
megítéljük. Ki gondolná komolyan azt, 
hogy egy elkövetett nemi erőszak erkölcsi 
megítéléséhez a társadalmi haladás mércé- 
jéhez kellene folyamodni. Persze van kap- 
csolat azzal a közvetítéssel, hogy egy ilyen 
aktusban az egyik ember a másik puszta 
eszközévé válik; hogy az áldozatot mélyen 
sérti — személyiségének szabadságában; 
hogy korlátozhatja későbbi harmonikus 
személyiséggé fejlődésében; és hogy e tett 
a maga galádságában, mélységesen antihu- 
mánus. Ily módon a feltételezett esemény 
valóban szembenáll a kommunizmus erköl- 
csi ideáljával. De a tett erkölcsi értékelésé- 
hez nem kell a kominunizmusra apellál- 
nunk, nemcsak nehézkessége miatt, hanem 
merj nevetségessé tenné a viszonyítás tár- 
gyát, a kommunizmus ügyét, és bagatelli- 
zálná az értékelendő eseményt is. 

Hogy pedig számos cselekvés erkölcsi 
értékét osztálymércéktől függetlenül is le- 
het mérni, minősíteni, az egyben arra is 
utal, hogy vannak az erkölcsnek olyan ele- 
mei, amelyek nincsenek közvetlen kapcso- 
latban osztályérdekekkel, és érvényessé- 
gük is meghaladja az egyes társadalmi gaz- 
dasági alakulatok határát. Ki tagadná pél- 
dául, hogy ma már bebizonyosodott: a 
nagyvárosi összezsúfolt életmód, a társa- 


dalmi rendszer jellegétől függetlenül is, ha- 
sonló szociális és pszichológiai problémá- 
kat termel, hasonló erkölcsi problémákat 
vet föl - hogy csak a narkomániára és az 
AIDS-re utaljunk -, amelyeknek megoldá- 
sa gyakorlatilag minden osztálynak egy- 
formán érdeke. 

Tehát a valóságos anyagi világtól, az 
abban létező érdekektől független, azok 
fölött álló erkölcs nincs, de a közös emberi 
jegyek, társadalmi értékek és érdekek alap- 
ján szükségképpen vannak közös normák, 
erkölcsi értékek, és ezért beszélhetünk 
mindezek filozófiai tudatosulásáról egy ál- 
talános etikában. A szocializmus sikeres 
építésével, az antagonisztikus ellentmon- 
dások megszűnésével pedig mind társadal- 
mi, mind gazdasági és kulturális vonatko- 
zásban egyre nő az olyan vonások száma, 
amelyek szilárd lényegét és minőségileg új 
forrását adják a majdani egységes kommu- 
nista erkölcsnek. 

Ahogyan nem képzelhető el az, hogy az 
osztály nélküli társadalom a nem antago- 
nisztikus osztályok közeledése nélkül fog 
bekövetkezni, ugyanúgy nem gondolható 
el az, hogy az említett egységes erkölcs úgy 
jön létre, hogy , utolsó pillanatig" minden 
szinten és minden relációban szigorúan 
osztályjellegű marad. Következésképpen 
az ideológiának nem lehet kizárólagos fel- 


. adata ma, hogy ezt az osztályjelleget az 


osztályárulástól való félelemből ad abszur- 
dur védje, hogy sehol és semmilyen össze- 
függésben ne fogadja el az erkölcs bizo- 
nyos relációban és bizonyos területeken 
meglévő és egyre gyarapodó összemberi 
tartalmát. Nem állítjuk ezzel azt, hogy a 
jövő összemberi erkölcse a múlt elemi nor- 
máiból nő ki, jóllehet magasabb szinten 
meg fogja őrizni azokat. A jövő egységes, 
általános erkölcse valóban csak az osztály- 
harcnak, a társadalmi fejlődésnek, vala- 
mint az emberiség egyéb, említett közös 
problémáinak és perspektívájának lehet a 
következménye. Különbséget kell tehát 
tenni az össztársadalmi erkölcsnek értékfi- 
lozófiai alapokon vagy az erkölcs fejlődé- 
sének meg nem értésén, esetleg formális és 
tartalmi jegyeinek összekeverésén alapuló 
felfogása, valamint egy olyan megközelíté- 
se között, amely megpróbál differenciálni 

az erkölcs mindenkori osztálydeterminált- 
sága és a szűkebben vett osztályerkölcs 
között, és fejlődésében nézi a társadalom- 
nak ezt az aspektusát is. 

A könyv elméleti jelentősége és fenntar- 
tásaim megfogalmazása után, néhány szót 
a könyv mai aktualitásáról. Természetesen 
az aktualitást nehéz elválasztani a fő mon- 
danivalótól, és az átfogó, tartós értékektől. 
Söt joggal mondhatjuk, hogy a mű igazi 
aktualitása abban van, hogy a kommunis- 
ta erkölcs lényegi kérdéseivel foglalkozik 
egy olyan időszakban, amikor annak gya- 
korlati jelentősége erősen megnövekedett. 

Van azonban a műnek jó néhány olyan 
aktuális és fontos mondanivalója is, ami 
ugyan mindvégig kapcsolódik a könyv esz- 
mei tartalmának fő vonalához, de a meg- 
írás óta kialakult hazai ideológiai viszo- 
nyok önálló jelentéstartalommal ruházták 
fel. 

m Ilyennek tartom az osztályszempon- 
tok következetes hangsúlyozását, akkor is, 
ha ez arányt tévesztett. A társadalmi kér- 
. désekről való gondolkodásnak ez a mód- 
szere, mi tagadás, haloványulóban van. 
Mintha csak az osztályharc éleződésének 
kérdésében elkövetett eszmei hibák és gya- 
korlati bűnök túl szemérmessé tettek volna 
bennünket az osztályszempontok nyílt vál- 
lalásában. Söt a gyakorlati élet felszínes 
interpretálása egyenesen illúziókat táplál e 
tekintetben, elfeledve a világ társadalmi 
rend szerinti és osztálytagoltságát, a társa- 
dalmi kérdések érdekdetermináltságát. 

um Az előbbiekhez kapcsolódik a könyv- 
nek az a fontos elméleti eredménye, amit 
az értékfilozófia bírálata ad. Különösen 
jelentős ez ma, amikor oly sokat hallunk 
szocialista értékeink elavulásáról, az érték- 
válság eluralkodásáról. Még ha e mögött 
nem is az értékfilozófiák közvetlen hatása 
van, és nem 1s filozófiai tudatossággal sza- 
kítja el egymástól az értéket és az érdeket, 
az értékfilozófiák bírálata ebből a szem- 
pontból is hasznos. Ugyanis sokan nem 
veszik észre, hogy napjaink értékváltozása 
nem a puszta szubjektív átértékelések kö- 
vetkezménye, hanem az érdekek megválto- 
zása, a különböző érdekeket képviselő tár- 


sadalmi folyamatok, csoportok átrendező- 
désének eredménye, hogy tehát nincs önál- 
ló élete a szubjektív , le-" és , fölértékelés"- 
nek. 

mu Szabó András visszautasítja azt, 
hogy Heller , kifejezetten ideologikusnak 
nevezi az osztályálláspontra helyezkedést 
, mint amelynek vértéktartományakx csak 
partikuláris lehet, és természetesen a nem- 
ideologikus álláspont ennek megfelelően 
az vosztályfölöttix vigazi értéke, mely ... 
nyitva áll azok számára is, akik ynem köz- 
vetlen címzettjei ennek az elméletnekc, te- 
hát nem kivánják transzcendálni a fennál- 
lót". (Id. mű 171. oldal). Sajátosan egybe- 
cseng ez az utóbbi álláspont napjaink ha- 
zai ideológiai életéből ismert jelenséggel, 
az , ideologikus" jelző mind gyakoribb pe- 
joratív értelmű osztogatásával, ami mö- 
gött nemegyszer az osztályálláspont negli- 
gálása, a polgári demokrácia dicsőítése, a 
kapitalizmust meghaladni nem akarók né- 
zeteinek kritikátlan elfogadása jelenik 
meg. 

nm Végül a könyv egyik külön, a mának 
szóló jelentősége, hogy kritikus polémiájá- 
val Szabó András György a hazai filozófiai 
élet adósságainak egy nagyon fontos részét 
törlesztette, hiszen az egész ún. társada- 
ben jobbára csak félre lett tolva. Nem vív- 
tuk meg akkor azt az eszmei küzdelmet, 
amelynek megtörténte esetén ma talán ke- 
vesebb ideológiai bizonytalanságba ütköz- 
nénk, és kevésbé tünhetnének újnak és ere- 
detinek az eklektika, a polgári illúziók kü- 
lönböző formái és a már Nyugaton is el- 
avult polgári filozófiai tételek. A könyv 
mindenképpen aláhúzza a feladat fontos- 
ságát, és amaga témájában figyelemre mél- 
tó eredményeket mutat fel. 

Ezért is, no meg a könyv tudományos 
tartalmának egészéért mondhatjuk: értékes 
művel gazdagodott a magyar filozófiai iro- 
dalom. A konkrét eredményekkel és a vitat- 
ható részekkel is Szabó András György a 
marxista gondolkodás termékenységét 1ga- 
zolja, s végül is ez a fontos, a többin pedig 
lehet és kell 15 még vitatkozni. 

H. Varró Rózsa 


ÉEVFORDULO 


Cselekvő magyar ifjúság 
a Duna-medencében 


A vásárhelyi találkozó évfordulóján 


a... € nagyhatalmi ellentétek egyik oldalon, a kis államok nemzeti 
gyűlölködése, területi viták, presztízsszempontok a másik oldalon..." 


Fél évszázada, hogy 1937 októberében Marosvásárhelyen először történt kísérlet arra, 
hogy a társadalmi haladás, a nemzeti egyenjogúság, a román-magyar testvériség és a 
háborúellenesség elvi alapján az erdélyi fiatal magyar haladó erők különböző csoportjai 
megteremtsék antifasiszta arcvonalukat. 

Ha egy mondattal akarnánk jellemezni a kort — a versailles-i békerendszer Európáját -, 
akkor a Ránki Györgytől vett fenti idézet a lényegre tapint. Ugyanis nem váltak be sem 
a főleg francia indíttatású, a gazdasági és területi problémák megoldására szolgáló 
közép-európai együttműködési tervek, sem az érintettek elképzelései. Hitler birodalmi 
kancellárrá való kinevezése egyrészt együtt járt Németország közép-európai aspirációi- 
nak, valamint a revanspolitikának a felerősödésével, másrészt azt a reményt keltette, 
hogy a hitleri Németország megnyerhető a békeszerződések revíziójának támogatására 
is. Nem volt kétséges: ennek meg kell adni az árát. És ez — mint ismeretes — meg is történt. 
Aki Hitlertől , segítséget" kapott, az nemcsak fizetett, hanem alaposan rá is fizetett az 
, üzletre". 

A harmincas évek második felétől megszaporodtak a fenyegető jelenségek az európai 
politikában. 1936: Németországban javában folyt a fegyverkezés, és életbe léptek a 
nürnbergi faji törvények; 1937: az ősi baszk városka, Guernica április 26-i megsemmisíté- 
se után meg voltak számlálva a spanyol népfront napjai; májusban Angliában a fasiszta 
Olaszországgal rokonszenvező Chamberlain alakított kormányt (ő írta alá 1938. szep- 
tember 29-én Daladier francia miniszterelnök, Hitler birodalmi kancellár és Mussolini 
olasz kormányfő társaságában a müncheni egyezményt); egy hónap múlva rá Franciaor- 
szágban lemondott Blum népfrontos kormánya, Portugáliában pedig szilárdan tartotta 
magát Salazar diktatúrája. 

Az év elején Csehszlovákia, Jugoszlávia és Románia budapesti nagykövetei megnem- 
támadási, illetve barátsági szerződés kötésére tettek javaslatot a magyar kormánynak - 
a Darányi-kormány a katonai egyenjogúság elismerését kérte cserébe. Árucsere-szerző- 
dések formájában mégis tapasztalható volt némi közeledés a kisantant és Magyarország 
között. Júliusban Bukarestben folytak erre vonatkozó megbeszélések. Románia sokadik 
politikai válságát élte át éppen: az 1937-es év a parlamentáris rendszer végét jelentette; 
a decemberi választások alkalmával egyik párt sem érte el a kormányzáshoz szükséges 
negyven százalékot, a jobboldal viszont jelentős győzelmet könyvelhetett el. A Vasgárda 
473 378 szavazattal 66, a Nemzeti Keresztény Védelmi Liga 281 167 szavazattal 39 
mandátumhoz jutott. 

A harmincas évekre azonban Közép-Európában is felnőtt és mozgalommá szervező- 
dött a magyarságnak az a nemzedéke, ainely a világnézeti, társadalmi, felkészültségbeli 

különbségek ellenére éppúgy világosan látta, mint Németh László, hogy ,,... a magyarság 
a kelet-európai görgetegben kerülhet hol felül, hol alul, véghelyzete nagyjából az lesz, 
ami a szomszéd népeké". Nem meglepő, hogy a Csehszlovákiában, Jugoszláviában, 
Magyarországon, Romániában élő progresszív magyar fiatalok hatottak egymásra: 
lapjaikban, társaságaikban, konferenciáikon több azonos vagy hasonló programjavas- 
lattal léptek fel. Korábban a csehszlovákiai regősmozgalom és a Sarló a magyarországi 
népi írókat és az Erdélyi Fiatalok falujáró mozgalmát ösztönözte; 1933-1935-ben a 
jugoszláviai regősök is elindultak, és akárcsak a kolozsvári Hitel folyóiraté, jelszavuk ez 
volt: , arccal a falu felé"; a Kalangya című folyóirat előtt 1932-től az Erdélyi Szépmíves 
Céh példája állott és Reményik Sándor , kritikai nemzetszemlélete"; 1934-től a Híd azt 
a szerepet töltötte be, mint a Korunk: hidat kívánt verni , korok, életfelfogások, nemzetek 
- ember és ember között". 

Az 1936-1937-ben Európa-szerte megrendezett ifjúsági találkozókban nem nehéz 
felismerni a Komintern VII. kongresszusán meghirdetett népfírontpolitika hatását. 1936 
áprilisában a jugoszláviai, csehszlovákiai, magyarországi és romániai demokratikus 
ifjúság is azért ült le egymással tárgyalni Párizsban, mert — ahogy közös közleményükben 
leszögezték - meg voltak győződve , ezen népek föderációba való tömörülésének szüksé- 
gességéről". Augusztusban Genfben, majd Brüsszelben tartottak ifjúsági békekonferen- 
ciát. 

Erre az időre esett a társadalmi haladást és a fasizmus elleni küzdelmet felvállaló 
magyar értelmiség és a nemzeti-nemzetiségi problémák demokratikus megoldását kereső 
kommunista párt szerencsés találkozása is. Az 1936 áprilisában Ersekújvárott, majd 
decemberben Komáromban ülésező ún. tavaszi parlament meghirdetett célja is — mint 
arra a Korunk tudósítása rámutatott — kulturális egységíront megteremtése volt a népi 
egység létrehozása útján. A Híd című lap azt is tudni vélte, hogy az összejövetel mintája 
a cseh ifjúsági parlament volt. A Márciusi Front zászlóbontása után hosszas vajúdással 
a Cselekvő Erdélyi Ifjúság mozgalma is megszületett. 


, Kisebbség vagyunk, és ez legalább olyan hátrányos állapot, mint 
a bérmunkásságé" 


Európa 40 millió nemzetiségéből a másfél millió erdélyi magyarság közérzetét fejezték 
ki Nagy István munkásírónak a vásárhelyi falálkozón elmondott e keserű szavai, aki 
maga is megtapasztalta a különböző román kormányok kisebbségi politikáját: a válasz- 
tások előtti igérgetéstől kezdve, az anyanyelv és kultúra ellen intézett támadáson át 
egészen a szélsőjobboldal részéről a fizikai létükben való fenyegetettségig. 

A kormányok nemzetiségi politikája nemcsak a nemzetiségek bírálatát váltotta ki, 
hanem ismert román közéleti személyiségekét is. Nicolae Jorga, a nemzetközi hírű román 
történész és politikus 1926-ban a parlamentben mutatott rá, hogy , a magyar kisebbség 
történelmi valóság Romániában, akinek kulturális intézményeit támogatni kell. . . jusson 
el ebben az országban mindenki odáig, ahová a tehetsége viszi, anélkül, hogy megkérdez- 
nék: milyen nevet kapott a keresztségben, milyen nemzet fia, és milyen vallási kötelékhez 
tartozik". i 

A liberális kormányok asszimilációs politikája, a nemzeti parasztpárti és a Iorga- 
kormány jóindulatú, de kudarcot vallott kezdeményezése után 1933-tól a magyar revizio- 
nizmus, továbbá a nyomában fellépő antirevizionizmus és a szélsőjobboldal térhódítása 
terhelte meg a romániai kisebbségi politikát. 1934 júliusában a nemzeti munkavédelmi 
törvény bevezetése és a magyar munkások, alkalmazottak tömeges elbocsátása a romá- 
nok felháborodását is kiváltotta; az Emberi Jogok Védelmi Ligájának vezetője, Gheorghe 
C. Costa-Foru nyiltan szembehelyezkedett a mindenkori kormányok és a Vasgárda nyílt 
zsidó- és magyarellenességével. 

A magyar néptömegek aktiv részvételét mellőző, sérelmi politikát folytató romániai 

magyar parlamenti párttal, az Országos Magyar Párttal (OMP) szemben jelentkezett egy 
csoport, amely 1927-ben felelevenítette Kós Károly Magyar Néppártját; majd 1933 
nyarán kiváltak az OMP-ből a magukat az Országos Magyar Párti Ellenzéknek nevező 
erők is. Az országban gomba módra szaporodó csoportok 1934 augusztusában Maros- 
vásárhelyen tartott kongresszusukon Magyar Dolgozók Szövetsége néven egyesültek. 
A MADOSZ felvállalta a román-magyar összefogás gondolatát a fasizmus és a háború 
ellen, a harcot a demokráciáért és az emberi-nemzetiségi egyenjogúságért. A román 
kommunista párt a MADOSZ megszületésétől kezdve nagy figyelemmel, megértéssel 
kísérte emozgalom napi harcait, szervezeti létrehozását, s előmozdította országos ténye- 
zővé való alakítását. 

A Kommunisták Romániai Pártja megalakulása óta a lenini nemzetiségi politika 
érvényesítése mellett szállt síkra. Nemcsak arra mutatott rá, hogy Románia uralkodó 
osztálya egyformán kizsákmányolja a román és a nemzetiségi dolgozókat, hogy nyíltan 
. és burkoltan nemzetiségellenes politikát folytat, hanem 1924 és 1931 között kongresszusi 
határozataiban állást foglalt a nemzetiségek önrendelkezési jogának érvényesítése 
mellett. 

A román kommunista párt 1931 decemberében tartott V. kongresszusán felismerte és 
megfogalmazta a parasztság és a nemzetiségek mozgalmában rejlő óriási erő jelentőségét 
a polgári demokratikus forradalomért folyó küzdelemben, és elhatározta, hogy minden 
támogatást megad a Román Nemzeti Parasztpárt és az Országos Magyar Párt baloldali 
ellenzékének. Sikraszállt a nemzetiségek s ezen belül a magyarok anyanyelvének akadály- 
talan használatáért a közigazgatásban és az igazságszolgáltatásban, az állami nemzetisé- 
gi, így a magyar iskolákért (az egyetemmel bezárólag), a magyar oktatási intézmények- 
nek az állami költségvetésből való arányos részesedéséért, a nemzetiségi parasztság 
földhözjuttatásáért. 1932 és 1933 között több magyar baloldali lap kiadásában segítettek 
az ellenzéki erőknek; ekkor vették fel a kapcsolatot Petru Grozával egy erdélyi radikális 
parasztpárt, az Ekésfront létrehozása érdekében. 1933 és 1935 között a párt erdélyi és 
bánáti tartományi titkárságában román, magyar és zsidó kommunisták - Gabriel Birtas, 
Józsa Béla és Kohn Hillel - fáradoztak egy romániai antifasiszta arcvonal kialakításán. 

Jelképes, hogy 1935. szeptember 24-én a Hunyad megyei Bácsban az Ekésfront és a 
MADOSZ közötti szövetség megkötésével, a román és a magyar nép kézfogásával 
teremtették meg a népfrontmozgalom alapját Romániában. Ehhez csatlakozott novem- 
berben Déván a Popovici-féle szocialista párt, az ugyancsak román Demokratikus Blokk 
és a Demokratikus Diákfront. A román és a magyar baloldal kifejezte közös óhaját: útját 
kell állni a fasizmusnak, a háborús készülődésnek, vissza kell állítani a demokratikus 
szabadságjogokat, megszüntetni a kizsákmányoláson alapuló rendszert, felszámolni a 
nemzeti megkülönböztetés minden formáját. I 

A MADOSZ és az Ekésfront 1935 és 1937 között több ízben tett közeledési kísérletet 
az Országos Magyar Párthoz, illetve a Maniu-féle Nemzeti Parasztpárthoz a fent ismerte- 
tett minimális program alapján. A hivatalos OMP nem volt hajlandó együttműködni a 
MADOSZ-szal. Visszhangra talált azonban a MADOSZ szándéka az erdélyi magyar 
értelmiségnek abban a rétegében, amely a nemzeti felszabadulás mellé a társadalmi 
haladást is zászlajára tűzte, és amely céljait a baloldalhoz csatlakozva vélte kiteljesedni. 
A munkásosztály és a parasztság szélesebb tömegein, a szociáldemokrata és a szakszerve- 
zeti mozgalom képviselőin kívül az ifjúságnak azon szervezeteiben, csoportjaiban is 
voltak a MADOSZ-nak hívei, akik - ismereteik, elkötelezettségük vagy kilátástalan 
helyzetük miatt — közel kerültek a tudományos szocializmus eszméihez. 

Ekképpen teremtődtek meg a feltételei annak, hogy Marosvásárhelyen 1937 októberé- 
ben a nemzetiségek és a térségben élő népek jövője iránti mély felelősségtől áthatva a 
helikonisták, az Erdélyi Fiatalok, a Hitel, a Korunk, a MADOSZ, a kommunista és a 
szociáldemokrata párt tagjai, katolikus, református, unitárius és zsidó magyar fiatalok 
nagy találkozót hívjanak össze. 

Amikor hosszú távollét után 1935-ben a sarlósok mozgalmában induló Balogh Edgár 
hazakényszerült Csehszlovákiából, az erdélyi magyar kommunisták, mindenekelőtt Jó- " 
zsa Béla ösztönzésére az Ady Endre Társaság köréhez tartozó radikális írók nevében 
körlevelet intézett az erdélyi magyarság már említett képviselőihez. Ebben egy ankét 
összehívására tett javaslatot. A felszólítást eleinte sokan fenntartással fogadták. Az 
ötletet támogató első komoly válasz a Balogh Edgár által fémjelzett javaslatra 1936 
áprilisában érkezett a nagy. tekintélyű Tamási Árontól. Közbevetőleg itt jegyezzük meg, 
hogy Tamási a Brassói Lapokban megjelent cikkében - visszatekintve a Trianon után 
felnőtt erdélyi magyar ifjúságra — több irányzatot látott kibontakozni. Így a Tizenegyek 
csoportját, amely már 1923-ban azt vallotta, hogy az értelmiség feladata a híd szerepének 
betöltése, a közeledés elősegítése a magyar és a román nép között. Bár a társaság hamar 
feloszlott, valamennyien a kisebbségi élet szellemi vezetőjeként dolgoztak tovább: többen 
az Erdélyi Helikonban és az Erdélyi Fiatalok mozgalmában. Az Erdélyi Helikon körében 
valamennyi tag magáénak tudta azt az alapelvet, hogy a kisebbségi létből parancsszerúen 
következik az önrevízió és az egyetemes értékek felé való nyitottság. 

Tőlük indult ki a transzilvánizmus, amely egyaránt tekinthető irodalmi irányzatnak 
(lásd Tamási Áron, Makkai Sándor, Kós Károly regényeit, Dsida Jenő, Reményik 
Sándor költészetét) és politikai elképzelésnek (önálló Erdély-mozgalom), továbbá kisebb- 
ségi ideológiának. A transzilvánizmust az a koncepció hívta életre, amely szerint az 
azonos történelmi körülmények Erdély mindhárom nemzetében egy sajátos szellemiséget 
alakítottak ki; ugyanakkor a közös múlt külön út is volt egyúttal, amelyet érvényesíteni 
és tudatosítani kell a jövőben is. 

Tamási írt még az Erdélyi Fiatalok irányzatáról is, amely 1930 és 1940 között az 
ifjúságot felekezeti és osztálykülönbségekre való tekintet nélkül kívánta megszervezni. 
Ez nemcsak a politikai és a közgondolkodás átértékelését vette célba, hanem a társada- 
lom tudományos alapon történő elemzését is. Többen vallották közülük, hogy az új 
magyar társadalom alapja a parasztság lesz; hogy az , erdélyiségben" Nyugatot és Keletet 
kell összebékíteni; s hogy a román és a magyar nép közötti kiegyezéshez az út a kulturális 
közeledésben és a problémák együttes megbeszélésén át vezet. A távolabbi jövő képét 
pedig a dunai konföderációban látták testet ölteni. 

Tamási Áron szerint a Hitel című lapnál teljesedett ki az öntudatos otthonkeresés; e 
csoport egyúttal az irodalomközpontúságot is feladta, és tevékenységében a tudományos 
felmérésekre tette a hangsúlyt. A lapban helyet kaptak a korabeli magyar társadalom 
gondjai, a gyermekhalandóság, az egészségtelen táplálkozás, a székelyek elvándorlása, 
az iparosodásban való lemaradás, a kolozsvári iparos- és kereskedőrétegek problémái, 
söt még a műemlékvédelem is. Az Erdélyi Fiatalok csoportja szellemi vezérének Adyt, 
Móriczot, Szabó Dezsőt választotta, a Hitel pedig Széchenyit. A baloldali áramlatokhoz 
közelebb állók a Korunk köré csoportosultak. E folyóirat hasábjain a haladás és a 
szocializmus eszméi lombosodtak ki; a szellemi népfront jegyében Veres Péter és Háy 
Gyula is megjelentethette írásait, s a lap a világirodalomra és a román kultúrára egyaránt 
kitárta a kapukat. Egy kisebbség csak úgy képes megmaradni - vallotta a lap szerkesztő- 
je, Gaál Gábor -, ha híven őrzi értékeit, emellett minden nap képes befogadva megújulni. 
Az adott történelmi helyzet akceptálásából következett, hogy egy lépéssel tovább ment 
az , Erdély-központúságon", és azt vallotta: a magyarság Romániában él, tehát a magyar 
írónak, társadalomkutatónak a romániai valóság jelenti munkásságának talaját. 

Tamási nyilt kiállása az összefogás gondolata mellett oldotta a bizalmatlanságot. 
Tennivaló akadt elég, s a szlovenszkói és a vajdasági magyarság is várakozva nézett az 
erdélyiekre: hogyan válaszolnak a történelmi kihívásra? 

Ismét a baloldal vette kezébe a kezdeményezést, az irányítást, megmozgatni, felrázni 
igyekezvén a közvéleményt, azokat is, akik csak a hívó szóra vártak, azokat is, akikben 
még szunnyadozott a tenniakarás. Bányai László az Új Szóban, a kommunista párt 
marosvásárhelyi lapjában a MADOSZ és az Ekésfront példájával ösztönzött a cselekvés- 

re; Józsa Béla ugyanitt egy, a magyar néptömegek egységére felépülő új országos magyar 
párt magvát hintette el a tudatban, és aggodalommal emlékeztetett arra, hogy román 
jobboldali szervezetek alakulnak a numerus clausus és numerus nullus bevezetésére; 
Kacsó Sándor is arra figyelmeztetett — mint a legtöbb, a Brassói Lapokban megjelenő 
cikkében -, hogy a Magyar Párt elhagyta, elárulta a népet. 

1937 tavaszán a Független Újság szólaltatta meg azokat, akik elengedhetetlennek 
tartották a különböző irányzatok képviselőinek találkozóját, valamint egy egységes 
antifasiszta mozgalom elveinek és munkatervének kidolgozását. Az rögtön kiderült: 
voltak közös célok, de az összejöveteltől majdnem mindenki mást várt. Többen csatla- 
koztak a szociáldemokrata Jordáky Lajoshoz, aki a munkásság nevében lépett fel; 
Csőgör Lajos a kisiparosság bekapcsolására tett javaslatot; Jancsó Elemér irodalomtörté- 
nész és Dsida Jenő költő a kisebbségi önvédelem kimódolására; Venczel József a katoli- 
kus főiskolások nevében az értelmiségi hivatást a gazdasági, művelődési feladatok konk- 
retizálásában és a , népi erőkre támaszkodó felelős szolgálatban" látta kiteljesedni. 
Szabédi László író a , magyar haladás, magyar megmaradás" jelszó jegyében szintén a 
magyar népi tömegek iránti felelősségre hívta fel a figyelmet; Kováts József a magyar 
kultúrájú zsidóság részvételével is számolt. 

A hozzászólások átgondoltak voltak, az árnyalatnyi vagy éppen lényeges különbségek 
ellenére mindenki egyetértett abban, amit Albrecht Dezső így fogalmazott meg: mindazt — 
otthon kell hagyni, ami elválaszt, s azt kell megkeresni, ami összeköt! 

1937. október 2-a és 4-e között Marosvásárhelyen az Apollo-teremben találkoztak , az 
erdélyi magyarság szellemi csoportosulásai parlamentális találkozójának" résztvevői; a 
, cselekvő ifjúság" 187 tagja, többek között Arató András, Asztalos Sándor, Balogh 
Edgár, Bányai László, Csőgör Lajos, Dsida Jenő, Jancsó Elemér, Józsa Béla, Kacsó 
Sándor, Méliusz József, Nagy Imre, Nagy István, Tamási Áron, Szemlér Ferenc és más 
neves személyiségek. Mind a kilenc elhangzott referátum az erdélyi magyarságot érintő 
kérdéssel foglalkozott: 

Az erdélyi magyarság társadalmi alkata, erkölcstana, átalakulásának útjai és képe; 

Az erdélyi magyar nemzetkisebbség közjogi és nemzetközi jogi helyzete; 

Az erdélyi magyarság és a román nép építő együttélésének feltételei és útja; 

Az iskolai nevelés, annak reformjai, az iskolán kívüli népnevelés; 

Tudomány, irodalom, színház, zene, művészet; 

Az erdélyi magyar napi és időszaki sajtó háború utáni működése, mostani állapota és 
jövőbeli szerepe; 

Az iparos és munkástömegek nevelése és szerepe; 

Közgazdasági politikánk; 

Mezőgazdasági politikánk. 

A hozzászólásokon azután egyik kérdés következett a másikból, nézetek csaptak 
össze, javaslatok hangzottak el akörül: mi az, amiben saját erőre kell számítani, mi az, 
amit az államnak kell biztosítania; mi az, ami az elődök örökségéből már elavult, mi az, 
ami még túlzottan radikális, korai követelés. 

Az államtól azt várta el az erdélyi kisebbségi magyarság, hogy az állami iskolákban 
állítsanak fel magyar osztályokat magyar tanerőkkel, és hogy nyújtson segélyt az egyházi 
iskoláknak, s egyáltalán biztosítsa az iskolák, egyházak, valamint a kulturális élet 
autonómiáját. A néptömegek körében végzendő nevelői és kultúrmunkát már a kisebb- 
ség feladatának tekintette. A gazdasági élet lehetőségeinek biztosítására, a munka sza- 
badságára - ez is állandóan napirenden volt mind Csehszlovákiában, mind Jugoszláviá- 
ban -— úgy tekintettek Marosvásárhelyen is, mint a legelemibb emberi jogra. A találkozó 
résztvevői tiltakozásukat fejezték ki a kormánynál a magyarság tömeges elbocsátása 
miatt, követelték a demokratikus szabadságjogok kiterjesztését, a politikai amnesztiát 
és a munkanélküli-segély bevezetését. Javaslatot tettek egy magyar gazdasági tanács 
felállítására is, s kiemelten foglalkoztak a mezőgazdasági jellegű kérdésekkel. Szükséges- 

nek tartották egyrészt a gazdakörök hálózatának további fejlesztését, másrészt Székely- 
föld iparosítását. (Kacsó Sándor a Brassói Lapokban, majd Bözödi György Székely bánja 
című monográfiája leplezte le azt a vétkes nemtörődömséget, ahogyan a székelység ügyét 
az erdélyi magyar arisztokrácia kezelte, s aminek következtében ijesztő méreteket öltött 
az összefüggő területen élő magyarság elvándorlása a Regátba, illetve kivándorlása 
Amerikába. Bözödi azt is felháborítónak nevezte, hogy míg a szász bankok évente 10 
százalékot fordítottak a szász kulturális intézmények és iskolák támogatására, a magyar 
bankok 2 százalékot sem szavaztak meg.) 

A találkozón elhangzott előadások közül a legnagyobb visszhangot - Párizstól Moszk- 
váig - Kacsó Sándor Az erdélyi magyarság és a román nép építő együttműködésének 
feltételei és útjai című referátuma keltette. Az előadó tényként állapította meg: naciona- 
lista szervezkedés, összeesküvés nyomaira sohasem bukkant a román állam a magyarság 
körében. A magyar kisebbség nevében elhatárolta magát a vitás területi kérdésekkel 
kapcsolatos állásfoglalástól, azzal az indoklással, hogy az Magyarország és Románia 
hatáskörébe tartozik; a fennálló viszonyokat adottnak fogta föl, olyan keretnek, amely- 
ben az erdélyi magyarságnak élnie kell, úgy azonban, hogy biztosítva legyen fennmara- 
dása, nemzeti létének sokoldalú fejlődése. Ennek teljesítése — mint mondotta - az állam 
feladata. A román-magyar megbékélés éppúgy történelmi szükségszerűség, mint a Duna 
völgyében élő népek egymásrautaltságából adódó szorosabb együttműködés — hangsú- 
lyozta végül Kacsó Sándor. 

Az értekezlet az ott megfogalmazott Hitvallásban egyhangúan elfogadta azt a gondo- 
latot, amelyben a haladó erdélyi magyar fiatalság minden gondja, józan reménye megfo- 
galmazódott: 

v:.. A Marosvásárhelyen összegyűlt fiatalság egy szabadságot szerető nép nyíltságával 
fordul a nemzeti álmaiban beteljesült és Gyulafehérvár magas szelleméhez felemelkedni 
tudott román néphez és irányítóihoz, hogy az élet- és az emberi jogaiban veszélyeztetett 
magyarság számára találja meg azt a módot, amely a lelki kibéküléshez, egymás becsületes 
megértéséhez vezet és a szabad testvéri együttélés lehetőségeit megteremti. 

Ohajtjuk ezt annál is inkább, mert meggyőződésünk szerint a román és magyar népre 
a Duna-medencében magasabb rendű közös hivatás vár." 

A Szovjetunióban élő magyar kommunisták a következőkben foglalták össze a vásár- 
helyi találkozó jelentőségét: az értelmiség együttműködési készségét fejezte ki a munkás- 
sággal, a román demokratikus erőkkel, a térség népeivel, s egyúttal hitet tett az országha- 
tárok, a megosztottság ellenére a magyar kultúra egysége mellett. A Szabad Szó, a 
franciaországi munkásság lapja, Európából nézve az eseményeket jól látta, hogy ugyanaz 
a demokratikus szellemiség, amely egyetemes rangra emelte Illyés Gyula, Féja Géza, 
Veres Péter révén a magyar irodalmat, munkálkodott Csehszlovákiában, Jugoszláviában 
és Romániában is. A Prágában megjelenő magyar irodalmi lap, az Uj Szellem emelkedétt 
hangú vallomást közölt Hantos László tollából: , A Vásárhelyi Hitvallást közös hiszek- 
egyként merjük vállalni." A magyarság kötelessége az, akármilyen államkeretben is éljen, 
hogy a testvériség zászlóvivője legyen — írta a Híd is. 

Nem állíthatjuk, hogy Marosvásárhelyen párbeszéd alakult ki a magyarság és a román 
nép között, azonban mind a fővárosi lapok, mind a kolozsvári román sajtó nagy 
érdeklődéssel követte az ott történteket. Legtönbbször természetesen Kacsó előadását 
idézték, így a Tara de mífine, a Natiunea románá, a Lumea románescá. Utóbbiban írta 
Constantin Clonaru: úgy tűnik, az erdélyi magyar demokrácia tartós barátságot akar 
kiépíteni Magyarország és Románia között. , Ebben a tevékenységben mi is a magyar 
ifjúság oldalán állunk." 

Szinte valamennyien kiemelték Kacsó beszédének azon sorait, hogy: , Nem vagyunk 
irredenták... Életünket a jelenlegi történeliui helyzetben és allamkeretben kell leélnünk 
és itt kell, mint nemzetiségnek nemcsak megmaradnunk, hanem kultúránkat is fejleszte- 
nünk." Ezt a gondolatot hangsúlyozta a Tara de Mfine beszámolója is, amely ezt 

tekintette kiindulási alapnak a két nép közötti kapcsolatok rendezésében. Jól látta a 
Najiunea románá, hogy a vásárhelyi találkozó a Magyar Párt sepsiszentgyörgyi kongresz- 
szusára adott méltó válasz volt, ahol Jakabbfy Elemérnek, a Magyar Kisebbség című 
folyóirat szerkesztőjének, nemzetközi hírű jogásznak és másoknak sem sikerült a kor 
követelményeihez alkalmazkodó program- és koncepciómódosítást elfogadtatni. Üdvö- 
zölte a magyar ifjúságot, amely kilépett szemlélődő passzivitásából — és megpróbált 
erjesztő kovász lenni a magyar társadalom egészében. 

A Napiunea románá elfogadni látszott a omán-magyar megbékélés Marosvásárhelyen 
előterjesztett , békefeltételeit", amelyeket ekképpen szedett pontokba: a romániai ma- 
gyarság a közép-európai magyar nyelv, valamint kultúrközösség szerves része; a román 
állam nemcsak hogy meg kell változtassa az addigi, a nemzetiségek, így a magyarság 
nemzeti létét veszélyeztető politikáját, amely az utóbbi időben támadásba ment át, 
hanem biztosítania kell mind egyéni, mind kollektív jogait. Végezetül a cikk a legkomo- 
lyabban méltányolni látszott a magyarság részéről jelentkező , testvéri együttélés őszinte 
óhaját, amely kölcsönös érdekekből fakad, továbbá abból a magasztos hivatásból, amely 
a két nemzetiségre hárul a Duna völgyében". 

Virgil E. Nistor a Kolozsváron megjelenő Nariunea románában három részből álló 
cikksorozatot közölt, egyébként minden alkalommal új oldalról közelítve meg a találko- 
zót. Többek között ő is feltette a kérdést: vajon a találkozóról hazamenet lesz-e folytatá- 
sa a cselekedni vágyó akaratnak? Létrejön-e az óhajtott népi-nemzeti egység? Megértik-e, 
elfogadják-e a Hitvallásban lefektetett gondolatokat? Sikerül-e a Magyar Párt ellenében 
a politikai gondolkodást demokratizálni? , Egyvalami bizonyos — így szólt a válasz -, a 
magyar kisebbségi testvéreink készítenek, forralnak valamit, valami jót. Ha a mustot 
nem sikerül lefojtani, megtörténhet, hogy belőle kristálytiszta bor csordul majd a megbé- 
kélés és az egyetértés terített asztalára helyezett poharakba." 

Zaharia Stancu lapja, a Lumea románescő is úgy látta: a magyarság egyértelműen 
demokratikus gondolkodásáról tett tanúságot; a testvériség szólalt meg Marosvásárhe- 
lyen. 

A Mácrciusi Front — amely 1937 tavaszán bontott zászlót — ún. makói kiáltványában 
az összes , Duna-völgyi államok népi erőinek uralomrajutását" is megfogalmazta; ennek 
az összefogásnak a szellemében vitatta meg a soron lévő feladatokat, és a vásárhelyi 
találkozó példája nyomán a nemzeti egységíront létrehozásának szándékával fogtak 
hozzá a kecskeméti találkozó megszervezéséhez 1938. március 15-ére; 1937 októberében 
. és novemberében az erdélyi fiatalok ültek le megtárgyalni a problémákat; Brassóban 
pedig a VT tartott országos konferenciát; az Év végéig : az erdélyi Magyar Pártnak 
tához. 1938. április 4-én a Kolozsvári Vasmunkás Otthonban tartott irodalmi est vala- 
mennyi íróvendége (Tamási Áron, Kiss Jenő, Szebédi László, Salamon Ernő) a vásárhe- 
lyi találkozó résztvevői közül került ki. 

Egy év után Brassóban kezdődtek megbeszélések a második találkozó megrendezésé- 
ről, azonban, ahogy Féja Géza nyilatkozatában megjegyezte: , a cselekvő akarat már 
nem maradt meg olyan készséggel, mint egy évvel ezelőtt". Ebbe, a nézetkülönbségeken 
túl, a megváltozott történelmi körülmények is belejátszottak. 


A magyarság számára csak egyetlen kiút nyílik a háborúból, 
a román néppel vívott közös antifasiszta szabadságharc útja." 


Az 1938. február 10-én bevezetett királyi diktatúra törvényen kívül helyezte az összes 
pártokat és szervezeteket, köztük természetesen a Magyar Pártot és a MADOSZ-t is. 
A magyar baloldalnak Erdélyben egy sokkal kiélezettebb történelmi helyzetben kellett 
ébren tartania a találkozó eszméit. 1938. november 14-én, a müncheni egyezmény után 
az illegalitásból juttatta el emlékiratát a MADOSZ a kormány elnökéhez. Ebben aggo- 

dalmának adott hangot, mivel ,, a Duna-völgyében folyó mesterkedések veszélyeztetik az 
itt élő népek függetlenségét és a világbékét". Azt a meggyőződését fejezte ki, hogy: 
, Egyedüli védőpajzsot a testvériség nyújt a két nép számára." A legszilárdabb pont 
ekkor a MADOSZ számára az Erdélyi Enciklopédia Kiadó, a Munkás Atheneum és a 
Forradalmi Írók Munkaközössége volt. Nagy tette volt az Erdélyi Magyar Szó megjelen- 
tetése 1939. június 18-tól, Radu Paraschivescu és Raul Sorban jóindulatú tamogatásának 
köszönhetően. E lap szervezte meg az 1939-es Petőfi-ünnepségeket, amelyek alkalmat 
adtak Józsa Bélának arra, hogy az 1848-as forradalom hagyományaira hivatkozva 
hirdesse a népek barátságát. Válaszul Mihai Beniuc román költő és Tudor Bugnariu rótta 
le tiszteletét a román sajtóban; így személyükben az erdélyi román értelmiség is bekap- 
csolódott az ünnepségbe. 

Az Erdélyi Magyar Szó vállalta magára 1939. december 30-31-én Kolozsváron a 
vásárhelyi találkozó folytonosságát igazolandó, az ún. népi találkozó megrendezését, 
amelyen a román baloldal képviselői is megjelentek. A találkozó után készített emlékira- 
tot 12 ezer példányban adták ki. A memorandum nemcsak a magyarságot érintő kérdések- 
kel foglalkozott, hanem felvetette a kisemberek állami támogatásának általánosabb 
követelését is, sőt a szomszédos országokkal kötendő kölcsönös segélynyújtási egyez- 
mény szükségességének gondolatát is. Ezt a találkozót ismételték meg 1940. február 4-én 
Brassóban: székely alkalmazottak, kisiparosok, munkások tiltakoztak a háború ellen, 
hirdették meg a népek barátságát, és mutatták ki egy egyetemes romániai magyar 
demokratikus front megalakulásának fontosságát. 

Erre 1943 nyarán került sor: Dél-Erdélyben a román baloldaliak kezdeményezte 
Országos Antihitlerista Frontba kapcsolódtak be, EÉszak-Erdélyben a MADOSZ, a 
kommunista párt, a kisgazdapárt és a szociáldemokrata párt folytatott megbeszéléseket 
ez irányban. 

Ebben, éppúgy, mint a vásárhelyi találkozó előkészítésében, Józsa Béla áldozatos 
munkáját kell kiemelni. Javaslatára 1941 januárjában azért alakult meg a Március 15-i 
Állandó Bizottság, hogy mérsékeljék Erdély népei egymásra uszításának hatását. Kolozs- 
váron magyar szakszervezeti dolgozók tüntettek a román munkások elbocsátása miatt, 
" Aradon román munkások tiltakoztak azért, mert magyar munkásokat tettek ki az 
utcára. Ez év tavaszán a népi írókat tömörítő Termés című folyóirat rendezett ankétot 
a dunai népekről - Teofil Vescan és Victor Eftimiu nagy elismeréssel méltatta a magyarok 
ilyen irányú kezdeményezését. 1943 nyarán - a szövetségesek nyugat-európai partraszál- 
lása tovább ösztönözte ezeket a közeledési kisérleteket — egyrészt Romániában a MA- 
DOSZ kötött egyezményt a román Ekésfronttal és a Hazafiak Szövetségével, ezzel 
bekapcsolódva az Országos Antihitlerista Frontba, másrészt Magyarországon Józsa 
Béla hozzákezdett az új vásárhelyi találkozó előkészítéséhez. Levélben fordult az Erdélyi 
Helikon és az Erdélyi Párt baloldali képviselőihez; Jordáky Lajos Tamási Áront győzte 
meg a találkozó fontosságáról. Kolozsvári útján Bajcsy-Zsilinszky Endre és Tildy Zoltán 
is helyeselte az erdélyiek szervezkedését. Szoros kapcsolatok épültek ki a Békepárt és a 
kommunista párt észak-erdélyi tartományi titkársága, a kisgazdapárt, valamint a szo- 
ciáldemokrata párt és az itteni MADOSZ-isták között. 

Minden jel arra utalt: jelentős népfrontmozgalom alakult ki Erdély mindkét részén: 
különböző pártállásúak, románok, magyarok és más nemzetiségűek részvételével. 

Kovács György író a Szabad Szó 1943. augusztus 29-i számában tette közzé felhívását 
az új vásárhelyi találkozó megrendezésére. 

A két nép demokratikus köreit villámcsapásként érték az 1943 októberében a magyar 
csendőrség által elrendelt letartóztatások, amelyeknek áldozatul esett az erdélyi baloldal 
jelentős része (közöttük Józsa Béla is) - de hasonló súlyos csapás érte a dél-erdélyi 
munkásmozgalmat is. Ilyen körülmények között elmaradt az 1943 októberére tervezett 
új vásárhelyi találkozó is. 

A vásárhelyi találkozó a világégést nem tudta kikerülni. De ahogyan egyik, 1944. 


94 ÉVFORDULÓ 


tekintette kiindulási alapnak a két nép közötti kapcsolatok rendezésében. Jól látta a 
Nagriunea románá, hogy a vásárhelyi találkozó a Magyar Párt sepsiszentgyörgyi kongresz- 
szusára adott méltó válasz volt, ahol Jakabbfy Elemérnek, a Magyar Kisebbség című 
folyóirat szerkesztőjének, nemzetközi hírű jogásznak és másoknak sem sikerült a kor 
követelményeihez alkalmazkodó program- és koncepciómódosítást elfogadtatni. Üdvö- 
zölte a magyar ifjúságot, amely kilépett szemlélődő passzivitásából — és megpróbált 
erjesztő kovász lenni a magyar társadalom egészében. 

A Napriunea románáő elfogadni látszott a román-magyar megbékélés Marosvásárhelyen 
előterjesztett , békefeltételeit", amelyeket ekképpen szedett pontokba: a romániai ma- 
gyarság a közép-európai magyar nyelv, valamint kultúrközösség szerves része; a román 
állam nemcsak hogy meg kell változtassa az addigi, a nemzetiségek, így a magyarság 
nemzeti létét veszélyeztető politikáját, amely az utóbbi időben támadásba ment át, 
hanem biztosítania kel! mind egyéni, mind kollektív jogait. Végezetül a cikk a legkomo- 
lyabban méltányolni látszott a magyarság részéről jelentkező , testvéri együttélés őszinte 
óhaját, amely kölcsönös érdekekből fakad, továbbá abból a magasztos hivatásból, amely 
a két nemzetiségre hárul a Duna völgyében". 

Virgil E. Nistor a Kolozsváron megjelenő Nariunea románában három részből álló 
cikksorozatot közölt, egyébként minden alkalommal új oldalról közelítve meg a találko- 
zót. Többek között ő is feltette a kérdést: vajon a találkozóról hazamenet lesz-e folytatá- 
sa a cselekedni vágyó akaratnak? Létrejön-e az óhajtott népi-nemzeti egység? Megértik-e, 
elfogadják-e a Hitvallásban lefektetett gondolatokat? Sikerül-e a Magyar Párt ellenében 
a politikai gondolkodást demokratizálni? , Egyvalami bizonyos — így szólt a válasz -—, a 
magyar kisebbségi testvéreink készítenek, forralnak valamit, valami jót. Ha a mustot 
nem sikerül lefojtani, megtörténhet, hogy belőle kristálytiszta bor csordul majd a megbé- 
kélés és az egyetértés terített asztalára helyezett poharakba." 

Zaharia Stancu lapja, a Lumea románescá is úgy látta: a magyarság egyértelműen 
demokratikus gondolkodásáról tett tanúságot; a testvériség szólalt meg Marosvásárhe- 
lyen. 

A Márciusi Front - amely 1937 tavaszán bontott zászlót — ún. makói kiáltványában 
az összes , Duna-völgyi államok népi erőinek uralomrajutását" 15 megfogalmazta; ennek 
az összefogásnak a szellemében vitatta meg a soron lévő feladatokat, és a vásárhelyi 
találkozó példája nyomán a nemzeti egységfront létrehozásának szándékával fogtak 
hozzá a kecskeméti találkozó megszervezéséhez 1938. március 15-ére; 1937 októberében 
és novemberében az erdélyi fiatalok ültek le megtárgyalni a problémákat; Brassóban 
pedig a MADOSZ tartott országos konferenciát; az év végéig az erdélyi Magyar Pártnak 
több vidéki ifjúsági szervezet jelentette be csatlakozását a vásárhelyi találkozó határoza- 
tához. 1938. április 4-én a Kolozsvári Vasmunkás Otthonban tartott irodalmi est vala- 
mennyi íróvendége (Tamási Áron, Kiss Jenő, Szebédi László, Salamon Ernő) a vásárhe- 
lyi találkozó résztvevői közül került ki. 

Egy év után Brassóban kezdődtek megbeszélések a második találkozó megrendezésé- 
ről, azonban, ahogy Féja Géza nyilatkozatában megjegyezte: , a cselekvő akarat már 
nem maradt meg olyan készséggel, mint egy évvel ezelőtt". Ebbe, a nézetkülönbségeken 
túl, a megváltozott történelmi körülmények is belejátszottak. 


A magyarság számára csak egyetlen kiút nyílik a háborúból, 
a román néppel vívott közös antifasiszta szabadságharc útja." 


Az 1938. február 10-én bevezetett királyi diktatúra törvényen kívül helyezte az összes 
pártokat és szervezeteket, köztük természetesen a Magyar Pártot és a MADOSZ-t is. 
A magyar baloldalnak Erdélyben egy sokkal kiélezettebb történelmi helyzetben kellett 
ébren tartania a találkozó eszméit. 1938. november 14-én, a müncheni egyezmény után 
az illegalitásból juttatta el emlékiratát a MADOSZ a kormány elnökéhez. Ebben aggo- 

dalmának adott hangot, mivel ,,a Duna-völgyében folyó mesterkedések veszélyeztetik az 
itt élő népek függetlenségét és a világbékét". Azt a meggyőződését fejezte ki, hogy: 
, Egyedüli védőpajzsot a testvériség nyújt a két nép számára." A legszilárdabb pont 
ekkor a MADOSZ számára az Erdélyi Enciklopédia Kiadó, a Munkás Atheneum és a 
Forradalmi Írók Munkaközössége volt. Nagy tette volt az Erdélyi Magyar Szó megjelen- 
tetése 1939. június 18-tól, Radu Paraschivescu és Raul Sorban jóindulatú támogatásának 
köszönhetően. E lap szervezte meg az 1939-es Petőfi-ünnepségeket, amelyek alkalmat 
adtak Józsa Bélának arra, hogy az 1848-as forradalom hagyományaira hivatkozva 
hirdesse a népek barátságát. Válaszul Mihai Beniuc román költő és Tudor Bugnariu rótta 
le tiszteletét a román sajtóban; így személyükben az erdélyi román értelmiség is bekap- 
csolódott az ünnepségbe. 

Az Erdélyi Magyar Szó vállalta magára 1939. december 30-31-én Kolozsváron a 
vásárhelyi találkozó folytonosságát igazolandó, az ún. népi találkozó megrendezését, 
amelyen a román baloldal képviselői is megjelentek. A találkozó után készített emlékira- 
tot 12 ezer példányban adták ki. A memorandum nemcsak a magyarságot érintő kérdések- 
kel foglalkozott, hanem felvetette a kisemberek állami támogatásának általánosabb 
követelését is, sőt a szomszédos országokkal kötendő kölcsönös segélynyújtási egyez- 
mény szükségességének gondolatát is. Ezt a találkozót ismételték meg 1940. február 4-én 
Brassóban: székely alkalmazottak, kisiparosok, munkások tiltakoztak a háború ellen, 
hirdették meg a népek barátságát, és mutatták ki egy egyetemes romániai magyar 
demokratikus front megalakulásának fontosságát. 

Erre 1943 nyarán került sor: Dél-Erdélyben a román baloldaliak kezdeményezte 
Országos Antihitlerista Frontba kapcsolódtak be, Eszak-Erdélyben a MADOSZ, a 
kommunista párt, a kisgazdapárt és a szociáldemokrata párt folytatott megbeszéléseket 
ez irányban. 

Ebben, éppúgy, mint a vásárhelyi találkozó előkészítésében, Józsa Béla áldozatos 
munkáját kell kiemelni. Javaslatára 1941 januárjában azért alakult meg a Március 15-i 
Állandó Bizottság, hogy mérsékeljék Erdély népei egymásra uszításának hatását. Kolozs- 
váron magyar szakszervezeti dolgozók tüntettek a román munkások elbocsátása miatt, 
" Aradon román munkások tiltakoztak azért, mert magyar munkásokat tettek ki az 
utcára. Ez év tavaszán a népi írókat tömörítő Termés című folyóirat rendezett ankétot 
a dunai népekről - Teofil Vescan és Victor Eftimiu nagy elismeréssel méltatta a magyarok 
ilyen irányú kezdeményezését. 1943 nyarán - a szövetségesek nyugat-európai partraszál- 
lása tovább ösztönözte ezeket a közeledési kísérleteket — egyrészt Romániában a MA- 
DOSZ kötött egyezményt a román Ekésfronttal és a Hazafiak Szövetségével, ezzel 
bekapcsolódva az Országos Antihitlerista Frontba, másrészt Magyarországon Józsa 
Béla hozzákezdett az új vásárhelyi találkozó előkészítéséhez. Levélben fordult az Erdélyi 
Helikon és az Erdélyi Párt baloldali képviselőihez; Jordáky Lajos Tamási Áront győzte 
meg a találkozó fontosságáról. Kolozsvári útján Bajcsy-Zsilinszky Endre és Tildy Zoltán 
is helyeselte az erdélyiek szervezkedését. Szoros kapcsolatok épültek ki a Békepárt és a 
kommunista párt észak-erdélyi tartományi titkársága, a kisgazdapárt, valamint a szo- 
ciáldemokrata párt és az itteni MADOSZ-isták között. 

Minden jel arra utalt: jelentős népfírontmozgalom alakult ki Erdély mindkét részén: 
különböző pártállásúak, románok, magyarok és más nemzetiségűek részvételével. 

Kovács György író a Szabad Szó 1943. augusztus 29-i számában tette közzé felhívását 
az új vásárhelyi találkozó megrendezésére. 

A két nép demokratikus köreit villámcsapásként érték az 1943 októberében a magyar 
csendőrség által elrendelt letartóztatások, amelyeknek áldozatul esett az erdélyi baloldal 
jelentős része (közöttük Józsa Béla is) -— de hasonló súlyos csapás érte a dél-erdélyi 
munkásmozgalmat is. Ilyen körülmények között elmaradt az 1943 októberére tervezett 
új vásárhelyi találkozó is. 

A vásárhelyi találkozó a világégést nem tudta kikerülni. De ahogyan egyik, 1944. 

szeptember végi felhívásában a MADOSZ is emlékeztetett: , több mint tíz évig hűséges 
fegyvertársa volt a román nép demokratikus erőinek". 

Példája volt annak is, hogy a közös ügyek valódi alkotó közösséget kovácsolnak 
különböző pártállású, világnézetű emberek között a humánum, a haladás, az érdekek 
kölcsönös tisztelete alapján. 

Ami napjainkat illeti, a vásárhelyi találkozó haladó hagyományát nemcsak a romániai 
magyarok, hanem a román kortársak is őrzik, és a két világháború közötti korszak 
legjelentősebb demokratikus magyar mozgalmaként tartják számon. Tudor Bugnariu a 
harmincéves évforduló alkalmával jegyezte fel a Contemporanulban, hogy a fasizmus 
elleni harc idején ,a román és a magyar nép közös humanista hagyományai tették 
lehetővé" az antifasiszta közös mozgalom kialakítását. 1944. augusztus 23. után a 
találkozó demokratikus és antifasiszta szelleme mind a román, mind a magyar haladó 
erők számára ösztönzően hatott a nacionalizmus és a sovinizmus elleni, a két nép testvéri 
barátságáért folytatott harcban. Ezen túl Bugnariu azt is elismerte, hogy a magyar 
demokrácia képviselői a román baloldalhoz csatlakozva vettek részt a régi rendszer 
nyomainak eltüntetésében, a népi demokratikus fordulat és a szocialista forradalom 
végrehajtásában. 

A találkozó példája volt annak, hogy a vitás kérdések megoldásának a tárgyalóaszta- 
lok mellett van a helye, s hogy az emberi-nemzeti jogok kölcsönös elismerése és biztosítá- 


sa nélkül nem szűnnek meg az ellentétek a térség megpróbált és megszenvedett múltú 
népei között. 


Lipcsey Ildikó 


Laczák Géza: Háború és béke 

Albert Rhys Williams: A forradalmi Oroszország 


egy amerikai szemével 


Érdekes, mondhatni, rendhagyó kötettel gyara- 
pitotta a Kossuth Könyvkiadó a nagy októberi 
szocialista forradalommal foglalkozó művek 
magyar nyelvű irodalmát. Albert Rhys Williams 
írásai nem szokványos értelemben vett vissza- 
emlékezések, s bizton állítható, hogy túllépik a 
címlapon feltüntetett Riportok műfaji kereteit 
is. Talán helyesebb ez esetben olyan élménybe- 
számolóról szólni, amely érzékelteti az 
1917-1918-as évek hangulatát, a nekilendült 
forradalmi folyamat mélységét és gyökereit. 

A nagy néptömegek állnak a könyv közép- 
pontjában, amelyek többnyire ösztönösen sod- 
ródtak bele az eseményekbe, de előbb vagy 
utóbb a forradalom elkötelezettjévé váltak. Wil- 
liams — Gorkij módjára - elvegyült a nép köré- 
ben: járt a petrográdi és nyizsnyij-novgorodi 
munkások között, beszélgetett a balti flotta 
matrózaival és a hadsereg egyszerű katonáival, 
hosszasan időzött a maradiságukban is tisztele- 
tet ébresztő falusi parasztok otthonában. Innen 
szerzett elsődleges benyomásait osztja meg ve- 
lünk, sok kortársánál tisztábban megértve az 
oroszországi fejlemények milyenségét és vissza- 
fordíthatatlanságát. Írásai röviddel oroszorszá- 
gi útját követően már napvilágot láttak, s így 
részei a szovjet húszas évek rendkívül bő irodal- 
mi termésének, mely többnyire a maga — sok- 
szor nyers — őszinteségével mutatta be a valósá- 
got. 

De hogyan kerül egy amerikai szocialista az 
oroszországi forradalom kellős közepébe? 
A szovjetek első összoroszországi kongresszu- 
sán e kérdésre Williams így válaszolt: , Hivata- 
losan mint újságíró. A valódi ok azonban a 
forradalom. Ez ellenállhatatlan volt, mágnes- 
ként vonzott ide." Amikor 1917 nyarán többed- 
magával Pétervárra érkezik, még főleg a kíván- 
csiság és a tudósítói becsvágy hajtja. Mire eluta- 
zik, már több mint a szovjet rendszer szimpati- 
zánsa. A forradalom , bacilusa" őt is megfer- 
tőzte. 


Pedig érkeztekor azt sem tudja, kik azok a 
bolsevikok, s ki is valójában Lenin, akit a bur- 
zsoá sajtó csak mint , német ügynököt" és , fan- 
tasztát" emleget. Személyesen a forradalom 
győzelmének óráiban vehette csak szemügyre a 
bolsevikok vezérét, amikor az éppen a Szmolnij- 
ban szónokolt - de csalódnia kellett: , Csaknem 
ellenkezője volt annak, amit elképzeltünk. Ma- 
gas termetű, impozáns jelenségre számítottunk, 
ehelyett alacsony, zömök embert láttunk. Sza- 
kálla, haja borzas, gondozatlan." S a szónoklat 
során csak nem akart előtűnni az a mágikus erő, 
ami egy , szuperbolseviktól" Williams és a többi 
külföldi megfigyelő szerint elvárható lett volna. 

A későbbiekben már közelebbről is alkalma 
nyilott megismerni Lenint. A Mihály-lovardában 
együtt léptek fel azon a katonáknak tartott gyűlé- 
sen, amelyet követően merényletet követtek el 
Lenin ellen: majd többször is beszélgettek egy- 
mással négyszemközt. S az élesszemű megfigye- 
lő immár , testközelből" rajzolhatta meg az 
, igazi" Lenin portréját. Az ő figyelmét sem ke- 
rülte el Lenin magánéletének , aszketizmusa", a 
megkülönböztetéstől való idegenkedése, a vas- 
fegyelem, a napi 18-20 órás munka, amit má- 
soktól is megkövetelt. Kifejezően láttatja Lenin 
vitakészségét. Ezzel kapcsolatban idézi a találó 
megállapítást: , Lenin nem válaszol ellenfelének, 
hanem ízekre szedi. Eles, mint a borotva..." 
s A felhozott érvek minden hiányosságára felfi- 
gyel, visszautasítja az elfogadhatatlan premisz- 
szákat és kimutatja, milyen abszurd következte- 
tések vonhatók le belőlük. Ugyanakkor gunyo- 
ros; kicsúfolja ellenfelét." , Az embert magával 
sodorja logikájának ereje, lenyűgözi intellektuá- 
lis szenvedélye." 

Markánsan szemlélteti azt is, hogy Lenin a 
tettek embere volt. Amikor a németek támadása 
következtében Pétervár közvetlen veszélybe ke- 
rült, kihozatta a Péter-Pál-erődből a bebörtön- 
zött ellenforradalmi vezérkar tisztjeit, kidolgoz- 
tatta velük a város védelmének tervét, majd a 

munka végeztével visszaszállíttatta őket , szál- 


láshelyükre". S amikor Williams felajánlja, 
hogy e veszélyes helyzetben megpróbál nemzet- 
közi osztagot felállítani, Lenin nyomban nyúl a 
telefonért, tollat ragad, utasításokat ad, s aznap 
estére már megalakul a Nemzetközi Légió. 


v 


Az amerikai szocialista a teoretikus Lenint is 
megidézi. Beszámol a [Ludovic Naudeaunak 
adott Lenin-interjú érdekesebb kitételeiről. 
A riport tanúsága szerint Lenin már ekkoriban 
hangoztatta a szocializmushoz vezető út sokfé- 
leségét: , Ha Franciaországban vagy Németor- 
szágban szocialista rendszert vezetnének be, ezt 
ott sokkal könnyebb volna fenntartani, mint itt 
Oroszországban. Mert Nyugaton a szocializmus 
olyan struktúrákat, szervezeteket, mindenféle 
szellemi és anyagi erőket talál, amilyenek Orosz- 
országban nem léteznek." 

E plasztikus Lenin-portré szervesen kapcsoló- 
dik a forradalmat csináló tömegek életközeli 
bemutatásához. 1917 nyarán Williams egy bol- 
sevik munkás házában vendégeskedik Nyizs- 
nyij-Novgorodban. Szartov, a szerelő felesége 
még naponta vezekel Szent Miklós ikonja előtt, 
de a házigazda a rabszolgafelszabadító Lincoln 
képét teszi diszhelyre otthonában, és a világ 
megváltoztatásáról beszél. A franciaországi ex- 
pedíciós hadseregből az első szovjetkongresz- 
szusra érkezett katonaküldöttek a maguk leegy- 
szerűsítő módján ugyan, de megragadják az ese- 
mények lényegét, amikor igy beszélnek az , ame- 
rikai" előtt: , A cár elment, de a forradalom csak 
most kezdődött. A cár megdöntése csak egy 
mozzanat. A munkások nem azért vették ki a 
hatalmat az egyik uralkodó osztály, a monar- 
chisták kezéből, hogy átadják egy másik uralko- 
dó osztálynak, a burzsoáziának. Mindegy, hogy 
mi a neve, a szolgaság egy és ugyanaz." A tudó- 
sító ott van a háború ellen tiltakozó petrográ- 
diak júliusi forgatagában: látja az elkeseredett s 
a végsőkig elszánt embereket, a Kronstadtból 
csónakokon érkezett nyolcezer tengerészt, akik 
lehurrogják és majdnem meglincselik az őket 
üres igéretekkel leszerelni igyekvő eszer Cser- 
novot, az Ideiglenes Kormány földművelésügyi 
miniszterét. Látja és rögzíti a tüntetések véres 
elfojtását és a burzsoázia örömujjongását. 

A több országot (köztük Amerikát is) meg- 
járt, négy nyelven beszélő bolsevik Janisev kisé- 
retében Williams a paraszti mentalitást is megis- 
merheti. Közvetlen tapasztalataiból szűri le kö- 
vetkeztetését: , A paraszt a maga feje után megy, 
maga alkotja meg ítéleteit. Ez meglepi az ide- 
gent, akinek szemében az orosz paraszt a földet 


túró, középkori sötétségben megrekedt, babo- 
náknak hódoló, nyomorúságosan szegény te- 
remtmény. Elámultunk azon, hogy ez a paraszt 
írni-olvasni nem tud ugyan, de tud gondolkod- 
ni." Janisev a lelkét kiöntve magyarázza a falu- 
jabelieknek a bolsevik gondolatokat, egészen 
addig, míg teljesen elmegy a hangja. Látszólag 
mindhiába. De hogy lesz foganatja a befektetett 
energiának, azt Fedoszejev, egy fiatal paraszt 
szavai sugallják: , Mindez annyira új, Mihail 
Petrovics — mondja Janisevnek. -— Nehézkes nép 
vagyunk mi. Időre van szükségünk, hogy min- 
dent átgondoljunk és megbeszéljünk. Hisz csak 
ma arattuk le a gabonát, pedig sok hónapja, 
hogy elvetettük." 

1917 szeptemberében Williams a rigai fronton 
járt. Közelről érezhette, hogy ezek az éhségtől 
elgyötört, rémségekbe belefásult, fegyver-lőszer 
és megfelelő ruházat nélküli katonák teljesen 
elvesztették a vezetésbe vetett bizalmukat, és 
nem látták értelmét további gyötrődésüknek a 
lövészárkokban. Megalakították szovjetjeiket, 
és csak az alkalmas pillanatra vártak. Nem vé- 
letlen, hogy a Kornyilov-lázadás idején még a 
, vad hadosztályt" 15 meg tudták győzni a vörös 
agitátorok. 

A szerző szemtanúja lehetett az 1917. novem- 
beri fordulatnak. Ott ült a szovjetek második 
összoroszországi kongresszusán, végignézhette 
honfitársaival a Téli Palota elfoglalását, közvet- 
len részese volt az ellenforradalmi támadás visz- 
szaverésének, a telefonközpont visszafoglalásá- 
nak, beszélgethetett a Péter-Pál-erődbe zárt le- 
tűnt politikusokkal, ellenforradalmárokkal, ké- 
sőbbi fehérgárdistákkal. Beszámol a burzsoázia 
, Csendes" ellenforradalmának részleteiről: a hi- 
vatalnoksztrájkról, a tudatos szabotázsakciók- 
ról, az egyház bolsevikokat kiközösítő prokla- 
mációjáról, az Alkotmányozó Gyűlésbe -— mint 
utolsó mentsvárba — vetett meghiúsult remé- 
nyekről. 

S bemutatja az új rend kiépítése érdekében 
tett óriási erőfeszítéseket — azt a gigászi felada- 
tot, ahogy a , maroknyi" bolsevik pártnak meg 
kellett nyerni a megpróbáltatásoktól megcsö- 
mörlött 160 milliós, többségében közömbös né- 
pességet. Mindebben rendkívül nagy szerepe 
volt az oktató-nevelő munkának, az analfabé- 
tizmus felszámolásának. Találkozhatunk a 
könyvben Alekszej Rudakov szuggesztív erejű 
szines plakátjával, melyen egy előretartott kéz- 
zel botorkáló, bekötött szemű muzsik éppen 
lelépni készül a meredek sziklaoromról. S a kisé- 
rő szöveg: , Az írástudatlan olyan, akár a vak. 
Mindenütt kudarc és baj leselkedik rá." 

Williams 1918 áprilisában elindul, hogy a Tá- 
vol-Keleten keresztül visszatérjen hazájába. Ka- 
landos utazás végén jut el Vlagyivosztokba, 
ahol megéri a külföldi intervenció kibontakozá- 
sát, a burzsoázia véres bosszúját. Ő maga is csak 
üggyel-bajjal éli túl az ellenforradalmi fordula- 
tot, s jut haza Amerikába. 

Aggódott Szovjet-Oroszország sorsáért, de 
biztos volt fennmaradásában. Erre egy beszélge- 
tésből merített magyarázatot, amit így foglalt 
össze: , A cári hatalom a hadseregen alapult, 
ezért elegendő volt felbomlasztani ezt a hadsere- 
get, és a cár hatalma megbukott. A Kerenszkij- 
kormányzat alapja a kabinet volt; elegendő volt 
a Téli Palotában körülzárni a minisztereket, és 
Kerenszkij kormányzata megbukott. Ezzel 
szemben a szovjet kormányzat ezernyi helyi 
szovjetben gyökeret vert, számtalan sejtből álló 
szervezet. A szovjet kormányzatot csak úgy le- 
het megsemmisíteni, ha külön megsemmisítik e 
szervezetek mindegyikét. Ám ezeknek a szerve- 
zeteknek eszük ágában sem volt hagyni, hogy 
megsemmisítsék őket." 

Amerikába hazatérve Williams rögtön mun- 
kához lát. Előadásokat, vitákat rendez az orosz- 
országi forradalomról. Könyveit sok nyelvre le- 
fordították, újabb, 1922-es oroszországi útjára 
már magával vihette őket. 

Amikor a recenzens csak helyeselni tudja e két- 
ségkívül hasznos és érdekes kötet itthoni megje- 

lentetését, nem hallgathatja el bizonyos hiányér- 
zeteit sem. Például már a történelmi hűség érde- 
kében is megfontolást érdemelt volna Williams 
egész visszaemlékezésének publikálása (a jelen- 
legi könyv az 1967-es nem teljes szovjetunióbeli 
kiadás változatlan átvétele). Viszont, ha a kiadó 
eleve válogatásra gondolt, elhagyhatta volna az 
1919-es és 1921-es írás közé , csúsztatott" 1932- 
es riportot, amely nemcsak keletkezési dátumát, 
de hangvételét tekintve is elüt , szomszédaitól". 
A mellékelt névmutató egyes címszavainak 
gondosabb és pontosabb megfogalmazása 
egyúttal jobban hozzájárult volna a kötetben 
szereplő események, történelmi személyek köré- 
ben történő valósághű eligazodáshoz. Kirívó 
példaként hadd említsük meg azt a hamis beállíi- 
tást, hogy Buharin úgymond , később a trockis- 
ta ellenzékhez csatlakozotte, vagy azt a sommás 
megjegyzést, miszerint Kamenyev , újra meg új- 
ra szembefordult a párt lenini politikájával" 
(akkor miért tölthetett be mégis, még Lenin 
életében is felelős és fontos funkciókat?). Sze- 
rencsére az ilyen idejétmúlt, dogmatikus törté- 
netszemléletet tükröző megfogalmazások nem 
túl gyakoriak a névmutatóban, de ezek egy eset- 
leges újabb kiadásban feltétlenül korrekcióra 
szorulnak. 
( Kossuth Könyvkiadó, 1987.) 


Mátó István 


Csoma Gergely: Óbuda 


LAPUNK NEMZETKOZI KAPCSOLATAIRÓL 


Az utóbbi időszakban fellendültek és szélesed- 
tek a Társadalmi Szemle kapcsolatai a testvér- 


pártok folyóirataivál. Szerkesztőségünk szándé- " 


ka, hogy ezekről a kapcsolatokról — a teljesség 
igénye nélkül - időközönként, érdemben tájé- 
koztatjuk olvasóinkat. 

u A kommunista és munkáspártok elméleti 
és ideológiai folyóirata két- és többoldalú 
együttműködésének fejlesztéséhez nagymérték- 
ben hozzájárult az 1986. december 3. és 5. kö- 
zött Moszkvában megrendezett találkozó, ame- 
lyen részt vettek a szocialista, valamint több 
kapitalista és fejlődő (összesen 37) ország kom- 
munista és munkáspártja elméleti folyóiratai- 
nak főszerkesztői, illetve képviselői. E nagy je- 
lentőségű találkozó házigazdája az SZKP elmé- 
leti és politikai folyóirata, a Kommunyiszt volt. 
A magyar delegációt Benke Valéria, az MSZMP 
Központi Bizottságának tagja, a Társadalmi 
Szemle szerkesztőbizottságának elnöke vezette. 

A találkozón részt vett az arab kommunista 
pártok folyóirata, az Al Nahj, valamint a Béke 
és Szocializmus szerkesztője is. Az elméleti ta- 
nácskozás témája napjaink új ideológiai és poli- 
tikai problémáinak megvitatása volt. 

Fontos kérdésként merült fel a jelenkori kapi- 
talizmus körülményei között az osztályharc ér- 
telmezése és annak konkrét gyakorlati megvaló- 
sulása. A résztvevők nagy figyelmet fordítottak 
a szocialista építés időszerű problémáira, azokra 
az új feladatokra, amelyek a szocialista orszá- 
gok fejlődésének minőségileg új szakaszát jelen- 
tik. Minden részt vevő folyóirat kifejtette véle- 
ményét, álláspontját saját országa és pártja bel- 
ső helyzetéről, feladatairól. 

Hangot kapott az a nézet is, hogy a marxiz- 
mus-leninizmus kritikai továbbfejlesztésére van 
szükség ahhoz, hogy a szocializmus történeté- 
ben felszínre került problémákra választ és elő- 
remutató következtetéseket lehessen megfogal- 
mazni. : 

Benke Valéria előadásában a szocialista fejlő- 


dés magyar tapasztalatait elemezte. Az MSZMP 
politikájának különösen a reformmal kapcsola- 
tos tanulságai érdeklődést váltottak ki a résztve- 
vőkből, és ennek nyomán élénk eszmecsere bon- 
takozott ki. 

A folyóiratok képviselői találkoztak Alek- 
szandr Jakovlev elvtárssal, az SZKP Központi 


Bizottsága titkárával (azóta a Politikai Bizott- 
ság tagja). Jakovlev elvtárs elemezte az SZKP 
KB 1985. áprilisi ülésének és a párt XXVII. 
kongresszusának határozatait követően kibon- 
takozó folyamatok eredményeit, az átalakítás és 
a nyíltság szerepét a haladás érdekében. 

B A Kínai Kommunista Párt elméleti folyó- 
irata, a Hungcsi (Vörös Zászló) főszerkesztőjé- 
nek, Hsziung Fu elvtársnak tavaly nálunk tett 
látogatása viszonzásaként ez év április 16. és 25. 
között a Társadalmi Szemle delegációja Kínában 
járt Benke Valéria vezetésével (a delegáció tagja 
volt H. Varró Rózsa főszerkesztő-helyettes és Po- 
lonyi Péter a Társadalomtudományi Intézet tu- 
dományos munkatársa). 

A delegáció több megbeszélésen vett részt a 
társfolyóirat szerkesztőségében, járt Hangcsou- 
ban és Sanghajban. A delegáció eszmecserét 
folytatott Vang Zsen-csevel, a KB Propaganda 
Osztályának vezetőjével, és egyik tagját fogadta 
a Kínai Tudományos Akadémia Társadalomtu- 
dományi Tagozata Filozófiai Intézetének veze- 
tője. A delegáció értékes információkat kapott 
a Kínai Gazdasági Reformbizottság elnökhe- 
lyettesétől, Kao Sang-csüantól. A látogatás so- 
rán mindenütt kérdéseket tettek fel a magyar 
gazdasági reform tapasztalataira, valamint to- 
vábbi  reformelképzeléseinkre vonatkozóan. 
A delegációt fogadta Hu Csi-li, a Politikai Bi- 
zottság tagja, a Központi Bizottság titkára, aki 
részletes tájékoztatást adott a kínai reformtó- 
rekvések teljes köréről. 

um 1987. május 18. és 23. között a Társadalmi 
Szemle vendégeként Magyarországon tartózko- 
dott W. Holan elvtárs, az Einheit (NDK-beli 

társfolyóiratunk) szerkesztője, aki látogatása 
során tanulmányozta a népgazdaságirányitás je- 
lenlegi helyzetét, a gazdasági struktúra és a tu- 
dományos-technikai fejlődés összefüggéseit. va- 
lamint az életszínvonal alakulását Magyar- 
országon. Vendégünk konzultációs beszélgetést 
folytatott az MSZMP Központi Bizottsága 
Gazdaságpolitikai Osztályán, a Szakszervezetek 
Elméleti Kutatóintézetében és az Országos 
Tervhivatalban. 


u Május 30. és június 7. között szerkesztősé- 
günk munkáját tanulmányozta R. Gongor elv- 
társ, a Namin Amdral (mongol társlapunk) szer- 
kesztője. Vendégünk betekintést kapott az ipari 
és szolgáltató kisvállalatok és szövetkezeti gaz- 
daságok működésébe, tájékoztatták az ezekben 
folyó pártszervezeti munka tapasztalatairól, a 
vállalati gazdasági munkaközösségekről. Szer- 
kesztőségünk munkatársai is képet kaphattak 
Mongólia társadalmi és gazdasági életéről. 

um Júniusban Magyarországra látogatott A. 
Alekszijev elvtárs. a Novo Vreme (bolgár társfo- 
lyóiratunk) gazdaságpolitikai szerkesztője, aki 
közgazdasági szakemberekkel cserélt  véle- 
ményt, közöttük két szerkesztőbizottsági ta- 
gunkkal (Huszár István és Kozma Ferenc elvtár- 
sakkal) is. Szó esett országaink helyéről a világ- 


gazdaságban, az előttünk álló feladatokról, 
problémáink megoldásának útjáról. 

m 1987. június 15-től június 19-ig a Nová Mysl 
(csehszlovák társfolyóiratunk) kéttagú küldött- 
sége járt nálunk. J. Mensikova és Z. Matusik 
elvtársak tanulmányozták országunk társadal- 
mi-gazdasági fejlődésének aktuális problémáit, 
a politikai rendszer, a népképviselet, a tanács- 
rendszer működését. E kérdéseket érintő talál- 
kozókra több helyen, így az MSZMP KB Köz- 
igazgatási és Adminisztratív Osztályán, a Taná- 
csi Hivatalban került sor. Társadalmi-gazdasági 
helyzetünkről üzemlátogatások során gyakorla- 
ti tapasztalatokat is szerezhettek. 


Vendégeinket a szerkesztőség vezetői tájékoz- 
tatták Magyarország aktuális politikai, gazda- 
sági, társadalmi, ideológiai helyzetéről, az 
MSZMP munkájáról, soron következő felada- 
tainkról. 

A látogatásokra az őszinte, elvtársias légkör 
volt jellemző, ami hozzájárult országaink politi- 
kai, gazdasági és társadalmi helyzetének jobb 
megismeréséhez, valamint a társfolyóirataink- 
kal való együttműködés fejlesztéséhez. 


Kiss György: Szikla és tenger 


PÁLYÁZATI FELHÍVÁS ASPIRANTUÚRÁRA 


az SZKP KB mellett működő 
Társadalomtudományi Akadémián 
az 1989/90-es tanévre 


Az MSZMP Központi Bizottságának Agitációs és Propaganda Bizottsága pályázatot hirdet 
a Szovjetunió Kommunista Pártja Központi Bizottsága mellett működő Társadalomtudományi 
Akadémián aspirantúra elvégzésére, a filozófia és esztétika, a politikai gazdaságtan, a nemzetko- 
zi munkásmozgalom, a pártépítés és a szocialista államelmélet témaköreiben. 


Pályázni lehet általános elméleti, ideológiai jellegű és nemzetközi vonatkozású témákkal, 
különös tekintettel a munkásmozgalom, a pártmunka és a szocializmus gazdasági-társadalmi 
fejlődésének legfontosabb elméleti-gyakorlati kérdéseire. A témaválasztáshoz az MSZMP KB 
Társadalomtudományi Intézete (Budapest, VI., Benczúr u. 33.) segítséget nyújt. 

A tanulmányi idő 3 év. Az aspiráns ösztöndíjban, családja az előírásoknak megfelelő juttatás- 
ban részesül. 


Pályázhat minden olyan 35 évesnél nem idősebb párttag, aki 

- egyetemet, főiskolát végzett; 

— jelentős mozgalmi tapasztalattal és a tudományos munka végzéséhez megfelelő készséggel 
és alapokkal rendelkezik; 

— tudományos és ideológiai szempontból aktuális témán kíván dolgozni; 

- legalább középfokú orosz nyelvtudással rendelkezik. 


Elsősorban ideológiai, kulturális területen dolgozó pártmunkások, a marxista tanszékek ta- 
pasztalt oktatói, a központi hírközlő szervek (sajtó, rádió, tv) elméleti, gazdaságpolitikai, kultu- 
rális rovatai vezető munkatársainak pályázatát várjuk. 

A jelentkezéshez mellékelni kell: 

— részletes életrajzot; 

— iskolai végzettség igazolását; 

— minősítést az eddigi munkáról; 

— a választott téma vázlatát; 

- az eddigi publikációk rövid ismertetését. 


A pályázatot - az MSZMP KB Társadalomtudományi Intézetével történt előzetes konzultáció 
alapján — 1988. január 15-ig lehet benyújtani a budapesti, illetőleg a megyei pártbizottságok- 
hoz. A pályázatokat - felvételi vizsga alapján — a Központi Bizottság illetékes szerve bírálja el, 
és a döntésről a pályázókat értesíti. 


Budapest, 1987. augusztus 3. 

A NAGY OKTÓBER UTJÁN 


HÉT ÉVTIZED 


LÁZÁR GYÖRGY: 


Hetvenedik évforduló — a megújulás jegyében 


A nagy októberi szocialista forradalom századunk korszakot formáló történelmi fordu- 
lója, amely az emberi társadalom fejlődésének soha nem látott perspektíváját nyitotta . 
meg. Megteremtette a munkásosztály politikai hatalmát, elvezetett a termelőeszközök 
társadalmi tulajdonához, megnyitotta az utat a társadalmi-emberi viszonyok szocialista 
kibontakozása előtt. Századunk szinte minden alapvető világfolyamatát előrelendítette. 

j dimenziót adott: állami-hatalmi hátteret biztosított a munkásosztály nemzetközi 
harcának. E forradalomban gyökerezik a gyarmatosítás elleni harc 1918-1919 utáni 
fellendülése, erőinek differenciálódása, első, figyelmet érdemlő sikere. S bár az egyet- 
len, ellenséges erőktől körülvett szocialista ország nem tudta azonnal átalakítani a 
világpolitika menetét, október kiindulópontja volt az évszázad során kibontakozó nagy 
nemzetközi erőviszony-eltolódásoknak is. 

Az első szocialista típusú állam léte, Oroszország a maga hatalmas méreteinél, 
forradalmának objektív és szubjektív kisugárzó erejénél fogva kezdettől óriási hatást 
gyakorolt a tőkés országok meghatározó politikai irányzatainak gondolkodásmódjára és 
magatartására is. Ez a hatás rendkívül összetett, sokrétű volt. A legnagyobb lelkesedést 
a forradalom a munkásmozgalom soraiban keltette; itt volt a legnagyobb hajlandóság 
arra is, hogy követni próbálják az orosz példát. Sokakat a proletárállam béketörekvése 
vonzott. Maga a burzsoázia úgyszólván azonnal megértette, hogy a kapitalizmustól 
gyökeresen eltérő, minőségileg új társadalom van születőben. Legreakciósabb, legag- 
resszívebb körei egész befolyásukat latba vetették, hogy csírájában elfojtsák, de legaláb- 
bis lassítsák, akadályozzák a szovjetállam kibontakozását. 

Nem véletlen, hogy a polgárháború nehéz éveiben, 1918 és 1921 között tizennégy, 
a világháborúban már kimerült, kivérzett tőkés ország kormánya szükségesnek, sőt a 
legsajátabb érdekének tartotta, hogy intervenciós csapatokkal is támogassa a Szovjet- 
Oroszország létére törő ellenforradalmi erőket. Önös osztályérdekeik szembetftordítot- 
ták őket a társadalmi progresszióval, minden eszközt igénybe vettek, hogy a kétségtele- 
nül történelmi léptékű kísérlet ne folytatódjék, hogy , rövid történelmi epizód" marad- 
jon, mint a párizsi kommün vagy 1919 tanácsköztársaságai. 

Semmiféle anyagi, termelési mutató nem magyarázhatja meg, miként volt képes 
ilyen ostromgyűrűben fennmaradni a szovjetek köztársasága. A háborús rablógazdál- 
kodás és a polgárháborús pusztítás következtében az ország termelőerői 1920-1921-ben 
mélyen a cári Oroszország utolsó békeévének színvonala alá süllyedtek. Legfontosabb 
termelési tényezője, a jól képzett, nagyüzemi munkásréteg a polgárháború frontjain — 
éppen aktivitásánál, vezetőképességénél fogva — aránytalanul nagy vérveszteséget szen- 
vedett. Az ország gazdasági külkapcsolatai szétzilálódtak. Olyan kíméletlen kereskedel- 
mi blokád épült ki, amelyet a legnagyobb inség hónapjaiban is csak hellyel-közzel 
tudtak áttörni a nyugat-európai baloldal nemzetközi segélyakciói, vagy egy-egy vállal- 
kozó szellemű, a történelmi folyamatokat reálisan felismerő gyáros és kereskedő üzlet- 
kötései. 


4 A NAGY OKTÓBER ÚTJÁN 


Mégis, éppen ezen a gazdasági mélyponton tudta kikényszeríteni Szovjet-Oroszor- 
szág az intervenció beszüntetését, érte el első jelentős — a diplomáciai elismerést is 
meghozó - nemzetközi sikereit. Ebben meghatározó szerepe volt a bolsevikok szervező 
munkájának és Lenin stratégiai zsenijének. Lenin tudatában volt, hogy az októberi 
forradalom világtörténelmi hatásának kulcsa és abszolút előfeltétele maga a szovjetha- 
talom fennmaradása. Éppen ezért ennek biztosítását tartotta a forradalom első feladatá- 
nak. Vállalva a vezetésen belüli konfliktusokat is, 1918 elején a központi hatalmakkal 
kötendő breszti békemegállapodás elfogadása mellett döntött. Azzal a felfogással szem- 
ben, amely Európa érlelődni látszó forradalmainak , előrelökésében" jelölte meg az új 
proletárállam kötelességét (akár Szovjet-Oroszország létét is kockáztatva), Lenin a 
szovjethatalomnak mint önmagában vett értéknek és mint a világforradalom bázisának 
megőrzését és megszilárdítását állította előtérbe. A realitást — ezt ma aligha vitathatja 
bárki — a lenini felfogás fejezte ki. A történelem igazolta, hogy a forradalmak, ha belső 
mozgatóerőik ehhez elégségesek voltak, külső impulzus nélkül is kibontakoztak. Ahol 
viszont nem értek meg a feltételek, ezt semmiféle kívülről jövő , lökés" nem pótolhatta. 

Az októberi forradalom nemzetközi hatása természetesen nem egyszeri jelenség, 
hanem fokozatosan kibontakozó folyamat. 1847-ben (éppen hetven évvel előtte) írta 
meg Marx és Engels a Kommunista Kiáltványt, első politikai manifesztumát annak a 
mozgalomnak, amely zászlajára tűzte az új társadalmi rendszer forradalom útján való 
megteremtését. 1847-től 1917-ig a világ fejlődésének és a munkásmozgalomnak olyan 
meghatározó folyamatai zajlottak le, amelyek szükségképpen vezettek a nagy októberi 
szocialista forradalomhoz. A nemzetközi munkásmozgalom áramlataiból a marxizmus 
megerősödése, az elméletet próbára tevő, igazoló és továbbfejlesztéséhez hozzájáruló 
párizsi kommün, a munkáspártok országonkénti szervezkedése, a nagy monopóliumok, 
az imperializmus kialakulása, a lenini párt születése, a forradalmi központ áthelyeződé- 
se Nyugat-Európából a cári Oroszországba, a társadalmi ellentéteket a végsőkig kiélező 
világháború - ezek voltak a legfontosabb mérföldkövei a szocialista forradalom előtör- 
ténetének 1917-ig. 

A történelmi haladás irányát jól felismerni, a társadalmi folyamatokat helyesen 
elemezni és rájuk építve előmozdítani a szocializmus ügyét — ehhez a valóságos viszo- 
nyok lényegét feltáró forradalmi elméletre volt szükség. A marxizmus születése óta 
ilyen elmélet volt. Alkotói nézeteiket nem tekintették dogmának, megvolt a képességük, 
hogy amikor a társadalmi folyamatok változásai újabb tapasztalatokat hoztak felszínre, 
felülvizsgálják és módosítsák korábbi álláspontjukat. Ez a magatartás jellemezte Lenint 
. is, aki érzékelve a társadalmi-politikai körülmények változásait, sohasem habozott, 
hogy az új helyzet által támasztott új követelmények szerint cselekedjék, ha a forrada- 
lom, a szocialista kibontakozás érdeke ezt kívánta. 1917-ben írta: , Marx és Engels 
jogosan gúnyolták ki a srformulákt bemagolását és puszta szajkózását, hiszen a rformu- 
láks a legjobb esetben is csak az általános feladatokat jelölhetik meg, amelyek a történel- 
mi folyamat minden külön szakaszában, a konkrét gazdasági és politikai helyzetnek 
megfelelően, szükségszerűen változnak."! Nem e kivételes tehetségű emberek, tudó- 
sok, politikusok és forradalmárok hibája, hogy tanaikat később mégis -— hosszú ideig 
félreértelmezett politikai szükségletekből — változtathatatlan dogmák gyűjteményévé 
tették. A szocializmus - ereje bizonyságaként - ezt is túlélte, a kommunista mozgalom 
ennek tanulságait feldolgozta, s napjainkban kamatoztatja. 

A húszas évek sorsdöntő időszakot jelentettek a szocializmus jövője szempontjából. 
Szovjet-Oroszország, a szerveződő szocialista rend megerősödve került ki a polgárhá- 
borúból, az intervenciós erők elleni küzdelemből. A teljesen leromlott, szétzilált gazda- 
ságot rendkívül rövid idő alatt helyreállították. A párt az ezt követő kivételesen nehéz 
esztendőkben, a nemzetközi elszigeteltség körülményei között is biztosítani tudta a 


1 Lenin Összes Művei. 31. köt. Budapest, 1972. 131. old. 

szocialista fejlődést. A szocialista állam szervezőképességére, a társadalom alkotó erőire 
támaszkodva erős ipart teremtett, végrehajtotta a mezőgazdaság kollektivizálásának 
bonyolult feladatát. A létviszonyok gyökeresen átalakultak. Bizonyítást nyert Lenin 
történelmi meglátása, hogy a proletárforradalom egy országban is győzhet, s elkezdőd- 
het a szocializmus építése. A sok nemzetet, nemzetiséget tömörítő Szovjetunió a 
második világháborúban az antifasiszta koalíció tagjaként a harcok fő terhét viselve, 
győztesen vívta meg honvédő háborúját. A szovjet nép súlyos áldozatokat hozott 
hazájának védelmében, társadalmának fennmaradásáért, más népek szabadságáért, az 
egyetemes emberi haladásért. Elvégezte az újjáépítés hatalmas munkáját, impozáns, 
maradandó eredményeket ért el. A Szovjetunió Kommunista Pártja képes volt elvsze- 
rűen feltárni a szocialista rendszer lényegével ellentétes, káros jelenségeket, azokat a 
torzulásokat és törvénytelenségeket, amelyeket a személyi kultusz okozott, s hozzákez- 
dett azok felszámolásához. 


A marxizmus nem pusztán magyarázni, hanem megváltoztatni akarja a világot. 1917 
októbere a szocializmus mint világmozgalom megvalósulásához is teljesen új helyzetet 
teremtett. A lenini párt hozzákezdett a tudományos szocializmusnak, a társadalomfej- 
lesztés forradalmi elméletének gyakorlati kivitelezéséhez. A marxizmus elvi alaptétele, 
hogy a kapitalizmust olyan társadalomnak kel! követnie, amelyben a termelőeszközök 
társadalmi tulajdonban vannak, a politikai hatalom pedig az abból addig kiszorított 
munkásosztály kezébe kerül. Az 1917-es októberi győzelem utáni évtized eldöntötte, 
hogy ez történelmileg lehetséges. Arra azonban nem adhatott , örökérvényű" választ, 
hogy milyen konkrét formát öltsön a kormányzás, az állami és a politikai rendszer a 
szocializmus felé tartó, különböző fejlettségű és földrajzi helyzetű országokban. Nem 
dönthette el azt sem egyszer 8 mindenkorra, hogy milyen formái lehetnek a szocialista 
tulajdonnak, egyáltalán milyen tulajdonformák létezhetnek a szocialista társadalomban 
a fejlődés különböző fokain. Erre minden szocialista államnak saját korának feltételei- 
ből, saját gazdasági, társadalmi fejlettségéből és történelmi hagyományaiból kiindulva 
kell megadnia a választ. 

Mindez azért különösen fontos, mert az utóbbi négy évtizedben a szocializmus 
világrendszerré vált. Három kontinens 16 országában kormányzó erő a kommunista 
párt, és csaknem egy és háromnegyed milliárd ember építi új társadalmát. Ismert 
azonban az is, hogy a szocialista forradalmak olyan országokban győztek, amelyek 
gazdasági, társadalmi színvonalukat tekintve elmaradottak voltak, történelmi és nemze- 
ti hagyományaik jelentősen különböznek egymástól. Ez egyúttal magyarázza azt a 
sokrétűséget, színességet, változatosságot, ami a szocialista országok világában az új 
társadalmat a közös jellemzők mellett egymástól megkülönböztethetővé is teszi. 

A szocialista építést irányító marxista pártok tudatában vannak, hogy olyan világ- 
rendszer épül, amelynek nincsenek előzményei. Teljesen új utakat kell törni, semmiféle 
klisé és formula nem mutatja meg, mit kell tenni az új társadalom építésében, hogy 
miként kell dönteni a politika stratégiai és taktikai kérdéseiben. Az eszmei vezérfonal 
a marxizmus-leninizmus. Ez azonban olyan élő elmélet, amely maga is szükségképpen 
változik a társadalmi történések nyomán. 

Az elmúlt évtizedek alatt megtett út olyan belső minőségi változásokat hozott létre, 
a nemzetközi környezet és az erőviszonyok olyan mértékben módosultak, a tudomány 
és a technika olyan fokon alakította át az anyagi termelést, hogy merőben megváltoztak 
a szocializmus építésének feltételei. Ezért nem a múlt kérdéseire adott hajdani válaszok 
szó szerinti idézgetése, hanem a történelmileg kialakult valóságos viszonyok gondos 
tanulmányozása, a mai helyzet realitásainak feltárása vezethet csak oda, hogy a szocia- 
lista építés útján megtegyük azokat a lépéseket, amelyeket meg lehet és meg is kell 
tenni. 


6 A NAGY OKTÓBER ÚTJÁN 


A mai szocializmus minden hibájával, gyarlóságával, ellentmondásosságával együtt 
a jobb és a szebb jövő ígéretével lép az emberiség elé. E jobb jövő ígérete nemcsak 
kézzelfogható eredményekben mutatkozik meg, hanem abban is, hogy a szocializmus 
képes saját önkontrolljára, a megújulásra. Lehetőségei éppen abban rejlenek, hogy 
benne semmi sem lezárt, semmi sem végleges. 

Már Marx azt mondta a kommunizmusról, hogy az nem végcél és nem eszmény, amit 
az emberiség boldogítására csak meg kell valósítani, hanem maga az élő mozgalom. Egy 
vita kapcsán Engels is abban marasztalta el a vita résztvevőit, hogy ,a szocialista 
társadalmat nem úgy fogják fel, mint ami állandó változásban és fejlődésben van, 
hanem mint stabil, egyszer s mindenkorra lerögzített dolgot" .? 

A történelem azt bizonyítja, hogy a szocializmusnak is szüksége van a megújulásra. 
A szocializmus is kitermeli a maga sztereotipiáit, elavuló régiségeit, nemkivánatos 
módon rögzít ósdi technikákat, módszereket, intézményeket, gondolkodásmódokat 
stb., egyszóval kitermeli a maga konzervativizmusát. A kényelmesség, a megelégedett- 
ség, a tehetetlenség emberi magatartásformái sem rekednek kívül a szocializmus kere- 
tein. Az új társadalmi körülmények új követelményeket támasztanak. Ezeket felismer- 
ni, ezek szellemében cselekedni nem egyszerű dolog. Időről időre szükség van radikális 
reformokra azért, hogy a szocializmus belső lehetőségei jobban kibontakozzanak. Ma 
ilyen típusú reformfolyamatok hatják át a szocializmus legtöbb országát. 

Az elmúlt években sokrétű átalakulási, átértékelési folyamat indult meg a szocialista 
országokban. Pártjaink, országaink a realitások talaján állva, a történelmi perspektívát 
szem előtt tartva keresik az új megoldásokat. Sokszínűségében is azonos irányú áramlat 
ez, amely a szocializmus eddig még fel nem tárt lehetőségeinek megismerését és 
hasznosítását célozza. Közös törekvésünk, hogy a nemzeti sajátosságoknak, a belső 
fejlődés szükségleteinek és a nemzetközi kihívásoknak a figyelembevételével mind 
teljesebben bontakoztassuk ki a szocializmus társadalmi potenciálját. 

Különösen fontos az a fordulat, amely a Szovjetunióban kezdődött. A Szovjetunió 
Kommunista Pártjának Központi Bizottsága 1985. áprilisi plénumán a gazdasági, 
társadalmi fejlődés meggyorsításáról döntött, majd az 1986-ban megtartott XXVII. 
kongresszus ennek megfelelő programot fogadott el, amely előirányozza a Szovjetunió 
jelenkori történetének legfontosabb forradalmi változásait. Az 1987. januári és júniusi 
plénumok ezt a kibontakozó folyamatot felerősítették, amikor a gyorsítást összekap- 
csolták a társadalom egészének mélyreható átalakításával. Testvérpártunk úgy foglalt 
állást, hogy a szovjet társadalomban a harmincas-ötvenes években kialakult irányítási 
rendszer , kimerítette" lehetőségeit. Mivel nem modernizálták, a gazdaság a stagnálás 
állapotába került. j 

Az elhatározott változtatások lényege, hogy a nagy október óta elért vitathatatlan 
történelmi vivmányokra építve a szovjet párt feltárja a történelmi út tanulságait, 
önkritikusan elemzi az eddigi fejlődés menetét, nyíltan szól a tévedésekről, az elkövetett 
hibákról is, és szembenéz a mai világ kihivásaival. Az általa képviselt program kulcsfon- 
tosságú jelszava a , több szocializmus?" és a , több demokrácia". 

Ezek jobb értelmezését segitette elő az SZKP KB januári plénuma, , Stratégiánk 
legfontosabb elgondolása — mondotta Mihail Gorbacsov -, hogy a tudományos-műszaki 
forradalom eredményeit össze kell! kapcsolni a tervgazdálkodással és működésbe kell 
hozni a szocializmus teljes potenciálját. . . Az átalakítás a tömegek alkotó munkájára való 
támaszkodás, a demokrácia és a szocialista önigazgatás mindenoldalú fejlesztése, a 
kezdeményezőkészség és az öntevékenység ösztönzése, a fegyelem és a rend megerősi- 
tése, a nyiltság, a bírálat és az önbiírálat kiterjesztése a társadalom életének minden 
területén, a személyiség értékeinek és méltóságának magas fokú tisztelete." 

Ma már bekerült a világ politikai szótárába a gyorsítás, az átépítés, a nyiltság, a 


2 Marx-Engels Válogatott Művetf. II. kötet. Szikra, 1949. 486. oldal 


HÉT ÉVTIZED 7 


radikális reform és a többi, a szovjet változásokat kifejező fogalom. A világ szocializmus 
felé törekvő erői — és korántsem csak a kommunisták -— számára igen jelentősek azok 
a friss impulzusok is, amelyek a szovjet kommunisták kibontakozóban lévő új irányvo- 
nalából, az átalakítás nagyszabású elképzeléséből sugároznak. 

Már Lenin rámutatott arra, hogy a szovjetállam, miután kivívta fennmaradását, a 
nemzetközi osztályharc további menetére elsősorban gazdasági teljesítményeivel gya- 
korolhat pozitív hatást. A feladat óriási volt: a munka termelékenységében meghaladni 
a fejlett kapitalista országok teljesítményeit. Magától értetődött, hogy ezt a célt az 
örökölt adottságokkal csak hosszabb idő alatt lehet elérni. Ha e cél elérése távolinak 
tűnt is, a szovjet gazdaság évtizedeken át jóval gyorsabb fejlődési ütemével jelezte a 
világnak: benne van a másik, a nagyobb feladat megoldásának lehetősége is. 

Az átalakítás irányvonala azt a felismerést tükrözi, hogy a további előrehaladás ebben 
az irányban csak gyökeresen új módszerekkel lehetséges, és nem érintheti csak a 
gazdaság területét. A szocializmusban olyan politikai viszonyokat kell megteremteni, 
amelyek között az egyén fejlődése, az egyén és a közösség harmonikus kapcsolata — a 
társadalom tervszerű központi irányítása és a tömegek egyidejű aktív részvétele a 
döntések előkészítésében és meghozatalában - előrevivő módon hat a termelésre. Ez 
teheti szabaddá -az utat a termelőerők fejlődése számára egy olyan világban, ahol a 
tudomány és a technika forradalmi jelentőségű lépéseket tesz. 

Ami az új szovjet társadalmi-politikai kezdeményezéseket illeti, ismét nem annyira 
a részletekből lehet útmutatást meriteni — ezek különböző országokban más- és másfé- 
leképpen alakulhatnak -, hanem az új törekvések szelleme hat termékenyitően. A szov- 
jet kommunisták a demokrácia erősítésében látják a garanciát arra, hogy ne következzen 
be újra stagnálás a szocializmus viszonyai között, ne ismétlődhessenek meg a múlt hibái 
és tévedései. Az SZKP arra törekszik, hogy az emberek cselekvő részesei legyenek a 
társadalmi folyamatoknak, a közös gondolkodásnak és tevékenységnek. 

A Szovjetunióban végbemenő átalakításnak az a célja, hogy gazdagítsa, új minőségi 
jegyekkel ruházza fel a szocializmust, hogy minden döntő területen -— a politikában, a 
gazdaságban, a kultúrában és az erkölcs terén — kibontakozzék a társadalmi rend 
humanista jellege. 

A politikai irányításban a legfontosabb a demokrácia szélesítése: a nyiltság, a nyilvá- 
nosság fokozása, az állampolgárok aktivitásának, felelősségének erősítése, a helyi nép- 
képviseleti szervek, a tanácsok jogainak és kötelezettségeinek növelése. 

A vezető testületek hangsúlyozzák az állam szerepének erősítését, de elvetik annak 
mindenhatóságát, fellépnek a bürokrácia elburjánzása, minden kezdeményezést lelassí- 
tó és gúzsba kötő túltengése ellen. Már megkezdődtek és nagy lendülettel haladnak 
előre azok a folyamatok, amelyek a társadalmi és gazdasági életet megszabadítják a 
ránehezedő bürokratikus apparátusoktól, egyszerűbbé, áttekinthetőbbé kívánják tenni 
az irányítás valamennyi szintjét. 

A társadalom anyagi-gazdasági átalakítása megköveteli a szellem világának megúju- 
lását, mert csakis a tudatosan cselekvő, korszerű műveltséggel felvértezett ember képes 
megfelelni napjaink és a jövő feladatainak. A Szovjetunió Kommunista Pártjának 
vezetői hangsúlyozták, hogy a tudományoknak meg kell szabadulniuk a bénultságtól, 
a rutintól, a dogmatizmustól. Nem alkalmazkodniuk kell a helyzethez, hanem a valósá- 
got elemezve utat kell törniük, időben kell választ adniuk az élet által felvetett kérdések- 
re. I 

Arra törekednek, hogy több bátor kezdeményezés és demokratikus légkör jellemezze 
a kulturális, művészeti élet fejlődését, az szabaduljon meg a kisszerű beavatkozásoktól, 
a mindenbe beleszóló aprólékos irányítástól. Az országban megvalósulóban van a 
közép- és a felsőoktatás reformja. Nagyon fontosnak tartják, hogy integrálódjék az 
oktatás, a tudomány és a gyakorlat, hogy minél több jól képzett, magas szakmai tudású, 
politikailag művelt ember kerüljön a termelésbe, az irányításba. 


8 A NAGY OKTÓBER ÚTJÁN 


A forradalmi jelentőségű átalakulások fő területe azonban a gazdaság. A szovjet 
gazdaság a nagy októberi szocialista forradalom óta hatalmas méretűre fejlődött, óriási 
eredményeket ért el. Az SZKP dokumentumai azonban arra is rámutatnak, hogy az 
utóbbi években a szocialista termelőerők kívánatos fejlődése szembekerült a meglevő 
termelési viszonyokkal. Tovább éltek az elavult gazdaságirányítási módszerek, lebe- 
csülték az áru- és pénzviszonyokat, az értéktörvényt, önkényesen alakították az árakat, 
megsértették a munka szerinti díjazás szocialista elvét, indokolatlan mértékben korlá- 
tozták a gazdasági egységek önállóságát. 

A párt felismerte, hogy ebből a helyzetből csakis a gazdasági rendszer radikális 
reformjával lehet kijutni. Halaszthatatlan feladatnak tekintik — ezt erősítette meg a 
Központi Bizottság 1987. júniusi ülése — a termelési viszonyok olyan átalakítását, amely 
az adminisztratív eszközökkel szemben előnyben részesíti a közgazdasági szabályozást, 
a gazdasági élet demokratizálását, azt, hogy ennek következtében hatékonyabbá váljon 
az egyes gazdasági ágazatok, termelőegységek működése, érvényre jusson a jobb mun- 
kában való kollektív és egyéni érdekeltség. Lényeges változások várhatók a tulajdonvi- 
szonyok és tulajdonformák fejlődésében, mindenekelőtt a mezőgazdasági, ipari és 
szolgáltató szövetkezetek megújhodásában, az elosztási viszonyok tökéletesítésében, a 
munkamegosztás ésszerűsítésében, a szervezeti és intézményi rendszer szükséges meg- 
újításában, átformálásában. 

A társadalom gazdasági alapjában történő változások már eddig is számottevő ered- 
ményeket hoztak. Az előző tervidőszakhoz képest meggyorsult az ipari és amezőgazda- 
sági termelés, s ennek következtében a nemzeti jövedelem növekedése is. Másfélszer- 
kétszer többet fordítanak a tudomány, a közoktatás, a kultúra és az egészségügy 
fejlesztésére, mint az előző ötéves tervben. Ám vannak nehézségek is. Az átalakítás 
előrehaladása egyenetlen. A szovjet testvérpárt dokumentumai megállapítják, hogy 
vannak ágazatok, amelyekben még nem nyert teret a megújulás, késnek a minőségi 
változások. Sokan csak lassan szabadulnak meg a múlt terheitől, némelyek várakozó 
álláspontra helyezkednek, egyes esetekben találkozni lehet azok ellenállásával is, akik 
a korábbi állapotok fő haszonélvezői voltak. 

Az élet azonban halad előre, s egyértelmű, hogy az átalakítás visszafordíthatatlan. Ezt 
kívánja a szovjet nép alapvető érdeke, a társadalmi haladás, a szocializmus egyetemes 


ügye. 


A Magyar Szocialista Munkáspárt üdvözli és támogatja a Szovjetunióban megkezdett 
átalakítási folyamatot és az új lendületet vett békepolítikát. Pártunk testületeinek 
dokumentumai, vezetőinek megnyilvánulásai többször is hangsúlyozták, hogy a Szov- 
jetunióban végbemenő átalakítás fő irányai találkoznak a mi törekvéseinkkel, és az 
eddiginél kedvezőbb külső feltételeket teremtenek saját elgondolásaink, terveink meg- 
valósításához, amelyeknek eddig is a Szovjetunióval folytatott szoros és sokoldalú 
együttműködés volt a legfontosabb nemzetközi támasza. 

Pártunk maga is a marxista-leninista eszmék és a nagy október szellemében tevé- 
kenykedik, amikor időről időre levonja a magyarországi szocializmus fejlődésének 
tanulságait, amikor a társadalomépítés menetében figyelembe veszi a Szovjetunió, a - 
többi szocialista ország, a nemzetközi munkásmozgalom tapasztalatait. 

Az 1956-os ellenforradalom okait feltárva és értékelve, levontuk annak tanulságait. 
Pártunkat marxista-leninista alapon újjászerveztük, felszámoltuk az előző időszak 
hibáit, torzulásait. Olyan politikát alakítottunk ki, amely megfelel a konkrét magyaror- 
szági helyzetnek, országunk adottságainak, nemzeti sajátosságainknak, s merít a szocia- 
lizmus elméletének és gyakorlatának nemzetközi tárházából. Ennek első sikere volt a 
rövid idő alatt megvalósított politikai-gazdasági konszolidáció. A lenini önkéntesség 

elvét érvényesítve megoldottuk a mezőgazdaság szocialista átszervezését, és új gazda- 
ságiraányítási rendszert vezettünk be. Mindez nagy lendületet adott országépítő mun- 
kánknak, jelentős anyagi-szellemi gyarapodáshoz vezetett, alapjául szolgált a szocialista 
nemzeti egység megteremtésének. A politikánk lényegéhez tartozó reformfolyamat 
felöleli az egész gazdaságot, és egyre inkább kiterjed más fontos területekre is. 

A szocialista demokrácia kibontakoztatásának útját járjuk a köztevékenység minden 
területén: az államéletben, a munkahelyen, a társadalmi szervezetekben, mozgalmak- 
ban, a lakóhelyi közösségekben. E törekvéseinkben osztjuk szovjet barátainknak azt a 
felfogását, hogy a demokrácia alapvetően fontos feltétele a szocializmus kiteljesítésé- 
nek, történelmi előnyei érvényesítésének. Szociális-gazdasági lényegét távolról sem 
csak a termelési eszközök társadalmi tulajdonba vétele jelenti. A társadalmi tulajdonba 
vett termelés akkor lesz igazán szocialista, ha maguké a dolgozóké lesz a döntő szerep 
a termelés, a társadalmi folyamatok irányításában; amikor maguk a kollektívák döntik 
el a gazdasági és szociális fejlődés fontos kérdéseit. 

A Szovjetunióban az átalakítás, nálunk a kibontakozás programjának megvalósítása 
mélyrehatóan átformálja a gazdasági, társadalmi, politikai életet. A hasonló törekvések, 
célok középpontjában a nemzeti gazdaságok dinamikus, hatékony és kiegyensúlyozott 
fejlődése, a korszerű szocialista árutermelés kialakítása áll. 

Az azonosságok és a hasonlóságok megmutatkoznak cselekvéseink fő irányában, a 
közös érdekekben és egymás tapasztalatainak hasznosításában is. A két ország már 
eddig is gyümölcsöző gazdasági kapcsolatainak további bővítésében kölcsönösen min- 
den korábbinál nagyobb szerepet szánunk az olyan termelési, tudományos-műszaki 
együttműködésnek, a gazdálkodó szervezetek és intézmények közötti közvetlen kapcso- 
latok fejlesztésének, amelyek egyidejüleg segítik a magyar és a szovjet gazdaság korsze- 
rűsítési folyamatának megvalósítását, előmozdítják a termékek és szolgáltatások minő- 
ségének, választékának javítását, a gazdasági hatékonyság és a nemzetközi versenyké- 
pesség növelését, a harmadik piacon való együttes fellépés lehetőségét. 


A szocialista fejlődés belső szükségletei, a nemzetközi helyzet alakulása, a megválto- 
zott világgazdasági követelmények mind sürgetőbben vetik fel gazdasági integrációnk 
hatékonyságának megjavítását, országaink teljesítményének növelését. A távlatokat 
tekintve csak a gyorsabb és intenzívebb fejlődéssel szüntethetjük meg a vezető tőkés 
országokkal szemben mutatkozó technológiai hátrányunkat, erősíthetjük meg világgaz- 
dasági pozícióinkat, érhetjük el a szocializmus vonzerejének növelését, s adhatunk még 
nagyobb súlyt országaink nemzetközi kezdeményezéseinek. 


Ebből a szempontból nézve is nagy fontosságú a KGST átfogó és gyökeres megrefor- 
málása. Ez a folyamat elindult, sok terv, elgondolás van napirenden. Támogatjuk, sőt 
nélkülözhetetlennek tartjuk, hogy megőrizve az együttműködés eddigi eredményeit, 
közös elhatározással korszerűbbé, gyümölcsözőbbé tegyük kapcsolatainkat. Mi ebben 
különösen érdekeltek vagyunk. 


Hazánk egyik jellemző adottsága gazdaságunk nyitottsága, a nemzetközi munkameg- 
osztásra, a külkereskedelemre való nagyfokú ráutaltság. Jelenlegi gazdasági gondjaink 
- amint az közvéleményünk előtt ismert — nem kis részben a világgazdaság számunkra 
tartósan kedvezőtlen körülményeiből származnak. De nem kisebb a szerepük munkánk 
fogyatékosságainak sem. Ezekről szólva a Központi Bizottság 1986. évi novemberi 
határozata többek között a következőket állapította meg: , A népgazdasági tervezés, a 
szabályozás és az intézményrendszer nem biztosította kellő mértékben a külső és a belső 
egyensúlyi viszonyok javítását, a gazdaság élénkítéséhez szükséges új források feltárá- 
sát. Nem sikerült kielégítő módon összehangolni a népgazdasági és a vállalati érdeke- 
ket. Fontos export- és importgazdálkodási kérdésekben, a piac zavarainak megelőzésé- 
ben és azok elhárításában késedelemmel történtek meg a döntések. A gazdaságirányítási 
rendszer elhatározott továbbfejlesztése nem valósult meg következetesen. Az irányítás 

fogyatékosságaiért, a végrehajtás és az ellenőrzés következetlenségeiért felelősség ter- 
heli a Központi Bizottság végrehajtó szerveit és a kormányt. 

A határozatok végrehajtásának szervezése, segítése és ellenőrzése nem kielégítő a 
helyi párt-, állami és társadalmi szerveknél sem. A vállalati és intézményi kollektívák- 
ban nem vált még általánossá az a szemlélet, amely abból indul ki, hogy első az 
eredményes munka." 

A Központi Bizottság idei júliusi programadó állásfoglalásában e gondolatsort to- 
vább folytatta, nyomatékkal hangsúlyozta, hogy az egyensúly helyreállításának, a gaz- 
dasági-társadalmi kibontakozásnak mindenekelőtt a hatékony nemzeti munkára, az 
irányító szervek, a gazdálkodó egységek összehangoltabb együttműködésére, egész 
társadalmunk javuló összteljesítményére kell épülnie. 

A kibontakozási program alapvető célja, hogy a társadalmi és gazdasági élet minden 
szféráját megújítva, új lendületet adjunk a szocializmus építésének, megteremtsük a 
gazdaság modernizálásához, az életszínvonal emeléséhez szükséges forrásokat, és meg- 
haladjuk a közepes fejlettség szintjét. A Központi Bizottság állásfoglalásában és a 
kormány erre alapozott munkaprogramjában egyforma súlyú és együttesen végrehaj- 
tandó feladat a gazdaság stabilizálása, a termelési szerkezet átalakítása, a műszaki 
haladás meggyorsítása és a reformfolyamatok továbbvitele. A stabilizáció, a gazdasági 
kibontakozás megvalósításához alkotó szellemű társadalmi összefogásra, a nagyobb 
teljesítményben való érdekeltség erősítésére, arányosabb közteherviselésre, a politikai 
intézményrendszer továbbfejlesztésére, a szocialista nemzeti egység megerősítésére és 
folyamatos megújítására van szükség. 


A mai korban olyan fordulópontra érkeztünk, amelyen nemcsak az dől el, hogy milyen 
irányban fejlődik az emberiség, hanem az is, lesz-e egyáltalán emberiség, amely tovább 
fejlődhet. Ez az új világhelyzet minden vonatkozásban új gondolkodásmódot kíván. 
Tudomásul kell vennünk, hogy a mai helyzetben kapitalizmusról és szocializmusról 
gondolkodni, gazdasági-társadalmi-népjóléti problémákkal foglalkozni nem lehet an- 
nak a kérdésnek az előzetes felvetése és megválaszolása nélkül, hogy mi az esélye 
Földünkön az élet fennmaradásának. Még ma is sokan vannak, akik nem érzékelik vagy 
alábecsülik a veszélyt, pedig minden technikai eszköz rendelkezésre áll ahhoz, hogy az 
emberiség képes legyen önmagát megsemmisíteni. 

Az SZKP XXXVII. kongresszusán elfogadott külpolitikai stratégia, az azóta tett 
gyakorlati szovjet kezdeményezések történelmi jelentősége éppen abban jut kifejezésre, 
hogy a veszélyes nemzetközi helyzetben a Szovjetunió reményt keltő alternatívát kínál 
az emberiségnek. A megnyerhetetlen atomháború és a fegyverkezési verseny helyett 
fegyverzetkorlátozást és leszerelést, az államok közötti szembenállás és bizalmatlanság 
helyett széles körű, kollektív felelősségtudatra épülő, kölcsönösen előnyös együttműkö- 
dést javasol, s az emberiség közös fellépést igénylő gondjainak együttes megoldását 
szorgalmazza. Világszerte támogatásra talált az új szovjet külpolitika, amely a maximá- 
lis biztonság elérése helyett az ésszerű biztonságra helyezi a hangsúlyt. Ezt fejezi ki a 
Szovjetunió javaslata egy egyetemesen - politikai, katonai, gazdasági és humanitárius 
területen egyaránt — megalapozott, megbízható biztonsági rendszer létrehozására. 

A szocializmus nem fél egy fegyvermentes világtól, sőt kezdettől fogva ilyen világ 
megteremtéséért, a tartós békéért küzd. A lenini békedekrétum a legjobb bizonyíték 
arra, hogy a fiatal szovjethatalom létezése első pillanatától ellenezte a háborút. A Szov- 
jetunió ma is a leszerelésért, földünk feszültséggócainak felszámolásáért, a háborús 
veszély ellen küzd. Napról napra tanújelét látjuk, hogy dinamikus és kezdeményező 
békepolitikájának érvei elől egyre nehezebben tudnak kitérni a vezető imperialista 
nagyhatalmak. A szovjet kommunisták nemzetközi állásfoglalásai, a Szovjetunió külpo- 

litikai kezdeményezései a Magyar Szocialista Munkáspárt, kormányunk, népünk aktív 
támogatását élvezik. Korunkban a szocializmus útján járó országok az emberiség létét 
fenyegető világkatasztrófa elhárításának fő erői. Közös lépéseinkből nyilvánvaló, hogy 
mit sem érne a szocializmus, ha a nukleáris megsemmisülés reális veszélyét nem 
érzékelné súlyának megfelelően, és nem a legelső helyre tenné az e fenyegetés elleni 
harcot. Magunkat is, ellenfeleinket és ellenségeinket is újra rá kell döbbentenünk arra, 
hogy a nukleáris világégés megakadályozásáért vívott harc az emberiség létérdeke, 
egyben minden szocialista és haladó erő elemi érdeke is. 

Nem táplálhatunk illúziókat az iránt, hogy a nemzetközi élet alakulásában gyors, 
kedvező változások történnek. A Szovjetunió és a többi szocialista ország rugalmas, 
megegyezésre törekvő kezdeményezései azonban máris éreztetik hatásukat. Világossá 
vált, hogy nem a szocialista országokon múlik az előrelépés az emberiség problémáinak 
megoldásában. A párbeszéd folytatása tovább csökkentheti a múlt rossz beidegződéseit, 
a bizalmatlanságot, s a tárgyalások elvezethetnek egymás szándékainak és érdekeinek 
jobb megismeréséhez és megértéséhez, s végső soron a konkrét megállapodásokhoz. 

Nemcsak az emberiség pusztulásának közvetlen veszélye követeli meg az új gondol- 
kodásmódot. Bolygónk egész élete erősen ,internacionalizálódott". Olyan globális 
problémák kerülnek fokozatosan előtérbe, amelyek nem ismernek országhatárokat, s 
nem lehet azokat elszigetelt nemzetek vagy országcsoportok keretei között megoldani. 
A szó szoros értelmében az egész emberiség összefogására van szükség, hogy hozzájá- 
ruljunk az olyan egyetemes problémák megoldásához, mint például a nemzetközi 
gazdasági kapcsolatok igazságosabbá tétele, az energia- és nyersanyagkincsek ésszerű 
felhasználása, a természeti környezet megóvása, a világ egészségügyi helyzetének javí- 
tása. 

De a tudományos-műszaki haladás, a termelőerők fejlődése sem tűri az elszigetelő- 
dést. A szocializmus nem lehet valamiféle autark, magába zárkózó rendszer. A , vasfüg- 
göny" olyan anakronizmus, amelynek nincs jövője, csak rossz emlékű múltja van. 
A modern telekommunikációs rendszerek annyira kitágították és mélyítették az infor- 
mációs forrásokat, hogy e ténnyel a tájékoztató és propagandamunkánkban, valamint 
a nemzetközi ideológiai harcban is számolni kell. 

A társadalmi rendszerek versengése új feltételek között folyik, új formákat ölt. Egyre 
elkerülhetetlenebb, hogy a nemzeti keretek között választott történelmi utakat össze- 
vessük a világ fő fejlődési tendenciáival, hogy a világfejlődés mércéjével mérjük magun- 
kat a gazdaságban, a társadalmi viszonyokban. Késznek kell lennünk, hogy minden 
tényleges eredményt, szülessen az bárhol, minél gyorsabban és minél jobb hatásfokkal 
hasznosítsunk a szocializmus kibontakozása érdekében, miközben lehetőségeinkhez 
mérten magunk is gazdagítjuk az emberiség közös értékeit, a világ kultúráját. 

Az élet arról tanúskodik, hogy a szocialista országok az új társadalom építésében, 
külpolitikájukban és a globális problémák kezelésében is egyaránt arra vállalkoznak, 
hogy történelmi vívmányaikra és tapasztalataikra támaszkodva új, korszerű választ 
adjanak korunk kihívásaira, a fejlődés által BEPNERETE tűzött kérdésekre. Ez jelenti ma 
október ügyének folytatását. 

KENDE JÁNOS: 


A forradalmi Oroszország a haladó 
magyar közvélemény szemében 


1917. februártól októberig 


1917 a világtörténelem nagy fordulópontja. Az év elején a nép elementáris erejű 
felkelése megdönti a világ legfélelmetesebbnek hitt autokratikus hatalmát, a cárizmust, 
majd a születő, bár ingatag polgári demokratikus forradalomból a szembenálló osztály- 
erők többszöri, viharos összecsapása után kitör a szocialista forradalom. 

1917 a reménység esztendeje Magyarországon is. A munkásmozgalom 1916-1917 
fordulóján magához tér háborús dermedtségéből. A magyarországi munkásság 1917 
tavaszán több sztrájkot vív meg győztesen, mint ahány egyáltalán volt a háborút 
megelőző két esztendőben. A bérharcok egyúttal tovább szélesítik a szervezkedés 
kereteit. 1917 folyamán a szervezett munkásság létszáma a háború előttihez képest 
megkétszereződik. A százezres tömegeket mozgósítani képes magyar munkásmozgalom 
immár hatalmi tényező az országban, amellyel -— különösen a Tisza-kormány 1917 
tavaszán bekövetkezett bukása után -— az uralkodó osztályok is számolni kénytelenek. 
Túlzás lenne ezeket a változásokat kizárólag az orosz forradalom hatásának tekinteni. 
Mégis a forradalmi Oroszország belső küzdelnieiben a magyar progresszió saját kérdé- 
seire, a hazai fejlődés lehetséges alternatíváira is választ keresett. 

Az orosz forradalomról szóló első közlések 1917. március 13-án jelentek meg a 
magyar sajtóban, főként semleges országokból származó forrásokból. A hírek a petrog- 
rádi éhségtüntetésekről és a duma üléséről számoltak be. Az eseményeket a Népszava 
erősen megcenzúrázott vezércikke kommentálta: ,,... az a valóság, hogy ami Oroszor- 
szág fővárosában történik, az nagyon komoly dolog és sokkal több közönséges utcai 
zavargásnál."! A következő napon a péküzletek megostromlásáról, a katonaság és a nép 
barátkozásáról, a duma feloszlatásáról közölt hírekről szólva a lap már messzebbre 
merészkedett az értékelésben: , Az elégedetlenséget ilyen eszközökkel nem lehet meg- 
szüntetni. Az elkeseredés zsilipjeit nem tudták lezárni. Titkos röpiratok, titkos összejö- 
vetelek egységes eljárásra csoportosították a tömegeket, és ma már a cenzúra sem tudja 
elnyomni azokat a híreket, amelyek az orosz néptömegek tüntetéseit közlik, ma már 
angol forrásból származó híradások tudatják, hogy a munkások tízezrei Pétervárott és 
Moszkvában békét és kenyeret követelnek, hogy a katonaság a tüntetőkkel ölelkezik, 
hogy Oroszország haditevékenységét megbénítják a belső forrongások."?A lap március 
15-i száma Kerenszkijnek a dumában elmondott beszédét ismertette, és megjelentetett 
negy orosz elvtárs" tollából március 6-án kelt nagyon érdekes levelet. A névtelen , orosz 
elvtárs" a liberális burzsoázia és a proletariátus viszonyát elemezve a következőket írta: 
nA kapitalista polgárság és a dolgozó nép között való szakadék ez idő szerint Oroszor- 
szágban mélyebb, mint bármely más európai országban... Ha azelőtt elmondhatták, 
hogy az orosz burzsoázia és a dolgozó nép céljai és törekvései nem azonosak, ma már 


1 Népszava, 1917. március 13. 
2 Népszava, 1917. március 14. 

ezek a célok teljesen ellentétesek... A társadalmi alapirányzatoknak és követeléseknek 
ez a szétválása lassanként előkészíti az orosz demokráciának az orosz polgársággal való 
teljes szakítását."? A levél közlése arra mutat, hogy a levélírónak és az MSZDP 
vezetőinek értékelése közel állott egymáshoz az orosz fejleményeket illetően. Amikor 
megérkezett Budapestre az ideiglenes kormány megalakulásának híre, a Népszavának 
az első oldalra szánt cikkeit a cenzúra törölte, s így a forradalom győzelme felett érzett 
örömöt csak a vastagon szedett cím mutatta: Forradalmi kormány Pétervárott." A más- 
napi szám, amely már a cár lemondását is hírül adta, alapos elemzéssel szolgált a 
forradalom jellegét illetően. A Népszava szerint: , Az orosz forradalom a burzsoázia 
hatalmas győzelmét jelenti a cári abszolutizmussal, a bürokrácia uralmával, az ortodox 
egyház túlhatalmával szemben." Ezt a győzelmet az orosz burzsoázia a liberális nemes- 
séggel, az értelmiséggel, a parasztsággal és a proletariátussal szövetségben vívta ki. 
A proletariátusnak , nincsenek illúziói a polgárság uralmáról, mégis tudja, hogy ...a 
munkásosztály jövendő fejlődése számára elkerülhetetlen alapot jelent a polgárság 
kapitalista világa". Az orosz burzsoázia háború alatti magatartását vázolva megállapí- 
totta: ,a most uralomra jutó forradalom nem a béke, hanem sokkal inkább a háború 
jegyében szerveződött". 

A következő napon a lap tovább finomitja elemzését. Leszögezi, hogy a hatalomra 
került burzsoázia kénytelen volt győzelméhez igénybe venni a Lvov herceg vezette 
liberális nemesség, a Kerenszktj vezette parasztság és Cseidzével az élen a proletariátus 
támogatását; és ez bizonyos kötelezettségeket jelentett, amelyek kifejeződtek a kor- 
mányprogramban. Az ideiglenes kormány megalakulásával, programjának közzétételé- 
vel, a cár lemondásával távolról sem csendesedett el a forradalom, nincs elhárítva a cári 
ellenforradalom veszélye, és adódott egy másik lehetőség is, hiszen a szocialista forra- 
dalmárok a , szociális respublikát" követelték. . . 

1917. március 20-ától kezdve a Népszava hasábjain új fogalom jelent meg: a mun- 
kás-, majd később a munkás- és katonaküldöttek bizottsága, a szovjet. A közölt hír- 
anyag kimutatta, hogy ennek a bizottságnak reális hatalma volt, ellenőrizte a dumabi- 
zottságot, s nemegyszer meghátrálásra kényszeritette azt. A petrográdi szovjet politiká- 
jának az ideiglenes kormánytól elütő radikálisabb vonásait a fnagyarországi szociálde- 
mokrata és progresszív sajtó Cseidze, Csenkeli és Kerenszktj személyéhez kötötte, 
tevékenységükről pedig sokáig (1917. július-augusztusáig, az offenzíváig, a júliusi 
válságig és a Kornyilov-puccsig) illúziókat táplált. E személyektől függetlenül azonban 
a szovjetek külön politikája tény volt, amit külföldön is észrevettek. Nyilván ezek a 
jelenségek vezették Varga fenőt tiz nappal a februári forradalom győzelme után arra 
a felismerésre, hogy az orosz eseményekből esetleg ,, tiszta proletárforradalom fog 
kibontakozni" .5 

Szabó Ervin úgy látta, hogy: , Az orosz forradalom, az orosz demokrácia sorsát eleve 
a parasztság - és e réven a túlnyomóan parasztságból rekrutálódó katonaság — magatar- 
tása dönti el. . .. Földért a paraszt a forradalomhoz is hű lesz, igazi, mindenkit részeltető 
földosztás fejében halni is kész érte". 


Figyelemre méltó az orosz forradalom fogadtatása a haladó magyar szépirodalomban. 
Talán a legfírissebben Karinthy reagált az eseményekre. 1917. március 28-án jelent meg 
Karinthy , levele" az orosz forradalomhoz ( Az új forradalom ) . Ebben kifejtette, hogy 


3 Népszava, 1917. március 15. 
4 Népszava, 1917. március 16. 
5 Népszava, 1917. március 25. 
6 Az orosz forradalom és a béke. Huszadik Század, 1917. január-június. XVIII. évf. 449-452. old. 

az emberiség eddigi történelme során nem találta meg problémáinak megoldását sem 
háborúkban, sem forradalmakban. , Az eddigi forradalmakra jellemző, hogy nagy 
szónoki produkciókra adtak alkalmat, a parlamentekben kivirágzott a rétori tehetség, 
jelszavak születtek, örökéletű mondások. Csak az nem született meg, amiről szó volt: 
az emberi szabadság." Éppen ezért , a most következő forradalomnak másfélének kell 
lenni, mint amilyenek a régiek voltak, ... hiszen éppen azt kell megcsinálnia, ami 
azoknak nem sikerült. .."? 

A februári forradalom győzelme után néhány nappal, amikor a világ megismerkedett 
a ,kettős hatalom" fogalmával, sok hír és találgatás jelent meg a sajtóban a két hatalmi 
szerv viszonyáról, jócskán eltúlozva a szovjetek mensevik vezetőinek forradalmiságát. 
Ilyen aggodalmakat kívánt eloszlatni Bonnar Law angol külügyminiszter az alsóházban 
az ideiglenes kormány elismerésének bejelentésekor, megemlítve, hogy Oroszország- 
ban a háború párti mérsékeltek kerültek felül a , szélső munkáspárt békeizgatásai"-val 
szemben. A miniszteri nyilatkozat — amit átvett a magyar sajtó is — alkalmat adott 
tolok ) . ,Kinek magyarázzam meg, ... hogy mit kell ma mérsékelt alatt érteni Európá- 
ban? Kedves asztal, amin írok, mélyen tisztelt tinta, főtisztelendő papír úr, mérsékelt 
alatt értendő az olyan ember, aki óhajtja, hogy a világot ne rázzák fel, ne zavarják össze, 
az ágyúk szép nyugodtan és rendesen kilőjék magukból a golyót, hogy az emberek 
annak rendje és módja szerint végezzék dolgukat, verjék be egymás fejét, szúrják 
keresztül egymás beleit, szakítsák be egymás koponyáját, gyújtsák fel egymás házát, 
kaparják ki egymás szemét, fojtsák meg egymást és ne hallgassanak lelketlen és lelkiis- 
meretlen úszítókra, akik mindenféle gonosz és embertelen szörnyűségeket hirdetnek, 
tudniillik békét kívánnak. .. Ha pedig azt kérdezitek, hogy mit kell érteni ma Európá- 
ban lázító és uszító alatt, azt is megmondom. Azt a vadállatot kell érteni, azt a romboló, 
destruktív elemét a bölcs államrendnek, aki megrázza a társadalom fundamentumát és 
fel akarja lázítani a népet, aki egyszóval azt akarja, hogy az emberek menjenek haza a 
házukba, üljenek le, ebedeljenek meg, ebéd után menjenek ki a földekre, szántsanak 
és arassanak. Mert igen, mondjuk ki nyíltan és bátran, férfiasan az igazságot: ezt, igenis 
ezt akarták ezek a vérengző forradalmárok. .."? 

A kor legszínvonalasabb irodalmi folyóiratában, a Nyugatban Gellért Oszkár rend- 
szeresen megjelent Észrevételeiben gondosan kommentálta az orosz forradalom esemé- 
nyeit. Egy 1917. március 27-i keltezésű irásában a februári forradalmat — legalább 
részben -— az orosz uralkodó osztályok háborús és különbékét kívánó csoportjának 
konfiiktusából származtatta. Ezt a harcot, noha a győzelmet az előbbiek szerezték, 
befolyásolta , az utca forradalma". Gellért Oszkár úgy vélte, hogy a központi hatalmak 
esetleges kompromisszumai és a forradalmi helyzet befolyásolják majd a hatalmat 
megragadó és a háborút folytatni kívánó burzsoá csoportokat, s akkor , kelet felől... 
talán el fog indulni a Béke Fejedelme is..."" A kitűnő költőpublicista azonban a 
: nemzetközi munkásmozgalomban 1917 tavaszán megindult pezsgés kapcsán hamaro- 
san optimistább képet festett az orosz forradalom helyzetéről. Megállapította, hogy , az 
orosz szociáldemokrácia. . . az orosz politika intézésében döntő súlyra tett szert", s így 
— erkölcsi és politikai tekintélye alapján — szükségszerű, hogy az új Internacionálé ügyét 
az orosz szociáldemokrácia veszi kezébe?.!? A szociáldemokrata szépirodalom nem 
érzékelte az orosz polgári forradalom problémáit, ellentmondásait; egyértelműen lelke- 
gedett az orosz eseményekért. A Népszava 1917. április 8-i számában Várnai Zseni Élet, 
szabadság című verse himnikus hangon szólt az orosz forradalomról. A vers bizonyára 


7 Pesti Napló, 1917. március 18. 

8 Pesti Napló, 1917. március 24. 

9 Nyugat, 1917. I. köt. 652—654. old. 
10 Uo. 925. old. 

nem véletlenül jelent meg a Népszava húsvéti ünnepi számában, azon a napon, amikor 
az MSZDP nevezetes, hatósági engedély nélkül összehívott , titkos" kongresszusa 
összeült. A kongresszus határozatban üdvözölte a forradalmat. : 
Az irodalmi front szélső baloldalán helyezkedik el Kassák Lajos és köre, valamint 
folyóiratuk, a Ma. Ha végigtekintünk a folyóiratban ekkor leggyakrabban publikáló 
szerzők névsorán (Komját Aladár, Lengyel József, Mácza János, Sinkó Ervin, Révai 
József), nem csodálkozhatunk a lelkes reagáláson. A lap II. évfolyamának 11. számá- 
ban, a címlapon jelent meg Kassák Lajos köszöntő verse (Oroszok, 1917.) . 


A polgári radikálisok napilapja, a Világ ugyancsak különleges érdeklődéssel foglalko- 
zott az orosz forradalom fejleményeivel, s különösen elvi jelentőségével. Hasonlóan a 
szociáldemokrata értékeléshez, szinte közvetlenül a februári forradalom győzelme után 
Ignotus rámutatott arra, hogy az oroszországi események nem a hagyományos polgári 
forradalom valamilyen modern változatát jelentik, hanem haladást a forradalmak terén, 
azaz szerinte voltaképpen ez ,az első huszadik századbeli, az első szocialista, sőt 
szociáldemokrata forradalom..."!! 

A Miljukov külügyminiszter által megfogalmazott, további háborús erőfeszítéseket 
meghirdető jegyzék nyilvánosságra kerülése után a májusban kirobbant válság fejlemé- 
nyei jelentősen hozzájárultak ahhoz, hogy mind a szociáldemokrata, mind a polgári 
radikális sajtó pontosabb képet alkosson a kettős hatalom pólusainak osztálylényegéről 
és ezzel összefüggésben a forradalom várható távlatairól. , Az Ideiglenes Kormány és 
a katonák meg munkások tanácsa folytonos küzdelmet vív egymással a nagy márciusi 
napok óta. E két testület küzdelme mögött voltaképpen a burzsoázia és a proletárság 
osztályharca rejlik, és éppen ez teszi olyan jelentőssé a harc minden mozzanatát"!? — 
irta a Népszava május elején. A tanács iránti rokonszenvben persze jelentős szerepe volt 
ismét annak, hogy a szovjet minden eddiginél határozottabban állást foglalt a béke 
mellett. ,,... az orosz munkásság és katonaság vállvetve a végsőkig harcban áll az 
annexiótlan és hadikárpótlás nélkül kötött békéért."!? 

A ,májusi válság" kibontakozása alapján a Népszava időszerűnek tartotta a Milju- 
kov-Gucskov-féle burzsoá imperialista irányzat végleges bukását. Hasonlóképpen ér- 
tékelte a fejleményeket a Világ is, rámutatván arra — némi túlzással -, hogy Gucskov, 
majd M:ljukov lemondása megpecsételi az imperialista törekvések sorsát, betetőzi azt 
a tényt, hogy a hatalom végleg a békét komolyan akaró munkás- és katonatanács kezébe 
került.! 

A szociáldemokrata sajtó a koaliciós kormány megalakulását (s különösen a mensevi- 
kek részvételét az új kabinetben) elsősorban a béke szempontjából értékelte, különös 
tekintettel a szociáldemokrata pártok küszöbön álló stockholmi konferenciájára. 

A szociáldemokraták az orosz belpolitika szempontjából is örömmel fogadták a 
koaliciós kormány létrejöttét. Olyan reményeket juttattak kifejezésre, hogy a mensevi- 
kek immár a kormányhatalmon belül képesek lesznek a forradalom menetét a szociálde- 
mokrata elképzelések szerint irányítani. Felismerték a koncentráció kompromisszumos 
jellegét, ezt , a forradalom polgári és proletár ágának" összekapcsolásaként értékelték. 
Ha fel is tették azt a kérdést: milyen érdekek rovására történt az egyesülés, erre a 
valóságnak meg nem felelő, inkább illúziókból táplálkozó feleletet adtak: , az új átalaku- 
lás a proletár érdekek győzelmét jelenti".!5 


11 Uo. 1917. április 11. és 12. 
12 Népszava, 1917. majus 6. 

13 Uo. 

14 Vilag, 1917. május 16. 

15 Nepszava, 1917. majus 22. 

A magyar szociáldemokraták úgy vélték, hogy a májusi válság után az orosz forrada- 
lom voltaképpen elérte csúcspontját. Ezért, nézetük szerint, most már a konszolidáció 
feladata következik, amiben a döntő szerep a mensevikekre vár. 

A június közepén kialakult szociáldemokrata felfogás szerint a forradalom tehát 
egyelőre holtpontra jutott, s helyeselték a koalíciós kormány vezetése alatt állítólag 
kibontakozó demokratikus köztársaságot. Illúzióik határozottan kifejezésre jutottak 
Kunfi Zsigmond cikkében is: , A béke reménysége azóta szökkent sudárba, amióta az 
orosz demokráciával és szocializmussal olyan erő jelent meg a történelem színpadán, 
amely : nem az uralkodó osztályok kiszolgálójává fokozza le a népies erőket, elsősorban a 
amely ellenkezőleg, az uralkodó osztályoktól elvett hatalom jelentékeny részét a béke 
műveinek szolgálatába próbálja szegődtetni."!§ 

Kunfi azonban világosan látta azt is, hogy meg kell oldani az alapvető demokratikus 
feladatokat, elsősorban a földkérdést. , Amit a föld jelent a parasztságra nézve: ugyan- 
azt jelenti a béke a katonaság felé. A parasztok földet, a katonák békét akarnak s a 
hadsereg, amely a cárizmus igazi támasztéka volt, azért csatlakozott nagy tömegeiben 
a forradalomhoz, mert a béke meghozóját látta benne"! — írta a Népszavában május 
végén. 


Bő ő j 

A különböző szociáldemokrata eredetű értékelések lényegében tehát látták a forrada- 
lom békés menetének lehetőségét, megegyezően Lénin felfogásával. Persze ez nem 
jelenti azt, hogy felismerték volna a szocialista forradalomba való átnövés békés útjának 
jelentőségét; csupán a forradalom polgári demokratikus tartalmának következetesebb 
kibontakozását látták biztosítva békés eszközökkel. 

A szociáldemokratákat csupán a júliusi Kerenszkij-féle offenzíva józanította ki illú- 
zióikból. Az új értékelés azonban nem született meg máról holnapra. A helyes kép 
kialakítását a késedelmesen beérkező híranyagon túl továbbra is fékezte a szociálde- 
mokraták elfogultsága a bolsevikokkal szemben. 

A július 17-18-i események, a pétervári munkások és katonák fegyveres tüntetésének 
vérbe fojtása s a bolsevik párt illegalitásba való kényszerítése után ez az értékelés 
nyilvánvalóan nem volt tovább tartható. A részleges kormányválságról s a fegyveres 
összecsapásról az első hirek július 19-én jelentek meg a Népszavában, s a jelentésekhez 
fűzött kommentár megállapította, hogy igazuk volt a ,nemzetközieknek", , amikor az 
új politikát (ti. az offenzívát) az orosz proletár politika halálos veszedelmének minősí- 
tették."§ 

A következő napokban mind teljesebben kibontakozott az összecsapás valódi jelentő- 
sége és távlata. A helyes elemzések e tekintetben is tájékozatlanságból és bizonyos 
mértékig a már említett elfogultságból eredő téves következtetésekkel párosultak. 
A magyar szociáldemokraták azonban mindinkább belátták, hogy a mensevikek által 
vezetett szovjetek elfajultak. A Népszava július 25-i vezércikke helyesen értékelte a 
júliusi válság lényegét. Rámutatott arra, hogy az alapvető punctum saliens a forradalom 
jellegének kérdése: , Megmaradjon-e a polgárság forradalmának, vagy átcsapjon-e a 
proletárság forradalmába? Megelégedjen-e köztársasággal, a politikai szabadsággal, 
vagy pedig . . . átformálódjon-e szocialis köztársasággá, amely megszüntesse a magántu- 
lajdont és eltüntesse az osztálykülönbségeket?""? Kétségtelen, hogy ebben a megfogal- 


16 Szocializmus, 1917. június X. évf. 3-4. sz, 81-84. old. 
17 Népszava, 1917. május 31. 

18 Uo. 1917. július 19. 

19 Uo. 1917. július 25. . 

mazásban már a forradalom permanens voltának felismerése jutott kifejezésre. A szoci- 
áldemokraták belátták, hogy a mensevikek vezette munkástanács nem tud, s nem is akar 
továbbmenni a polgári radikalizmus bár még oly következetes megvalósításánál, a 
proletariátus és a szocializmus álláspontját a bolsevikok képviselik. 

Kerenszkij diktatúrájával a szociáldemokraták korántsem rokonszenveztek. Elítélték 
a cárizmushoz sokban hasonló módszereit. Taktikai téren azonban a szociáldemokrata 
sajtóban továbbra is egyoldalú bírálatok olvashatók a bolsevik álláspontról. 

A polgári radikálisok egyértelműen úgy ítélték meg a július 17—18-i eseményeket, 
mint a bolsevikok befolyásának kétségtelen bizonyítékát. Semmi jövőt nem jósoltak 
" Kerenszkij kormányának, mert nézetük szerint a fegyveres milliók Lenin mögött 
állanak.?? Úgy ítélték meg a helyzetet, hogy elkerülhetetlen lesz egy újabb forradalom 
kirobbanása, amelyet a hatalmon lévő diktatúra nem tud feltartóztatni, mert , nincs 
semmi tartalma és semmi lehetősége". Szeptember elejére még világosabban kirajzoló- 
dott a várható perspektíva. Guttman Henrik, a Világ című lap stockholmi tudósítója úgy 
értékelte, hogy egyedül a bolsevik irányzat életképes, s vezéreinek üldözésével ki nem 
végezhető, az orosz népet fel nem tartóztatható elemi erők hajtják a béke és a szocializ- 
mus legradikálisabb konzekvenciái felé, ezért ,a végleges bolseviki forradalomnak mi 
sem áll útjában". 

A forradalom továbbfejlődésének e távlatát a Kornyilov-lázadás leverése s ennek 
következményei kapcsán mind a szociáldemokrata, mind a polgári radikális sajtó teljes 
határozottsággal felismerte. A puccskísérlet osztálytartalma eszerint világos és egyér- 
telmű. Kevésbé látták tisztán az első hírek után a lázadással szembeforduló erők 
jellegét. Ez érthető is a forradalmat védelmező tábor valóban heterogén jellege követ- 
keztében. 

Kornyilov ,,... született vezérévé vált minden reakciós és konzervatív elemnek, 
amely vagy letűnt hatalmát, vagy frissen szerzett porcellánjait félti a revolúciótól"?? — 
írta a Népszava szeptember közepén. Az ellenforradalmár tábornokok a , rend" jelsza- 
vával léptek fel a földbirtokosok, gyárosok, katonatisztek és a cári bürokrácia érdekei- 
nek védelmében. A szociáldemokrata kommentárok hangsúlyozták, hogy az adott 
helyzetben a forradalom eddigi viívmányainak s további lehetőségeinek védelmében 
szükségszerűen létre kellett jönnie egy pillanatnyi koalíciónak, amelyben részt vesz (a 
bolsevikokat is beleértve) a proletariátus és a parasztság valamennyi frakciója. Bár az 
adott szituációban ez az összefogás névleg Kerenszkij vezetése alatt állott, a továbbiak- 
ban korántsem fűztek illúziókat az újjáalakult koalíciós kormányhoz. A várható fejle- 
" ményeket illetően a Népszava utalt arra, hogy előbb-utóbb szükségszerűen kirobban 
a harc a polgári és a szocialista elemek között. 

Figyelemre méltó ebből a szempontból a Népszava 1917. szeptember 27-i számában 
közölt beszélgetés az akkoriban Budapesten tartózkodó Parvus-szal, az 1905-ös forra- 
dalom után Németországba emigrált orosz szociáldemokrata politikussal. Parvus kifej- 
tette, hogy a Kornyilov-lázadás veresége nem erősítette meg a Kerenszkij-kormány 
helyzetét, amely ,egyre növekvő szocialista oppozícióval találja magát szemközt". 
Parvus is hangsúlyozta, hogy a szovjetek befolyása növekedőben van, nagyobb, mint 
valaha. A forradalom perspektíváit tekintve Lenin és Trockij vonalának győzelmét 
jósolta.?? Parvus-szal a magyar szociáldemokraták is egyetértettek. 

A polgári radikálisok is nagy örömmel üdvözölték a Kornyilov-lázadás vereségét, s 
hangsúlyozták, hogy a forradalmi erők diadala egyértelmű az egész európai demokrácia 
győzelmével. 


20 Világ, 1917. július 21. és 26. 

21 Uo. 1917. szeptember 4. 

22 Népszava, 1917. szeptember 15. 
23 Uo. szeptember 27. 

A puccskísérlet leverése után kialakult viszonyokat a szociáldemokraták és a polgári 
radikálisok azonosan értékelték. Egyöntetűen rámutattak arra, hogy az ellenforradal- 
már tábornokok bukása hallatlanul kedvező lehetőségekét nyit meg a forradalom to- 
vábbfejlődése szempontjából a bolsevikok álláspontja alapján. , Ha volt még valaki 
Oroszországban, aki kételkedett abban, hogy Leninnek volt igaza, Kornyilov puccsa 
azt is megtérítette ... Oroszország most már feltartóztathatatlanul halad a bolseviki 
uralom felé. Apróbb visszafordulások a helyzeten nem változtathatn 

A progresszív sajtó felismerte a szovjetek bolsevizálódásának segit a forrada- 
lom továbbfejlődése szempontjából, s szinte napról napra nyomon követte a , maxima- 
listák" áttörésszerű megerősödését. A Népszava október 11-i száma beszámolt arról, 
hogy a pétervári munkás- és katonatanács bolsevik határozati javaslatot fogadott el, 
amelyben tiltakozott a polgári elemekkel való koalíció ellen, és kifejezte azt a reményét, 
hogy a küszöbön álló összoroszországi szovjetkongresszus igazi forradalmi hatalmat fog 
teremteni. , Nem lehetetlen — fűzte hozzá a hírhez a lap kommentátora -, hogy a 
munkástanácsok és parasztok általános kongresszusa az új harcok kiinduló forrása 
lesz."25 A szociáldemokraták tehát csatlakoztak ahhoz az általános feszültségteljes 
várakozáshoz, amely ezt a valóban döntő fontosságú kongresszust mind Oroszország- 
ban, mind külföldön megelőzte. Különösen nagy fontosságot tulajdonítottak annak, 
hogy a bolsevikok egyre jelentősebb befolyásra tettek szert a hadseregben. Egy október 
31-i jelentés beszámolt arról, hogy a fronton az ezredbizottságok megválasztása során 
csaknem az összes választókerületben Lenin hívei kaptak többséget. 

A forradalmat közvetlenül megelőző napok legfontosabb eseményének jelentőségét 
is felismerték, amennyiben egy pétervári jelentés nyomán kiemelték a forradalmi 
katonai bizottság fontos szerepét. Bár a szociáldemokraták nem vállalkozhattak arra, 
hogy napra megjósolják a forradalom kitörését, világosan felismerték, hogy ez már a 
legközelebbi jövő kérdése. 

Érthető, hogy ezek után a hazai progresszív sajtót sem érték meglepetésként a 
november 7-i események, s a proletárforradalom győzelmét az oroszországi osztályküz- 
delmek szükségszerű betetőzésének tekintették. A Világ hangsúlyozta, hogy a forrada- 
lom győzelmének oka nem pillanatnyi hangulat, hanem a bolsevikok tartós és szívós 
előkészítő munkája." 

A Népszava 1917. november 9-i számának második oldalán vastagbetűs cím adta 
hírül: , Pétervárott győzött a munkás és katonatanács forradalma!" A hírhez tartozó 
kommentár — Pogány fózsef, a későbbi kiváló kommunista vezető írása —, vázolva az 
orosz forradalom útját februártól októberig, megállapította, hogy szemben a februári 
polgári demokratikus forradalommal ,a most induló új forradalom tisztára proletár- 
mozgalom". Majd válaszolva az önkéntelen kérdésre, hogy mit is jelent a bolsevikok 
győzelme, ezt írja: , 1. A proletárság diktatúráját. 2. A rögtönös békekötést. 3. A gyárak 
és földek szocializálását." Ehhez hozzáteszi: , ami ma Oroszországban történik, nem 
más, mint gigászi arányokra nagyítva az 1871-i párizsi kommün". Néhány nappal 
később a szovjet kormány első lépéseinek ismeretében, megismételve a fentieket, 
Pogány kifejtette: , az orosz forradalom és a világbéke ügye elválhatatlanul egymásba 
kapcsolódtak. Ha elbukik az egyik, hosszú időre elbukik a másik is"." 

Elképzelhetjük, miképpen hatottak ezek a sorok a korabeli magyar munkásolvasókra, 
akik már belefásultak a negyedik éve tartó háborúba, a drágaságba, az élelmiszerhiány- 
ba. A háborús káoszból hirtelen kiemelkedett a cél, a példa — a békét és szocializmust 


24 Világ, 1917. szeptember 23. 

25 Népszava, 1917. október 11. 

26 Világ, 1917. november 9. 

27 Pogány József válogatott írásai. Kossuth Könyvkiadó 1987., 214. old. 

jelentő orosz forradalom, és megszületett az 1917-18-as munkástüntetések legnépsze- 
rűbb jelszava: , Beszéljünk, cselekedjünk orosz módon!" 

A pacifista-reformista illúziókat követő MSZDP, amely az 1917-es mozgalmi fellen- 
dülésben a demokratikus átalakulás békés lehetőségét látta, még akkor is reménykedett 
ebben, amikor a kormányzat 1917. őszi jobboldali fordulata után erre egyre kevesebb 
lehetőség volt. Az illúziók gyengülése egybeesett az októberi győzelem hírével. 

1917. november 25-én az ország több városában és községében tartottak szolidaritási 
gyűléseket az orosz forradalom és a béke ügye mellett. Budapesten a százezret is 
meghaladta a felvonulók száma, akik a Városligetbe, az Iparcsarnok elé igyekeztek, 
hogy meghallgassák Bokányi Dezsőnek, az MSZDP legnépszerűbb szónokának a sza- 
vait. A gyűlés határozatot fogadott el, amelyen üdvözölte az októberi forradalmat, és 
követelte, hogy a monarchia kormánya fogadja el a szovjet kormány békejavaslatait. 
A november 25-i gyűléshez hasonló demonstrációkra került sor egy hét múlva a 
legnagyobb vidéki városokban is. 

Bár 1917 végén a szociáldemokrata párt nem változtatott általános irányvonalán, az 
újabb történeti irodalom kimutatja, hogy a Szovjet-Oroszország iránt megnyilvánuló 
rokonszenvben sokaknál az alkalmazható tanulságok megvonásának igénye is megmu- 
tatkozik. Ilyesmivel találkozhatunk Ágoston Péter, Kunfi Zsigmond, a párt tekintélyes 
vezetőinek irásaiban, Pogány Józsefnél és különösen Bresztovszky Ernőnél, a Népszava 
svájci tudósítójánál, aki kezdettől rokonszenvezett októberrel, kapcsolatot épített ki a 
szovjet kormány diplomáciai missziójával, és hamarosan kulcsszerepet vállalt az infor- 
mációk közvetítésében. Aligha véletlen, hogy az említettek — az utóbbi kivételével, akit 
gyógyíthatatlan tüdőbaja megakadályozott a hazatérésben - olyan centrista és baloldali 
szociáldemokraták voltak, akik később jelentős szerepet vállaltak a magyarországi 
proletariátus szocialista forradalmában. Természetesen októberhez ellenségesen és 
szkeptikusan is viszonyultak. Garami Ernő a párt tényleges vezetője, Buchinger Manó 
az MSZDP külkapcsolatokért felelős titkára megfogalmazták fenntartásaikat, ellenér- 
zésüket a szocialista forradalommal szemben, s elég súlyuk volt a párton belül ahhoz, 
hogy mérsékeljék a lelkesedést és visszatartsák a pártot a , szovjet út" követésétől. 
Nyilván a szűkebb pártvezetés széndékát fejezte ki az is, hogy a pártsajtó időnként — 
az , objektív" tájékoztatás érdekében - kritikus, sőt ellenséges írásokat közölt Szovjet- 
Oroszországról (igaz, a német párttöbbség lapjából, a Vorwártsből átvéve). A hivatalos 
álláspont azonban még 1918 végéig, a kommunisták fellépéséig a rokonszenv volt 
október mint , orosz jelenség" iránt. A véleménykülönbségek azonban mintegy jelezték 
azokat a törésvonalakat, amelyek 1918-19 forradalmaiban nyiltan megmutatkoztak a 
korábban egységes pártban. A polgári sajtó — s itt nemcsak a radikálisokra gondolunk 
— októberben a béke forradalmát látta, s ezért egy ideig mély rokonszenvvel figyelte a 
forradalom történéseit; Lenint a béke hőseként ünnepelte. 

A Világ cimű lap az Oroszország népeinek felszabadulása és az állandó béke közötti 
szoros kapcsolatról írt. A távolról sem radikális polgári Pesti Hírlap azon örvendezett, 
hogy október meghozta ,a béke és a fegyverszünet barátainak győzelmét a háború 
uszítói fölött". Alpári Gyula, aki ekkor egy magyarországi német nyelvű polgári liberá- 
lis napilap, a Neues Politisches Volksblatt munkatársa volt, több vezércikket szentelt a 
szocialista forradalom győzelmének - ugyancsak a béke kérdését állítva előtérbe." Attól 
a pillanattól kezdve azonban, amikor a győztes forradalom osztályjellege markánsan 
felismerhetővé vált a külföld számára is, a progresszív polgári sajtó rokonszenve hirte- 
len erőteljesen csökkent. Egyre több fenntartást, aggályt hangoztatott, sőt mind több 
nelyt adott a forradalmat rágalmazó híreknek, tudósításoknak is. 

A nagy októberi szocialista forradalom győzelme után a magyarországi proletariátus 


28 Lásd: A Magyar Munkásmozgalom Történetének Válogatott Dokumentumai. 5. köt. Szikra 1956., 18-20. 
és 23. oldal 

harcosabb politikát várt el pártjától, s amikor kitűnt: az MSZDP nem képes és nem 
is hajlandó az orosz példa követésére, s beéri a rokonszenv szép szavaival, széles körű 
ellenzéki áramlat bontakozott ki a magyarországi munkásmozgalomban. 1917 őszétől 
a proletariátus küzdelmének szinte nem volt egyetlen olyan eseménye, akciója, ahol 
össze ne csaptak volna a , hivatalos" reformisták a még korántsem szervezetten fellépő 
forradalmi nézetek képviselőivel — sőt az utóbbiak kezdeményezői, élharcosai lettek 
1917-1918 nagy osztályütközeteinek. 

Az 1917. április 8-9-i, az 1917. november 25-i, az 1918. február 10-i és 1918. október 
13-i rendkívüli pártkongresszusokon főként a szakszervezetek küldöttei támadták a 
pártvezetés egyoldalú reformpolitikáját, és követelték a polgári pártokkal való együtt- 
működés megszakítását, a választójogi reformon túlmutató önálló szocialista politika 
kialakítását. Az ellenzéknek ez a csoportja (ide tartozott a többi között Landler Jenő és 
Nyisztor György is) nem kívánta ugyan a szakítást a szociáldemokráciával, de 1917 
novembere után az MSZDP politikáját az orosz példával szembesítette. E csoport 
legjobbjai később, a Tanácsköztársaság idején kommunistákká váltak. 

Aktivizálódtak a , régi", az 1905 és 1908 között fellépett baloldal elszigetelődött 
képviselői is, olyanok mint Szántó Béla, Vágó Béla, László fenő és társai, akik főként 
a hatalmasan fellendülő alkalmazotti mozgalomban vívtak ki vezető szerepet. A forra- 
dalmi szocialisták Szabó Ervin eszmei irányításával működő illegális csoportja pedig 
1917. november közepétől az orosz példa követésére hívta fel a munkásokat és a 
katonákat, s ezzel megsokszorozta tömegbefolyását. Az ellenzék önálló akciója volt a 
fiatal szovjet állam melletti első szolidaritási tüntetés Budapesten 1917. november 
17-én és az 1918. január 5-i, több ezer dolgozó részvételével tartott tiltakozó demonst- 
ráció a budapesti német konzulátus előtt, a német imperialisták breszt-litovszki maga- 
tartása, a szovjet államra kényszerített rabló békefeltételek ellen. Forradalmi jelszavak 
hangzottak el az MSZDP 1917. november 25-i , hivatalos", százezres nagygyűlésén a 
városligeti Iparcsarnok előtt. A gazdasági mozgalomban 1917 végén, 1918 elején a 
szakszervezeti vezetőség jóváhagyása nélkül kezdeményezett , vadsztrájkok" egész sora 
robbant ki — még a szervezeti fegyelmükről híres nyomdászoknál is. 

A kisebb-nagyobb tüntetések a szovjet kormány békejevaslatai mellett, a katonák 
között terjesztett és a frontra is kijutott röplapok felhívták a közvélemény s természete- 
sen a hatóság figyelmét is a forradalmi szocialistákra. 1918. január 12-én rendőrök 
szállták meg a baloldali diákok bázisának, a Galilet-körnek a helyiségét, házkutatást 
tartottak és bezárták a helyiséget. A csoport számos tagját, Duczynska Ilonát, Sugár 
Tivadart és társaikat letartóztatták, majd hadbíróság elé állították. A rendőri akció 
közvetlenül az 1918. januári általános politikai sztrájk előtt érte a forradalmi szocialistá- 
kat, akik csak néhány hét múlva, Korvin Ottó és Sallai Imre vezetésével tudták helyre- 
állítani szervezetüket. 

A munkásság nemcsak az orosz példa követésének vágyától vezetve, hanem a mun- 
kásmozgalom hivatalos vezető testületeivel szemben mindinkább erősödő bizalmatlan- 
sága miatt is lelkesen fogadta a szervezett ellenzéki csoportok javaslatát a munkástaná- 
csok megalakításáról. Az új szervezeti formában a proletariátus saját közvetlen képvise- 
letét látta, s 1918. január 13-án az MSZDP által szervezett budapesti népgyűlések 
ellenzéki indítványra határozatot fogadtak el a munkástanácsok létrehozásáról. A mun- 
kástanácsok megalakításáról szóló határozatot a tudományos irodalom nagyjából egy- 
öntetűen Szabó Ervin művének tekinti. Mi tűnik ki ebből az okmányból? Az, hogy 
október után a tanácsokat Szabó Ervin úgy tekintette, mint a gazdasági és politikai 
mozgalom szindikalista értelmezésű antagonizmusának meghaladását, szintézisét. 
Olyan osztályszervezeteket látott bennük, amelyek a kapitalizmus válságidőszakában 
jönnek létre, a szocialista forradalom időszakában képesek annak irányítására, s a 
győzelem után bennük, általuk valósul meg a munkásosztály szocialista önigazgatása. 
Ha így látta Szabó Ervin a szovjetek szerepét, úgy ebben több a félreértés, mint a 

megértés. Ám ez a félreértés végül is termékenynek. bizonyult, hiszen mind nála, mind 
tanítványainál, például Lukács Györgynél és Révai Józsefnél, az orosz forradalomhoz 
való pozitív viszony egyik forrásává vált. 

Az illegális háborúellenes csoportokra lesújtó rendőri akció nem állíthata meg a 
szolidaritás hullámának terjedését. Az osztrák munkásokat követve, január 18-án álta- 
lános sztrájk robbant ki Magyarországon a békéért és Szovjet-Oroszország védelmé- 
ben. A sztrájk története bizonyította: a mozgalom formális egysége megbomlott, s 
immár a baloldal is jelentős tömegeket képes befolyásolni. 


Nem lehet célunk az októberi szocialista forradalom hatásának további követése, hisz 
ez elkerülhetetlenül átmenne a magyar forradalmi munkásmozgalom genézisének tör- 
ténetébe. Itt csak jelezni kívánjuk, hogy a magyar munkásmozgalom legjava az első 
pillanattól kezdve nemcsak a rokonszenv, hanem a tapasztalatszerzés igényével figyelte 
1917 oroszországi forradalmait; a szocialista alternatíva győzelmében a baloldal példát 
látott, s már igen korán kész volt, a háborús hatalommal is dacolva, tettekkel segíteni 
a fiatal szovjet államnak. Az orosz példa tanulságainak elsajátításában s a cselekedetek- 
ben megnyilvánuló szolidaritásban a hazai erők mellett kiemelkedő szerepe volt a 
Szovjet-Oroszországban szerveződő, Kun Béla vezette internacionalista hadifogoly 
mozgalomnak. Ezeknek az áramlatoknak a találkozása 1918 őszén törvényszerűen 
vezetett a forradalmi erők önálló párttá szerveződéséhez, majd az októberi forradalom 
példáját elsőnek követő állam, Tanács-Magyarország megszületéséhez. 


Nyikoláj Andrejevics Tirsa: 
I Munkás (1918) 

Emlékiratok a forradalomról 


A történelemkönyveket és forrásgyűjteményeket tanulmányozva sokáig azt hihettük, hogy az 
1917-es oroszországi események középpontjában álló bolsevik vezérkarnak mindössze néhány 
tucat tagja volt — csupa olyan politikus, aki a polgárháború frontjain hősi halált halt vagy idős 
korban, ágyban, párnák közt érte a halál. 

A XX. kongresszus időszakában sok mindenben változott a helyzet. Politikai rehabilitálásukkal 
párhuzamosan egyre többen előkerültek a süllyesztőből a forradalom vezérei közül; az évtizedek 
alatt görcsössé rögzült szokások azonban még mindig lefogták a történészek és a forradalom 
történetével foglalkozó publicisták kezét. 

Újabb harminc esztendőnek kellett eltelnie az SZKP történelmi jelentőségű XX. kongresszusa 
után, hogy a sajtóban megjelenjen például a kronstadti matrózok egykori vezetőjének. az 
1939-ben Sztálinnal nyíltan szakító Fjodor Raszkolnyikovnak a levele, amelyben felsorolta a 
sztálini önkény áldozatait az októberi forradalom vezetői közül. 

Az alábbiakban igyekszünk olyan bolsevik politikusok Írásaival — mintegy mozaikként - 
felvillantani 1917. forradalmas napjait, akik cselekvő részesei voltak az eseményeknek, s feljegy- 
zéseik megőrizték a korszak egyébként nehezen visszaadható atmoszféráját is. A szerzők közül 
négyen a Proletarszkaja Revoljucija (Proletárforradalom) című folyóiratban tették közzé írásukat. 
Ezt a kiadványt Lenin javaslatára 1921-ben hozták létre a bolsevik mozgalom legidősebb 
harcosai. Céljuk az volt, hogy minél több hiteles forrást, emlékezést gyűjtsenek össze a forrada- 
lomról az időben egyre távolodó utókor számára. E memoárrészleteket eddig még sehol sem 
publikálták nálunk. 


Az uráli munkás Szergej Markov (1874-1944) még 1906-ban ismerkedett meg Lenin- 
nel, aki akkor finnországi búvóhelyéről irányította a pétervári bolsevik mozgalmat. 
A fiatal vasmunkás néhány hónapon keresztül az összekötő szerepét töltötte be Lenin 
és az orosz főváros munkásai között. Alábbi visszaemlékezésében különösen érdekes 
annak a reagálásnak a felidézése, hogy az oroszországi bolsevik pártvezetés Lenin 
hazaérkeztéig, 1917 tavaszáig, , csak a sötétben tapogatózott". Forrásértékű az a közlése 
. is, hogy mennyire népszerűek voltak eleinte a mensevik politikusok a munkások köré- 
ben. (Az év folyamán a bolsevikoknak csak lépésről lépésre, komoly munka árán 
sikerült tért nyerniük velük szemben.) 


Szergej Markov: Emlékeim Leninről 


A februári forradalom Nagyezsgyinszkben, egy uráli nagyüzemben ért, ahol esztergá- 
lyosként dolgoztam. A munkások beválasztottak az üzemi munkástanácsba és az elnök- 
ségbe is. Az első naptól kezdve szembekerültünk a mensevikekkel, akik az eszerekkel 
szövetségre lépve kezdetben felülkerekedtek, őket támogatta a többség. Mi, bolsevikok 
és a velünk szimpatizálók, kisebbségben voltunk, de azért egy pillanatra sem csügged"- 
tünk el. A Pravda első számaival azonban elégedetlenek voltunk. Vezetőink Lenin 
visszatértéig csak sötétben tapogatóztak, pártunk álláspontja ezért csak első cikkeinek, 
különösen pedig a híres áprilisi , tézisek" megjelenése után vált világossá. Ezzel kapcso- 
latban szeretném elmondani, hogyan fogadták a mi üzemünk haladó gondolkodású 
munkásai a téziseket. 

Április 9-én vagy 10-én, kora reggel az újságkihordó meghozta a lapokat a mi 
üzemrészünkbe, a lőszergyártóba, köztük a Pravda 1917. április 7-i, 26. számát. Még 
útban a műhely felé átlapoztam, és megakadt a szemem a következő címen: ,, A proleta- 
riátus feladatai a jelenlegi forradalomban." Aláírás: N. Lenin. Nem is mentem, hanem 

szinte repültem a műhelybe, szaladtam az esztergapadomhoz. A munkáról is megfeled- 
kezve olvasni kezdtem a cikket, ittam minden szavát. Nehéz mondatokba önteni azt a 
lelkesedést, amely a cikk végére érve magával ragadott. Itt van hát a világos út, ezen 
kell a forradalmunknak haladnia! Nem tudtam ülve maradni, szerettem volna világgá 
" kiáltani, hogy az egész műhely hallja: , Éljen a szociális forradalom!" De türtőztettem 
magam, mert tisztában voltam vele, hogy műhelyünkben a munkások abszolút többsé- 
ge ,honvédő", igaz, eléggé önző megfontolásból: kilenctizedük olyan paraszt vagy 
kispolgár volt, aki megúszta a katonáskodást, és a háborút a maga módján gyűlölte. 
Még azt hihették volna, hogy megbolondultam. Elvtársamhoz, Kornyejev szerszámké- 
szítő esztergályoshoz indultam, pontosabban szaladtam. Ahogy berobbanok a szer- 
számkészítő műhelybe, látom, hogy Kornyejev nagyon nyugtalan és gondterhelt. Rög- 
tön nekem szegezte: , Olvastad?" Ertetlenül meredtem rá: , Mit?" , A Recs-et". , Nem 
— feleltem -, miért, mi van?" , Azt írják Vlagyimir Iljicsről..." , Mit írnak?" , Hogy 
német ügynök." Elnevettem magamat és megkérdeztem: , Mást nem írnak?" , Nem. 
Mást nem" - válaszolta sietve Kornyejev. 

"És mit fog holnap Miljukov! írni! Ej, Kornyejev, Kornyejev! És még te mondod 
magadról, hogy régi bolsevik vagy, és nem tudod, hogy kiféle ez a kadet Miljukov? Hát 
ezt olvastad-e? — mutatom neki a Pravda 26. számát. -— Hagyd most a munkát, állítsd 
le a gépedet; olvasd el hamar, mit ír Lenin elvtárs. Ezt itt ni" — bökök oda az ujjammal 
Vlagyimir Iljics cikkére. Végigolvasta, eltöprengett . . . , Na, látod! Most már megértet- 
ted, miért Íröcsög Miljukov ilyen gyalázatos rágalmakat? Nem maradt más a számukra, 
de ezzel a módszerrel nem sokra mennek." : 

Estére a mensevikekkel közös gyűlést hívtak össze, amelyen mi a következő javaslatot 
tettük: , Egyetlen burzsoá újságot se engedjünk be az üzem területére. Küldjünk ki egy 
megbizottat az állomásra, aki miután átvette a burzsoá lapokat, égesse el őket." A men- 
sevikek egy emberként ellenezték a dolgot: , Ez merénylet a szólásszabadság ellen." 
Feltettük nekik a kérdést: , Miféle szólásszabadság ellen? A hazugság, a rágalmazás, 
a mocskolódás ne kapjon szabad utat! A harcban csak a tisztességes eszközöket ismerjük 
el." Ettől a naptól kezdve külön tartottuk a gyűléseket és nyilt harc kezdődött a 
honvédőkkel. 

Nem sokkal a februári forradalom után Nagyezsgyinszkbe érkezett Beloborodov"? 
elvtárs, hogy megismerje szervezetünket. Felszólalt a nagyüzemi gyűlésen a Népház- 
ban és a párttaggyűlésen is. A tőle hallottak hatására kérlelni kezdtem a nagyezsgyinszki 
szervezetet, hogy engedjenek el Pétervárra. Az elvtársak sokáig nem akartak elengedni, 
mondván, hogy a mensevikek és az eszerek hamarosan szét lesznek verve, és akkor majd 
engem fognak megválasztani a nagyezsgyinszki üzem munkástanácsa elnökének. Május 
közepére mégis sikerült rábeszélnem őket és elengedtek. Két-három nap múlva, május 
17-én, vasárnap érkeztem Pétervárra. A szombati Pravdában olvastam, hogy a Moszk- 
vai kapun túl, egy üzemben Lenin fog előadást tartani. Lesznojéból, ahol egyik bará- 
tomnál megszálltam, indultam el oda 3 másik elvtárssal, akik még sohasem látták és 
nem ismerték Lenint, és most meg akarták hallgatni. Még nem voltak sokan, de 
hamarosan egyre többen lettünk. A gyűlést eredetileg az üzem ebédlőjében tervezték 
megtartani, de annyian gyűltek össze, hogy az ebédlő szűknek bizonyult. Vlagyimir 
Iljics a megadott időponthoz képest késett egy keveset, talán félórát. 

Tekintetemmel követtem a mellettem elsiető Lenint, akit már legalább tíz éve nem 
láttam, és most úgy tünt, hogy sokat változott azóta. Rettenetesen szerettem volna 
odamenni hozzá, de elbátortalanitott, hogy már olyan régen találkoztunk, szégyenlős- 
ségem is visszatartott, meg kellemetlen is lett volna megállítani, amikor amúgy is 


1 Pavel Miljukov (1859-1943) - neves történész, az alkotmányos demokrata (Kadet) párt ideológusa, a Recs 
című lap szerkesztője. 
2 Alekszandr Beloborodov (1891—1938) - az uráli bolsevik szervezet egyik vezetője. 

elkésett. A primitív, hordókból és ládákból összeeszkábált emelvényhez sietett, hogy 
megtartsa beszédét. Felállt a dobogóra és rögtön beszélni kezdett. Ha jól emlékszem, 
az előadás címe ez volt: A háború és a szövetségesek. Vlagyimir Iljics izekre szedte 
Anglia, Franciaország, Amerika politikáját és Oroszországnak hozzájuk való viszonyát. 
Beszéde nagy hatással volt a többségében munkásokból álló hallgatóságra. A tribüntől 
nem messze álltam, onnan gyönyörködtem Iljicsben. Mellettem két munkás állt, még 
a gyűlés előtt hallottam, ahogy egymást közt beszélgettek, egyáltalán nem voltak jó 
véleménnyel a bolsevikokról. Külsejük és ruházatuk olyan munkások benyomását 
keltették, akik még szoros szálakkal kötődnek a faluhoz, még nem egészen munkások, 
de már nem is egészen parasztok. Vlagyimir Iljics rendkívül meggyőzően hatott rájuk. 
Arcukról eltűnt a gyanakvó, bizalmatlan kifejezés, széles mosolyra derültek, mint 
valami fiatal, naiv falusi legények, pedig már mind a kettő negyven körül járt. Amikor 
Vlagyimir Iljics a legfájóbb kérdéshez érkezett, hogy végül is kinek kell megfizetnie a 
háború szenvedéseit, fesztelenül bökdösték egymást: hallgasd csak, mit mond. Midőn 
pedig Lenin befejezte előadását, láttam, hogy lelkesen tapsolnak. , Na, ezek is a mieink 
lesznek..." — gondoltam magamban. A gyűlés után Vlagyimir Iljicset az üzemi bizott- 
ság tagjai kísérték ki a kapuhoz, autóba ült és elhajtatott.? 


Nyikolaj Buharin (1888—-1938), a bolsevik párt egyik vezetője és ideológusa, a Moszkvá- 
ban megjelent Szocialgyemokrat (Szociáldemokrata) című lap szerkesztője, 1917 nya- 
rán még nem töltötte be 29. életévét, de már nagy forradalmi múlt állt mögötte. Az 
1905-1907-es orosz polgári demokratikus forradalom hónapjaiban forradalmi köröket 
szervezett a moszkvai diákság körében. A forradalom vereségét követően börtönbe 
került és száműzték. Az Osztrák-Magyar Monarchia, Skandinávia, Anglia, Franciaor- 
szág, Svájc, végül az Észak-amerikai Egyesült Államok: íme a legfontosabb állomások 
a kitűnően rajzoló, verseket író, ám végül igazi terrénumának a közgazdaságtudományt 
és a filozófiát választó Buharin kalandos életében. 

1917 tavaszán, miután megérkezett Oroszországba, Moszkvában telepedett le, ahol 
azonnal bekapcsolódott a bolsevik pártszervezet munkájába. Mindannyiukat meglepe- 
tésként érte 1917 júliusában a pétervári felkelés hire, amely később álhírnek bizonyult. 
Ugyanis , mindössze" az történt, hogy a Néva-parti városban fegyveres tüntetők ezfei 
követelték: a szovjetek vegyék át a hatalmat az Ideiglenes Kormánytól; közben véres 
összecsapásokra is sor került a felvonulók és a kormányhű kozákok meg a tisztiiskolások 
között. Kevéssé ismert viszont, hogy ugyanezekben a napokban milyen formát öltött 
az ellenforradalom időleges felülkerekedése Moszkvában. Buharin erről számolt be 
hitelesen 1921 nevemberében egy emlékülésen. i 


Nyikolaj Buharin: A júliusi napok Moszkvában I . 


A moszkvai városi pártbizottság egy Moszkva melletti városkába küldött, hogy gyűlést 
tartsak. Az igazsághoz tartozik, hogy ugyancsak , makacs" természet lévén, kitartóan 
járkáltam a sinek között, de nem találtam a vonatot. Végre, nagy nehezen rábukkantam 
egy vasúti kocsira, amelyik Kolomnába vagy Ivanovo- Voznyeszenszkbe indult. Egy- 
szercsak megjelenik Amoszova elvtársnő és azt mondja: , Buharin elvtárs, sürgősen 
hívatják." Ő sem tudta, hogy miért, de valami szokatlan, váratlan dolog történt. Egy 
szót sem értettem az egészből, amikor végre hosszas keresgélés után megtaláltam a 
vonatot, most csak úgy egyszerűen hagyjam itt. Ahogy leszálltam a vonatról, összetalál- 


3 Proletarszkaja Revoljucija. 1925. 1./36. szám. 51—54. old. 

koztam Logasinnal, az egyik elvtárssal a párt katonai szervezetéből, aki kezét dörzsölve, 
örömmel újságolta: , Úgy látszik, Pétervárott megkezdődött." Amikor végre megtud- 
tam, mi történt, úgy véltem, nekünk is cselekednünk kell. 

Rohantam a moszkvai városi pártbizottságba. Megkezdődött a lótás-futás, szaladgá- 
lás. Úgy tudtuk, hogy csinálunk valamit. Összeül a Moszkvai Szovjet végrehajtó 
bizottsága, ahol akkor mi még kisebbségben voltunk, bár már megalakult a testület 
munkás szekciója és bolsevik csoportunk rendkívül gyorsan nőtt. A mensevikek pedig, 
ha nyiltan nem is mondták ki, még mindig úgy viselkedtek, mintha le akartak volna 
bennünket tartóztatni. Az eszerek közül Rudnyev és Iszuv szólalt fel. Világos volt 
számunkra, hogy fellángolt a reakció szelleme. A Szociálgyemokrat szerkesztőségében 
levők egymást akarták lecsukatni." Szinte szó szerint emlékszem, mit voltam kénytelen 
mondani: , Bármennyire szeretnének bennünket szorult helyzetbe hozni, ennek ellené- 
re mi fogunk kellemetlenséget okozni önöknek - ez internacionalista kötelességünk, és 
ettől önök nem fognak bennünket eltántorítani." 

A pillanat rendkívül tragikus volt. Ma már jóízűt lehet nevetni rajta, amikor erre 
emlékszünk, de akkor felettébb tragikus volt a helyzet. . 

Szétküldtük a megfelelő felhívásokat és azután elindítottuk a fegyveres tüntetést. 
Erős befolyásunk volt a Hodinka téri kaszárnyákban állomásozó helyőrségben és a 
munkások jelentős részének körében. Miután megkezdtük a fegyveres tüntetést, a 
Szociálgyemokrat szerkesztőségében maradtunk, ahová egymás után futottak be a 
telefonok, hogy a csőcselék a szerkesztőség felé tart és szét akarja azt verni. Ezzel egy 
időben reakciós hangulatú gyűléseket tartottak, amelyeket részben az eszerek és a 
mensevikek is támogattak. Munkatársnőink az ajtókhoz szaladtak. Eltökéltük, hogy 
amennyire erőnkből telik, megvédjük a bolsevik mundér és a zászlónk becsületét. 
Őrséget hagytunk a szerkesztőségben és kimentünk a térre. A megváltozott utcakép azt 
a politikai hangulatot tükrözte, amelyet akkor Moszkva-szerte érzékelm lehetett. 
A téren közülünk viszonylag kevesen voltak, az ellenséges, reakciós hallgatóság pedig 
ugyanott nagy számban gyűlt össze." Zászlóinkat magasba emelve álltunk a tömeg 
közepén. A helyzet egyre feszültebb lett. Érezni lehetett, hogy nagy összecsapásra kerül 
sor. Egyszercsak, szinte vezényszóra, az ácsorgók elkezdtek hujjogni, fütyülni, pfujol- 
ni. Még soha életemben nem hallottam ehhez hasonló állati üvöltést és füttykoncertet. 
Aztán megkezdődött a közelharc. Nagyjából ugyanebben az időben a Szerpuhovi 
kapunál egy polgár arról kezdett szónokolni, hogy Lenin kém. Erre Alekszej Rikov" 
ment oda hozzá és a maga dadogós módján megkérdezte tőle: , Megtudhatnám, polgár- 
társ, hogy hívják magát?" Rikovot letaszigálták az emelvényről, elszakították az ingét 
és ütötték-verték, ahol érték. És csak a véletlennek köszönhette megmenekülését ebből 
a szorult helyzetből. Rikov ma nem ülhetne ott a Legfelsőbb Népgazdasági Tanács 
elnökségében, ha az események csak egy hajszálnyira is másképp alakulnak." 


Az oroszországi munkásmozgalom vezetői a 20. század elején szinte kivétel nélkül 
értelmiségiek voltak. Az 1905-ös forradalom viharában azonban egyre több bolsevik 
vezető került ki a munkapadok mellől. Közöttük volt a kitűnő szervező, franciául és 
németül folyékonyan beszélő esztergályos, Alekszandr Sljapnyikov (1885-1937), aki az 
első világháború éveiben a hazai bolsevik központot, az Oroszországi Bizottságot irá- 
nyitotta. E munkája során sűrűn levelezett a svájci emigrációban élő Leninnel. 


4 A lapot bolsevikok és internacionalista mensevikek szerkesztették. 

5 E reakciós tömeg később pogromot rendezett Moszkva belvárosában. 

6 Alekszej Rikov (1881-1938) - a bolsevik Központi Bizottság egyik legrégebbi tagja, 1918 és 1921 között 
a Legfelsőbb Népgazdasági Tanács elnöke, Lenin halála után a Népbiztosok Tanácsának elnöke. 

7 Proletarszkaja Revoljucija. 1922. 10. szám. 316—-317. old. 

A februári forradalom eseményeiben Sljapnyikov kulcsszerepet játszott. Ezután 
azonban súlyosan megbetegedett, és csak augusztustól állt újra csatasorba. Ekkor a 
vasasszakszervezetben és a pétervári városi elöljáróságon igyekezett népszerűsíteni a 
bolsevik eszméket. 


Alekszandr Sljapnyikov: Az októberi napok 


Október 25-ére virradó éjszaka a pétervári Forradalmi Katonai Bizottság kiadta a 
parancsot a pályaudvarok, a villamos központok, a hidak, a posta- és távíróhivatalok, 
a telefonközpont elfoglalására. Néhány óra leforgása alatt valamennyi fontos épületet 
elfoglaltak. Csak a telefonközpontnál adódott nehézség, amelyet páncélautókkal véd- 
tek, az épületben pedig, mint kiderült, tiszti iskolások tartózkodtak. Emlékszem, a 
matrózok , elfogtak" egy páncélautót, s az övék volt a legfőbb érdem a telefonközpont 
megszállásában. Lövöldözésre csak elszórtan került sor. Nem sokkal később elég erős 
tűzharc kezdődött, s csapataink megrohamozták a Téli Paáafotát. A nagyobb erkölcsi 
nyomás kedvéért a tüzérséget is bevetettük. 

Pétervár teljesen szokatlan képet mutatott ezekben a feszült, zaklatott napokban. Az 
utcák népesek voltak, de sehol sem lehetett látni a katonákon és munkásokon élősködő, 
a véres háború hasznán hízó, kikent-kifent burzsujokat. A Nyevszkij sugárút törzskö- 
zönségének színe-virága, a prostituálttól a gárdatisztig és a spekulánsig, eltünt a város 
utcáiról. Nem vitatkoztak elmerülten a kávézókban és a Nyevszkij sarkán a pénzeszsá- 
kok és a hivatalnokok, a politikusok és az újságírók, nem folyt hajtóvadászat a bolsevik 
katonák és munkások ellen. 

Szájról szájra terjedt a hír, hogy Kerenszkij elmenekült Pétervárról és csapatokat hoz 
a frontról a város ellen. 

A Téli Palotát fegyveres osztagok vették körül. Itt ütött tanyát az Ideiglenes Kor- 
mány a tiszti iskolások és a női zászlóalj védelme alatt. A felkelt Pétervár , lecsillapításá- 
ra" Kiskint, az Ideiglenes Kormány miniszterét, diktátornak nevezték ki.? 

A híres Auróra cirkáló és néhány torpedónaszád a Néván közelebb jött a Téli 
Palotához. A városban visszhangzottak a cirkáló ágyúlövései. 

A Szmolnij környéke ugyanolyan ismerős képet mutatott, mint a februári forradalom 
első napjaiban a Tauriai Palota. Mindenütt felfegyverzett katonák és munkások, akár- 
csak azokban a távolinak tűnő napokban és a július 3-5-i sikertelen megmozdulás 
idején. A , nemesi kisasszonyok" egykori nevelőintézetének épületét megerősített őrség 
védte. A főbejárat mellett fedezékek húzódtak, a Szmolnijjal szemközti hatalmas térre 
rengeteg tűzifát hordtak össze, hogy szükség esetén megfelelő védelmet nyújtsanak 
tüzérségi támadás ellen. Az épület bejáratánál, a lépcsőn géppuskák, gyorstüzelő fegy- 
verek, lőszeres ládák sorakoztak. 

A hosszú, boltíves folyosók léptek zajától, kardcsörgéstől és sarkantyúpengéstől 
voltak hangosak. Mindenhol fegyveresek, puskák, szuronyok, szürke katonaköpenyek, 
kizsírosodott, táskákkal és töltényhevederekkel elborított egyenruhák. Voltak, akik 
sietve sorakoztak a kapu előtt, mások elcsigázottan vonszolták fel magukat a lépcsőkön, 
és pihenőhelyet keresve szétszéledtek a szobákban. 

A Forradalmi Katonai Bizottság kis szobájában vágni lehetett a füstöt. Egymást érték 
a küldöncök. Megbízottak jelentkeztek .papiírokért. Az asztal mögött a Forradalmi 
Katonai Bizottság néhány tagja futólag véleményt cserélt. Itt van a fáradt, a kialvatlan- 
ságtól vörös szemű Podvojszkij, Antonov-Ovszejenko, Satov? és még sok más, szintén 
itt virrasztó és pihenő elvtárs. Emberfeletti munkát végeznek. 

A nagyteremben ülésezik a szovjet. Kihallatszik a viharos taps, amellyel a küldöttek 

8 Nyikolaj Kiskin (1864—1930) orvos, a kadét párt egyik vezetője. 

9 Nyikolaj Podvojszkij (1880-1948), Vlagyimir Antonov-Ovszejenko (1883-1939), a bolsevik párt katonai 
vezetői 1917-ben. Vlagyimir Satov (1887-1943) - anarchoszindikalista forradalmár. 

az illegalitásból visszatért Lenint és a többieket köszöntik. Lenin a jelenlegi helyzetről 
tartott előadásában rámutatott, hogy a végbement forradalom véget vetett a burzsoázia 
hatalmának. A régi apparátust szét kell zúzni és a helyére a szovjet szervezeteire épülő 
újat kell állítani. Beszélt még a háború azonnali befejezésének szükségességéről, a. 
nemesi földbirtok haladéktalan felszámolásáról és az iparban bevezetendő munkásel- 
lenőrzésről. 

Pétervárt elárasztották a mensevikek, a szociálforradalmárok, a Városi Duma külön- 
féle felhívásai, tiltakozásai. Mindegyikük igyekezett világossá tenni, mi a véleménye a 
végbement fordulatról, a barikád melyik oldalán áll. 

Megpróbáltam még ezen a napon találkozni a szakszervezetiekkel, hogy valamennyi 
proletár szervezetet bevonjuk a szovjetért folyó harcba. A Pétervári Szakszervezeti 
Tanács tagjai azonban, akárcsak jómagam, egész nap gyűléseken voltak, s így nem 
tudtunk összegyűlni. . 

Október 25-én reggel, mint az Összoroszországi és Pétervári Fémmunkások Taná- 
csának elnöke, összehívtam a Központi Vezetőség rendkívüli ülését. Estefelé, ha nem 
is teljes létszámban, a testület összeült. Megvitattuk az országban kialakult helyzetet, 
és a következő határozatot hoztuk: 

1. Az események lényegét röviden megmagyarázva, a Pétervári Szovjet jelszava alatti 
egyesülésre szólítunk fel minden fémmunkást. 

2. A Pétervári Szovjet támogatására 50 ezer rubelt ajánlunk fel. 

3. A szovjet rendelkezésére bocsátjuk a Fémmunkások Összoroszországi Szövetsége 
Pétervári Vezetőségének és Központi Bizottságának teljes technikai apparátusát. 

A mensevikek tiltakozással fogadták ezeket a határozatokat, azt javasolták, legyünk 
semlegesek a szovjet és az Ideiglenes Kormány között folyó küzdelemben. Felháborod- 
tak azon, hogy a Fémmunkások Szövetsége a felkelés támogatására költi a pénzét. 

Én fogalmaztam meg a , Minden fémipari munkáshoz? szóló felhívást, amelyet a 
vezetőség jóváhagyott. E dokumentum megjelent az akkori lapokban, valamint a Me- 
talliszt (Fémmunkás) 1917. november 9-i, 5. számában. A 10 nap múlva összeülő 
küldöttgyűlés jóváhagyta tevékenységünket. Emiatt hosszú ideig a legkülönbözőbb 
támadások céltáblája voltam. 

Ezekben a napokban vált ismertté, hogy pártunk Központi Bizottsága engem jelölt - 
a munkaügyi népbiztos posztjára. A mensevikek pedig nem átallották azt terjeszteni a 
munkások között, hogy 50 ezer rubelért vásároltam meg magamnak ezt a tisztséget. !" 


A Téli Palotát és Pétervár középületeit 1917. október 24. és 26. között elfoglaló 
fegyveresek között a vörösgárdista munkások mellett igen nagy számban voltak katona- 
köpenyes parasztok is. A bolsevik párt körükben is növekvő befolyással rendelkezett, 
minthogy Lenin és társai éppen e forradalmi esztendőben radikálisan szakítottak a 
nagybirtok kollektív kisajátításának jelszavával, s meghirdették az egyéni földosztás 
programját. Ezt az elképzelést foglalta össze Leninnek az az írása, amely nagymérték- 
ben kiszélesítette a bolsevik fordulat tömegbázisát. A tömör dekrétum Lenin régi 
ismerőse, a bolsevik könyvkiadó és szerkesztő VIagyimir Boncs-Brujevics (1873-1955) 
lakásán iródott. 


Vlagyimir Boncs-Brujevics: Így készült a földről szóló dekrétum 


1917. október 25-én hajnali négy felé fáradtan és felcsigázottan széledtünk szét a 
Szmolnijból. (...) A hátsó kijáraton mentünk ki Leninnel, egy sötét útkereszteződésen 


10 Proletarszkaja Revoljucija. 1922. 10. szám, 19-22. old. 

haladtunk át, ahol a megbeszélt helyen Rjabov matróz, egy megbízható gépkocsivezető 
várt minket. Kerülő úton siettünk a lakásomra. 

Vlagyimir Iljics úgy látszik, nagyon fáradt volt, s szundikált a kocsiban. Megérkez- 
tünk, s valamit ettünk. Igyekeztem, hogy Lenin minél kényelmesebben pihenhessen 
nálam, ám alig egyezett bele abba, hogy az én szobámat foglalja el. Csupán az az érvem 
győzte meg, hogy ebben a különálló kis szobában egy kis íróasztal, papír, tintatartó meg 
a könyvtár áll rendelkezésére. A másik szobában heveredtem le a díványra, s szilárdan 
elhatároztam: csak akkor hunyom le a szemem, amikor meggyőződöm, hogy Lenin már 
alszik. Előtte pedig gondosan lelakatoltam a lakásbejáratokat, ellenőriztem a zárakat, 
s csőre töltöttem a pisztolyomat. Fejemben végig az motoszkált: , Betörhetnek hozzám, 
s letartóztathatják vagy megölhetik Vlagyimir Iljicset. Hiszen ez rendszerünk első 
éjszakája, s minden előfordulhat." A biztonság kedvéért felírtam egy külön papírlapra 
a Szmolnij meg a kerületi pártbizottság telefonját, hogy ha felriadok éjszaka, ne kelljen 
külön keresni. Végül eloltottam a villanyt. (...) Egyszerre csak azt látom, hógy fény 
szüremlik be abból a szobából, ahol Vlagyimir Iljics pihent le. Felkeltem. S hallom, 
miként kel fel Lenin is, szinte nesztelenül, benéz a szobámba, s miután meggyőződött, 
hogy nem zavar engem, odamegy lábujjhegyen az íróasztalhoz. 

(...) Másnap reggel mindannyian asztalhoz ültünk. Lenin kivett zsebéből egy letisz- 
tázott szöveget, s felolvasta a később híressé vált, földről szóló dekrétumot. (...) 

nS mi lesz, ha az eszerek azt találják mondani, hogy tőlük vettük át a földosztással 
foglalkozó passzusok alapgondolatát?" — jegyezte meg az asztal körül ülők közül valaki. 
Lenin csak mosolygott erre. 

,Hadd mondják. Az a lényeg, hogy a parasztság jól megértse azt, hogy mindig is 
támogatni fogjuk igazságos követeléseiket. Naprakészen kell ismernünk a parasztok 
életét és vágyaikat. S ha balga emberek közben nevetnek rajtunk azért, hogy változtat- 
tunk agrárpolitikánkon, hát hadd nevessenek. Sohasem ismertük el, hogy az eszer párt 
monopóliuma az agrárkérdés rendezése. Immár mi vagyunk a legerősebb kormánypárt, 
s a jelenlegi helyzetben a proletárdiktatúra után a parasztkérdés a legfontosabb feladat 
számunkra." 


A pétervári fordulatban, majd a szovjet-oroszországi polgárháborúban igen nagy jelen- 
tőségre tettek szert az orosz főváros melletti Kronstadt erődítményének nagyrészt 
bolsevik befolyás alatt álló tengerészei. Rendkívül népszerű volt körükben Fjodor 
Raszkolnyikov (1892-1939) zászlós, a balti flotta első vörös admirálisa. Raszkolnyikov 
gyermekfővel jegyezte el magát a munkásmozgalommal. Amíg mások számára az 
októberi forradalom véget ért a Téli Palota bevételével, addig ő úgy látta, hogy ez csak 
a kezdet, hiszen többek között éppen rá bízta Lenin és a pétervári szovjet bolsevik 
elnöke, Lev Trockij a forradalmi Pétervár ellen meginduló kozákcsapatok feltartóztatá- 
sát. ; 


Fjodor Raszkolnyikov: Megvédjük a forradalmat 
Október 27-én gépkocsim a hadkerületi katonai vezérkar előtt állt meg. A késő éjszaka 
ellenére minden ablak világos volt. A tágas, katonahivatali épület egyik szobájában 


Nyikolaj Podvoszkij elnökletével a bolsevik párt katonai bizottságának munkatársai 
üléseztek. Uljancevvel jelentést tettünk a siralmas fronthelyzetről. Rögtön határozatot 


11 Gudok. 1927. november 7. 

hoztak, hogy sürgősen páncélautókat indítanak útnak. De ez önmagában még nem elég, 
meg kell gyorsítani a munkásegységek szervezését és a munkásezredek frontra küldését. 

Alighogy vége lett az ülésnek, Lenin hívatott. A pétervári hadkerület vezérkarának 
szobájában ült egy hosszú asztal mögött, amely általában piros vagy zöld posztóval volt 
letakarva. Most azonban csak a csupasz, durva fa látszott, s ettől az egész szobának 
olyan sivár, lakatlan jellege lett. Az embernek az volt az érzése, hogy a lakói éppen most 
hagyták itt. Az üres, lehangoló szobában tartózkodott Leninen kívül még Lev Trockij 
is. Iljics előtt az asztalon Pétervár környékének szétterített térképe feküdt. 

— A balti flotta mely hajói vannak a legnagyobb ütőerejű tüzérséggel felszerelve? — 
szegezte nekem váratlanul Vlagyimir Iljics. 

— A Petropavlovszk-hoz hasonló nagy csatahajók (dreadnoughtok). Az irányzótor- 
nyokban 12 hüvelykes, 52-es kaliberű lövegek vannak, nem számítva a kisebb lőfegyve- 
reket. 

- Jól van - folytatta alig hallhatóan, türelmetlenül Iljics. — Hogyha lövetnünk kellene 
Pétervár környékét, hol lehetne ezeket a hajókat elhelyezni? Be lehetne velük jönni a 
Néva-torkolatba? 

Azt válaszoltam, hogy figyelembe véve a sorhajók mély merülését és a csatorna 
alacsony vízállását, ilyen nagy hajókkal nem lehetne felhajózni a Néván, az ilyen 
manőverek csak abban a rendkívül ritka esetben járnának sikerrel, ha a csatorna 
vízállása szokatlanul magas lenne. 

— Hogyan lehetne akkor a balti flotta hajóival megszervezni Pétervár védelmét? — 
nézett rám mereven Lenin, feszült figyelemmel várva a választ. 

Azt feleltem, hogy a hajók lehorgonyozhatnának Kronstadt és a tengeri csatorna 
torkolata között, például Pétervárral harántirányban. Így amellett, hogy közvetlenül 
védenék az Oranienbaum és Peterhof felé vezető utat, akkora lövési övezetük lenne, 
hogy mélyen belőhetnék a partot. Lenint nem elégítette ki a válasz, megmutattatta a 
térképen a különböző kaliberű lövegek lövési övezetének lehetséges határait. Csak 
ezután nyugodott meg valamennyire. I 

Ezen a napon egyébként Vlagyimir Iljics szokatlanul feszült idegállapotban volt. 
Szemmel láthatóan erősen felizgatta az a hír, hogy a fehérgárdisták elfoglalták Gatcsi- 
nát és aggódott a proletárforradalom sorsáért. 

Trockij a beszélgetés egész ideje alatt egy szót sem szólt: komoran ült az asztal 
mögött, fejét a kezére támasztotta és mély hallgatásba burkolózva figyelte a párbeszé- 
det. A fáradtság és az átvirrasztott éjszakák már nyomot hagytak az arcán, a jellegzetes, 
magas homlok egyenetlenségei még jobban kidomborodtak, arca megnyúlt, szeme 
mélyen ült gödrében. Lenin és Trockij kimentek a folyosóra, leültek a telefonfülke 
mellett egy padra, miközben a terepszínű, keskeny ezüst vállpántos, katonaorvosi 
köpenyt viselő Szkljanszkij!? elvtárs az ő megbízásukból valakivel telefonon beszélt. 

- Nincs valami ennivalója? — kérdezte tőlem váratlanul Trockij. 

Elővettem a felöltőm zsebéből két doboz halkonzervet, amit még Carszkoje Szelóból 
visszafelé tartva vettem magamhoz előrelátóan. Vlagyimir Iljics és Lev Davidovics 
farkasétvággyal nekiláttak. A szakadatlan munka közben ezekben a napokban még az 
evésre sem volt idejük. 

— Telefonáljon Kronstadtba - fordult hozzám Lenin, miközben a váratlanul jött, 
szegényes ebédet fogyasztotta —, és intézkedjen még egy kronstadti osztag sürgős 
felállításáról. Az utolsó emberig mindenkit mozgósítani kell. A forradalom halálos 
veszélyben van. Ha most nem vagyunk képesek rendkívüli erőfeszítésre, akkor Ke- 
renszkij és bandája megfojt bennünket. 

Megpróbáltam felhívni Kronstadtot, de már túl késő volt, nem sikerült telefonálni. 
Vlagyimir Iljics azt tanácsolta, próbáljak távirón érintkezésbe lépni az ottani elvtársak- 


12 Efraim Szkljanszkij (1892-1925) - katonaorvos, a Forradalmi Katonai Tanács elnökhelyettese. 

kal. Bementünk a távírószobába, ahol megállás nélkül zümmögtek a közvetlen össze- 
köttetést biztosító gépek. A számtalan készülék egyikénél Podvojszkij állt az asztalra 
könyökölve. Odamentünk hozzá. Gondolataim akaratlanul is a fronton jártak, ahol 
most dől el a forradalom sorsa. Mióta megkaptuk a hírt, hogy Kerenszkij elfoglalta 
Gatcsinát, nem érkezett semmilyen fontosabb értesülés a frontról. Gatcsina eleste 
mindannyiunknak fájt. Mindnyájan tisztában voltunk azzal, hogy az elkövetkező na- 
pokban határtalan erőfeszítésre, hatalmas szervezőmunkára lesz szükségünk a szilárd 
fegyveres védelem megteremtéséhez, a frontra kell küldeni Pétervár és a környező 
városok minden fegyverbíró lakosát. 

- Igen, most olyan a helyzet, hogy vagy ők akasztanak fel bennünket, vagy mi őket 
— jegyezte meg Podvojszkij. 

" Senkinek sem volt ellenvetése. 

A távíróval sem volt szerencsém, nem tudtam kapcsolatba lépni Kronstadttal. 

— Nos, akkor -— mondta Lenin, amikor ezt közöltem vele -— holnap reggel induljon 
Kronstadtba és személyesen intézkedjen egy erős, géppuskával és tüzérséggel ellátott 
osztag megszervezéséről. Ne feledje, nincs idő. Minden perc drága. (...) 

Október 28-án kora reggel már Kronstadtban voltam. A laktanyaváros elnéptelene- 
dett utcái arról árulkodtak, hogy Pétervár és a gatcsinai front már elszólította a krons- 
tadti harcosok jelentős részét. 

A kronstadti szovjetben a baloldali eszerek ragadták magukhoz az irányítást. A szov- 
jet plénumát, ahol mi, bolsevikok voltunk abszolút többségben, ezekben a napokban 
nem hívták össze. A végrehajtó apparátus azonban gőzerővel dolgozott. És éppen most, 
amikor az összes aktív kommunista a frontra ment, a baloldali eszerek -— önmaguk 
számára is teljesen váratlanul —- belecsöppentek a legfőbb irányító szerepébe. Annak 
ellenére, hogy a végrehajtó bizottságban kisebbségben voltak, ezekben a forradalmi 
napokban mégis nagy lármát csaptak: lelkesen telefonálgattak, buzgón intézkedtek, 
önelégülten és fontoskodva tárgyaltak, egyszóval teljesen beleélték magukat a szere- 
pükbe. Különösen Gorelnyikov és Kugyinszkij nyüzsgött sokat. Az eléggé testes, 
középtermetű, borotvált arcú, köndör hajú Gorelnyikov matróz tetszelgett a legfonto- 
sabb személy szerepében, ő rendelkezett a kronstadti egységek ellátásáról. A másik 
baloldali eszer, Kugyinszkij, olyan volt, mint egy vezérkari írnok. Kackiásan kipödrött 
fekete bajuszkájával, sötét, csillogó szemével, színpadiasan a vállára dobott köpenyével, 
magas, félrecsapott kucsmájával egy kackiás csokoládéhuszárra emlékeztetett. Minde- 
nütt terjesztette, hogy embereket toboroz a frontra, valamilyen katonai előkészületek- 
kel van elfoglalva, és kinevezte saját magát rajparancsnoknak. . 

A forradalomnak ezek a komikus figurái nem voltak alkalmasak annak a felelősségtel- 
jes feladatnak a végrehajtására, amellyel Lenin engem megbízott. Úgy döntöttem, hogy 
saját személyes kapcsolataimat használom fel, és azonnal utasítottam az erődöket. Elég 
jól ismertem a különböző egységek hangulatát és felszereltségét ahhoz, hogy magam 
oldjam meg ezt a feladatot és a legjobb erőket irányítsam a frontra. 

Először Krasznaja Gorkát hívtam fel. Donszkoj elvtárs jött a telefonhoz, ennek a 
hatalmas erődnek a kommiszárja. Donszkoj baloldali eszer volt és nagyszerű forradal- 
már, akit a németek később Kijevben felakasztottak Eichorn tábornok meggyilkolásá- 
ért. Ismertettem vele a kritikus fronthelyzetet, és kértem, hogy a legsürgősebben küldje 
Pétervárra az összes rendelkezésre álló tartalékot, elegendő tüzérséggel megerősítve. 
Ugyanilyen parancsot adtam a Finn-öböl partján álló Ino erőd komisszárjának. Mind- 
két komisszár megígérte, hogy a legrövidebb időn belül felszereli a kért tüzérgyalogos 
egységeket. 


at összeállította és jegyzetekkel ellátta: Kun Miklós 
szabó Magdolna 


Gusztáv Gusztávovics Klucisz: 


Plakát (1931) 

ILLÉS IVÁN: 


Munkamegosztás - struktúra — külgazdaság 


Gazdasági nehézségeink az utóbbi évtizedben megnövekedtek; szembetűnően jelzi ezt a 
külgazdasági egyensúly romlása, a gazdasági növekedés lelassulása, a cserearányok 
kedvezőtlen alakulása, a külgazdasági pozícióvesztés. Gondjaink nem csupán a világgaz- 
daság hirtelen és robbanásszerű változásaival függenek össze; vannak olyan összetevői, 
feszültségei, amelyek hosszabb idő alatt halmozódtak fel, , objektiválódtak" gazdasá- 
gunk struktúrájában. Éppen ezekből alakult ki mai nehézségeink okainak mélyebb és 
tartósabb rétege. 

Az utóbbi években már széles körűvé — mondhatni általánossá — vált az a felismerés, 
hogy bajaink forrását alapvetően gazdaságunk kialakult, de már adottságként kezelendő 
struktúrájában kell keresnünk, következésképpen mindenfajta gazdaságfejlesztési, gaz- 
daságirányítási javaslatnak ezt a kialakult struktúrát kell valamilyen módon tekintetbe 
vennie. Már kevésbé egyöntetűek a nézetek annak megítélésében, hogy mi is a tartalmuk 
e strukturális gondoknak, miben is állnak a magyar gazdaság legfontosabb szerkezeti 
problémái. Akadnak, akik a gondok forrását a gazdaság túlzott , nyitottságában", kifelé 
fordulásában, külső függésében látják (és itt is megoszlanak a vélemények, hogy mely 
relációban tekintik ezt elsősorban gondnak), mások éppen ellenkezőleg, a még mindig 
tovább élő autark tendenciákat, a nem kellő exportorientáltságot jelölik meg fő problé- 
maként. 

Más vetületből vizsgálva a struktúrakérdést, azt találjuk, hogy ma távolról sem 
egyértelmű akár az ipar, akár az élelmiszer-gazdaság megítélése; mindkettő hozzájárult 
az utóbbi években talpon maradásunkhoz, de mindkettő jócskán forrása is gondjainknak 
és problémáinknak. Abban azonban; hogy melyik milyen mértékben és arányban, már 
jócskán eltérnek a vélemények. Egyöntetűbbek a nézetek az infrastrukturális, szolgáltató 
ágazatok helyzetét, problémáit illetően. Ismét csak megoszlanak a vélemények a gazda- 
sági szerkezet intézményi-vállalati aspektusát, a nagyüzemek, a kis- és középüzemek, az 

selső" és , második" gazdaság, a szocialista és a magánszektor szerepét illetően. 

És táadásul e kérdések szorosan összefüggnek egymással: a gazdaság belső munka- 
megosztása a külkereskedelmi szerkezettel, az egyik relációban folytatott kereskedelem 
a másikéval, az ágazatok egymással, s mindezek a látszólag szigorúan gazdasági termé- 
szetű kérdések a lehetséges és jelentős társadalmi és politikai konzekvenciákkal. 

Úgy tűnik, hogy lassan a , struktúrapolitika" is, akárcsak a , hatékonyság", az , inten- 
zív és szelektív fejlesztés", a , gazdaságtalan tevékenység visszaszorítása" kétségtelenül 
igaz, de ma már kissé jelszószerűen ható kifejezések számát gyarapítja, holott a struktú- 
rapolitikának - a dolog természetéből következően — éppen konkrét intézkedésekben és 
akciókban, konkrét ellentmondások feloldásában kell kifejeződnie. 

Az alábbi cikk nem vállalkozhat többre, mint arra, hogy a szerkezeti kérdések komple- 
xumából néhány gondolatkört kiemeljen és — természetesen egyéni megvilágításban - 
bemutasson. A vizsgálat középpontjába nem annyira a struktúra önmagában való 

— statisztikai — elemzése áll, hanem azok a belső és külső munkamegosztási viszonyok, 
amelyek az adott struktúrát létrehozták és újratermelik. 


Belső munkamegosztás és struktúra; dezintegrálódás és következményei 


A mai magyar anyagi termelési potenciál túlnyomó hányada - természetesen a korábbi 
struktúrára is építve — a felszabadulás után, a tervgazdálkodás körülményei között jött 
létre. Az 1949 és 1968 között megteremtett gazdasági bázist nyilvánvalóan nem közvetlen 
piaci impulzusok formálták, hanem a tervezőmunka során kidolgozott és mérlegelt 
döntések. A gazdálkodó egységek közötti együttműködés, a kölcsönös szállítások is 
többé-kevésbé , felülről" orientált szerződéskötési kötelezettségekből következtek, s ko- 
rántsem tükröztek olyan érdekeltségi viszonyokat, amelyek reális piaci körülmények 
közepette a gazdasági egységek között kialakulhattak volna. 

Az 1968. évi gazdasági reform ebben a vonatkozásban lényeges - és mindeddig nem 
kellően tanulmányozott - fordulópontot jelentett. A kölcsönös érdekeltséget nem tükröző 
gazdasági kapcsolatok, munkamegosztási relációk viszonylag rövid idő alatt, a reform 
bevezetése utáni 1-4 évben radikálisan felbomlottak, leépültek; ám a gazdaság, a gazdálko- 
dó egységek , azok érdekeltségi, irányítási rendszere nem volt felkészülve arra, hogy ezeket 
a kapcsolatokat viszonylag rövid idő alatt, új alapokon - piaci és érdekeltségi alapon — 
újjáépítse. Következésképpen a vállalatközi kapcsolatok intenzitása, kohéziója viszony- 
lag igen rövid idő alatt szinte drasztikusan csökkent, gazdaságunkban sajátos dezintegrá- 
ció ment végbe. Ennek részben objektív, részben szubjektív alapja volt. 

Az objektív részhez tartozik, hogy a gazdaság adott szervezeti rendszere, a szinte 
kizárólagos nagyvállalati szervezet nem igazán alkalmas az elmélyült kooperáció, az 
alkatrész- és részegységszállítások kibontakoztatásához. Ez a fajta munkamegosztás a 
fejlett országokban is inkább nagyvállalatok s kis- és középméretű , bedolgozó" üzemek 
között jön létre. Nálunk azonban éppen ez a kis- és középméretű vállalati szféra hiány- 
zott. 

A , szubjektív" okok közé tartozott a vállalati szabályozásnak az a rendszere, amely 
a közvetlen exportot előnyben részesítette a közvetetthez képest, valamint a szállítási 
fegyelem lazasága, ami a belső kooperációra építést kockázatossá tette. Ugyancsak ide 
sorolhatók az árrendszer bizonyos torzításai a késztermék és az alkatrészek viszonylatá- 
ban, de a gazdaságirányításnak és a vállalatvezetésnek az a mentalitása is, amely a 
, horizontális", egymástól való függéssel szemben a , központi" kapcsolatokat részesítet- 
te előnyben. Itt említhetjük azt a vállalati attitűdöt, amely az exportban elszenvedett 
esetleges veszteségeit vagy elmaradó sikereit a belföldi piacon való gyors, erőfölény- 
kihasználó áremelésekkel kívánta kompenzálni. 

A mellékelt 1. sz. táblázat félreérthetetlenül jelzi ezt a dezintegrálódási folyamatot. 
A folyó termelő felhasználás belföldi ipari vállalatoktól vásárolt hányada az 1968. évi 
40,4 százalékról igen rövid idő alatt 1973-ra 29,9 százalékra esett vissza, s 1973 után a 
folyamat — ha lassult is — folytatódott. Ily módon a termelő felhasználásnak a hazai 
iparvállalatoktól származó hányada /1984-re az 1968. évi 40,4 százalékról 25,5 százalékra 
csökkent. Ez a fajta dezintegráció a népgazdaság valamennyi ágazatában megfigyelhető. 

Természetesen tisztában kell lenni azzal, hogy ha egy többé-kevésbé fejlett, bonyolult 
és komplex gazdaságban a munkamegosztási viszonyokat egyik alapelvről, rendszerről 
másikra kívánják áthelyezni, az korántsem mehet egyik napról a másikra. 

Szükségképpen közbeiktatódik egy átmeneti periódus, amikor a gazdaság inkább a 
dezintegráció jeleit mutatja. Ennek hosszát nem lehet pontosan megjelölni, de az 
biztos, hogy nem rövid. Az igazán súlyos körülmény számunkra az volt, hogy az 
olajárrobbanás, a világgazdasági sokk a magyar gazdaságot éppen ezen átmeneti, újjászer- 
veződő, dezintegrációs szakasz közepén érte, , derékban kapta el". Sok szó esik manapság 

1. számú táblázat 


A folyó termelő felhasználás hazai ipari vállalatoktól vásárolt hányada 


iIparvállalatoktól vásárolt hányad 


a népgazdaság G zés a mezőgazda- a 
egészében aziparban az építőiparban ságban közlekedésben 
1965 39.3 45.0 23.0 14,7 47.5 
1968 33.9 42.8 25.7 169 66.7 
1970 31.0 42.3 23.0 18.4 53.0 
1975 29.9 410 23.6 14.2 45.6 
1980 : 274 37.6 21.8 11.8 39.8 
1981 26.9 37.5 21.,5 11.8 37.6 
1982 26.5 37.6 20.2 11.6 344 
1983 25.8 36.9 18.6 12.2 29.2 
1984 25.5 36.5 18.,1 12.2 31.5 
1985 26.3 37.6 18.,1 12.7 30.4 


Forrás: Az 1965-1985-ös Statisztikai Évkönyvek alapján a szerző számításai 


a magyar gazdaság és gazdaságpolitika megkésett reagálásáról, nem kellő alkalmazko- 
dóképességéről éppen a hetvenes évek derekán. Nem vitatva ennek a kritikának az 
alapvető jogosságát, azt is látni kell, hogy a megnövekedett importigények jelentős része, 
a gazdaság fokozott importéhsége és rugalmatlan reakciói részben éppen ebből az 
átmeneti állapotból, szakaszból eredeztethetők, tehát bizonyos fokig éppen a reform 
megindításának és nem csupán az azt , lefékező" gazdaságpolitikának a következményei 
(anélkül, hogy az utóbbi jelentőségét lekicsinyelnénk). 

Milyen formában pótolta, helyettesítette a gazdaság a , kieső" vállalatközi kapcsolato- 
kat, szállításokat? A különböző periódusokban eltérő megoldások kerültek túlsúlyba. 

Az első és , legkézenfekvőbb" megoldás az import növelése volt. A gazdaság importhá- 
nyada - a GDP-hez viszonyítva — néhány év alatt, 1967—1968-tól 1971-1972-ig (tehát még 
az árrobbanás előtt) ugrásszerűen 25—27 százalékról 32-35 százalékra, a nem rubel 
importhányad 10-11-ről 16-17 százalékra nőtt, amit azután az árrobbanás emelt meg 
1974-1975-re 46-48 százalékra, illetve 24-28 százalékra. Igen jelentős arányú , kinyílás" 
történt tehát. A hetvenes évek második felére azonban bebizonyosodott, hogy ez az út 
tartósan nem járható. A belső kooperáció kieséséből adódó, ugrásszerűen megnövekedett 
importtöbblettel az exportképesség ilyen rövid idő alatt nem tudott lépést tartani; ehhez 
járult később a cserearány-veszteség, s mindez végül is a népgazdaság nemzetközi fizetési 
egyensúlyát kritikus helyzetbe hozta. Rákényszerültünk tehát az import csökkentésére; 

az import aránya néhány évig nem emelkedett tovább, sőt 1984-ig jelentősen csökkent is. 
.. A második megoldás a saját profil kiterjesztése, az önellátásra való berendezkedés. Ez 
az út korábban sem volt idegen a magyar vállalatoktól; alkatrészszükségletük jelentős 
hányadát mindig is maguk állították elő. 1985-ben például 312 milliárd Ft-os gépipari 
termelés mellett a más vállalatoktól vásárolt alkatrészek értéke mindössze 17,2 milliárd, 
azaz a termelésnek csupán 5,7 százaléka volt. Kevésbé ismert tény azonban, hogy a 
magyar vállalatok belföldi eredetű gépi beruházásaiknak 1967-ben 47 százalékát, 1985- 
ben már 6l százalékát (az összes gépi beruházás 30 százalékát) saját maguk állították 
elő, néhol , barkácsolták össze". E tekintetben tehát a vállalati autarkia aránya növeke- 
dett. 

A vállalatok ezen túlmenően építési igényeiknek jelentős hányadát - mintegy 30 
százalékát -, fuvarozási, szállítási tevékenységüknek ugyancsak nagy részét saját rezsiben 
végzik, nem beszélve a gépek, berendezések javításáról és karbantartásáról, amit szinte 

teljes egészében saját szervezeten belül valósítanak meg. A belkereskedelemben jelentős 
lett a saját termeltetés aránya. A vállalatok tehát mindent megtettek, hogy mentesítsék 
magukat a belföldi kooperáció és munkamegosztás esetleges zökkenőitől, kockázataitól. 

A harmadik megoldás a nagyvállalati kooperáció helyett a , saját háttéripar" kiépítése 
a vállalati szervezeten formálisan kívül. Végső soron ez bizonyult az egyik igen elterjedt 
megoldásnak, de a módozatok időközben is változtak. Az időszak első felében -— a 
nyolcvanas évek elejéig -— a termelőszövetkezetek melléküzemági ipari tevékenysége 
töltötte be ezt a szerepet, majd a nyolcvanas évek elejétől egyre növekvő mértékben a 
vgmk-k, gmk-k, szakcsoportok, kisszövetkezetek, összefoglalóan az új vállalkozási for- 
mák. Ezek 1985-ben már az iparvállalatok termelő felhasználásának mintegy 4-5 száza- 
lékát (a halmozódásokat figyelembe véve jóval nagyobb hányadát) adták. Ennek az új 
típusú , háttériparnak" a megjelenése kétségtelenül pozitív jelenség, de csak részben 
ellensúlyozhatja azt, hogy a vállalatközi kooperációban nem tudtunk érdemi előrehala- 
dást elérni. Ez a körülmény - mint később látni fogjuk — messzemenően és kedvezőtlenül 
alakítja népgazdaságunk külkapcsolatainak struktúráját. 


Nemzetközi munkamegosztás és struktúra; a , nyitottság" problémája 


: Népgazdaságunk nemzetközi munkamegosztásba való bekapcsolódásának természete 
nehezen érthető meg a belső munkamegosztás előrehaladottságának, jellegének ismerete 
nélkül. Vizsgálódásunkban ezért bocsátottuk ezt előre. 

A nemzetközi statisztika adatait elemezve, az export-import összegét a nemzeti jövede- 
lemhez viszonyítva kitűnik, hogy e mutató értéke a magyar gazdaságban igen magas: 
mind az export, mind az import a nemzeti jövedelem értékének mintegy 50 százalékát 
teszi ki. Európában alig egy-két országban (Belgium, Írország) magasabb ez az arány, 
a világ többi részén pedig csak néhány monokulturális vagy olaj-, illetve tranzitkereske- 
delmet folytató ország (Hongkong, Szingapúr) múlja ezt felül. 

Ebből is látszik, hog ez az összevont mutató - az export-importnak a nemzeti jövede- 
lemhez való viszonyítása - egy-egy ország valódi nyitottságát nem igazán tükrözi. 
Nagysága — a szélsőségesen alacsony értékeket kivéve — önmagában sem jónak, sem 
rossznak nem minősíthető. További szempontok érdemelnek itt megfontolást. 

Így például, ha egy országnak nagy az exportja és az importja, ez megvalósulhat úgy 
is, hogy nagyjából azt exportálja, amit importál, valamelyes továbbfeldolgozással, kiké- 
szítéssel stb. Ez önmagában a világpiaci konjunktúraviszonyoktól függően lehet jó üzlet 
vagy rossz üzlet, de igazi nyitottságot vagy sebezhetőséget nem jelent, e nagy export és 
import megszünése alig valamivel többtől, mint a kereskedelmi haszontól fosztja meg az 
adott országot, alapvető termelési folyamatait nem érinti. A nyitottság, a sebezhetőség 
annak arányában nő, minél jobban beépül az import a gazdaságba, minél nagyobb 
, hozzáadott érték" alapul erre az importra. 

Figyelemre méltó az is, hogy számos országban jelentős szerepet játszanak az exporton 
kivüli egyéb devizabevételek, a , láthatatlan" export, igy a külgazdasági kapcsolatok 
pusztán az áruforgalom alapján nem megítélhetők. 

Végül fontos az is, hogy a gazdaság nyitottsága nem annyira a makroökonómiai 
aggregátumok, a nagy, összevont népgazdasági mutatószámok (esetünkben a nemzeti 
jövedelemhez viszonyitott export-import) nagyságrendjén múlik, hanem annak , terített- 
ségén": a gazdálkodó egységeknek milyen hányada érdekelt — közvetve és/vagy közvetle- 
nül - a külgazdasági tevékenységben, érdekeltségük, jövedelmük mennyire függ a külső 
piacoktól, hogyan tükröződik ez üzleti, termelési, értékesítési politikájukban. 

Ezen konkrétabb szempontok alapján érdemes megvizsgálnunk a magyar gazdaság 
külgazdasági kapcsolatait is. 

Mindenekelőtt: ma még nem lehet figyelmen kívül hagyni, hogy egyrészt a magyar 

gazdaság külgazdasági kapcsolatai két piacra irányulnak, amelyeknek mozgástörvényei, 
mechanizmusai jelentősen különböznek egymástól, másrészt a magyar export és import 
struktúrája is jelentősen eltér a két piacon. 

Az utóbbi évek vizsgálatai mindinkább felszínre hozták a két piac egy sajátos összefüg- 
gését, nevezetesen azt, hogy a magyar külkereskedelem egy meghatározott hányada 
bizonyos fajta , tranzittevékenységet" bonyolít le a két piac között. Kissé leegyszerűsítve 
azt mondhatjuk, hogy a szocialista országokból behozott alapanyagokból, energiahor- 
dozókból félkész terméket (kohászati termék, vegyipari alapanyag stb.) állítunk elő, és 
azt értékesítjük a konvertibilis piacokon, illetve a konvertibilis piacokon beszerzett 
félkész termékekből, alkatrészekből készterméket állítunk elő (gépek, műszerek, gyógy- 
szerek, vegyipari késztermékek) és ezeket értékesítjük a szocialista piacokon. E tranzitte- 
vékenység sajátossága abban áll, hogy a tranzit nem ugyanazon fő reláció importja és 
exportja között, hanem a két fő reláció között történik. Azaz, a szocialista országokból 
származó importot nagyrészt konvertibilis exporthoz, a dollárért beszerzett importot 
pedig nagyrészt a szocialista országokba irányuló exporthoz használjuk fel. Nem utolsó- 
sorban ez a tranzittevékenység növelte meg az export és import nemzeti jövedelemhez 
viszonyított arányát az utóbbi években. Mindkét irányú tranzit jelentős, de az utóbbi 
években végzett részletesebb elemzések azt mutatják, hogy a szocialista export tőkés- 
import-tartalma némileg meghaladja az ellenkező irányú konverziót. 

Ez a sajátos , híd" szerep hosszú ideig hozzájárult gazdaságunk dinamikus fejlődésé- 
hez, és számos vonatkozásban ma is pozitív -— többek között a gazdaság egészének 
műszaki színvonalára ösztönzőleg ható — szerepet tölt be. Nem tagadhatjuk azonban, 
hogy az utóbbi években ezzel kapcsolatban több feszültség, gond is felszínre került. 

A , klasszikus" tranzitországoknál az export és az import együtt mozog, és ha jelent 
is ez némi - néha jelentős — veszteséget vagy nyereséget, az ország alapvető belső 
gazdasági folyamatait csak kevéssé érinti. Nem így a mi esetünkben! Nálunk — mint már 
említettük - az adott relációjú exporthoz felhasznált import jelentős hányada a másik 
relációból származik, és fordítva: az egyik relációból eredő import nagy része a másik 
reláció exportjában kerül felhasználásra. Ugyanazon reláció exportját és importját tehát 
eltérő mozgástörvények szabályozzák; ma nem az , együttmozgás", hanem az eltérő 
mozgástendenciák feltételei adottak. Ezért van az, hogy adott reláció külkereskedelmi 
egyensúlya, , szaldója" nem vagy alig kezelhető pusztán az adott relációjú külkereskede- 
lem kontextusában, hanem messzemenő hatásai vannak a másik reláció forgalmára és 
az összgazdasági folyamatra. 

A két fő relációban ma még eltérő árarányok, ártendenciák következtében vállalataink 
működési jövedelmezőségét, a költségvetés pozícióját gyakran nem a tényleges kompara- 
tív előnyök, hatékonysági viszonyok, hanem a két árrendszer közötti inkonzisztencia 
pillanatnyi mértéke és előjele határozza meg, amire lehetetlen tartós stratégiát építeni. 

Itt egy lényeges ponthoz érkeztünk. Jóllehet a magyar gazdaság külkereskedelme 
mindkét - rubel és nem rubel - relációban jelentős és megközelítőleg azonos nagyságren- 
dű, és ez a forgalom a nemzeti jövedelemhez viszonyítva is igen tekintélyes, mégsem 
mondható el, hogy a magyar gazdaság akár egyik, akár másik relációhoz vagy — mint 
kifejtettük — akár , önmagához" igazán integrálódott volna. Az integráció ugyanis azt 
jelenti, hogy egy termelési folyamat két ország, illetve országcsoport gazdaságában 
egészében, teljes vertikumában egybefonódik, szerves egységet alkot. Ilyenfajta , zárt" 
integráció, szerves egybefonódás azonban a magyar gazdaságban jóformán nincs, vala- 
mely országcsoporthoz termelési folyamatainknak általában csak az , egyik vége" kap- 
csolódik (azaz máshonnan szerezzük be a nyersanyagot, félkész terméket, és máshova 
értékesítjük a végterméket). A teljes termelési vertikum működőképességében való köl- 
csönös érdekeltség ritkán áll fenn, ami mind a termelési szerkezetet, mind a külkereske- 
delmi kapcsolatokat sebezhetővé teszi. 

Vizsgálódásaink szempontjából figyelmet érdemlő körülmény, hogy a fejlődő vagy 

közepesen fejlett országok általában több árut importálnak , mint exportálnak, mivel áruik 
korszerűsége, piaci , bevezetettsége" és ebből következően árszínvonala nem éri el a 
fejlett országokét, noha abba természetszerűleg fizikailag ugyanannyi energiát, anyagot 
stb. , dolgoznak be", mint a fejlett országok. A magasabb import és alacsonyabb export 
közötti különbözetet többnyire idenegforgalmi és szolgáltatási bevételekből, vendég- 
munkások hazautalásaiból, működő tőke importjából és hitelekből fedezik. A dél-euró- 
pai országokban s a fejlődő országok többségében ez a helyzet. Ennek tükrében szinte 
kivételesnek tekinthető körülmény, hogy a magyar gazdaság — az áruforgalmon kívüli 
bevételek csekély aránya miatt — áruimportját lényegében teljes mértékben áruexporttal 
kénytelen fedezni. Továbbmenve: ezt az egyenértékűséget is más megvilágításba helyezi 
az, hogy a magyar népgazdaság 1970 és 1986 között mintegy 28 százalékos cserearány- 
romlást szenvedett el. Azaz, az , egyenértékűség" mögött ma azonos volumenű exporttal 
szemben közel 30 százalékkal kevesebb import áll, mint másfél-két évtizeddel ezelőtt. 

Visszatérve a , nyitottság" problémájára, megállapítható, hogy a gazdaság exportol- 
dalról valóban nyitott, mert a nemzeti jövedelem 50 százalékának - az export tényleges 
népgazdasági ráfordításait számba véve ennél is többnek, a nemzeti jövedelem csaknem 
60 százalékának - megfelelő értékben kell erőforrásainkat az exportra fordítanunk. 
Rendkívül leértékelt exportárainkat figyelembe véve azonban távolról sem biztos, hogy 
ezzel -— nem rubel viszonylatban — méltányos és arányos terjedelmű importot tudunk 
beszerezni. Ebből a megközelítésből tehát az import gazdaságunkban kevés. De ha ahhoz 
az összeghez viszonyítjuk, amely az ország devizabevételeiből — az adósságszolgálati 
kötelezettségek teljesítése után -— az import fedezetéül ténylegesen rendelkezésre áll, 
akkor az import, elsősorban a nem rubelimport összege, túlzottan is sok. Ez a feszítő 
ellentmondás végigkíséri az utóbbi évek gazdaságfejlődését és gazdaságpolitikáját. 

Ha vizsgálódásunkban túllépünk a makroökonómiai aggregátumokon, akkor azt 
figyelhetjük meg, hogy míg a nem rubel-, a konvertibilis export rendkívül koncentráltan 
realizálódik - néhány tucat vállalat adja az export döntő hányadát -, addig a dollárim- 
portot rendkívül széles körben, decentralizáltan használják fel. Alkatrészek, intermedie- 
rek, félkész termékek, segédanyagok stb. formájában gyakorlatilag a vállalatok többsége 
felhasznál nem rubel relációjú importot. 

Bizonyos fokig fordított a helyzet a rubelviszonylatú külkereskedelem területén. Az 
exportban itt a vállalatok széles köre érdekelt, az importot — lévén főleg néhány nagy 
volumenű nyersanyagról, energiahordozóról, valamint járművekről, fogyasztási cikkek- 
ről és specializált beruházási eszközökről szó — a vállalatok viszonylag szükebb köre 
használja fel. I 

Ha az ágazatok, vállalatok exportértékesítésének arányát és ennek alakulását vizsgál- 
juk, meglepő megállapításra jutunk. A gépipar kivételével a többi ágazatban, iparágban 
az exportértékesítés aránya az utolsó 10-12 évben - tehát abban az időszakban, amikor 
az egyensúlyi követelmények, az exportfejlesztés minden korábbinál nagyobb mértékben 
a gazdaságpolitika előterében állt — egyáltalán nem nőtt, sok ágazatban csökkent. Félre- 
értés ne essék: az export volumene szinte minden ágazatban dinamikusan emelkedett, a 
gazdaság exportteljesítménye a volumeneket tekintve számottevően nőtt, és ezzel egyide- 
jűleg a belföldi értékesítés volumene csak viszonylag mérsékelten emelkedett. Ezt azon- 
ban ellensúlyozta az árarányok elmozdulása; belső értékesítési árait szinte kivétel nélkül 
valamennyi ágazat sokkal gyorsabban növelte, mint amilyen az exportár-növekedés volt 
(2. sz. táblázat). Ezért a dinamikus exportnövekedés ellenére sem állítható, hogy a 
vállalatok valóban exportorientálttá váltak. Jövedelmük növelése ugyanis továbbra sem 
elsősorban az exporttól függ. A vállalatok, ágazatok a belföldi piac viszonylagos beszű- 
külésére nem az e piacon kialakuló versennyel, hanem a kínálat beszűkítésével és áreme- 
lés kikényszerítésével reagáltak, ami fedezi a , bármi áron" való export követelményéből 
fakadó esetleges veszteségeiket. 

Jóllehet, a termelőszféra nagyvállalati gazdálkodó egységei bizonyos fokig elfordultak 

a belső piactól, paradox módon ez mégsem jelenti azt, hogy valóban exportorientálttá 
váltak; az exportorientáció markáns kialakulása nagyon korlátozott érvénnyel és korlá- 
tozott területen - a gépipar és a gyógyszeripar szocialista relációjú exportjában — érvénye- 
sült. A gazdaság egésze — különösen nem rubel viszonylatban — nem vált exportorientált- 
és ezek is, az élelmiszer-gazdaság nagy szektorának kivételével, nem a gazdaság belső 
adottságainak bázisán, abba beépülve, hanem jelentős részben a másik relációból beho- 
zott alapanyagok viszonylag csekély hozzáadott értékű transzferálásával valósítják: azt 
meg. Gazdaságunk nem exportorientált azért sem, mert a jövedelem nagyobb hányadát 
—- a végbement dezintegrálódás ellenére — a belső piacon szerzik meg, mégpedig az itt 
meglévő piaci monopólium és puha árkorlátok kihasználásával. 


A struktúrafejlesztés irányairól és eszközeiről 


Úgy vélem, az elmondottak meggyőzően bizonyítják, hogy a struktúrafejlesztés alapvető 
eszközéül a belső piacépítésnek , a piaci kapcsolatok érvényre juttatásának kell szolgálnia. 
A piacépítésnek, mert a valódi piaci alapon létrejövő kapcsolatok hiánya, a (belső) piac 
torz működése az, amely , szétzilálta" ezeket a belső kapcsolatokat, és ezzel a külső 
kapcsolatoknak is viszonylag torz struktúráját alakította ki. 

Ezek a , torzulások" elsősorban abban nyilvánulnak meg, hogy importunkban, minde- 
nekelőtt nem rubelimportunkban, aránytalanul nagy az alkatrészek, közbenső termékek 
részesedése! Nem rubelimportunk (a földrajzi adottságok által determinált energia- és 
agrárimporttól eltekintve) 80 százaléka a közvetlen folyó termelő felhasználást szolgáló 
alapanyag, félkész termék, alkatrész, ami világviszonylatban rendkívül magas - és rend- 
kívül kedvezőtlen — arány. Ugyanez a hányad az országok többségében 50-60 százalék 
között mozog, lényegesen nagyobb teret engedve így mind a közvetlen fogyasztási, mind 
a technikai, beruházási importnak. A kép másik, ezzel szorosan összefüggő oldala, hogy 
a nem rubel viszonylatú importnak mindössze 8-9 százaléka szolgál közvetlen beruházá- 
si célokat, ami ugyancsak rendkívüli arány, de most már alacsony volta miatt. 

Az orszagok többségében ez az arány a hazainak legalább két-haromszorosát teszi ki, 
20-30 százalek között mozog. A megfelelő belső munkamegosztási háttér — az alkatrész- 
és intermedterfázisok -— hiánya tehát oly mértékben igénybe veszi, , leterheli" korlátozott 
importlehetőségeinket, hogy ez nagyon beszűkíti a technikaimportra, valamint a fo- 
gyasztói választék bővítésére fennmaradó lehetőségeinket. 

Sajnos csak részben igaz az az állítás, hogy a nagyarányú félkésztermék- és alkatrész- 
import a nemzetközi termelési kooperációba való beépülésünk pozitiv folyamatának 
eredménye. Ez sokkal inkább a belső kooperáció leépülésének negatív következménye. 
Az alkatrész-kooperációnak egyébként is kétoldalúnak kellene lennie; a mi kapcsola- 
taink meglehetősen aszimmetrikusak. 1986-ban a fejlett tőkés országokból 25,3 milliárd 
forint értékű alkatrészt hoztunk be, és 3,6 milliárd forint értéküt vittünk ki. Az alkatrész- 
forgalom deficitje 21,7 milliárd forint, ami pontosan azonos teljes nem rubel viszonylatú 
deficitünkkel. Ez az adat önmagáért beszél. Távol attól a szándéktól, hogy az alkatrészek 
tekintetében valamiféle autarkiára rendezkedjünk be, bizonyosra vehető, hogy a belső 
piaci kapcsolatok fejlesztése, a kisvállalkozások mozgásterének bővítése, a különböző 
szektorok közötti megfelelő integráció e deficit jelentékeny részét felszámolhatná. 

Fentebb hangsúlyoztuk, hogy a piacépitést, a piaci kapcsolatok érvényre juttatását kell 
a struktúrapolitika eszköztáraban első helyre tennünk. De ennek elsődleges célja ebben 
az összefüggésrendszerben a belső integráció kiépítése és javítása és csak kevésbé az, hogy 
a szelektív fejlődés érvényre juttatásában a piacra hagyatkozzunk. (Ennyiben a hangsú- 
lyok e helyütt mások, mint sok más, e tárgyban elhangzó érvelésnél.) Tisztában kell 
lennünk ugyanis azzal, hogy a piac nem fogja , megspórolni" a gazdaságpolitika számára 

azokat a döntéseket, amelyek a szelektív fejlődés, a strukturális átalakulás érdekében 
elkerülhetetlenül szükségesek. Nem fogja megspórolni, mert strukturális problémáink 
túlnyomórészt éppen azokban az ágazatokban és területeken váltak égetővé, amelyeknél 
a piaci mechanizmusokra való ráhagyatkozás lehetőségei világviszonylatban korlátozot- 
tak. Bizonyos értelemben egész ágazatok sorsának eldöntéséről van szó, sokrétű társa- 
dalmi-gazdasági kihatásokkal. 

Érdemes röviden szemügyre venni az állami struktúrapolitika és strukturális problé- 
máink néhány jellegzetességét. 

A hatékony ágazatok jövedelméből elvont támogatások gyors növelésével (kohászat, . 
élelmiszeripar, termelő infrastruktúra), valamint a világgazdasági áralakulással és a belső 
piaci helyzettel nem indokolható áremelésekkel (bányászat, építőipar, részben mezőgaz- 
daság) jelentős jövedelmet csoportosítottunk át a kedvező hatékonyságú ágazatoktól a 
kedvezőtlenekhez. Így azután az a paradox helyzet jött létre, hogy a népgazdaság létszá- 
mából és beruházásaiból éppen azon ágazatok részaránya növekedett — nem jelentéktelen 
mértékben -, amelyeknek nemzeti jövedelemhez való hozzájárulása relatíve vagy abszolúte 
is csökkent. Ezt a fejleményt joggal nevezhetjük bizonyos értelemben , kontraszelektív" 
struktúrafejlesztésnek, noha kétségtelenül voltak ennek objektív, az egyensúlyi helyzet- 
ből fakadó okai is. 

Az utóbbi években mind tisztábban körvontlazódott néhány ágazat súlyos helyzete. 
Ezekben egyrészt a világpiaci hatások, másrészt a hazai természeti, geológiai adottságok 
kedvezőtlen feltételei vagy alakulása miatt, harmadrészt a gazdálkodás, a vezetés nem 
eléggé hatékony volta következtében a nemzeti jövedelemhez való hozzájárulás nem nőtt, 
hanem csökkent, a népgazdasági hatékonyság nagymértékben romlott, s a gazdaságirá- 
nyítás nem tett — az egyensúlyi követelmények szorításában nehezen is tudott — hatásos 
lépéseket a helyzet radikálisabb megváltoztatására, akár a visszafejlesztés eszközeinek 
alkalmazásával is. Pedig a népgazdasági hatékonyságromlás jelentős részben éppen e 
kritikus ágazatok - elsősorban a bányászat, a kohászat és az élelmiszeripar — nagymérték- 
ben romló hatékonysága miatt következett be. 

Önmagában ezért arról beszélni, hogy a támogatásokat le kell építeni, nem elengedő, 
ha az nem társul a támogatott ágazatok sorsára vonatkozó érdemi döntéssel. E területek 
ma jelentős szerepet játszanak a konvertibilis külgazdasági egyensúly fenntartásában — 
cselekvési szabadságunk szempontjából ez nem közömbös -, egyúttal a költségvetési 
támogatásoknak is igen jelentős hányadát, közel felét igénylik. Csak a nagyságrendek 
érzékeltetésére: az említett három terület 1986-ban 107 milliárd Ft folyó és fejlesztési 
támogatásban részesült. Ugyanebben az évben nyugdíjakra 102 milliárd Ft-ot fizettek 
ki. Az adott tevékenységekben kétségtelenül rejlenek bizonyos hatékonysági tartalékok, 
ugyanakkor valószínűtlen a támogatási igények radikális csökkentése csupán belső 
struktúraváltozás útján. Szembe kell nézni tehát az adott tevékenységek termelése és 
exportja részbeni kiváltásának és ezzel bizonyos területek, tevékenységek visszafejleszté- 
sének szükségességével. 

A , kritikus" ágazatokról szólva fontos megjegyezni, hogy a gazdaságtalan és alacsony 
hatékonyságú termelés korántsem szorítkozik csak e területekre, illetve a , kritikus" 
ágazatokban is számos jövedelmező, hatékonyan gazdálkodó egység van. Mégis: a 
gazdaságpolitika számára e kérdések , ágazati" problematikaként is megragadhatók és 
meg is ragadandók. 

Mindenekelőtt a szénbányászat. Hazánk geológiai adottságai a szénbányászat számára 
nem túlzottan kedvezőek. E kedvezőtlen adottságokat a hetvenes években hosszú ideig 
, elfedte" a világpiaci energiaárak , égbe szökkenése", ami a hazai energiatermelést szinte 
bármi áron kifizetődővé tette. A nyolcvanas évek közepén azonban e kedvezőtlen adott- 
ságok és az ebből fakadó ellentmondások ismét - és a korábbiaknál még sokkal éleseb- 
ben - felszínre kerültek. Élesebben, mert időközben a magyar szénbányászat fajlagos — 
egységnyi fűtőértékre jutó — költségei az ötszörösére emelkedtek. A magyar szénbányá- 


MUNKAMEGOSZTÁS - STRUKTÚRA - KÜLGAZDASÁG 41 


szat ma - ugyancsak fűtőértékre számítva — a világ legalacsonyabb termelékenységű 
szénbányászata. Ennek okai döntően objektívek, természetiek, de bizonyos fokig az 
elmúlt évtized nem kielégítő költségcsökkentési erőfeszítései is szerepet játszanak benne. 
Ha a költségek még egy-két évig így növekednek, a magyar szénbányászat működési 
feltételei teljesen kritikussá válnak. 

A második problematikus terület az élelmiszer-feldolgozás és az ezzel összefüggő 
termelés (különösen a hústermelés és -feldolgozás). A szélesebb közvélemény számára ez 
meglepőnek tűnhet, hiszen a magyar mezőgazdaság nemzetközi viszonylatban is kiemel- 
kedő eredményeket ért el az utóbbi évtizedekben. A problematikus megjelölés mégis 
indokolt, kettős okból is. 


e Egyrészt a világpiacon a fejlett tőkés országok többsége, de ma már néhány fejlődő 
ország is agrártúltermelési gondokkal küzd, és feleslegein hatalmas támogatással 
igyekszik túladni, miközben saját belső agrárpiacát protekcionista eszközökkel védi. Az 
utóbbi években a világpiacon rendkívül alacsony, a tényleges költségviszonyokat egyál- 
talán nem tükröző árak alakultak ki, ami minden agrárexportőrt — bennünket is — nehéz 
helyzetbe hozott. Mezőgazdaságunk ezt a helyzetet kevésbé érzékelte, mint a közvetlenül 
sújtott élelmiszeripar, ahol az utóbbi években hatalmas támogatások váltak szükségessé. 


e A problematikussá válásban másrészt közrejátszott a belső differenciálódás is. 
A kiváló eredményeket ugyanis mindig csak a mezőgazdasági üzemek egy része érte el, 
az üzemek mintegy negyede, harmada kedvezőtlen természeti-gazdasági viszonyok kö- 
zött gazdálkodik. Az üzemek differenciálódása az utóbbi évtizedben felerősödött, az 
üzemek egy része folyamatosan, gyakran , bővítve" újratermeli a veszteségeket és a 
támogatásigényt. Itt a kettős szorításból — a világpiaci helyzetből és az átlagnál jóval 
kedvezőtlenebb gazdálkodási körülményekből - fakadó támogatási igény a jelen termelé- 
si szerkezet fenntartását gazdaságilag irracionálissá teszi. 

A harmadik terület a vaskohászat. 1975 és 1985 között a vaskohászat exportárai 27 
százalékkal, a vaskohászatban felhasznált anyagok árai 120 százalékkal nőttek. Még ha 
a vaskohászat tett is — mint ahogyan valóban tett — a hatékonyság növelésére komoly 
lépéseket, ezt a különbséget ledolgozni lehetetlen volt, az ágazat elkerülhetetlenül súlyos 
jövedelmezőségi és pénzügyi pozícióba került. 

A kritikus helyzetbe jutott ágazatok sok közös és nem kevés eltérő vonást is mutatnak. 
Ez helyzetük, perspektíváik mérlegelése során természetesen figyelmet érdemel. 

A szénbányászatot tekintve például nyilvánvaló, hogy adottságai folytán hazánk 
komparatív hátrányban van más, e szempontból szerencsésebb országokhoz képest, és 
elsősorban az energiahordozóknak a valós ráfordításoktól elszakadt, az olajárrobbanás 
utáni magas világpiaci árai tették hosszú ideig lehetségessé és indokolttá e tevékenység 
folytatását. Az élelmiszer-termelésnél bizonyos fokig fordított a helyzet! egy viszonylag 
kedvező adottságú, számos komparatív előnnyel rendelkező ágazatot a tényleges ráfordí- 
tásoktól — de most lefelé — elszakadt világpiaci ár hozott nehéz helyzetbe. A végeredmény 
— az alacsony vagy éppen negatív jövedelemtermelő-képesség — persze ugyanaz, mégis a 
hosszabb távú, komparatív adottságainkat figyelembe vevő, struktúrapolitikai döntések 
szempontjából megítélésük eltérő lehet. 

Különböznek egymástól a jövedelemtermelés fokozásának jövőbeli esélyei és módoza- 
tai is. A kohászatban és az élelmiszeriparban a termékek feldolgozottsági fokának és 
" értékesítésük javítása révén számítani lehet a jövedelemtermelés növelésére. A bányá- 
szatban erre nincs mód, itt kizárólag a költségek csökkentése vagy az árak emelése nyújt 
erre lehetőséget. 

Eltérőek a fejlesztési vagy az esetleges , visszafejlesztési" döntések társadalmi konzek- 
venciái is. Más hatású például a gazdaságtalan export azonos nagyságrendű mérséklése 
a kohászatban, ahol jóval kevesebb embert, de sokkal koncentráltabban, azonnali 
foglalkoztatási kihatásokkal, míg ugyanez az élelmiszerexportban jóval szélesebb kört, 

de szétszórtan, a termelők esetében nem elsősorban foglalkoztatási, hanem jövedelem- 
csökkentő hatással érint. 

Jogosan felvethető kérdés: mivel tudjuk ellensúlyozni e nyilvánvalóan veszteséges és 
súlyos terhekkel járó kiviteli, illetve termelési volumenek kiesését? 

Százszázalékos garanciák e tekintetben persze nincsenek. Mégis megállapítható, hogy 
a feldolgozóipar - ezen belül a gépipar és a feldolgozó vegyipar — fejlesztésére, korszerűsi- 
tésére a magyar népgazdaság fejlesztési eszközeiből az utolsó évtizedben százalékos 
arányát tekintve kevesebbet fordítottunk, mint bármelyik szocialista ország vagy akár 
mint a fejlett tökés országok túlnyomó többsége. A feldolgozóipar szakmunkás- és műsza- 
ki gárdája a kedvezőtlen bér- és kereseti viszonyok miatt igen nagy , vérveszteségeket" 
szenvedett (a gépipar létszáma, pl. 1978-hoz viszonyítva, 1987-re 17 százalékkal, mintegy 
100 ezer fővel csökkent). Ma kétségtelen tény a feldolgozóipar korlátozott exportképes- 
sége a konvertibilis piacokon. De felvethető a kérdés, mennyire objektív ez a helyzet, 
illetve mennyire , köszönhető" az utóbbi évtized feldolgozóipart hátrányosan kezelő 
gazdaságpolitikajának? Nem lennének-e mások eredményeink a megvalósítottól elté- 
rő fejlesztési arányok mellett, azaz, ha a rendelkezésre álló eszközeinkböl a feldolgozó- 
iparra fordítottunk volna többet - deklarált célkitűzéseinknek megfelelően. De akárhogy 
is van, aligha van más lehetőségünk és kiutunk, mint a , tétet" a feldolgozóiparra tenni, 
és a kritikus területeken a visszafejlesztést jelentő fájdalmas lépéseket megtenni. Ez a 
gazdaságpolitika a piaci viszonyok következetes fejlesztése és komplex állami struktú- 

Végezetül két — egymással összefüggő - következtetés adódik a strukturális folyamatok 
elemzéséből. 

Az egyik strukturális fejlesztési lehetőségeink mozgásterét érinti. Illúzió volna azt 
hinni, hogy a felismert változási igények, feladatok rövid idő alatt megvalósíthatók. 
A gazdaságpolitikának ugyanis egyszerre és egyidejűleg kell több és egyaránt parancsoló 
követelménynek eleget tennie: a külső egyensúly javításának, a belső ellátási, egyensúlyi 
helyzet megfelelő szinten tartásának és a struktúra hatékony irányban való továbbfej- 
lesztésének. Ezek nem ritkán ellentmondó, konfliktusos követelményeket is tartalmaz- 
nak, s így néha kompromisszumra kényszerülünk. A történelmi tapasztalat is arra utal, 
hogy a túl gyors és főleg belsőleg nem konzisztens makrostruktúra-váltás a hatékonyság 
javítása helyett romlását is előidézheti. 

A másik következtetés az, hogy mindezek a determinációk és konfliktusok sem kár- 
hoztathatnak tétlenségre a cselekvésben, a szükséges strukturális váltási lépések sürgős 
megtételében. Az utóbbi 5-8 év fő gazdaságpolitikai mulasztása éppen az, hogy az 
egyensúly fenntartásáért, romlásának megakadályozásáért folytatott - valóban égető és 
objektíven szükséges -— erőfeszítések közepette a hosszabb távú megoldást szolgáló 
struktúrapolitikai célok és feladatok háttérbe szorultak, és ezzel az egyensúly tartós 
javítása is kárt szenvedett; a rövid távú gondok megoldása került előtérbe és ennek 
követelményei mellett a perspektivikus szempontok nem érvényesülhettek kellően. 
A gazdasági-társadalmi kibontakozás programjának megvalósítása során ezt a veszélyt 
kell elkerülnünk. 


BAYER JÓZSEF: 


A mai ideológiai problémák értelmezéséről 


Az ideológiai helyzetünket meghatározó nemzetközi összefüggésekből - túl a már emlí- 
tett szovjet megújulási folyamat hatásán - két fontos tényezőt kell még kiemelni: az egyik 
törése a nyugati közvéleményben, a másik a nyugati kommunista pártok, sőt az egész 
hagyományos baloldal stratégiai útkeresése. 

A neokonzervatív ideológiai fordulat összefügg a világgazdasági struktúraváltás 
terheit egyenlőtlenül elosztó tőkés állam megnövekedett ideológiai szükségleteivel. Hatá- 
sa nem egyenletesen érvényesül az egyes tőkés országokban a helyi kulturális hagyomá- 
nyok és a politikai erőviszonyok eltérései, valamint a gazdasági alkalmazkodóképesség 
különbségei miatt. A pusztán nagyobb fogyasztás általi legitimáció korlátai azonnal 
kiütköznek, mihelyt recesszió, munkanélküliség vagy más, jövedelem-újraelosztó politi- 
kát korlátozó jelenség lép fel. Ilyen helyzetben az ideológia, amelynek már a végét 
hirdették, újra nagyobb szerepet kap. Az elmúlt években mindenütt megfigyelhető volt 
az antikommunista propaganda felélénkülése, különböző irracionalista árarhlatok je- 
lentkezése, sőt gyakran a nacionalizmus erősödése is (persze a korábbitól lényegesen 
különböző tartalommal). 

Vannak ugyan jelentős ellentendenciák is, mint ahogy a jóléti állam visszaszorítása 
sem sikerült teljes mértékben, a változás mégis tartósnak bizonyulhat. Ma még nem 
mérhető fel, milyen hatással lesznek e folyamatra a szovjet nemzetközi kezdeményezések 
sikerei és a belső reformok eredményei. Figyelemmel kell kísérnünk és elemeznünk kell 
ennek az ideológiai képletnek a változását, támogatva minden, a neokonzervatív offenzíi- 
vával szemben szövetségbe tömöríthető progresszív ideológiai irányzatot, még akkor is, 
ha azok velünk szemben is kritikusabbak, mint szerintünk indokolt volna. 

A kommunista mozgalom jelentős visszaesése és stratégiai útkeresése a választási 
eredményekben 15 megmutatkozik, de nemcsak ebben nyilvánul meg. Ott is, ahol erősö- 
dik.a baloldal, ez rendszerint a hagyományos baloldali erők rovására történik. Ennek 
számos oka közül itt elég arra utalnunk, hogy sok helyütt válságágazattá váltak a 
nagyiparnak azok a szektorai, amelyek a hagyományos baloldal tömegbázisát adták. 
A foglalkozási szerkezet drasztikus átalakulásainak és a struktúraváltásnak a tőke 
nyomására zajló folyamatára, egyáltalában a tőke nemzetköziesedésével összefüggő 
problémákra e pártoknak egyelőre nincs olyan stratégiai szintű válaszuk, amely az adott 
politikai szisztémában széles körű tömegtámogatásra találhatna. Az egységtörekvések 
megtörnek az érdekek partikularizálódásán; új típusú, hagyományos érdektömörülése- 
ket átszelő mozgalmak bontakoznak ki kommunális, béke- és környezetvédelmi stb. 
érdekek képviseletével. 

A marxista elmélet is sajátos válságban van, amelynek természetét pontosan kell 

felmérni és tudatosítáni. A nyugati marxizmus igen sokrétű, ám gyakran a mozgalomtól 
elszigetelve, akadémikus önállósultságban létezik. Sok új kérdésre nincs válasza, vagy 
legalábbis az elméleti próbálkozások tömegmozgalmi bázis hiányában s a polgári tudo- 
mányüzem és nyilvánosság zajos konkurenciájában nem tudnak hatékony, versenyképes 
ideológiává szilárdulni. Számunkra igen fontos, hogy ne fosszuk meg magunkat a 
meglévő marxista érvanyagtól. Annak a szűkkeblű marxizmusfelfogásnak a meghaladá- 
sa érdekében, amelybe nem fér bele a mi viszonyainkkal szemben igen kritikus elméleti- 
ideológiai alapállás, össze kellene gyűjteni a meglévő szellemi termést, a marxista elemzé- 
si szempontokat és megközelítési módszereket, érveket olyan kérdésekben, mint például 
a környezetvédelem és más globális problémák, a fejlett tőkés országok, a fejlődő 
országok és a szocialista országok politikai felépítményére vonatkozó értékes politikatu- 
dományi fejtegetések, a tőkés világgazdaság változásainak marxista és más, haladó 
baloldali elemzése-értelmezése stb. ,: 

Az elszigetelődés ugyanis a marxizmus válságának egyik okozója, és abból fakad, 
hogy a marxista elméletet túlságosan hozzákötik a szocializmus egy adott gyakorlatához, 
alárendelik a mindenkori gyakorlat igazolási igényének. A szocialista országok az ideoló- 
giai monolitizmus korszaka ellenhatásaként a marxizmusnak szinte nemzeti változatait 
fejlesztették ki, és ezzel gyakorlatilag megteremtették a marxizmus pluralizmusát, ame- 
lyet elvileg általában tagadnak. Csak a szocializmus eddigi útjának kritikus-önkritikus 
elemzése, egymás tapasztalatainak a pártdiplomácia udvariasságán túlmenő, kritikus 
felhasználása-hasznosítása, a marxizmus nemzetköziségének és tudományosságának 
erősítése, az alapkérdéseket is érintő szabad viták vállalása jelenthet kiutat a mai helyzet- 
ből. 


A mindennapjainkat jellemző ideológiai problémák persze:"közvetlenül kevésbé ezzel 
az általános háttérrel függnek össze, mint inkább a gazdasági fejlődés megtorpanásából 
s az ennek meghaladására tett erőfeszítések ellentmondásos hatásaiból származnak. Ezek 
közül első látszatra alapvető a gazdasági mechanizmus reformjával kapcsolatos viták 
ideológiai tartalma, minthogy ez a szocialista társadalom alapjait s a fejlődés perspektí- 
váit közvetlenül érinti. 


A nyolcvanas évekre megerősödött a párt és az államigazgatás közvetlen gazdasági 
szerepének vagy legalábbis azok eddigi formáinak bírálata. Felértékelődnek a gazdaság 
piaci automatizmusai, s mindez gyakran beleütközik a szocializmusról alkotott régebbi 
ideológiai elképzelésekbe, ami egy rosszul felfogott ideológiaellenességet szül a reformok 
szorgalmazóiban. Igaz, a reformok előidézte változások a sokáig uralkodó ideológiának 
nemcsak a tartalmát, hanem az ideológiai viszonyok szerkezetét is fokozatosan megvál- 
toztatják. Hosszú távon ezért aligha kerülhető meg a mindenkori reformok saját ideoló- 
giájának megfogalmazása, még ha átmenetileg egy pragmatikus orientáció érvényesül is. 
Nemcsak azért, mert a reformpolitikának, mint minden politikának, szintén szüksége 
van ideológiai igazolásra, hanem azért is, mert a reformok bevezetésével létrejövő 
társadalmi ellentmondások, érdek- és értékkollíziók ideológiai feldolgozást is kívánnak. - 
Szükség van a komplex reformprogram prioritásainak megállapítására és megindoklásá- 
ra is egy átfogó társadalompolitikai koncepció keretében, enélkül nehezen alakítható ki 
tartós konszenzus. 


Tudatosítani kell a gazdasági hatékonyság megkövetelte új magatartásértékek (na- 
gyobb személyi autonómia, kezdeményezőkészség, vállalkozószellem stb.) összeférhető- 
ségét a szocializmussal, ahogy az ma és itt lehetséges a számunkra. De tudatosítani kell 
azokat az ellentmondásokat is, amelyek a reform bevezetésével fellépnek a szocializmus 
vállalt értékeinek, illetve értékrendjének érvényesítésével kapcsolatban. Hiszen nagyon 

is elképzelhető, hogy nemcsak érdekek, hanem alapvető értékek is konfliktusba kerülje- 
nek egymással, s a választás felelőssége, illetve az érintettek bevonása nem hárítható el. 

A gazdaságfejlesztési elképzelésekben a szocialista tulajdonviszonyok gazdagítására 
törekszünk, s kísérletezünk a jogilag biztosított köztulajdon tényleges társadalmasításá- 
nak jobb kialakításával is. Az állami tulajdon mellett a társult, szövetkezeti, betéti 
formákon alapuló különféle vállalkozásokra, a külföldi és a hazai tőke nagyobb mértékű 
bevonására -— különböző tulajdoni formákkal is biztosítva ezt — szükség van a termelő- 
erők dinamikusabb fejlesztése, jobb kihasználása érdekében. Bizonyára nem minden 
ilyen kezdeményezés fér össze alapvető társadalmi céljainkkal és értékeinkkel, esetenként 
komoly ellentmondásokkal kell számolnunk. Például a kötvényekből származó tőkejö- 
vedelem sérti a munkateljesítmény szerinti elosztás elvét; de ettől még elismerhetjük 
annak szükségességét is, hogy a lakossági megtakarításokat visszaáramoltassuk a terme- 
lésbe. 

Egyenlőségeszményeinknek ellentmondó társadalmi egyenlőtlenségek is kialakul- 
hatnak, amelyek tolerálható mértékéről viták lehetnek. A hátrányos helyzetűeknél szük- 
. ség lehet differenciált szociálpolitikai kompenzációra (akár rétegspecifikusan is feltárva 
és újradefiniálva a létbiztonság új feltételeit és tartalmát), a társadalmi esélyegyenlőség . 
egyéb feltételeinek (az oktatási rendszer nagyobb nyitottsága, áteresztőképessége, rugal- 
mas átképzési rendszerek stb.) javítására. A vállalkozási és versenyszellem ösztönzése 
felerősítheti az individualista törekvéseket a kollektivizmus eszményeinek rovására. (Ez 
annak ellenére így van, hogy az egyéni autonómiát elnyomó kollektivitást sem helyesel- 
hetjük.) Fontos, hogy ezeket az ellentmondásokat ne hallgassuk el, hanem tudatosítsuk, 
éppen azért, hogy kellően mérsékelhessük, tompíthassuk őket, és ahol lehet, humánusan 
kezelhetővé tegyük a belőlük fakadó konfliktusokat. Ezzel együtt vállalni kell a szükséges 
intézkedéseket. Kerülni kell ezzel szemben az olyan típusú ideologizálást, amely eltünteti 
az ellentmondásokat és a kényszerű intézkedéseket, s a szükséges kerülőutakat is célegye- 
nesként állítja be. 

A gazdasági változásokkal együtt járó konfliktusok közvetlenül a politikába tolód- 
hatnak át, s ez a tény jelzi, hogy az ideológiai szempontból legkényesebb kérdések a 
politikai rendszerrel, annak konfliktustűrő és -kezelő képességével kapcsolatban merül- 
nek fel. A politikai rendszer reformja érthetően az ideológiailag legérzékenyebb terület. 
Végül is az ideológiai szerkezet belső problémái — a felülről való hierarchikus integráció, 
a disszenzus túlságosan szük játéktere stb. -, mint fentebb láttuk, a legszorosabban 
összefüggnek a politikai rendszer sajátosságaival: elsősorban annak monolitikus vagy 
hegemonisztikus szerveződésével. 

A politikai intézményrendszer reformjával kapcsolatban, amelynek kidolgozása és 
megvalósítása pártunknak is elhatározott szándéka, ma élénk vita folyik társadalmunk- 
ban. Nagyjából konszenzus van abban, hogy olyan politikai mechanizmusra van szük- 
ség, amely jobban felszinre hozza a társadalmi érdekeket, képes azok ütköztetésére és 
egyeztetésére, s alkalmas a politikai döntések alternatíváinak kidolgozására és nagyobb 
társadalmi ellenőrzés melletti érvényesítésére. Abban azonban, hogy milyen politikai 
formában történjék mindez, már nagyon is eltérőek a vélemények, amelyek két szélsőség 
között helyezkednek el. Az egyik szerint javítani kell a meglévő intézmények működését, 
de egészében véve nincs szükség jelentősebb változtatásokra. A másik azt vallja, hogy 
a meglévő politikai rendszer lényegében alkalmatlan az alternatívák kidolgozására és a 
társadalmi érdekkülönbségek politikai kifejezésére, képviseletére, integrálására; ezért az 
egypártrendszert meghaladó, polgári demokratikus, pluralista típusú szervezeti struktú- 
rák kialakítására van szükség. 

Az itt szükséges tertium daturt nem kisebb ideológus, mint Lukács György fogal- 
mazta meg olyképp, hogy a sztálini korszakban kiépült monolitikus-bürokratikus politi- 
kai struktúra és a polgári demokráciák manipulatív pluralizmusa között léteznie kell a 
szocialista demokrácia eredeti útjának, amely a munkásmozgalom régi tradícióiban, a 

kommün, a tanács-demokrácia és a társadalmi önigazgatás koncepcióiban és törekvései- 
ben ölt testet. Ennek konkrét megvalósítása még előttünk álló feladat, amelyet a konkrét 
körülmények figyelembevételével, alkotó szellemben, gyakorlati újításokkal és bátor 
kísérletezéssel kell elvégezni, mégpedig a párt irányítása és vezetése mellett. 


A politikai reformokkal kapcsolatos politikai és elméleti nézeteltérések részletes 
taglalása kívül esik tárgyunkon. Az ezzel összefüggő ideológiai kérdések komplexumából 
ezúttal csak három elemet szeretnénk kiemelni. Az első a konszenzus megbomlását jelző 
bizalmi válság tüneteinek jelentkezése s az ezzel összefüggő , legitimációs probléma"; a 
második a demokratikus nyilvánosság fejlesztése, a konszenzus és a disszenzus játékteré- 
nek körülhatárolása; a harmadik a mai politikai-ideológiai viták sajátos nemzedéki 
dimenziójának kérdése. 

u A legitimáció általános értelemben egy társadalmi-politikai rendszer normatív 
igazolását jelenti (konkrétan és szűkebb értelemben egy politika elfogadtatását-elfoga- 
dottságát is értik rajta). Ez ugyan nemcsak egy ideológia révén történhet, de mindig van 
legalább rejtett ideológiai tartalma; az ideológia felől tekintve pedig annak egyik legfon- 
tosabb politikai funkcióját jelöli meg. Az igazoló értékek, normák bele vannak szőve a 
jogrendbe, a társadalmi, gazdasági, politikai intézményrendszer formális eljárásaiba, a 
mindennapi szokásvilágba és a , népi előítéletté kövesedett hiedelmekbe". 


A szocializmus mint tudatosan alakított, , célirányos" társadalom nem mondhat le az 
ideológiai legitimációról. Ezt azonban sokféleképpen s a rendszer megszilárdulásával 
párhuzamosan mind közvetettebb és rugalmasabb módon töltheti be. A szocializmus 
távlatos céljait és eszméit megfogalmazó elmélet és gyakorlatilag lehetséges, mindig 
korlátozott megvalósulása között nincs egyenes logikai kapcsolat. Minden egyes gyakor- 
lati lépésnek az elméletből való egyenes levezetése ezért sem az elmélet, sem a politika 
hitelét nem szolgálja. 


A szocializmus mint társadalmi rendszer elvileg is, történelmileg bizonyítottan is többféle 
politikai gyakorlatban realizálódhat, és saját történelmén belül is változhatnak a politi- 
kai kurzusok és a kormányzati elvek. Az ideológiai legitimáció túlságosan differenciá- 
latlan kezelése, ideológia és politika túlságos összekapcsolása sok mindent egymásba 
csúsztat, amit célszerű egymástól megkülönböztetni. Az ideológia túlpolitizálása és a 
politika túlideologizálása az egyik fő tényezője annak, hogy egy kormányzati válság 
politikai válsággá, utóbbi pedig könnyen az egész rendszer , legitimációs válságává" 
mélyül, amire több példát is találunk a szocializmus történetében. 


A marxista ideológiánál maradva 15 megállapíthatjuk, hogy nem minden eleme egyfor- 
mán fontos a legitimáció szempontjából. A politikailag legfontosabbnak tekintett elvek 
rögzítése jelentősen bővíthetné az elméleti kisérletezés és újítás játékterét, aminek során 
kiforrhatnának azok az alternatív elméleti koncepciók is, amelyekhez egy következő 
politikai váltás is szelektív módon folyamodhatna. Ha ez a mozgástér túl szűk, az oda 
vezet, hogy amikor az új kérdések már politikai aktualitással merülnek fel, mindig bajban 
vagyunk a friss elméleti válaszokkal, és ad hoc jellegű teoretizálásra kényszerülünk (amit 
aztán egy következő kurzus ismét dogmává merevít), vagy pedig komoly kutatási megbí- 
zatásokat adunk, amelyeknek eredményei, alighogy beérnek, esetleg máris újra idősze- 
rütlenné válnak politikailag. . . 

Azt rendszerint nem 15 vitatja senki, hogy az aktuális politikai és propagandaigények- 
től független teoretikus-tudományos alkotó munkára szükség van — más kérdés, hogy 
politikai rendszerünkben mennyire adottak ehhez a feltételek, továbbá a tudomány és 
a politika közötti közvetítés mai formái megfelelőek-e a zavartalan és termékeny együtt- 
működéshez. 

Hazánkban az elmúlt évtizedek vívmányai alapján a szocializmus mint társadalmi- 
politikai rendszer legitimációjáról az élet normális reprodukciójának számos bevált jogi, 

gazdasági, kulturális és politikai mechanizmusa gondoskodik; létrejött egy széles körű 
konszenzus, amely tovább is bővülhet a szocialista demokrácia fejlődésével. Mindez 
tehermentesítheti is az ideológiát — nem szükséges, sőt diszfunkcionális lenne az állandó 
ideológiai mozgósítás eszközeivel élni. A korábbi években kialakult szerény jólét a 
fogyasztás általi legitimáció előnyeit is biztosította, amely -— a gazdasági nehézségek 
ellenére — lehetővé tette, hogy ideológiai téren is tovább tompuljon a konfliktusok éle; 
társadalmunkban kétségkívül nőtt a tolerancia foka, s ezen a talajon kibontakozhatott 
egy nagyobb sokszínűség. Az ideológiai tevékenységnek finomabb, közvetettebb, ám 
hosszú távon annál hatásosabb formái kerülhettek előtérbe. Ezt az előnyt azonban — a 
korábban már említett konzervativizmus, egy kényelmes orthodoxia miatt — nem hasz- 
náltuk ki eléggé ideológiánk korszerűsítésére, nem készültünk fel arra, hogy ideológiánk 
alapvető elemei elméletileg megalapozottabbak, s a hét szűk esztendő idejére is teherbí- 
róbbak legyenek. A marxizmus-leninizmus ideológiája így vált sokak szemében a megál- 
lapodottság, a konzervativizmus szinonimájává. 

Minden olyan társadalomban, ahol a közhatalom kiterjedt jóléti szolgáltatásokat 
nyújt, erősen szabályozza vagy (tulajdonosi pozícióból) közvetlenül irányítja is a gazda- 
ságot, sőt egyéb társadalmi szférákat is, ott lavinaszerűen megnövekednek a vele szembe- 
ni elvárások. Másként fogalmazva, nagymértékben megnő a közhatalomra háruló legiti- 
mációs nyomás, intézkedéseinek igazolási kényszere az állampolgárok tömegei előtt. 
Konjunkturális időkben ennek könnyebb megfelelni — gazdasági dekonjunktúrában 
azonban, amikor kiéleződnek a nyertesek és a vesztesek közötti elosztási konfliktusok, 
legitimációs válság alakulhat ki. A polgári demokráciákban — mindenekelőtt a gazdaság 
és a politika szétválasztása révén — számos bevált módszer létezik, amellyel leszerelhetik, 
illetve holtvágányra terelhetik a legitimációs igényeket. 

Milyen eszközei lehetnek azonban egy szocialista társadalomnak e válság elhárítására 
a huzamos ideje tartó stagnálás közepette, sőt romló gazdasági helyzetben? Az utóbbi 
időben nőtt a kétely a szocialista gazdaság és politikai rendszer hatékonyságát és teljesí- 
tőképességét illetően. Sokan privát kiutakat kerestek, ami azza! fenyegetett, hogy dezor- 
ganizálódik egy progresszív reform potenciális bázisa. Félő volt, hogy a halmozódó 
elégedetlenség nem áll meg az állami szervek kritikájánál, hanem a politikai rendszer 
egészét kérdőjelezheti meg. Igaz, hogy diffúz elégedetlenség önmagában soha nem vezet 
legitimációs válsághoz - azt csak egy alternatív politikai erő versengő legitimációigénye 
válthatná ki, amely egy alternatív társadalmi program hirdetésével mélyen megosztaná 
az embereket, megzavarná és cselekvésében megbénítaná az államapparátust stb. 

Hatalmi eszközökkel ennek útját lehet állni — ez viszont apátiát válthat ki és a bizalom 
tömeges elvesztését okozhatja éppen akkor, amikor nélkülözhetetlen minden cselekvőké- 
pes erő összefogása és mozgósítása. Ezért nálunk két okból is szükség van a politikai 
intézményrendszer mélyreható reformjára: egyrészt a közhatalom kompetenciáinak 
csökkentése egyszersmind a vele szembeni túlzott elvárások, a legitimációs nyomás 
csökkenését is eredményezné, s a döntési kompetenciák decentralizálásával és társadal- 
masításával, az önkormányzati elemek növelésével együtt a felelősséget is megosztaná, 
enyhítve a legitimációs terheket. Másrészt a fenyegető válságból való kibontakozáshoz 
szükséges erők mozgósítása csak egy politikai reformtól nyerhet lendületet, amely társa- 
dalompolitikai program keretében definiálja újra az ideológia feladatait is. Az ideológiai 
, mozgósítás" aligha előzheti meg és helyettesítheti egy , új politikai gondolkodás" kiala- 
kulását, amelyet kisérnie kell, s amelynek céljait, vállalandó értékeit kell megfogalmaz- 
nia, elméleti és történeti perspektívában felmutatva az értelmes, jövőtávlatú cselekvés 
lehetőségeit. 

B Az ideológiai tartalmú tudatformálás mindig a társadalmi nyilvánosság közegében 
zajlik, és jellege szervesen össze is függ annak szerkezetével. A rendszer ideológiai 

nik, és hatékonysága függ annak típusától. A régebben uralkodó ideológiai képlet igen 

nagymértékben az ún. , reprezentatív nyilvánosság" típusát feltételezte, amelynek fő 
jellemzője, hogy közvetlenül hatalmi érdekek és hatalmi tényezők határozzák meg a 
nyilvánosságban megjeleníthető témák és személyek körét és az értékpriorításokat. 
E nyilvánosságtípus legitimációs hatásfoka azért rossz, mivel a létező érdekek és vélemé- 
nyek sokféleségének kifejeződése híján a közönség csak aközött választhat, hogy vagy 
elfogadja a közléseket, teljes mértékben azonosulva az aktuális ideológiai irányvonallal, 
vagy pedig elutasítja úgy, hogy ezzel magát a politikai rendszert is el kell utasítania. 
Nincs meg tehát az a legitimációs játéktér, amely lehetővé tenné, hogy valaki úgy 
azonosuljon a rendszer alapvonásaival, hogy közben nem fogadja el a domináns ideoló- 
giát vagy annak egyes elemeit. 

Az ötvenes évek óta — amelyre túlnyomóan a reprezentatív nyilvánosság típusa volt 
jellemző — sokat fejlődtünk egy nyitottabb, demokratikusabb, sokrétűbb nyilvánosság 
irányában. Bővült mind a nyilvánosságban tárgyalt témák, mind a nyilvánosság szerep- 
lőinek köre, gyarapodtak a kominunikációs lehetőségek. Ez persze nem jelenti azt, hogy 
a nyilvánosság korlátlan lenne vagy egyáltalán lehetne, és nem is kell ilyen látszatot 
kelteni, utánozva a polgári nyilvánosság ön- és közáltatását, mert ez roppant őszintétle- 
nül hat. Míg ott elsősorban az üzleti és a vele összefüggő ideológiai érdekek, addig itt 
eminensen politikai érdekek és az őket kifejező ideológiai elvek szabják meg a határokat 
és a szelekciós szempontokat. A reprezentatív nyilvánosság így korlátozóan hat a nyilvá- 
nosság mai rendszerében is, bár fórumonként is eltérő mértékben. 

A nyilvánosság tagolt, ám ez a túlzott konszenzusigény meglévő korlátja miatt nem 
mindig látható. A konszenzuskényszernek - tehát annak, hogy mindenki, aki nyilváno- 
san felszólal, mint a társadalmi közmegegyezésen belül lévő, annak megtestesítője lépjen 
fel — mély politikai gyökerei vannak. Összefügg az egységpárton belüli frakciótilalommal 
és a platformok képviselhetőségének a hiányával. (Ez ugyan nem zárja ki a magántermé- 
szetű véleménykülönbségeket — ezekből azonban nem formálódik nyilvánosság.) Ugyan- 
csak összefügg a marxista ideológián belüli irányzatok el nem ismerésével. A konszen- 
zuskényszer legjellemzőbb szimptómája a címkék kerülése (amely a címkézéssel szembeni 
gyakori méltatlankodásban is tetten érhető, abban ugyanis az adminisztratíve kikénysze- 
rített , konszenzus" eszközének föltámasztását félik). 

A nem beavatottak, akiknek nincs meg a szükséges háttértudásuk, nem ismerik fel a 
különböző csoportosulásokat. Mivel a tagoltság ily módon latens, a politikai és ideoló- 
giai tagoltság minden leírásának óhatatlanul némileg konstruált s bizonyos kategóriák 
esetében stigmatizáló jellege is van. Minthogy magukat rendszerint nem artikulálják, 
nem is könnyű megnevezni a különböző csoportosulásokat, s így egész társadalmunk 
ideológiailag meglehetősen eklektikus benyomást tesz. 

E tagoltságnak többféle leírására történt már próbálkozás. Egyrészt a múlt felől, 
minthogy a múlt kulturális mintázata és ideológiai irányzatai máig hatóan tagolják és 
színezik az ideológiai állásfoglalásokat, főleg kulturális területen (lásd népies-urbánus 
ellentét; polgári radikális hagyomány; a szocializmus különböző forrásvidékei stb). 

Másrészt a politikai alapállás, mindenekelőtt a reformokhoz való viszony alapján, 
valamint a különböző divatos ideológiai irányzatok érezhető hatása szerint. A szerkesz- 
tői gyakorlat maga is szül pragmatikus célú osztályozásokat a szellemi élet dzsungelében 
való könnyebb eligazodás érdekében. Empirikusan természetesen legkönnyebb az értel- 
miségiek esetében kimutatni egy-egy domináns ideológiai képletet, minthogy általában 
tudatosabban és karakteresebben képviselnek és fejeznek ki ideológiai elveket. 

A köznapi tudatra közismerten elmosódott és eklektikus ideológiai képletek a jellem- 
zőek. Ma a , hivatalos" ideológia és az emberek mindennapi indítékainak kontrasztja — 
amely persze bizonyos fokig mindig létezik — egyfajta közömbösséget, illetve szkepszist 
szül az ideológiával szemben. De az értelmiség köreiben is nő a visszahúzódás vagy a 
, dezertálás" más, divatosabb ideológiák irányába, anélkül, hogy ez konzisztens ideoló- 
giai kihívássá összegeződne. A leggyakoribb egy sajátos , professzionális ideológia" 

képviselete, amely lehetőleg tartózkodik a politikai és ideológiai állásfoglalásoktól, és 
erkölcsi tartását, presztízsét egy racionális, lojális szakmai kompetencia hangsúlyozásá- 
ban találja meg. Különösen jellemző ez a műszaki intelligenciára, de hódít az értelmiség 
más köreiben is. 

Külön figyelmet érdemel az a körülmény, hogy — részben szövetségi politikánk és 
egyházpolitikánk eredményeként - a vallásosság é és az ateizmus világnézeti választóvona- 
la nem jelent már egyértelmű megosztottságot a konkrét társadalmi problémákkal 
kapcsolatos állásfoglalásokban. Ez pártunk szövetségi politikájának é és ezen belül széles 
körű nemzetközi elismerést nyert egyházpolitikájának is eredménye. Helyenként azon- 
ban megmutatkoznak egy korábbi időszak szektás gondolkodásának maradványai. 
Ezért tovább kell lépnünk a vallásos világnézetűekkel szembeni, helyenként még mindig 
meglévő politikai bizalmatlanság oldásában. 

Pontosabban kell körülhatárolni az állam és a párt eltérő szerepét is a világnézeti 
állásfoglalásokhoz való viszonyban, a kettő ugyanis ma gyakran nemkívánatos mérték- 
ben összemosódik. Különösen a vallásossághoz való viszonynak kellene sokkal differen- 
ciáltabbnak lennie, hiszen a vallásosságnak is sokféle formája van; a szorosan vett 
egyházias vallásosság mellett világnézetileg elvontabb, az ateizmus határát súroló válfa- 
jai is léteznek, és az egyházi kötődésnek is vannak lazább formái. Amióta pedig a 
militáns, politikai katolicizmusnak nálunk nincs többé tere, a mai vallásosság nem jár 
közvetlen és egyértelmű politikai következményekkel. Még a vallási szertartásokhoz való 
rigid viszonyulást is felül kellene vizsgálni — a gyakorlatban úgyis mindinkább ez a 
tendencia érvényesül -, mivel ezek kulturális örökségünknek is részei, és láthatóan sok 
időbe telik még, amíg az új életviszonyoknak és életfelfogásnak megfelelő, kellő színvo- 
nalú új közösségi szertartási formák kikristályosodnak és általánosan elfogadottá vál- 
. nak. 

A demokratikus nyilvánosság igazi próbaköve azonban a legkülönfélébb érdekcsopor- 
tok autonómabb fellépése és ideológiai artikulációja. A politikai rendszer reformja 
tendenciájában az érdekpluralitás kifejezését is magában foglalja. Ez nemcsak a meglévő 
nagy társadalmi és szakmai érdekszervezetek határozottabb politikai profiljának és 
ideológiai arculatának kialakulását jelenti, hanem számolni kell a különféle újonnan 
létrejövő egyesületek, társaságok, mozgalmak érdekkifejező, önálló ideológiai aktivitá- 
sával is. A modern kommunikációs eszközök fejlődése egyúttal elkerülhetetlenné is teszi, 
hogy az egyének és a kisebb csoportok hangja is hallhatóbb legyen vagy a nyilvánosság 
közegében, vagy a nyilvánosság alatti, féllegális szürke zónában. 

Ezek a csoportok kifejthetnek olyan ideológiákat, amelyek szocialista eszmeisége 
körül vita bontakozhat ki. Ezek nyilvános vállalása nélkül nincs esély arra, hogy befo- 
lyást gyakoroljunk rájuk, s felhasználva pozitív ösztönzéseiket, bírálva a bírálandó 
nézeteket, a szocialista ideológia hegemóniája jegyében integrálhatók legyenek. A kon- 
szenzus itt nem szerepelhet előre adott, kötelező normaként, hanem csak e viták nyomán, 
azok eredményeként alakulhat ki. Ehhez szükség van a disszenzus, az egyet nem értés 
jogának kimondására is, hogy — betartva bizonyos elemi játékszabályokat - az eltérő, 
disszonáns nézetek is saját mezükben léphessenek a nyilvánosság elé. Olyan, intézményi 
és jogi garanciákkal körülbástyázott, mozgalmasabb, konfiiktusosabb demokratikus 
nyilvánosságra lenne szükség, amelynek működése kiszámítható alapelveken nyugszik, 
s nagyobb mértékben képes eltűrni a disszenzust is. A mai latens pluralizmust elfedő 
konszenzuskényszer ugyanis mindent óhatatlanul hivatalossá bélyegez, ami a nyilvános- 
ságban megjelenik. Ennek dezorientáló és az ideológiai hegemóniát erodáló, demoralizá- 
ló hatása van. 

Igaz, a vitáknak vannak kockázatai, és időnként vereségeket is el kell könyvelni. De 
csak egy tagoltabb nyilvánosság keretében kerülhető el az, hogy egy toleráns integráció 
látszata mellett egyidejűleg az integráció aláásása is folyjék. Meg lehetne különböztetni 
. a képviselt nézeteket társadalmi és hatalmi súlyuk szerint, és az egyéni különvéleménye- 

ket is ilyenként lehetne kezelni. Ez a hazai és a nemzetközi publikum számára egyaránt 
áttekinthetőbb lenne, és mérlegelhető igazodást tenne lehetővé. De a marxista értelmisé- 
get is kiszabadíthatná abból a morális defenzívából, amelyben ma nagyrészt leledzik. 

E nyilvánvaló előnyök mellett a várható negatív következményeken úrrá lehet lenni. 
Hiszen a párt politikai ellenőrzést gyakorolhat az ideológiaközvetítés legfontosabb 
intézményi apparátusai s mindenekelőtt a döntő fontosságú tömegközlési eszközök, 
továbbá - az állam közvetítésével — az egész iskolarendszer felett. Ezért indokolatlan 
attól tartani, hogy kicsúszik a kezéből a szellemi élet irányítása. Az ideológiai parttalan- 
ságnak is gátat lehetne vetni azzal, hogy akár tiltó, akár pozitív formában időről időre 
rögzítenénk bizonyos alapelveket, amelyeket nem engedünk publikus formában megkér- 
dőjelezni, s nem engedjük meg velük kapcsolatban a nyilvános ellenpropagandát. Ennek 
alapján egyrészt megvonhatók azok a határok, amelyeken túl nem beszélhetünk szocia- 
lista alapon álló kritikáról. 

Másrészt az érdekszervezetek tevékenysége és érdekkifejezése is jogszerűen korlátoz- 
ható, ha megszegnek bizonyos alkotmányos vagy politikai alapelveket. A szélsőségek az 
érdekek nyilvános képviselete s a vele járó felelősség mértékében rendszerint úgyis 
mérséklődnek. A hamis, túlzó ideológiai megnyilvánulások is közömbösíthetők azzal, ha 
hirdetőik a nyilvánosság előtt kényszerülnek levonni nézeteikből a veszélyes konzekven- 
ciákat, és szembesülnek azok kritikus társadalmi fogadtatásával. Egy ilyen tanulási 
folyamat nélkül nem lehetséges működőképes demokratikus társadalmi nyilvánosság, 
amelyre a társadalmi ellenőrzés erősítése érdekében oly nagy szükség van, s amely 
előfeltétele a politikai rendszer tartós hitelének, illetve legitimitásának. 

Ennek az ideológiai pluralizmusnak az elismerése nem jelenti azt, hogy a társadalom 
ideológiai összképének pontosan tükröznie kellene a társadalom érdektagoltságát. Ha 
jogosnak ismerjük is el a részideológiák fellépését és még a mai individualizálódási 
tendenciákkal szembeni pozitív integráló funkciójukat is elismerhetjük, mégis hangsú- 
lyozni kell, hogy a progresszív ideológiák értelme éppen az. hogy a partikuláris érdek- 
megosztottságoknak fölébe is emeljék az embereket, s bevonják őket tágabb érdek- és 
eszmekörökbe. A marxista ideológiának is törekednie kell tehát az új kérdések feldolgo- 
zására és Saját integrálóképességének fokozására — ám ebben tanulnia is lehet és kell 
mások kezdeményezéseiből, mint ahogy a klasszikus marxizmus sem jöhetett volna létre 
a kor szellemi és tudományos tendenciáival való állandó kritikai szembesülés nélkül. 

A látható tagoltság hiánya azzal a nemkívánatos következménnyel is jár, hogy a 
közönség jelentős része egy sajátos politika előtti magatartással viszonyul a nyilvános 
közlések tartalmához. Nem differenciál, morális végletekben gondolkodik és ítélkezik, 
hajlamos a mitizálásra, önigazoló beállítottságra stb. (Mindez persze nemcsak az említett 
okból származik, de ez felerősíti ezt.a tendenciát.) A közönség e , kiskorúságának" 
megvannak a veszélyei. Széles körű kompromisszumkészség, a hosszú távú érdekek 
,okos" felismerésére való képesség nélkül az esetleges válsághelyzetek nehezen oldhatók 
fel. Ehhez viszont nemcsak a politikai vezetés bölcsességére van szükség, hanem arra is, 
hogy a , közönség" is felnőttként viselkedjen. A közösség politikai kultúrájától is függ, 
hogy mennyire válik konfiiktustűrővé társadalmunk. A nyilvánosság ebben a vonatko- 
zásban nagyon fontos pedagógiai hatást gyakorolhatna. 

A nyilvánosságban is jelentkező mai konfliktusokra, feszültségekre a kiút csak előre 
van; nem szűkítésében, hanem bővítésében; nem a politika előtti beállítódásra esetleg 
rájátszó reideologizálásban, hanem a racionális érvelés, a demokratikus elemek és struk- 
túrák erősítésében. 

u A politikai rendszerről folyó ideológiai viták jelentős része ma sajátos generációs 
dimenziót is ölt, elsősorban azért, mert a fiatalok jelentős része már nem rendelkezik 
azokkal a történelmi tapasztalatokkal -— még közvetve sem, ahogy a mai középgeneráció 
-, amelyek a rendszer legitimitását természetessé tennék a szemükben. A szocializmus 
hatvanas éveibe , beleszületettek" nemzedékét nem lelkesítik a régi elkötelezettségek - de 

nem kötik a történelmi kompromisszumok és megalkuvások sem. Elfogulatlanabbul és 
kritikusabban visszonyulnak számos dologhoz, ami az előttük járók számára óvatos 
mérlegelés tárgya volt. Ennek kétségkívül vannak jó oldalai, még akkor is, ha sok esetben 
csak a másság zavaró jelenlétébe ütközünk bele. 

Az ifjúság életviszonyaira és magatartására irányuló kutatások sok mindent feltártak 
e nemzedék sajátos viselkedését meghatározó körülményekből, amit itt fölösleges volna 
megismételni. Ezért e helyütt elsősorban az ideológiai neveléssel kapcsolatos problémák- 
ra szorítkozunk. 

Az ifjúság ideológiai, sőt olykor politikai , devianciáiért" sokan szinte kizárólag az 
ideológiai oktatást teszik felelőssé, megfeledkezve a fiatalokat érintő összetett világnézeti 
hatásokról. Ez olyan aufklérista elvárást tükröz, amely nemcsak az ifjúság politikai 
szocializációjában szerepet játszó egyéb intézményeket hagyja figyelmen kívül - mint a 
család, az informális kortárs csoportok, a tömegkommunikációs hatások -, de azt a régi 
igazságot is, hogy egy világnézetet csak egy vele adekvát gyakorlat hitelesíthet. A kutatá- 
sok tanúsága szerint az iskola és az ifjúsági szervezet a gyakorlatban - ellentétben 
deklarált céljaikkal — túlnyomóan formális részvételre, puszta végrehajtásra orientált 
magatartásra nevel; a hirdetett elvek és értékek nemcsak az iskolán kívüli környezet 
hatásaival, de az iskola belső életével is ütköznek. Ez rendkívüli mértékben korlátozza 
a világnézeti nevelés hatását. A mai fiatal korosztálynak csekély lehetőségei vannak a 
valóságos, nem formális társadalmi cselekvésre, s ez közülük sokakat a kívülálló kritikus 
lag ellenzéki színezetű magatartást vált ki azokban is, akikben megvolna a szándék és 
törekvés a felelős közéleti cselekvésre. 


Természetesen az ifjúság erős rétegzettsége, jelentősen eltérő anyagi és kulturális 
helyzete ideológiai arculatának összetettségében is megmutatkozik. A különbségeket 
részletes vizsgálatoknak kell feltárniuk, itt csak az ideológiai szempontból legérzéke- 
nyebb réteg, az értelmiségi fiatalok problémáira térünk ki, akiknek jelentősége ideológiai 
szempontból azért is nagy, mert végső soron ők fogalmazzák meg nemzedékük általános 
közérzetét. 

Az egyetemi-főiskolai hallgatók körében az elmúlt években túlnyomóan a politikai- 
ideológiai közömbösség volt jellemző. Egyre nagyobb részüknél figyelhető meg az ellen- 
érzés a marxizmussal szemben, amit a marxizmusoktatás helyenként fel tud oldani, 
másutt inkább megerősít. Nem elsősorban oktatásmódszertani gyengeségek stb. miatt 
van ez így; a hallgatók többsége jelenleg eleve gyanakvással fogad mindent, ami , hivata- 
los", , monopolhelyzetben" lévő, legyen az akár társadalmi-politikai szervezet, akár a 
marxista ideológia. Az ideológiai oktatás rendszerében ma az a sajátos helyzet termelő- 
dik újra, hogy a hallgatók a marxizmusoktatástól kérik számon a társadalmi valóságnak 
a marxizmus és a szocializmus hirdetett elveitől eltávolodó irányú változásait. Önáltatás 
lenne nem észrevenni, hogy az egyetemi fiatalok jelentős részénél már maga a szocializ- 
mus mint társadalmi-politikai rend kezd kérdésessé válni, mivel -— érvelésük szerint — nem 
képes megoldani a társadalmi modernizáció feladatait, s egyre inkább elmarad a fejlett 
országoktól, miközben a szocializmus előnyei — szociális biztonság, egyenlőség stb. — is 
egyre kevésbé érvényesülnek. 

A fiatalok tudatában tehát sajátos módon jelentkeznek mindazok a problémák, ame- 
lyeket az ideológiával kapcsolatban a fentiekben előadtunk. Ebben korábban nem 
tapasztalt kihívások is közrejátszanak, így pl. egy sajátos ifjúsági szubkultúrának a 
nemzetközi térhódítása, amely részben az ipari civilizáció , áldásaival" függ össze. Sajá- 
tos jelenség például, hogy a tömegkommunikáció olvasztótégelyébe került legkülönfé- 
lébb kifejezésformák, stílusok, gesztusok és más ideológiai tartalmú szimbólumok elve- 
szítik kulturális-történeti helyi értéküket, és szabadon kombinálható elemekké válnak. 
Ez tendenciájában egy olyan új eklekticizmust szül, melyben megkérdőjeleződnek és 

érvényüket vesztik a korábbi ideológiai tartalmú megkülönböztetések, de velük együtt 
az a tartás is, amely a világnézeti választás tényéből és erkölcsi vállalásából fakadt. 

Az ifjúság ideológiai arculatának jellemzőit további kutatások, illetve összegzések 
hivatottak feltárni. Itt csupán arra a nemzedéki váltásra kívánjuk felhívni a figyelmet, 
amely ideológiai téren valóságos szakadékká mélyülhet, ha nem találjuk meg az ellensze- 
rét. Ezzel szembe kell néznie mindenkinek, aki a szocializmus sorsáért, a szocialista 
tradíció folytonosságáért felelősséget érez. Gyakran megfogalmazódott, hogy társadalmi 
méretű párbeszédre van szükség a generációk között a fiatalok sajátos élethelyzetéből, 
ebből fakadó világlátásából és érzékenységéből adódó problémák tisztázására, a szocia- 
lista ideológia olyan megújításának előmozdítására, amely számukra vonzó perspektívát 
nyújt, értelmes cselekvési lehetőséget és tervezhető jövőt ígér. Ennek konkrét módjára 
vonatkozóan még nincsenek elképzeléseink; csak annyi látszik bizonyosnak, hogy erre 
kizárólag az említett társadalmi-politikai reformfolyamat keretében van kilátás; csak 
ennek folyamatában aktivizálhatók a fiatalok cselekvési energiái egy általuk is lakható- 
nak ítélt szocialista jövő felépítéséért. 


Alekszander Alekszandrovics Vesznyin 
Marx Károly (1920) 


POLITIKAI RENDSZER REFORM DEMOKRACIA 


Társadalmi-politikai reform 
— közgazdasági nézőpontból 


. Politikai intézményrendszerünk számos elemében egy régebbi 
kort tükröz, $ ma már nem adekvát az összetett 
társadalomirányítási feladatokkal." 3 

(A Társadalmi Szemle szerkesztőségének megjegyzései Schlett 
István cikkéhez. 1987. 7. szám) 


Pp 


Megjegyzéseim nem lépnek fel, nem is léphetnek fel az eredetiség igényével, hiszen ezek 
az évtizedek óta folyó reformmunkák vitáiban gyakran felmerültek. Remélhető, hogy a 
pártirányítás és a politikai intézményrendszer működésének átfogó vizsgálatában 
— amelyről a Társadalmi Szemle 1987. 7. számából" értesülhettünk - az általam felvetett 
problémák is megfogalmazódnak. Mivel azonban még nem kerültek nyilvánosságra az 
ezzel kapcsolatos dokumentumok, hozzászólás vagy kiegészítés helyett saját tapasztala- 
taimat és a viták során is formálódó gondolataimat kisérlem meg összefoglalni néhány 
részletkérdésben; a kormányzati és a gazdasági döntéshozatal, a káderkiválasztás, vala- 
mint - szükebb szakmám - a foglalkoztatás- és munkaerő-politika sok szempontú 
mérlegelést kívánó problémáival kapcsolatban. 
[d 


A reform és munkamódszere 


A társadalmi-politikai reform szükségességének felismeréséhez vezető útra sokunkat 
fejlődésünk gyenge eredményei és nagyobb kudarcai, valamint a gazdaság működésének 
korszerűsítését célzó reformtörekvések immár több évtizedes tapasztalatai vezettek; 
hiszen a gazdaságirányítás rendszerével kapcsolatos reformgondolatok már 1954-ben 
nyilvánosan felmerültek. Ismertté vált a , túlcentralizált gazdaság" valóságos működése 
is (Kornai János kandidátusi értekezése) a szocialista gazdaság túlzott centralizációjáról, 
amely egész más képet mutatott, mint az akkori ideologikus tervezési , elméletek" és 
politikai-gazdaságpolitikai elemzések és deklarációk, noha Kornai a valósághoz képest 
igen szeliden írta le a súlyos konfliktusokkal terhes, a gazdaság hatékonysága ellen ható 
s tervgazdálkodást". i 

Az 1956-os összeomlást követő , Kádár-politika" példás kezdeményezésére már 1958- 
ra körvonalazódott a , tervszerű piacgazdaság" reformterve (Varga-bizottság jelentése). 
És bár ezt hosszabb szünet követte, 1965-ben, a párt Központi Bizottságának felelős és 
közvetlen irányításával megkezdődött az , új gazdasági reform" kidolgozása. Az 1968- 
ban bevezetett reform formálisan szakított a szovjet gazdaságirányítási modellel. Az ezt 
követő politikai ellenakciók s a szabályozási eszközökkel alig kezelhető egyensúlytalan- 


s Szerkesztőségi gondolatok egy új rovathoz; Schlett István: Közelítések a politikai rendszer reformjához. 

ságok azonban évekre visszavetették a reformfolyamatot, amely a hetvenes évek második 
felében újra felerősödött, és a nyolcvanas években fontos intézkedések egész sorát 
vezettük be. 

E történelmileg is jelentős kezdeményezések ellenére sem sikerült eddig hatékony, a 
tőkés világgazdaságba integrálódni képes szocialista árutermelő gazdaságot kialakítani. 
Minden jó szándék és törekvés ellenére a gazdaság irányítása mind ez ideig állandóan 
visszarendeződött a központi , kézi vezérlésre"; a bevezetett és , elvileg" célszerű intézke- 
dések nem hozták meg a kívánt eredményt, különösképpen nem az állami szektorban, 
legkevésbé a fejlődésünk motorját jelentő állami nagyiparban. 

Ha a negyvenes évek végén egy-két év alatt végrehajtott fordulatot szembesítjük az 
elmúlt évtizedek -— két évtizede , hivatalosan" is képviselt — reformpolitikájának eredmé- 
nyeivel, akkor le kell vonnunk azt a következtetést, hogy fejlődésünk egyre nyomasztóbb 
problémái nemcsak a , gazdasági mechanizmus" tökéletlenségeiből erednek, és nem 
elegendő, ha a nyersanyagforrásokban való szegénységre, a tőke- vagy munkaerőhiány- 
ra, az alacsony technikai felszereltségre stb. hivatkozunk. A , módszerek", a , technika" 
elmaradottsága, alacsony szintje persze nyilvánvaló, de ezek egyfelől nem is javíthatók 
a működésüket meghatározó környezeti feltételek módosítása nélkül, másfelől a bevezet- 
hető legkorszerűbb módszerek és eljárások sem hozzák meg a tőlük várható eredménye- 
ket, mivel a termelékenység alacsony szintje, termékeink gyenge minősége, a munkaer- 
kölcsök lazulása, a , hiány" nem annyira oka, mint inkább okozata azoknak a tégyezők- 
nek, amelyek fejlődésünket fékezik. 

Gazdaságunk a legutóbbi években a gazdasági és politikai instabilitás felé haladt, és 
ezt az irányt minden jóindulatú törekvés és intézkedés sem tudta eddig módosítani. 
Olyan időszakban vagyunk tehát, amikor nem odázhatjuk el az eddig figyelmen kívül 
hagyott vagy megkerült hosszabb távú politikai-társadalmi kérdéseket sem. 

A válasszal a szocialista országok, így Magyarország is adós még. Ez azonban nem 
azt jelenti, hogy nem is lennénk képesek a helyes fejlődési irány kijelölésére. Ennek 
azonban feltétele, hogy a , politika", a társadalmat irányító és vezető hatalmi központok, 
testületek és vezetőik egyértelműen és következetesen élére álljanak a megújulási folya- 
matnak, mint ahogyan ezt 1965 és 1968 között az , új gazdasági reformmal" kapcsolat- 
. ban tették. Gyökeres strukturális reformra van szüksége az országnak, ez pedig — éppen 
azért, mert , reform" — a tömegek aktív támogatásával, de csak nfelülről", politikai 
kezdeményezés alapján hajtható végre. A , tudomány" ugyanis — még ha képes lenne is 
a társadalom által felvetett kérdésekre helyes választ adni — eleve alkalmatlan arra, hogy 
a szükséges változásokat politikai cselekvéssé formálja. 

A gazdasági szakemberek széles köre úgy véli, hogy a jövő útját a Központi Bizottság 
is a szocialista típusú, fejlett, árutermelő piacgazdaságban látja. A korszerű állami 
irányítás és a termelőerők objektív színvonalának megfelelő termelési viszonyok kialakíi- 
tásához (vállalati szerkezet, érdekeltségi rendszerek, tulajdonosi jogosítványok, szekto- 
rok együttműködése stb.) megtett eddigi lépések mindegyike ilyen irányba mutat, anélkül 
azonban, hogy pártunk elvileg és világosan meghatározta volna, milyen gazdasági rend- 
szert kíván megvalósítani. 

A , tervszerűen szabályozott piacgazdaság" fogalmával is tulajdonképpen az 1966. évi 
dokumentumokban találkozhatunk. A politikai megnyilatkozásokból azóta is hiányzik 
gazdasági reformunk átfogó jellemzése, céljának, jellegének egyértelmű meghatározása, 
mint ahogyan nem szól erről a nagy támogatást kapott, pragmatikus orientáltságú új 
kormányprogramunk sem. E célmeghatározás hiányosságai visszatükröződnek ideoló- 
giai munkánk és még inkább propagandánk tétovaságában és ellentmondásaiban, elbi- 

talanítják a közvéleményt és a szakembereket is; fékezik a politikai testületek által 
att fontos részfeladatok kidolgozását. Az egyértelmű és nyílt állásfoglalás már 
t is sürgetően szükséges, mert a szorosan vett gazdasági reformintézkedések is 

a legközvetlenebbül érintik politikánkat és ideológiánkat. Már csak ezért sem mellékes 
stechnikai" kérdés a reform folytatásának és végrehajtásának munkamódszere. 

Úgy vélem, hogy a hetvenes évek második felében megindult új reformhullám eddigi, 
megbocsáthatatlan lassúsága, intézkedéseink ellentmondásos jellege, nemegyszer meg- 
alapozatlansága és ötletszerűsége azzal is összefügg, hogy a jelenlegi reformszakaszban 
pártunk nem az 1968-as reform előkészítésénél jól bevált munkamódszert alkalmazta. 
Az 1968. évi reform az előző társadalmi-politikai viszonyokhoz képest forradalmibb 
változásokat készített elő és hajtott végre két-három év alatt (például a direktív tervgaz- 
dálkodás formális megszüntetése), mint amelyekkel most már több mint egy évtizede 
küszködünk. Az akkori sikerek és gyors eredmények egyik lényeges okát abban látom, 
hogy ezt a munkát annak idején a politikai hatalmat ténylegesen gyakorló pártunk 
közvetlenül szervezte, irányította, és a munkáért vállalta a teljes felelősséget. 

A reform folytatásának a hetvenes évek vége felé meginduló új szakaszában a Közpon- 
ti Bizottság elvileg állást foglalt ugyan a célokban és a feladatokban, de az egész munkát 
gyakorlatilag az államigazgatásra terhelte, noha annak — az irányítás párhuzamosságo- 
kat tartalmazó rendszeréből következően — nem volt meg az ehhez szükséges nagyfokú 
önállósága és felelőssége. Ezen túlmenően szervezeti érdekei lényeges kérdésekben ellen- 
tétesek a szükséges változtatásokkal, operatív feladatai pedig nemcsak lekötik vezetőinek 
erejét és figyelmét, de a reformmal ellentétes gyakorlatra is kényszeríti öket, ami óhatatla- 
nul befolyásolja a reformmal kapcsolatos állásfoglalásaikat. 

Még mindig időszerűnek, sőt sürgetőnek vélem, hogy a párt Központi Bizottsága — 
az 1968-as reform előkészítéséhez hasonlóan - közvetlenül irányítsa társadalmi-gazdasá- 
gi rendszerünk korszerűsítésének elvi alapozó-előkészítő munkáját. A munka szervezése 
— a korábbiakhoz hasonlóan — a Központi Bizottság által megbízott PB-tag vagy KB- 
titkár vezetésével, szakmai, koordinációs titkárság útján történhet. A részletek kidolgo- 
zását szakértői munkabizottságoknak kellene végezniük, amelyekben — ugyancsak a 
korábbiakhoz hasonlóan - a párt- és a társadalmi szervek, az igazgatási és gazdálkodó 
szervezetek, valamint a tudomány kiemelkedő szakemberei vennének részt, ideértve az 
ellentétes, illetve eltérő vélemények képviselőit is. Célszerű, ha a bizottságok tagjai nem 
szervezetük képviseletében, hanem a Központi Bizottság megbízása alapján és egyéni 
felelősséggel végzik munkájukat. A bizottságok a mai feltételek között néhány hónap 
alatt kidolgozhatják javaslataikat, melyek felett, megfelelő társadalmi kontroll közbeik- 
tatásával, a Központi Bizottságnak kellene döntenie.! A kormány illetékes szervei fel- 
adatává pedig az elvi határozatok részletes kidolgozását és operatív végrehajtását kell 
tenni. ME: 

A szocialista típusú piacgazdaság sokkal szakszerűbb, egységesebb és határozottabb 
központi állami irányítást kíván, mint a valamikori tervutasításos gazdálkodás. Erőtelje- 
sen növelni kellene tehát a kormánynak mint felelős állami végrehajtó szervnek a 
szerepét. Felelős, politizáló, tehát politikailag is felelős kormányra és igazgatásra van 
szükség. Az eddigi sokcentrumú, szakmailag elkülönülő hivatali irányítás helyett valódi 
politikai kormányzati munka szükséges, amit a megnövelt felelősségű parlament mint 
tényleges törvényhozó és ellenőrző szervezet ellenőrizhet. Ennek azonban lényeges felté- 
tele, hogy a párt vezető szerepe, a választott testületek politikai irányító-ellenőrző 
tevékenysége tényleges , politizálás" útján és ne a pártapparátusok közvetlen, az állam- 
igazgatási szervek önállóságát és felelősségét elmosó beavatkozásainak formájában érvé- 
nyesüljön. - 


1 Ez a feladat különösen fontosnak tűnik, ha a gazdasági reform egyik legkritikusabb kérdésére, a tulajdonvi- 
szonyok és a vagyonérdekeltség jól ismert problémáira gondolunk. Az állami és szövetkezeti szervek, a kisvállalko- 
zások, illetve a magánszektor mai, konfliktusos helyzetében a piacgazdaság egységes követelményei szerint 
működő integrált , vegyesgazdaság" kialakításának nehéz feladata még előttünk áll. E feladat megoldásához 
- számos gyakorlati probléma kimunkálása mellett -— korábbi elméleti és ideológiai elveink korszerűsítésére is 
szükség van. 

A káderek kiválasztása és szelekciója 


A közélet demokratizálásával és a reform végrehajtásával is összefüggő probléma, hogy 
a pártszervezetek vezetőinek, illetve vezetőségének hosszú ideje változatlan szerepe a 
: legtöbb gazdasági vezető kiválasztásában — úgy vélem -— ellentétben van társadalmi- 
gazdasági rendszerünk korszerűsítésének céljaival. A közvélemény támogatása és a 
választási-kinevezési eljárások nagyobb nyilvánossága szorosan összefügg. A párton 
belül formálisan szabályozott, de a nyilvánosság előtt rejtett vezetői szelekciós mecha- 
nizmusok átalakítását, a szélesebb közvélemény és az állami valamint érdekképviseletek 
szerepének növelését az is indokolja, hogy a személyi döntéseket gyakran szűk érdekkö- 
rök, klikkek befolyásolják. 

Célszerű lenne megvizsgálni, melyek azok a szervezetek, illetve vezetői posztok, ahol 
a párt választott testületeinek jelenlegi hatáskörét és felelősségét társadalmunk átalakulá- 
sának mai szakaszában továbbra is fenn kell tartani. A különböző rendű-rangú gazdasá- 
gi vezetői posztok túlnyomó többségénél a párt irányító-ellenőrző szerepét a szervezetek 
működésének politikai jellegű ellenőrzésére és bírálatára célszerű korlátozni. 

Más jellegű, igen fontos követelménynek vélem a magas szintű szaktudás, szakmai 
képességek és tapasztalatok figyelembevételét a gazdaságpolitikai csúcspozíciók betölté- 
sekor. E területeken nap mint nap olyan bonyolult, nehezen áttekinthető és ellentmondá- 
sos, sokszor igen jelentős társadalmi kihatással járó, de mégis csak szorosan vett gazdasá- 
gi szakkérdések merülnek fel (árfolyam-politika, árszabályozás, monetáris politika stb.), 
amelyeknél a legjobban szervezett szakértői apparátusok és a legjobb tanácsadók is 
csupán szükséges, de nem elégséges feltételei a helyes döntésnek. A gazdaságpolitikai 
problémák megoldásának ugyanis mindig több változata lehetséges; a szakértők vélemé- 
nye már csak ezért is többnyire ellentétes vagy eltérő. A gazdaságpolitikai vezetők ily 
módon csak akkor hozhatnak felelős döntéseket vagy terjeszthetnek elő ilyen javaslatokat, 
ha saját maguk teljes mértékben ismerik és meg tudják ítélni a problémák lényegét, és az 
alternativ megoldási módozatok közül felelősséggel választják ki a legkisebb , rosszat", 
vagyis a legjobbat. 

Ezért az eddiginél következetesebben kellene folytatni azt a részben már gyakorolt 
politikát, hogy a felelős gazdaságpolitikai, gazdasági irányító helyekre olyan, szükséges 
szaktudással rendelkező vezetők kerüljenek, akiket a politikai testületek felelősen és 
bizalommal támogathatnak munkájukban. 


Gazdasági szerkezetváltás és foglalkoztatás-politika 


A gazdaság hatékony működésének lényeges feltétele és következménye a gazdaság 
folyamatos - az utóbbi másfél évtizedben világméretekben felgyorsult — , szerkezetváltá- 
sa". Ez szükségszerűen és elkerülhetetlenül magában foglalja a munkaerő korábbinál 
gyorsabb , átcsoportosulását" ágazatok, földrajzi területek, társadalmi szektorok és ezek 
vállalatai között, valamint a vállalatokon belül is. A változások egy része csupán a 
munkahely, másik és növekvő része a foglalkozás, szakma, beosztás módosítását is 
megkívánja. 

A gazdasági szerkezetváltás rendkívül gyorsan, erőltetett ütemben ment végbe a 
, szocializmus alapjainak lerakása" idején, a negyvenes évek végét követő néhány év 
alatt. Később a gazdasági szerkezet és a munkahelyi struktúra változása lelassult, és lassú 
a hetvenes évek óta ma is. 

Gazdaságunk mindeddig - deklarált céljaitól és szándékaitól eltérően - makacsul 
ellenállt a gyors szerkezetváltásnak. Mivel nem sikerült eddig módosítani gazdaságunk 
működésének alapelemeit és a , tervalku" helyét a , szabályozóalku" vette át, így a 
költségvetés útján centralizált jövedelmek újraelosztásával továbbra is megőriztük a 


POLITIKAI RENDSZER - REFORM - DEMOKRÁCIA 57 


tartósan veszteséges gazdasági tevékenységeket. Ebben, a veszteséges exporttevékenysé- 
gek kényszerű fenntartása mellett, nem elhanyagolható szerepet játszik, hogy részben 
még elvileg sem elfogadott a teljes foglalkoztatás , korszerű" értelmezése, még kevésbé 
az ezzel általában együtt járó strukturális és , súrlódásos" munkanélküliség. Sem politi- 
kailag, ideológiailag, sem pedig a munkanélküliség társadalmilag elfogadható intézmé- 
nyes kezelésével nem készültünk kellően fel az oly régóta hangoztatott és sürgetett 
szerkezetváltásra. Erre utalnak a Rába Vagon és Gépgyár budapesti gyáregységének 
felszámolását kísérő jelenségek, valamint az Őzdi Kohászati Üzemekben folyó nagyobb 
arányú leépítés nehézségei. 

Miközben az Állami Bér- és Munkaügyi Hivatal által közzétett munkaközvetítői 
statisztika már jó ideje jelzi a munkaerő egyes marginális rétegeinél fellépő tartósabb 
munkanélküliséget, politikai deklarációk hangoznak el arról, hogy , semmiféle munka- 
nélküliség nem fogadható el", hogy , nálunk nem kell félni a valóságos munkanélküliség- 
től". Ehelyett arra kellene törekednünk, hogy összehangolt és gyors intézkedésekkel 
felkészítsük társadalmunkat és intézményeinket a munkanélküliség megfelelő kezelésére, 
ami magában foglalja az állástalanok és a munkát keresők nehéz helyzetének ellensúlyo- 
zását is. 

Az eddig nyilvánosságra került dokumentumok szerint a szerkezetváltással járó , terv- 
szerű munkaerő-átcsoportosítás" formálisan szerény, társadalmilag könnyen megoldha- 
tó feladatnak látszik, hiszen például az iparpolitikai koncepció a következő öt évre 
csupán fele annyi létszámcsökkenést irányoz elő az állami iparban, mint amennyi az 
évtized első felében ténylegesen bekövetkezett; a munkaerőnek az iparon belüli , tervsze- 
rű átcsoportosítása" pedig alig néhány százalékát teszi ki az eddigi spontán munkahely- 
cseréknek. Az is kétségtelen, hogy a munkaerőpiac szabályozásának intézményi rendsze- 
re (munkaközvetítés, átképzési és újraelhelyezkedési támogatás) ma jóval fejlettebb, mint 
volt az évtized elején. A problémákra azonban az ilyen összehasonlítás nem világít rá. 
A kérdés lényege ugyanis az, hogy milyen környezeti feltételek, milyen munkaerőpiaci 
viszonyok között és milyen indítékok hatására megy végbe a munkaerő átcsoportosítása. 

A világgazdasági válság és a magyar gazdaság válságjelenségei ellenére nálunk éppen 
a hetvenes években vált általánossá és növekvő mértékűvé a munkaerőhiány, s ezt a 
helyzetet később a gazdasági növekedés lassulása, majd stagnálása sem módosította 
érdemlegesen. A népgazdaságban foglalkoztatottak száma több mint 200 ezer fővel 
csökkent a hetvenes évek közepétől eltelt évtized alatt. Ez azonban egyáltalán nem a 
gazdasági hatékonyság vagy a vállalati költségérzékenység növekedésének következmé- 
nye, hanem az ország munkaerőforrásainak főként demográfiai okokból bekövetkező 
és átmeneti jellegű csökkenésére vezethető vissza. Ugyanezen évtized alatt ugyanis a 
potenciális munkaerőforrásként szóba jöhető lakosság száma több mint kétszer annyival 
csökkent, mint a foglalkoztatotti létszám. A valóságos helyzet tehát éppen a fordítottja a 
felszínen mutatkozó jelenségeknek. 

Ezzel szemben a következő tíz év alatt a potenciális munkaerőforrás — a demográfiai 
hullámcsúcs átmeneti hatására — mintegy 150-200 ezer fővel emelkedni fog az iskolából 
kilépő, munkát kereső fiatalok számának emelkedése következtében. Ez a növekedés a 
népesség területi eloszlásának differenciáltságát követi, és eltér amunkahelyek struktúrá- 
jától. A munkaerő-kínálat bővülése ily módon ki fogja élezni a strukturális ellentmondá- 
sokat. i e 

További problémát jelentene, ha a kormány, a korábbi elképzeléseket követve, a 
következő években felemelné a nyugdíjkorhatárt. Számítani lehet arra, hogy a korhatár- 
emelés — ha a cél akárcsak részben is az, hogy az így elérhető költségvetési megtakarítá- 
sokból fedezzék az alacsony nyugdíjak növelését — a demográfiai cseréből eredő munka- 
erő-keresletet éppen akkor csökkentené számottevően, amikor a munkaerő-kínálat 
ugyancsak demográfiai okokból erőteljesen növekedni fog, és egyelőre még az első ízben 
munkába lépő fiatalok foglalkoztatása sem látszik könnyen megoldhatónak. Ez pedig 

az adott körülmények között megakadályozhatja a munkaerő szerény mértékű , haté- 
konyságnövelő átcsoportosítását" is 

Az előzőeken túl egyes ágazatok létszámcsökkenése, illetve átcsoportosulása eddig 
túlnyomórészt a munkavállalók kezdeményezésére és a vállalatok törekvései ellenére 
ment végbe úgy, hogy az állami vállalatok dolgozóinak egy része a számukra kedvezőbb 
munkafeltételek és keresetek vonzására más területeken és szektorokban helyezkedett el. 
A racionalizálási célokból leépítettek létszáma eddig roppant csekély volt. Emellett ezek 
az akciók ritkán párosultak a munkaerő nyílt és következetes minőségi szelekciójával; 
inkább úgy mentek végbe, hogy a munkaerő spontán kilépéseit a vállalatok részben vagy 
egyáltalában nem ellensúlyozták új munkaerő felvételével. 

Már a Rába budapesti gyáregységének leépítése körüli konfliktusok is jútatták 
milyen csekély társadalmunk tűrőképessége a gazdasági racionalizálás következtében 
szükséges leépítésekkel szemben, még olyan viszonyok között is, amikor a munkanélküli- 
ség tényleges veszélye fel sem merült. Ha azonban a munkaerőpiac egyensúlyi viszonyai, 
részben gazdaságon kívüli okok miatt, az eddigivel ellentétes irányban változnak meg, 
akkor az ipar tervezett 100 ezer fős leépítése és további 100 ezer fő vátirányítása" annál 
is inkább problematikus lehet, mivel a munkaerő-áramlás szabályozásának intézmény- 
rendszere ma még nem alkalmas a munkaerőpiac várható ellentmondásainak kielégítő 
megoldására. 

A nyolcvanas években kedvező előrelépések történtek ugyan a munkaerőpiac intéz- 
ményrendszerének korszerűsítésére, de a szükséges intézkedések bevezetése eddig csak 
részben és felemás módon történt meg. Csupán utalásszerűen említem a politikai stabili- 
tással is összefüggő s részben intézményrendszeri problémákat.? 

e Az új típusú, , szolgáltatás jellegű" munkaközvetítő irodák státusa bizonytalan, 
létszámuk és a dolgozók képzettsége nem kielégítő, hatáskörük rendezetlen és korláto- 
zott. 

e A pályaválasztási tanácsadás kiépített szervezetét a hetvenes években a tanácsok 
művelődési osztályaihoz csatolták, amelyek felszámolták a munkaerő-kereslet és -kínálat 
összehangolását célzó, pályaorientációs tevékenységet. 

e A , piacfelügyelet" feladatát e területen a kormány a munkavédelem szervezetére 
bízta, amelynek céljai és feladatai teljesen eltérnek a jövőben különösen fontossá váló 
munkaerőpiac feladataitól, és hiányzik a szükséges szakmai kompetencia is. 

e Az átképzési támogatás rendszere — az ismételt módosítások után - elég jó keretet 
nyújt a foglalkozást és szakképzettséget változtatók átképzésére. Ám tisztázatlan és 
rendezetlen a szakmai képzés, átképzés szervezeteinek egymáshoz és a munkaerőpiaci 
intézményekhez való kapcsolódása. 

e Az elhelyezkedési támogatás mai rendszere formálisan sem felel meg a követelmé- 
nyeknek, mivel csak a vállalatok által kezdeményezett, csoportos leépítések esetén nyújt 
segítséget. A munkanélküliek jelentős része ennek alapján semmiféle támogatáshoz nem 
juthat. Emellett még a jelenlegi körre érvényes szabályozásnak is vannak olyan előírásai, 
amelyek korlátozzák e rendszer kielégítő működését. 


A vállalati munkaerő-politika és intézményrendszere 


A vállalati munkaerő-politikát hosszú idő óta és jelenleg is a keresetek növelésére 
irányuló egyoldalú törekvések uralják. Ez egyaránt baj és hiba. A baj abból ered, hogy 
amíg és ahol a munkaerőhiány fennáll, ez arra kényszeríti a vállalatokat, hogy mindent 
megtegyenek a meglevő munkaerő megtartására, illetve a hiányzó munkaerő megszerzé- 
sére, és ezért részben a keresetek növelésével, részben a szelekció, valamint a teljesítmény- 
követelmények alacsony szintjével versenyeznek a többi vállalattal a munkaerőért. A hi- 


2 Ezek egy részével kapcsolatban a kormányzati szervek a közelmúltban állást foglaltak. Ld. pl. a 10.036/87. 
GFB számú határozatot az 1988-90-es évek várható munkaerőmozgása állami irányításának feladatairól. 

ba pedig az, hogy az évtizedek óta működő központi keresetszabályozás -és ennek 
módosításai is csupán annak mérlegelésére ösztönözték a vállalatokat, hogy milyen 
módon igazítsák a vállalat működését az új és legújabb keresetszabályozáshoz, úgy, hogy 
a vállalat vezetői, alkalmazottai és munkásai minél magasabb keresethez jussanak. 

Ebben a helyzetben alakult ki az a tetszetős és széles körben elterjedt hiedelem, amely 
a keresetek növekedésétől várja a teljesítmények növekedését és a hatékonyság emelkedé- 
sét. Ha a labdarúgásban van is realitása annak, hogy , ha van pénz, van foci", a gazdaság 
merőben más viszonyai között ez a tétel nem érvényes. Sőt, ha minden feltétel változatlan 
marad, az amúgy is rendkívül erőteljes és a jövőben még csak fokozódó társadalmi 
nyomás mellett a keresetek növelésére irányuló , hagyományos" felfogás csupán a haté- 
konyságot és társadalmi stabilitást rontó infláció növekedésére vezetne. Ilyen körülmé- 
nyek között a vállalatok többségében háttérbe szorulnak a teljesítménykövetelmények, 
s még kevésbé érvényesül a munkaerő felvételében és megtartásában az egységes és 
kemény teljesítménykövetelményeken alapuló szelekció. Ezzel függ össze az is, hogy a 
fizikai munkásoknál a hasonló foglalkozások körén belül is indokolatlanul nagyok a 
kereseti különbségek, és sem az , ösztönzéspolitika" hivatalos jelszavai, sem gyakorlata 
nem felel meg a hatékonyság követelményeinek és a változó munkaerőpiaci viszonyok- 
nak. 

Ehhez a helyzethez az emberi erőforrásokkal gazdálkodó vállalati szervezetek gyenge- 
sége és anarchikus rendszere is hozzájárul. A vállalatok , személyzeti" osztályai — kevés 
kivétellel — a , munkaügyi" szervezetektől teljesen elkülönülten működnek; funkciójuk 
egy részét, a munkaerő gondos kiválasztását és fejlesztését még a vezetői munkakörök- 
ben sem végzik el. 

Funkciózavarokra utal, hogy a személyzeti és a munkaügyi szervezetek közötti határ- 
vonal nem a , káderek" és a többi munkaerő között húzódik (aminek még lehetne 
racionalitása), hanem a nem fizikai dolgozók és a munkások közt, ami inkább a 
19. századi kapitalizmusnak felelne meg, mint egy modern gazdaság viszonyainak. 
Ugyanakkor a személyzeti szervezetek oktatási feladatainak jó része éppen a munkások- 
ra vonatkozik. Mindezeken túl feltünő a személyzeti munkával foglalkozók alacsony 
iskolázottsága és szakképzettségük hiánya. Ezen kíván segíteni a legújabb kormányhatá- 
rozat, amely azonban maga 15 mutatja a személyzeti munka értelmezésének tisztázatlan- 
ságát, amikor a személyzeti vezetők felsőfokú szakmai oktatásának megszervezését és 
irányítását az e kérdésben kevéssé illetékes Művelődési Minisztériumra bízza. 

Bizonyos fokig még rosszabb és bizonytalanabb a munkaügyi szervezetek helyzete, 
amelyek a vállalatok jelentős részében csupán a munkások felvételének, elbocsátásának 
és bérezésének adminisztrálását végzik. Ezek a szervezetek a vállalatok legkülönbözőbb 
és többnyire alárendelt részlegeihez tartoznak, noha érdemi feladataik jelentősége egyre 
inkább növekszik. Az anarchiát növeli, hogy a hetvenes években a nagyvállalatoknál, 
sajátos indítékokból, , szociális és jóléti igazgatói" funkciókat kreáltak, és a vállalati 
munkaügyi tevékenységnek ezt a szerves részfeladatát kiszakítva, formailag a legmaga- 
sabb szintre emelték. 

A fejlett ipari országokban évtizedek óta egységes szervezetbe tartozik a vállalatok 
emberi erőforrásokkal gazdálkodó valamennyi részlege, és ennek vezetője a vállalat 
legszűkebb vezérkarának magas képzettségű, nagy tekintélyű és még nagyobb befolyású 
tagja. Nálunk azonban egyelőre még ritka kivétel, hogy a , személyzeti", a , munkaügyi" 
és a , szociális" tevékenységek kellő képzettséggel és önállósággal rendelkező integrált 
szervezetként közvetlenül a törzskari vezetés alá tartozzanak. 


A munkaerő képzettsége és az iskolarendszer 


A végére hagytam és e keretekben még az eddigieknél is rövidebben vázolhatom a 
munkaerő képzettségével és képzésével kapcsolatos bonyolult problémákat. Gyakran 


60 POLITIKAI RENDSZER - REFORM - DEMOKRÁCIA 


.h.. 99? 


szellemi SEGNLÉNEBE építhetjük. Ezzel függ össze az a nézet is, mely oktatásunk 
elmaradottságát hangsúlyozza, utalva például arra, hogy felsőoktatásunk valamennyi 
fejlett ország között az utolsó helyen van a képzés mennyiségi mutatóit illetően. Az 
ellentmondó vélemények mindegyikében van némi igazság. Kétségtelen például, hogy a 
felsőoktatás nappali tagozatos hallgatóinak a lakossághoz viszonyított relatív száma 
alapján Magyarország csak a fejlett országok után halad a sorban. 

Ezzel szemben az iskolázottság és a szakképzettség formális, iskolai bizonyítványokkal 
mérhető jegyei alapján a magyar munkaerő képzettségi szintje eléggé magas. A nemzet- 
közi összehasonlítás tükrében kedvező a szakmunkások és a mérnökök relatív száma, 
és jónak mondható az ellátottság a közoktatásban dolgozó pedagógusokból, valamint 
orvosokból és különösképpen mezőgazdasági szakemberekből. A formális képzettség 
azonban nem azonosítható a társadalmi-gazdasági fejlődés szempontjából releváns tu- 
dással. A tudás magas szintjét sokan annak alapján tételezik fel, hogy magyar származá- 
sú szakemberek világviszonylatban kiemelkedő eredményeket értek el különböző orsza- 
gokban. Ez azonban azt is jelentheti, hogy a magyar történelem sajátos sorsfordulói és 
társadalmi-politikai konfliktusai következtében Magyarországról aránylag sokan ván- 
doroltak ki vagy menekültek el azok közül a kiugró tehetségű emberek közül, akiket 
egy-egy populáció kitermel magából, és akikre itthon lenne nagy szükségünk. 

Az ellentmondó nézetek 1s jelzik, hogy a vizsgált jelenségnek csupán egyik vagy másik 
elemét jelző leegyszerűsítő statisztikai indexekkel ez a probléma nem elemezhető, és nem 
is jellemezhető. Szakszerű vizsgálat alapján bizonyára megállapítható lenne, hogy mű- 
szaki-gazdasági elmaradásunk nem vezethető vissza sem az oktatás és szakképzés, sem 
pedig a munkaerő iskolázottságának és szakképzettségének alacsony szintjére, fejletlen- 
ségére. Többé-kevésbé az is bizonyítható, hogy a magasabb képzettségű munkaerő 
eloszlásában a munkakövetelményekkel nem indokolható nivelláció következett be, 
továbbá, hogy a munkakövetelmények színvonala a termelés legtöbb területén alacso- 
nyabb, mint a rendelkezésre álló munkaerő formális képzettsége. Ezért bizonyára indo- 
kolt az a feltételezés, hogy a magyar munkaerő-állomány az eddiginél magasabb teljesit- 
ményre képes. A munkaerő szellemi potenciáljának mozgósítása azonban elsősorban a 
társadalmi-gazdasági környezet függvénye. Ezek a környezeti tényezők pedig még min- 
dig nem kedveznek a képességek fejlesztésének és racionális felhasználásának. 

Mindez egyáltalán nem jelenti azt, hogy a munkaerő képzésében és a képzett munkae- 
rő felhasználásában nincsenek olyan konkrét célok, feladatok és problémák, amelyek 
—- megalapozott vizsgálatok és meghatározott intézkedések alapján — né járulhatnának 
hozzá gazdaságunk fejlődéséhez, $truktúrájának korszerűsítéséhez. A problémákat első- 
sorban a következőkben látom. 


B Iskolarendszerünk strukturális reformia a hatvanas évek eleje óta megoldatlan. 
Közoktatásunk hosszú idő óta a szükségesnél és a lehetségesnél alacsonyabb általános 
műveltséget és a gazdaság szükségleteivel összhangban nem álló szakképzettséget nyújt. 

u A közép- és felsőfokú szakképzés, valamint a népgazdaság munkaerő-szükséglete 
közötti rés növekszik. Felsőoktatásunk mennyiségi fejlesztése közel két évtizede stagnál, 
és bár az új diplomások relatív száma — nemzetközi mércével is mérve — eléggé magas 
volt. ebben tekintélyes részt képviselt az esti és levelező tagozatok kibocsátása. Ez a 
képzési forma azonban teljes mértékben elavult, amit a vonatkozó párt- és kormányhatá- 
rozatok ugyan két évtizede ismételten megállapítanak, de változtatás azóta sem történt. 
A felsőoktatás mai nappali kapacitásai, illetve felvételi létszámai pedig valószínűleg nem 
tudják kielégíteni a kilencvenes évek várható munkaerő-szükségletét. 

B Mind az oktatás. mind a foglalkoztatás rendszeréből hiányzik a fejlődést előre vivő. 
kiemelkedő tehetségek kiválasztásának, megkülönböztetett támogatásának és képesse- 
geik fejlesztésének intézményes rendszere. 

u Az elmúlt évtizedek erősödő felismerése, az ismétlődő deklarációk és határozatok 
ellenére sem történt érdemleges lépés a felsőoktatástól elszakított akadémiai és miniszté- 
riumi kutatóintézetek rendszerének átalakítására s a kutatási erőforrások és tevékenysé- 
gek jó részének átcsoportosítására részben az egyetemekhez, részben a gazdálkodó 
szervezetekhez. A felsőoktatás színvonala nem emelkedhet a szükséges mértékben, ha 
nem kapcsolódik e tevékenységhez a tudományos kutatás széles körű lehetősége és 
nagyobb mértékű anyagi támogatása. Ehhez a jelenlegi kutatási szervezetrendszer kor- 
szerűsítése mellett jelentős szemléletváltásra is szükség van irányítói és kutatói körökben 
egyaránt. 

u Oktatásunk és szakképzésünk anyagi-technikai ellátottsága növekvő mértékben 
elmarad a követelményektől. Az igények nem olyan nagyok, hogy ez pusztán az erőforrá- 
sok hiányával magyarázható lenne; sokkal inkább következik a szükséges változás 
felismerésének hiányosságaiból, a rendelkezésre álló erőforrások elosztásának rendszeré- 
ből, az oktatáspolitika érdekérvényesítésének gyengeségeiből. 

u A magas képzettségű és kreatív munkaerő anyagi díjazásának problémája is jó ideje 
napirenden van, de a változás csekély. A kérdés újbóli mérlegelését egy eddig fel sem 
vetődött, de a jövőben könnyen súlyossá válható új probléma is sürgeti. Ismeretes, hogy 
minél magasabb egyes munkaerő-csoportok tudásszintje és minél konvertibilisebb az 
adott szakképzettség, annál jobban kiegyenlítődnek a keresetek nemzeti különbségei. 
Másként szólva, a keresetek átlagos szintje az egyes országok gazdasági fejlettségét 
tükrözi, és attól nem is térhet el. Ennek megfelelően igen nagy az átlagos reálkereset 
országok közötti különbsége. A munkaerő bizonyos kisebb számú, de a nemzeti fejlődés 
szempontjából különösen fontos részénél azonban világméretű munkaerőpiac alakult ki, 
amelyen a keresetek viszonylag kiegyenlítettek. Ez komoly problémákat okozhat ha- 
zánkban most, amikor csak az első lépéseket tesszük a belső gazdasági helyzet stabilizálá- 
sára és a társadalmi légkör javítására, miközben a határok nyitóttságát növelni kívánjuk. 
Ha tehát nem akarjuk megvárni, hogy a nemzet jövője szempontjából fontos, magasan 
képzett, fiatal és tehetséges szakemberek nagyobb számban hagyják el az országot 
— mivel az utazási lehetőségek korlátozásának célszerűtlen, a fejlődést gátló módszerével 
ezt nem kívánjuk akadályozni -, különösen sürgetővé válik az alkotó értelmiség kereseti 
és munkaviszonyainak érdemi és teljesítményarányos javítása, az ehhez szükséges erőfor- 
rások számbavétele. e 


Politikai rendszerünkről szólva többnyire az általánosabb összefüggéseket, a párt-, a 
szakszervezeti, az állami tevékenység, a , nagy" rendszerek megújítását szorgalmazzuk. 
Az általam felvetett pragmatikusabb, konkrétabb problémák a politikai intézmények 
alacsonyabb szintjeit érintik; felelős megoldásuk nélkül azonban nem képzelhető el a 
politikai rendszer megújulása. Ezen az úton végig járva juthatunk csak el ugyanis a 
gazdaság stabilizálásához, ami feltétele, hogy újra rátérjünk az életszínvonal növekedésé- 
nek a korábban megszokott, mindnyájunk által áhított útjára. 

Az utóbbi néhány évben erősödött a kétely és a kétség: van-e rendszerünkben és 
nemzetünkben olyan erő, amely az új, nehezebb feltételek között is a felfelé vezető útra 
irányít. Az elmúlt időszak gyenge eredményei, kudarcai ellenére úgy vélem, hogy igen. 
Ami az elmúlt évtizedben hiányzott, az nem a nemzetben lévő képességek és készségek, 
hanem a világos politika, a célok és az akarat egysége. E hiány miatt erősödött a 
cselekvés tétovasága. Gyakorlati előrelépés helyett retorikus szóváltásokra, skolasztikus 
hitvitákra került sor, holott a politikai reformok egyik legfőbb céljának olyan intézményi 
változások kidolgozását kell tekinteni, melyek segítik kialakítani a célok és a cselekvés 
egységét, mozgósítják az ország sorsáért felelősséget érző embereket. Amilyen mértékben 
ez lehetővé válik, úgy váltja fel majd a kételyt a bizalom s a nehéz feladatokat is legyűrő 

MULTUNK TAPASZTALATAIBOL 
A MAGYAR NEMZETISÉGI POLITIKA TÖRTÉNETÉHEZ 


Nemzetiségi politika Magyarországon 
a felszabadulás óta 


A felszabadulás és a párizsi békeszerződés, azaz lényegében a trianoni határok helyreálli- 
tása önmagában véve két alapvető változást hozott a nemzetiségek helyzetében, s ezzel 
a nemzetiségi politika feladataiban is. Az egyik, a legalapvetőbb és meghatározó: a régi 
rendszer bukása és egy új, demokratikus, sőt hamarosan szocialista rendszer létrejötte. 
Ez a megmaradt magyarországi nemzetiségek helyzetének ugyancsak gyökeres megválto- 
zását ígérte. A másik lényeges változas a nemzetiségek számának csökkenése a terület 
kisebbedésével együtt, amihez még egyéb mérséklő tényezők 1s társultak. 

Nézzük meg először röviden az első tényezőt. Minthogy a régi, bukott úri Magyaror- 
szágnak köztudomásúlag a nemzetiségi politika vonatkozásában is rossz híre volt, az új 
Magyarország már a koaliciós korszakban gyökeresen szakítani kívánt a korábbi rossz 
politikával. Sőt: a Magyar Kommunista Párt, amely az egész Horthy-korszakban követ- 
kezetesen harcolt a nemzetiségek egyenjogúságáért s a trianoni béke elítélésével párhuza- 
mosan fellépett a tengelyhatalmak segítségével végrehajtott terület-visszacsatolások el- 
len, még az illegalitás utolsó perceiben kidolgozott programjában is meghirdette: , Szakí- 
tanunk kell a magyar imperialista rögeszmével, Nagy-Magyarország reakciós ábrándjá- 
val... azokkal a törekvésekkel, amelyek a "magyarság vezető szerepénekkc ürügye alatt 
a Duna-medencében élő népek feletti uralomra irányultak." 

E megfogalmazás a Magyar Nemzeti Függetlenségi Front programjába is bekerült, azaz 
a koalíciós pártok is mind vállalták ezt a koncepciót. Tegyük hozzá, ez a vállalás őszinte 
volt - egyfajta bűntudat megnyilvánulása is. Nem érdektelen azonban a megfogalmazás- 
nak a negatívumra helyezett hangsúlya, a szakítás a korábbi rossz politikával, viszont 
az új vonatkozásában leszűkült a többek közt nemzetiségre való tekintet nélküli egyenlő- 
ség igéretére, amely egyébként - idővel — meg is valósult. 

Ha a koalíciós időszakban általában az egyenlőség demokratikus elve, a diszkriminá- 
ció elutasítása került előtérbe, a fordulat éve után, amikor az MKP, illetve az MDP vette 
át az ország irányítását, a hangsúly a szocialista nemzetiségi politikára helyeződött át. 
Vagy, ahogy akkor mondták, a , lenini—sztálini nemzetiségi politikára" (idővel olykor a 
lenini jelző már el is maradhatott). 

Kétségtelen, hogy a bolsevikok már az októberi forradalom előtt a nemzeti önrendel- 
kezési elv alapján álltak, a kisebb nemzetiségeknek pedig teljes egyenjogúsítást ígértek. 
De nálunk ekkor nemcsak és ezúttal nem is elsősorban a Szovjetunió példájáról volt szó. 
A kortársak előtt ismeretes volt, milyen súlyos objektív nehézségeket okozott Kelet- 
Európában a nemzetiségek vegyes települtsége, s ezt az objektív körülményt minden 
oldalon hatalmi és egyéb manipulációkra lehetett felhasználni. A szocialista hatalom a 
kérdés teljes újjárendezésével biztatott; a nemzeti ellentétek eltűnésével a Duna-medencé- 
ből, a határok jelentőségének elhalványulásával. 

Ez a perspektíva már tüstént a felszabadulás után, még a proletárhatalom kivívása 
előtt is nyilvánvalónak tűnt. Még azok számára is, akik az akkori koalíciós rendszeren 

belül nem a marxistákhoz tartoztak, de tisztában voltak azzal, hogy a szovjetkormányzat 
nyilván internacionalista szellemű nemzetiségi politika követésére ösztönzi majd az itteni 
kormányokat. Egy pillanatra tehát úgy látszott, hogy minden hamarosan rendbe jön. 

Két zavaró mozzanat azonban rögtön 1945 után elhomályosította az első pillanatban 
felhőtlennek tűnő képet. Az egyik a hazai németek kitelepítése volt. A győztes nagyhatal- 
mak potsdami értekezlete ugyanis 1945 júliusában jóváhagyta többek között a magyar- 
országi németek kitelepítését, a német népet kollektíve felelőssé nyilvánítva a hitleri 
rendszer bűneiért. A magyar koalíciós pártok ezt a határozatot tudomásul vették, bár 
az SZDP és a kisgazdapárt soraiban kritika hangzott el a kollektív felelősségre vonással 
szemben, és a gyakorlatban a kommunista párt vezetői is igyekeztek a sváb bányászokat 
mentesíteni a kitelepítés alól. 

Kétségtelen persze, hogy az adott politikai légkörben - a Volksbund és a hitleri 
hadsereg magyarországi tevékenységének friss emlékével — a széles közvélemény is jórészt 
egyetértett a kitelepítéssel. A kitelepítést nem is hajtották végre teljesen. (Emellett sokan 
már korábban elmenekültek a visszavonuló német hadsereggel együtt.) Így végül 1946 
és 1949 között mintegy 170 ezer magyarországi németet telepítettek ki. Azokban pedig, 
akik itthon maradtak, nagyon hosszú időre megrögződött az a meggyőzödés, hogy ha 
továbbra is ragaszkodnak német mivoltukhoz, akkor kitelepítés vagy egyéb hátrányos 
megkülönböztetés vár rájuk. 

A másik mozzanat a csehszlovákiai magyaroknak a felszabadulás után megkezdődött 
kitelepítése volt. A felszabadult Csehszlovákia kormánya a kassai kormányprogramban 
meghirdette a csehek és a szlovákok nemzeti államának megalakulását. A magyar és a 
megmaradt kevés német lakosságot megfosztották állampolgári jogaitól. A CSKP a 
koalíciós kormányon belül, a hazai politikai közvéleményre is figyelve, nem ellenezhette 
ezt, söt kénytelen volt támogatni. A németek kitelepítését Csehszlovákia vonatkozásában 
is elrendelte a potsdami értekezlet. A, magyarok kitelepítését azonban a győztes nagyha- 
talmak nem hagyták jóvá, hanem utasították a két kormányt kétoldalú tárgyalásokra. 

A magyar kormány nehéz, ellentmondásos helyzetben volt. Egyfelől elfogadta és 
szorgalmazta a magyarországi német kitelepítést, másfelől tiltakozott a csehszlovákiai 
magyarok kitelepítése ellen. Az MKP természetesen ugyanezt az álláspontot fogadta el, 
igyekezett pártközi kapcsolatait is kihasználni. Csehszlovákiában azonban a kormányzat 
a magyar lakosság cseh tartományokba való áttelepítését is megkezdte, igy a magyar 
kormány kénytelen volt tárgyalni a lakosságcseréről, és 1947. február 27-én megkötötte 
az egyezményt a részleges lakosságcseréről. Ezzel sikerült a csehszlovákiai magyarok 
teljes kitelepítésének veszélyét elhárítani. 

Az egyezmény elvként kimondta, hogy a cserét azonos létszamban kell végrehajtani, 
tehát Csehszlovákia nem telepíthet át több magyart, mint ahány szlovák Magyarorszá- 
gon áttelepítésre jelentkezik. Az egyezmény lehetőséget biztosított a csehszlovák kor- 
mánynak arra, hogy magyar területen propagandát fejtsen ki az áttelepülés érdekében. 
Ennek eredményeként végül is 73 273 szlovák települt át Csehszlovákiába. A Csehszlo- 
vákiából áttelepített magyarok hivatalos száma ennél valamivel magasabb volt. S mint- 
hogy az egyezmény megkötése előtti hónapokban sokan illegálisan jöttek át Magyaror- 
szágra, együttes számuk nem állapítható meg pontosan, igy csak becslés alapján mond- 
hatjuk, hogy mintegy 88 000 magyar került át ekkor Magyarországra. 

A kitelepítések következtében a magyarországi nemzetiségek száma is erősen csök- 
kent. Nem módosult természetesen az a tény, hogy a mai Magyarország területén élt 
nemzetiségek legalább két-három évszázada vagy még régebben települtek meg lakóhe- 
lyükön, hogy a legtöbb esetben szórványokat alkottak, legfeljebb néhány szomszédos 
községben valamiféle egybefüggő etnikai telepet, és ami talán még ennél is fontosabb: 
az 1918 előtti Magyarországon is zömmel el voltak szigetelve anyanemzetüktől, annak 
politikai és kulturális fejlődésétől már akkor nagyjából elestek. Így tehát a nemzeti 
irodalmi nyelvek létrehozása és meggyökereztetése az anyanemzet soraiban - ami érdem- 

ben még 1918 előtt megtörtént — ezekre a szórványokra nem vagy alig hatott ki. Legfel- 
jebb a szlovák településeknek volt kapcsolatuk a szlovák értelmiséggel. Ezt az elszigetelő- 
dést a Horthy-korszak, a trianoni Magyaroszág természetesen tovább fokozta. 

A felszabadulás utáni első évekre vonatkozólag még arra a körülményre is utalnunk 
kell, hogy a délszlávok és a szlovákok (akik végül is győztes államokbeli anyanemzetek 
szórványai voltak) a felszabadulás után létrehozták demokratikus, antifasiszta szövetsé- 
geiket, amelyek az illető nemzetiség érdekeit a háborúban vesztes magyar állam kormá- 
nyával szemben képviselték. A szlovák szövetségben elsősorban az áttelepítés hívei 
játszottak vezető szerepet, akik a szervezet létét voltaképpen csak átmenetinek tartották, 
amíg valamennyi szlovák kitelepítése be nem következik. A szövetség jellege csak akkor 
változott meg, amikor a lakosságcsere lezárultával azok a szlovák vezető egyéniségek 
kerültek a szövetség élére, akik nem helyeselték az egész cserét, és meg kívántak maradni 
az évszázadok óta megszokott környezetben. A délszláv szövetségben az áttelepülés 
kérdése eleve nem vetődött fel, hiszen a jugoszláv kormány sem lépett fel ilyen igénnyel 
az ottani magyar lakosság vonatkozásában. 

éppen a magyarországi délszláv lakosság került hamarosan majdnem a németeké- 
re emlékeztető helyzetbe, 1948 nyarától kezdve fokozatosan, amikor a Tájékoztató Iroda 
közismert Jugoszlávia-ellenes állásf. oglalása, majd az ezt követő propaganda eszkalációja 
a délszlávokat általában , gyanúsakká" tette. Így — törvényes határozatok nélkül is — a 
gyakorlatban számos hátrányos intézkedés sújtotta őket. Csupán a legkisebb hazai 
nemzetiség, a román esetében nem voltak ilyen drámai események. 

Mindez együttvéve a felszabadulás utáni első években oda vezetett (s ez a trend azóta 
sem tűnt el), hogy a magyarországi nemzetiségek száma a népszámlálások tanúsága 
szerint drasztikusan csökken. Az ötvenes években ugyan némi fellendülés következett be, 
utána azonban megint növekvő arányban fokozódott a csökkenés. A trianoni Magyaror- 
szág lakosságának még 7 százalékát tették ki a nemzetiségek, számarányuk a legkedve- 
zőbb évben, 1960-ban sem érte el a 2 százalékot. Ezt még a kitelepítésekkel együtt sem 
lehet elfogadni, hiszen a természetes szaporodásnak is érvényesülnie kellett. 

Lássuk a számadatokat! 


Anyanyelv 1949 1960 1970 1980 


Német 22 455 50 765 45 594 31 000 
Román 14 713 15 787 12 624 10 000 
Délszláv 30 054 37 597 34 049 27 000 
Szlovák 25 988 30 690 21 176 16 000 
Összesen: 93210 134 839 113 443 84 000 


A nemzetiségi szövetségek ezeknek a számoknak legalább a kétszeresére becsülik 
azokat, akik valamilyen formában kötődnek az illető nemzetiséghez, részt vesznek 
nemzetiségi rendezvényeken, kulturális tevékenységben. A népszámlálások alkalmával 
mégis — ezek szerint — jelentős részük magyar anyanyelvűnek tartja magát. Ebben fel- 
tehetően szerepet játszik a többséghez való tartozás vélt vagy olykor valóságos előnye is. 

A jelenség mögött valószínűleg két dolog húzódik meg. Az egyik az a tény, hogy a 
nemzetiségek, éppen szórványmivoltuk meg a nagy arányú társadalmi mobilitás követ- 
keztében legkésőbb a felszabadulás utáni korszakban kiléptek nemzeti elszigeteltségük- 
ből. Nemcsak az iskola révén, hanem egyszerűen egzisztenciális okokból megtanultak 
magyarul, és minden valószínűség szerint a legidősebb nemzedékek kivételével már 
kétnyelvűekké váltak, vagyis a magyar nyelvet anyanyelvi szinten beszélik, munkahelyü- 
kön is nyilván szinte kizárólag azt használják. Minthogy a két nyelv felcserélhető, a 

magyar már gyakorlatilag anyanyelvnek is számíthat. Bizonyos asszimiláció erőltetés 
nélkül is végbemegy soraikban. 

A másik mozzanat, hogy a hazai közvélemény egy része a trianoni sokk és a párizsi 
1947-es béke óta úgyszólván abban a tudatban él, hogy Magyarország , nemzetállam", 
hogy Magyarországon csak magyarok élnek. A nem magyarok kétnyelvűségét, ponto- 
sabban: a magyarokéval azonos szintű magyar nyelvtudását tapasztalva sokán nem 
tudatosítják eléggé a nemzetiségek létét, vagyis gyakorlatilag úgy tekintik őket, mint akik 
már asszimilálódtak. A kormányzat nemzetiségi politikáját sokan fölöslegesnek tekintik, 
a nemzetiségek különállásának megőrzését, ha nem is károsnak, mindenesetre szükségte- 
lennek érzik. Az a felfogás, hogy a magyarországi nemzetiségek már nagyon előrehalad- 
tak az asszimilációban, általánosan elterjedtnek minősíthető, és a felszabadulás utáni 
első évtizedekben hallgatólagosan még a felső vezetés körében is érvényesült ez a nézet. 
Ez is magyarázza a nemzetiségi politika egynémely fordulatát, amelyekre még rátérünk. 

A közvélemény itt voltaképpen kettős mércével mér: amit a magyarországi nemzetisé- 
gek vonatkozásában természetesnek talál, azt a szomszédos országokban élő magyarok 
esetében már enyhén szólva is problematikusnak tekinti. Kétségtelen, hogy az arányok 
mások, a magyar kisebbségek helyzete is különböző, hiszen a legtöbb esetben nem a 
magyarországihoz hasonló szórványokról van szó. Nem lehet azt mondani, hogy a hazai 
nemzetiségekkel szemben valamiféle ellenérzés mutatkozik meg, sokkal inkább a problé- 
ma tudomásul nem vételéről, e kérdésnek a tudatból való kiszorításáról van szó. 

Ez természetesen a nemzetiségi politikára is kihatott. Nem érdektelen, hogy amikor 
a két munkáspárt egyesülése után az MDP vitathatatlanul az ország vezető erejévé vált, 
az egyesülési kongresszuson elfogadott programnyilatkozata eléggé szűkszavúan fogal- 
mazott a nemzetiségek vonatkozásában: , Az országban élő nemzetiségek (délszlávok, 
románok, szlovákok stb.) számára a párt — a teljes polgári egyenjogúság biztosítása 
mellett -— haladó nemzeti kultúrájuk szabad fejlesztéséért és politikai szervezkedésük 
teljes szabadságáért, a szomszédos országokban élő anyanemzeteikkel való kultúrcsere 
és érintkezés szabadságáért száll síkra." 

A legnépesebb hazai nemzetiségről, ti. a németekről szövegszerűen nem esett szó, sem 
a nemzetiségi iskoláztatásról. Az 1949-ben elfogadott alkotmány - ha ugyancsak szűk- 
szavúan, de - érdemben már mégis bővebben fogalmazott. Mert egyes pontjaiban 
biztosította az állampolgári egyenlőséget, tiltott többek között minden nemzetiségi 
diszkriminációt, a 49. §. 3. pontjában pedig kimondta: , A Magyar Népköztársaság a 
területén élő minden nemzetiség számára biztosítja az anyanyelven való oktatásnak és 
nemzeti kultúrájuk ápolásának lehetőségét." 

Minthogy az alkotmány a nemzetiségekről külön szólt, ezzel voltaképpen nemcsak a 
nemzetiségekhez tartozó egyének egyéni jogait szögezte le, hanem — ha nem is kifejezetten 
kiemelve - a nemzetiségek kollektív jogait is az oktatás és a művelődés vonatkozásában. 
Ennek a kollektív jognak a pontos megfogalmazása nyilván azért maradt el, mert a 
kollektív jogok bizonyos politikai különállást is implikáltak volna, ez viszont az alkot- 
mány által paragrafusokba foglalt és a tényleges politikai gyakorlatban kialakult struk- 
túrában nem fért volna el; s nem is lett volna reális. 

A még 1945-ben létrejött délszláv és szlovák nemzeti szövetség mellett megalakult a 
románok (1949), majd 1955-ben a németek demokratikus szövetsége is. Ez utóbbinak 
a létrejöttében a hazai tényállás mellett természetesen külpolitikai meggondolások is 
közrejátszottak, elsősorban az NDK létrejötte, ami az 1949 után itthon maradt németek 
elismerését hozta magával. 

Az egyes nemzetiségek demokratikus szövetségei váltak a nemzetiségi politikában a 
párt és a kormányzat partnereivé, idővel a Hazafias Népfront keretébe is beleépítve. Bár 
az alkotmány nem tesz róluk említést, a ténylegesen kialakult helyzetben mégis, szinte 
kezdettől óhatatlanul, ilyen funkciót kellett ellátniuk. Helyzetük s ezzel együtt a gond- 
jaikra bízott nemzetiségek helyzete, jogaik érvényesítésének gyakorlata voltaképpen 

erősen emlékeztet arra, amit a századfordulón az osztrák szociáldemokraták egyes 
vezetői kulturális autonómia címén a nemzetiségi kérdés megoldására javasoltak az 
egykori Osztrák-Magyar Monarchiában. A lényeg, hogy egy-egy nemzet, illetve nemzeti- 
ségi tagja, lakóhelyétől függetlenül, bárhol az illető nemzetiséghez tartozik. 

Annak idején ezt a megoldást a szociáldemokrata párt nem fogadta el, Lenin és mások 
hevesen bírálták abból a megfontolásból, hogy a proletárokat egy közösségbe kényszeríti 
a burzsoáziával, és elszakítja más nemzethez tartozó osztályos társaiktól. A tőkés rend- 
szeren belül ez a kritika természetesen indokolt volt, a szocializmusban pedig ilyen 
probléma nem vetődhet fel. Nyilván ezért fogadták el gyakorlatilag ezt a megoldást 
anélkül, hogy bárhol valamilyen formában meg is fogalmazták volna. 

A fordulat éve utáni időszakban a pártprogramban és az alkotmányban kimondott 
elvek érvényben voltak, a politikai gyakorlat azonban nem egészen igazodott ehhez. 
A legkirívóbb volt a németek továbbra is hátrányos helyzete. Ezért az MDP Központi 
Vezetősége 1956. május 15-én határozatot hozott a német nemzetiségű tanulók ok- 
tatásának továbbfejlesztéséről (a német nyelv oktatása nemzetiségi településeken már 
1951-1952-ben megindult), május 21-én pedig a magyarországi nemzeti kisebbségek 
közötti politikai, oktatási és kulturális munkáról. (A határozat nem használta a , nemze- 
tiségek" kifejezést.) 

A határozat a nemzetiségi politika marxista-leninista alapelveit Kéjyesget mondotta, 
de némi önkritikával bevallotta, hogy a helyes alapelveket nem sikerült megvalósítani, 
a végrehajtásban hibák és hiányosságok mutatkoztak. Különösen a németek és a délszlá- 
vok diszkriminációját ítélte el. A pártszervezeteknek is szemére vetette, hogy elhanyagol- 
ták a kisebbségekkel való foglalkozást. A határozat fel is hívta a pártot, a tömegszerveze- 
teket és az állami szerveket a nemzetiségi politika tényleges érvényesítésére, a nemzetisé- 
gek bevonására a szocializmus építésébe. Az év további eseményei azonban elmosták ezt 
a határozatot is. 

A felszabadulás utáni első évtized nemzetiségi politikájának mérlegét talán abban 
lehetne megvonni, hogy alapelvei helyesek voltak, csakhogy az alapelvek megvalósítása 
többnyire elmaradt, vagy egyes nemzetiségek vonatkozásában éppenséggel az elvektől 
eltérő rossz gyakorlat érvényesült. 

Az újjászületett párt 1958. október 7-én fogadott el határozatot a nemzetiségi kérdésről 
(ettől kezdve általánossá és következetessé vált a , nemzetiségi kisebbség" helyett a 
történeti hagyományok által is alátámasztott , nemzetiség" elnevezés). A határozat 
kimondta: a nemzetiségi dolgozók megítélésének az a kritériuma, hogy mennyire veszik 
ki részüket a szocialista épitésből, vagyis azonos azzal, ami minden magyar állampolgár- 
ra vonatkozik. 

Ebben a határozatban esik szó arról, hogy a nemzetiségek által lakott területeken 
(gyakorlatilag természetesen a falvakban) az állami és tömegszervezeti funkciókban a 
nemzetiségi kádereket is figyelembe kell! venni. Arra kell törekedni, hogy az egyetemi és 
főiskolai végzettségű nemzetiségi dolgozók lehetőleg saját nemzetiségük területén kapja- 
nak állást. Felszólította a határozat a területi pártszervezeteket, hogy a maguk részéről 
gondoskodjanak olyan feltételekről, hogy az országgyűlési és tanácsi választásokon a 
nemzetiségek is megfelelő képviselethez jussanak. Felhívta a figyelmet a magyarok és a 
nemzetiségek közti helyi konfiiktusok veszélyeire és azok feloldásának szükségességére. 

A konszolidációs időszak a nemzetiségek fejlődése számára is kedvező feltételeket 
teremtett. Egyúttal éppen a német és a délszláv kérdés bizonyos értelmű megoldása, 
vagyis a korábbi diszkrimináció felszámolása, az ebből fakadó konfliktusok elcsitulása 
el is terelte újból a figyelmet a nemzetiségekről; a probléma általában is megoldottnak 
tűnt. Megint a közvélemény felfogása bizonyult erősebbnek: a hazai nemzetiségek úgyis 

asszimilálódtak, sőt ezt egyenesen kívánják is, tehát helytelen volna őket ebben megaka- 
dályozni. Nem jelentéktelen mozzanata volt ennek a korszaknak a nemzetiségi ügyosz- 
tály megszüntetése 1967-ben. Az ügyosztályt még 1945-ben hozták létre az akkori vallás- 
és közoktatásügyi minisztérium keretén belül, a nemzetiségi iskolaügy kiépítése érdeké- 
ben. A minisztérium különböző szervezeti változásaitól függetlenül az osztály fennma- 
radt, jelentősége azonban egyre halványodott. 

A felső vezetés a hatvanas évek közepétől kezdve ismét foglalkozni kezdett a nemzeti- 
ségek helyzetével. 1966-ban a Társadalomtudományi Intézet megkapta feladatul a nem- 
zetiségi problémák vizsgálatát. Huzamos belső előkészítés után 1968 szeptemberében az 
MSZAMP Politikai Bizottsága vette elő újra a kérdést, és hozott határozatot. Ez alapelvei- 
ben az 1958-as párthatározatra tért vissza, az abban kifejtett koncepciót helyesnek 
értékelte, és csak a megvalósítás vonatkozásában lépett tovább. Ez azonban igen jelentős 
lépés volt. A hatvanas évek hullámvölgye után ettől a PB-határozattól számíthatjuk 
annak az átgondolt, a megvalósításra is mindig ügyelő nemzetiségi politikának a kialakítá- 
sát, amely mind a mai napig érvényben van. 

1968 után történt néhány törvényes intézkedés a nemzetiségek fejlődésének előmozdí- 
tására. Jelentős volt 1971-ben a tanácsokról szóló törvény, mert éppen az alsó közigazga- 
tási szinten hozott intézkedéseket a nemzetiségi dolgozók jogainak érvényesítéséről, a 
közvetlen napi gyakorlatban és a helyszínen. Az alkotmány 1972. évi módosítása sem 
érdektelen, mert a 69. §. 3. bekezdését a következőképpen módosította: , A Magyar 
Népköztársaság a területén élő minden nemzetiség számára biztosítja az egyenjogúságot, 
az anyanyelv használatát, az anyanyelven való oktatást, saját kultúrája megőrzését és 
ápolását." Itt az anyanyelv használatának joga a kiemelendő, mert ez a hatóságok előtti 
nyelvhasználatot is tartalmazza, tehát az anyanyelv használatát a tanácsi ügyintézésben, 
még inkább pedig a bírósági gyakorlatban. 3 

Természetes, hogy a hazai helyzetnek megfelelően a nemzetiségi politika alakításában 
az MSZMP-nek van a legfontosabb szerepe. A XI. kongresszuson, 1975-ben elfogadott 
programnyilatkozat is újból kifejti a nemzetiségi politika alapelveit, és azóta is az egyes 
kongresszusok határozatában mindig szó esik a nemzetiségekről is. A XII. kongresszus 
határozata 1980-ban kimondta: , Pártunk a lenini nemzetiségi politika érvényesítését 
változatlanul feladatának tekinti. A nemzetiségiek hazánk egyenjogú állampolgárai. 
A nemzetiségi szövetségek fontos politikai és kulturális feladatot látnak el. Minden 
szükséges támogatást megadunk ahhoz, hogy a nemzetiségek továbbra is aktív részesei 
legyenek társadalmi, politikai életünknek. Örizzék és fejlesszék anyanyelvi kultúrájukat. 
A hazánkban élő nemzetiségek és a szomszédos országokban élő magyarság jelentős 
mértékben hozzájárulhatnak népeink barátságának és égyüttműködésének elmélyítésé- 
hez. A nemzetiségi kérdés internacionalista megoldásának fontos eleme a kétnyelvű, 
kettős kultúrájú állampolgárok szabad fejlődése." 

A nemzetiségek hídszerepének kiemelése mellett igen lényeges mozzanat az is, hogy 
a határozat nem jelenti ki azt, hogy a nemzetiségi kérdés Magyarországon megoldott, 
hanem a megoldást állandó folyamatnak tekinti, amely értelemszerűen mindig új problé- 
mákat, feladatokat vet fel. ú 

A XIII. kongresszus 1985-ben újra visszatért a nemzetiségek kérdésére: , A nemzetisé- 
gek hazájuknak tekintik a Magyar Népköztársaságot. Egyenjogúságukat, anyanyelvük 
ápolását, kultúrájuk fejlesztését a jövőben is biztosítani kell. Értékeljük és a továbbiak- 
ban is támogatjuk a nemzetiségi szövetségek munkáját. A nemzetiségeknek fontos 
szerepük van a magyarok és a szomszéd népek közötti barátság fejlesztésében. Természe- 
tesnek tartjuk és elősegítjük a magyarországi nemzetiségeknek a velük azonos anyanyel- 
vű nemzetekkel való kapcsolatait. Hasonlóképpen természetesnek tartjuk, hogy a szom- 
szédos országok magyar nemzetiségű dolgozói hazájuk hű állampolgáraiként ápoljá. 
anyanyelvüket, fejlesztik nemzeti kultúrájukat, s hozzájárulnak népeink barátságának 
országaink együttműködésének erősítéséhez." A megfogalmazás csak stilárisan módo- 

sult, illetve talán nagyobb hangsúlyt kapott a hazai nemzetiségek és a szomszédos 
országokban élő magyarok közti párhuzam. 

A kongresszuson felszólaló Gurity József, a hercegszántói községi pártszervezet horvát 
nemzetiségű titkára többek között a községben lakó magyarok, horvátok, szerbek és 
németek baráti együttéléséről számolt be: , Községünkben mindenütt megtalálhatók a 
kétnyelvű feliratok. Segítséget, támogatást kapunk ahhoz, hogy anyanyelvünket meg- 
őrizzük, szokásainkat, hagyományainkat, kultúránkat megtartsuk és továbbfejlesztve 
ápoljuk." 

A nemzetiségi szövetségek részvétele a Hazafias Népfront munkájában, a nemzetisé- 
giek jelenléte a helyi tanácsokban, a nemzetiségi képviselők munkája az országgyűlésen 
(az 1979-ben választott országgyűlésen pl. 16 nemzetiségi képviselő tevékenykedett, ami 
meghaladja a hivatalos lélekszám szerinti arányukat) mind arról tanúskodik, hogy az 
1968 óta eltelt időszakban a nemzetiségek politikai szerepe megfelelő keretek között 
bontakozhatott ki. Lehet itt még utalni a nemzetiségi kérdés kezelésének olyan, látszólag 
külsődleges, ám mégis fontos tényére, mint pl. a nemzetiségek által lakott községekben 
a kétnyelvű feliratok használata a helység jelölésére, az utcatáblákon vagy a hivatalok 
feliratain, vagy a magyar névhasználattól eltérő nemzetiségi utónevek használatának 
engedélyezése. 

A nemzetiségek kulturális fejlődésének támogatása kétségtelenül nemcsak üres szó- 
lam. Az egyes szövetségek és a nemzetiségi községek kultúrcsoportokat működtetnek, 
melyek a néphagyományok megőrzését és ezzel szoros összefüggésben az anyanyelv 
használatának ébren tartását is szolgálják. Az alkotmány napján rendszeresen megtart- 
ják a nemzetiségek országos fesztiváljait, amelyeken az öntevékeny kultúrcsoportok 
találkozhatnak egymással. 1969-ben kezdődött meg a nemzetiségi könyvtárak fejlesztése, 
jelentős anyagi ráfordításokkal, ennek eredményeként 6 német, 4 délszláv, 4 szlovák és 
l román báziskönyvtár jött létre (a számok, mint látható, az egyes nemzetiségek lélekszá- 
mának arányait tükrözik); a budapesti Állami Gorkij Könyvtár pedig országos vezető 
könyvtára és egyúttal tudományos műhelye is a nemzetiségi kutatásoknak. A Magyar . 
Néprajzi Társaság Nemzetiségi Szakosztálya már évek óta ad ki sorozatokat az egyes 
nemzetiségek néprajzáról, újabb kutatási eredményeket publikálva. Bár ezek zömmel 
természetesen néprajzi jellegűek, az egyes hazai nemzetiségek jelenlegi helyzetéről is 
nyújtanak valamelyes tájékoztatást. A Magyar Televízió pécsi stúdiója német és délszláv 
adásokkal jelentkezik. 

És egészen természetes persze — már 1945 óta -, hogy a nemzetiségeknek saját lapjaik, 
naptáraik, egyéb kiadványaik vannak. Éppen a legutóbbi években néhány vers- és egyéb 
szépirodalmi kötet megjelenése azt mutatja, hogy a nemzetiségeknek van saját, alkotó 
értelmiségük, ami a nemzetiségi kultúra fennmaradásának nem jelentéktelen tényezője. 

Az 1957-től napjainkig tartó korszakban a nemzetiségi politika — ha nem is volt mindig 
hibáktól mentes — alapvetően helyesnek, a nemzetközi közvélemény által is elismerten 
korrektnek bizonyult. Ez akkor is igaz, ha deklarációkban talán kevésbé látványos, mint 
az előző korszak volt. Az internacionalista alapelvek változatlansága mellett a gyakorlat 
ma jobb, eredményesebb. És még ha olykor csak kisebb lépésekben fejlődik is e politika, 
de fejlődik, a döntések nem maradnak papíron; megvalósulnak a gyakorlatban. 

Szándékosan hagytuk a végére a nemzetiségi oktatás kérdését, mert ezen a téren tartjuk 
a legkevésbé megnyugtatónak a helyzetet. Elöljáróban magyarázatként hozzá kell tenni 
azt, hogy a hazai nemzetiségek éppen szórványhelyzetük, az anyanemzettől való évszáza- 
dos elszakadásuk miatt valamelyik nyelvjárást beszélik, a németek esetében a több 
helyről történt egykori betelepülések következményeként egymástól is különböző nyelv- 
járásokat; az iskolában viszont természetszerűen a mai irodalmi nyelvet kell használni. 

A felszabadulás után két iskolatípus jött létre, még az Ideiglenes Kormány rendelete 
alapján. Az egyikben alsó fokon a tantárgyakat nemzetiségi nyelven tanították, a magyar 
nyelv mint egyik tantárgy kötelező oktatásával; ilyen típusú iskolából 30 volt az első 

iskolaévben. A másikban (62 iskola) magyar nyelven folyt az oktatás, de a nemzetiségi 
nyelvet is kötelező tantárgyként tanították. Már az első években létrejöttek a nemzetiségi 
nyelvű tanítóképzők, illetve idővel gimnáziumok is, elsőnek délszláv (pontosabban 
horvát-szerb), szlovák és román, később német. 1961-ben azonban az oktatási rendszer 
továbbfejlesztése során a nemzetiségi tanítási nyelvű általános és középiskolákat kétnyel- 
vű iskolákká szervezték át, ami azt jelentette, hogy a tárgyak egy részét (az ún. reáltár- 
gyakat, amelyek a továbbtanulás és a munkába állás szempontjából fontosak) magyarul, 
a humán tárgyakat (nyelv, irodalom, történelem) nemzetiségi nyelven tanították. Ez a 
kettősség azóta is fennmaradt, a humán tárgyak oktatása viszont egyre inkább háttérbe 
szorult az általános oktatási politika következtében, amely éppen a termelés szempontjá- 
ból fontos reáltárgyak óraszámát növelte. Ebből következően az anyanyelvű oktatás 
voltaképpen az anyanyelv oktatására korlátozódik. 

A nemzetiségi gimnáziumokban nem ez a helyzet, ezek azonban nem csupán az illető 
nemzetiség értelmiségének képzését, hanem - különösen a három német gimnázium 
esetében — a nyelvtudás fejlesztését is szolgálják (egyébként még ezekben a gimnáziumok- 
ban is kétnyelvű az oktatás). Kétségtelen, hogy van már nemzetiségi óvoda is (bár ezek 
nyelvek oktatóit a tanárképző főiskolán, illetve legújabban a pécsi egyetem tanárképző 
karán képezik ki. Az is biztos, hogy a nemzetiségiek kétnyelvűsége is az anyanyelvi 
oktatás ellen hat. A helyzet mégis, véleményünk szerint, problematikus, bár kétségtelen, 
hogy a kormányzat ezen a téren is igyekszik a lehetőségek keretei közt minél többet 
megtenni a nemzetiségi oktatás továbbfejlesztésére. 

A Népszabadság 1987. évi március 7-i számában jelent meg A nemzetiségek életéről 
címen annak az ankétnak az anyaga, amelyen az egyes nemzetiségi szövetségek főtitkárai 
és a művelődési minisztérium nemzetiségi osztályának vezetője vettek részt. Az oktatás 
problémái ezen az értekezleten is előkerültek, itt is világossá vált, hogy milyen nehézségek 
állnak fenn. Az egyes vezetők egyéb problémákról is beszámoltak. Önkritikusan elismer- 
ték azt is, hogy maguknak a nemzetiségeknek is többet kellene tenniük saját jogaik 
érvényesítéséért, a törvényes lehetőségek jobb kiaknázásáért. 

Az 1968-ban megújult és a nemzetiségi kérdést nem egy intézkedéssel megoldható, 
hanem folyamatosnak tartó magyarországi nemzetiségi politika eredményeiről vall az, 
amit a vezetők itt elmondtak. Jakab Róbertné a szlovákok részéről: ,, Teljes egyenjogú- 
ságban élhetünk, mint bármely más magyar állampolgár. Gondjaink javarészt olyanok, 
mint amilyenek általában az emberek gondjai hazánkban". És a délszláv szövetség 
részéről Mándity Marin: , Az állampolgári élettel semmi probléma nincs, ugyanúgy 
élünk, mint bármelyik magyar ember. A nemzetiségi élet, a nemzetiségi lét megőrzése más 
kérdés, ott már akadnak problémák is. De mindjárt hozzáteszem: nem az elvekkel van 
gondunk, hanem azzal a mindennapi nemzetiségi élettel, melyre Jakab Róbertné is 
utalt." 

Az 1945 után kialakult magyar nemzetiségi politika, eredményeivel és hibáival együtt 
nem lezárt folyamat, és óhatatlanul napról napra újabb gondokkal küzd. Nem meglepő. 
De megnyugtató, hogy ezekről a gondokról is okosan szót lehet érteni, hogy a nemzetisé- 
gi politika alapjaiban jó úton halad. Talán nem kincstári optimizmus, ha ezzel a megálla- 
pítással zárjuk le ezt a cikket arról a témáról, amely természetnél fogva nem zár- 
ható le. ; 

Niederhauser Emil 

Stratégiai útkeresés a Francia és az Olasz 
Kommunista Pártban 


A hetvenes évek első felében a nyugat-európai kommunista mozgalom egészére meghatá- 
rozó befolyást gyakorló olasz és francia párt — az SZKP XX. kongresszusát követően 
a nemzetközi életben és munkásmozgalomban kibontakozó folyamatok, illetve a nyugati 
társadalmak struktúrájában bekövetkezett változásokat éles formában kifejező 1968— 
1969-es diák- és munkásmegmozdulások tanulságainak hatására — új stratégiai vonalra 
helyezkedett. Ennek középpontjában az a felismerés állt, hogy az állammonopol-kapitaliz- 
mus felgyülemlett ellentmondásai, amelyek már nem feleltek meg pusztán a , munka a 
tőke ellen" képletének, közvetlenül nem oldhatók fel egy, a hagyományos elképzelések 
szerinti szocialista forradalomban. 

A két párt abból a megállapításból indult ki, hogy jóllehet Nyugat-Európában nem 
alakult ki forradalmi helyzet a hetvenes évekre, a felépítményi szférában szaporodó 
válságtünetek megérlelték egy politikai áttörés megvalósításának feltételeit. Irányvona- 
lukat ehhez a helyzetértékeléshez igazítva a , fejlett" vagy az , új tipusú" demokráciáért 
való harcot helyezték előtérbe, és szövetségi politikájukban a demokratikus erőknek 
olyan széles összefogását szorgalmazták, amelyet a munkásosztály vezető vagy legalább- 
is domináns szerepe határoz meg. Ugy tűnt, hogy a politikai harc ilyen felfogásával a 
pártok reális és pozitív perspektívát tudnak adni a tömegek változás iránti vágyainak. 
Ezt az 1974-1975-ös évekre több, azonos irányba tartó folyamat alátámasztani látszott. 

Franciaországban, Olaszországban, de Nyugat-Európa többi államában is a tömeg- 
harcok szaporodása jelezte, hogy az 1968-ban felszinre került, megoldatlan ellentmondá- 
sok a társadalmi lét valamennyi szférájában tovább halmozódtak, és feszítőbbé váltak. 
Ezzel szoros összefüggésben erősödött és Nyugat-Európa egészére kiterjedt a baloldal- 
nak a hatvanas évektől meginduló előretörése. 

Mint ismeretes, ebben az időszakban kedvezően alakultak a nemzetközi viszonyok is. 
Elég utalni a szovjet-amerikai kapcsolatok fejlődésére, a fegyverzetkorlátozási egyezmé- 
nyekre, az európai enyhülés kibontakozására, a dekolonizációs folyamat újabb hullámá- 
ra. A kedvező külső és belső körülmények között a kommunista pártok számára új 
politikai szakaszhoz kínálkozott lehetőség. Az országa politikai életében egyre jelentő- 
sebb szerepet játszó OKP és FKP nagyszabású szervező tevékenységbe kezdett. 

Franciaországban ennek első lépése a cselekvés vezérfonalául szolgáló program, a 
kormányzati terv kidolgozása volt, amelynek hiánya az FKP-t 1968-ban fájdalmasan 
érintette. A szocialistákkal közös kormányprogram kialakítását segítette, hogy az 1971- 
ben újjáalakult, Mitterrand vezette szocialista párt a társadalom átalakításának kérdései- 
ben a hagyományos szociáldemokráciánál pozitívabb és radikálisabb platformra helyez- 
kedett, s ez lehetővé tette a két párt együtthaladását. 

Az 1974. május 19-én megtartott elnökválasztáson 13 millió francia a szavazatok 49 
százalékával voksolt a közös kormányprogram alapján fellépő baloldali elnökjelöltre. 
A társadalmi reformok baloldali terve iránt ugrásszerűen megnövekedett fogékonyság 

a kommunista párt vezetését , új politikai helyzetet" deklarálására ösztönözte. Az 1974- 
ben megtartott XXI. rendkívüli kongresszus a közös kormányprogram körül formálódó 
baloldali szövetség biztos győzelmének közeli lehetőségét hangsúlyozta, a közös program 
végrehajtásának azonnali megkezdésére hívott fel, mely a politikai hordozó közeg, egy 
széles népi összefogás kialakítását feltételezte. 

Olaszországban, ahol az államosítás már a korábbi fejlődés során magas fokot ért el, 
a kommunisták politikai fordulatként — a strukturális reformgondolat alapján — egy 
,Programozási rendszer" bevezetését tűzték ki célul. Ez a gazdaság összhangjának 
tervszerű kialakítását, demokratizálását, az állam világiasítását, a szakszervezetek auto- 
nómiáját, a vallási és a politikai szabadság gyakorlásának előmozdítását irányozta elő. 
Az e program megvalósításával feltételezett széles demokratikus front — pártszö- 
vetség és népi bázis — kialakítására irányuló lépések jegyében az OKP, a francia , népi 
unió" formuláját megelőzve, már 1973-ban megfogalmazta , a történelmi kompromisz- 
szum" koncepcióját. Abból indult ki, hogy Olaszországban az új, demokratikus, szocia- 
lista rend megteremtése csak a tömegek nagy (több mint 51 százalékos) többségének 
támogatásával valósítható meg. A párt ezért szövetségi politikáját — a chilei és a portugál 
tapasztalatokból is merítve — a három nagy népi áramlat, a kommunisták, a szocialisták 
és a katolikusok együttműködésére alapozta. Az 1975. évi helyhatósági, majd az 1976. 
évi parlamenti választásokon elért 34.4 százalékos eredményével valóságos baloldali 
néppártá váló Olasz Kommunista Párt vonzást gyakorolt a Kereszténydemokrata 
Pártra, és a balközép kormányzat együttműködésében csalódott Olasz Szocialista Pártot 
eltávolította a kereszténydemokráciától. Az OKP ilyen körülmények között kezdemé- 
nyezőjévé és szervezőjévé vált annak, az általa , kívülről" támogatott hatpárti kormány- 
koalíciónak, amelyre a párt vezetői — legalábbis a kezdetben -— mint a demokratikus 
fordulat végrehajtásának letéteményesére tekintettek. 

Az FKP-nak és az OKP-nak ezt az egyre erőteljesebb offenziváját kezdetben igazolni 
látszottak azok a folyamatok is, amelyek a világgazdaságban bontakoztak ki. Az állam- 
monopol-kapitalizmusnak az a válsága, amelyet a két párt a hetvenes évek elejétől főleg 
társadalmi-szociális téren érzékelt, az 1973. évi olajárrobbanás után megjelent a gazdasá- 
gi szférában is. Az 1974-1975-ös világgazdasági recesszió — megállítva egy 10-15 éves 
folyamatos gazdasági növekedést Nyugat-Európa legtöbb országában - ismert társadal- 
mi-gazdasági feszültségeket idézett elő. 

A tőkés gazdaságnak ezek az első megrázkódtatásai arra utaltak, hogy egy klasszikus 
értelemben vett ciklikus válság következett be. Nem volt még látható, hogy az 1973. évi 
olajárrobbanást és az azt követő recessziót a válság újabb hullámai követik, s még 
kevésbé az, hogy mindezek egy összefüggő folyamatot alkotva a világgazdaság nagysza- 
bású átrendeződéséhez vezetnek. 

A francia és az olasz pártnak a válság természetére vonatkozó elemzéseiből, illetve 
vezetőik megnyilatkozásaiból egyértelműen kitűnik, hogy az 1974-1975-ös válsággal 
inkább mint egy folyamat betetőzésével, mintsem valami új, az osztályharc feltételeit 
gyökeresen átalakító periódus kezdetével számoltak. Mi több, feltételezték, hogy a 
társadalmi és szociális recesszió mintegy automatikusan együtt jár a tömegek balratoló- 
dásával, a baloldali erők, mindenekelőtt a kommunista párt lehetőségeinek növekedésé- 
vel. Ezért nem került sor az e várakozásnak ellentmondó, lényeges események vizsgálatá- 
ra. 

A nyugat-európai munkásmozgalomban ugyanis sajátos helyzet alakult ki. Északon 
a világgazdasági válságfolyamat a parlamenti , váltógazdaság" intézményét mozgásba 
hozva liberális, neokonzervatív tendenciákat erősített meg, délen, legalábbis a politikai 
rendszerekben, balratolódási folyamat bontakozott ki. Ez a paradox fejlődés nemcsak 
elkerülte az FKP és az OKP figyelmét, hanem az események ilyen alakulásában éppen 
korábbi helyzetértékelésük megerősítését látták. Optimizmusuk a válságnak a baloldal 
helyzetére, a tömegek politikai magatartására gyakorolt pozitív hatását illetően növeke- 

dett. Azt feltételezték, hogy a kapitalizmusnak immár a gazdasági szférára is kiterjedő 
válsága magasabb szintre emeli a baloldal közel egy évtizede tartó előretörését. 


Az ,eurokommunizmus": létrejötte és kifulladása 


Ebben a bizakodó légkörben indultak meg azok a két- és többoldálú tárgyalások a 
francia, az olasz, a spanyol, az angol és a japán kommunista párt között, amelyeknek 
a dokumentumai és az elhangzott nyilatkozatok alapján az ún. eurokommunista straté- 
gia kialakulásáról kezdtek beszélni. Ezzel az irányzattal, amely a mozgalomban vitát és 
megosztottságot váltott ki, az említett pártok kísérletet tettek arra, hogy meghatározzák 
a nyugat-európai tőkés fejlődés sajátosságait figyelembe vevő szocializmus perspektívá- 
ját. A népi többség szabad akaratán alapuló és demokratikus eszközökkel kivívott, 
pluralizmusra épülő demokratikus szocializmusért szálltak síkra, amely — felfogásuk 
szerint — egyben közvetlen kiutat is jelentett volna a fejlett tőkés társadalmak válságából. 
Ezzel az érintett kommunista pártok alapjában véve egy új politikai stratégiát fogalmaz- 
tak meg, amelyben a változásban érdekelt tömegek, politikai és társadalmi erők számára 
világos, vonzó és elérhető célokat próbáltak megjelölni. 

Az új stratégiában azokra a kérdésekre kerestek elméleti választ, amelyek azonnal és 
közvetlenül érintették a politikai harc legfontosabb összetevőit. Így tisztázniuk kellett 
mindenekelőtt a társadalmi átalakítások irányát, az abban érdekelt politikai erők, pártok 
egymáshoz való viszonyát. Szükségszerűen vetődött fel a pluralizmus és a konszenzus 
elvének kérdése is, ami értelemszerűen új összefüggésbe helyezte a hatalom, a szövetségi 
politika és a polgári demokrácia egész intézményrendszeréhez való viszonyt. Mindezen 
kérdések megválaszolásánál az érintett pártokat a létező szocializmustól való demonstra- 
tív elhatárolódás szándéka is vezette. Jól ismertek ugyanis azok a fenntartások, amelye- 
ket e pártok a szocialista országoknak a demokrácia terén folytatott gyakorlata, súlyos- 
bodó gondjaik vagy egyes külpolitikai lépéseik kapcsán fogalmaztak meg. 

Az említett kommunista pártok elsősorban reálpolitikai megfontolások alapján csele- 
kedtek. A döntő mozzanat a baloldalon kialakult erőviszonyok helyes értelmezése volt: 
azaz, a kominunista pártoknak az adott történelmi kontextusban egyszerűen igazodniuk 
kell a , kevesebbet akaró" politikai szövetségesekhez, a , jakobinus megoldásokat" hatá- 
rozottan ellenző szocialista, szociáldemokrata pártokhoz. 

A politikailag szükséges alkalmazkodás azonban nem világos elvi alapokon és kellő 
elméleti tisztánlátás mellett történt. A proletárdiktatúra elvét például anélkül vetették el, 
hogy következetesen végiggondolták volna: a radikális változásokat feltételező szocializ- 
mus miként valósítható meg a polgári demokrácia intézményrendszerének felhasználásá- 
val, különösen olyan politikai szövetségesekkel az oldalukon, amelyek más filozófiai 
nézeteket vallottak s eltérő társadalompolitikai és gazdasági érdekeket képviseltek. 

A felemás, sok szempontból kiforratlan eurokominunista stratégia többek között 
annak tudható be, hogy az érintett pártok — utóbb helytelennek bizonyuló helyzetelemzé- 
sük alapján — akkor kerültek szembe egy politikai konjunktúra kihívásával, amikor a 
létező szocializmushoz képest elméletileg legfeljebb csak a , másság" körvonalazásáig 
jutottak el. 

Éppen ezért félrevezetőek azok a nézetek, amelyek az eurokommunizmusban , csak 
elméletet", vagy más oldalról csak egy politikai változást látnak. Így helytelen az az 
álláspont, amely az eurokommunizmusban ideológiai alternatívát vagy valamifajta ötvö- 
zetet, , a nyugati társadalmak specifikus vonásainak és a kelet-európai országokban 
épített társadalomtípus kritikus vizsgálatának szimtézisét látja". Hasonlóképpen leegy- 
szerűsítő a másik véglet is, amely az eurokommunizmust annak deklarálására szűkíti le, 
hogy az érintett kommunista pártok kormányra kerülésük esetén tiszteletben tartják a 
nyugati parlamentáris demokrácia elveit. 

Egyetértve Lilly Marcou francia politológussal, az eurokommunizmus egyaránt értel- 

mezhető a pluralista szocializmus nyugati útjait kutató , ideológiai mutációként" és a 
hatalommegragadás regionális stratégiájaként. Olyan — úgymond - félmegoldás, amely 
egyfelől egy kedvezőnek ígérkező politikai helyzet kihasználásában jelentkező sietségből, 
másfelől az érintett pártok elméleti korlátaiból született. 

Az eurokommunista stratégia és az ezt túlélő szocializmuskép fogyatékosságaira a 
történelem csak a későbbiek folyamán, a francia baloldali kísérleten keresztül világított 
rá. A hetvenes évek második felére a gazdasági és a szociális" válság elmélyülésével 
világossá vált, hogy Európa déli térségeiben a baloldali előretörés csak a politikai 
rendszer sajátos mozgásformáiból s nem a néptömegek forradalmasodásából, a baloldali 
eszmék térnyeréséből származott. 

Az a körülmény, hogy a politikai rendszerben végbemenő balratolódás a reményekkel 
ellentétben nem elsősorban a kommunista pártok javára történt, lassan elvezetett azok- 
nak a feltételeknek a szertefoszlásához is, amelyekre az eurokommunista pártok stratégi- 
ájukat alapozták. Ez az OKP és az FKP esetében világosan nyomon követhető. 

Franciaországban az 1977. évi márciusi helyhatósági választásokon a közös kormány- 
program pártjai a szavazatok 53 százalékát szerezték meg, s ezzel valószínűsítették a 
baloldal győzelmét az 1978-as parlamenti választásokon. Lényegesen módosultak azon- 
ban az erőviszonyok a baloldalon belül. A pozícióit 1971 óta folyamatosan erősítő 
szocialista párt 1977-re az ország legerősebb politikai pártja lett. Az FKP kénytelen volt 
szembenézni azzal az eshetőséggel, hogy egy esetleges választási győzelem nyomán 
. megalakuló baloldali kormányban a szocialisták többségbe kerülnek a kommunistákkal 
szemben. Ezért a párt vezetése — vállalva a szocialista párttal való kapcsolatok megszakí- 
tását, a baloldali egység felbomlását - az FKP helyzetét egyfelől a közös kormányprog- 
ram haladó, előremutató jellegének előzetes megerősítésével, másfelől a létrehozandó 
kormányban való kulcspozíciók biztosításával kívánta ellensúlyozni. 

A közös kormányprogram ilyen jellegű aktualizálását a szocialista párt nem fogadta 
el, így 1977 szeptemberében, egy reális győzelem küszöbén felbomlott a szövetség. 

Az Olasz Kommunista Párt 1979-ben volt kénytelen levonni az 1976. június 20-i 
választások után követett irányvonal kudarcának következményeit. Az OKP a parla- 
menti többség részeként nem tudta politikai súlyát érvényre juttatni, s ebben nyilván- 
valóan szerepet játszottak az ismert amerikai nyilatkozatok és pressziók is, amelyek az 
OKP esetleges kormányba kerülésének megakadályozására irányultak. 

Az erejét fokozatosan visszanyerő Kereszténydemokrata Párttal való együttműködés- 
ből kiábrándult OKP politikáját — a történelmi kompromisszum elvétől eltávolodva — 
elsősorban az Olasz Szocialista Párttal való együttműködés és egységes fellépés irányá- 
ban módosította. Az OKP elvben ugyan nem adta fel a demokratikus egységben való 
kormányzás eurokommunista módszerét, de a hatpárti együttműködés keserű tapaszta- 
latai alapján a demokratikus áttöréssel már kevésbé számoló ellenzéki plattformra 
rendezkedett be. A Kereszténydemokrata Párttal való szembenállás jegyében megfogal- 
mazta a történelmi kompromisszumot felváltó , demokratikus alternatíva" irányvonalát, 
amely mind a társadalmi bázist, mind a szövetségesek körét illetően egy szűkebb alapok- 
ra építő politikát jelentett. 

A nyolcvanas évekre, miközben továbbra is érvényben maradtak a szocializmus 
nyugat-európai , megközelítésére" vonatkozó elképzelések, megvalósításuk legfontosabb 
eszközei elenyésztek. Mind az FKP, mind az OKP kormányprogramja hatályát vesztette, 
felbomlottak a HETSZÉNKERSÉÉS meghiúsultak a széles népi bázis összefogásának politi- 
kai feltételei. 


Baloldali kormány Franciaországban 


A Francia Kommunista Párt, ha szerény mértékben is, de részese lett az 1981. évi elnök- 
és parlamenti választásokon kivívott győzelemnek, s így a szocialista párttal együtt 

kormányt alakíthatott. Ez éppen abban az időszakban történt, amikor a párt a második 
világháborút követően az egyik legrosszabb, 16 százalékos választási eredményét érte el, 
amikor kormányzati partnerével való viszonyát az 1977-es szakítás óta a rivalizálás és 
a torzsalkodás jellemezte, amikor sorra kerültek hatalomra az Egyesült Államokban, 
Nagy-Britanniában, majd az NSZK-ban is a konzervatív pártok. 

Az FKP a hetvenes évek francia társadalmi-politikai fejlődését elemző, 1976-ban és 
1979-ben megtartott XXII., illetve XXIII. kongresszusán megfogalmazott platform 
alapján lépett fel. Olyan politikai erőnek tekintette magát, amely a gazdasági, társadalmi 
és politikai élet demokratizálásával, a demokratikus jogok és a parlamentális rendszer 
tiszteletben tartásával kívánja a szocializmus perspektívájának megfelelően átalakítani 
a társadalmat. Igen korlátozott értékű kormány- és parlamenti pozíciók ellenére nem- 
csak lehetségesnek, hanem szükségesnek is tartotta a közös kormányzást azzal a szocia- 
lista párttal, amelynek jobbos, burzsoá érdekeket követő hajlamait az 1979-ben megtar- 
tott kongresszusán határozottan megbélyegezett. E mai napig vitatott lépés kevéssé 
magyarázható a párt vezetői által gyakran hangoztatott tétellel, miszerint jelenlétükkel 
biztosítani akarták a szocialisták irányban tartását, választási ígéreteik betartását. 

Annak ellenére, hogy a kommunisták és a szocialisták között a változások mélységét, 
hatókörét és kilátásait illetően továbbra is jelentős nézetkülönbségek maradtak fenn, a 
két párt gyorsan meg tudta határozni a közös kormánypolitika főbb irányait, mivel egy 
alapvető kérdésben, a társadalom átalakításának módszerében egymáshoz közel álló 
álláspontot vallottak. A felgyülemlett gazdasági, társadalmi, szociális nehézségeket az 
állami eszközök messzemenő felhasználásával, általában az állam szerepére való foko- 
zott támaszkodással tervezték megoldani. 

A két legfontosabbnak ítélt problémát, az erős inflációval kísért gazdasági stagnálás 
megszüntetését, illetve a kétmillió körüli munkanélküliség felszámolását az állam terve- 
ző, ellenőrző és szabályozó szerepének szélesítésére alapozott politikával kísérelték meg 
elérni, amelynek középpontjában a gazdasági növekedés ösztönzése állott, s amely a 
közületi szektor -— államosítások útján való - kiszélesítésén alapult. A legjelentősebb ipari 
nagyvállalatok és a bankrendszer államosítását előirányzó politikától gazdaságilag a 
hatékonyságot, politikailag pedig a termelési viszonyok fokozatos átalakítását remélték. 
Az új gazdasági struktúra mozgásba lendítését egy olyan , keresletvezérelt" reflációs 
politikával kívánták elérni, amelyhez a szükséges húzóerőt a fogyasztás egyidejű fellendí- 
tése biztosította volna. A fogyasztás fellendítésének közgazdasági logikája tökéletesen 
megfelelt a két baloldali párt szociálpolitikai célkitűzéseinek is, mivel a munkanélküliség 
felszámolása, az alacsony bérből és fizetésből élő franciák jövedelmének rendezése, azaz 
a nép nagy többsége életszínvonalának felemelése a francia társadalom legégetőbb 
kérdései voltak. A közületi szektorban és az egyéb területeken végrehajtott fizetésrende- 
zésekkel és főleg 200 ezer új munkahely létesítésével megnövelt kereslet lett volna hivatva 
lendületet adni a termelésnek, ami megteremtette volna a szociális reformok végrehajtá- 
sának anyagi alapjait. 

Ezt a nemzeti alapon elképzelt, tudatos társadalomalakítási eszközként kezelt, kohe- 
rensnek tekinthető gazdaságpolitikát azonban se nemzeti, se nemzetközi téren nem 
lehetett kivitelezni. Belső, nemzeti értelemben azért, mert a fogyasztás jelentős növelése 
a várakozással ellentétben nem vezetett masszív beruházási tevékenység elindításához. 
A francia tőkésosztálynak ugyanis a nemzetközi gazdasági környezet, elsősorban az 
amerikai kamatláb-politika hatására ahhoz fűződött érdeke, hogy pénztőkéjét spekulá- 
ciós célokra fordítsa, illetve azt külpiacokon értékesítse. Ez is egyik oka volt annak, hogy 
nem valósulhatott meg az a nemzeti szinten és keretekben elgondolt program, amelyet 
a baloldali pártok meghirdettek. 

A gazdasági növekedés, amelyet eredetileg 3 százalékra terveztek, csak egy-másfél 
százalékot ért el, miközben a francia vállalatok bérköltsége — a változatlan bérek mellétt 
végrehajtott munkaidő-csökkentés következtében — 3,5 százalékkal növekedett. Drámai 

helyzet alakult ki a munkanélküliség terén, mivel a gazdaság várt élénkülésének elmara- 
dása után a munkaidőalap igazságosabb elosztását célzó intézkedések nem voltak képe- 
sek a foglalkoztatottság kérdésében érzékelhető javulást előidézni. A gazdasági növeke- 
dés elmaradása miatt nem kompenzálhatták a közkiadásokat, így súlyos költségvetési 
hiány, majd belső eladósodás keletkezett. A két párt gazdaságpolitikája nemzetközi téren 
is súlyos nehézségekbe ütközött. A felduzzasztott belső kereslet — ami nem ösztönzött 
beruházási tevékenységet — jelentősen növelte a francia importot. Ebből adódóan Fran- 
ciaországnak rövid idő alatt óriási külkereskedelmi mérleghiánya keletkezett, amely 
— egyéb kedvezőtlen folyamatokkal együtt — lehetetlenné tette a meghirdetett gazdaság- 
és szociálpolitika folytatását. 

Lezárult tehát az ígéretesnek induló kormányzati periódus első éve, amely tagadhatat- 
lanul jelentős reformokat hozott. Az ipari, a bank- és a biztosítási szektor nagyarányú 
államosítása mellett megvalósult a francia közigazgatási rendszernek a túlzott központo- 
sítottságot mérséklő decentralizálása, a városi és a különböző szintű területi közösségek 
hatáskörének bővítése, a szakszervezetek és a munkások üzemi jogainak kiszélesítése, a 
nagy vagyonok megadóztatása, a 39 órás munkahét, az öt hét fizetett szabadság, a 
kötelező minimálbér, a családi pótlék és a nyugdíjak felemelése s számos egyéb, társadal- 
mi igazságosságot szolgáló intézkedés bevezetése. 

A Mauroy-kormány azonban ,,a realitásokhoz való kényszerű alkalmazkodás" jegyé- 
ben olyan , szigorpolitikába" kezdett, amellyel gyakorlatilag feladta Mitterrand választá- 
si ígéreteit. A hangsúlyt fokozatosan a francia iparnak a kommunista párt által is 
elodázhatatlannak minősített modernizálására helyezték. A szocialisták a jelentős gon- 
dok mellett végrehajtandó szerkezetátalakító politikát — amely a , tőke és a munka" 
érdekei új egyensúlyának megteremtését feltételezte — a szociálpolitika háttérbe szorításá- 
val valósították meg. A szerkezetátalakításnak ezt a tömegekre is nehéz terheket hárító 
útját a kommunisták elvetették, és helyette a tőkés osztályt kívánták e terhek viselésére 
rászorítani. Ez azonban a forradalmi lépések olyan sorozatát követelte volna meg, 
amelyet a szocialista párt elutasított. 

Ettől a ponttól kezdve már csak a szakítás időpontja volt kérdéses a két párt között. 
Az FKP azon dilemma elé került, hogy vagy - saját bázisának, a tömegeknek a hangula- 
tához igazodva - törésre viszi a dolgot a szocialista párttal, vagy a kormányon belül 
kisebbségi pozíciójából reménytelen kísérletet tesz arra, hogy a szocialistákat jobb belá- 
tásra bírja. Egy újabb , cik-cakk" politika vállalásának félelmében a párt az utóbbi 
megoldást választotta, s támadásba lendült. A kormánypozícióban egyszerre , belülről" 
és , kívülről" is fellépő párt politikája nehezen követhetővé vált. Az FKP 1984-ben 
kilépett a kormányból. Ez logikus volt, mert a későbbiekben már nem vállalhatta 
identitásának, forradalmi arculatának teljes elvesztése nélkül a további csúszást az 
események súlya alatt egyre jobbra tartó szocialista párt oldalán, amely szocialista 
színezetben ugyan, de a szociális szféra rovására fogott hozzá a francia gazdaság elkerül- 
hetetlen struktúraváltásához. 


A világgazdaság korszakváltása és a kommunista pártok stratégiája 


Fokozatosan körvonalazódott, hogy az 1973. évi olajárrobbanás, az azt követő recesz- 
szió, a túltermelési és a nemzetközi pénzügyi válság egységes folyamatot alkotva olyan 
új korszakot vezet be, amely gazdasági és szociális téren előidézett változásaival új 
feltételeket teremt a nyugat-európai kommunista pártok számára. 

E korszakváltás legfontosabb gyakorlati hatása a második világháborút követő, csak- 
nem folyamatos gazdasági növekedésben jelentkező konjunktúra megtörése volt. A vál- 
ság és az újrarendeződési folyamatok együtthatására a technológiai megújulás és innová- 
ció jegyében kizárólagos profitérdekeket követő, a legerősebb államok (illetve -csopor- 

tok) érdekeinek alárendelődő struktúraváltás bontakozott ki. Az a körülmény, hogy az 
extraprofit realizálására csak az élenjáró ágazatokban vagy az amerikai kamatláb-politi- 
ka miatt a nemzetközi pénzptacokon volt lehetőség, a nyugat-európai országokban 
csökkentette a termelési bázist. Az olasz kominunisták szóhasználata szerint bűvös kör 
képződött a termelés stagnálása, az állami deficit növekedése, illetve gazdaságfinanszíro- 
zó képességének csökkenése között. 

Az állam a jobboldali támadások kereszttüzébe került. Nemcsak azért, mert az új 
korszak gazdasági folyamatai mintegy leelőzték a keynesi gazdaságpolitika koncepció- 
ját, hanem azért is, mert az internacionalizálódott világgazdaság követelményeivel a 
döntően nemzeti szempontokra reflektáló állam egyre inkább ellentmondásba került. 
Mindenekelőtt a szociáldemokrácia által , kisajátított" államról van szó, amely a mun- 
kásmozgalom politikai és szakszervezeti harcának eredményeként a munka és a tőke 
között azáltal hozott létre egy relatív egyensúlyt, hogy a szociális jogokat és vívmányokat 
az egész társadalmi-gazdasági szférára kiterjesztette. Az államnak e , pozitív dimenziója" 
szembekerült az új szakasz mutációs folyamataival, amelyek az út szabaddá tételét, az 
állami kötöttségek lebontását követelték. Egyidejűleg teret kapott viszont az államnak 
a tőke hegemon érdekeinek szabad érvényesülését biztosító , negatív dimenziója". 

Az új világgazdasági helyzetben a keynesi elvekre épülő gazdaságpolitika háttérbe 
szorulása a gyökereinél érintette azokat az elképzeléseket, amelyek a szociáldemokráciá- 
nál alapja, az eurokommunista pártoknál pedig kiindulópontja volt a kapitalista társada- 
lom átalakításának. Az állam befolyásoló, szabályozó funkciójának háttérbe szorulása, 
illetve új alapokra való helyeződése nemcsak az egész szociáldemokrata koncepció alól 
húzta ki a talajt, hanem közvetlenül érintette a proletárdiktatúrát elvető eurokommunis- 
ta pártokat is. Ez utóbbiak ugyanis a társadalom átalakítását — azonos tényekből 
kiindulva, illetve hasonló módszerekre támaszkodva — végül is ott kívánták elkezdeni, 
ahol a szociáldemokrácia befejezte. A politikai-felépítményi szférából kiinduló társada- 
lomátalakító modelljük egyrészt a gazdasági növekedésre, másrészt a szociáldemokrácia 
által bizonyítottan azon lehetőségre épült, hogy a társadalmi-gazdasági folyamatok 
központilag, államilag vezérelhetők. 

Ennek megfelelően az eurokommunista pártok — annak hangoztatása mellett, hogy a 
, demokratikus változás", a szocializmus csakis a népi többség műve lehet - a döntő 
szerepet a politikai, gazdasági, társadalmi demokráciának egészen a szocializmusig való 
kibontakoztatásában az államnak, az állami eszközöknek juttatták, figyelemmel ez 
utóbbiak hatékonyságára a reformfolyamat , mozgatásában". Ez az elképzelés az áttö- 
rést nem a gazdaság, hanem a politika szférájában, azaz nem elsősorban a tulajdon, 
hanem a hatalmi viszonyok megváltoztatásával kívánta megindítani. Abból indult ki, 
hogy következetes kormányzati tevékenységgel a politikai-felépítményi területen kibon- 
takozott demokratikus folyamatok átvihetők a gazdasági szférára. A politikai-felépít- 
ményi változásoknak ezt az előtérbe helyezését feltehetőleg az a tapasztalat inspirálta, 
hogy az állammonopol-kapitalizmus a hetvenes évek közepéig gazdaságilag hatékonyan 
működött, s mint ilyen biztosítani látszott az anyagi feltételeket a társadalom demokrati- 
kus átalakításához. Ennek a - gazdaság demokratizálását nem elsősorban hatékonysági, 
hanem ideológiai szempontok szerint számba vevő - koncepciónak az egész logikája 
borult fel akkor, amikor az 1974-1975-ös világgazdasági megrázkódtatások során a 
gazdasági szférában egyszerre kerültek napirendre a válságfolyamatok és a kapitalizmus 
még jelentős tartalékaira utaló újrarendeződési tendenciák. Ettől a pillanattól kezdve 
minden szociális, politikai téren megvalósítandó reform a gazdasági háttérhez volt kötve. 

A recesszió, az internacionalizálódás és az élesedő nemzetközi verseny körülményei 
között prioritássá vált az új helyzethez igazodó gazdaságpolitika kialakítása. A szociális 
vívmányok kiterjesztésének követelése helyett azok megvédésének, a válság terhei igazsá- 
gos, egyenlő viselésének követelménye került előtérbe. 

Az eurokommunista stratégia szempontjából megfordult a képlet. A továbblépés, a 

haladás feltételei a politikai felépítmény szférájából a gazdasági szférába helyeződtek át. 
Döntő kérdéssé a gazdasági alap újraszerveződése vált. Kormányzati szinten szükség- 
képpen szembe kellett nézni az , újat" megtestesítő gazdasági folyamat és a , régi" 
viszonyokat tükröző szociális intézményrendszer ütközésével. Mindez olyan feladatokat 
jelölt ki az eurokommunista pártok számára, amelyekre ezek nem készültek és nem is 
készülhettek fel. A korábbi évtizedben kiérlelt stratégiájuk alapján nem is lehetett olyan 
programjuk, amely az ilyen típusú problémák előremutató, kormányzati szintű megoldá- 
sát lehetővé tette volna. 


A baloldal térvesztése 


Nyugat-Európa egészére nézve igazolódott, hogy a politikai-hatalmi szféra változásai 
döntően egy politikai mechanizmus, a kormányzati váltógazdaság szabályai szerint 
mennek végbe. A váltógazdaság rendszere a nyolcvanas években a tőkés Európa déli 
térségében azokat a baloldali erőket tolta a hatalom közelébe, illetve juttatta kormányra, 
amelyeknek a törekvései a kapitalizmus meghaladása irányába mutató reformokra 
irányultak. 3 

A francia kísérleten keresztül éppen ezért valójában az a baloldali alternatíva vizsgá- 
zott, amelynek kialakításában a nyugat-európai kommunista mozgalom szerepet ját- 
szott. Ez óhatatlanul az egész baloldal és részben a nyugat-európai kommunista mozga- 
lom - s tegyük hozzá, sok tekintetben a polgári demokrácia intézményrendszere — 
bizonyos hitelvesztéseként is jelentkezett. 

A francia baloldali kísérlet bukása éppen akkor következett be, amikor Nyugat-Euró- 
pában már javában fellendült a konzervatív irányzat. Az új világgazdasági realitásokhoz, 
elsősorban a struktúraváltás és az innováció követelményeihez gyorsabban alkalmazko- 
dó jobboldal újabb lendületet vehetett a francia szocialisták és kommunisták kudarcán. 
Ezen túlmenően a kudarc érveket is szolgáltatott a kapitalizmus átalakulási folyamatai- 
ban igazolást találó jobboldalnak, amely ezeket hatásosan be is tudta építeni politikai, 
ideológiai, gazdasági propagandájába. A liberális-neokonzervatív eszmék jegyében ki- 
dalt talált. E baloldalon belül különösen a nyugat-európai kommunista mozgalom 
szenvedett súlyos csapásokat, ami ez alkalommal nem egyszerűen a mozgalom , mennyi- 
ségi" veszteségeire, hanem bizonyos értelemben belső meghasonlására is vezetett. Az 
érintett pártok vezetői közül többen megtorpanásról, némelyek — mint az OKP főtitkára 
— egyenesen mély válságról beszéltek. 

Alessandro Natta szerint ez döntően abból fakad, hogy eddig még egyetlen párt sem 
volt képes választ adni a társadalom szocialista átalakításának kérdésére. Natta főtitkár 
természetesen a nyugat-európai kommunista mozgalomra gondolt. Megállapításának 
azonban vannak a szocialista országok pártjait is érintő felhangjai, amelyeket komolyan 
kell venni, mivel a nyugat-európai kommunisták körében egy eléggé általánosan megfo- 
galmazott véleményt fejeznek ki: azt tudniillik, hogy a nyugat-európai kommunista 
mozgalom jelenlegi nehézségeiben az is szerepet játszott, hogy a szocialista országok 
éppen akkor nem tudtak lendületet adni a szocializmus eszméjének, amikor a kapitaliz- 
mus válaszúton volt, amikor válsága napirendre tűzte a társadalom átalakításának 
lehetőségét. 

Sokan e tekintetben a létező szocializmus , felelősségéről" beszélnek. Így például a 
nyugat-európai kommunista pártok 1984 júniusában megtartott párizsi tanácskozásán 
elhangzott egyik értékelés paradoxonnak nevezte azt, hogy ma, amikor a létező szocializ- 
mus hatalma sokkal nagyobb, mint a Szovjetunió politikai, gazdasági és katonai súlya 
a harmincas évek elején, a mostani válságnál a létező szocializmus mint lehetséges 
alternatíva nem szerepelt az ipari országok sztrájkoló munkásai előtt. Konkrétan nehez- 

ményezte ez az álláspont, hogy a gazdasági válság egész időszaka alatt a létező szocializ- 
mus nem tudott perspektivikus erőként fellépni a világpolitika színpadán, mivel, eltekint- 
ve a katonai területtől, gazdasági és technológiai téren kiütköztek gyengeségei a tőkés 
gazdasággal szemben. Az érintett pártok részéről gyakran úgy is fogalmaznak, hogy 
történelmi lehetőség veszett el, s a saját gondokkal küszködő szocialista országok mint- 
egy hozzájárultak ahhoz, hogy a kapitalizmus a , saját szája íze" szerint volt képes 
válságát rendezni. 

Kétségtelen, hogy a technológiai lemaradással, a gazdaság működési zavaraival, he- 
lyenként társadalmi megrázkódtatásokkal szembenézni kényszerülő szocialista országok 
valóban nem lehettek , emelői" a nyolcvanas években a nyugati kommunisták harcának. 
Mégis megalapozatlan lenne, ha a nyugati kommunista pártok helyzetük alakulásában 
nagyobb szerepet tulajdonítanának a létező szocializmus hatásának, mint egyéb nemzet- 
közi tényezőknek vagy saját felelősségüknek. A nemzeti keretekben elképzelt társadalmi 
progresszió lehetőségeit ugyanis nagymértékben rontotta a tőkés világgazdaság fokozó- 
dó integrálódása, amely nemzeti érdekeket háttérbe szorító — elsősorban Nyugat-Euró- 
pát hátrányosan érintő — tőkésmozgásokkal párosult. 

Az okok másrészt, mint ahogy a francia és olasz párt startégiájának jellemzésénél 
érzékelhettük, a mozgalmon belül találhatók. Ezek döntően az útkeresésnek azon nehéz- 
ségeiből fakadnak, hogy az érintett pártoknak ez ideig nem sikerült az összhangot 
megtalálniuk forradalmi küldetésük és az adott társadalom valós folyamatai között. 
Egyet érthetünk Natta főtitkárnak azzal a megközelítésével, amely - a kiutat belülről 
keresve — a megújulás lehetőségét mindenekelőtt a kommunisták ideológiai-történelmi 
önvizsgálatához kötötte. 


A kibontakozás kérdése az Olasz és a Francia Kommunista Párton belül 


Ez a vizsgálódás azonban még csak a kezdeténél tart. Egyes pártokban erőteljes - a 
kibontakozás lehetőségeivel kecsegtető — gondolkodási folyamat indult meg, más pártok- 
nál a helyzet józan elemzését különböző, gyakran szubjektív okok hátráltatják. E tekin- 
tetben eltérő magatartást figyelhetünk meg a hetvenes években még hasonló vonalat 
követő olasz és francia párt esetében. 

Az OKP, amely nézeteit a nyolcvanas évek elején a , harmadik út" fogalmába sűrítette, 
a megújulást bizonyos értelemben az ideológia háttérbe szorításával, a gyakorlatban 
kereste. Felismerte, hogy a kommunista fellépés hatékonysága az elmúlt évtizedben 
olyan programon vagy annak hiányán múlott, amely a kapitalizmus meghaladásának 
módját lett volna hivatva megjelölni, egy konkrét kormánypolitikában felvázolni. Az 
OKP - a nyolcvanas évek tanulságait hasznosítva — arra törekedett, hogy politikáját 
mind jobban az olasz valósághoz igazítsa, s a pártot , propagandaerőből tényleges 
politikai erővé" alakítsa át. 

A párt továbbra is elutasítja a forradalmat Nyugat-Európa számára, de elveti a 
szociáldemokrata megoldásokat is. Ilyen értelemben javasolja az ún. harmadik utat, 
amelyen nem a kapitalizmus és a kommunizmus között egy harmadik megoldást, hanem 
egy Nyugat-Európa számára lehetséges szocialista átalakítást ért. E vitatott szocializ- 
musfelfogás fenntartása mellett azonban pragmatikusan jár el, amikor a nyolcvanas évek 
új gazdasági, társadalmi és politikai feltételeit figyelembe veszi stratégiájának kialakítá- 
sakor. Legutóbbi - Firenzében, 1986-ban megtartott — kongresszusukon azt szögezték 
le, hogy sem a társadalmi feszültségek halmozódása, sem az ötpárti kormányzás válsága 
nem erősítette automatikusan az elmúlt időszakban az OKP pozícióit, politikájának 
hitelét. A további visszaesést nem a párt elvi-ideológiai arculatának megerősítésével vagy 
felülvizsgálatával, hanem az olasz kapitalizmus új, ellentmondásainak feltárásával kell 
megakadályozni. 

Az új szakasz egyik legfontosabb ellentmondását abban látták, hogy a tőkés érdekek 

szerint megvalósuló technikai forradalom nem esik egybe automatikusan a társadalmi 
haladással, és törés alakul ki a gazdasági és a szociális szféra között. A cselekvés irányát 
nem a kikerülhetetlen tudományos forradalom fékezésében, hanem annak demokratizá- 
lásában, a tömegek érdekeinek az egész innovációs folyamatba való beépítésében jelölték 
meg. E szemléletből adódóan a társadalmi szerkezet változásai iránt fogékonyabbá váló 
párt új társadalmi szövetségek szervezését, a , munka világának" szélesebb és korszerűbb 
alapokon történő összefogását, a , tudás és a munka" szövetségének erősítését szorgal- 
mazta, amely célkitűzés — a társadalom rétegződésében bekövetkezett alapvető változá- 
sokból kiindulva — a szövetségi politikában új lehetőségek előtt nyitotta meg az utat. 

A realitásokhoz való közeledés törekvése hatotta át a , demokratikus alternatíva" új 
értelmezését is. Megállapították, hogy ez az irányvonal túlságosan steril jellegénél fogva 
nem volt alkalmas a baloldal mozgósítására, a gyakorlatban — program helyett — csak 
a szocialista párttal való közös kormányzást javasló indítványként funkcionált. A kon- 
cepciónak az ún. , programkormány" formulával igyekeztek tartalmat adni. A hagyo- 
mányos baloldalnál szélesebb alapokon létesülő olyan kormányra tettek javaslatot, 
amely a legsürgetőbb gazdasági és szociális problémái megoldása érdekében tevékeny- 
kedne. 

A megújulási törekvések megvalósításában előbukkannak a már ismert nehézségek. 
Az OKP, amely Olaszországban az új politikai szakasz megnyitását saját maga megúju- 
lásához kötötte, kétségtelenül ígéretes irányban indult el. Helyesen választott, amikor az 
új szemléletet nem a távlatok, a szocializmuskép ideologikus felvázolásának szolgálatába 
állította. Nagy nehézségei adódtak azonban az új gondolatoknak a politika nyelvére való 
lefordításában. Az OKP-nak végül is sem a firenzei kongresszuson, sem azt követőleg 
nem sikerült olyan politikai vonalat megfogalmaznia, amely az eddigieknél nagyobb 
vonzerőt gyakorolt volna lehetséges politikai partnereire, illetve az olasz tömegekre. 

Az OKP eddigi erőfeszítései ellenére sem tudta megfordítani visszaesésének a legutób- 
bi választási erőpróbákon is jelentkező folyamatát. Az új politikai szakasz megnyitásá- 
nak feltételeit a párt egyelőre nem képes megteremteni. Ezt kétségtelenül bizonyítják az 
1987. június 14-15-i választások, amelyeken a párt újabb, igen érzékeny választási 
vereséget szenvedett, s a szavazatoknak csak a 269 százalékát tudta megszerezni. 

Eltérően alakult a helyzet a közös kormányzás felbomlása, majd az 1986. március 16-i 
súlyos választási vereség sokkhatásaiból lassan ocsúdó Francia Kommunista Párt- 
ban. j 

A párt — a vezetést érintő szubjektív okok miatt is — egyelőre nem végezte el az elmúlt 
évtized politikájának átfogó és kritikus elemzését. Jelenleg a kommunistáknak a kor- 
mányból való kilépését követően, az 1985 februárjában megtartott XXV. kongresszus 
irányvonala van érvényben. Ez két sarkalatos, ám a párttagság egy része által folyamato- 
san vitatott megállapításra épül. Egyfelől arra, hogy a párt azért került a jelenlegi súlyos 
helyzetbe, mert több évtizedet késett a sajátos francia viszonyoknak megfelelő szocializ- 
musmodell kidolgozásával; másfelől, hogy a pártnak a jövőben szakítania kell a szocia- 
Mindkét megállapítás kétségtelenül fontos tanulságokat hordoz, mégis inkább a múlt 
hibáit magyarázzák, mintsem a jövő, a kibontakozás útjait kutatják. Az ebből kiinduló 
új politikai irányvonal így nem elsősorban pozitív mondanivalóra, hanem inkább a 
szocialista párttal való eszmei-ideológiai elhatárolódásra, politikai szakításra épül. 
A koncepció 15 ennek függvényében módosul: a felsőszintű együttműködés helyébe a már 
korábbról ismert többségi népi tömörülés jelszava lépett. Az új népi mozgalom megszer- 
vezéséhez, illetve harcának vezetéséhez a párt azonban még nem dolgozott ki konkrét 
cselekvési programot. Megerősítette viszont a XXII. kongresszusnak a francia nemzeti 
színeket viselő stratégiai vonalát, annak az álláspontnak az alapján, hogy a szocializmus 
Franciaországban napirenden van, s csak annak megvalósítása jelenthet kiutat a kapita- 
lizmus válságából. Ugy is lehet fogalmazni, hogy a Francia Kommunista Párt konkrét 

kérdésekkel absztrakt, általános válaszokat állít szembe, a jeler problémáinak megoldá- 
sára távlatokat ajánl. 

Amikor a jelenlegi helyzet okainak kutatásánál a párt vezetése 30 évre visszamenőleg 
keresi a választ, nem kizárt, hogy megnehezíti saját maga helyzetét. Ezzel a megközelítés- 
sel, a 30 éves visszatekintéssel ugyanis nem kap kellő hangsúlyt a hetvenes évek végétől 
napjainkig terjedő kritikus időszak, amelynek során a párt visszaesése rendkívüli mérték- 
ben felgyorsult. Mindenekelőtt ezen periódus eseményeinek, új típusú társadalmi, gazda- 
sági folyamatainak beható tanulmányozása segítheti hozzá a pártot egy olyan akcióprog- 
ram megfogalmazásához, amely a francia társadalom gondjainak pozitív, előremutató 
és konkrét megoldásaira tenne javaslatot. A szocializmusnak mint csak hosszabb távon 
elérhető célnak előtérbe helyezése nem helyettesítheti a programot. Ennek felismerésére 
utal, hogy a párt a legutóbbi időszakban erőfeszítéseket tesz egy olyan program kidolgo- 
zására, melyre politikáját alapozhatja az elkövetkező években. 

A kibontakozás folyamata valószínűleg hosszú lesz. Ez a párt vezetőinek és tagságá- 
nak is a véleménye. Biztató jelnek tekinthető, hogy a közös kormányzás időszakát 
lezárva a - forradalmi arculatát is felöltő — pártnak lehetősége nyílik tömegkapcsolatai 
rendezésére, szélesítésére. Ehhez a többségi népi tömörülés irányvonala lehet az eszköz, 
még akkor is, ha eddig még nem dolgozták ki a koncepció részleteit. A saját bázishoz 
való fordulás, a mozgalmi munka erősítése révén a párt nyitottabbá, fogékonyabbá 
válhat az új realitások, a franciákat foglalkoztató gondok iránt. Ilyen módon a párt 
valulról" kaphat impulzusokat, s töltődhet fel gondolatilag egy hozzá méltó, világos, a 
tömegek számára vonzó irányvonal megalkotásához. 


A fejlett tőkés világ legerősebb kommunista pártjainak jelenlegi megtorpanásában szere- 
pet játszó okok, tényezők sokrétűek. A szocializmusba való átmenet nemzeti útjainak, 
feltételeinek késedelmes feltárása nem függetleníthető a létező szocializmus fejlődési 
sajátosságaitól, , begyűrűző" hibáitól, torzulásaitól, éppúgy mint a szocializmus és a kapi- 
talizmus gyakran feszültségektől és konfliktusoktól terhelt európai egymás mellett élésének 
kedvezőtlen légkörétől sem. A nehézségek okai egyaránt keresendők a kommunista 
pártok által választott stratégia nem következetes kimunkálásában, illetve a tőkés kato- 
nai-politikai szövetségi rendszernek és a gazdasági integrációs szervezeteknek a nyugat- 
európai kommunista pártok belső politikai mozgásterét korlátozó hatásaiban. 

Változó világunkban a kommunista pártoknak is megújulásra van szükségük. Ennek 
útja szükségképpen az új realitások gondos elemzésén, társadalmi szerepük, politikai 
fellépésük újragondolásán keresztül vezet. 


Tatai Bálint 


A SZOCIALIZMUSROL GONDOLKODVA 


A modernizáció és 
a marxista elmélet lehetőségei 


Ebben a tanulmányban a Társadalmak adaptációs és innovációs képessége című téma 
kutatásának" néhány tapasztalatáról szeretnénk beszámolni. Az MSZMP KB Agitációs 
és Propaganda Bizottsága által ajánlott témával kapcsolatban az volt a feladatunk, hogy 
általánosítsuk a hazai társadalomtudományi megismerés eredményeit, és a tapasztala- 
tokból vonjunk le következtetéseket a gyakorlati munka számára. 


A modernizációs magyarázatok eklektikussága 


A modernizációval kapcsolatos elméletekben a modernizációt vagy állapotokhoz, vagy 
folyamatokhoz kötik, keresvén a modernizáció mutatóit. A mobilitás, a gépesítés, a 
fogyasztás, a kommunikáció, az urbanizáció, az oktatás, a jövedelem, az elvándorlás stb. 
jelenségeit közvetlenül hol állapotnak, hol folyamatnak tekintik a különböző szerzők. 
A filozófiai műveletlenség, vagy még inkább a filozófiai megismerés elmaradottsága 
érhető tetten ezekben a következetlenségekben. A fejlődést egyesek kumulatívnak és 
lineárisnak, mások nem kumulatív és nem lineáris jellegűnek tartják. Ez a probléma 
általánosabb fejlődéselmélet hiányában nem oldható meg. Nem lehet tudni, hogy a 
társadalmi folyamatokban végbemenő differenciálódás, specializáció és komplexitás 
között milyen azonosságok és különbségek találhatók. 

Nem véletlen, hogy így a modernizáció mutatói is tisztázatlanok maradnak. Ezért a 
modernizáció fogalma nagyon laza, és tartalmilag nincs meghatározva. Körülötte súlyos 
zavarok halmozódnak, amelyek csak fokozódnak, ha a modernizációt összefüggésbe 
hozzuk olyan - egyébként szintén fontos -— fogalmakkal, mint például a centrum és a 
periféria viszonya, a reform és a forradalom, a megkésettség és az erőltetett növekedés. 
Ekkor olyan kérdések vetődnek fel, hogy például a reformmal való szembenállás egyben 
a modernizációval való szembenállásnak tekinthető-e vagy sem; a társadalmi innováció 
mennyiben azonos a modernizálódással vagy a reformkezdeményezésekkel? Egyáltalán: 
mi a viszony modernizáció és reform között? Mutatóik különböznek-e vagy egybeesnek? 
Lehet-e a reform a modernizáció alesete? A centrum-periféria-viszonyok miképpen 
kötődnek a tradicionális, illetve a modern társadalmakhoz? Száz szónak is egy a vége, 
a filozófiai és a szaktudományi megismerés különböző szintjein kidolgozott fogalmak és 
modellek között nincs rend, nincs teoretikus megfelelés, ezért a valóságra való alkalmaz- 
hatóságuknak sincs megbízható kritériuma. A modernizáció tartalma tehát elméletileg 


§ A kutatást, amelynek koordinátora voltam, az MTA Szociológiai Kutató Intézetében végeztük. A tapasztala- 
tokat A megújulás társadalmi erőforrásai című háromkötetes munkámban összegeztem, amely a Budapesti 
Múszaki Egyetem Marxizmus-Leninizmus Intézete és az MTA Szociológiai Intézete közös kiadásában jelent meg 
1985 októberében. Ezúton is köszönetemet fejezem ki Kende Lászlónak, aki szigorú kritikával olvasta el szöve- 
geimet. 

tisztázatlan, ami megnehezíti a modernizációs, fejlesztési minták mutatóinak operacio- 
nalizálását. . 

A modernizáció értelmezésének két fő irányzata van. Az első a modernizációt tág 
értelemben fogja fel, és az iparosítás, a népgazdasági ágakban foglalkoztatottak aránya, 
az urbanizáció stb. folyamataiban keres operacionalizált mutatókat. A másik irányzat 
szerint a társadalmi alrendszerek differenciálódási foka alkotja a modernizáció tartal- 
mát. Ez a rendkívül erőteljes, magyarázó erejű koncepció azonban még nem oldotta meg 
a társadalmi alrendszerek önállósági fokának mérését. A tartalom tisztázatlansága miatt 
a folyamat mérhetősége nem egyértelmű. Ezért a nyugati és a keleti, a szerves és a 
szervetlen, a tradicionális és a modern, a követő és a követett (vagy szuverén) fejlődési 
típusok közötti különbségtétel nem világos. A különféle társadalomtudományok ítörté- 
nelem, szociológia, kulturális antropológia stb.) eltérően határozzák meg ezeket a folya- 
matokat és állapotokat, nem beszélve a politikai és ideológiai megítélések sokféleségéről. 

Ennek csak egy szélsőséges példájára utalok: a marxizmusra való hivatkozással a 
modernizációt tőkés-burzsoá fejlődési alakzatnak, mintának tartván — többen elutasít- 
ják. Nyilvánvaló, hogy a , követés" és a , másolás" kifejezések azt a képzetet keltik, 
mintha a modernizációnak nem lenne alternatívája. Eszerint a szocialista országok 
megkésve követik a klasszikus típusú nyugati (és egyben tőkés) mintát. Holott nyilván 
több alternatíva is létezik, melyek éppen a szocialista országok számára nyitják meg azt 
a lehetőséget, hogy saját történelmi-társadalmi adottságaiknak megfelelő fejlesztési stra- 
tégiát válasszanak. A , keleti modernizációs minta" kifejezés ugyanis differenciálatlan 
fogalom. Pedig a , keleti modernizáció" nem azonosítható a szovjet, még kevésbé a 
sztálini mintával. A tartalom feltételezhetően azonos: a fejlett országok utolérése. De a 
formaköntös különböző lehet. 

Nincs egyértelműen tisztázva, melyek azok a lényeges elemek, amelyeknek követése 
abszolút követelménynek tekinthető, és meg kellene tudnunk mondani, melyek azok a 
sajátos, eredeti formák, amelyeket nem a klasszikus nyugati mintától veszünk át. Ez a 
probléma azonban csak akkor oldható meg, ha mélyebben elemezzük a szocializmus 
természetét, sajátosságait és lehetőségeit. Enélkül ugyanis a szocializmus és a modernizá- 
ció viszonyát tisztázni iszonyúan nehéz. A következő problémákat kellene alaposabban 
megvizsgálnunk: mi a tőkés típusú társadalomszervezeti és politikai fejlődés lényege; mi 
az, ami formaközömbös; melyek a szocializmus jól bevált saját intézményei? 

Nem vitás, hogy az e kérdésekre adandó válaszok egyértelmű konfrontációt igényelné- 
nek az elmélet és a mai (és jövőbeni) valóság között a tekintetben, hogy mi legyen az 
álláspontunk a társadalmi munkamegosztás, az elidegenedés, az eldologiasodás kérdései- 
ben. Az 15 megvizsgálandó, hogy a modernizáció problémái tisztázhatók-e a történelmi 
materializmusnak a termelőerőkről és a termelési viszonyokról szóló tanítása alapján. 
A modernizáció fogalomkörében úgy vetődnek fel mai teendőink, hogy korábban kiala- 
kított társadalmi-szervezeti formáink (azaz termelési viszonyaink).már nem teszik lehető- 
vé termelőerőink dinamikus növekedését. A történelmi materializmusban viszont úgy 
tanítjuk, hogy a forradalmi aktus során a termelőerőkhöz képest magasabb típusú 
termelési viszonyokat hoztunk létre. Ha tehát azt mondjuk, hogy a teljes társadalmasítás 
magasabb fokú termelési viszony, mint a magántulajdon, akkor itt más rendszerből 
indulunk ki, mint a modernizációs megközelítés esetén. Egyáltalán, miképp függ össze 
ez a két kategóriarendszer? 

Sőt, továbbmegyek: vajon a tulajdon oldaláról történő társadalmasítás egybeesik-e a 
valódi társadalmasítással, amikor is a munkamegosztást társadalmi méretekben, magas 
fokon szervezik meg? Ebben az értelemben a fejlettebb termelőerőkkel rendelkező tőkés 
országokban nem áll-e magasabb szinten a munka társadalmasítása, mint a szocialista 
országokban? Ha viszont ez így lenne, akkor mit kezdünk Marxnak azzal a tételével, 
hogy a társadalmasítás legfejlettebb fokán megy végbe a szocialista forradalom, és 
történik meg a magántulajdon tagadása. Továbbá: miképpen ítéljük meg e marxi tétel 

alapján az eddigi szocialista forradalmakat, illetve a létrejött társadalmi állapotokat, 
valamint a szocialista:kommunista átalakulás valódi esélyeit? 

Ha a létező szocializmus országaiban az államosítás — a termelőerők fejletlensége miatt 
— csak kvázi-társadalmasításnak volna nevezhető, akkor ez szembesítendő azzal a marxi 
tétellel, hogy a kommunizmus ahhoz a fázishoz kötődik, amikor a munkás kilép a 
termelési folyamatból, s a termelés mellé lép szabályozóként. Marx ezzel a tételével 
megsejti az automatizációt és a robotizációt. S ekkor már ott vagyunk a tudományos- 
technikai forradalom problematikájánál, azaz hogy történelmileg melyik világrendszer 
áll közelebb ehhez a fázishoz, illetve hogy melyiknek nagyobb az esélye arra, hogy ezt 
korábban elérje? 

Erre a nagyon nehéz kérdésre véleményem szerint semmiképpen sem ideologikus, 
hanem elméletileg megalapozott választ kellene adnunk. Marx ugyanis azt mondja, hogy 
.a Geldwesen közvetlenül alakul át Gemeinwesenné. Az országok mely csoportjai állnak 
közelebb a Geldwesen kifejlett formájához? Vajon miként értékeljük azt a folyamatot, 
amelyet a szociológia empirikus eszközeivel már kimutat, hogy a tökés viszonyokon . 
belül olyan munkaszervezeti és közéleti formák jönnek létre, amelyek már a Gemeinwe- 
sen első csíráinak tekinthetők? A munkahumanizáció, a participáció, a munkásrészvé- 
nyek vajon nem azt a Marx által is jelzett folyamatot mutatják, amely szerint a fejlett 
tőkés országok , háttal" közelednek a szocializmus felé? De a szocialista országok 
ugyanezt a célt rudatosan fogalmazták meg, a fejlett tőkés országok esetében pedig 
spontán ez a mozgás. 

E ponton felvetődik tehát a , spontaneitás" és a , tudatosság" egymáshoz való viszonya 
is. Tudatosság esetén lehet-e a folyamat hatékony, annak ellenére, hogy a cél elérésének 
feltételei még nem teremtődtek meg kielégítően? A szocialista országoknak -— szervetlen 
fejlöődéspályájuk miatt — az iparosítást annak feltételeivel együtt, egy időben kellett 
megteremteniük. Jelenleg egyidejű feladatunk, hogy létrehozzuk a tudományos-techni- 
kai forradalom feltételeit és elősegítsük magát a műszaki-forradalmi átalakulást. A hosz- 
szú idő alatt végbement szerves fejlődés viszont előbb a felrételeket hozta létre, majd 
ennek következményeit is, anélkül, hogy a folyamat maga tudatosan, teleologikusan lett 
volna vagy lenne vezérelve. 

A tudományos- technikai forradalom végkimenetele szempontjából a marxi munkaér- 
tékelmélet 15 átgondolandó. A tőkés termelést és társadalmát a munka által termelt érték, 
illetve ennek tőkés elsajátítása hozta létre és tartja mozgásban. A teljes automatizáció 
esetén az élő munka teljesen kiszorul a közvetlen termelésből. Ezzel a munka-értékelmélet 
elvesztené a lába alól azokat a termelési viszonyokat, amelyeknek közepette működik. 
Ez a kapitalizmus végét, azt a pontot jelentené tehát, amikor Geldwesen közvetlenül 
Gemeinwesenné alakulna át. Ez teljesen egybeesne Marx elméletével. A mi mai elméle- 
tünk vagy a létező szocializmus országait tartja Gemeinwesennek, ami fából vaskarika, 
mert ha a szocializmus árutermelő társadalom, akkor még a Geldwesen állapotában van, 
ez viszont a marxi elméletben nem lehet szocializmus-kommunizmus. Vagy pedig a 
szocializmus történelmi előnyére hivatkozva, a mai elmélet a Geldwesen felbomlását 
időben korunk tartalmaként jelöli meg. Rendkivül nehéz és megoldatlan kérdések ezek. 

Bizonyos fokig megoldásnak tűnne az, amit nem egy teoretikus vall is, ha kijelente- 
nénk: Marx teóriája nem alkalmazható arra a történelmi fejlődésre, amely ténylegesen 
végbement. Ha viszont az ellentmondásokat úgy akarnánk felszámolni, hogy Marx 
elméletét hatályon kívül helyeznénk, akkor a társadalmi gyakorlat szocialista jellegének 
fenntartására irányuló erőfeszítéseink egyáltalán még marxistának nevezhetők-e? Vajon 
amit mi marxizmusnak nevezünk, nem puszta ideológia-e csupán? Félreértés ne essék: 
ez nem állítás. Ez kérdés, amely abból a történelmi problémaszituációból ered, hogy nem 
foghat a macska egyszere kint is, bent is egeret. Azaz a probléma igy fogalmazható meg: 
egy időben és egyforma érvénnyel összeegveztethető-e Marx elmélete és az a valóságos 
gyakorlati állapot, amely létrejött? Az eredeti elmélet — legalábbis Marx intenciói szerint 

-— nem egy egészen más típusú társadalmi-gazdasági fejlődés teoretikus általánosítása 
kívánt-e lenni? A választ magam sem tudom. De azt sejtém, hogy a sebtében előrántott 
kész ideológikus klisé helyett a marxizmushoz méltó gondolati bátorsággal e problémát 
korunk marxistáinak tanulmányozniuk kellene. Éppen Marx volt az, aki ott, ahol mások 
megoldást, kész választ találtak, mindig problémákat látott. 


Közösség és társadalom ellentmondásai 


Az említett vizsgálat során számomra az is kiderült, hogy nincs kidolgozott közösségel- 
méletünk. A forgalomban lévő nézetek között találni olyan koncepciót, amely a közössé- 
get szembeállítja a társadalommal, mert a makrotársadalmat jelentő árutermelő közös- 
ség szerinte csak illuzórikus lehet. Aztán találkozni önigazgató közösségre vonatkozó 
elképzelésekkel is. Hiányzik viszont olyan megközelítés, amely megmutatná, hogy milye- 
nek a nem termelési és nem családi, hanem közéleti jellegű közösségek. Marx intencióira 
támaszkodva még pontosabban kell fogalmaznom. Ha viszonyaink Geldwesenen alapul- 
nak, akkor nálunk legfeljebb csak a magánélet intim szféráiban lehetnek közösségek. De 
nincsenek a termelésben, lévén az a Geldwesen világa. És nincsenek a politika szférájában 
sem, lévén ez a szféra elidegenedett. Marx ugyanis a politikát, az államot olyan illuzóri- 
kus képződménynek tekintette, amely gátolja a Gemenwesen létrejöttét. 

Ha tehát teoretikusan hűek vagyunk Marxhoz, akkor sem az üzemi demokráciával, 
sem a közéletiséggel kapcsolatos közösségépítést nem tekinthetjük reális vállalkozásnak. 
A valódi Gemeinwesen-típusú kapcsolatok ugyanis szerinte csak a magánszférában 
jöhetnek létre, amelyek értelemszerűen konfrontálódnak a Geldwesen világában uralko- 
dó illuzórikus közösségekkel. Ha a problémának ez a diagnosztizálása helytálló, akkor 
újragondolandó a szocializmus közösségi szerkezete, egyáltalán a szocializmus és a 
közösség viszonya, a közösségépítés látszólagos lehetőségeinek a problémaköre. S egy- 
ben megkérdőjeleződnének az összes eddigi kutatások, amelyek a termelő kollektívákról 
mint közösségekről szólnak, avagy ugyancsak megkérdőjeleződnek a politikai közössé- 
gekről szóló tanok is, amelyek nem vetnek számot e viszonyok fonák voltával. (Íme a 
hamis ideológiák újabb keletkezési pontja!) Ha a közösség a kollektív szubjektum autark 
rendszere és a társadalom az árutermelő tőke szférája, akkor a konfrontáció lehetősége 
nemcsak a gyakorlatban, hanem az elméletben is valóságos problémának tekinthető. 
A közösség és a társadalmiasulás ütközése tehát olyan problémaszövetet alkot, amelyet 
a jövőben fel kellene tudnunk fejteni. 

Természetesen az is lehetséges, hogy a közösség filozófiai, társadalomkritikai terminu- 
sai nem esnek egybe a politikai gazdaságtan, valamint a politológia vagy a szociálpszi- 
chológia és a szociológia terminusaival és elemzési szintjeivel. Akkor viszont ismét 
visszajutunk ahhoz az ismeretelméleti problémához, amely ugyanazon ontológiai való- 
ság különböző szintű és eltérő általánossági fokú megközelítésének konfiiktusaiból, össze 
nem egyeztethetőségéből. vagy össze nem egyeztetettségéből fakad. (Maga ez a két kifeje- 
zés 18 vizsgálat tárgyát képezhetné, hogy melyikről van inkább szó.) 

Ha tehát a Tőke uralma felbontja a közösséget és a személyiséget, és ha a szocializmus 
is csak valamely mutációja, alesete a tőkés árutermelésnek, akkor milyen eséllyel indu- 
lunk ma harcba a közösségek és a személyiség felszabadításáért? És hogyan tudjuk ezt 
a harcot összeegyeztetni az áruviszonyok erősítéséből fakadó elidegenüléssel, eldologia- 
sodással, társadalmiasulással? Egyáltalán: az elidegenülés felé haladunk-e, avagy távolo- 
dunk-e attól? A válasz most sem lehet ideologikus, mert a mi körülményeink között sem 
tehetjük zárójelbe a munkamegosztásból, a társadalmi-politikai viszonyokból adódó 
korlátozó tényezőket. . 

A szervezetszociológiában ezt a problémát például úgy fogalmazzák meg, hogy lehet-e 
a szervezeteket közösségi formáknak tekinteni. Ha a válasz igenlő lenne, akkor viszont 

mit kezdenénk a szervezetek hierarchikus és formális tulajdonságaival? Üzemekben és 
irodákban, iskolákban és kórházakban megépíthetők-e közösségi szervezetek formájá- 
ban a racionális gyárszerű formák? Ha ez a feladat elvileg nem oldható meg, akkor 
viszont mit kezdjünk az olyan ajánlásokkal, hogy a szocializmusban 1s ki kell fejleszteni 
a szuverén árutermelő tipusát? Ez a típus csak a magántermelésben jöhet létre szuverén- 
ként, bár ez is korlátozva van a makroviszonyok (piac stb.) által. Az üzemi dolgozó 
viszont — az illuzórikusan adott viszonyok miatt — semmiképpen sem fejlődhet szuverén 
árutermelővé. Az elvont technikai racionalitás tudomásulvételét ugyanis nem tekinthet- 
jük szuverén árutermelői sajátosságnak. - 

A közösségek elméleti tisztázatlansága számos baj forrása lehet. Magam is ingadozás- 
sal kezelem több tanulmányomban a közösség és a makroviszonyok összefüggését. 
Minthogy a kultúraépítést a közösségek alulról végrehajtott tevékenységeként fogom fel, 
egyik cikkemben ahhoz a következtetéshez jutottam el, hogy a szocializmus korai szaka- 
szán végrehajtott szigorú centralizáció történelmileg azért volt szükségszerű, mert ellen- 
súlyoznia kellett a hiányzó közösségi alapzatot és kultúrát. Más helyeken viszont a 
makroszintet irányító politikai intézményekre hárítom annak felelősségét, hogy a társa- 
dalom mikroszféráinak nem adja meg a kezdeményezés, az innováció lehetőségét. Tech- 
nikai kultúránk elmaradásának okait is elsősorban makrotársadalmi, gazdasági és politi- 
kai intézményrenszerünkben keresem és vélem feltalálni. i 

A nézeteknek ez az ingadozása arra a problémára világít rá, hogy a marxista igényű 
gondolkodás ezidáig még nem tisztázta kellően a közösség és árutermelés, közösség és 
szocializmus összefüggéseit. És itt megint a korábbi paradox helyzet látszik visszakö- 
szönni: ha Marx közösségelméletéhez ragaszkodunk, akkor két eset lehetséges: vagy 
Marx elmélete nem látszik igazolni valóságos mozgásunkat; vagy a valóság nem látszik 
igazolni Marx elméletét. Ha viszont megvalósíthatatlanságára hivatkozva lemondanánk 
Marx közösségelméletéről, akkor következetlenek lennénk, mert egyfelől nem pótolnánk 
releváns elmélettel, másfelől Marx tételeinek elvetése ellenére — magunkat továbbra is 
marxistának tartanánk. 

A tisztázatlan nézetek megnehezítik a mai valóság megértését. Ha szuverén ásruterme- 
lőt akarunk kinevelni, akkor ez a gazdaság mely szektorában fog inkább kialakulni? Ha 
az ún. első (szocialista) szektorban elidegenedettek a viszonyok, akkor az öntudatos 
árutermelő a második gazdaságban keletkezik? Ez azt jelentené, hogy a közösség- és 
személyiségfejlesztés szempontjából nem a társadalmiasult szocialista szektor jelenti a 
fejlettebbet? Melyik áll közelebb a Gemeinwesenhez? A szocialista vagy a magántulaj- 
don, a második gazdaság és annak tulajdonviszonyai? Vajon a reprivatizálás lenne a 
progresszívebb irány a társadalmiasultabb állami tulajdonnal szemben? Hová helyezzük 
a szövetkezeti szektort? Hol áll ez a társadalmiasulás fokán? És hol áll a közösségivé 
válás fokán? Sztálinnak lenne-e igaza, hogy az össznépi tulajdon magasabb típusú a 
szövetkezetinél? Ha , felfejlesztjük" a szövetkezeti tulajdont államivá-össznépivé, akkor 
a Geldwesenhez vagy a Gemeinwesenhez jutunk-e közelebb: a második gazdaságban 
közösségibbek-e a viszonyok? 

Ujabb kérdések, amelyekre — tegyük kezünket a szívünkre — vajmi kevéssé tudjuk a 
pontos választ. Ha a társadalmiasulás a szocializmus perspektívája, akkor ezzel egy időben 
nem tűzhetjük ki célul a közösségi viszonyok olyan közvetlenségét, amelyek éppen a 
társadalmiasulás ellentétes folyamatai... Ha viszont ezt a kérdésfeltevést metafizikusnak 
minősítjük, hol az a dialektikus elmélet, amely kimutatná, hogy a társadalmiasulás erősö- 
dése egyben a közösségi autarkia növekedésével jár együtt? És ha így lenne, akkor milyen 
viszonyban áll mindez Marx elméletével? Nála az elidegenülés és eldologiasulás egyértel- 
műen attól függően növekszik, amiképpen kifejlődik a tőkés árutermelés, azaz a Geldwe- 
sen. 

Mindezt a problematikát a modernizációra átvetítve Marx szerint a modern társada- 
lom éppen azáltal fejlődik ki a tradicionálisból, hogy a modern , felzabálja", megsemmi- 

síti a régi közösségi szerkezeteket. Ha ez igaz, akkor a szocializmus modernizációja nem 
jár-e együtt a közösségek elkerülhetetlen pusztulásával? A másik oldalról közelítve: jár-e 
egyáltalán új közösségek kialakulásával, és ha igen, milyenekével? Minden kérdés oda 
vezet, hogy alaposabban kellene tisztázni a szocializmus és közösség, modernizáció és 
közösség, szocializmus és modernizáció összefüggéseit. (A kapitalista és fejlődő országok 
problémáit egyelőre csak zárójelbe tesszük.) 

Feltételezésem szerint a lukacsi értelemben vett tertium datur (harmadik lehetőség is 
van) e probléma kapcsán is létezik. A termelésben és az állami-politikai szférában kiala- 
kult illuzórikus közösségeken kívül a társadalomban létrejöhetnek az árutermeléssel és 
a politikai viszonyokkal szemben emancipálódott, nem elidegenedett közösségek is. Ha 
a politikai államhoz képest megerősödik a civil társadalom, ez a folyamat egybeesik a 
közösségfejlődés mozgásával. E ponton a szocialista modernizáció egyik igen fontos 
alapvonásával állunk szemben. A , mit lehet közösségként megszervezni?" kérdése a 
marxi katcegóriarendszerből — úgy tűnik -— hiányzik, vagy legalábbis elhallgatás áldozatá- 
vá esett. A nem elidegenedő közösségek kutatása oldaná meg feltételezhetően az önigaz- 
gatás problematikáját, mert az önigazgatás lehetne előfeltétele egyfelől a jelenlegi állam- 
szocialista fejlődési szakasz lebontásának, másfelől a közösségi viszonyok megerősítésé- 
nek. 

Újragondolandó az önigazgatás és árutermelés viszonya is. Az önigazgatás is — ha úgy 
tetszik — olyan marxi intenció megvalósulása, amely a kapitalizmusba lehetetlen, és az 
lenne az előnye, hogy megszüntetné a bérmunkaviszonyt. Megszűnne vagy legalábbis 
csökkenne a termelők elidegenedése, és még a munka-értékelméletről sem kellene lemonda- 
ni. Mások viszont a munka-értékelméletet úgy állítják a fejtegetés középpontjába, hogy 
noha a kommunizmus maga sem valósítható meg, a munka-értékelméletre azért van 
szükségünk, hogy ellentmondásmentesen magyarázhassuk az állam, a politika beavatko- 
zását a gazdaságba, illetve, hogy elvileg nyitva tartsuk a kommunizmusba való átmenet 
lehetőségét, azaz a közösségi termelés lehetőségét. Tehát egy olyan marxi intenció 
megalapozásaként szerepel ez az elmélet, amely ma nem tűnik megvalósíthatónak. De 
ekkor a munka-értékelmélet és az árutermelés fenntartása érdekében az önigazgatás ellen 
támadni - ellentmondásnak tünik. A munka-értékelmélet alapján problematikus érvelni 
az önigazgatással szemben. 

E ponton ismét vissza kell kanyarodnunk a közösség kérdéséhez. A marxi elmélet 
szerint a termelők közössége a termelésben nem jöhet létre, mert az árutermelők elszige- 
teltek. A közösség csak a politikumban, az államban alakulhat ki, de ez illuzórikus, mert 
a valóságos közösség nem tud létrejönni a termelésben. Amíg tehát bérmunka van, addig 
az állam illuzórikus közösség és nem jöhet létre a termelők közössége. Ha ez a tétel igaz, 
akkor a fejlett árutermelési viszonyok bevezetése nem oldja fel a közösséghiányt, ami a 
társadalom adaptációs és innovációs képességének legfőbb akadálya. Az elméleti, politi- 
kai gazdaságtani szinten használt közösségfogalom (Gemeinwesen), úgy tűnik, nem esik 
és nem eshet egybe a szociológiában, szociálpszichológiában, szervezetelméletben, cso- 
portelméletben használt közösségfogalommal. Nyilván kialakulóban vannak olyan kö- 
zösségi cselekvésformák, amelyek nem azonosak az elmélet szintjén megfogalmazott 
közvetlen közösséggel. A bérmunka - ha értéktörvény van -, s az állam — ha árutermelés- 
re épül - legfeljebb csak kvázi-közösséget hozhat létre. A marxi intenciókra támaszkodó 
teoretikusok ezért nem is állítják, hogy az árutermelő szocializmusban létrejön a Gemein- 
wesen, azaz a közösség. Csak addig mennek el, hogy lehetséges árutermelő szocializmus. 
Az érdekérvényesítő közösségek, társadalmi szövetségek, társulások, klubok, pártok stb. 
egészen más szinten mozognak, és egyelőre nem látok közeledést az elméleti és — mondjuk — 
politikai és szociológiai szint között. 


A SZOCIALIZMUSRÓL GONDOLKODVA 87 


Az állam és a politika ellentmondásai 


Az eddigi fejtegetésnek az állam és a politika irányába is vannak leágazásai. A szocialista 
országok ideológiai rendszerében dominál az a gondolat, hogy a szocialista állam megte- 
remti a társadalmiságot, feloldja az elidegenedett viszonyokat. Ha ez így lenne, akkor 
miért kellene szerepét csökkenteni, sőt mint intézményt megszüntetni? Pedig Marxnál — 
és emlékeztetek rá, hogy Leninnél is — a politikai állam illuzórikus természetű, mivel a 
termelés társadalmisága hozza létre. Mi jogon tételezzük fel, hogy csak a tőkés állam 
egyesíti az állampolgárokat egy illuzórikus közösségbe? Ugy gondolom, ha létezik áru- 
termelő szocializmus, akkor ebben 15 tételeződik a termelés valóságos társadalmi jellege, 
de nem hoz közvetlen közösségi viszonyokat. Az árutermelésnek ugyanis az a lényege — 
és ennek kapitalista és szocialista változatában egyaránt közösnek kell lennie —, hogy a 
termelés társadalmisága létrejön a termelésben, de nem alakul ki a termelők közössége. 
Lenin arra figyelmeztet minket, hogy - bürokratikus, erőszakos módon - a szocialista 
állam is fölébe kerülhet a társadalomnak. 

Elméletileg tehát nincs megalapozva az állam túlvállalasában hívők álláspontja, ami 
legfeljebb csak ideológiai igazolása a létrejött állapotoknak. Természetesen egészen 
másként vetődik fel a kérdés, ha az állam és a politika feladatait az árutermeléshez 
kapcsoljuk. Ekkor nem lehet úgy feltüntetni őket, mintha az árutermelés felszámolásán 
fáradoznánk. E politikai formák ma elsősorban az áruviszonyok kifejlesztését tűzték ki 
célul. De ezzel együtt felvállalták az elidegenedés és eldologiasodás következményeit is. 
Ekkor viszont az illuzórikus viszonyok elleni küzdelemnek nem ezek a politikai formák 
- amelyek maguk is fonák viszonyok - a fő letéteményesei, hanem azok a közösségi 
képződmények, amelyeken keresztül az állampolgárok közvetlenebbül valósíthatják meg 
társadalmi lényegüket. 

Az állam — a marxi elméleti örökség értelmében - nem lehet közösségi berendezkedésű, 
mivel mint politikai állam szembenáll a civil társadalommal. Teljesen más kérdés viszont 
az, ha az állam a társadalom ellenőrzése alá kerül. Ez már a közvetlen politikai célok 
szférája, amelyről Lenin is többször beszélt. Ennek egy formája például a képviseleti 
rendszer. Marx pedig ezt írta: , Az általános társadalmiság..." , az egyetemesen fejlett 
egyének, akiknek társadalmi viszonyai saját közösségi vonatkozásaikként egyben alá 
vannak vetve saját közösségi ellenőrzésének, nem a természet, hanem a történelem 
termékei."" De ez már a Gemeinwesen világa, a kommunizmus. 


Az elmélet és gyakorlat ellentmondásainak lehetséges feloldása 


Úgy gondolom, hogy az előző pontokban említett problémák tudatosítását és tovább 
kutatását korunk marxistái fontos feladatuknak kell hogy tekintsék. Ugy vélem, hogy 
a felvetett problémák csak akkor oldhatók meg, ha a valóságból indulunk ki, azt 
elemezzük. A kialakult állapotokat, viszonyokat csak ezután vethetjük össze a marxi 
elmélet örökségével. De magát a marxi tételeket nem szabad kanonizálnunk. Marxnak 
van elmélete saját kora kapitalizmusáról, de nem állíthatjuk, hogy a mai kapitalizmus 
mozgását teljességgel tükrözi ez az elmélet. A lényegét igen, de totalitását nem. S ez nem 
hibája Marxnak, mivel a történelem tengelye azóta jelentősen más irányokba forgott el. 
Azt sem állíthatjuk, hogy Marxnak konzisztens elmélete lenne a szocializmusról vagy a 
kommunizmusról. Sejtései, gondolatmenetei nagyon jelentősek, de nem állnak össze 
olyan koherenciájú elméletté, mint ami a Tökében található a klasszikus kapitalizmusról. 
Ezért óvakodnék attol, hogy a mai valóságot konfrontáljam a marxi intenciókkal, s 
egyezést köztük nem találván, a mai valóságot ítéljem el. 


had 


§ Karl Marx: A politikai gazdaságtan bírálatának alapvonalai MEM 46. kötet 78. old. Budapest. 1972. 

Nyitva maradna azonban az a probléma, hogy mi garantálja valamely elmélet igazsá- 
gát. A marxi-lenini ismeretelmélet szerint az igazság kritériuma a gyakorlat. Klasszikusa- 
ink sohasem állították ennek fordítottját, mintha az elmélet lenne a gyakorlat próbaköve. 
A valóságos társadalmi mozgást tehát csak olyan elmélettel szabad összevetni, amely 
nem zárja ki annak lehetőségét, hogy A és nem A egyidejűleg X állítmánya lehessen. 
A valóságos gyakorlatban tehát az elidegenedés növekedése és — pesze más vonatkozás- 
ban — csökkenése is reálisan végbemehet. Ily módon a Geldwesen és Gemeinwesen marxi 
kategóriái sem zárják ki egyértelműen egymást. A Geldwesen domináns viszonyai köze- 
pette — meghatározott vonatkozásokban - épülhetnek Gemeinwesen-típusú relációk is, 
és fordítva. A valóságban előforduló ellentmondásokat dialektikusan tükröző elmélet 
semmiképpen sem játszhatja el a piros-zöld lámpák , tiltó" vagy , megengedő" funkció- 
ját. 

Nem zárom ki viszont annak a lehetőségét, hogy a valóságban megtett intézkedések, 
gyakorlati lépések elvi feszültségbe is kerülhetnek a valóság lehetőségeiből kibontott 
dialektikus elmélettel mint mozgásunk célfüggvényével. Ekkor a tényleges gyakorlat 
módosítása válik aktuális feladattá. Azt viszont, hogy a jelzett két problémaszituáció 
közül ma melyik a jellemzőbb, csak további kutatásokkal lehet igazán eldönteni. Feltéte- 
lezésem szerint mind a gyakorlatban, mind az elméletben szükségesek bizonyos pályamó- 
dosítások, s csak ezek elvégzése után válhat reálisan megoldhatóvá szinkronizálásuk 
feladata is. új 


Farkas János 


Kazimir Szeverinovics Malevics: Asszonyok (1920) 

Tömegművészet és/vagy elitművészet 


Volt idő, mikor azt hittük, hogy ez a kettősség csupán a polgári kultúra jellemzője. Az osztálykü- 
lönbségek vetülete a szellemi fogyasztás és művelődés szférájában; alapja a műveltség monopó- 
liuma (az alacsonyabb néposztályok ki vannak zárva a műveltség áldásaiból; az oktatás magas 
költségei miatt nem tudnak teljes körűen részesülni a szellemi javakból. Emellett a polgári 
társadalmakban a tömegművészetek termelése (.kultúraipar") hatalmas üzletág lett (.show 
business", filmipar, képeslap- és videopiac, bestsellergyártás stb.), amely kellőképpen felszerelt 
a befogadók manipulálásának eszközeivel (kiterjedt propagandaapparátus gondoskodik a di- 
vatteremtés és -irányítás hatékonyságáról), azaz a vásárlóképes piac figyelmét mindig az éppen 
futó filmek, bestsellerek, szenzációk felé tudja terelni. S végül a tömegművészeteknek még 
sajátos ideológiahordozó funkciója is van: a szórakoztatáson túl — észrevétlenül — alapvető, 
társadalmilag meghatározott értékeket, , filozófiákat" sugallnak. (Gondoljunk a Rambo-filmek- 
re, melyekben az amerikai ethosz — a magányos hős — megdicsőül, s melyekben az ellenség képe 
primitíven durva elemekből épül fel.) 

Ez volt az egyenlet egyik oldalán. A másikon találtuk az elitművészetet, mely egy szűkebb, 
műveltebb (gazdagabb) réteg számára készült, magasabb művészeti értékekkel, olykor a legmé- 
lyebb társadalmi, társadalomkritikai problémákkal telítetten, ám nehezebben emészthető tálalás - 
ban. Vagyis olyan formanyelven, melynek élvezetéhez kellő műveltségi háttér, iskolázottság és 
nem utolsósorban tréning" szükségeltetik. (És persze elegendő szabad idő...) Az osztálymeg- 
oszlás világosnak, érthetőnek tűnt. 

Aztán kiderült, hogy ez a kettősség a szocialista kultúrában is újratermelődik: a popzenétől 
a szórakoztató filmeken át a lektűrig — újabban -, a videóig és azon is túl... Osztálykülönbségek- 
kel már egyre kevésbé lehetett magyarázni a jelenséget. (Más kérdés, hogy a műveltségnek ma 
is vannak társadalmiréteg-alkotó funkciói.) Azt is be kellett látnunk, hogy a tömegművészet a 
nyugati, polgári kultúrában sem csupán a manipuláció egyik eszköze: egyre többször találko- 
zunk .haladó" bestsellerekkel, szórakoztató filmekkel. (Gondoljunk a Z. avagy egy politikai 
gyilkosság anatómiája című politikai krimire, vagy akár a Harmadik típusú találkozások című 
science fictionra, melyben az idegen bolygóról érkezők végre nem ellenségek, nem háborúra 
biztatnak, hanem barátok - azaz a más kultúrában, társadalmi berendezkedésben élőkkel szem- 
beni megértést sugallják. . . ) 

Kétségtelen, hogy az ilyen típusú alkotások kivételek. A tömegművészetek a 18. század 
elejétől kezdve egyre inkább üzleti ággá alakultak, és a 20. századi Amerika változtatta át a 
nagytőke egyik legfontosabb működési területévé. Ez a tömegművészeti ipar elsősorban a gyors 
megtérülésre, tehát az azonnali széles közönségsikerre törekszik. Így termékei javarészt alacso- 
nyabb művészi színvonallal készülnek, és olykor ízléstelen vagy alantas ösztönöket is felkorbá- 
csoló hatásokkal dolgoznak. A tömegművészet-ipar internacionalizálódott — nemcsak Ameriká- 
ban -, és ennyiben valóban versenytársa, olykor ellenfele is az igazi művészeti értékeknek: 
leegyszerűsít, elkényelmesíti a néző szellemi képességeit. Ez a kommerciális alapállás a tömeg- 
hatás alapja és kísérőjelensége. S ehhez azt is hozzá kell tennünk, hogy a hazai piacot is elérte. 
A kommercializálódás művészeti életünk egészséges működését több ponton is fenyegeti: 
elvonja a tőkét, a szellemi energiát a művészetek emberformáló, alapvető értékeket teremtő 
területeiről. j 

Mégis azt kell mondanunk, hogy a tömegművészetek megítélése esztétikai, kultúrpolitikai 

"kezelése" nem intézhető el ezzel a sommás leírással és besorolással. A korszerű marxista 
esztétika mindezt kritikusan fogadja, mégsem helyezkedhet arra az álláspontra, hogy az elitmű- 
vészetet a , jók" közé, a tömegművészeteket pedig a .rosszakhoz" utasítja. A kettősség - egyfelől 
tömegművészet, másfelől az értékes elitművészet — sem tényszerűen, sem elméletileg nem állja 
meg a helyét. Mai felfogásunk szerint legalábbis hármas felosztásban kell gondolkoznunk: 1. 
az olcsó tömegművészet jelenségkörében, mely igénytelen szórakozást kínál; 2. igényesebb, de 
még mindig tömegeket vonzó és egyben a magasabb értékek felé átmeneteket kínáló alkotások 
körében és végül 3. a magasművészetek sokféle variánsában. 

Azonban mind a három szinten minőségi, értékelő kategóriákkal is kell dolgoznunk. Ez azt 
jelenti, hogy egy olcsó krimi is lehet művészileg precíz, a maga műfajában jeles alkotás, és lehet 
csupán hatásvadász, elkoptatott sémákkal olyan mű, mely a közönséget csak fizetővendégként 
kezeli. Ám ugyanígy a magasművészetben vagy a , köztes" alkotások körében is érvényesítenünk 
kell ezt az értékelő látásmódot: vannak jó és rossz művek mind a három kategóriában. De hiba 
lenne összekeverni a kategóriákat, és mondjuk, a magasművészet értékmérőivel mérni egy 
Ábrahám Pál-operettet: minden művet a saját kategóriájának megfelelő értékmérővel, az ott 
kialakult értékkonszenzus alapján ítélhetünk meg igazán helyesen. 

A kultúra egészét illetően viszont már bizonyos arányokat kell szem előtt tartanunk, és ezt kell 
érvényesítenie a kultúra irányítóinak is: e három kategória egymás mellett élésének feltételeit 
megteremteni, megnyitni az utat a közép és magas kategóriák felé, növelni vonzerejüket,. s 
ugyanakkor teret engedni a kikapcsolódás társadalmi igényének is. Ez az irányítás részéről 
nemcsak műsorpolitikai vagy kiadáspolitikai kérdés, hanem érinti az oktatás minőségét, a 
befogadók fogékonnyá tételét, ízlésének értékre, tartalomra orientált kezelését, az igény felkelté- 
sét a magasabb szellemi értékek iránt, a műhelyek és közvetítők arányérzékének befolyásolását 
és így tovább. Hozzá kell tennem, hogy ez utóbbi területen sokat tett a hazai kulturális vezetés: 
az iskolai neveléssel, a közművelődési hálózat kiépülésével, az ízlésszint emelésével értékérzéke- 
nyebbé tette a hazai közönséget. (Többször is előfordult már, hogy a túl alacsonyra állított 
kommerszfilmek nem , jöttek be", a közönség elutasította a műveket, mégpedig saját kategóriá- 
jában: megbuktak, mert a közönség igényesebb alkotást várt...) 


Hogyan is állunk tehát ma a címben jelzett kettősséggel, elsősorban a tömegművészetekkel? Ma 
már világosabban látjuk e művészeti szféra társadalmi szerepét. Szociológiai, pszichológiai 
szempontból is képesek vagyunk mérlegelni szerepüket. Egyrészt ebben a közegben találja meg 
az ember kikapcsolódását, testi-szellemi újratermelődését (rekreáció), melyre ma talán jóval 
nagyobb szüksége van, mint korábban gondoltuk. Másrészt esztétikai szempontból is másképp 
ítéljuk meg e művészetek hatását. A mesebeli történeteket — legyenek azok krimik, westernek, 
science fiction jellegű alkotások vagy kalandfilmek — nem hisszük el, nem vetítjük vissza a 
valóságra. Tudjuk, hogy ,meséket" láttunk, és magunkról is tudjuk, hogy a mesét akarjuk 
élvezni, hiszen kikapcsolódunk. Korábban úgy véltük, hogy az ilyen jellegű történetek, mivel 
meseszerűségükkel eltérnek a valóság logikájától, eltorzítják a néző, a befogadó világképét. 
Magyarán: gyermeknek néztük a mozinézőt vagy a regényolvasót. Ma már úgy véljük, hogy a 
befogadók között egyre több a felnőtt ember, aki különbséget tud tenni mese és valóság között, 
és igénye szerint is képes választani a szellemi kínálatból. Más kérdés, hogy ma már a kulturális 
kínálat — a könyvkiadástól a tömegkommunikációig - egyoldalú vagy legalábbis egy irányban 
látszik befolyásolni az igényeket: mintha /elbillent volna a tömegművészetek és a magasművé- 
szeti értékek között kialakult egyensúly a kommersz javára. Mégis azt kell mondanom, hogy ma 
felvilágosultabb módon tekintünk a szórakoztató művészetek felé, szerepüket életünk szerves 
részeként fogjuk fel. Tanuljuk a vele való kritikus együttélés stratégiáját. 

Fontosabb ennél az a belátásunk, hogy a szellemi kínálat nem osztható fel az elit- és tömeg- 
kultúra kettős rubrikáira. Mikor az imént az egészséges kultúra működésének három rétegét 
említettem, akkor voltaképp a 2. ponttal jelzett , köztes műfajokat" szerettem volna kiemelni mint 
olyan esztétikai minőséget, ami közvetíteni tud az ember kikapcsolódási -szórakozási igénye és 
szellemi szükségletei között, ami átvezetőt képvisel az igénytelen (olykor elbutító) szórakozás 
és a magasművészetek ritka levegőjű világa között. Vagyis a két szélsőség (elit- és tömegművé- 
szet) között van (és volt is!) egy széles sáv, melyben olyan művek vonzanak tömegeket, melyek 
fontos esztétikai értékeket közvetítenek, olykor jelentős társadalmi problémákat sugalmaznak, 
s ugyanakkor az egyén szellemi és lelki regenerációját is szolgálják. Klasszikus példák szólnak 

erről a típusról. Chaplin filmjei nemcsak nevettetnek — bár azt is magas fokon -, hanem a 
mulattatás révén egy sajátos világképet, ha úgy tetszik, társadalomkritikát, életfilozófiát is 
becsempésznek a nézők tudatába. Brecht Koldusoperája nagyszerű rablópandúrjáték, zenéjét 
az utcán is fütyülik, mégis ezenkívül — ismét csak észrevétlenül - a szórakoztatáson tú/ is van 
hatáseleme. De említhetnénk mai példát is: az /stván, a király rockopera látványos, szórakoztató 
mű, mégis alapvető történelmi — sőt, azt is merném mondani, politikai — orientációt is sugall. (És 
emellett sokak számára nyitja meg a horizontot a színház és az opera felé, mert mintegy 
bevezetőül" kedvcsináló e művészeti ág számára is.) De említhetném Bacsó Péter nagyszerű 
szatíráját A tanú című filmet, Moldova György dokumentumregényeit, Szakonyi Károly vígjáté- 
kait, hogy különböző műfajokból idézzek modellpéldákat. 

Egyébként éppen Bertolt Brecht fogalmazta meg ennek az átvezető, ,köztes műtípusnak" a 
mottóját: az igazságot -— a társadalomkritikát, filozófiát — csellel kell a közönséggel elfogadtatnia 
a művésznek. És az egyik csel éppen a csak mulattató felszín, az izgalmas cselekményvezetés, 
azaz a kikapcsolódás vonzereje, ami azonban -— a mű felől tekintve — csak a hatás külső burka, 
s mi, befogadók, boldogan vagy öntudatlanul tesszük magunkévá ezeknek a műveknek a 
mélyebb szellemi tartalmát. 

Kétségtelen, hogy ez a mélyebb tartalom - e műtípus esetében - nem olyan igényes, mint egy 
" Arany János-ballada vagy egy Thomas Mann-regény esetében. De ezeknek a műveknek egész 
nyelvezete, kontaktusteremtő képessége úgy van megszerkesztve, hogy a befogadót hozzászok- 
tassa az értékesebb művek hatásmechanizmusához, nyelvezetéhez, legalábbis megnyissa az utat 
a jelentős értékeket képviselő művek felé. ( Míg -— ezzel ellentétben — az olcsó kommerszmű olyan 
leegyszerűsített hatásokkal dolgozik, melyek elzárják a befogadó elől a továbbhaladás útját, 
megelégszik a csalóka látszattal, e művek szellemi horizontjával.) Ez a .köztes szféra" viszont 
olyan nyelven szól a közönséghez, melyet ért, melyhez hozzászokott, nem vált ki belőle kisebb- 
rendűségi érzéseket. S egyben szívesen is megy tovább e művek hatása alatt azokra a területek - 
re, melyek már túlesnek a szűkebb értelemben vett szórakoztatás körén: leépülnek azon előítéle- 
tei is, melyek a magasabb kultúrával szemben kialakultak benne (, érthetetlenek", , unalmasak", 
 nagyképűek" stb.). 

LÉ 

Eddig a hatás felől vizsgáltuk ezt a köztes szférát". A művészetek kínálata felől is azt tapasztal- 
hatjuk, hogy az ilyen típusú művek újra meg újra tanulnak a tömegművészet vívmányaitól. (Ami 
furcsának tűnik, ám ez is az utóbbi évtizedek fejlődésének esztétikai tanulsága számunkra.) 
. A modern - elsősorban nyugati - regény számos elemet vett át például a krimiből (gondoljunk 
a Nobel-díjas García Marguez £gy előre megtervezett gyilkosság krónikája című regényére), 
tanult a kaland- és action-filmek cselekményvezetési technikájából: a mai progresszív amerikai 
regény élvonalában számos olyan jeles művel találkozhatunk, amely cselekményesebb, fordula- 
tosabb - filmszerűbb -, mint mondjuk, a húszas, harmincas évek regényei voltak. Izgalmasab- 
bak, ha úgy tetszik, anélkül, hogy társadalomkritikai élük ettől gyengült volna. (Joseph Heller 
A 22-es csapdája című művét említem.) De ez a kölcsönhatás fordítva is működik: Pink Floyd, 
a popzeneszerző klasszikus intonációkkal, Bartóktól átvett fordulatokkal éppúgy él, mint kurrens 
popzenei stílusokkal. 

A hazai irodalmi fejlődésből is vehetnénk azonban ilyen jellegű példákat: az újabb köti magyar 
közgondolkozás és köznapi logika egyik legfontosabb formálója a pesti vicc, a városi folklór. 
Logikai szerkezetünk, beszédfordulataink tele vannak ennek az aszfalthumornak a töredékeivel, 
melyeket ismerteknek tételezünk fel beszélgetőpartnereinknél, és melyeket gyakran úgy is 
használunk, hogy nem is tudunk róluk. Ez a városi folklór lett az egyik forrása a magyar irodalom 
legtermékenyebb hajtásának, az ironikus-groteszk stílusnak, melyet Örkény István teremtett 
meg, s mely a legkülönbözőbb műfajokban virágzik. Ebben az esetben egy igazi .tömegművé- 
szeti" jelenség termékenyítette meg a magasművészetet, és hatása onnan árad szét mind az 
elitművészet irányába (lásd újabb magyar prózairodalom vagy Tandori Dezső költészete), mind 
a tömegművészet felé (Cseh Tamás dalai, KFT együttes számai egyaránt innen is merítenek). 


Mai esztétikai felfogásunk és kulturális politikánk tehát differenciáltabban kezeli a tömegművé- 
szet-elitművészet hagyományosan ,két szomszéd vár"-modellben elképzelt jelenségét. A cím- 

ben jelzett és/vagy kérdésre tehát egyértelműen az és a felelet: a szövetség, a két művészeti 
közeg egymásraépülése, egymást kiegészítő funkciója. Továbbra is az a célunk, hogy mennél 
többen kerüljenek kapcsolatba az emberiség legfőbb értékeit összegző jelentős művekkel, 
minden műfajban. Emellett azonban már legalább ugyanilyen figyelmet fordítunk a tömegművé- 
szetek ápolására, szelektív fejlesztésére. Mai esztétikai felfogásunk téhát elismeri a befogadó 
szórakozási, kikapcsolódási igényét, nem tekinti lenézendőnek a tömegművészeteket az elitmű - 
vészetek magaslatáról. Ám differenciál a tömegművészetek megítélését illetően. A művészeti 
ipari legsilányabb, alantas ösztönökre építő, olykor elbutító, primitív termékeivel szemben 6/uta - 
sító álláspontot foglal el (például a szadista vagy pornográf és közízlést sértő filmekkel szemben 
tiltással is él). Másik, jelentősebb hányadukat úgy képzeli, mint a szellemi-leiki regenerálódás 
kulturális közegét. De úgy érzem, a legfontosabb változás a középkategóriák - közel sem 
ellenállás nélküli! — felkarolásában jelentkezik: mind az ízlésnevelés, mind a művészetekkel való 
megismerkedés - esztétikai nevelés -— szempontjából e köztes szférában találhatunk igazi tám- 
pontot a szocialista kultúra továbblépése számára. Egyúttal persze itt kell számolnunk .termelé- 
. si" akadályokkal is: ma még az ilyen típusú filmek, regények, popzenei művek nem képezik a 
kínálat többségét, legtöbbször a kritika sem pontozza e művek alkotóit. Az igazság kedvéért ide 
tartozik egy történelmi és egy aktuális megjegyzés. Az előbbit illetően: az 1948-49 utáni 
művelődéspolitika már-már elitista értékszigorának, a szórakoztató műfajok (operett, magyar- 
nóta, krimi stb.) megvetését igazán a vezető humán értelmiség arisztokratikus és sokban . nagyot 
akaró" igénye sugallta, serkentette, semmint stabil elvi meggondolások. Az utóbbiról szólva, 
különösen az elmúlt néhány évben a másik véglet térnyerésében .kemény" gazdasági, pénzügyi 
okok játszanak szerepet. A kiadók, stúdiók, szerkesztőségek az állami dotáció reálértékének 
csökkenése miatt a pénzük után futnak (úgymond: nyereségorientáltak!), és elvi engedménye- 
ket tesznek az érték rovására. Mégis úgy érzem, az élet e középkategóriák irányába halad, azt is 
mondhatnám: ebbe az utcába kényszeríti a művészeti fejlődést. A kommercializálódás fenyegető 
veszélyével szemben ez a szellemileg nívós, társadalmileg hatóképes művészeti kínálat jelentheti az 
egyetlen járható és értékeink számára elfogadható alternatívát, a .két szomszéd vár" háborújá- 
nak felszámolását. 

Almási Miklós 


Konsztantyin Sztyepanovics Melnyikov: Szovjetek Háza, pályázati terv (1923) 

, Szerencsés korban születtem" 


Ribárszki Pálnak, a sajópüspöki Sajóvölgye Termelőszövetkezet elnökének portré - 
ját Kovács Jenő készítette 


Csaknem negyedszázada ismerem Ribárszki Pált, de még a legkritikusabb helyzetekben 
sem vesztette el nyugalmát, pedig én is alig bírtam tűrtőztetni indulataimat két autós 
mezei tolvaj tettenérésekor. Valamelyik őséről is mintázhatta volna Mikszáth A jó 
palócok kedves humorát, bölcsességét, emberségét. Mikor egyszer szerencsés embernek 
neveztem, jót nevetett, és az ismert közmondással válaszolt: , Mindenki a saját szerencsé- 
jének kovácsa". Majd rögtön korrigálta válaszát: , szerencsés korban születtem. A kö- 
zösség nevelt azzá, ami vagyok. Ma is hiszek az emberekben, tudom, hogy az idő mindig 
nekünk, a jó szándékú embereknek dolgozik. Aki rövid távon, gyorsan akar nagy 
eredményeket, kiugró sikereket elérni, rossz lóra tesz. A megalapozott hosszú távú 
tervekben, a mindennapi munkák következetes, pontos elvégzésében hiszek. Már megta- 
nultam, hogy csak ez hozhat eredményt." 

Többször is kérdeztem már a hagyománytisztelet gyökereiről. Egyszer így foglalta 
Össze: 

, Nálunk, Palócföldön, kisgyermekkortól csöpögtetik az emberbe a hagyományok 
tiszteletét. Nagyszüleim, nagybátyáim, rokonságom mind parasztok voltak Nógrádbán, 
a Bér patak mentén, Szirák községben, ahol 1929-ben én is születtem. Hosszú őszi-téli 
esték meséire, történeteire emlékezem s a családi legendára, hogy édesapám - aki a család 
egyetlen iparossá emelkedett tagja volt -— Budapesten, a Nagyvágóhídon dolgozott 
hentessegédként, míg édesanyám haza nem csábította. A házasságkötés után hitelből 
nyitott üzletet, és a családi hagyományok szerint anyagilag úgy erősödött meg, hogy ez 
a bérelt és biztosított üzlet leégett (ez időben sok volt a tűzkakas országszerte), majd a 
pénzből édesanyám nevére nyitott vegyeskereskedést. Nekem is a kereskedői szakmát 
szánták, s a véletlennek Köszönhetem, hogy mezőgazdász lettem. Csaknem húszéves 
voltam, mikor szerelmes lettem egy nálam öt évvel idősebb leányba, s édesanyám úgy 
gondolkodott, hogy a távolság orvosolja a bajt, s Vácra küldött mezőgazdasági szakkö- 
zépiskolába. Kitűnő érettségi után ott tartottak a tangazdaságban, kerületi agronómus- 
nak. Nehéz hónapok, évek voltak, mert Klárapusztán egyedül laktam egy kastélyban. 
De emlékeimben ma is őrzöm a klárapusztai sertéskísérleteket. 

Az Állattenyésztési Kutatóintézet szakemberei olyan sertést kívántak kitenyészteni, 
amelynek fehér a szőre, de fekete a bőr pigmentje. Nyolc-tíz fajta között szerepelt a 
Berkshire és a vörös színű Tanwort fajta is. Szigorú utasítást kaptam, hogy e kettőt tilos 
keresztezni. Első dolgom volt a tiltott kísérletet elvégezni. Olyan szép malacokat azóta 
sem láttam. Mint valami mamut-katicabogarak, a piros színű malacok teli voltak gyöő- 
nyörű fekete pettyekkel. Persze, a szakma már akkor is a fehér hússertéseket kívánta 
szaporítani, terjeszteni, hisz a magyar tanyákon és a falvakban akkor még a sertések 
hatvan-hetven százaléka mangalica volt. Szerencsésen megúsztam a tiltott keresztezés 
körüli botrányt, és 1955 őszéig maradtam ott, majd rövid katonai szolgálat és pár 
hónapos dunántúli kitérő után a putnoki tangazdaságba kerültem. Ez a hajdani gömöri 

járási székhely azért is volt szimpatikus nekem, mert ugyanolyan dimbes-dombos, mint 
az én palóc hazám, ráadásul itt 15 ugyanazt a palóc nyelvet, tájszólást beszélik, mint az 
anyanyelvem." 

A mezőgazdaságban nagyon nehéz idők voltak ezek. A nincstelen földhözjuttatottak 
igavonó jószágok, termelési eszközök nélkül küszködtek pár hold földjükön, ráadásul 
a beszolgáltatás és a sokféle könyörtelen végrehajtás csak súlyosbította helyzetüket. 
A szomszédos iparvidéken, Barcikán és Ozdon gombamódra születtek az új ipari létesít- 
mények, a fiatalság ott keresett munkaalkalmat. A mezőgazdaságban az idősebbek és 
a nök maradtak, no meg a föld megszállott szerelmesei, a gyökeres parasztemberek. Az 
ellenforradalom után gyorsan nött a munkakedv. Falun a konszolidációt siettette a 
beadás eltörlése, de a szövetkezéstől tartottak a gazdák. Ezekben az években Ribárszki 
Pál, a tangazdaság agronómusa járta a falvakat, érvelt, agitált, pedig sokszor még maga 
is kételkedett. 

Tanítómesterével, Kenyeres János főagronómussal nyolc évig dolgozott együtt. Egy- 
szer erről így beszélt nekem: , Mellette tökélesetítettem szakmai tudásomat. Külön hálás 
vagyok Kenyeres Jánosnak, hogy egy-egy határszemlén az elmélet és a gyakorlat össze- 
kapcsolásával ébresztette fel kíváncsiságomat, és rádöbbentett tudatlanságomra. Így 
szinte természetes volt, hogy a munka mellett tovább tanultam, és megszereztem az 
üzemmérnöki diplomát is Gyöngyösön. Kenyeres János arra tanított meg, hogy a föld 
és a növények is tudnak beszélni. Munkatársaimnak napjainkban is ezt igyekszem 
megmagyarázni, hogy ne tőlem, a főnöküktől, hanem a földtől, a növényektől kérdezze- 
nek." 

Pár éve a Falurádió Magvetők sorozatában készítettem portréműsort Ribárszki Pálról, 
a sajópüspöki tsz elnökéről. Akkor arról kérdeztem, hogy miként került ide. 

, Még 1962-ben egy őszi délutánon állt meg egy fekete Volga a tanyaközpontban és 
Sajópüspöki szülötte, dr. Papp Lajos államtitkár a Minisztertanács Tanácsi Hivatalának 
elnöke, akkor a MEM Közgazdasági Főosztályának vezetője szállt ki a gépkocsiból, s 
engem keresett. Elmondta, hogy a falujába kellene olyan tsz-elnök, aki szakmailag is 
képes irányítani a gazdaságot, mert jelenlegi elnökük rendes ember, jó szándékú, tisztes- 
séges, de ezen a mostoha tájon ennél sokkal több kell. Nem siettem el a választ. Kaptam 
is gondolkodási időt 1963 tavaszáig. Közben dr. Papp Lajos lett a megyei tanács 
vb-elnöke, s üzent a válaszért. Abban állapodtunk meg, hogy ha megválasztanak, akkor 
is még egy évig a tangazdaságban maradok, és ha megfelelek a szövetkezet tagságának, 
utána főállásban is vállalalom. Igy választottak elnökké 1963-ban, ráadásul távollétem- 
ben, mert a közgyűlés napján éppen nászúton voltam. De csak egy jó fél évig tartott a 
kettősség, mert bizony az elnöki teendők egész embert kívánnak. Szorgalmas, jó munkás- 
embereket ismertem meg Püspökiben, akikkel a csillagot is lehozhatjuk az égről, ha 
megmondjuk, megmutatjuk nekik hogyan kell." 

A hatvanas évek elején, még a kötelező tervutasításos rendszer normái szerint, ez a kis 
szövetkezet is mindennel foglalkozott. A pár száz holdas üzemben több mint harmincféle 
növényt termeltek, és minden jószágféléből is volt legalább mutatóba. Szarvasmarha-, 
sertés- és juhtartás mellett még baromfival is foglalkoztak. Már az első esztendőben a 
gyenge adottságú szövetkezetek versenyében a megyében első helyen végeztek, s elnyer- 
ték a Kiváló Termelőszövetkezet kitüntetést. Elsősorban az anyagi érdekeltség terén 
sikerült előbbre lépni. Nagyon sok szegény ember dolgozott a közösben, a régi munka- 
egységgel mért teljesítmény utáni járandóságot csak év végén fizették ki, de sokuknak 
nem volt kitartása. Ev közben is szükség lett volna a keresetre. Már 1963-ban bevezették, 
hogy a tervezett munkaegység értékének 80 százalékát havonta fizeti a szövetkezet. Ezt 
a tagság egy része személy szerint Ribárszki Pál érdemének tekintette, ez növelte is 
tekintélyét, de a tagok munkakedvét, biztonságérzetét is fokozta. Jó közhangulatot 
teremtett az üzemben, könnyű volt a tagokat munkára mozgósítani a következő években 
is. 

Sok vita folyt ez időben országszerte a gazdaság ideális méretéről, nagyságáról. 
Sokfelé erőszakosan is sürgették az egyesítéseket. Sajópüspöki és a környékbeli falvak 
gazdaságai önkéntesen - ha nem is saját kezdeményezésükre -— egyesültek. Az egész 
gazdálkodást alapjaiban is megmozgatta a gazdaságirányítási rendszer reformja. Már 
1966-tól megszünt a kötelező tervelőírás, azaz a szövetkezet vezetői a táj adottságainak 
megfelelően módosíthatták a termelés szerkezetét. Fokozatosan felszámolták a ráfizeté- 
ses állattenyésztési ágazatokat és csupán a nagyüzemi juhférőhelyet bővítették és a hegyi 
táblák művelésében nélkülözhetetlen igáslovakat tarották meg a közösben, a többi 
állatfajt kihelyezték a háztájiba. Napjainkban is segitik az állattartókat legelővel, széná- 
val, takarmánnyal és szalmával. A közös gazdaságnak szükséges szerves trágyát a 
háztájiból szerzik be, a szalma és a széna fejében. A legelő- és rétművelést nagyüzemi 
eszközökkel végzik. 

A termelésszerkezet átalakítását jól jelzi az 1973. évi munkát értékelő közgyűlési 
beszámoló, amelyben a kertészet tevékenységét így foglalja össze az elnök: 

A kertészetből három év alatt mellékágazatból főágazat lett. Ha területi arányait 
tekintve nem is, de árbevétel szempontjából mindenképpen, hisz az összes árbevétel húsz 
százalékát adta. Bevált az együttműködés a szomszédos putnoki szövetkezettel, amely- 
nek az a lényege, hogy mindkét gazdaságban csak azt a növényt termeljük, amihez jól 
értünk. Igaz, hogy így kevesebb növényt termelünk nagyobb területen, de a piacról egyik 
sem hiányzik. Amig 1971-ben húsz hektáron tizenkilencféle, 1972-ben harminc hektáron 
tizenegyféle, idén már negyven hektáron csupán ötféle zöldségnövényt termeltünk." 

A kis termelőszövetkezet egyre inkább városellátó szerepre vállalkozott. Ennek érde- 
kében folyamatosan növelték a burgonya, a hagyma, a káposztafélék és a mák termőte- 
rületét. A munkaszervezésben is bátran mertek újítani, változtatni. Jól kihasználták azt 
az adottságot, hogy az északi iparvidéken sok a munkaképes nyugdijas bányász, kohász, 
vasutas, de még az alkalmazottak is szívesen dolgoznak pár napot a mezőgazdaságban, 
ha megtalálják számításukat. Egy svédországi tanulmányút erősítette is Ribárszki Pál és 
a vezetőség elhatározását, hisz ott az üzemi munkások vállalkoztak például cukorrépa- 
termesztésre. 

Első időben sok ellenállást kellett leküzdeniük, de évente 40-50 brigáddal kötnek 
szerződést a kézi munkát kívánó zöldségek betakarítására, így már két évtizede ebben 
az időszakban 800-1000 ember segít a burgonya, a hagyma, a mák betakarításában. Év 
közben a szövetkezet brigádjai képesek elvégezni a növényápolási munkát, gondozást, 
de a betakarítást, az osztályozást, válogatást csak így tudják megoldani. Ennek eredmé- 
nye, hogy például az idén tavasszal a burgonya kilogrammonként 1-2 forinttal volt 
olcsóbb Ózdon, mint a fővárosi piacokon. Jó partner a megyében a Zöldért Vállalat is, 
mert hosszú évek óta él már az a megállapodás, amely szerint a vállalat a mindenkori 
fogyasztói ár 70 százalékát fizeti a gazdaságnak burgonyáért, zöldségért, a fennmaradó 
30 százalékért vállalja az értékesítési kockázatot. Es Ribárszki Pál vallja, hogy a jó 
partnert meg kell becsülni. Kevés olyan megható jelenetre emlékszem, mint a múlt évi 
munkát értékelő közgyűlés egyik zárómozzanata, amikor a Zöldért nyugdíjba vonuló 
igazgatóját, Matlák Zoltánt megajándékozták egy kortárs festő művével. 

Általában jellemző a gazdaságra, hogy amit csinál, azt igyekszik gazdaságosan, jöve- 
delmezően tenni. 1977 óta üzemel a két és fél ezer tonnás burgonyatároló. Ha nagyon 
sok a termés, háromezer tonnát is tudnak tárolni, de évente átlagosan 1500 tonna 
étkezési burgonyát és 1000 tonna vetőgumót tárolnak. Az idén tavasszal például a 
dél-borsodi termelőszövetkezeteket segítették ki a hiányzó vetőburgonyával. A nyolcmil- 
liós beruházás már kétszeresen is visszafizette az árát, növelte a gazdálkodási biztonsá- 
got, és folyamatosan munkalehetőséget teremtett az aszonyoknak s állandó bevételt hoz 
a gazdaságnak. Ennek is része van abban, hogy a szövetkezet harmadik esztendeje 
bankhitel nélkül gazdálkodik. Persze, az eredményekért minden évben újra és újra 
keményen meg kell dolgozni. A két és fél ezer hektárnyi közös terület nagyobbik fele rét, 

legelő, erdő vagy művelésből is kivont bozótos, kövecses hegyoldal. A megmaradó 1200 
hektár szántó átlagos aranykorona-értéke az országos átlag alatt van, alig haladja meg 
a tizenhét aranykoronát, mégis ezen a földön az országos átlagot meghaladó termésered- 
ményeket értek el. 3 

A hatvanas évek elején még a gépállomások traktorai is dolgoztak a szántás-vetés 
munkáin, de a szövetkezetnek már volt tartaléktraktora. Azóta alapelv, hogy a gazdaság- 
ban több a traktor, mint a traktoros. És ez azt eredményezi, hogy a nagy teljesítményű 
traktorokat csak akkor használják, amikor szükség van a nagy teljesítményre. Így tudják 
elérni, hogy a gépek teljesítőképességét mindig kihasználják, de fölöslegesen sosem 
üzemeltetik. Sok gondot okoz napjainkban is a burgonyaművelő-gépek, főként pedig a 
betakarító gépsorok alkatrész-utánpótlása. Már több éve csak év végén jutnak hozzá a 
hiánycikkekhez, mert sok szövetkezetben a pénzhiány, meg a készletgazdálkodási szabá- 
lyok nehezítik az anyagbeszerzést. Sajópüspökiben akkor szerzik be a kritikus alkatrésze- 
ket, amikor éppen kaphatók, mert már megtanulták, hogy az a legdrágább, ha filléres 
alkatrészhiány miatt áll a munkagép. 

A kalászosok termesztését 1965 óta úgy szervezik, hogy üzemi kísérletekben is vizsgáz- 
tatják a különböző fajtákat. Egyik eszendőben búza-, a másikban árpa- és zabfajtákat 
próbálnak ki. A szakembereket ma is foglalkoztatja, hogyan lehet elérni a szélsőséges 
időjárás ellenére is, hogy minden évben legalább öt tonna búzát termeljenek hektáron- 
ként. A burgonyának, a hagymának, a máknak évről évre jól előkészített talaj kell. Így 
viszont a vetésforgóban utánuk következő búzának tárcsával lehet előkészíteni a talajt. 
Sajópüspökiben már egy évtizede eke használata és szántás nélkül termesztik a búzát. 
A valamikor a takarékossági kényszer szülte módszer ma már országosan is az egyik 
leggazdaságosabb és leggyorsabb talajelőkészítési eljárás. Az utolsó öt esztendőben pedig 
a szórvavetőgépet alkalmazzák a teljes területen. 

Hasonlóan alakult ki a káposztafélék helyre vetéses termesztése, illetve a magról nevelt 
hagymatermesztési módszer is. Az elnök a burgonyatermesztés meghonosítása mellett, 
amit szülőföldjéről, Palócföldről telepített át Püspökibe, a káposztafélék termesztésére 
a legbüszkébb. A legutóbbi országos mezőgazdasági és élelmiszeripari kiállításon a 
kelkáposztával arany-, a fejeskáposztával ezüst-, a burgonyával bronzérmet nyertek. 
Pedig az egész úgy kezdődött, hogy véletlenül nagyobb területen termeltek káposztapa- 
lántát, és nem volt szükség az összes palántára. Az , ott felejtett", ki nem palántált 
növényekből gyönyörű fejek nőttek. A következő években már egy holdon kísérelték 
meg a helyrevetést, majd kidolgozták a káposzta szemenkénti vetésének módszerét. Már 
több mint öt esztendeje megszűnt a drága palántanevelés Sajópüspökiben, és a káposzta- 
féléket nagy biztonsággal termesztik az új módszerrel. 

A szövetkezet határmezsgyéje tíz kilométer hosszan az országhatár, azaz Csehszlová- 
kia. Es ez a mezsgye több mint egy évtizede összeköti a határ mentén gazdálkodó 
szövetkezeteket. Ennek történetéről egyszer így beszélt nekem az elnök: 

, Ha jól emlékezem, 1970-ben történt, hogy az aratás idején a négy SZK-kombájnból 
alkatrészhiány miatt kettő állt, amikor megjelent a szomszédos lénártfalvi (Lenartovce) 
szövetkezet elnöke, Madarász Sándor, a hiányzó alkatrészekkel. Már a korábbi években 
is megfordultunk egymás szövetkezetében a zárszámadó közgyűléseken, de a protokol- 
lon túl alig-alig érintkeztünk. A további fejleményekről aligha kell részletesen beszélnem, 
hisz a két ország közötti gépcsere azóta már jó hagyománnyá vált." 

Heves, Szolnok, Hajdú-Bihar és Békés megye gazdaságaiban tíz-tizenöt napig dolgoz- 
nak a szlovák kombájnok, teherautók, aztán amikor itt végeznek, a magyar kombájnok 
és a bálázógépek indulnak Szlovákiába. A Sajóvölgye Termelőszövetkezet és a rima- 
szombati járási mezőgazdasági igazgatóság között is kitűnő a viszony. Vitárius Lajos 
igazgató segítségével már Besztercebányán, a kerületi igazgatósággal is jó kapcsolatokat 
építettek ki. Gyakorta segítenek a meghibásodott gépek javításában. Sokszor kellett már 
egy-egy gépet bevontatni a határról, olykor szállást adni szlovák vagy magyar traktoro- 

soknak, kombájnosoknak. Ez az együttműködés a híd szerepét tölti be, és még sokkal 
többre is volna lehetőség. Ribárszki Pál arra a legbüszkébb, hogy a magyar és a szlovák 
mezőgazdaság kapcsolatainak ápolásáért elnyerte a Szlovák Mezőgazdaság Kiváló Dol- 
gozója kitüntetést. 

A közelmúltban, amikor minősítését készítették, az egyik megyei vezető azt kifogásol- 
188 hogy nem nevelt utódot. Az életbőlcsesség és a palóc humor egyszerre mondatta a 
választ: 

, Van nekem három jelöltem i is az utódlásra, de nevüket még neked sem kötöm az 
orrodra. Hogy miért? Először is az idén választottak újjá további négy esztendőre. Azt 
a plusz három évet, ha továbbra is jó az egészségem, még tisztességgel leszolgálom. De 
nem szeretném, ha az utódom máris fúrna. És azt sem, hogy elbízza magát, és ne a 
korábbi akarattal hajtson. Egyébként 1985 novemberében már bizonyítottuk is, hogy 
van vezetésre alkalmas szakember a mieink között. A szomszédos szövetkezetben, Csok- 
" vaományban a mi korábbi főagronómusunkat választották elnökké. Rátermettségét 
igazolja, hogy húszmillió forintos veszteség után 1986-ban egymillió forint nyereséget 
értek el. De a jelenlegi tizennégy szakemberből álló irányító gárdából is van még két- 
három fiatalember, aki tarsolyában hordja a marsallbotot. 

Hogy személyesen mire vittem Sajópüspökiben? Három évig Pogonyipusztán laktam, 
s onnan jártam át dolgozni. Három év után készült el a szolgálati lakás, amelyben 
tizenhét évig éltem a családommal. Annak örülök, hogy négy éve már családi házamban 
lakom, Bánrévén. A munka mellett szeretek sportolni is. Talán azért is pártfogolom a 
tsz sportkörét. Igaz, a labdarúgóknak inkább csak fölszerelésekkel segítünk, de az 
asztalitenisz-szakosztály vezetőjeként aktívan is sportolok. A megyei bajnokságban, ha 
tehetem, magam is részt veszek, és büszke vagyok arra, hogy ötvennyolc éves koromban 
is játszom. Tavaly a harmadik helyen végeztünk, most a negyedik helyen állunk. Ebben 
a kis szövetkezetben, bár három falu és egy város határában gazdálkodunk, mindenki 
ismer mindenkit. Úgy érzem, eddig sikerült mind a gazdálkodás által felvetett, mind 
pedig a társadalmi kérdésekre igazul és közösen megtalálni a választ. Remélem, szövetke- 
zetünk a jövőben a mezőgazdaság élvonalában marad." 

Sajópüspöki főterén — a játszótér és a templom szomszédságában - betonalapzaton 
áll egy körmöstraktor, amelyet egyszer, nagyon szellemesen, lógyilkodó előnévvel ruhá- 
zott fel egy palóc atyafi. Ezek a Hoffer-traktorok voltak a gépállomások első tömeggépei, 
ezek vették át a lovaktól a szántás-vetés terhét. Ez a muzeális értékű körmös másfél 
évtizede hirdeti a főtéren, hogy már a szocialista nagyüzem múltja is történelem. Így 
állított a kis közösség emléket saját hőskorszakáról, hiszen a mai Sajóvölgye Tsz egyik 
őse, a kis Rákóczi Tsz 1950. augusztus 20-án alakult. 

Ribárszki Pál otthonában legalább fél ezer cserepes virágot, növényt ápol, gondoz. 
Felesége és leánya csak kivételes alkalmak esetén segíthet ebben a munkában. Ez jelenti 
ugyanis a teljes kikapcsolódást, az önmegújítást. Virágzó kaktuszoktól a futó muskátli- 
kig, örökzöld fenyőtől a koratavasztól késő őszig nyíló, virágzó rózsákig minden díszlik 
e kis paradicsomban. Unokája születésekor dióhusángot ültetett. Bízik a jövőben. 


Erdély története 


A kiegyezés után kibontakozó magyar polgári 
történetírás Erdély múltjára vonatkozóan adat- 
közlések, forráskiadványok, kisebb-nagyobb 
tanulmányok, monográfiák hosszú, sokszor so0- 
rozatokba is szerveződő művek megjelentetésé- 
ben öltött testet. Nagyobb, Erdély történetének 
egészét összefoglaló szintézisek tekintetében 
azonban a kép már nem volt ilyen gazdag; Er- 
dély múltjának az akkori tudományos színvona- 
lon álló összefoglalásai közül Kőváry az 1860-as 
években megjelent, már abban az időben is régi- 
es, valamint Szilágyi művelődéstörténeti szem- 
pontú munkája után újabb, valódi szintézisre 
csak — nyolc évtized elteltével — Makkai László 
vállalkozott a második világháború alatt napvi- 
. lágot látott, később franciául is kiadott munká- 
. jával. 

A háború utáni évtizedekben sokáig nem tűnt 
időszerűnek Erdély történetének szintézisigényű 
tárgyalása. Az azonban világossá vált, hogy a 
kérdés valóban eredményes közelítéséhez a pol- 
gári tudományok által felhasznált, önmaguk- 
ban mégoly alapos és új forrásfeltárások, érté- 
kelési szempontok sem lehetnek elégségesek, 
megfelelőek. Az érdeklődés eközben a téma 
iránt nemcsak hogy nem csökkent, hanem ép- 
penséggel nőtt. A nyolcvanas évek elejétől ész- 
lelt igényt figyelembe véve -— egy kisebb szakmai 
kollektíva további, új kutatásokat is vállaló 
munkájának eredményeképpen - 1986 végén 
megjelenhetett Erdély háromkötetes története, 
ezernél több, különböző technikájú, műfajú és 
témájú illusztrációval, melléklettel. Ez történet- 
írásunk utolsó évtizedeinek kétségtelenül egyik 
legjelentősebb vállalkozása és teljesítménye. 

A Köpeczi Béla által írt rövid, a vállalkozás 
jelentőségét, irányító szempontjait és Erdély 
történetének fő vonalait (mintegy az alapfogal- 
makat) ismertető bevezető után az első fejezet 

Erdély őskorát ( Vékony Gábor ) , majd a kiala- 
kuló dák királyságot ( Mócsy András) és az azt 
megdöntő római uralom korát (Tóth Endre) 
mutatja be. 

A második fejezet Bóna István feldolgozásá- 
ban a népvándorlás erdélyi eseményeit ábrázol- 
ja: a gótok, a hunok, a gepidák, az avarok, a . 
szlávok, a bolgárok egymást váltó rövid életű 
uralmát; ezt a magyar honfoglalás- és államala- 
pítás-kori Erdélynek nagyszabású körképe zár- 
ja le. 

A Makkai László által írt harmadik fejezet a 
középkor történetét mutatja be, először a hon- 
foglalás korának erdélyi őslakóiról, majd Er- 
délynek a tatárjárásig, ezután pedig a mohácsi 
vészig terjedő történetéről szólva. A fejezetet 
Erdély középkori művelődésének sokoldalú át- 
tekintése zárja le. 

A negyedik fejezet (szerzője Barta Gábor) a 
törökök nyomására önállósuló országrészből 


. Báthory István korára már kialakult és a 15 éves 


háború viharából állami létében megszilárdulva 
kikerülő Erdélyi Fejedelemség történetét 1606- 
ig, Bocskai haláláig tárgyalja. 

Az ötödik fejezet (Péter Katalin munkája) az 
így, státusát tekintve stabilizálódott fejedelem- 
ség virágkorát állítja elénk, központjában Beth- 
len Gábor és a két Rákóczi György uralkodásá- 
val. A szerző meggyőzően mutatja ki, hogy e 
virágkor alapja egyrészt a nemzetközi viszo- 
nyok kedvező alakulása, másrészt e fejedelmek 
gazdaságpolitikájának kibontakozása volt. Vé- 
gül elénk tárja Erdély romlását, amit a szeren- 
csétlen lengyel hadjárat, a nyomában kibonta- 
kozó török támadás s a zavarossá váló belpoliti- 
kai viszonyok idéztek elő. A fejezet az Így meg- 
szilárduló korlátlan fejedelmi hatalom alatt élő 
erdélyi társadalomnak és művelődési lehetősé- 
geinek rajzával zárul. ; 

A hatodik fejezet az önálló fejedelemség utol- 
só évtizedeit R. Várkonyi Agnes tollából mutatja 
be: ez Apafi és II. Rákóczi Ferenc kora. A fejezet 

az erdélyi államiság végül is még sikeres átmen- 
tésének leírásával indul. R. Várkonyi ismerteti 
az ennek során újjászerveződő gazdaság és tár- 
sadalom változásait, az átrétegződéseket és az 
utolsó, végképp sikertelen kísérleteket a magyar 
államiság Erdélyből kiinduló restaurációjára. 
Ám a magyarországi török uralom összeomlása 
szükségszerűen az erdélyi önállóság megszűné- 
séhez vezetett: a 17. század utolsó éveire már a 
Habsburgok berendezkedése nyomja rá bélye- 
gét; ezt Rákóczinak az önálló fejedelemséget 
még egyszer feltámasztani kívánó kisérlete sem 
tudja feltartóztatni. A fejezet az e zavaros viszo- 
nyok között is tovább bontakozó erdélyi műve- 
lődés körképével zárul. 

A hetedik és a nyolcadik fejezet (szerzőjük 
Trócsányi Zsolt) a Szatmár után Erdélyben is 
bekövetkezett hosszú, békés fejlődésnek nagyjá- 
ból az 1771. évvel két részre osztható korszakát 
ábrázolja. Az első tárgya: a gazdaság, a társada- 
lom, a politikai és kulturális élet vonatkozásai- 
ban egyaránt a Habsburg-uralom igényeinek 
megfelelő teljes intézményrendszer kiépítése: 
A másodiké az így adott keretek és lehetőségek 
között kibontakozó felvilágosult abszolutiz- 
mus, illetve általában az Erdélyt is elérő felvilác 
gosodás, majd a ferenci reakciós abszolutizmus. 

Bármekkora lett légyen is ez utóbbi nyomása 
és bármennyire is a birodalom perifériáján fe- 
küdt Erdély, e korszak már a gazdasági és a 
társadalmi -— ha lassan, vontatva is, de megindu- 
ló - átalakulást és az ennek nyomán megjelenő 
új feszültségeket hordozza magában. A kultúrá- 
ban (s már nemcsak magyar jellegű ágazatai- 
ban) sajátos nemzeti elemek jelennek meg, köz- 
tük a román nemzeti törekvéseket elsőnek meg- 
fogalmazó Supplex Libellus Valachorum, de 
döntően észlelhetőkké válnak a magyar gyökerű 
és formájú rendi reformmozgalom első kísérle- 
tei, majd eredményei is. Mindez egyre jobban 
érzékelteti, hogy Erdély is elérkezett a reform- 
kor küszöbére. 

A kilencedik fejezet szerzője, Miskolczy Amb- 
rus ezek után Erdély 1830-tól számított reform- 
korának (társadalmában és gazdaságában a ma- 
gyarországihoz képest sokban archaikusabb, de 
számos vonásában hasonlóan bonyolult) képét 
állítja elénk. 

A tizedik fejezetben Miskolczy a forradalom és 
a szabadságharc erdélyi eseményeit, köztük a 
feudalizmusból a kapitalizmusba való átmenet 
Erdélyben mintegy polgárháborús viszonyok 
között megtett főbb lépéseit mutatja be. 

A tizenegyedik fejezet (Szász Zoltán munkája) 
az abszolutizmus korának Erdélyét ábrázolja: 
egyrészt az abszolutizmus berendezkedését, 
másrészt a politikai életnek a nemzetiségi ellen- 
tétektől egyre erőteljesebben befolyásolt konf- 


liktusait, végül pedig az önkényuralom megren- 
dülését. 

A kiegyezés korának szentelt tizenkettedik-—ti- 
zennegyedik fejezetben ugyancsak Szász Zoltán 
sokoldalú ábrázolásában ismerhetjük meg a 
gazdaság és a társadalom, majd ezek bázisán a 
politikai és a nemzetiségi kérdés egyes élesedő 
ellentéteit, végül a monarchia összeomlásával 
kirobbanó forradalmi és nemzeti mozgalmakat. 

A munka tizenötödik fejezetében Köpeczi Béla 
Erdélynek 1918-tól előbb a kapitalista, majd a 
szocialista Romániában megtett útját tekinti át: 
, Széles történeti körkép helyett csak a fejlődés 
nagy vonalait tudjuk vázolni, a történeti kutatás 
mai állása mellett részletes elemzésre nem vállal- 
kozhatunk" - hangsúlyozza. 

A hagyományos, időrendben haladó és azon 
belül is elsősorban politikai kategóriák szerint 
tagolódó tárgyalásnak különösen előnyére vá- 
lik, hogy a szerzők (az általuk tárgyalt korszak 
neves és nagy tapasztalatú kutatói) nemcsak az 
eddigi eredmények szintézisét adják, hanem a 
múlt egyes korszakának megközelítéséhez új 
szempontokat és módszereket is felhasználnak. 
Az Erdély őskoráról és ókoráról kibontakozó 
történeti kép a dolog természetéből következő- 
leg elsősorban a régészetnek az egymást váltó 
népek településének nyomait, anyagi maradvá- 
nyait felderítő legújabb eredményeire és mód- 
szereire támaszkodik. A középkori Erdélyt 
Makkai László elsősorban az okleveles forrá- 
sokra épülő klasszikus középkori településtörté- 
netnek a két világháború között kialakult 
komplex (történeti, földrajzi, nyelvészeti) mód- 
szereit alkalmazva mutatja be. 

Barta Gábornál a hagyományos eseménytőr- 
téneti-politikai ábrázolás lép előtérbe: a szerzőre 
láthatóan nagy hatással van a 16. századi ma- 
gyar-erdélyi politika szinte shakespeare-i, vér- 
ben és ármányok között kavargó - fejezetében 
jól exponált, helyesen elemzett — látványa. 
E képbe belefesti a török jelenlétének, a keleti 
barbár egzotikumnak a színeit is. A Péter Kata- 
lin által ábrázolt korkép teljességében jelentős 
szerenük van a korábbi munkáiban is már sze- 
rencsésen felhasznált, pszichologikusan ábrá- 
zolt portréknak, kiváltképp Bethlen Gáboré- 
nak. 

. R. Várkonyi Ágnes a kor és benne Apafi Mi- 
hály fejedelemsége időszakának hagyományo- 
san negatív képét több oldalról is határozott 
revízió alá veszi, a fejedelem és Teleki Mihály 
, hintapolitikájának" értékelésével. A tárgyalás 


" fonalát (mint láttuk, hosszú időre, 120 évre) 


továbbvezető Trócsányi Zsoltnál az erdélyi tör- 

ténelem középpontjában (éppen ekkor nagyon 
is indokoltan) a Habsburgoknak a Magyaror- 
szágtól gondosan különválasztott fejedelemsé- 
get újjászervező, a birodalom területi-politikai 
munkamegosztásába betagoló tevékenysége 
kap nagy hangsúlyt. Ebben a keretben a nemze- 
tiségi kérdés első jelentkezései Horeától a Supp- 
lex Libellusig, valamint a sokasodó parasztmoz- 
galmak is újszerű, az eddiginél teljesebb, többol- 
dalú megvilágítást kapnak, éppúgy mint a bete- 
lepülések, a migráció és egy új etnikai kép kiala- 
kulása is. 

A reformkort és 1848-1849-et tárgyaló Mis- 
kolczy Ambrusnál is új mozzanat az erdélyi 
eseményeknek nemcsak hangsúlyozottan társa- 
dalomtörténeti bemutatása, hanem az udvari 
politikában formálódó, majd általa irányí-ott, 
befolyásolt történések ábrázolása is. Az abszo- 
lutizmus és a dualizmus korát tárgyaló Szász 
Zoltán munkája tulajdonképpen a maga egészé- 
ben újdonság: a kiegyezéskori Erdélynek mind 
ez ideig ilyen részletesen, ilyen mély és sokolda- 
lú, kiérlelt elemzéssel még nem ábrázolt, teljes 
történetét tárja az olvasó elé. 

Az, hogy a munka ilyen módon nem csupán 
eddigi ismereteink hagyományos módszerű, leg- 
feljebb terjedelemben megnövelt és részletezet- 
tebb összefoglalása maradt, hanem - mint lát- 
tuk -— számos pontján új szemléletre, újonnan 
alkalmazott módszerekre és új eredményekre is 
hivatkozhat, nem kis mértékben az eddigi szak- 
irodalom és az újonnan feltárt források (köztük 
az új régészeti kutatások) mennyiségi és minősé- 
gi szempontból egyaránt meglepő bőségének és 
teljességre törekvő rendszeres felhasználásának 
is következménye. 

Végigtekintve a sűrűbben hivatkozott mun- 
káknak az egyes kötetek végén található rövidí- 
tésjegyzékein, és még inkább az irodalmi tájé- 
koztatókon, meggyőződhetünk arról, hogy a 
kötet szerzői gárdája a régi és az új kutatási 
eredmények valóban igen alapos kritikájával és 
felhasználásával dolgozott. Mégpedig nemcsak 
a magyar (és esetenként német) nyelvű publiká- 
ciókról és kutatásokról van szó, hanem - és nem 
alacsony arányban — az egyre gazdagabb román 
eredményekről is. Ezek segítségével Erdély tör- 
ténete megfelelő pontjain bemutatják és elemzik 
mindazokat a tényeket, amelyek Erdély lakossá- 

román etnikumú, évszázadok során az 
összlakosság felénél is nagyobbra nőtt hányadára 
vonatkoznak, illetve amelyek ezt az erdélyi ro- 
mánságot - de kivált a fejedelemségekkel hatá- 
ros területeken a magyar lakosság egyes elemeit 

is - a két román fejedelemséghez kapcsolják. 
Olyan kötelékek ezek, amelyek évszázadok alatt 
lassan, de állandóan erősödve és bővülve meg- 
alapozták Erdély sorsának alakulásában - a 
19-20. századfordulótól már visszafordíthatat- 
lanul — a döntő változás előfeltételeit. 

A munka, Így szemlélve, nagy hangsúllyal 
mutatja be mindenekelőtt a középkori Erdély 
román települési területeit, éppúgy, mint ezek 
benépesülésének folyamatát, a betelepülő ro- 
mánság sajátos társadalmi szerkezetét és az or- 
todoxia jegyében konzerválódott népi vallásos- 
ságát, illetve általában művelődését. A követke- 
ző, a Mohács és a Diploma Leopoldinum közőt- 
ti, az önálló fejedelemség meghatározta korsza- 
kokban a románság csak a döntően politikai, 
gazdasági vagy éppenséggel katonai szempontú 
tárgyalás hátterében, elsősorban mint a paraszt- 
ság egy eleme jelenik meg (Mihály vajda is első- 
sorban - és joggal -— a Habsburg-uralom rövid 
életű képviselőjeként ábrázolva lép be Erdély 
történetébe). A románság szerepe és ennek meg- 
felelően részletesebb tárgyalása újra a Habs- 
burg-uralom kezdeteivel és az uniós törekvések 
kibontakozásával, I. Micu-Klein püspök fellépé- 
sével erősödik fel, majd Horea, 1848-1849 vagy 
éppen az abszolutizmus éveinek román politiká- 
ja nyomán kap most már egyre nagyobb jelentő- 
séget. Így az 1910-es évekre a román probléma 
már az egész magyar — és nem is csupán az 
erdélyi — politikai élet egyik legkényesebb terüle- 


. te lesz, s ennek megfelelően immár a szövegben 


is nagy terjedelem jut a téma kifejtésére. 

A három kötet a román fejlődést és annak 
problémáit az egyes korszakokon belül azok 
mindenkori jelentőségével adekvátan, egyre 
részletesebben mutatja be. A történetírásban 
kellően még nem tisztázott körülményekre, fel- 
tevésekre, a különböző vélemények ismertetésé- 
re, esetleg kritikájára azonban nem egy esetben 
az irodalmi jegyzetekben külön is kitérnek. 
Mindez lehetővé teszi, hogy az olvasó az erdélyi 
románság történetét (és mutatis mutandis a szá- 
szokét is) Erdély történetében elfoglalt helyéhez, 
szerepéhez, súlyához képest, ennek megfelelő 
részletességgel ismerhesse meg. 

Kiemelendőnek érezzük, hogy a szerzők nem 
egy olyan ponton is, ahol felfogásukat a román 
történetírás már hosszabb ideje a legélesebben 
(és néha nem is csekély szenvedéllyel) opponál- 
ja, megelégedtek egyrészt a kutatási eredménye- 
iknek megfelelő összkép, másrészt a román ku- 
tatás által kialakított felfogás egyszerű, objektív 
felvázolásával, tartózkodva bármilyen - kivált 
a személyes-szenvedélyes hangvételű - vitáktól. 
E szempontból különösen a régész szerzők érde- 
melnek elismerést, részint a dák állam történeté- 
nek, illetve az erdélyi dákó-román kontinuitás 


KÖNYVEKRŐL 101 


— a viták éppen egyik középpontjában álló - 
kérdéseinek tárgyilagos, tényszerű, világos és 
korrekt bemutatásával. E mérséklet többek kö- 
zött annak felismeréséből is származik, és ez a 
munka mindhárom kötetére érvényes, hogy a 
störténeti jog" — amelynek létezése és bizo- 
nyíthatása a szenvedélyek aktualitását egye- 
dül magyarázhatná -, bárki hivatkozzék is rá 
érvként, realitását korunkra már teljesen elvesz- 
tette, ha ilyennel egyáltalán valaha bírt is. 

Végül ki kell emelni a három kötet rendkívül 
gazdag illusztrációs anyagát: egyrészt a 910 
fényképet (ebből 123 színes) Szász Zoltán válo- 
gatásában, másrészt többnyire a vonatkozó feje- 
zetek írói által tervezett 38 táblázatot, a 27 ábrát 
és az 58 térképet (többségükben Palovics Lajos 
rajzai). A képszerkesztés Szvoboda Gabriella 
munkáját dicséri. Segítségükkel Erdély írott tör- 
ténete mintegy vizuálisan is megelevenedik az 
olvasó előtt. 

Erdély történetének e három kötete persze 
érdemei ellenére sem tökéletes munka - nem is 
lehet az. Az egyes fejezetek összeillesztése nem 
mindenhol sikerült maradéktalanul - kivált a 


. Veszilij Vesziljevics Kardinszkij: 
improvizáció (1910) . 


középkori Erdély településtörténetre koncent- 
rált képének további ábrázolásánál, egybeillesz- 
tésénél érzünk zökkenőket. A művelődéstörté- 
net bősége mellett helyenként szegényesnek tű- 
nik a társadalomrajz: mintha nem mindig kapna 
elégséges hangsúlyt e társadalom sajátos, egé- 
szében archaikus volta, illetőleg az ezt kialakító 
folyamatok bemutatása. 

Alaposabb, aprólékos vizsgálat nyilván ki- 
sebb tárgyi, adatszerű pontatlanságokat is felfe- 
dezhet. Ezek azonban nem csökkentik a munká- 
nak sem az értékét, sem a jelentőségét; nem 
kisebbítik az általa nyújtott összképből levon- 
ható tanulságot nemcsak a magyar olvasók, ha- 
nem - őszintén reméljük, hogy a szenvedélyek 
csillapodtával — a munkának jelentős mondani- 
valóját értékelni kezdő román történész kollé- 
gák számára sem. És ez talán alapjául szolgálhat 
egy majdan várható, éppen Erdély története to- 
vábbi kutatásában oly kívánatos szorosabb 
együttműködésnek is. 

( Akadémiai Kiadó 1986.) 


Vörös Károly 

Siklós András: 

A Habsburg-birodalom felbomlása 1918 


Könyvkiadásunk azt bizonyítja, hogy változat- 
lanul nagy az érdeklődés az első világháború 
története és ezen belül az Osztrák-Magyar Mo- 
narchia felbomlása iránt. Farkas Márton és Ga- 
lántai József monográfiái, Szabó Lászlónak az 
olaszországi és galíciai Íront harcait tárgyaló 
kötetei, Galántai legutóbbi, ugyancsak a monar- 
chia összeomlását taglaló műve s nem utolsósor- 
ban magának Siklós Andrásnak e témakörbe 
sorolható másik feldolgozása (Magyarország 
1918/1919. Kossuth Könyvkiadó 1978.) beszédes 
bizonyítékok erre. Alaposabb közvélemény- 
kutatás nélkül is feltételezhetjük, hogy ebben az 
érdeklődésben nagy szerepet játszik a letűnt kö- 
zép-európai birodalom utódállamainak súlyos 
helyzete és főként tragikus sorsa 1939 után, 
majd a kialakulóban lévő szocialista államkö- 
zösség mába nyúló számos gazdasági és politi- 
kai nehézsége; annak az illúziónak a vége, hogy 
a hitlerizmus vereségével a nemzeti kérdés, a 
nemzetek közti vitás problémák egyszer s min- 
denkorra letűntek a történelem színpadáról. 


: v 


Áttérve Siklós András könyvének ismertetésére, 
a recenzens figyelmét főként az első rész: az 
összmonarchia katonai és belső helyzetére vo- 
natkozó fejezetek keltették fel. Egyrészt azért, 
mert a több évszázados kényszerházasság elle- 
nére meglepően keveset tudunk a Lajtán túli 
területek történetéről. Másrészt — a kutató sze- 
mével nézve — úgy tűnik, hogy a szerző pontosan 
itt, monográfiája első felében hasznosította leg- 
eredményesebben újabb bécsi levéltári kuta- 
tásait. A Kriegsarchiv (és más lelőhelyek) forrá- 
saira támaszkodva részletes képet rajzol a nyu- 
gati fronton 1918-ban bekövetkezett német tá- 
madásról, az Osztrák-Magyar Monarchia utol- 
só (piavei) offenzívájáról, a hátország katasztro- 
fális helyzetéről és a délkeleti arcvonal összeom- 
lásáról. Kiemelendőnek tartom az észak- 
. olaszországi hadszíntér katonai eseményeinek 
és azok politikai összefüggéseinek árnyalt be- 
mutatását. A szerző pontosan körvonalazza az 
olaszországi kudarcba fulladt támadással össze- 
függő három fő álláspontot. A német hadveze- 
tőségét, amely kizárólag német szempontból azt 
tekintette a monarchia kizárólagos feladatának, 
hogy a nyugaton meginduló döntő támadásban 
nyújtson segítséget. A másik irányzatot, Conrad 
volt vezérkari főnök koncepcióját, aki mögött a 


vezérkar német-osztrák nacionalista tisztjei áll- 
tak s akik nem a német érdekeknek alárendelt, 
hanem a monarchia önálló döntést hozó, csak 
saját erőivel végrehajtott hadműveletet kíván- 
tak végrehajtani. Végül elemzi Siklós az udvar 
antantbarát, az antanttal megkezdett titkos tár- 
gyalások miatt az offenzívát ellenző békepárti 
csoport elképzelését. E csoport főként liberáli- 
sokból állt, akik számoltak szociáldemokrata és 
nemzetiségi politikusok támogatásával is. 

Nem feledkezik meg Siklós arról sem, hogy 
ismertesse a háborús párti belpolitikai erők, a 
német-osztrák nacionalisták és konzervatívok, 
valamint a magyar nacionalisták és konzervatíi- 
vok fellépésének indítékait. Ilyen előzmények 
után tárgyalja Czernin közös külügyminiszter 
nevezetes április 2-i beszédét, amelyben nyilvá- 
nosságra hozta Clemenceau francia miniszterel- 
nök békepuhatolózását. A közkeletű felfogással 
ellentétben az a véleménye, hogy , Czernin Cle- 
menceau-t provokálva nem a francia miniszter-. 
elnökre, hanem elsősorban a hazai politikai el- 
lenfeleire, az udvarnál és az udvar körül gyüle- 
kező vbékepártrax kívánt csapást mérni". 
(39. old.) A német és osztrák-magyar ofienzíva 
szakszerű elemzését méltatva figyelembe kell 
venni, hogy a kettős monarchia összeomlását 
(bármily mélyre nyúljanak is a társadalmi győ- 
kerek) közvetlenül a hadicselekmények idézték 
elő. Ugyanakkor Siklós Andrásnak az a vélemé- 
nye, hogy mivel a háború gazdasági háború 


. jellegét öltötte, , a monarchia sorsa a végkifejtés 


során nem a harctéren - ahol harcok már alig " 
folytak -, hanem a hátországban dőlt el, és azon 
múlt, hogy meg tud-e birkózni a birodalom a 
megoldhatatlannak tűnő gazdasági nehézségek- 
kel és az ebből fakadó, velük kölcsönhatásban 
jelentkező belső problémákkal, bajokkal". 
(66. old.) 

Nyilván a megszívlelendő történelmi tanulság 
levonása végett idézi a szerző a délszláv körúton 
lévő Tisza István szeptember 22-i kijelentését, 
amelyet az előtte megjelent jugoszláv küldött- 
séghez intézett. , Az hiszik önök, hogy a Horvát- 
országot magába foglaló magyar állam nem 
olyan eleven erő, amely mindent összezúz, ami 
útjába állna?. . . Talán tönkremegyünk, de bizto- 
síthatom önöket, hogy mielőtt tönkremegyünk, 
lesz erőnk ama férfiak letiprására, kik magukat 
odaadják, hogy a belföldön az ellenség játékát 
űzzék." (115. old.) Tisza idézett szavai -— ame- 
lyek közvetlenül az összeomlás előtt hangzottak 

el - a magyar nagyurak mérhetetlen gőgjéről, 
tökéletes vakságáról, realitásérzékük teljes hiá- 
nyáról tanúskodnak. 

Egy kritikai észrevétel: az antant balkáni (ke- 
leti) hadserege csak .a vele szembenálló erőkkel 
összehasonlítva nevezhető ,jól felszerelt és jól 
ellátott" hadseregnek. (105. old.) A francia szer- 
zők (többnyire e hadsereg volt tisztjei) tele vol- 
tak panasszal amiatt, hogy az összes antanthad- 
sereg közül ez volt a legrosszabbul ellátott, mi- 
vel a főparancsnokság a nyugati front alakula- 
tait részesítette előnyben. (Ez persze nem változ- 
tat azon a tényen, hogy a monarchia felbomló- 
ban lévő balkáni hadseregével szemben óriási 
erőt képviselt.) 


y 


A könyv második része a magyarországi (őszi- 
rózsás) forradalmat és a soknemzetiségű Ma- 
gyarország felbomlását tárgyalja. Rövid jellem- 
zéseket olvashatunk az ellenzéki erőkről, az ok- 
tóber eleji közhangulatról. A szerző felvázolja a 
forradalom győzelmét, az új rendszer nemzetkö- 
zi helyzetét és a belpolitika súlyos problémáit. 
A soknemzetiségű Magyarország felbomlásával 
és a hazai kommunista mozgalom tárgyalásával 
zárja le a téma elemzését. Szeretném felhívni az 
olvasó figyelmét Siklós Andrásnak az 1918- 
1919 fordulóján a nemzetiségi területeken (Hor- 
vát-Szlavónország, Szlovákia, Erdély, Kárpát- 
Ukrajna és Burgenland) kialakult átmeneti álla- 
pottal foglalkozó találó jellemzésére. Ebből ki- 
tűnik, hogy a magyar és a nemzetiségi burzsoá- 
zia együttműködött a népmozgalmak elleni 
harcban. Siklós András azt hangsúlyozza, hogy 
az elszakadóban lévő területeken fellángoló 
tömegmozgalom - akárcsak Magyarországon - 
alapvetően szocialista célkitűzések irányába ha- 
ladt". (305. old.) Jóllehet már ismert a történeti 
irodalomból, fontos a szerzőnek az a megállapí- 
tása is, hogy ,a Károlyi-kormány nemzetiségi 
politikája csak a magyarországi ukránok (ruté- 
nek) és a magyarországi németek kérdésében 
tudott némi eredményt felmutatni". (264. old.) 

Történetírásunk az elmúlt évtizedekben igen 
intenzíven foglalkozott ennek a forradalmas 

időszaknak a történetével, feltárva forrásait és 
értékelve-átértékelve szakirodalmát. Ebből kö- 
vetkezik, hogy nem könnyű minden lényeges 
kérdésben újat nyújtani ebben a témakörben. Ez 
nem is volt a szerzőnek okvetlenül ftladata. 
Szóvá kell tenni viszont egy olyan eljárását, 
amellyel nem tudok egyetérteni. Lássunk egyet- 
len példát! , Az antant keleti hadserege — írja 
Siklós - október utolsó, november első napjai- 
ban elérte a Száva és a Duna vonalát. Számolni 
kellett azzal, hogy az előnyomuló francia és 
szerb hadosztályok nem állnak meg az egykori 
Monarchia határán, hanem folytatva a megkez- 
dett hadműveletet, Magyarországon keresztül 
vonulva próbálnak csapást mérni a még hadban 
álló Németországra." (205. old.) Ugyanezeket a 
mondatokat találjuk Siklós András 1978-ban 
kiadott, már említett művének 138. oldalán. 
(A példákat szaporithatnók.) A szó szerinti át- 
vételt még akkor sem helyeselhetjük, ha saját 
alkotásról van szó. I 

Siklós András imponáló biztonsággal mozog a 
levéltári források között és a szerteágazó törté- 
neti irodalom útvesztőiben, kritikai megjegyzé- 
sei általában megalapozottak. Ez azonban ön- 
magában véve nem lenne elég ahhoz, hogy ol- 
vasmányos könyvet írjon. Jól megválasztott, 
frappáns idézetek, a történeti szereplők egyéni 
jellemvonásainak felvillantása, a történeti Ma- 
gyarország felbomlásának sajátos vonásait di- 
daktikusan összegező fejezet, helyenként a fon- 
tos fogalmak kurziválása: többek közt ezek 
azok az írói eszközök, amelyeknek a segítségé- 
vel a szerzőnek sikerül felkeltenie és ki is elégíte- 
nie az olvasó érdeklődését. A népszerű jellegnek 
ellentmondani látszik a lábjegyzetek bőséges 
használata és a kötet végén található forrás- és 
irodalomjegyzék. Megítélésem szerint azonban 
ez csupán annyit jelent, hogy e vegyes műfajú 
feldolgozást mind a szakember, mind az érdek- 
lődő laikus egyaránt haszonnal forgathatja. 
(Kossuth Könyvkiadó 1987.) 


Vadász Sándor 

Három könyv a szocializációról 


A Tankönyvkiadó népszerű Pszichológia neve- 
löknek című sorozatában 1986-ban három, a 
szocializáció témakörével foglalkozó mű látott 
napvilágot." Bár különálló munkákról van szó 
s más a művek fő problematikája is, az olvasó- 
nak az a benyomása, hogy mintegy , folytatá- 
sos" műveket olvas: az egyes kötetek ugyanis 
annyira , összecsengve", egymást szinte kiegé- 
szítve, ugyanazon gondolati hullámhosszon tag- 
lalják a szocializációval összefüggő különböző 
kérdésköröket. Örömmel észrevételezzük ezt, 
mert a pedagógia elméleti és gyakorlati művelői 
számára ez az összhang megkönnyítheti a gon- 
dolati nyomonkövetést, az elsajátítás és feldol- 
gozás, az adaptálás feladatát. Ennek fontossága 
és időszerűsége tekintetében a szóban forgó 
munkák igencsak meggyőzőek. 

A szocializáció a személyiség szociális fejlődési 
folyamata, amelynek során speciális elsajátítási- 
tanulási tevékenységek eredményeképpen ma- 
gáévá teszi szűkebb-tágabb társadalmi környe- 
zete emberi viselkedési normáit, értékeit, karak- 
terét. Ez a problémakör a közelmúltban került 
az antropológiai, szociológiai, pszichológiai ér- 
deklődés előterébe. Jelenleg tehát még nincs szó 
arról, hogy konzisztens, kellőképpen pontos, 
konkrét és differenciált elmélet formájában ké- 
pet lehetne alkotni a szocializáció fogalma mö- 
gött meghúzódó, lényegében összetartozó társa- 
dalmi folyamatokról: a társadalmi önszabályo- 
zás végbemenetelének mikéntjéről, a norma- és 
értékképzés mechanizmusairól, a szociális prog- 
ramok elsajátításának szociológiai determinán- 
sairól, a sikeres és hiányos szocializálás megha- 
tározó és befolyásoló tényezőiről stb. A szocia- 
lizációs kérdések mégis folyamatosan napiren- 
den vannak. Ott tartják őket a közelmúlt társa- 
dalmi életének olyan jelenségei nyomán felme- 
rült gondok, mint a kiszélesült nemzetközi érint- 
kezés, a felgyorsult társadalmi mobilizációs fo- 
lyamatok, a társadalmi beilleszkedési zavarok. 
A témakör aktuális és erős társadalmi érintettsé- 
ge okozza, hogy különös jelentősége van min- 
den olyan eredménynek, amely azt a reményt 
nyújtja, hogy segítségével jobb betekintést nyer- 


s Dr. Buda Béla: Személyiségfejlődés és a nevelés 
szociálpszichológiája; Dr. Bagdy Emőke: Családi szo- 
cializáció és személyiségzavarok; Pedagógusok és pszi- 
chológusok - együttműködés a szocializációs zavarok 
megelőzéséért. 

hetünk a szocializációs folyamatok mélyáramai- 
ba. 

Ennek jogosságát igazolja a szóban forgó há- 
rom munka is. Azt bizonyítják, hogy a pszicho- 
lógia egyre előbbre jut a témakörök pszicholó- 
giai érdekeltségű szövevényeinek kibogozásá- 
ban, tisztázódnak a bonyolult témakörön belül 
a pszichológiai megközelítés lehetőségei, felada- 
tai, értelmezési keretei. Többé-kevésbé ismertté 
váltak az egyén szociális viselkedésével össze- 
függő pszichológiai alapmechanizmusok; egyet- 
értés alakult ki abban, hogy a szociális viselke- 
dés fejlődése a társas-csoport-kapcsolatok alap- 
járól értelmezhető. A folyamat jellege, tartalma, 
ritmusa tekintetében döntő szerepe van a szemé - 
lyiséget érő szociális ingereknek, társkapcsola- 
tainak, s ezek szerves részeként a kommuniká- 
ciónak. 

A kutatási eredmények meggyőzően bizonyít- 
ják, hogy a szociális ingerek mennyisége és in- 
tenzitása közvetlenül befolyásolja a szociális vi- 
selkedés fejlődésének folyamatát. Bár az opti- 
mális fejlődést eredményező igények és szükség- 
általánosságban elmondható: a gazdagabb és 
intenzívebb szociális impulzusok előreviszik a 
szociális viselkedés fejlődését, a szegényesebb és 
felületesebb behatások pedig hátráltatják. To- 
vábbá: az egyén szociális viselkedésének harmo- 
nikus fejlődésében döntő jelentősége van annak, 
hogy csoporthelyzeteiben jó pozíciót foglaljon 
el, társaskapcsolatai pozitív érzelemmel telítet- 
tek legyenek, eleven és sokoldalú kölcsönhatást 
alakítson ki társaskörnyezetével. Ezek hiányá- 
ban nem alakul ki benne olyan késztetés, hogy 
az őt körülvevő társak, csoportok érték- és nor- 
marendszerével azonosulni kívánjon, hogy ma- 
gába építse az általuk kínált és modellált szociá- 
lis igényeket. 

Mivel óvodáinkban, iskoláinkban egyre nő a 
viselkedési zavarokkal küszködő gyerekek ará- 
nya, s mivel az iskolákban és nevelési tanács- 
adókban dolgozó pszichológusok úgy tapasztal- 
ják, hogy a fejlődési rendellenességek közül ép- 
pen a szociális viselkedéssel kapcsolatosak so- 
rolhatók első helyre (vő. például Magyar Pszi- 
chológiai Szemle, 1986. 4. szám, 237. old.), a 
pedagógia számára különös jelentőségük van a 
szocializációval kapcsolatos szociálpszicholó- 
giai kutatási eredmények konzekvenciáinak, az 
ezekből következő új nevelési hatáslehetőségek- 
nek és szempontoknak. Ezek sok segítséget ad- 
hatnak a gyakorlati pedagógiának ahhoz, hogy 
nagyobb szakmai felvértezettséggel irányítsa a 

szociális viselkedés alakulásának folyamatát; az 
elméleti pedagógiát pedig arra ösztönözhetik, 
hogy határozottabban keresse a pedagógia ille- 
tékességét a társadalmi beilleszkedési zavarok 
egyre nyomasztóbb problémájában. Hogy e té- 
ren sürgős és széles körű hazai teendőink van- 
nak, jól mutatja az a , látlelet" és egyszersmind 
ajánlott akcióprogram, amelyet a Tudomány- 
politikai — Bizottság — Társadalomtudományi 
Koordinációs Bizottságának felkérésére alakult 
tudományos tanács készített. (Lásd: Társadalmi 
beilleszkedési zavarok Magyarországon. Kos- 
suth Könyvkiadó 1986.) 


v 


A pedagógia széles körben érintett és érdekelt a 
szociálpszichológiai eredmények nyomon köve- 
tésében és adaptálásában. Jelenleg még azonban 
mind a nevelési tanácsadókban dolgozó pszi- 
chológusok írásaiból, mind Buda Béla könyvé- 
ből arról értesülhetünk, hogy a nevelési praxis 
sok ellenállást fejt ki a szociálpszichológiai meg- 
közelítésű módszerekkel, szempontokkal szem- 
ben. Ennek alapvető okát abban látjuk, hogy a 
hagyományos praxis, az oktató iskolához kap- 
csolódó beidegződések csak nehezen változnak, 
igazi frontáttörés a nevelőiskola irányában nem 
történt, a gyakorlatban csak nagyon lassan ho- 


nosodnak meg olyan új szellemű eljárások, ame- 


lyek a nevelőiskola ügyét szolgálják. 

A nevelés történetében kialakuló sokféle el- 
lentmondás közül az egyik alapvető az, amely a 
nevelés és oktatás között feszül. Igaz, az elmélet 
szintjén feloldhatónak tűnik ellentmondásuk; az 
elméleti irodalom ugyanis deklarálja, hogy ne- 
velés és oktatás a legszorosabb belső kölcsönha- 
tásban van. Az oktatás mindig fejleszti a szemé- 
lyiséget is, s a személyiségfejlődés nem mehet 
végbe a személyiség ismereteinek, tudásának 
gyarapodása nélkül. Ez a túl általános, számos 
fontos kérdést nyitva hagyó megfogalmazás 
azonban nem ad biztos támpontot ahhoz, hogy 
a nevelési gyakorlat jól tájékozódhasson a pra- 
xis apró konkrétumokból építkező mindennapi- 
ságában; hogy biztosan dönthessen kívánatos és 
nem kívánatos módszerek közt; hogy stabil érté- 
keket láthasson maga előtt a különböző tevé- 
kenységek rangsorolásánál, az idővel való gaz- 
dálkodásnál, a fontos és nem fontos kérdések 
szétválasztásánál, a cél és eszköz megkülönböz- 
tetésénél. Még határozottabb erőfeszítésekkel 
kell tehát világosabbá és egyértelműbbé tenni: 
nevelés és oktatás egységén belül a nevelés a 
hangsúlyosabb pólus. Az oktatási szempontok 
nem válhatnak abszolút iránytűvé, hiszen ezek 
végül is eszközértékűek: csak az ember, a szemé- 
lyiség fejlesztésében és gazdagításában kaphat- 
ják meg végső értelmüket és értéküket. 

A személyiségfejlesztés és oktatás viszonyá- 
nak féloldalas szemléletében nagy történelmi 
hagyománya van az eszközök, az oktatási szem- 
pontok abszolutizálásának s a vele együtt járó 
konzekvenciáknak: a gyermek igényei, szem- 
pontjai figyelmen kívül hagyásának, az autori- 
ter, elsősorban büntetéssel élő nevelési eljárások 
alkalmazásának. Ezekkel szemben a szocialista 
pedagógia felvette a harcot. Ha még nem is 
valóságként, de célként jellemzővé vált egy jó 
értelemben vett gyermekcentrumú pedagógiai 
praxis iránti igény. Sokat , humanizálódott" a 
nevelési eszköztár is. Eltűnőben vannak a bün- 
tetés durva formái - a testi fenyítés, a szociális 
izolálás, az egyén méltóságát nem tisztelő és 
aláásó, becsmérlő, megalázó szidások -, s egyre 
szélesebb körben felismerték, hogy hatásósan 
ösztönözni nemcsak büntetéssel, hanem jutal- 
mazással is lehet. Gazdagodott a nevelés eszköz- 
tára; az autokratikus (tekintélyelvű) megoldá- 
sok mellett - amelyeknek szerepe nem vitatható, 
sőt bizonyos helyzetekben, például a szociális 
normák elsajátításának első időszakában a leg- 
hatásosabb eljárások — az ember más jellemzői- 
re, játékosságára, érzelmeire, alkotóerőire építő 
eljárásokat is egyre inkább alkalmaznak. 

Az e téren fontos további lépések megtételé- 
hez szintén jelentős segítséget nyújthat a pszi- 
chológia. A nevelési praxis új szellemének meg- 
honosítása, módszertani repertoárjának gazda- 
gítása, gyermekközelibb, oldottabb, demokrati- 
kusabb stílusának kialakítása csak a pszicholó- 
giai eredmények asszimilálásával és folyamatos 
gazdagításával lehetséges. Ez nyújthat alapot 
ahhoz, hogy az esetleg túl gyakran alkalmazott, 
, rTÖvidre zárt", szükségtelen autoriter megoldá- 
sokat másokkal helyettesítsék. Hiszen -— erre 
Buda Béla is felhívta a figyelmet — az autokra- 
tikus iskolai légkör fenntartása mindig szorosan 
összekapcsolódik a pszichológiai szempontok 
kiiktatásával. (Buda Béla, i. m.: 228. old.) A mi- 
nél gazdagabb és korszerűbb pszichológiai kul- 
túra alkalmazására és figyelembevételére van 
tehát szükség az új gyakorlati megoldásokban, 
a pedagógusképzés korszerűsítésében és az el- 
méletképzésben egyaránt. Annál is inkább, mert 
ezekben is nem kívánatos szellemi beidegződé- 
sek élnek: a mai napig érezteti hatását, hogy 
hagyományosan csak az oktatás szempontjából 
felmerült elméleti problémákkal foglalkozott 
(vö. Buda Béla, i. m.: 123. old.). 

A nevelési stílus társadalmunk céljaival, érté- 
keivel összhangban lévő új formájának határo- 
zottabb kimunkálása és meghatározása, a kü- 
lönböző nevelési színterek stílusának összehan- 
golása és a személyiség oldaláról felmerülő igé- 
nyek, szükségletek fokozottabb érvényesítése a 
köznevelés továbbfejlesztése előtt álló legfonto- 

sabb feladatok egyike, nehogy a neveltségi-beil- 
leszkedési problémák tovább növekedjenek. 
A kirajzolódó tendenciák alapján jelenleg is az 
állapítható meg, hogy a közeljövő fő pedagógiai 
problémái nevelési jellegűek lesznek. A nevelési 
praxisnak már ma is fontos része az a preventív- 
korrekciós tevékenység, amelyet a nevelési ta- 
nácsadók hálózata éppen a szocializációs hiá- 
nyosságok, a halmozódó nevelési gondok meg- 
oldásáért folytat. 

A szocializációval kapcsolatos szociálpszicholó- 
giai kutatások új megvilágításba helyezték a 
családi nevelés ügyét is. Mindenekelőtt az itteni 
események egész életre kiható, alapvető fontos- 
ságára hívták fel a figyelmet; arra, mennyire 
széles körű és messze ható következménnyel jár, 
hogy miképpen élünk családi kötelékeink kö- 
zött. Mint Bagdy Emőke és Buda Béla is mélyre- 
hatóan elemzi, már a kezdeti anya—-gyermek- 
kapcsolat minősége meghatározó a tekintetben, 
hogy a gyermek elfogadóvá vagy elutasítóvá 
válik-e a szociális követelményekkel szemben. 
Vagyis a gyerek egész későbbi életútját befolyá- 
solja, hogy a családra mennyire jellemző a gyer- 
meket megérteni, szeretni és elfogadni tudó pszi- 
chológiai kultúra. A jó anyai, szülői kapcsolat s 
a szeretet késztetheti a gyereket a különböző 
viselkedési teljesítményekre (Buda Béla, i. m..: 
70. old.). A személyiség szociális fejlődésében 
jelentkező defektusok a személyiség családon 
belüli kapcsolatainak feszültségeivel, rendelle- 
nességeivel is szoros kapcsolatban vannak (vö. 
Bagdy Emőke, i. m.: 117. old.). 

A szerzők felhívták a figyelmet arra, hogy 
milyen fontosak a családban alkalmazott neve- 
lőeljárások, milyen sok múlik a nevelés szem- 
pontjából is a jó házastársi kapcsolaton, az apa 
és az anya jó együttműködésén, összhangján. 
A gyerek egészséges fejlődéséhez néikülözhetet- 
len, hogy a családban szeretetteljes légkör ural- 
kodjon, ne fészkeljék be magukat negatív érzel- 
mek, hosszabb-rövidebb távon működő ellensé- 
ges indulatok, hogy intenzív legyen e kommuni- 
káció (Buda Béla, i. m.: 44. old.). 

Mind Bagdy Emőke, mind pcdig Buda Béla 
könyvére józan, a realitásokkal számolni képes 
megközelítés jellemző e tekintetben. Különösen 
imponáló, hogy a mai családi életben felmerülő 
tipikus problémákat tekintetbe veszik, mégis 
korszerű családképben gondolkodnak. E csa- 
ládképhez csak egy abszolút érték tartozik, s 
erre minden körülmények között törekedni keil: 
megőrizni a családi kapcsolatok épségét, kom- 
munikációs elevenségét és gazdagságát. Egyéb- 

ként - éppen ennek érdekében - minden változ- 
hat, sőt mindennek változnia is kell. Az élet 
különböző helyzeteiben és időszakaiban más 
munkamegosztás, más tartalom mellett kell és 
lehet rátalálni a kívánatos célállapotra. Éppen 
ezért csak a rugalmas változtatási és újradefiniá- 
lási hajlandóság, nem pedig a merev stabilitásra, 
kőbe vésett szerepmegkülönböztetésre való tő- 
rekvés lehet a kívánatos családépítési és -fenn- 
tartási stratégia. 

Külön figyelemre méltó, hogy családról szól- 
va el tudnak kerülni minden idealizáló, valójá- 
ban konzervatív megközelítést. Nem azt akar- 
ják tudatosítani, hogy a család épsége csak a 
hagyományos családi munkamegosztás útján 
oldható meg. Sót Buda Béla figyelmeztet arra, 
hogy vannak nők, akiket lelkileg megvisel a 
szüléssel-gyerekgondozással együtt járó életfor- 
ma-változás, s hogy korszerűtlen az a patriar- 
chális szemlélet, amely a férfit minden gyerekne- 
velési teendő alól mentesíti, úgy ítélvén, hogy , a 
gyerek az asszony dolga" (Buda Béla, i. m.: 48. 
old.). 

A modern élet viszonyai között csak a két 
szülő összehangolt gondoskodása teszi lehetővé, 
hogy a gyerek megkapjon mindent, amire szük- 
sége van, s ne romoljanak el, hanem csak átala- 
kuljanak a korábban már kialakult kapcsola- 
tok. Egyik családtag se kerüljön a családon be- 
lül rossz pozícióba, ne háruljon senkire túlzot- 
tan sok teher, ne legyen a családon belül bűn- 
bak, mártír, s mindenkinek joga legyen az 
örömteli életre, szükségleteinek kielégítésére. Az 
a kívánatos, ha a családon belüli viszonyok az 
érzelmi és gyakorlati , közteherviselés" irányá- 
ban mozdulnak el (Buda Béla, i. m.: 51. old.), 
s ha a családon belül nem a hierarchia, hanem 


. a kölcsönösség, az egyenrangúság, az egymásért 


érzett felelősség viszonyai válnak uralkodóvá 
(Bagdy Emöke, i. m.: 108. old.). 

Ez a pszichológiai megközelítés újszerű és 
szemléletformáló a családi nevelés összefüggésé- 
ben, annyiban is, amennyiben túlvezet egyfajta 
szűklátókörűségen a családi nevelés értelmezése 
tekintetében. Azáltal, hogy hangsúlyozza az it- 
teni pszichológiai történések szerepét mind az 
egyén egész élete, mind pedig aktuális jelene 
szempontjából, a családi életre nevelésnek a szo- 
kottnál nagyobb perspektívát ad. A családi élet- 
re nevelés e megközelítésből nem egyszerűen 
rutinírozása azoknak a képességeknek, amelyek 
va családi kisüzem" olajozott működtetéséhez 
szükségesek, nemcsak hagyományos női tevé- 
kenységek elsajátíttatása, hanem legalább any- 
nyira vagy még inkább a jó családi élethez szük- 
séges mentális kultúra kialakítása (Bagdy Emő- 
ke, i. m.: 135. old.). Nem merülhet ki háztartás- 
ra nevelésben, hanem olyan emberi-pszicholó- 

giai felkészítést kell nyújtania, amely alkalmassá 
teszi a családi élet csapdáinak kivédésére. 

Mindezt hangsúlyozni annál is fontosabb, 
mert jelenleg igen nagy a családi eredetű károsí- 
tó körülmények száma (Buda Béla, i. m.: 60. 
old.). Ez előnytelenül hat a gyerekek iskolai 
pályafutására, a jelenlegi iskolában pedig szinte 
semmi remény sincs a családi nevelés gyengesé- 
geinek ellensúlyozására. Inkább az a jellegzetes, 
hogy a családi nevelés hiányosságai az intézmé- 
nyes nevelés szintjén észrevehetőbbé válnak, és 
az iskolai viselkedési zavaroknak is kiváltó okai 
" (vő. Pedagógusok és pszichológusok... 139. 
old.). 

A szocializációval kapcsolatos szociálpszicholó- 
giai kutatások igen fontos pedagógiai haszna és 
értéke, hogy segítségükkel gazdagíthatók az in- 
direkt nevelői hatásokra vonatkozó ismeretek, 
pontosabban nyomon követhetők konkrét me- 
chanizmusaik. Ez részben a családdal kapcsola- 
tos kutatások konzekvenciája lehet, hiszen a 
családi nevelés nagyrészt indirekt hatásokból 
áll. A szülői viselkedés leginkább a nem verbális 
kommunikáció és metakommunikácó útján hat 
(Buda Béla, i. m.: 71. old.). A családi nevelés jó 
alkalmat nyújt annak tanulmányozására, hogy 
a nem szándékolt, főleg érzelmi alapú üzenetek 
milyen mértékben és irányban befolyásolják az 
egyén viselkedését. A szocializációs kutatások a 
családi nevelésen túl ráirányítják a figyelmet az 
egész társadalom , természetes nevelőhatására" 
is, azoknak az impulzusoknak a szerepére, ame- 
lyek a mindennapi élet csatornáin át észrevétle- 
nül, tudattalanul, rejtett módon fejtik ki hatásu- 
kat. A neveléstudománynak ismernie kell mű- 
ködésüket, annál is inkább, mert ezek , spontán 
partnerei"; ezek erősítik fel vagy keresztezik a 
szándékolt nevelőhatásokat s mert a kutatási és 
tapasztalati tények szerint hatásuk sokszor na- 
gyobb és mélyebb, mint a szándékoltaké. 
Ugyancsak elsősorban elméleti hasznot hoz- 

hatnak a pedagógia számára azok a kutatások, 
amelyek az , egyén önszervező tevékenységére" 
mint a szociális viselkedés egyik fejlett megnyil- 
vánulási formájára vonatkoznak. Megválaszol- 
hatóbbá tehetik azt az alapvető kérdést, hogy 
miben áll a személyiség önálló jellege, hogyan 
jön létre és valósul meg a személyiségnek mint 
nyitott, szociális összefüggéseiben létező rend- 
szernek az önállósága és környezeti meghatáro- 
zottsága. Mindez felhívja a figyelmet a szociális 
viselkedés szemléletében a történeti-fejlődési 
megközelítés fontosságára, hiszen a személyiség 
nyilvánvalóan folyamatosan válik a környezet 
szociális impulzusaira szuverén módon reagáló 
sajátos szerveződéssé. 

Végül egy inkább szemléleti-módszertani 
szempontot hangsúlyozunk. Úgy tűnik, hogy 
napjaink egész társadalomtudományi gondol- 
kodása óriási váltás előtt áll: meg kell! haladnia 
a csak , szektorokban való gondolkodás" tech- 
nikáját, s olyan komplex látásmódra kell! szert 
tennie, amely képes együtt látni, együtt kezelni 
azokat a kérdéseket, amelyek lényegében össze- 
tartoznak. A valóság tényei egyre jobban rá- 
kényszerítenek a gazdaság, az egészségügy, az 
oktatás és egyebek szoros kölcsönös feltétele- 
zettségének tudomásulvételére. Egy ilyen jellegű 
gondolati áttörés a neveléstudományban is fon- 
tos és aktuális. A szocializációs kutatások ennek 
útját is egyengetik: egyértelműen bizonyítják, 
hogy nem lehet külön családi és iskolai nevelés- 
ben gondolkodni, a különböző nevelési színte- 
rek mindig a legszorosabb kölcsönhatást fejtik 
ki. 4 

A három könyv ezeken kívül is sok inspiratív 
gondolatmenetet, gyakorlati-módszertani be- 
számolót, kutatási eredményt tartalmaz. Remél- 
jük, hogy recenziónk a legfontosabb észrevéte- 
lek megtételével s az általános figyelemfelhívás- 
sal eléri célját, s a pedagógusok széles rétegei 
érdeklődéssel veszik kézbe a Pszichológia neve- 
lőknek című sorozat újabb három értékes köte- 
tét. . 
Angelusz Erzsébet 

Ormos Mária: Mussolini 


A politikai életrajz a történetírás kifejezetten 
nehéz műfajai közé tartozik. A történeti, főleg 
politikatörténeti ismereteken túlmenően jártas- 
ságot kíván eszme- és kultúrtörténeti kérdések- 
ben is. Az emberi magatartás gyakran kiszámít- 
hatatlan, ellentmondásos, levéltári vagy egyéb 
forrásokkal nem dokumentálható megértéséhez 
pszichológiai tájékozottság, empátia, alapos 
ember- és életismeret szükséges. Mindez külö- 
nösen igaz olyan történelmi személyekre, mint 
amilyen Mussolini volt. Nemcsak zegzugos élet- 
útja, politikai gondolkodásának és cselekvésé- 
nek buktatói és ellentmondásai miatt, hanem 
mindenekelőtt azért, mert miközben jó két évti- 
zeden át az olasz állam élén állt, a fasizmus 
ideológiájának és politikai rendszerének egyik 
kialakítója, illetve irányítója is volt. 

A műfaji sajátosságokból eredő nehézségek- 
nél azonban rendszerint nagyobbak, gyakran 
áthidalhatatlanok azok a buktatók, amelyek a 
politikai életrajz ideológia- és politikaérzékeny- 
ségéből adódnak. A történésznek ez esetben job- 
ban kell számolnia saját kora politikai beidegző- 
déseivel, elvárásaival, sőt előítéleteivel, mint a 
történetírás más területein kutatóknak. Nem 
véletlen, hogy a második világháború után jó 
ideig a sematikus-dogmatikus történetszemlélet 
velejárójaként a magyar történetírás is a törté- 
nelem egyfajta elszemélytelenítése felé haladt, 
ami részben a társadalmi törvényszerűségek 
egyoldalú előtérbe állításának, részben a szemé- 
lyiségek történelmi szerepét eltúlzó polgári fel- 
fogás - egyébként indokolt - ta 
együttes következménye volt. Korunk történel- 
mi személyiségeinek sine ira et studio bemutatá- 
sához olyan politikai és ideológiai légkörnek 
kellett kialakulnia, amely el is várja, de egyben 
tolerálja is a történelmi igazságot, a politikai 
életrajzírással járó buktatókat, a történetíró ez 
esetben szinte elkerülhetetlen szubjektivizmu- 
sát, sőt esetleges elfogultságát is. 

A politikai életrajz ily módon a történetírás 
más műfajaihoz képest nagyobb mértékben mi- 
nősíti azt a kort, amelyben íródott. Egyértelmű- 
en pozitív változást jelez, hogy a magyar törté- 
netírásban az utóbbi egy-másfél évtizedben e 
műfaj szinte felvirágzott. Példa rá egyebek kö- 
zött Hajdú Tibor Károlyi Mihályról vagy Pölös- 
kei Ferenc Tisza Istvánról írt monográfiája, ki- 
emelkedő példa az a sorozat, amely a magyar 
munkásmozgalom, a jelenkori magyar történe- 
lem nagyjairól szól, s nem különben kiemelkedő 
alkotás Ormos Mária most megjelent Mussoli- 
ni-biográfiája. 

Benito Mussolini, a Duce, Hitler példaképe, 
a szélsőjobboldali körök egykori bálványa Ma- 
gyarországon is, hírnevét nem emberi nagyságá- 
nak, államférfiúi bölcsességének, politikusi eré- 
nyeinek köszönhette, hanem éppen ellenkezőleg 
annak, hogy gondolatai, tettei, egész életútja a 
világtörténelem mindmáig legfélelmetesebb ha- 
talmi-politikai rendszerének, a fasizmusnak a 
megvalósításához vezetett. A hírnév azonban 
önmagában véve nem minősíti sem pozitív, sem 
negatív értelemben a történelmi személyeket, 
eszméiket és tetteiket. Éppen ezért fontos, hogy 
az utóbbiakat a valóságnak megfelelően ismer- 
jük meg, hogy elfogulatlanul ítélhessünk. 

Ormos Mária könyvéből arra a következte- 
tésre jutottunk, hogy Mussolini végül is minden 
téren kudarcot vallott. Nemcsak politikusként, 
hanem emberként is. Az életút konkrét esemé- 
nyei s az abból leszűrhető tanulság csak egyik 
összetevője a kitűnően megírt könyvnek. Mus- 
solini politikai karrierjét nem a szélsőjobbolda- 
lon kezdte, a társadalmi haladást nem ítélte el 
ab ovo, mint pályatársa, Hitler. Ifjúkorában 
ugyanis még a szocialista eszmék lelkes híve 
volt, képességei és aktivitása révén az olasz szo- 
cialista mozgalom egyik meghatározó vezetőjé- 
vé válhatott volna. 

Ám mérhetetlen becsvágya könnyebb, gyor- 
sabb, átütőbb politikai sikerek felé, ideológiai 
álhatatlansága és zavarossága pedig a 20. század 
első felének uralkodó eszmeáramlata, a nacio- 
nalizmus irányába hajtotta. , Hadat üzenünk a 
szocializmusnak - szól az ideológiaváltás egyik 
Mussolini-féle indoklása -, nem azért, mert szo- 
cialista, hanem mert szemben áll a nemzettel." 
(117. old.) A hadüzenet mögött az a felismerés 
húzódott, hogy az internacionalizmusra épülő 
szocialista mozgalmat követve, Olaszország 
nem kerülhetett volna ki győztesként az első 
világháborúból, nem valósulhatott volna meg a 
Mussolmi által is várva várt olasz , nagyság" . 

Amikor - közvetlenül az első világháború 
befejezése után - alig negyvenévesen fasiszta 
néptribun és pártvezér lett, a politikai eszmék az 
ő szemében már nem megvalósítandó magasz- 
tos célok, hanem a hatalom 
majd megtartásának puszta eszközei voltak. 
a Intelligens ember nem maradhat mindig 
ugyanaz - idézi Ormos Mária Mussolini szavait. 
- Változnia kell. Nem lehet az ember mindig 
szocialista, mindig köztársasági, mindig anar- 
chista, mindig konzervatív. A szellem minde- 
nekfelett vmobilitásc." (103. old.) 

Ennek a szellemi , mobilitásnak" a segítségé- 

vel már lényegében eszmei törés nélkül, logikai 
értelemben véve egyenes úton jutott el Mussoli- 
ni a teljhatalmú diktátorsághoz. A csúcshoz, 
amelyen az olasz néptömegek szinte egyhangú- 
an igent mondtak rá és rendszerére — amint az 
1929-es népszavazás mutatta —, amikor is továb- 
bi magasztaló kijelentések hangzottak el róla 
még olyan személyek részéről is, mint Winston 
Churchill, G. B. Shaw vagy XI. Pius pápa, aki 
egyenesen a , Gondviselés emberének" nevezte. 
A hatalom a korábban még alapjában véve reál- 
politikus Mussoliniből voluntarista kalandort 
csinált. Tévedhetetlennek és pótolhatatlannak 
tartotta magát, elhivatottnak az olasz nagyság 
és dicsőség megvalósítására. Víziók és mítoszok 
hatották át gondolkodását, s hovatovább nem- 
csak rendszerét, hanem önmagát is mitizálta. 
vReakciós is vagyok és forradalmár is — val- 
lotta már 1920-ban -, aszerint, hogy a körülmé- 
nyek mit kívánnak. Vagy talán helyesebben 
szólva - ha megengedik, hogy kémiai terminus- 
sal éljek — reagens vagyok." (138. old.) Ez az 
eszmei cinizmus, párosulva a hatalom korlát- 
lanságának hamis érzetével, szükségszerűen gát- 
lástalansághoz vezetett a politikai cselekvésben: 
az etiópiai kalandhoz, a spanyol köztársaság 
elleni intervencióhoz, végül pedig a második 
világháborúban való részvételhez. 

Az agresszivitásra és kalandorságra épülő olasz 
külpolitika egyre jobban mélyítette és szélesítet- 
te a vágyak és a realitások közötti szakadékot. 
A német nemzeti szocializmus felemelkedése és 
világpolitikai tényezővé válása új veszélyeket és 
új lehetőségeket hozott Mussolini számára. Ha- 
marosan vitathatatlanná vált, hogy a nácik 
Führerje mellett az olasz Ducénak csak másod- 
rendű, a , felsőbbrendű árják" mögött a latin 
olaszoknak csupán alárendelt szerepet ígértek 
az új erőviszonyok. Másfelől viszont nőttek 
vagy legalábbis úgy tűnt, hogy nőnek az olasz 
impérium megvalósításának esélyei. A harmin- 
cas évek végén Mussolini politikájának , köz- 
pontjává vált a zsákmányszerzés reménye, 8 ez 
párosult a német erőbe és legyőzhetetlenségbe 
vetett hittel." (340. old.) Az , acélpaktum" szi- 
lárdsága és jövője iránti mániákus bizalma vég- 
leg elhomályosította Mussolini tisztánlátását. 
Így vitte be Olaszországot a második világhábo- 
rúba, amely hazájának az ígért győzelem és 
nagyság helyett vereséget és szenvedést, neki 
magának pedig a remélt megdicsőülés helyett 
megsemmisülést hozott. 

1943-ban bekövetkezett letartóztatásával, 
majd megszöktetésével elkezdődött az utolsó 
felvonás Mussolini életében, pályafutásában, az 


olasz fasizmus történetében. A dicstelen végki- 
fejlet alig két esztendeje ez az időszak, amikor 
is Olaszország diktátora az egykor lenézett rivá- 
lis, a német fasiszta vezér, Adolf Hitler kegyel- 
méből a , salói köztársaság" államfőjeként vé- 
gignézhette saját rendszere agóniáját, hogy az- 
tán a függöny lehullásakor mindenkitől megve- 
tetten és gyűlölten odakényszerüljön Walter Au- 
disio népítéletet és halált hozó fegyvere elé. 

Kiüresedett gondolkodás, cselekvésbeli impo- 
tencia, teljes morális szétesés jellemezte ezekben 
a hónapokban Mussolinit. A német érdekek 
szolgálatában még saját családját sem kímélte: 
vejét, Ciano volt külügyminisztert és társait áru- 
lás vádjával az ő tudtával és hallgatólagos hoz- 
zájárulásával végezték ki. , Lelkemben súlyosan 
összeütközött érzelem és államrezon" - vallotta 
ezzel kapcsolatosan Mussolini, s ha hitelt adunk 
is szavainak, nemcsak azért ítéljük el, mert az 
utóbbi győzőtt, hanem mindenekelőtt azért, 
mert olyan államnak rendelte alá érzelmeit, 
amelynek embertelenségét természetesnek tar- 
totta, értelmetlenségét pedig láthatta. 

Ormos Mária kitűnő könyve a másik összete- 
vő, a társadalmi körülmények megértéséhez is 
segítséget nyújt. Talán legfőbb érdeme, hogy 
bemutatja, méghozzá meggyőző logikával, ma- 
gával ragadó lendülettel, a történelmi valóság- 
feltárás minden lehetséges eszközét és módszerét 
alkalmazva azt a bonyolult kapcsolatot és köl- 
csönhatást, amely egy modern diktatúrarend- 
szer és diktátora között formálódott a két világ- 
háború közötti Olaszországban. Azt a rendkívül 
izgalmas kérdést kínálja átgondolásra, hogy a 
fasizmusban voltaképpen ki kit tartott a hatal- 
mában. Mussolini a rendszert vagy saját rend- 
szere Mussolinit? Hogyan formálta a , vezér" a 
fasizmus működését, és fordítva: mekkora volt 
Mussolini tényleges , játéktere", mennyire szorí- 
totta korlátok közé a rendszer mechanizmusa 
vezérének cselekvési lehetőségét, hogyan és mi- 
lyen mértékben deformálta gondolkodását, em- 
beri kvalitásait, morális felfogását? 

Ormos Mária könyvéből egyértelműen kitűnik: 
a rendszer volt a fontosabb is, az erősebb is. 
Voltaképpen minden politikai rendszer magá- 
ban hordozza a diktatúra potenciális lehetősé- 
gét. Még a polgári demokrácia is, különben sem 
Mussolini, sem Hitler nem juthatott volna hata- 
lomra. De a fasizmus nem lehet meg diktatúra 
és diktátor nélkül, ez tartalmi lényegéhez tarto- 
zik, ami -— kivéve természetesen a katonai dikta- 
túrákat — minden más politikai rendszertől meg- 
különbözteti. 

Ami pedig rendszer és , vezér" viszonyát illeti, 

Mussolini pályája arra mutat, hogy a fasiszta 
diktátor, bármekkora volt személyi hatalma, 
nemcsak egzisztenciális, hanem fizikai értelem- 
ben is függvényévé vált politikai rendszerének. 
Ezért bár sajátos, mégsem véletlenszerű törté- 
nelmi jelenség volt az, hogy a fasiszta rendszerek 
és , vezéreik" pusztulása időben egybeesett. 
Mindenesetre az olasz fasizmus és Mussolini, 
valamint a nemzeti-szocialista rendszer és Hitler 
esetében így történt. 


. Talán nem szükségtelen hangsúlyoznunk, 
hogy a rendszer megsemmisülése nem a , vezé- 
rek" pusztulásának volt a következménye, ha- 
nem éppen fordítva: az összeomló olasz fasiz- 
mus és az összeomló német nemzeti szocializ- 
mus temette maga alá , vezéreit". Mussolini vég- 
zete, egyéni sorsának beteljesülése -— akárcsak 
Hitleré — történelmileg mindenképpen szükség- 
szerű volt. 

Tokody Gyula 


V. J. Tatlin: A III. Internacionáló emlékművének terve 1919-1920 

